
Mihai DEMETRIADE 


Victor Biriş, cel mai important agent de influenţă 
din penitenciarul Aiud (1957-1963) 


Victor Biris, the Main Agent of Influence 
in Aiud Prison (1957-1963) 


Our paper gives a detailed description of the mechanisms of re-education at 
Aiud prison (1957-1964) by focusing on a relevant figure of that age. Victor Biris, 
former Secretary General of the Ministry of the Interior during the legionary 
government, became the main and most effective agent of influence of the Operative 
Group (O.G.) led by Colonel Gheorghe Craciun in Aiud. 

The present work underlines Biris's biography, his motivation in the context 
of the sectarian struggles to have monopoly of the legionary “legacy”, the 
mechanisms of pressure and blackmail as well as the informative-operative 
strategies of the Operative Group. We shall emphasize the way in which the 
political identity of the detained legionaries underwent a process of transformation, 
which was the target of the punitive measures taken in Aiud under Colonel 
Craciun's rule. 


Etichete: Reeducare, penitenciarul Aiud, represiune, strategii 
informativ-operative în penitenciare, contrainformaţii 
penitenciare, colonelul Gheorghe Crăciun, Grupa 
Operativa, Direcţia a III-a, Mişcarea Legionară, agent 
de influență, ideologia extremei drepte, grupurile 
procomuniste din penitenciarul Aiud, convertire 
ideologică, neutralizare politică. 


Keywords: re-education, Aiud prison, repression, informative- 
operative strategies in prisons, counterintelligence, 
Colonel Gheorghe Craciun, Operative Group, 
Division II, Legionary Movement, agent of 
influence, far right ideology, pro-communist groups 
in Aiud, ideological conversion, political 
neutralization. 

„Fiecare metal are gradul său de topire, 
asa şi la oameni”!. 


Victor Biriş, datorită funcţiei deținute în timpul guvernării legionare, autorității 
morale câştigate in prima parte a detenției, printr-o gesticulatie radicală şi aparent 
neconcesivă, dar mai ales datorită unei structuri psihologice cu totul aparte, era în 
atenţia organelor de contrainformaţii din penitenciarul Aiud încă de la mijlocul anilor 
"50. Preluat, sub cu totul alte auspicii, în noiembrie 1957 de Serviciul „D” si, ulterior, de 
proaspăt infiintatul Grup Operativ, coordonat de colonelul Gheorghe Crăciun, Victor 
Biriş va deveni cel mai eficient agent de influență din penitenciarul Aiud. Destinul lui, 
modalităţile în care s-a lăsat manevrat şi a fost folosit, apoi cum a imaginat el însuşi 
drumuri de parcurs, strategiile uzitate cu el şi rezultatele obținute, orgoliul de a 
desprinde din ceea ce mai rămăsese din Mişcarea Legionară o dizidență personală, 
cinismul extravagant şi abila manipulare psihologică la care a fost supus, fac subiectul 
analizei de fata. Am ales să reconstituim detaliat unele etape ale vieții carcerale a acestui 
om, care au fost — dintr-o altă perspectivă — secvenţe ale istoriei Grupei Operative, un 
veritabil modus operandi extrem de elaborat. Cum se va vedea, prin rezultate, superlativ 
notate de oficiali ai Ministerului de Interne, prin calitățile personale remarcabile? şi prin 
dimensiunea efectelor produse, inclusiv sau mai ales asupra lui însuşi, caracterizarea din 
titlu nu este defel exagerată. 

Există două mize ale acestui text. Prima rezidă în reconstrucția unui destin 
fracturat de iluziile politice ale mai multor epoci, într-un fel, un tablou tragic al unei 
importante părți din memoria noastră. M-am gândit dacă în locul lui putea fi oricine, 
presupunând că suita factuală s-ar fi putut reproduce aidoma. Răspunsul este negativ, 
pentru că V.B. a devenit un personaj al propriului destin, ducând accentele biografice la 
cotele unui exemplu, trecând cu cruzime peste el însuşi, jucând baroc spectacolul deriziv 
al lepădării de sine, construindu-si o consecvență, o stăpânire de sine, o mască 
impenetrabile, pe fondul — nu în ultimul rând — al unui orgoliu incasabil. Un om care a 
rezistat 22 de ani de detenție continuă, uneori extrem de grea, făcând toate 
compromisurile imaginabile şi asumându-și un cost care părea invizibil, până într-o 
misterioasă noapte din martie 1963. 

A doua miză rezidă în posibilitatea de a cartografia mai riguros identitatea şi 
natura unităţii de contrainformaţii din penitenciarul Aiud. Prin intermediul unei instanțe 
umane pe care o considerăm exemplară, dimensiunea exterminatorie şi criminală a Grupei 
Operative poate fi mai clar desenată. Deşi pentru istoria acestei unități de 
contrainformaţii penitenciare este necesară o lungă şi laborioasă investigare a surselor 
multiple date de diferitele tipuri de documente, aici nu vom desfăşura toată anatomia 
presupusă de o atare cercetare, care va face obiectul unui volum separat. Cazul în 
discuție, totuşi, a devenit decriptabil doar pentru că, în prealabil, o serie întreagă de 


1 Afirmația îi aparţine lui Iosif Costea, surprinsă într-o notă informativă a sursei ,,lonas 
Gheorghe” din 29 aprilie 1961 (A.C.N.S.A.S., fond Documentar, dosar nr. 13484, vol. 5, f. 80). 

2 În afara unei abilităţi actoriceşti deosebite, însuşindu-şi cu o naturalete deplină roluri dificile, a 
folosirii extrem de abile a minciunii, a unui special simț al digresiunilor manipulatoare, trebuie 
remarcat teribilul lui cinism, unul însă — cum se va vedea — foarte tragic. 

documente, informaţii disipate şi mărturii au fost puse în legătură şi „traduse”. O lume a 
putut, astfel, să iasă la iveală. Personajul de care ne ocupăm este important pe fundalul 
acestei lumi, ca exponent al ei, victimă implicată şi actor tragic. 

În primă instanţă, citind toate aceste documente, nu ai defel sentimentul că ai 
conturat, cât de cât, adevărul. Istoriile alternative abundă, perspectivele se schimbă, de 
la actor la actor, de la o „dirijare” la alta, toată lumea pare interesată să ,,forteze” 
adevărul, să-l siluiască. Schimbându-se strategiile operative, declarațiile deţinuţilor se 
modifică. Nici în interiorul lumii acestora, „adevărul” nu este ferit de acerba concurență 
a diferitelor naratiuni. Istoria reeducării, alături de succeswele reevalnări ale istoriei Mișcării 
Legionare, fac parte din aceeaşi realitate’. Competiţia privind monopolul „adevărului” 
Mișcării, conflictele orgolioase ale militantilor în legătură cu dreptul de legatar al unei 
„moşteniri” sacre, destinale, aduc si ele succesiuni de planuri suplimentare, derutante. 
Aiudul a fost un #atru al umbrelor. Puţine lucruri par să se potrivească, iar ambiția de a 
descoperi adevărul, de pildă al unor fragmente din istoria Legiunii, este rareori împlinită. 

Problema adevărului sau a corespondenței cu realitatea în cazul mărturiilor 
arhivistice, adaugă un plus de dificultate metodologica chestiunii. Ocupandu-ne într-o 
proporţie covârșitoare de documentele păstrate de la fostele instituţii represive, vom 
spune câteva cuvinte despre acestea, partea de memorialistică legionară, folosită şi ea ca 
suport bibliografic, fiind punctual cântărită în cuprinsul textului. Arhiva Grupei 
Operative, risipita într-o multitudine de tipuri de fonduri, dosare de urmărire 
individuală, informaţii provenind de la Biroul „D”, ulterior „K”, din cadrul Regionalei 
de Securitate Cluj, documentele Direcţiei a III-a (Serviciul Independent cu cele două 
compartimente subordonate, Sl şi 524) sau corespondența cu Ministerul (diferitele 
cabinete) nu oferă adevărul despre reeducarea din penitenciarul Aiud într-o formulă 
clarificatoare şi neambiguă. Nu este doar generala condiţie a arhivei fostei Securitati, 
niciodată gândită pentru o cercetare a adevărului istoric, ci mai cu seamă situația 
particulară a Grupei Operative şi a activităţii acesteia, conspirată atât pentru Direcţia 
Generală a Penitenciarelor şi Coloniilor de Muncă, cât şi pentru Regionala de Securitate 


3 Colonelul Crăciun a înţeles că jocul cu trecutul poate fi extrem de profitabil. Manipulând 
adevărurile, interpretând în fel şi chip diferitele versiuni concurente, uzitând dinamica violentă a 
acestora a realizat că poveştile pot lăsa urme sângeroase. A existat o colecţie de subiecte predilect 
utilizate (Sima-agentul lui Moruzov, paternitatea asasinatelor de la Jilava, finanțarea nazistă a 
Mişcării Legionare, succedată de cea „imperialistă” a exilului legionar, mitologia decemvirilor, a 
nicadorilor, mitul „actorului politic” relevant ş.a.m.d.). 

+ Serviciul Independent a funcţionat în cadrul Direcţiei a I-a (1957-1964). Şeful Serviciului 
Independent era colonelul Emanoil Rusu, loctiitorul acestuia fiind maiorul Constantin Popa 
(A.C.N.S.A.S., fond Documentar, dosar nr. 12609, vol. 3, f. 55, 67 si Idem, fond Informativ, 
dosar nr. 65054, vol. 2, f. 17 [cota SRI]. În urma conjecturilor care se pot face urmând 
rezolutiile ofiţerilor şi mişcarea documentelor între G.O. si Direcţia a III-a, se poate spune că 
Serviciul 2 (S2) se ocupa cu supravegherea familiilor legionarilor închiși, părând să aibă atribuții 
în obţinerea informaţiilor relevante privind identificarea acelor membri ori simpatizanți legionari 
aflaţi în libertate, legăturile acestora, colaborând în acest sens cu direcţiile Securităţii (centrale si 
regionale) etc. (e.g. Idem, fond Documentar, dosar nr. 12609, vol. 3, f. 181). Serviciul 1 (S1) se 
pate că avea atribuţii similare, limitate doar la aria geografică a Bucureştiului (dem, dosar nr. 
13484, vol. 4, f. 16). 

Cluj 5. Documentele operative nu au intrat niciodată în circuitul regionalei sau al 
D.G.P.C.M., folosindu-se un circuit postal special în corespondenţa cu M.A.L, o arhivă 
separată în interiorul penitenciarului, iar la nivel central, atât G.O. cât şi Serviciul 
Independent din cadrul Direcţiei a I-a funcționau sub o minimală tutelă. Doar şeful 
Direcţiei a III-a şi conducerea ministerului, in sens strict, aveau acces la anatomia 
operațiunilor. 

În ciuda amintitelor poziționări, mai degrabă sceptice, cu privire la obţinerea 
unei fotograme consistente a operaţiunilor G.O. din intervalul 1958-1964, soluţia unei 
„cercetări detectivistice”, conexând informaţii disparate, din varii dosare sau fonduri 
arhivistice, încercând reconstrucția mecanismelor de detaliu ale operațiunilor (recrutări, 
motivații, strategii, mutările din celule, succesiunea legendelor, folosirile in orb, 
anchetele în afara zidurilor penitenciarului, rafinata manipulare a „trecutului”, tehnicile 
psihologice de şantaj, brutalizarea simbolică, pedepsele fizice ş.a.m.d.) este, totuși, în 
măsură să ofere un tablou plauzibil. Ne situăm aşadar într-o fpcercare de reconstituire, 
care este condiția primă a oricărui demers de cercetare. Nu putem pretinde ambiția 
completitudinii acestui tablou, a cartării precise a surselor fenomenului ori implicatiilor. 
Multe întrebări rămân suspendate, eventualul lor răspuns putând sta în puţin plauzibila, 
de pildă, deschidere a fondurilor privind activitatea consilierilor sovietici în România 
ş.a.m.d. 

Prudenta metodologică nu ne împiedică, totuşi, să afirmăm că anumite 
rezultate, cu un grad ridicat de verosimilitudine, se pot obţine. Ele sunt rezultatul unei 
activități de tip reconstructiv, care recompune personaje, developează situaţii din spatele 
unor dese perdele de fum, reface filtrele ideologice, pentru ca mai apoi să le poată 
îndepărta în cunoştinţă de cauză, identifică persoane, strategii operative, cronologiile 
cruzimii. Pe o masă de laborator piesele de mai sus au fost poziționate într-un loc pe 
care-l bănuim veridic, iar situaţia — în cele mai multe cazuri — a fost verificată multiplu. 
În situația acestui studiu am reconstituit destinul unui om plecând, în mod intenționat, 
de la o lupă care deformează. Alterarea a facut parte din realitate, mutiland viata 
personajului nostru şi putând proiecta o imagine riguroasă” asupra proiectului mai 


5 Trebuie menţionat aici faptul că, în ciuda Ordinului M.A.I. nr. 37 din 10 iulie 1956 prin care 
Birourile si Grupele „D”, care formau „aparatul exterior” al Serviciului, au trecut, din subordinea 
directă a unităţii centrale, în cea a direcțiilor regionale ale M.A.I., Grupa Operativa n-a beneficiat 
de acelaşi tratament. Gh. Crăciun a eliminat toate fostele cadre ale Grupei „D” din penitenciarul 
Aiud, Grupa Operativă neavând nici un raport de subordonare cu Regionala de Securitate şi nici 
cu Biroul „D” sau ulterior „K” de la nivelul acesteia. De asemenea, G.O. nu se afla în 
subordinea nici a Serviciului „K” central. Sub acest aspect, Grupa Operativă a fost singura 
exceptata de la o atare subordonare (Idem, fond Direcţia Juridică, dosar nr. 3614, vol. 1, f. 234). 
6 Uneori, notele de subsol păstrează o citare multiplă, din diferite locuri, pentru a sublinia 
veridicitatea unor detalii. 

7 Nu este cu totul lipsit de sens să menţionăm faptul că între „rigoare” si „exactitate” subzistă 
diferenţe importante. De al doilea concept am luat cuvenita distanță metodologică, vorbind de o 
analiză în termeni de verosimilitudine. Cât priveşte rigoarea, ea poate asuma neconcordante 
factuale, dar nu va trăda logica faptelor narate, înțelesul unor proceduri, sensul unor evenimente. 
Rigoarea este atentă la scop şi priveşte o perspectivă în timp, în care adevărul se aşează. A se 
vedea o dezvoltare a distinctiei în textul lui Constantin Noica, Exactitate si adevăr, publicat in 

amplu de ortopedie a constiintelor, pus în scenă în penitenciarul Aiud. V.B. a fost, ca 
toţi ceilalți deținuți încarcerați, înainte de orice, o victimă. Nu însă o victimă inocentă, 
nu una ferită de ticăloşie. Statutul de victimă trebuie subliniat nu pentru a-l feri de 
necesara judecată critică, ci pentru a indica veritabila si consistenta culpabilitate a 
tortionarilor din G.O. şi a sistemului ierarhic care i-a legitimat. În multe situaţii, însă, 
răul prinde corp cu ajutorul altora, fisurati de ambiţii, orgoliu sau pur şi simplu de o 
omenească slăbiciune. Lumea aceasta, în care răul era invitat să locuiască, iar trădarea — 
în formule uneori extrem de rafinate — devenise licita si frecventabilă, este invitată să 
facă un pas către noi. 

Ambitia noastră, o consecinţă logică a celei de a doua mize mai sus enunțate, a 
fost aceea de a risipi iluzia, efectul unei memorii hedoniste, selective şi conservatoare, 
conform căreia reeducarea de la Aiud a fost o specie a genului „reeducării psihologice”, 
„prin autoanaliză”, ori „soft”, îndepărtată de mijloacele „tari” ale cumplitei experiențe 
piteştene ori de brutalizările penitenciare specifice primei jumătăţi a deceniului cinci, 
interpretare care este parte dintr-un negationism frivol şi iresponsabil. Nimic mai fals. 
Afirmăm cu tărie că între tratamentul brutal din penitenciarele României comuniste 
dinainte de 1957 şi Aiudul colonelului Gheorghe Crăciun se poate trasa, fără spaima 
erorii (o jucată pudoare a „exceselor”), o firească continuitate. Scurt spus, vorbim de 
același lucru, căruia i s-a adăugat, in noua formulă penitenciară, un arsenal de mijloace 
informative, rafinat şi extrem de eficient. 


Cine este Victor Biriş? 
Victor Biris s-a născut la 16 septembrie 1908, în comuna Micăsaşa, o localitate 
situată în partea vestică a judeţului Sibiu, în Podişul 'Târnavelor, în partea inferioară a 
râului Târnava Mare’. A avut doi frați, Ovidiu? si Teodor! si trei surori, Veronica, 


Ştefan Berceanu, Ioana Birna, Petre Dita, Marina Ghitoc, Suzana Holan, Aurelian Isar, Ştefania 
Popp (coordonatori), Cartea interferente/or, Bucuresti, Editura Ştiinţifică şi Enciclopedică, 1985, pp. 
170-177. Noica vorbeşte de riscul de a lua „exactitatea goală” drept adevăr, de a confunda, de 
pildă, o fotografie a cuiva cu portretul în ulei al aceluiaşi, care poate surprinde adâncimea unei 
figuri. Doar exactitatea, pentru că încearcă să i se substituie, se plasează într-o „opoziţie 
unilaterală” cu adevărul. Acesta, însă, nu se opune exactitatii, pe care o include ca pe o 
preconditie. Riscul reductionismului si al unei interpretări enclavizate l-am menţionat si în cazul 
supus analizei. De pildă, oricând se poate ridica obiectia conform căreia în cazul lui Biris vorbim 
de derapajul unei metode, altminteri umane, datorat constituţiei fragile sau bolnave a subiectului 
ei. Contextul bolii Basedow (vezi, mai jos, nota 82), de care suferea şi fusese operat, poate sta 
asemeni unei ,,exactitati goale”, care se poate substitui adevărului, propunându-se drept 
explicaţie. Adevărul, însă, ia în calcul, pe cât posibil, toate datele realităţii, compunându-le, 
refuzând explicaţiile de tip mecanicist (o cauză designabila produce, generând explicaţie, un 
anumit efect sau anumite efecte, în chip direct şi nemijlocit). 

8 Într-o autobiografie, Biriş afirma că s-ar fi născut în comuna Micorova din judeţul Târnava 
Mare, localitate inexistentă, însă (A.C.N.S.A.S., fond Informativ, dosar nr. 310004, vol. 1, f. 12). 
” Gheorghe Ovidiu Biris, fost avocat in Cluj, fusese executat la 12 septembrie 1939 în lagărul de 
la Miercurea Ciuc, ca represalii la asasinarea lui Armand Călinescu. 

10 Teodor Biris, născut la 17 ianuarie 1918 în comuna Căpâlna de Jos, judeţul Alba; terminase 3 
clase de liceu; arestat la Brasov, a fost condamnat la 15 ani muncă silnică pentru participare la 
constituirea unei asociaţii clandestine, prin sentinţa nr. 1010/1941 a Curţii Marţiale Brasov; 

Tatiana (căsătorită Blănaru) şi Eugenia (căsătorită Cristescu) !!. Tatăl său, loan Bitiş, 
învăţător, fusese viceprimar în Medias, de orientare hberală!?. Victor urmează, începând 
cu 1915, şcoala primară germană din Mediaş, iar din 1919 până în 1923 liceul german 
din aceeaşi localitate!5, înscriindu-se, după absolvire, la cursurile Facultăţii de Drept din 
cadrul Universităţii din Cluj, a cărei licenţă o obţine în 1927. În ianuarie 1932 obţine 
doctoratul în ştiinţe juridice în cadrul aceleaşi universități. 

În vara aceluiași an a fost încorporat la Regimentul 3 Infanterie Făgăraș!1, de 
unde a fost trimis la şcoala de ofițeri în rezervă de la Ploieşti, pe care o termină cu 
gradul de sergent T.R. în toamna lui 193315. 

Un an mai târziu, în ianuarie, îl găsim avocat stagiar la Zlatna, unde 
funcționează până în iulie 1934. Din decembrie acelaşi an este numit ajutor de judecător 
la Judecătoria din Agnita, poziţie pe care o va ocupa până în mai 1937, când a fost 
numit în postul de substitut de procuror la Parchetul Tribunalului din Oraviţa, județul 
Caraş!6. Conform unei note informative dată de un apropiat, 20 de ani mai tarziu!’, 
Biriş mărturisea că în 1938, în calitatea pe care o avea de judecător la Oraviţa, intrase „în 
conflict cu superiorii săi”, motiv pentru care a fost „dat afară din magistratură” 18. Mai 
exact, la alegerile generale din acel an, fusese numit preşedintele unei secţii de votare, 
primind, instrucțiuni pentru „falsificarea alegerilor”. Refuzând să participe la o fraudă, 
este dat afară din magistratură. Într-o „Autobiografie” redactată în penitenciarul Galaţi 
la 20 iulie 1951, „punerea în disponibilitate” este datată 1 aprilie 1938, motivul invocat 
oficial” fiind cel de „incapacitate”, iar cel „real” de „faptul că în comisia plebiscitului 
votasem contra Constituţiei lui Carol al Il-lea”!9 din februarie 1938. Sigur, versiunea 


prima parte a detenţiei a petrecut-o la Aiud; în mai 1950 a fost transferat la penitenciarul Codlea, 
de unde a fost readus la Aiud; de aici a fost transferat în 25 martie 1953 la Văcăreşti, unde prin 
decizia nr. 509/1953, emisă de M.S.S. Regiunea Stalin, primeşte o pedeapsa administrativă de 60 
de luni, începând cu data de 29 septembrie 1953; a fost eliberat la 17 iunie 1954; rearestat în 16 
ianuarie 1957, a fost adus la penitenciarul Sibiu; acuzat de „desfăşurare de activitate legionară in 
cadrul unei organizaţii” şi încadrat la uneltire contra ordinii sociale, T.B. a fost condamnat la 10 
ani închisoare de Tribunalul Militar regional Cluj prin sentința nr. 108 /1957; la 15 iulie 1957 a 
fost transferat la Aiud; a fost eliberat de la penitenciarul Aiud la data de 26 iunie 1964, fiind 
grațiat prin Decretul Consiliului de Stat nr. 310/1964 (datele provin din fişele matricole penale 
(de acum înainte, F.M.P.), consultate pe site-ul 
http://86.125.17.36/Fise%20matricole%20penale%20- 
%20detinuti%20politici/B/B%2004.%20Bente%20-%20Blazd/Biris%20Teodor/index.php, în 
data de 6 ianuarie 2013). 

1 A.C.N.S.A.S., fond Informativ, dosar nr. 310004, vol. 1, f. 13. 

2 Idem, fond Penal, dosar nr. 50417, vol. 1, f. 3. 

3 Idem, fond Informativ, dosar nr. 310004, vol. 1, f. 11. 

+ Idem, fond Penal, dosar nr. 50417, vol. 2, f. 59. 

5 Idem, fond Documentar, dosar nr. 13485, vol. 10, f. 308.; Idem, fond Informativ, dosar nr. 
310004, vol. 1, f. 12. 

6 Idem, fond Documentar, dosar nr. 13485, vol. 10, f. 308. 

7 Nota, luată de Serviciul „D” la 30 noiembrie 1957 „cu privire la Victor Biriş”, aparţinea sursei 
„Ungureanu Nicolae”, aflat în anchetă la Uranus. 

8 A.C.N.S.A.S., fond Informativ, dosar nr. 310004, vol. 1, f. 606. 

° Ibidem, f£. 12. Vezi şi Idem, fond S.LE., dosar nr. 22408, vol. 1, f. 1. 

anchetei din 1957 trebuie luată cum grano salis, Biriş manevrandu-si trecutul în funcție de 
presiunile zilei. Mai plauzibilă este poziţia anticarlista mărturisită în 1951. Nu se poate 
stabili, însă, şi nu este defel singurul context problematic, cum şi de ce a părăsit 
magistratura în 1938. Nu stim care au fost motivațiile acestui gest, Biriş nefiind deloc un 
democrat ca structură”. 

Nefăcând parte din nici una din organizaţiile de tineret sau din corpurile 
Mişcării înainte de 1938, gestul refuzului fraudei, ca si cel al scoaterii din magistratură, a 
constituit un bagaj simbolic redutabil în ascensiunea acestuia în Mişcarea Legionara. 
Desi până atunci nu participase la viata politică, destituirea l-a determinat să caute o 
soluție politică. Reacţia dura a statului il îndreaptă spre Mişcarea Legionara, percepută 
drept un „organism viguros, dinamic, revoluţionar şi cu tendinţa de reînnoire morală a 
tari’’*!. Nu este nici un dubiu că Biris a împărtășit o atare iluzie, o credință ale cărei 
resorturi se vor întoarce, mai târziu, împotriva lui. 

În aceeași lună (aprilie 1938) se înscrie în rândurile mișcării, în cadrul 
organizației Caraş, pregătit fiind de avocatul Octavian Roşu, ajutor comandant legionar, 
şeful organizației locale 22. Lipsit, însă, de „educaţia legionară”, nefacand parte din 
structurile ierarhice ale Mişcării, nefiind membru al vreunui cuib, poziţia lui era atipica. 
A existat şi înainte de 1938 intenţia de a se înregimenta, datorită influenței fratelui său 
mai mare, si, cu siguranţă, avusese şi simpatii în zona extremei drepte?%. Unele mărturii 
confirmă că între Ovidiu şi Victor existaseră anumite controverse în legătură cu 
aderenţa la Mişcarea Legionară, Victor „persiflând şi privind organizaţia legionară ca pe 
un lucru neserios”, fiind „de părere că omul trebuie să-şi trăiască din plin viata si nu să- 
şi impună voluntar atitudini de «călugăr politic de tipul Coastelor de fiem, celebra 
organizație politică-religioasă a lui Cromwell”. Sigur, asta nu l-a împiedicat să prefere 
Mişcarea ca singurul pol politic viabil în 1938. În familia lui Biris ascendentele legionare 
erau reprezentate de fratele său Ovidiu, un vechi militant al extremei drepte, ucis în 
lagărul de la Miercurea Ciuc în noaptea de 21 spre 22 septembrie 1939. 

Imediat după eliminarea din corpul judecătorilor, însoțit de şeful organizației 
legionare locale si de lovin, ajutor comandant legionar din Reșița, face un drum la 
Bucuresti pentru a-l întâlni pe Corneliu Zelea Codreanu. Cei doi îl însoțesc pe Biris la 3 


% Motivația pe care o va invoca recurent pentru intrarea în rândurile extremei drepte era legată 
de falimentul sistemului politic parlamentar. Biriş se declara, în februarie 1938, în preajma 
înregimentării în rândurile Mişcării, „sătul de lumea partidelor politice, lume coruptă şi gata de 
orice fapt incorect” (Idem, fond Informativ, dosar nr. 310004, vol. 1, f. 607). 

21 Idem, fond S.LE., dosar nr. 22408, vol. 1, f. 1. 

22 Idem, fond Informativ, dosar nr. 310004, vol. 1, f. 11. Roşu a făcut parte din exilul legionar 
berlinez, unde a ajuns la începutul lui 1939 şi ulterior după ianuarie 1941 (Idem, fond Penal, 
dosar nr. 50417, vol. 1, f. 44). 

25 O altă figura care-l influentase si care încercase să-l atragă de partea Mişcării, după propriile-i 
mărturisiri, fusese Bănică Dobre, luptător pe frontul franchist şi publicist legionar, autor al 
volumului Crucificatii. Zile trăite pe frontul Spaniei, Tipografia ‚I.N. Copuzeanu”, Bucureşti, 1937 
(Idem, fond S.LE., dosar nr. 22408, vol. 1, f. 2). 

4 Informaţia provine de la agentul „Ungureanu Nicolae”, care pretindea că o auzise de la fratele 
celor doi, Toader, fiind prinsă într-o nota din 30 noiembrie 1957 (idem, fond Informativ, dosar 
nr. 310004, vol. 1, ff. 606-616). 

aprilie 1938 la Casa Verde%. Venit din Oraviţa, însoțit de prestigiul unei opoziții care-l 
costase funcţia, Biriş a fost primit la Casa Verde de însuşi şeful mişcării. Codreanu, 
„favorabil impresionat de atitudinea” lui Biriş cu ocazia plebiscitului, îi face o primire 
„deosebit de binevoitoare”26. Foarte aspru, autoritar şi distant cu adepții, C.Z.C. era 
extrem de prevenitor, politicos şi atent cu oaspeţii??. Ascendentul moral al lui Biris 
pesemne că a contat mult, primirea în rândurile Mișcării neintampinand nici o opoziție 
si făcându-se în aceeaşi zi. Mai mult, căpitanul ordonă derularea demersurilor pentru 
înscrierea acestuia în Baroul Ilfov, interesându-se ce posibilități de cazare i se pot oferi 
în Bucureşti. Propune să locuiască inițial în sediul mișcării, neavând posibilități 
materiale, până la urmă optandu-se pentru cazarea sa la locuinţa lui Dumitrescu Borşa%, 
din strada Aprodu Purice nr. 2%. 

La aproape două săptămâni de la acest eveniment, Corneliu Zelea Codreanu 
este arestat*, odată cu mare parte din vârfurile legionare din Bucureşti si din ţară?!. 
Preotul Dumitrescu Borşa rămăsese, pentru moment, liber, poliția necunoscându-i 
adresa. „Dispărut în clandestinitate”*?, şi-a lăsat casa si familia în grija lui Biris*, care, 


25 Ibidem, f. 262. Amănuntele provin dintr-o declaratie-fluviu pe care o dă Victor Biriş în 
intervalul 1 august-5 septembrie 1960, pe mai bine de 190 de pagini, sub îndrumarea căpitanului 
Nodit Ioan din Grupa Operativa (Ibidem, ff. 262-461, Ibidem, vol. 2, ff. 270-470, Idem, fond 
Documentar, dosar nr. 13485, vol. 10, ff. 127-322). 

2 Idem, fond Documentar, dosar nr. 13485, vol. 10, f. 127. 

27 Idem, fond S.LE., dosar nr. 22408, vol. 1, f. 1. 

28 Joan Dumitrescu zis Borsa (numele unei comune din Maramures unde şi-a început activitatea 
„naţionalistă”), n. 14 septembrie 1899 în comuna Corbi, judeţul Arges, preot, a intrat în Mişcarea 
Legionara în 1932, a fost numit de C.Z.C. secretar general al „Gărzii de Fier”, s-a mutat în 
Bucureşti, activând până la arestarea lui C.Z.C. în 1938, a fost arestat în 15 mai 1948, fiind 
condamnat administrativ până în 1954, când este reanchetat şi judecat în 1955, urmează o 
condamnare la 20 de ani detenţie grea pentru activitate contra clasei muncitoare. A fost unul din 
cele mai bine conturate personaje ale detenţiei legionare, fiind un actor fundamental al reeducării 
de la Aiud şi unul cheie în biografia penitenciara a lui V.B. 

2 A.C.N.S.A.S., fond Informativ, dosar nr. 310004, vol. 1, f. 262 şi Idem, fond S.L.E., dosar nr. 
22408, vol. 1, f. 1. Versiunea preotului loan Dumitrescu despre întâlnirea dintre Biris si C.Z.C. 
este diferită, subliniindu-si un merit important. Octavian Roşu, seful organizaţiei legionare din 
judeţul Caraş, l-ar fi însoţit pe Biris cu o scrisoare de recomandare din partea lui Sima, adresată 
lui Borşa, prin care acesta era rugat să-l prezinte lui C.Z.C. Acesta merge cu ei şi-l prezintă pe 
V.B. Borsa pretinde că la aceasta întâlnire Biris ar fi solicitat înscrierea în Legiune (Idem, fond 
Informativ, dosar nr. 264316, vol. 2, f. 6). 

30 Arestarea s-a produs în noaptea de 16 spre 17 aprilie 1938. Procesul lui Zelea Codreanu a 
început la 23 mai 1938, la Consiliul de Război al Corpului II Armată din Bucureşti. La 27 mai 
1938, C.Z.C. a fost condamnat la 10 ani m.s., iar în data de 30 noiembrie 1938 a fost asasinat. 

31 Unii fruntaşi legionari au scăpat atunci de arestare, printre ei figurând: Horia Sima, Ion Belgea, 
Ioan Dumitrescu Borşa, Radu Mironovici, Nicoleta Nicolescu, Iordache Nicoară, Victor 
Dragomirescu, Andrei C. Ionescu, Titi Cristescu, Valeriu Cârdu, lon Victor Vojen etc. (Cronologie 
Privind istoria Mişcării Legionare, publicată în Almanahul pe 1941 al ziarului „Cuvântul”, republicat 
în Istoria Mișcării Legionare scrisă de un legionar, volum alcătuit şi îngrijit de Alexandru V. Dita, cu o 
prefață de Dan Zamfirescu, Bucuresti, Editura Roza Vanturilor, 1993, pp. 30, 111). 

32 A.C.N.S.A.S., fond Informativ, dosar nr. 310004, vol. 1, f. 607. 

nefigurand ca legionar în scriptele Sigurantei, nu a fost arestat. loan Belgea îl deleagă să 
se ocupe de apărarea Căpitanului, în procesul ce urma să aibă loc*4. Până la începutul lui 
1939 a funcționat ca avocat. Urmează o perioadă extrem de tulbure, arestarea liderului 
obligând ierarhia Mişcării să creeze o formulă de comandament, care îşi va schimba 
succesiv conducătorii, pe măsura arestării acestora*>. Multi decid, ca efect al măsurilor 
de retorsiune ale lui Carol al II-lea, să fugă în Germania. În opinia lui Dumitrescu 
Borşa, notoriu antisimist, în vara anului 1938 debutează activitatea legionară efectivă a 
lui Biris, ca „prim om de credință al lui Sima” 36. Cum vom vedea, afirmaţia este 
exagerată, nu pe linia „credinței”, ci pe cea a intaietatii în ierarhia apropiaților lui Sima, 
cel puţin nu înainte de 1940. Lectura lui Borşa, pornită dintr-o reevaluare conflictuală a 
succesiunii la conducerea Mişcării Legionare, este una nu doar în mod evident partizană 
ci şi neacoperita de probe. 

Deconspirându-se locuinţa lui Borsa, Bitis este nevoit, în iulie 1939, să-şi caute 
o locuinţă separată”. La o lună distanţă, decide să treacă clandestin graniţa, cu destinația 
Germania. După ce ajunge în Iugoslavia, consulatul german din Belgrad îi eliberează un 
paşaport german, cu care va pleca la Berlin“. Aici, o vreme, a locuit la Dumitrescu 


33 Detaliul este povestit de Biris ([bidem). Se pare, însă, că era o exagerare marca Biriş, Alexandru 
Ghyka mărturisind că, după fuga lui Borşa în Germania, el avusese grijă de cei doi copii ai 
acestuia (Idem, fond Penal, dosar nr. 14468, vol. 3, f. 36). 

34 Idem, dosar nr. 50417, vol. 1, f. 56. 

35 Şefii comandamentului legionar au fost, pe rand, Radu Mironovici, după arestarea acestuia din 
iunie, a urmat Ion Belgea, apoi Constantin Papanace, ulterior Vasile Cristescu (Cronologie privind 
istoria Mişcării Legionare, publicată în Almanahul pe 1941 al ziarului „Cuvântul, republicat in 
Istoria Mişcării Legionare scrisă de un legionar, volum alcătuit şi îngrijit de Alexandru V. Diţă, cu o 
prefață de Dan Zamfirescu, Bucureşti, Editura Roza Vânturilor, 1993, pp. 30, 111-112). După 
alte surse, loan Belgea ar fi preluat conducerea imediat după arestarea Căpitanului, până în iunie 
1940, când a fost arestat. Apoi conducerea i-ar fi aparținut lui Antoniu Păsu, reţinut si el o luna 
mai târziu, când comanda îi va reveni lui Horia Sima. În februarie 1939 H.S. a plecat din tara 
(A.C.N.S.A.S., fond Penal, dosar nr. 50417, vol. 1, f. 56). 

36 Idem, fond Informativ, dosar nr. 310004, vol. 1, f. 607. O altă afirmaţie problematică a lui 
Borşa este aceea că, încă din acea perioadă, Biris s-ar fi pus la dispoziţia serviciilor secrete, in 
coniventa cu Horia Sima. Informaţia este neverificabilă şi improbabilă, mai cu seamă in 
contextul în care ştim că scenariul preotului Dumitrescu era parte din strategia negociată cu el în 
schimbul unui tratament penitenciar îmbunătăţit şi a unei posibile eliberări anticipate. Sigur, 
pentru plauzibilitate, Borşa explica, prin prezumtiva recrutare a lui Biriş de către Siguranţă, 
răceala cu care, în august 1939, fusese primit de diaspora legionară din capitala Germaniei. 
Scenariile alternative, poveştile acuzatoare constituiseră marca stilistică a metodelor Grupei 
Operative (declaraţiile lui Borşa sunt redate de agentul „Ungureanu Nicolae” în noiembrie 1957, 
într-o camera de anchetă a Securităţii de la Uranus, Ibidem, f. 606). 

37 Idem, dosar nr. 264316, vol. 1, f. 154. 

38 Idem, fond Penal, dosar nr. 50417, vol. 1, f. 23. Au existat două valuri ale exilului legionar din 
Germania, primul intre 1939-1940 si al doilea dupa rebeliunea din ianuarie 1941, pana in 1944. 
Aici exilul s-a organizat in două grupuri: un „grup de comandă”, compus din Horia Sima, 
Constantin Papanace, Corneliu Georgescu, Vasile Iasinschi, Ilie Garneata, Dumitru Groza etc. la 
Berkenbriick şi un al doilea grup, mai numeros, compus din aproximativ 400 de persoane, 
aflându-se sub comanda lui Petraşcu şi stabilit la Rostock (Dana Honciuc Beldiman, Statul 

Borsa, ajuns si el, între timp, în capitala Germaniei. Perioada berlineză a ţinut din august 
1939 până în septembrie 1940%. „După 15 august [1939] am fost anunţat telefonic că la 
graniță a fost reţinut Victor Biriş. Telefona şeful de la direcția străinilor a poliției, 
întrebându-mă dacă-l cunosc si dacă îmi dau consimțământul de a fi primit în 
Germania”, isi amintea Borsa‘. Deşi scrise în anii 770, memoriile fostului fruntaş 
legionar nu sunt cu nimic diferite de versiunea pe care o lansase în detentia de la Aiud 
referitoare la Biris*!. 


national legionar Septembrie 1940-lanuarie 1941 Cadrul Legislativ, Bucureşti, Editura Institutului 
Naţional pentru Studiul 'Totalitarismului, 2005, p. 73). 

5% Zborul din septembrie 1940, de la Berlin la Bucuresti, va fi rememorat multi ani mai târziu, în 
1962, în contextul „călătoriilor initiatice” organizate de Grupa Operativa (A.C.N.S.A.S., fond 
Informativ, dosar nr. 310004, vol. 1, f. 512 şi Idem, fond Penal, dosar nr. 50417, vol. 1, f. 14 
verso). 

40 Preot Ion Dumitrescu-Borşa, secretar general al Mişcării Legionare, Ca/ troian intra muros, 
Memorii legionare, Bucuresti, Editura Lucman, 2002, p. 284. Informaţia este „confirmată” de Biris 
într-o „Notă asupra «izolării» mele de la Berlin — 1939”, care reia — foarte probabil — ceea ce îi 
spusese Borşa, el neavând de unde sti din alte surse despre acţiunile poliţiei germane: „Pentru 
acordarea avizului de intrare in Germania, Gestapoul ceruse referințe asupra mea de la DI. 
Ciorogaru şi Dumitrescu Borşa”. Este extrem de interesantă corespondenţa dintre conținutul 
declaraţiilor celor doi. Şi Biriş aminteşte „atmosfera de suspiciune” care se crease în jurul lui la 
sosirea în capitala Germaniei, ca şi faptul că Borşa i-a luat apărarea. Biriş nu acredita, însă, 
varianta preotului Dumitrescu, ci doar o cita, sugerând că — dacă existaseră suspiciuni în ceea ce 
îl priveşte în exilul german — asta s-ar fi datorat exclusiv informaţiilor manipulatorii ale lui Borşa. 
La Berlin însă, Sima îi luase apărarea, risipind suspiciunile, asa explicandu-se şi numirea lui într-o 
funcţie extrem de importantă în Ministerul de Interne imediat după întoarcerea în tara 
(A.C.N.S.A.S., fond Informativ, dosar nr. 310004, vol. 1, f. 74). 

+! Ibidem, £f. 607-608. Pentru detalii în susţinerea ideii, a se vedea în text, mai jos. Nu este lipsit de 
semnificaţie faptul că memoriile fruntașilor legionari care au traversat detentia de la Aiud, scrise 
în deceniile 6-7 ale secolului trecut, sunt oarecum simetrice, fie în relatarea anumitor fapte 
istorice (esențialmente controversate, dificultate escamotată însă printr-o ,,solutie” dată fără a fi 
prezentate şi probele), fie într-o anumită poziționare stilistică (logica demascării sau 
autodemascării fiind decriptabilă). Acestea seamănă foarte mult cu variantele produse în 
reeducare. Ne gândim, de pildă, la memoriile lui Nistor Chioreanu (Nistor Chioreanu, Morminte 
vii, laşi, Editura Institutului European pentru Cooperare Culturală si Ştiinţifică, 1992) sau cele, 
deja citate, ale lui Dumitrescu Borsa. Se ridică aici mai multe probleme: o atare poziționare este 
firească până la un punct, ştiindu-se mediul în care acestea au fost scrise, prin urmare o anumită 
prudenţă tactică este perfect legitimă (Chioreanu, de pildă, se ştia supravegheat de Securitate şi a 
trăit cu spaima că amintirile transcrise în caietele de memorii vor putea constitui probatoriul 
pentru o potenţială acuzare, temere pe jumătate confirmată, în urma perchezitiilor domiciliare 
confiscându-i-se manusctisele). Nu este asa uşor de asimilat, însă, şi persistenta unei anumite 
topici incriminatoare, a unei stilistici demascatoare, menită să infatiseze faptele unilateral, oferind 
rigid o singură variantă istorică a „adevărului”. Cum nu este de înțeles, în alt plan, quastinexistenta 
asumării responsabilități pentru abuzurile si crimele extremei drepte interbelice san o minima evaluare 
(autoevaluare) morală. În mod paradoxal „înfăţişarea crimelor comise”, ca practică reeducativă la 
Aiud, a legitimat poziţia extremei drepte, printr-un soi de apologetică autovictimizantă. Mai mult, 
inflația acuzațiilor desfăşurate în proiectul baroc al reeducării de la Aiud, a aruncat în derizoriu 
culpabilitatea legionarilor, responsabili de cruzimile guvernării septembrie 1940-ianuarie 1941 (dar 

Sugestia, construită fără să prezinte vreo probă explicită, era aceea că dacă 
existase un acord al lui Sima pentru primirea lui Biriş în Germania acesta se datora 
colaborării prealabile a celor doi cu Moruzov. Şeful de la „Direcția străinilor” (Ausland 
Organization”) sunase pentru obținerea unui consimtamant privind intrarea pe 
teritoriul Germaniei a lui Biris. Consultându-se cu Sima, pretinde în continuare Borşa, 
acesta şi-ar fi dat acceptul. În opinia noastră, în context, este mai credibilă mărturia lui 
Biriş despre aşa zisa primire rece de care ar fi beneficiat în exilul german%. Coroborand 
informaţiile, se poate spune, mai curând, că Borşa exagerase foarte mult scenariul 
primirii dezagreabile a fostului secretar general al Ministerului de Interne de mediile 
legionare din Germania. Inclusiv ideea că Sima ar fi acceptat fără rezerve primirea lui 
Biriş, este tot o invenţie a lui Borşa, provenind şi ea tot din manualul reeducării. În 
martie 1961, într-o celulă din Zarcă, pe care cei doi au impartit-o, preotul Dumitrescu îi 
mărturisea lui Biris că Sima, dimpotrivă, aflând că sosise la Berlin, refuzase să-l 
întâlnească, considerându-l „suspect”, pe scurt, un soi de agent al Sigurantei*+. Cum se 
pot împăca cele două variante aparent contradictorii? Varianta din 1961 era, de fapt, o 
încercare a lui Borsa (cunoscut antisimist) de a-l atrage pe Biris de partea acestei grupări, 
încercând să-l implice şi pe el în demascarea lui Sima. Cea memorialistică, mai sintetică, 
reuşea să facă atât din Biris cât şi din Sima, agenţii Sigurantei. În mod ironic, reevaluările 
„istorice” ale reeducării au avut efectul scontat şi dincolo de zidurile penitenciarului. 

Preotului Dumitrescu i se cere să dea o declarație pe proprie răspundere, la 
amintitul organ german pentru controlul străinilor, că V.B. este legionar, că-l cunoaşte 
„şi este un om corect”. „Am dat declaraţia şi mă tot gândeam ce mama dracului poate fi 
la mijloc”4%, îşi amintea fostul secretar al partidului „Totul pentru Tara”. Prezumția 
autorului era că plusul de precauţie pus în joc de autorităţile germane nu era 
întâmplător, cauza fiind amintita colaborare cu serviciile de informaţii româneşti. 
Memorialistul reține şi faptul că, aflând despre venirea lui Biriş în capitala Germaniei, 
unii fruntași legionari s-ar fi prezentat la el, amenintandu-l că „«dacă vă prindem în casă 
la dumneavoastră sau pe străzile Berlinului împreună cu Biriş, trădătorul criminal, vă 
omoram pe amândoi ca pe Stelescu»"%. A doua zi, Borşa l-ar fi sunat pe Horia Sima, 
rugându-l să vină la locuinţa lui, pentru o discuţie clarificatoare despre problema apărută 
în jurul proaspătului exilat. Nevenind, Biriş ar fi fost nevoit să se destăinuie, să-și 
recunoască culpa colaborării. „Frământat de gânduri si întunecat la față”, Biriş i-ar fi 
relatat: „L-am cunoscut pe Sima încă din vremea studenției. El era informatorul lui 
Moruzov încă din 1932 şi-şi formase o echipă de agenți, cu care făcea spionaj în 


nu numai), atât în ochii actorilor cât mai ales în cei ai posterităţii istorice. Ironia unei ,,educatit” 
cate a determinat, à rebours, o consolidare a legionarismului şi a poziţiilor nationalist extremiste 
este departe de a fi evaluată în toate consecinţele ei, inclusiv (şi poate mai ales) după 1990. 

42 Numele sub care este recunoscut acest departament al partidului national socialist german este 
NSDAP/AO. Cetăţenii Reich-ului care posedau paşaport german, dar care nu locuiau în 
Germania, făceau parte din această organizație. 

4 A se vedea „Notă asupra «izolării» mele de la Berlin — 1939” (A.C.N.S.A.S., fond Informativ, 
dosar nr. 310004, vol. 1, ff. 74-75). 

44 Ibidem, f. 74. 

45 Preot Ion Dumitrescu-Borsa, secretar general al Mişcării Legionare, op.cit, p. 284. 

46 Thidem. 

Iugoslavia, pe unde își crease legături de trecere şi în Germania”. În tot acest timp, 
informa pe Moruzov şi asupra mersului mişcării legionare. Căpătase încrederea acestuia 
si acționa aşa cum i se dicta”. lar textul memoriilor continuă într-o succesiune de 
autoacuzări cu care Biriş i s-ar fi confesat, după ritmul, scenariul şi logica demascarilor 
de la Aiud’. Întreg scenariul este fictionat, aparținând memoriei reeducării. Dovada directă 
o găsim într-o discuţie care a avut loc în aprilie 1961, când Biriş fusese dirijat pe lângă 
loan Dumitrescu, cu scopul de a se descoperi cât mai multe detalii de context despre 
Mişcarea Legionara, foarte utile în dezarmarea morală a legionarilor. Despre această 
foarte importantă acțiune a G.O. vom vorbi detaliat mai jos. Într-una din zile, Biris i-a 
reproșat că încercase să-l influenţeze, pe linia antisimistă, aducând în discuţie povestea 
colaborării Comandantului cu Moruzov. Biriş îi spune că nu ştia nimic despre 
presupusele întâlniri dintre cei doi şi nimic despre „colaborare”50. Pe scurt, Biriş auzea 
pentru prima oară despre chestiunea trădării şefului Legiunii din gura preotului 
Dumitrescu în martie-aprilie 1961. Iar Borşa este foarte clar în recunoaşterea rolului lui 
formator: „Eu ţi-am făcut o relatare de fapte (...) Ti-am dat, punct cu punct, tot trecutul 
luat în ordine cronologică, spunându-ţi: uite domnule, ce ştiu, ce-am făcut, ce-am auzit, 


47 Într-o declaraţie luată în penitenciarul Aiud în 1960 de colonelul Crăciun, Borsa scria: „În 
1953 la Ocnele Mari, Petre Codrea din serviciul lui Moruzov spunea că încă din 1932 Horia Sima 
este agentul acestuia pentru spionaj, din partea legionarilor, iar de la national-taranisti aveau pe 
Penescu. Sima a fost trimis în 30-40 cu paşaport în Germania să ne spioneze acolo, aveau 
fonduri la dispoziţie, şi că tot ce s-a făcut cu legionarii, a fost făcut după planurile întocmite de 
Moruzov cu Sima” (A.C.N.S.A.S., fond Documentar, dosar nr. 12609, vol. 1, f. 205). Aceleaşi 
lucruri le spusese Borsa si în 1957 sursei „Ungureanu Nicolae” în arestul de la Uranus. „E 
adevărat”, i-ar fi mărturisit spasit Biriş, „am fost agentul lui Moruzov si eu i-am dat acestuia pe 
toţi cei căzuți arestaţi si împușcați”. „Am făcut-o din ordinul lui Sima, el însuşi agent al lui 
Motuzo?f” (Idem, fond Informativ, dosar nr. 310004, vol. 1, ff. 608-609). 

48 Preot Ion Dumitrescu-Borşa, op. cit., pp. 285-286. 

+ Este cu totul improbabil ca această discuţie să fi avut loc, în termenii si cu conţinutul pretinse 
de Dumitrescu Borşa. Principalul argument în acest sens este dat de faptul că nimic din cuprinsul 
ei nu a fost „dezvăluit” în perioada respectivă, nici de Borşa, nici de vreunul din membrii exilului 
legionar. Aşa-zisa mărturisire a lui Biris are, în locul citat, „adjectivările” cerute de ofiţerii Grupei 
Operative în construcţia autoanalizelor. Mărcile stilistice sunt inconfundabile: „recunosc că am 
luat parte la toate mişeliile lui Sima şi că sunt un ambițios după mărire”, „am ascultat de ordinele 
lui şi am facut tot ce-mi cerea”, pentru că „îmi rezervase un loc bun la guvern”, „am atatat la 
dezordini”, se recunoaşte parte la denuntarea legionarilor ce fuseseră arestați (Belgea, Antoniu, 
Alecu Cantacuzino, Nicoleta [Nicolescu], Victor Dragomirescu), „am denunţat în ianuarie pe 
Vasile Cristescu”, „a fost omorât si el” ş.a.m.d. Este amintită şi celebra adresă din „strada 
Batiştei nr. 9”, unde erau „birourile conspirative ale lui Moruzov” şi unde H.S. ar fi primit 
pasaportul pe numele Aurel Ionescu, „un plic cu valută si 100.000 lei numerar”. Şi pentru ca 
ridicolul situaţiei să fie complet, memorialistul pretinde că Biris i-ar fi spus că „Moruzov este in 
bune legături cu Canaris, şeful Serviciului Secret german si prin el si cu Intelligence Service, că 
aşa lucrau şefii aceştia de spionaj”, ideea fiind una din tezele Securităţii induse în penitenciarul 
Aiud, „germanii” nemaifiind — după război — doar exponentii nazismului ci, alături de britanici şi 
americani, reprezentanţii ,,imperialismului”, parte dintr-o colaborare coordonată a „forţelor 
reacționare capitaliste” impotriva naţiunilor libere din Est (Ibidem, p. 286). 

50 A.C.N.S.A.S., fond Informativ, dosar nr. 264316, vol. 1, f. 157. 

ce mi s-a spus. Tu rămâne să judeci”'5!. Desi refuzase tactic să adopte febril varianta 
incriminanta a lui Borsa, Biriş i-a rezervat un loc important în preliminariile 
dezintegrării de sine de mai târziu şi în propria lui versiune asupra demascării şefului 
Legiunii. 

Într-o discuţie din 3-4 aprilie 1961 de la Aiud, după ce loan Dumitrescu își face 
publică convingerea că „Horia a fost omul lui Moruzov”, Biriş îi răspunde: „pentru 
mine, chestiunea aceasta nu se pune, el are alte chestii”, reprosandu-i preotului că „nu ai 
văzut documentele, ci ai auzit numai niște oameni afirmând” 52. lar câteva rânduri mai 
jos destăinuie şocul unei atari lovituri: „este o chestie sufletească de foarte mare 
importanţă, te tulbură extraordinar, că eu refuz să cred o chestie ca asta, cu una cu 
două”. 

Animozitatile de la sfârşitul anilor *30 dintre grupările apropiate profesorului 
Codreanu, menţinând filiatia Căpitanului, din care făcea parte şi preotul Dumitrescu 
Borşa, şi cele apropiate de Horia Sima au stat la baza acestor istorii alternative. Deşi 
luptele intestine, obsesia proprietăţii asupra temelor majore ale legiunii, insolubila 
problemă a continuității unui lider charismatic peste care nu se mai poate ridica nimic 
egal în rang, regimul conspirativ în care Legiunea a funcționat după 1933, pot justifica 
concurența acestor scenarii istorice, anumite teme găsindu-şi, însă, paternitatea in 
frenezia mărtutisirilor provocată de teroarea penitenciară de după 1945. Este şi cazul 
temei colaborării lui Sima cu serviciul de informaţii român. Borşa însuşi, în memorii, 
desi pretindea în exilul german că, după revelatiile oferite de Biris, va păstra destainuirile 
„pentru când vom fi în tara’5+, odată ajuns la Bucureşti şi punându-se la dispoziția 
proaspătului guvern national-legionar, fiind numit de Sima într-un aşa numit „For 
superior de conducere”55 al Legiunii, va prefera tăcerea deplină. 


Colaborarea cu Siguranţa este un capitol ambiguu al biografiei lui Biriş, 
imposibil de clarificat în actualul stadiu al cercetărilor. Într-un referat al G.O., găsim 
informaţia că în 1939 Biris ar fi fost arestat de Siguranţă. La interogatorii, recunoscând 
că este colaboratorul lui Horia Sima, „a primit însărcinarea să-l caute, s-a angajat să facă 
aceasta, dar cu prima ocazie, Biriş Victor fuge din tara, mai întâi în Iugoslavia, apoi la 


51 Thidem, f. 158. 

52 Ibidem, f. 188. 

55 Ibidem, f. 190. Fiind, la rându-i, victima unor suspiciuni privind colaborarea cu Siguranţa, Biris 
era solidar cu Sima: „Eu, ca om politic care am fost victima unor canalii, privitor la onorabilitatea 
mea, tocmai datorită unor legături pe care le-am avut, cunoscându-se situaţia, cu autoritatea 
statului, cu Carol al II-lea, eu nu mă grăbesc să cred lucrurile acestea indiferent dacă sunt despre 
el sau sunt despre altul; în general eu am recomandat foarte multă răbdare în examinarea 
situaţiilor de acest fel” (Ibidem, f. 193). 

54 Preot Ion Dumitrescu-Borsa, op. cit, p. 294. 

55 Ibidem, p. 309. Desi pretindea că poziţia sa era mai degrabă onorifică („de la prima şedinţă mi- 
am dat seama că este un for de conducere numai asa de formă”, ibidem), recunoștea, totuşi, că la 
sfaturile proprii, Sima numise oameni în funcții importante (Savin Constantin, numit chestor de 
poliţie la Galati, Eugen Teodorescu, pe o poziţie similară, la Constanta etc., sbidem, p. 314). 

Berlin” 56. Sunt indicii că episodul, lansat initial de Borşa, bazându-se pe anumite 
elemente reale, fusese asumat ulterior de protagonist, în intensa lui operaţiune de 
automaculare, de amplificare a propriei culpabilitati. Nici momentul arestării de către 
Siguranţă nu este probat, până în momentul de faţă, de vreun document. În procesul 
reeducării de mai târziu el, îşi va asuma o colaborare extinsă cu Siguranţa, asociind 
trădări, dezvăluiri de nume ale unor legionari, care, astfel, au fost arestaţi si omorâți etc. 

De pildă, la începutul lui aprilie 1961, stând împreună cu Borsa în celulă, Biris 
reia o poveste pe care i-ar fi incredintat-o la Berlin. Suspiciunile legate de colaborarea cu 
Poliția de Siguranță proveneau din 1940. Horia Sima l-ar fi chemat la un moment dat, 
aratandu-i o scrisoare semnată de Traian Mogoş, adresată lui Gabriel (Gavril) 
Marinescu, în care Biris era denunţat ca „om foarte periculos care acționează ca legionar 
subversiv”57. Gestul lui Sima era unul de mare încredere, semn că nu dăduse crezare 
zvonurilor care circulau. Biriş este nevoit să explice „legătura” lui cu Poliţia. Fusese 
căutat acasă, lăsându-i-se un bilet prin care era rugat să treacă pe la Prefectura Poliţiei, 
Biroul Informativ. Întrebat despre preotul loan Dumitrescu, dat dispărut, nu dă nici un 
fel de detalii, iar conversaţia deviază spre discuţii generale. Împrumutându-i comisarului 
de poliţie o carte pe care o avea la el, este nevoit la câteva zile — amintindu-și că între 
pagini lăsase o fotografie a lui Codreanu — să se ducă să-și recupereze volumul. Biriş 
punea suspiciunile pe seama faptului că era foarte probabil să fi fost văzut intrând în 
Prefectura de Poliţie, fapt nu cu totul anormal pentru un avocat**. Ce se poate deduce, 
cel mult, de aici este că am putea fi în fata unei strategii de eliberare din mâinile 
Sigurantei (angajându-se să furnizeze informaţii, Biriş şi-ar fi obținut eliberarea), fără ca 
din asta să se poată prezuma asupra unui rezultat concret al unei asemenea ,,intelegeri”. 

Detaliile relațiilor cu Siguranţa circulasera, însă, în mediile legionare, bazate, se 
pare, pe anumite informaţii reale. Informaţiile nu sunt, însă, în măsură să dea 
consistență unei realități. Amănuntele prezumtivei colaborări fuseseră intens folosite în 
reeducare de preotul Dumitrescu Borşa, conform căruia Biriş „s-ar fi pus la dispoziția 
serviciului secret condus de Moruzov”, „predând acestuia pe toți legionarii de seamă 
rămaşi nearestati, dar care făceau obstructii lui H.S.”5. Suspiciunile prinseseră contur, 
pe fondul vechilor animozitati şi a interminabilului conflict dintre diferitele versiuni 
privind eşecul Legiunii“. O bună parte din versiunile istoriei Mișcării s-au născut în 
Aiudul colonelului Crăciun. 

Pentru a oferi credibilitate alegatiei, Borşa oferea şi detalii topografice concrete, 
conform cărora Biris se întâlnise la un moment dat cu Moruzov într-o casă conspirativă 
din str. Batiştei nr. 961, Sigur, practica detalierii precise, a unei pseudo-rigori factuale a 


5 Fragmentul provine dintr-un referat al G.O. despre V.B. din 21 decembrie 1960, reluând 
informaţii din anterioarele declarații ale acestuia (A.C.N.S.A.S., fond S.LE., dosar nr. 22408, vol. 
1, f. 202). 

57 Idem, fond Informativ, dosar nr. 264316, vol. 1, ff. 187-188. Dialogul dintre protagoniști este 
surprins de o notă informativă a agentului „Dinescu Vasile” din 13 aprilie 1961. 

58 Thidem, ff. 187-188. 

59 Idem, dosar nr. 310004, vol. 1, f. 608. 

6% © lungă declaraţie a preotului loan Dumitrescu de la începutul lui 1960, unde este dezvoltat 
acest scenariu, poate fi găsită la Idem, dosar nr. 264316, vol. 2, ff. 1-58. 

6! Idem, dosar nr. 310004, vol. 1, f. 608. 

fost intens folosită de clienții Aiudului, fie ca mijloc de consolidare a credibilității 
propriilor declaraţii, fie ca suport al unor acuze demascatoare. Cum istoria de detaliu a 
Mişcării nu era cunoscută de cadrele Securităţii, permisivitatea acestor strategii era 
destul de mare. Asta a făcut ca atât în documentele redactate de ofițerii Securității 
implicaţi în interogatorii cât şi în declaraţiile unor fruntaşi legionari adevărul să fie 
extrem de fluid, cu accente mutate strategic în funcție de persoanele implicate şi de 
moment. Au luat astfel naştere nişte clișee istoriografice imposibil de lămurit (e.g. 
celebra colaborare a lui Horia Sima cu Siguranța lui Moruzov, implicarea lui Biris în 
organizarea asasinatelor de la Jilava“? etc.). Memorialistica legionară este şi ea tributară 
aceloraşi inexactitati sau omisiuni, in bună măsură orientate de idiosincraziile 
personajelor implicate şi de propria lor istorie. La Berlin, conform scenariului aceluiași, 
Sima şi cei din jurul lui l-ar fi primit cu mefienta, fiind considerat „trădător”, „agent al 
lui Moruzov’’®. Din datele pe care le avem până în acest moment nu se poate confirma 
o asemenea ipoteză, fiind mult mai credibilă sugestia conform căreia, conflictualizările 
extrem de agresive între taberele legionare ar fi produs reciproc scenarii defăimătoare. 
Prinsi ulterior în procesul reeducării, actorii celor două tabere importante din sânul 
Mişcării Legionare, nu au făcut economie de mijloace stilistice în portretizarea 
adversarilor. Trebuie spus, totodată, că promotorul cel mai locvace al acestui scenariu, 
preotul Dumitrescu Borşa, este departe de a putea fi considerat o sursă credibilă 64. 

În dosarele care-l privesc pe Biriş există o singură menţiune care poate avea 
legătură cu acest subiect. Este vorba despre un schimb de documente între Ministerul 
Afacerilor Străine şi Legația Română de la Viena. Informaţiile provin dintr-o solicitare 
venită din partea Direcţiei Poliţiei de Siguranţă, din 22 mai 1940, prin care Biris®, dat 


62 Masacrul de la Jilava, fortul nr. 13, a avut loc în noaptea de 26 spre 27 noiembrie 1940, fiind 
asasinați un număr de 65 de deținuți anchetați privitor la implicarea, în timpul regimului carlist, 
în organizarea anumitor acte de represiune împotriva legionarilor. Tribunalul Militar, 
Comandamentul Militar al Capitalei a pus sub acuzare, în aprilie 1941, 16 legionari, în frunte cu 
Dumitru Groza, şeful C.M.L.-ului, responsabili pentru organizarea atentatului. Asasinatul a fost 
posibil pentru că cele 19 celule din Fortul nr. 13 erau păzite de o gardă legionară, organizată de 
Prefectura Poliţiei Capitalei, gardă ai cărei membrii aparţineau Corpului Muncitoresc Legionar 
(Preşedinţia Consiliului de Miniştri, Pe marginea prăpastiei, 21-23 ianuarie 1941, Bucuresti, Editura 
Scripta, 1992, vol. 1, pp. 181-182, 191). 

6 A.C.N.S.AS., fond Informativ, dosar nr. 310004, vol. 1, f. 608. Detaliile poziţiei lui Borşa sunt 
păstrate într-o notă informativă a sursei „Ungureanu Nicolae”, scrisă la 30 noiembrie 1957 
pentru Serviciul „D”, unitatea centrală din Bucureşti, într-o cameră de anchetă de la Uranus. 
Pentru a da măsura inconsistentei acestor informaţii, trebuie amintită aici şi versiunea opusă, 
conform căreia Sima, tocmai pentru a scurtcircuita zvonurile privitoare la presupusa lui 
colaborare, îl primeşte cu braţele deschise (Idem, fond Documentar, dosar nr. 13485, vol. 10, f. 
312-314). 

64 Memoriile acestuia s-au publicat in 2002 (Preot Ion Dumitrescu-Borsa, op. cit). 

65 Dintr-o adresă din 8 mai 1940 a Inspectoratului de Poliţie al Ţinutului Mureş, Alba Iulia, 
Serviciul Poliției de Siguranţă rezulta faptul că V. Biris era căutat. Poliția oraşului Sighisoara 
comunicase că „de câteva zile, funcționează la radio Viena în calitate de crainic, Dl. Dr. Victor 
Biriş, care dă ştiri în limba română la acest radio de la orele 20,15 până la 20,30”. La 17 mai 
1940, Directiunea Generală a Poliţiei de Siguranţă trimitea un raport ministrului Afacerilor 
Străine pentru clarificarea situaţiei lui Biriş, sugerând ca „prin oficiul nostru diplomatic din Viena 

dispărut, era căutat. La data respectivă, Ministerul Afacerilor Străine trimite o telegramă 
la Viena, pentru a da de urma lui Biriş. Legația apelează la un „informator particular”, 
pentru că „agentul M.S.M. de pe lângă acest oficiu consular” se declarase „incapabil de 
a procura lamuririle cerute”66. În cele din urmă, informaţiile se obțin. Consulul general, 
consilier de legațiune Mihail Pencovici trimite ministrului de Interne şi Direcţiei Poliției 
de Siguranță o notă informativă despre Biriş, la 9 iulie 1940. Caracterizat drept „un 
element destoinic, gata la orice sacrificii pentru îndeplinirea oricărei misiuni politice 
pentru succesul cauzei finale a ideii național-socialiste”S7, nota sublinia faptul că ,,Biris 
nu este înregistrat la nici un birou oficial al controlului străinilor, întrucât face parte din 
elementele care fac servicii particulare de stat. Ori, printr-un ordin special confidential, 
evidenţa lor este ţinută de o organizație specială denumită «Ausland Organisation»®, 
care isi are sediul central in Berlin, cu subcentre la Viena si München. Dr. Biris are trei 
domicilii clandestine [în cele trei orașe, n.n]? ®©. Fiind membru al organizației 
menționate, nu plătea chirie, nu era supus „vreunei ordonanțe speciale”, dispunea de 
„restaurante speciale, unde nu plăteşte mesele”. Nota il descria ca „intim prieten cu 
profesorul Horia Sima si cu secretarul acestuia N. Petrașcu, intrați de curând in tara””!. 

Asupra devenirii şi dezvoltării acestui subiect, intens folosit în reeducare, vom 
reveni, pe larg, mai jos. 

În exil, dificultățile de adaptare îl determină să lucreze, inițial, ca muncitor în 
cadrul uzinelor „Siemens”, până în ianuarie 19407. În martie, prin intermediul lui 
Octavian Roşu, îl cunoaște pe Adrian Brătianu, care se stabilise în Germania prin 1935- 
36, funcționând ca traducător pentru emisiunile în limba română ale postului „Radio 
Donau”75, acesta facilitându-i intrarea în presa de propagandă germană. O lună mai 
târziu, disponibilizându-se un post, Biris a fost angajat ca traducător şi crainic, poziție 
pe care a deținut-o din aprilie până in 20 septembrie 194074, când, printr-o telegramă 
transmisă prin intermediul Legatiei Române din Berlin, este chemat de Horia Sima in 
tara. „Informatorul particular”, care în iulie dădea detalii despre Biriş Legatiei României 
la Berlin, nota un lucru interesant: „In interesul acțiunii generale, directiunea 
organizației din Berlin «N.S.D.A.P. Auslandorganisation», i-a pus în vedere să ia 
măsurile necesare în vederea repatrierii sale in tară. Repatrierea sa este de comun acord 


să se verifice această informatiune” (A.C.N.S.A.S., fond Informativ, dosar nr. 310004, vol. 4, ff. 
14-15). 

66 Thidem, f. 3. 

67 Ibidem, f. 4. 

68 Numele complet al organizaţiei: „N.S.D.A.P. Auslandorganisation” (Ibidem, f. 2). 

69 Documentul dă adresele exacte din cele trei oraşe germane. 

70 A.C.N.S.A.S., fond Informativ, dosar nr. 310004, vol. 4, f. 1. 

71 Ibidem, f. 4. 

72 Idem, fond Penal, dosar nr. 50417, vol. 1, f. 23 verso. 

73 Ibidem, ff. 31-31 verso. Emisiunile postului de radio „Donau” constau în difuzarea 
comunicatelor Înaltului Comandament Militar German privitoare la operațiunile militare ce erau 
în desfăşurare pe Frontul de Vest Împotriva Olandei, Belgiei, Franței, operațiunile din Norvegia, 
activitatea submarinelor germane împotriva flotei engleze, operațiunile din Africa, comentarii 
asupra situației politice internationale si din tara (Ibidem, f. 32). 

74 Ibidem, £. 23 verso. 

cu directiunea de mai sus, tocmai în vederea unor misiuni speciale ce are de îndeplinit in 
tara’. Din corespondentele sale cu prietenii din tara, ar rezulta că în prezent se fac 
sfortari pentru aducerea lui pe cale legală în ţară”. A doua zi zboară către Bucureşti, 
depunând jurământul la Preşedinţia Consiliului de Miniştrii, în fata lui Antonescu, la 23 
septembrie 77. Era momentul de vârf al carierei sale politice, guvernarea legionară 
insistând pentru înființarea celui de al doilea post de secretar general al Ministerului de 
Interne, poziţie pe care Biriş o va ocupa până in data de 26 ianuarie 194178. 

In urma participării la rebeliunea legionară, la 26 ianuarie 1941 este arestat, 
fiind acuzat de insurecție armată şi participare la rebeliune. Într-o prima fază, la 27 mai 
este condamnat la 25 de ani m.s., însă ulterior, după judecarea recursului, prin sentința 
nr. 1 din 15 iunie 19417 a Înaltei Curti de Casaţie si Justiţie, durata condamnării s-a 
modificat la 10 ani m.s., pedeapsă care i se va reduce in 1946 la 7 ani si jumătate, 
urmând să fie eliberat la 23 august 19488, 

Între 26 ianuarie şi 15 iunie 1941 a stat închis în arestul de la Malmaison®!, până 
la pronunțarea sentinţei, fiind transferat, pentru câteva zile, la Jilava, apoi la Aiud. Aici a 
stat până in jurul datei de 10 iulie, când, suferind de o complicatie la tiroidă%?, a fost 
transferat pentru operaţie la penitenciarul-spital Văcăreşti 8% . După intervenţia 
chirurgicală a fost internat la sanatoriul „Dr. Gerota? din Bucuresti, pentru 
recuperare 8. Din 8 ianuarie 1942 până în 28 mai 194485 a fost încarcerat la 
penitenciarul din Braşov, iar de aici a fost readus la Aiud86, unde va sta până în 15 iunie 


75 Nu am găsit explicit informaţii privitoare la aceste „misiuni”. Dintr-o declarație a 
protagonistului, se poate deduce că cel puţin una din ele era legată de relațiile Mișcării Legionare 
cu Grupul Etnic German. După numirea lui la Ministerul de Interne, ar fi luat contact cu 
Andreas Schmidt, şeful Grupului, fiind de acord să-l sprijine în numirea unor primari sau 
viceprimari la Sibiu, Medias, Sighişoara şi Brasov din rândurile Grupului (idem, fond Informativ, 
dosar nr. 264316, vol. 1, f. 186). 

76 Idem, dosar nr. 310004, vol. 4, f. 4 verso. 

77 Idem, fond Penal, dosar nr. 50417, vol. 1, f. 27. 

75 Ibidem, f. 23 verso. Al doilea post de secretar general nu exista in organigrama Ministerului 
Afacerilor Interne, fiind creat în urma solicitării lui Sima ca legionarii să aibă şi ei un om în 
departamentul de ordine publică. Primul secretar general al ministerului era Popescu Buzău, un 
apropiat al generalului Antonescu (Ibidem, ff. 27-27 verso). 

79 Ibidem, vol. 3, £. 74 verso. În alt loc data sentinței este 15 iulie 1941 (Idem, fond Informativ, 
dosar nr. 310004, vol. 1, f. 11 verso). 

80 Tbidem. 

81 Idem, fond Penal, dosar nr. 50417, vol. 1, f. 16. 

82 Biriş a suferit de asa numita boală Basedow, reprezentând o hiperfunctie a glandei tiroide, 
cunoscută şi sub numele de guşă exoftalmică. Manifestările acesteia, multe dintre ele putând sta 
ca explicaţii pentru derapajele comportamentale din detenţie, presupuneau labilitate emoţională, 
nervozitate, tremor, perioade de insomnie, schimbări bruste de atitudine etc. 

83 A.C.N.S.A.S., fond Penal, dosar nr. 50417, vol. 1, ff. 47 verso, 60. 

54 Thidem, f. 60. 

8 La 7 septembrie 1944, datorită avansării liniei frontului, întreg penitenciarul Aiud a fost 
evacuat, detinutii fiind transferati pentru o lună de zile la închisoarea din Alba Iulia. 

86 Motivul transferării de la Braşov ar fi fost un memoriu pe care V.B. l-a adresat lui Antonescu, 
la 21 mai 1944, prin care-i solicita sprijinul în vederea refacerii Mișcării, „ca o rezervă politică”, 

194687, iar dupa această dată la penitenciarul din Suceava. În 15 iunie 1948 revine la 
Aiud, de unde, la 26 octombrie a fost transferat la Galaţi“, după un scurt intermezzo la 
Văcăreşti”, unde a stat până la 24 octombrie 1951. „Trei ani de zile am stat singur în 
celulă fără să vorbesc cu nimeni”, isi amintea Biris despre acest interval”! În octombrie- 
noiembrie 1951, ca urmare a aplicării unei condamnări administrative, este dus la 
Centrul de triere de la Ghencea, de unde este repartizat la unitatea de munca Bicaz°?. 
Datorită activităţii legionare din detenţie, conform Deciziei M.A.I. nr. 471 din 8 
octombrie 1951 i se aplicase pedeapsa încadrării în colonii de muncă pe o perioadă de 
24 de luni. De la Formatiunea 0871 Bicaz a fost transferat la 17 iunie 1953 la mina de 
plumb de la Cavnic’, via Jilava. 

În preajma expirării celor doi ani, printr-o altă decizie a Ministerului Afacerilor 
Interne, nr. 646 din 11 noiembrie 1953, perioada de internare a fost majorată cu 60 de 
luni (5 an1)%. Din 16 iunie 1953 până la 22 august același an este internat succesiv la 


capabilă să intervină în situaţia în care conducătorul statului ar fi refuzat să mai sprijine armata 
germană. Memoriul fusese semnat si de Alexandru Ghyka, dr. Traian Trifan, Traian Marian, 
Constantin Mantaluta, Valeriu Ştefănescu şi Stefan Iacobescu. Textul cuprindea şi o critica a 
acţiunilor antilegionare ale regimului Antonescu, a ,,duplicitatii politice, vădită prin tratativele 
începute în vederea ieşirii din război duse de vechile partide politice”. Semnatarii propuneau, în 
cazul în care Antonescu nu se mai simţea capabil, să lase Mișcarea Legionară să conducă... 
(A.C.N.S.A.S., fond Documentar, dosar nr. 13485, vol. 10, f. 222). Autorii sunt trimiși disciplinar 
la Aiud, alături de „aplicarea unui regim foarte sever la Zarcă” (Ibidem, f. 223). Colonelul 
Alexandru Petrescu, directorul general al penitenciarelor, este destituit, aceeaşi măsură aplicându- 
i-se si maiorului Munteanu, directorul de la Aiud (Ibidem). Cât priveşte regimul de detenţie de aici 
în primii ani de după 23 august 1944, situația poate fi descrisă drept una de tranzit, in care 
politicile penitenciare nu erau încă pe deplin influențate de impactul ideologic al luptei împotriva 
dusmanului de clasă. Detinutii puteau lua contact nerestrictionat între ei, se puteau plimba si 
întruni pe tot parcursul zilei, fie în celule, fie în curtea închisorii. Participarea la atelierele 
penitenciarului era opţională, deţinuţii putând valorifica produsele în oraș. Se puteau trimite 
scrisori şi primi pachete, se putea ieşi însoţit, pentru diferite comisioane, în oraș, se puteau 
organiza întâlniri la vorbitor, fără restricții de timp şi frecvenţă. Legionarii isi puteau organiza 
viata în detenție, formând „cuiburi” etc. Atunci au debutat şi primele metamorfozele reeducative 
de care vom vorbi mai jos. Amănuntele provin dintr-un interogatoriu luat lui V. Biriş la 2 
decembrie 1954 (Idem, fond Penal, dosar nr. 50417, vol. 1, ff. 63-63 verso). 

87 În intervalul mai-septembrie 1944 a fost încarcerat singur la Zarcă, pe celularul vechi al 
închisorii. La întoarcerea de la Alba Iulia a fost mutat într-o celulă cu Alexandru Ghyka pe 
celularul nou (Ibidem, ft. 61-61 verso). 

88 Thidem, f. 60 verso. 

59 Ibidem, f. 47 verso. 

% Este vorba despre intervalul 26 octombrie-13 noiembrie 1948 (Ibidem, f. 63). 

91 Idem, fond Documentar, dosar nr. 13484, vol. 5, f. 108. În alt loc vorbeşte de „regim celular 
de izolare completă” (Idem, dosar nr. 13485, vol. 10, f. 261). 

%2 Idem, fond Penal, dosar nr. 50417, vol. 1, f. 60 verso. 

9% Ibidem, vol. 5, f. 78. 

%4 Idem, fond Informativ, dosar nr. 310004, vol. 1, ff. 11, 16verso. 
(http://86.125.17.36/Fise%20matricole%20penale%20- 

%20detinuti%e20politici/B /B%2004.%20Bente%20-%20Blazd/Biris%20Victor/index.php, 
consultat la data de 7 februarie 2013). 

Ghencea şi apoi Văcăreşti, după care este readus la o colonie de muncă aparținând 
penitenciarului Galaţi, până la 20 septembrie 1953, la „confecționat rogojini şi apoi în 
baltă, la Cotul Pisicii, din judeţul Tulcea, la tăiat papură”%. Revenit în penitenciarul 
Galaţi, a stat închis până la începutul lunii martie 1954, când a fost transferat la 
penitenciarul Lugoj. La 13 iulie este adus la Bucureşti”, pentru anchetele preliminare ale 
unui nou proces, fiind acuzat de activitate legionară în detenţie. La începutul lui 1955 
este trimis în judecată, pentru „uneltire contra ordinii sociale”. 

Între 1954 si 1957 a fost închis, succesiv, la Malmaison, Jilava si Constanta, 
urmând tribulatiile procesului. La 20 iulie 1957 a fost mutat de la Constanta, dupa 
respingerea recursurilor, la Aiud”. 


Grupurile de deţinuţi din Aiud (1944-1946) 
„Veţi ajunge, voi legionarii din pușcărie, să vă mâncaţi între voi ca șerpii” 9% 


Una din cele mai radicale grupări ale deţinuţilor legionari de la Aiud s-a 
coagulat în jurul lui Victor Biriş, în a doua jumătate a anului 1944. Intr-o declarație 
extinsă pe aproape 200 de pagini, redactată în luna august 1960%, Biriş localiza debutul 
activităţii lui legionare în detenţie imediat după evacuarea deţinuţilor de la Aiud la 
penitenciarul din Alba Iulia, datorită înaintării frontului. Într-o „atmosferă de 
deznădejde” datorată „depresiunii psihice, fricii de bombardament, de deportări în 
Rusia”, care „îi obseda pe toţi”, îşi începe acesta „activitatea legionară care avea să 
culmineze în formarea grupului «biristilory’ 1%. Dacă grupul Rogojanu, avea să-şi 
amintească Biriş, s-a grăbit să transmită „o telegramă de fidelitate noului guvern”, 
punându-și la dispoziţie „serviciile”, iar cel din jurul lui Traian Trifan „căzuse complet 
în misticism religios”, singurii disponibili „să discute problema reluării activității 
[legionare] fuseseră Ion Agapie, Mihai Tomuş si Mircea Cătuneanu. În jurul acestui 
nucleu de fideli ia naştere gruparea. Rezistenţa pe durată lungă în ilegalitate era un 
deziderat central al acestora, punându-se accentul pe „educaţia caracterului” membrilor 
şi „autoeducaţia şefilor” 101, 

„Eu m-am făcut şef neavând pe nimeni deasupra mea, (...) pe mine nu m-a 
adus nimeni şef, eu singur am acționat după legi legionare si am constituit un grup şi n-a 
fost un grup ci a fost o unitate capabilă să acționeze în orice situații” 102, îşi amintea el in 
1960. „Linia din 1945”, cum o numeşte inițiatorul ei, devenise în 1960 mult mai 
intransigent legionară decât fusese la debutul ei. Cum vom vedea, după 1957, 


9% A.C.N.S.A.S., fond Documentar, dosar nr. 13485, vol. 10, f. 265. 

96 Idem, fond Penal, dosar nr. 50417, vol. 1, f. 60 verso. 

9 Ibidem, vol. 5, f. 85. 

% Cuvintele aparţin unui ofițer de securitate, fiind adresate lui Ilie Niculescu în timpul unei 
anchete la M.A.I. Bucureşti în 1959 (Idem, fond Informativ, dosar nr. 65054, vol. 5, f. 123 [cota 
SRI). 

° Idem, fond Documentar, dosar nr. 13485, vol. 10, ff. 127-322. 

100 Tbidem, f. 224. 

101 Thidem. 

102 Tdem, fond Informativ, dosar nr. 264316, vol. 1, f. 235. 

comportamentul explicit al lui Biriş va trebui interpretat într-o cheie cu totul aparte. Va 
evita ca pe nişte nomina odiosa referirile la simpatiile marxiste şi la încercarea de a se 
singulariza printr-o excepţie ideologică. Rescrierea propriului trecut, parte din strategia 
folosirii lui, presupunea purificarea demersului din 1944-1946. Legionarul marxizant 
trebuia transfigurat în legionarul inflexibil, principial, credincios lui Sima şi doctrinei 
Gărzii. Cum adevărul a fost amestecat, iar dimensiunea sincretică a ideologiei lui Biris a 
fost descoperită mai conturat doar odată cu transferul la penitenciarul Suceava, legenda 
a putut fi distribuită in Aiud, dincolo de 1958, fără opoziții. În memoria penitenciară 
cele două momente, Aiudul intervalului 1944-1946 şi Suceava 1946-1948, nu par a fi 
interdependente. Fractura l-a avantajat teribil pe Biriş, care-şi centrase abil capitalul de 
dârzenie şi neinduplecare pe primul moment, omitand invocarea celui de-al doilea. Unul 
din apropiații lui, în iulie 1961, îi spunea: „al doilea moment greu în care sufletul 
legionar era la fel de prăbuşit şi pe punctul chiar să se frângă definitiv a fost momentul 
acela după 23 august 1944 şi în care ai intervenit tu (Biriş), fără această intervenție, 
sufletul legionar era definitiv prăbuşit. Dacă lucrul acesta ar fi avut o amploare mare, în 
momentul acela ar fi zguduit lumea legionară si i-ar fi redat încrederea in sine si ar fi 
aşezat toată lumea aceasta pe temelii solide” 103, 

Momentul 23 august 1944 a surprins grupurile legionare din detenţie împărțite 
între fidelitatile tradiționale şi oportunismul noilor încadrări ideologice. Mărturiile 
acreditează existența a patru mari orientări: una, coordonată de Serban Rogojanu!, 
considerată cea mai numeroasă şi având simpatii procomuniste, o alta aflată sub 
conducerea lui Ilie Nicolescu, prosimistă, gruparea lui Traian Trifan!>, orientată spre o 
dimensiune mistico-religioasa, şi facțiunea „biristă” 1%, cea autopozitionata drept 
intransigent legionară. 

Relatările târzii ale lui Biriş retin mai cu seamă dimensiunea competitivă a 
rivalitatilor, prin raport cu respectarea „purității doctrinare, pozitionandu-si grupul de 
partea unei inflexibile atitudini gardiste. Cum reevaluările din 1960 sunt redevabile 
misiunii ce-i fusese distribuită, interpretările trebuie luate, cum s-a amintit deja, cuz grano 
salis. Este plauzibilă afirmația că grupările din detenţie se situau pe poziţii diferite, 
uneori diametral opuse (cum este cazul grupului Rogojanu prin raport cu cel al lui 
Traian Trifan, de pildă). Intransigenta „biriştilor” trebuie, însă, citită într-o cheie 
relativizantă. Desi fideli ai lui Sima si partizanii unei discipline legionare ferme, membrii 
grupării s-au lăsat foarte repede preluaţi de noile orientări ideologice. Nu este aici 
momentul investigării motivelor acestui derapaj şi care au fost, aşa zicând, condițiile de 
Posibilitate ale unei atari conversiuni. Mitul purității doctrinare unice fusese lansat şi 
intens frecventat în primii doi ani ai pregătirii informative a lui Biriş (1959-1960). El a 
fost în măsură să rescrie monocolor o biografie, eliminând nuanțele care puteau pune în 
pericol profilul strategic al noului agent de influență. 


103 Panegiricul îi aparţine lui Ilie Niculescu (Idem, fond Documentar, dosar nr. 13484, vol. 10, f. 
109). 

104 Şerban Rogojanu fusese şeful organizaţiei legionare Ilfov. 

105 Traian Trifan, ajutor de comandant legionar, fusese prefectul legionar al judeţului Braşov. 

106 A.C.N.S.A.S., fond Documentar, dosar nr. 13485, vol. 10, f. 4. 

Anul 1944 îi surprinde pe „birişti” diferentiindu-se de atitudinile 
coreligionarilor, fie ei conformisti procomunisti, fie prinşi în formula unei dizidente 
„mistic-religioase”. Biriş recupera, pe cont propriu, doctrina legionară, în interiorul unei 
fidelitati despre care este greu de afirmat că ar fi fost codrenista ori simistă. Uzitand 
elemente scenografice şi o recuzită simbolică provenind din Mişcare, grupul biriştilor 
operase, mai curând, o singularizare „legionară” într-un mediu penitenciar fracturat de 
dizidente. S-ar putea aprecia că erau mai aproape, doctrinar, de ceea ce putem numi 
ideologie legionară, fără însă să accepte — de pildă — un principiu esenţial în logica 
apartenenţei la Legiune, cel al ierarhiei. Biriş nu se subordona nimănui, consfintind, prin 
asta, natura fractionista, sectara şi dizidentă, atât de caracteristică mișcărilor ilegaliste. 
Cum vom vedea, câțiva ani mai târziu, ceea ce începuse prin a fi o simplă dizidenta, a 
suferit o metamorfoză ideologică importantă, marcând perioada detenţiei de la Suceava 
şi primii ani de la Aiud. 

Întorcându-ne la intervalul 1944-1946, grupul procomunist condus de Serban 
Rogojanu, datorită unor acțiuni de confirmare a fidelității fata de noul guvern, 
considerate ostentative şi ofensatoare de către ceilalți deținuți si pe fondul unei 
agresivitati doctrinare manifeste a simistilor, intră in conflict cu fideli Legiunii. 
Gruparea Rogojanu-Horia Gheorghiţă transmite conducerii penitenciarului o solicitare 
de înscriere colectivă în Partidul Comunist!%. Apar primele organizări comuniste pe 
celule, adepţii cântând cântece propagandistice. La 1 mai 1945 legionarii comunizati 
formează un car alegoric, defilând la marea manifestare comunistă de ziua muncii pe 
străzile Aiudului, încurajați şi susținuți de noua administrație. Între cele două facţiuni 
apar conflicte dure, amenințări, care escaladează în violențe explicite. Datorită 
comportamentului ireproşabil şi pentru că acceptaseră scoaterea la muncă în coloniile 
penitenciarului, „pentru reconstrucția socialistă a țării” 108, un prim grup de apropiaţi ai 
lui Horia Gheorghiţă este eliberat în decembrie 1945109, Biriştii refuză ostentativ orice 
ieşire la muncă, afirmând că „orice lovitură de ciocan în fabrică, orice lovitură de sapă 
pe câmp este o colaborare cu comunismul” 110, 

În 6 august 1945 Nicolae Petrașcu a adresat o circulară tuturor legionarilor, 
„dinăuntrul şi din afara închisorilor”, solicitând „că legionarii vor trebui să păstreze o 
poziţie de respect şi loialitate fata de autoritatea de stat, iar fata de organizațiile politice 
româneşti, vor trebui să respecte în ele ceea ce au si fac bun si folositor pentru viitorul 
țării noastre”!!!. Informaţia ajunge la Aiud in octombrie, prin Constantin Mantaluta, 


107 Ibidem, f. 225. 

108 Thidem, £. 227. 

109 Rliberarile motivate de „revizuirea concepţiilor legionare” au continuat şi în 1946. 

110 A.C.N.S.A.S., fond Informativ, dosar nr. 310004, vol. 1, f. 614. 

111 Circulara emisă de N. Petrascu la 6 martie 1945 (http://www.fomanu.ro/ Istorie /articol75, 
accesat la 3 iulie 2013). Textul acestui ordin este simptomatic pentru evoluţiile ulterioare ale 
supravietuitorilor extremei drepte, prin faptul că oferă noile linii directoare de comportament, 
oferind justificările necesare, înlocuind abil topica simbolurilor active, la care se făcea referință, 
inserând o noua interpretare a viitorului rol al membrilor Gărzii. În esență, mesajul 
„comandantului legionar general” era unul apolitic, sugerând că veritabila misiune a 
supravietuitorilor Legiunii rămăsese „înfăptuirea unei revoluții morale”, vorbind despre 
„primatul educaţiei de transformare a omului”. Treburile politice trebuie lăsate în seama 

transferat aici odată cu grupul legionarilor închişi la penitenciarul Lugoj!!?. Circulara 
prevedea ideea adaptării platformei politice legionare în vederea apropierii de comunişti, 
acceptându-se colaborarea dacă si comuniştii ar dori-o, în caz contrar fiind prevăzută 
„expectativa” 113 sau retragerea din viata politică. 

Pactul lui Nicolae Petrascu!'4 din decembrie 1945, catalogat de V.B. drept „o 
greşeală politică pentru legionari”115, este primit cu o generală respingere de adepți, 


„organizaţiilor politice în acţiune, de azi şi de mâine”. Singurul aport legitim al legionarilor era o 
„contribuţie de muncă sinceră la temelia României de mâine”. „Poporul” apare în rândurile lui 
Petraşcu drept o nouă şi viguroasă entitate, căruia Legiunea înțelege să-i subordoneze propriile 
interese. Nu era doar promisiunea unei non-actiuni politice, Petrașcu mergând până la a spune că 
preocuparea politică fusese totdeauna pentru Legiune o „problemă cu totul secundară”, ci mai 
cu seamă mesajul unei viitoare încadrări prin muncă la reconstrucția noii Românii. Revoluţia 
conversiunilor primea, prin aceasta, o legitimare esențială. A 

112 A.C.N.S.A.S., fond Penal, dosar nr. 50417, vol. 1, f. 80. In ancheta din 1954 (Procesul-verbal 
de interogatoriu din 4 decembrie 1954), Biriş este pus să regândească momentul primirii acestei 
circulare. După eşecul experimentului Piteşti, Securitatea decisese că singurii vinovaţi pentru 
„adeziunea formală” la comandamentele comuniste si pentru ,,diversiunea” convertirilor nu pot 
fi decât legionarii, coordonati de comandamentul legionar din exil. Pe scenariul acesta se va plasa 
şi Biriş. Sub observaţia că reproduce ceea ce i-ar fi comunicat „comandamentul legionar din 
afară”, Biris mărturiseşte că „în toamna anului 1945, prin octombrie, odată cu transferarea din 
penitenciarul Lugoj la Aiud a unui grup de legionari în frunte cu Ilie Niculescu, Mantaluta 
Constantin si alti 30-40 de legionari condamnaţi la detentiune, Mantaluta Constantin mi-a 
prezentat o circulară bătută la maşină, primită de ei la Lugoj, din partea comandamentului 
legionar, în conţinutul căreia, după cate am înţeles eu, comandamentul legionar pentru crearea 
unei platforme politice lăsa de înțeles că, pentru viitor, legionarii să accepte colaborarea cu 
regimul comunist, în măsura in care [si] acesta ar accepta-o, iar daca nu, legionarii stau în 
expectativă. Din aceasta subsemnatul am înțeles că comandamentul legionar isi pregăteşte 
terenul în vederea angajării unor discutiuni pentru rezolvarea situaţiei legionarilor (...) În 
concluzie, acțiunile de creare a grupurilor legionare din penitenciarul Aiud formal adverse, era 
dusă cu scopul precis ca sub masca de reeducati, restructurati sau de bună credință fata de 
organele administrative ale actualului regim să poată obţine, pe orice cale, eliberarea din 
închisori, acţiuni ce erau întreprinse si de comandamentul legionar de afară” (Ibidem, ff. 65-66). 
113 Thidem, f. 65 verso. 

114 După arestarea lui Valeriu (Vică) Negulescu, Nikolski i-ar fi propus acestuia o înţelegere, în 
schimbul iesirii legionarilor din clandestinitate, a încetării urmăririi şi încadrării in viata socială. 
Negulescu a fost de acord, fiind ulterior eliberat pentru a putea fi arestat şi Petraşcu, lucru care 
se petrece în noiembrie 1945. Pe 6 decembrie, la Ministerul de Interne, se semnează pactul între 
Mişcarea Legionară şi noul guvern. Ministerul de Interne a redactat un comunicat prin care 
punea in vedere organelor de poliţie si de siguranţă să dea acte de legitimatie tuturor persoanelor 
cate trăiesc în clandestinitate si care se vor prezenta la secţii, predând si armele deţinute 
(http: / / rw w.procesulcomunismului.com / marturii / fonduri /ioanitoiu 

dictionar _no/no/dictionarno_5.html, accesat în data de 3 iulie 2013). Principalul rol al înțelegerii 
a fost garantarea neparticipării la viata politică (a susținătorilor legionari), în sprijinul cel mai 
probabil a P.N.Ţ.-ului. Exista temerea că membrii Mişcării se vor înscrie şi vor activa în 
rândurile țărăniste, pactul vizând tocmai blocarea acestui prezumat suport. 

115 A.C.N.S.A.S., fond Penal, dosar nr. 50417, vol. 1, f. 67. 

aceştia refuzând să se situeze pe „poziţia de renunțare la orice activitate legionară”!!6, 
cum este calificată strategia șefului Legiunii. Ieşirea la „munca voluntară de reabilitare 
politică” 117, cum era tradusă munca agricolă, organizată în cadrul coloniilor afiliate 
penitenciarului!'®, este şi ea refuzată în bloc. 

Declaraţiile de la sfârşitul anilor *50 şi începutul anilor ’60 ale martorilor 
acreditează mai multe variante ale evenimentelor care ar fi dus la declanşarea conflictul 
fizic între „birişti” şi adepţii grupării Rogojanu!19. Cert este că trei dintre fidelii lui Biris, 
Vasile 'Turtureanu!%, Ion Mare’?! si Gheorghe Zotu, administraseră o „corecție fizică” 


116 Ibidem, f. 22. Iie Niculescu descria succint modul in care gestul lui Petrașcu fusese înţeles în 
mediile legionare: „Pactul din 1945 încheiat cu Partidul Comunist a avut scopul ca din acest 
front al reacţiunii care s-a creat împotriva Partidului Comunist să fie scoasă partea cea mai activă 
şi cea mai violentă, mişcarea legionară, si neutralizată” (Idem, fond Documentar, dosar nr. 
13484, vol. 10, f. 87). Petraşcu şi-ar fi descris gestul spunând: „eu v-am salvat trupurile, rămâne 
ca voi să vă salvaţi sufletele”, sugerând că — în context — înțelegerea cu comuniștii ar fi fost un 
compromis legitim şi necesar (Ibidem, f. 94). 

117 Idem, fond Penal, dosar nr. 50417, vol. 1, f. 22. 

18 În a doua jumătate a anului 1944 s-au înfiinţat pe lângă penitenciarul Aiud, aflându-se în 
coordonarea sa administrativă, coloniile „Unirea”, „Galda”, ,,Ciuguzel” si „Uioara”. Deţinuţii 
erau duşi la muncă si în satele Lopadia si Ciuguzel, precum si la fabrica Solvay din Uioara. 
Penitenciarul avusese, încă din deceniile trei şi patru ale secolului XX, o fermă agricolă proprie, 
deservită de deţinuţi. 

119 Unele versiuni vorbesc de ameninţarea proferată de un „rogojenist”, conform căreia va 
divulga administraţiei faptul că Vasile Turtureanu, un apropiat al lui Biriş, sustrăsese un exemplar 
din Pentru legionari şi refuzase să-l predea (A.C.N.S.A.S., fond Documentar, dosar nr. 13485, vol. 
10, f. 225). O altă versiune vorbeşte de Ion Palea, un membru al grupării Rogojanu, care ar fi 
adus injurii practicilor religioase ale legionarilor, fiind dur pedepsit fizic (Idem, fond Penal, dosar 
nr. 50417, vol. 1, f. 20). 

120 Vasile Turtureanu, născut în 17 octombrie 1922 în comuna Pătrăuți, judeţul Suceava, membru 
fondator al F.D.C. din Suceava şi şeful formaţiunii. După 1941 reorganizează grupul „37 
Nicadori” din Suceava, al cărui conducător a fost, participă la rebeliunea legionară din 1941 cu 
grupul F.D.C. din cadrul liceului „Ştefan cel Mare” (la vremea respectivă era în clasa a VIII-a). 
Arestat în martie 1942, a fost condamnat prin Sentința nr. 1388 din 27 aprilie 1942 a Curţii 
Marţiale a Diviziei nr. 8 Infanterie Cernăuţi, rămasă definitivă după recursul din 19 iulie 1942, la 
25 de ani m.s. pentru „adunare de fonduri” [pentru susţinerea activităţii legionare], faptă 
prevăzută şi pedepsită de art. 5 şi 7 din Decretul Lege 236/1941 („participare la asociatiuni 
clandestine interzise”); a fost încarcerat din martie 1942-ianuarie 1943 la penitenciarul din 
Cernăuţi, după care a fost adus la Aiud, unde a stat până în septembrie 1946. Din septembrie 
1946 şi până în iunie 1948 a fost transferat disciplinar la Suceava, este apoi readus la Aiud, unde 
a stat închis până în septembrie 1950. Aproape un an de zile, până în 20 august 1951 a fost 
transferat la Baia Sprie, de unde a fost dus la Aiud (Ibidem, ff. 129-130). Descris de Biriş ca un 
„legionar datz, cate se mentinuse pe poziţie legionară”, refuzase după arestarea din 1941, orice 
oferte de eliberare (Ibidem, f. 139). A intrat în grupul „biriştilor” în prima jumătate a lunii 
noiembrie 1945 (Ibidem, f. 147). Acuzat de „activitate legionară dusă în detenţie”, a fost 
condamnat în 18 aprilie 1957 prin sentinţa nr. 217 a Tribunalului Militar Constanta la 20 de ani 
m.s. si 10 ani degradare civică (Ibidem, vol. 3, f. 78 verso). Prin mandatul de executare a pedepsei 
nr. 298 din 18 iulie 1957 pedeapsa se calculase începând cu prima condamnare din 1942, urmând 
astfel să fie eliberat in 1962. Până in 14 martie 1962 a stat încarcerat la Aiud. I s-a prelungit însă 

gravă lui Ion Palea!”*, unul din adepţii grupării Serban Rogojanu. Biriştii sunt amenințați 
că vor fi denuntati conducerii penitenciarului si N.K.V.D.-ului!%, nu întâmplător, in 
condițiile în care încă din octombrie 1944 ofițeri ai N.K.V.D. fac o vizită în 
penitenciar!24. 

Biriş îşi amintea că, cerandu-i-se explicaţii lui Palea, acesta l-ar fi lovit pe Ion 
Agapie 1%, cel care i le ceruse!%. Cum nedreptatea nu putea fi lăsată nesanctionata, 
Turtureanu, Mare şi Zotu se duc în celula lui Palea aplicându-i „O corecţia gravă”, 
urmare căreia Palea este internat în infirmeria penitenciarului!?’. In alt loc ,,motivatia” 
este extinsă afirmându-se că Palea, care făcea parte din grupul celor ce acceptaseră 
reeducarea, şi-ar fi bătut joc de practicile religioase ale unui coleg de detenţie, fapt ce a 
trezit furia coreligionarilor (unii dintre aceştia fiind membrii grupului lui Biris). 


petioada de deţinere şi după martie 1962, fixându-i-se (ca efect al ordinului vicepresedintelui 
Consiliului de Miniştri şi Ministru al Afacerilor Interne nr. 10097 din 6 decembrie 1961, „cu 
privire la fixarea locului de muncă condamnaților contrarevolutionari care şi-au ispășit 
pedeapsa”, „în scopul prevenirii unor noi infracţiuni la legile R.P.R.”) pedeapsa cu loc de muncă 
obligatoriu pe timp de 48 de luni, perioadă încetând în martie 1966, timp în care a fost internat la 
Formatiunea 0830 Periprava (Ibidem, vol. 5, ff. 109, 117, 130 şi vol. 6, ff. 15-16). 

121 Ton Mare, născut in 14 ianuarie 1914 în comuna Viroaga, Regiunea Constanta, membru 
legionar din 1935. A fost implicat cu grupul ,,biristilor” în procesul din 1954 (mandatul de 
arestare este din 4 aprilie 1955, I.M. aflându-se la data respectivă deja de multi ani în detenţie), 
fost şef de cuib legionar la Constanţa, navigator de profesie, arestat la 31 ianuarie 1942, a fost 
condamnat de către Curtea Martiala Constanta, în acelaşi an, la 15 ani m.s. pentru activitate 
legionară, într-un lot care i-a mai cuprins si pe Oprea Marin (25 ani m.s.), Vătăşelu Nicolae (15 
ani m.s.), Cristea Ion (7 ani închisoare corecțională). Printr-un decret de grațiere din 1946, 
pedeapsa i-a expirat la 28 iulie 1953, fiind însă încadrat administrativ timp de 24 de luni, ulterior 
prelungite. A fost închis mai întâi la Constanţa (până la 26 februarie 1942), apoi la Aiud şi 
ulterior la Suceava (până în aprilie 1943), apoi din nou Aiud (până în septembrie 1946). Este 
mutat disciplinar la Suceava, unde a stat până în 17 iunie 1948, dată la care este readus la Aiud. 
În septembrie 1954 este dus la Direcţia Securităţii Constanţa pentru ancheta în cadrul procesului 
„biriştilor” (Ibidem, vol. 2, f. 7-11). A fost acuzat de „activitate legionară dusă în detenţie” fiind 
condamnat în 18 aprilie 1957 prin sentinţa nr. 217 a Tribunalului Militar Constanta la 20 de ani 
m.s. şi 10 ani degradare civică (Ibidem, vol. 3, f. 78 verso). 

122 Ibidem, vol. 1, f. 20. Alte versiuni vorbesc de faptul că cel agresat fizic ar fi fost chiar Horia 
Gheorghiţă (Idem, fond Documentar, dosar nr. 13485, vol. 10, f. 226). În alt loc numele celui 
agresat apare drept Ion Badea (Ibidem, ff. 139-140). 

123 În octombrie 1944 la penitenciarul Aiud venise in vizita un grup de ofiteri N.K.V.D. Nu stim 
dacă amenințarea cu denuntul fusese realmente folosită sau este parte dintr-o scriere dura, 
conflictualizantă, menită să-i creioneze, prin comparație, un portret măgulitor naratorului (Idem, 
fond Documentar, dosar nr. 13485, vol. 10, f. 225). 

124 Thidem. 

125 Ton Agapie, instructor legionar, fost şef al F.D.C. Braşov. 

126 A.C.N.S.A.S., fond Penal, dosar nr. 50417, vol. 1, f. 20. 

127 Ibidem, f. 20 verso. 

Momentul nu lasă, aparent, consecinţe, însă, în aceeaşi lună (noiembrie 1945) 
Biriş recidivează, trimițând o scrisoare lui Traian Trifan!%, acuzându-l de „misticism 
patologic şi sectarism”!%, conflictualizând si mai mult facțiunile din detenţie. 

Primele măsuri ale administraţiei au constat în anularea participării deținuților la 
ateliere şi trecerea acestora la celule, „sub cheie”1%. Responsabili au fost bagati in 
lanţuri şi izolați. Cum vinovăția era localizată în rândul legionarilor activi, organizați, cu 
practică legionară, administraţia penitenciarului i-a cerut lui Biriş să dea lista adepților 
grupului, pentru a-i incarcera într-o aripă separată a penitenciarului. La sfârşitul lui 
noiembrie 1945, acesta a redactat o scrisoare către directorul penitenciarului, 
reafirmându-şi „crezul legionar” 15! , solicitând izolarea întregului grup de adepți, 
însumând „40 — 45 legionari” 132, într-o aripă separată a clădirii 1%. 

Documentul conţinea 5 puncte: 1. manifestarea credinţei ferme legionare; 2. 
anunțarea dorinţei de a trăi în conformitate cu credinţa legionară „lăsată de Căpitan”; 3. 
„urâm trădarea si mişelia”; 4. „nu dorim colaborarea cu comuniștii sub nici o formă”; 5. 
pentru a nu crea conflicte cu ceilalți, se solicita izolarea!5. La cererea lui Biriş, textul a 
fost contrasemnat de 30-40 de legionari apropiaţi lui!%. În cea mai mare parte, descris 


28 Traian Trifan conducea o grupare „care exagera în posturi şi rugăciuni”, cultivând un 
„misticism exagerat”, reprezentând „linia de onoare legionară prin principialitatea şi 
intransigenta conduitei lui” (dem, fond Documentar, dosar nr. 13485, vol. 10, f. 195). 
»Orientandu-se singuri în problemele teologice, alunecă in teozofie”, fiind „acuzaţi de preoţi că 
sunt sectari, ieşiţi din ortodoxie. Duc o viata asemănătoare cu cea a monahilor din mânăstiri: 
rugăciuni nesfârșite, posturi si lecturi religioase” (Ibidem, f. 228, descrierea îi aparţine lui V.B.). 
Este interesant de semnalat faptul că o parte a acestui grup (cu excepţia lui Traian Trifan si 
Anghel Papacioc) împărtăşeau, folosind propria lor expresie, o „nouă linie legionară”, care punea 
accentul pe morala creştină, respingând folosirea violenţei, nerecunoscandu-i drept „martiri” pe 
Căpitan, pe Nicadori, Decemviri ori pe Mota. „Noua linie” se pozitiona, astfel, împotriva „şcolii 
crimei”, vorbind despre necesitatea unei „revoluţii spirituale”, fără să renunţe la angajamentele 
legionare (Ibidem, f. 228). Grupul era compus din: Marian Traian, Valeriu Gafencu, Maxim 
(Marin) Naidin, Ion Ianulide, Bălan Iulian, Mazare Nicolae, Trifoi Nicolae, Popescu Plenita („zis 
si Popescu Dumnezeu” datorită afirmației acestuia, făcută în închisoarea de la Alba Iulia, înainte 
de 1944, prin care se proclamase drept lisus Hristos, numindu-si „ucenici” dintre tinerii elevi 
fedecişti), Anghel Papacioc si Popescu Jacota (Idem, fond Penal, dosar nr. 50417, vol. 1, ff. 63- 
63 verso şi Idem, fond Documentar, dosar nr. 12609, vol. 4, f. 104). 

2 Idem, fond Informativ, dosar nr. 310004, vol. 1, f. 613. 

30 Idem, fond Documentar, dosar nr. 13485, vol. 10, f. 226. 

31 Idem, fond Penal, dosar nr. 50417, vol. 1, f. 21. 

52 Ibidem, f. 3. Cifra este confirmată si in alt loc (¢bidem, f. 86 verso). Printre semnatari figurau 
Mare Ion, Agapie Ioan, Turtureanu Vasile, Dutu Dumitru, Fetie Mitrofan, Catuneanu Mircea, 
Năftănăilă Haralambie, Tomsu Mihai, Zotu Gheorghe, Traistaru Gheorghe, Raduca Marin, 
Lupoaie Constantin, Varză Gheorghe, Anghel Nicolae si alții (¢bidem, vol. 2, f. 43). Grupul era 
organizat în 10 cuiburi (żbidem, vol. 3, f. 75). 

33 Ibidem, vol. 1, f. 21. 

34 Ibidem, vol. 2, f. 43 verso. 

35 Grupul „biriştilor”, din care o mică parte a fost transferată la penitenciarul Suceava din iunie 
1946, era compus din: Agapie Ion, Tomuş Mihail, Cătuneanu Mircea, Turtureanu Vasile, Mare 
Ioan, Zotu Gheorghe, Naftanailă Haralambie, Lupoaie Constantin, Deneşan Corneliu, Guli 
Nicolae, Şopitko Alexandru, Varză Gheorghe, Oprea Marin, Biris Teodor (fratele lui Victor), 


35 


Mihai Demetriade 


ca unul „foarte disciplinat” 136, grupul fusese compus din tineri „fedecişti”, mult mai 
sesibili la un mesaj radical şi mai dispuşi la sacrificiul ostracizării. Biriş intenționa să facă, 
după propriile-i declarații, „o unitate legionară de elită”157, chiar cu riscul construirii 
unei dizidente radicale. „O şcoală de formare a cadrelor legionare, o scoala de cadre” in 
ipoteza în care, odată eliberaţi, „birişti”” ar putea relua activitatea legionară pe baze 
adecvate. „Eu eram educatorul lor, îndrumătorul lor aici în închisoare”1%, afirma Biris. 
Cum explicaţiile de mai sus provin din aprilie 1961, din perioada în care Biriş era dirijat 
să-şi confectioneze profilul unui legionar dârz şi neclintit, adevărul spuselor lui trebuie 
relativizat. În mod cert a fost vorba despre o formulă de coagulare legionară, cu 
ritualizările, simbolurile şi reperele specifice. Dar nu doar atât. Iar plusul implicat, vizibil 
mai ales din 1946, odată cu mutarea la penitenciarul Suceava, a fost determinant pentru 
dizidenta birista. 

După 21 noiembrie 1945 s-a luat decizia izolării acestora într-o aripă a 
celularului!% în celule de câte doi-trei deținuți, cu excepţia lui Biriş, care a fost închis 
singur 1%. Conform declarațiilor lui Biriş, după câteva săptămâni de restricții si 
imposibilitatea restabilirii contactului între membri, grupul ar fi continuat activitatea 
legionara'4!, După 15 iunie 1946, dată la care Biriş si Agapie au fost transferați la 
penitenciarul Suceava, grupul şi-a continuat activitatea, sub coordonarea lui Oprea 
Marin!%?, pana în septembrie 1946. Zilele de detenţie beneficiau de un program destul 
de strict, urmându-se regulamentul din „Cărticica şefului de cuib”, cu cântece legionare, 


Paştea Dumitru, Bîră Ilie, Aurel si Octavian Pandurescu, Ciochină Zamfir, Duţu Dumitru, Fetie 
Mitrofan, Matache Cristea, Dobrin Alexandru şi alti (Ibidem, vol. 1, f. 61 verso). 

136 Thidem, f. 78 verso. 

137 Tdem, fond Informativ, dosar nr. 264316, vol. 1, f. 234. 

138 Tbidem, f. 235. 

139 Idem, fond Penal, dosar nr. 50417, vol. 1, f. 21. 

140 Ibidem, f. 61 verso. Directorul penitenciarului, Alexandru Gutan, l-ar fi vizitat în celulă, 
atragandu-i atenţia că „va trebui să se ude, trecând prin apă” şi că dacă nu-și va schimba 
atitudinea va fi „exterminat ideologic «de mase»”. Guţan i-ar fi sugerat că exemplul legionarilor 
care acceptaseră munca la colonie, „participând la opera de reconstrucţie socialistă a țării”, ar 
trebui urmat (Idem, fond Documentar, dosar nr. 13485, vol. 10, ff. 320-321). 

141 Vasile Turtureanu declara că perioada de izolare fusese de doar două săptămâni (Idem, fond 
Penal, dosar nr. 50417, vol. 1, f. 131). Biris vorbeşte de „o lună de izolare la celulă, cu lanţuri la 
picioare şi hrană redusă” (Ibidem, f. 139 verso). 

142 Oprea Marin rămăsese celebru la Aiud pentru iniţierea unei formule teologice eretice, 
conform căreia C.Z.C. era o altă ipostază a lui Hristos, vehiculând teza indumnezeirii acestuia. 
Cazul nu a fost singular, opiniile fiindu-i împărtășite şi de Corneliu Deneşan sau Haralambie 
Năftănăilă, care-i fuseseră „elevi”. Oprea a murit la data de 24 mai 1947, datorită ,,tifosului 
exantematic” (Virgiliu 'Ţârău, loan Ciupea, Morții penitenciarului Aiud 1945-1965, în „Anuarul 
Institutului de Istorie «G. Barițiu» din Cluj-Napoca”, tom XLIX, 2010, p. 153). Descendenta 
prestigioasă nu era o invenţie a lui Oprea. Publicistica legionară din anii '40 acredita cu seninătate 
ideea unei formule de succesiune simbolică între lisus Hristos şi Căpitan: „Căpitanul s-a întrupat 
pentru a schimba omul însuşi, pentru a-l spiritualiza, a-l elibera cât mai mult din lanţurile 
materiei. De la Isus Cristos si până la Căpitanul, nimeni nu a năzuit o astfel de prefacere. 
Căpitanul a fost un continuator nemijlocit al crucificatului de pe Golgota” („Noul întrupat”, in 
Buna Vestire din 8 noiembrie 1940). 

ţinerea unor conferințe privind istoria şi doctrina Mişcării Legionare, se „combăteau 
viciile”, sentimentul national era cultivat prin metoda ,,meditatiilor asupra vieții proprii, 
a Legiunii, a Căpitanului, a martirilor legionari” 1#, se „lecturau în grup” texte legionare, 
vizându-se „formarea caracterului” 144 etc. Fiecare trebuia să-și recunoască erorile în 
public, lucrându-se, astfel, la naşterea unui aşa-numit „om legionar’’!45. Abaterile de la 
program erau pedepsite, fiecare fiind „obligat să se autosancționeze” 146, Un astfel de 
legionar era pregătit „să treacă la activitate politică, bazat pe realitățile de afară” 14, 
preciza Biris. 

În martie 1946148, pentru că Biris nu dădea impresia că ar fi dat ascultare în 
vreun fel amintitei circulare sau pactului şi pentru că era responsabil de coordonarea 
unui grup intransigent in Aiud, M.A.I. ordonase lui Petrașcu să expedieze o scrisoare 
deţinuţilor. Scrisoarea critica „atitudinea prea fatisa ostilă regimului”!* a lui Biris și a 
grupului condus de el!5%, acuzându-l că poziţia adoptată de el, situându-se „în afara 
disciplinei legionare” 151, „dăunează în mod serios acțiunilor întreprinse de ceilalți 
legionari de afară şi a lui [Petrascu, n.n.] personal pentru eliberarea legionarilor din 
închisori” 152, că se opunea grupurilor de legionari ce acceptaseră reeducarea etc. Era 
sfătuit să „renunţe la poziţia sa fatis intransigentă” şi „să-şi creeze legături favorabile cu 
administraţia” 153, să „colaboreze”15%, „pentru a ne facilita eliberarea” 155. Biriş comunică 
scrisoarea tuturor adepților, explicându-le cine este Petraşcu, dar spunându-le că „nu dă 
atenţie acestei scrisori, nu se subordonează celor scrise”, „socotind că este imposibil ca 
ceea ce s-a făcut afară, compromisul cu Partidul Comunist, să fi fost făcut din ordinul 
sau cu autoritatea — sub o formă oarecare — a șefului mişcării” 15. În caz contrar, dacă 
scrisoarea i-ar fi aparținut într-adevăr lui Petraşcu, „încrederea în principiile de viata 
legionară, cate socotesc că-l conduc pe şeful mișcării, va fi atât de zdruncinată, încât mie 


43 A.C.N.S.AS., fond Penal, dosar nr. 50417, vol. 1, f. 78 verso. 

44 Ibidem, f£. 131. 

45 Ibidem, £. 79. 

46 Ibidem, f. 78 verso. 

47 Ibidem, £. 79. 

48 Ibidem, f. 80 verso. 

4 Thidem, f. 66. 

50 Ibidem, f. 81 verso. 

51 Idem, fond Informativ, dosar nr. 310004, vol. 1, ff. 579-580. 

52 Idem, fond Penal, dosar nr. 50417, vol. 1, f. 81 verso. 

53 Ibidem, f. 66. 

54 Ibidem, f. 81. Scrisoarea de la Petraşcu a fost comunicată de Biris adepților abia după ce a avut 
confirmarea că este autentică, în martie 1946 (Ibidem, f. 140). În alt loc, difuzarea acesteia, 
intermediată de organele penitenciarului, avusese loc cu o luna sau două înainte, cerându-li-se 
egionarilor „să părăsească poziţia de intransigenta legionară şi să adopte o nouă tactică, de 
apropiere fata de regim, deoarece atitudinea grupului condus de el îngreunează acţiunea 
întreprinsă de Comandamentul Legionar pentru salvarea legionarilor din închisori” (Ibidem, ff. 3- 
4). Mesajul fusese introdus prin intermediul „legionarilor din grupul lui Rogojanu şi anume a 
preotului Florea”, cum preciza Biris într-un Proces verbal de interogatoriu din 4 decembrie 1954 
(Ibidem, f. 65 verso). 

155 Ibidem, f. 81 verso. 

156 Idem, fond Informativ, dosar nr. 310004, vol. 1, f. 583. 

nu mi-ar mai rămâne altceva decât să mă sinucid”157. Rememorarea, apartinandu-i lui 
Biriş, a fost păstrată într-o notă informativă a sursei „Pricop Valeriu” din 27 iunie 1960. 
Trebuie precizat că protagonistul, povestind, plusa. Radicalismul surprins în relatarea de 
mai sus nu este deloc implauzibil pentru personalitatea lui Biriş!58, însă trebuie amintit 
aici şi contextul în care aceste amintiri au fost reproduse, momentul 1960 fiind unul 
extrem de dinamic pentru „lansarea” şi folosirea personajului nostru în proiectul 
reeducativ de la Aiud. Era perioada în care trebuia să-şi confectioneze profilul 
legionarului intransigent, care nu este dispus să-şi trădeze principiile. Trebuia să joace 
cartea radicalului neconcesiv, a inflexibilului. Întorcându-ne la intervalul 1946-1948, 
pentru Biriş a fost perioada în care şi-a construit treptat dizidenta, prin acomodarea 
ideologiei legionare la noile comandamente politice. Refuzul primului contact cu 
ideologia comunistă, destul de radical în cazul lui, fiind şi un răspuns al opoziţiei fata de 
ceea ce atunci considera drept eroarea majoră a lui Nicolae Petraşcu, s-a transformat în 
insidioasă convertire. 

„Directiva”, percepută de Biriş ca o încurajare a grupurilor procomuniste şi a 
demersurilor acestora de „încadrare”, a fost citită întregului grup, cel vizat delimitandu- 
se de Petraşcu si cerându-le celor de fata să răspundă în scris care este atitudinea lor. 
Toţi au decis să-l urmeze pe V.B., păstrând „poziția fatis legionară” 1%. 


Presiunile nu veniseră numai din partea celui mai important nume din tara al 
Mişcării, cum va pretinde Biris în ancheta din 19541%, ci şi din partea lui Radu 
Mironovici, aflat la momentul respectiv in libertate!®. În aprilie sau mai 1946, loan 
Agapie, care avea legături cu legionarii ce lucrau la grădinile penitenciarului Aiud, având 
astfel posibilitatea unor legături cu exteriorul, i-ar fi transmis lui Biris directivele fostului 
prefect al Poliției Capitalei din guvernarea legionară. Mironovici se declara „profund 


157 Ibidem, f. 584. 

158 Este interesant de observat că în 1945-1946 V.B. era destul de descumpănit şi dezamăgit de 
turnura evenimentelor, de deciziile luate de şeful Mişcării, de ceea ce percepea drept o generală 
capitulare. O spune şi într-un proces-verbal de interogatoriu din 4 decembrie 1954, vorbind 
despre scrisoarea trimisă de N. Petraşcu în Aiud: „În concluzie, în acea scrisoare, 
comandamentul legionar accepta iniţiativele celorlalte grupuri formal reeducate şi condamna 
atitudinea mea şi a grupului meu, cerandu-ne să renunțăm la ea”. Grupurile procomuniste, 
sugera Biriş în aceeași anchetă, şi-ar fi creat platforma prin opoziţie cu „poziţia intransigent 
legionară a grupului meu”, „ne arătau pe noi ca legionari, iar ei puteau mai bine să-şi arboreze în 
mod fals masca de «teeducati» pentru a se elibera si a câştiga încrederea organelor administrative 
ale penitenciarului Aiud”, pe scurt, „se foloseau în mod diversionist de poziția adoptată de 
grupul meu şi a mea” (Idem, fond Penal, dosar nr. 50417, vol. 1, f. 67). Orgoliul luptatorului care 
menţine viu mesajul mişcării, fiind singurul care rămăsese cu steagul ridicat, este vizibil. În 
opoziţia aceasta dintre încăpăţânarea de a rămâne pe vechile poziţii legionare şi noile strategii 
acomodante ale unor fruntaşi legionari, dar nu numai, stă cheia viitoarei atitudini a lui Biriş. 
Considerandu-se ,,exceptia”, fiind ulterior încurajat strategic de ofițerii de contrainformaţii s-o 
cultive, Biriş a dus-o până la capăt (Ibidem, £. 66). Pentru clarificări şi nuanţe privind auspiciile 
anchetei din 1954, care au determinat şi stilistica interpretărilor, a se vedeam mai Jos, nota 162. 
159 Tbidem, f. 140. 

160 Thidem, f. 82. 

161 Thidem, f. 66 verso. 

deziluzionat” de poziţia de intransigenta a lui Biris, care „zădărniceşte toate acțiunile 
întreprinse pentru eliberarea legionarilor din închisori de către comandamentul legionar 
de afară”, cerându-i să-şi „schimbe atitudinea” 162, 

Jumătate de an mai târziu, la 2 iunie 1946, întreg grupul semnează o declaraţie, 
înaintată administraţiei penitenciarului, prin care arăta că „refuză categoric să depună 
orice fel de activitate care ar fi putut fi interpretată ca o dorinţă a noastră de a colabora 
cu regimul la reconstrucția ţării sau construirea socialismului, aceasta fiind in 
contradicție cu convingerile noastre legionare. In acelaşi timp arătam că vom executa, in 
conformitate cu regulamentul, condamnarea la muncă silnică pe care o aveam” 163, 

Argumentarea era că vor accepta prestarea unor munci doar dacă se invoca 
mandatul de „muncă silnică”. Altminteri refuzau să participe, pentru a nu se da impresia 
colaborării cu Partidul Comunist. Dacă se impune munca cu forța, cereau avizul 
medicului, pentru a se constata dacă deținuții erau sau nu apți, cerând, totodată, să li se 
asigure condiţii alimentare corespunzătoare, iar „organele superioare să-şi asume 
răspunderea vieții noastre cu ocazia ieșirii la muncă”’164, Imediat s-a deschis o anchetă. 
Detinutii au fost puşi să dea declaraţii în fata procuraturii de la Alba Iulia, administrația 
închisorii luând decizia destrămării grupului şi izolării disciplinare a liderului acestuia. 

În consecinţă, Biriş a fost mutat la Suceava in 6 iulie 1946, împreună cu Ion 
Agapie 16%, unde a stat închis până în 15 iunie 194816. Ulterior, aici au mai fost 


162 Thidem, f. 82. Fragmentul provine din declaraţia lui Biris dată în ancheta din decembrie 1954. 
Nu stim dacă informaţia este sau nu reală. Mironovici era un antisimist convins si nu agrea 
poziţia lui Petraşcu. Cerându-i-se de către locotenentul Valeriu Gordan să clarifice el însuşi 
această contradicţie, Biris sugera că si Mironovici isi dorea să creeze impresia că Mişcarea 
Legionară este „inexistentă”, că nu mai activează. Diferența dintre Petrascu și Mironovici fiind 
doar „tactică”, în sensul în care ultimul nu semnase nimic cu noul guvern, ambii funcționând 
însă într-o logică „diversionistă”, încercând să înșele buna credinţă a Partidului Comunist (Ibidem, 
f. 83). Este interesant de observat că auspiciile anchetei la care ne referim erau simetrice cu cele 
ale procesului Piteşti, existând o continuitate privind logica complotului extern, pus în seama 
unui „comandament legionar” din Occident. Mai mult, se sugera că diferențele dintre grupările 
legionare din detenţie sunt fictive, că — în mod programatic — acestea se menţin într-o formulă 
conflictualistă, pentru „diversiune”. Ancheta le numea „grupuri formal adverse” [subl. n.] (Ibidem). 
Pe scurt, invocarea relaxării intransigentei, ca rețetă de supravieţuire în detenţie, era citită ca 
„tactică diversionistă” (Ibidem). De fapt, grupurile legionare luptă împreună pentru distrugerea 
comunismului. Este scenariul pe care s-a lucrat în procesul lotului de la Piteşti, pentru deplasarea 
culpabilitatii de la membrii administraţiei penitenciarului, la deţinuţi și „emigrația reacționară”, 
acuzarea nefăcându-se prin condamnarea reeducării, ci prin sugestia că totul fusese, de fapt, o 
încercare diversionista a lui Sima, menită, tocmai, compromiterii acţiunilor educative ale 
regimului. 

163 Ibidem, f. 87. 

164 Ibidem, vol. 2, f. 44 verso. 

165 Tbidem, vol. 5, f. 222. La 15 iunie 1946 Aiudul trimisese o adresă penitenciarului Suceava prin 
care semnala trimiterea lui Biris şi Agapie, in conformitate cu un ordin al D.G.P. din 17 aprilie 
1946. ,,Susnumitii deţinuţi sunt agitatori legionari” îi caracteriza Aiudul. 

166 Tdem, fond Informativ, dosar nr. 310004, vol. 1, f. 63 si vol. 2, f. 44 verso. În alt loc data 
transferării de la Suceava la Aiud este 17 iunie 1948 (Idem, fond Penal, dosar nr. 50417, vol. 1, f. 


62 verso). 

transferați şase-şapte legionari din grupul condus de el!67, Politicii sunt mutaţi la etajul 
doi al penitenciarului, fiind complet separați de deţinuţii de drept comun. Un ordin al 
Direcţiei Generale a Penitenciarelor din 12 octombrie 1946, trimis penitenciarului 
Suceava, prevedea „izolarea absolută” a ,,biristilor” de ceilalți deținuți !(8. Deşi repartizat 
singur într-o celulă, Biriş putea circula, luând contact cu ceilalți legionari. La câteva 
săptămâni, a fost închis cu lon Agapie, celulă în care, la începutul lunii august, a fost 
introdus şi Alexandru Ghyka, si el trimis disciplinar de la Aiud!%. Celula şi-a păstrat 
componenţa până în luna octombrie 1946, când au fost distribuiţi prin celule ceilalți 
membri ai grupului, transferați de la Aiud în septembrie!”. Ulterior întreg grupul a fost 
mutat la etajul II al penitenciarului, realizându-se o izolare deplină de deţinuţii de drept 
comun. În decembrie 1946 este mutat, din cauza gerului cumplit din acea iarnă, într-o 
celulă cu mai multi deţinuţi, unde a stat până în martie 1947171, În toamna lui 1947, 
aglomerându-se penitenciarul, grupul celor nouă legionari, împreună cu Biriş, este mutat 
într-o celulă mai mare, care era ţinută închisă pentru a evita contactul cu restul 
deţinuţilor. Colonelul Isac Popic, şeful Regionalei de Securitate Suceava, într-o 
declarație de martor din 8 aprilie 1955, în procesul lui Tudor Sepeanu, mărturisea că în 
1947 „deţinuţii legionari aveau un regim privilegiat. Ei aveau un confort deosebit fata de 
ceilalți deţinuţi”, primeau pachete, puteau face vizite însoțite în oraş, „participau la 
slujbe religioase în incinta penitenciarului, făceau cursuri legionare, dădeau «răspunsuri» 
la liturghie” 172. 

După 14-15 mai 1948, odată cu valul de arestări din rândurile legionarilor, care 
s-a organizat pe tot intervalul până în luna august, grupul este ținut în continuare 
izolat!73. La sfârşitul lui martie 1948 Biriş a fost din nou izolat, „biriştii” fiind distribuiți 
câte doi sau trei în diferite celule pe același etaj, condițiile de mişcare în penitenciar 
revenind la situația anterioară, permitandu-li-se vizitarea reciprocă. După arestările 
masive ale legionarilor din toata tara, din 14-15 mai 1948, grupul a fost izolat într-o 
celulă de la secţia femei, sub cheie. La Suceava au început anchetele legionarilor arestați, 
care au ţinut până în februarie 1949, derulate de Direcţia Regională de Securitate 
Suceava. 

„Deţinuţii care se aflau în anchetă au primit material marxist cu ştirea 
anchetatorilor, chiar de la unii anchetatori. Acest material l-au primit legionarii, la 
cererea lor, sub pretextul că vor să se reeduce. Nu-mi amintesc cine a incuviintat 
pătrunderea acestui material, ştiu sigur, însă, că exista aprobare de la organele centrale, 


167 Este vorba despre Ion Agapie (trimis odată cu Biris, în 15 iunie 1946), Cătuneanu Mircea, 
Mare Ion, Naftanailă Haralambie, Turtureanu Vasile, Mitrofan Fetie şi Duţu Dumitru, ultimii 
transferați în cursul lunii septembrie același an (Ibidem, ff. 4, 62, 140 verso, 148). Deşi nu făcea 
parte din grupul „biriştilor”, la sfârşitul lui august 1946, a fost transferat disciplinar la Suceava si 
Alexandru Ghyka (Ibidem, f. 62). 

168 Thidem, vol. 5, f. 216. 

169 Thidem, vol. 1, f. 62. 

170 Este vorba despre Mircea Cătuneanu, Ioan Mare, Haralambie Naftanailă, Vasile Turtureanu, 
Fetie Mitrofan si Dumitru Duţu (Ibidem). 

171 Thidem. 

172 Idem, dosar nr. 1126, vol. 3, f. 1 verso. 

173 Idem, dosar nr. 50417, vol. 1, f. 62 verso. 

de la Bucureşti” 174, relata Popic. La câteva săptămâni de la arestarea legionarilor, 
Alexandru Bogdanovici, unul din principalii actori ai tragediei de la Pitesti, anunță 
organele penitenciarului că renunţă la legionarism şi decide să treacă la noua orientare 
ideologică. Este interesant de amintit că Bogdanovici fusese detinutul Aiudului între 
1945-1947, acordându-i-se dreptul să muncească la colonia Galda, ca răsplată pentru 
implicarea în primele acțiuni reeducative din jurul grupului Rogojanu 175. El a fost 
iniţiatorul liniei dure a reeducării, marcată de violență şi tortură, având în centru un 
scenariu agresiv al demascarii. Insă, înainte ca o formulă articulată să prindă corp (în 
intervalul mai-începutul lui iulie 1948, Eugen Ţurcanu nu fusese adus încă in 
penitenciarul Suceava 176), reeducarea avea deja bazele doctrinare şi mecanismul 
convertirii pus la punct încă de la sfârșitul lui 1944, începutul lui 1945 din Aiud. 
„Biriştii” erau purtătorii unei formule de aliniere ideologică. La vremea respectivă 
organele Securităţii erau departe de a fi gândit un plan structurat de lucru cu 
reprezentanţii Mișcării Legionare, iar strategia de „îngenunchiere” a acestora în detenție, 
deşi urmărea si „ducerea unei acțiuni informative în rândul deţinuţilor legionari”, cum 
mărturisea că discutase Isac Popic la Bucureşti in mai 1948 cu conducerea 
ministerului !77, nu avea direcţii de acțiune clare!75. Asta a facut ca modalitățile de 
manifestare ale noii orientări în materie de „anihilare” a legionarilor să fie destul de 
eterogene. Ministerul de Interne dăduse semnalul controlării şi distrugerii legăturilor 
legionare, „acţiunile de fracționare” 1? în rândul diferitelor dizidente, grupuri sau 
fruntaşi legionari fiind principala armă de luptă. Una din formulele încercate, 
considerată pesemne foarte eficace în imediatul rezultatelor, a fost distrugerea fizică a 
deţinuţilor legionari, prin încurajarea conflictelor intestine. Organele Securităţii, relata o 
notă a Serviciului Inspectii din aprilie 1950, au folosit „pe cei mai demoralizati de 


174 Tdem, dosar nr. 1126, vol. 3, ff. 1v-2. 

175 Alexandru Bogdanovici a fost arestat pe 22 iulie 1943 de Înaltul Comandament Militar, 
Corpul III Armată, fiind încarcerat la Soroca, fiind condamnat în baza Decretului Lege 
236/1941, pentru „delictul de propagandă în favoarea fostelor grupări politice dizolvate”, la 6 
luni închisoare corecțională. Arestat din nou în februarie 1945, a fost acuzat de „participare la 
asociatiuni clandestine”, faptă pedepsită în baza aceluiași D.L. 236/1941. Condamnat la 3 ani 
închisoare, a fost încarcerat la Brasov apoi, până în 1947, la Aiud. A fost eliberat la 15 martie 
1947, în grupul celor reeducati (Mircea Stănescu, Reeducarea în România comunistă (1945-1952): 
Aiud, Suceava, Pitesti, cuvânt înainte de Constantin Ticu Dumitrescu, Iasi, Editura Polirom, 2010, 
vol. I, pp. 36, 38). 

176 Arestarea lui Eugen "Ţurcanu a survenit la 3 iulie 1948, fiind depus la penitenciarul Suceava. 
177 „În luna mai 1948 au fost chemaţi la Bucuresti toți şefii de inspectorate regionale şi ni s-a dat 
ordin să trecem la arestarea organizaţiilor legionare cunoscute de noi pe cale informativă şi la 
arestarea vârfurilor legionare în mod preventiv. De asemeni, în preocuparea noastră a intrat si 
ducerea unei acţiuni informative în rândul deţinuţilor legionari” (A.C.N.S.A.S., fond Penal, dosar 
nt. 1126, vol. 3, ff. 2-2 verso). 

178 „La Suceava, această muncă informativă în rândul deţinuţilor legionari nu-mi amintesc să fi 
avut un caracter organizat” iar agenţii „nu erau instruiți de felul cum trebuie să obțină informaţii 
ci ne dădeau pur si simplu informaţii la cerere”, afirma Isac Popic în 1955 (Ibidem, f. 2 verso). 

179 Expresia apare într-o notă a Serviciului Inspectii din 21 aprilie 1950, condus de Tudor 
Sepeanu (Mircea Stănescu, Organismele politice româneşti (1948-1965). Documente privind instituțiile si 
Practicile, Bucuresti, Editura Vremea, 2003, p. 301). 

regimul penitenciar”, cu ajutorul cărora s-a trecut la o „acțiune împotriva legionarilor 
fanatici”, formându-se „grupuri”, care „se ciocnesc între ele”, apărând „ciocniri în 
bătăi” 180 etc. „Organele noastre au căutat permanent să intensifice şi să sprijine aceasta 
acțiune” 181, 

In iulie 1948 existau, deja, la Suceava initiative de aliniere ideologică 182. 
Curentul, pornit de la Aiud, a luat aici o nouă formă. Pe la jumătatea lunii august 1948, 
din inițiativa lui Bogdanovici, mai mulți fruntaşi legionari s-au reunit pentru redactarea 
unui memoriu, menit expedierii către Comitetul Central al P.M.R., prin care declarau că 
renunță la ideologia legionară, cereau „redarea noastră vieţii sociale”, angajându-se să se 
„abţină de la orice activitate politică si solicitând, în final, „rezolvarea situației” 183 lor. 
Faptul că Bogdanovici se plasa în continuitatea acţiunii lui Rogojanu de la Aiud nu este 
lipsit de semnificaţie, având în vedere foarte probabila intenţie a Ministerului de Interne 
de a folosi exercițiul trădării prin convertire în lupta intestină din cadrul Mișcarea 
Legionara şi în manipularea posibilităţii eliberarilor anticipate. 

La momentul actual al cercetării, nu putem stabili modul în care au 
interactionat „biriştii” cu cei proaspăt arestați, mai cu seamă în condiţiile izolării 
reciproce. Însă, nu doar contactul direct putea asigura contaminarea privind strategiile 
de supravieţuire sau sincerele convertiri. Direcţia conflictualizărilor agresive, a intetirii 
diferenţelor şi a rupturilor de orice tip între aderentii Mişcării, ca mijloc de obținere a 
unor informaţii în anchete sau ca mijloc de „anihilare”, de descurajare, era deja punctul 
de vedere tactic cel mai important al Securităţii!5. Iar „zdrobirea rezistențelor” preceda 
Suceava, chiar dacă în forme neconturate definitiv. 

La Suceava mecanismul anchetelor a presupus obţinerea unor rezultate 
imediate, eroare strategică repetată şi la Piteşti. Aceasta a făcut ca între august 1948 şi 
aprilie 1949 să se precipite, sub presiunea obţinerii unor rezultate palpabile, o serie 
întreagă de evenimente. Sigur, folosirea brutalitatilor nu diferenţiază fundamental grupul 
„biriştilor” de noile dezvoltări ale problemei din penitenciarul Suceava. Nu trebuie uitat 
că mutarea lui Biriş şi companionilor fusese efectul unei pedepse disciplinare, tocmai ca 
efect al unor violenţe fizice generate de intransigenta grupului. Scopul central la Suceava 
pare a fi fost obținerea cu orice pret a unor convertiri rapide, asociate desolidarizarilor 
de Mişcarea Legionara, într-un scenariu ce prevedea o reacţie în lant, de la deţinut la 
deţinut. Sub şantajul necesităţii eliberărilor, pe care „rezistenţii”, prin atitudinea lor, le-ar 
bloca, anulând astfel şansa colegilor de detenţie de a se elibera, se punea la lucru ura 
dintre grupuri. Opunandu-te reeducărilor, te opuneai, de fapt, eliberarilor, opunandu-te, 
astfel, majorităţii. 


80 Thidem. 

81 Ibidem, p. 302. 

82 A.C.N.S.A.S., fond Penal, dosar nr. 1114, vol. 6, f. 176. 

83 Mircea Stănescu, op. cit., p. 54. 

184 Proiectul a aparținut conducerii Ministerului de Interne, fiind concretizat prin înființarea 
Biroului Inspectii în martie 1949. Principalul rol al acestuia a fost „neutralizarea politică” a 
egionarilor, prin adâncirea si încurajarea conflictelor între facțiuni şi dizidente. Munca 
informativă în penitenciare a avut, prin chiar proiectul constituirii acestui serviciu independent, o 
extrem de importantă conotație politică represivă. 

„Biriştii” nu au apucat să vadă dezvoltarea procesului reeducativ din februarie- 
martie 1949, atunci cand, după decizia de condamnare a loturilor închise la Suceava, 
acesta a continuat prin înființarea mai întâi a unui comitet de conducere (noiembrie 
1948185) şi apoi a celebrei O.D.C.C. (Organizaţia Detinutilor cu Convingeri Comuniste), 
în 6 martie 1949186, 

La 15 iunie 1948 grupul este readus la Aiud. La câteva zile după sosire, 
auzindu-se în penitenciar de reorientarea ideologică suferită de „birişti”, Radu Gyr îi 
solicită o discuţie clarificatoare şefului grupului. Dialogul dintre cei doi n-a fost 
concludent, atât din cauza ezitărilor lui Biriş, cât şi datorită intervenției 
supraveghetorilor 157. Ca atare, Gyr dă un ordin de izolare a proaspetilor sosiți, 
interzicând orice contact cu aceştia. Generalul Petrovicescu 188 scrie la rându-i o 
„scrisoare pamflet” difuzată legionarilor, intitulată „Cele trei fete ale doctorului 
Biris” 1%, prin care critica dur „rătăcirea” comunistă a biriştilor. Fostul ministru de 
Interne din guvernul national-legionar intuise cameleonismul tactic al lui Biriş, vorbind 
de supraviețuirea, în interiorul aceluiași personaj, a unei „poziții de falsă modestie si de 
neamestec în nici una din luptele interne dintre legionarii din închisori”, a „poziţiei de 


185 Mircea Stănescu, op. cit., p. 301. 

186 Idem, Reeducarea în Romania comunistă (1945-1952): Aiud, Suceava, Piteşti, cuvânt înainte de 
Constantin Ticu Dumitrescu, Iasi, Editura Polirom, 2010, vol. I, p. 69. La Suceava reeducarea a 
continuat si pe parcursul lunii ianuarie 1949, pe la jumătatea lunii fiind oprită, din cauza 
proceselor care trebuiau să aibă loc (Ibidem, p. 61). În data de 23-24 februarie se dau mai multe 
sentințe în loturile supuse acuzării (Ibidem, p. 64). Reeducarea continuă si după finalizarea 
proceselor, în februarie 1949 Eugen Ţurcanu constituind un comitet de conducere al reeducării 
(Ibidem, p. 66). Ate loc o mutație la vârful conducerii legionare a reeducării, Ţurcanu înlocuindu-l 
pe Bogdanovici, sub considerentul că plasarea în fruntea acţiunii a unui fost şef legionar era o 
idee greșită, Ţurcanu considerându-se „cel mai bine pregătit din punct de vedere ideologic” 
(Memorialul orori. Documente ale procesului reeducării din închisorile Piteşti, Gherla, Canal, Bucureşti, 
Editura Vremea, 1995 ororii, p. 189). Până în luna aprilie 1949 aderaseră la reeducare un număr de 
100 de deţinuţi (Mircea Stănescu, op.cit, p. 67). In 6 martie 1949 "Ţurcanu creează O.D.C.C., 
motivând prin necesitatea constituirii unui nucleu organizatoric format din „elementele cele mai 
devotate si active fata de «reeducare»” (Ibidem, p. 69). În aprilie 1949 Serviciul Inspectii trimite in 
penitenciar pe lt. Mihai Stângă (ca şef al Biroului) şi pe Mihai Papuc, ofițer. Iosif Nemes 
recunostea in ancheta din 1954-1955 a lui Theodor Sepeanu ca daduse instructiuni ca actiunea de 
reeducare să nu fie oprită (Ibidem, p. 74, A.C.N.S.A.S., fond Penal, dosar nr. 1126, vol. 10, ff. 8-9 
verso). La 19 aprilie 1949 are loc transferul primelor grupuri de deținuți de la Suceava la Aiud si 
Piteşti (cca. 80-100 de persoane) (Mircea Stănescu, op.cit, p. 76). La 1 iunie 1949 vârfurile 
legionare refractare reeducării au fost izolate (Ibidem, p. 80). În aceeaşi lună Iosif Nemes face o 
inspecţie la Suceava, ocazie cu care măsurile de reeducare sunt stopate, materialele folosite 
retrase, O.D.C.C. este dizolvată; directorul penitenciarului Suceava, Aurel Tiron, este schimbat 
din funcţie (Ibidem, p. 82). Toate materialele reeducării sunt aduse la Bucureşti si predate 
colonelului Gavril Birtaş (Ibidem, p. 83). Ultimii deţinuţi sunt transferați la închisorile de execuţie 
în septembrie 1949, dată la care, de facto, reeducarea de la penitenciarul Suceava încetează (Ibidem, 
p. 87). 

187 A.C.N.S.A.S., fond Informativ, dosar nr. 310004, vol. 3, f. 114. 

188 Constantin Petrovicescu; n. 22 octombrie 1881, Tg. Jiu, d. 8 septembrie 1949 la Aiud, 
ministru de Interne in timpul regimului national-legionar (6 sept. 1940-20 ian. 1941). 

189 A.C.N.S.A.S., fond Informativ, dosar nr. 310004, vol. 1, f. 615. 

«om cu cea mai mare responsabilitate morală dintre legionarii închişi» şi de «mare 
apărător al învăţăturii Căpitanulub” si nu în ultimul rând „poziția de legionar- 
marxist” 1%. Scrisoarea se încheia cu „Dr. Biriş, în loc să-l întâlnească in drum spre 
Emaus pe Hristos, l-a întâlnit pe Lenin”!°'. Gyr i-a anchetat, apoi, pe toți membrii 
grupului, luându-le declarații scrise. „Ordinul de zi” privind izolarea lor, dat de cei doi 
fruntaşi care conduceau masa legionară din Aiud, a fost unul din motivele care i-au 
alimentat lui Biriş sentimentul excepţiei, fiind recurent invocat în declarațiile lui din anii 
următori. 

La o zi după revenirea în închisoare, lui Biriş i se aplică o amnistie!%?, fără, însă, 
a fi pus în libertate. Este reținut în detenţie ca „lăgărist” şi închis în Zarca veche. La 
sfârşitul lunii octombrie a fost transferat la Văcăreşti, unde a stat până în 13 noiembrie 
1948, dată la care a fost mutat la penitenciarul Galaţi!%. Odată adus aici a fost închis o 
perioadă (14 noiembrie 1948 — 6 mai 1949) alături de Alexandru Ghyka!%. Timp de 


190 Tbidem. 

191 Ibidem, vol. 3, f. 115. 

192 Printr-un decret de gratieri şi reduceri de pedepse din 1946 îi este amnistiată pedeapsa de 10 
ani m.s. (Idem, fond Penal, dosar nr. 50417, vol. 1, f. 63). 

19 Lui Biriş îi expirase pedeapsa la 23 iulie 1948, fiind totuşi menţinut în stare de detenţie, „ca 
deţinut politic la dispoziția organelor securităţii poporului” (Ibidem, vol. 5, f. 262). Conform unui 
ordin telegrafic al D.G.P. din 20 octombrie 1948, Biris si Ghyka trebuiau transferați „cu prima 
cursă penitenciară” de la Aiud la Galati (Ibidem, f£. 261). 

194 Alexandru Ghyka (Ghica; am ales ortografierea „Ghyka” pentru că A.G. însuși isi translitera 
numele în acest fel), născut la 8 februarie 1903 în Iași, 1914-1926, absolvă Liceul militar 
„Mânăstirea Dealului” din apropierea oraşului Targoviste (Idem, dosar nr. 14468, vol. 1, f. 13); 
între 1923-1926 a urmat la Iasi un liceu particular; în 1926 s-a înscris la Facultatea de Drept din 
cadrul Universității Iasi (Ibidem), pe care o absolvă în 1930, participă în această perioadă la 
întrunirile L.A.N.C., prezidate de A.C. Cuza. În 1932 intră în magistratură, funcţionând până în 
martie 1936 în cadrul Tribunalului Tutova şi Judecătoriei Bujorul-Covurlui (Ibidem). După 
această dată s-a înscris în Baroul Ilfov, stabilindu-se la Bucuresti. În toamna lui 1937 s-a înscris 
în Mişcarea Legionara, cuibul „Cloşani” [neclar], al cărui şef era Alexandru Vergatti (Ibidem), în 
intervalul septembrie 1940-21 ianuarie 1941 a funcţionat ca director general al Poliţiei şi 
Sigurantei Statului, numit fiind de H.S. si Ion Antonescu la data de 16 septembrie 1940, 
înlocuindu-l pe colonelul Petre Camenita. Este arestat, fiind învinuit pentru participarea la 
evenimentele din 21-23 ianuarie 1941[0]. Imediat dupa arestare este dus la presedintia Consiliului 
de Miniştri, unde este anchetat până în 24 ianuarie, apoi este dus la S.S.I., sediul din Calea 
Plevnei. Aici a stat închis până la 17 iunie 1941 (ziua când s-a dat sentința în procesul său, Ibidem, 
f. 38). Este condamnat la 15 ani m.s. (Ibidem, f. 6), pedeapsă care îi va fi redusă la 3 ani şi 9 luni în 
1946, ca efect al unui decret de reducere a pedepselor (Ibidem, f. 12 verso). Este încarcerat 
imediat la Jilava, împreună cu generalul Constantin Petrovicescu, Constantin Maimuca, Mihai 
Sturza, Radu Mironovici, Victor Biris, col. Ştefan Zăvoianu, Ilie Niculescu si alții (Ibidem, f. 38 
verso). După 20 de zile, este mutat la Aiud, împreună cu Biris si alții. Aici a stat până în vara lui 
1942, când a fost mutat la penitenciarul spital din Braşov, unde a stat până în vara lui 1944. De la 
Braşov este readus la Aiud, fiind închis în intervalul mai-septembrie 1944, lună în care deţinuţii 
au fost mutaţi la Alba Iulia, datorită înaintării liniei frontului. În octombrie s-a produs transferul 
înapoi la Aiud, la întoarcere, a stând cu V.B. în celulă până în februarie 1945 (Ibidem, f. 39). 
Pentru o scurtă perioadă a fost dus la Braşov. În mai 1945 este readus la Aiud, unde stă singur în 
celulă până în octombrie 1946. Se întâlneşte totuşi cu „prietenii mei legionari”, Ilie Niculescu si 

şase luni cei doi citesc Biblia sistematic, după un volum strecurat în penitenciar de 
Ghyka. La o perchezitie din mai 1949 exemplarul din Biblie este confiscat, cei doi fiind 
pedepsiţi cu izolare completa, timp de 29 de luni, până în octombrie 1951195, 

A fost mutat apoi la centrul de triere de la Ghencea din cadrul Centrului 
Teritorial Bucureşti, de unde, la 24 noiembrie 1951, va fi internat, până în 16 iunie 1953, 
la Unitatea de muncă nr. 5 de la Bicaz, unde a lucrat în cadrul „brigăzii speciale de 
cazierişti legionari”1% la construcția liniei de cale ferată Pangarati-Bicaz si ulterior la 
construcţia barajului pentru hidrocentrală, în cadrul coloniei Bicaz-Dodeni. 

Conform deciziei nr. 471/1951, internarea a început la data de 8 octombrie 
1951, urmând să fie încheiată în aceeași lună doi ani mai târziu!%. A intervenit, însă, o 
majorare cu 60 de luni (5 ani), până în octombrie 1958. A avut aici contact pentru prima 
oară cu cei care traversaseră experienţa Piteştiului şi a Gherlei, deținuți care — datorită 
extremei abilități psihice si, din acest motiv, disponibilităţii lor de a colabora cu 
autoritățile penitenciare — erau consideraţi „foarte periculoși” 1%. 


V.B. („fac menţiunea, în raport de gândirea mea, că noţiunea de prieten o socotesc mult 
superioară noțiunii de camarad si aceasta raportată la cei doi de mai sus”). În octombrie 1946 a 
fost transferat la Suceava (Ibidem, f. 40), singur, unde a stat până în 1948, când — în iunie — este 
readus la Aiud. La Suceava a stat initial singur în celulă, apoi cu lon Agapie şi Biriș si apoi cu încă 
6 legionari. În octombrie 1948 este mutat la Galati (Ibidem, f. 42). Pedeapsa de 15 ani m.s., dată în 
urma rebeliunii, a executat-o până la data de 28 oct. 1952, după care a fost încadrat în unităţile de 
muncă pentru 60 de luni (Ibidem, vol. 2, f. 155). La 20 iunie 1954 a fost ridicat de organele 
M.A.L, fixându-i-se D.O. pt. 24 de luni în comuna Schei, Galati. Este rearestat la data de 19 
octombrie 1954, acţiune motivată prin aceea că „în timpul guvernării legionare a dat dispoziții 
organelor din subordine pentru aplicarea unor represiuni sălbatice împotriva elementelor 
revoluţionare şi a populaţiei evreiești” (Ibidem, vol. 1, f. 8). Ancheta s-a derulat la Bucuresti; 
starea de arest a fost succesiv prelungită până în 1 martie 1955. A fost condamnat în 1957 prin 
sentința nr. 25 la m.s.v. (Ibidem, vol. 2, f. 155). 

195 Idem, fond Informativ, dosar nr. 310004, vol. 1, f. 91. 

1% Ibidem, f. 88. 

197 Fişa matricolă penală (F.M.P.), f. 1 (http://86.125.17.36/Fise%20matricole%20penale%20- 
%20detinuti%o 20politici/B/B%2004.%20Bente%20-%20Blazd/Biris%20Victor/index.php, 
consultat la data de 7 februarie 2013). F.M.P., aşa cum aceasta s-a păstrat, este un document 
incomplet, cu multe lacune şi inexactități. Documentele existente transcriu doar parcursul 
penitenciar din intervalul 8 octombrie 1951 — 27 iulie 1957. Avem patru fişe matricole penale 
distincte. Prima în ordine cronologică este emisă de Centrul Teritorial Bucureşti în 1951, a doua 
este întocmită la Colonia nr. 5 Bicaz. Penultima fişă, o „copie după fişa matricolă penală”, are 
trecut în dreptul unităţii penitenciare emitente un nume indescifrabil, ulterior fiindu-i adăugat 
însă „Cavnic”, chestiune întărită printr-o observaţie de pe verso care menţionează faptul că „la 
19 iunie 1953, a fost transferat la colonia Cavnic pentru executarea pedepsei [conform adresei] j 
36657/1953”. Ultimul document a fost emis de penitenciarul Constanta în 1956, pesemne 
datorită malversatiunilor procesului ce-i fusese intentat, instanțele din Bucuresti, Iaşi şi 
Constanta derobandu-si succesiv competențele în materie. Sentința definitivă a procesului fusese 
emisă de Tribunalul Militar Constanta, în aprilie 1957. Pe această ultimă fişă matricolă penală 
este trecută observaţia privind gratierea intervenită în luna ianuarie 1963. Lipseşte atât parcursul 
penitenciar de la Lugoj (martie-iulie 1954), cât şi perioada 1957-1963 de la Aiud, despre care nu 
există nici o mențiune. 

19% A.C.N.S.A.S., fond Penal, dosar nr. 50417, vol. 1, f. 89. 

Din 16 iunie până în 22 august 1953 a fost internat la Ghencea si Văcăreşti!%, 
fiind dus apoi, până în 20 septembrie acelaşi an, la unitatea de muncă a penitenciarului 
Galati2, mai exact pe malul drept al Dunării, la fabricarea rogojinilor şi apoi la taiatul 
papurii în Balta Brăilei, la „Cotul Pisicii”21. Din septembrie 1953 până în 3 martie 1954 
este reincarcerat la Galati2?, dupa care la penitenciarul din Lugoj, până in 13 iulie 
1954205, când este adus în Bucuresti la Malmaison. Este momentul în care începe 
ancheta pentru „activitate legionară” desfăşurată în detenție. 


Aventura de la Suceava. „Noua linie legionară”. Procesul din 1954-1957 

Cei doi ani petrecuţi la Suceava constituie una din cele mai interesante etape ale 
biografiei lui Victor Biriş. Receptarea extrem de contradictorie a pozițiilor sale 
procomuniste, „ciocnirea ideologică” — cum o numeste™, la revenirea în penitenciarul 
Aiud i-a marcat profund atitudinea fata de colegii de suferință. Amplificându-i 
sentimentul excepţiei si alimentând un orgoliu oricum rănit încă din prima perioadă a 
anilor "40, evenimentele de la Suceava au fost determinante pentru hotărârea de a trada 
o Mişcare Legionară de care se simţea din ce în ce mai nereprezentat. În propriile 
reevaluări din 1960-1962 va mărturisi fără ezitare că nu fusese, de fapt, înțeles. Că dacă 
drumul lui, legionar în esenţă, nu beneficiase de necesara receptare, aceasta se datora 
unei audienţe nepregătite?05, 

Într-o perspectivă lărgită, în opinia noastră, în penitenciarul Suceava din 
perioada detenţiei biriştilor şi imediat după a luat naştere proiectul „experimentului 
Piteşti”, alături de posibilitatea prelucrării, în diferite formule, a deţinuţilor legionari. 
Schimbarea mintilor, transformarea constiintelor, posibilitatea unei metanoia ideologice 
isi găsesc aici bazele programatice. Suceava a constituit un zeren de experimentare, în primul 
rând pentru organele contrainformative, proaspăt constituite. În martie 1949 luase 
naştere Biroul Inspectii, nesubordonat regiunii de Securitate si nici conducerii 


1% După fişa matricola penală, din 19 iunie 1953, ar fi fost transferat la colonia de la Cavnic, prin 
adresa J 36657/1953 (Ibidem, f. 6). 

200 Este al doilea interval carceral parcurs la penitenciarul Galati (22 aug.-20 sept. 1953); primul 
fusese in perioada 13 nov. 1948-oct. 1951, iar ultimul in sept. 1953-3 mart. 1954. 

201 A.C.N.S.A.S., fond Penal, dosar nr. 50417, vol. 1, f. 91 verso. 

22 In 16 decembrie 1953 administraţia penitenciarului Galati semnala faptul că Biris avea o 
importantă influență asupra legionarilor cu care era închis într-o celula comună, drept pentru 
cate solicita conducerii unității izolarea lui. Este introdus singur într-o celulă, la secția 3 a 
penitenciarului, interzicandu-i-se plimbarea în comun si orice contact cu ceilalți deținuți (Ibidem, 
vol. 5, f. 76). 

203 Thidem, vol. 1, f. 60 verso. 

204 Tdem, fond Informativ, dosar nr. 310004, vol. 1, f. 48. 

205 Aderentele comuniste de la Suceava nu erau avuabile in Aiudul din 1961-1961, chiar în 
formula unei „noi linii legionare”. O atare „trădare” ar fi ruinat proiectul lansării lui ca agent de 
influență. Asta îl face să fie ambiguu în declaraţiile din acei ani: „Experienţa mea ideologică de la 
Suceava a tămas un simplu caz neconcludent din punct de vedere legionar care a fost respins de 
unanimitatea legionarilor din închisoare” (Ibidem, vol. 2, f. 405). Biriş se delimita, în acelaşi timp, 
orgolios de o întreprindere comparabilă, cea a grupului rogojeniștilor (titularii unor aderente 
manifeste la comunism), a căror activitate este decriptata dur drept „tactică diversionista si 


wo 


oportunistă” (Ibidem). Nici o explicaţie însă privitor la propria sa tactică în domeniu. 

penitenciarului. Biroul avea ca misiune „culegerea de informaţii din rândul 
deținuţilor”2%. Fenomenul reeducării din închisoarea Suceava este departe de a fi avut o 
imagine unitară, diferențele de abordare între grupurile legionare nefiind neglijabile. Atât 
ruptura cu aliatul tradițional (Germania nazistă), receptată în general ca o mare pierdere 
tactică, cât mai ales raporturile cu Partidul Comunist şi cu noua situație a României 
ocupate au beneficiat de multiple abordări. Radicalii, reprezentaţi în exil de Horia Sima, 
condamnau trecerea de partea puterilor aliate şi mizau, neevaluând defel costurile, pe 
soluția unei rezistenţe inflexibile în fața ocupaţiei comuniste, mergând până la 
cunoscutele operațiuni de parașutare a unor combatanți pentru sabotarea noii puteri. 
Soluţia lui Nicolae Petrașcu nu era lipsită de ambiguitate, una pesemne constitutivă şi 
care a permis două soluţii contradictorii: fie acceptarea supunerii fata de autoritățile 
comuniste, mergând până la înregimentare, fie varianta continuării clandestine a 
rezistenţei, „pactul” fiind considerat o necesară poziție strategic, care încuraja formule 
de organizare subversivă. O altă perspectivă a fost data de Biriş, dispus să-şi asume 
continuitatea Mişcării în noile condiții ideologice, crezând că poate melanja idealurile 
codreniste cu regimul de organizare şi disciplină comunist, folosindu-se de similaritatile 
ideologice dintre cele două curente. Si sigur, nu în ultimul rând, soluția opoziției 
nenegociabile în tara, mai exact spus, in penitenciarele unde legionarii erau închiși. 
Divergentele sunt reconstituibile la nivelul populaţiei penitenciare legionare, atât la 
Aiud, cât şi mai târziu, la Suceava. În opinia noastră, sugestia existenţei unui tablou 
unitar al „legionarilor” de la Suceava sau Aiud este hazardată, de fapt inexactă. 

În condiţiile inexistentei unor planuri coordonatoare, a unei strategii unitare de 
lucru cu membrii Mişcării Legionare, în condiţiile folosirii întâmplătoare a surselor din 
penitenciar şi a lipsei unei strategii contrainformative, rezultatele au fost foarte slabe, 
inconcludente oricum. Eșecul „experimentului Pitești” de mai târziu a demonstrat că 
prima formulă de „neutralizare politică” a legionarilor nu dăduse defel rezultatele 
scontate? „Biriştii”, deşi purtătorii unui radicalism mai curând conservator in prima 
etapă (1944-1946), ajunseseră să construiască o formulă sincretică, colationand elemente 
specifice extremei drepte naționaliste şi mistice cu o conturată dimensiune comunist- 
revoluționară, într-o logică a similitudinilor ideologice. 

Apropierea de comuniști nu era, însă, o idee cu totul nouă. Primul grup 
legionar procomunist s-a constituit în Aiud la sfârşitul lui 194428, condus de Horia 


206 Idem, fond Penal, dosar nr. 1126, vol. 3, f. 3. „Odată cu înființarea acestui Birou de Inspecţii, 
Securitatea nu mai ducea muncă informativă în rândul deţinuţilor”, mărturisea Isac Popic. 
Sugestia era că regionala nu avea nici un control, Bucureştiul ocupându-se de coordonarea noului 
organism (Ibidem). Informaţia este confirmată şi de Gavrilă Birtaş, şeful Direcţiei a I-a din 
D.G.S.S. (Ibidem, f. 4 verso). Acesta declarase, în procesul din 1955, că Serviciul Inspectii luase 
ființă din inițiativa lui Gheorghe Pintilie. Fiind chemat la Bucuresti, ministrul i-ar fi comunicat 
„ca se va crea un organ informativ în cadrul penitenciarului”, Direcţiei a I-a revenindu-i 
coordonarea acestuia (Ibidem). 

207 Există informaţii care atestă acest lucru. Un ofițer anchetator i-ar fi mărturisit lui Tlie 
Niculescu, în cercetările din arestul Ministerului de Interne din 1955-1957, că „ei ştiu că n-au 
reuşit în cazul Piteşti şi Gherla” (Idem, fond Documentar, dosar nr. 13484, vol. 10, f. 203). 

208 Tdem, fond Penal, dosar nr. 50417, vol. 2, f. 43. 

Gheorghiţă, format din aproximativ 50 de adepti2. Mișcările de reorientare începuseră 
în septembrie. Acest grup anunţase administrația că se dezice de ideologia legionară, 
solicitând înscrierea în Partidul Comunist 210, Obtinand aprobarea conducerii 
penitenciarului, grupul a fost izolat şi mutat într-o aripă distinctă. După 23 august 1944 
deţinuţii de la Aiud aveau o relativă libertate de mișcare, celulele nu erau închise, nu 
funcționau izolatoarele sau Zarca, se puteau plimba prin celule sau prin curtea 
penitenciarului, dreptul la vorbitor sau pachete nu era restricționat sau interzis, se 
puteau introduce cărți în detenţie etc.?!!, Libertatea de mişcare nu era limitată la zidurile 
penitenciarului, legionarilor fiindu-le permisă munca în coloniile afiliate unităţii de 
detenţie. Un al doilea grup, condus de Şerban Rogojanu, şi-a început activitatea în prima 
parte a anului 1946212. Cazurile sunt simptomatice. Rogojanu si Gheorghiţă erau 
cunoscuţi antisimisti, fără ca proaspăta aderenta să se reducă doar la un simplu conflict 
intestin. La vremea respectivă radicalismul legionar era apanajul susținătorilor 
Comandantului. Nu este, totuşi, lipsit de importanţă faptul că în Mişcarea Legionara (ca 
si în Partidul Comunist), istoria dizidentelor, a fracturilor personale ori ideologice, a 
grupurilor distincte, a făcut parte din logica ei intrinsecă de functionare?!. Folosirea 
diferendelor ideologice, politice sau personale a fost principala armă de luptă a 
Securităţii împotriva Mişcării Legionare. Antisimismul îi pozitiona pe cei doi reactiv fata 
de radicalii Legiunii, care refuzaseră orice formulă de apropiere de noua putere. 

Cele două personaje au redactat câte un memoriu, pe care l-au înaintat 
conducerii penitenciarului, prin care declarau că se delimitează de Mişcarea Legionară, 
renunțând la ideologia extremei drepte, cerând să fie primiți în Partidul Comunist. 
Conducerea Aiudului i-a încurajat. A luat, astfel, naştere un grup, care a adoptat 
coregrafia noii puteri. Membrii au solicitat lecturi marxiste, acces la oficiosul partidului, 
„Scânteia”, interpretau cântece ,,progresiste” sau de propagandă sovietică, „pavoazau cu 
diferite lozinci democrate celulele”?!*, au luat parte la o demonstraţie comunistă din 
orașul Aiud, în cadrul unui car alegoric antihitlerist, cu ocazia aniversării zilei de 1 mai 
1945215, Totul a culminat cu constituirea unei celule de partid în penitenciar?!6. În 
decembrie 1945 grupul Horia Gheorghiţă a fost pus in libertate?17, o parte revenind 
însă, ulterior, în detenţie?!8. 


20 Thidem, vol. 1, f. 130 verso. 

210 Tdem, dosar nr. 14468, vol. 1, f. 42 verso. 

211 Tdem, dosar nr. 50417, vol. 1, ff. 130-130 verso. 

212 Alexandru Ghyka vorbeşte despre existența grupului „încă de prin 1943”, referindu-se 
pesemne la traditionalele solidarizari legionare în jurul câte unui lider (Idem, dosar nr. 14468, vol. 
1, f. 44 verso). 

215 Idem, dosar nr. 50417, vol. 1, f. 63 verso. A se vedea, in text, detaliile despre facțiunile 
politice, ideologice sau religioase existente in randurile detinutilor legionari. Vezi si nota 128. 

214 Ibidem, f. 64. Alexandru Ghica isi amintea şi el că grupul „ar fi ornamentat încăperile 
respective cu tablouri şi lozinci comuniste” (Idem, dosar nr. 14468, vol. 1, f. 43). 

215 Tdem, dosar nr. 50417, vol. 1, f. 64. 

216 Thidem. 

217 Tdem, fond Informativ, dosar nr. 310004, vol. 2, f. 208. 

218 Thidem, f. 209. 

Şerban Rogojanu şi-a început activitatea după Horia Gheorghiţă, mai exact la 
începutul lui 1946, având alături pe Gheorghe Boiangiu şi pe preotul Lazăr Puşcaş, 
grupul din jurul acestuia numărând aproximativ 100 de legionari?!°. La 6 martie a pus la 
cale o acțiune de desolidarizare de Mişcarea Legionară, concretizată printr-o serbare 
dată în incinta închisorii, pentru deţinuţi si pentru invitaţi din oraș. ,,«Fostii» legionari au 
ţinut discursuri de preamărire a comunismului, au cântat, cu corul organizat în acest 
scop, cântece comuniste”22. Serbarea, apreciată ca „foarte reușită”, a fost repetată in 
sala teatrului din Aiud. Directorul penitenciarului, Alexandru Gutan, a ţinut o prelegere 
în care a subliniat importanța renunțării legionarilor la vechile poziții?!. A urmat apoi o 
petrecere „în cursul căreia «ex-legionarii» au fraternizat cu oamenii muncii si au dansat 
până în zori”2%2. După dans au existat si anumite rezultate: grupul rogojenist a fost 
trimis în coloniile de munca „Galda”, „Unirea” şi „Uioara”, sub lozinca „colaborare 
pentru reconstrucția socialistă a ţării” 2%, într-un mediu mai liber, mai putin 
supravegheat. Semnificativ, dacă este să acceptăm mărturia lui Biriş, este şi faptul că 
legionarii care  adoptaseră o poziţie religioasă explicită, aderă la „grupul 
restructuratilor” 24, Dintre „rogojeniști” un număr de 60-80 de legionari fuseseră 
eliberaţi anticipat, datorită participării la reeducare şi redactării unei adeziuni la noua 
putere?%. 

Semnificativ este faptul că, dincolo de comprehensivul oportunism vizând 
anticipata eliberare din detenţie, grupurile procomuniste manifestau şi o nedisimulată 
sinceritate privind proaspăta convertire. Radicalismul unora dintre ei stă probă în acest 
caz. În bună măsură, una din explicaţiile pentru destinul grupului intransigent al 
„biriştilor” la Suceava se găseşte în aceste convingeri. Într-o similară corespondenţă se 
găseşte şi grupul din jurul lui Bogdanovici şi ulterior Turcanu de la Suceava, pentru care 
obtuzitatea radicalismului asociată unui rafinat exercițiu al urii a făcut posibilă terifianta 
experiență a Piteştiului. 

Se pun câteva întrebări legitime: cum a fost posibil ca un legionar intransigent, 
legat de comandamentele din „Cărticica şefului de cuib”, adeptul strictei discipline 
legionare, acela care în 1944-1946 se delimitase aparent ferm de grupările legionare 
procomuniste, decide acum să treacă, cu arme şi bagaje, în tabăra acestora? Ce se 
schimbase între timp? Ce intervenise? 

Un răspuns de primă instanță poate fi cel legat de descurajarea produsă de 
decizia şefului Legiunii%6, asociată eliberărilor survenite în rândurile adepților grupărilor 
Gheorghiţă sau Rogojanu. Biriş n-a intenționat, însă, o schimbare ideologică radicală, ci 
un amestec doctrinar, gândit să împace idealurile extremei drepte naționaliste cu noua 


219 Tdem, fond Penal, dosar nr. 50417, vol. 1, f. 64. 

220 Tdem, fond Informativ, dosar nr. 310004, vol. 2, f. 209. 

221 Ibidem. 

222 Thidem. 

223 Ibidem. 

224 Idem, fond Penal, dosar nr. 50417, vol. 1, f. 64 verso. 

225 Memorialul ororii. Documente ale procesului reeducării din închisorile Pitesti, Gherla, Canal, Bucuresti, 
Editura Vremea, 1995, pp. 464, 468. 

22 Ne referim aici la pactul încheiat de N. Petraşcu cu reprezentanţii Partidului Comunist în 
decembrie 1945. 


49 


Mihai Demetriade 


dimensiune revoluționară („mi-am dat seama că trebuie adoptate noi metode de 
activitate pe care eu le vedeam tocmai prin luarea lor din ideologia si experiența 
marxistă (...), principiile adoptate de la comunişti puteau deci, după mine, să schimbe 
întrucâtva forma vechilor principii legionare (...), eu nu mai vedeam posibilă continuarea 
activităţii legionare intrebuintand misticismul în modul acela exagerat, întrucât 
concepțiile societății se schimbaseră iar omul nou creat după 1944 cerea ceva 
concret”227). Si, deşi orientarea procomunista de la Suceava a lui Biriş nu a rămas 
necunoscută la revenirea lui din iunie 1948 la Aiud, dimpotrivă, Biriş a gestionat abil 
ambiguitatea unei aderente, care nu părăsea definitiv teritoriul legionar. Pentru multi, 
acest Janus Bifrons, a rămas până la capăt un ferment inexplicabil?%8. Orgoliul propriei 
sinteze national-socialiste (Biris milita pentru „existența unei dizidente legionare 
independente”2%) si sentimentul acut al trădării, pe care-l resimtise în 1944-1945, prin 
gestul lui Petrașcu, si la revenirea din iunie 1948 în Aiud, prin delimitarea comunității 
legionare de acţiunile lui de la Suceava, i-au determinat destinul penitenciar de dincolo 
de 1957. Dar să nu anticipăm. 

Într-un interogatoriu din 6 decembrie 1954, Biriş a rezumat tactica pusă în 
practică de el la Suceava. Sigur, în cercetările din 1954 nu a mai fost dispus să-și 
recunoască credinţa, preferând să se subsumeze strategiei anchetei, care — ca și în cazul 
grupurilor procomuniste — interpreta încercările de seducţie legionare de la mijlocul 
anilor "40 ca strategii de diversiune 0. „Noua tactică elaborată de subsemnatul în 
penitenciarul Suceava, în perioada anilor 1947-1948, consta în darea de directive 
legionarilor pentru studierea şi cunoaşterea ideologiei comuniste, pentru combaterea ei, 
în adoptarea de către legionari a unor principii din ideologia şi programul comunist, în 
scopul continuării activităţii legionare în condiţiile noi” 21. Declaraţia este a anchetei, 
trebuind să fie luată ca atare. În afară de vinovăția poziţiei duplicitare, pe care Biris era 
invitat să şi-o asume, pentru conturarea încadrării penale, mărturisirea conține si 
informaţii veritabile. De pildă faptul că a existat un program de studiu al materialelor 
marxiste, alcătuit din lecturarea oficiosului partidului, (la vremea respectivă nefiind 


227 A.C.N.S.A.S., fond Penal, dosar nr. 50417, vol. 1, f. 69. 

228 Biriş şi companionii au crezut sincer într-o formulă novatoare sincretică, care să îmbine 
punctele ce păreau comune din cele două perspective ideologice. Speranţa, naivă şi la limită 
disperată, era că astfel „reîncadraţi”, vor fi mai ușor de asimilat în noile orizonturi politice, 
putând miza pe o posibilă eliberare anticipată. Condiţia de posibilitate a acestei sinteze ridică 
anumite întrebări extrem de importante. Cum este posibil să melanjezi idealuri ce par simetrice, 
dar care sunt clădite pe fundamente opuse? „Omul now”, reînnoirea României, disciplina civică, 
situarea într-un ev nou politic a ţării, cultul elitelor conducătoare (chiar dacă identificarea 
acestora era complet diferită), charisma liderului și o anumită soteriologie istorică (în marxism in 
formula unui istoricism mesianic, complet desacralizat) ş.a.m.d. Ce tip de simetrie poţi imagina 
între cele două ideologii de asa manieră încât puntile peste ele să fie posibile? Ce avea specific 
legionarismul? Ireductibil? Ce rol joacă ideologemele amintite în alcătuirea miezului tare al 
doctrinei legionare? Ca întotdeauna, punctele comune doctrinare, apropierile, sunt mult mai 
interesante decât diferenţele. 

229 A.C.N.S.A.S., fond Penal, dosar nr. 50417, vol. 1, ff. 76-77. 

230 Despre desfăşurarea si calendarul anchetei din 1954-1957, a se vedea mai jos in text. 

231 A.C.N.S.A.S., fond Penal, dosar nr. 50417, vol. 1, f. 68. 

traduse prea multe lucrări din ideologii marxismului?*?), a [storied P.C.U.S. şi a Problemelor 
de bază ale leninismului, cerute explicit de Biris, precum si a altor broşuri din biblioteca 
penitenciarului?%5. În spatele intenţiei de a adopta poziţiile doctrinare ale noii puteri stă, 
foarte probabil, speranţa lui Biriş că este posibilă o formulă sincretică, care să permită 
salvarea în cadrul României comunizate a lui și a adepților lui. Adoptand sincer noile 
directive ideologice, fostul secretar general al Ministerului de Interne încerca o sintezd 
„hational-socialistă”, multe din idealurile radicale şi mesianice ale celor două mișcări, în 
ciuda unei opoziții politice manifeste, suprapunându-se. 

Acţiunea a început în toamna lui 1947, continuând până în 15 iunie 1948, când 
grupul este readus la Aiud. „Biriștii” erau dirijați să discute pe larg articolele publicate de 
„Scânteia” sau „Viaţa Sindicala”?+, să facă referate după lucrările deja amintite, pe care 
le prezentau apoi în public. Se impunea „creşterea nivelului cultural al omului nou”, 
legionarii evitând astfel să ajungă simple „piese de muzeu” ale istoriei. Restructurarea 
era văzută ca o posibilitate de a participa din nou la viata politică?%5. Biriş recunoștea că 
se plasase pe o poziţie „de extremă stângă legionară”, mai precis „mergând spre 
socialism deschis, aprobând, ratificând unele exproprieri si asa mai departe, făcute la noi 
în tara la data aceea”?36, „Mișcarea Legionara trebuie să ia din marxism tot ce este în 
concordanță cu cerințele noilor vremuri”, afirma Biriş, „să se declare pentru 
naționalizarea mijloacelor de muncă şi a capitalului”, „împotriva proprietății 
particulare”, „să recunoască, alături de marxişti, că tot ce este comerț particular, în fond 
este rapt”, „să adopte ca program de guvernământ, înființarea colectivelor agricole şi 
mestesugaresti”, iar Karl Marx si continuatorii săi trebuie să fie asimilați drept 
„precursorii doctrinei economice legionare”2%7. 

Anchetele pregătitoare ale procesului din 1957 retin „modificarea” tematică 
survenită între momentul Aiud si detentia de la Suceava. Dacă la Aiud accentul fusese 
pus pe educaţia spirituală şi morală, la Suceava accentul cădea pe educația politică, 
economică şi socială. Suntem în fata unei citiri agravante, pe linie „organizatorică”, a 
anchetei. Se sugera, astfel, că schimbarea de direcție ideologică a grupului urmărea 
implicarea politică activă, culegându-se informaţii despre situația din tara şi construindu-se 
planuri de acţiune explicite. În opinia noastră nu există diferenţe fundamentale între cele 
două etape. Pesemne momentul Suceava, beneficiind de euforia generată de eliberările 


232 Alte surse retin faptul că în Suceava acelei perioade se citeau, printre altele, si lucrări de 
sociologie (unele de orientare marxistă): Petre P. Ionescu, Sociologie (1930), Traian Brăileanu, 
Sociologie (1935), I.V. Stalin, Marxismul si chestiunea natională (1942), Constantin Rădulescu-Motru, 
Etnicul românesc. Comunitate de origine, limbă si destin. Mărturia provine de la Alexandru Bogdanovici, 
unul din actorii principali ai reeducării de la Piteşti, fost deţinut la Aiud între aprilie 1945 şi 
martie 1947 şi care folosise lucrările citate în redactarea unui eseu scris în detenţie în noiembrie 
1946, intitulat Spre o noud definiție a conceptului de ,,natiune” (Mircea Stănescu, Reeducarea în România 
comunistă (1945-1952): Aiud, Suceava, Piteşti, cuvânt înainte de Constantin Ticu Dumitrescu, Iasi, 
Editura Polirom, 2010, vol. I, p. 37). 

233 A.C.N.S.A.S., fond Penal, dosar nr. 50417, vol. 1, f. 68 verso. 

234 Thidem, vol. 2, f. 51 verso. 

235 Ibidem, vol. 1, f. 69 verso. 

236 Idem, fond Documentar, dosar nr. 13484, vol. 14, f. 153. 

237 Tdem, fond Informativ, dosar nr. 310004, vol. 1, f. 614. 

anticipate care se produseseră la Aiud, a fost ceva mai consistent în concretizarea 
acțiunilor de convertire ideologică, însă, fermentul era acelaşi. Dezvoltarea fenomenului, 
mai cu seamă odată cu arestările din 14-15 mai 1948, a presupus ducerea până la capăt a 
unor premise puse deja la Aiud, cu mai bine de trei ani înainte. 

Din grupul „biriştilor”, anumiți deținuți fuseseră selectaţi să se ocupe cu un 
sector anume de activitate: Mircea Cătuneanu se interesa de problema economică si 
financiară, Duţu Dumitru de problema învățământului, Turtureanu primise sectorul 
sportiv şi de tineret?8, Eftimie Mitrofan superviza problema femeilor şi copiilor, 
Alexandru Ghyka răspundea de „probleme legate de relaţiile interne şi externe din 
punct de vedere politico-militar”2%. Se dorea, cu limitele intuibile, un soi de „guvern 
din umbră”, menit monitorizării acțiunilor Partidului Comunist, în ideea viitorului rol pe 
care Mişcarea Legionară trebuia să-l joace. Se pune fireasca întrebare dacă avem de-a 
face cu o reconstrucție a anchetei sau cu planificări explicite? Adevărul este, pesemne, la 
mijloc, chiar dacă ambiția organizării unui „guvern”, aflat în opoziție cu puterea 
comunistă, este în mod evident, exagerată. Finalitatea unei asemenea organizări este 
departe de a fi clară, putând afirma — în acest stadiu ale cercetărilor — că avem de-a face 
cu un grup legionar care a încercat, printr-o sinteză ideologică, o apropiere de Partidul 
Comunist. Ratiunile care au făcut ca o asemenea apropiere să fie considerată o opțiune 
fac obiectul unei cercetări separate. 

La începutul lunii mai 1948 Biris decide să treacă pe hârtie ideile generale ale 
noii poziționări?%, în speranţa că le-ar putea comunica în afara penitenciarului. Textul 
este citit in data de 15 mai amicului Ghyka**!, şi o zi mai târziu, întregului grup 22. 
Departe de a fi in sens strict programatice, rândurile reflectau mai curând o poziție 
tactică, o formulă de adaptare, dar şi o interesantă repozitionare. Scrisoarea, redactată de 
Biriş, a fost copiată în mai multe exemplare. Unul fusese trimis lui Constantin 


238 Idem, fond Penal, dosar nr. 50417, vol. 1, f. 155. 

239 Thidem, vol. 2, f. 83 verso. 

240 Mai exact, pe 14 mai 1948 (Ibidem, vol. 1, f£. 74). 

241 Atitudinea lui Ghyka la Aiud, încă din 1941, fusese echilibrată, refuzând afilierea la unul din 
grupurile constituite in detenţie. „Fusese legionară”, descria Biris, „fără a se manifesta fățiș, in 
sensul că nu a cerut reabilitarea prin trimiterea pe front, asa cum au facut alții” (Idem, dosar nr. 
14468, vol. 1, f. 63 verso). După 23 august 1944 Ghyka nu şi-a manifestat direct opoziţia fata de 
noul regim, nerenuntand, însă, la profilul legionar. La începutul lui 1946 a cerut conducerii 
penitenciarului îmbunătăţirea condiţiilor de hrană, refuzând să mai primească mâncarea servită. 
In luna mai a aceluiași an este pedepsit cu izolarea, iar câteva luni mai târziu a fost trimis 
disciplinar la penitenciarul Suceava (Ibidem, f. 64). Ghyka nu era de acord nici cu abordarea 
„biriştilor”, motivând că o atitudine radicală nu serveşte organizaţiei legionare, expunându-i 
ostentativ pe susţinătorii acestei direcţii ca si pe cei (prin opoziție) care căutau pe alte căi 
eliberarea (,,restructuratii’”). Într-o primă perioadă, la Suceava acceptase participarea la şedinţele 
„biriştilor”, a acceptat să redacteze şi referate în urma lecturii oficiosului Partidului Comunist, 
făcând-o, însă, cum s-a exprimat Biriş, „în spirit reactionar”, „combătând ideile comuniste” şi 
menţinând „moralul celor din grup, în sensul că regimul actual va cădea si se va restaura 
capitalismul” (Ibidem). Biriş s-a simţit dator să-i critice atitudinea, ceea ce l-a determinat pe Ghyka 
să se retragă din grup. 

242 Scrisoarea este semnată de Victor Biriş, având trecută data de 16 mai 1948. 

Lupoaie?%5, unul din cei mai apropiați adepţi ai lui Biris, prin intermediul fratelui lui 
Vasile Turtureanu, venit la un vorbitor la penitenciar”. Un alt exemplar, copiat de 
Alexandru Ghyka, care adăugase si două pagini de post scriptum?, ascuns într-o saltea, 
fusese descoperit, ajungând „piesa acuzatoare principală” 2% la dosarul anchetei din 
1954. Sfaturile şi pozitionarile epistolare se transforma, in idiomul anchetei, în 
„directive”, menite reactivarii legionarilor din detenţie şi din exterior. 

Adresată „Dragă Titi” (Constantin Lupoaie), scrisoarea conţine o suită de 
sfaturi pentru tânărul student ce fusese eliberat cu un an înainte şi care era îndemnat, 


245 Trimiterea s-a produs în intervalul 14-16 mai 1948 (A.C.N.S.A.S., fond Penal, dosar nr. 
50417, vol. 1, f. 79). Constantin Lupoaie, „un legionar crescut de mine la Aiud”, „la care tineam 
foarte mult”, care „mă urma întocmai”, fiind „un element cu aptitudini politice si științifice, fără 
a pune bază pe un misticism exagerat”, avea „toate însuşirile pentru a pune în practică 
obiectivele elaborate de subsemnatul”, asa îl descria V.B. (Ibidem, ff. 70-71, 75). Lupoaie fusese 
grațiat, eliberându-se în 1947 din penitenciarul Aiud (Ibidem, f. 70 verso), ca efect al participării 
acestuia la primele acţiuni de reeducare întreprinse de grupul Rogojanu (Memorialul ororii. 
Documente ale procesului reeducării din închisorile Piteşti, Gherla, Canal, Editura Vremea, Bucureşti, 
1995, p. 507). De ce îi adresase în mod explicit lui o scrisoare? O mărturie a lui Vasile 
Turtureanu din ianuarie 1955, confirmată şi de o declaraţie a lui Biriş din decembrie 1954 reţine, 
cu ceva timp înaintea izolării lui V.B. la Suceava, o şedinţă de judecată la care Lupoaie ar fi fost 
supus, pentru un aşa numit „caz de indisciplină”. Lupoaie „refuzase să execute aşa cum se cerea 
o corvoadă dată în cadrul grupului de către şeful de cuib” (A.C.N.S.A.S., fond Penal, dosar nr. 
50417, vol. 1, ff. 131, 139, 140). Scrisoarea trebuia să vină ca o corijare a acestei abateri. Lupoaie 
a fost martor propus de Procuratură (martor al acuzării) în procesul din octombrie-noiembrie 
1954 a „lotului reeducării” de la Piteşti, fiind unul dintre cei folosiţi, torturați și maltratati in 
„exerciţiile cruzimii” din penitenciar (Memorialul ororii. Documente ale procesului reeducării din închisorile 
Pitesti, Gherla, Canal, Editura Vremea, Bucuresti, 1995, pp. 23, 29, 32, 46, 253-254, 685). Ar fi 
făcut parte, conform declaraţiei lui Dan Dumitrescu, dată în cadrul amintitului proces, din 
„comandamentul legionar” constituit în penitenciarul Suceava la sfârșitul lunii august 1948, 
informatie care trebuie luată însă cu multă prudenţă (Ibidem, pp. 501, 508). Plusând în anchetă si 
încercând mascarea practicilor abuzive din penitenciarul Suceava, acelaşi declara că Lupoaie 
făcuse parte din „echipa teroristă de execuţie”, organizată ca să pună în practică sentintele de 
condamnare la moarte ale unui asa numit „tribunal [legionar] de judecată” (Ibidem, p. 496). 
Lupoaie activase în F.D.C. la liceul „Ştefan cel Mare” din Suceava. În 1942 a fost judecat de 
Curtea Martiala din Cernăuţi si condamnat la 20 de ani m.s. În 1949 a fost condamnat a doua 
oară la 20 de ani m.s.. la recurs pedeapsa reducandu-i-se la 5 ani m.s. După prima arestare a fost 
încarcerat la penitenciarul Aiud, executând o pedeapsă de 5 ani și jumătate şi fiind eliberat în 
1947 (Mircea Stănescu, op. cit, p. 81). Nu rezultă clar ce rol a jucat în reeducarea de la Suceava. 
Coroborarea declaraţiilor contradictorii din ancheta din 1954 sugerează că C.L. adoptase altă 
tactică decât participarea agresivă şi directă la reeducare, fără să renunţe însă la convertire. Din 
declaraţiile proprii, apare ca unul care demascase falsele încercări de captatio ideologice ale 
grupării Bogdanovici- Ţurcanu, ipostază care poate fi înțeleasă şi ca o necesară repozitionare 
tactică din timpul anchetei. Izolarea lui însă la Suceava, din ordinul lui Bogdanovici, indică faptul 
că era considerat unul din deţinuţii care încă nu renuntase definitiv la ideologia legionară sau 
refuza să se ralieze dimensiunii radicale a fenomenului reeducativ (Mircea Stănescu, op.cit., p. 87). 
24 Ton Turtureanu (A.C.N.S.A.S., fond Penal, dosar nr. 50417, vol. 1, f. 155 verso). 

245 Ibidem, £. 170. 

246 Tdem, fond Documentar, dosar nr. 13485, vol. 10, f. 243. 

„pentru cauză”, să se înscrie la Universitate*4’, „pentru a deveni energie creatoare” si 
pentru a „continua munca educativă si organizatorică” în care dovedise „aptitudini 
remarcabile” 248, 

„Dacă nu vom şti să învăţăm din revoluția social politică care se desfăşoară sub 
ochii noştri”, avertiza Biriş, „dacă nu vom sti să asimilăm știința socială si politică, care 
constituie marea forță a comunismului internațional, departe de a îndeplini misiunea de 
învățători şi conducători ai neamului pe drumul nostru, vom fi condamnaţi de la 
început să devenim simple unelte ale unor interese străine de cele ale neamului, vom fi 
puşi la arhivă (nu importa dacă de ruși sau de americani, de burghezi sau de avangarda 
proletariatului)...2%. Ca lider şi „director de conştiinţă”, îl sfătuia subtil pe Lupoaie că 
„sămânţa” trebuie „aclimatizată /a noile condiții istorice” |subl. n.]. Condiţia de a rămâne 
„mădulare vii ale neamului” este „să rămânem permanent / inima lucrurilor’ [subl. n.]. 
Altfel, „misiunea istorică”, ar putea fi ratată. Biriş anticipa reacția dură a legionarilor în 
fata unei repoziționări atât de îndrăzneţe, numindu-i, precaut, „prieteni de bună 
credință, dar orbi”. Inabilitatea provenea din faptul că cei care preferau să se păstreze pe 
vechile poziţii legionare refuzau să vadă „marele cataclism ce pare de neînlăturat” în 
urma căruia „focul va mistui poate întreaga pădure de brazi”2%. De sub cenușa acestui 
incendiu, însă, va răsări o sămânță, „cu mare capacitate adoptivă” [subl. n.], care va 
genera „mădularele lumii noi”. „Semănătorii înţelepţi” vor fi binecuvantati, se consola 
Biriş, într-un registru care amesteca dezinvolt coregrafia noutestamentară cu 
misionarismul legionar. Lupta nu putea fi uşoară. „Primejdiile pretimpurii din partea 
inamicului”, dar şi „vechile cadre, în cea mai mare parte oportuniste sau total decăzute” 
puteau periclita noua sinteză. Delimitările sunt importante, acoperind atât profilul 
„inamicului? bolşevizat cat şi fruntașii Mişcării, incapabili „să citească” spiritul 
vremurilor. 

Direcția etică a curajosului drum se situa, însă, dincolo de îndoieli. Îndemnul 
pentru „Titi”, în spiritul căruia trebuiau crescuți noii adepți, suna copleşitor: „să-i creşti 
în duhul care bate din «Arcașii lui Stefan» si din «O, Romanie!»’25!, Nimic nu poate fi 
mai transant, să recunoaştem! 

Pentru a nu „cădea”, acţiunea trebuia să fie individuală, să nu aibă de-a face cu 
nici un „comandament legionar”, cu nici un nume, nefiind, însă, indicat ca ea să fie 
debransata de la energiile celui care străbătea Legiunea dincolo de timp. Nenumit 
explicit în scrisoare, C.Z.C. este prezent prin trei mari comandamente, care încercau să 
dea un profil ceva mai pragmatic efuziunii arcasilor lui Ştefan. Cadrul general nu părăsea 
Weltanschauung-al bibliei legionare, Lupoaie fiind îndrumat să păstreze axele diriguitoare 
intacte: „Individul în cadrul şi în slujba neamului”, „Neamul în cadrul si în slujba lui 
Dumnezeu si a legilor divinității”, respectiv „//pra din răsputeri in contra exploatării 
omului de către om”2%2. „Ordinea burghezo-capitalistă” eşuase în soluționarea ultimei 


247 Idem, fond Penal, dosar nr. 14468, vol. 1, f. 139. 
248 Thidem. 

24 Ibidem, ff. 139-140. 

250 Thidem, £. 140. 

251 Thidem, £. 141. 

252 Thidem. 

probleme, „iar ordinea comunistă” înlocuise exploatarea omului de către om prin 
„exploatarea până la epuizare a omului de către stat”. Exista, însă, o formulă care 
aglutina ideologeme din ambele perspective, sugerând că este posibilă o rebranşare la 
izvoarele autentice codreniste, asumând, însă, lucid lecţia istorică care începuse cu 1940, 
cum se exprimase Biris. „Sarcina energiilor noastre creatoare este ca, valorificand marile 
experienţe, fascistă, nazistă şi sovietică, precum şi pe cea a democratiilor de tip non’?* [subl. 
n.], să poată fi puse, în practica politică, cele trei „comandamente” de mai sus. Biriş nu 
părea să aibă nici o crispare asimilând egalitaritarismul cu „împărăţia lui Dumnezeu pe 
pământ”?55, Părea astfel că dezideratul mesianic al Legiunii prinsese un neașteptat corp 
în România bolşevizată. 

Lupoaie era îndrumat să lectureze asiduu literatura marxist-leninistă, ea 
„mijlocind ştiinţific realitățile istorice şi politice pe care nu avem dreptul să le ignoram. 
Misticismul este bun doar ca izvor de energie, „ne înfierbântă elanul”, însă, „ştiinţa 
socială şi politică ne învață să valorificăm util şi constructiv această energie” 2%, 
„Democraţiile de tip nou” păreau să corporalizeze exaltarea propagandistică pe care 
Biriş o cunoştea foarte bine şi pe care o admira. Se păstrase, în logica acestui mesaj, un 
anumit regim al exaltării, care mişca societatea şi realitatea politică mai mult printre 
metafore, proiecte idealizate şi planuri a căror anvergură absorbea istoria. 

Dacă adresantul putea părea şocat de, totuşi, fundamentala schimbare 
axiologică — în ciuda asigurărilor legate de prezervarea fundamentalelor referințe 
codreniste — Biriş tinea să-l prevină cu deja exersatul tact psihologic: „tulburarea firească 
pe care ţi-o va produce contactul cu literatura comunistă se va potoli pe măsură ce 
procentul de acumulare ideologică se va fi desăvârşit. Adevărul te va îmbogăți |subl. n], iar 
neadevărul îl vei respinge şi îl vei combate cu mai multă putere decât ai putut-o face în 
perioada cand te socoteai obligat să combati o idee, numai pentru că purta eticheta roşie 
a comunismului "257. 

Ceea ce atrăsese atenția Securității erau şi sfaturile privitoare la urmărirea 
transformărilor survenite în structura tineretului, a „acţiunii educative inițiate de actualul 
regim”, ce anume îl determină să studieze revistele comuniste (e.g. „Tânărul muncitor”), 
„Titi? trebuind să răspundă la întrebarea dacă tineretul poate fi recuperat „în sânul 
neamului, aşa cum îl concepem noi”, conform metodelor de educaţie „fixate în Carticied 
şi Indreptar? 58, Un veritabil stadiu de psihologie socială, pe care Lupoaie era rugat să-l 
ducă la bun sfârşit si să-l comunice lui Biris, cand se va elibera. 

În rezumat, textul era un îndemn adresat tinerilor legionari de a continua 
legământul naționalist („cultul Neamului”) prin angajarea, simetrică, în cadrele noii 
societăți comuniste. Până la urmă, şi legionarii doreau eliminarea exploatării omului de 
către om, clarificarea problemei marii burghezii industriale, visau şi ei la un „om nou” şi 
o „nouă Românie”, pariau pe o „renaștere națională” asimilabilă unei „revoluţii”. 


253 Thidem. 

254 Thidem. 

255 Thidem, ff. 141-142. 
256 Thidem, £. 142. 

257 Ibidem. 

258 Thidem, f. 144. 

Adversarul (marea burghezie exploatatoare), dar mai cu seamă aspiraţiile comune 
păreau că pot construi un pod de trecere de la extrema dreaptă la extrema stângă, fără 
emoţii ori dileme. Parcurgând similaritatile şi accentuând pe chestiunea simbolică a 
„Neamului”, care trebuia slujit independent de contextele politice, relația cu acesta fiind 
asimilabilă unui legământ de tip religios, drumul nu mai părea de neparcurs, dimpotrivă. 
Contextul carceral a făcut traducerea mult mai facilă. Ce scosese complet din ecuație 
Biriş era angajamentul religios, destul de greu, dacă nu imposibil de împăcat cu lumea 
comunistă. Relaţia lui cu acest extrem de important aspect rămâne ambiguă şi nesigură, 
existând mai degrabă o distanţă sceptică şi orgolioasă fata de orice alt tip de angajament 
ancilar. 

Ultimele fragmente din scrisoare, in forma unui post scriptum, apartinandu-i lui 
Alexandru Ghyka, dezvăluie o perspectivă diferită. Nemulțumit de orientarea marxistă a 
bunului său prieten, cu care dezbătuse aceste probleme în august şi septembrie 194625, 
Ghyka nu putea lăsa formarea unui tânăr pe mâinile unei ideologii cu care Mişcarea 
Legionară pretindea că are un conflict fundamental. El i se adresează, simpatetic si 
regulamentar, adresantului cu „Dragă camarade”, începând scrisoarea abrupt 
desfiintator: „lectura asiduă a materialului de propagandă comunistă şi-a produs efectul 
otrăvitor: l-a convins că valorile principiilor lui Marx şi Lenin sunt singurele. Susţine că 
adevăratul legionarism nu se poate realiza decât pe căile arătate de Marx si Lenin”2%. 
Amicul Biriş, sintetiza Alexandru Ghyka, „crede în ideologia comunistă pe care îşi 
închipuie că o poate îmbrăca în verde”, sfătuindu-l ferm pe tânărul neofit să fie 
„vigilent” şi „atent”. „Lumea camarazilor” nu se poate aglutina, însă, cu „lumea 
tovarăşilor”251. Verdictul este lipsit de opţiuni: „Ori tovarăş cu dr. Biriş, Chisinevschi, 
Paucherii [Paukerii], Ghinzberg ş.a., în sunetul internationalei, ori camarad cu toți 
legionarii vii şi morţi, în sunetul «Sfintei tinereti», cu H.S. în frunte. Ori cu crucea pentru 
care au murit Mota-Marin, ori cu cei care au tras în Hristos, în Mota şi în Marin. Alege. 
Am să-ţi mai scriu. Trăiască Legiunea şi Căpitanul” 262, 

Poziţia lor era diametral opusă. Ghyka nu credea că împrumutul ideologic 
poate duce la o reală relaxare între comuniști şi legionari, Biris în schimb, se iluziona că 
sublinierea drumurilor comune ar putea pune problema acceptării Mişcării Legionare ca 
posibil partener de dialog politic. Ambele poziţii erau iluzorii, dovedind o cecitate 
aparte fata de natura „adversarului”, deloc dispus la reale compromisuri si funcționând 
după logica ilegalistă şi subversiva a trupelor de gherilă politică, pentru care legea, 
înţelegerea, pactul, doctrina sau orice altă formă de gentlement’s agreement erau — în fapt — 
doar strategii strict formale pentru mascarea unor acțiuni în forță, paramilitare şi 
extrapolitice. 

Cercetările la care a fost supus Biris şi doi dintre apropiații lui în 1954, au 
început în 21 august, atunci cand, prin mandatul nr. 1232 emis de Procuratura Militară 


259 Tdem, dosar nr. 50417, vol. 2, ff. 59-60. 

250 Thidem, vol. 1, f. 168 şi dosar nr. 14468, vol. 1, f. 144. 
261 Idem, dosar nr. 50417, vol. 1, f. 177. 

262 Idem, dosar nr. 14468, vol. 1, f. 144. 

Teritorială Bucuresti, a fost — în chip formal — arestat2%, mandat prelungit ulterior pana 
în 17 februarie 195526. Turtureanu este arestat în ianuarie 1955, iar Ion Mare la data de 
4 aprilie 1955265. Ancheta s-a derulat în cea mai mare parte la Direcţia de Anchete a 
M.A.I. din Bucureşti şi la Direcţia Judeţeană Constanta a M.A.I. (în cazul lui Ion Mare). 

Punerea sub acuzare a vizat „activitatea legionară dusă în detenție”, mai întâi la 
Aiud, Galati, apoi la Suceava, în mod organizat, pe întreg intervalul de la arestarea din 
1941, până în 1948, încadrarea juridică făcându-se pe celebrul articol 209 C.P. 
Cercetările s-au încheiat în februarie-martie 1955266. Rechizitoriul în dosarul nr. 1971 a 
fost finalizat la 10 martie 1955, fiind redactat de Procuratura Militară Teritorială a 
Capitalei”. Desi, initial, cauza a fost trimisă Tribunalului Militar Teritorial Bucuresti, 
datorită unor succesive vicii procedurale, audieri de martori etc., procesul a fost declinat 
în favoarea Tribunalului Militar Iasi2°*, pe considerentul că faptele puse în sarcina celor 
trei inculpati se desfăşuraseră pe raza „teritoriului juridic” al acestui tribunal 
(penitenciarul Suceava). Interesant că, în încheierea din 11 iulie 1956 a T.M.I. Iasi, prin 
care dosarul este trimis înapoi, pentru „reglarea competenţei” de soluționare, la 
Bucureşti, se făcea menţiunea că din analiza faptelor comise la Suceava nu ar fi rezultat 
„că s-ar fi făcut ceva concret”, Bucureştiul a stabilit, la 14 august 1956, competenţa 
de soluționare în favoarea Tribunalului Constanta?”. 

Sentința nr. 217 a Tribunalului Militar Constanta s-a dat in 18 aprilie 195771. 
Inculpatii sunt acuzați, nici mai mult, nici mai putin, de iniţierea unei organizații „de tip 
fascist, politic şi paramilitar”27?, fără prea multă preocupare pentru verosimilitatea unei 
atari enormitati, în contextul în care faptele invocate se produsesera în timpul detenției. 
Cei trei strâng împreună 65 de ani de muncă silnică, Biriş 25, iar Turtureanu şi Mare 
câte 20. 

Nici unul din ofițerii care anchetaseră procesul din 1954 nu a avut dubii în 
legătură cu natura rândurilor expediate de Biris în afara penitenciarului. In optica lor, 
era vorba, pur şi simplu, de o încercare de reorganizare a Mişcării prin ducerea unei 
susținute „activități legionare” în detenție, mascată sub „tehnica diversionistă” a 
convertirilor la comunism. Scrisoarea nu era altceva decât o insiruire de „directive”, cu 
o clară dimensiune organizatorică. Similaritatea stilistică a anchetei cu cea organizată în 
cazul lotului Piteşti este dincolo de orice dubiu. În opinia noastră, procesul lotului Biris 
este un efect al procesului Piteşti. Obsesia perpetuării aceleiași conspirații simiste, care 


255 Idem, dosar nr. 50417, vol. 1, f. 7. „Forma! pentru că pe 13 iulie 1954 Biris era în detenţie la 
penitenciarul Lugoj, de unde a fost transferat pentru anchete la M.A.I. Bucureşti. 

264 Thidem, f. 12. 

265 Ibidem, vol. 2, f. 1. 

266 Thidem, vol. 1, ff. 3-6, 81, 161. 

267 Ibidem, vol. 2, ff. 85-86. 

268 Thidem, f. 264. 

269 Ibidem, f. 268. 

270 Ibidem, vol. 3, f. 4. 

271 Ibidem, ff. 74-77. A rămas definitivă prin respingerea recursurilor, la 25 iunie 1957 (Ibidem, vol. 
4, f. 8). 
272 Ibidem, vol. 3, f. 76 verso. 

falsifica reeducarea, deturnand mesajul arhitecţilor ei, trebuia confirmată si în cadrul 
altor penitenciare?”>. 

Activităţile curente în detenţie ale legionarilor deveniseră preocupante pentru 
autorități din momentul în care experimentarea unei formule sălbatice de convertire la 
Piteşti, eşuase. Strategia cunoscută, după acest eveniment, a vizat interpretarea faptelor 
ca rezultat al unei formule subversive de organizare în detenție, care scăpase organelor 
penitenciare şi care — prin acțiunile puse la cale — venise să compromită acțiunea plină 
de umanism, de recuperare pentru societate, a foştilor adepți ai extremei drepte. 
Obsesia subversivitatii se născuse în chiar mijlocul strategiei de „asumare” a eșecului de 
la Piteşti. Legionarii erau „organizaţi şi coordonaţi”, existaseră „canale de legătură 
conspitate” cu diaspora, se produsese o deturnare a regimului de pedeapsă, cu scopul 
compromiterii Partidului Comunist. Partidul şi Securitatea căzuseră, accidental, în 
capcana abilă a legionarilor. Ori „istoria? de față nu se putea derula în absenţa 
prezumtiei unei solide organizări. A /uat, astfel, naştere nu doar o sintagmă („comandamentul 
legionar din detenție”) ci mai cu seamă o realitate „operativă. Pe un atare fundament se vor 
construi planuri de măsuri, se va înființa o unitate de contrainformaţii, va fi gândit un 
întreg univers informativ-operativ. 

Sunt adunate probe ale implicării legionare la toate penitenciarele unde fusese 
încarcerat V.B., la Aiud, Galati 74 si Suceava, urmărit de aceeaşi obsesie 


273 Primele anchete în lotul deţinuţilor de la Piteşti (lotul Turcanu) au debutat în mai 1951. 
Cercetările au luat amploare odată cu uciderea doctorului lon Simionescu la Canal (una din 
unităţile de detenţie unde s-a încercat exportarea experimentului), două luni mai târziu. În august 
1951 Piteştiul este desființat ca centru de tortură. Abia în aprilie anul următor ancheta prinde 
contur în jurul lotului Ţurcanu. Două luni sunt interogati principalii actori ai viitorului proces. 
» limp de un an nu s-a mai întâmplat nimic remarcabil”, observă Alin Mureşan în lucrarea sa 
monografică dedicată reeducării de la Piteşti. Cercetările de fond si scrierea scenariului 
procesului s-au petrecut în intervalul martie 1953 — august 1954. Sentința, emisă de Tribunalul 
Militar pentru unităţile M.A.I., a fost dată în 10 noiembrie 1954 la Bucuresti (Alin Muresan, 
Pitesti: cronica unei sinucideri asistate, pref. de Ruxandra Cesereanu, Iaşi, Polirom, 2007, pp. 82-83, 
94). Cei care au rămas in viata, după executarea în 17 decembrie 1954 a 17 membri ai lotului, au 
primit sentința definitivă abia pe 31 august 1957, în acelaşi an în care şi lui Biriş i s-a comunicat 
sentința definitivă. Trebuie menționate aici si alte două procese, primul în aprilie 1957, în care au 
fost implicate cadre ale Securităţii si ale D.G.P. (lotul T. Sepeanu), a cărui sentință s-a dat in 16 
aprilie şi un al doilea proces al deţinuţilor, în vara aceluiași an (lotul Valeriu Negulescu) (Alin 
Mureşan, op.cit, pp. 97-102). Elementele scenografice si de regie sunt simetrice procesului lotului 
Biriş: abuzurile se datorau „comandamentului legionar” din tara şi din exil, care ar fi coordonat 
totul, adeziunile la Partidul Comunist avuseseră o singură motivaţie si anume „sabotarea 
dinăuntru” a acestuia (Ibidem, p. 84), organizarea in exterior avea ca scop culegerea de informații 
despre aparatul de stat (sarcina serviciului legionar de informaţii), scopul întregii operaţiuni fiind 
schimbarea regimului politic din tara. 

274 „Salonul nr. 95”, o celulă de dimensiuni mai mari din penitenciarul Galati, găzduise mai multe 
discuţii politice, analize culturale și sociale, „sfaturi pentru politica viitoare” etc. Grupul care le 
intretinuse, centrat in jurul figurii lui Biriş, fusese compus din: Dumitru Banea, Eugen Popescu, 
Radu Meitani, Aurel 'Tacu, Mircea Munteanu, Nicolae Luca, Nicolae Gaia, loachim Călin (preot), 
Gheorghe Tarcea (preot), Ştefan Smărăndescu (preot), loan Boboc (preot), loan Constan 
(preot), Krieger (din Grupul Etnic German), Veischisher (Waischircher/Weisshirchen Hugo), 

„organizatorică”. Nu se dusese, cum puteau crede deţinuţii implicaţi, o simplă munca de 
informare si de recalibrare ideologică. Se puseseră, de fapt, bazele unei coordonări a 
deţinuţilor legionari de către „comandamentul legionar” din tara, prin deziderate 
comune, prin „directive”, în vederea unei acțiuni coordonate. Ca atare, sunt interogati 
martori, care „confirmă” (cu notabila excepţie a lui Alexandru Ghyka, care, pe tot 
parcursul anchetei, a refuzat să accepte că ar fi vorba despre „directive”, „organizare” 
sau „ordine”), anchetatorii leagă amănunte de viata carcerală într-un scenariu consistent, 
menit să demonstreze că V.B. nu părăsise, de fapt, niciodată baricadele extremei drepte. 
Actorul principal, nu doar de pe poziţiile de acuzat, este Biriş însuşi. El este cel care 
transformă „educaţia legionară” din detenţie într-o formulă programatică, plasându-se 
într-un rol coordonator şi încercând să sugereze că era responsabil de grupul din jurul 
lui şi de destinul recuperării sale politice. Se văzuse ca unul dintre puţinii care păstrase 
nealterată linia legionară, evitând atât soluţia recluziunii religioase cât şi pe cea direct 
colaborationista. Biriş a refuzat să-şi asume în anchetă profilul legionarului convertit la 
marxism, deşi a tot invocat apropierea, văzând că linia anchetei nu era dispusă să 
accepte sipcerifatea unei asemenea reorientări. Orgoliul acestui monopol ideologic nu 
trebuie subestimat. Anchetatorii au simţit că au de-a face cu încă un „conducător” al 
Mişcării, dornic să păstreze şi să-şi adjudece meritul prezervării seducătorului depozit 
mitologic al ideologiei legionare. Un orgoliu extrem de reactiv, pe măsura 
antagonismelor dintre facțiunile legionare din detenţie, dar şi ca efect (deloc de neglijat!) 
al propriei suferințe singularizante. 

Intr-un interogatoriu luat lui Vasile Turtureanu la 13 ianuarie 1955 apar distinct 
diferenţele de abordare dintre Biris şi ceilalți coacuzati. Locotenentul Valeriu Gordan il 
întreabă ce ordine fuseseră primite la Aiud din partea „comandamentului legionar de 
afară”'275, făcând trimitere la scrisoarea trimisă în martie 1946 de N. Petraşcu, privind 
corijarea exceselor lui Biriş. Turtureanu refuză să recunoască existența unui asemenea 
„ordin”. Ofiţerul insistă, traducând în aceeaşi termeni organizatorici „directivele” pe 
care le-ar fi „trasat dr. Biris legionarilor” la Suceava. La previzibilul refuz al lui 
Turtureanu, anchetatorul îi răspunde ca Biriş declarase altceva 27. Şi într-adevăr, o 


Nagy Gheza si Kantor (2) din partidul „Crucilor cu săgeți” (A.C.N.S.A.S., fond Penal, dosar nr. 
50417, vol. 1, ff. 102-104, 116 verso). Detaliile provin dintr-o declaraţie din 9 februarie 1954 a lui 
Dumitru Ciulei, deţinut în perioada respectivă în penitenciarul Galaţi. Un alt martor vorbeşte de 
un veritabil „cuib legionar”, cu şedinţe la care nu puteau participa alti deținuți (Ibidem, f. 109). 
Activitatea acestuia, relatată de Dumitru Clotan la 8 februarie 1954, nu reţine însă vreo acţiune 
procomunistă, dimpotrivă. Pesemne ponderea şi influența celorlalți legionari închiși la Galaţi nu 
i-au permis lui Biriş să încerce varianta propriei soluții. 

275 Ibidem, f. 131. 

276 Cu exact două săptămâni înainte, pe 28 decembrie 1954, Biriş declara aceluiași It. Valeriu 
Gordan: „Directiva transmisă în Aiud de Petraşcu Nicolae şi Vică Negulescu prin Hanu Vasile, 
ajutor comandant legionar, in care aproba poziţia de asa-zisi reeducati a celorlalte grupuri 
legionare din Aiud şi critica poziţia mea, cerându-mi să adopt atitudinea celorlalți, a fost citită de 
subsemnatul întregului grup condus de subsemnatul, adunat special pentru aceasta într-o celulă 
şi am arătat că eu sunt împotriva atitudinii lui Petrașcu, pe care o socoteam nelegionară si am 
cerut fiecăruia să-mi răspundă în scris care este atitudinea lor fata de ordinul lui Petraşcu de a ne 
schimba sau nu atitudinea. Întregul grup de 40 legionari, printre care şi Turtureanu Vasile, şi-au 

făcuse. Nu în sensul in care Direcţia Anchete a M.A.I. dorea să conducă procesul, ci în 
construirea unui profil de conducător de grup, cu o activitate distinctă, care încercase o 
soluţie diferită si era în opoziție cu anumite facțiuni ale Mișcării Legionare din detenţie. 
Orgoliului diferenței i s-a răspuns (cum altfel?) cu un foarte cinic pragmatism al 
anchetei. Până la urmă Turtureanu şi Mare sunt nevoiţi să recunoască „evidența”, in 
formule diferite, pasul către Codul Penal fiind făcut de astutia generoasă a procurorilor 
militari din cadrul Securităţii. Cert este că, ceea ce părea a fi „manifestul” ridicol şi 
exaltat al unei acțiuni de apropiere fata de regim, printr-o captatio benevolentiae fanatica, 
urmând cadenta şi tiparul fidelizărilor legionare, invocând aceleaşi idealuri, posibilitatea 
transformărilor, „Neamul”, „destinul” României şi alte metafore de acest tip, devine 
brusc şi ireversibil corp delict într-un nou proces. Puterea comunistă nu era doar 
vicleană, era si extrem de pragmatică, refuzând, la momentul respectiv, posibilitatea unei 
ample manipulării a mintilor şi şansa transformării din interior a conştiințelor. 
Anchetatorii au văzut în misiva lui Biriş o sumă de „directive” cu caracter organizator, 
adresate celor din libertate. Prudentă, Securitatea refuza pentru moment, să iasă din 
scenariul Pitesti. 

Rechizitoriul reține din acest puseu esentialul: „considerându-se printre conducătorii 
de frunte ai mișcării legionare [subl. n.] si, în acelaşi timp, unul care este in măsură să imprime o 
nouă tactică de organizare a legionarilor |subl. n.], B.V., prin metode diferite, intra în posesia 
ziarului «Scânteia» şi a unor broşuri marxiste din conţinutul cărora îşi extrage material ce 
avea ca scop combaterea stării de autolinistire de care dădeau dovadă legionarii aflați in 
închisori” ?7. S-a construit si probat, astfel, o reală „activitate legionară” derulată în 
detenție. Este interesant şi relevant faptul că Biriş nu a negat, in nici unul din 
interogatoriile sale, acest scenariu, de care ceilalți acuzați au tot încercat să se delimiteze, 
evident, fără prea mult succes, dată fiind mărturia celui mai important actor, a „şefului 
de lot”. Negand, şi-ar fi refuzat misiunea. Ori Biris a fost, poate înainte de orice, omul 
unei misiuni. 

Interesant este cum au fost receptate de anchetă gesturile foştilor adepți ai 
extremei drepte, auto-transferati, cu arme si bagaje, în tabăra comunistă. Acceptati in 
prima fază (1944-1946) din oportunism de şeful penitenciarului Aiud, crezându-se că 
aderentele sunt naturale şi trebuie încurajate, pe măsura, însă, a dezvoltării muncii de 
contrainformaţii in penitenciar?” şi a regândirii strategiei operative cu foştii membri ai 
Mișcării Legionare la nivel national, şi mai ales dupa răsunătorul eşec de la Pitesti?”, 


exprimat hotărârea de a rămâne în continuare pe poziţie fatis legionară, poziţie adoptată prin 
declaraţia din 21 noiembrie 1945. Această comunicare le-am făcut-o în luna martie 1946, imediat 
ce am primit confirmarea autenticităţii scrisorii, ca fiind de la Petraşcu, toţi prezentând în scris 
poziţia lor, lucru ce l-a făcut şi Turtureanu Vasile” (Ibidem, f. 140). In februarie 1955 cei doi sunt 
confruntati de anchetă. Turtureanu a fost nevoit să recunoască totul (Ibidem, ff. 155-155 verso). 
277 Ibidem, vol. 2, f. 85 verso. 

278 Manipularea informativă a deţinuţilor a precedat momentul înființării Biroului Inspectii, în 
martie 1949, chiar dacă de o manieră nesistematică si cu rezultate care cu greu pot fi considerate 
drept reuşite”. 

279 În cazul „experimentului Piteşti” se poate vorbi, cu indreptatire, despre un eșec sângeros. Nu 
doar că Securitatea nu obținuse ceea ce îşi propusese (neutralizarea politică a legionarilor), dar 


wr 


reuşise să compromită definitiv în ochii deţinuţilor demersul de recuperare ,,educationala” a 

înregimentările au fost taxate drept „strategii diversioniste”2%0, Lecţia a fost insusita 
după ce Securitatea a fost nevoită să recunoască ineficienta unei politici educaționale 
represive, cate lăsa o anumită inițiativă detinuților?5!. Nu putea exista onestitate într-o atare 
trecere de la o tabără la alta, singura explicație fiind cea conspirativă. Adeziunile 
partinice deveniseră „formale”, motivate de strategia elberărilor anticipate si de 
încercarea de a submina puterea comunistă, sub sprijinul direct al „Comandamentului 
legionar din exterior”?8?, Legionarii încercaseră şi reuşiseră prin asta să abată vigilenta 
partidului de la adevăratele lor intenții, rămase pe mai departe neschimbate. Insdsi 
strategia după care fusese gândită ancheta începută în august 1954 împotriva membrilor 
grupului lui Biriş a urmat paşii rescrierii evenimentelor, interpretare survenită după 
tragedia de la Piteşti. 

Din cauza rezultatului dezastruos al operaţiunilor de convertire, Ministerul de 
Interne decisese să se replieze. Biriş era, de pildă, acuzat ca „luase în derâdere” şi 
„Profanase”25 [subl. n.] broşurile marxiste, aşa cum în fata O.D.C.C.-ului de la Suceava, 
anchetatorii descoperiseră brusc, cu o anumită candida pudoare, că „această organizație 
nu cadrează cu poziția de deţinut, pe motiv că a fost întocmită după formele 
organizatorice ale partidului” 284, 

Biriş a adoptat imediat scenariul anchetei, glisand vinovăția spre 
„comandamentul legionar”, care i-ar fi transmis personal o „circulară bătută la 
masina”>, recunoscând că existența unor „grupuri formal adverse” se datora „abilelor 
tactici” legionare, menite obținerii eliberărilor din detenţie. Organizarea pe grupuri, 


foştilor membri ai Legiunii. Reticentele extreme din 1958-1960 ale legionarilor de la Aiud în fata 
unei posibile ofensive similare constituie o dovadă în acest sens, cu atât mai mult cu cât tinerii 
studenţi supraviețuitori ai Pitestiului, transferați la Aiud, încarnau dovada fizică irefutabila a 
„cutremurului de nouă grade” care îi lovise, cum descria plastic Eugen "Ţurcanu șocul acţiunii 
proprii. Mai mult, declanşarea scandalului internaţional prin devoalarea ororilor produse în 
penitenciarul Piteşti, de către supraviețuitori sau rude ale acestora care ajunseseră în Occident, 
este si el un important argument in acest sens. 

280 A.C.N.S.A.S., fond Informativ, dosar nr. 310004, vol. 2, f. 209. „Crearea de tabere formale pe 
motive de tactici”, cum este pus Biris să rezume noua strategie a anchetei din 1954, referindu-se 
la conflictele dintre grupurile din Aiud din anii 1945-1947 (Idem, fond Penal, dosar nr. 50417, 
vol. 1, f. 66 verso). 

81 Vom vedea, mai jos, că noutatea introdusă de colonelul Crăciun in regândirea reeducării a 
constat în controlul total al realităţii, în izolare şi supraveghere informativ-operativa. Ministerul 
de Interne intelesese că, dacă existase o eroare la Pitesti, aceea fusese legată de libertatea 
deţinuţilor în a-şi organiza reeducarea. 

282 A,C.N.S.A.S., fond Penal, dosar nr. 50417, vol. 1, f. 65. 

283 Ibidem, vol. 2, f. 85 verso. 

284 Mircea Stănescu, op. cit., p. 80 

285 A.C.N.S.A.S., fond Penal, dosar nr. 50417, vol. 1, f. 65 verso. Circulara i-ar fi fost transmisă 
în octombrie 1945, odată cu transferul unui grup de legionari din penitenciarul Lugoj la Aiud, 
prin Constantin Măntăluţă. Nu era singurul „ordin” al „comandamentului legionar”. Biris 
nominaliza în aceeaşi categorie si scrisoarea din martie 1946 adresată de Petraşcu si Valeriu 
Negulescu, tuturor legionarilor din Aiud, dar vizând explicit poziţia lui Biriş (Ibidem, ff. 81-81 
verso) sau un mesaj al lui Mironovici din aprilie sau mai 1946, transmis prin loan Agapie, prin 
care i se cerea „să-şi schimbe atitudinea” (Ibidem, f. 82). 

declara Biris, nu este întâmplătoare si nici inocentă. Exista „un scop bine definit”, si 
anume „acela ca sub masca aparentă de «reeducati», [sau] colaboratori ai regimului, 
[deţinuţii încercau] să obțină, prin orice cale, eliberarea”2%. El însuşi se recunoaște parte 
din ceea ce va numi „noua tactica legionară”2%, situându-se la mijlocul drumului dintre 
înregimentarea entuziastă si radicalismul intransigent. Mai mult, pune pe seama 
influenţei bunului său prieten, Alexandru Ghyka, redactarea singurului corp delict 
(scrisoarea către C. Lupoaie). Într-un interogatoriu din 4 februarie 1955, declara cu 
seninătate că Ghyka ar fi fost acela care l-a determinat să-i comunice lui Lupoaie 
„directivele”288. „Detaliul” era o minciună răzbunătoare, datorându-se, pe de o parte, 
neglijentei lui Ghyka din timpul detenţiei sucevene (când uitase scrisoarea într-o saltea) 
şi, pe de altă parte, reacţiilor stârnite de acelaşi Ghyka la revenirea la Aiud, când 
comunicase obstii legionare noile reorientări ale fostului secretar general al Ministerului 
de Interne?%. Biriş nu l-a iertat. Prietenia lor luase sfârşit, deznodământ pecetluit în 
prima parte a lui 1962, când va compune şi susține o devastatoare ,,Demascare a 
«prințului» Al. Ghyka”20. 

Acuzat, însă, de falsă pactizare cu comuniştii, se va replia în zona 
intransigentilor legionari, aducând în discuție grupurile „formal  reeducate, 
restructurate”, din perspectiva cărora „biriştii” treceau drept radicali conservatori. Nu 
era tocmai asa, iat Biris ştia foarte bine că intransigenta lui legionară, pornită ca un pariu 
personal de renaştere a Mișcării pe baze actualizate, luase un chip din ce în ce mai 
apropiat de cel al „restructuraților”. Diferenţa consta, pentru perioada 1945-1948, in 
faptul că Biris nu agrea ideea subordonarii către Partidul Comunist, preferând ipoteza 
unor negocieri politice de pe poziţii similare. Dorinţa de a reprezenta în continuare 
Legiunea, considerandu-si parcursul drept unul realist si pragmatic, fusese irepresibila. 

Deşi scrisoarea către Constantin Lupoaie nu conţinea nici un detaliu strict 
organizatoric, Biriş n-a ezitat să declare în anchetă că ceruse ca „directivele” să fie 
comunicate „legionarilor şi în special şefilor”?1, sub obligația ca Lupoaie să-i transmită 
cum receptaseră aceştia ordinele. Nu se referea doar la cei din închisori, ci la toți 
legionarii2%2. 

Documentele anchetei pot părea contradictorii, portretizând deopotrivă un 
actor, care cerea clementa anchetatorilor, invocând faptul că „într-o anumită perioadă 


286 Thidem, f£. 65. „În concluzie, acţiunile de creare a grupurilor legionare din penitenciarul Aiud 
formal adverse, erau duse cu scopul precis ca sub masca de reeducati, restructurati sau de bună 
credință fata de organele administrative ale actualului regim să poată obţine pe orice cale 
eliberarea din închisori, acţiuni ce erau întreprinse şi de comandamentul legionar de afară” 
(Ibidem, f. 66). 

287 Thidem, ff. 72-72 verso. 

288 Idem, dosar nr. 14468, vol. 1, f. 7. 

289 Ghyka vorbise cu Radu Gyr, cu generalul Petrovicescu, cu Ion Agapie si Ion Anton 
Mureşanu, fruntaş P.N.T. din Ardeal, dar nu numai, punându-i la curent cu metamorfozele prin 
care trecuse fostul lui prieten în detentia de la Suceava (Idem, dosar nr. 50417, vol. 1, f. 71). 

2% Idem, fond Informativ, dosar nr. 310004, vol. 1, ff. 53-69. 

291 Idem, fond Penal, dosar nr. 50417, vol. 1, f. 68 verso. 

292 Ibidem, f. 72 verso. 

activitatea lui infractionala era cunoscută şi îngăduită în penitenciar”?%5, dar amintind si 
de o altă fateta a acestuia, conform căreia „a fost si este legionar si în prezent” 2%, 
insistând nu doar că „rămâne pe o poziţie de intransigenta legionară”, dar o va 
„împărtăşi si altora”2%. Colegii de lot, Vasile Turtureanu si lon Mare, se declarasera si ei 
legionari, calitate la care înțelegeau să nu renunțe. Explicaţia acestei aparente contradicții 
rezidă în poziţia duplicitară a eroului nostru. Biris a jucat în anchetă cartea 
colaborationistului 2%, preferând — din orgoliu, dar si dintr-un calcul cinic — ca în 
declarațiile din sala de tribunal să pozeze în legionarul inflexibil şi neînduplecat. 

La începutul anilor 760 in Aiud, una din premisele folosirii lui eficiente a depins 
de consistenţa unui asemenea profil, menţinut în memoria colegilor de lot. 

În nenumărate rânduri, Biris a amintit prestația lui în acest proces, glisand abil 
scena de la sala de judecată a procesului la anchetă. Pretindea că nu doar în proces 
(unde toată lumea ştia că nu contează defel ce spuneai, lucrurile fiind deja stabilite), ci şi 
în anchetă fusese inflexibil. Ori nimeni nu putea verifica asta. O formă abilă de a minți 
prin extindere, incluzând şi ancheta în suita luptelor lui cu regimul?”. Asa a luat naştere 
legenda intransigentului, întreţinută fără rezerve pe toată perioada 1957-1963. În martie 
1961, de pildă, în perioada în care se construia prima misiune a proaspătului agent al 
Grupei Operative, Biriş infatisa colegului de celulă Traian Lucuta tabloul sălii procesului 
şi propria prestație 2%. Începând prin a-i aminti că el este unul dintre aceia care 
,actionase în raport de principii”, îi spune că la una din infatisarile procesului din 1955 
fusese întrebat de judecător: ,,«in cazul in care veţi fi liber, veţi considera concepția 


295 Ibidem, vol. 3, f. 74. 

294 Ibidem, f. 74 verso. 

295 Ibidem, f. 76. 

26 O nota din timpul anchetei, semnată de It. Valeriu Gordan, retinea precis: „În interesul 
cercetărilor rog a i se aproba detinutului Biriş Victor 5 (cinci) ţigări zilnic şi două ore pat. Solicit 
aceasta întrucât Biris Victor are o poziție bund in anchetă [subl. n.]. De asemeni rog a se lua măsuri 
să i se dea ac si aţă pentru a-şi repara diferite haine”. Cererea a fost aprobată (Ibidem, vol. 5, f. 
47). 

27 Doar unul din exemple: în zilele de 3-4 aprilie 1961, aflat în celulă cu preotul Ioan 
Dumitrescu, i se destăinuie amintind „atitudinea de afirmare a poziţiilor sale” pe care „a avut-o in 
Primul rând în anchetă si pe urmă in proces” |subl. n.], conform căreia „a răspuns că se simte total 
angajat de aceasta mișcare şi va acţiona în consecinţă indiferent ce se va întâmpla” (Idem, fond 
Informativ, dosar nr. 264316, vol. 1, f. 184). 

28 „La întrebarea anchetatorului, dacă mai sunt legionar, i-am răspuns scurt, prin cuvintele: «da 
domnule, am fost, sunt si voi fi legionar». Când a auzit Dumitrescu Borsa felul cum a răspuns 
Biriş anchetatorului, a început să râdă” (Ibidem, f. 186). În declaraţia sa din august 1960, Biris 
afirma: „Cu ocazia primei dezbateri care a avut loc la Bucureşti în ziua de 11 mai 1955, am avut 
o atitudine foarte fermă, mentindndu-ma pe o poziţie principială de intransigenta legionara 
afirmandu-mi credinta in biruinta legionara si fidelitatea fata de Horia Sima. Intrebat fiind de 
domnul preşedinte al Tribunalului Militar dacă in ipoteza unei achitări voi păstra legionarismul ca 
o simplă filosofie, renunțând pe viitor la activitatea legionară, am răspuns deschis că 
legionarismul mă angajează total în orice împrejurare şi că mă voi comporta în consecință. 
Domnul procuror şi-a exprimat cu acest prilej «uluirea» pentru seninătatea cu care îmi afirmasem 
această poziţie, cerând condamnarea mea exemplară” (Idem, fond Documentar, dosar nr. 13485, 
vol. 10, f. 272). 

dumneavoastră, credința dumneavoastră, ca o concepție filosofica»[?] În sală s-a făcut o 
tăcere mare şi sora mea plângea acolo, cumnatul meu se strângea de ea şi lumea din sală 
dădea din cap şi asa si aşa. Eu am stat şi m-am uitat la Mare si Turtureanu, care aveau 
capetele plecate spre pamant. Atunci eu am spus: «domnule presedinte, chestiunea 
aceasta [chestiunea legionară, n.n.] mă angajează total in orice împrejurare. Atitudini ca 
acestea nu sunt obişnuite, atitudinea obişnuită este atitudinea care se exprimă în raport 
de interesele personale şi de interese umane colective. Atitudinea mea a fost o atitudine 
pur etică, atunci nu era vorba de o atitudine politică sau socială»”2%. Uitând de sine, 
sacrificându-se, prizonierul unui ideal, Biriş intelesese încă din 1955 că ambiguitatea 
suplă, acomodantă, era o tactică ce i se potrivea de minune. Inclusiv întârzierea sentinței 
în procesul început în 1954, care apăruse abia in 1957, a fost folosită de Biris ca 
argument în favoarea tezei că refuzase să colaboreze cu anchetatorii3%, perspectivă, 
însă, pe care actele procesului o infirmă pe de-a-ntregul. 

Biriş, în fapt, recunoscuse tot, imbratisase fără rezerve strategia anchetei, 
implicându-i pe Turtureanu şi pe Mare, în ciuda declaraţiilor contradictorii ale 
acestora%!. Confruntările între acuzaţi dau dreptate, cum era previzibil, lui Biriş3%2. Pașii 
nu erau dificil de făcut. Perioada de izolare de la Aiud a „biriştilor”, care presupusese 
lecturi legionare, dizertatii, cursuri, rugăciuni în comun se transformă în activitate 
legionară organizată. Cum Biriş declarase în anchetă că activitatea se făcuse „pe cuiburi”, 
lon Mare a fost pus în situația să recunoască, la rându-i, că aceasta presupunea o 
formulă de organizare tipic legionară, prin urmare se practicase „activitate legionară în 
detenție” 303, deşi poziţia lui în cadrul anchetei fusese destul de inflexibilă30+. 

Diferenţele de abordare între procesele verbale de interogatoriu luate celor trei 
inculpati sunt semnificative. Biriş, treptat, învaţă care sunt cerințele procesului, cum 
trebuia să arate în final întreg tabloul şi se conformează. Își asumă traducerea unei 
scrisori misionare si exaltate drept un document cu „directive”, dă seama de propria-i 
iluzie adaptativa în termenii diversiunii vinovate, menită să înșele vigilența 
reprezentanților partidului, nu realizează că autoiluzionarea din interiorul propriului 
fanatism — o formă, până la urmă de convertire autentică la anumite trăsături ale 
comunismului — fusese manipulată. În mod paradoxal şi ironic, V.B. era cu un pas 
înaintea vremurilor. Ofițerii de securitate nu erau încă pregătiți să-i folosească 
fanatismul, credința şi capacitatea de iluzionare. Sfârșitul anilor '40 n-a reprezentat 
pentru personajul nostru doar conştientizarea faptului că înrudirile cu noul regim erau 


2% Ibidem, vol. 5, f. 121. 

300 Idem, fond Informativ, dosar nr. 264316, vol. 1, f. 184. 

301 Idem, fond Penal, dosar nr. 50417, vol. 2, ff. 51-52. 

302 Ibidem, vol. 1, ff. 154-156. Locotenentul Gordan Valeriu de pildă, într-un referat din 8 
februarie 1955 „privind rezultatul cercetărilor”, nota despre Turtureanu: „anchetat fiind in 
legătură cu activitatea desfăşurată de el şi grupul lui Biris Victor la Suceava, precum şi de 
directivele elaborate de Biris Victor, pe care el le-ar fi trimis afară, a refuzat in mod categoric să 
recunoască, însă cu ocazia confruntării sale cu Biris Victor, a recunoscut întreaga activitate desfăşurată de el în 
penitenciar |subl. n.], cât şi faptul că a expediat acele directive legionarului Lupoaie Constantin, 
prin fratele său Turtureanu Ion (decedat)” (Ibidem, vol. 7, ff. 37-38). 

303 Ibidem, vol. 2, f. 44. 

304 Thidem, ff. 35-36. 

mai importante decât diferențele. Mutarea nu se făcuse doar din considerente tactice 
(deloc de neglijat, de altfel) ci si din motive de credință. V.B. se dorea util pe o cale a lui. 
Multi ani mai târziu a venit cineva care a înţeles profund nevoile de reprezentare lui 
Biriş, dorinţa lui — amestecată cu un necontrolat resentiment dar si în interiorul unei 
tragedii personale — de a juca un rol politic, iar ulterior de a şi-l scurtcircuita ireversibil. 
Era încă una din multele dizidente legionare, lupta pentru monopolul adevărului si 
„puritatea liniei” în interiorul Mişcării Legionare fiind irezistibilă. 


Venirea la Aiud, iulie 1957. „Laboratorul”. 
Victor Bitiş, „mânuitorul de suflete” 


„Primul cu care am stat de vorbă a fost dr. Victor Biriş. 
Mi-am zis să încep cu unul — poate cel mai mare — din așii legionari” 306, 


Transferat în iulie 1957 la Aiud%”, după o primă perioadă de carantină, intra în 
atenția Biroul „D” din cadrul Direcţiei Regionale Cluj, organul de contrainformaţii din 
penitenciar??8, Este o perioadă de tatonare, studiu si verificare, V.B. fiind ţinut în Zarcă, 
în medii izolate, până în august 196030, Intervalul iulie 1957 — august 1960 constituie 
partea nevăzută a reeducării, în incubatorul căreia s-au cristalizat primele strategii de 
acțiune, punându-se la cale toate marile operațiuni din anii următori. Tot atunci a avut 
loc legendarea lui Biris si pregătirea lui operativă. 

La scurtă vreme i se deschide, în 26 noiembrie 1957, dosarul individual nr. 
955310, Hotărârea de deschidere*!! era întemeiată în prevederile Ordinului nr. 70 din 
1957, un ordin general dat la nivel naţional, care prevedea arestarea fruntașilor legionari 
considerați activi*!2. Pentru că ofiţerii de contrainformaţii din Cluj nu dețineau despre 
obiectiv „material informativ din timpul detenţiei”515, au cerut detalii Serviciului ,,.D”, 
unitatea centrală din Bucuresti, sugerandu-le să interogheze pe un fost „birist”, care ar 


305 Observatia îi aparţine lui Victor Vojen (Idem, fond Informativ, dosar nr. 310004, vol. 1, f. 
161 verso). 

306 Afirmația îi aparţine colonelului Gheorghe Crăciun (Viorel Cacoveanu, Reeducarea de la Aiud, 
Editura Virtual, 2011, e-book, ISBN(e) 978-606-599-444-7, p. 37). 

307 A.C.N.S.A.S., fond Informativ, dosar nr. 310004, vol. 1, f. 16. 

5% La nivelul penitenciarului funcționa o Grupa „D”. 

309 A.C.N.S.A.S., fond Documentar, dosar nr. 13485, vol. 10, f. 293. 

310 La 1 aprilie 1959 dosarul a căpătat nr. 8 (Idem, fond Informativ, dosar nr. 310004, vol. 1, f. I). 
311 Redactată la 20 noiembrie 1957, a fost înregistrată la Serviciul „C” o săptămână mai târziu 
(Ibidem, f. 8). Dosarul a fost închis la Aiud de Grupa Operativa in 25 martie 1963 (Ibidem, f. 1). 
312 Ordinul, emis la data de 17 ianuarie 1957 si transmis tuturor regionalelor de Securitate, privea 
„intensificarea muncii informativ-operative în rândul conducătorilor clandestinitatii legionare si a 
partidelor burgheze”, fiind efectul evenimentelor de la sfârșitul anului precedent din Ungaria. 
Vezi „Procesul verbal al şedinţei de Colegiu M.A.I. în care a fost analizată activitatea direcțiilor 
regionale al Ministerului Afacerilor Interne din Regiunea Autonomă Maghiară, Cluj, Iasi, Bacău, 
în baza ordinului nr. 70 din 17 ianuarie 1957” (idem, fond Documentar, dosar nr. 202, ff. 1-24, 
117). 

313 Tdem, fond Informativ, dosar nr. 310004, vol. 1, f. 8. 

putea da detalii suplimentare3!+. Colegii de la Bucureşti apelează la un agent, închis în 
acel moment la Uranus, care a fost pus să scrie tot ce ştia despre Biriș!5. Cei doi se 
cunoşteau din 1944. „Ungureanu Nicolae” 316, căci despre el este vorba, va relata 
ofițerilor de contrainformaţii o serie de detalii reținute de la Biriş însuşi, dar mai ales de 
la preotul loan Dumitrescu, cu care agentul stătuse o perioadă împreună în aceeași 
celulă. Apar, astfel, cunoscutele acuze ale colaborării cu directorul Sigurantei, denuntul 
pe care l-ar fi făcut la Poliţie, care a dus la arestarea si uciderea mai multor legionari’! 
etc. Sunt, pentru moment, singurele informaţii deținute despre Biris. 

În motivarea deschiderii „acţiunii informative individuale” era trecut faptul că 
subiectul „deținuse o înaltă funcţie în guvernarea legionară”'318, o motivaţie destul de 
generală si care corespundea logicii ordinului M.A.I. amintit mai sus. În plus, se 
considera că, prezentând „un permanent pericol”, prin prisma organizării grupului 
„biriştilor” pentru care fusese condamnat, trebuia urmărit „îndeaproape”31%, apreciindu- 
se că „are o mare influență în rândurile legionarilor de rand şi deci este capabil să 
organizeze acțiuni cu caracter legionar” 3%, 

Adevărul este că, datorită precaritatii rețelei informative din penitenciar, in 
intervalul noiembrie 1957 — noiembrie 1958 nu se obținuse mare lucru despre Biriş. 
Abia în aprilie 1958321 reprezentantul Grupei „D” din Aiud reuşeşte să recruteze sursa 
„Bob loan”, care a fost introdusă în celulă cu Biris, până atunci fiind folosit doar 
medicul care făcea vizite pe Zarca, agentul „Teodoru Valeriu’’>”, fără rezultate notabile. 
A trebuit ca la conducerea penitenciarului să fie numit colonelul Gheorghe Crăciun, în 
noiembrie 1958, pentru ca acțiunea de supraveghere să capete o cu totul altă 
dimensiune. Crăciun intuise perfect posibilităţile viitorului agent și fatalele lui slăbiciuni. 
Ofițerii Biroului „D”33 îi analizează dosarul, vad antecedentele din Aiudul începutului 


314 Thidem, f. 22. 

315 Ibidem, f. 606. 

316 Agentul „Ungureanu Nicolae” era Traian Comănescu. Într-o rezoluţie a unui ofițer din 
Direcţia a III-a pe o notă informativă a acestuia, în dreptul numelui Comănescu Traian, ca 
răspuns la întrebarea unui alt ofiţer care citise documentul şi întreba: „«Cine-i Comănescu? Nu 
cumva agentul Ungureanu?»”, răspunde: „agent «Ungureanu» (Idem, fond Documentar, dosar 
nr. 13484, vol. 13, f. 206). 

317 loan Dumitrescu acredita ideea, foarte probabil in coniventa cu ofițerii Direcţiei a I-a care-l 
prelucrasera, că Victor Biris denuntase Poliţiei în 1941 „pe toți legionarii de seamă rămaşi 
nearestati, dar care făceau obstructii lui Horia Sima”, nominalizându-i pe Victor Dragomirescu, 
Nicoleta Nicolescu, Alexandru Cantacuzino si Vasile Cristescu (A.C.N.S.A.S., fond Informativ, 
dosar nr. 310004, vol. 1, f. 608). 

318 Thidem, £. 4. 

319 Thidem, f. 9. 

320 Thidem. 

321 Ibidem, f. 4. 

322 Thidem, f. 23. 

523 La sfârşitul anului 1957 ierarhizarea era următoarea: la Bucuresti funcționa un Serviciu „D”, 
în cadrul regionalei de Securitate Cluj era un Birou „D” (şeful acesteia, în noiembrie 1957, era 
It.mj. Constantin Şerban), iar la secţia raională de Securitate Aiud era „Problema «Dy”. La nivelul 
penitenciarelor funcționau „Grupe «Dy”, la Aiud aceasta transformându-se în prima jumătate a 
anului 1959 în Grupa Operativă, cu atribuţii mult extinse fata de o simplă unitate de 

anilor '40 şi ulterior de la Suceava, colaborarea în ancheta din 1954-1957, delimitarea 
resentimentară de anumite figuri de frunte ale Mişcării, intuind potențialul 
radicalismului lui Biriş, extrem de manipulabil, alături de acutul lui orgoliu. Primele 
analize făcute de Crăciun i-au întărit convingerea că fundamentul credibilitatii în mediile 
legionare din detenţie era dat de consecvența etică, de un parcurs ideologic 
nezdruncinat, concretizat prin opțiuni ferme, prin dârzenie şi forță în menţinerea 
propriilor credinţe. O sumă de iluzii, în context, extrem de periculoase. Biriş se anunța, 
aşadar, drept candidatul perfect. Crăciun rememora în 1999 că una din primele discuţii 
privind situaţia deținuților legionari o avusese cu Biriș. 

Contextul încarcerării nu era unul tocmai liniștit, dacă acest adverb poate avea 
vreun sens între zidurile Aiudului. În ianuarie 1957 avusese loc o revoltă a deţinuţilor, 
manifestată prin strigăte şi zgomote asurzitoare făcute la ferestrele celulelor care dădeau 
spre străzile oraşului. Motivată de perioada de foamete cumplită, rațiile fiind drastic 
reduse, ca şi de refuzul asistenței medicale, revolta — deşi nu a asigurat îmbunătăţirea 
condiţiilor de detenție — a fost receptată de deținuți drept o „manifestare a unității 
legionare de la Aiud”%4. Două luni mai târziu, însă, lucrurile capătă un contur mult mai 
grav. La 17 martie este declanșată o generală grevă a foamei. În momentul ei de vârf, 25 
martie, numărul celor implicaţi se ridica la 600 de persoane3%, contingentul deținuților 
legionari din penitenciar totalizând un număr de 820 de oameni. Cea mai importantă 
acțiune de protest a deţinuţilor, pe toată perioada „comunistă” a penitenciarului Aiud, a 
durat până în data de 4 aprilie, fiind stopată de acțiunea în forță a administraţiei, care a 
extras 130 de persoane, considerate responsabile de organizarea protestului, 
transferându-le disciplinar la penitenciarul Gherla. A urmat o cercetare extinsă, din iulie 
până în septembrie 1957, fiind anchetați aproximativ 400 de deţinuți*?6. Concluziile 
anchetei: greva foamei ar fi pornit de la Zarcă, „unde, la acea dată, se găseau încarcerați 
deţinuţi legionari, P.N.L.-isti şi P.N.Ţ.-işti”52 cu funcții de conducere. La 16 martie, 
treptat, primii care ar fi refuzat mâncarea ar fi fost cei de la Zarcă, pe celule. Greva s-a 
extins apoi la celular, culminând în ziua de 25 martie. Pregătirea protestului era 
localizată, în raportul Biroului „D” din cadrul Regionalei de Securitate Cluj, undeva la 
sfârşitul lui 1956 sau cel mai târziu la începutul lui 1957328, 

La 10 iulie 1957 preotul Teiuş] Ioan este ciuruit de gloanţe în preajma zidului 
intermediar de sârmă ghimpată, care proteja o fâşie de teren situată lângă zidurile 
masive ale închisorii. „Într-un acces de demenţă, escaladase sârma ghimpată trecând de 
zona interzisă”3%, nota un raport al G.O. Gestul de disperare sinucigasa fusese văzut de 


contrainformaţii, funcționând, practic, asemeni unei direcţii regionale de Securitate. În cadrul 
Problemei „D” din secţia raională Aiud, de V.B. se ocupa în noiembrie 1957 It. major Viorel 
Bădilă, care funcționa si ca şef al Grupei „D” din penitenciarul Aiud (Ibidem, ff. 21, 618). Pentru 
clarificări, vezi nota 5. 

324 Tdem, fond Documentar, dosar nr. 13485, vol. 13, f. 227. 

325 Idem, fond Informativ, dosar nr. 310004, vol. 3. f. 417. 

326 Tdem, fond Documentar, dosar nr. 13485, vol. 13, f. 252. 

527 Ibidem. Informaţia este prinsă într-un raport, din 20 noiembrie 1957, al Biroului „D” din 
cadrul Direcţiei Regionale Cluj, adresat personal lui Al. Drăghici. 

328 Thidem, £. 267. 

329 Ibidem, vol. 10, f. 279. A se vedea şi Virgiliu Tarau, loan Ciupea, op. cit., p. 176. 

la ferestrele celulelor de deţinuţi, declanșând o altă revoltă in masă, aceştia acuzând 
conducerea penitenciarului şi guvernul comunist de asasinat. Colonelul Gheorghe 
Crăciun fusese transferat tocmai pentru a soluţiona situația tulbure din închisoare, 
ordonându-i-se o reacție drastică, menită să conducă la neutralizarea politică a 
legionarilor. Organizarii si disciplinei specifice deținuților trebuia să li se descopere o 
cale de dezintegrare. Conducerea Ministerului de Interne intuise că operațiunile de la 
Piteşti trebuie continuate în noile circumstanțe, asumând greșelile trecutului. Nu mizele 
sau metoda trebuiau schimbate, ci strategia, impunându-se o serie de precautii tactice. 
Schimbarea presupunea să nu mai fie lăsată reeducarea la inițiativa deţinuţilor, să fie 
încurajate antagonizările („disensiunile”) — fermentul propice pe care se poate construi 
manipulator un întreg, univers fictionat — preluandu-se si intensificându-se substantial 
controlul. O coordonare precisă era în măsură să asigure manipulării un teren propice 
naşterii unei alte realități, menite să inducă noi convingeri. Conspirativitatea deplină era 
o cerință obligatorie. Ea a prins contur odată cu chemarea viitorului director al 
penitenciarului la Bucureşti, în toamna lui 1958, la o întrevedere cu Al. Drăghici, 
loctiitorul său, gl-lt. Gh. Pintilie, si secretarul ministerului, gl.-lt. Vasile Negrea. Proiectul 
Grupei Operative a presupus conspirarea mecanismelor de presiune, şantaj si 
manipularea constiintelor, deținuții odată eliberați trebuind să fie definitiv integrabili in 
noua societate. Într-un fel, acest nou proiect, era mult mai ambițios decât cel din 
intervalul 1948-1951. El dorea să meargă până la capăt cu metamorfoza, să ducă 
procesul metanoiei până la obținerea unui rezultat ireversibil. Ambitiile transformatoare 
fac din proiectul aiudean o schiță rezumativă a marelui deziderat ideologic al statului 
totalitar: proiectând o nouă Istorie, minţile supușilor trebuie capturate de noul proiect 
de societate. La Aiud unul din actorii potriviti pentru surparea din interior a 
solidaritatilor legionare a fost descoperit, cu o excelentă intuiție, în persoana lui Victor 
Biriş. 

Datorită poziţiei pe care o avusese în Mişcarea Legionară, odată transferat de la 
penitenciarul Constanta, Biris a fost încarcerat in Zarcă, având un „regim sever” 3%, 
Ceea ce poate părea la prima vedere o pedeapsă era, de fapt, pregătirea unei misiuni. 
Primii doi ani sunt pregătitori, Biris fiind extrem de prudent în manifestari*3!. Evita 
orice acțiune care ar putea fi asociată turnurii procomuniste de la Suceava. Se afişează ca 
filogerman şi susținător al politicii naziste, manifestându-se, cum afirmă primul agent 
din Aiud care a fost pus să-l supravegheze, „ca legionar si vechi puşcăriaş”3%?, împărțind 
pâinea şi turtoiul, ducând tineta, preferând să măture în celulă în locul unui deţinut 
bătrân şi bolnav, rugand pe „Bob loan” să-l lase să-i spele lucrurile etc. Declara ferm că 
„este legionar si va muri legionar”, „mântuirea lumii” urmând să vină doar „prin 
mişcarea legionară” 333, 

În schimb, este perioada în care colaborează strâns cu lt. major Chirilă Scarlat, 
cu căpitanul Nodit şi cu şeful G.O. Propune redactarea unei lucrări asupra istoriei 


330 A.C.N.S.A.S., fond Informativ, dosar nr. 310004, vol. 1, f. 23. 

331 Ibidem, £. 605. 

332 Este vorba despre sursa „Bob loan”, într-o notă informativă din 20 octombrie 1958 luată de 
It.-maj. Scarlat Chirilă (Ibidem, £. 603). 

333 Thidem, £. 604. 

Mișcării Legionare, menită reorganizării demascatoare a subiectelor, în vederea folosirii 
împotriva unor conducători şi pentru clarificarea „maselor” 334, scrie demascari ale 
prietenilor apropiaţi (Alexandru Ghyka>5, Ilie Niculescu%*) si ale figurilor tutelare ale 
Miscarii>>’, redactează strategii de folosire pentru Dumitru Stăniloae38, compune schiţe 
pentru o bună realizare a demascătrilor3%, face „proiecte de restructurare în masă a 
legionarilor”3% sau înaintează Grupei Operative propriile strategii operative3%!. Este 
perioada „laboratorului”, cum avea să mărturisească Biriş într-o discuţie din iunie 
196132. 

Rezultatul primilor trei ani de tatonare şi prelucrare (1957 — 1960) este 
sintetizat într-o declaraţie pe care redactează în august 1960343, cuprinzând o vastă 
expunere a istoriei Legiunii, a propriului parcurs carceral, o serie întreagă de portrete ale 
celor cu care intrase în contact sau a fruntașilor Legiunii, profilele ideologice ale 
acestora, relaţiile deținuților cu personalul de paza* etc. Ea va constitui o primă formă 
a autoanalizei sale din iulie 1962 şi baza discuţiilor pe care le va avea la întâlnirea de la 
M.I. din decembrie 1961. 

Biriş dăduse căpitanului Ioan Nodit o serie de declarații care-i probau 
fidelitatea, cea mai gravă dintre acestea, prin potentialele consecințe, fiind implicarea 
personală în atentatele săvârşite de legionari la închisoarea Jilava, Biriş asumându-și 
explicit paternitatea acestora. Aşa se face că la sfârșitul lui 1960 este trimis conducerii 
Ministerului referatul privind recrutarea ca agent a lui V.B.%% Motivul punctual fusese 


334 Lucrarea urma să conţină următoarele capitole: 1. „Corneliu Codreanu şi «omul nou realizat 
de el»; 2. Neolegionarismul si putrefactia legionară până la instaurarea guvernului Antonescu- 
Sima; 3. Guvernarea legionară; 4. Horia Sima si «omul nou» realizat de el; 5 Diferentieri si 
fracţionări legionare între anii 1941-1944; 6. Fracţionările legionare dintre 1944-1960; 7. O 
sinteză a fenomenului legionar de astăzi şi «perspectivele» lui de viitor” (Idem, fond S.I.E., dosar 
nr. 22408, vol. 1, f. 225, fond Informativ, dosar nr. 310004, vol. 2, f. 268). 

335 Idem, fond Informativ, dosar nr. 310004, vol. 1, ff. 53-69. 

336 Ibidem, ff. 143-145. 

337 Încă din 1957 Biris dăduse locotenentului major Viorel Bădilă descrieri amănunțite despre 
Nistor Chioreanu, Victor Vojen, Nicolae Petrașcu, Iosif Costea, Radu Budişteanu (Ibidem, ff. 33- 
36 şi vol. 2, ff. 250-252). 

338 Thidem, vol. 1, f. 90. 

339 Thidem, £. 142. 

340 Thidem, f. 151. 

341 Thidem, vol. 2, f. 230. 

342 Ibidem, vol. 1, f. 574. 

343 Tdem, fond Documentar, dosar nr. 13485, vol. 10, ff. 126-322. 

344 Cazul sergentului Alexe, care îi spusese lui Radu Mironovici, in vara lui 1959, că fusese 
instalată tehnică operativă de ascultare în celulele de la Zarcă (Ibidem, f£. 297). 

345 Declaraţia, uluitoare prin implicaţii şi neverosimilă prin enormitate, a fost totuşi imbratisata 
cu entuziasm si creditată de conducerea G.O., constituind, mai târziu, miezul tare al autoanalizei 
lui V.B. 

346 A.C.N.S.A.S., fond S.LE., dosar nr. 22408, vol. 1, f. 201. Documentul era vizat de Cabinetul 
II din M.A.I. la 21 dec. 1960. 

folosirea sa pe lângă Radu Mironovici3%, a cărui încadrare informativă presupunea 
folosirea unui personaj cu un profil legionar necontroversat. Referatul recunoștea că 
Biriş, deşi avusese o slabă activitate legionară înainte de 1940, „conta, însă, printre 
fruntaşi” ca unul care era perceput drept un „apropiat” al lui H.S., find „capabil”, 
având „un frate legionar omorât în lagăr, sub guvernarea lui [Armand] Călinescu”, o 
importantă funcţie în guvernul legionar şi „poziţia de șef legionar în detenție” 348. 
Documentul reține, ca probă a sinceritatii candidatului, mărturisirea acestuia privind 
organizarea, nici mai mult nici mai puţin, a asasinatelor de la Jilava. Biriş împreună cu 
Romulus Opriş*” si cu Ovidiu Găină*% luaseră hotărârea „să ucidă pe cei care fuseseră 
arestați pe motivul că se făceau vinovaţi, pentru asasinarea legionarilor”35!. El le-ar fi 
spus celor doi să schimbe garda la Jilava cu legionari „devotaţi”, constituind o „unitate 
specială” care trebuia să pună în practică ordinul. N-a contat foarte mult pentru ofițerii 
G.O. că implicarea lui Biriş rămăsese nesanctionata de autorități, fiind mult mai 
seducătoare gravitatea mărtutisirii. Nu era, însă, singurul motiv pentru recrutare, 
candidatul oferind suficiente garanţii de loialitate. Se purtaseră discuţii cu el, demascase 
„organizaţia legionară”, pe conducătorii acesteia, acțiunile Mişcării, se „autodemascase” 
„din proprie inițiativă” %2, cerând apoi dreptul de a se reabilita. „Este foarte bine 
pregătit din punct de vedere intelectual, este inteligent, perspicace şi sociabil, are spiritul 
de sesizare şi generalizare dezvoltat, este cunoscut de vârfurile legionare din penitenciar 
ca unul din legionarii cu atitudine”35, argumenta Crăciun. Metoda pusă la cale pentru 
recrutare fusese „exploatarea situației sale de deţinut”, cum vag se exprimase Crăciun, 
„îmbinată cu dorința lui de a se reabilita” +. 

Angajamentul a fost semnat trei luni mai târziu, pe 17 martie 1961, fără ai se 
aloca un nume conspirativ?’ cât timp a funcționat în penitenciarul Aiud. Rolul lui de 


347 Se preconiza folosirea lui V.B. şi pe lângă Eugen Teodorescu, Nistor Chioreanu si Iosif 
Costea (Ibidem, f£. 204). 

348 Ibidem, £. 202. 

34 Romulus Opris era ajutor comandant legionar şi comisar în Poliţia legionară de pe lângă 
Prefectura Poliţiei Capitalei. 

350 Ovidiu Găina fusese şeful „Spărgătorilor de Front”, un corp al Mişcării Legionare dedicat 
acţiunilor teroriste. Alături de C.M.L., cele două împărtășeau metodele terorismului politic. O 
paralelă între perspectiva comunistă asupra luptei politice conspirate şi subversive, sintetizată in 
broşura Revolta armată si războiul de stradă, curs predat la scoala de propagandă din Moscova şi metodele 
de luptă legionare, se poate găsi în Pe marginea prăpastiei, Bucuresti, Editura Scripta, 1992, vol. 2, f. 
43. 

351 A.C.N.S.A.S., fond S.LE., dosar nr. 22408, vol. 1, f. 203. 

352 Thidem, £. 205. 

353 Thidem, £. 204. 

354 Thidem, f. 205. 

355 Idem, fond Informativ, dosar nr. 310004, vol. 2, f. 202. „(...) mă angajez că-mi voi duce la 
îndeplinire sarcinile ce mi se vor încredința de organele M.A.I. De asemenea mă angajez că am să 
tin in cel mai mare secret relațiile mele cu organele M.A.I., întrucât imi dau seama că dacă voi 
proceda contrar am să fiu pedepsit de legile R.P.R. privitoare la divulgarea secretelor de stat. 
Penitenciarul Aiud, 17.03.1961. Detinut Victor I. Biriş”. Singurul nume conspirativ („Lonescu”) 
sub care a funcționat, după eliberare, a fost cel alocat de Direcţia I, la preluarea agentului de la 
G.O. (Idem, fond S.LE., dosar nr. 22408, vol. 2, f. 214). 

agent de influență depășea cadrul, relativ meschin, al unor note informative strict 
contextualizate. Angrenarea lui Biriş în proiecte mari, de la rescrierea istoriei Mişcării, 
până la planificarea restructurării legionarilor şi „îngenunchierea” liderilor fusese parte 
din anatomia atragerii acestui personaj, al cărui resentiment orgolios fusese abil utilizat. 
Producțiile lui Biriş au vizat, dincolo de causticele portrete desenate apropiaților ori 
personajelor Legiunii, veritabile direcţii de acțiune operativă, oferind scenarii de muncă 
ofițerilor de contrainformaţii. Sunt relevante, în acest sens, câteva texte, scrise în 
intervalul 1960-1962. Le-am putea împărți în trei mari categorii, prima referindu-se la 
analiza unor personaje*%, a doua ocupându-se cu strategiile operative initiate de Biris, 
de departe cea mai spectaculoasă prin ambiţie şi oportunismul disperat puse la lucru357, 
iar cea de a treia cuprinzând texte cu caracter informativ>*. 

Dacă prima si ultima categorie pot frapa prin cruzimea cinică a unor aprecieri, a 
doua merită o tratare specială. Motivul îl constituie preluarea în planurile operative ale 
echipei lui Crăciun a ideilor lui Biriş. Asemeni unui regizor din umbră, creditat tocmai 
datorită unei speciale acuitati pentru identificarea vulnerabilitatilor şi a unei excelente 
cunoașteri a conflictelor dintre legionari, Biriş reuşise să ofere liniile de forță ale 
înfrângerii elitei legionare. Pe baza sugestiilor lui s-a reuşit compromiterea, printre alții, 
a lui Nistor Chioreanu, a lui Ilie Niculescu sau Petraşcu, care au sfârşit prin a-şi face toți 
autoanaliza3%, demascand, totodată, istoria şi ideologia Mişcării Legionare. 

Vorbim de şase texte scrise în intervalul 1960 — prima jumătate a lui 1962, toate 
având o valoare programatică 5%. Cel din decembrie 1960 %!, prin care autorul 


356 Vorbim, printre altele, de „Demascarea «prințului» Al. Ghica” (Idem, fond Informativ, dosar 
nt. 310004, vol. 1, f. 53), „Elemente pentru o reconsiderare a trecutului lui Radu Budişteanu” 
(Ibidem, vol. 3, ff. 169-177), „Notă privitoare la cazul Ilie Niculescu” (Ibidem, f. 226), „Notă 
asupra activităţii legionare a lui Radu Demetrescu Gyr în perioada 1946-1948” (Ibidem, f. 113), 
„Notă cu privite la întrevederea cu N. Petraşcu” (Ibidem, f. 110), „Declaraţie despre N. Petrașcu” 
(Ibidem, vol. 2, ff. 251-153), „Horia Sima” (Ibidem, ff. 526-569) şi „Expunerea lui Stăniloae” 
(Ibidem, vol. 1, ff. 189-191). 

357 O „Notă cu propuneri pentru accelerarea prăbuşirii legionarilor” (Ibidem, vol. 3, ff. 151-156), 
o declaraţie „prin care propune unele măsuri în vederea întăririi poziţiei sale fata de legionarii din 
Penitenciarul Aiud”, din 28 decembrie 1960 (Ibidem, vol. 2, f. 230), „Nota nr. 2 privitoare la 
acţiunea mea în cameră” (Ibidem, f. 144), o ,,Declaratie” din 10 martie 1961, luată de cpt. loan 
Nodit, „cu privire la raporturile dintre legionari si Antonescu” (Ibidem, ff. 205-210), o nota 
„asupra problemei reeducării legionarilor din Penitenciarul Aiud”, din 19 mai 1961, (Ibidem, f. 
191) şi un „Proiect asupra unei acţiuni de restructurare în masă a legionarilor” (Ibidem, vol. 1, f. 
151); 

358 Este vorba despre ,,Declaratie” din 21 aprilie 1961, despre ,,imperecherea” din celula 53 
Zarca (Ibidem, vol. 2, ff. 147-189, vol. 3, ff. 188-194, ff. 195-205), „Notă asupra camerei 321 in 
perioada 27.05-13.06.1962” din 14 iunie 1962 (Ibidem, vol. 1, ff. 128-133), „Notă privitoare la 
întrevederea cu N. Petraşcu” din 11 martie 1963 (Ibidem, f. 170) etc. 

359 Autoanaliza lui Petraşcu, întinzându-se pe 85 de pagini, a fost trimisă de Crăciun conducerii 
M.A.I. în 7 noiembrie 1963 (dem, fond Informativ, dosar nr. 233819, vol. 5, ff. 1-86). 
Susținerea efectivă a acesteia se produsese la 17 octombrie 1963 la Clubul mare de pe Secţia a V- 
a a penitenciarului (Idem, dosar nr. 151086, vol. 5, f. 18). 

360 „Pentru a putea fi consecvent cu renegarea vechii mele poziţii legionare şi cu trecerea mea pe 
poziţie de loialitate fata de R.P.R. si revoluţia socialistă si pentru a aduce un aport la realizarea 

„propunea unele măsuri în vederea întăririi poziției sale fata de legionarii din 
Penitenciarul Aiud”, este unul din primele redactate. Pus în situația de a-şi imagina 
acoperirea operativă în celulele cu fruntașii legionari si de a-şi argumenta eficiența, Biris 
comunica lui Crăciun o strategie de consolidare a rolului pe care trebuia să-l joace în 
fata celorlalţi deţinuţi. Incepea prin a recunoaște că poziţia lui legionară la acea dată nu 
era „deloc consolidată”, potenţialul de încredere ce i s-ar putea acorda fiind, astfel, 
minim. Nu avusese nici o funcție în cadrul Mișcării, nu avusese vreun grad legionar, nu 
fusese un „produs al educaţiei legionare”, mai mult, organizase în 1944-1946 „o unitate 
legionară care a luat poziţie contra celorlalte grupări opozitioniste din penitenciar’’>, 
refuzase să se supună lui Petrașcu, condamnând pactul cu M.A.I.-ul, absentase 9 ani din 
Aiud etc. După enumerarea argumentelor care pledau împotriva lui, era momentul să 
puncteze şi avantajele de care beneficia. De pildă „aprecierile elogioase” făcute la adresa 
sa de Codreanu în memoriile scrise la Jilava în 1938363 sau o declaraţie făcută de acelaşi 
lui Dumitrescu Borsa, conform căreia l-ar fi numit pe Biriş „secretarul lui personal” 364, 
Nu era de ignorat, de asemenea, orientarea „vădit simistă” a grupului coordonat de el la 
sfârşitul anilor "40 şi, evident, adoptarea după 1948 a „poziţiei mele de principialitate si 
intransigenta legionară de către marea masă a legionarilor deținuți” 365, 

Pentru a putea „activa cu folos”, însă, ca agent de influenţă, trebuia să „intre în 
atenția binevoitoare a marii mase legionare”, iar pentru asta trebuia „să i se consolideze 
poziţia”. Deconseia ofițerii G.O. să-l dirijeze, cel putin pentru moment, spre o critica 
frontală a şefilor, asta putând să-l facă „de la început suspect”, „izolându-l” de masa 
legionară, anulându-i, astfel, „orice posibilitate de acțiune”3%. Desele scoateri din celulă 
care avuseseră loc în lunile iulie-septembrie 1960 fuseseră explicate de protagonist ca o 
încercare a Securităţii de a-l implica într-o vastă anchetă, „în legătură cu o chestiune 
foarte severă”. Vorbea de anchetatori veniți special pentru el de la Bucuresti, de ore de 
discuții si privatiuni, era — pe scurt — nu doar o victimă a hartuielilor Securităţii, ci si un 
erou, căruia agenții regimului îi căutau o nouă încadrare penală. Biriş simţea că asta nu 
este suficient. Propunea ca vârfurile legionare să fie anchetate de un ofițer din afara 
penitenciarului, care urma să-i întrebe ce ştiau despre profilul lui legionar (ce ştiau 
despre mărturia lui Codreanu în ceea ce-l priveşte» etc.). Astfel, printre aceştia, urma să 
„fie reconsiderat în sens pozitiv”. Întrebările trebuiau să vizeze şi persoana lui Traian 


acestei revoluţii, socot că în situaţia în care mă găsesc astăzi, ca deţinut, este posibil să depun o 
muncă utilă conlucrând la îndeplinirea sarcinilor impuse pentru rezolvarea problemei politice şi 
ideologice legionare, operand pe teren în cadrul penitenciarului Aiud, unde se află ca deținuți 
majoritatea legionarilor”, afirma ritos Biriş (dem, dosar nr. 310004, vol. 2, f. 230). 

361 Thidem. 

362 Thidem. 

363 Din cercetarea documentelor nu rezultă că C.Z.C. l-ar fi amintit in vreun loc pe Biris în aceste 
„Amintiri din Memoriile Căpitanului, scrise in 1938 la Jilava şi Doftana” (Idem, fond Penal, 
dosar nr. 11784, vol. 21, ff. 2-41). 

364 Idem, fond Informativ, dosar nr. 310004, vol. 2, f. 231. Informaţia este inexacta, Borşa însuși 
fiind și el parte din planul credibilizării agentului Biriş, fiind prelucrat să lanseze informaţii ori 
zvonuri care să protejeze şi să potenteze investiția Securității. 

365 Thidem. 

366 Thidem. 

Puiu3 si situaţia legionarilor din exilul german, anchetatorii încercând să sugereze că, 
pe acest subiect, nu reușiseră să scoată nimic de la Biris, care „negase totul”368, Trebuiau 
apoi să fie puşi în fata mărturiei privind responsabilitatea pe care şi-o asumase Biris in 
raport cu „masacrul de la Jilava”. „După o rezistență îndelungată am capitulat, 
recunoscând rolul meu de autor moral. Acum mă aflu în aşteptarea unui nou proces”. 
Cedarea lui ar fi trebuit să dea o directie. 

Era, însă, prematur, Crăciun intuind că entuziasmul expiator al lui Biriş putea 
compromite întreaga acțiune. Ca atare, va respinge propunerile, ordonând subalternilor 
să-l ajute să-şi consolideze poziţia „într-un cerc foarte] limitat de oameni, şefi 
leglionari] de la care am putea culege informaţii deosebite” 369. 

La două luni de la semnarea angajamentului, proaspătul agent scrie o notă 
„asupra reeducării legionarilor din Penitenciarul Aiud”370. Prima urgență resimţită este 
desenarea unui tablou veridic al colegilor de detenţie, Biriş începând cu o descriere de 
ansamblu a stării fiziologice, psihologice, spirituale şi sociale a deţinuţilor. Sunt trecute 
in revista „descompunerea biologică progresivă”, „slăbirea vitalității”, „atrofierea 
instinctului sexual”, „slăbirea functiunii cerebrale”, „surescitare nervoasă manifestată 
printr-o ascutire a spiritului de contradicție”, „creşterea agresivitatii” şi „obsesia 
foamei”3!. „Descompunerea relaţiilor sociale” este dovedită de contraziceri şi certuri 
care degenerează în invective, reflex al unei „generale tensiuni nervoase”, iar litigiile 
religioase, de diferențele de opinii născute pe tema Vladimireştiului sau a celor petrecute 
la mânăstirea Sâmbăta. Este semnalată, mai cu seamă, descompunerea politică, 
amintindu-se conflictul dintre simisti şi codrenisti. Mitul Căpitanului rămăsese ,,infailibil 
şi dominant”. Ideologia legionară, de asemenea, era „nealterată în esența e1”32. Ce 
propune Biriş, având în vedere că deţinuţii nu progresaseră în substanța lor? Trebuia 
„populat compartimentul ideologic al conştiinţei legionare cu idei care să submineze si 
să destrame vechiul conţinut”, trebuind create unele „deprinderi, a unor reflexe psihice 
care să spargă psihologia socială specific legionară”375. Pe scurt, neutralizare, dezarmare, 
anihilare. 

Aparentele, însă, pentru bunul mers al acțiunii, trebuiau, totuși, păstrate. Biris 
nu sfatuia aplicarea unei restructurării „în sens materialist-socialist” prea directa, 
explicită, „saltul calitativ”, într-o atare ipoteză, neputându-se naşte. Critica directă a 
legionarismului ar „trezi rezistențe, dăunătoare acțiunii de demobilizare” 374. Prin 
urmare, „pe nesimţite”, conştiinţa socială a legionarilor trebuia „mobilată” cu „noile 
valori”. Prin aceasta lua naştere un „spirit critic”, care, „de la sine”, va executa ,,raclajul 


367 Puiu Traian fusese numit in 1953 secretar general al Mişcării Legionare din exil. În 1954, 
alături de Traian Borobaru si Virgil Velescu, pune bazele unei tipografii la Minchen, unde a fost 
editată o serie întreagă de periodice şi volume dedicate istoriei Mişcării. În 1959 a fost răpit de la 
Viena de o echipă a Securităţii, fiind adus în tara şi condamnat. 

368 A.C.N.S.A.S., fond Informativ, dosar nr. 310004, vol. 2, f. 233. 

309 Ibidem, f. 230. Fragmentul este parte dintr-o rezoluţie pusă de Gh. Crăciun pe document. 

370 Thidem, f. 191. 

371 Ibidem. 

372 Ibidem, f. 192. 

373 Ibidem, f. 193. 

374 Thidem. 

necesar eliminării veninului intrat în putrefacție” 35. Este interesantă recurenta 
metaforelor descărnării, descompunerii, putrefactiei, apelul la „viermi”, ,,sobolani” 
s.a.m.d. pentru portretizarea sfârşitului Mişcării. Biris nu spune, cel putin pentru 
moment, cum vede el popularea discretă a mintilor cu noua ideologie. Cum vom vedea 
mai jos, prudenta operativă va fi înlocuită treptat cu măsuri directe, în forță. 

O „comunitate nouă” în penitenciar, concluziona Biriş, nu se putea naşte decât 
ca efect al unei acțiuni culturalizatoare. Materialele citite se vor „frământa prin dări de 
seamă” >’ ținute în fata colectivului camerei, noile idei trebuind mai apoi „să fie fixate”. 
Emulatia in jurul lecturilor trebuia să ducă la apariţia „colectivelor de cameră”. Lor li s- 
ar putea da pe mână „exercitarea unui sistem de conducere democratic”. Cum existau, 
însă, temeri, pe care Biriş le trece cu acribie în evidenţă (neîncrederea în gesturile 
administraţiei, fobia fata de marxism-leninism, teama de restructurare cu mijloace ,,tari”, 
problema fanaticilor 37), desenează şi posibile soluții: destindere penitenciară, tact 
pedagogic, izolarea fanaticilor. Restructuratii de la Pitesti si Gherla, preoții, şefii 
legionari, informatorii ar trebui izolaţi şi scoşi din penitenciar. Nu uită şi de folosirea si 
intensificarea antagonismelor dintre reeducabili și fanatici, de înmulțirea celor care 
trădează Mişcarea („elementele excepţionale” trebuie încurajate s-o facă) sau de 
creşterea numărului de informatori. „Comunitatea legionarilor culturalizați” putea, 
astfel, să crească 375. Cu modestie si discreție, pentru sine isi rezerva doar sarcina 
„colaborării amănunțite” 379, 

In a doua jumătate a lui 1961 lucrurile prinsesera un contur mult mai agresiv. 
Multe din soluţiile prezentate de Biris în primele luni vor fi retractate, propunandu-se 
linii de acțiune mult mai dure. Poate cel mai relevant document, pentru noua direcţie de 
orientare, este un asa numit „Proiect asupra unei acțiuni de restructurare în masă a 
legionarilor” 380, Scenariul era gândit în două etape. Prima dintre acestea trebuia să 
conţină un program de conferințe, susținute de deţinuţi ,,competenti” şi menit să 
destrame critic fondul ideologic al legionarismului, iar cea de a doua viza 
autodemascările. Acestea trebuiau făcute de legionarii „care au făcut deja — in secret 
[subl.n.] — cotitura”, pentru ca şocul să fie mai mare. Era, într-o manieră indirectă, o 
discretă referință la propriul exemplu. Este semnificativ de semnalat aici importanța 
acțiunilor brutale, de soc, a căror marcă, cum se va vedea mai jos, a caracterizat regiile 
biriste. Ori, cum se putea garanta o acțiune dezintegratoare, în forță? Biriş nu ezită să 
ofere o soluţie precisă, chirurgicală: „un grup de restructurati de la Piteşti şi Gherla va 
lua iniţiativa conferințelor si autodemascărilor, invitându-i pe conferentiarii programati 
să conferentieze şi pe cei programati să se spovedească, iar aceștia se vor executa. 
Prezența grupului de restructurati va fi decisivă [subl.n.]. El va reaminti celor prezenţi cele 
petrecute la Pitesti si Gherla, exercitând o presiune morală binefăcătoare pentru 


375 Thidem. 

376 Ibidem, ff. 193-194. 
377 Thidem, £. 194. 

378 Ibidem, f. 195. 

379 Ibidem. 

380 Ibidem, vol. 1, f. 151. 

revizuirea constiintelor şi pozițiilor” 3%!. Trebuie amintit, pentru a contextualiza mai bine 
anvergura amenințării, că spaima — general împărtăşită de deţinuţii Aiudului — era 
posibilitatea reeditării brutalitatilor de la Pitesti>*?. 

Revenind la scenariu, Biriş preconiza organizarea, timp de 10 zile, a unei celule 
în care să fie susținute 10 conferințe si 10 autodemascari, câte una în fiecare pe zi. 
Detinutii urmau să fie împărțiți pe serii, fiecare dintre acestea trebuind să treacă prin 
celula cu pricina 35. După epuizarea tuturor seriilor, se putea aborda etapa a doua. 
Grupele de deținuți rămâneau nemodificate, schimbându-se însă conferentiarii şi 
legionarii programati pentru autodemascare. Urmau alte zece zile intense, în penultima 
dintre acestea tuturor participanţilor urma să li se dea un chestionar, în care trebuiau să 
răspundă în scris „dacă înțeleg sau nu să renunțe la poziţia legionară şi dacă doresc să se 
încadreze în R.P.R.” 384, In funcție de răspunsuri, se opera repartizarea pe celule, 
selectionandu-se acum „elementele coapte pentru demascarea dirijată |subl.n.] în etapa 
următoare” 385, 

„Autodemascarea dirijată” presupunea o sinteză între producția disolutivă 
personală şi atacurile colegilor, care trebuiau insusite și expuse. De la aparent inocentele 
conferinţe, se făcea trecerea la şocul autodemascarii unor legionari creditati, prin intensa 
folosire a pitestenilor, la asumarea activă a exerciţiului confesional. „Autodemascarea 
dirijată” trebuia făcută şi de „personalitățile legionare notorii”, pe care Biriş le 
programase pe şase etape, aglutinând figuri acomodante cu recalcitranti, pentru contrast 
şi înfrângerea rezistentelor>*°. Cum nimeni nu putea garanta că planificarea asigura o 
generală convertire, trebuia clarificată şi problema rezistentilor: „Pentru vârfurile care 
nu at consimti să facă autodemascarea, se va organiza o cameră specială, în care vor fi 
concentrate toate vârfurile restructurate, care — organizat şi dirijat — vor proceda la 
demascarea şefilor recalcitranti în fata masei legionarilor care vor trece pe serii prin 
această cameră” 387, 


381 Thidem. 

382 Tlie Niculescu era, de pildă, „îngrozit de brutalitatea de care au dat dovadă studenţii” de la 
Piteşti (Idem, dosar nr. 65054, vol. 3, f. 296 [cota SRI]). Iar posibilitatea reeditării unei atari 
experienţe, „nu cu bătăi, cum a fost acolo, ci [cu] o serie de demascări”, „te-ar îngrozi”, afirma el 
(Ibidem, vol. 2, f. 83 [cota SRI]. 

383 Pentru asigurarea unui grad ridicat de convingere, autorul propunea ca regimul penitenciar in 
respectiva celulă „să fie exceptional de bun. Absența aparentă a organelor de pază. Dreptul de a 
sta în pat. Ac si ata la discreţie. Dacă ar fi posibil, radio cu program muzical pentru exercitarea 
poftei de viata. Lectură nepolitică în prima etapă. Apoi, în doze mici literatura politică”. Celula 
trebuia să conţină aproximativ 200 de oameni, distribuiţi în „10 conferentiari, 10 care fac 
autodemascari, 10 restructurati de la Piteşti şi Gherla, 35 recalcitranti, 40 pocaiti şi lecuiti şi 100 
şovăitori” (Idem, dosar nr. 310004, vol. 1, f. 153). 

384 Thidem, £. 152. 

385 Thidem. 

386 Grupurile erau: 1. Vojen, Bidianu, Budisteanu; 2. Dumitrescu-Borsa, Ibrăileanu, Bernea; 3. 
Bulhac, Groza, Tibi Teodorescu; 4. Eugen Teodorescu, Bălănescu, Ionescu Remonto; 5. Ghica, 
Duliu Stere, Ilie Niculescu; 6. Chioreanu, Petrascu, Mironovici (Ibidem). 

387 Thidem. 

O atare organizare trebuia să asigure, la final, „discreditarea legionarismului, 
compromiterea şefilor, deceptia si scârba şi... teama că s-ar putea repeta experiența de la 
Piteşti-Gherla”, toate producând „o capitulare în masă a legionarilor”, o „reducere a 
numărului rezistențelor” şi, implicit, izolarea acestora „de masă”%8. În bună măsură, 
intuițiile lui Biriş au fost folosite de strategii G.O. Conceptul de „autodemascare 
dirijată”, un eufemism secretat de logica reeducării de tip Piteşti, a fost intens pus la 
lucru în „camerele” de reeducare, a căror arhitectură a copiat, în 1962-1963, modelul 
birist. Plasarea strategică în celule a unor foști studenţi legionari, trecuţi pe la Piteşti, cei 
mai multi dintre aceştia fiind recrutați ca surse ale G.O., constituind exemplul viu al 
cedării, al distrugerii interioare3, a fost una din fatetele extrem de eficiente ale noului 
dresaj ideologic. 

Încheiem analiza producţiilor operative biriste cu un alt plan al propriei folositi, 
o „notă” cu propuneri pentru accelerarea prăbuşirii legionarilor 5%, centrat în jurul 
convertirii liderilor legionari la comunism*!. Ca şi în precedentul text, tot terapia de şoc 
era cea recomandată pentru dizolvarea rezistentelor**?. Totul pleca de la observația că, 
în ciuda unor notabile rezultate ale reeducării, „unitatea moral-politică legionară” 
rămăsese, totuși, neafectată. Disensiunea simişti versus antisimisti nu luase, încă, „forme 
antagoniste”39%, cum se sperase. „Există chiar o tendinţă de slăbire, de diluare a acestei 
contradicții”, avertiza Biriş. Prin urmare unitatea trebuia „spartă”, printr-o reacție de 
soc, concretizată în „crearea unei forte, care să militeze fatis pentru necesitatea 
recunoaşterii sistemului mondial socialist”. Era vorba despre, un grup care să dea 
lovitura, compus din „vârfurile docile”%, oameni situabili în afara oricărei suspiciuni de 
contaminare cu marxism. Ei nu trebuiau, însă, izolați fiecare în mijlocul unor celule 
ostile, pentru că în atari situații „prestigiul agitatorului se diluează”, ci coagulati într-o 
„acţiune concentrică şi dirijată a unui grup de agitatori” 35, Astfel, cei convertiți la 


388 Thidem. 

389 Amintim aici o mărturie a lui Ilie Niculescu, care fusese pus in aceeași celulă, pentru a-i fi 
distrusă rezistenţa, cu un fost deţinut de la Piteşti, Constantin Păvăloaie. Stătuseră 11 luni 
împreună. „Am avut mari tulburări”, povestea Niculescu după experiența convorbirilor cu 
acesta. Păvăloaie îi mărturisea: „Domnule, eu nu mai cred în nimic, am fost asa de înfrânt, încât nu 
mai cred în nimi’ [subl.n.]. Suportase „toate bătăile” şi „văzând prăbuşirea morală a tuturora”, ,,s- 
a prăbuşit şi el” (Idem, dosar nr. 65054, vol. 4, f. 37 [cota SRI]). 

5% Idem, dosar nr. 310004, vol. 3, ff. 151-156. Nota nu este datată, contextual putându-se 
aprecia că a fost scrisă în a doua jumătate a anului 1961. 

391 Ceea ce tinea să remarce V.B. la momentul redactării acestei „note” era că se conturase „0 
nouă sinteză a fenomenului legionar”, constând într-o „adaptare la noile condiţii istorice si 
politice”, Mişcarea Legionară dovedind prin aceasta „că este aptă să se adapteze la realități” 
(Ibidem, f. 151) Vechea obsesie biristă, a unei sinteze între ideologia extremei drepte şi 
rudimentele unei etici de stânga, isi spunea cuvântul. 

32 Rezoluţia pusă de Crăciun pe acest document acredita propunerea: „Este valabil să facem 
spărtură” [între simisti si antisimisti, n.n.] (Ibidem, f. 156). 

393 Ibidem, f. 151. 

394 Ibidem, £. 152. 

395 Thidem. 

marxism putea produce „o acțiune şoc”, menită să angajeze „totalitatea masei 
deţinuţilor legionari” 396, 

Biriş realiza că un atare grup trebuie receptat ca o necesitate naturală, trebuind 
să se impună de la sine. Pentru asta trebuiau create anumite premise conflictualizante, în 
primul rând „înăsprirea temporară a regimului penitenciar, motivată politic”, care să 
producă „o agitație pregătitoare a evenimentului” 37, După suportarea efectelor, 
deţinuţilor ar fi trebuit să li se pară o veritabilă opțiune convertirea, un pret acceptabil 
pentru o îmbunătăţire a vieţii carcerale. Optimist în legătură cu efectele acestor măsuri, 
Biriş le sintetizează folosindu-se de şase cuvinte, pe care le redăm în toată simplitatea 
lor nuda: o gravă scindare, o abatere, o xdruncinare, O capitulare, o capcană pentru cei „abili” 
si reducerea la minimum a intransigentilor. 

Prudent, când a fost vorba să-şi precizeze poziţia în contextul grupului de şoc, 
a preferat să nu fie direct angrenat, el, cel cunoscut pentru o „poziţie legionară fatisa si 
intransigentă”. O mărturisire directă a propriei convertiri ar produce „multă tulburare în 
multe conştiinţe legionare” şi i-ar îndepărta pe cei care „au o fobie pentru marxism- 
leninism”, „luându-mi-se, astfel, posibilitatea de înrâurire”, atentiona Biris*°8. Trebuia 
acționat mult mai subtil, legionarii fiind „puşi în situaţia de a înţelege că în viața mea a 
intervenit un eveniment recent, deosebit de important, care să pregătească anunțarea 
schimbării poziţiei” °°. Evenimentul era, de fapt, anunţarea unei de/egări, a punerii în 
practică a unei responsabilități. Biriş trebuia să apară ca cel care, acceptând implicarea 
ideologică de partea Partidului Comunist, se sacrifica pe sine pentru masa deţinuţilor 
legionari. Pentru salvarea acestora, propria poziție eroică merita să fie sacrificată. „salvarea şi 
reintrarea in viata a masei legionarilor deţinuţi va oferi o bază solidă, o justificare 
plauzibilă pentru sacrificarea poziţiei mele «eroice» legionare. În aceste condiții, mi-aş 
putea salva prestigiul, reputaţia de om de atitudini curajoase, om plin de abnegatie, care 
se sacrifică pentru binele celor mulți” 400, Urmează zece puncte ale planului propriei 
folosiri. Rezervandu-si un rol de prim rang în noua turnură, proiectându-se drept alesul 
legionarilor, propunea ca zvonul privind alegerea lui de către G.O. să fie difuzat în 
penitenciar. O victimă inocentă care se sacrifică, prelungind, astfel, /egato-ul legionar, 
rămânând — pentru membrii sectei ideologice — un fidel care îmbrăcase, temporar şi 
dureros, haina de lup a tortionarului. O „victimă”, care nu-și uita, însă, orgoliul, 
pozitionandu-se, în prim-planul noii lupte formative, pentru o renăscută identitate 
ideologică. 

Planul n-a fost deloc pe gustul lui Crăciun, în ciuda elaborării lui amănunțite şi 
a unor bune intuitii psihologice. Ceea ce il deranja pe șeful G.O. era posibilitatea ca 
poziţia intenționat duplicitară a lui Biris să trezească în masa legionară amintirea 
victoriei, in termeni asemănători, a lui Luca Damaschin la începutul anilor '50, atunci 
când reușise să devină informator al Grupei „D”, rămânând, totodată, fidel legionarilor. 
În alti termeni, vehicularea duplicitatii nu putea fi însoţită de serioase garanţii de 


39% Ibidem, f. 153. 
59 Ibidem. 
398 Ibidem, f. 154. 
399 Thidem. 
400 Thidem. 

onestitate din partea lui Biriş. Posibilitatea jocului dublu nu era agreată, pentru că ar fi 
însemnat că Biriş negociază de pe picior de egalitate cu ofițerii G.O. Ori, stăpânul era 
unul singur si asta trebuia să se ştie. Ambiguitatea lui Biriş putea fi citită favorabil de 
legionari, ca una care-i proteja, chiar dacă ea ascundea — în fapt — o înşelăciune 
manipulatoare. Dincolo de rafinamentul potenţial al stratagemei, stătea, totuşi, orgoliul 
celui care trebuie să impună o „linie? si să nu negocieze niciodată cu „criminalii”. 
„Capitularea lor trebuie să fie fără motivări, fără condiţii; să se prăbuşească cu ajutorul 
nostru sub povara păcatelor, a jafurilor și a crimelor ce le-au făcut”, nota brutal 
Gheorghe Crăciun“!. Refuză, aşadar, implicarea diversionistă a lui Biriş, acceptând, 
însă, crearea „spărturii” în masa legionară prin unii decişi să se „manifeste fățiș” 4°. 
Alături de şefi, trebuia „mobilizată” şi „masa”, pentru a cărei organizare şeful G.O. 
propunea folosirea Fabricii și a unor celule mari din Secţia a V-a. 

„Nu o acțiune de soc, ci mai multe şocuri |s.n.] pentru mai multi”, sintetizează 
Crăciun diferența de optică strategica4. 


„Imperecherea” cu preotul Ioan Dumitrescu. 18 martie — 20 mai 1960 
„Stând împreună, cred că mi s-ar confia fără rezerve” 404, 


Primit la Aiud pe un anumit fond de suspiciune, în ciuda celor 11 ani care 
trecuseră de la evenimentele de la Suceava, Biris a trebuit, treptat, să-și construiască o 
legendă. Cele patru luni petrecute in Aiud în 1948 (iunie-octombrie), fuseseră marcate 
de ceea ce protagonistul observase la un moment dat cu acuitate. Era „trecut sub 
tăcere”, fiind vorba — cu un termen german mai adecvat — de o ,,todschweigen’’, „a trece 
sub o tăcere de moarte” 405, Asta nu însemna doar indiferență si adversitate, ci şi 
suspiciune, delimitare, izolare, respingere, acuza privind colaborarea cu comuniștii şi, 
mai cu seamă, abjurarea credinței", părând să fi creat o ruptură între fostul secretar 
general al Ministerului de Interne şi fruntaşii legionari din Aiud. Atmosfera nu era 
determinată, în 1957-1960, doar de evenimentele de la sfârşitul anilor '40, ci si de 
informaţiile noi furnizate ofiţerilor de la Direcţia a III-a si celor de la Grupa „D” de 
preotul loan Dumitrescu Borşa. Cu acesta ofiţerii G.O. purtaseră tratative din 1958, 
obţinând treptat colaborarea şi participarea directă la reeducare. 


401 Thidem, f. 156 verso. 

402 Thidem, f. 156. 

403 Thidem. 

404 Marturisirea, de la începutul lui 1960, îi aparține lui V.B., fiind parte din argumentarea 
propunerii de plasare in celulă împreună cu loan Dumitrescu (Ibidem, vol. 2, f. 247). 

405 Tdem, dosar nr. 264316, vol. 1, f. 156. 

406 Vorbim de dimensiunea ideologică a credinţei, nu de credința religioasă in sens strict. Ceea ce 
este definitor pentru logica fidelitatilor legionare este un sistem de credințe prins în interiorul 
unei ideologii a extremei drepte. Calitatea de membru sau, mai curând, adept al Mişcării 
Legionare presupunea o delegare, o servitute în favoarea unui scenariu de tip mesianic, fata de 
care principala atitudine exersată era credința. 

407 În cazul lui loan Dumitrescu nu a fost necesară racolarea efectivă din două motive: Borsa a 
fost de la bun început (1957-1958) dispus să ofere informaţii despre colegii de celulă şi să se 

Suntem in fata primului mare moment operativ al reeducării de la Aiud. Agentul 
fusese pregătit, avuseseră loc cu el numeroase discuții, este pus să scrie câteva sute de 
pagini de declaraţii ș.a.m.d., iar când lucrurile au părut ca sunt sigure, este racolat. 
Inscenarea relatată în rândurile de fata este prima lui „lansare” şi verificare ca agent. 
Borsa se remarcase printr-o virulență antisimistă, care-l recomanda pentru „ciocnirea” 
cu cel pe care administrația dorea să-l legendeze ca mare simist. Preotul era sursa 
scenariului colaborării lui Sima cu directorul Sigurantei Statului, a coniventei dintre Biris 
si Sima cu scopul informării lui Moruzov, a denuntarii unor legionari, care ar fi încăput 
astfel pe mâinile poliției ş.a.m.d. Povestea a constituit un prim pas în distrugerea 
credibilității conducătorilor Legiunii, mai exact o primă etapă a „surpării” legendarei 
principialitati legionare. Inducerea scenariului 7răzări, păcatul suprem al oricărui fanatic 
credincios, era singurul în măsură să mineze suportul adeziunii neclintite fata de 
ideologia extremei drepte. Contestarea modelului ierarhic, singurul reper moral pentru 
masa legionară, a fost unul din obiectivele cheie ale planului de la Aiud. Comuniștii, din 
motivele deja discutate, intuiseră riguros slăbiciunile fanatismului ideologic şi regimul 
delegării responsabilităţi către o ierarhie sacrosanctă, legitimată charismatic. 

Influenţa unuia asupra celuilalt, dar în primul rând posibilitatea utilizării lui 
Borşa in discreditarea controlată a lui Biriş, pentru ca, definitiv înfrânt+%, acesta să 
poată fi folosit, cu depline efecte, împotriva Mişcării au determinat organizarea unei 
întâlniri între cei doi. Verificarea reciprocă este un al doilea motiv. Obţinerea unor 
argumente puternice pentru dovedirea colaborării lui Biriş cu Moruzov era miza 
punctuală a lui Crăciun. Momentul a fost cu siguranță bine pregătit, Borşa lucrând 
direct cu ofițerii Direcţiei a III-a încă din 1957, el constituind — datorită urii antisimiste 


x» 


viscerale, necontrolate — o „victimă” predestinată pentru racolare si folosire+!0. Alegerea 


implice activ şi cu convingere în reeducare. Al doilea motiv a fost legat de profilul antisimist 
extrem de pronunțat şi, de altfel, public, care-i asigura suspiciunea colaborării în rândurile 
majorităţii deţinuţilor cu care intra în contact. Prin urmare, una din condiţiile racolării, 
conspirativitatea, nu putea fi îndeplinită. Borşa a funcționat ca un prolific agent de influență, desi 
cu o credibilitate, în rândurile deţinuţilor, fisurată de cunoscuta sa ură viscerală împotriva lui 
Sima. 

408 Cum se va vedea, Biriş mai avea o redută pe care n-o cedase. Era teza trădării Comandantului 
Sima. Lansarea unui agent, în care Crăciun isi punea atâtea speranțe, vulnerabilizată de o credință 
încă neînvinsă, nu putea merge mai departe. Cucerirea acestei ultime redute s-a făcut cu sprijinul 
preotului loan Dumitrescu Borșa. 

409 „Va trebui ca Borşa să rămână cu Biriş în celulă, cei trei [este vorba despre Nicolae Ginara, 
Ioan Calmuschi si Traian Lucuţă, n.n.] să fie scoși la rand şi după ce vor analiza si discuta în doi 
problemele, apoi vor fi scoşi ambii şi vor da declaraţii, apoi vor fi separați, având fiecare 
legionari corespunzători în celule. După limurirea problemei în legătură cu Biris, dacă a fost sau nu 
agentul lui Moruzov, si mai ales dacă a lucrat din ordinul lui H.S. |subl. n.], vom raporta conducerii”, 
nota colonelul Gheorghe Crăciun pe o informare a agentului „Capos Nicolae” din 20 martie 
1961 (A.C.N.S.A.S., fond Documentar, dosar nr. 13484, vol. 6, f. 185). 

110 Borşa recunoştea, în perioada de care ne ocupăm aici (martie-mai 1961), că „acuma ei se 
folosesc de mine pentru că mă ştiu dușmanul lui Sima” (Idem, fond Informativ, dosar nr. 
264316, vol. 1, f. 171). Elemente privind tatonarea şi ulterior folosirea preotului Ioan 
Dumitrescu ca agent de influenţă, fără să fie efectiv racolat, se găsesc la Idem, fond Documentar, 

momentului a depins de derularea, cu bune rezultate, a primelor contacte ale ofițerilor 
securității cu Biris, imediat după aducerea lui în penitenciar. Totodată, o lungă perioadă 
de izolare prealabilă constituia, pentru amândoi, o premisă foarte eficientăt!!. 

Borsa îl vedea drept „unul dintre cei mai devotați oameni ai lui Sima” #2, 
considerând că proaspătul coleg de celulă avea „partea lui de contribuţie” la eliminarea 
lui din Miscare*!3, mărturisind, totodată, că Biriş avea împotriva lui „o ură până la 
exterminare”+14. La rându-i, Biriş recunoștea că nu avuseseră relaţii „20 de ani”, timp în 
care „dumneata ai spus despre mine ce-ai spus”, „eu am spus ce-am spus şi ai ştiut. Cu 
toate acestea, noi, după 20 de ani, putem sta, cum stăm aici. Să examinăm situația” 415, 
Preotul loan Dumitrescu rămăsese în conştiinţa legionarilor ca unul care luptase pe 
frontul franchist în Spania, bucurându-se de încrederea lui Codreanu. „Poziţia lui 
morală” nu era, în schimb, la fel de strălucită ca notorietatea lui legionară, observa cinic 
Biriş. Rămăsese din 1938 „rupt şi străin de organizația legionară”. Luna martie 1961 îl 
găsea „trecut de 60 de ani si grav bolnav de ulcer”. „O bună doză de şiretenie, ipocrizie 
şi amoralism îi sunt specifice”416, completa tabloul Biris. 

Suntem în 18 martie 1961. Cu o zi înainte lui Biriş i se luase un angajament de 
colaborare cu Grupa Operativă, pe care-l semnează olograf. Crăciun, secondat de 
căpitanul Ioan Nodiţ, redactează un „planul de dirijare” a lui Biris 4!7. Încrederea 
acordată se datora celor mai bine de doi ani de tatonare, discuţii, declaraţii şi analize 
construite de protagonist împreună cu reprezentanţii Direcţiei a III-a (atât cei de la 
Bucuresti, cât si cei din penitenciar) si cu cei ai Problemei „D” şi ulterior Grupei 
Operative. Biriş fusese „determinat să-şi schimbe poziţia”, făcuse „declaraţii în scris cu 
caracter demascator’’*!8, devenise un element de încredere. „Imperecherea” celor doi se 
dovedea utilă din mai multe considerente. În primul rând, trebuia verificată loialitatea 
proaspătului agent în fata unor acuze de trădare atât de dure, pe care Borşa se pregătea 
să le lanseze in fata lui. Potenţialul conflict dintre ei putea fi folosit pentru scoaterea la 


dosar nr. 12609, vol. 1, ff. 1-58, 154-205, 206-225. Declaraţiile de aici sunt luate în prima parte a 
anului 1960. 

411 Înainte de a fi fost adus în celula 53 din Zarcă, Biris fusese ţinut la izolare (adică singur într-o 
celulă din Zarcă) timp de şase luni, între octombrie 1960 - martie 1961 (Idem, fond Informativ, 
dosar nr. 310004, vol. 2, f. 187, Idem, fond S.LE., dosar nr. 22408, vol. 1, f. 227). 

+12 Tdem, fond Documentar, dosar nr. 13484, vol. 6, f. 155. 

+15 Nu a fost vorba despre o eliminare în sens strict. Admis, din septembrie 1940, în „Forul 
legionar”, Dumitrescu Borşa aspira la o demnitate în stat, care nu i se oferise. Tensiunile 
intestine de la vârful Legiunii au determinat ca aripa aflată sub autoritatea profesorului Codreanu 
să încerce preluarea conduceti, la care luase parte şi preotul Dumitrescu. Ca efect al acestei 
acţiuni, susținătorii demersului au fost trimişi în provincie, într-o formulă de „exil”. Vezi, mai 
sus, nota 49. 

+14 Fragmentele aparţin unei declaraţii despre întâlnire, semnată de loan Dumitrescu 
(A.C.N.S.A..S., fond Informativ, dosar nr. 264316, vol. 2, f. 59). 

+15 Ibidem, vol. 1, f. 160. 

+16 Tdem, dosar nr. 310004, vol. 2, 178. 

47 Planul de dirijare „pentru perioada cât va sta în camera cu deţinuţii c[ontra] r[evolutionari| 
Dumitrescu F. loan-Borşa, Calmuschi Ion şi Lucuta Traian” (Ibidem, ff. 199-201). 

+15 Tbidem, f. 199. 

iveală a „crimelor şi fărădelegilor” legionare. Apoi, agentul de influență V.B. trebuia 
consolidat în rolul major ce i se pregătea, cel de lider informal al comunităţii legionare, 
care refuzase să trădeze, să colaboreze și care putea, astfel, fi ispitit cu o poziţie de 
conducere. Mitul „dialogului politic” dintre reprezentanţii Mişcării şi cei ai Partidului 
Comunist este resuscitat“. În ce măsură mai credea cineva în viabilitatea acestuia, si de 
fapt, care era rolul operativ al acestei fantasme compensative? 

Una din strategiile operative ale unității de contrainformaţii din Aiud a constat 
în întreținerea mitului „dialogului politic”% pe care Partidul Comunist l-ar fi căutat cu 
Mişcarea Legionară. Biriş era dirijat să ridice problema dacă el putea reprezenta adecvat 
o asemenea perspectivă, dacă ar putea fi numit un „şef” reprezentativ al acesteia. 
Sugestia că se căuta un asemenea dialog a fost indusă de G.O. pentru a da consistenţă, 
corp, contur, profil conducerii legionare, „comandamentului legionar” şi ierarhiei aferente. 
Nu exista nici un „dialog”, nici o intenţie, nimic. Era, alături de stratagemele Grupei 
Operative, orgoliul unor fruntași legionari care, poate ca strategie de supravieţuire, 
construiau contrafactual guverne, se vedeau semnând un protocol cu Partidul 
Comunist, imaginandu-si că Mişcarea Legionară este, încă, o „forță politică”. Cu Biris, 
cultivarea vanitatii de a se vedea în fruntea unei formule de reorganizare a Mişcării, care 
să fie dincolo de conflictul simisti-antisimisti, a fost una din procedurile operative cheie 
ale G.O.*!. Nu a fost niciodată un partener politic pentru Partidul Comunist, nu doar 
pentru că ideea însăşi de parteneriat politic în optica acestuia din urmă era acoperită de 
subversiune si diversiune, ci pentru că o prezumtiva alianță cu Mişcarea Legionara nu i- 
ar fi folosit la nimic. Ideea n-a reprezentat nimic altceva decât o iluzie compensativă 


+19 Primele încercări de apropiere avuseseră loc în intervalul 1945-1948, când Partidul Comunist 
a folosit o stratagemă similară, încercând să măgulească orgoliul anumitor lideri legionari dispuşi 
să investească încredere în scenariul unei posibile colaborări pentru „reconstrucția țării”. 

40 A.C.N.S.A.S., fond Informativ, dosar nr. 264316, vol. 1, f. 174. Mitul interlocutorului politic 
este reactivat într-o analiză recentă a istoriei Mişcării Legionare (Ilarion Tiu, Istoria mişcării 
legionare, 1944-1968, prefață de acad. Dinu C. Giurescu, Târgovişte, Editura Cetatea de Scaun, 
2012, pp.14-15). Autorul precizează că ipoteza însăși a studiului său este circumscrisă de acest 
mit: „Teza pe care o susţinem, în urma cercetării întreprinse, este că Mişcarea legionară a reușit 
să rămână o organizaţie politică şi după 23 august 1944, deşi oficial nu i-a fost reconfirmat nici 
un moment acest statut. Desi fostele partide politice care activaseră înainte de februarie 1938 şi- 
au putut relua activitatea, legionarii nu au beneficiat de acest drept, în baza convenției de 
Armistitiu, cate interzicea activitatea organizațiilor de extrema dreapta. Totuşi, neoficial, 
legionarii erau considerați parteneri de dialog politic atât de comunişti, cât si de celelalte partide 
democratice”. Autorul merge mai departe, afirmând că şi „după instalarea definitivă a regimului 
comunist, în 1948, Mişcarea legionară şi-a păstrat statutul de organizaţie politică, pe fondul 
aceluiaşi prezumtiv război «iminenb» între Est si Vest”. Nu este deloc clar ce semnificaţie este 
alocată aici sintagmei „organizație politică”, dat fiind faptul că Legiunea era departe de a mai 
avea o formulă organizatorică articulată după 1948, părând mai degrabă rezultatul unei citiri 
amplificatoare a Securităţii, dispuse să contureze mai consistent „pericolul legionar”, pentru a 
justifica o serie întreagă de măsuri cu caracter represiv. 

421 O spune explicit colonelul Gh. Crăciun, într-o rezoluţie la o declaraţie pe care a dat-o V.B. la 
21 aprilie 1961: „Vom face un plan de folosire în continuare a lui Biris şi paralel de lucrare a lui 
L] prin care vrea un partid legionar care să nu fie nici simist, nici antisimist dar să fie legionar |subl. n.’ 
(A.C.N.S.A.S., fond Informativ, dosar nr. 310004, vol. 2, f. 147). 

pentru cei încarcerați şi o strategie a Securităţii de atragere diversionistă a 
responsabililor legionari +2. Sigur, iluzia conspirationala, că unii reprezentanți ai 
partidului înlesnesc dialogul politic cu legionarii, anticipând o viitoare ,,prabusire’’4?> a 
regimului — aceasta fiind una din poveștile care au făcut parte din folclorul legionar de 
detenție —, este parte din mecanismul suplu de autoiluzionare. Un constructivism 
compensativ. Borşa alimenta iluzia, „reproducând” o întrebare a unui anchetator, prin 
care îl „sonda” dacă „Biriş este un om cu cap”, prin urmare dacă poate fi folosit în 
conducerea Mişcării în viitor şi într-o formulă negociată de dialog politic cu Partidul 
Comunist. 

Biriş însuși inaintase în evaluarea problemei. Dacă la sfârşitul anilor "40 era 
convins, în contra valului optimist, că „mişcarea legionară încetase de a mai fi tratată 
«politic» şi că guvernul este hotărât să-i aplice un tratament «polițist» şi penitenciar, 
urmărind zdrobirea ei”, o replică dură pe care decisese s-o folosească împotriva celor 
care-l credeau cel mai nimerit, în context, pentru negocieri cu Partidul Comunist, 
discuţii menite îmblânzirii regimului penitenciar pentru legionari*%, două decenii mai 
târziu Biriş este dispus să imbratiseze scenariul, lăsându-se preluat într-un paradoxal 
proces de salvare prin convertire a membrilor legionari, un amestec de cinism, 
iluzionare şi orgoliu. 


422 Este greu de apreciat cu câtă realitate erau dispuși deținuții legionari să crediteze aceasta 
ipoteză. În opinia noastră, deşi intens întreţinută din considerente operative, sugestia era privită 
cu mult scepticism de mediile legionare, fără, însă, a o putea definitiv exclude. Capacitatea de 
seducţie a ideii nu trebuie, pe de altă parte, complet subestimată, dovadă stând şi înscenarea cu 
succes a „comandamentului legionar” din a doua jumătate a lui 1961 din celula 55 Zarcă, chiar 
dacă în acest caz nu prezumatul dialog cu puterea comunistă era principala miză. Un apropiat al 
lui Biriş, Ilie Niculescu, deşi conștient că „ceea ce se făcuse odată [in materia colaborării cu 
comuniștii, n.n.] nu se poate repeta deoarece pactul din 1945” produsese „o derută morală care a 
dus la o cădere de nivel”, favoriza, totuşi, sugestia unui dialog politic (Ibidem, vol. 3, f. 306). 
Imaginandu-si o „conjunctură politică de mâine”, unde Mișcarea „trebuie să aibă specificul ei 
ideologic, putând a face anumite concesii la capitolul politic pentru a se strecura pe moment |subl. n.], 
datorită greutăților ivite în cale” (Ibidem, 307), înţelegerea era privită ca o strategie de 
supravieţuire. Cum, însă, „mişcarea legionară este o realitate care va trebui să se manifeste in 
concret, politic, ca forță organizată, (...) discuţiile cu Partidul Comunist se vor duce de la partid 
politic la partid politic”, admitea Nicolescu (Ibidem, ff. 307-308). 

423 Idem, dosar nr. 264316, vol. 1, f. 175. 

424 Thidem. 

425 Tdem, fond Documentar, dosar nr. 13485, vol. 10, f. 260. 

426 În contextul anilor 1945-1948, unul dintre cei mai buni prieteni ai lui Biriş, Alexandru Ghyka, 
il considera cel mai nimerit să ducă tratative cu reprezentanţii Partidului Comunist. „I-am arătat 
lui Ghika că nu există nici un motiv serios care ar putea să determine guvernul să inițieze discuţii 
cu caracter politic cu mişcarea legionară, care se compromisese definitiv prin încălcarea 
angajamentelor luate de Petrașcu Nicolae față de fosta conducere a M.A.I. si că după zdrobirea 
organizaţiei legionare prin arestarile din 1948, legionarii nu mai puteau prezenta pentru guvern 
vreun interes de ordin politic, ci cel mult poliţist”, destrăma iluziile Biriş Idem, fond Informativ, 
dosar nr. 310004, vol. 2, f. 421). 

Biriş trebuia „lansat”, iar contactul „în lumea asta mixtă”, cu „exponentul cel 
mai extrem (sic!) al acțiunii de ură antisemită” 47 constituia nu doar o necesară 
verificare, ci şi posibilitatea predării unor importante informaţii demascatoare. 
Materialul cu care venea Borşa era unic. El era vehiculul „trădării? comandantului 
Mişcării, avea „probe”, „văzuse” etc. Biriş trebuia confruntat cu asta, iar apoi trebuia 
obţinută de la el declaraţia explozivă că el însuşi fusese unul din agenţii Sigurantei. 
Crăciun şi Nodit îl instruiesc strict înainte de „împerecherea” cu Borsa. Trebuia să 
manifeste „multă prudență, să fie rezervat”, să amintească despre „ancheta grea” pe care 
o traversase, despre faptul că i se pregăteşte un nou proces, să apară ca victimă a 
legiunii, ca unul care „suferă pentru Mişcarea Legionară” şi din cauza ei, să nu dea prea 
multe detalii despre activitatea sa legionară, să sugereze că „este un ostaş disciplinat al 
comandantului”, că se „mişcă pe linia indicată de comandant”, trebuind să evite afişarea 
ca şef, ci doar ca element disciplinat, ca unul care gândeşte precum Comandantul*®. 

Întâlnirea s-a produs în după amiaza zilei de 18 martie 1961, în celula 53 din 
Ziarcă. Borşa si Biriş nu se mai văzuseră din 1940. „La deschiderea ușii m-am găsit in 
fata detinutului legionar Dumitrescu Borsa, pe care l-am recunoscut, deşi nu-l mai 
văzusem de peste 20 de ani. Acesta n-a schițat nici un gest din care s-ar fi putut deduce 
că m-a recunoscut” 42, relata Biriş. Şi unul, şi celălalt povestesc anchetele prin care 
trecuseră, Biriş menţionând „anchetatori penali de la Bucureşti”4%0 care veniseră special 
pentru el la Aiud, amintind de „condiţiile foarte grele” traversate şi de faptul că se 
„aşteaptă la un nou proces”%!, totul conform instrucțiunilor primite. Borşa pozează, la 
rându-i, în detinutul anchetat, aflat sub o strictă supraveghere. 

La câteva ore după închiderea celor doi, sunt aduşi în celulă inginerii loan 
Calmuschi (37 de ani)%2, „speriat si dezorientat, prăpădit şi cu aspect de vechi puscarias, 
care a avut nevoie de oarecare timp pentru a-şi reveni din ecuaţia pe care i-o cauzase 
transportul cu mantaua in cap” si Traian Lucuta (45 de ani)‘, care „a intrat în 


427 Idem, dosar nr. 264316, vol. 1, f. 150 (Bitiş îl descria astfel pe loan Dumitrescu). 

428 Idem, dosar nr. 310004, vol. 2, f. 201. 

429 Thidem, £. 147. 

430 Ibidem, f. 148. 

431 Thidem. 

%2 loan Calmuschi (Kalmuschi), n. 1924, absolvent al Politehnicii din Bucuresti (1948), inginer, 
fost membru F.D.C. în organizaţia de Bucovina. Arestat în iunie 1958, a fost condamnat la 25 de 
ani m.s.v.. Până în toamna lui 1960 a stat închis la Uranus, de unde a fost transferat „împreuna 
cu Groza Nicolae, Radu Gyr şi alte 4 sau 5 persoane” la Aiud. Era „slab, bolnav de colită si 
speriat peste măsură”, „avea nopţi agitate, cu cosmare punctate de gemete”, asa il descria Biris 
(Ibidem, ff. 136-137, 160). Acceptă reeducarea din primul moment, fiind numit ulterior şef de 
club (Idem, dosar nr. 65054, vol. 6, f. 227 [cota SRI]). 

43 Idem, dosar nr. 310004, vol. 2, f. 149. Tabloul îi aparţine lui V.B. 

+4 Traian Lucuţă, n. 1916, studii liceale la Deva si Arad, absolvent al Facultăţii de Electro- 
Mecanica din cadrul Institutului Politehnic din Bucuresti, membru al Miscarii Legionare din 
1936 (Ibidem, f. 156). Face războiul pe frontul de răsărit in calitate de comandant al unei unități 
de transmisiuni, cade prizonier la Cotul Donului, fiind eliberat din prizonierat în 1948, când 
revine in tara. Intra în producție la Intreprinderile „Steaua Roşie”, „9 Mai”, „Mao Tze Dung”, 
ajungând, ulterior, director adjunct în cadrul Ministerului Construcţiilor. Este arestat si 
condamnat la moarte în 1958 în cadrul lotului Constantin (Puiu) Atanasiu, cu care fusese coleg 

camera foarte degajat, cu o înfăţişare de om sănătos, viguros care nu purta amprenta 
caracteristică a deţinutului”*5, deţinuţi legionari condamnaţi în 1958. Amândoi erau 
agenţi ai Grupei Operative. In fapt, în modalităţi diferite, toți cei din celula 53 Zarca 
erau agenții Securitati*’. Ulterior a fost introdus şi Nicolae Ginara, „țăran macedonean 
din comuna Mihai Viteazu, Constanţa”4%%8, folosit în orb ca agent de acoperire. Rolul 
prezenţei lui, dincolo de declaraţiile care i se cereau, era acela de a îndepărta suspiciunea 
din jurul celor doi agenți, despre Ginara ştiindu-se în detenție că era unul din 
informatorii administratiei#°. Agenţii trebuiau să creeze „o bază de discuții” 40, să aducă 
elemente noi din exterior, sarcină de care se achită foarte bine. 


de arme in U.R.S.S. La recurs i se comută pedeapsa in m.s.v., fiind trimis la mina de aur de la 
Brad, unde a lucrat ca tehnician până la 10 martie 1960, când a fost transferat la penitenciarul 
Aiud (Ibidem, f. 152). Atât în cursul anchetelor cât si în perioada de detenţie fusese „prelucrat”, 
convingându-se de „superioritatea sistemului socialist” (Ibidem, f. 156). 

435 Ibidem, f. 149. Tabloul îi aparţine lui V.B. 

436 Calmuschi si Lucuta „sunt colaboratorii organelor noastre”, nota colonelul Gh. Crăciun în 
Planul de dirijare din 18 martie 1961 (Ibidem, f. 200). In actualul stadiu al cercetării putem 
documenta faptul că numele conspirative sub care cei doi au funcționat au fost „Dinescu Vasile” 
(Lucuta Traian, cf. Ibidem, f. 702), respectiv „Capos Nicolae” (loan Calmuschi). La 10 zile de la 
organizarea celulei, într-o prima analiză a prestatiilor, Crăciun nota critic: „Consider că Lucuta va 
fi mai bun pentru a lămuri pe alţii decât de a duce muncă conspirativă. Este rău că nu respectă 
ordinul primit. El a fost instruit să tacă, să asculte, să înregistreze si să raporteze. Biriş si 
Calmuschi procedează corect; în ceea ce priveşte pe Dumitrescu Borşa, el nici nu se simte, ceea 
ce înseamnă că ori nu are nici o valoare în discuţii, ori procedează bine. Urmează să vedem când 
vom scoate agenții. La această dată, 30 martie 1961, vor fi despărțiți Calmuschi, Ginara şi 
Lucuţă, de Biris” (Idem, fond Documentar, dosar nr. 13484, vol. 5, f. 118). Cei cinci deţinuţi vor 
fi puşi să dea declaraţii amănunțite fiecare despre cele petrecute în celula 53 Zarcă. 

457 Este important, în context, să redăm modul în care este descrisă de Biriș apariția lui Lucuţă, 
pentru a citcumstantia colaborarea acestuia cu ofițerii de contrainformaţii: avea 45 de ani, albise 
aproape complet „din cauza tensiunii nervoase suferite cu ocazia anchetelor şi condamnării la 
moarte”. Avea „un somn neliniștit, geme adesea din cauza coşmarelor”. Ideea de a fi reanchetat 
„îl paralizează” (Idem, fond Informativ, dosar nr. 310004, vol. 2, f. 159). 

438 Tdem, dosar nr. 264316, vol. 2, f. 59. 

439 Într-o notă a Biroului găsim următoarea explicație privindu-l pe Ginara: „de profesie 
agricultor, condamnat la 25 ani m.s. Este folosit de organele noastre în acoperirea agenturii, el 
fiind bănuit de colaborare cu organele noastre. S-a ajuns la aceasta printr-o serie de măsuri 
informativ-operative menite să trezească suspiciuni asupra lui. Deşi în discuţiile ce le poartă cu 
cei [cu] care vine in contact, vrea să dovedească că nu este colaboratorul organelor noastre, nu a 
reuşit aceasta. Este inteligent, capabil să înregistreze discuţiile, fapt pentru care ne-am propus să-l 
folosim în eventualele anchete ce se vor ivi în scopul acoperirii agenturii” (Idem, fond 
Documentar, dosar nr. 13484, vol. 7, f. 170). Cu alte cuvinte, Ginara nu era agent în sensul 
curent al termenului, ci colabora cu G.O. pentru acoperirea adevaratilor agenţi. Era bănuit de 
deţinuţi că întreţine relaţii cu ofițerii G.O., ceea ce excludea conspirarea sa clasică. S-a ales 
metoda păstrării şi întreţinerii acestei suspiciuni. In alt loc, despre el, Andronic Bulhac spunea că 
a avut „tăria de a spune că administraţia caută să-l folosească” (Ibidem, vol. 14, f. 86). 

440 Idem, fond Informativ, dosar nr. 310004, vol. 2, f. 200. 

Borsa începe în forță, spunându-i lui V.B. că nu înțelege, date fiind realizările 
puterii actuale, „de ce ar mai exista o mişcare legionară’ 4, lipsindu-i obiectul. Biris 
mimează indignarea si, pe un ton de repros familiar, îi spune: „Şi dumneata, părinte, 
spui aceste lucruri?” În ciuda acestui debut furtunos, Borşa se păstrează într-o atitudine 
de ,,expectativa prudentă”+2, cum descrie, cu o anumită insatisfactie, Biris momentul. 
Atmosfera generală, altminteri, avea tendința de a „se menţine într-un cadru de 
prudentă legalitate si de organizare a unei vieţi de cameră cât mai confortabile si 
distractive” 43. Era o aparenţă, avertiza Biriş, atitudinea fiind „pur formală si de 
circumstanță” +, 

Primul „care s-a lăsat antrenat” în discuţii a fost Lucuţă. Putând da relații 
despre „viața de afară” de la mijlocul anilor "50, este lăsat să povestească. Sunt trecute in 
revistă „înfăptuirile”, diversitatea domeniilor dezvoltate, condiţiile de viata etc. „Ţara 
transformată într-un vast şantier” este trecută in revista cu minutie. „Viaţa pulsează. 
O lume nouă dedicată muncii. Intelectualii lucrează la cot cu muncitorii şi nu se mai 
poate vorbi de diferențieri de clasă”. Nimeni nu este nemulțumit, toată lumea este 
fericită. Povestitorul simte, însă, nevoia să mai înmoaie accentele în această fericită 
unanimitate: există, izolat, ,,atatatori sau pescuitori în apă tulbure”, care sunt 
„demascaţi”, „depistaţi şi ridicaţi de securitate, aplicându-li-se pedeapsa cuvenită” 448, 
Morala curge de la sine, cu o limpezime clarvăzătoare: „Îţi vezi de treabă si muncesti, 
trăieşti mulțumit si bine”+%. Lucuţă este sincer, vorbeşte din inimă, este convingător. 
„A putut să presară asupra mea şi a lui Biriş convingerea asupra realităţii celor spuse de 
el si liniştea sufletească că afară se lucrează, se munceşte si se fac realizări spre binele 
tuturor” >, nota conştiincios Borşa. Nu la fel de entuziast se va arăta Biris, al cărui ochi 
critic se dovedise mult mai vigilent. Încercând să-i depisteze strategiile de camuflare şi 
adevăratele opinii, surprinde, de pildă, că Lucuţă avea o destul de proastă impresie 
despre Armata Sovietică, care-şi recruta personalul superior din rândurile clasei 
muncitoare, neavând așadar calităţile intelectuale necesare. Pe scurt, inginerul isi 
„propusese să vorbească la superlativ de U.R.S.S.”, dar s-a scăpat... Între ceea ce dorea 
Lucuta şi „psihologia” lui era un hiatus, mai observa Biris. Face eforturi să se „fixeze” 
pe o poziție anticlericală, dar „fredonează cântece liturgice creştine” ^1, Era un „adept al 
concepţiei idealiste”, un „șovin”, comentând „cu satisfacție răutăcioasă reorganizarea 
universităţii din Cluj”. ÎI admira pe Gyr... Se vede treaba că „acţiunea de descifrare a lui 
Lucuţă”4%2, cum isi numea Biriş suita de observaţii, dăduse rezultate peste aşteptări. 


441 Tdem, dosar nr. 264316, vol. 2, f. 60. 

+2 Idem, dosar nr. 310004, vol. 2, f. 150. 

443 Ibidem, f. 151. 

444 Thidem. 

445 Ibidem. 

446 Tdem, dosar nr. 264316, vol. 2, f. 61. 

447 Ibidem, f. 62. 

448 Thidem. 

449 Tdem, fond Documentar, dosar nr. 13484, vol. 6, f. 158. 
450 Idem, fond Informativ, dosar nr. 264316, vol. 2, f. 63. 
451 Idem, dosar nr. 310004, vol. 2, f. 158. 

452 Ibidem, f. 160. 

Este rugat, apoi, să vorbească Calmuschi. Originar din Bucureşti, dincolo de 
relatarea arestării lui, trece în revistă „noul București”, de nerecunoscut, devenit o 
„mare capitală europeană’ 453, Abunda termeni ca „minune”, „extraordinar”, „frumosul 
care domină uratul”, „modern”, „lumină” etc., tabloul reconstituit fiind coplesitor. 
Borsa îi analizează prestaţia, cum o făcuse si cu cea a lui Lucuta. Observă mici ezitări 
politice, anumite ,,rezerve” 44, pe care „poate le-a discutat cu Biriş între patru ochi”. 
Privirea lui Biris, ca si în primul caz, se dovedeşte ceva mai precisă. Îi sondează 
cunoştinţele legionare, observă fata de cine anume manifesta o anumită emoție, de cine 
era ataşat. Propune plasarea lui viitoare cu aceştia, putând, astfel, „ieşi din mutismul de 
astăzi” 455, ÎI descrie ca pe un „legionar cu înclinații mistice”, care „respinge si combate 
deschis marxism-leninismul”*°. Era „bolnav, nervos, fumător pătimaş, suportă foarte 
greu viata de celulă”. „Marea lui obsesie”, manifestată printr-o „teama nestăpânită”, era 
„O nouă anchetă în legătură cu persoanele care l-au ajutat în timpul cât a fost fugar” 457, 
Unele puncte „pot fi dezvoltate”, încheia Biris... 

Ginara, adus ultimul în celulă, avusese şansa să stea cu George Manu, învățase 
o mulțime de lucruri, având şi o memorie foarte buna. El povesteşte de gospodăria 
colectivă din comuna lui. „Metodele noi, ştiinţifice”, în ciuda unei naturi nu totdeauna 
sensibile la dezideratele ideologiei, învinseseră. Oamenii, si ei, s-au pliat necesității. 
Apar, pe rând, „casa sfatului popular comunal”, biblioteca, teatrul comunal, casa de 
naşteri, casa culturală cu bibliotecă, cinematograful, noile grajduri, noul mobilier, 
alinierea caselor, aparatele de radio, medicul comunal, moaşele, farmacia, autobuzele 
etc., abundența detaliilor devenind dificilă pentru naratorul nevoit să reproducă ceea ce 
părea fără sfarsit458. Nici o descriptie nu pare capabilă să epuizeze „noul”. În plus, alege 
să recite o serie de poezii din repertoriul carceral. 

Virtutile interpretative puse la lucru în relatarea lui Biriş, sunt duse până la 
consecințe operative greu de anticipat’. Astfel, el le oferă ofiţerilor lui Crăciun un 
ingenios raționament: „repertoriul poetic” al lui Ginara poate da seama de orientarea lui 
ideologică reală şi poate oferi indicaţii operative prețioase+%. Poezia lui Gyr, „Voi n-aţi 
stat cu noi în celulă”, „prin care se arată, pe de o parte, suferințele legionarilor deţinuţi, 
având satisfacția morală a martiriului politic pentru un ideal” fiind, pe de altă parte, 
criticati cei aflați în libertate, „care se gândesc numai la satisfacţii de ordin material, 
făcând compromisuri si uitându-i pe cei închiși” 461, putea conduce la o eficientă 


453 Idem, dosar nr. 264316, vol. 2, f. 65. 

454 Ibidem. 

455 Idem, dosar nr. 310004, vol. 2, ff. 160-161. 

456 Ibidem, f. 163. 

457 Ibidem. Indicarea vulnerabilitatilor, care puteau fi folosite de ofiţerii Securităţii, a fost una din 
trăsăturile crude ale descrierilor biriste. Multe din fişele personale realizate de el au, în chip 
distinct, acest „detaliu” decisiv. 

458 Idem, dosar nr. 264316, vol. 2, f. 66. 

159 La fel ca ceilalți colegi de celulă, Biriş a fost pus să dea o declaraţie lamuritoare despre toate 
cele întâmplate şi discutate. A rezultat o mărturie de 42 de pagini dactilo (idem, dosar nr. 
310004, vol. 2, ff. 147-189). 

460 Tbidem, f. 165. 

461 Thidem. 

manipulare psihologică. Ce putea transmite un asemenea poem? Biriş ne dumireşte: 
poemul „reflectează mai mult o suferință de ordin personal”, o insatisfactie. Ori asta era 
o vulnerabilitate care putea fi speculată, orgoliul celui suferind, căruia 1 se putea plasa, în 
contra partidă, situaţia celor privilegiați. Paradoxul face că într-o capcană cu o 
scenografie similară a picat însuși Biris, care ajunsese să-l acuze pe H.S. că n-a suferit 21 
de ani de detenţie continuă şi că este total rupt de soarta legionarilor. Nu interesează 
adevărul acestor cuvinte sau indreptatirea lor, ci pasul argumentativ, logica 
autojustificării unor gesturi. Se naşte, astfel, o indreptatire: este justificat să-ți gândeşti un 
drum propriu atâta vreme cât conducătorul Miscării şi-a părăsit subordonații si mici — pe logica 
martiriului — nu le-a împărtășit soarta. Legitimitatea se naşte din justificare resentimentara, 
nu din fapte. Schema psihologică este mai importantă. Biriş anexează poemele, ca piese 
probatorii, notei. El observa si acele poeme care generează emulatie, care sunt învăţate 
de mai multi deținuți, astfel putând oferi o imagine relevantă asupra mediului legionar. 

După două săptămâni Ginara este scos din celulă, în seara aceleiaşi zile fiind 
scoşi şi cei doi ingineri+2. O săptămână Borsa si Biriş rămân singuri. Îşi declară unuia 
altuia uimirea admirativa fata de detaliile aflate de la deţinuţii intraţi recent în închisoare. 
Este o poziţie reciproc prudentă şi tactică, deopotrivă. Amândoi sunt colaboratorii 
Grupei Operative. Biris îi va reproşa ce spusese despre el in detentia de la Jilava, când ar 
fi afirmat că fusese „omul poliției”, că dăduse pe mâna acesteia pe unii legionari pentru 
a fi arestaţi, că trădase pe Belgea, Cristescu şi Cantacuzino. Nu recunoaşte că el i-ar fi 
făcut asemenea destăinuiri. Borșa este destul de empatic la reacţia, pe bună dreptate, 
scandalizată a colegului de celulă: „Inţeleg că nu-i convine că aceste puncte vulnerabile, 
care îl fac odios în fata legionarilor, să fie cunoscute de ei, si închid discuţia”*4. Nu însă 
de tot. Urmează partea preferată de fostul secretar general al partidului „Totul pentru 
Ţară”: „Prind, însă, acest moment şi-i arăt cine este Horia Sima şi legăturile pe care le-a 
avut cu Moruzov, aducându-i ca argument şi mărturisirea generalului Coroamă, că în 
casa lui, Sima s-a întâlnit în două rânduri cu Moruzov’*®. Biriş ascultă si ripostează 
sceptic. 


462 La 31 martie 1961 (Ibidem, f. 167). 

463 Ton Belgea, prof.univ. Vasile Cristescu şi avocatul Alexandru Cantacuzino erau membrii 
„Comandamentului de prigoană”, instituit după desființarea partidului „Totul pentru Tara” din 
10 februarie 1938. Vasile Cristescu a fost împuşcat pe 26 ianuarie 1939 de poliţişti, fiind 
descoperit la locuinţa unor cunoscuţi. Istoriile alternativă legionare acreditează ideea că trădarea 
locului unde acesta se ascundea s-ar fi produs din ordinul lui Sima. Ion Belgea şi Al. Cantacuzino 
sunt arestaţi si condamnați într-un proces care a început la Bucuresti la 25 iunie 1938, alături de 
alti 17 fruntaşi legionari. 

464 A.C.N.S.A.S., fond Informativ, dosar nr. 264316, vol. 2, f. 67. 

465 Ibidem. Dumitrescu pretindea că Sima fusese angajat al S.S.I, fiind plătit cu sume 
considerabile, încă din 1932 (Idem, fond Documentar, dosar nr. 13484, vol. 5, f. 49). Scopul lui 
Sima era „să pună mâna pe Mişcarea Legionară”. Mihail Stelescu însuși ar fi fost manipulat de 
Moruzov. Comandantul Mişcării l-ar fi cunoscut efectiv pe Moruzov în casa generalului 
Coroamă în septembrie 1938. Biriş, în schimb, pretindea că Sima auzise prima oară de Moruzov 
la arestarea acestuia din urmă, din 6 septembrie 1940. Motivul colaborării cu S.S.L.-ul? Încercarea 
lui Sima de a-i uzurpa poziţia de lider lui Codreanu. Chiar dacă Biriş a încercat să invoce motive 
de bun simţ (de ce nu l-a salvat H.S. pe Moruzov din arestul prefecturii Bucuresti si ulterior de la 

Prudenta lui este datorată şi propriilor rezistenţe în fata unui program atât de 
abrupt de desființare a lui H.S., dar şi prelucrărilor informative prealabile. Legenda 
presupunea pentru Biriş continuarea inflexibilitati din trecut („Am fost, sunt si voi fi 
legionar”4%7), prezervarea drumului neclintit pe linie legionară şi a unui profil de şef. În 
fata trădării” trebuia să-şi manifeste suspiciunea şi neîncrederea. Ofițerii Grupei 
Operative simtisera că orgoliul rănit în urma primirii reci şi distante cu care fusese 
întâmpinat la revenirea de la penitenciarul Suceava si ulterior in 1957, putea fi 
recompensat prin întreținerea unei imagini de lider inflexibil, dur si aspru cu sine însuşi. 
„Este plin de el, are veleitati de şef şi-i place să se complacă in această situaţie”, nota 
Borşa. Şeful G.O. intuise că Biriş dorea să joace un rol similar celui jucat în 1945 de 
Petraşcu, de actor politic cu o mare răspundere în spate, care reprezintă Legiunea, care 
preia prin decizia lui masa de legionari şi-i „salvează”. În spatele unei abile autoumiliti si 
a constantei invocari a subsidiaritatii*™ stătea, de fapt, un mare orgoliu. 

Din relatările preotului loan Dumitrescu rezulta un tablou amestecat şi straniu: 
Biriş critica formarea guvernului national de la Viena, „pus în slujba nemților”, îl critica 
pe Petraşcu pentru înţelegerea cu Partidul Comunist (de pe poziţii net legionare), 
acuzându-l că asta a prilejuit identificarea cadrelor mişcării şi a celor veniţi din 
Germania, îl apără pe Sima în chestiunea înființării serviciului secret de informații 
legionar+%, îi lăuda pe „birişti”, „oameni de înaltă conduită legionară, oameni de cuvânt, 
de onoare şi de mare credinţă în viitorul legiunii’ 40, uitând să spună vreun cuvânt 
despre dimensiunea comunistă a convertirilor de la Suceava, nu aducea nici o critică 
regimului, dar era mândru de atitudinea în proces a lui Mare şi Turtureanu. Ce nu dorea 
defel Biriş să fie supus discuţiei, dubiului sau îndoielilor era angajamentul lui de credință 
de partea extremei drepte. Acoperirea intransigentei va fi, pe tot cuprinsul detenţiei din 
Aiud, cel mai de pret capital simbolic pentru el. 

Întrebat despre natura anchetelor la care fusese supus, menţionează eliptic 
„chestiunile personale”, încercând să sugereze că este tot timpul sub amenințarea unui 
alt proces, că este vizat, că rămăsese un duşman de care Securitatea se ocupa in 
continuare. Borşa este destul de cinic dar si involuntar autoironic atunci când, în fata 
acestei mărturisiri, nota frust în declaraţia lui: „Eu am bănuit că tot aşa cum am fost eu 
anchetat, a fost şi el si nici el, nici eu, nu am stăruit asupra celor anchetate”. Si el si 


Jilava, unde era încarcerat în condiţii mizerabile, „inumane”), Borsa replica: „eu nu ştiu de ce nu 
l-a salvat”, lăsând problema nesolutionata (Idem, fond Informativ, dosar nr. 310004, vol. 2, f. 
475). 

466 Doar un exemplu din suita de contraargumente aduse de V.B.: „Dacă era omul lui Moruzov 
şi al regelui, de ce n-a rămas în guvern ci a organizat activitate [clandestină, n.n.] din septembrie 
1940, cerând abdicarea lui Carol?” (Ibidem, ff. 170-171). 

467 Idem, dosar nr. 264316, vol. 2, f. 68. 

468 Biriş a evitat tot timpul să se autopropună explicit ca voce reprezentativă a legionarilor 
încarceraţi. Dorea sa fie recunoscut ca atare, confirmat, propunerea unei posibile poziţii de 
reprezentare să-i fie, astfel, înaintată. 

49 Serviciul secret de informaţii legionar a fost înfiinţat de Eugen Teodorescu. 

470 A.C.N.S.A.S., fond Informativ, dosar nr. 264316, vol. 2, f. 69. 

471 Thidem, f. 70. 

Biriş fuseseră prelucrati informativ înainte de a fi fost „împerecheaţi”, de la fiecare 
aşteptându-se informații. 

Borsa isi construise „misiunea”, din proprie inițiativă, folosindu-se de intenţiile 
pe care le intuise din precedentele dialoguri cu ofițerii de contrainformaţii. Colonelul 
Crăciun nota într-o rezoluție în marginea notei informative a sursei „Dinescu Vasile” 
din 11 aprilie 1961: „Borşa nu a primit instructaj. El ceea ce a făcut este din proprie 
inițiativă. Lui i s-a spus simplu să vadă cum gândeşte Biris şi alții, fără să i se arate prin 
ce metode, cum să se comporte, ce să vorbească etc.”47?. Treptat, Borşa a încercat să 
sondeze adevăratele intenţii ale colegului de celulă, l-a provocat, infatisandu-i scenariul 
trădării comandantului Mişcării şi, nu în ultimul rând, a încercat să-l determine să se 
recunoască drept un veritabil lider al Legiunii, îndreptăţit să-şi asume o poziție de 
conducere si să fie, astfel, pregătit pentru dialog, Il sfătuieşte să „renunţe la punctele 
deosebitoare” fata de Partidul Comunist, să-i accepte pe acești oameni „porniţi spre 
mari realizări şi [spre] o înnoire a vieţii sociale”+5. Iar cu Sima, lucrurile erau clare, la el 
trebuia renunțat imediat, un „om care din punct de vedere politic este total 
compromis”+'4. Ideea pe care i-o strecoară Borsa este că este foarte posibil ca el, fost 
şef al unui grup important din Aiud, alături de alti conducători legionari (Chioreanu si 
Mironovici), „să fie drenati, asa cum a fost şi Petrașcu, să discute cu autorităţile unele 
chestiuni politice, luându-și angajamentul unor renunțări ce-ar duce la o ameliorare a 
situaţiei şi greutăților din închisori”+5. Succesiunea anchetelor în care fuseseră antrenați 
fruntaşi legionari din Aiud este explicată prin intenţia Securităţii de a descoperi „un cap 
politic de mare valoare”, „un legionar pe deplin realizat”, cu care Partidul Comunist este 
gata să discute. „Personalitatea legionară” cu care „organele anchetatoare” sunt dispuse 
să stea de vorbă în probleme politice nu putea fi decât Biriş. „Imensele transformări” pe 
care le suferise, cum se exprima Borsa, îl recomandau pentru amintita poziție+6. Cu alte 
cuvinte, alături de picătura de vanitate este strecurată, viguros, şi atentionarea 
responsabilităţi fata de coreligionari, pe care, nu-i asa, neconfirmând în reeducare, le-ar 
fi prelungit chinul penitenciar. 

Este de observat nu doar situarea lui Biris alături de marii comandanți legionari, 
într-o logică a discuţiilor po/zire pe care Partidul Comunist le-ar putea purta cu ei, dar si 
şantajul implicat de un eventual refuz, moneda de schimb fiind destinul populației 
penitenciare legionare, a cărei eliberare era condiționată de concesiile ce trebuiau făcute 
prin dialogul amintit. Un om cu 21 de ani de detenţie, îl măgulea Borșa, este un om cu 
putere de convingere, un om al cărui cuvânt are greutate, „avându-se in vedere si 
comportarea lui demnă”. ÎI roagă pe Biris „să reflecteze asupra acestei probleme”+75. 
La un moment dat, plusează, spunându-i de-a dreptul: „Realitatea este că tu eşti şeful 


472 Ibidem, vol. 1, f. 241. 

473 Ibidem, vol. 2, f. 70. 

474 Thidem. 

475 Tdem, fond Documentar, dosar nr. 13484, vol. 6, f. 167. 
476 Tdem, fond Informativ, dosar nr. 310004, vol. 2, f. 174. 
477 Idem, dosar nr. 264316, vol. 2, f. 70. 

478 Thidem. 

legiunii” 49, Prudent, Biris nu va imbratisa dezinvolt statutul de lider cu care s-ar putea 
negocia. Preferă, tactic, poziţia ancilară, invocând ascendentul lui Mironovici şi 
Chioreanu, cărora trebuie să le ceară, în prealabil, acordul. „Eu nu sunt şef”, avertiza 
Biriş, şi „doar în anumite situaţii pot aduce o modestă contribuție (...), prin anumite 
însușiri pe care totuşi le am”4%%0, nu am „o organizație” care să mă urmeze sau „un 
mandat” 481, Invocarea necesității stabilirii unui lider era pusă în legătură cu mitul 
discuțiilor politice cu Partidul Comunist, a căror iminenta era vehiculată abil de ofițerii 
G.O. Nu se poate discerne câte era iluzie sau calcul tactic pentru Biris sau alti lideri 
legionari, care incurajau, fie si tacit, această iluzie. 

Biriş era de acord că „ar fi posibilă, totuşi, o activitate pregătitoare pentru o 
eventuală activitate politică”4%2. De-a lungul dialogului celor doi, Borșa l-a tot încurajat 
să creadă într-o atare perspectivă, în care ar fi fost dorit ca exponent al unei linii 
potrivite a legionarismului în dialogul cu comuniștii. „Unele schimbări structurale în 
politica noastră internă” l-ar fi determinat să creadă că aceasta este linia, „noi trebuind 
să acceptăm mâna care ni se întinde pentru a ne salva şi pentru a salva mişcarea 
legionară” 483. Borşa mai spune ceva. Îi cere colegului de celulă „să aplaneze 
neînțelegerile” dintre ei, să adopte „o nouă linie politică, o linie de mijloc, care să nu fie 
nici simistă, nici antisimistă, ci legionară”, Biriş fiind considerat „cel mai indicat 
exponent al acestei linii””4%4, Solicitarea este importantă prin sugestia pe cate o conţine. 
În cadrul ideologiei legionare, între codrenisti si simisti tertul era exclus, în ciuda unor 
grupuscule de fideli, reductibile finalmente la cele două mari fidelitati genetice. Prin 
urmare „linia de mijloc” la care făcea apel Borşa era, de fapt, „noua linie legionară”, o 
încercare de a revoluţiona ideologia extremei drepte orientând-o spre comandamentele 
comuniste. 

Deşi îşi recunoștea anumite „însuşiri politice”, Biris spunea că îi lipseşte o 
Organizaţie pe cate s-o conducă; „n-am nici o organizație și n-am nici mandat” 485, 
Ipoteza noastră este că deţinuţii știau foarte bine în 1961 că nu se mai poate vorbi în 
nici un context posibil de un „dialog politic” între M.L şi Partidul Comunist, intretinand 
scenariul din considerente operative. Oferindu-se miza, se puteau selecta reprezentanții 
cei mai avizaţi, conducătorii din penitenciar ai Mişcării. Ori acesta era veritabilul scop. 
Ofițerii G.O. doreau să afle ce putea organiza Biris, ce influență reală avea, de ce relații 


+79 Idem, fond Documentar, dosar nr. 13484, vol. 6, f. 120. 

480 Idem, fond Informativ, dosar nr. 264316, vol. 1, f. 195. 

481 Ibidem, f. 238. 

482 Idem, fond Documentar, dosar nr. 13484, vol. 6, f. 123. 

483 Idem, fond Informativ, dosar nr. 310004, vol. 2, f. 175. 

484 Ibidem. O rezoluţie a colonelului Gh. Crăciun pusă pe declaraţia cadru a lui V.B. privind 
întâlnirea din celula 53 Zarcă, din 21 aprilie 1961, consemna: „rezultă în general că Biriş a 
discutat problemele serios, având [o] poziţie corespunzătoare în discuţiile cu Borșa. Vom corecta 
unele greşeli ce le-a făcut, ca aceea că va renunţa la Horia Sima fiindcă este posibil să se ducă 
tratative cu el [uu se puteau duce tratative între legionari cu el, dacă renunța la H.S., n.n.]. Vom face un 
plan de folosire în continuare a lui Biris si paralel de lucrare a lui prin care vrea un partid 
legionar, care să nu fie nici simist, nici antisimist dar să fie legionar. Vom raporta nota conducerii 
împreună cu planul şi vom cere verificarea datelor noi apărute referitor la H.S.” (Ibidem, f. 147). 
485 Tdem, fond Documentar, dosar nr. 13484, vol. 6, f. 123. 

putea dispune, ce „oameni avea”, din ce se constituia noul „pol” politic. Însă, dincolo 
de sondarea unei realități, Grupa Operativa se ocupa şi cu crearea unei realități. 
Construcția unui veritabil lider legionar, putea oferi un aplomb, considerabil mai 
eficient simbolic, în actul denuntarii, în reeducare. Un învins nu este niciodată crezut. 
Un luptător, însă, are un amvon garantat, cuvintele lui nemaifiind receptate drept 
efectul înfrângerii sau trădării, ci al convingerii sincere, devotate**. 

Disputa despre colaborarea lui Sima cu directorul Sigurantei nu duce, cum era 
de prevăzut, nicăieri. Biriş cere probe. Borşa nu este în stare să le furnizeze, 
incapatanandu-se să pretindă că are documente pe care, din prudenţă, le tine dosite. Cei 
care au minţit în jurul mitului comandantului, îl avertiza Borşa, la momentul în care 
trădarea va fi descoperită, vor fi trasi la răspundere împreună cu comandantul Mişcării. 
Ambii apreciau că atari informaţii sensibile nu trebuie făcute publice, „pentru a se 
înlătura nenorociri”4%7, o precauţie de fațadă, pentru că tocmai acel tip de informaţii 
constituiau adevărata monedă de schimb simbolică din Aiud. 

Conversatia s-a oprit aici pentru că în celulă a fost introdus, la 7 aprilie 1961, 
Petre Arapu, unul din studenţii legionari care trecuseră pe la Piteşti“55. Momentul fusese 
pesemne bine ales, colonelul Crăciun intuind că fixarea anumitor convingeri prin 
sugestia amenințării potenţiale a unor măsuri de tip Piteşti, era necesară. Aceasta putea 
asigura un plus de claritate intentiilor G.O. Soarta majorităţii supravietuitorilor 
Piteştiului era pecetluită. Desfigurati interior, bantuiti de o frică incomprehensibilă, erau 
victimele predestinate ale racolărilor, fiind folosiți de cele mai multe ori „în orb”, 
incapabili să mai ducă o muncă informativă coordonată. Asupra lor plana oricum 
suspiciunea colaborării. ,,Retraieste înspăimântat torturile la care a fost supus si 
metodele întrebuințate de Ţurcanu şi de Martinici. Se cutremură când aude numele 
acestora si ne arată chinurile prin care au trecut cei de la Pitesti. Innebuneste de groază 
daca ar şti că "Ţurcanu si Martinici ar mai fi încă în viata’’4*°, observa Borșa. Povestea 
torturile „cu lux de amănunte”, recunoscând, la un moment dat, că fusese forțat, la Baia 
Sprie, să colaboreze, prilej pentru Biriş de-a reflecta asupra destinului informatorilor 
dintre deţinuţii legionari: „Vorbind în general despre «turnători», Arapu a făcut reflectia 
foarte semnificativă |s.n.] că nu turnătorii mărunți şi cunoscuţi sunt periculoși, ci ceilalți. 
Lumea legionară va rămâne foarte uluită în ziua când se va convinge ce figuri legionare 
marcante deservesc interesele informative ale biroului politic”. Într-adevăr, uluitor”!. 


486 În marginea declaraţiei de intransigenta citată mai sus, Crăciun nota clarificator: „«Biriş a 
primit aprobarea să spună lui Borsa că este leg[ionar] simist»” (Ibidem, f. 126). 

487 Tdem, fond Informativ, dosar nr. 264316, vol. 2, f. 71. 

488 Petre Arapu a fost tinut in celula pana la 20 aprilie 1961. 

489 A.C.N.S.A.S., fond Informativ, dosar nr. 264316, vol. 2, f. 72. 

490 Idem, dosar nr. 310004, vol. 2, f. 183. 

41 Venirea lui Arapu în celulă şi dialogurile născute între el si Biriş ne permit să vedem 
transformările produse de începutul unei eficiente colaborări între Biris şi G.O. Arapu observase 
că Biris se intremase fizic, ştiindu-l cum arăta cu un an înainte, fiind amândoi puşi în aceeaşi 
celulă. Era atunci „un adevărat «schelet»’. Biriş este nevoit să ofere o explicație medicală a 
modificării formei fizice, invocând o „criză a metabolismului bazal”. Îmbunătăţirea regimului 
alimentat tinea de strategia folosirii lui operative, lucru intuit şi de Arapu, care „ar fi aşteptat si o 

La câteva zile distanţă, Biriș a fost scos din celulă. 

„Împerecherea” a durat de la 18 martie până la 20 mai 1961. Spre finalul 
perioadei, Biris este dispus să accepte perspectiva preotului Dumitrescu despre relația 
dintre Sima și Moruzov. Este extrem de interesant faptul că într-o declarație „cu privire 
la raporturile ce au existat între Moruzov Mihail şi Horia Sima” 42, pe care i-o dăduse 
căpitanului Nodit cu două săptămâni înainte de întâlnirea strategică cu Borşa, el 
afirmase destul de tranşant: „Pe baza materialului pe care-l cunosc, nu am putut ajunge la 
concluzia că H.S. ar fi fost agentul lui Mibail Moruzov |subl.n.]"*5. Biriş aduce mai multe 
argumente împotriva tezei Sima-informator al S.S.L.-ului: „Judecând impartial, obiectiv, 
pe baza faptelor şi considerentelor de mai sus, nu pot ajunge la concluzia că H.S. a fost 
agentul informator al lui Mihail Moruzov. Această declaraţie o fac în interesul 
cercetărilor ce se fac pentru stabilirea adevărului de către organele Securităţii R.P.R.” 44, 
În schimb, „atitudinea mea publică, politică” acceptă să fie „dictată de necesităţile 
acțiunii pentru lichidarea definitivă a legionarismului”. Pe scurt, Biriş recunostea 
adevărul istoric, dar era gata să mărturisească orice, dacă „necesitățile acțiunii” o cereau. 
Ceea ce va şi face. La mijlocul lui aprilie 1961, la mai bine de două săptămâni de la 
intrarea în celula 53 din Zarca, Biriş cedase, observând că „aceeaşi hotărâre cu care timp 
de 20 de ani” îl ,,tinuse în braţe [pe H.S.], socotind că aşa este bine”, trebuia să se 
schimbe. „Îmi agravam suferinţa făcând lucrul acesta” [susţinându-l în continuare pe 
Sima, n.n.], prin urmare, „cu aceeaşi tărie, cu aceeaşi consecvență, mă plasez pe un nou 
punct de vedere, dacă este necesar” 45, Era necesar, însă nu atât de repede, cum observa 
Crăciun, care îi atrăgea atenţia It. Rădulescu să-l instruiască pe Biris să nu renunţe asa de 
uşor la Sima, că poate da de bănuit. Biriş plusa, încercând să capete repede încrederea 
ofițerilor printr-o adeziune manifestă, directă. Numai că miza Securităţii presupunea o 
respirație ceva mai largă, o preluare naturală a constiintelor. Biriş trebuia păstrat într-o 
formulă de ambiguitate fertilă, prin care se putea ţese eficient o plasă de iluzii pentru 
deţinuţii vizati. Un convertit care vine din interiorul fidel al credinţei, apare ca unul care 
s-a lămurit /reptat, cu certe argumente, deloc fabricate sau ca efect al unor presupuse 
presiuni ori promisiuni. Trebuia născută o „clarificare” autentică, fără fisuri. 
Transformarea trebuia să imite formula unei convertiri sincere, care ar fi lăsat nealterate, 
cel putin în aparenţă, idealurile legionare. Mai cu seamă poziţiile de forță, cultura 
voinţei, obsesia idealurilor, mistica laică a slujirii, datoria inregimentarii, toate bine 
incorporate de Biriș. 

Este suficient de comic de observat că ofițerii Securităţii ajunseseră să-i 
protejeze intransigenta, parte a unei reputatii atât de utilă pentru credibilitatea lui printre 
legionari. 

Pentru a înţelege până la capăt costurile emoționale ale abjurarii, cităm aici o 
observație pe care Biris, cu o tragică intuiție, o face despre el însuşi: „Pentru că eu dacă 


altă explicaţie” privind transformarea somatică, cum observa Biris însuși. „Nu i-am dat-o”, 
încheie același (Ibidem, f. 184). 

+92 Declaraţia a fost dată în 3 martie 1961 (Ibidem, f. 217). 

493 Ibidem, f. 223. 

194 Ibidem, f. 225. 

495 Idem, dosar nr. 264316, vol. 1, f. 162. 

n-aş realiza starea asta, eu m-as îngrozi numai la gândul că am pus astfel de probleme |subl. n.]. 
Părinte dragă, o problemă ca aceasta, aşa cum am pus-o noi aici, vânturată de un vânt 
puternic, îmi zboară capul, mă bagă in coşciug” 46, 

Intuind rolul pe care va trebui să-l joace printre colegii de detenţie, de mare 
demascator, i se plânge lui Borsa de posibilitatea lipsei de profesionalism a ofițerilor de 
securitate în abordarea unei asemenea extrem de delicate probleme. O trecere prea 
abruptă de partea administraţiei ar avea efecte contrare. „Dacă într-un moment voi fi 
împins într-o asemenea afacere”, mărturisea el, „într-un mod lipsit de înțelepciune”, ca 
să se „ajungă la ei” [la liderii Mişcării din Aiud], şi dacă „nu va fi un moment just, asta 
costă capul”, „îmi dau perfect de bine seama ce risc, acceptând o astfel de situaţie”. 

La finalul unei lungi „declaraţii” descriptive privind misiunea cu care fusese 
însărcinat, Biriş simte nevoia să tragă anumite concluzii. ÎL măcina povestea 
performanţei în proaspăta carieră care i se deschidea în fata. Dacă în iunie-iulie 1960 se 
afla „în criza de orientare, fiind ideologic, moral şi patetic (2) desprins de legionarism”, 
fără a-şi fi găsit totuşi „un nou făgaș”, experienţa celulei 53 îi face bine, „reintră în viata 
colectivă”, are „puncte de vedere clarificate”, „cu hotărâri şi angajamente” pe care le 
respectă „cu scrupulozitate”4%. Ce s-a petrecut aici, in 53, este caracterizat drept „prima 
mea acțiune”: „M-am străduit să observ şi să inregistrez cu precizie si fidelitate cele 
petrecute si să le descriu, precis si concis. Lipsurile, care, desigur, există, se datoresc 
imperfectiunii mele si în bună parte lipsei de experiență”*%. Se pune în întregime la 
dispoziția G.O., acceptă critica. Vrea să-şi îmbunătăţească munca. Le numeşte „modeste 
obligaţii de serviciu”, de care crede că s-ar achita „în modul cel mai firesc”: „Nu m-am 
plâns de mâncare, de plantoane, de administrație, suportând cu seninătate povara 
detențiunii”. In discuţii „am avut inițiativa”, valorificând „cu discreţie rezultatele 
culturalizării” de care beneficiase „în ultimele luni’. Încurajează relatările favorabile 
regimului, neutralizând opiniile „prea ridicate, caracteristice comunismului” 500, „M-am 
afirmat ca simist, dar am anihilat în discuţii simismul”. Recunoaste că „materialul cules” 
este insuficient pentru a face un tablou edificator asupra „stării de spirit generale din 
penitenciar”. Lucuta, Calmuschi si Ginara sunt acum descriși succint: „prezintă 
simptome de restructurare politică”, dar „fondul lor conţine puternice reminiscente 
mic-burgheze”. Borsa „este tipic pentru legionarii vechi, abili, sireti, gata să se facă frate 
cu dracul pentru a trece puntea, dar rămânând după trecerea furtunii neschimbați” 501, 

Trebuie spus că din a doua jumătate a lui 1961 cei doi ştiau că lucrează 
împreună, jucând într-un tandem operativ sofisticat. Se acopereau reciproc, îşi lansau 
unul altuia teme de discuţie. Biris propunea, spre exemplu, pentru că poziţia lui Borsa în 
fata majorităţii legionarilor era compromisă, datorită zelului antisimist al acestuia, să-l 
demaşte, încercând să-l apere pe Sima. Asta, „mi-ar ridica creditul moral în fata 
simiştilor din cameră, ceea ce mi-ar folosi cand voi proceda la demascarea lui Petrașcu, 


496 Thidem. 

497 Ibidem, f. 163. 

498 Idem, dosar nr. 310004, vol. 2, f. 188. 
499 Thidem. 

500 Thidem. 

501 Thidem, f. 189. 

Chioreanu, Niculescu etc.”502, observa el. Prin punerea la zid a lui Sima, Borsa se putea 
apropia de mironovisti, sugera Biris, „având posibilitatea de a da informaţii asupra celor 
ce se petrec acolo”. Agentul excludea ipoteza in care i-ar lua apărarea acestuia. 
Conflictul îi credibiliza pe amândoi: „În ipoteza când ar trebui să-l menajez pe 
Dumitrescu şi să-i iau apărarea, am rămâne izolați |s. autorului], pierzând amândoi 
posibilitatea de a duce cu succes războiul psihologic în vederea realizării descompunerii 
legionare. Ar fi poate un pericol, deoarece s-ar putea realiza un front împotriva noastră |s. 
autorului |'"505. 


„Comandamentul legionar”. 
Naşterea unei legende. Iunie — decembrie 1961 


„Zilele acestea, cât am stat împreună, ne-au ajutat, nu ştiu dacă ne-au băgat 
dinadins sau nu, dar noi le-am folosit din plin”50%4 


„Biriş să pună problemele mai voalat, că va fi mirosit!’’55 


Mitul „interlocutorului politic” n-a fost doar o tragică strategie compensativă 
pentru reprezentanții Mișcării, izolați într-o detenţie care, pentru unii dintre ei, cumulase 
deja două decenii%%. Posibilitatea ieșirii, chiar ipotetice, dintr-o lungă izolare reuşise să 
capaciteze energiile. Descoperirea multitudinii detaliilor operative, puse în scenă de 
Direcţia a III-a, prin al său Serviciu Independent, apoi de Grupa Operativa din cadrul 
penitenciarului Aiud, sub atenta supraveghere a Partidului, conduc la concluzia că 
modalitatea de „anihilare” a legionarilor a presupus construcția unui „comandament”, 
direct responsabil de acţiunile din detenţie ale acestora, de cele din tara si aflat in 
legătură cu exilul legionar. Acesta a fost a/ doilea mare moment operativ al grupei coordonată 
de Crăciun în care actorul central a fost V.B. Planificarea s-a purtat pe mai multe 
direcţii. Una din ele a presupus pregătirea readucerii lui Nicolae Petrascu la Aiud, de 
unde fusese transferat la Bucuresti în 14 septembrie 1953507, Tinut pentru o lungă 
perioadă în anchete la Jilava sau în arestul M.A.I. de la Uranus, Nicolae Petrașcu a fost 


502 Thidem, vol. 1, f. 161. 

503 Ibidem, f. 161 verso. 

504 Idem, fond Documentar, dosar nr. 12609, vol. 3, f. 28. Afirmația îi aparţine lui Nistor 
Chioreanu. În originalul dactilografiat, formula ultimului verb este putin diferită, „dar noi ne-am 
[subl. n.] folosit din plin”. Cum se întâmplă de multe ori la transcrierea prin dactilografiere a 
unor note olografe, ofițerii făceau diferite erori. Desi în acest caz, eroarea are un sens involuntar 
foarte dur, am preferat, totuşi, acordul cu subiectul propoziției. Interesant de transcris aici si 
replicile lui Ghyka: „Treaba lor, îi priveşte personal, dar profitul nostru este profitul nostru” şi a 
lui Biriş: „Da. A fost necesar lucrul acesta, cel putin pentru mine persona?’ |subl. n.] (Ibidem). 

5% O rezoluţie a colonelului Rusu Emanoil, şeful Serviciului Independent din cadrul Direcţiei a 
III-a, pusă pe o notă informativă a sursei „Gavrilescu Antal” din 16 octombrie 1961, folosită la 
supravegherea celulei 55 Zarcă (Ibidem, f£. 171). 

506 „Suntem deja de aproape 25 de ani în prigoană”, amintea Ilie Niculescu în 28-29 septembrie 
1961 în celula 55 (Ibidem, f. 262). 

507 Tdem, dosar nr. 13484, vol. 10, f. 29. 

adus la Aiud in data de 17 ianuarie 1962508, Pregătit să colaboreze, transferarea lui s-a 
făcut „pentru a lichida cuibul de şefi”, cum se exprima Crăciun, într-o propunere 
adresată colegilor din Capitală, trimisă la sfârşitul lunii octombrie 19615. 

Evenimentele de care ne vom ocupa în rândurile de fata se referă la o înscenare 
operativă, care a avut ca punct final aducerea şefului Mişcării Legionare în ianuarie 1962 
în penitenciar, operaţiunea derulandu-se cu aprobarea directă a conducerii 
Ministerului510. Momentul, descris succint mai sus, se referă la stabilirea unui for de 
conducere legionar în penitenciar, cu prerogative clar stabilite si care — prin atribuirea 
funcţiilor în noua ierarhie — atrăgea responsabilități explicite. Colonelul Crăciun, în 
coniventa cu ofițerii Direcţiei a II-a si cu aprobarea directă a conducerii Ministerului de 
Interne, a decis organizarea unei celule în care o atare realitate să se poată naşte. Aşa a 
luat ființă, ca moment operativ, celebra celulă 55 Zarcă. Clădirea Zărcii era separată de 
corpul principal al penitenciarului şi de restul secţiilor 5!!, având asigurată deplin 
conspirativitatea. În noiembrie 1961, erau încarceraţi aici 150 de detinuti>!2, făcând 
parte dintre cei considerați de Crăciun drept „nerecuperabili” 515. Comandantul 
penitenciarului isi asigura conştiincios şefii de la Bucureşti că asta nu e, în fond, o 
problemă, întrucât impricinatii „se vor lichida pe cale biologică”514. 

Ideea reconstituirii operative a „comandamentului” fusese sugerată încă din 
februarie 1958 de agentul „Laurenţiu Emil’>!5, care reproducea o mărturisire a lui Ilie 
Niculescu. Nota acestuia fusese prelucrată de maiorul Constantin Popa, locţiitor al 
şefului Serviciului Independent din cadrul Direcţiei a III-a”! si de It.maj. Vaxman S. 
Agentul ,,semnala” că „Niculescu a afirmat de mai multe ori că dacă ar reuși să se 
întâlnească cu Ghica Alexandru şi cu Biris Victor şi să discute mai mult de jumătate de 


508 Idem, dosar nr. 12609, vol. 3, f. 177. Un referat al Direcţiei a I-a, semnat de şeful acesteia, 
lt.col. Angelescu Gheorghe, cu „propuneri privind transferarea de la penitenciarul Jilava la 
penitenciarul Aiud a comandantului Nicolae Petrașcu” trimis către M.A.I., Cabinet V la 26 
decembrie 1961 primise aprobarea la 16 ianuarie 1962. Cum la Aiud se derulau operațiuni „care 
să ducă la adâncirea disensiunilor” dintre legionari, prezenţa lui Petraşcu acolo era considerată 
necesară, propunându-se transferarea lui (Idem, fond Informativ, dosar nr. 151086, vol. 4, f. 
148). 

50% Idem, fond Documentar, dosar nr. 12609, vol. 3, 177. Asupra metamorfozelor anchetei in 
cazul Nicolae Petraşcu şi privitor la pregătirea folosirii lui la Aiud nu vom insista în rândurile de 
fata, urmând ca subiectul să fie tratat distinct într-un volum, aflat în pregătire, referitor la 
reeducarea din penitenciarul Aiud. 

510 Thidem, £. 299. 

511 Secţia Spital, secţiile productive etc., în acestea fiind încarcerată majoritatea deţinuţilor 
legionari. 

2 A.C.N.S.A.S., fond Documentar, dosar nr. 12609, vol. 3, f. 213. 

513 Colonelul Crăciun raporta Comitetului Central, „personal tov[arăşului] Patilinet Vasile” şi 
Direcţiei a I-a un număr de 200 de recalcitranti, în noiembrie 1961 (Ibidem, f. 215). 

514 Thidem. 

5 Este vorba despre Constantin Păvăloaie, un tânăr fedecist, „distrus în urma Pitestiului cu 
nervii şi cu inima”, cum il descrie unul din colegii de celulă (Idem, dosar nr. 13485, vol. 13. f. 
148). Închis la Aiud, fusese transferat în iulie 1958 la Bucureşti pentru valorificare, unde avusese 
prilejul să discute cu Ilie Niculescu (Ibidem, f. 163). Vezi, mai sus, nota 389. 

516 Şeful Serviciului Independent din cadrul Direcţiei a III-a era lt.col. Emanoil Rusu. 

ora, s-ar rezolva multe chestiuni in ce priveşte conducerea legionară si, de asemenea, si 
problema cu Pitesti si Gherla, deoarece atât Biris, dar mai ales Ghica au stat mult timp 
în Jilava şi au fost în contact cu multe elemente trecute prin Piteşti şi Gherla şi că 
cunoaşte mai bine problema (sic!). Fapt clar este că aceştia, dacă s-ar întâlni, ar constitui 
comandamentul legionar din închisoare”517. 

Informaţiile privind începutul operațiunii datează primele plasări în celula 55 în 
intervalul iunie-august 1961515. Detinutilor trebuia să li se creeze sentimentul că în plan 
international se producea o destindere, prin modificarea relațiilor dintre U.R.S.S. si 
S.U.A., fapt care ar putea conduce la o relaxare a raporturilor politice în România. 
Sugestia directă era că, pe fondul relaxărilor ideologice, Mişcarea Legionară, ca „partid 
politic”, poate deveni un veritabil partener de dialog cu Partidul Comunist. Ori 
precipitarea prezumtivelor negocieri, a căror iminenta era anunţată, nu s-ar fi putut 
produce fără stabilirea unor reprezentanți autorizaţi, reprezentativi şi necontestabili ai 
Legiunii. Ori tocmai asta era intenția Securităţii, cartografierea „conducerii” legionare, 
care putea capacita complotul „organizării? Mişcării, atât între zidurile penitenciarelor 
cât şi în exterior, cu suportul direct al diasporei. Este important de remarcat că organele 
de represiune aveau nevoie de acest construct operativ. Inventarea dușmanilor, în logica 
conspirationala a statelor totalitare, nu este doar un simplu şi gratuit exercițiu 
hermeneutic, el conţine însăşi rațiunea de a exista a acestora. Este o dovadă 
suplimentară a modului în care ideologia înlocuieşte realitatea, substituindu-i-se. 

Informaţiile de context, cum sunt cele de mai sus, erau introduse controlat 
între zidurile închisorii. Difuzarea ştirilor era asigurată atât prin manipularea zvonurilor 
între deținuți, profitându-se de mobilitatea populaţiei penitenciare, dar si prin inducerea 
controlată a unor informaţii din presă, cu ajutorul „personalului” angajat militar al 
Direcţiei Generale a Penitenciarelor şi Coloniilor de Muncă, care funcţiona pe secţiile 
de deţinere5!?. Un bun exemplu este cel al „plutonierului Lungu Aurel”, unul din ofițerii 


517 A.C.N.S.A.S., fond Informativ, dosar nr. 65054, vol. 2, f. 30 [cota SRI]. 

518 Pregătirea celulei cu tehnică operativă si redactarea primelor planuri referitoare la distribuţia 
deţinuţilor au fost realizate, cel mai probabil, in prima parte a lunii iunie 1961 (dem, dosar nr. 
301004, vol. 3, ff. 140, 146, Idem, fond Documentar, dosar nr. 12609, vol. 3, f. 51 şi Idem, dosar 
nr. 13484, vol. 10, f. 19). În alt loc V.B. afirma că operaţiunea se desfasurase în intervalul 14 
iunie — 11 decembrie 1961 (Ibidem, f. 214), informatie corectă, dată fiind datarea Planului de 
dirijare (14 iunie 1961) (Idem, fond Informativ, dosar nr. 310004, vol. 2, f. 132). 

519 Trebuie spus că au existat şi angajaţi militari sau civili ai D.G.P.C.M. care, din diferite motive, 
au ajutat pe unii deţinuţi din Aiud. Amintim pe sergentul major Emanoil Alexe, care în perioada 
1957-1959 introdusese o serie de informaţii în detenție, îşi sfătuia colegii de la Pază să fie mai 
puţin aspri cu deţinuţii legionari, îi avertiza pe aceştia din urmă în legătură cu cei care colaborau 
cu ofițerii de C.I. etc. Arestat în 1959, a fost închis în Aiud. Un alt caz este cel al plutonierului 
Filimon Teodor, semnalat de agentura din penitenciar că înlesnea circulaţia informațiilor între 
celule sau oferea detalii despre cei care erau agenţi ai G.O. sau cel al inginerului (angajat civil) 
Niţu Gheorghe care deservea Secţia XII-a Fabrică, ajutând deţinuţii prin furnizarea ştirilor 
politice (Idem, fond Documentar, dosar nr. 13484, vol. 10, ff. 226-227). Nu au fost singurele 
cazuti, putând aminti aici şi pe sergentul major Romulus Olaru, plutonierul Iosif Hoca şi pe 
tehniciana farmacista Maria Fodor (Florian Banu, Reeducarea de la Aiud — contribuții documentare, în 
Consiliul National pentru Studierea Arhivelor Securităţii, Arhivele Securităţii 4, volum coordonat 
de Silviu B. Moldovan, Bucureşti, Editura Enciclopedică, 2008, p. 560). 

Grupei Operative care funcționa acoperit în calitate de şef al unei secţii din penitenciar, 
mai exact în dispozitivul de pază al acesteia5%. El este cel care aduce informații privind 
„destinderea” în relaţiile Est-Vest, sugerând că asta ar presupune şi o relaxare a politicii 
represive în tara>?!. 

Din considerente tactice, în intervalul amintit, componenţa celulei s-a tot 
modificat. Se poate vorbi, însă, de un „nucleu dur”, compus din Victor Biriş, Alexandru 
Ghyka, Ilie Niculescu, Nelu Rusu, ulterior şi Nistor Chioreanu, căruia i s-au adăugat mai 
multi agenți, introdusi sau scoşi din celulă în funcţie de strategiile de acoperire5??, Primii 
trei nu se mai văzuseră de aproape 15 ani. În 14 iulie Niculescu este introdus în celulă. 
„Era greu de recunoscut”, relata Biriş, „suferise mari transformări. Fizic era o 
dărâmătură, adus de spate, abia ţinându-se pe picioare, T.B.C.-ist. De o emotivitate 
morbidă, a început să plângă când ne-a văzut pe Ghica şi pe mine, spunând că este 
fericit că i s-a împlinit cea mai arzătoare dintre dorinţe, aceea de a sta împreună pentru 
a-şi uşura sufletul”5%5. „Ghica era într-o stare deplorabilă din punct de vedere fizic”, isi 
amintea la rându-i Niculescu, el însuși recunoscând că „nu eram cu mult mai bine, 
având sistemul nervos serios zdruncinat’’**+, Distribuţia nu fusese întâmplător aleasă. 
Niculescu condusese legionarii din Aiud în prima perioadă de detenţie din anii '40, fiind 
o figură extrem de respectată. Ghyka, de asemenea, refuzase orice compromis cu 
autorităţile represive, menținându-și un conturat profil legionar, fiind si el foarte 
respectat>*>. Chioreanu fusese consistent implicat în organizarea grevei din martie 1957, 


520 Era vorba de fapt de locotenentul major Aurel Lungu, ofițer de Securitate, membru al Grupei 
Operative (A.C.N.S.A.S., fond Documentar, dosar nr. 12613, f. 239). Lungu funcţiona sub 
acoperire din 1959, la vremea respectivă fiind „supraveghetor pe secţie” (Idem, dosar nr. 13484, 
vol. 2, f. 36). 

521 Idem, dosar nr. 12609, vol. 3, f. 1. Ilie Niculescu fusese de pildă informat de „plutonierul 
Lungu” că în 1961 urmau să aibă loc alegeri libere în Germania, că „până în martie trebuia să se 
facă unificarea celor două Germanii şi după aceea se punea problema statelor satelite ca 
pretutindeni să aibă loc alegeri libere” (Ibidem). 

522 Este vorba despre ,,lonas Gheorghe”, „Vintilă Grigore [sau Gheorghe]”, „Gavrilescu Antal”, 
„Dinescu Vasile”, „Capos Nicolae” şi ,,Varodi Lamberto”. Ultimul nume reprezintă 
personificarea tehnicii operative introdusă în celule. 

523 A.C.N.S.A.S., fond Informativ, dosar nr. 65054, vol. 3, f. 294 [cota SRI]. 

524 Ibidem, vol. 1, f. 281 [cota SRI]. 

525 Cu cel putin două luni înainte, căpitanul loan Nodit îl avusese în prelucrare. După mai multe 
şedinţe, în care i s-a spus „ce se așteaptă de la el: 1. o declaraţie prin care să recunoască că 
mişcarea legionară a greşit; 2. o altă declaraţie prin care să arate că regimul actual a realizat în tara 
lucruri mari; 3. [o] declarație prin care să facă o caracterizare a deţinuţilor legionari”, Ghyka i-a 
răspuns: „domnule, dacă-mi cereti să declar asupra lui Horia Sima, că a greşit, eu am reflectat 
asupra acestor chestiuni şi tin să spun că Horia Sima nu numai că n-a greşit, dar a avut dreptate 
absolută în ceea ce a spus si a facut. În ceea ce priveşte realizările socialismului, eu nu ştiu nimic, 
habar n-am de ceea ce este afară şi nici nu știu ce să spun. Referitor la punctul trei, eu acest 
lucru, niciodată nu-l voi face”. După declaraţia aceasta, Ghyka a fost trimis la izolare (Idem, fond 
Documentar, dosar nr. 13484, vol. 14, f. 148). În primele săptămâni de la plasarea în celula 55 
este descris ca „izolat, bolnav” şi „deprimat”, nevorbind nimic cu cei din jur, stând toată ziua în 
pat (Ibidem). 

reuşind să capaciteze solidar câteva sute de legionari%%, şi el fiind în situația de a-i 
revedea pe ceilalți trei dupa 13 ani°?’. La finalul operaţiunii, într-una din ultimele zile ale 
lunii august 1961, va apuca să-şi mărturisească bucuria de a fi stat împreună, de a-i 
revedea, după atâţia ani de despărţire. 

Căpitanul Nodit, coordonat de şeful său direct din cadrul G.O., colonelul 
Gheorghe Crăciun, redactase la 14 iunie un „plan de dirijare” a lui Biris „pentru 
perioada cât va sta în camera cu Ilie Niculescu, Ghica Alexandru, Groza Nicolae şi 
Nistor Chioreanu”5%. Preliminariile acestuia îi lăudau prestaţia foarte bună („a respectat 
întru totul indicaţiile date de Grupul nostru Operativ”5%) în cazul precedentei dirijări, 
din martie, cu Dumitrescu Borşa. Motiv suficient de întemeiat pentru a continua 
folosirea acestuia în cazul unor „elemente mai importante din punct de vedere 
operativ”5%, Cei doi ofițeri punctau atuurile „împerecherii”, amintind de faptul că atât 
Ghyka cât şi Niculescu aveau păreri foarte bune despre amicul Biriș, creditându-l cu o 
verticalitate pe care o ştiau probată în ancheta şi procesul acestuia din 1955-1957. 
Încrederea, prezumau cei doi membri ai G.O., se putea traduce în faptul că „vor fi 
determinaţi să vorbească de activitatea clandestină a lor şi a altora”5%1. Exista, însă, și o a 
doua premisă, cate putea asigura un mediu intens confesiv. Atât Niculescu cât si Ghyka 
stătuseră până la acel moment, luni întregi complet izolaţi, singuri la izolator. 
Nemaisuportând pedeapsa, Niculescu ceruse trecerea pe celular. Ghyka era şi el într-o 
situație comparabilă, fiind nevoit să ceară aducerea la raportul șefului Penitenciarului. 
Crăciun se gândea să dea curs solicitării, confectionandu-si răspunsul in formula unei 
strategii de captatio benevolentiae. La raport urma să i se transmită lui Ghyka, „printre 
altele”, că „va fi scos şi el din starea de izolare, i se va asigura vizita medicală şi va fi 
introdus în cameră cu 2 (doi) dintre vechii lui prieteni, care în ultimul timp, însă, au 
nervii slăbiți”. I se sugerează să „aibă grijă” de cei doi, pentru a-i determina in cele din 
urmă să nu mai facă „greutăți administrației”5%2, Formula acceptatorie ascundea, în fapt, 
un şantaj: iti asigurăm scoaterea de la izolator şi asistența medicală dacă esti de acord să 
controlezi reacţiile viitorilor colegi de celulă. 

O „introducere” similară se preconiza si pentru Chioreanu, ce urma să fie 
consiliat că deţinuţii cu care va fi repartizat, „din cauza nervilor, sunt predispusi să 
comită abateri de la regulament”, pe care era invitat să le raporteze „de urgență” 5%. 

Acoperirea principalului protagonist în această punere în scenă se făcea prin 
invocarea anchetelor şi a unui viitor proces care i s-ar pregăti. Biris era sfătuit să 


526 Gheorghe Crăciun, într-un raport către Alexandru Drăghici din 19 august 1961, îl considera 
chiar responsabil de organizarea „refuzului de masă” (Idem, dosar nr. 13483, vol. 1, f. 172). 

527 Idem, dosar nr. 12609, vol. 3, f. 25. Aflat şi el în atenția organelor de contrainformaţii, in 
perioada aprilie-mai 1961 fusese pregătit pentru operațiune, printr-un regim penitenciar 
îmbunătăţit. „Vor să-l pregătească să-i dea şi lui asaltul”, observa Niculescu (Idem, dosar nr. 
13484, vol. 14, f. 151). 

528 Tdem, fond Informativ, dosar nr. 310004, vol. 2, ff. 132-135. 

529 Thidem, £. 132. 

530 Thidem. 

531 Tbidem. 

532 Thidem, f. 133. 

533 Thidem. 

mărturisească în celulă „că se găseşte într-o situaţie foarte grea deoarece este anchetat de 
mai mult timp de organele M.A.I. si din câte isi dă seama, acestea urmăresc să-i 
pregătească un nou proces”>4. Relatând despre presiunile anchetelor, era sfătuit să 
spună că nu cedează, că n-a mărturisit nimic, că-şi păstrase legendara încăpățânare. 
Este sfătuit să nu-și dea prea mare importanță in cameră, „să nu ia atitudini de şef”, să 
confirme că „a rămas colaborator fidel al lui H.S., că este un ostaş disciplinat al 
comandantului, că întotdeauna a respectat principiile legionare elaborate de 
comandant’’>%6, Scopul dirijarii lui era de a „călăuzi discuţia in asa fel încât să stabilească 
pe deplin activitatea clandestină legionară din penitenciar în ultimii ani si în prezent, cât 
si eventualul cuvânt de ordine dat de şefii legionari pentru continuarea activității 
legionare după eliberare etc.” 537 

Cel care aduce în celulă problematica negocierilor necesare cu Partidul 
Comunist este Biriş, făcând referinţă la discuțiile purtate între el şi Borşa cu câteva luni 
înainte555. După câteva zile de tatonare, acesta îl ia deoparte pe Niculescu spunându-i: 
„«Popa (Dumitrescu-Borşa) a stat de vorbă cu «ăştia» de mai multe ori. El este de părere 
că se apropie un moment politic favorabil, în care s-ar putea restabili libertățile politice 
în tardy’ 55%, Regimul „evoluase”, „tratamentul polițienesc” urma să înceteze, 
conturandu-se perspectiva unor „discuţii politice”5%, Biriş îi pune întrebarea cheie: „Ce 
vom face noi, Într-o asemenea eventualitate, până cand cei din străinătate — în frunte cu 
Horia — vor reveni?’*4! Cu atât mai mult cu cât, îi avertiza Biris, Nicolae Petrașcu 
murise, iar „ramura mironovistă va pretinde conducerea organizaţiei legionare pe linia 
legitimitatii lui R. Mironovici” 52. A rezultat o veritabilă „competiție pentru 
comandament”5%, în care instrumentarea vechiului conflict dintre cele două principale 


534 Ibidem. 

535 Ibidem, f. 134. 

536 Thidem. 

537 Ibidem, f. 135. 

538 Idem, fond Documentar, dosar nr. 12609, vol. 3, f. 260. Vezi, în acest sens, capitolul anterior 
din acest studiu. 

539 Idem, fond Informativ, dosar nr. 65054, vol. 1, f. 281 [cota SRI]. 

540 Idem, fond Documentar, dosar nr. 12609, vol. 3, ff. 156, 260. 

541 Idem, fond Informativ, dosar nr. 65054, vol. 1, f. 281 [cota SRI]. 

542 Ibidem. Nu este singurul loc în care Biriş manipulează problema succesiunii, incitând 
sentimentele segregationiste ale diferitelor facțiuni. Informaţia morții lui N. Petrascu era o 
minciună abil strecurată. Agentul „Gavrilescu Antal” relata, de pildă, că ,,Biris pune ipoteza că 
dacă dispare Nicolae Petraşcu cine este cel mai indicat să-i ia locul”, o întrebare care a lansat în 
celula 55 o veritabilă dezbatere, Biriş încercând să sugereze că este timpul ca simistii să nu piardă, 
într-un atare context, conducerea. Era momentul ca aceasta să fie impusă (Idem, fond 
Documentar, dosar nr. 12609, vol. 3, f. 228). 

54 Problema fusese ridicată de Biriş: „lar acuma, spune Victor Biriş, că permanent [Radu 
Mironovici, n.n.] are conştiinţa de şef şi se manifestă față de lumea nelegionara şi are prestanta 
de şef. De aia problema aceasta trebuie examinată” (Idem, dosar nr. 13484, vol. 10, f. 148-149). 
„Bădiei Mironovici a început să i se creeze un fel de aura şi aceasta i-o creează elementele acestea 
vechi care în momentul în care apar cu gradele lor şi încep să povestească cu trecutul lor, despre 
căpitan, povestind şi explicând oarecum în jurul acestuia succesiunea directă de la căpitan la 

ramuri legionare5* constituise o eficientă strategie a ofițerilor G.O. Mai mult, Biriş le 
sugera că, într-un fel, legionarii fuseseră părăsiți. Comandantul părea a fi „comandant” 
doar cu numele, nici o știre de la H.S. nemaifiind, de multă vreme, comunicată. „Vin 
din străinătate oameni care se jertfesc, mor aici, trimişi de americani cu aparate, cu 
patasute şi niciodată nu ne parvine nouă o vorbă, o informatie de la şeful mişcării 
legionare”5%5. Singuri fiind, legionarii zrebuie să-şi regăsească unitatea. 

Într-o notă informativă a agentului „Dinescu Vasile”, din 11 octombrie 1961, 
care fusese înaintată, datorită importanţei ei fundamentale în cartografierea 
„comandamentului legionar”, atât M.A.I., Cabinet HI cat şi conducerii Direcţiei a III-a, 
sunt păstrate intervenţiile lui Ilie Niculescu, unul din naivii care a acceptat să participe, 
fără să intuiască nimic, la înscenare5*. Niculescu, bun prieten cu Biriş, îi clarifică pe cei 
de fata că acesta trăsese „concluzia la care aderăm şi noi”, că „regimul a evoluat aici”, că 
se punea problema încetării „acestui tratament polițienesc şi că începe pregătirea unor 
discuţii politice” 547. Comuniștii ar fi cei care trebuie să inițieze discuţiile, Mişcarea 
Legionară având încă un profil politic contestabil. Ori Partidul era acum, continua 
argumentatia Niculescu, în situația de a face „un pas înapoi” dată fiind „destindere 
politică realizată pe etape, în conformitate cu înțelegerea dintre Hruşciov şi 
Eisenhower”5%. 

Problema pe care şi-o puneau „complotiştii”, constituind una din ratiunile 
urgentei, era aceea ca „mişcarea să nu mai fie acceptată [doar, n.n.] printr-o fracțiune a 
ei”, să nu mai fie „sacrificată a doua oară”5%, cum se întâmplase în 1945550. Niculescu 
nu viza sacrificarea ramurii mironoviste, dar dorea ca în numele ŝnżregii Mișcări să 
negocieze Chioreanu!, secondat de Radu Mironovici şi Dumitrescu Borşa. Dogma 
inatacabilă, ce trebuia respectată de toate facțiunile legionare, pretindea același 
Niculescu, trebuia să fie supremația Comandantului>*’. Iluzia căpăta consistență prin 


Bădia Mironovici. În felul acesta problema Bădiei Mironovici trebuie privită foarte atent” 
(Ibidem, £. 164). 

544 Niculescu punctează asupra necesității „unității”, „între noi, cei care mărturisim pe 
comandant”. Fără unitate, „nu putem face față”. „În facțiunea asta simistă” trebuie să existe „o 
unitate perfectă, de monolit. Asta doresc să se realizeze, în primul rând în propria noastră 
casa...Daca ar veni dl. Petrascu aici, toate lucrurile astea le-ar pune la punct si cred că problema 
unităţii, 99% ar rezolva-o” (Idem, dosar nr. 12609, vol. 3, f. 236). 

545 Ibidem, f. 235. 

546 Evenimentele relatate în notă se petrecusera in 28-29 septembrie 1961 (Ibidem, f. 249). 

547 Ibidem, £. 260. 

548 Thidem. 

549 Thidem. 

550 Asa-numitul protocol semnat de Petraşcu cu reprezentanţii Ministerului de Interne la 10 
decembrie 1945, precedat de Circulara din 6 august același an, fuseseră receptate in mediile 
carcerale ca nişte decizii adoptate unilateral, fără consultarea „maselor” legionare. Nu este locul 
aici pentru o discuţie detaliată referitoare la indreptatirea unei asemenea critici, este, însă, de 
constatat faptul că legionarii din închisori intelesesera „pactul” drept o trădare, justificandu-si, 
astfel, o anumită disjunctie apărută în sânul Mişcării. 

551 A.C.N.S.A.S., fond Documentar, dosar nr. 12609, vol. 3, f. 261. 

552 „Grija cea mare este ca ăla mare de acolo să rămână nepătat deasupra tuturor” (Ibidem). 

pretenţia ca viitoarele discuţii cu Partidul Comunist să fie purtate „de la partid politic la 
partid politic”555. 

Sigur, se pune aparent legitima întrebare în ce măsură vorbim de o înscenare, 
dacă actorii implicaţi erau atât de dispuşi să reconstruiască organizational Legiunea. De 
fapt, nu vorbim, în nici unul din episoadele celulei 55, de realitatea unei formule de 
organizare, cu legături, ierarhii făcute cunoscute sau eventuale dezbateri. Nici n-ar fi 
fost posibil, legionarii notabili fiind încarcerați, fugiți în exil sau morți. Inducerea, 
pregătită abil, a unei idei şi întreținerea calculată a temei, prin întrebări, discuţii 
prelungite, tematizări şi chemări la responsabilitate, a surescitat o mână de legionari cu 
peste 20 de ani de detenţie, determinându-i să intre în jocul Securităţii. Preocupările 
vizând strângerea rândurilor şi refacerea ierarhiei sunt legitime pentru o mişcare în chip 
organic dependentă de autoritatea carismatică a unui conducător. De la discuţii, strategii 
de supravieţuire, dispute privind şefia Mişcării ori indreptatirea anumitor figuri, însă, 
până la „organizare” în sens strict, există o distanță care nu putea fi parcursă, în 
condiţiile istorice ale momentului, de deţinuţii legionari. Pasul a fost regizat de 
Securitate, profitându-se de atât de bine intuita anatomie a Mişcării Legionare si de 
slăbiciunile unor lideri legionari. 

Într-una din discuțiile din august 1961, Ghyka îl atentiona pe Chioreanu că, in 
situația unor eliberări si în absența posibilității întrunirilor ierarhice, legionarii ar fi 
debusolati. Trebuia să li se ofere o structură cadru, un reper de care ei să ştie: „ce face 
legionarul care se eliberează, pleacă de aici, fără ordine, fără directive si se duce în satul 
lui sau în mahalaua oraşului, ce face?’’5>4, Mişcarea, „fiind pusă sub interdicție legală”, 
trebuia să „acţioneze subversiv” 555, credea Niculescu. Cum se exprima Gheorghe 
Parpalac, unul din deţinuţii legionari foarte activi în reeducare, îmbinând proaspete 
achiziții filosofice cu o involuntară sinceritate: „desigur că din capul meu am produs 
bănuiala unui comandament legionar (...) în mod propriu-zis nu poate fi vorba de un 
comandament legionar. Dar chestiunea, totuși, din cele ce-am relatat si din cele ce 
eventual am să relatez în continuare, apare ca ceva închegat, ca ceva organizat poate. Este 
un fel de alt scop, filosofia aceasta, alt scop, ca si când ar fi asa*°. Si asa o iau şi eu, ca si 
când ar fi aşa, adică privesc lucrurile obiectiv în aşa fel încât dezvăluind ceea ce se poate 
bănui, să se elimine chiar realitatea...”557, Observatia lui Parpalac nu este departe de 
adevăr. Ocupantii celulei 55 îşi imaginau că va veni un moment când s-ar putea pune 
problema unei organizări, fără ca prin această tematizare ei chiar să instituie o formulă 
de conducere. Ar fi fost şi imposibil, date fiind condiţiile de quasi-izolare, absenţa unor 
informaţii realiste privitoare la „efectivele” legionare pe care s-ar putea conta 558, 


553 [bidem. 

554 Ibidem, f. 3. 

555 Ibidem. 

556 Parpalac se referea, pesemne, la conceptul filosofic de „als ob”, ca și cum ar fi asa. Conceptul a 
fost introdus în filosofia occidentală de gânditorul neokantian Hans Vaihinger in opera sa Die 
Philosophie des Als Ob (publicată în 1911). 

57 ALC.N.S.A.S., fond Informativ, dosar nr. 65054 [cota SRI], vol. 4, f. 319. 

558 În legătură cu problema aceasta, ce instrucțiuni să dăm celor care merg afară, este greu să te 
pronunti, asta pentru că noi nu stim nimic despre realitatea de afară”, afirma Niculescu într-una 
din discuţiile preparatorii din august 1961 (dem, fond Documentar, dosar nr. 12609, vol. 3, f. 4). 

modificările ireversibile ale politicii interne şi internationale etc. Intuitia acestei 
pseudorealitati n-a fost, însă, împărtăşită şi de ofițerii de contrainformaţii, care au citit o 
realitate proiectivă drept o formulă planificatorie explicită. 

Discuţiile din celulă s-au purtat în jurul a două teme majore. Prima, viza 
stabilirea unei ierarhii a Mişcării, în condiţiile în care convingerea indusă deținuților 
legionari era că Petrașcu era posibil să fi murit, iar a doua problemă consta în discutarea 
unui „program minimal”'5%, cum îl numea Ilie Niculescu, pe care legionarii ar fi trebuit 
să-l urmeze imediat ce ar fi părăsit zidurile închisorilor5%0. 

Convorbirile păstrate ne indică un Biriş foarte prudent, neangajat, evitând abil 
poziţii tranşante, vorbind puţin şi refuzând digresiunile confesive, intervenind prompt 
când simţea că dialogul nu merge într-o direcție care putea produce rezultatele scontate, 
controlând discret direcţia problemelor. 

Din primele dialoguri din iunie 1961, reieşea că din 1948 fruntașii Legiunii 
deciseseră „desărcinarea”5! lui Petrascu de responsabilitatea conducerii, comandantul 
Legiunii pe tara fiind numit Nistor Chioreanu. În jurul lui, aşadar, trebuia reconstituit 
scheletul organizaţiei 5%. Invocarea acestuia l-a determinat pe Crăciun să ordone, 
aproximativ două luni mai târziu, aducerea lui Chioreanu în celula 55, pentru a putea 
obţine un conţinut consistent al replanificării ierarhiei Mişcării. Detronarea lui Petraşcu 
se datora, în primul rând, ambiguitatii generate de relaţiile sale cu puterea comunistă. 
Când era închis la Aiud, comandantul Mişcării fusese „foarte izolat”, coreligionarii 
vrând „să-l omoare aici, la camera 60”, îşi amintea Niculescu, drept pentru care 
administraţia l-a „ţinut din 1948 până în 1950 izolat”56. După ce Nicolae Paleacu5 a 


559 Ibidem, £. 257. 

560 „Întâi ce ne interesează, ne interesează problema reorganizării mişcării sau ne interesează 
discutarea în individual, ce trebuie să facă legionarul”, spunea Ghyka în cadrul unei discuţii din 
august 1961 (Ibidem, ff. 3-4). 

561 Tdem, dosar nr. 13484, vol. 10, ff. 19-84. 

562 Primele discuţii au vizat oportunitatea reconsiderarii lui Mironovici, in cele din urmă respinsă 
de toţi (Ibidem, vol. 10, f. 79). Într-o discuţie din jurul datei de 20 august 1961, Biris îl executa in 
efigie pe acesta spunând, succint si cinic: „Să ştiţi că Radu nu este prost, el este cel mai bun 
cultivator al propriului său mit astăzi” (Ibidem, f. 234). 

563 Thidem, f. 88. 

5% Cazul Nicolae Paleacu, alături de cel al lui Luca Damaschin, reprezintă unul din cele mai 
spectaculoase momente ale istoriei rezistenţei penitenciare. ŞI asta pentru că cei doi au ales să fie 
agenţi dubli, servind, în primul rând, vârfurile legionare închise la sfârşitul anilor '40, începutul 
anilor '50 în Zarca Aiudului, în condiţiile în care — pe fondul unei destul de precare organizări a 
contrainformaţiilor penitenciare — acceptaseră să ofere informaţii administraţiei. Sub această 
acoperire (planton pe Zarcă) au reuşit să îmbunătățească substantial regimul medical si de hrană 
al deţinuţilor. Operaţiunea s-a derulat din 1948 până în 1953, când a fost destructurată. Cazul nu 
este lipsit de umbre, unele dintre cele mai controversate, cum a fost, de pildă, consolidarea 
„ajutorului legionar” pe seama deţinuţilor national-taranisti, privaţi de medicamente şi alimente si 
despre care — unilateral — Paleacu oferea informaţii. Ilie Niculescu relata, de pildă, că Vică 
Negulescu îi dăduse lui Paleacu directive explicite în 1950 privind derularea activității 
informative: „pentru ca să protejeze masa legionară, să lovească cu putere în celelalte partide 
politice şi-n militari (...) să dea note informative împotriva militarilor şi a celorlalte partide 
politice, apăsând pe aceştia si să salveze în felul acesta masa legionară (...) chestiunea asta cu 

apărut planton pe Zarca, Petrașcu a fost ajutat cu mâncare şi medicamente, întremându- 
l şi salvându-l de la moarte. Chioreanu, în schimb, era foarte respectat, „foarte iubit de 
masa legionară”, fiind considerat „un legionar national-mistic” 565, beneficiind de 
prestigiul unui conducător, după cum îl descria Niculescu. 

Lungile discuţii în jurul subordonărilor din 1948, care ar fi putut fi reluate în 
1961, conduc la concluzia că, în absenţa lui Petrașcu, Nistor Chioreanu era singurul 
îndreptăţit pentru funcția de comandant al Legiunii. Introducerea sa în celula 55 nu s-a 
produs imediat, în luna iunie 1961 Chioreanu fiind închis în altă celulă, împreună cu 
Gheorghe Ungurasu şi cu Traian Istrateanu 5. Într-o discuție avută în perioada 
respectivă cu Crăciun, Chioreanu refuza, prudent, să-şi adjudece orice funcție de 
conducere, „sunt un om cinstit, nu mal fac politică, nu mai sunt comandantul legionar 
Nistor Chioreanu, eu sunt detinutul politic Nistor Chioreanu” 5. Alegând calea 
prudentei, a ,,supletei minţii” si nu a înfruntării belicoase, el spera să evite 
„prejudiciile”568. 

La început de iunie, Biriş fusese închis cu Petre Pandrea, în penitenciar 
răspândindu-se deja zvonurile privind anchetarea lui, susținută de oficiali veniți de la 
Bucureşti. Informaţiile erau răspândite pentru a i se contura lui Biriş necesarul profil de 
deţinut persecutat, vizat de anchete, recalcitrant şi, în continuare, fidel legionar®®. În a 
doua jumătate a lui iunie se constituie „colectivul” celulei 55, cu Niculescu, Biriş si 
Ghyka. 

Discuţiile, întreținute de entuziasmul lui Niculescu, au înaintat către analiza 
figurii lui Chioreanu, considerat unul din legionarii care nu se compromisese, care 
intelesese să accepte pactul lui Petraşcu formal, din consideraţie fata de comandantul 
Mișcării, care isi alesese cu înțelepciune subordonaţii50 etc. 

Biriş, prudent, nu este de acord cu un asemenea panegiric, preferând să-l 
infatiseze drept „un secund foarte fidel lui Petraşcu, şters, fără personalitate şi fara 
viziune. Un subaltern” 51. Scopul era să-l determine pe Niculescu să motiveze 


medicamentele este reală, era acţiunea lui Paleacu, lua medicamentele de la taranisti si le dădea la 
legionari” (Ibidem, ff. 31-32, 35). După 1951 operaţiunea a fost preluată de Luca Damaschin, care 
a pus punct practicilor partizane ale lui Paleacu, oferind suplimente de hrană şi medicamente 
tuturor deţinuţilor din Zarcă, acceptând să încheie un pact de colaborare cu Ghiţă Pop, cu şeful 
national-taranistilor din Aiud, Teodor Roxin, şi cu loan Barbus, șeful tineretului P.N.T. Pactul 
oferea deopotrivă protecţie şi sprijin atât deţinuţilor legionari cât si celor national-taradnisti, care 
fuseseră puşi la curent cu acţiunea lui Luca Damaschin (Ibidem, vol. 14, f. 175). 

565 Ibidem, vol. 10, f. 88. 

566 Ibidem, f. 1. 

567 Ibidem, f. 2. 

568 Thidem. 

5% În celulă cu Pandrea, desi le spune colegilor cât de greu îi vine să vorbească, fiind drastic 
supravegheat, „a prins momentul si a comunicat că este anchetat, că este tratat foarte bine. Vin 
străini şi-l anchetează în legătură cu unele lucruri grozav de importante si ca îi este frică să 
discute despre ele, că, de asemenea, nu poate comunica nimic, sunt lucruri politice” (Ibidem, ff. 1- 
2). 

570 Ibidem, ff. 22-23. 

571 Ibidem, f. 23. 

suplimentar oportunitatea plasarii lui Chioreanu în fruntea Legiunii. Şi acesta o face, 
amintind de inițiativa grevei penitenciare din 1957, care i-ar fi aparţinut, de ordinul de 
înarmare şi de retragere în munţi dat legionarilor in 1948, de faptul că ştia de activitatea 
legionară din detenţie („a aprobat din toată inima ce se face la închisoarea Aiud, 
educaţie legionară şi toate chestiile astea”572), despre aprobarea care o dăduse in 1946 
pentru evadările in masă de la coloniile de muncă asociate penitenciarului Aiud>” etc. 
Pasajele din nota lui „Ionaş Gheorghe”5+ sunt subliniate atent de ofițerii Direcţiei a IH- 
a. Se construia, încet, un probatoriu. Acesta era rolul lui Biriş: pozitionandu-se 
adversativ şi aparent dur, să provoace discuții, să devoaleze intenţii și strategii ascunse 
anchetelor, să descopere adevăruri care puteau servi înfrângerii fruntașilor legionari. Tot 
Biriş este cel care le spune că în primăvara lui 1948, „înainte de arestări”, Chioreanu 
preluase comanda Mişcării55, acum fiind necesară o refacere a acelui comandament. 
Ceea ce poate părea inexplicabil şi paradoxal, are de fapt o lamurire în modul extrem de 
elaborat în care Biriş isi intelesese misiunea. ÎL critică pe Chioreanu, dar introduce 
informaţia că în 1948 acesta preluase, prin delegare, conducerea. Prin urmare, refacerea 
comandamentului cu Chioreanu în frunte, nu era lipsită de legitimitate, detaliu fata de 
care Biris tinea să-şi manifeste tactic scepticismul. 

Il provoacă, treptat, pe Niculescu să povestească despre prima parte a anilor 
"50, când în penitenciar, sub acoperirea de planton pe Zarcă, a funcţionat o formulă de 
sprijin a conducătorilor legionari izolați acolo, prin acordarea unor suplimente de hrană 
şi medicamente>”°. Evoluţia evenimentelor din 1951 a presupus o alianţă a deținuților 
legionari cu cei national-tardnisti, prin folosirea deopotrivă a agentului dublu Luca 
Damaschin. Tot Biris este cel care scoate la iveală această alianță de la începutul anilor 
"50577. Ori episodul însemna, cum bine observase Niculescu, o formulă de organizare 
care se putea finaliza cu un nou proces. Suspiciunea că national-taranistii vor ceda, 
mărturisind totul, alimenta frica. Nimeni nu bănuia, însă, că evenimentele vor lua o cu 
totul altă turnură si că nu discuţiile din 1951 erau cele vizate, ci ceea ce se va petrece în 
chiar celula 55. Interesantă, în context, este temerea lui Niculescu privind consecinţele 
extreme pe care le-ar atrage o potențială trădare: „Ei [ofițerii G.O., n.n.] ştiind chestia 
asta, apare organizarea din Zarcă, apare organizarea din fabrică, se merge la celular, la 
secţie, se merge în toată închisoarea organizată. Deci este organizaţie legionară, precis [,] 
si noi cunoaştem cât suntem de slabiti. Eu mă tem de acest moment, că dacă începe o 


572 Thidem. 

573 Ibidem, f. 24. 

574 Ibidem, f. 19. 

575 Ibidem, ff. 27-28. 

576 Analiza episodului din 1949-1953 din Zarca Aiudului, altminteri destul de complex şi care nu 
poate fi epuizat în câteva rânduri, va face parte dintr-un volum monografic despre reeducarea de 
la Aiud aflat în pregătire. Trebuie amintit aici doar faptul că Ilie Niculescu era vizat explicit, fiind 
unul din coordonatorii acțiunii. Pentru clarificări preliminare, a se vedea mai sus, nota 564. 

577 O va sintetiza foarte bine într-o discuţie de la începutul lunii august 1961 din celula 55: „Va să 
zică, Nicolae Petraşcu, Nistor Chioreanu, din partea Mişcării Legionare, şi Roxin, din partea 
Partidului National-Taranesc, aici la Aiud, au ajuns la înțelegere de colaborare între cele două 
partide, de a guverna prin rotaţie în funcţie de manifestarea corpului electoral” (A.C.N.S.AS., 
fond Documentar, dosar nr. 13484, vol. 10, f. 179). 

anchetă, se vorbeşte şi ar fi o nenorocire generală care s-ar abate si oamenii ar muri. Din 
binele care s-a făcut aici, să se soldeze cu un dezastru general, oameni supuşi la presiuni, 
morți moralmente sau morţi chiar fiziceşte”5'5. Sigur, asta nu-l determină pe Biris să dea 
înapoi, solicitările de lămurire şi descoperire a ierarhiei legionare continuând pe tot 
intervalul lunilor iunie și iulie 1961. 

Undeva în intervalul 22-29 iulie 1961 colonelul Crăciun decide să-l introducă in 
celula 55 pe Chioreanu, pentru a da, cum am amintit, „consistență? comandamentului. 
Acesta fusese transferat din celula 51, unde fusese supravegheat de unul din cei doi 
agenți care „documentaseră” şi activitatea din celula „comandamentului legionar”, 
„lonaş Gheorghe”59. Grupa Operativă decisese ca formula de conducere preconizată 
să aibă o coloratura simistă, atât din considerente de pondere şi reprezentativitate (cea 
mai mare parte a legionarilor din închisoare fiind susţinători ai lui Sima), cât şi pentru că 
vectorul cel mai important, care urma să moseasca această naştere, era perceput ca 
simist radical. Cu câteva zile înainte de mutarea lui Chioreanu, Biriş mărturisea profetic: 
„eu de aici încolo mă aştept la greu, eu nu ştiu ce se va alege din mine până la sfârşit, 
însă pentru mine de aici încolo, va începe greul mare |subl.n.]'"5%0. 

Un prim bilanţ al preparativelor organizate de ofițerii G.O. în celula 55 înaintea 
aducerii lui Chioreanu au fost comunicate Direcţiei a III-a, personal colonelului Nicolae 
Budisteanu, la 30 iulie 1961581. Sintezele au fost redactate de It. Nicolae Radulescu, care 
sublinia achiziţiile primelor aproape șase săptămâni de supraveghere. Impunerea 
generală a figurii lui Chioreanu ca şef cu autoritate al Legiunii, în absenţa lui Petrașcu, 
era cea mai importantă. Un alt detaliu comunicat era acela că atmosfera era propice 
pentru obținerea  ,,comandamentului”, existând disponibilitatea stabilirii 
responsabilitatilor şi a clarificării ierarhice. Trei luni mai târziu, într-un raport înaintat de 
G.O. Direcţiei a III-a şi conducerii Ministerului de Interne, Crăciun anunţa că „şefia lui 
Nistor Chioreanu este recunoscută în penitenciarul Aiud”, însă, „nu avem certitudinea 
ierarhiei legionare existente”582, 

În 29 iulie 1961 Biris decide să fie ceva mai ofensiv în coordonarea discuțiilor. 
Afirmând în celulă că, „în absența unei Anii date” [subl. n.], legionarii sunt ,,dezarmati în 
lupta aceasta” şi amintind că lucrase „de capul lui până în 1948”, drept pentru care 
suporta „consecințele acțiunilor” sale, recunoștea că simte nevoia de a fi comandat de 
cineva, „să-mi spună ce să fac, să-mi fixeze o linie, să-mi simplifice viața”, fiind „o mare 
povară să actionezi pe cont propriu. Noi trebuie să cunoaştem şefi? "585. Cea mai dificilă 
problemă era decizia de a se stabili un punct de comandă, de unde să se dea directive, 
linii de conduită şi strategii de acțiune. La început, atât Niculescu, dar şi Chioreanu sau 
Ghyka ezitau să stabilească ceva concret. Rolul lui Biriş era să ridice câte o problemă 


578 Ibidem, f. 60. 

579 Ibidem, £. 103. În celula 51 Zarcă, alături de Nistor Chioreanu, mai erau închişi, în intervalul 
iunie — prima jumătate a lui iulie 1961, Ungurasu Gheorghe, Mircea Nicolau, Teodorescu Eugen 
şi Istrăteanu Traian, „ultimul având misiunea de a acoperi agentura noastră”, cum îi descrie rolul 
colonelul Crăciun (Ibidem, f£. 199). 

580 Thidem, f. 108. 

581 Thidem, f. 113. 

582 Tbidem, f. 130. 

583 Ibidem, f. 148. 

fundamentală, la care trebuia să se dea urgent un răspuns. De pildă, problema 
declanșării, pe scară largă, a reeducării. Discuţiile au început undeva în primele zile ale 
lunii august 1961. Fiecare isi prezintă soluţia, principala problemă fiind mesajul pe care 
sunt nevoiţi, în calitate de reprezentanţi ai elitelor legionare, să-l dea masei de aderenti. 
Niculescu şi Biriş, din considerente complet diferite, propun aceeaşi soluţie: legionarii 
sunt liberi să facă ce vor dacă li se cere participarea la reeducare, dacă sunt decisi să 
reziste, s-o facă „până la capăt şi să moară pe cruce”, dacă nu sunt hotărâți, „să accepte 
de la început reeducarea si să dea declarație” 58, Poziţia lui Biriş are nuanţe diferite. 
Fundamental diferite. El spune că ar fi de părere ca, „într-o situație extremă, când ar fi 
evident că se porneşte pe un drum pe care noi am mai mers încă o dată”, să se dea curs 
„soluţiei dezlegărilor”. Însă nu orice libertate, cum s-ar putea crede, ci o „dezlegare de 
legămintele legionare”, clarifica Biriş crucialul detaliu 585. Prin aceasta el înţelegea, de 
fapt, o dublă rezolvare. Elitele legionare, „legionarii de valoare”, puteau susține ,,jertfa” 
opoziţiei, situându-se de la început pe o „poziţie înaltă de jertfă conştientă legionară, 
voluntară, liber consimtita”, masele legionare, în schimb, trebuiau direcționate spre o 
„tetragere”, „fără prea multe sângetrări lăuntrice de ordin moral”, marea masă nefiind 
pregătită pentru atari exigențe58. Spre deosebire de Niculescu, Biriş voia să imprime, ca 
linie de conduită, o anumită direcție clară pentru masa aderentilor legionari. 
Comandanții trebuiau determinaţi să ordone direct „dezlegarea” de jurământul legionar, 
putându-se, astfel, da curs neîngrădit reeducării. Doar elitele au dreptul la jertfă, restul — 
din considerente aparent umanitare5 — trebuie protejat, ferit de inutile suferințe. Ceea 
ce poate părea, în aparenţă, o soluţie ingenioasă pentru salvarea cât mai multor deținuți 
de la potenţiale represalii fata de un refuz al reeducării, era — în fapt — o strategie de 
implicare a majorităţii în acest vast proces. Elitele, în pasul următor, urmau oricum să 
cedeze sub presiunea demascatoare a maselor. Argumentul lui Biriş este destul de 
sofisticat psihologic, rămânând legionar prin logica jertfei în care păstra figurile 
marcante ale Legiunii, responsabile să sufere pentru alţii, sugerând, totodată, si 
necesitatea respectării datoriei pe care elita ar avea-o fata de subalterni, care trebuiau 
feriti de inutile suferințe. „Dezlegând”, şeful face un act de jertfă, el luând asupra sa 
greutatea sacrificiului, formula axiomatic Biriş58. 

Ghyka este cel care observă frauda, spunându-i frontal: „Stai niţel, că tu nu dai 
o soluție”58, încercând să clarifice dacă el, Biriş, este îndreptăţit sa dea linii generale de 
conduită, cerându-i să clarifice „efectul” unei astfel de măsuri”. Este încă un prilej 
pentru acesta din urmă de a aminti de necesitatea stabilirii unei reactualizate ierarhii, iar 
cât priveşte „efectul”, suntem în plin determinism magic, după cum observăm din 
replica lui Biriş: „Efectul este pur moral, Alecule. Omul dezlegat nu mai poate să se 


584 Thidem, f. 200. 

585 Ibidem, f. 201. 

586 Thidem, £. 200. 

587 „Ar fi scutită de o suferinţă fizică şi i s-ar uşura suferința morală, care merge mână în mână cu 
înfrângeri sub bâtă”, argumenta V.B. (Ibidem, f. 201). 

588 Thidem, f. 238. 

589 Ibidem, f. 201. 

590 Ibidem, f. 239. 

întoarcă la mişcarea legionară decât numai cu consimțământul celui care l-a dezlegat”. 
Biriş încerca să construiască, pe mecanismul bine cunoscut al psihologiei legionare, 
jalonat de jurdminte, legăminte, strictă ierarhie, constrângere simbolică, o 
pseudoasumare, care să-i garanteze prezervarea propriei imagini (de luptător legionar 
neînfricat, rigid, dogmatic, radical, neconcesiv şi cu alură de martir), permițându-i 
totodată inducerea mecanismului unei cedări, având o deplină acoperire simbolică. Masa 
legionară isi putea abjura credința fără consecinţe. Era absolvită prin cuvântul șefului 
ierarhic, care prelua eventuala culpabilitate. Scenariul mai realiza, însă, ceva important: 
cuvântul dat şefului nu se putea lua înapoi. Odată „dezlegat” nu mai puteai redeveni 
„legionar”, fără să ai aprobarea acestuia. Niculescu sesizează enormitatea: „practic, nu-i 
posibil, ba mai mult, iti asumi o imensă răspundere în fata Căpitanului si a lui 
Dumnezeu, că fără voia lui [a celui care urma să fie „dezlegat”, n.n.], fără 
consimțământul lui îl tii într-o situaţie in care este torturat, exerciti o presiune în fondul 
lui interior” 5?2, 

În cele din urmă, Chioreanu a fost de acord ca, „în situații extreme”, acolo 
unde se vor duce cei doi [Ghyka şi Biris, n.n.], „să dati dezlegare” 593, discuția luând deja 
un ton grav, Biriş presând că „decât să-i tii în legăminte pe care nu le pot respecta”5%, 
mai bine îi lași liberi. Sfatuit de ofițerii de contrainformaţii să-i câştige intimitatea, Biris 
ajunge să-l determine pe Chioreanu să i se adreseze ca unui apropiat. În ciuda diferenţei 
de vârstă, cei doi ajung să se tutuiască, să-şi laude reciproc prestațiile din detenţie etc. 
„Am acceptat avansurile”, confirma Biriş, „în măsura utilității sarcinii ce o aveam, 
dominându-l în cursul relaţiilor noastre” 595, 

Precipitarea proiectului conducerii, care să-l recunoască — în contextul 
informaţiilor difuzate de Biriş privind posibila moarte a lui Petrașcu — pe Chioreanu ca 
şef, n-a dat rezultate imediate. Chioreanu s-a opus, amintind că este de datoria lor să 
ridice prestigiul lui Petrașcu, singurul care „se jertfise mai mult decât noi toți pentru 
legiune, pentru comandant”5%, chiar dacă nu mai ştiau nimic de soarta lui. Opoziția lui 
Chioreanu l-a făcut destul de prudent pe Biriş, consiliat şi de It. Rădulescu si de şeful 
G.O., să nu grăbească lucrurile. 

În 16 august Biris punctează, din nou, necesitatea clarificărilor în problema 
conducerii. „Noi n-am lichidat cu toate problemele” îi avertiza el, am discutat doar „în 
linii mari”, ori în tara există deja „o ierarhie foarte clară, care trebuie într-o formă 
oarecare revăzută”5%. Cum „toţi suntem expuși să avem un sfârșit], fie biologic, fie 
politic”, era necesară „o anumită rânduială, o anumită ordine”. Si Biriş continuă cu 
propria lui proiecție a ierarhiei, plasându-l în frunte pe Chioreanu, urmat de Ilie 
Niculescu, insotind demonstraţia de o ditirambică insiruire de laude şi elogioase 


591 Ibidem. 

5% Tdem, fond Informativ, dosar nr. 310004, vol. 3, f. 408. 
5% Idem, fond Documentar, dosar nr. 13484, vol. 10, f. 241. 
594 Ibidem, f. 239. 

595 Ibidem, vol. 7, f. 9. 

596 Thidem, vol. 10, f. 207. 

597 Thidem, £. 211. 

epitete5%, Chioreanu însuşi, nebănuind nimic, confirmă ceea ce se ferise să recunoască 
atâţia ani: că, în perioada absenței lui Petrașcu din închisoare, condusese de facto 
Mişcarea5%. In ceea ce-l priveşte pe Niculescu, asistăm la o veritabilă captatio benevolentiae, 
sugestionat să nu mai accepte totdeauna un rol secundar, să se implice — având toate 
meritele şi posibilitățile — în actul de conducere. „EI trebuie să înveţe să fie ceea ce 
trebuie să fie”, un veritabil „cadru legionar” plusa Biriş. In planul de dirijare din 14 
iunie, parte din misiunea lui Biriş prevedea încercarea de a-l convinge pe Niculescu că 
„este un om mare, element de perspectivă pentru mişcarea legionară, care este 
simpatizat şi apreciat de masa legionarilor” 60, Chioreanu era sfătuit să-l ajute în sensul 
acesta, să-i dea „acea conştiinţă pe care [inca] nu o are”, să-l „întărească în acea 
conştiinţă că are atributiuni mai mari decât acelea de bun camarad şi că are îndatoriri 
mai mari”; trebuia să-i „ridice conştiinţa”, pentru a accepta o răspundere mare, să-l 
determine să facă „ceea ce el nu crede că va face, dar care trebuie totuși făcut” 601, 
Niculescu putea deveni „omul de care să se asculte”, iar — în felul acesta — „haosul de 
aici” ar fi prevenit. Lui Chioreanu i se infatisa ipoteza că, asa cum dipăruse Petrașcu din 
Aiud, şi lui i s-ar putea pregăti o soartă similară. Nu avea dreptul să nu lase un succesor, 
să lase Legiunea nepăstorită: „Interesul nostru este să rezistăm cât mai mult în nădejdea 
că se va produce ceva care nu depinde de noi şi să ieşim de aici cât mai intacti din punct 
de vedere sufletesc, aşa încât atunci când ar mai fi şi-un mâine pentru noi, să nu intrăm 
de aici direct la balamuc sau la spital” 402. Demonstrația fusese bulversanta pentru 
auditoriu 603 , mascand abil intenţiile manipulatoare prin apelul onorabil la 
responsabilitate, calități personale, urgenţa chestiunii etc. Niculescu, dar și Chioreanu 
sau Ghyka n-au realizat scenariul, făcând jocul marelui manipulator de suflete. Ghyka 
este entuziasmat, Chioreanu descoperă în planul lui Biriș o nemărturisită intenție 
personală, care, cu prilejul curajoasei propuneri, se poate pune în practică. Deşi „a fi 
şef” este „o răspundere groaznică”, de care mărturiseşte că se „cutremură în toate 
momentele” vieții sale, Chioreanu recunoaşte că nu are ce face, primeşte „în mod 
firesc” şi promite să facă tot ce poate, considerând-o ca pe o „jertfă pe care trebuie s-o 
facă seful’’°°*, Niculescu, însă, este mult mai rezervat, afirmând că Biris şi Ghyka sunt 
mult mai indreptatiti la o poziţie de conducere, el nefiind capabil să-și asume o 


5% Despre Ilie Niculescu: „A avut un început de organizare foarte frumos, propriu, activitatea lui 
economică, la Bucureşti a organizat o fabrică pe plan economic. Nu mai vorbesc de însuşirile lui 
de a stabili un contact direct cu oamenii, o însuşire foarte înaltă, care izvorăşte din posibilitățile 
lui sufleteşti proprii camaraderiei, prietenie, dragoste şi asa mai departe, posibilitatea lui de a 
stabili legături cu cei tineri (...) merge cu vremea, nu este un retrograd, nu este un conservator, 
refractar la viata, la mersul înainte (...) este printre puţinii legionari care a luat foarte serios 
problema dezvoltării vieţii neamului nostru” ş.a.m.d. (Ibidem, ff. 212-213). 

599 Ibidem, ff. 200-201. 

600 Idem, fond Informativ, dosar nr. 310004, vol. 2, f. 134. 

601 Idem, fond Documentar, dosar nr. 13484, vol. 10, f. 213. 

602 Thidem, f. 214. 

603 Ghyka răspundea, cucerit de tabloul înfățișat si de oportunitatea intenţiei: „Nu am destule 
mâini şi degete ca să semnez tot ce-a spus Victor Biris, admirabilă exprimare” (Ibidem). 

604 Thidem, f. 215. 

asemenea răspundere, neavând „conştiinţa de sef’5. Biris, în interiorul unei digresiuni 
abile, afirma sever că „noi nu trebuie să plecăm de aici fără soluţii”, iar eschiva lui 
Niculescu se va rezolva „prin prisma disciplinei”, adică printr-un ordin în acest sens, dat 
direct de seful ierarhic Chioreanu“%. Acesta se conformează: „Nu mai trebuie să mai 
discutăm nimic, de acum încolo lucrurile sunt asa, eu iti dau ordin, iar tu trebuie să te 
supui” 607, Reacţia il determină pe Niculescu să spună că numirea lui prin ordin i se pare 
„O problema penibilă”, insistând că „sub nici un motiv” nu poate să-şi asume „o astfel 
de sarcina’’8, Pentru a face acceptarea mai putin dificilă, Chioreanu îi spune că, pentru 
moment, este vorba doar despre interpretarea unui rol, „rolul cel mare va fi atunci când 
se vor ivi condițiuni politice favorabile nouă”. „Comandamentul” avea doar rolul de 
a organiza „rezistența pasivă” fata de acțiunea de a „ne frânge sufletul” a comuniştilor, 
nefiind, în fond, nimic concret angajant. Niculescu nu trebuia să dea ordine gradelor 
legionare, dar era necesar ca acestea să ştie că el reprezenta conducerea Mişcării. Nefiind 
dispus să cedeze, Niculescu refuză net ofertaS!. În ciuda radicalităţii refuzului, Biriş nu 
se simte dezarmat, refuzând să accepte că Ghyka sau el însuși l-ar putea înlocui. 
Discuţiile nu au dus, totuşi, la un rezultat transant privitor la eșalonul superior de 
conducere al Mişcării Legionare, obținându-se, însă, spre sfârșitul lunii august, câteva 
angajamente. Operaţiunea a continuat, prin abile mişcări operative şi în lunile 
septembrie şi octombrie 1961. 

La sfârşit de august, început de septembrie încep să se întrevadă primele 
rezultate®!!. Niculescu cedează, acceptând să se ocupe cu „organizarea”, pentru că doar 
la asta se pricepe®!*, mai exact „secretar cu organizarea, cu politica” 615. Chioreanu, 


605 Thidem, £. 218. 

606 Thidem, £. 219. 

607 Chioreanu a încercat apoi să stabilească un similar regim ierarhic cu Biriş, specificând ce 
anume urma să-i ordone. Biriş a ripostat imediat: „Băi, ascultă, eu am să fac în mod firesc ceea ce 
trebuie să fac [subl. n.|” (Ibidem, f£. 220). Este simptomatic cum Biris refuza supunerea directă la 
ordin, deşi-i clama necesitatea. Daca ar fi acceptat şi-ar fi creat o situaţie destul de dificilă, fiind 
deja angrenat într-o altă formulă de supunere. Se plasa totodată, orgolios, dincolo de necesitatea 
unei dirijări. 

608 Thidem. 

609 Thidem, f. 221. 

610 Încă o dată şi în concluzie, eu la capitolul ăsta rămân categoric nu. Ca să mergem mai 
departe, ca să facem analize si aşa mai departe, eu spun nu (...) În ceea ce mă privește, sub nici 
un motiv nu primesc această însărcinare şi părerea mea este că cel care ar putea lua conducerea 
după unchiul (Nistor Chioreanu), în momentul în care ar pleca dintre noi, ei doi, Biriș şi Ghica 
sunt mai buni decât mine, iar pentru marile calități care se cer în această funcțiune, eu spun că 
Victor Biris este cel mai indicat” (Ibidem, f. 222). 

61 Discuţiile „clarificatoare” referitoare la „comandament” avuseseră loc în intervalul 20-27 
august 1961, Chioreanu fiind mutat din celula 55 la 28 august. Nota informativă care cuprinde 
cele mai importante discuţii privind „lansarea şefului” si ierarhia este cea semnată de ,,lonas 
Gheorghe” la 4 septembrie 1961 (Idem, dosar nr. 12609, vol. 3, ff. 1-29). 

612 In privinţa organizării, asta accept pentru că mă pricep, iar la altele nu pot face fata” (Ibidem, 
f. 11). 

613 Thidem, f. 15. 

înțelegând să-şi asume poziţia de lider6!4, nominalizează legionari pentru conducerea 
unor regionale din tara°!>, pentru şefia șeful presei®!® si a F.D.C.617, Cum va mărturisi 
zece zile mai târziu, Chioreanu, deşi se considera „un steag învechit”, simţea că „trebuie 
să fie acolo”, pentru a „păstra o anumită legătură de ierarhie cu comandantul”, trebuind 
să asigure continuitatea 618, La începutul lui septembrie 1961 înţelegea că discuţiile 
fuseseră utile pentru ca, atunci când se va produce eliberarea, legionarii să fie pregătiţi, 
să nu fie nevoiți să-şi caute „oamenii capabili”, să poată „intra în acțiune” imediat, 
pentru că atunci nu vor mai avea timpul de acum să-i aleaga®!”. 

La 26 august Chioreanu este scos la anchetă, în celula 55 rămânând Biris, 
Niculescu, Ghyka şi agentul „lonaş Gheorghe”. Cei trei stabilesc să-i comunice ce 
hotărâseră lui Aurel Calin®°, fără însă să precizeze, din prudenţă, nume sau detalii 
concrete®!, La fel se va petrece si atunci când, la sfârşitul lunii septembrie, este introdus 
în celulă Nelu Rusu%”, căruia i se va comunica o altă componență a etajului ierarhic de 
după Chioreanu, cu Filon Lauric („elementul numărul unu după Chioreanu”), urmat de 
Eugen Teodorescu%>, Informaţia privind înțelegerea şi noua poziţie a lui Chioreanu nu 
trebuia difuzată în masă, cei patru înțelegând foarte bine riscul pe care o atare dezvăluire 


614 Thidem, f. 21. 

ole „Întreaga tara va fi împărțită in mai multe regiuni, iar într-o regiune vor intra 3-5 judeţe”, 
clarifica Chioreanu. Pentru regionala Bucureşti, Chioreanu se gândea la Luca Dumitrescu, pentru 
Ardeal trebuia „să răspundă” Virgil Mateiaş, de Banat răspundea Ion Constantin, iar de 
Moldova, Radu Şuţu. Deşi insistase să-l pună pe Biris ca șef la Ardeal, Mateiaş urmând să-l 
secondeze, Chioreanu s-a lovit de un refuz abil, dar ferm (Ibidem, ff. 16-18). 

616 Gabriel Bălănescu era cel propus de Chioreanu pentru acest „post”. 

617 Chioreanu se gândea la Gheorghe Ungurasu (A.C.N.S.A.S., fond Documentar, dosar nr. 
12609, vol. 3, f. 18). 

618 Thidem, f. 38. 

619 Ibidem, f. 88. 

620 Thidem, f. 19. 

621 Ibidem. Convorbitorii deciseseră, până la urmă, ca doar trei persoane să cunoască, în mod 
concret, ceea ce se discutase. Este vorba despre Mircea Nicolau, Aurel Călin şi Nelu Rusu, lista 
la care Chioreanu îl alăturase si pe Ghiţă [Gheorghe] Ungurasu (Ibidem, f. 26). 

622 Când i s-a comunicat lui Rusu natura discuţiilor din celula 55, acesta a avut „un şoc”, s-a 
„panicat”, întrebând imediat: „Cred că suntem între oameni de onoare!”. Sigur, Biriş l-a asigurat 
imediat că în celulă nu erau decât oameni de onoare (Idem, dosar nr. 13484, vol. 7, f. 28). 

623 Idem, dosar nr. 12609, vol. 3, f. 149. Situaţia etajului imediat inferior lui Chioreanu, pe scară 
ierarhică, este neclară şi contradictorie. Prudenta afişată cu noii colegi de celulă, cărora li se 
comunicau alte nume, pentru a verifica notorietatea şi credibilitatea acestora printre legionari, 
poate fi o explicaţie. Lui Nelu Rusu i s-a cerut explicit părerea despre Filon Lauric si Eugen 
Teodorescu, pentru a „sonda” de ce popularitate se pot bucura cei doi (Ibidem, ff. 152-153). Tot 
lui i se cere să se gândească la o listă de oameni care ar putea ocupa funcţiile de șefi de regională 
(Ibidem, f£. 166). O altă explicație poate fi si refuzul net al lui Niculescu de a se implica în vreun 
fel, în ciuda unei ezitări aprobatoare, amintite în text. Un refuz care ar fi impus altă numire 
pentru „locul doi”. În acest din urmă caz, Filon Lautic şi Eugen Teodorescu, l-ar fi secondat pe 
Chioreanu, într-o formulă adusă la zi a „comandamentului”. Cert este faptul că Securitatea 
retinuse un ,,comandament” în care Niculescu şi-ar fi asumat „rolul organizatoric cu probleme 
politice”, aşa cum rezultă dintr-o „Notă sinteză” a Direcției a I-a din 9 mai 1965 (Idem, fond 
Informativ, dosar nr. 65054, vol. 1, f. 118) [cota SRI]. 

l-ar presupune. Se decid să se comporte ca şi cum „nu există organizare, nu există 
comandament, nu există activitate legionară, nu există legături”, o înțelegere tactică pe 
care o practicaseră si in 1953 în detentie®+. „Acţiunea de lansare” trebuia să meargă 
„din om în om”, „să nu se discute cu oricine”6%, legionarii trebuind să se deprindă 
treptat cu noua formulă organizatorică. Ghyka observă la un moment dat că, deşi se 
discutase specific, nominalizându-se persoane, Biriş nu apărea nicăieri, poziţia lui este 
necunoscută62, Niculescu il confirmă, vorbind de „poziţia separată” pe care o făcea 
acesta, dar neîndrăznind să-i pună la îndoială angajamentul legionar, principalul lui 
capital simbolic®*’. Neacceptand nici o responsabilitate, derobându-se din calea oricărei 
numiri, în ciuda unei retorici agresiv angajante6?5, Biris se păstra abil într-o neutralitate 
activă, suficient de vizibilă pentru a nu da de bănuit, dar prudentă. La finalul operațiunii, 
în fata cel putin a recunoașterii verbale a „comandamentului”, Biriş nu rezistă tentației 
de a-şi manifesta, ironic şi cu un cinism aparte, satisfacția: „realizez ceea ce doream de 
foarte multă vreme să realizez, armonia |subl.n.|’ °°. 


624 Idem, fond Documentar, dosar nr. 12609, vol. 3, f. 22. Atât Călin Aurel cât si Nelu Rusu sunt 
avertizaţi că „atitudinea în general”, care trebuia manifestată in fata „tuturor”, era aceea că „nu 
există mişcare legionară organizată, nu există activitate legionară, nu există comandament şi nu 
există nici un fel de legături dincolo de celular. Acestea sunt cele patru teze pe care trebuie să le 
ştie orice legionar” (Ibidem, ff. 153-154). 

625 Ibidem, f. 22. 

626 Ibidem, f. 19. 

627 „În momentul de fata eu doresc să fie toată lumea legionară cel putin cât este el (...) el s-a 
plasat undeva, pe un piedestal de unde îl priveşte lumea cealaltă, de sus, de la distanță” remarca 
Niculescu. Deşi i se punea în sarcină faptul că ,,desfiintase unitatea” legionară în cazul grupului 
„biriştilor”, cărora le transmisese, odată transferat disciplinar la Suceava, să rupă grupul, 
motivând gestul prin excesele mistico-religioase ale unor membri, chestiunea îi este iertată 
(Ibidem, f. 20). 

628 „Eu ştiu foarte bine ce pot, prin aceasta eu spun ce pot şi ce nu pot şi mai am încă o calitate 
pe care dacă nu o cunoaşteţi voi, vi-o spun eu. Adică eu cunosc unii oameni care sunt foarte 
buni pentru anumite situaţii şi eu am curajul să-i propun pe aceştia. Am darul să spun la precizie 
că ăsta este mai bun ca celălalt. In ce mă privește, să ştiţi că acolo unde eu pot [sa] dau un 
randament, eu merg fără nici o ezitare, şi eu n-am scrupule, dacă trebuie să ating un scop, eu îl 
ating, nu mă încurc în doctrină şi chestii din acestea într-o acțiune. Eu mă debarasez complet de 
astea, mie îmi dai o misiune care trebuie dusă la sfârşit si atunci înseamnă că misiunea este buna 
şi trebuie realizată. Mie îmi rămâne să aleg numai mijloacele realizărilor si cât mă mai ajută capul, 
fac si când nu mai pot, spun. Deci, în acest cadru, din partea mea, tot concursul (...) Când va 
veni comandantul, el va da grade şi-mi va da şi mie, iar de Ilie nici nu mai vorbesc, lui îi va da 
primul. Însă, am să-l conving pe comandant că mie să nu-mi dea grad decât unul singur, acela de 
legionar şi să-mi dea o decorație pe care am să o indic eu si anume «Crucea verde» cu marele 
cordon a celor două prigoane, cu o panglică roşie de revoluţionar. Nistore, despre mine trebuie 
să mai ştii un lucru, să nu crezi că sunt om modest, să nu crezi că am ambiţii, la vârsta mea nu 
ambitionez grade din cauză că sunt compromis în ochii lumii. Un singur lucru poate nu-i 
compromis la mine, gradul de legionar si poate îl voi merita până la urmă. Eu n-am ambiția să 
ajung nici comandant legionar, nici măcar al «Bunei Vestiri», dar dacă pot să slujesc o cauză si mi 
se va cere, am s-o fac” (Ibidem, f. 10). 

629 Ibidem, f. 22. 

Niculescu deplangea, la începutul lunii octombrie, absenţa lui Nicolae Petraşcu 
din penitenciar, fiind singurul care ar putea realiza unitatea legionară. Crăciun nota: „Să 
raportăm să ne fie trimis Pătraşcu, pentru a lichida cuibul de şefi. În acest scop vom 
prezenta un plan conducerii” 630, 

Bilanţul celor aproape două luni de discuţii nu este deloc de neglijat. Se 
stabilise importanța restabilirii conducerii, „programul minimal” de acţiune pentru 
legionari, poziţia fata de iminenta reeducării în masă a detinutilor®!, fiind trecute în 
revistă problemele „de viitor” (forma de organizare statală, problema minorităților, 
biserică națională sau biserică desprinsă de stat, relația Legiunii cu celelalte partide, 
chestiuni ideologice etc.). Biriş obținuse, imediat după 15 august, o discutare a 
„programului” ideologic al noii Mişcări*%?, idee la care Chioreanu aderă imediat. Într-o 
altă perspectivă, mult mai gravă, se stabilise responsabilitatea lui Chioreanu în 
organizarea grevei din martie 1957633 şi strategia folosită atunci. Discuţiile devoalaseră, 
totodată, şi o serie întreagă de nume ale unor persoane considerate de cei patru 
convorbitori ca demne de încrederea acordării unor demnități, într-o prezumtiva 
formulă organizatorică. „Lista încrederii” 634 trebuia extinsă, „comandamentul” trebuia 
să prindă un corp convingător. Surescitati de nașterea unei noi formule viabile in care 
Mişcarea avea, din nou, un sens, sub farmecul insidios al lui Biriş, care reuşise să-i pună 
laolaltă, să le forţeze acordul, locatarii celulei 55 propun liste întregi cu nume ale unor 


630 Ibidem, f£. 177. Nicolae Petrașcu a fost transferat din arestul M.A.I. Bucuresti, unde stătuse 
încarcerat din 1953, la Aiud în ianuarie 1962. 

631 La momentul iunie-august 1961 acţiunile de reeducare se derulau, cel mai intens, în fabrica 
penitenciarului, fiind, însă, şi alte secții implicate. Nu apăruseră încă marile cluburi, nu se 
extinseseră măsurile „cultural-educative” şi pe celular, prioritatea grupei de contrainformaţii fiind 
înfrângerea liderilor legionari. 

632 Biriş introduce chestiunea spunând că ea, cu siguranţă, „preocupă în gradul cel mai înalt pe 
comandant, dar trebuie să preocupe în mare măsură pe cei care, de bine de rău, pot să aibă 
contact aici cu ce se petrece”. Ţărăniştii isi făcuseră un program, continua Biris, legionarii părând 
— prin comparaţie — ,,neclarificati asupra unor probleme esenţiale”. Deşi se vehiculau tot soiul de 
idei, ele se cereau „fixate”, trebuia găsit „un numitor comun”, „problemele mari trebuiau trecute 
în revistă”. „Este inadmisibil ca noi, cu un anumit trecut politic şi cu vârsta noastră” să nu avem 
clarificate aceste probleme, sugera Biriş (A.C.N.S.A.S., fond Documentar, dosar nr. 12609, vol. 
3, fF. 118-119). 

633 La o foarte abilă replica a lui Biris că greva din 1957 fusese „ca un ecou al dragostei in sufletul 
oamenilor”, reprezentând pentru Chioreanu „o creştere a personalităţii”, Niculescu cade in 
capcană și punctează clar: „Aşa este. Cand a dat el ordin, toată lumea a acţionat ca un ceasornic, 
asta numai datorită lui şi s-a văzut diferenţa, că atunci cand a acționat numai Ica Spirescu, pe el 
nu l-a urmat nimeni, iar în momentul când a declarat el [Nistor Chioreanu, n.n.], a mers toată 
lumea”. Pasajul este subliniat gros în original, semn ca, pentru Direcţia a III-a (căreia îi era 
comunicată nota), informaţia era crucială (Ibidem, f. 24). 

634 Cum bine observa şeful G.O., criteriile de selecţie care statusera la baza constituirii acestor 
liste, erau „devotamentul fata de H.S”, „activitatea desfăşurată în cadrul legiunii”, „comportarea 
în timpul detenţiei”, respectiv „autoritatea si prestigiul de care se bucura în rândul legionarilor” 
(Ibidem, £. 209). 

persoane „de înaltă încredere”, cum se exprimă entuziast Niculescu™, subliniate atent 
de ofițerii Direcției a III-a6%, 

Era o redutabilă victorie pentru Biriş, care reușise să pună piatra de temelie la 
construirea ficţiunii comandamentului legionar. În „Hotărârea pentru închiderea 
dosarului individual nr. 8 privind pe Biriş Victor”, redactată la 28 martie 1963, prilej de 
bilanț pentru Crăciun, „stimularea discuţiilor, în așa fel încât a determinat pe ceilalți din 
cameră să vorbească despre intenţiile lor de viitor privind activitatea legionară”, era 
considerată o realizare crucială6%, pe care agentul o sintetizase apoi la întâlnirea din 
decembrie 1961 de la Bucureşti cu conducerea Ministerului, unde relatase „tot ce au 
hotărât pentru activitatea lor de viitor Nistor Chioreanu, Ilie Nicolescu şi Ghica 
Alexandru”, arătând ca ,,susnumitii au alcătuit un comandament de conducere al 
organizației legionare in viitor, numind oamenii care să facă parte din acest 
comandament” 68, 

Important de observat este că Biriș, în toate luările lui de poziție, a evitat să se 
erijeze într-un conducător direct, invocând pentru sine de fiecare dată, obsedant, o 
poziţie ancilară, „de mandatar”*%, cum spune el. Aştepta să fie „girat” de un şef, sa fie 
„pus” într-o anumită poziţie, să i se spună ce să facă. Era o invitație, dirijată, la 
constituirea unui for de conducere, de care era gata să asculte. Într-o astfel de expunere, 


635 Ilie Niculescu, într-o discuţie din celula 55 din a doua jumătate a lunii august, expunea modul 
în care receptase „acordul” de reorganizare. Unitatea conducerii însemna, de fapt, într-un 
„minim pe care-l urmărim”, „dezarmarea celui care ne atacă”, dar şi „revenirea în această 
comunitate [politica] din care facem si noi parte”. Constient de „grozăvia care decurge din lupta 
între facțiuni, în sânul mişcării legionare”, atitudinea fata de comandant trebuia să fie unitară şi 
solidară. „Trebuie să fim conștienți”, avertiza Niculescu, „că momentul care vine, pretinde 
încordarea tuturor forțelor pentru victorie, atunci mișcarea legionară isi va da măsura puterii 
creatoare”. Mişcarea Legionara trebuia să participe la „viaţa politică de mâine” într-o alianţă, 
păstrându-şi, totuşi, particularitatile. "Trebuia acceptat principiul alegerilor libere, neputându-se 
face abstracţie de „conjunctura politică mondială”, iar Partidul Comunist trebuia lăsat să 
participe la alegeri (Ibidem, f. 123). 

636 O rezoluţie a unui oficial al Direcţiei a III-a adresată S[erviciului] 2 din cadrul Serviciului 
Independent, în dreptul unui pasaj în care erau analizate diferitele numiri pentru poziţii în 
viitoarea schemă de reorganizare a Mişcării Legionare, se spune: „Trebuie lucrate la Aiud toate 
aceste elemente pentru care se fac recomandări si pronosticuri” (Ibidem, f. 45). Nota informativă 
a agentului „Vintilă Grigore” din 6 si 8 septembrie 1961, de pe care este extrasă rezoluţia de mai 
sus, are anexată o listă cu toți deţinuţii c.r. care fuseseră amintiţi în discuţii în intervalul 17 iulie- 
17 august 1961. Rezultaseră 54 de persoane, care se aflau închise la Aiud, 2 eliberate, 4 
transferate şi 59 neidentificate în penitenciar, ofițerii Direcţiei a I-a trecând în dreptul lor locul 
de detenţie sau ce informaţii deţineau despre fiecare in parte (Ibidem, ff. 51-52). În intervalul 
august-noiembrie 1961, notele agenţilor folosiți pentru supravegherea lui Niculescu, Ghyka, Biris 
şi Chioreanu au avut anexate liste cu toate numele pomenite în discuţii, semn că nevoia de 
cartografiere cât mai precisă a credibilitatii unor deţinuţi legionari si a legăturilor dintre aceștia 
era vitală pentru Securitate (Ibidem, ff. 134, 168). 

637 În termenii colonelului Gheorghe Crăciun vorbim de „sarcini informativ-operative de 
importanţă deosebită” (Idem, fond Informativ, dosar nr. 310004, vol. 1, f. 3). 

638 Thidem, f. 2. 

639 Idem, dosar nr. 65054, vol. 3, f. 395 [cota SRI]. 

le spunea lui Niculescu si Ghyka, abia putând camufla adevăratele intenții: „Mie, daca 
vine şeful ăla mare şi mă girează şi mă pune acolo, sau cutare, eu ştiu să fac o şcoală de 
cadre, mie trebuie numai să-mi spună ce să iasă din scoala, să iasă teroristi, să iasă banditi, 
care fură banii de la C.F.R. sau sfinți [subl. n.] sau ce vrea, dar trebuie să am girul luj’ 64, 
Din calcul operativ, dar și datorită structurii psihologice a acestui om, poziția veritabilă 
în interacțiunile din celulă este dificil de extras. O poziţie secundară evita asumarea 
frontală şi directă a unor responsabilități sau a unor inițiative care, odată acceptate, 
puteau inhiba acțiunea celor pe care trebuia să-i urmărească. Biris isi păstra, însă, 
entuziasmul, participând la discuţii, implicându-se. O umilitate calculată care masca, în 
fapt, un mare orgoliu. Îşi câştiga, astfel, un statut foarte abil, nu putea fi acuzat că nu are 
o poziţie legionară, că n-ar susține iniţiativele colegilor, evitând, în acelaşi timp, să-şi 
asume inițiativa unor gesturi. Afirmase de multe ori că nu are educație legionară, că nu 
se formase ca legionar („nu sunt un produs al organizației legionare”“), că „nu are 
şedinţele de cuib”*%, ca mediu al educaţiei formative legionare, că îşi asumase initiative 
proprii care avuseseră consecințe imprevizibile (referindu-se la derapajele comuniste de 
la penitenciarul Suceava, apărute — după propria interpretare — tocmai pentru că lipsise 
coordonarea unui şef), că el n-ar fi „omul care să lucreze direct cu mișcarea 
legionara” +, Suntem în plină reconstrucţie a propriei imagini, atent poziționată pentru 
a nu-şi afecta influenţa asupra legionarilor, evitând totodată riscul unei implicări directe. 
Suscită discuţii, provoacă, creează contexte problematice, solicită responsabilități din 
partea fruntaşilor legiunii, construieşte planurile unui viitor al implicării politice, în care 
portofoliile trebuie imediat ocupate, linguseste când este cazul, niciodată prea tusat sau 
strident, cere imperios implicare, nu lasă detaliile să-i scape, cerând informaţii fără 
ostentatie, cu tact, respectând de fiecare dată limitele contextului discuţiei. O atare 
performanță este, trebuie spus, impresionantă, nu cu totul inexplicabilă, date fiind 
cadrele în care se mişca imaginarul legionar, pentru care, de pildă, un gest radical în 
favoarea legiunii, petrecut cu câţiva ani înainte, nu era citit în contextul umoral al 
personajului, ci în cheia ideologică a credinței si legământului legionar, a sacrificiului. 
Capitalul de încredere şi simpatie de care beneficiase Biris l-a camuflat perfect. Alecu 
Ghyka povesteşte o scenă, relevantă în acest sens. In 1956, când îl întâlnise pe Biris în 
penitenciarul Jilava, într-o celulă în care erau şi deţinuţi legionari bucovineni, „când ai 
intrat tu, toţi legionarii s-au ridicat si tu ai dat mâna cu unul, cu al doilea si la al treilea ai 
început a povesti, iar ceilalți aşteptau să-ți dea mana, asa te priveau ei”. Sau, în alt loc, 
acelaşi Ghyka povestea în octombrie 1961, cum era privit protagonistul în celular: „Ar 
râde si pereții dacă cineva i-ar contesta lui Victor Biris că este legionar. Din contra, tu ai 
o poziţie foarte frumoasă, tocmai prin actul acela [pe] care l-ai făcut atunci de extremist, 


640 Thidem. 

641 Ibidem, f. 396. 

642 Thidem. 

643 Ibidem, f. 395. „Eu le-am spus ca mie îmi lipseşte arderea necesară pentru a duce jertfa 
continuă. Asta este poate datorită oboselii şi de aceea eu nu aspir la nimic în cadrul mișcării, eu 
pot să servesc dincolo, mi se dă un mandat şi eu am să spun, îl pot primi şi duce la îndeplinire 
sau nu” (Ibidem, f. 396). 

644 Thidem. 

care merge la lucruri periculoase” 645, Prea puţine bănuieli i-au afectat prestigiul, de-a 
lungul anilor. Aşa se explică succesul lui formidabil. Ca şi eşecul lui personal, abrupt, 
brutal şi tragic. 

La 19 august, împreună cu şeful Direcţiei a III-a, colonelul Nicolae Budisteanu, 
cu care pesemne organizase probatoriul şi gândise momentul operativ, Crăciun îi 
trimitea lui Drăghici un document prin care propunea organizarea unui proces cadru 
în penitenciar, în care să fie implicați fruntașii legionari. Ideea nu era nouă, ea fiind 
vehiculată de conducerea ministerului si la sfârşitul anilor ’50, fără să prindă, însă, un 
contur concretS*, Obsesia unui proces cu largi implicaţii o împărtăşeau şi deţinuţii 
legionari, atent întreţinută de „scoaterile la anchetă”, orchestrate de subordonații lui 
Crăciun. Temerea era destul de extinsă, dacă şeful G.O. s-a simţit nevoit să treacă, 
pentru colegii de la Direcţia a III-a, o rezoluţie în dreptul unui fragment care arăta 
amintita frică, afirmând că „această problemă a procesului se dezbate de multi ani între 
legionari”6%, Cum operaţiunea „comandamentului” se dovedise a fi un succes concret, 
cum aşteptările deținuților puteau fi cristalizate în sensul amplificării terorii, iar faptele 
de rezistență din penitenciar, pe tot intervalul anilor '50, furnizau suficiente motive 
pentru un proces, directorul penitenciarului si oficialii Direcţiei a I-a au decis că 
rezultatele înscenării operative din celula 55 furnizau suficiente motive pentru un mare 
proces spectacol. 

Raportul proba existența unei „intense activități legionare organizate”  , 
inserând-o într-o formulă de continuitate cu evenimentele din anii 1951-1953, când 
Luca Damaschin, Niculescu şi Constantin Coniac organizaseră un sistem de informaţii 
pe Zarcă, care asigurase protejarea conducătorilor legionari închişi aici, cu revoltele şi 
evadările organizate de legionari de la coloniile miniere Baia Sprie, Valea Nistrului şi 
Cavnic0% si cu greva foamei din martie 1957 din Aiud. Motivele erau suficiente, 20 de 


645 Ibidem, f. 395. Ghyka se referea la legenda ireproşabilei comportări a lui V.B. în cadrul 
procesului din 1954-1957. 

646 Documentul este semnat în clar de cei doi (Idem, fond Documentar, dosar nr. 13483, vol. 1, 
f. 185). 

647 Idem, dosar nr. 13485, vol. 13, ff. 184, 193. Vorbim de o nota a Direcţiei a I-a din 
octombrie 1958, prin care era propusa conducerii Ministerului aducerea la Bucuresti a varfurilor 
legionare din Aiud, responsabile de „activităţi contrarevolutionare intense”, pentru ca, „pe baza 
materialelor obținute” să fie ,,actionati în justiţie”. Deşi in primă fază Drăghici agrease planul, în 
urma convorbirilor cu Vasile Negrea şi Gheorghe Pintilie, decide să respingă propunerea (Ibidem, 
f. 195). 

648 Idem, fond Informativ, dosar nr. 310004, vol. 3, f. 411. 

649 Idem, fond Documentar, dosar nr. 13483, vol. 1, ff. 181-182. Afirmația nu este în contradicție 
cu cea prezentată mai sus, conform căreia acelaşi colonel Crăciun îşi manifesta scepticismul cu 
privire la „certitudinea ierarhiei legionare existente” (Idem, dosar nr. 13484, vol. 10, f. 130). 
„Organizare” putea exista chiar dacă o structură de conducere unanim recunoscută de deținuți 
nu era încă formată, mai precis acțiunea operativă de inducere a acesteia nu avusese încă un 
rezultat concret. 

650 În aceste colonii de muncă legionarii s-au constituit în grupuri, au ţinut şedinţe legionare, au 
recrutat noi membri, au desfășurat activitate de indoctrinare, au stabilit formele şi metodele de 
activitate pentru viitor, au organizat evadări, sabotarea producţiei, greve şi alte acte 

agenţi în penitenciar produseseră un vast probatoriu, putându-se conta şi pe importanți 
martori ai acuzării65!. Încadrarea s-ar fi putut face la articolele 119 şi 209, punctul 2 din 
Codul Penal. 17 persoane urmau să fie prinse în acest proces, printre care Chioreanu, 
Niculescu, Budişteanu, Luca Damaschin etc., listă din care — în mod previzibil — lipsea 
Victor Biris 62. Procesul era gândit ca un act demascator la adresa „căpeteniilor 
legionare”, un proces spectacol la care urmau să participe toți deţinuţii. Propunerea lui 
Budisteanu si Crăciun n-a găsit, însă, înțelegere la conducerea Ministerului. La finele 
lunii noiembrie conducerea Direcţiei a II-a il informa pe Crăciun că ,,tov[ardsul] 
Ministru Adjunct Negrea Vasile nu a aprobat cele solicitate de dumneavoastră” 653, Nu 
ştim care a fost motivul refuzului, însă desfăşurarea ulterioară a planurilor reeducării 
induc ideea că era cu totul prematură pedepsirea unor fruntași legionari, încă 
nevalorificati pe de-a-ntregul65. Înfrângerea maselor legionare din Aiud, sub influența 
„căderii” șefilor, care trebuiau ,,ingenunchiati” şi „asasinați moral”, era mai importantă. 
Un proces ar fi închis toate aceste uşi, blocând o importantă strategie pentru viitor. 

Cea mai importantă etapă a operaţiunii a luat sfârşit în ultimele zile ale lunii 
august 1961, prin mutarea lui Chioreanu într-o celulă cu Gheorghe Brahonschi, care se 
afla de câteva zile bune în greva foamei®> şi cu Gheorghe Ungurasu%°. Plasarea viza 


dușmănoase”, raporta Crăciun lui Drăghici in amintitul raport din 19 august 1961 (Idem, dosar 
nr. 13483, vol. 1, f. 172). 

651 Crăciun îi propunea ca martori ai acuzării pe Nichifor Crainic, Radu Demetrescu Gyr, loan 
Dumitrescu Borşa, lon Victor Vojen si Dumitru Groza. Alături de aceştia puteau fi folosiţi 
agenţii „Luculus” (Marinescu Cristea, cf. Idem, dosar nr. 13481, f. 133 şi dosar nr. 13485, vol. 
13, f. 28), „Graur” (Niţulescu Nicolae), „Dragomirescu [Vasile]” (avocatul Sârbu Lazăr, cf. Idem, 
dosar nr. 13484, vol. 7, f. 114), „Ovidiu”, „Andrei” şi „Petrică” (Idem, dosar nr. 13483, vol. 1, f. 
182). 

652 Cele 17 persoane sunt: Nistor Chioreanu, Bulhac Andronic, Călin Aurel, Sebastian Mocanu, 
Ilie Niculescu, Gheorghe Unguraşu, Nicolae Cojocaru, Radu Budişteanu, Gabriel Bălănescu, 
Luca Damaschin, Eugen Teodorescu, Constantin Coniac, Mircea Nicolau, Dumitru Uta, Ilie 
Stângă, Aurel Pastramagiu, Marin Pometcu (Ibidem, f. 184). 

653 Ibidem, f£. 223. Generalul maiorul Vasile Negrea era la acea dată adjunctul ministrului de 
Interne. 

654 Crăciun, de pildă, semnalase în noiembrie 1961 Direcţiei a I-a posibilitatea de a elibera 
controlat doi deţinuţi legionari, recrutaţi ca agenți, pentru a-l descoperi si aresta pe Ion Gavrilă 
Ogoranu. O notă a sursei „Pricop Valeriu” din 15 noiembrie 1961 semnala faptul că Aurel Călin 
îl cunoştea îndeaproape pe „regele munţilor”, furnizând o serie de informaţii în celulă despre 
contactele acestuia. Planul şefului G.O. fusese acceptat la Bucureşti, Serviciul 2 confirmând că se 
redactase un plan operativ în acest sens cu regionala Brasov (Idem, dosar nr. 12609, vol. 3, f. 
192). 

655 Gheorghe Brahonschi fusese şeful Corpului Studenţesc Legionar. Unul dintre radicalii 
rezistenți ai Mişcării in detentia de la Aiud, se autodefinea drept un „stegar” al Legiunii, unul 
dintre „cei trei locotenenti ai Mişcării Legionare” (alături de Chioreanu si Vică Negulescu), căruia 
nu i-ar fi permis să „capoteze”, să „cadă sub o anumită limită”, unul care avea „o datorie” 
(Ibidem, ff. 79-80). 

656 Cei doi mai stătuseră împreună în primele zece zile ale lunii iulie 1961, prilej pentru 
Chioreanu să-l verifice pe Unguraşu dacă era sau nu pregătit pentru preluarea unei funcții „de 
mare răspundere” într-o prezumată nouă realitate politică (Ibidem, f. 75). 

atât temperarea lui Brahonschi, colonelul Ivan Ioan, cel cu care în 26 august Chioreanu 
avusese o discuţie la anchetă, cerându-i cumintirea recalcitrantului, dar şi folosirea noii 
poziţii a lui Chioreanu pe lângă Unguraşul5” şi urmărirea a ceea ce acesta urma să-l 
transmită despre „comandament”658. Cum spunea acelaşi Chioreanu, la părăsirea celulei 
şi la sfârşitul unor dezbateri care se dovedisera fructuoase, toată „chestia” fusese pentru 
el „splendidă” şi se putea duce liniştit oriunde, având în spate „lei de granit” 65°... 

Celula 55 a rămas într-o strictă monitorizare, pe tot parcursul lunii septembrie 
si octombrie reuşindu-se obţinerea unor informaţii detaliate despre diferitele dimensiuni 
ale reorganizării. Pe 24 noiembrie 1961 şeful G.O. îi trimitea lui Vasile Patilinet, şeful 
Direcţiei Organizatorice din cadrul C.C. al P.M.R., un raport privind „munca 
informativă şi cultural-educativă desfășurată în rândul deţinuţilor din Penitenciarul 
Aiud” 60. Raportul fusese trimis simultan si lui Drăghici si adjunctului Negrea 661, 
Crăciun raporta „preocuparea” pentru „reorganizare, pe baza scheletului din 1948”, 
menţionând listele de nume vehiculate, afirmând, însă, că „nu avem certitudinea 
ierarhiei legionare existente”662, Observatia este extrem de importantă şi este menită să 
facă pentru istoric diferența între manipularea informativ-operativă şi realitatea efectivă. 
Din perspectiva unei atari concluzii constructul fictiv se profilează mai bine, conotând 
amplitudinea manipulării si cinismul înscenării. 

Raportul confirma recunoașterea poziţiei lui Chioreanu printre deținuții 
legionari, în ciuda unei activități nu tocmai prezente „în ultimii ani”, semn — din nou — 
al „lansării” prin care fusese regizată reactualizarea fostului „leu al Ardealului”. 
Sinceritatea cinică a lui Crăciun, am spune — în context — destul de realistă, admitea că 
„pregătirea lui culturală este relativă, iar calităţile de şef, de conducător, îi sunt 
limitate” 665, Dacă „legionarii mai activi predau în celulă economie politică, istorie, 
filosofie, fizică etc., Chioreanu spune basme sau amintiri din Germania”, tuşa același 


657 Strategiile operative sunt vizibile in rezolutiile marginale ale lui Crăciun (Ibidem, f. 24). 

658 La câteva zile după aducerea în celulă cu Ungurasu, Chioreanu i-a mărturisit câte ceva despre 
conţinutul discuţiilor din celula 55: „Măi Ghiţă, uite cum stau lucrurile. În camera 55 am pus la 
punct mai multe probleme, s-a stabilit o oarecare ierarhie, mai bine zis s-a discutat despre stegarii 
mişcării, printre care ai fost si tu discutat” (Ibidem, f. 32), întrebându-l si despre profilul de 
eventual lider al lui Aurel Călin, unul din cei care urmau să fie informaţi despre „comandament”. 
il atenționează, totuși, de eventualele anchete la care va fi supus, să „meargă pe principiul” „nu 
recunoşti nimic, nu există organizare, nu există ierarhie, în închisoare nu se face nimic” (Ibidem, f. 
33). Chioreanu şi-a luat „mandatul” în serios, rugându-l să transmită oamenilor de încredere cu 
care va sta în celule, că cei din 55 s-au „înțeles perfect”, căzând de acord asupra unor probleme, 
şi plasându-se împotriva liniei lui Mironovici. Noul „comandament” era, deci, simist, îl 
recunostea pe Petraşcu drept şef pe tara al Mişcării, iar Chioreanu era secundantul acestuia in 
detenţie, câtă vreme situaţia lui Petrașcu era necunoscută. Rezultatul noilor investigaţii este trimis 
la Bucuresti, la Cabinet I (Alexandru Drăghici) şi Cabinet IV, în noiembrie 1961, alăturându-se o 
listă de persoane amintite în discuţiile deţinuţilor, pentru extinderea cercetărilor (Ibidem, ff. 55, 
65). 

65 Ibidem, f. 28. 

660 Thidem, ff. 208-226. 

661 Thidem, £. 280. 

662 Thidem, f. 208. 

663 Thidem, £. 210. 

tabloul defel măgulitor al noului „comandant” al Legiunii. Declaraţiile belicoase sau 
dure ale acestuia („că vrea să moară cu «capul sus»"6%%), amenințările cu „trecerea la 
acțiune” sau cu declararea „refuzului de hrană”, nu le-a pus în practică — de fapt — 
niciodată, „în toată detentia sa”. Un personaj şters, mediocru, nu foarte inteligent, in 
ciuda probabil a unor abilități organizatorice, putea fi luat în serios drept viitorul 
„comandant” al Mişcării? Nimeni nu credea asta, cu excepţia locatarilor vremelnici ai 
celulei 55, dispuşi să investească emoțional şi simbolic sub atenta şi talentata dirijare a 
lui Biriş. Regimul de laborator al celulei 55 este confirmat de Crăciun, care raporta că 
discuţiile purtate aici nu fuseseră cunoscute şi de masa deţinuţilor legionari 6%. Cât 
priveşte „legăturile cu exteriorul” ale grupului „complotiştilor”, o altă marotă acuzatoare 
intens vehiculată, ele erau — in mod firesc şi previzibil — inexistente°. 

Efectele trădării lui Biriş s-au văzut jumătate de an mai târziu, atunci cand 
demascându-se organizarea „complotului” din celula 55, şi sub presiunea iminentei unui 
proces, Nistor Chioreanu a încercat să se sinucidă“, iar Niculescu a căzut pradă unei 
grave crize depresive. „Provocatorul ordinar”, cum il numeşte Niculescu în aprilie 1964, 
isi dusese misiunea la bun sfârşit. Consecințele au fost extrem de dure. Niculescu 
mărturisea, în octombrie 1963, că „dacă anul trecut [1962] am acceptat să iau parte la 
reeducare, vă mărturisesc că, în primul rând, am acceptat acest lucru pentru ce?, pentru 
că, în camera 55, în anul 1961, am fost atras într-o cursă, în care s-a discutat 
eventualitatea reorganizării mișcării legionare. Încă o dată precizez: am fost atras într-o 
cursă, nu numai eu ci şi alţii care au fost aduşi în această camera ca: Alecu Ghica, Nistor 
Chioreanu, Nelu Rusu, de doctorul Biriş8. Eu eram si atunci, poate ati auzit, pe o 
poziţie, i se spunea misticoidă sau misticoidala%, cam aşa ceva. 

Lucrurile au fost puse asa: părintele Borşa a avut discuţii cu organele de stat si 
[că] este posibilă o eliberare şi o repunere a noastră în drepturile politice. Ce facem in 
eventualitatea unei libertăţi politice in tara românească? Şi atunci ei m-au întrebat despre 
unul şi despre altul dintre dumneavoastră, adică am fost informator fără ştirea mea. 

Astfel eu a trebuit să accept să merg anul trecut la reeducare |subl.n.], pentru cantitatea 
de răspundere pe care o aveam în special fata de tineri, cum a fost Florică Dumitrescu si 


664 Thidem, ff. 210-211. 

665 Ibidem, f. 213. 

666 Thidem, £. 214. 

667 Idem, dosar nr. 13485, vol. 15, ff. 69-70. 

668 Desi constituise pentru el o lovitură teribilă, inscenarea „comandamentului” din 1961, dar si 
participarea lui Biriş la demascarea lui, in momentul expunerii autoanalizei din 1962, Ilie 
Niculescu nu-l condamna, înțelegând poate mai bine decât oricine noțiunea de „libertate 
minimală” operabilă în mediile penitenciare (Idem, fond Informativ, dosar nr. 65054, vol. 5, f. 
112 [cota SRIJ). Pentru o încadrare teoretică mai riguroasă a conceptului de „libertate minimală”, 
a se vedea volumul Brinduşei Palade, Amurgul Leviathanului, Bucureşti, Editura Trei, 2000. 

669 Niculescu făcea referire la „socialismul creştin” pe care-l teoretiza, o încercare de a împăca 
propriul angajament religios cu ceea ce părea a fi o sumă de teze etice promovate de ideologia 
comunistă (egalitatea, echitatea, grija fata de cei mai slab pozitionati socio-economic, distribuția 
echitabilă a bunurilor publice etc.). 

ceilalți, ca să arăt cum stau lucrurile și că oamenii aceştia nu au nici un fel de vină, că 
singurul vinovat sunt eu”, 

În toată perioada până la eliberare, culpa asociată încercării de reorganizare îl va 
urmări, fiind subiect sângeros de demascări, acuzații şi puneri la zid. „Am pierdut toată 
încrederea în oameni”, mărturisea acelaşi, în urma episodului Biriș, recunoscând că nu 
mai are „nici un suport moral” si că „dorea să moară” 671, 

Contextul l-a constituit, la începutul lunii iulie 1962, autodemascarea lui Victor 
Biriş. 


Iulie 1962. Capitolele unei vieţi. 


„Un om care este prăbuşit în fiinţa lui interioară, un om ale cărui resorturi 
morale nu mai funcționează, omul acesta este un cadavru” 672, 


„Vreau să râd şi să plâng cu ochii la furnalele românești” 673, 


Un moment important, care precede evenimentele de la jumătatea lui 1962, 
este episodul prelucrării lui Biris la Bucuresti. La începutul lui decembrie 1961 Crăciun 
trimisese lui Drăghici şi Patilinet un raport în care confirma rezultatele notabile obținute 
din folosirea lui Biris°+, impunându-se, însă — datorită anvergurii personajului — o 
regândire sistematică a viitoarei lui misiuni. Dincolo de declarațiile acestuia prin care 
„demascase organizaţia legionară”, Biris se achitase excelent de sarcinile dispuse in 
lucrarea șefilor legionari: „Prin poziţia si discuţiile purtate cu cei în cauză, i-a determinat 
să vorbească despre activitatea desfăşurată în detenţie şi despre elementele active care 
sunt vizate pentru posturi in stat şi în organizația legionară” 05. Instructajul facut la 
Aiud nu era, însă, multumitor, dat fiind timpul relativ scurt pe care Biriş il putea petrece, 
fără riscul de a fi deconspirat, în afara celulei. Având în vedere succesul celulei 55, 
oficialii ministerului pregăteau o operaţiune extinsă de compromitere a conducătorilor 
legionari. Cum prelucrarea agentului se dorea extinsă pe un interval de cinci zile, iar 
„deplina conspirativitate” nu putea fi asigurată în penitenciar, conducerea ministerului 
era rugată să aprobe ca „întâlnirea şi instructajul” să fie făcute la Direcţia VIII-a. 
Drumul până la București urma să fie folosit pentru „influențarea pozitivă” a agentului, 
în formula „călătoriei de documentare”, prilej nimerit pentru a-i fi arătate „marile 
realizări” ale Partidului. Experienţa acumulată cu prilejul itinerariului ales de la Aiud la 
Bucureşti va face obiectul, câteva luni mai târziu, unei plastice şi aplicate povestiri de 
călătorie, folosită drept capitol în cadrul propriei demascări. 


670 A.C.N.S.A.S., fond Informativ, dosar nr. 65054, vol. 5, f. 72 [cota SRI]. 

671 Ibidem, f. 225 verso [cota SRI]. 

672 Cuvintele îi aparţin lui Ilie Niculescu (Ibidem, f. 74)[cota SRI]. 

673 Afirmația îi aparţine lui Nicolae Petraşcu, fiind parte din propria autoanaliză (Idem, dosar nr. 
233819, vol. 5, f. 84). 

674 Tdem, fond Documentar, dosar nr. 12609, vol. 3, ff. 299-300. 

675 Ibidem, f. 299. 

Ofițerii G.O. l-au transportat cu maşina unităţii până la Braşov, de aici fiind 
preluat de o mașină a Direcţiei a II-a, fiind permanent însoțit de Crăciun şi alti 
„lucrători ai Grupului”. Obtinandu-se aprobarea lui Drăghici”, întâlnirea cu ofițerii 
operativi are loc între 13 şi 21 decembrie 196167. 

Nu s-au păstrat multe informaţii despre discuţiile purtate la Bucureşti. Ştim că a 
fost în atenţia vârfurilor ministerului, fiind prezentat de Crăciun adjunctului ministrului 
de Interne, general-maiorul Vasile Negrea, care-l primeşte „foarte amabil”678, Folosirea 
ulterioară a agentului, în construirea unei celule cu șefii legionari ai Aiudului, care să fie, 
rand pe rand, ,,ingenunchiati” si obligați să cedeze, să renunţe la legionarism si să facă 
publica abjurarea, ofera cateva explicatii retrospective privind natura acestor tratative. 
Rolul care i s-a pregatit lui Biris fusese acela de principal agent de influenta in randurile 
celor mai importante figuri ale Mişcării, lui revenindu-i rolul de „cal troian intra muros’, 
ca să folosim o expresie utilizată ca titlu al memoriilor sale de loan Dumitrescu. Două 
documente, din cercetările întreprinse până în acest moment, s-ar fi păstrat de la această 
întâlnire, In primul dintre acestea, patru „corifei legionari” sunt descrişi de Biris, cu 
lux de amănunte, cu un bogat istoric biografic şi politic, cu rezultatele obținute cu ei în 
celula 55, indicandu-li-se vulnerabilitatile („punctele slabe”), menite să conducă la un 
mai eficient control. Este vorba despre Nistor Chioreanu, Ilie Niculescu, Alexandru 
Ghyka şi Nelu Rusu, portretizati nu tocmai măgulitor. Celelalte declarații cuprind 
informaţii despre greva din 1957, despre legăturile dintre deținuți în penitenciar sau cele 
cu exteriorul în 1946-1948, legăturile cu reprezentanții altor partide politice, vehicularea 
ipotezei privind posibile tratative de ordin politic între Mişcarea Legionara şi guvernul 
comunist etc. 

Propunerile au prins contur în februarie-martie 1962, şeful G.O. luând decizia 
organizării unui grup de 120 de deţinuţi destinati primelor operațiuni de reeducare in 
comun, planul „aprobat de tov[arăşul] vice-președinte al Consiliului de Miniştri si 
Ministrul Afacerilor Interne, General Colonel Alexandru Drăghici” 680 fiind redactat 
imediat după discuţiile de la Bucuresti cu Biris. Au fost selectate 17 celulei, 
cuprinzând în diferite proporţii fruntaşi legionari, diferiți adepţi şi agenţi, preconizandu- 
se înfrângerea acelor lideri încă ,,recalcitranti” si convertirea treptată a maselor, prin 
expiatia publică a conducătorilor. Pentru fiecare celulă se stabilise un program, fiecare 
avea câte un şef de camera, „care conducea întreaga activitate”, acesta fiind ajutat de un 


676 Rezoluţia acestuia pe raportul G.O. suna astfel: „Se aprobă, însă ganditiva [sic!] la o legendă 
plauzibilă” (Ibidem, f. 300). 

677 Tdem, dosar nr. 13484, vol. 7, f. 87. 

678 Idem, fond S.LE., dosar nr. 22408, vol. 2, f. 11. 

679 În ordine cronologică, primul document, datat „Bucureşti, 15 decembrie 1961” cuprinde o 
declaraţie privind legăturile dintre deţinuţi, convorbirile avute şi informaţiile relevante obţinute 
în intervalul 14 iunie-11 decembrie 1961 în celula 55 Zarcă (idem, fond Informativ, dosar nr. 
310004, vol. 3, f. 215). Al doilea, arhivat în două segmente, intitulat ,,Caracterizari” şi 
„Caracterizare”, cuprinde 27 de pagini dactilografiate, fiind semnat si datat: „Victor I. Biris, 
Bucureşti, 19 decembrie 1961” (Idem, fond Documentar, dosar nr. 13484, vol. 7, ff. 5-32). 

680 Tdem, dosar nr. 12609, vol. 6, f. 56. 

681 Ibidem, f. 149. Este vorba, printre altele, de celulele 328, 326, 329, 330, 333, 327, 356 şi 321, 
situate pe Secţiile V şi VI ale penitenciarului, cuprinzând între 15 şi 20 de deţinuţi. 

grup format „dintre cei cu poziţie bună”, în număr de trei până la şase deţinuţi. Se făcea 
trecerea de la „prelucrarea vârfurilor”, prima acțiune considerată prioritară a G.O., la 
extinderea rezultatelor obţinute cu aceștia, pe celular’, în grupuri lărgite. Controlul 
activităţii acestora se făcea zilnic de către lucrătorii cultural-educativi şi săptămânal de 
conducerea penitenciarului®. S-au distribuit celor merituoşi diferite cărți, s-au dat la 
lectură periodicele partidului etc. Biriş se număra printre privilegiați, o rezoluție a 
colonelului Rusu Emanoil de la finalul unui raport trimis de G.O. către M.A.I., Cabinet 
V la 15 martie 1962, confirma că avusese o convorbire telefonică cu Crăciun, prin care-i 
transmitea „că lui Biriş, Budişteanu şi Groza li se pot da de citit cărți cu fond ideologic: 
matlerialism] şi empiriocriticism, manualul de economie] politică si filosofie. «Glasul 
Patriei» deocamdată să nu fie dat la citit”?684. 

Rolul de pivot a fost deţinut de celula 321, în componența căreia, alături de 
Victor Vojen, Ilie Niculescu, Nistor Chioreanu, Radu Mironovici sau Iosif Costea, 
fusese plasat și Biriş. Cei 19 fruntaşi legionari au fost puşi împreună, într-o primă 
formulă, în primele zile ale lunii martie. Ulterior, la mijlocul lunii mai 1962, formula 
fusese reconsolidată prin aprobarea cerută de Crăciun privind „formarea unei camere cu 
legionari de categoria I-a”685, Lista, supusă aprobării conducerii Ministerului, cuprindea 
11 nume, Cu fiecare dintre aceștia Crăciun avusese discuţii individuale, fiecăruia 
demascându-i-se „crimele legionare”, fiind puşi în fata propriilor vinovatii şi invitați să 
si le asume. La mijlocul lui aprilie 1962 Alexandru Drăghici, venit într-o inspecţie la 
Aiud, face o vizită, fără a-şi declina identitatea, locatarilor celulei 321. Ţinând să 
evalueze personal progresul muncii de profil, ministrul le tine un discurs despre Horia 
Sima, infatisat drept un „criminal, odios trădător de patrie, care este hrănit din dolarii 
papei”, la fel ca el fiind „toți care au fugit din ţară pentru a aduce servicii 
imperialiştilor”687. Un raport din septembrie același an al G.O. către Cabinetul V retinea 
prestaţia foarte bună a lui Biris, alocându-i-se un „rol deosebit”, fiind unul care „n-a 
cruțat pe nimeni”68 în discuţiile din celula 3216%. Era considerat principalul vârf de 


682 „Ruperea unor şefi legionari din toate grupările”, cum numeşte Crăciun prima operațiune de 
amploare a G.O., avusese loc doar în clădirea Zarcii, izolată de corpul principal al 
penitenciarului, asigurându-se, astfel, deplina conspirativitate (Florian Banu, op. cit, p. 557). 

683 A.C.N.S.A.S., fond Documentar, dosar nr. 12609, vol. 6, f. 149. 

684 Idem, dosar nr. 13485, vol. 15, f. 58. În momentul respectiv în penitenciar, dintr-un total de 
3259 de deţinuţi, 980 erau prinși în munca „cultural-educativă”, reprezentând aproape o treime. 
Jumătate dintre aceștia munceau in Fabrică, iar jumătate erau deţinuţi pe secţiile V si VI ale 
penitenciarului (Idem, dosar nr. 12609, vol. 6, f. 135). 

685 Thidem, £. 170. 

686 Nistor Chioreanu, Radu Budisteanu, Luca Dumitrescu, Aurel Călin, Dumitru Groza, 
Augustin Bidianu, Radu Mironovici, Ion Dumitrescu Borşa, Victor Vojen, Ilie Nicolescu si 
Victor Biris. 

687 A.C.N.S.A.S., fond Documentar, dosar nr. 13485, vol. 15, ff. 144-145. 

688 Thidem, £. 275. 

689 Biriş fusese pus să lucreze intens, printre alții, la înfrângerea lui Luca Dumitrescu. Acesta 
redactase o expunere la 31 iulie 1962, pe care — nemulțumit de modestia unor accente critice — 
Biriş se simte dator s-o atace. Îi citeşte slăbiciunile, subterfugiile, lipsa de duritate față de sine, 
menajarea unor figuri, tonul moderat al criticilor. Crăciun era extrem de mulţumit de abilitatea 

lance al politicii G.O. în mijlocul conducătorilor legionari şi cel mai important vector al 
reeducării. S-au păstrat o serie de însemnări descriptive sau note operative semnate de 
Biriş în această perioadă, de la „greutăţi şi soluţii” survenite în cazul celor cu 
„mentalitate structurată religios” °°, pentru a căror îndepărtare propusese folosirea 
dirijată a lui Dumitru Stăniloae!, diferite fişe descriptive, până la note „asupra camerei 
32177692, 

Preparativele în vederea redactării autoanalizei începuseră încă din 1960, de 
fapt de la primele raporturi cu ofițerii operativi, când lui Biriş i s-a cerut, ca test al 
loialității și schimbării de atitudine, să producă propria perspectivă a trecutului legionar, 
pozitionandu-se fata de panteonul eroic al Legiunii. O declarație fluviu din august- 
septembrie 1960, prolixă, cuprinzând multiple subiecte, este un prim rezultat consistent 
al acestor demersuri®>. Ea va constitui principala sursă a autoanalizei din iulie 1962694, 
Evoluția interpretărilor si a „adjectivărilor”, cum numea Crăciun acuzele demascatoare, 
a cunoscut însă un crescendo remarcabil, culminând în textul propriu-zis al 
autodemascării din primele zile ale lui iulie 19626%. Dacă în 1960 vorbim de o intenție 
hotărâtă de a pune la zid şi condamna, de multe ori formal şi periferic, actele politice ale 


elevului său: „În mod inteligent, dar cu intepaturi, Biriş demască pe Luca Dumitrescu şi il 
impinge în direcția sincerităţii” (Idem, fond Informativ, dosar nr. 310004, vol. 3, f. 93). 

690 Ibidem, vol. 1, f. 90. 

6°! Dumitru Stăniloae a fost adus în penitenciarul Aiud la 10 martie 1962 (a se vedea F.M.P. la 
http://86.125.17.36/Fise%20matricole/o20penale%20- 
%20detinuti%o20politici/S/S%2012.%20Stanco%20- 
%20Stauss/Staniloae%20Dumitru%201/index.php, consultat la 3 iunie 2013), ca efect al unei 
adrese din 28 februarie 1962 a G.O. către Direcţia a III-a, care preciza: „deoarece este necesară 
aducerea sa la Penitenciarul Aiud, în interesul muncii, rugăm dispuneti transferarea acestuia la 
Penitenciarul Aiud” (A.C.N.S.A.S., fond Documentar, dosar nr. 13483, vol. 3, f 56). Planul 
organizării tematice a prestatiei acestuia fusese redactat de Biriş, care sugera următoarele capitole: 
„1. incompatibilitatea legionarismului cu ortodoxia; 2. condamnarea atentatului politic din punct 
de vedere dogmatic; 3. combaterea naţionalismului din punct de vedere religios; 4. combaterea 
formelor patologice ale misticismului religios în închisoare; 5. condamnarea influențelor 
legionare de la mânăstirea Vladimiresti; 6. încadrarea ortodoxiei în R.P.R. şi comunism” 
(A.C.N.S.A.S., fond Informativ, dosar nr. 310004, vol. 1, ff. 90-91). Stăniloae şi-a susţinut 
autoanaliza in 13-14 august 1962 (Ibidem, ff. 186, 188). 

692 Câteva exemple: „Nota asupra camerei 321 în perioada 27 mai — 13 iunie 1962” (Ibidem, ff. 
126-131), „Proiect pentru continuarea reeducării legionarilor din camera 321 şi 322” din 7 
septembrie 1962 (Ibidem, f. 122), „Notă privitoare la continuarea acțiunii in camera 321” (Ibidem, 
ff. 117-117 verso), „Notă privitoare la rezultatele si dezvoltarea în viitor a acțiunii de 
restructurare a legionarilor din camera 321” (Ibidem, vol. 3, f. 99) sau „Notele asupra atmosferei 
din cameră” (Ibidem, ff. 100-104). 

693 Ibidem, vol. 1, ff. 259-450. 

64 Deşi nestructurata pe capitole, declarația din august-septembrie 1960 conţine o primă variantă 
a celor două mari capitole ale autodemascarii din 1962, adică „Demascarea lui C.Z.C.”, respectiv 
„Demascarea lui H.S.” dar si o primă variantă a „autodemascării” (Ibidem, ff. 433-450). La 
mijlocul lui 1962 si ca efect al discuţiilor purtate la Bucuresti, i s-au adăugat alte patru capitole, 
scrise în intervalul decembrie 1961-iunie 1962, iar textul a fost integral regândit. 

695 Idem, fond Documentar, dosar nr. 13237, ff. 130-131. 

Legiunii ori ale conducătorilor ei, doi ani mai târziu textele expiatorii contin detalii 
personale de o cruzime greu imaginabilă, o veritabilă disectie, dublată de o inflație 
adjectivală extrem de dură. Formulele lepădării de sine căpătaseră, in ultima parte a 
detenţiei lui Biriş la Aiud, accentele unei uri de sine devastatoare. Înfrângerea tuturor 
iluziilor, acceptarea cu entuziasm şi determinare a unei vaste operațiuni autodenigratorii, 
cinismul lichid cu care a preluat în propriile informări ori note de caracterizare figuri 
familiare sau foarte apropiate ale detenției, aparenta lipsă de scrupule în a compromite 
prieteni foarte apropiaţi, demascându-i cu o stranie naturalete, compun tabloul complex 
al unei evoluţii care reproduce, in formula unui destin, natura experimentului aindean. 

Întinzându-se pe durata mai multor zile, autodemascarea lui Biris a fost, din 
descrierile martorilor şi reacțiile înregistrate de ofițerii de contrainformaţii, un moment 
decisiv în prăbuşirea legionarilor, fiind considerată unanim una din cele mai crunte 
rechizitorii ale Mişcării, ale liderilor acesteia şi ale protagonistului însuşi. În raportul- 
sinteză din 1964 colonelul Crăciun, punctând efectul decisiv avut de „declarațiile unor 
şefi legionari”, aminteşte prestațiile notabile ale lui Gyr, Crainic și Dumitrescu Borşa, 
oprindu-se însă preferential asupra textului lui Biriş. Percepută ca un punct culminant şi 
detaşată de toate celelalte prin „efectul catastrofal”%% pe care-l provocase, autoanaliza 
lui V.B. fusese unul dintre momentele memorabile ale activităţii G.O. 

Efectele, cum vom vedea, au fost devastatoare, de la încercări de sinucidere, 
evidente prăbuşiri nervoase, până la precipitarea agonala a unor convertiri®’. 

Precedentul dezvoltărilor din prima săptămână a lui iulie 1962, cum s-a amintit, 
l-a constituit declarația dată de Biriş căpitanului Nodit la sfârşitul lunii august-inceputul 
lui septembrie 1960 68. O lungă şi extrem de amănunțită istorie a Legiunii, o 
portretistică sumară, dar suficient de încadrată pentru acel moment operativ, a 
„Căpitanului” şi a „Comandantului”, o bună descriere a câtorva fruntași legionari si 
punctarea slăbiciunilor, care puteau fi, cu bun profit, utilizate împotriva acestora şi nu în 
ultimul rând o primă variantă a „autodemascării”0%, sunt caracteristicile acestui text de 
aproape 200 de pagini. El a constituit fundalul sintezei din iulie 1962, chiar dacă 
diferenţele dintre cele două abordări sunt semnificative, decupând achiziţiile în materia 
reeducării însuşite de Biriş de-a lungul celor aproape doi ani. Ce obținuse căpitanul 
Nodit la începutul acțiunilor reeducative nu fusese, însă, putin lucru, nu doar din 
perspectiva amplorii declaraţiei, ci mai cu seamă a sublinierii punctelor sensibile, care vor 
constitui, pentru a folosi o metaforă militară uzitata de artizanii G.O., fronturile cele mai 
înaintate in munca de surpare a constiintelor. Biris pur şi simplu pusese bazele rescrierii 
demascatoare a istoriei Mișcării Legionare. El este cel care a oferit fematica legionară a 
restructurărilor. Mai mult, pregătise fundamentul pentru acțiunile operative viitoare, 


6% Florian Banu, op. cit., p. 565. 

69% „loviturile primite prin declaraţiile lui Biris Victor au fost aşa de mari pentru unii şefi 
legionari, încât au urmat crize de inimă, de ficat, a produs o prăbuşire generală în rândul celor 
care vedeau in el «materia cenușie» şi «stâlpul de neclintit» al «Gărzii de Fier” (Ibidem, p. 566). 

69% A.C.N.S.A.S., fond Informativ, dosar nr. 310004, vol. 1, ff. 259-450. 

699 Ibidem, ff. 433-450. Accentul a căzut, în acest text, pe macularea familiei. Sunt devoalate 
amănunte derizorii despre viciile bunicilor, despre legăturile adulterine ale tatălui, despre 
moralitatea îndoielnică a surorilor, despre infirmitatile fraţilor. 

oferind amănunte de culise, inventând situații şi conflicte, răsturnând evenimente, 
producând explicaţii contrafactuale, folosind intens explicația psihologică 7% în 
decriptarea unor evenimente istorice, în mod fatal extrem de complexe, identificând 
conflictele intestine ş.a.m.d. 7! O agresivă simplificare, ordonată după exigente 
demascatoare. Este vorba despre atacurile personale, specialitatea lui Biriş, folosindu-se 
detalii dintre cele mai intime, la limita cea mai de jos a decentei, privind biografia lui 
C.Z.C. şi H.S., dar nu numai, apoi despre intens frecventata imoralitate a „idolilor” 
legionari, despre „faptele de arme” concretizate în crimele comise, colaborarea cu 
Serviciile Secrete ale lui Carol al II-lea, elogiul trădării, o „istorie răsturnată” a Mişcării, 
în care opțiunile se dovediseră dublate de subversive intenții, o generală şi veche 
prăbuşire a idealurilor. 

Sigur, producţia din august 1960 nu se ridica, încă, la nivelul diatribelor crude şi 
definitive din iulie 1962. Acumularea unei uri de sine, crezută şi capitalizată drept unic 
instrument de salvare de către Biriş, asociată unei disperate ticăloşii, generaseră o 
notabilă diferență. O altă observaţie ce deosebeşte cele două producţii, este profilul pe 
care V.B. şi-l desenase în 1960 şi 1962 sieşi. Prima formulă a recapitulării istoriei 
Legiunii îi rezerva unul dintre cele mai importante roluri, de pildă în criza provocată de 
rebeliunea legionară din 21-23 ianuarie 19417. Un orgoliu consistent îl determină să se 
descrie ca cel care condusese, efectiv, tratativele dintre H.S. şi conducătorul statului, 
încercând — evident — salvarea situației. De altfel, declarația din 1960 îi rezerva de 
fiecare dată un loc crucial în istoria Legiunii sau în gestionarea destinului deținuților 
legionari!%5. Doi ani mai târziu, orgoliul rămăsese intact, manifestarea lui, însă, ocupa alt 


7% V.B. vorbeşte des de ,,psihocomportament” (Idem, fond Documentar, dosar nr. 13485, vol. 
10, £. 167). 

701 Observaţia noastră nu presupune că toate detaliile oferite de V.B. sunt manipulatorii. Multe 
din informaţiile factuale se verifică, însă ordonarea lor în interiorul unui aşa-zis „discurs istoric” 
este fundamental manipulatorie. $i nu este vorba doar de organizarea tendențioasă a unor 
informaţii, ci şi de fictionarea unor evenimente. Scrierea unui text atât de lung se făcuse sub 
influența unor stricte cerințe tematice. Ofițerii G.O. nu aveau nevoie de o istorie a Mişcării 
Legionare, ci de teme sensibile, care puteau fi — cu deplin efect — folosite pentru distrugerea 
credințelor. O altă observaţie care trebuie făcută este că, în multe situații, citirea trecutului 
legionar se dovedise corectă, abuzurile si folosirea asasinatului ca mijloc de acţiune politică, 
specifice Mişcării Legionare, fiind corect identificate. Paradoxul crud al folosirii unei istorii 
rechizitive şi răzbunătoare în scopuri, la rându-le, criminale dă dimensiunea tragică a statutului 
adevărului istoric, în medii penitenciare viciate de o acută violenţă ideologică. 

702 Vezi in acest sens nota 792. O similară poziţionare în cazul pactului încheiat de Nicolae 
Petraşcu in 1945 cu conducerea M.A.I., despre care afirmă că „făcuse o impresie foarte 
favorabilă în marea masă a legionarilor”, cu excepţia propriului grup, singurul care-şi păstrase o 
puritate ideologică. Atât in fata propriei conștiințe, dar şi in fata ofițerilor G.O., profilul 
intransigentului fusese extrem de seducător. Departe de a corespunde cu realitatea, el constituise 
principala acoperire operativă a lui Biris în acţiunile sale de la Aiud. 

73 Documentul din august 1960 puncta, orgolios, realizările lui V.B.: cel mai important grup 
legionar, din perspectiva purității ideologice, memoriul din mai 1944 adresat mareșalului 
Antonescu, prezervarea unei „intransigenţe” nenegociabile la procesul din 1955-1957 sau 
relatarea senină a unei solicitări pe care foștii colegi de lot din procesul de la Constanta i-o 
adresaseră, la revenirea în 1957 la Aiud, de a prelua, pur și simplu, conducerea Mişcării, 

registru. Disolutia de sine, o formulă a autorăzbunării, şi diatribele sângeroase împotriva 
apropiaților sau a vârfurilor legionare constituiau, acum, fondul declarației. 

Suntem în primele zile ale lunii iulie 1962. Biriş participase la câteva acţiuni 
operative cheie ale unității de contrainformaţii, de la tatonarea tematică cu Dumitrescu 
Borşa din 1960, organizarea comandamentului legionar din celula 55 în iulie-septembrie 
1961, prelucrarea sa la M.A.I. în decembrie acelaşi an, până la organizarea celulelor de 
reeducare 321 şi 322 în prima jumătate a lui 1962. Călătoria la Bucuresti are, în biografia 
lui şi în istoria Grupei Operative, un rol crucial. Conducerea M.A.I. luase decizia 
„lansării” agentului într-o extinsă operațiune pe celulele mari, cu grupurile de fruntaşi 
legionari, care trebuiau „anihilați” ideologic, mesajul trebuind apoi extins si la nivelul 
„maselor legionare”. Intre ianuarie şi septembrie 1962 Biriş fusese încarcerat în celulele 
321 şi 322, participând activ la demascarea lui Radu Budişteanu, Alexandru Ghyka, 
Radu Mironovici, Ilie Niculescu, Nistor Chioreanu sau Luca Dumitrescu. Redactează 
caracterizări, note de stare sau planuri operative, sugerează modalităţi de constrângere, 
de şantaj sau strategii de reeducare™4. Majoritatea celor de mai sus au fost determinaţi 
să-şi susțină autodemascarile la jumătatea lui 1962, o mare victorie operativă pentru 
Biris 75. 

Momentul cel mai intens al vieţii penitenciare l-a constituit prima săptămână a 
lunii iulie 1962, când — pe parcursul a nu mai puţin de şapte zile — și-a susţinut ceea ce 
va fi unanim recunoscut drept cel mai dur şi necruţător rechizitoriu personal. Compusă 
din şase mari capitole, autoanaliza lui Biriş este unică. Tonul, amploarea „adjectivărilor”, 
visceralitatea unor detalii private, lipsa completă de scrupule ori rezerve în a macula cu 
tenacitate pe oricine, cruzimea gratuită a ficționalizării unor contexte istorice, fac din 
acest demers o experiență memorabilă. 

Cele şase capitole care au jalonat săptămâna cea mai intensă din viata lui Biris 
au fost „Călătoria de documentare”, urmată de „Sensul cotiturii”, apoi de 
„Autodemascarea” propriu-zisă, capitolele patru şi cinci fiind ocupate de ,,Demascarea 
lui C.Z.C.”, respectiv ,,Demascarea lui H.S.”, totul încheindu-se cu capitolul şase, 
„Concluzii finale’ 7°, 


considerându-l „o mare rezervă legionară” (A.C.N.S.A.S., fond Documentar, dosar nr. 13485, 
vol. 10, f. 281). 

704 A se vedea, în acest sens Idem, fond Informativ, dosar nr. 310004, vol. 1, ff. 107-258. 

705 Luca Dumitrescu şi-a susţinut autodemascarea pe 31 iulie 1962 (Ibidem, vol. 3, f. 93), Radu 
Budisteanu la începutul lunii iunie acelaşi an (Ibidem, vol. 1, f. 500), Vojen în aceeaşi perioadă 
(Ibidem, ff. 498-499) ş.a.m.d. 

76 Cuprinsul complet este următorul: Cap. I: „Călătoria de documentare” cu subcapitolele 
„Introducere” (Ibidem, vol. 2, ff. 1-10) si „Aiud-Bucureşti” (Ibidem, ff. 10-14), Cap. II, „Sensul 
cotiturei” (Ibidem, ff. 14-19), Cap. III, ,,Autodemascarea” (Ibidem, ff. 20-26), Cap. IV, 
„Demascarea lui Corneliu Z. Codreanu” (Ibidem, ff. 27-45) cu următoarele subcapitole ,,Mituri” 
(Ibidem, f. 27), „Cum l-am cunoscut pe Corneliu Codreanu” (Ibidem, f. 36) si „Viaţa intima” 
(Ibidem, f. 42), Cap. V, „Demascarea lui Horia Sima” (Ibidem, ff. 46-72) cu următoarele 
subcapitole ,,Cariera” (Ibidem, f. 46), „Cum l-am cunoscut pe Sima” (Ibidem, f. 49), „Chestiile 
speciale” (Ibidem, f. 58) care este împărţit pe următoarele subcapitole: „1. Cazul Cantacuzino şi V. 
Cristescu” (Ibidem), „2. Cazul răzvrătiților” (Ibidem, f. 60), „3. Cazul contelui Poniuski” (Ibidem), 
„4. Rebeliunea” (Ibidem, f. 61), „5. Cazul Motuzof” (Ibidem, f. 64), „6. Asasinatele de la Jilava” 

Vom încerca în cele ce urmează să punctăm elementele esenţiale ale 
autodemascării. Primul capitol, referitor la „călătoria de documentare”, fusese abil 
postdatat de Biriş, pentru a nu deconspira drumul făcut la Bucuresti în decembrie 1961, 
adevărata sursă a impresiilor care fac obiectul acestui text. Astfel, pretindea Biris, la 14 
iunie 1962 a fost scos din celulă comunicându-i-se că „organele în drept doresc să-i dea 
posibilitatea să facă o scurtă călătorie prin tara pentru a lua contact cu noua Viață” si 
„pentru a se convinge personal de realitatea marilor realizări ale revoluţiei socialiste” 70. 
De fapt, lucrurile stăteau altfel. Crăciun propusese, într-un raport din 24 noiembrie 
1961 înaintat lui Vasile Patilinet, necesitatea unei asemenea călătorii. „Propunem să fie 
transportați pe timp limitat şi sub diferite pretexte, legionari prin locuri unde realizările 
poporului nostru sunt foarte mari, spre exemplu pe Biriş Victor, pentru a-l apropia mai 


(Ibidem, £. 67), „Încheiere” (Ibidem, f. 71) şi ultimul capitol, al VI-lea, „Concluzii finale” (Ibidem, ff. 
72-76). Documentul există în două variante, o variantă dactilografiată, cu unele pasaje absente 
(Ibidem, ff. 1-76) şi una reprodusă într-o notă informativă a sursei „Varodi Lamberto” din 3 iulie 
1962, „privind expunerea făcută de Dr. Biris Victor în zilele de 1 iulie 1962 în fata a 30 deținuți, 
în camerele 321-322, secţia a V-a”, semnată „Aiud, 3 iulie 1962” (Ibidem, vol. 1, ff. 503-525). 
Această din urmă variantă este, în fapt, transcrierea operată de un ofițer de pe înregistrările T.O. 
din cele două celule. Între cele două variante există diferenţe, datorate simplificării textului la 
transcrierea de pe bandă. 

707 Ibidem, vol. 2, f. 1. Textul, intitulat „Călătoria de documentare” (Ibidem, ff. 1-14 si Idem, fond 
S.LE., dosar nr. 22408, vol. 1, ff. 278-353) începe cu o scurtă „Introducere”, după care continuă 
cu capitolul 2, ,,Aiud-Bucuresti”, al cărui conţinut este descris aici. În introducere, recunoștea că 
în ziua de 14 iunie 1962 „am fost dus in fata” şefului G.O. I se comunică faptul că „organele in 
drept” decisesera „să dea posibilitatea unui vechi deţinut să facă o călătorie prin tara pentru a lua 
contact cu noua viata şi pentru a se convinge personal de realitatea marilor realizări ale revoluţiei 
socialiste”. Pentru a răspunde eventualelor întrebări din auditoriu privitoare la alegerea lui, Biris 
fusese dirijat să spună că recomandarea îi aparținuse lui Nistor Chioreanu, care — într-o discuţie 
cu Crăciun — îl recomandase călduros, considerându-l foarte nimerit. Apelează, pentru a nu lăsa 
impresia unei acţiuni coordonate, la precedentul lui Budişteanu şi Vojen, care „după o călătorie 
asemănătoare” se ptezentasera cu o „dare de seamă”, „fixându-și atitudinea față de noile 
realităţi”. Stiindu-se că si din partea lui „se aştepta o conduită asemănătoare”, ia „hotărârea 
gravă, prin consecințele de ordin personal si general” de a descrie drumul innoitor. Decizia 
trebuia să apară drept una dificilă, luată după îndelungi frământări, doar în această manieră 
credibilitatea ei trecând drept inatacabilă (Idem, fond Informativ, dosar nr. 310004, vol. 2, f. 1). 
Pentru a credibiliza povestea unor prealabile negocieri, Biriş mărturisea că ceruse un răgaz 
pentru acceptare. Reiterează tradiționala lui poziţie de ,,intransigenta legionară”, „ataşamentul 
fata de mișcarea legionară si H.S.”, activarea ,,fatisa sau clandestină” în organizaţie. Ştie să atingă 
şi coarda sensibilă, tot în scopul consolidării increderii în propriul demers: „anii lungi de izolare 
si de singurătate totală de aspectele cele mai elementare ale vieții fireşti, meditatiile reflexive 
asupra trecutului meu personal şi politic, apoi cunoaşterea ultimelor trepte ale foamei şi fricii, 
trăirea repetată în abisul deznădejdii personale sau colective, evidenţa părăsirii din partea acelora 
care, după producerea dezastrului, s-au pus în siguranță, fugind în străinătate” (Idem, f. 2). „Am 
ezitat şi am tot amânat”, isi mărturisea frământarea Biris „să dau expresie publică certitudinilor la 
care am ajuns la capătul unor lungi sangerari” (Ibidem). Ar fi preferat „să ducă în mormânt 
deceptiile si prabusirile lui sufleteşti”, însă „zarurile au fost aruncate prin propunerea lui 
domnului Chioreanu” (Ibidem). Fiind un „act care-l angajează total”, a cerut permisiunea să facă 
declaraţie „în scris”. Fireşte, i s-a aprobat. Aşa s-a născut acest text. 

mult de noi, să-l ducem la o întâlnire la Cluj şi apoi la Bucureşti. El a locuit in Cluj si 
Bucuresti până în anul 1941 cand a fost arestat”. Şeful G.O. făcuse propuneri similare si 
pentru Ilie Niculescu, Dumitrescu Borşa, Victor Ioan Vojen. „Considerăm că cei 
propuşi pentru a fi transportați în localitățile susmentionate, reintorsi în penitenciar, 
prin discuțiile ce le vor purta cu ceilalți deținuți, vor arăta realizările obținute de regimul 
nostru, zdruncinându-le încrederea în versiunile calomnioase care circulă printre 
deținuți” 708, Victor Biriş a fost primul deţinut legionar care a fost condus într-o 
asemenea călătorie. 

„Bărbierit, dat cu apa de Cologne” si „săpun parfumat”, îmbrăcat în „cămaşă 
bleu uni, cravată, costum de vară gris, ciorapi, pălărie şi batistă” se priveşte în oglindă, 
recunoscându-se „cu mare greutate în chipul” care-l „priveşte pe omul de acum 21 de 
ani”70, Face cunoştinţă cu „doi domni”, fiind urcat într-o „maşină de lux sovietică”, o 
Volga „cu radio”, care urma să se îndrepte spre Bucureşti. Traversează Aiudul, pornind 
spre Alba Iulia. „Însoţitorii”, „binevoitori şi amabili”, încep să-i vorbească despre 
realizările socialiste. li ascultă politicos, în timp ce prin fata privirii se derulează 
dealurile, pădurile, câmpiile. Brusc se produce o „dedublare”. Pe fundalul ideologic care 
i se prezintă auditiv şi vizual in fata privirii, se derulează în minte secvenţe ale trecutului 
legionar. Ia naştere un procedeu descriptiv nemaintalnit printre descrierile de călătorie 
ale deţinuţilor. În loc să elogieze doar ce vedea, Biriş rafinează demersul, adăugându-i 
componenta comparativă. Reuşeşte performanța ca, deopotrivă, lectura marii cărți 
socialiste, ale cărei pagini se derulau cu migală, destoinic, prin fata Volgăi, să fie însoțită 
de demascarea trecutului. Bucuria lecturii este dublată, strategic, de ura fata de trecut. 

Drumul ce se deschidea lin înspre Alba Iulia îi trezeşte imaginea unei coloane 
de oameni care se refugiau înspăimântați din fata înaintării liniei frontului, ca o „râmă 
uriaşă”!0. Tot atunci, Sima îndemna la „luptă fratricidă” de la radio „Donau”. Fostul 
prefect legionar de Alba Iulia, Grigore Baciu, îi mărturisea că în 1942 Sima i-ar fi spus: 
„Du-te la Braşov la Biris şi spune-i să-l curețe pe Antonescu”!!. Trecusera 20 de ani de 
atunci, însă cuvintele, imaginile si vinovatiile pluteau deasupra istoriei. $i comparatiile 
continuă. Urmează Sibiul. Aici „făcuse avocatura cândva Corneliu Georgescu, 
comandant al «Bunei Vestiri», fugit din tara după rebeliune, avansat comandant legionar 
de H.S.”, care organizase „prizonierii români pentru a lupta contra armatei țării în slujba 
hitlerismului cuprins de spasmul morții” 712. Prin fata ochilor, însă, se derulau 
compensativ „șantiere şi construcţii noi de case particulare”, „tramvaie noi cu silueta 
elegantă de fabricație romaneasca”’!3, Urmează Fagarasul si Braşovul cu „caravanele de 
camioane, fabricate la «Steagul Rosu»’, prilej nimerit să admire „mărşăluirea hotărâtă a 
plutoanelor de tractoare”! fabricate tot aici. 


708 Tdem, fond Documentar, dosar nr. 12609, vol. 3, ff. 225-226. 
709 Tdem, fond Informativ, dosar nr. 310004, vol. 2, ff. 2-3. 

710 Thidem, £. 3. 

71 Thidem. 

712 Thidem. 

713 Ibidem, f. 4. 

714 Thidem. 

„Ce minunată ar fi această călătorie într-o maşină de lux, cu radio, pe o şosea 
asfaltată si bine întreținută, cu serpentine prin codrii umbrosi care te invită la drumeţie, 
dacă nu ar apărea mereu trecutul cu degetul lui dojenitor!”, medita amar autorul. 
Vederea penitenciarului din Braşov îi aminteşte de Andreas Schmidt, şeful Grupului 
Etnic German”!5, „omul lui Himmler”716, pe care-l cunoscuse aici. Drumul continua cu 
Ploieştiul, de unde „Sima recrutase pe razbunatorii care în frunte cu Niki Dumitrescu l- 
au ucis pe Armand Călinescu”7!7, unde, însă, vede „careul de blocuri din piața din 
centru, complet transformate”, care fac oraşul „de nerecunoscut”. Drumul se îndreaptă 
apoi spre Bucureşti. Pe lângă maşină treceau biciclete, motociclete, într-un ritm 
„caracteristic vieții noi”7!8, „Cazanul satanei”, Capitala, nu putea fi decât orașul zilei de 
21 ianuarie 1941. Ulterior, el devine, printr-o imersie regeneratoare, „oraşul luminilor”, 
pe care-l parcurgi „cu încântare”7!9. Entuziasmul călătorului este prompt amendat de 
însoțitori, care tin să-l anunţe că ce vede este deja învechit, că „noul” pulsează un pic 
mai încolo, în noile şantiere de locuinţe, unde viata muncitorească poate fi palpată în 
starea ei ingenuă, pură 7%. Pentru că se folosesc „ultimele perfectiuni în tehnica 
construcţiilor”, blocurile sunt mai numeroase si mai frumoase. „imnul cântat de 
macaralele uriaşe” fiind „gustat pe îndelete” 721. „Lucrătorii care fixează ferestrele”, 
zidarii, arhitecţii alcătuiesc „versurile imnurilor de slavă pe care oamenii muncii le înalță 
construirii socialismului” 72. Lăsând in spate Casa Scânteii, „mândria oamenilor 
muncii”, se lasă „orbit”, printr-o neverosimilă comparație, de „Palatul de clestar al 
expoziţiei Ministerului Economiei”, sfințit de desfăşurarea „şedinţei extraordinare a 
Marii Adunări Naţionale” 7%. Cartierele Bucureştiului sunt „microraioane”, de pildă 
Giuleştiul sau Grand-ul. Teatrul Giuleşti este „mai mare şi mai frumos” decât cel 
maghiar din Cluj. Restaurantele îl lasă, totuşi, „fără termeni de comparaţie din trecut”, 
impactul lumii noi determinându-l să realizeze că a „pierdut foarte mult din viață” 77%. 

„ŞI încă se mai vad macaralele uriașe ridicând panourile prefabricate, şi încă se 
construieşte într-un ritm neostenit”’*, observa atent Biriş. Vechii locuitori din Grand, 
„spaima trecătorilor”, au fost înlocuiți de „oameni liniștiți, bine hraniti, bine îmbrăcaţi, 
bine dispuşi” 72. Urmează Cişmigiul, Piaţa Kogălniceanu, Calea Victoriei. „Pe seară, 


715 Grupul Etnic German era o persoană juridică română de drept public, înfiinţat în 7 noiembrie 
1940, fiind alcătuit din supuşii români, recunoscuţi şi înscrişi la cererea lor de conducerea 
grupului, în registrul naţional, ca fiind de origine etnică germană. Conducerea Grupului era 
asigurată $i reprezentată de Partidul Muncitoresc National Socialist German (N.S.D.A.P.) (Idem, 
fond Penal, dosar nr. 10618, vol. 42, ff. 8-9). 

716 Tdem, fond Informativ, dosar nr. 310004, vol. 2, f. 5. 

717 Ibidem, vol. 1, f. 507. 

718 Tbidem, f. 508. 

719 Ibidem, vol. 2, f. 3. 

720 Ibidem, vol. 1, f. 508. 

721 Ibidem, f. 512. 

722 Ibidem. 
725 Ibidem, vol. 2, 
724 Ibidem, vol. 1 
725 Ibidem. 

726 Ibidem. 

femei şi bărbaţi, în ţinută uşoară de vara, trec cu sacose încărcate cu legume proaspete, 
roşii de sera şi cireşe”, mulțumiți „după o zi de trudă, spre locuinţele lor 
confortabile”727. Şoferul, însă, a obosit, este timpul plecării „spre casă”. Mergând pe 
Calea Plevnei, Biriş isi aduce aminte de deschiderea porților închisorii Malmaison la 24 
ianuarie 1941. „E vară in Bucuresti şi pe cerul senin, râd stelele si se oglindesc luminile 
capitalei reînnoite” 78. Fizionomiile oamenilor se modificaseră. „Tipul smecherului 
bucureştean” făcuse loc „omului sobru”, „oameni care muncesc şi au o conştiinţă 
socială”72. Intrarea din nou în închisoare cedează locul „frigului si beznei”, „mirajul se 
destramă”, „gâlpâirea noii vieţi” este lăsată în spate. Totul se petrece „ca în noaptea 
aceea de ianuarie 1941773. 

Înaintând cu descrierea, autorul constată că despre oameni a vorbit puţin. 
Anumite constatări se impuneau de la sine: „Astăzi nu mai sunt paraziți, nici sus, nici 
jos. Nu mai sunt nici cerşetori, nici proxeneti, nici rentieri si nici cavaleri de industrie. 
Oamenii de azi au trăsături deosebite. Fi sunt viguroşi, corect îmbrăcați si pasesc cu pas 
de stăpân” 731, Până şi gusturile femeilor par să se fi modificat. De pildă, „valoarea 
bărbaţilor”, acum, în „lumea socialistă”, rezidă strict în „capacitate şi corectitudine” 72, 
Nu este loc de frumuseţe, grație sau onoare. Frivolitatea este un viciu absolut într-o 
lume esențialmente „etică”. O noapte va dormi la Malmaison. A doua zi dimineață 
vizitează acele șantiere noi, ultimul bastion, cel mai înaintat front al cuceririi 
socialismului, emoția ideologică în stare pură. „Poemul de rară intensitate lirică” se 
desfăşoară în fata ochilor'%. „Cristalul vitrinelor”, pe care chituitorii îşi scriu numele, 
„ca pe un soclu nepieritor de marmură”, este privit cu admiraţie. „Fruntea arhitecţilor se 
apleacă deasupra planurilor”. Toți formează — cum altfel? — o veritabilă simfonie, 
alcătuind „versurile imnurilor de slavă” închinate „construcției socialismului şi păcii” 734, 

Întoarcerea „acasă” se face a doua zi, timpul recuperându-se printr-o călătorie 
cu avionul M.A.I.-ului, „un bimotor de lux, cu 20 de locuri”, unde lui Biris îi este 
rezervat un „loc confortabil”7%5. Urcată la 2000 de metri, delegaţia se îndreaptă spre 
Cluj. Zborul îi aminteşte de un alt zbor, din decembrie 1940, de la Berlin la Bucureşti, 
cu o misiune de la Himmler pentru Sima. „Era ceaţă atunci (...) dar acum este soare şi în 
sufletul nostru trosneste şi se sparge gheața”7%. La final, Clujul. Sunt trecute „în grabă 
în revistă”, „realizările de început de construcție socialistă”, blocurile gigant, centurile de 
blocuri, autobuzele noi etc. Până si clujenii şi-au pierdut „aerul provincial”, „mişcându- 
se pe îndelete”, „cu mai multă sevă şi vigoare în ființa lor”7%. „Grandiosul elan 
constructiv” nu poate avea termen de comparaţie în „trecut” si nu poate fi explicat 


727 Ibidem, vol. 2, f. 10. 
728 Thidem. 

729 Ibidem, vol. 1, f. 512. 
730 Ibidem, vol. 2, f. 3. 
731 Ibidem, f. 11. 

732 Thidem. 

733 Thidem. 

734 Thidem. 

735 Ibidem, vol. 1, f. 512. 
736 Ibidem, £. 513. 

737 A Ibidem, vol. 2, f. 13. 

decât prin actul de conducere pus în operă de P.M.R., „conducător neînfricat si 
înțelept”, singurul în măsură să „descătușeze uriasele energii creatoare ale maselor largi 
populare”73%. 

În final, la Turda, Biriş recunoaşte că „ochiul strigoiului a obosit”, „trecerea de 
la orizontul celulei la orizontul orașului şi al naturii” fusese „prea violentă” 7%. 
Apropierea de Aiud îl face să recapituleze constatarea de mai sus, transformând-o în 
interogatie: „Oare sunt [cu] adevărat un strigoi?”, „mă voi îngropa din nou si definitiv 
într-o celulă sau imi voi sfărâma catusele trecutului care mă sufocă»”7%. „Duhul marilor 
rupturi” nu-l ocolește, „hotărârea de a-mi revalorifica totul în mine”, de a „curăța 
putregaiul”, de a „dărâma idolii”, de a „izgoni strigoii”, se dovedește imperioasa, 
decisivă, necruțătoare. O formă de „adjectivare” a sufletului. O renaştere prin ură, 
pentru ca, odată „uns”, să poate bate la porţile unei tari care îi va ierta păcatele”. „Şi, 
astfel, strigoiul s-a întors sub zidurile Troii, dar nu pentru a se îngropa din nou, ci 
pentru a vesti morților din temniță învierea în patria socialistă” 74%. 

Orice vestitor este dator să clarifice „sensul cotiturii” sale. Ori asta se putea 
face, ţinând cont de „procesul tragic al reinnoirii”, care se dezbatea „în această cetate a 
durerii”, de pe o triplă poziţie, cea de acuzat, martor si acuzator74. Începe prin a 
mărturisi că „de ani se zbat în mine întrebări, îndoieli, speranțe. Am întrebat 
singuratatile nesfârşite, am întrebat camarazii de celulă, am întrebat la Bicaz, la Galati, la 
Constanta...” 7%. Abia acum, însă, apăruse posibilitatea „documentării”. „Mărturia 
primilor călători întorşi cu ramura de măslin” a creat „emoţie”. Apoi, „cineva mi-a dat 
un bobârnac”, iar „confruntarea cu noua realitate” a devenit „inevitabilă 7%. Nu 
„cimentul blocurilor şi frumuseţea noii vieți” îl determină să-şi facă publică metanoia, ci 
„adevărurile intuite” despre patria socialistă, adevăruri care l-au „eliberat lăuntric”. 

Biriş simte nevoia să-şi avertizeze auditoriul că nu prea există ieşire pentru cei 
dispuşi să mărturisească „adevărul” despre Legiune. Partidul omniscient cunoştea foarte 
bine ,,elasticitatile şi abilitățile ei politice din trecut”'%, un mod destul de plastic de a 
avertiza în legătură cu controlul intimitatilor, factiunilor, solidaritatilor ori ambiguitatilor 
istoriei legionare 4. Cel care pleca pe acest drum era permanent însoţit de ochiul 
vigilent al partidului. În paralel cu adevărul, supravietuia autenticitatea, condiţia necesară a 
mărtutisitorului. Riscul refugiului în „duplicitate” sau în mimarea comportamentelor, 
într-o convertire de formă, era atent subliniat. Ori P.R.M. nu era într-o poziție „slabă”, 


738 Tbidem. 

739 Tbidem. 

740 Thidem, f. 14. 

741 Tbidem. 

742 Thidem. 

743 Ibidem. 

744 Thidem. 

745 Ibidem. 

746 Thidem. 

747 Ibidem, f. 15. 

748 Thidem, vol. 1, f. 516. 

749 „Ne furăm singuri căciula”, avertiza Biris, dacă „adevărul este omis. Statul „ne-a studiat şi ne 
cunoaşte până în adâncul fiinţei noastre şi va fi vigilent” (Ibidem, vol. 2, f. 19). 

acceptând un simulacru doar pentru că ar exista o prezumtivă presiune externă, 
conferentiarul risipind astfel iluzia compensativă a Mişcării Legionare ca actor politic de 
care Occidentul se interesează si pentru care negociază cu guvernul comunist. 
Dimpotrivă, P.M.R. terminase lupta de clasă prin „socializarea îp intregime |subl.n.] a 
ţării”. În ciuda anvergurii unei atari reușite, partidul nu tinea să se oprească aici, 
propunându-şi „să desăvârşească şi revolutia spirituală [s.n.], lichidand mentalitatea 
burgheză din conştiinţa oamenilor”750, Iată un program din fata căruia nu mai există 
ieşire. Acesta era „sensul cotiturii”. 

În centrul acțiunii era operaţiunea de transformare a mintilor, „modificările de 
conştiinţă”, cum, în chip sugestiv, este descrisă75!. Avem de-a face cu o „problemă 
gingaşă”, „reclamând operații foarte dureroase, foarte diferenţiate şi subtile din punct de 
vedere psihologic”, Biriş apreciind că Statul a creat doar mediul propice, „cadrul de 
destindere”, unde pacienţii au libertatea de a se mișca în voie, ca în „familie”752. Cum 
este descris procesul? Drept o „eliberare de povara unor «adevăruri» găunoase si 
perimate”, o „ştergere a prafului din casa sufletului nostru”, însă nu din considerente 
meschin igienice, ci „pentru a face loc altor Adevăruri mai tinere, mai luminoase şi mai 
optimiste”, menite să dea posibilitatea trăirii vieții „sub toate aspectele e173. Ceea ce 
poate părea un „apus al soarelui, înjunghiat de umbrele înserării” era, de fapt, 
promisiunea unui răsărit, pentru că „în marele circuit al existenţei noastre spirituale nu 
există moarte, ci numai o cotitură, [o] reînnoire”75%. 

După o atare introducere poți anticipa orice. Pentru ceea ce urmează, însă, nici 
un lector nu este suficient de pregatit”>. 

Distrugerea, autodenigrarea, destăinuirile cele mai intime, dincolo de orice 
autocenzură, practica ,,adjectivarilor’ injurioase, al căror subiect este însuși 
conferentiarul, exhibarea unor vicii, cultivarea ostentativă a derizoriului, prezentarea 
unei suite interminabile de murdarii, duc, toate, spre o reală /epddare de sine”%6. Prima 


750 Ibidem, vol. 1, f. 516. 

751 Ibidem, vol. 2, f. 19. 

752 [bidem. 

753 [bidem. 

754 [bidem. 

755 Capitolul III din autoanaliza lui V.B., intitulat ,, Autodemascarea”, are o primă variantă scrisă 
în august-septembrie 1960 (Idem, fond Documentar, dosar nr. 13485, vol. 10, ff. 305-320). Dacă 
această primă formă excela prin destăinuiri intime despre familie, de un grotesc greu imaginabil, 
susținerea din iulie 1962 accentuează, păstrând tonul, tematica și obsesiile, asupra propriei 
persoane. 

756 Am ales să reproducem aici unele fragmente al căror conţinut poate părea ostentativ şi 
ofensator, aparent nerelevant prin raport cu subiectul studiului. Descriptiile au, într-adevăr, o 
cruzime a detaliilor, conţinând o exhibare a vieții intime, care ridică, pentru cercetător, o 
importantă problemă etică. Merită acestea reproduse? În ce ne priveşte am preferat să punem, pe 
scurt, în balanță oroarea pe care ar putea-o trezi anumite detalii cu enormitatea acestor 
„adjectivări”, care suspendă — transferând analiza în alt registru — gradul lor de verosimilitudine. 
Prin urmare, reluarea lor aici are rolul de a sublinia, cu acuratețe, nivelul extrem la care reeducatea 
de la Aiud a putut ajunge, manipulând cu cruzime un subiect dispus la autodistrugere. Despre 
cartografierea acestei disoluji de sine vorbim în paginile de fata, iar argumentul care stă la baza 
reproducerii nereproductibilului vizează atât nivelu/ descriptiilor, care pentru orice lector normal, 

imagine înfăţişată este a unui copil de cinci ani care a copilărit „la doi paşi” de casele de 
toleranță din Mediaş”. Căutând „în zoile aruncate de la casa de toleranță” 155, găsea 
foetusi aruncați de prostituate, înțelegând, astfel, de mic „misterele procreației” 75. 
Practică „sexualitatea infantilă cu fetițe de vârsta mea” 7%. La 12 ani, amicul lui, 
salahorul Pista, care fura pentru el zahăr de cartofi de la fabrica de piele, îl ,,initiaza” în 
„păcatul copiilor”, masturbarea'S!. Este „leneş la învățătură”, crescut „în spirit şovin”, 
dispretuind pe fiii saşilor săraci, dar căutând compania copiilor saşilor bogaţi, semn al 
urii de clasă care-l năpădise din adolescenţă. „Voiam să parvin”, mărturiseşte 762, In 
studenție face „studii de mântuială”, „conduce despotic” 15 unități studenţeşti, 
„dispreţuind masa studenţească”, „agita problema antisemită”, îşi „terorizează camarazii 
în calitate de comandant de pluton”76 etc. 

În 1934 conduce un birou avocatial la Zlatna, dovedind „lipsă de interes”, 
„exploatând nemilos mizeria motilor insetati de dreptate”, „administrând incorect 
veniturile biroului”. Duce „o viata de desfrâu şi dezmat: adultere cu soțiile prietenilor de 
petrecere şi joc de cărți”!6+. Şi compendiul nu se opreşte aici. Logica, adevărul istoric, 
martorii prezenți nu-l împiedică să construiască cu enormitate scenarii hilare, 
implauzibile”6. „Pomelnicul”76% este suprarealist: nici un act, nici o întâmplare, nici o 
întâlnire nu este însoţită de o crimă, de un delict, de un abuz, de reavointa. Totul este de 
mărturisit, de înfățișat fără perdea in fata coreligionarilor. O inflație de epitete, de 
cruzime, de linşaj verbal. Cum va relata unul din martorii acestui lung exercițiu al urii de 
sine, „dogoarea aufodafé-ului sporea până la limită”’767. Rezumatul carierei de judecător 
este cuprins în trei cuvinte: „adultere, beție, pocher”. Terorizează pricinasii, avocaţii şi 
funcționarii. Cea de procuror la Oraviţa (1937-1938) era rezumata, la rându-i, succint: o 
„viaţă desfrânată”, coruptă, marcată de intoleranta si abuz. 

Îşi asumă unilateral asasinatele legionare de la Jilava”65, patronarea jafurilor si 
crimelor poliției legionare, tolerarea terorii dezlantuite împotriva evreilor si a 


trimite spre absurdul unui abuz, cât şi anatomia acestei veritabile disectii a interiorităţii, constituită 
de reeducarea din penitenciarul Aiud. 

757 A.C.N.S.A.S., fond Informativ, dosar nr. 310004, vol. 2, f. 20. 

758 Ibidem. 

759 Ibidem. 

760 Tbidem. 

761 Thidem. 

762 Thidem. 

763 Thidem. 

764 Thidem. 

765 Un exemplu: ,,Am incheiat un acord cu Himmler, prin care infeudam miscarea legionara si 
poliţia statului intereselor Reich-ului. Am inițiat demonstrațiile legionare din 19 ianuarie 1941, 
prin care mişcarea legionară se punea necondiţionat în slujba politicii de război a Reich-ului” 
(Ibidem, f£. 21). 

766 Thidem, f. 23. 

767 Idem, fond Documentar, dosar nr. 13485, vol. 10, ff. 76-77. 

78 În declarația din august-septembrie 1960 responsabilitatea pentru atentatele de la Jilava este 
asumată integral de Biris. „Sentimentul de revoltă a pus stăpânire pe mine”, mărturisea el. 
„Deodată mi-am amintit de toate persecuțiile îndurate de mişcarea legionară în ultimii ani, de 
umilintele si torturile suferite de cei arestați, de uciderea in masă a legionarilor si de uciderea 

muncitorilor comunişti, conspirarea, din detentia de la Braşov, alături de Andreas 
Schimdt, de consulul german Rode, protectorul Boemiei si Moraviei, de Heidrich si de 
Himmler, pentru ca Sima să fie readus la putere’, isi mărturisește abuzurile din prima 
detenţie aiudeană ş.a.m.d. Acesta era „pomelnicul aspectelor negative ale existenței mele 
de 54 de ani”7%, concluzionând: „Am fost o ființă abjectă, un vicios, un individualist si 
egoist înrăit, un ambițios patimas și lipsit de scrupule: am fost un amoral’ 77, 

Urmează două capitole la al căror conţinut lucrase încă din august-septembrie 
1960, respectiv decembrie 1961772, demascarea „Căpitanului” şi a „Comandantului”. 
Cât priveşte „fanatismul codrenist”, nu trebuia să caute prea departe. Propria „unitate 
legionară”, din primii ani ai detenției de la Aiud, o concretiza adecvat. Absurdul 
angajamentului de fidelitate era exemplificat prin erezia unui membru al grupului, Marin 
Oprea, care văzuse în C.Z.C. pur şi simplu ipostaza a doua a întrupării Mântuitorului, 
cel menit să „ducă neamurile le înviere”773. 

Cum luările de poziţie de până atunci din penitenciar ocoliseră cu abilitate 
macularea directă a lui Codreanu, Biriş considera subiectul „piatra de încercare a 
sinceritatii noastre” 774, Era momentul ca dificultatea mitologică să fie înlăturată, iar 


fratelui meu”. Sigur, imboldul a fost suficient de puternic. Un „gând” „a incoltit” în mintea lui 
Biriş, că cei arestați trebuie ucişi, fiind consideraţi vinovaţi. În noaptea care a urmat, 70 de 
deţinuţi încarceraţi la Jilava au fost ucişi (Ibidem, f. 316). În iulie 1962, devine un executant fidel al 
unui ordin venind de la Horia Sima, ofițerii G.O. sfătuindu-l să-l demaste pe Comandant. 

769 Idem, fond Informativ, dosar nr. 310004, vol. 2, f. 22. 

770 Ibidem, f. 23. 

771 Ibidem. Bitis intuise că autenticitatea putea fi ptobată doar printr-o transparenţă totală, 
garantandu-si, astfel, fidelitatea fata de ofițerii G.O. Este motivul pentru care exhibă „notele de 
biografie intimă”. Le şi contextualizeaza, deschizând câteva ferestre către un trecut măcinat de 
amintiri dure. El mărturiseşte auditoriului despre „tatăl său violent”, care isi „bătea crunt” copiii 
„pentru greşeli mici”, autorul rămânând cu o „frică în oase, trezită de orice țipăt şi de ideea că as 
putea fi bătut” (Ibidem). Vorbeşte apoi de bătăile pe care i le administrase maiorul Munteanu in 
vara lui 1944, pentru a-l obliga să-şi retragă memoriul adresat lui Antonescu din penitenciarul 
Braşov. „Frica mea a ajuns la paroxism când, pentru a mă teroriza, maiorul a dispus să fie bătut 
«reglementar», sub fereastra celulei mele, un deţinut de drept comun” (Ibidem, ff. 23-24). 
Rezistase presiunii, rămânând însă „înnebunit de frică”. Apoi de presiunile suportate la 
penitenciarul Galaţi, când refuzând să divulge numele celui căruia îi adresase scrisoare la 
Suceava, pentru care era anchetat, fusese cuprins „de o deznădejde cum nu o mai cunoscusem 
niciodată”, gândindu-se la sinucidere (Ibidem, f. 24). Nu putem stabili cât din aceste detalii este 
real şi cât aparținea abilei construcții a autodemascarii, unde autorul practica cu bună ştiinţă un 
transfer de responsabilitate, trebuind să sugereze că fusese adus în situaţia de a mărturisi toate 
ororile, păstrându-şi rezerva „victimei” (prin asta fiind întreţinut suportul credibilității), ţinând, 
însă, deopotrivă să şi convingă. 

772 O prima variantă a demascarii lui Horia Sima a fost semnată la 27 decembrie 1961, fiind 
rezultatul direct al prelucrărilor de la Bucuresti din perioada imediat anterioară (Ibidem, vol. 1, ff. 
526-569). 

773 Ibidem, vol. 2, f. 28. Discutia despre „esența teandrică” (Ibidem, f. 30) a lui C.Z.C., despre 
uzitarea imaginarului teologic pentru construcția ideologiei legionare si despre implicaţiile unei 
asemenea lecturi va fi desfăşurată în volumul aflat în pregătire, despre reeducarea de la Aiud. 

774 Ibidem, f. 31. 

soclul pe care fusese plasat Căpitanul să fie doborât. Îşi propune, aşadar, să chestioneze 
actualitatea acestui „mobilier ideologic” si natura fanatismului care-l însoţeşte. 
„Rogojina ideologică” pe care ar fi tentat să doarmă în continuare un legionar nostalgic, 
trebuie înlocuită cu „patul cu somieră, baia cu faianță şi aparatul de televiziune”775, un 
mod ironic de a scurtcircuita dimensiunea vetustă a unui angajament care-şi pierduse 
„actualitatea”. Istoria aleargă „în ritm trepidant pe lângă porţile închisorii”, plasându-i 
pe nostalgici într-un teritoriu inexistent. Argumentele, însă, cele mai eficace, care-l 
consacraseră pe Biriș, erau cele legate de viata intima a personajelor sale. Aşa se face că 
C.Z.C. este încă un prilej să contrazică mitul „omului moral legionar”, amintind de 
pasiunile, derapajele amoroase ori scandalurile în care fuseseră implicați membrii 
Legiunii şi şeful acesteia. A fost, apoi, Codreanu „marele educator al neamului”? 
Oamenii pe care „i-a plămădit” au confirmat prin crimele lor. El cautionase tot soiul de 
abuzuri. Lui Biriş însuşi îi destinase un rol istoric, plănuindu-l drept „asasinul probabil al 
lui Carol al II-lea”77%. Fusese, de fapt, si un fel de aliat al lui Armand Călinescu, de 
vreme ce, cu ocazia vizitei lui Carol al II-lea la Londra, acesta i-ar fi cerut si ar fi obținut 
de la Codreanu trimiterea unei circulare către legionari, prin care ordona linişte. 
Colaborarea cu „guvernul dictatorial al lui Carol al Il-lea” era crima supremă, 
argumentul fiind folosit şi în cazul lui Sima. „Nu-şi stima şi nu-și iubea colaboratorii”, 
folosindu-i ca „instrumente” ale ,,nesatioasei lui voințe de putere”777. Iar „în zorii zilei 
de 30 noiembrie”, „încearcă să-şi induplece călăul”, făcând „promisiuni” 778, semn ca din 
fosta glorie legionară nu mai rămăsese decât un „erou de carton, inspirând, prin 
putrefacţia lui finală, milă si dezgust”. Desființarea continua cu profilul intelectual si 
politic al personajului, cărora recenzentul nu le găseşte nici un conţinut, nici un profil. 
„Aş fi vrut să mă opresc aici”, medita Biris, însă dimensiunea „vieții intime” a fostului 
Căpitan merita o explorare amănunțită. Cum omul politic se erijase în „educator 
naţional”, „arbitru suprem al moralității nationale”, „atunci lucrurile se schimbă”. Biris 
nu putea să tacă, „tăcerea devenind, în acest caz, complicitate”. „Să ridicăm deci 
perdeaua!” 780 Şi urmează o serie de detalii despre inconsecventele morale ale 
Căpitanului 781. Odată „idolul sfărâmat” legionarul clarificat se poate ridica „de sub 
dărâmături, cu fruntea sus”, putând — asemeni minunii biblice — să umble „pe picioarele 
sale proprii”782. 

În logica unui discipolat de care se simțeau legaţi multi fruntaşi legionari, este 
inserată si figura lui Horia Sima, aceasta constituind un capitol distinct al 
autodemascării, substantial mai extins decât cel alocat fondatorului Legiunii. 

Cu o viziune politică ce nu depăşea „orizontul unui primar”, Sima s-ar fi 
dovedit esențial un provincial. Venit la Bucureşti, a intrat sub tutela generalului 


775 Ibidem, f. 32. 

776 Ibidem, f. 38. 

777 Ibidem, f. 40. 

778 Ibidem, f. 39. 

779 Ibidem, £. 40. 

780 Ibidem, f. 43. 

781 Sunt amintite două violuri al căror autor ar fi fost C.Z.C. (Ibidem, f. 44), faptul că acceptase şi 
încurajase un adulter s.a.m.d. 


782 Ibidem, f. 45. 

Antonescu şi a germanilor, mai „experimentați din punct de vedere politic”75. Astfel, 
„incapabil să facă din mişcarea legionară o forță politică organizată”, nu a reuşit să facă 
saltul de la „terorist la omul politic”. Sigur, după prăbuşirea lui Hitler, Sima „si-a 
schimbat stăpânul”, trecând de partea „serviciilor de spionaj englez şi american”. Dacă 
personalitatea Comandantului mai avea vreo consistență, aceasta se datora doar 
„naivităţii şi credulitatii unor oameni care sunt victimele propriei lor imaginații”” 784, 

Biriş îl cunoscuse în vara lui 1938, prin intermediul lui Dumitrescu Borşa. Le 
povestea deţinuţilor că „s-au înțeles din primul moment”. „Tu știi că noi facem 
istorie»”, l-ar fi întrebat Comandantul pe tânărul procuror exaltat, venit din provincie. 
„Mi-a venit să zâmbesc”, îşi amintea Biriş cu o luciditate recuperată retrospectiv, „puţin 
mă interesa istoria. Eu aveam pasiunea acțiunilor tari şi l-am urmat’’®>. „T'răsătura 
caracteristică a lui Sima era un talent remarcabil pentru conspirativitate, iar ulterior m- 
am convins că era un terorist interesant’’’*°, Trece apoi in revistă planurile privind o 
lovitură de stat pusă la punct de Sima împotriva lui Carol al II-lea, care urma să fie 
asasinat, planificarea uciderii lui Armand Călinescu, dar şi trecerea tactică de partea 
guvernului Tătărescu. Sunt developate adevăratele intenții din spatele unui 
comportament mitificat (e.g. „lovitura de stat de la 3 septembrie” 7%, eşecul în 
negocierile cu germanii etc.). Personajul este, apoi, desființat ca intelectual, negându-i-se 
orice consistenţă, „era superficial”, cuvântările lui n-aveau nici o valoare ideologică sau 
literară etc.788 Ultimele tuşe pe care se simte dator să le facă tabloului Comandantului, 
fiindu-i „oarecum neplăcut să vorbească despre ele”, cum se exprimă cu o mimată 
decenta, sunt cele legate de profilul moral al lui Sima. Similar tratării aceloraşi aspecte in 
cazul lui C.Z.C. si aici sunt amintite legături amoroase „ilicite”, adultere etc., dar si 
elementele istorice menită să-l compromită pe fostul şef al Legiunii. Sunt descrise pe 
rând cazul Alexandru Cantacuzino si Vasile Cristescu'%, unde — pe nedrept — Biris 
fusese acuzat de Dumitrescu Borşa că i-ar fi denunțat poliţiei, „cazul răzvrătiților” 
(„arestarea” de către Sima a profesorului Codreanu si a celor din jurul acestuia), cazul 
contelui Poniuski 7% (Sima i-ar fi solicitat un împrumut de 5 milioane lei pentru 
Organizarea unei lovituri de stat), rebeliunea (Sima l-ar fi chemat pe Viorel Trifa 
ordonându-i să organizeze o demonstraţie studenţească în colaborare cu C.M.L.-ul, 
protestând împotriva înlăturării generalului Petrovicescu de la conducerea Ministerului 
de Interne, manifestare care ar fi vizat asasinarea lui Antonescu şi a tuturor adversarilor 


783 Ibidem, £. 47. 

784 Ibidem, f. 49. 

785 Thidem. 

786 Thidem. 

787 Biriş pretindea că n-a existat nici o lovitură de stat, ca echipele legionare din teren fuseseră 
decimate. Sima, ascuns, în noaptea de 5 spre 6 septembrie, ar fi avut la Braşov o întrevedere cu 
Mihai Antonescu, care-i spune că generalul Antonescu intenționa să facă un guvern în care să fie 
incluşi si legionarii (Ibidem, f. 51). Nu este o ,,biruinta legionară”, ci rezultatul unui troc politic 
etc. 

788 Thidem, f. 56. 

789 Vasile Cristescu a fost asasinat în 24 ianuarie 1939. 

7% Contele Poniusky fusese consilier în cadrul Legatiei poloneze la Bucureşti. 

lui Sima”! din interiorul Mișcării. Evident, Biris este cel care a înlăturat lovitura de stat 
simistă...7%), cazul Moruzov (Sima ca informator al lui Moruzov încă înainte de 1938) şi 
asasinatele de la Jilava (Sima i-ar fi ordonat explicit lui Biriş să-i „căsăpească” pe 
„asasinii” legionarilor”). Ultimul episod marca o dezvăluire teribilă. Trecuseră 22 de 
ani de detenţie şi „taina răspunderii” lui pentru asasinatele de la Jilava o păstrase pentru 
sine794. ÎI protejase, în tot acest timp, şi pe Sima, considerând că este dator să-şi „apere 
şeful şi prietenul”, „pentru a nu-i stirbi autoritatea morală”7%5. Dezlegat acum de orice 
„obligație de ordin legionar”, poate face publică implicarea lui Sima şi a sa proprie la 
acest asasinat. În suita „crimelor” asumate, Jilava reprezenta o culme. Era un climax 
autodemascator, care a şocat prin enormitate. lar dacă el, Biriș, se punea la dispoziția 
„Justiţiei țării” pentru a-i fi aplicate „sancţiunile legale”, cel care se sustrăgea las, în 
continuare, oricărei responsabilități era Comandantul Legiunii. ,,Performanta” acestui 
„gangster genial” consta în faptul că „după 24 de ani de crime împotriva neamului” nu 
făcuse nici o zi de închisoare”%. Era abordarea resentimentara perfectă, punând într-un 
contrast dur destinul deținuților încarceraţi cu iresponsabilitatea lasa a celui la care, cei 
din urmă, se raportau ca la un mare reper moral. O lovitură simbolică extrem de 
eficientă. Concluziile unui asemenea rechizitoriu sunt prezentate succint: ,,Terorist, 
rebel, insurgent, spion şi trădător, ipocrit, mincinos, infidel şi sperjur, perfid si egoist, 
lipsit de scrupule, H.S. ne apare drept un amoral, posedat de ideea fixă de a «crea 
istorie», pentru care a sacrificat interesele țării şi i-a jertfit pe aceia care l-au urmat cu 
credință si dragoste”. 

Deşi simist angajat si fidel, la capătul celor 22 de ani de detenţie, recunostea că 
s-a „închegat” în el o „conştiință”, care-l „obligă” să vadă în fostul şef „un pigmeu, un 


71 A.C.N.S.A.S., fond Informativ, dosar nr. 310004, vol. 2, f. 62. 

792 În propria narațiune, Biriş pare personajul principal al rebeliunii. Lucid si speriat de potentiala 
escaladare a violenţelor, sugera că ar fi încercat să aplaneze conflictul. Se duce la Preşedinţia 
Consiliului de Miniștri şi — văzând tancurile şi cuiburile de mitraliere — vorbeşte cu comandantul 
gărzii, care-i confirmă că are ordin de tragere, „fără somaţie”. ,,Presimtind o nenorocire” se duce 
la Antonescu, pe care-l găseşte într-o criză de nervi si care-i confirmă ordinul dat. Biriş îi cere să 
se liniştească. „Legionarii fac o manifestare pașnică”, i-ar fi spus fostul secretar general al 
Ministerului de Interne. „Vă rog să reveniţi asupra consemnului dat comandantului gărzii, să 
evităm o inutilă vărsare de sânge” (Ibidem, f. 63). Generalul îi cere să-i oprească el pe 
manifestanți. Biriş coboară în stradă. Pe Calea Victoriei, văzând coloana de demonstranți, îi 
cheamă pe Groza şi Trifa la el şi le ordonă „să retragă coloanele din fata Preşedinţie” (Ibidem). 
„Astfel, prin atitudinea hotărâtă a lui Antonescu şi prin intervenţia mea, planul lui Sima a dat 
greş” (Ibidem). 

793 Ibidem, f. 68. Biriş, din nou, se poziţionează benign în context, sugerând că Antonescu l-ar fi 
chemat ordonandu-i să mute deținuții încarceraţi la Jilava la penitenciarul Văcăreşti, pentru a-i 
proteja de o eventuala acțiune punitivă, răzbunătoare, a celor care lucrau la exhumarea lui 
Codreanu şi a celorlalţi legionari asasinați odată cu el. Biriş îi raportează imediat lui Sima cele 
discutate cu șeful statului. Comandantul este lipsit de nuanţe, ordonându-i „căsăpirea” 
deţinuţilor de la Jilava. Deşi „rămâne o clipă pe gânduri”, Biriş execută ordinul (Ibidem). 

794 Ibidem, f. 70. 

795 Ibidem. 

796 Ibidem. 

797 Ibidem, £. 71. 

om fără conştiinţă, un om fără suflet si un om nefast”7%. La capătul unui „proces de 
conştiinţă care începuse în urmă cu 14 ani”, „plin de răni”, s-a „smuls”, s-a „eliberat”. 
„Am rămas singur”, mărturiseşte, cu un amestec de orgoliu resentimentar şi retorică 
revanşardă5%. Însă, argumentul curge mai departe. Cum omul nu este făcut să trăiască 
singur, comunitatea, societatea, statul, în formulele lor noi, revoluţionare sunt cele care-l 
primesc. Cu un pret consistent. „Disciplina și fidelitatea totală” sunt condiţiile esențiale. 
„Mă consider ultimul dintre cetăţenii R.P.R., voi fi bucuros dacă ea mă va primi” 81, 

„Glasul inimii” este pregătit să fie umplut cu „glasul patriei”, intonând astfel 
„imnul de slavă în marea simfonie eroică a construcției lumii noi”'52. Era o intuiție 
amară a unei viitoare misiuni ce i se pregătise. 

Efectele produse de autodemascarea lui Biriş au fost teribile. Fiind una din 
primele autoanalize publice din Aiud, a cărei organizare fusese pusă la punct în chip 
minuţios, standardele erau ridicate. După o perioadă de câteva luni de preparative în 
celulele 321-322, Biriş trebuia să ofere un exemplu, o lovitură nimicitoare, un pas 
dincolo de care nu mai exista întoarcere. În al doilea rând, în afara de atitudinea 
„înaintată” dovedită în expunere, menită să ofere un model de convertire, Biriş trebuia 
să învingă în lupta cu colegii de detenție incadpatanati, care, în ciuda turului de forță de 
mai bine de 2 ani, refuzau să cedeze. O atare victorie putea fi realizată prin dezvăluirile 
privind complicitatile la organizarea „Comandamentului legionar”, capcana abil întinsă 
entuziaştilor actori ai celulei 55. Niculescu, Ghyka si Chioreanu au trecut, în acel 
început de iulie 1962, prin momente extrem de dificile. Spectrul unui nou proces, care 
putea adăuga ani grei la o detenţie şi așa foarte lungă, înspăimântase pe foştii „complici” 
al lui Biriş. 

Unul din martori nota fascinat, la câteva zile după excursul birist: „am asistat la 
autoincinerarea lui Victor Biris”, mărturisind că fusese martor la „toate frământările 
unui trup” si la „toate torsiunile unei cărni înfrânte de flacăra voinţei”80%5. Aurel Calin, 
de pildă, îl roagă pe conferenţiar să găsească o cale de mijloc, „să se gândească la 
oamenii pe care i-a antrenat”, să crute anumite sensibilități. Este refuzat net: „Nu 
domnule Călin, merg cinstit pe drumul pe care am pornit, pentru că nu mai am nimic de 
ascuns”. „Am plâns, l-am rugat de mai multe ori, dar nu l-am putut îndupleca”, 
mărturisea Calin. Biriş le dăduse „cea mai grea lovitură”8%4. Abia la o săptămână de la 
susținerea autodemascarii, deținuții aduşi pentru audiere isi reveniseră805. Întoarcerea cu 
180 de grade, cum era percepută, fusese „o grozăvie, toți am început să plangem, pe toți 


79 Tbidem, ff. 71-72. 

79 Ibidem, f. 26. 

800 Idem, fond Documentar, dosar nr. 13485, vol. 10, f. 320. Am ales să cităm aici si din 
declarația din 1960, pentru o mai bună contextualizare. 

801 Thidem. 

802 Tdem, fond Informativ, dosar nr. 310004, vol. 2, f. 76. 

803 Idem, fond Documentar, dosar nr. 13485, vol. 10, f. 76. Cuvintele îi aparţin lui Nicolae 
Orbulescu. 

804 Tdem, dosar nr. 12609, vol. 6, f. 88. 

805 Gheorghe Ungurasu afirma: „Bomba cea mai mare ne-a dat-o Dr. Biris, că de-abia după o 
săptămână ne-am revenit” (Idem, dosar nr. 13485, vol. 15, f. 69). 

ne-a apucat durerea de stomac”8%. Cum Biris dezvăluise complotul legionar de la 
mijlocul lui 1961, protagoniștii au fost ostentativ demascati. Chioreanu, pus să 
vorbească despre „comandamentul legionar” pe care-l patronase, înspăimântat de 
trădarea lui Biriş si de consecinţe, încearcă să se sinucidă taindu-si venele”. Împreună 
cu Ilie Niculescu rezistaseră la o lungă serie de anchete în detenţie, acum, însă, venise 
momentul capitulării. Confruntati cu agresiunea colegilor legionari808, care-i supusesera 
la tortura mărturisiri, cei doi au suferit o cădere. „E greu de înțeles ce clipe am trait 
atunci”, mărturisea Ungurasu. „Când Biriş a început să vorbească despre criminali, în 
frunte cu «căpitanul», toţi din cameră s-au speriat, au intrat în panică, dar cei mai loviți 
au fost Ilie Nicolescu şi Nistor Chioreanu, care arătau ca nişte nebuni, mai ales când 
Biriş a vorbit despre comandamentul organizat de ei si de oamenii numiţi in acest 
comandament. Toți am transpirat, iar Ilie Nicolescu si Chioreanu au plâns” 809, 
Niculescu observa că „prietenul meu cel mai bun”, „omul pentru care mi-aş fi dat 
oricând viața”, „m-a vândut” 810. Deceptia pur și simplu îl „zguduise” 811. După 
expunerea lui Biriş n-a dormit o săptămână, „a bolit complet şi n-a mai văzut (fără 
ochelari), deşi înainte vedea şi noaptea” 812, Şeful G.O. raporta detaliat conducerii 
Ministerului efectele autodemascarii: ,,Loviturile primite prin declaraţia lui Biriş Victor, 
au fost aşa de mari pentru unii şefi legionari, încât au urmat crize de inimă, de ficat, a 
produs o prăbuşire generală în rândul celor care vedeau in el «materia cenușie» si 
«stâlpul de neclintib» al Gărzii de Fier. Avea 22 ani de detenţie si era cunoscut ca om de 
linie legionară”515. Bilanţul celulelor 321 şi 322 fusese unul extrem de important. La 
„capătul unui proces dramatic de conştiinţă” si a unor „îndelungi sâîângerări” 814, 30 de 
foşti conducători legionari îşi recunoscuseră înfrângereas!5. 


„Suspendarea functiunilor vitale” 


Propunerea pentru gratierea lui Biriş a fost înaintată conducerii Ministerului şi 
Direcţiei a III-a la începutul lui decembrie 1962. Faptul că „nu mai desfăşura activitate 
legionară”, că „hotărâse să se încadreze în noua ordine din țară”, rupând „orice legături 
cu fosta organizaţie legionară, pe care o consideră lichidată pentru totdeauna”, dar mai 


806 Observatia îi aparține tot lui Gheorghe Ungurasu (Ibidem). 

807 Thidem şi dosar nr. 12609, vol. 6. f. 238. 

808 Iosif Costea a fost unul din cei mai virulenti si violenti demascatori ai lui Niculescu si 
Chioreanu din celula 321, după expunerea lui Biriş (Idem, dosar nr. 13485, vol. 15, £. 71). 

809 Thidem, f. 70. 

810 Idem, fond Informativ, dosar nr. 65054, vol. 10, f. 367 verso [cota SRI]. 

811 Ibidem, vol. 11, f. 326 [cota SRI]. 

812 Ibidem. 

813 Florian Banu, op.cit, p. 565. 

814 A.C.N.S.A.S., fond Documentar, dosar nr. 12609, vol. 2, ff. 67-74. 

815 Ibidem, f. 65. Dintre aceştia sunt amintite numele cele mai sonore: Radu Mironovici, Victor 
Vojen, losif Costea, Petre Tocu, loan Dumitrescu Borşa, Aurel Ibrăileanu, Augustin Bidianu, 
Nicolae Budisteanu, Dumitru Groza, Ion Agapie, Nistor Chioreanu, Ilie Niculescu, Aurel Călin, 
Luca Dumitrescu, Filon Lauric, Florin şi Mircea Dumitrescu, Gheorghe Ungurasu si Radu Gyr, 
cate acceptasera să-și facă autodemascarea. 

cu seamă pentru că sprijinise „organele noastre în rezolvarea unor sarcini informativ- 
operative de importanță deosebită”, constituiseră motivele citate în hotărârea pentru 
închiderea dosarului de urmărire de la Aiud*!®. Ce nu menționa acest document era 
principala consecință a înfrângerii lui Biris, de altfel singura motivație a eliberării lui 
anticipate. Este vorba despre posibilitatea folosirii lui într-o elaborată operațiune 
împotriva diasporei legionare. Despre ea aflăm dintr-o propunere a conducerii G.O. 
înaintată Direcţiei a II-a la 26 decembrie 1962817, care răspundea unui ordin al 
Ministerului privind eliberarea anticipată a acelor deţinuţi legionari care colaboraseră cu 
administraţia penitenciarului, se reeducaseră sau fuseseră recrutați ca agenţi, în vederea 
folosirii unora dintre aceştia împotriva legionarilor din exil. Iniţial, Crăciun propusese 
eliberarea unui număr de 510 persoane, optându-se, până la urmă, doar pentru 472 
detinuti®!®. Din cei 510 propuși initial, 83 colaboraseră cu G.O., având dosar de agenți, 
iar 54, „deşi nu au dosar de agenţi, prin activitatea desfășurată în camere și cluburi, au 
dat rezultate bune, au scris material despre cei cu care au venit în contact şi se poate 
pune bază pe ei în activitatea de viitor, pot fi recrutați și folosiți în munca organelor 
noastre”819, Biris, loan Dumitrescu si Iosif Costea, intuise şeful G.O., „pot fi utilizaţi 
împotriva legionarilor de peste graniță” 8%. La primirea raportului, conducerea 
Ministerului a ordonat Direcţiei a I-a să analizeze situația gratierilor, să studieze 
propunerile directorului penitenciarului şi să vină cu propuneri privind „recrutarea şi 
folosirea în munca informativă în domeniul publicisticii, în special pentru a scrie la 
«Glasul Patrieb»” 821, 

Cum propunerile lui Crăciun fuseseră aprobate, în ianuarie 1963 ,,agentura” a 
fost predată „lucrătorilor de la Regiunile de Securitate, care s-au deplasat în acest scop la 
Penitenciarul Aiud”®”*, Gratierea lui Biris survenise la 30 decembrie 196285, rămânând, 
însă, ascunsă deţinuţilor, deşi zvonurile privind iminenta unor eliberări circulau in 
penitenciar. Încadrat, ca şi ceilalți, cu Decretul nr. 5 din 3 ianuarie 1963, Biriş fusese 
de facto eliberat cu câteva zile mai devreme, fiind ţinut, însă, în penitenciar pentru 
ultimele operațiuni demascatoare, pentru ca apoi să fie „predat organelor M.A.I. 
superioare”8%, La 15 ianuarie a fost dus la Clubul mare de pe Secţia a V-a, la o prima 
întrunire a unei părți din cei care urmau să fie eliberați, alături de grupuri de 
intransigenti şi de demascatori. 15 şefi legionari 82 fuseseră aşezaţi separat în sală, 


816 „Hotărâre pentru închiderea dosarului individual nr. 8 privind pe Biris Victor şi clasarea lui la 
arhivă”, datată 28 martie 1963 (Idem, fond Informativ, dosar nr. 310004, vol. 1, ff. 1-3). 

817 Idem, fond Documentar, dosar nr. 12609, vol. 6, f. 243. 

818 Idem, dosar nr. 13485, vol. 15, f. 1. 

819 Tdem, dosar nr. 12609, vol. 6, f. 243. 

820 Thidem, f. 245. 

821 Idem, dosar nr. 13485, vol. 15, f. 306. 

822 Ibidem, f. 1. Fusesera trimiși la Aiud delegaţi ai tuturor regionalelor de Securitate din tara şi ai 
Direcţiei a I-a. 

823 Idem, fond S.I.E., dosar nr. 22408, vol. 2, f. 2. 

824 Tdem, fond Informativ, dosar nr. 310004, vol. 1, ff. 25-28. 

825 Ibidem, f. 3. 

826 Este vorba despre Radu Mironovici, Nistor Chioreanu, Ilie Nicolescu, Biris, Victor Vojen, 
Augustin Bidianu, Iosif Costea, loan Dumitrescu Borşa, Dumitru Groza şi alții. 


139 


Mihai Demetriade 


urmând ca fiecare să-și expună un cuvânt lămuritor8?. Discursul lui Biris, ținut în fata 
lui Crăciun, a unui „reprezentant al Justiţiei Republicii”, a corpului de ofiţeri ai G.O. sia 
peste 500 de detinuti®®, a reuşit să iasă în evidenţă, din nou, prin cruzimea detaliilor®”’. 
Începe prin a mulţumi şefului penitenciarului pentru şansa de a-l lăsa să facă, înainte de 
a părăsi penitenciarul, „o spovedanie şi o mărturisire de credință” 80. În ce constă 
aceasta, aflăm în rândurile următoare. Nu se putuse sustrage marii revoluţii sociale şi 
spirituale care cuprinsese întregul popor, fiind obligat să-şi reexamineze toate valorile si 
adevărurile care constituiseră „însuși miezul existenţei mele”831, „Logica necruțătoare a 
istoriei” il obligase să recunoască „falsitatea şi găunoşenia valorilor legionare”, fiind, 
astfel, determinat să se încadreze total si „fără reticente” în „noua unitate moral- 
politică” a poporului. După călătoria prin ţară, din vara anului 1962, „irezistibil fascinat 
de frumuseţea și măreția realizărilor”, decide să-şi abjure credința. Cererea i-a fost 
„întâmpinată cu rezerve”. „Am mărturisit organelor de stat întregul meu zbucium, toate 
greşelile, toate crimele şi toate trădările săvârşite de mine, de C.Z.C., de H.S. şi de 
M.L.” 832, Marturisirea s-a centrat asupra propriilor crime, cum subliniază apăsat. Pentru 
aceasta s-a „încredințat total, îndeosebi domnului colonel Crăciun, în care am simţit un 
suflet mare, curat şi hotărât de a-mi întinde o mână profund umană, pentru a mă ajuta 
să ies din impasul în care mă aflam”8%. I se acordă „un început de crezare”. Dar, „în 
fata mea se afla un examen cutremurator!” Este întrebat dacă poate face fata „întregului 
putregai” pe care trebuia să-l facă public. Declară că este gata. Face „în fata a peste 30 
de foste vârfuri legionare o spovedanie cuprinzătoare” 834, „A trebuit să sacrific prietenii 
scumpe”, însă „jertfa era necesară pentru noua mea zămislire”. „Am făcut o 
autodemascare necruțătoare atât a vieţii mele intime cât şi a activității mele politice, care 
a culminat în mărturisirea că eu, din îndemnul lui Sima, am fost autorul moral al 
asasinatelor din noiembrie 1940 de la Jilava” 85, Pasul nu fusese uşor de făcut, la început 
trebuind să suporte „întreaga presiune a revoltei, a deceptiei, a dispretului şi a urii care 
s-a îndreptat împotriva mea” 836, 


827 Biriş propunea, de pildă, ca la „mitingul” ce urma să fie organizat cu ocazia plecării să 
vorbească Vojen, cu o „tratare generală a problemei legionare”, Iosif Costea să atace „păcatele şi 
ierarhia raspunderilor legionare”, respectiv „lichidarea legionarismului”, Dumitrescu Borşa 
urmând să vorbească despre propria participare la războiul civil din Spania, iar Biriş, previzibil, 
despre „procesul de conştiinţă şi semnificaţiile cotiturii” (A.C.N.S.A.S., fond Informativ, dosar 
nr. 310004, vol. 1, f. 27 verso). 

828 Tdem, fond Documentar, dosar nr. 12609, vol. 6, ff. 14-16. 

829 Idem, fond Informativ, dosar nr. 310004, vol. 3, ff. 79-83. Stere Mihalexe, unul din 
personajele active ale reeducării şi ale cărui descrieri nu pot fi bănuite de moderatie, afirma, uluit, 
că declaraţia lui Biris „l-a zdrobit”, fiind „lucruri care dezarmeaza orice minte, oricât de fanatica 
ar fi ea pentru legiune” (Idem, fond Documentar, dosar nr. 12609, vol. 6, f. 27). 

830 Tdem, fond Informativ, dosar nr. 310004, vol. 3, f. 79. 

831 Thidem. 

832 Ibidem, f. 80. 

833 Ibidem. 

834 Ibidem. Aici V.B. rememora contextul expunerii propriei autodemascari din 1-6 iulie 1962. 

835 Ibidem, f. 81. 

836 Ibidem, f. 82. 

Cum scopul eliberărilor anticipate nu era altul decât punerea în operă a unui 
şantaj, doar cei reeducati meritand punerea în libertate, conferentiarul isi atentiona 
auditoriul că „durata detenţiei” depinde strict de „voinţa de încadrare” 8%, vârfurile 
legionare având „obligația morală să-şi revizuiască radical atitudinea politică”, 
„destrămând pânza de minciună”8%. Personal, îşi găsise „drumul mântuitor”, drumul 
adevărat, creat de oameni adevăraţi. Acesta a prins un contur decisiv, atunci cand, pe 25 
ianuarie, Biris a fost „predat” unui delegat al Direcţiei 18%. Începea ultimul capitol din 
viata lui. 

La 20 ianuarie, demonstrativ, Biris, însoțit de Vojen, Iosif Costea şi Parpalac 
sunt duşi să viziteze unități G.A.C. şi G.A.S. din Aiud, experienţă pe care sunt invitați s- 
o descrie, punând-o în contextul generalei reînnoiri a țării8%. La 23 ianuarie are loc 
şedinţa lărgită în Clubul mare de pe Secţia a V-a a penitenciarului, la ordinul gen.mr. 
Vasile Negrea, la care au participat aproape 500 deţinuţi 1. Cei care fuseseră în 
„călătoria de documentare” din jurul Aiudului sunt puşi să vorbească. După Vojen, 
Iosif Costea, Dumitrescu Borşa, ultimul vorbeşte Biriş, alegând să-şi demaste fostul 
prieten apropiat, Alexandru Ghyka, si pe conducătorul Mişcării, Nicolae Petrascu®?. 

Ce au discutat ofițerii trimişi în penitenciar si ce intenționau să facă cu Biris 
aflăm dintr-un raport al Direcţiei I înaintat şi aprobat de Alexandru Drăghici 5%. 
Stabilind că subiectul era „sănătos, lucid şi cu posibilități complete de muncă” se 
propunea recrutarea lui de către Direcţia I* si folosirea „în acţiunile de dezinformare si 
demascare a vârfurilor legionare din exterior, urmând a fi încadrat informativ de 
Direcţia a II-a şi a Il-a”84, Se propunea alocarea sumei de 7.000 lei pentru mobilarea 
unei garsoniere, ce urma să-i fie pusă la dispoziţie în Bucureşti, fiind în prealabil 
monitorizată T.O. Drăghici propusese ca agentul „lonescu”, (conspirativ cu care fusese 
reincadrat de Direcţia I), să fie folosit pentru organizarea unui departament special in 
cadrul publicaţiei „Glasul Patriei”56, alocat diasporei legionare. Misiunea lui Biriș era 
aceea de a selecta componenţa acestuia, de a stabili materialul documentar necesar, de a 


837 Ibidem, f. 83. 

838 Thidem. 

839 Tdem, fond Documentar, dosar nr. 13485, vol. 15, f. 33. 

840 Tdem, dosar nr. 12609, vol. 6, f. 27. 

841 Idem, dosar nr. 13485, vol. 15, f. 22. 

842 Tdem, dosar nr. 12609, vol. 6, ff. 38-39. 

843 Este vorba despre „Raport privind pe Biriş Victor deţinut în penitenciarul Aiud”, datat 10 
ianuarie 1963, semnat de lt.col. Bodor Petre, loctiitorul şefului Serviciului 1, maior Victor 
Hostiuc, şeful Direcţiei I, general maior Nicolae Doicaru, locţiitor şef direcţie, maior Mihai 
Pacepa, fiind contrasemnat şi aprobat de Alexandru Drăghici, vicepreşedintele Consiliului de 
Miniştri, ministrul Afacerilor Interne (Idem, fond S.LE., dosar nr. 22408, vol. 2, ff. 1-3). 

84 De Victor Biriş s-a ocupat Serviciul 1 din cadrul Direcţiei I, condus in 1963 de colonelul 
Ismail 'Todiriu, având ca locţiitor pe maiorul Victor Hostiuc. 

845 A.C.N.S.A.S., fond S.LE., dosar nr. 22408, vol. 2, f. 1. Acest lucru s-a petrecut, ofițerii acestor 
direcţii realizând acoperirea informativă a rudelor apropiate (Ibidem, f. 9). În 1963 mai trăia tatăl 
lui, Biriş Ioan, care era bolnav fiind izolat la domiciliu, o soră Lavinia, care locuia cu acesta in 
Mediaș, şi o altă soră, Tatiana, căsătorită Blănaru, care locuia în Braşov. 

846 Thidem, f. 6. 

redacta tematica articolelor şi de a le distribui, în conformitate cu competențele fiecărui 
viitor membru al departamentului. Biriş consimtise „să lucreze cu organele noastre, fara 
nici un fel de rezervă”, nota un raport din 28 ianuarie al Direcţiei I, precizând, însă, că 
„ţine foarte mult la etică, că a fost frământat din cauza trecerii de la ideile legionare la 
ideile socialismului, însă această frământare s-a terminat definitiv în momentul în care a 
acceptat în penitenciarul Aiud să colaboreze cu organele noastre în anul 1961985. A 
fost o perioadă de multiple tatonări şi explicaţii între cele două parti. Ofițerii încercau 
apropierea mai intensă şi cunoaşterea îndeaproape a celui pe care-l vedeau drept 
regizorul luptei împotriva legionarilor din exil. Dus la Bucureşti, via Sinaia, i se 
eliberează o adeverinţă de angajat al Comitetului Roman pentru Repatriere*4, (cel care 
edita „Glasul Patriei”), pentru a putea beneficia de locuință8”. Plecarea din penitenciar 
se produsese la 25 ianuarie dimineața, mașina îndreptându-se spre Sinaia, pentru o 
scurtă perioadă de recuperare si discuții, însoțit de câţiva ofițeri ai Direcţiei 185. Seara 
de vineri, 25, il găseşte la restaurantul „Bucegi” din localitate, venit să ia masa. Se arată 
impresionat de ţinuta „consumatorilor”, întrebând din ce clase fac parte. După ce 
ofițerul îl asigură că, acum, toată lumea are acces la bunurile poporului, îl avertizează că, 
totuși, cuceririle regimului trebuie „apărate de atacurile nemernicilor din tara şi 
exterior”, iar el, V.B., trebuie să „se încadreze în această luptă de aparare”®!. Fostul 
deţinut se arată măgulit, surprins, emoţionat. „Cum, domnul Ministru se interesează de 
mine?” „Nu doar că se interesează, dar ţi-a pregătit şi o locuinţă in Bucuresti si vei fi 
dus cu maşina acolo”, intervine prompt maiorul Hoştiuc. „La aceasta V.B. s-a 
emoţionat, dându-i lacrimile şi afirmând că se va strădui să justifice încrederea ce i se 
arata’’852, Cat timp se odihnea la Sinaia, Securitatea îi aranjase obținerea unei garsoniere 
pe Calea Victoriei nr. 142-148, pe care o mobilase, pregatindu-i viitorului locatar si un 
trusou adecvat85, unde pe 23 ianuarie îi instalase tehnică specifica de ascultare**+. Pe 26 
ianuarie ajunge in Capitală. Proaspatul angajat al Comitetului Roman pentru Repatriere 


847 Ibidem, f. 10. 

848 Trebuie amintit că operațiunea de atragere si recuperare a unor voci consacrate pentru a scrie 
articole la „Glasul Patriei” fusese una de amploare, o serie de nume recuperandu-si un drept de 
semnătură interzis în anii precedenţi (de pildă: George Ivașcu, Constantin C. Giurescu, Ion 
Vinea, Henriette Ivonne Stahl, Păstorel Teodoreanu, Serban Cioculescu, P.P. Panaitescu, 
Vladimir Streinu, Nichifor Crainic, Dumitru Stăniloae, Neagu Rădulescu, dar şi fruntaşi legionari 
ca Radu Budişteanu, loan Dumitrescu Borşa, Radu Gyr sau Radu Mironovici). Reintroducerea în 
circuitul public a presupus, cum era de aşteptat, un cost. 

8# Raportul prin care se propunea eliberarea unei adeverinte de încadrare „în câmpul muncii” la 
Comitetul Român pentru Repatriere este datat 23 februarie 1963 (A.C.N.S.A.S., fond S.LE., 
dosar nr. 22408, vol. 2, f. 14). 

850 Unul dintre cei care l-au însoţit a fost maiorul Victor Hostiuc. Raportul acestuia a fost semnat 
si de maiorul Mihai Pacepa si de şeful Serviciului I din cadrul Direcţiei I, lt.col. Todiriu Ismail. 

851 A.C.N.S.A.S., fond S.LE., dosar nr. 22408, vol. 2, f. 11. 

852 Ibidem, f. 12. 

853 Un referat al Serviciului Administrativ din cadrul Direcţiei I menţiona „materialele de 
categoria a III-a” ce trebuiau achiziționate pentru locuinţă, alături de obiecte de gospodărie si de 
îmbrăcăminte (palton, cămașă, chiloti, indispensabili etc.) (Ibidem, f. 8). 

854 Ibidem, £. 7. 

a intrat imediat într-un proces de folosire, fiind pus să redacteze o notă de legături855, 
note privind activitatea sa în fiecare zi, pe intervale orare, note despre cei pe care-i 
cunoscuse 8%, dar şi o notă despre asasinarea lui Iorga şi Madgearu 85. Agentul 
„lonescu” isi luase foarte în serios sarcina. Practic, din data de 29 ianuarie există o 
relatare pentru fiecare zi, minuțioasă, indicând fiecare eveniment, întâlnire şi ce anume 
se discutase, părerile convorbitorului, subiectele sensibile atacate ş.a.m.d. Alături de 
aceste 16 note, care verificau anturajul şi mişcările agentului, Biris redactase alte cinci 
note tematice, vizând dimensiunea operativă a organizării noului departament din 
cadrul redacției „Glasul Patriei”. 

Agentului i se dăduseră pentru studiu anumite numere din colecția ziarului 
(1955-1961) şi diferite periodice ale emigrației extremei drepte 85%, pentru a evalua 
vulnerabilitatile si pentru propuneri de eficientizare a propagandei. Diagnosticul a fost 
destul de dur, Biriş apreciind că „acţiunea antilegionară” a ziarului fusese ,,sporadica şi 
nesusţinută”5%, Informațiile despre „neînțelegerile si dizidentele” din cadrul Mişcării nu 
avuseseră efectul scontat, putând genera mai curând solidaritate în rândurile emigrației. 
Plus că, de-a lungul timpului, „intriga încercată pentru a adânci contradicţiile existente a 
fost mult slăbită”86!. Demascările publicate nu fuseseră semnate de legionari notorii, 
preferându-se personaje „de suprafață”, nesemnificative, care se pierdeau „în alegatiuni 
de ordin secundar” 862, Se impunea o cu totul altă abordare, Biriş gândindu-se la 
exhortatiile demistificatoare şi dure de la Aiud. Considera, de exemplu, bun un articol 
din 20 decembrie 1959, intitulat „Planurile unui vechi ucigaș”, care frapa prin tonul 
agresiv şi prin „adjectivări”, o replică la un articol semnat de Horia Sima în revista 
„Dacia”, publicată la Rio de Janeiro. Aprecia, de asemenea, că articolele lui M. Badea 
erau „remarcabile” 85, fiind „accesibile sensibilităţii legionare” 864, Cat îl priveşte pe 
Sima, circulând prezumția corectitudinii lui financiare, propunea construirea unor 
acuzaţii „de fraudă si incorectitudine”, care să fie puse în gura unei personalități „cu 
rezonanță legionară”. Modelul stilistic apreciat şi propus pentru articole era unul ce 


855 Ibidem, f. 196. Ofițerii Direcţiei I identificaseră 18 contacte ale agentului. 

856 Thidem, ff. 207, 214, 219, 223, 227, 231, 234, 237, 241, 245, 249, 253. 

857 „Notă asupra legionarilor din anturajul lui H.S.” (Ibidem, f. 271), „Notă asupra altor legionari 
cunoscuţi de mine” (Ibidem, f. 286). 

858 Declaraţia este datată 30 ianuarie 1963 (Ibidem, £. 192). 

859 A se vedea „Notă asupra publicaţiilor emigranților”, unde fuseseră analizate revista 
„Uniunea”, „Carpații? (Spania), „Stindardul” (Germania), „Cuvântul în exil” (München), 
„Sentinela” (noiembrie 1961) Munchen. Textele sunt caracterizate de „oboseala şi descurajare”, 
având un „conţinut nemobilizator”. Concluzia extrasă era aceea că publicaţiile reprezentau doar 
„un slab suport moral” (Ibidem, f. 295). Cum exista riscul ca aceste reviste să demobilizeze si 
colectivul din grupa legionară din cadrul ,,Glasului Patriei”, agentul propunea ca materialele să 
nu fie date la studiu integral, ci doar acele pasaje necesare redactării articolelor (Ibidem, f. 294). 

860 Thidem, £. 257. 

861 Thidem. 

862 Thidem. 

863 „Ingerinţele bisericeşti” din 1 noiembrie 1960, „Din revelatiile exilului” din 1 septembrie 1960 
etc. 

864 A,C.N.S.A.S., fond S.LE., dosar nr. 22408, vol. 2, f. 257. 

presupunea adresarea personală, folosirea unor acuze frontale, uzitând detalii intime şi 
orori relatate fără perdea. Nu se făcuse demascarea Căpitanului, observa cu amărăciune 
recenzentul, nu se demascase „păunoşenia așa-zisei ideologii legionare”, ori tocmai 
„rădăcinile” sunt cele care trebuie atacate865. 

Pentru a putea închega o echipă eficientă agentul „lonescu” sugera includerea 
în viitoarea redacție „legionară” a lui Vojen, Dumitrescu Borșa, Iosif Costea si 
Crainic, alături de alti foști legionari, care se „încadraseră cu angajamente de loialitate 
în R.P.R.”867, Unii dintre aceștia fuseseră folosiți încă din perioada de detenţie, sfatuiti 
să scrie articole cu o respirație ceva mai largă, considerate eligibile pentru o publicaţie cu 
o receptare sensibilă. Totul trebuia să fie condus de „un om de mare încredere, înzestrat 
cu o mare capacitate de muncă, un om care să sesizeze repede esența problemelor ce se 
pun, care să aducă pasiune şi elan, discreție şi disciplină necondiționată, dublată de o 
vigilenta antilegionară”58, cel care intrunea toate aceste calități, în opinia agentului, fiind 
Gheorghe Parpalac8%. Cat priveşte activitatea redactiei®”, Biriş propunea mai multe 
măsuri, unele cu caracter editorial-publicistic, altele cu caracter operativ. Primele vizau 
atât o lista întreagă de personalități, cărora li se alocau denumirile unor articole pe care 
aceştia urmau să le scries!, dar şi o planificare tactică a poziţiei politice a articolelor. 
Propunea, totodată, organizarea unei arhive cu literatura legionară şi antilegionara, atent 
selecționată, care să conţină si informaţii sensibile, despre copiii foştilor membri ai 


865 Ibidem, f. 258. 

866 Desi Crainic era admirat pentru suita de articole „Trădători şi renegati”, care produsese 
„senzaţie”, Biris le amintea ofițerilor că la Aiud textele fuseseră privite cu circumspectie, ştiindu- 
se dispoziţia autorului către „turnătorie”, exagerare si minciună, ca şi notorietatea lui de 
„legionarofob” (Ibidem). Vojen, tocmai pentru că „îi va veni foarte greu” să ia o „poziţie fatisa, 
publică” antilegionara, „având legături sufleteşti cu fosta lume”, trebuia „sprijinit moralmente în 
momentul critic, pentru a nu cădea în deznădejde şi sinucidere’ [subl. n.] (Ibidem, £. 263). Că Vojen 
reprezenta un caz special, a cărui contribuţie redacțională era apreciată, stă dovadă si o notă a lui 
Biriş „în legătură cu debutul lui Victor Ion Vojen în «Glasul Patrieiy”, agentul subliniind faptul 
că este „primul comandant legionar, deţinător al unor importante funcțiuni politice legionare, 
care ia atitudine publică antilegionară”, fiind, astfel, vital ca acesta să-l atace frontal pe C.Z.C., 
pentru a nu lăsa impresia că, antisimist fiind, i-ar mai fi păstrat Căpitanului vreo umbră de 
simpatie. 

867 Thidem, f. 262. 

868 Thidem. 

869 Parpalac fusese un „stâlp al reeducării” la Aiud. Biriş îi lăuda progresul, apreciind că „prin 
eforturi personale”, atinsese „un mare grad de restructurare”, putând scrie permanent „articole, 
marginalii, skeciuri, poezii pline de otravă antilegionară” (Ibidem, f. 263). 

870 Biris rezuma propriile consideraţii, nu întâmplător, sub sintagma „consideraţii tactice” (Ibidem, 
f. 266). 

871 Amintim aici câteva dintre acestea: P.P. Panaitescu — ,,Anacronismul fascismului si 
legionarismului”, Traian Herseni — „O eroare fundamentală: concepția legionară despre 
muncitorime şi țărănime”, Vladimir Dumitrescu — ,,Abstractionismul concepţiei si metodei 
legionare”, D[umitru] Stăniloae — „Criminalitatea şi păgânismul mişcării legionare”, Tudor 
Popescu — „Răspunderea morală a mișcării legionare” si Vergotti — ,,[pocrizia şedinţelor si 
educaţiei legionare”. 

Legiunii, care fuseseră „crescuţi în spiritul tineretului progresist” sau despre familiile 
acestora872. 

Elementele de strategie operativă copiau mecanismele de presiune dovedite 
eficiente la Aiud85. Atacarea „legionarismului” trebuia realizată „frontal”, fiind necesară 
acoperirea tuturor planurilor: „ideologic, politic, moral si personal”. Agentul ştia din 
propria experienţă că elementul care făcuse diferența în cadrul expunerilor din 1962 
fusese orientarea demascarilor spre detaliile compromițătoare private, menite să 
suspende profilul integrității morale al liderilor Legiunii 874. Contactul cu emigrația 
trebuia dublat de referirile continue la actualitatea românească, întoarcerea ratacitilor 
ideologici fiind mediată de un solid discurs propagandistic. Repatrierea era condiționată 
de „descompunere”, agentul intuind că prin santajul care însoțea dezvăluirile prevăzute, 
se putea obţine o ruşinoasă revenire in țară. Un alt procedeu aiudean propus era 
„punerea şefilor în conflict cu masa”, procedeu care devenea eficient dacă era secondat 
de „semănarea dihoniei între şefi”575, Metodele nu se limitau, însă, doar la invitații 
binevoitoare, chiar dacă atent manipulate, ci presupuneau şi ameninţări explicite. De 
pildă, trebuiau publicate informaţii despre ce anume îi aştepta pe cei care s-ar implica în 
trimiterea de parasutisti în România, închisorile fiind pline de ,,martiri”, care aşteaptă să 
fie eliberați de ,,plevusca din emigrație” 86. Tot în plan operativ, agentul propunea 
trimiterea unor scrisori dirijate, pentru a-i apropia sau dezinforma pe exilați, dar şi 
crearea unor organe fantomă in străinătate, care „să dea aparenţa că ar fi emanate 
natural de organizaţiile exilului, cu poziții antilegionare” 87 . În ceea ce priveşte 
demascarea „vârfurilor legionare” apropiate de Sima®’’, , Jonescu” preconiza schimbul 
unor scrisori cu aceștia, în numele unui expeditor credibil, prin care să fie comunicate 
detalii despre situația actuală a Mişcării, asteptandu-se — după cristalizarea încrederii — 


872 Planificarea prevedea şi realizarea unor interviuri cu soțiile si copiii celor din diaspora, care 
avuseseră de suferit de pe urma legionarilor, liste cu persoanele care se puteau repatria „fără 
riscuri”, reportaje din localităţile natale ale exilatilor, evidentiindu-se noile „prefaceri”, folosirea 
caricaturilor șefilor emigrației, menite să exprime „conţinutul lor sufletesc” etc. Propunerea avea 
şase capitole mari cu multe subcapitole, fiind extrem de elaborat. 

873 Propunerile descrise mai jos fac parte dintr-o „notă asupra intensificării şi lărgirii cadrului 
acţiunii de lichidare a legionarismului, întreprinsă prin «Glasul Patrieby”, semnată de V.B. 
(A.C.N.S.A.S., fond S.LE., dosar nr. 22408, vol. 2, f. 262). 

874 Pentru Trifa, de exemplu, care era perceput ca un personaj independent de fostul lider al 
Mişcării, trebuiau manipulate informaţiile despre participarea sa la congresul studenţesc legionar 
din 1936 de la Târgu Mureş, unde se constituiseră „echipele morţii”. Budişteanu, ca martor, 
putea da detalii. Trebuiau folosiți, cu bun profit, si prof. I.V. Georgescu sau Dumitrescu Borsa. 
Mironovici putea relata că în 23 ianuarie 1941 i-ar fi dat o servietă cu „6 milioane lei, bani 
personali, pentru a-i duce acasă, dar aceştia au dispărut”, „Parpalac ar putea să-l ia în bascalie pe 
falsul episcop, în pamflete şi satire poetice” etc. Trifa trebuia prezentat drept „un instrument 
docil, slugă plecată si lipsită de personalitate a lui Sima” (Ibidem, f. 275). 

875 Ibidem, £. 266. 

876 Ibidem, £. 267. 

877 Ibidem, £. 268. 

878 Detaliile provin dintr-o „Notă asupra legionarilor din anturajul lui Horia Sima”, având 10 
pagini dactilo, nedatată, dar provenind, cel mai probabil, din ianuarie-februarie 1963. Numele 
vizate erau Traian Borobaru, Octavian Roşu, Vasile Mailat, Ilie Olteanu şi Viorel Trifa. 

„Instrucțiuni”. Ori obţinerea lor presupunea un contact al destinatarilor cu Sima. Se 
obținea, astfel, „un canal pentru cunoaşterea planurilor lui Sima”, care putea fi 
valorificat. 

Înainte de a se instala definitiv în Bucuresti si de a debuta in munca editorială, 
proaspătul agent al Direcţiei I îl roagă pe maiorul Hoştiuc să-i permită o vizită la Brasov 
si Medias, unde locuiau singurele sale rude rămase in viata. După ce i s-a dat 
aprobarea’”, ajunge cu trenul la Brasov in dupa amiaza-zilei de 22 februarie, orele 17. 
Direcţia I are grijă să ia legătura cu omologii de la Brasov, pentru o strânsă 
supraveghere a obiectivului şi a tuturor celor cu care urma să se întâlnească. După mai 
bine de 20 de ani de absenţă se întâlneşte cu sora sa Tatiana, la care şi locuieşte. Cu zece 
zile înainte, cei doi se auzisera la telefon, Biriş spunându-i că a fost eliberat din detenție 
si întrebând cine mai trăieşte din cei apropiaţi, comunicandu-i că va ajunge la Brasov si 
Mediaş cât de curând. După două zile petrecute cu sora sa, la 24 februarie, la 13,45 a 
fost condus de aceasta și cumnatul său la gară pentru a pleca spre Mediaş. Agenţii 
Securităţii din Braşov l-au urmărit în tren, predându-l apoi colegilor din Mediaşt%. La 
gară este aşteptat de sora sa Lavinia si de nepotul Mircea Orăşteanu, pe care-l cunoaşte 
atunci pentru prima oară. Biris le face o primire neaşteptat de rece, reprosandu-i surorii 
lui că, deşi o rugase să nu vină la gară, ea preferase să-l întâmpine. Se îndreaptă toți spre 
casa părintească. Aici îl întâmpină tatăl lui, pe care nu-l mai văzuse de mai bine de 20 de 
ani8s!, Întâlnirea a fost extrem de emoţionantă, mai cu seamă pentru tatăl lui, fără, 
totuşi, ca fiul să fie mai putin marcat, desi isi ascunsese destul de bine emoțiile. In 26 
februarie, la orele 11,35 iese în oraş, cumpără flori şi se duce la cimitir, la mormântul 
mamei sale, iar în după amiaza zilei, la 17,45, a intrat pentru câteva momente în 
catedrala ortodoxă „Sfinții Mihail si Gavril”, unde a discutat cu cei doi preoți ai 
lăcaşului, ambii fiind „agenţii organelor noastre din Mediaş”, cum nota cu acribie 
ofițerul care întocmise raportul**?, A doua zi se întâlneşte la masă cu trei foşti colegi de 
liceu, dintre care unul devenise între timp agentul Securităţii. Alţi informatori şi ofițeri 
sunt puşi să supravegheze localul. Rapoartele lor nu retin mare lucru, Biriș fiind prudent 
si foarte tăcut. La masă, soția unuia din foştii colegi îl întreabă, la un moment dat, ce 
limbi străine reușise să înveţe la „facultate”. Biriş îi răspunde abrupt, că acolo „învățase 
să tacă” 883, 

În noaptea de 28 februarie spre 1 martie starea sănătăţii tatălui său, în vârstă de 
78 de ani, s-a agravat brusc. În ciuda unei rapide internări, la 1 martie a murit în spitalul 
din Mediaş. „In nota de supraveghere din data de 3 martie se menţionează că 
susnumitul [V. Biris, n.n.] a plâns”884. Era ziua în care-şi înmormântase tatăl. 


879 Aprobarea venea din partea conducerii Direcţiei I (general maior Nicolae Doicaru) si 
prevedea că pe 23 februarie 1963 poate ajunge în Mediaş, trebuind să revină în Bucureşti pe 8 
martie (A.C.N.S.A.S., fond S.LE., dosar nr. 22408, vol. 2, f. 21). 

880 Thidem, f. 32. 

881 După mărturisirile pe care i le făcuse agentului „Rusu Teodor” rezultă că tatăl său, dar si sora 
sa Tatiana nu-l vizitaseră niciodată la vorbitorul penitenciarului (Ibidem, f. 88). 

882 Thidem, f. 32. 

883 Ibidem, f. 33. 

884 Tbidem. 

Având nevoie de informaţii directe despre agent, Serviciul Raional de Securitate 
din Medias s-a folosit de sursa „Mircea Marin”, un cunoscut al familiei. Acesta a 
încercat la cinci martie să le facă o vizită, nefiind însă primit, Lavinia invocând un 
„consiliu de familie”. Văzându-l, totuși, ceva mai târziu, informatorul va relata ca 
„obiectivul avea ochii tulburi şi părea speriat” 885, 

„Rusu 'Teodor”, sursa din rândul colegilor de liceu, a avut în aceeaşi zi o 
discuţie mai lungă cu Biris*®°, încercând să-l descoasă privitor la fostele angajamente 
ideologice. Află de la acesta că „plătise cu 22 de ani de închisoare” tot. Avusese în 
detenție un moral ridicat, nerenuntand la vechile convingeri decât in ultima perioadă. 
Fusese „crezut” şi „i s-a dat drumul”, spre deosebire de alții care, deşi îşi revizuisera 
atitudinea cu mult timp înaintea sa, „mai sunt ținuți în închisoare” 887, „Mi-au creat 
condiții optime de viata si trai”, completa el, „nu ştiu în ce măsură voi putea răspunde la 
ele, însă te asigur, voi rezolva această problemă în scurt timp |subl. n.]”. „Dacă nu voi putea 
rezolva problemele pe cate mi le va pune viata, nu voi avea nici un regret dacă mă voi 
întoarce la închisoare”. Nimic, însă, despre actuala misiune, spunându-i agentului că 
fusese angajat la Bucureşti în cadrul Academiei R.P.R., ca traducător. 

Socat de moartea tatălui, pe care o pune pe seama emoţiilor revederii, care i-ar 
fi produs o hemoragie internă, afişa, paradoxal, o mină optimistă, încercând să-i 
liniştească pe cei din jur şi rugându-i să nu plângă. Mai mult, impune rudelor să nu 
poarte doliu, să nu jelească, insistând ca difuzorul cu muzică din casă să fie tot timpul 
pornit888. „Rusu Teodor” relata că logica derulării ultimelor evenimente îi impusese o 
concluzie, dacă mama sa, Eugenia Biriş, murise în 1942 de supărare atunci când fiul ei 
fusese arestat, la fel se petrecuse şi acum cu tatăl lui, la revederea după o lungă 
despărţire”. Un cerc crud părea că dorea să se închidă. În 7 martie un martor îl descria 
drept „surmenat si schimbat la față’ 8%, Apucă să mărturisească fostului coleg de scoala 
că „se găsea la un punct crucial al vieţii sale”81. 

Plecarea înapoi spre Capitală fusese fixată pentru noaptea de 7 spre 8 martie. 
Sora lui, Lavinia, îl roagă să-l conducă la gară, fiind, însă, refuzată. „Plecând la gară, s-au 
despărţit cu un zâmbet pe buze şi încredere în viitor”, îşi amintea câteva zile mai târziu 
aceasta8%2. La gară s-a îndreptat spre casa de bilete, luându-și un tichet la clasa a II-a, 
vagonul 5, locul 59893, 

La ora 2,15 difuzoarele anunţă în gara Mediaş sosirea acceleratului nr. 402, care 
urma să ajungă cinci minute mai târziu. Biriş se plimba nervos de-a lungul peronului, 
absent. Aurel Gloaba, un martor oarecare, preciza că expresia feței lui îl 


885 Ibidem, ff. 33-34. 

886 Nota a fost data de agent în 8 martie 1963 (Ibidem, f. 88). 

887 Ibidem, f. 34. 

888 Tbidem, f. 148. 

889 Ibidem, f. 35. Un martor îşi amintea ca Biriş spusese: „eu am omorât-o pe mama acum 21 de 
ani („odată cu arestarea, de supărare”, Ibidem, f. 93), si acum l-am omorât pe tata” (Ibidem, f. 38). 
890 Thidem, f. 36. 

591 Ibidem, f. 41. 

892 Ibidem, ff. 170-171. Declaraţia Laviniei Biriş este din 18 martie 1963. 

893 Ibidem, f. 103. 

înspăimântase 84, iar „privirile rătăcite, ochii adanciti în orbite, culoarea pământie- 
cadaverica a feței” dădea „impresia unei figuri diabolice. Părea din altă lume — de pe alt 
tărâm”. Un „tremur” îl surprinsese, „îi clantaneau dinții în gură ca de friguri” 8%, 

La ora 2,20 acceleratul spre Bucuresti intra în gara Medias. Biris isi lasă calm 
valiza pe peron si se aruncă cu furie in fata trenului’, Un martor care văzuse scena, 
dându-și seama ce se va produce, a închis ochii si a tipat. Un altul, auzise o ,,vajaitura”’ 
ciudată. Altcineva aflat pe peron văzuse o pălărie zburând. A fost rostogolit ca o „minge 
de toate cele şase vagoane, fiecare dându-i o altă lovitură”, târându-l aproape 15 
metri®°’, „Odată trenul oprit, s-a oprit şi victima”, isi amintea cineva8%. Luaţi prin 
surprindere, cei din gară se reped să-l scoată de sub tren, trăgându-l de mâini. Nu i se 
mai mişca decât gura. 

Între firele liniei, pe distanţa câtorva zeci de metri, se găseau resturi de creier. 
Cadavrul este autopsiat. În stomac, nu i s-a găsit decât „un lichid de culoare cafenie 
deschisă”. Era „cafeaua ce o consumase cu câteva ore înainte de accident”. Supozitia 
că fusese beat trebuia eliminată. Medicul legist constatase că moartea fusese „violentă”, 
datorându-se „suspendării functiunilor vitale” ale creierului şi coloanei vertebrale, frânte 
de roţile trenului%!. Detaliile sunt aici importante, nu pentru a capta un senzațional atât 
de discret şi banal, ci pentru a da o dimensiune precisă anvergurii dramei. Tonul neutru 
si involuntar cinic al rapoartelor medico-legale, oferă o încheiere spectaculos de precisă 
acestei tragedii. Descrierile de mai sus sunt parte din tabloul de ansamblu al 
personajului, cea finală, care încheie, ca un rezultat, consecinţele unor opțiuni asumate $i 
a unui experiment brutal exercitat asupra lui. Nici o viață nu este întâmplătoare. În 
economia istoriei cruzimii, destinul lui Victor Biris este un veritabil exemplum. 


Epilog 
În dimineața zilei de 8 martie 1963 la locuința surorii lui Biriş soseşte o 
telegramă venită de la București. Textul ei era următorul: „Vă rugăm [sa] veniţi la oficiul 
telefonic in data de 08.03, ora 12, pentru a vorbi cu Ionescu din București” 902, 


894 Ibidem, f. 108. 

895 Ibidem, ff. 36, 108. 

896 Ibidem, f. 93. 

897 Ibidem, f. 107. 

898 Tbidem. 

899 Ibidem, £. 174. Din Procesul-Verbal din data de 8 martie 1963 al Procuraturii raionului Medias, 
in dosarul 155/1963, semnat de anchetatorul penal Victor Bleahu. 

900 A Ibidem, f. 39. 

%1 Procuratura Raională Medias preluase cazul, fiind secondata de Direcţia Raionala a Securităţii 
Brasov. Cercetările au durat trei săptămâni. La 27 martie Securitatea Brasov a trimis un raport 
sintetic conducerii Ministerului (Cabinet III), personal generalului locotenent Vasile Negrea, 
documentul fiind semnat de şeful Direcţiei, colonelul Ioan Bolintineanu. Concluzia, linistitoare 


pentru organe, era aceea că V.B. se sinucisese. 
902 A,C.N.S.A.S., fond S.LE., dosar nr. 22408, vol. 2, f. 186. 

Fişe biografice ale şefilor direcțiilor regionale 
de Securitate din anii `60 


Records of the Leaders 
of the Securitate Regional Divisions in the 1960's 


The early 1960's marked the end of the selection process of the Securitate 
leaders that had begun in 1948. The last „veterans” selected from among the party 
activists appointed by the central and regional bodies of the Securitate were 
replaced with officers trained exclusively according to the rules of the repressive 
apparatus. 

The present paper displays the biographies of the leaders of the regional 
Securitate divisions, appointed between 1961 and 1967. Some of those officers held 
high positions in the hierarchy of the repressive bodies in Romania until the end of 
the communist regime (the names of Nicole Plesita and Emil Macri should be 
mentioned) while others were gradually removed from the system. 

Our work focuses on the mechanisms of recruitment and promotion of the 
Securitate leaders in the first 20 years of existence of that institution. Besides, the 
paper shows the degree to which the objectives of the staff policy set and adhered to 
since the establishment of the repressive bodies in Romania after 1948 were met. 


Etichete: Securitate, direcție regională, promovare, comandant, 
politică de cadre 
Keywords: Securitate, regional division, promotion, leader, 
staff policy 


Constituirea organelor de Securitate, in septembrie 1948, dar şi diversele 
reorganizări ale aparatului de Siguranţă din perioada anterioară, au reprezentat semnalul 
de început a unei ample campanii de încadrare a acestor structuri, ce a antrenat, de-a 
lungul a câțiva ani, mii de persoane. Lipsiti, în majoritatea cazurilor, de o instrucție 
şcolară elementară — la fel ca mare parte a populaţiei României de atunci! — fără a fi 


1 În realitate, situaţia pregătirii culturale a lucrătorilor Securităţii din acei ani era chiar mai bună 
decât cea înregistrată la nivelul întregii societăţi româneşti. Astfel, potrivit unor estimări, în 1948 
mai existau în România circa 4 milioane de analfabeți, reprezentând 29% din totalul populației în 
vârstă de peste 7 ani, în timp ce media numărului de ani de studiu absolviti se ridica la numai 3,5 
ani în 1950 — vezi Nicolae Constantinescu (coord.), Istoria economică a României, vol. 2 (1939 — 
1989), Bucuresti, 2000, p. 326 si 334, apud Bogdan Murgescu, România si Europa. Acumularea 
decalajelor economice (1500 — 2010), Bucuresti, Ed. Polirom, 2010, pp. 386 — 387. În aceste condiții, 
proporţia de aproape 50% absolvenţi a şapte clase elementare, înregistrată la nivelul personalului 
Securităţii in 1956 — vezi N. Ionita, Politica de cadre în Securitate (1956 — 1968). Recrutarea şi pregătirea 


Nicolae Ionita 


avut vreo legătură anterioară cu activitatea informativă sau politieneasca, cei recrutați în 
aparatul de represiune al regimului erau selectaţi avându-se în vedere numai originea 
socială, profesiile practicate anterior şi gradul de fidelitate manifestat fata de regimul 
politic instaurat după 1945. 

Anii care au urmat încadrării unui personal atât de eterogen inițial au fost 
dedicați de conducerea Securităţii permanentei selectionari a subordonatilor, conform 
unor criterii care priveau aptitudinile dovedite în activitatea informativă sau de anchetă, 
fidelitatea fata de regim şi capacitatea de a face orice sacrificiu personal pentru a 
promova în funcții de vârf. Angrenarea ofițerilor în ample acţiuni de represiune, 
pregătirea lor la locul de muncă si în şcoli de profil, îndoctrinarea sistematică, 
promovarea treptată în funcții de conducere, reorganizările frecvente şi transferările 
dintr-un domeniu de activitate în altul si între diverse regiuni ale țării, controlul lor 
permanent, toate acestea au avut rolul de a alege din toți cei recrutați initial fără o 
verificare corespunzătoare, pe aceia care puteau lucra în continuare în cadrul sistemului, 
dar şi de a selecta cadre capabile să preia conducerea organelor de Securitate de la 
activiștii de partid impusi în primii ani. 

Concretizarea planurilor inițiale, de a numi la conducerea direcțiilor de 
Securitate a reprezentanților noii generaţii de ofițeri, „crescuţi” în interiorul aparatului 
de represiune, s-a produs încă din 1956, odată cu numirea lui Petre Socol si Radu 
Dumitru la conducerea direcțiilor regionale de Securitate Craiova, respectiv Bacău. 
Mișcarea începută în acel an a continuat ulterior în ritm accelerat, atingând punctul 
culminant la începutul anilor "60. Practic, în 1964, singurele persoane din vechea 
generaţie de activişti trimiși la conducerea unităților regionale şi centrale de Securitate, 
care se mai mențineau încă în funcție, erau Gheorghe Zodian, şeful Regionalei de 
Securitate lași şi Tanase Evghenie, şeful Direcţiei a I-a Informaţii Interne. În restul 
aparatului de Securitate, comanda a fost preluată de „oamenii not”, creaţiile regimului, 
ce reprezentau rezultatul unei politici coerente de cadre desfăşurate pe parcursul 
ultimilor cincisprezece ani. 

În studiul de fata, mi-am propus reconstituirea biografiei şefilor regionalelor de 
Securitate din anii '60, acesta fiind doar o continuare a demersurilor începute anterior?, 
menite să infatiseze o imagine cât mai completă a ofițerilor aflați la comanda aparatului 
de represiune în perioada 1956 — 1968. Scopul urmărit nu a fost acela de a ilustra 
ascensiunea sau declinul profesional în interiorul Securităţii al acestor personaje, pentru 
interesul intrinsec pe care l-ar prezenta biografia acestora — există ofițeri a căror 
biografie ar putea părea interesantă, din perspectiva acțiunilor în care erau implicaţi sau 
a evenimentelor istorice cărora le-au fost martori, dar numărul lor este redus — ci de a 
acorda posibilitatea doritorilor să-și formeze o imagine asupra politicii de cadre în 
Securitate, în perioada de început a existenţei acesteia. Se pot astfel individualiza 


cadrelor, în „Caietele CNSAS”, nr. 2 (6)/2010, p. 58 — era sensibil mai ridicată fata de media 
populaţiei adulte a României de atunci. 

2 Vezi idem, Fise biografice ale sefilor directiilor regionale de Securitate de la sfârșitul anilor “50, în „Caietele 
CNSAS”, nr. 1(5)/2010, pp. 7 — 60, idem, Fise biografice ale sefilor de direcții centrale din Securitate de la 
sfârsitul anilor “50, în “Caietele CNSAS”, nr. 2(4)/2009, pp. 183 — 208 şi idem, Fise biografice ale 
sefilor de direcții centrale din Securitate în anii “60, în „Caietele CNSAS”, nr. 1(3)/2009, pp. 111 — 126. 

criteriile de recrutare în aparatul de represiune după 1948 şi categoriile de persoane cele 
mai interesate de o asemenea carieră, dar şi stabili factorii care au favorizat ascensiunea 
profesională extrem de rapidă a unor astfel de ofițeri şi calitățile profesionale şi 
personale ce i-au ajutat în acest sens, cum erau selectați şi pregătiți cei ce prezentau 
perspective” pentru promovare, după cum se poate, de asemenea, reconstitui o 
imagine a „atmosferei calde, tovărăşeşti” din interiorul Securităţii, în care dorința de 
promovare si de menţinere în funcții îi îndemna pe toţi să manifeste reciproc mai puţine 
scrupule decât fata de subiecţii măsurilor de represiune. 

În final, înainte de prezentarea propriu-zisă a biografiilor amintite, aş vrea să 
mai fac câteva precizări, de ordin tehnic. În primul rând, fişele biografice ale 
comandanților direcțiilor regionale M.A.I. se vor succeda în ordine alfabetică, având 
drept criteriu numele celor şaisprezece regiuni ale României, aşa cum au fost ele 
redenumite ulterior anului 1961. Pe lângă şefii de regionale de Securitate numiţi în 
funcţie în aceşti ani, vor fi prezentate şi biografiile lui Stefan Kasza şi Andrei Simion, 
care nu au putut fi reconstituite anterior, din motive precizate atunci. În ciuda acestei 
„abateri”, imaginea de ansamblu asupra tipului cadrelor de conducere promovate în anii 
"60 în fruntea diverselor direcţii regionale nu este afectată cu nimic, dacă avem în 
vedere faptul că cei doi ofițeri menționați se înscriu foarte bine în tipologia generală din 
studiul de fata. Am renunțat, în schimb, la prezentarea biografiei a lui Constantin Ioana, 
reconstituită în cadrul unui alt studiu apărut în paginile publicaţiei de fata, la care nu mai 
am nimic esenţial de adăugat”. 

O diferență fata de sistemul adoptat în cadrul studiilor anterioare cu acelaşi 
obiect îl reprezintă şi abandonarea mentionarii gradelor ofițerilor de la data numirii in 
funcţie, datorită relevantei reduse a acestora, preferând să redau numai numele şi 
prenumele celor în cauză, la care am adăugat inițiala tatălui, fapt necesar atât pentru că 
în această perioadă există doi şefi de direcţii cu nume şi prenume identice, dar şi pentru 
evitarea, pe cât posibil, a oricăror alte confuzii de nume. Si, ca ultim amănunt, voi 
adăuga, cum am făcut-o şi anterior, precizarea că vor lipsi detaliile referitoare la acțiunile 
de represiune în care au fost implicați ofițerii în cauză, acestea fiind amintite numai în 
măsura în care au avut vreo relevanță specială pentru cariera lor profesională. Am 
acordat, însă, mai multă atenţie aprecierilor din referatele de cadre, cu privire la calitățile 
personale ale şefilor de direcții prezentaţi, deoarece nu cred că sunt lipsite de interes 
pentru reconstituirea criteriilor de promovare în Securitatea acestor ani. 


Alexandru S. Dumitraşcu (n. 23 octombrie 1920, în 
Bucureşti, fiul unui fost conductor de bilete C.F.R., naționalitatea — 
română, studii — 9 clase gimnaziale şi cursul de pregătire în munca de 
securitate din U.R.S.S., cu durata de un an, profesia de bază — lăcătuș) 
şef al Direcției Regionale de Securitate Bucureşti, în perioada 1963 — 1968. 

Alexandru Dumitraşcu, după absolvirea a patru clase 
primare, în cursul anului 1931, s-a înscris la cursurile liceului „George 
Coşbuc” din Năsăud. A abandonat după scurt timp studiile, 


3 Vezi L. Pleșa, Cadrele de conducere din Direcția Regională de Securitate Cluj. Date biografice, în „Caietele 
CNSAS”, nr. 1(3)/2009, pp. 127 — 128. 

rămânând repetent în clasa a III-a, si a fost nevoit să se angajeze, din vara anului 1934, 
ca ucenic la Atelierele C.F.R. Griviţa — Vagoane din Bucureşti, unde s-a calificat în 
meseria de lăcătuş+. In noua calitate de muncitor calificat, a lucrat timp de trei ani la 
Depozitul de Locomotive Bucureşti — Mărfuri. Din noiembrie 1941, a fost încorporat în 
armată, în cadrul Regimentului 1 Transmisiuni Bucureşti, apoi al Regimentului 2 Căi 
Ferate Chitila, cu care s-a deplasat şi pe frontul antisovietic, având gradul de sergent 
T.R. Nu a făcut parte însă din unitățile combatante din Răsărit, ocupându-se doar de 
construirea și întreținerea liniilor de cale ferată. A fost desconcentrat în 1945 şi s-a 
reangajat la Depoul de locomotive Bucureşti, unde a mai lucrat pentru o perioadă de 
doi ani5. 

Între timp, A. Dumitrașcu s-a apropiat de noua putere politică din România, 
fiind primit în P.C.R. în cursul anului 1945 si numit responsabil organizatoric al Biroului 
celulei de partid din fabrică. Din 1947, a fost „scos din producție” și numit activist la 
comitetul de partid al sectorului C.F.R. Bucureşti, pentru ca, din septembrie 1948, să fie 
„trimis de partid” pentru a lucra în calitate de anchetator la Serviciul Special de 
Informații. Aici s-a evidenţiat prin „rezultatele bune” obţinute, motiv pentru care este 
decorat cu „Medalia Muncii”, în cursul anului 1949, iar apoi cooptat într-o subcomisie 
de verificare a membrilor de partid din S.S.I., sarcină de care s-a achitat „în bune 
condițiuni”, având in vedere experiența sa anterioară de anchetator®. 

După includerea S.S.I. în Direcţia Generală a Securităţii Statului, A. Dumitraşcu 
a fost încadrat, cu gradul de căpitan şi funcția de lucrător operativ — anchetator la 
Direcţia „A” Informaţii Externe a D.G.S.S., lucrând o perioadă în Centrala acesteia. 
Din ianuarie 1953, ca urmare a rezultatelor” obţinute, a fost avansat în gradul de 
maior, la ,,exceptional”, promovat în funcția de şef serviciu” şi pregătit pentru trimiterea 
în misiune în exterior. Din iunie 1953 este transferat la Ministerul de Externe si, după 2 
luni, trimis în funcția de secretar II al Ambasadei R.P.R. de la Belgrad’. Trimiterea în 
exterior a maiorului Dumitraşcu s-a dovedit a fi fost o măsură pripită, iar rezultatele 
obţinute de ofițer nu s-au conformat aşteptărilor. Ulterior, acesta era apreciat pentru că 
ar fi „dat dovadă de curaj, inițiativă şi perseverenţă în muncă”, dar nu s-ar fi preocupat, 
în schimb, pentru „a-şi ridica nivelul său cultural, politic şi a se pregăti mai bine în 
munca profesională din exterior”, ceea ce l-a împiedicat să-şi îndeplinească ,,misiunile” 
ordonate. Aceasta pare să-l fi descurajat pe ofițer, care a găsit însă o soluţie la 
problemele sale, intrând în conflict cu subordonații din cadrul ambasadei si, probabil, cu 


4ANIC, fond CC al PCR, Secţia Cadre, dosar nr. A/466, f. 6: „Autobiografie” a lui Alexandru 
Dumitraşcu, din 22.08.1962. 

5 F. Dobre (coord.), Securitatea. Structuri — cadre. Obiective şi metode., vol. I (1948 — 1967), Bucureşti, 
Editura Enciclopedică, 2006, p. 234: Referat de cadre al locotenent-colonelului Dumitraşcu Alexandru, 
propus pentru functia de sef al Directiei Regionale M.A.I. Bucureşti, din 3 ianuarie 1963, alcătuit de Secţia 
de Cadre a CC al PMR. 

6 ACNSAS, fond MAI/DMRU, inv. nr. 7372, dosar nr. 30, nenumerotat: Referat de cadre din 
06.08.1960, semnat de şeful Serviciului 1 din Direcţia Cadre M.A.I., cpt. Florian Chiriac şi cpt. 
Ilie Hila, şef birou în acelaşi serviciu, anexat Ordinul M.A.I. nr. 2632/01.08.1960. 

7 Vezi idem, inv. nr. 7358, dosar nr. 30, nenumerotat: Ordinul M.S.S. nr. 9/05.01.1953 

8 ANIC, fond CC al PCR, Secţia Cadre, dosar nr. A/466, f. 16: Autobiografie redactată de 
Alexandru Dumitraşcu, din 22.11.1957. 

personalul diplomatic al acesteia, după cum relatau ofițerii de cadre ai Direcţiei I în 
1954: 

„În calitatea de conducător, [A. Dumitraşcu] nu a reușit să-și controleze la timp 
subalternii şi să se preocupe de creşterea lor. Datorită metodelor sale neprincipiale cu 
tovarășii, şi-a creat o atmosferă neplăcută în jurul colectivului său de muncă. În special 
în urma unor măsuri luate de el în muncă, lipsite de tact, a creat o situaţie dificilă, pentru 
care a fost chemat înapoi de conducerea Directiei’”?. 

După întoarcerea in tara, ulterior eşecului suferit în misiunea sa la Belgrad, 
maiorul Dumitraşcu este văzut drept un „balast” inutilizabil în cadrul Direcţiei de 
Informaţii Externe a Securităţii, datorită „lipsei de tact” dovedită de acesta în 
străinătate, care făcea imposibilă o viitoare trimitere în exterior sau păstrarea în Centrala 
directiei!?. În consecinţă, s-a propus mutarea sa într-o funcţie corespunzătoare din 
Direcţia a VIII-a Anchete, avându-se în vedere că ofițerul avea experiență în domeniu şi 
putea „da un bun randament”. Conducerea ministerului a avut însă o altă opinie, astfel 
încât Al. Dumitraşcu a fost numit, de la 1 decembrie 1954, în funcția de șef al 
Serviciului Special de Securitate Băița, care opera în orașul minier Dr. Petru Groza, din 
regiunea Oradea şi avea rolul de a supraveghea activitatea „Sovromquarțit”!!. 

În cursul anului 1956, maiorul Dumitraşcu are parte de o surpriză extrem de 
neplăcută: datorită restructurării M.A.I., Serviciul Special Băița a fost desființat, iar 
personalul său — trecut în rezervă, începând cu data de 16 iunie!?. Cu şef cu tot. 
Perspectiva de a se reîntoarce în rândul simplilor „oameni ai muncii” trebuie să fi părut 
foarte neplăcută ofițerului, care a adresat un lung memoriu conducerii ministerului, 
plângându-se de nedreptatea suferită!î. Reclamatia a fost primită cu înțelegerea 
cuvenită, fiind emis un nou ordin, prin care se anula trecerea sa intempestivă în 
rezervă!4, şi era menținut initial la dispoziția Direcţiei Cadre, pentru a fi numit imediat 
ulterior şef al Serviciului Raional de Securitate „Nicolae Bălcescu”, din cadrul Direcţiei 
Securităţii Statului Bucureşti. 

Activitatea maiorului Dumitraşcu la conducerea unității raionale mai sus 
amintite nu a creat motive de nemulțumire, motiv pentru care a fost avansat la gradul 
de locotenent-colonel — de la 1 februarie 1957 — această avansare efectuându-se tot în 
urma unui raport al ofițerului, care depăşise durata stagiului minim în grad, datorită 
trecerii temporare în rezervă şi dorea să fie înlăturate si ultimele urme ale nedreptatii 
suferite!5. Din aprilie 1958 au loc însă noi restructurari ale aparatului de Securitate, in 


° ACNSAS, fond MAI/DMRU, inv. nr. 7360, dosar nr. 77, nenumerotat: Referat de cadre din 
16.11.1954, semnat de cpt. Anghel Ionescu, din Serviciul Cadre al Direcţiei I Informaţii Externe, 
anexat Ordinului M.A.I. nr. 4506/01.12.1954. 

0 Ibidem. Având în vedere acestea, este foarte posibil ca ofițerul să fi reuşit să-şi atragă antipatia 
organelor de informaţii sovietice. 

1 Ibidem, vezi Ordinul M.A.I. nr. 4506/01.12.1954. 

2 Idem, inv. nr. 7363, dosar nr. 54, nenumerotat: Ordinul M.A.I. nr. 3037/16.06.1956. 

5 Idem, inv. nr. 7372, dosar nr. 30, nenumerotat: Referat de cadre din 06.08.1960, anexat 
Ordinul M.A.I. nr. 2632/01.08.1960. 

+ Idem, inv. nr. 7363, dosar nr. 57, nenumerotat: Ordinul M.A.I. nr. 3355/30.06.1956. 

5 Idem, inv. nr. 7366, dosar nr. 14, nenumerotat: Ordinul M.A.I. nr. 1178/01.02.1957. Vezi si 
raportul anexat. 

urma cărora Al. Dumitraşcu are surpriza de a descoperi că si unitatea pe care o 
comanda este desființată, laolaltă cu Direcţia Securităţii Statului Bucureşti. De data 
aceasta, spre deosebire de multi dintre omologii săi, locotenent-colonelul Dumitraşcu 
este păstrat în cadrul aparatului de represiune si mutat din nou, de la 1 mai 1958, la 
conducerea Secţiei a VIII-a Anchete a Regionalei de Securitate Ploiești !€. 

Reîntors la activitatea căreia i se consacrase inca de la angajarea în S.S.I., 
ofițerul pare să îndeplinească cerințele conducerii M.A.I. cu privire la funcţia pe care o 
ocupa, de o tot mai mare importanţă, pe măsura sporirii numărului arestărilor procesate 
de compartimentele de anchete ale Securităţii din acei ani. Avându-se în vedere 
„tezultatele” obținute, Al. Dumitraşcu este trimis, de la 1 august 1959, la cursul de 
pregătire de la Moscova, pe catre l-a absolvit cu „rezultate foarte bune” un an mai târziu. 
După întoarcerea în tara, de la 1 august 1960, a fost imediat promovat locţiitor pentru 
operativ al şefului Regionalei M.A.I. Ploiesti!’. 

În toate funcţiile de conducere deţinute, a fost apreciat drept un ofiţer cu 
„experienţă în munca informativ — operativă [...] bine pregătit politic şi profesional [...] 
perseverent, bun organizator”, care rezolva „cu competență lucrările” şi reușea „să 
imprime subalternilor simț de răspundere în executarea ordinelor”!5. De asemenea, 
arăta preocupare si fata de îmbunătăţirea pregătirii culturale, fapt dovedit de reluarea 
studiilor liceale după 196019. Toate acestea, precum şi experienţa ofițerului în activitatea 
informativă şi în diverse funcţii de conducere au reprezentat motive suficiente pentru 
propunerea sa, în ianuarie 1963, la comanda Direcţiei Regionale de Securitate 
Bucureşti”, funcție rămasă vacantă după numirea colonelului Iani în fruntea Direcţiei a 
Vl-a a M.A.I. Ulterior avizului primit din partea Secretariatului C.C. al P.M.R., Al. 
Dumitraşcu a fost instalat la conducerea unităţii, începând cu data de 15 februarie 
196321, pentru ca, la 23 august același an, să fie avansat în gradul de colonel??. 

În noua funcţie de conducere, colonelul Dumitrașcu a fost apreciat de către 
organele de partid drept un „ofițer capabil, cu putere de muncă, cu temeinice cunoştinţe 
în domeniul muncii de Securitate si cu un nivel politic, ideologic si cultural 


16 Idem, inv. nr. 7367, dosar nr. 9, nenumerotat: Ordinul M.A.I. nr. 1810/01.05.1958. 

17 Idem, inv. nr. 7372, dosar nr. 30, nenumerotat: Ordinul M.A.I. nr. 2632/01.08.1960. 

18 FI. Dobre (coord.), op cit, vol. I (1948 — 1967), p. 235. 

19 ANIC, fond CC al PCR, Secţia Cadre, dosar nr. A/466, f. 8: Autobiografie a It. col. 
Dumitrascu. In 1962 era in clasa a zecea, deci era pe drumul cel bun. Probabil ca aceasta era 
ordinea recomandată de conducerea ministerului pentru pregătirea cadrelor proprii — mai întâi 
ofițerii erau trimiși la Moscova pentru a urma cursurile de activitate informativă, iar apoi erau 
îndemnați să-și termine şi scoala generală si liceul. Oricum, din punctul de vedere al culturii 
generale, Al. Dumitraşcu promitea mult încă de când era șeful serviciului raional „Nicolae 
Bălcescu”. Astfel, secretarul Biroului Organizaţiei de Bază de aici remarca faptul că „nivelul 
cultural al tov. Dumitraşcu Alexandru este bogat şi continuă să citească foarte multă literatură, 
fiind, în această direcţie, un mobilizator si pentru alti tovarăşi” — vezi sbidem, f. 28: Apreciere a 
secretarului B.O.B. de la nivelul Raionului de Securitate „Nicolae Bălcescu”, Catană Ion. 

% F, Dobre (coord), op. cit., vol. I (1948 — 1967), p. 234. 

21 ACNSAS, fond MAI/DMRU, inv. nr. 7379, dosar nr. 15, nenumerotat: Ordinul M.A.I. nr. 
1189/15.02.1963. 

22 Idem, dosar nr. 27, nenumerotat: Ordinul M.A.I. nr. 2396/23.08.1963. 

corespunzător”, ce muncea „cu pasiune pentru executarea întocmai a sarcinilor care i se 
încredințau”. Se remarca prin întreprinderea unor „măsuri energice pentru organizarea 
în cât mai bune condițiuni a muncii informative, în scopul prevenirii activității 
elementelor dușmănoase” şi prin disciplina impusă subalternilor. Anterior anului 1968, 
a reuşit, într-un final, să absolve studiile medii, dar şi cursurile Universităţii serale de 
marxism-leninism?3. 

La constituirea inspectoratelor judetene de Securitate, in 1968, colonelul 
Dumitraşcu a preluat conducerea Inspectoratului Judetean Ilfov?, iar de la 22 august 
1968 a fost avansat în gradul de general-maior. În perioada ulterioară, activitatea 
desfăşurată la conducerea Securităţii Ilfov a dat motive de satisfacție conducerii C.S.S., 
fiind recompensat în numeroase ocazii pentru modul în care îndeplinea ordinele 
primite, iar după fuziunea C.S.S. si M.A.I. din primăvara anului 1972, a fost numit şef al 
Inspectoratului Judeţului Ilfov al Ministerului de Interne?6. Şi in această funcție s-a 
bucurat de o longevitate remarcabilă, fiind menţinut în fruntea inspectoratului până la 
trecerea sa în rezervă, intervenită, se pare, de la 31 ianuarie 19797, ce a pus capăt 
carierei unui ofițer capabil numai de exercitarea activităţii informative pe plan intern. 


Nicolae Gh. Plegita (n. 16 aprilie 1929, în Curtea de 
| Argeş, fiul unui țăran sărac, naționalitatea — română, studii — 8 clase 
gimnaziale și cursul de specializare în U.R.S.S. cu durata de un an, 
profesia de bază — muncitor necalificat), şef al Direcției Regionale de 
Securitate Cluj în perioada 1962 — 1967. 

Nicolae Plesita a absolvit 4 clase primare in 1940, iar 
ulterior, „neavând mijloace de a urma mai departe o şcoală”, s-a 
angajat pentru un an muncitor ziler la gara C.F.R. din localitatea 
natală, „la încărcat lemne in vagoane”%. După o perioadă în care 


% F, Dobre (coord.), op. cit, vol. II (1967 — 1989), p. 97: Nota privitoare la colonelul Dumitraşcu, 
inspector sef al Inspectoratului de Securitate al Judetului Ilfov, din 17 august 1968, semnată de șeful 
Secţiei Cadre a C.C. al P.C.R., Păcuraru Andrei ș.a. 

24 Ibidem, p. 53: Ordinul Preşedintelui Consiliului Securității Statului nr. 1 548 din 18 februarie 1968. 

25 Vezi http://www.cnsas.to/documente/acte_normative/7349_002%20fila%20186-187.pdf, 
consultat la data de 06.10.2013. 

26 ACNSAS, fond MAI/DMRU, inv. nr. 7397, dosar nr. 23, nenumerotat: Ordinul M.I. nr. 
1664/08.05.1972. 

a Vezi 
http: //www.cnsas.ro/documente/cadrele_securitatii/ DUMITRASCU ALEXANDRU.pdf 
consultat la data de 06.10.2013. Spun „se pare” deoarece informaţia provine dintr-o sursă 
nesigură, astfel încât trebuie privită cu anumite rezerve. 

28 ACNSAS, fond Cadre, dosar personal Plesita Nicolae, partea a Il-a, f. 146: Raport de investigație 
asupra tov. Plesita Nicolae, a familiei si rudelor sale mai apropiate, din 21 august 1950, semnat de 
plutonier de Securitate D. Cârstea, din cadrul D.R.S. Piteşti. De remarcat faptul că N. Plesita 
avea, pe atunci, 11 ani. Referitor la acest aspect, un ofițer de cadre al Securităţii din 1952, 
remarca: „Tov. Plesita Nicolae, de mic copil, a fost nevoit să muncească pentru a-şi putea 
menţine existenţa, suferind din plin exploatarea capitalistă” — vezi ibidem, f. 55: Referat de cadre 
din 30.07.1952, semnat de cpt. Tinică Iacob — Era, deci, cât se poate de util în lupta împotriva 

munceşte ca lucrător sezonier la diverși localnici, din 1942 este încadrat ca sortator şi 
ajutor circularist la o fabrică de cherestea din Curtea de Argeş. Concediat un an mai 
târziu, s-a întreținut în continuare din activitatea prestată ca muncitor sezonier până în 
1944, când a fost reangajat la fabrica de cherestea, unde a lucrat până în cursul anului 
194829, 

O oportunitate pentru cariera sa a reprezentat-o apropierea de mişcarea 
sindicală şi apoi de diversele organizații patronate de P.C.R. Astfel, după 23 august 
1944, s-a înscris în sindicatul muncitorilor din cadrul fabricii de cherestea, iar din 1945 a 
fost admis membru al organizației U.T.C. locale. După ce s-a remarcat prin participarea 
la diferite acțiuni organizate de reprezentanții noii puteri politice, i s-a acceptat primirea 
şi în rândul membrilor P.C.R., din decembrie 194730, Ulterior, a fost trimis să urmeze 
cursurile unei şcoli sindicale, iar la absolvirea acesteia — ales în funcția de preşedinte al 
sindicatului muncitorilor forestieri din Curtea de Argeş. În cursul lunii mai 1948, vine 
rândul unei recompense mai consistente — este „scos din producție” şi promovat 
responsabil organizatoric al U.T.M. Arges. 

Cariera de activist U.T.M. a lui Nicolae Plesita s-a dovedit efemeră. Cum 
organele de represiune ale regimului, in curs de reorganizare, aveau nevoie de lucrători 
cu origine socială adecvată si fideli noii „orânduiri sociale”, de la 1 august 1948 a fost 
încadrat funcționar operativ la Direcţia Regională de Siguranță Piteşti. După 
constituirea organelor de Securitate, în septembrie 1948, i s-a acordat gradul de 
plutonier, fiind repartizat lucrător operativ în Secţia I Informaţii Interne a Direcției 
Regionale de Securitate Pitesti. 

În calitatea de proaspăt angajat al organelor de represiune, N. Plesita, deși „era 
tânăr si fără experiență in munca de Securitate, datorită voinţei ce o avea, a reuşit in 
scurt timp să-și însușească cunoştinţele necesare specifice muncii”, motiv pentru care a 
beneficiat de prima promovate în cadrul sistemului — șef al problemei ,,P.N.T. Maniu”. 
Ulterior, s-a remarcat pentru că ar fi „dat dovadă de multă putere şi dragoste de muncă, 
de spirit de iniţiativă, organizare şi orientare dezvoltat”, reuşind sa intrebuinteze 
„metode juste si din ce în ce mai noi” în relațiile cu reţeaua informativă“!. Cum era 
considerat drept „unul din cei mai buni şefi de problemă din cadrele Direcţiei Regionale 
de Securitate Piteşti”, a fost decorat cu „Medalia Muncii”, în 1949, promovat succesiv 
în funcţie și avansat in grad. Astfel, la începutul anului 1950, este numit şef al Biroului 1 
din Secţia de Informaţii Interne a Regionalei de Securitate Piteşti, pentru ca, din ianuarie 


fostelor „clase exploatatoare”. Trebuie recunoscut faptul că greu se putea găsi un ofițer mai 
motivat în ataşamentul său fata de regim decât viitorul şef al Regionalei de Securitate Cluj. 

29 Vezi ibidem, f£. 146: Raport de investigație. .., din 21 august 1950. 

30 În chestionarele de cadre pe care le-a completat ulterior, la întrebarea cuprinsă în acestea: „Ce 
l-a îndemnat să intre în Partid?”, răspunsul formulat de Nicolae Plesita era: „Am văzut că este 
singurul partid care luptă pentru apărarea drepturilor muncitoreşti, partid de avangardă” — vezi 
ANIC, fond CC al PCR, Secţia Cadre, dosar nr. P/1820, vol. 2, f. 72: Chestionar, din 17.06.1949. 
31 Ibidem, £. 36: Referat asupra it. de Securitate Plesita Nicolae, ajutor sef serviciu la Serviciul ITI, din Regiunea 
M.S.S. Pitesti, din 04.07.1953, semnat de şef serviciu din Direcţia Cadre, N. State si şef birou, It. 
A. Derji. 

52 Ibidem, f. 278: Plesita Gh. Nicolae, plutonier de Securitate. Caracterizare, din 21 decembrie 1949, 
semnata de locotenent de Securitate I. Gheorghita. 

1951, să fie mutat la Arad si promovat şef al Secţiei a III-a Informaţii Interne din cadrul 
direcţiei regionale locale3. Avansarile în grad s-au succedat şi ele rapid: plutonier major, 
din septembrie 1949, sublocotenent, de la 1 februarie 1950 şi locotenent — 1 februarie 
195154. 

La conducerea compartimentului de Informaţii Interne al Regionalei de 
Securitate Arad, locotenentul Plesita reuşeşte din nou să impresioneze prin fidelitate 
fata de regim si implicare în „muncă”: 

„De la început, |N. Plesita] a dat dovadă de multă putere de muncă, ocupandu- 
se îndeaproape de bunul mers al muncii din Sectie [a II-a], muncind peste orele de 
program, dovedind ataşament fata de Institutie si fata de Partid, lovind întotdeauna 
duşmanul de clasă, asupra căruia (sic!) a dovedit o ură neîmpăcată” 35, 

În cursul lunii februarie 1952, ofițerul a fost transferat, la cerere, de la Arad la 
Direcţia Regională de Securitate Vâlcea, în funcția de şef al Biroului 7 al acesteia%. Cu 
toate că a petrecut numai câteva luni în cadrul unității regionale mai sus amintite, N. 
Plesita a avut timp să dea dovezi bizare de ataşament fata de „valorile” partidului, chiar 
si după standardele instituţiei in care lucra. Un astfel de caz ar putea fi considerat 
autodenuntul din fata Adunării Generale P.M.R. a direcţiei, când a declarat că ar fi 
încălcat, pe când se afla la Arad, prevederile Hotărârii C.C. al P.M.R. cu privire la 
regimul schimbului de bani în timpul reformei monetare, împrumutând bani pentru a-i 
schimba în noua monedă, ceea ce-l făcea suspect de speculă şi tendinţe de inavutire. 
Drept scuză, invoca faptul că ar fi „imprumutat bani de la un coleg al său [...] întrucât 
rămăsese fără bani pe teren si nu avea cu ce plăti la cantina unde mâncase şi a mers de i- 
a preschimbat”, dar lăsa adunarea membrilor de partid să-l judece cu toată asprimea 
pentru faptele sale. Circumstantele in care locotenentul Plesita recurge la acest gest, erau 
relatate ulterior de organele de partid locale: 

„De menţionat este faptul că şi membrii de Partid de la fosta D.R.S.S. Vâlcea 
nu ştiau de această lipsă pe care a avut-o tov. Plesita la Arad, însă, cu ocazia punerii a 
altor tov. membri de Partid din această Regiune în discuţia Adunării Generale pentru 
abateri asemănătoare, tov. Pleşiţă Nicolae singur, la discuţii, a arătat că şi el a avut o 
abatere in acest sens, făcându-și autocritica, provocând prin aceasta punerea sa in 
discuția Adunării Generale”. 

Adunarea menţionată, cu totul bulversata de destăinuirile unui membru atât de 
zelos, hotărăşte pedepsirea sa cu „admonestare scrisă”, sancțiune ridicată ulterior de 
Comisia de Partid de la nivel local. Aşa cum se va vedea, nu este singura dovadă de 
exces de zel de acest gen a ofițerului în lunga sa carieră în Securitate. 


3 ANIC, fond CC al PCR, Secţia Cadre, dosar nr. P/1820, vol. 2, f. 94: Referat al Comisiei de 
Partid din cadrul Serviciului Politic al Regiunii M.S.S. Pitesti, din 25.01.1953. 

34 ACNSAS, fond Cadre, dosar personal Plesita Nicolae, partea I, f. 13: Fișă personală Plesita Gh. 
Nicolae. 

35 ANIC, fond CC al PCR, Secţia Cadre, dosar nr. P/1820, vol. 2, f. 94: Referat al Comisiei de 
Partid din 25.01.1953. 

36 Ibidem. Biroul 7 al D.R.S.S. Vâlcea ar fi trebuit să corespundă Direcţiei a VII-a a D.G.S.S., deci 
să se ocupe de contrainformaţii în Miliție. Cu toate acestea, nu există un grad de certitudine 


suficient de mare în acest sens. 
37 Ibidem. 

La 24 iunie 1952, locotenentul Plesita, după desființarea Regionalei Vâlcea, a 
fost mutat la conducerea Secţiei a III-a Informații Interne, din D.R.S. Piteşti. Revenit la 
unitatea în cadrul căreia se angajase în Securitate, ofițerul reuşeşte să se remarce rapid, 
aducându-şi o contribuţie însemnată la organizarea acțiunii informative soldate cu 
prinderea „bandei Stănescu şi Serban Mihai”, la 21 octombrie 195238, Cu toate acestea, 
după reorganizarea Ministerului Securităţii Statului din 1953, când Secţia a I-a se 
transformă în serviciu, N. Plesita este numit doar locţiitor al şefului noului Serviciu 3 
Informaţii Interne din D.R.S. Piteşti, în timp ce conducerea efectivă a unităţii i-a revenit 
It.maj. Victor Moise”. La scurt timp însă, de la 1 septembrie 1953, a fost mutat din nou, 
de data aceasta în Aparatul Central al ministerului si în funcţia de şef al Secţiei a I-a 
din Serviciul Învăţământ al Direcţiei Cadre“. Aflat la conducerea unei secţii care avea 
rolul de a elabora lecţiile de pregătire profesională a lucrătorilor din Securitate, 
locotenentul Plesita pare să fi reuşit, în scurt timp, să-şi însuşească o „serie de principii 
si metode pedagogice” şi să-şi aducă aportul la „ridicarea calității lecţiilor de învățământ 
de specialitate la locul de muncă”. După cum s-a apreciat ulterior, au avut o contribuţie 
însemnată la succesul ofițerului pe acest plan experiența „muncii informativ-operative, 
unde are cunoştinţe”, pregătirea sa „politică”, dar şi cea de „cultură generală”, care, de 
la înălțimea celor patru clase pe care le absolvise până în acel moment, a fost de un real 
ajutor în conceperea lecţiilor destinate unui aparat la fel de bine educat”. 

Mutarea în Direcţia Cadre a Securităţii se va dovedi plină de beneficii pentru 
Nicolae Plesita, avansat succesiv în grad — locotenent-major de la 30 decembrie 19534? 
si căpitan, din 15 august 1956% - decorat, la 23 august 1954, cu medalia „Pentru merite 
deosebite în apărarea orânduirii de stat”, dar şi remarcat la nivelul conducerii 
ministerului drept un ofițer „cu perspective”. În cursul lunii iulie 1956, însă, în urma 
măsurilor de reorganizare întreprinse, secția condusă de el este transformată în birou, 
iar ofițerul — retrogradat în consecință. A fost vorba numai de o măsură temporară, 
căpitanul Plesita fiind avut în vedere pentru promovarea într-o funcţie de o importanță 
considerabilă — locţiitor pentru operativ al șefului Direcţiei Regionale de Securitate 
Piteşti — în care este si numit de la 1 ianuarie 1957%. 

În calitatea de locţiitor al lui Pavel Constandache la Regionala de Securitate 
Piteşti, N. Plesita a primit, de la bun început, „sarcina de a se ocupa de prinderea 
bandelor ce se află pe teritoriul regiunii”, a căror existență reprezenta o problemă 
stânjenitoare pentru organele de represiune de atunci. Rezultatele obţinute de ofițer au 
depăşit însă cele mai optimiste aşteptări, acesta contribuind în mod direct la arestarea 


38 Tbidem. 

39 ACNSAS, fond MAI/DMRU, inv. nr. 7358, dosar nr. 61, nenumerotat: Ordinul M.S.S. nr. 
995/15.05.1953. 

40 Vezi Liviu Pleşa, Cadrele de conducere din Directia Regională de Securitate Cluj. Date biografice, in 
„Caietele CNSAS”, anul II, nr. 1(3)/2009, p. 126. 

41 ACNSAS, fond MAI/DMRU, inv. nr. 7366, dosar nr. 13, nenumerotat: Referat de cadre din 
20.12.1956, semnat de şeful Serviciului 1 din Direcţia Cadre M.A.I., mr. Grigore Roventa si 
It.maj. FI. Chiriac, şef birou, anexat Ordinului M.A.I. nr. 1014/01.01.1957. 

42 Idem, inv. nr. 7358, dosar nr. 59, nenumerotat: Ordinul M.A.I. nr. 3400/30.12.1953. 

43 Idem, inv. nr. 7363, dosar nr. 59, nenumerotat: Ordinul M.A.I. nr. 3501/15.08.1956. 

4 Idem, inv. nr. 7366, dosar nr. 13, nenumerotat: Ordinul M.A.I. nr. 1014/01.01.1957. 

membrilor ultimelor grupări de rezistență din regiune — „bandele teroriste” Şerban — 
Voicu si, mai ales, Arnautoiu*. Reacţia conducerii ministerului la un asemenea succes 
neaşteptat a fost, practic, revărsarea unul şir nesfârşit de ordine şi medalii peste „eroul” 
ale cărui „curaj şi spirit de sacrificiu” făcuseră posibilă capturarea unor adversari ce se 
opuneau în mod deschis regimului de peste zece ani: „Steaua R.P.R.”, clasa a IV-a şi 
apoi clasa a V-a, „Medalia Muncii”, „Meritul Militar”, clasa I şi apoi si a Il-a. În tot acest 
timp, căpitanul Pleşiţă continua să furnizeze noi dovezi de fidelitate fata de regim, de 
cele mai variate tipuri, în mod egal apreciate de ofițerii de cadre ai ministerului: 

„Faptul că cpt. Plesita Nicolae este un element ataşat regimului o ilustrează 
munca depusă în prinderea bandelor, precum si faptul că, personal, a demascat un var al 
său, care avea o maşină de scris în mod clandestin”%. 

Pentru pregătirea unui ofițer care prezenta asemenea „perspective” precum 
căpitanul Pleşiţă, acesta a fost trimis, din august 1958, să urmeze tradiționalul curs de 
pregătire de la Moscova, cu durata de un an. Aici, a îndeplinit funcția de şef al unei 
grupe a cursanților români si a reuşit să absolve cursurile cu rezultate de „bine” si 
„foarte bine”. Cu toate acestea, impresia creată de N. Pleşiţă conducerii grupului de 
ofițeri români din U.R.S.S. nu a fost întru totul favorabilă, după cum se relata ulterior: 

„Fiind un element tânăr, şi-a manifestat, pe drept cuvânt, mândria pentru 
funcţia încredinţată la locul de muncă în tara şi apoi la Moscova, precum si faptul că 
activitatea lui a fost, în general, încununată de succese. Această perspectivă frumoasă a 
creat ofițerului şi o anumită tendință de îngâmfare, care a ieşit în evidenţă în diverse 
ocazii, manifestată nu prin lăudăroşenie, ci prin comportare. La un moment dat, discuta 
cu ofiţerii din cadrul diviziunii pe un ton arogant, le atribuia diferite epitete şi făcea 
afirmaţii necontrolate, care îi jigneau pe unii dintre ei, fapt ce a făcut ca, uneori, să se 
discute de către unii ofițeri in mod negativ la adresa lui”. 

Nu erau primele reproşuri aduse trăsăturilor de caracter ale loctiitorului şefului 
Regionalei de Securitate Pitesti*®, dar era prima dată când acestea isi găseau reflectarea 
la un nivel mai înalt, pe măsura funcţiilor în care ofițerul promovase. Cu toate acestea, 
aprecierea conducerii ministerului pentru rezultatele sale în activitatea informativă se 
păstrează la cote înalte, mai ales că N. Pleşiţă perseverează în acest sens, după 
întoarcerea de la Moscova, la 1 august 1959. Mai mult decât atât, se dovedeşte receptiv 
şi la ordinele ministrului referitoare la perfecționarea pregătirii culturale, absolvind 


4 Idem, fond Cadre, dosar personal Pesita Nicolae, partea a Il-a, f. 30: Referat de cadre din 
25.06.1960, semnat de şeful Direcţiei Cadre MAI, col. loan Pateşan. 

46 Ibidem, f. 73: Notă-raport, din 12.11.1958, semnată de cpt. Stanciu Ioan, din cadrul Serviciului 1 
al Direcţiei Cadre a M.A.I. Citatul poate fi regăsit, partial, si în Liviu Pleşa, op cit, p. 126. 

47 ACNSAS, fond Cadre, dosar personal Plesita Nicolae, partea a Il-a, f. 260: Caracterizare privind pe 
căpitanul Plesita Neculaie, cursant la Facultatea Specială de la Moscova, de pe lângă C.S.S. al U.R.S.S., din 
18 iulie 1959 

48 În 1949, It. I. Gheorghiţă, ce pare să fie şeful direct al plutonierului Plesita, nota referitor la 
acesta: „Fire încrezută, cu tendinţe de carierism” — vezi sbidem, f. 278: Plesita Gh. Nicolae, plutonier 
de Securitate. Caracterizare, din 21 decembrie 1949. De asemenea, organele de partid notasera 
referitor la rubrica „Lipsuri” dintr-un chestionar de cadre din 1949: „Este putin încrezut şi se 
supraapreciază în muncă. Ajutat, va fi un tovarăș bun” — vezi ANIC, fond CC al PCR, Secţia 
Cadre, dosar nr. P/1820, vol. 2, f. 76: Chestionar, din 17.06.1949. 

scoala elementară, apoi si cursurile medii (în 1963) şi pe cele ale Facultăţii de Istorie — 
Filozofie din cadrul Universităţii „Babeş-Bolyai? din Cluj (al cărei examen de stat l-a 
promovat în 1970)%. În consecinţă, este răsplătit prin avansarea la gradul de maior, de 
la 23 august 1961, şi inclus în rezerva de cadre pentru numirea într-o funcție de primă 
importanță în aparatul de represiune — aceea de şef al unei direcţii regionale de 
Securitate. Promovarea sa la conducerea Regionalei Cluj, de la 1 ianuarie 1962% pare a 
face parte dintr-o mișcare mai amplă de înlocuire a şefilor direcțiilor teritoriale ale 
aparatului de represiune, mai ales din zona Ardealului, deşi, este adevărat, Regionala 
Cluj rămăsese fără un conducător încă din cursul lunii martie 1961. 

Activitatea maiorului Plesita la comanda Regionalei de Securitate Cluj pare să 
indreptateasca toate speranţele puse în capacitatea sa de a impulsiona activitatea 
informativă a unității, ai cărei şefi precedenţi constituiseră un prilej de perpetuă 
nemulțumire pentru Al. Drăghici. Astfel, după cum s-a apreciat ulterior, ofițerul, „având 
calități organizatorice şi o bogată experiență în munca de Securitate”, ar fi „contribuit 
efectiv la îmbunătățirea organizării Direcției regionale si a conţinutului activității acestei 
unități”. Datorită „măsurilor eficace” adoptate, a fost posibilă „ridicarea calitativă a 
activității informativ-operative si ca urmare au fost obținute rezultate importante in 
depistarea şi prevenirea unor acțiuni întreprinse de elementele dușmănoase”. De 
asemenea, s-a remarcat prin bunele relaţii întreținute cu organele de partid şi sprijinul pe 
care l-a acordat subordonatilor pentru „formarea, creşterea şi educarea lor”, reușind să 
promoveze în funcții de conducere „tovarăși capabili si cu perspective”. Drept singure 
deficienţe înregistrate în activitatea sa, lui N. Plesita i s-a imputat faptul că s-ar fi pripit 
în aprecierea subordonatilor, i-ar trata ironic si „câteodată foloseşte unele expresii 
necorespunzătoare”. In evaluările anuale ale șefului Regionalei de Securitate Cluj, 
ofițerul primea în mod constant calificativul de „foarte bine”5!. Drept urmare a 
rezultatelor remarcabile obţinute într-o perioadă relativ scurtă de timp, la conducerea 
uneia dintre cele mai dificile unități regionale de Securitate, maiorul Plesita a fost 
avansat în grad la ,,exceptional” în două rânduri — locotenent-colonel, de la 23 august 
1964 si colonel, de la 23 august 19665? - şi inclus în rezerva de cadre pentru numirea 
într-o funcție mai importantă. 

Promovarea lui Nicolae Plesita în Aparatul Central al Securității a survenit de la 
14 februarie 196753, cand a fost numit şef al Direcţiei a VI-a Paza Demnitarilor din 
M.A.I., devenită apoi Direcţia a VIII-a Securitate si Gardă a C.S.S., Direcţia a XI-a 
C.S.S., Direcţia a V-a M.I. etc. Aceasta reprezenta un semnificativ progres în cariera 
ofițerului, chiar dacă prelua conducerea unei unităţi centrale considerate înainte drept 


+ Vezi L. Pleşa, op cit, p. 126. 

50 ACNSAS, fond MAI/DMRU, inv. nr. 7377, dosar nr. 14, nenumerotat: Ordinul M.A.I. nr. 
K/3537/01.01.1962. 

51 FI. Dobre (coord.), op cit, vol. I (1948 — 1967), p. 261: Notă a Secţiei Cadre C.C. al P.M.R., din 
4 februarie 1967, semnata de Dumitru Ivanovici, seful Sectiei, Nicolae Liteanu, instructor in 
cadrul Secţiei si Gheorghe Vasile, instructor in Secţia pentru controlul muncii la M.F.A., MAL. 
si Justitie. 

52 ACNSAS, fond Cadre, dosar personal P/eşiză Nicolae, partea I, f. 13: Fișă personală... 

55 Idem, fond MAI/DMRU, inv. nr. 7386, dosar nr. 2, nenumerotat: Ordinul M.A.I. nr. 
1651/14.02.1967. 

relativ lipsită de importanţă. lar anii următori par să se arate favorabili lui colonelului 
Plesita din toate punctele de vedere. La scurtă vreme după numirea în fruntea direcției 
de Securitate şi Gardă, a fost avansat în gradul de general-maior — de la 22 august 
196754 - iar în funcţia deţinută pare să se bucure de aprecierea conducerii nou creatului 
C.S.S. şi, mai ales, a secretarului general C.C. al P.C.R., a cărui influenţă asupra carierei 
ofițerilor de Securitate din eşalonul de vârf începea să devină tot mai pronunțată. 
Ulterior, N. Plesita adoptă o serie de măsuri de restructurare a unității, trecând in 
rezervă, în perioada 1968 — 1970, o parte importantă din ofițerii şi conducătorii de 
servicii din cadrul acesteia, ia parte la organizarea numeroaselor vizite ale lui N. 
Ceauşescu în străinătate şi este premiat în repetate rânduri, împreună cu restul 
personalului, pentru rezultatele obținute. 

Cu toate acestea poziția generalului Plesita în fruntea direcţiei era amenințată de 
nemulțumirile la adresa sa, acumulate de-a lungul timpului la nivelul conducerii C.S.S. 
Astfel, în fişa de notare a acestuia din 1970 se menţiona apariția unor incidente de 
securitate grave, pe care ofițerii de Securitate si Gardă nu au fost capabili să le prevină, 
dar şi existenţa unei stări de iritare la nivelul diverșilor conducători ai partidului — dar nu 
şi a secretarului general si a familiei sale — cu privire la modul în care lucrătorii direcției 
isi exercitau atributiunile: 

„Ca urmare a |[...] deficienţelor in instruirea, controlul si îndrumarea 
subordonatilor, atât din partea sa |N. Plesita], cât şi a adjunctilor săi, au fost cazuri cand 
diferite persoane au reuşit să acosteze în public tovarăşi din conducerea superioară de 
partid şi de stat, chiar şi pe tovarășul secretar general al partidului. Astfel, cu prilejul 
sesiunii jubiliare a Marii Adunări Nationale, din august 1969, ca urmare a faptului că, la 
Sala Palatului Republicii, în care avea loc sesiunea, nu au fost aplicate întocmai măsurile 
de securitate şi gardă ordonate de tovarăşul președinte al Consiliului Securităţii Statului, 
a fost posibil ca un cetăţean să pătrundă în sală şi anexele acesteia cu circa 12 ore înainte 
de începerea ședinței, să-l acosteze apoi pe tovarăşul secretar general al partidului, 
pentru a-i înmâna o scrisoare. [...] 

Tovarasi din conducerea superioară de partid şi-au manifestat, în cursul acestui 
an, de câteva ori, nemulțumirea pentru felul în care se îndeplinesc misiunile de asigurare 
a securității personale a conducerii de partid şi de stat”55. 

Se menţiona, de asemenea, faptul că vechile tare de comportament ale 
ofițerului căpătaseră amploare, odată cu promovarea în funcție, fiind acuzat de utilizarea 
unor „metode, expresii, aprecieri şi afirmaţii”, care ar fi fost de natură să-i demobilizeze 
pe subordonați. Neajunsuri precum cele amintite mai sus au fost menţionate în toate 
notările de serviciu întocmite generalului Plesita ulterior anului 1969, dar, cu toate 
acestea, situația nu pate să se amelioreze, in timp ce criticile la adresa sa devin tot mai 
dure. Astfel pare să se explice destituirea sa de la comanda Direcţiei a VIII-a Securitate 
şi Gardă a Ministerului de Interne (revenise la acest indicativ după fuziunea C.S.S. si 


54 Tdem, inv. nr. 7349, dosar nr. 2, f. 190: Decretul Consiliului de Stat nr. 804/22.08.1967. 
55 Idem, fond Cadre, dosar personal Plesita Nicolae, partea I, f. 39: Notarea de serviciu pe perioada 15 
iulie 1969 până la 30 iunie 1970. 

M.A.I. din 1972), din 30 noiembrie 197256. Cu această ocazie i s-a întocmit un adevărat 
rechizitoriu, fiind acuzat că „s-a rupt de comanda operativă a unității şi nu a asigurat 
continuitate în conducerea acesteia”, pentru rămânerea în urmă în utilizarea de către 
ofițerii unităţii a tehnicii operative, şi esecurile din activitatea informativă specifică, de 
„pripirea” în aprecierea subordonatilor, fostul şef al direcţiei neingrijindu-se „suficient 
pentru a le cunoaşte preocupările şi nevoile pe care le au” si pentru că nu s-ar fi 
preocupat de „rezolvarea situației” unor subalterni afectați de reorganizările efectuate. 
Concluzia, menţionată în notarea de serviciu pe anul 1972, era fără echivoc — se 
impunea destituirea lui şi numirea în altă funcție: 

„Ca urmare a unor neajunsuri serioase, ce au făcut ca munca de Securitate si 
Gardă să nu se menţină la nivelul cerințelor tot mai mari şi pe care generalul-maior 
Plesita Nicolae nu a mai avut în ultima perioadă capacitatea să le înlăture, a fost eliberat 
din funcţia de şef al Direcţiei a VIII-a şi a pus la dispoziţia Ministerului de Interne, iar 
data de 1 decembrie 1972, a fost numit şef al Direcţiei de Informaţii Interne”%. 

Este posibil ca acestea să fi fost singurele motive ale destituirii generalului 
Plesita de la conducerea Direcţiei de Securitate si Gardă a Securităţii, dar pare putin 
probabil. Este mai plauzibil ca apropierea excesivă, atât în virtutea funcţiei deținute, cât 
şi voluntare, a ofițerului de Nicolae Ceauşescu să-i fi atras multe antipatii la nivelul 
conducerii Securității. Asta mai ales dacă avem în vedere faptul că noul secretar general 
al C.C. părea mult mai dornic să se amestece în activitatea organelor de represiune decât 
predecesorul său, situaţie în care funcţia de șef al direcției de gardă a acestuia dobandea 
o importanţă nebănuită înainte. lar generalul Plesita, cel mai probabil, a ştiut să si scoată 
asta în evidenta**. Este foarte adevărat că neajunsurile din activitatea unităţii conduse de 
el par grave, mai ales în privința incidentelor de securitate înregistrate, dar, în aceste 
condiții, pare de neînțeles motivul pentru care a preluat comanda unei direcții de mare 
importanță precum Direcţia I Informaţii Interne. Asta doar dacă nu voiau decât să-l 
îndepărteze din postul situat în imediata proximitate a lui N. Ceauşescu. 


56 Idem, fond MAI/DMRU, inv. nr. 7397, dosar nr. 8, nenumerotat: Ordinul M.I. nr. 
3073/30.11.1972. 

57 Idem, fond Cadre, dosar personal Plesita Nicolae, partea I, f. 34: Notarea de serviciu pe perioada 01 
noiembrie 1971 până la 30 decembrie 1972. 

58 Putem lua în considerare propriile sale mărturisiri în acest sens. Astfel, în cadrul unor 
interviuri publicate după 1989, N. Plesita declara, referitor la activitatea sa la conducerea unităţii 
mai sus menționate: „Am vrut să reformez Direcţia de Securitate şi Gardă. Găsisem acolo 
regulamentul lui Bucikov [Valeriu N., locţiitor al şefului Direcţiei Securitate si Gardă în perioada 
1951 — 1959], un rus KGB-ist infiltrat la noi pe post de adjunct al serviciului. În regulamentul lui 
se spunea că un ofiţer de Securitate si Gardă «trebuie să fie tuns exemplar ca un ostaş sovietic». 
Am aruncat regulamentul lui Bucikov, pe care nu-l mai prinsesem în funcţie. Uniforma devenise 
tot rusească. Am cerut reforma gărzii până la desprinderea de Ministerul de Interne. «A, a, a! 
Plesita se vrea ministrul De-aia umblă el la reglementări, vrea să se separeu de noi!» Le-a 
convenit de minune concediul meu, ca să mă elimine. Patilinet mă suspecta: «Tu ne torni la 
Tovarăşu I» Nu mă ocupam de aventurile lor. N-au acceptat propunerea mea de reformă si 
structura a rămas neschimbată. După 1989, cei de azi au procedat cu SPP exact cum am zis eu 
atunci” — vezi Ochii si urechile poporului. Convorbiri cu generalul Nicolae Pleşită, Bucuresti, Ed. Ianus 
Inf S.R.L., 2001, p. 72. 

Destituirea de la conducerea Direcţiei de Securitate si Gardă a M.I. a fost, 
probabil, o lovitură resimţită puternic de generalul Plesita, care, cel mai probabil, era 
foarte mândru de activitatea sa de aici şi de situarea în imediata proximitate a 
secretarului general al P.C.R.%. Însă ce era mai rău abia avea să vină. La 14 martie 1973, 
N. Ceauşescu a convocat întreaga conducere a Ministerului de Interne, împreună cu 
generalul Plesita, pentru a le reproşa faptul de a-i fi întocmit dosare de urmărire 
informativă şi exercitarea de presiuni asupra personalului medical ce trata familia 
prezidenţială, în urma cărora unul dintre medici, Schăchter, s-ar fi sinucis. Şedinţa pare 
să aibă o desfăşurare dramatică, în care aproape toţi factorii de conducere ai 
ministerului sunt puși la zid şi, în special, N. Plesita, ai cărui subordonați erau principalii 
vinovați pentru abaterile grave sesizate. Ofițerul a încercat să dea asigurări de 
devotament fata de conducerea partidului si să se disculpe pentru întreaga situație 
creată, dar tentativele sale au rămas în van, N. Ceauşescu continuând să-l invinovateasca 
pentru încălcarea directivelor partidului. Redau mai jos câteva fragmente mai relevante 
ale dialogului de atunci dintre secretarul general al C.C., reprezentanţii conducerii 
ministerului şi generalul Plesita: 

„Tov. Grigore Raduica: Vă raportez că este vorba de deficiență pe linia 
competenţei şi a răspunderii. Din câte îmi dau seama nu este vorba de rea intenție şi de 
lipsă de devotament. 

Tov. Nicolae Ceauşescu: Devotamentul este una şi prostia este mai tea 
decât totul. Eu nu am pus în discuţie acest lucru. Cui trebuiau aceste lucruri? Le-a cerut 
cineva? Să mă informeze Plesita, să-mi spună cine i le-a cerut, inclusiv acestea care sunt 
din 1969. Cine ti le-a cerut Plesita? 

Tov. Nicolae Plegita: Vă raportez că exista o asemenea practică. Se făceau 
nişte informări si ştiam că vin la dvs. 

Tov. Nicolae Ceauşescu: Mi-ai prezentat mie asa ceva? 

Tov. Nicolae Pleşiţă: Le raportam la conducerea ministerului. (s.m.) 

Tov. Ion Stănescu: Eu nu am cerut asa ceva şi nici nu mi s-a prezentat” 60, 

Consecințele descoperirii unor dosare de urmărire informativă, care atestau 
continuarea supravegherii informative a conducerii partidului de către organele de 
Securitate, în ciuda tuturor ordinelor si directivelor contrare, au fost extrem de 
neplăcute pentru toţi cei considerați vinovaţi. Ministrul Ion Stănescu a fost destituit din 


5° Cu toate acestea, N. Pleşiţă deplangea, în interviurile ulterioare, faptul că ar fi trebuit să 
exercite această funcție de conducere, declarând: „Din cei 42 de ani de activitate în cadrul 
Serviciului de Informaţii (sic!), cincinalul cât am fost comandantul Direcţiei de Securitate si 
Gardă a fost cel mai negru. Mizeria balcanică de la Bucureşti n-o cunoşteam pe atunci. Munca pe 
care am făcut-o mi-a permis să văd micimea care-l caracteriza, cu excepţia lui Maurer, Emil 
Bodnăraş ... Mai bine rămâneam acolo şi-i credeam nişte mici zei mai departe. Am continuat să- 
mi fac meseria nu doar pentru deservirea acestei nomenclaturi balcanice, dar pentru osatura 
statală a României. Am făcut abstracţie de ei ca oameni şi mi-am continuat lucrul”. Fostul ofițer 
merge cu ipocrizia până într-acolo încât afirmă: „Cu tot comportamentul incorect al ministrului 
Ion Stănescu, am zis bogdaproste că am scăpat” — vezi ébidem. Va avea în scurt timp prilejul să-și 
exprime recunoştinţa fata de ministru într-un mod aparte. 

6% Vezi Fl. Banu, Din paradoxurile Epocii de Aur — Ceausescu versus Securitatea, în „Dosarele 
Istoriei”, nr. 7(83)/2003, p. 38-39. 

funcţie si îndepărtat din Comitetul Executiv al C.C. al P.C.R., iar în cazul generalului 
Plesita s-a decis demiterea de la conducerea Direcţiei I, mentionandu-se cu acest prilej 
faptul că împotriva sa „vom lua, probabil, si alte măsuri, pentru că nu merită să lucreze 
în Secutitate”e!. 

În ciuda amenințării deloc voalate formulate de N. Ceauşescu în seara zilei de 
14 martie, N. Plesita nu a fost trecut în rezervă. Hotărârea conducerii P.C.R. de 
destituire a sa de la comanda Direcţiei I a fost formalizată printr-un ordin al noului 
ministru, Emil Bobu, din 15 martie 1973, prin care se anunța demiterea ofițerului 
„întrucât în funcția de şef al Direcţiei a VIII-a, ce a deținut-o anterior, a încălcat unele 
prevederi ale hotărârilor de partid referitoare la munca de Securitate şi a comis grave 
abateri de la indicaţiile şi orientările date de conducerea de partid referitoare la 
atributiunile şi sarcinile unității respective”, acesta fiind numit, în schimb, şef al 
Serviciului Asigurare Materială, Financiară și Medicală din Inspectoratul Judeţean Ilfov 
al M.1.% 

Se părea că generalul Plesita avea să-şi asigure o retragere liniștită din Securitate, 
numărând concediile medicale si uniformele lucrătorilor operativi. Nu a fost cazul. 
După nouă luni, la 15 decembrie 1973, a fost reintrodus în aparatul operativ, avându-se 
in vedere „pregătirea, experiența si capacitatea sa de munca’, şi numit locţiitor al 
şefului Direcţiei I Informaţii Interne. Seria promovarilor este însă departe de a se opri 
aici. Câteva luni mai târziu, la 7 mai 1974, generalul Pleşiţă ajunge in Colegiul de 
Conducere al ministerului, fiind numit secretar general al acestuia, post creat special 
pentru el, cu această ocazie“, calitate în care avea rolul de a coordona activitatea 
Direcţiei I Informaţii Interne, a Direcţiei a I-a Contrainformatii în Sectoarele 
Economice şi a Comandamentului pentru Tehnică Operativă şi Transmisiuni. De la 1 
decembrie 1975 este numit adjunct al ministrului de Interne, iar peste mai puţin de un 
an, la 4 noiembrie 1976 — prim adjunct al ministrului®%. Cum o asemenea funcție cerea 
şi un grad pe măsură, N. Plesita a fost şi avansat în consecință — general-locotenent, de 
la 7 mai 197766. 

Dacă avem în vedere cele de mai sus, am putea spune că tot ce avea de făcut 
Nicolae Plesita pentru a cunoaşte un adevărat salt în carieră era să-i întocmească dosar 
de urmărire informativă lui N. Ceausescu. Este adevărat că, uneori, paşii înapoi făcuți în 


61 Ibidem. 

62 ACNSAS, inv. nr. 7398, dosar nr. 3, nenumerotat: Ordinul MI nr. 1442/15.03.1973. 

63 Idem, fond Cadre, dosar personal Plesifd Nicolae, partea I, f. 63: Referat de cadre din 
31.10.1979, semnat de şeful Direcției Cadre şi Învățământ, gen.mr. Florea Gheorghe si şeful 
Serviciului 1, col. Bocse Iosif. Vezi si idem, fond MAI/DMRU, inv. nr. 7398, dosar nr. 16, 
nenumerotat: Ordinul M.I. nr. 2603/15.12.1973. 

64 Vezi L. Pleşa, op cit, p. 126 — 127 şi FI. Dobre (coord.), op cit, vol. 2 (1967 — 1989), p. 196: 
Protocol nr. 6 al ședinței Secretariatului din 1 mai 1974. Numirea în funcţia de secretar general al M.I. 
s-a efectuat prin H.C.M. nr.484/07.05.1974— 
vezihttp://www.cnsas.to/documente/acte_normative/7349_002%20fila%20157-158.pdf, 
consultat la data de 06.10.2013. 

65 L. Pleşa, op cit, p. 127. 

66 Vezi http://www.cnsas.to/documente/acte_normative/7349_002%20fila%20131-134.pdf, 
consultat la data de 06.10.2013. 

acest domeniu puteau pregăti avansari ulterioare neaşteptate, dar să promovezi de la şef 
al contabililor si gestionarilor unui inspectorat județean al M.I. la prim-adjunct al 
ministrului în ceva mai mult de trei ani este ieșit din comun. Mai ales dacă avem în 
vedere natura abaterilor comise de fostul șef al direcţiei de Securitate şi Gardă. S-ar 
pune problema dacă numeroasele competențe dobândite în perioada în care a servit în 
aparatul informativ al Securităţii l-au facut chiar de neînlocuit, iar trecerea sa temporară 
în sectorul neoperativ să fi fost resimţită atât de dureros la nivelul Securităţii, încât să fi 
determinat conducerea ministerului să ceară readucerea sa grabnică şi promovarea în 
funcții cât mai înalte. 

Este foarte putin probabil ca generalul Plesita să fi părut cuiva de neînlocuit, in 
ciuda serviciilor de necontestat aduse anterior partidului. Pentru altcineva, ,,erori” 
precum cele care i-au fost atribuite puteau pune capăt, fără prea multe complicaţii, 
carierei de ofițer de Securitate. Realitatea este însă că „greșeala” lui N. Plesita a fost 
chiar foarte utilă secretarului general al P.C.R. de atunci, care a avut o justificare ideală 
pentru a-i îndepărta de la conducerea Ministerului de Interne pe Ion Stănescu si apoi pe 
toţi activiştii de partid, trimişi în fruntea organelor de represiune după 1967, de a căror 
activitate avea motive serioase să fie nemulțumit. Spre deosebire de ce se va întâmpla 
ulterior, lui N. Ceauşescu încă îi mai trebuiau justificări în 1973 pentru a destitui 
conducerea Ministerului de Interne, fără a trezi suspiciuni cu privire la intențiile sale de 
a controla în totalitate activitatea instituției. lar Nicolae Plesita 1-a servit motivele ideale. 
O problemă ar fi motivul pentru care ofițerul a fost atât de consistent răsplătit ulterior, 
când putea fi foarte uşor înlăturat. O explicaţie plauzibilă în acest sens, cred, ar fi aceea 
conform căreia chiar fostul șef al Direcţiei a VIII-a a M.I. a fost cel care l-a informat pe 
N. Ceauşescu despre existența dosarelor de urmărire, după destituirea de la comanda 
unității în cauză. lar toată scena desfăşurată in fata secretarului general al P.C.R. nu a 
fost decât o farsă minuţios elaborată, prin care toată conducerea partidului a fost 
convinsă de vinovăția lui Ion Stănescu — subliniată, după cum s-a văzut, chiar de N. 
Plesita — iar demiterea acestuia a devenit o formalitate. În schimb, generalul Plesita, 
după o scurtă perioadă de penitenta, a fost promovat în funcții de o importanţă mult 
mai mare decât toate cele deținute anterior şi a dobândit, cu aceeaşi ocazie, statutul de 
„om de încredere” al lui N. Ceauşescu în interiorul sistemului, postură nu chiar lipsită 
de riscuri, datorită umorilor imprevizibile ale protectorului său. 

O dovadă a fragilitatii poziției generalului Plesita, chiar dacă aflată atât de 
aproape de vârful ierarhiei din Securitate, a fost reprezentată de evenimentele ulterioare 
fugii din tara a lui loan Mihai Pacepa. Cu acest prilej, asemenea întregii conduceri a 
Ministerului de Interne, si N. Plesita a fost demis din funcția de prim-adjunct al 
ministrului, la 29 septembrie 1978, fiind numit, în schimb, la conducerea principalei 
instituții de pregătire a cadrelor M.I., Scoala Militară de Ofiţeri Activi Băneasa”. 
Perioada de dizgrație a durat însă mai putin de doi ani, până la 22 aprilie 198068, cand 
N. Ceaușescu decide să-și readucă vechiul slujitor loial în poziţii de prim rang în cadrul 


67 Vezi http://wrww.ensas.ro/documente/acte normative /7349_002%20fila%020089.pdf, 
consultat la data de 06.10.2013. 

68 Vezi http://www.cnsas.to/documente/acte_normative/7349_002%20fila%20051- 
052%20058.pdf, consultat la data de 06.10.2013. 

ministerului, numindu-l adjunct al ministrului si șef al Centrului de Informaţii Externe 
al Securităţii, asta după ce experimentele încercate anterior, prin numirea în fruntea 
acestei structuri a lui Romus Dima si Gheorghe Zagoneanu, au eşuat lamentabil. 

Si promovarea la comanda aparatului de Informaţii Externe, care furnizase 
recent o serie de surprize foarte neplăcute conducerii P.C.R., ar putea fi văzută drept o 
dovadă a încrederii pe care încă i-o mai acorda N. Ceauşescu generalului Plesita. Asta 
pentru că experiența profesională a celui din urmă avea la fel de multă tangenţă cu 
domeniul spionajului extern precum cea a predecesorilor. Iar „rezultatele” obținute, in 
perioada de peste patru ani cât a ocupat acest post, au fost pe măsură. Este suficient să 
amintim, in acest sens, asa numita „Afacere Haiducu — Tanase” din 1982, în urma 
căreia, un agent ,,ilegal” al C.I.E., decorat şi avansat in grad anterior de conducerea 
Securitatii de la Bucuresti, apare in fata presei franceze, denuntand faptul ca ar fi avut 
misiunea de a-i asasina pe Paul Goma si Virgil Tanase la Paris®. Detaliile intrigii sunt 
inca destul de neclare, dar, daca avem in vedere numai consecintele acesteia, se poate 
spune ca greu se poate imagina o situatie mai penibila pentru un serviciu de spionaj. Cu 
toate acestea, N. Plesita mai supravieţuieşte încă doi ani la conducerea C.LE., până 
când, la 26 noiembrie 1984, este, într-un final, demis din fruntea C.I.E. şi din funcția de 
adjunct al ministrului de Interne”, si numit comandant al Şcolii Militare de 
Perfecționare a Cadrelor de Securitate de la Grădiştea. 

În cadrul acestei unităţi, generalul Pleşiţă a fost apreciat de lucrătorii de cadre ai 
ministerului, pentru că ar fi manifestat ,,exigenta şi combativitate”, promovând „un stil 
de muncă dinamic, într-un climat de ordine si disciplină” şi pentru preocuparea 
dovedită fata de „creșterea calității şi eficienţei activităţii de perfecționare a pregătirii 
cadrelor de Securitate””!. In noiembrie 1989, organizația de bază P.C.R. a şcolii îl 
recomanda pentru a fi ales în organele de conducere centrale ale partidului la al XIV-lea 
Congres, „având în vedere calitățile moral-politice si profesionale, devotamentul 
nemărginit fata de cauza partidului și poporului, dovedite de-a lungul îndelungatei sale 
activități de activist de partid si de stat într-un domeniu special””. 

Aprecierile subalternilor reprezentau o slabă consolare pentru Nicolae Plesita, 
care trebuia să se împace cu ideea că nu mai urma nici o rechemare într-una din 
funcţiile de prim ordin ale Securităţii. În final, nimeni nu mai avea nevoie de loialitatea 
lui, astfel încât a rămas la conducerea acestei școli până la revoluția din decembrie 


© Mai multe amănunte despre acest subiect pot fi regăsite în articolul lui Liviu Tofan, Cazu/ 
„Hernu” şi „Afacerea Haiducu — Tanase” — conexiuni surprinzătoare, în „Caietele CNSAS”, nr. 2 
(4)/2009, pp. 345 - 354. 

70 Vezi http://www.cnsas.ro/documente/acte_normative/7349_002%20fila%20009-010.pdf, 
consultat la data de 06.10.2013. 

71 ANIC, fond CC al PCR, Secţia Cadre, dosar nr. P/1820, vol. 1, f. 1: No/ă, din 03.06.1988, a 
Secţiei Cadre a CC al PCR, semnată de instructorul loan Duţu. 

72 ACNSAS, fond Cadre, dosar personal Plesita Nicolae, partea I, f. 72: Caracterizare privind pe 
general — locotenent Plesita Nicolae, comandantul Scolii Militare de Perfectionare a Cadrelor de Securitate, 
membru de partid in organizatia de bază nr. 101 din aparatul central al Departamentului Securității Statului, 
din 07.11.1989, semnată de secretarul organizaţiei de bază. 

198973. A fost trecut în rezervă imediat după căderea regimului si a decedat dupa 
aproape douăzeci de ani, la 28 septembrie 2009, în Bucureşti, nu înainte a se fi bucurat 
de o neobişnuită notorietate, în perioada ulterioară anului 2000. 

Cariera lui Nicolae Pleșiţă, în ciuda unor elemente clar distinctive, datorate 
funcţiilor foarte importante deţinute şi a longevitatii sale la vârful sistemului, este în 
bună măsură tipică pentru ofițerii ajunși în poziţii de conducere din generaţia sa. 
Personaj de un ataşament fanatic fata de regim, lipsit de orice scrupule în urmărirea 
obiectivelor carierei sale, fostul şef al Regionalei de Securitate Cluj se remarcă drept un 
ofițer care a știut să obţină performanțe notabile în activitatea informativă pe plan 
intern — unele chiar emblematice pentru succesul conducerii comuniste de a 
ingenunchea orice rezistență în interiorul țării, precum capturarea ultimilor membri ai 
grupării Arnăuţoiu — dar, care, odată promovat în funcţii ce reclamau abilități si 
cunoştinţe inaccesibile lui, a ajuns total depăşit de cerințele postului. Iar N. Plesita a fost 
promovat în continuu, aproape douăzeci de ani după ce a fost limpede că isi atinsese 
deja maximul de incompetenta, ceea ce spune multe despre rezerva de cadre de care 
mai dispunea regimul în ultimii săi ani. 


Gheorghe I. Ristea (n. 21 martie 1928, com. Stejari, jud. Gorj, fiul unui 
muncitor necalificat, naționalitatea — română, studii — medii si 
cursul de pregătire din U.R.S.S. cu durata de un an, profesia de 
bază — strungar), şef al Directiei Regionale M.A.I. Crişana în 
perioada 1961 — 1968. 

Gheorghe Ristea a absolvit şapte clase elementare, în 
1942, în comuna natală, şi s-a angajat apoi ucenic la Societatea de 
Gaz şi Electricitate din Bucureşti, calificându-se în meseria de 
strungar, după patru ani. Ulterior, este încadrat la Uzina Electrică 
Grozăveşti din Bucureşti, unde lucrează până în cursul anului 
1948. Din februarie 1948, a plecat brigadier voluntar pe santierele 


75 Cât de bine a primit fostul şef al C.I.E. exilarea sa la comanda şcolii de la Grădiştea se poate 
întrevedea si din relatările acestuia referitoare la evenimentele din decembrie 1989, când, după ce 
subliniază „importanța? pe care ar fi avut-o unitatea condusă de el, ce era prevăzută pentru 
dislocate în caz de război, N. Plesita continuă: „Mă pastea pericolul să mă trezesc cu Ceausescu 
la Grădiştea si ar fi fost frumos. Nu ştiu ce se alegea. Ori se instala el şi făcea punct de comandă 
— ceea ce s-a văzut că nu era în stare — ori ripostam, dată fiind aversiunea mea pentru că mă tinea 
de cinci ani la Grădiştea şi ştiam eu de ce. [...] ÎI intoxicaseră pe preşedinte cu zvonuri în ce mă 
privea, încât au ras orice urmă de încredere. Când dădea de greu, îşi aducea aminte de mine. De 
data asta, nici cel mai mic gest de reabilitare n-a făcut. Mai târziu, an avut confirmarea lui Virgil 
Măgureanu: «Nu, dvs. erati oricum crucificat. Două volume uite-asa s-au strâns». Toate prostiile 
din lume. El credea că aş fi curios să văd dosarele. «Ştiţi ce? Eu mă cunosc si ştiu ce-am făcut 
pentru tara. În plus, informaţiile de acolo nu au fost culese cu mijloace specifice: pot fi reale sau 
aiureli. Dar eu rămân devotat acestei munci, aşa că pot să-mi bage microfoane şi-n urechi, nu mi- 
e frică. N-aveau ce să afle ca să mă incrimineze»” — vezi *** Ochii si urechile. .., p. 119. Veşnica 
obsesie a tuturor lucrătorilor Securității — nu propria incompetenta este de vină pentru demiterea 
din diverse posturi de conducere, ci „dosarul” care le-ar fi fost alcătuit de „duşmanii” din cadrul 
sistemului. 

Salva — Vişeu şi Căciulați — Snagov, îndeplinind diverse funcţii de conducere în 
formațiunile astfel constituite — şef de grupă, îndrumător si membru al comandamentul 
unei brigăzi. Pentru „rezultatele obţinute în muncă”, la terminarea stagiului de trei luni, 
a primit diploma de „fruntaş al muncii voluntare”, reîntorcându-se apoi la Uzina 
Electrica Grozavesti’. 

Organele de partid l-au ajutat însă să ocolească practicarea meseriei sale. Încă 
din octombrie 1944, viitorul şef al Regionalei M.A.I. Crişana a fost primit in U.T.C., 
pentru ca din 1946 să fie acceptat membru al P.C.R. Din februarie 1949, este selectat 
pentru înscrierea la Şcoala de partid a Comitetului Orăşenesc P.M.R. Bucureşti, la 
absolvirea căreia, după patru luni, i s-a încredințat funcția de secretar al Sectorului 
U.T.M. Gaz şi Electricitate din Bucuresti. Evidentiindu-se si în această poziţie prin 
„spirit de orientare şi inițiativă”, din septembrie 1949 a fost trimis la Scoala de ofițeri 
politici M.A.I. nr. 1 din Bucuresti, pe care a absolvit-o la 6 martie 1950, ca şef de 
promoţie. Avându-se in vedere această performanţă, după încadrarea în M.A.I. cu 
gradul de locotenent la absolvirea şcolii, a fost repartizat în funcția de locţiitor şef birou 
la Direcţia Cadre, din Direcţia Generală Politică a M.A.I. 

Ca urmare a „rezultatelor bune” obţinute în „munca de cadre” şi preocupării 
dovedite pentru „pregătirea sa politică şi profesională”, a câştigat aprecierea organelor 
politice ale M.A.I., şi a fost transferat la Direcţia Secretariat, în august 1952 si, din anul 
următor, avansat în gradul de locotenent-major — de la 19 ianuarie 19537 - iar apoi 
numit şef al Serviciului 2 Informaţii și Documentare, cu delegație de locţiitor al şefului 
direcției. În această funcţie, Gh. Ristea „a depus mult interes” în exercitarea atribuţiilor, 
„efectua controale la timp asupra birourilor şi lua poziție fata de lipsurile pe care le 
constata”. Drept singure deficiențe în activitatea sa erau enumerate ,,nervozitatea, 
incapatanarea” si lipsa de „poziţie autocritică”'6, dar acestea nu au oprit conducerea 
ministerului să-l aibă în vedere pentru promovarea într-o funcție mai importantă în 
sectorul operativ. 

Aprecierea conducerii aparatului de represiune fata de loctiitorul şefului 
Direcţiei Secretariat s-a tradus prin avansarea acestuia la „excepţional” în gradul de 
căpitan — de la 1 martie 1954 — şi numirea în funcția de locţiitor al şefului Direcţiei a IH- 
a Contraspionaj a M.A.I. — din 15 martie acelaşi an”. Era însă un salt prea mare pentru 
un ofițer care se luptase până atunci mai mult cu hârtiile ministerului, drept care nu a 
trecut mult până cât s-a arătat cu totul depăşit de „sarcini”. Constatându-se „timiditatea 
si lipsa de hotărâre în însuşirea problemelor profesionale”, manifestate de căpitanul 
Ristea în activitatea din sectorul operativ, după o perioadă ceva mai mare de un an a 


74 ACNSAS, fond Cadre, dosar personal Réstea Gheorghe, f. 134: Referat de cadre nedatat, semnat 
de şeful Direcţiei Cadre M.A.I., col. loan Pateşan. 

75 Idem, fond MAI/DMRU, inv. nr. 7358, dosar nr. 30, nenumerotat: Ordinul M.S.S. nr. 
203/19.01.1953. 

75 Idem, fond Cadre, dosar personal Réstea Gheorghe, f. 135. 

77 Vezi ibidem, £. 1: Fișă personală. 

fost mutat înapoi la Direcţia Secretariat, al cărei şef, Constantin Marin, tocmai fusese 
demis pentru abateri disciplinare si numit, de la 1 decembrie 1955, şef al unităţii. 

Căpitanul Ristea nu a fost însă considerat vinovat pentru incapacitatea de a 
conduce o unitate operativă, care i s-a scuzat prin lipsa de experienţă în domeniu. lar 
situarea în fruntea unei direcții din imediata proximitate a conducerii Securităţii îşi avea 
avantajele sale. Unul dintre ele ar consta în faptul că ofițerii de aici par să avanseze în 
grad spectaculos de rapid, devansându-i cu mult pe cei din alte sectoare. Astfel, de la 1 
ianuarie 1956, Gh. Ristea, cu toate eșecurile suferite recent, a fost avansat, din nou la 
exceptional’, în gradul de maior”. O altă deosebire între lucrătorii din unități precum 
Secretariat, sau Cadre şi ofițerii operativi este că cei dintâi reușeau întotdeauna să-l 
mulțumească pe ministru. Iar maiorul Ristea pare să fie iarăşi un bun exemplu in acest 
sens. Astfel, după reîntoarcerea la conducerea Direcţiei Secretariat, acesta era 
caracterizat drept „un tovarăș inteligent, cu orientare şi exigent”, „principial şi obiectiv”, 
care rezolvă „într-o măsură multumitoare sarcinile ce i-au revenit, prezentând la timp 
conducerii ministerului o serie de materiale concrete”. De asemenea, dovedea interes şi 
pentru satisfacerea cerințelor ministrului cu privire la completarea studiilor de cultură 
generală, reuşind, până în 1962, să absolve liceul si să se înscrie la cursurile facultății de 
Ştiinţe Juridice. Singurele „lipsuri? contabilizate la adresa sa constau in mai vechea sa 
„nervozitate”, precum şi în lipsa de control asupra păstrării documentelor. 

Activitatea merituoasă a maiorului Ristea la conducerea Direcţiei Secretariat 
cerea şi o răsplată corespunzătoare, care nu a întârziat să apară, sub forma acordării a 
numeroase ordine şi medalii ale R.P.R., a avansării în grad — locotenent-colonel, de la 1 
ianuarie 19608! şi a înscrierii sale la cursul de perfecționare în munca informativă de la 
Moscova, începând cu 1 august 1960. În U.R.S.S., Gh. Ristea a exercitat funcția de şef al 
lotului de ofiţeri romani şi a reuşit să obțină calificative de „bine” si „foarte bine” la 
examenele de absolvire. După întoarcerea in tara, de la 1 august 1961, a fost reinstalat 
la conducerea Direcţiei Secretariat şi avut în vedere pentru numirea la comanda unei 
unități operative, unde putea să dovedească faptul că cele petrecute în 1954 — 1955 au 
reprezentat o întâmplare nefericită. Ocazia s-a ivit în cursul aceluiaşi an, când s-a impus 


75 Ibidem, f. 135: Referat de cadre privind activitatea locotenent colonelului de Securitate Ristea 
Gheorghe, semnat de şeful Direcţiei Cadre a M.A.I., colonel Pateşan Ioan, f.d. 

7 Idem, fond MAI/DMRU, inv. nr. 7363, dosar nr. 35, nenumerotat: Ordinul M.A.I. nr. 
1098/01.01.1956. La data la care Gh. Ristea a fost avansat maior, Gheorghe Enoiu era doar 
locotenent-major. A fost avansat în gradul de căpitan, la ,,exceptional” si el, de la 5 mai 1956, iar 
gradul de maior l-a dobândit de-abia la 1 mai 1960, când Ristea era deja locotenent-colonel. Este 
chiar nedrept, dacă ne gândim numai la eforturile (fizice, mai ales) pe care le depusese Enoiu in 
munca de anchetă de la angajarea în Securitate. Iar cazul acestuia este numai un exemplu ales în 
mod aleatoriu. 

80 Idem, fond Cadre, dosar personal Réstea Gheorghe, f. 135. 

81 Idem, fond MAI/DMRU, inv. nr. 7372, dosar nr. 26, nenumerotat: Ordinul M.A.I. nr. 
1066/01.01.1960. 

82 Idem, fond Cadre, dosar personal Réstea Gheorghe, f. 135. 

schimbarea colonelului Kiss, şeful Regionalei de Securitate Crişana, iar locul său a fost 
preluat de locotenent-colonelul Ristea, de la 1 decembrie 19618. 

Gheorghe Ristea a fost menţinut în fruntea direcției regionale mai sus 
menţionate până la desființarea acestei structuri, în 1968, activitatea sa fiind apreciată 
unanim de organele de partid şi de conducerea ministerului. Se părea că poate confirma, 
în sfârșit, aşteptările avute fata de capacitatea sa de a executa ordinele si la comanda 
unei unități operative de primă importanţă, care avea de rezolvat sarcini dificile, mai ales 
datorită schimbării poziţiei conducerii P.M.R. in problema „naționaliștilor maghiari”. 
Pentru toate acestea, a fost răsplătit prin acordarea de prime în bani, decorarea cu 
diverse ordine si medalii şi avansarea în gradul de colonel, la „excepţional, de la 23 
august 19648. Odată cu reînființarea județelor şi constituirea inspectoratelor judeţene 
de Securitate, a fost numit şef al Inspectoratului Judetean de Securitate Bihor, începând 
cu data de 18 februarie 1968. Şi în această funcție a dovedit „preocupare pentru 
îndeplinirea sarcinilor de serviciu şi îmbunătățirea calității rețelei informative”, a fost 
apreciat de conducerea C.S.S., decorat şi premiat, împreună subordonații săi cu ocazia 
controalelor efectuate la unitate. Un semn suplimentar al aprecierii de care se bucura îl 
reprezintă şi trecerea sa în corpul generalilor, fiind avansat în gradul de general-maior de 
la 20 august 196985, 

Tuturor aprecierilor la adresa decoratului şef al Securităţii Judeţene Bihor li s-a 
pus capăt brusc in 1971, când a intervenit o surpriză neplăcută pentru conducerea 
CS.S.: „un grup de elemente dușmănoase” din judeţul Bihor a „răpit” un avion de pe 
aeroportul din Oradea, aflat sub vigilenta supraveghere a subordonatilor generalului 
Ristea, şi a reuşit să fugă din tara. Odată cu acest incident, Consiliul Securităţii Statului a 
descoperit dintr-o dată că Gheorghe Ristea nu era nici pe departe un şef de inspectorat 
plin de perspective şi foarte eficient, așa cum îl văzuseră până atunci, ci unul cu 
„deficienţe grave” în activitate, care nu-şi controlează subordonații și le tolerează 
lipsurile, nu pune în aplicare ordinele şi, în general, este singurul vinovat de incidentul 
petrecut, motiv pentru care a fost destituit şi mutat la conducerea Serviciului 1 
Informaţii Interne din Inspectoratul Judetean de Securitate Brasov®*. 

In cadrul acestei unităţi, generalul Ristea „s-a angajat cu hotărâre in muncă, 
reuşind să obţină rezultate bune şi foarte bune” şi, cu ajutorul evaluărilor elogioase 
alcătuite de generalul I. Bolintineanu, şeful său direct, a fost numit locţiitor al şefului 
Securității Brasov, de la 1 iunie 1972. Ulterior, s-a considerat că penitenta sa durase 
suficient, motiv pentru care, de la 1 mai 1974, a fost numit şef al Inspectoratului 
Judeţean Mureș al Ministerului de Interne, o funcţie chiar mai importantă decât cea din 
care a fost destituit anterior pentru incompetenta®’. Şi în acest post, generalul Ristea a 


83 Idem, fond MAI/DMRU, inv. nr. 7375, dosar nr. 33, nenumerotat: Ordinul M.A.I. nr. 
3236/01.12.1961. 

84 Idem, inv. nr. 7381, dosar nr. 17, nenumerotat: Ordinul M.A.I. nr. 2403/23.08.1964. 

85 Vezi http://www.cnsas.ro/documente/acte_normative/7349_002%20fila%20178-181.pdf, 
consultat la data de 06.10.2013. 

86 ACNSAS, fond Cadre, dosar personal Réstea Gheorghe, £. 78 — 79: Notarea de serviciu pe perioada 01 
iulie 1970 până la 30 noiembrie 1971, privind pe general maior Ristea Gheorghe. 

57 Ibidem, f£. 45 — 46: Referat de cadre privind activitatea general — maiorului Ristea Gheorghe, din 
10.01.1975, semnat de şeful Direcției Cadre şi Învăţământ, colonel Vasile Moise. 

primit calificative de „foarte bine” din partea conducerii ministerului în aproape toate 
evaluările anuale, motiv pentru care nu a avut probleme să se menţină la comanda 
inspectoratului până la trecerea în rezervă, efectuată prin Decretul prezidenţial nr. 
240/21.09.198388. 

Constantin I. Marin (n. 18.01.1928, comuna Căscioarele, raionul Crevedia, 
regiunea Bucuresti, fiul unui muncitor necalificat, studii — medii si cursul de 
perfecționare cu durata de un an, efectuat în URSS, profesia de bază — muncitor 
necalificat), sef al Directiei Regionale de Securitate Dobrogea în perioada 1962 — 1968. 

Provenit dintr-o familie de țărani săraci, Constantin Marin, după absolvirea a 
şapte clase elementare la şcoala din comuna natală, a lucrat o perioadă la „munca 
câmpului pe la diferiți chiaburi”8 din localitate, pentru ca, din septembrie 1943, să se 
angajeze în Bucureşti, la Uzina de Apă Grozăveşti. Aici a fost încadrat inițial ca 
muncitor necalificat, apoi ca ajutor instalator şi pontator®, continuând să lucreze in 
aceeaşi unitate până în 1948. In această perioadă, viitorul ofițer de Securitate şi-a însuşit 
meseria de instalator, fără a mai susține însă examenul de calificare, datorită intrării sale 
timpurii în rândul activiştilor de partid. 

Înscrierea lui Constantin Marin în P.C.R. s-a produs din octombrie 1945, după 
efectuarea unui scurt stagiu de membru al U.T.C., în cursul aceluiaşi an. Iniţial, viitorul 
ofiţer de Securitate a rămas angajat al Uzinei de Apă Grozăvești, îndeplinind, în acelaşi 
timp, diverse „sarcini de răspundere” pe linie de partid — membru în biroul organizației 
de bază şi secretar al acesteia, membru al comitetului de fabrică, responsabil cu tineretul 
etc. — care nu i-au adus beneficii materiale sau profesionale deosebite. Situaţia avea să se 
schimbe din septembrie 1948, când a fost „scos din producţie” şi trimis să urmeze 
şcoala medie de partid a organizației P.M.R. din Bucureşti, cu durata de trei luni, iar la 
finalizarea cursurilor — numit secretar pentru probleme administrative la U.T.M. 
Bucuresti — Sectorul 3 A Albastru. Promovarea sa în „munca politică” s-a dovedit însă 


88 Ibidem, f. 5: Fișă personală. Activitatea lui Gheorghe Ristea la Inspectoratul Judetean Mureş nu a 
fost însă ireproşabilă, desi au lipsit erori profesionale de genul celor care duseseră la înlăturarea 
sa din fruntea Securităţii Bihor. În 1975 a fost anchetat de organele de cadre ale Ministerului de 
Interne, datorită unei plângeri anonime adresate conducerii P.C.R. — cel mai probabil, un produs 
al vecinilor săi, activişti de partid de pe plan local — prin care ofițerul era reclamat pentru diverse 
abuzuri. Astfel, se pare că ofițerul dispusese — dacă tot era acum si șef al Miliției din judeţ — 
desființarea unei parcări aflate lângă locuinţa sa, pentru că era deranjat de zgomotul produs de 
masini şi înființase, în schimb, o trecere de pietoni numai pentru a putea ajunge mai uşor la locul 
de muncă. Ancheta efectuată a confirmat aspectele sesizate, rezultatul fiind atentionarea 
generalului Ristea de conducerea ministerului — vezi cbidem, £. 87 — 88: Raport cu rezultatul verificării 
semnalarilor privind pe seful Inspectoratului Judetean Mures, general-maior Ristea Gheorghe. 

8 Idem, fond MAI/DMRU, inv. nr. 7363, dosar nr. 35, f. 26: Referat de cadre privind pe căpitan 
Marin Constantin, din 13 decembrie 1955, semnat de şeful Serviciului 1 din Direcţia Cadre M.A.I., 
maior Roventa Grigore. 

% ANIC, fond CC al PCR, Secţia Cancelarie — Dosare Anexă, dosar nr.16/1961, f. 50: Referat de 
cadre privind pe Marin Constantin, din 28.12.1961, semnat de Nicolae Constantin, șef Sector in 
Secţia Cadre a C.C. al P.M.R., Negreanu Ion, instructor în Secţia Cadre a C.C. al P.M.R. si 
Titileanu Gheorghe, responsabil colectiv M.A.I. din Grupul de Instructori pentru Controlul 
Muncii de Partid în M.F.A. — M.A.I. 

timpurie, C. Marin fiind retrogradat la scurt timp în funcția de instructor şi mutat la 
organizația U.T.M. din Sectorul 3 B Albastru, datorită faptului că i s-ar fi „sustras din 
birou suma de 11 500 lei’®!. 

În ciuda începutului destul de puţin promiţător al carierei de activist de partid, 
originea socială şi profesia lui C. Marin îl recomandau pentru încadrarea în rândul recent 
constituitelor organe de represiune ale regimului, aflate în permanentă căutare de noi 
cadre. Din acest motiv, instructorul de partid lipsit de vigilenta din Bucuresti a fost 
considerat corespunzător pentru înscrierea, din septembrie 1949, la cursurile Şcolii de 
Ofiţeri M.A.I. din Oradea, de unde, în aprilie 1950, a fost transferat la instituția similară 
din Bucureşti. După finalizarea pregătirii sale ca ofiţer politic, în noiembrie 1950, a fost 
angajat, cu gradul de locotenent, la Direcţia Cadre din Direcţia Generală Politică a 
M.A.I. Aici, a fost numit instructor de cadre, apoi ajutor de șef birou, pentru ca, din 
septembrie 1952, să fie transferat la Direcţia Secretariat a Ministerului Securității 
Statului, în funcția de locţiitor al șefului de cabinet al ministrului ”?. 

În noua funcţie deţinută, aflat în imediata apropiere a conducerii organelor 
române de represiune, ofițerul reuşeşte să se facă repede remarcat, astfel încât este 
promovat în funcție — fiind desemnat şef de cabinet al lui Alexandru Drăghici, din iunie 
1953% — şi avansat succesiv in grad: locotenent major, de la 1 martie 195394 şi căpitan — 
de la 15 aprilie 1954%. Elocventă pentru aprecierea de care se bucura C. Marin este 
caracterizarea acestuia de către şeful Direcției Secretariat de atunci, maiorul Vasile 
Crăciunoiu, întocmită cu ocazia propunerii pentru avansarea în gradul de căpitan: 

„Locotenent major Marin Constantin s-a dovedit a fi un tovarăș priceput, 
energic si foarte conştiincios în munca pe care o duce la cabinet. În munca pe care o 
are, este un exemplu de felul cum înţelege să îndeplinească toate problemele de care 
tov. Ministru are nevoie. Mânuirea documentelor ce trece prin cabinet este organizată in 
aşa fel încât nu se pierde, a organizat evidenţa lor, este expeditiv, disciplinat şi un bun 
executant. 

Partea negativă a tov. lt.maj. Marin Constantin este că nu studiază sau studiază 
foarte puţin. Până în prezent, sub pretext că este reţinut, nu a fost la nici un seminar. 

În concluzie, pentru cele arătate mai sus, precum şi faptul că însuși funcția cere 
să aibă un grad mai mare, propun să fie avansat la gradul de capitan’. 


91 Thidem. 

°2 ACNSAS, fond MAI/DMRU, inv. nr. 7363, dosar nr. 35, f. 27: Referat ... din 13 decembrie 
1955. 

% Idem, inv. nr 7358, dosar nr. 63, nenumerotat: Ordinul M.S.S. nr.1335/15.06.1953 

% Idem, dosar nr. 32, nenumerotat, Ordinul M.S.S. nr. 212/01.03.1953. 

% Idem, inv. nr 7360, dosar nr. 54 Ordinul M.A.I. nr.2211/15.04.1954 — în acest caz, se pare că 
este vorba de o avansare în grad la „excepţional”, având în vedere faptul că trecuse un termen de 
doar un an de la dobândirea gradului de locotenent major. 

9% Vezi ibidem — caracterizare anexată ordinului ministrului amintit mai sus. Am preferat să redau 
textul în forma în care acesta apărea în original, fără a mai puncta sau îndrepta diversele erori de 
ortografie sau exprimare ale şefului Direcţiei Secretariat de atunci, care, aşa cum se poate 
observa, nu resimțea nici el nevoia să „studieze” — desi, cel mai probabil, se referea la studierea 
„literaturii de partid”. 

Dincolo de aprecierile de mai sus ale şefului său direct, cert este apropierea, 
prin natura funcţiei pe care o îndeplinea, de conducătorul organelor de represiune avea 
să se dovedească fasta carierei inițiale a lui C. Marin. Astfel, dupa ce şeful său direct, 
lt.col. Crăciunoiu, a fost promovat în funcţia de locţiitor al comandantului Direcţiei 
Politice M.A.I., locul său a fost preluat de căpitanul Marin, numit şef cu delegaţie al 
Direcţiei Secretariat de la 1 iunie 1954”. La 1 ianuarie 1955 a fost din nou avansat în 
grad, ofițerul reuşind performanţa, rară chiar şi pe atunci, de a avansa de la gradul de 
locotenent la cel de maior in mai putin de doi ani%. 

Situarea în imediata proximitate a lui Alexandru Drăghici nu era însă de natura 
să aducă numai avantaje, după cum avea să constate proaspătul maior Marin la scurt 
timp după ultima sa avansare. Factorul care a contribuit la intrarea carierei sale 
profesionale într-o perioadă de declin l-a reprezentat introducerea de către ofițer a unei 
acțiuni de divorţ, în cursul anului 1955, însoţită de „comportări nejuste atât fata de soție 
cât şi în fața Justiţiei” ale acestuia. Ceea ce era poate tolerabil pentru un şef de 
compartiment dintr-o poziție mai îndepărtată de conducerea M.A.I., a fost privit ca 
inacceptabil pentru şeful Direcţiei Secretariat, mai ales avându-se în vedere atitudinea 
refractară a acestuia fata de indicaţiile date, de a-şi rezolva mai discret problemele 
personale: 

„Deşi i s-au dat sfaturi atât pe linie profesională cât şi pe linie de partid, din 
cauza îngâmfării şi încăpățânării lui, a respins acest sprijin, argumentând că în 
chestiunile lui personale nimeni nu are dreptul să se amestece. În acest fel, singur şi-a 
complicat situaţia familială, care prin amploarea căpătată a dus la compromiterea sa”. 

Consecințele manifestării unei asemenea atitudini din partea unui ofițer de 
Securitate au fost drastice pentru cel în cauză. La 1 august 1955, i s-a retras delegația de 
şef al Direcţiei Secretariat a M.A.I., a fost retrogradat în gradul de căpitan si mutat la 
Direcţia a IV-a Contrasabotaj a ministerului, în funcţia de şef birou!W. Perioada de 
dizgrație nu a durat însă foarte mult, astfel încât, la 1 ianuarie 1956, după numirea 
şefului Serviciului 2 Industria Grea, Fănel Lazarovici, în funcţia de locţiitor al şefului 
Direcţiei a IV-a, ofiţerii de cadre ai ministerului l-au considerat pe căpitanul Marin drept 
„fiind cel mai indicat a fi promovat în funcția de şef al Serviciului 2 din Direcţia a IV-a”, 
avându-se în vedere faptul că „este un tovarăş cu perspective de creştere în muncă” 101, 
Această opinie — însușită de conducerea ministerului!%2 — era întărită de cea exprimată 
de maiorul Lazarovici, care susținea, într-o caracterizare întocmită cu prilejul respectiv: 

„De la început, tovarășul s-a încadrat în muncă, a dovedit interes si 
preocupare pentru însușirea muncii informative si pentru documentarea sa asupra 
problemelor deservite de biroul pe care-l conduce. În muncă, tov. cpt. Marin a rezolvat 
lucrările încredințate la timp şi în bune condițiuni, a dovedit maturitate în analizarea 


9 Idem, inv. nr 7360, dosar nr. 60, nenumerotat: Ordinul M.A.I. nr. 2888/01.06.1954. 

9% Vezi idem, inv. nt 7362, dosar nr. 42, nenumerotat: Ordinul M.A.I. nr. 1080/01.01.1955. 

% Idem, inv. nr. 7363, dosar nr. 35, f. 27: Referat... din 13 decembrie 1955. 

1% Tdem, inv. nr. 7362, dosar nr. 65, nenumerotat: Ordinul M.A.I. nr. 3314/01.08.1955. 

101 Idem, fond MAI/DMRU, inv. nr. 7363, dosar nr. 35, f. 28: Referat ... din 13 decembrie 1955. 
102 A fost numit şef al Serviciului 2 al Direcţiei a IV-a prin Ordinul M.A.I. nr. 1007/01.01.1956 — 
vezi ibidem, f. 24. 

problemelor, seriozitate şi simţ de răspundere. Datorită muncii concrete cu oamenii, a 
căpătat încrederea acestora, care, desi nou în munca informativă, fi solicită ajutorul in 
rezolvarea diferitelor sarcini. În biroul încredințat spre conducere, a imprimat disciplină 
si dragoste fata de munca de Securitate. Cu ajutorul său, în ultimul timp biroul a reuşit 
să facă un număr de recrutări de informatori calificați. Tov. cpt. Marin Constantin a 
dovedit interes în asimilarea cunoştinţelor necesare muncii, luând parte la toate 
operațiile privind crearea de agentură. 

Faţă de calitățile personale ce le are tov. cpt. Marin Constantin, fiind un 
element inteligent, hotărât, capabil si modul just cum priveşte munca — perspectivele ce 
le are — propun numirea tov. cpt. Marin Constantin în funcţia de şef de serviciu” 103, 

Cum ar fi putut manifesta, în mai puţin de şase luni, atât de multe calități în 
activitatea informativă ofiţerul în cauză este greu de înţeles, dar, cel mai probabil, 
promovarea sa era dorită chiar la nivelul conducerii Securităţii, indiferent de experienţa 
sa!04, La începutul anului următor i-a fost redat gradul de maior!%5, fiind trimis apoi să 
urmeze cursul de perfecţionare în activitatea informativă cu durata de un an, desfăşurat 
în Uniunea Sovietică. După revenirea în tara, a fost reinstalat la conducerea aceluiași 
serviciu din cadrul Direcţiei a IV-a a Securităţii, fiind apreciat ulterior drept „un ofiţer 
capabil, perseverent, bine pregătit politic si profesional”10%6. Pe lângă rezultatele obținute 
pe plan profesional, ofițerul s-a remarcat şi prin reușita sa de a absolvi studiile medii, cu 
examen de bacalaureat, el urmând ulterior şi cursurile Universităţii serale de marxism — 
leninism, iar toate cele de mai sus au reprezentat un bun motiv pentru conducerea 
M.A.I. de a-l recompensa pe maiorul Marin cu mai multe decoraţii, a-l avansa la gradul 
de locotenent-colonel — la 23 august 196110 - dar şi de a-l lua în calcul pentru numirea 
într-o funcție de o mai mare importanță. 

Prilejul pentru promovarea lui Constantin Marin l-a constituit eliberarea 
postului de șef al Regionalei de Securitate Dobrogea, în 1961, în urma transferului 
colonelului Bolintineanu la Brasov. Cum lt.col. Marin era inclus de mai multă vreme în 
rezerva de cadre pentru o funcţie de conducere de acest nivel, propunerea sa a fost 
supusă aprobării Secţiei Cadre şi Secretariatului C.C. al P.M.R. în decembrie 1961, 
pentru ca, în urma primirii avizelor necesare, să fie instalat la comanda direcției 
respective de la 1 ianuarie 1962108, 

În noua funcţie, C. Marin a părut să întrunească multă vreme aprecierile 
conducerii ministerului, aceasta atât în perioada cat Al. Drăghici a deţinut postul de 
ministru, cât şi ulterior. În evaluările periodice, era apreciat ca un director de regională 
care reuşea „să stăpânească în bune condițiuni problemele”, organiza si coordona in 


95 Ibidem, f. 29: Caracterizare, din 12.12.1955, semnată de maiorul Lazarovici Fanel. 

04 De altfel, nici maiorul Lazarovici nu era foarte convins de caracterizarea făcută subalternului 
său, acesta adăugând, la finalul acesteia, faptul că „tovarăşul încă nu stăpâneşte munca 
informativă şi nu este suficient de dinamic” — vezi ibidem. 

05 Vezi idem, inv. nr 7366, dosar nr. 13, nenumerotat: Ordinul M.A.I. nr. 1054/01.01.1957. 

% ANIC, fond CC al PCR, Secţia Cancelarie — Dosare Anexă, dosar nr. 16/1961, f. 50: Referat 
.., din 28.12.1961. 

9 ACNSAS, fond MAI/DMRU, inv. nr 7375, dosar nr. 23, nenumerotat: Ordinul M.A.I. nr. 
2234/23.08.1961. 

08 Idem, inv. nr 7377, dosar nr. 14, nenumerotat: Ordinul MAI nr. K/3536/01.01.1962. 

mod corespunzător compartimentele din subordine si contribuise la „determinarea 
aparatului din subordine să desfăşoare o activitate ofensivă, la îmbunătăţirea muncii cu 
informatorii şi la clarificarea multor actiuni’!. Nu se poate preciza cat de justificate 
erau aceste aprecieri, însă subordonații săi măcar nu au ieşit în evidență prin abateri 
foarte grave sau eşecuri informative importante, în timp ce noul conducător al 
Regionalei de Securitate Dobrogea a îndeplinit toate exigenţele referitoare la nivelul de 
studii absolvite — a urmat şi absolvit, după 1962, cursurile facultății de Drept, cu examen 
de stat — nu s-a remarcat prin acte de indisciplină sau printr-o comportare 
necorespunzatoare în viata familială şi a menţinut un control ferm asupra subalternilor. 
Din toate aceste motive, a fost recompensat cu mai multe ordine şi decoraţii, premiat cu 
sume importante de bani şi avansat la gradul de colonel la ,,exceptional”, la 23 august 
1964110, 

Imaginea pozitivă pe care a ştiut să şi-o creeze şeful D.R.M.A.I. Dobrogea a 
fost însă modificată substanţial la începutul anului 1968, într-un context cum nu se 
poate mai nepotrivit pentru acesta, date fiind schimbările organizatorice ce se 
preconizau pe atunci la nivelul aparatului de Securitate si a naturii foarte delicate a 
abaterilor care i se imputau. Astfel, în urma unor reclamaţii la adresa sa si a controalelor 
efectuate la Regionala de Securitate Dobrogea, s-a stabilit faptul că şeful unității „nu a 
informat Biroul fostului Comitet regional de partid cu problemele muncii de Securitate” 
si „manifesta tendința de respingere a sprijinului acordat de organele superioare — de 
subapreciere a acestora, îngâmfare, atitudine ironică şi jignitoare in munca cu 
oamenii”111. A fost acuzat si de săvârşirea unor „abuzuri” — cel mai probabil, legate de 
utilizarea fără drept a bunurilor unităţii — astfel încât, la constituirea inspectoratelor 
judeţene de Securitate, colonelul Marin nu a mai fost propus în funcţia de şef al 
Inspectoratului Judeţean de Securitate Constanţa, ci repartizat la conducerea altei unități 
judeţene. Ceea ce a urmat, a fost neașteptat şi pentru conducerea nou creatului Consiliu 
al Securităţii Statului, după cum se relata într-un referat de cadre ulterior: 

„Deşi, cu prilejul înființării inspectoratelor de Securitate, col. Marin Constantin 
urma să fie numit inspector şef la Tulcea, datorită faptului că nu a reuşit să-şi analizeze 
temeinic lipsurile, ci din contră, s-a dovedit a fi o fire slabă, izbucnind în plâns, s-a 
revenit asupra numirii sale si, la 29 februarie 1968, a fost trecut în rezervă” 112, 

Imaginea șefului unei regionale de Securitate izbucnind în plâns datorită 
retrogradării într-o funcție de mai mică importanţă trebuie să fi creat o impresie penibilă 
si multă iritare la nivelul conducerii C.S.S., dacă avem in vedere faptul că, initial, 


109 Tdem, inv. nr 7397, dosar nr. 5, nenumerotat: Referat de cadre din 30.03.1971, alcătuit de 
Secţia Personal şi Învăţământ a Inspectoratului de Securitate al Municipiului Bucureşti, semnat 
de adjunctul şefului Inspectoratului, col. Iancu Constantin, anexat ordinului ministrului de 
Interne nr. 2662/31.08.1972. 

110 Ibidem. Această avansare nu i-a fost acordată pentru meritele sale excepționale. Cum se 
aniversau 20 de ani de la 23 august 1944, au fost avansați cu acest prilej, la fel de exceptional, 
mare parte din şefii de direcţii regionale si centrale de Securitate, locţiitorii acestora, şefii de 
servicii etc. — vezi idem, inv. nr 7381, dosar nr. 17, nenumerotat: Ordinul M.A.I. nr. 
2403/23.08.1964. 

111 Idem, inv. nr 7397, dosar nr. 5, nenumerotat: Referat de cadre din 30.03.1971. 

112 Thidem. 

colonelul Marin a fost trecut în rezervă doar cu ajutor unic la ieşirea din rândul cadrelor 
active, fără a i se întocmi formele de pensionare obişnuite pentru cei scoşi din rândurile 
Securităţii în acel an. Abia ulterior s-a revenit si Constantin Marin a fost pensionat la 
înaintata vârstă de 40 de ani!. 

Cariera în Securitate a colonelului Marin nu s-a încheiat însă în februarie 1968. 
În cursul aceluiași an, la 23 noiembrie, a fost rechemat în rândul cadrelor active, în 
funcția de locţiitor şef serviciu operativ în statul ofițerilor detaşaţi, urmând să-şi 
desfăşoare activitatea la Inspectoratul de Securitate al Municipiului Bucureşti!1+. Măsura 
adoptată nu a fost motivată de abilităţile profesionale deosebite ale fostului ofițer, care 
s-ar fi dovedit de neînlocuit, ci a avut rațiuni de ordin financiar. Astfel, C. Marin intrase, 
după aprobarea pensionării sale, în martie 1968, în clubul select al foştilor ofițeri de 
Securitate cu o pensie mai mare de 4000 de lei, sumă uneori superioară salariului 
anterior trecerii în rezervă. Aceasta s-a datorat prevederilor generoase ale Decretului 
Consiliului de Stat nr. 141/1967, aplicate majorităţii ofiţerilor de Securitate trecuţi in 
rezervă în 1968. Ulterior, însă, conducerea P.C.R. a considerat exagerate unele dintre 
pensiile primite de cei în cauză, astfel încât a fost emis un nou decret — nr. 971/1968 — 
care a dat dreptul conducerii C.S.S. să-i recheme în activitate pe unii dintre proaspetii 
pensionari, să-i menţină în activitate câteva luni şi să-i pensioneze ulterior cu un venit 
lunar mult inferior celui inițial !15, 

Indiferent de motivațiile care au stat la baza rechemării sale în activitate, 
colonelul Marin pare să fi căutat, de la bun început, să se dovedească util si să-și 
permanentizeze situaţia. A şi reuşit, de altfel, fiind menţinut în activitate o perioadă mai 
îndelungată decât aproape toți ceilalți rechemati in 1968, cu excepţia lui Gheorghe 
Enoiu, în funcția de locţiitor al șefului serviciului de contrainformaţii economice al 
Inspectoratului de Securitate Bucureşti. Activitatea sa a fost apreciată de conducerea 
inspectoratului, care l-a remarcat pentru că „depune interes şi munceşte cu perseverență 
pentru rezolvarea sarcinilor, ate spirit organizatoric, experiență, competență 
profesională şi reuşeşte să mobilizeze subordonații pentru executarea în bune condițiuni 
a ordinelor şi sarcinilor profesionale”116. De asemenea, până în 1971, C. Marin a 
absolvit cursul de pregătire a cadrelor de conducere ale Securităţii de la Bran, era 
„atestat pentru cercetare penală şi tehnică operativă, întocmeşte acte de urmărire penală 


113 Vezi idem, inv. nr 7388, dosar nr. 4, nenumerotat: Ordinul Preşedintelui C.S.S. nr. 
1633/29.02.1968 si idem, dosar nr. 6, nenumerotat: Ordinul Preşedintelui C.S.S. nr. 
1866/15.03.1968. 

114 Tdem, dosar nr. 22, nenumerotat: Ordinul Preşedintelui CSS nr. 3456/23.11.1968. 

115 Vezi ¿bidem, raportul financiar anexat ordinului de mai sus. De menţionat că în aceeaşi situaţie 
precum Constantin Marin s-au mai aflat atunci alți 20 de ofițeri de Securitate, dintre care 
amintim: Gheorghe Enoiu, Gheorghe Zodian, Gheorghe Crăciun, Andrei Gluvacov etc. 
Intenţiile conducerii C.S.S. la rechemarea acestora în activitate reies destul de limpede din 
rapoarte financiare precum cel amintit mai sus, legat de cazul lui C. Marin, dar exprimarea lor 
expresă poate fi regăsită într-o notă întocmită de şeful Direcţiei Cadre a C.S.S., colonelul Vasile 
Achimescu, din 24 octombrie 1969, anexată ordinului preşedintelui CSS nr. 2137/31.10.1969 — 
vezi idem, inv. nr. 7391, dosar nr. 11, nenumerotat. 

116 Vezi idem, inv. nr 7397, dosar nr. 5, nenumerotat: Referat de cadre din 30.03.1971, anexat 
ordinului ministrului de Interne nr. 2662/31.08.1972. 

si foloseşte în condițiuni bune tehnica din dotarea unităţii”, conducea activitatea 
informativă in problema ,,Soimii” a inspectoratului — de prevenire a deturnărilor de 
aeronave — având semnalate ca singure deficiențe manifestările de „orgoliu, rigiditate şi 
lipsă de tact în relațiile cu subordonații” 117. 

Dacă avem în vedere aprecierile de mai sus, s-ar părea că ofițerul nu încerca 
numai să dejoace planurile inițiale ale Direcţiei Cadre C.S.S., de a reduce cuantumul 
pensiei acordate!!®, ci se pregătea pentru o nouă ascensiune în rândul organelor de 
Securitate. Dacă aceasta i-a fost dorința, ea şi-a găsit împlinirea prin promovarea sa ca 
şef al Serviciului 2/B din cadrul I.S.M.B., care avea ca obiectiv contrainformatiile 
economice în industria uşoară, alimentară, locală etc. de pe raza municipiului 
București 119. 

Deşi în referatul prin care se propunea promovarea sa se menţiona că beneficia 
şi de o stare bună de sănătate, imediat ulterior ofițerul a intrat într-un concediu medical 
prelungit, care a totalizat 240 de zile până în iulie 1972. A fost menţinut însă în funcție 
si după reunificarea C.S.S. şi M.A.L, în cadrul nou înființatului Inspectorat al 
Municipiului Bucureşti al Ministerului de Interne, iar trecerea sa în rezervă a survenit 
abia la data de 31 august 197212. Cu această ocazie, fostul şef al Regionalei de 
Securitate Dobrogea a fost şi pensionat, de data aceasta în condiţiile dorite de el şi fără a 
mai fi amenințat de vreo rechemare în activitate sau de reducerea indemnizaţiei. 


Marin I. Iorga (n. 04.11.1929, în Brăila, naționalitatea — română, fiul unui 
ospătar, studii — liceul cu examen de bacalaureat, profesia de bază — strungar), şef al 
Directiei Regionale M.A.I. Galati în perioada 1963 — 1968. 

Marin lorga, după finalizarea a şapte clase elementare, în 1943, s-a angajat 
ucenic strungar la Societatea Română de Navigaţie Brăila, urmând, în același timp, şi 
cursul de patru ani al Şcolii Medii Tehnice Siderurgice din acelaşi oraş. După absolvirea 
şcolii, calificându-se în meseria de strungar în fier, a continuat să lucreze la aceeași 
societate până în 1951, fiind promovat între timp, din 1950, desenator tehnic al 
Serviciului Studii şi Proiecte!2l. 

Cum din această perioadă era cunoscut drept „un tovarăș cu comportari 
frumoase” şi unul dintre „cei mai buni ucenici”, care se străduia în „asimilarea 
cunoştinţelor practice şi teoretice”, s-a căutat atragerea sa în cadrul diverselor 
„organizații de masă” ale P.C.R., fiind încadrat inițial în organizaţia Tineretului 
Progresist din Brăila, în 1945, pentru ca, în cursul aceluiaşi an, să fie primit în rândurile 


117 Thidem. 

118 Această motivaţie trebuie să fi fost avută în vedere cu siguranţă de către ofițer, dat fiind faptul 
că, potrivit planurilor iniţiale ale Direcţiei Cadre, cu cat cel rechemat în rândul cadrelor active era 
păstrat mai putin în activitate, cu atât îi scădea si pensia. Şi aici este vorba de diferente 
substanţiale în privința sumelor primite, care puteau ajunge la peste 2000 lei lunar. 

119 Idem, inv. nr 7395, dosar nr. 17, nenumerotat: Ordinul Vicepresedintelui C.S.S., Constantin 
Stoica, nr. 3742/01.04.1971. 

120 Idem, inv. nr 7397, dosar nr. 5, nenumerotat: Ordinul M.I. nr. 2662/31.08.1972. 

121 Idem, inv. nr. 7370, dosar nr. 18, nenumerotat: Referat de cadre privind pe căpitanul Iorga [loan] 
Marin, din 18.12.1958, semnat de şeful Secţiei Cadre a D.R.M.A.I. Galati, lt.maj. Aurel Bobe si 
şeful D.R.M.A.I. Galati, col. Eugen Vistig, anexat Ordinului M.A.I. nr. 1103/01.02.1959. 

U.T.C. A fost ales ulterior secretar al organizației de bază a Uniunii de la nivelul 
Societăţii de Navigaţie Brăila, îndeplinind această calitate până la angajarea sa în 
Securitate. 

Încadrarea în structurile D.G.S.S. a lui M. Iorga a survenit la 20 martie 1951, 
când a fost angajat ca funcționar operativ la Direcţia Regională de Securitate Galaţi, cu 
gradul de plutonier!22. În perioada următoare, şi-a desfășurat activitatea în cadrul 
Serviciului 2 Contrasabotaj, având însă unele dificultăți în a se adapta specificului 
activităților informativ-opetrative, deoarece „a manifestat o oarecare neîncredere in 
forţele sale, precum şi o oarecare teamă fata de sarcinile muncii de Securitate”. Cu toate 
acestea, „fiind ajutat la timp de către conducerea profesională” (eventual prin 
intermediul aplicării unor sancțiuni) „a lichidat în întregime cu aceste lipsuri, începând 
să lucreze mult mai activ si să obțină rezultate”!%. Schimbarea de atitudine a 
proaspătului angajat al Securităţii ar fi stat şi la originea intrării sale în corpul ofițerilor, 
odată cu avansarea în gradul de sublocotenent, la 30 august 195112 - cel putin aceasta 
era aprecierea conducerii Regionalei Galaţi din 1958 - dar realitatea este că avansarea lui 
a făcut parte dintr-un proces generalizat de trecere în corpul ofițerilor a lucrătorilor 
operativi ai aparatului de represiune de atunci. La începutul anului 1952, „analizându-se 
capacitatea sa de muncă, precum şi perspectivele acestui tovarăș”, M. Iorga a fost numit 
în prima sa funcție de conducere, cea de şef al Biroului Secretariat din Direcţia 
Regională Galati a D.G.S.S. 

Odată cu promovarea sa, sublocotenentul Iorga s-ar fi „edificat de la început 
asupra specificului muncii şi a tuturor problemelor ce cuprinde acest compartiment”, „i- 
a sprijinit in mod efectiv pe tovarășii din subordine” şi „a avut o atitudine 
corespunzătoare”, motive pentru care a fost avansat la ,,exceptional” în gradul de 
locotenent — la 15 iulie 1953 — şi primit în rândul candidaţilor de partid. Ascensiunea 
profesională a ofițerului a continuat în anul următor, când a beneficiat de o nouă 
avansare in grad la „excepțional? — locotenent major de la 15 august 195413 - fiind 
promovat totodată la comanda unui compartiment operativ al direcţiei — Serviciul 4 
Contrasabotaj. 

Numit la conducerea sectorului în cadrul căruia lucrase și la angajarea sa în 
Securitate din 1951, Marin Iorga pare să fi întâmpinat aceleaşi dificultăți inițiale. Astfel, 
în 1958, conducerea Regionalei de Securitate Galati remarca faptul că ofiţerul s-ar fi 
„descurcat mai anevoios în rezolvarea practică a unor probleme”, însă, „datorită voinței 
sale” şi, din nou, a „ajutorului primit din partea conducerii”, a reuşit să depăşească 
greutăţile şi să „depisteze unele elemente care desfăşurau activitate contrarevolutionara 
şi constituiau o piedică în îndeplinirea normală a planului de stat”. Mai mult decât atât, 


122 Idem, inv. nr 7506, dosar nr. 5, f. 221: Decizia Directorului General D.G.S.S. nr. 
506450/07.04.1951. 

123 Idem, inv. nr. 7370, dosar nr. 18, nenumerotat: Referat de cadre privind ..., din 18.12.1958, 
anexat Ordinului M.A.I. nr. 1103/01.02.1959. 

124 Idem, inv. nr 7506, dosar nr. 2, nenumerotat: Decizia directorului general D.G.S.S. nr. 
981/30.08.1951 

125 Idem, inv. nr 7360, dosar nr. 67, nenumerotat: Ordinul M.A.I. nr. 3562/15.08.1954 

în anii următori, pare să se fi transformat într-un adevărat model de eficiență şi 
competenţă profesională printre şefii compartimentelor operative din direcție: 

„Ofiţerul, personal, conduce unele acțiuni informative din cadrul oraşului 
Galaţi şi care urmează a fi definitivate într-un scurt timp. De asemenea, participă cu 
majoritatea ofițerilor din serviciu la întâlnirile efectuate cu agentura, trasând sarcini 
concrete si precise acestora, întărind prestigiul şi autoritatea lucrătorului operativ. 
Sprijinul ofițerului nu se rezumă numai la aspectele enumerate mai sus, ci, în cele mai 
frecvente cazuri, ia parte la reactivizări (sic), recrutări mai grele, recrutări de case etc., 
fapt ce a făcut să-și capete încrederea tovarășilor din subordine. În munca profesională, 
a dat dovadă de bună orientare, spirit de inițiativă şi destul de capabil să organizeze 
desfăşurarea întregii munci din cadrul Secţiei pe care în prezent o conduce. Personal s-a 
ocupat de creşterea cadrelor din subordine, fapt ce a făcut ca, din cadrul Secţiei a IV-a 
să fie luaţi şi promovați o serie de tovarăşi în diverse munci de răspundere” 1%, 

Cu alte cuvinte, deşi învăţa mai greu, datorită perseverentei sale ofițerul reusea 
să se adapteze cerințelor funcțiilor îndeplinite, ajungând în final să întrunească toate 
calitățile cerute de conducerea Securităţii unui șef de compartiment operativ ideal. Cel 
puţin aceasta era imaginea oferită asupra sa la finalul anului 1958, când se dorea 
numirea sa la comanda Serviciului Raional de Securitate Brăila, desi este foarte probabil 
ca toate cele de mai sus să reprezinte exagerarile obişnuite din referatele de cadre 
întocmite cu asemenea ocazii. Dincolo de acestea, ofiţerul întrunea în mod cert 
aprecierile conducerii organelor de Securitate şi de partid din regiune, astfel încât a fost 
avansat în gradul de căpitan — la 1 august 195712 - si primit în rândul membrilor 
P.M.R., încă din 1954. Cum buna pregătire ideologică era o condiție mai mult decât 
necesară pentru o viitoare ascensiune profesională, M. Iorga a absolvit, în 1956, 
Universitatea Serală de Marxism-Leninism de pe lângă Comitetul Regional P.M.R. 
Galaţi, la aceasta adăugându-se şi preocuparea afişată pentru pregătirea sa culturală, 
manifestată prin înscrierea la cursul seral de instruire în domeniul „construcțiilor de 
stat”, organizat pentru cadrele locale de conducere ale Securității. 

Toate cele de mai sus l-au încredințat pe colonelul Eugen Vistig, şeful 
Regionalei de Securitate Galaţi din 1958, de faptul că ofițerul „poate conduce un 
colectiv mult mai mare decât Secţia a IV-a”!%, fiind un „tovarăş capabil, serios, 
disciplinat, cu spirit de inițiativă şi organizare a muncii, capabil să se descurce în munca 
de Securitate”, astfel încât, atunci când a fost destituit din funcție şeful Serviciului 
Raional de Securitate Brăila, l-a propus drept înlocuitor pe căpitanul lorga, ce ar fi 
corespuns „din toate punctele de vedere”. Propunerea a fost acceptată, iar M. Iorga a 
luat în primire noua sa funcţie de la 1 februarie 1959. Şi în această poziţie, ofițerul a 
câștigat aprecierea Biroului Comitetului Regional P.M.R. Galati si a şefilor ierarhici, 
fiind considerat drept „un tovarăş bine pregătit politic şi profesional”, care „conduce cu 


126 Idem, inv. nr. 7370, dosar nr. 18, nenumerotat: Referat de cadre..., din 18.12.1958, anexat 
Ordinului M.A.I. nr. 1103/01.02.1959. 

127 Idem, inv. nr 7366, dosar nr. 28, nenumerotat: Ordinul M.A.I. nr. 2632/01.08.1957. 

128 Eventual, putea chiar să-l înlocuiască pe colonelul Vistig la conducerea Regionalei Galati — 
vezi idem, inv. nr. 7370, dosar nr. 18, nenumerotat: Referat de cadre ..., anexat Ordinului M.A.I. 
nr. 1103/01.02.1959. 

competență activitatea” serviciului și se remarca si prin calități personale precum 
„capabil, modest, cu experiență in muncă şi autoritate în fata subalternilor”!%. A reuşit, 
de asemenea, să se conformeze ordinelor conducerii ministerului privind absolvirea 
studiilor medii şi a fost „ales” membru al Comitetului Orășenesc P.M.R. Brăila până în 
1960, iar ulterior — membru supleant al Biroului aceluiași comitet. Pentru meritele sale 
profesionale, a fost şi avansat in grad — maior, de la 23 august 19621% - si, cel mai 
probabil, era avut în vedere pentru încredințarea unei funcții de o mai mare importanţă. 

Promovarea a venit însă mai devreme decât era prevăzut, şi aceasta s-a datorat 
vidului de putere apărut la vârful Direcţiei Regionale de Securitate Galaţi la finalul 
anului 1962, când s-a constatat faptul că E. Vistig şi loctiitorul sau scăpaseră cu totul din 
mână conducerea unităţii, în timp ce şefii compartimentelor operative subordonate s-au 
compromis datorită metodelor „nepartinice” prin care au încercat să preia controlul 
direcţiei!5!, Deşi numele maiorului Iorga a fost menţionat — si nu în mod favorabil — în 
cadrul şedinţei desfăşurate in fata lui Al. Drăghici in octombrie 1962, când au fost 
dezvăluite problemele existente la conducerea unității !%, totuşi gradul de compromitere 
a acestuia în scandalul izbucnit la nivel local a fost destul de redus. Cum, cel mai 
probabil, s-a intenţionat promovarea în fruntea regionalei a unuia dintre ofițerii locali, 
şeful Serviciului Raional de Securitate Brăila a părut singura opțiune acceptabilă în acest 
sens, motiv pentru care, de la 15 februarie 1963, maiorul Marin lorga a fost instalat in 
funcţia de şef al unității 133. 

Numirea la comanda unei regionale de Securitate a unui fost şef de raion a 
reprezentat o surpriză de proporţii pentru foştii colegi, dintre care multi se considerau 
mai bine pozitionati pentru o asemenea demnitate!54. Acesta a fost motivul pentru care, 
initial, maiorul Iorga a avut unele dificultăți în a-şi impune autoritatea în fata altor şefi 
de compartimente operative subordonați. A beneficiat, însă, de susținerea deplină a 
conducerii ministerului, care i-a destituit pentru început pe toţi şefii de servicii implicați 


2 ANIC, fond CC al PCR, Secţia Cancelarie — Dosare Anexă, dosar nr. 92/1963, vol. 1, f. 29: 
Referat de cadre privind pe Iorga Marin, din 12 decembrie 1962, semnat de şeful Secţiei Cadre a C.C. 
al P.M.R., C. Onescu, Nicolae Constantin, şef sector în Secţia Cadre a C.C. al P.C.R. ş.a. 

3 ACNSAS, fond MAI/DMRU, inv. nr. 7377, dosar nr. 26, nenumerotat, Ordinul M.A.I. nr. 
K/4793/23.08.1962. 

31 Referitor la aceasta problema, vezi si N. Ionita, Fise biografice ale șefilor direcțiilor regionale de 
Securitate de la sfârșitul anilor 50, in Caietele CNSAS, nt. 1 (5)/2010, p. 37 — 38, nota 90. 

32 Vezi ACNSAS, fond Documentar, dosar nr. 13239, f. 14 şi 74: Stenograma ședinței de analiză 
ținute în ziua de 11 octombrie 1962 la Galati, în care a fost analizată activitatea acestei direcții regionale 
MAL 

3 Idem, fond MAI/DMRU, inv. nr 7379, dosar nr. 15, nenumerotat: Ordinul M.A.I. nr. 
1184/15.02.1963 

34 Este, de altfel, singurul caz în care poate fi atestată o asemenea promovare. Mai pot fi 
întâlnite situaţii în care diverşi şefi de raioane de Securitate au fost promovați loctiitori la 
comanda direcțiilor regionale pentru operativ, dar ascensiunea lui Marin Iorga era neobişnuită, 
Chiar şi pentru standardele perioadei. A existat, de altfel, o anumită nehotărâre în privința numirii 
sale si la nivelul conducerii ministerului — sau, cel putin, în Direcţia Cadre — o dovadă în acest 
sens fiind faptul că o altă versiune a ordinului mai sus amintit prevedea numirea maiorului lorga 
doar în funcţia de locţiitor al şefului D.R.M.A.I. Galati pentru operativ — vezi zbidem. 

în tentativa de subminare a autorităţii fostului comandant al regionalei, dar s-a dovedit a 
nu fi suficient. În continuare, M. Iorga a avut probleme datorate insubordonării 
loctiitorului său, maiorul Aurel Bobe, care refuza să-i execute ordinele!%, apoi şefului 
Secţiei Cadre, ce manifesta o atitudine asemănătoare!%. Practic, pentru o perioadă, s-ar 
putea spune că doar colonelul Vistig, fostul şef al direcţiei, a fost mulţumit cu poziția 
deţinută, în urma schimbărilor intervenite în 1963. Sprijinul ferm de care a beneficiat 
maiorul Iorga, din partea ministrului Drăghici si a conducerii Direcției Cadre, l-a ajutat 
să treacă peste astfel de probleme, dar impresia generală creată este cea a unui 
comandant lipsit de fermitatea cerută pentru un astfel de post, mai ales dacă avem în 
vedere ezitările sale în a lua măsuri împotriva subordonatilor indisciplinati, el căutând 
Chiar să câştige susținerea unora, propunându-i pentru premiere şi avansarea în grad la 
„excepţional 137, 

Cu toate problemele inițiale ale maiorului Iorga, activitatea informativă a 
lucrătorilor direcției a părut satisfăcătoare conducerii ministerului, care nu a avut motive 
suplimentare să regrete promovarea sa. În consecință, ofiţerul a fost avansat în grad, la 
exceptional”, în două rânduri — locotenent-colonel, de la 23 august 1964138 şi colonel, 
de la 30 decembrie 1967139 - avansări care s-au datorat nu neapărat meritelor 
,exceptionale” ale acestuia, cât diverselor aniversări ale regimului, ce se dovedea astfel 
generos față de majoritatea șefilor de direcţii centrale şi regionale de Securitate. De 
asemenea, după desființarea direcțiilor regionale ale aparatului de represiune, colonelul 
Iorga a fost numit la comanda nou creatului Inspectorat Judetean de Securitate 
Galaţi!%, numărându-se astfel printre foştii şefi de regionale care au reuşit să-şi prezerve 
poziţia, o categorie destul de numeroasă, dar menţinerea lui a reprezentat totuşi un 
semn al faptului că activitatea sa era considerată satisfăcătoare pentru cerințele nou 
creatului Consiliu al Securității Statului. 

La comanda Inspectoratului Judetean de Securitate Galati, colonelul Iorga 
păstrează aprecierea conducerii C.S.S., care îi acordă premii in bani şi evidențiază 
unitatea sa în urma controalelor efectuate. Problemele au început să apară din vara 
anului 1971, când i se reproşează unele deficiențe în exercitarea actului de conducere, 
fiind sancționat cu suspendarea indemnizaţiei de conducere pentru două luni'!, 
Ulterior, şeful Inspectoratului de Securitate Galaţi a fost implicat într-o serie de abuzuri 
comise de organele de Miliție din judeţ, soldate cu vătămarea gravă a unei persoane 
anchetate ilegal. In urma investigațiilor efectuate la începutul anului 1972, s-a ajuns la 
concluzia că şeful inspectoratului judeţean de Securitate era principalul vinovat pentru 


35 Vezi raportul de anchetă anexat ordinului de trecere în rezervă a maiorului Bobe din 1965 — 
idem, inventar nr 7383, dosar nr. 9, nenumerotat: Ordinul M.A.I. nr. 1655/31.05.1965. 

36 Vezi idem, dosar nr. 22, nenumerotat: Ordinul M.A.I. nr. 2996/01.12.1965 şi raportul anexat. 
Şeful Secţiei Cadre, căpitanul Stelian Cucu, a fost demis si transferat la Direcţia Regională de 
Securitate Ploieşti. 

37 Vezi ibidem, raportul anexat Ordinului M.A.I. nr. 2996/01.12.1965. 

38 Idem, inventar nr 7381, dosar nr. 17, nenumerotat: Ordinul M.A.I. nr. 2403/23.08.1964. 

39 Idem, inventar nr 7388, dosar nr. 32, nenumerotat: Ordinul Preşedintelui C.S.S. nr. 
4030/30.12.1967. 

40 Idem, inventar nr 7388, dosar nr. 3, f. 231: Ordinul Preşedintelui C.S.S. nr. 1574/18.02.1968. 
41 Tdem, inventar nr 7395, dosar nr. 8, f. 26: Ordinul Presedintelui C.S.S. nr. 1409/01.06.1971. 

situația creată, notandu-se si comportarea sa inadecvată, atunci când i s-a solicitat 
prezentarea de explicaţii pentru abuzurile comise: 

„Cerându-i-se [col. Marin Iorga] să explice situaţia, a prezentat un raport cu 
caracter provocator, în care menţiona că nu poate da relații despre tovarăşul prim- 
secretar al Comitetului Judetean P.C.R. judeţean [Galati — Constantin Dăscălescu], desi 
colectivul nici nu a discutat, nici nu a cerut să facă acest lucru” 142, 

Incidentul s-a petrecut într-o perioadă cum nu se poate mai nepotrivită pentru 
cariera ofițerului, avându-se în vedere seria de evenimente de aceeaşi natura, dar mai 
grave ca urmări, petrecute recent în judeţul Constanta, ce au produs un scandal de 
proporţii la nivel local!%. Iar atitudinea sa din fata comisiei de anchetă venite de la 


142 Vezi idem, inv. nt. 7397, dosar nr. 21, nenumerotat: Informare privind cazul doctorului P... M..., 
din comuna „23 August”, jud. Tulcea, din 09.02.1972, semnată de gen. mr. Chiriac Nicolae, col. 
Simionescu Aurel si mr. dr. Suhăreanu Constantin, anexată Ordinului Preşedintelui C.S.S. nr. 
2214/01.04.1972. Intregul incident este mai degrabă bizar. Astfel, la 1 noiembrie 1971, colonelul 
Iorga a fost sesizat de prim-secretarul P.M.R. Galati, Constantin Dăscălescu, în prezenţa 
adjunctului şefului inspectoratului local de Miliție, asupra faptului că a primit o scrisoare 
anonimă, din care rezulta că un anumit medic din comuna 23 August ar fi intenționat să o 
violeze pe fiica sa. Demnitarul local şi-a exprimat îngrijorarea pentru situația creată si a cerut 
celor doi ofițeri prezenţi să aibă în vedere problema astfel apărută, pe durata lipsei sale din 
localitate. Desigur că, întrebaţi fiind, cei doi ofițeri prezenți l-au asigurat că dețineau materiale 
incriminatoare împotriva persoanei menţionate în scrisoare — desi nu aveau — și că „vor lua 
măsuri si nu se va întâmpla nimic”. După întoarcerea la sediul inspectoratului de Securitate din 
Galati, au fost convocați șefii serviciilor locale de Miliție şi Securitate, iar evenimentele iau o 
turnură stranie. Astfel, colonelul Iorga a scos la iveală o altă anonimă, în care se menţiona că si 
siguranţa fiicei sale era amenințată de aceeaşi persoană, după care a ordonat ofițerilor prezenţi ca, 
fără a mai verifica proveniența scrisorii anonime sau veridicitatea celor afirmate în cadrul acesteia 
— așa cum se proceda în mod normal — să identifice persoana reclamată si s-o reţină pentru 
cercetări. Inutil de spus că a avut loc o mobilizare la nivel local pentru găsirea si reținerea 
medicului în cauză, cu participarea tuturor ofițerilor de Miliție si Securitate din judeţ, în urma 
căreia persoana în cauză a fost condusă, în seara aceleiași zile, la sediul Inspectoratului de Miliție 
Galaţi pentru a fi anchetată. Aici, ofițerii anchetatori l-au introdus pe respectivul în biroul şefului 
inspectoratului — si nu în camera de anchetă — unde au efectuat presiuni asupra lui pentru a-şi 
recunoaşte intenţiile semnalate prin scrisoarea anonimă. Investigatiile efectuate ulterior la ordinul 
Secţiei pentru Controlul Muncii de Partid la M.F.A., Securitate, M.A.I., Procuratura si Justiţie a 
C.C. al P.C.R. au stabilit faptul că nu s-au efectuat presiuni fizice asupra persoanei în cauză, dar, 
fiind introdusă într-un spațiu inadecvat şi sub efectul acuzațiilor aberante care îi erau aduse, 
aceasta a reuşit să înșele „vigilența” organelor de anchetă si să se arunce pe geamul biroului în 
care era reținută, suferind astfel grave leziuni corporale. Ca şi cum penibilul situaţiei nu era 
suficient, colonelul Iorga a ordonat ca, după internarea respectivului în spital, să i se instaleze 
mijloace de tehnică operativă în cameră, să nu fie permis accesul nimănui la acesta, cu excepţia 
personalului medical şi să fie efectuată pază permanentă pentru ca bolnavul imobilizat la pat să 
nu fugă din încăpere. Desigur, a urmat o serie de reclamaţii adresate conducerii C.C. al P.C.R. şi, 
cum ne găsim în altă perioadă decât în anii '50, acestea au fost mai atent investigate decât se 
aştepta ofițerul, care, după cum se poate observa, încearcă să creeze impresia că vina ar fi 
aparţinut şi prim-secretarului local. 

14% Vezi idem, inv. nr 7397, dosar nr. 23, nenumerotat: Ordinul Preşedintelui C.S.S. nr. 
1413/15.03.1972. 

centru, căreia colonelul Iorga i-a dat de înţeles că ar deţine date compromițătoare 
referitoare la Constantin Dăscălescu, cu siguranță nu putea să-i asigure simpatia 
organelor locale de partid. La toate acestea, trebuie să se fi adăugat şi dorința conducerii 
C.S.S. de a impulsiona activitatea pe linie de contraspionaj de la nivel local, astfel încât, 
odată cu fuziunea C.S.S. si M.A.I. din primăvara anului 1972, la conducerea nou 
creatului Inspectorat Judeţean Galaţi al Ministerului de Interne a fost numit colonelul 
Gheorghe Zagoneanu, şeful Serviciului de Paşapoarte al Municipiului Bucureşti, şi nu 
Marin Iorga. Acesta din urmă nu era îndepărtat cu totul, ci rămânea şef al structurilor 
locale de Securitate, astfel încât retrogradarea în funcţie nu era foarte semnificativă si 
nici nemaiîntâlnită cu prilejul reorganizărilor din acel an — un exemplu identic poate fi 
atestat în cazul judeţului Prahova. 

Alţi şefi de inspectorate județene de Securitate au acceptat fără crâcnire 
schimbarea poziţiei lor, dar această atitudine n-a fost valabilă şi în cazul unui fost 
comandant de regională precum colonelul Iorga. Ce a urmat povestea chiar ministrul de 
Interne, Ion Stănescu, cu prilejul unei şedinţe a Colegiului ministerului din 1972: 

„Colonelul Iorga, desi i s-a adus la cunoștință numirea [ca şef al Securității 
Galati], când s-a dus tov. Răduică [Grigore, prim adjunct al ministrului] să facă 
instalarea, s-a dus la primul secretar, a spus că el este supărat, mâhnit, că alți 
subordonați ai lui au fost promovați si că el este retrogradat. A cerut să nu fie numit, 
demisia sau trecut în rezervă sau repartizat într-o altă muncă, la un alt inspectorat, mai 
precis, în Bucureşti. 

Am oprit ordinul de instalare, pe el l-am pus la dispoziţie, urmând să-şi facă si 
un consult medical, să vedem dacă este în toate facultățile mentale, că se pare că ceva nu 
este în ordine, dar să nu ne pronunțăm acum” 144, 

După cum era şi normal, comisia medicală a executat ordinul primit, iar 
colonelul Iorga a fost prompt clasat „inapt pentru serviciul militar pe timp de pace” şi 
trecut în rezervă la 30 iunie 1972, cu posibilitate de revizuire din 1973145, Cum nu se 
mai putea revizui ceea ce fusese deja definitiv hotărât prin ordin, trecerea în rezervă din 
iunie 1972 a reprezentat finalul carierei în Securitate a fostului şef al Regionalei Galati. 

Stefan B. Kasza (n. 18 septembrie 1927, comuna Ciuc — Sângeorgiu, raionul 
Ciuc, regiunea Mureş, naționalitatea — maghiară, fiul unui țăran sărac, studii — cinci clase 
primare şi cursul de pregătire cu durata de un an din U.R.S.S., profesia de bază — 
muncitor necalificat), şef al Directed Regionale de Securitate Hunedoara în perioada 1957 — 
1962. 

Stefan Kasza a absolvit cinci clase primare la şcoala din comuna Răduleşti, 
regiunea Bucuresti, în cursul anului 1940, pentru a lucra apoi ca „muncitor agricol” la o 
moşie din aceeaşi comună, până în 1941. Ulterior s-a stabilit în Bucureşti, unde a fost 
angajat, timp de aproape trei ani, ucenic la diverse ateliere şi prăvălii din Capitală. În 


14 Idem, fond Documentar, dosar nr. 12 540, f. 101: Stenograma sedintei Colegiului Ministerului de 
Interne din 26 mai 1972. 

145 Idem, fond MAI/DMRU, inv. nr 7397, dosar nr. 17, nenumerotat: Ordinul M.I. nr. 
2150/30.06.1972. 

1944, a plecat la Braşov şi a lucrat în continuare ca muncitor necalificat la fostele Uzine 
„Schiel” din localitate (redenumite ulterior ,,Strungul’”)!*°. 

Legăturile lui S. Kasza cu noul regim politic din România au fost inițiate din 
martie 1945, când a fost acceptat în rândul membrilor P.C.R., primind totodată diverse 
însărcinări pe linie sindicală si de tineret, de care „s-a achitat multumitor’. De 
asemenea, viitorul ofițer de Securitate a ieşit în evidenţă prin participarea la desfăşurarea 
campaniei electorale din 1946. A fost, într-un final, remarcat de organele locale ale 
P.C.R., ce au hotărât, in 1947, ca S. Kasza să-şi încheie promitatoarea carieră de 
muncitor necalificat şi să fie numit activist la organizația judeţeană U.T.C. Braşov, în 
cadrul căreia a ocupat funcțiile de secretar de sector şi instructor judeţean. De 
asemenea, pentru pregătirea sa politică, a fost trimis să urmeze cursurile unei şcoli „de 
cadre” a E.N.T.D.R. din judeţul Timiş!. 

Cursurile din 1948 au reprezentat o pregătire adecvată pentru specificul 
„muncii” pe care o va desfăşura în anii următori. Astfel, din februarie 1949, a fost numit 
activist al Secţiei Cadre din organizaţia judeţeană a partidului din Braşov, calitate în care 
s-a remarcat drept „un tov. inteligent, combativ fata de lipsuri, care, prin străduința ce a 
depus-o, a obţinut rezultate din ce în ce mai bune, atât in ce privește îndeplinirea 
sarcinilor, cât şi în pregătirea sa politică”. Cum serviciile unui tovarăș „combativ” 
puteau fi mai bine utilizate în cadrul unor structuri speciale ale statului „muncitorilor şi 
țăranilor”, S. Kasza nu a fost lăsat să-şi manifeste calitățile pentru multă vreme în cadrul 
organelor judeţene de partid şi a fost angajat, de la 10 octombrie 1949, la Secţia Politică 
a Direcţiei Regionale de Securitate Braşov (Stalin) de atunci, cu gradul de plutonier 
major și funcţia de „responsabil cu cadrele”. 

Odată intrat în aparatul de Securitate, cariera lui Stefan Kasza cunoaște un 
început foarte promiţător, dacă avem în vedere faptul că reuşeşte să fie avansat în grad 
de două ori la „excepțional? în cursul aceluiași an, 1950, de la plutonier major, la 
sublocotenent (februarie) şi apoi locotenent (23 august)!%. Cum rezultatele obţinute de 
un ofiţer „cu perspective” trebuia să fie consolidate, s-a decis continuarea pregătirii sale 
politice, fiind trimis să urmeze cursurile Şcolii Superioare de Ştiinţe Sociale „A. A. 
Jdanov”, în perioada septembrie 1950 — iulie 1952, pe care a absolvit-o cu calificativul 
de „foarte bine”, clasându-se „al doilea pe şcoală”!%. A intrat astfel în atenția 
conducerii Direcţiei Cadre din nou creatul Minister al Securităţii Statului, care l-a 
transferat pe locotenentul Kasza de la Braşov în Centrala ministerului, unde a fost 
numit şef al unui birou din cadrul direcţiei. Cu același prilej, a fost încă o dată avansat în 
grad la ,,exceptional” — locotenent-major, în iulie 1952150, În continuare, rezultatele sale 
în „muncă” par să impresioneze în mod plăcut conducerea direcţiei, astfel încât, din 


46 Idem, inv. nt 7366, dosar nr. 13, nenumerotat: Referat de cadre privind pe opt. Kasza [Beniamin] 
Stefan, £.d., semnat de şeful Serviciului 1 din Direcţia Cadre, mr. Roventa Grigore si şef birou, 
t.maj. Chiriac Florian, anexat ordinului M.A.I. nr. 1015/01.01.1957. 

+ Ibidem. F.N.T.D.R. — Federaţia Naţională a Tineretului Democrat Român. 

48 Thidem. 

+ ANIC, fond CC al PCR, Secţia Cancelarie — Dosare Anexă, dosar nr. 159/1957, f. 1: Referat de 
cadre privind pe Kasza B. Stefan, f.d., semnat de şeful Direcţiei Cadre M.A.I., col. Pateşan Ioan. 

50 ACNSAS, fond MAI/DMRU, inv. nr 7366, dosar nr. 13, nenumerotat: Referat de cadre 
Privind. .., anexat ordinului M.A.I. nr. 1015/01.01.1957. 

1953, este promovat în funcţia de locţiitor al şefului Serviciului Învăţământ, dobândind 
astfel o poziţie centrală în cadrul sistemului de pregătire a cadrelor Securităţii de atunci. 
Motivele unei atât de rapide ascensiuni profesionale erau prezentate pe larg într-un 
referat de cadre din 1957: 

„În munca de Securitate, de la început, [S. Kasza] a dovedit preocupare de a o 
însuşi. A reuşit să se orienteze just în problemele muncii de cadre de care răspundea. De 
asemenea, a participat la diferite acțiuni ale organelor de Securitate, constituind exemplu 
de mobilizare şi dovedind hotărâre si curaj în îndeplinirea sarcinilor. Pentru aceste 
rezultate, a fost decorat cu «Medalia Muncii». 

De când lucrează în Direcţia Cadre, este caracterizat ca un tovarăș pregătit 
profesional si in muncă obține rezultate bune, fapt pentru care, la 23 August 1954, a 
fost decorat cu medalia «Pentru servicii deosebite în apărarea orânduirii de stat» 151”. 

Cariera profesională a lui Stefan Kasza pare să fi fost aşezată, de la bun început, 
sub auspicii foarte favorabile, dacă avem în vedere că nici nu apuca să lucreze prea mult 
într-un singur loc, că era şi avansat la „excepţional”, recompensat cu o medalie, 
promovat în funcție sau trimis la o şcoală de pregătire. Iar continuarea a fost pe măsură. 
Din 1954, a fost trimis la o altă şcoală de pregătire, de data aceasta pentru a urma 
cursurile din U.R.S.S., cu durata de un an. Aici, a ocupat funcția de ajutor al 
comandantului lotului de ofițeri români de la Moscova şi s-a „preocupat îndeaproape de 
însuşirea materiilor predate”, motiv pentru care a absolvit cu calificativul „bine”. 

Eforturile sale din cadrul şcolii au fost imediat răsplătite, desigur, printr-o nouă 
avansare, în gradul de căpitan, de la 1 ianuarie 1955152, La întoarcerea în tara, în cursul 
aceluiași an, a fost reinstalat locţiitor al şefului Serviciului Învăţământ, funcţie în care ar 
fi „ştiut să aplice ce a învăţat în şcoală”. De asemenea, se făcea în permanență remarcat 
prin faptul că era „un tov. cu voinţă şi putere de muncă”, „disciplinat şi modest, fapt 
pentru care se bucură de popularitate”. Ca „succese” profesionale, erau apreciate 
rezultatele obţinute în coordonarea activităţii şcolii de ofițeri de Securitate, de care 
răspundea (cel mai probabil, era vorba de Scoala M.A.I. nr. 2), in timp ce singurele 
deficiențe din activitatea sa constau în faptul că nu era „suficient de exigent fata de 
subalterni” şi nu participa întotdeauna la „viața de organizație” 15. Dacă avem in vedere 
standardele vremii, aşa zisele „lipsuri” reprezintă mai putin decât nimic, fiind probabil 
introduse în referatul de cadre pentru a nu se spune că cei care l-au întocmit nu au avut 
în vedere şi această parte obligatorie pentru un document de gen. 

„Meritele” unui asemenea ofițer se cereau recompensate chiar mai mult decât 
până atunci, iar prilejul s-a ivit la începutul anului 1957, când s-a decis înlăturarea din 
funcţie a şefului Direcţiei Regionale de Securitate Hunedoara, locotenent-colonelul 
Alexandru Mihaly, ofițer caracterizat ulterior de ministrul Al. Drăghici drept „un om 
imprastiat, fără metode de muncă, un element anarhic, un om slab, fără autoritate in 
fata subalternilor, deşi făcea paradă de autoritate, un om slab de caracter, slab fata de 


151 Thidem. 

152 Idem, inv. nr 7362, dosar nr. 42, nenumerotat: Ordinul M.A.I. nr. 1073/01.01.1955. 

153 Idem, inv. nr 7366, dosar nr. 13, nenumerotat: Referat de cadre privind..., anexat ordinului 
M.A.L nr. 1015/01.01.1957. 

sarcini şi executarea ordinelor”154, Nici că putea să existe un contrast mai puternic fata 
de persoana propusă să-l înlocuiască şi anume chiar loctiitorul Serviciului Învățământ al 
Direcţiei Cadre, căpitanul Stefan Kasza, a cărui bogată experienţă în activitatea 
informativă, formată în urma participării la nenumărate cursuri de pregătire profesională 
si a redactării unor lecţii de specialitate destinate elevilor din şcolile de ofiţeri, avea, cu 
siguranță, să-şi pună amprenta asupra îmbunătățirii performanţelor viitorilor 
subordonați. 

Cu toate că puteau exista unele rezerve fata de capacitatea ofițerului propus să 
preia conducerea unei Regionale de Securitate precum cea de la Hunedoara de a face 
fata problemelor cu care se confrunta aceasta, căpitanul Kasza a fost promovat, de la 1 
ianuarie 1957, în funcţia de locțiitor al şefului direcţiei regionale mai sus amintite, cu 
delegație de şef al acesteia. Era o numire provizorie, iar până la confirmarea ca şef 
propriu-zis al direcției, S. Kasza trebuia să dovedească conducerii ministerului si P.M.R. 
faptul că era pe deplin capabil să îndeplinească cerinţele funcţiei. Între timp, ofiţerul a 
fost încurajat si printr-o altă avansare la „excepţional”, de data aceasta în gradul de 
maior!55. Practic, s-ar părea că toate avansarile în grad din cariera de ofițer a noului şef 
al Regionalei Hunedoara au avut numai un caracter ,,exceptional”. 

Confirmarea lui Stefan Kasza la comanda Direcţiei Regionale de Securitate 
Hunedoara s-a dovedit a fi aproape o formalitate. Decizia la nivelul conducerii 
ministerului era deja luată, iar pentru a se obține aprobarea Secretariatului C.C. al 
P.M.R., s-a evidenţiat numai faptul că ofițerul, deşi „nu avea experiență în munca de 
Securitate”, ar fi reușit „să cuprindă, într-o măsură satisfăcătoare, activitatea întregii 
direcţii regionale şi să orienteze şefii de servicii şi raioane spre o muncă mai concretă”, 
luând totodată „măsuri de analizare a muncii în mai multe sectoare”, și oferind 
„îndrumări concrete pentru lichidarea lipsurilor si executarea întocmai a ordinelor” 156, 
Nici că se puteau prezenta mai vag presupusele merite ale ofițerului, dar, cum „perioada 
de probă” în noua funcţie era extrem de scurtă, eventuala sa capacitate rămânea să fie 
verificată ulterior. Pentru moment, maiorul Kasza a fost confirmat de Secretariatul C.C. 
al P.M.R. în funcția de şef al Regionalei Hunedoara la 27 noiembrie 1957, prin 
Hotărârea nr. 1014/IV-1, iar de conducerea ministerului, câteva zile mai târziu, de la 1 
decembrie 1957157, 

În perioada imediat următoare, S. Kasza a părut să confirme toate speranţele 
ministrului Al. Drăghici, care declara, în cadrul unei şedinţe de bilanţ din 1958, plin de 
admirație fata de înțelepciunea propriilor sale decizii: 

„În cele din urmă a trebuit să-l schimbăm pe Mihaly [Alexandru] şi am pus în 
locul său un tovarăș tânăr, fără experienţă în muncă.|...] Tovarăşul nu fusese niciodată 


154 Serviciul Roman de Informații, Cartea Alba a Securității, vol. III, Bucureşti, 1995, p. 134: 
Concluziile tovarasului ministru Alexandru Drăghici, din 18 sept. 1958 

155 Vezi ACNSAS, fond MAI/DMRU, inv. nr 7366, dosar nr. 13, nenumerotat: Ordinul M.A.I. 
nr. 1015/01.01.1957. 

156 ANIC, fond CC al PCR, Secţia Cancelarie — Dosare Anexă, dosar nr. 159/1957, f. 2: Referat de 
cadre... 

157 ACNSAS, fond MAI/DMRU, inv. nr 7366, dosar nr. 37, nenumerotat: Ordinul M.A.I. nr. 
3571/01.12.1957. Vezi şi raportul anexat la ordinul citat. 

comandant de regiune, ba nici chiar comandant de raion, cu toate acestea, principalul 
este bunăvoința, dorința de a executa ordinele, de a munci ferm şi organizat si pot să 
spun, tovarăşi, că, datorită acestor calități ale tovarăşului comandant de la regiunea 
Hunedoara, munca a făcut un pas simţitor înainte. Nu se poate vorbi acolo de 
îmbunătăţiri radicale, nu poate fi vorba de reale îmbunătăţiri, dar vreau să spun că avem 
o serie de exemple care ilustrează o ridicare serioasă a muncii” 158, 

Si cu exemplele acestea a rămas ministrul, dar şi cu imaginea bunavointei noului 
şef al Securităţii din regiunea Hunedoara. În perioada următoare, pentru Stefan Kasza 
nu au mai existat avansări în grad la „excepţional”, iar laudele din partea conducerii 
ministerului au încetat, odată ce s-a constatat faptul că perioada sa de acomodare tindea 
să se prelungească la nesfârşit. Poate că, în cele din urmă, nu „bunăvoința” era 
principala calitate a unui bun şef de regională de Securitate, iar maiorul Kasza era un 
exemplu în acest sens. Atâta timp cât a rămas la conducerea Regionalei M.A.I. 
Hunedoara, rezultatele obţinute de subordonații săi nu au impresionat în nici un fel 
conducerea ministerului, care însă a avut a se plânge în numeroase rânduri de actele de 
indisciplină comise de aceştia şi de incompetenta unor cadre de conducere promovate 
chiar de şeful direcţiei. Nu au fost consemnate eşecuri notabile şi nici o situație scăpată 
de sub control, precum în perioada anterioară lui 1957, dar impresia generală asupra 
activităţii lui S. Kasza pare să fi fost, in bună măsură, nesatisfăcătoare. Nemultumirile 
acumulate de-a lungul timpului ar fi, astfel, una din cauzele ce au determinat destituirea 
ofițerului de la comanda unităţii din data de 1 ianuarie 196215. 

Pe de altă parte, la originea acestei decizii par să fi stat şi alte considerente decât 
cele menţionate mai sus. Astfel, în cursul anului 1961, existau trei ofițeri de naționalitate 
maghiară la comanda direcțiilor regionale de Securitate din R.P.R.: Vasile Kiss — în 
regiunea Crișana, Mihail Kovacs — regiunea Mureş Autonomă Maghiară şi Stefan Kasza. 
Toţi trei au fost destituiti aproape în acelaşi timp: colonelul Kiss — la 1 decembrie 
1961160, iar maiorul Kasza si colonelul Kovacs — la aceeași dată, 1 ianuarie 1962161, De 
asemenea, toți au fost aduşi apoi la Bucureşti şi numiţi în funcţii de conducere din 
Aparatul Central al ministerului: V. Kiss — locţiitor al şefului Direcţiei a VII-a Filaj si 
Investigatii!, M. Kovacs — locţiitor al şefului Direcţiei a I-a Informaţii Interne, initial, 
apoi pensionat!65, iar S. Kasza — numai şef serviciu în cadrul Direcţiei a HI-a'%+. Astfel 


58 Serviciul Roman de Informaţii, op cit, vol. MI, p. 134: Concluziile fovarăsului ministru. .., din 18 
sept. 1958. 

59 ACNSAS, fond MAI/DMRU, inv. nr 7377, dosar nr. 14, nenumerotat: Ordinul M.A.I. nr. 
K/3540/01.01.1962. 

60 Idem, inv. nr. 7375, dosar nr. 33, nenumerotat: Ordinul M.A.I. nr. 3235/01.12.1961. 

61 Pentru M. Kovacs, vezi idem, inv. nr. 7377, dosar nr. 14, nenumerotat: Ordinul M.A.I. nr. 
K/3539/01.01.1962. 

62 Thidem. Ordinul M.A.I. nr. K/3516/01.01.1962. 

63 Idem, dosar nr. 20, nenumerotat: Ordinul M.A.I. nr. K/4136/01.04.1962 si idem, dosar nr. 
21, nenumerotat: Ordinul M.A.I. nr. K/4272/31.05.1962. 

64 Idem, dosar nr. 17, nenumerotat: Ordinul M.A.I. nr. K/3833/01.03.1962. Indecizia cu privire 
a soatta acestuia dupa demitere a fost mai mare decat in cazul celorlalti, avand in vedere faptul 
ca, intr-o alta versiune a ordinului citat mai sus, Stefan Kasza era numit sef al unui serviciu din 
Direcţia I Informaţii Externe, dar s-a preferat, până la urmă, varianta amintită — vezi ibidem. 

de coincidente nu prea sunt întâmplătoare în acest domeniu şi este foarte probabil ca 
înlăturarea ofițerilor de naţionalitate maghiară de la conducerea organelor regionale de 
represiune să fie rodul unei decizii prealabile a Biroului Politic al C.C. Mutarea lor la 
Bucureşti poate fi văzută fie ca un semn al faptului că nu exista o nemulțumire reală la 
nivelul conducerii ministerului fata de activitatea lor — pentru doi dintre ei, demiterea a 
însemnat mutarea în funcţii echivalente, ca salarizare, cel putin — fie se dorea să fie mai 
bine supravegheați. Oricum, înlocuirea lor concomitentă pare a avea o strânsă legătură 
cu schimbarea de atitudine a conducerii regimului față de problema minorității 
maghiare. 

Au existat si alte teorii vehiculate cu privire la motivele destituirii maiorului 
Kasza de la conducerea Regionalei de Securitate Hunedoara, dar ele par puţin 
plauzibile 165. Oricum, indiferent de motivele care au stat la baza destituirii sale din 1962, 
aceasta a însemnat apropierea finalului carierei în Securitate a fostului ofițer de Cadre, 
atât de apreciat anterior de conducerea Direcţiei în cauză şi de cea a ministerului. Astfel, 
după numirea sa drept şef serviciu în Direcţia a II-a — o funcție inferioară ca 
importanţă celor în care au fost încadrați V. Kiss şi M. Kovacs, probabil şi ca urmare a 
metitelor considerabil mai mici ale maiorului Kasza în lupta împotriva „duşmanilor 
poporului” — S. Kasza a fost avansat în gradul de locotenent-colonel, de la 23 august 
1962166, ceea ce reprezenta chiar prima avansare la termen din cariera sa de ofițer. A 
fost menţinut în aceeași funcție până la începutul lunii octombrie 1963, când ofițerul si- 
a prezentat demisia conducerii ministerului, invocând motive personale: 

„Având în vedere faptul că, în ultimii ani, în viata mea familială s-au petrecut 
unele anomalii, generate si din vina mea, care, într-o formă sau alta, au adus prejudicii 
îndatoririlor mele profesionale şi muncii mele, în general. 

Având în vedere că rezolvarea, lichidarea acestor anomalii nu este posibilă în 
condițiile actuale, adică atât timp cât eu lucrez şi domiciliez în Bucureşti. 


165 Un fost adjunct al ministrului de Interne, Ionel Gal, ce ocupa, în 1961 — 1962, funcția de 
instructor al Secţiei Cadre a C.C. pentru problemele cadrelor M.A.I. pune demiterea maiorului 
Kasza de la Hunedoara pe seama unor infracțiuni comise de acesta, pentru care ar fi fost şi 
condamnat: „Este semnificativă [...] demascarea faptelor reprobabile ale colonelului Kosza 
[Kasza] Stefan — fost şef al serviciului culte în aparatul central si apoi şef al Regiunii M.A.I. 
Hunedoara. Fiind membru al biroului comitetului regional şi apoi judeţean şi cunoscând viata si 
problematica tovarășilor săi, pe unii i-a santajat, iar pe soțiile unora dintre aceștia, prin metode 
perfide si cinice, le-a determinat să întrețină relaţii extraconjugale. Pentru abuz de funcție, șantaj, 
calomnie, a fost trimis în justiţie şi condamnat la pedepse privative de libertate” - vezi Ionel Gal, 
Rafiune si represiune în Ministerul de Interne. 1965 — 1989, vol. 1, laşi, Ed. Domino, 2001, p. 243. 
Având în vedere că aproape toate precizările referitoare la persoana lui Stefan Kasza, ce au putut 
fi verificate până in prezent, se dovedesc a fi inexacte — nu a ocupat funcția de şef al serviciului 
Culte din Direcţia a III-a şi nu a fost întâlnită nici un fel de menţiune referitoare la o eventuală 
condamnare a acestuia ulterior destituirii sale — nu putem decât să tragem concluzia că, cel mai 
probabil, întreaga poveste este rezultatul unei confuzii a memorialistului. 

166 ACNSAS, fond MAI/DMRU, inv. nr. 7377, dosar nr. 26, nenumerotat: Ordinul M.A.I. nr. 
K/4723/23.08.1962. 

Rog a se interveni locului în drept pentru a se aproba mutarea mea din 
Bucuresti în oricare dintre regiunile țării, în orice muncă, iar în caz că acest lucru nu este 
posibil, să se aprobe trecerea mea în rezervă cu data de 1 noiembrie 1963”1%. 

Pusă in fata acestei alternative, conducerea ministerului a adoptat cea mai 
simplă soluţie, astfel încât locotenent-colonelul Kasza a fost trecut în rezervă de la data 
de 30 noiembrie 1963, punându-se astfel capăt carierei în Securitate a celui considerat 
multă vreme o speranță a Direcţiei Cadre pentru ocuparea unor posturi de conducere 
de primă importanță. 


167 Idem, inv. nr. 7379, dosar nr. 37, nenumerotat: Vezi raportul ofițerului, din 06.10.1963, 
anexat Ordinului M.A.I. nr. 3311/30.11.1963 — ordinul de trecere în rezervă. 

Proceduri şi criterii de încadrare a personalului Securității 
în timpul regimului Ceauşescu 


Procedures and Criteria for Recruitment of the Securitate Staff 
during Ceausescu's Regime 


In 1968 the leaders of the Securitate brought the first changes to the methods 
of selection of the Securitate staff. For the first and only time in the communist 
regime, the graduates from the Securitate schools prevailed, at the expense of direct 
employment. That procedure remained in force until 1974. Since that year, as a 
result of Nicolae Ceausescu’s intervention, stress was laid on direct hiring of 
individuals with professional and political experience. 

During Ceausescu’s regime, the social status of the future employees was 
strictly observed. It was obligatory for them to belong to the class of workers, 
technicians, Party and state activists or intellectuals. Ideological training of the 
future Securitate employees acquired a growing importance. PCR and UTC activists 
as well as the graduates from the schools under control of the Party were preferred. 

Nicolae Ceausescu forced the adoption of political decisions that were 
supposed to allow him to be in control of the recruitment policy. Gradually, 
decision-making shifted from the Securitate’s staff divisions to the superior bodies 
of the Party, which were under the Communist Party leader's total control. That 
operation was carried out between 1974 and 1978. 


Etichete: politica de cadre a Securitatii; incadrari directe; criterii 
de selecție a personalului; Scoala de ofițeri activi a M.I.; 
Keywords: the staff policy of the Securitate, direct recruitment, 
criteria of staff selection, the School of active officers 

of MI 


Începând de la mijlocul deceniului şapte, metodele represive brutale din anii ’50 
au fost înlocuite cu unele mai puţin violente, dar la fel de eficiente (avertizarea, 
demascarea publică, compromiterea, influențarea pozitivă etc.), cărora li s-a adăugat 
crearea unei agenturi informative mult mai extinse si mai valoroase calitativ. Pentru 
transpunerea în practică cu maxima eficacitate a acestor metode, Securitatea avea nevoie 
de cadre capabile să rezolve cu succes acțiunile informativ-operative tot mai complexe 
care trebuiau luate pentru finalizarea cazurilor încredințate. In aceste condiţii, ofițerii de 
Securitate formați în perioada de început a regimului deveneau tot mai putin utili. Chiar 
dacă aceştia aveau o bună experiență practică, schimbarea modalitatilor de acțiune ale 
Securităţii diminua considerabil randamentul lor in muncă, făcându-i nepotriviti pentru 

noile cerinţe. În timp, conducătorii Securităţii au devenit conştienţi de faptul că 
modificarea problematicii acţiunilor pe care le desfăşurau impunea un nou tip de 
abordare şi, implicit, un alt tip de cadre. 

Este arhicunoscut faptul că, pe întreaga perioadă de existență a Securității, 
angajarea personalului acesteia s-a realizat pe două căi: prin încadrarea directă ori ca 
rezultat al absolvirii unei şcoli sau a unui curs de Securitate. Diferenţele între o perioadă 
si alta au constat in: criteriile avute în vedere la selectionarea potențialilor angajaţi; 
proporţia dintre persoanele încadrate direct şi absolvenţii unor şcoli de Securitate; 
structurile de Securitate şi de partid implicate în politica de încadrare; modalitățile şi 
ariile de selecţie a candidaților la angajare etc. 

În primii ani ai regimului Ceausescu, modalităţile concrete şi criteriile de 
încadrare a personalului Securităţii au rămas, în general, aceleaşi cu cele din trecut. În 
1968, în contextul în care Nicolae Ceauşescu şi-a făcut vizibilă dorința de a-şi 
subordona Securitatea, s-a încercat o regândire substanțială a întregii politici de cadre, 
astfel încât s-au înregistrat modificări importante şi în ceea ce priveşte angajarea 
ofițerilor și a subofiterilor. 

In momentul înființării C.S.S. ca organism autonom, 65% dintre noii ofițeri 
erau angajaţi direct, iar 35% dintre aceştia după ce urmau o şcoală de Securitate!. 
Dorința conducerii partidului si a liderilor Securităţii de a avea cadre cât mai calificate a 
dus însă la adoptarea deciziei potrivit căreia procentele să fie aproape inversate, 60% 
dintre noii ofițeri urmând a fi încadrați din rândul acelora care absolvisera o şcoală de 
Securitate. Drept corolar al acestei hotărâri, în vara anului 1968 a fost reformat întregul 
sistem de învățământ şcolar profesional al Securităţii. Astfel, la 1 august 1968 toate 
şcolile şi cursurile organizate de Securitate (cu excepţia acelora ale D.G.I.E.) au fost 
grupate în Scoala de pregătire şi perfecționare a ofiţerilor de Securitate?, trecandu-se la 
specializarea elevilor pe profiluri de muncă, concomitent cu asigurarea unei pregătiri 
unitare în problemele fundamentale ale muncii de Securitate”. De asemenea, tot de la 
această dată a fost reînființată Scoala de pregătire si perfecționare a ofițerilor 
cunoscători de limbi străine, pentru a suplini deficitul cronic de personal cu abilități în 
acest domeniu. 

Pentru moment, apreciindu-se că problema calității absolvenţilor nu rezida în 
criteriile de recrutare, ci mai mult în desfăşurarea procesului de învățământ, sistemul şi 
criteriile de selectionare a candidaţilor pentru şcolile de Securitate au rămas neschimbate 
fata de cele din trecut. Ordinul C.S.S. nr. 35/20 iunie 1968 este neechivoc în acest 
sens, în pofida unor opinii potrivit cărora in 1968 „a avut loc o schimbare majoră a 
criteriilor de recrutare a ofiţerilor de Securitate”, aducându-se drept argument tocmai 
conditionarile noi ce s-ar fi aplicat la selectionarea candidaţilor pentru şcolile de ofițeri 


1 Nicolae Ioniţă, Politica de cadre în Securitate (1956-1968). Recrutarea si pregătirea ofiterilor, în „Caietele 
C.N.S.A.S.”, nr. 6/2010, p. 59. 

2 ACNSAS, fond Direcţia Generală Juridica a M.A.I., dosar nr. 3.626, vol. 5, ff. 218-221. 

3 ACNSAS, fond D.M.R.U. a M.I., dosar nr. 7.402, vol. 11, f. 3. 

+ ACNSAS, fond Direcţia Generală Juridica a M.A.I., dosar nr. 3.626, vol. 5, f. 217. 

ale C.S.S.5. Mai exact, pentru admiterea la o şcoală de ofițeri a Securităţii, o persoană era 
obligată să îndeplinească cumulativ următoarele condiţii: să fie muncitor, tehnician sau 
intelectual ori fiu de muncitor, țăran sau intelectual; să fie membru P.C.R. sau U.T.C.; sa 
aibă „o pregătire ideologică corespunzătoare”; să fi absolvit liceul cu bacalaureat ori o 
școală medie echivalentă; să aibă o conduită demnă în societate; să nu aibă semne 
particulare; să fie sănătos, să aibă o foarte bună stare fizică şi să cunoască înotul; să aibă 
maxim 26 de ani. 

Modificări semnificative s-au înregistrat însă în ceea ce priveşte modalitățile şi 
criteriile de selecţie a ofiţerilor propuşi pentru a fi încadraţi direct, mai ales pentru aceia 
care urmau să lucreze în structurile informativ-operative. Motivul a fost reprezentat de 
aceeaşi dorinţă de a primi în aparat cadre cât mai calificate din punct de vedere cultural, 
dar mai ales profesional. Tocmai din acest ultim considerent, conducerea Securității şi-a 
îndreptat atenţia cu precădere spre acele persoane care cunoşteau sistemul militarizat şi 
care avuseseră contingenté cu sarcinile informative. Ordinul C.S.S. nr. 35/1968 
prevedea categoriile de persoane ce erau vizate pentru a fi angajate direct ca ofițeri de 
Securitate: 

> absolvenții facultăților cu profil universitar, tehnic şi economic, mai ales jurişti, 
cunoscători de limbi străine, ingineri şi economişti (ultimii pentru Direcția a I-a 
Contrainformatii economice şi/sau D.G.T.O.); 

> „persoanele care ajută organele de Securitate în calitate de rezidenți, 
informatori, colaboratori, gazde ale caselor de întâlniri etc. şi care, în decursul 
timpului, au dovedit că posedă reale calități şi aptitudini ce se cer unui ofițer de 
Securitate”; 

> ofițerii de Miliție „care lucrează în sectoare ce desfăşoară muncă informativă 
şi s-au remarcat prin calitățile care le posedă şi experiența acumulată”; 

> ofițerii MFA. şi CIS., ce urmau a fi încadraţi în structurile de 
contrainformaţii militare; 

> ofițerii si cadrele organelor de justiţie militară”; 

> angajații „din alte sectoare de activitate, în funcţie de nevoile concrete de 
specialişti pentru anumite compartimente de muncă”*. 

Înainte de a desfășura vreo activitate concretă, tuturor acestor ofiţeri li se făcea 
o scurtă pregătire de specialitate (pentru a-şi „forma unele deprinderi ce se cer ofițerilor 
de Securitate”), printr-un curs general de șase luni, organizat la Şcoala de ofiţeri activi 


5 N. Ionita, op. cit, p. 67. De altfel, nu se susţine nici asertiunea conform căreia in 1968, în scopul 
încadrării noilor ofițeri, ar fi existat „o anumită disponibilitate de a se trece peste imperativele 
ideologice” (hide, p. 68), întrucât conditionarile politico-sociale erau prevăzute, în continuare, 
în cuprinsul tuturor directivelor aflate în vigoare referitoare la încadrarea personalului, 
neputându-se vorbi, în niciun caz, de vreo abdicare, chiar şi minimală, de la principiile ideologice 
şi de clasă. 

6 ACNSAS, fond Direcţia Generală Juridică a M.A.I., dosar nr. 3.627, vol. 7, ff. 1-2. 

7 Securitatea avea mare nevoie de cadre cu pregătire juridică atât pentru încadrarea Direcţiei 
Cercetări Penale, cât mai ales a compartimentelor informative din judeţe, ce primiseră şi sarcina 
de a desfăşura anchete, la care se adăuga si obligaţia de a aplica măsuri preventive numai după o 
bună cercetare juridică a cazurilor respective. 

8 ACNSAS, fond Direcţia Generală Juridica a M.A.I., dosar nr. 3.626, vol. 5, ff. 216-217. 

de la Băneasa. De asemenea, în situaţia în care, ulterior, erau mutaţi la un compartiment 
cu un alt profil de muncă, aceştia trebuiau să urmeze un curs scurt de inițiere în noua 
activitate”. 

Selectionarea tuturor viitorilor ofițeri (atât a celor încadrați direct, cât si a 
candidaților pentru Scoala de ofițeri) revenea unităţilor centrale şi teritoriale de 
Securitate. În primăvara anului 1968, Direcţia Personal a propus — iar prin Ordinul 
C.S.S. nr. 35/1968 s-a aprobat — ca această sarcină să fie îndeplinită cu ajutorul ofițerilor 
responsabili de obiectivele din tara, care trebuiau să puncteze si să studieze persoanele 
ce munceau în acele obiective, pentru a afla daca acestea corespundeau criteriilor de 
încadrare în Securitate!”, Aceşti ofițeri prezentau avantajul de a-i cunoaşte nemijlocit pe 
toți angajaţii obiectivelor pe care le deserveau, de a-i putea supraveghea si analiza în 
timp şi cu atenţie, la care se adăuga și accesul la dosarul de cadre, astfel încât ei puteau 
să-i selectioneze cu uşurinţă pe cei mai potriviti. De asemenea, cum aceşti ofițeri erau 
cei care coordonau întreaga reţea informativă din obiectiv, ei știau cel mai bine care 
dintre informatori aveau calitățile informative necesare pentru a deveni ofițer de 
Securitate. De altfel, chiar şi persoanele selecționate din rândul celor care nu făceau 
parte din agentura Securității urmau a fi atrase într-o formă de colaborare, tocmai 
pentru a se verifica existența unor aptitudini în această direcție. Ofițerii din obiectiv 
trebuiau să tind cu cei selectați „o legătură permanentă”, initial pentru a realiza 
„apropierea lor de organele noastre”, urmând ca, după un anumit timp, să li se 
incredinteze şi unele sarcini informative, mergând până la desemnarea acestora ca 
rezidenți și predarea în legătură a unui mic număr de informatori din obiectiv!!. 

Pe lângă responsabilii de obiectiv, sarcina de a puncta şi selectiona viitoare 
cadre ale Securității o aveau şi ofițerii ce lucrau acoperit în diferite instituţii si fabrici din 
România, chiar dacă pârghiile de verificare la care aceştia aveau acces nu se ridicau la 
nivelul primilor. Conform directivelor, în procesul de selectionare trebuia să se acorde 
„O atenţie deosebită cunoaşterii aprofundate şi multilaterale a persoanelor propozabile a 
deveni ofițeri de Securitate, a calităţilor politice, profesionale si morale ale acestora” 12, 

În ceea ce priveşte subofițerii şi maistrii militari (tehnicienii) necesari, aceştia 
urmau a fi încadraţi în continuare după vechile proceduri şi criterii: fie în mod direct din 
viata civilă, fie dintre cei pregătiți în cadrul școlilor M.F.A., una dintre condiţiile 
indispensabile fiind absolvirea unei şcoli medii. În 1968, conducerea Securităţii 
considera că nu era necesară înființarea unei şcoli proprii pentru subofiteri, probabil si 
din dorința de a accentua politica de creştere a ponderii ofițerilor în ceea ce priveşte 


9 Ibidem, f£. 217. 

1 N. Ionita, op. cit., p. 62. | 

11 ACNSAS, fond Direcţia Generală Juridică a M.A.I., dosar nr. 3.626, vol. 5, f. 218. In aprilie 
1968, Direcţia Personal propusese ca această apropiere a persoanelor selecționate de Securitate 
să se realizeze gradual, incredintandu-li-se initial doar sarcini fără caracter informativ-operativ, 
acestea din urmă fiindu-le acordate treptat — doar atunci când „relaţiile vor indica o apropiere a 
celor în cauză fata de organele de Securitate, iar ei vor manifesta interes fata de această 
muncă” (N. Ionita, op. cit., p. 62). Cu toate că acest proces era mai eficient, ar fi reclamat o durată 
mai mare de timp de la selectionare și până la încadrare, astfel încât el a fost simplificat, pentru a 
permite angajarea mai rapidă a noilor ofițeri. 

12 ACNSAS, fond Direcţia Generală Juridica a M.A.I., dosar nr. 3.626, vol. 5, ff. 217-218. 

numărul total al angajaţilor, în detrimentul subofiterilor şi a angajaţilor civili (de altfel, 
chiar din acel an s-a redus semnificativ numărul dactilografelor şi al şoferilor, atribuţiile 
acestora fiind preluate de către ofițerii informativ-operativi). 

La 14 ianuarie 1969 a fost emis Ordinul C.S.S. nr. 17, referitor la criteriile de 
selecție a candidaţilor la Scoala de ofițeri activi de Securitate pentru anul de învățământ 
1969/1970. Vechile dispoziţii generale au fost păstrate neschimbate, înregistrându-se 
însă o mult mai bună delimitare a acestora. Cea mai importantă prevedere se referea la 
compoziția socială a candidaţilor, fiind introduse procente exacte: 70% muncitori, 
tehnicieni sau fii de muncitori (de reținut este faptul că în rândul muncitorilor de la 
ultima categorie erau incluşi activiștii — de partid si de stat — si intelectualii ce fuseseră 
muncitori în trecut), 20% fii de țărani, iar 10% intelectuali si alte categorii de „oameni ai 
muncii” sau fii ai acestora. De asemenea, era mult mai bine definită şi aria de selecție a 
candidaţilor: absolvenţi de liceu cursuri de zi, muncitori din întreprinderi, subofiteri 
activi ai C.S.S. si militari în termen din C.T.S., trupele M.A.I. şi M.F.A. — ultimii doar cu 
acordul respectivelor instituții militare. Nu în ultimul rând, nu mai era suficient ca 
viitorii cursanți să dea dovadă de o bună pregătire culturală, acum solicitându-se ca 
aceştia să cunoască o limbă străină sau „să prezinte perspective pentru însuşirea în bune 
condiții a unei limbi străine de circulaţie internațională” 15. 

Dacă până la jumătatea anilor *70 criteriile de încadrare a personalului cu 
atribuţii informative nu au suferit modificări majore fata de trecut, schimbări mult mai 
importante s-au înregistrat în ceea ce privește angajaţii cu sarcini operative sau tehnice. 
Din a doua parte a anilor *60 a fost acordată o importanţă tot mai mare supravegherii 
tehnico-operative, fapt consfințit prin constituirea unei direcții generale cu atribuţii în 
acest domeniu (Direcţia Generală Tehnico- -Operativa si de Înzestrare — D.G.T.O. Î). 
Accentul pus pe acțiunile de interceptare a convorbirilor şi a corespondenței, la care se 
adăuga şi creşterea volumului acestora, s-a reflectat şi prin sporirea continuă a 
numărului de angajați ai acestui organism. Conform lui Ionel Gal, fostul adjunct al 
ministrului Afacerilor Interne, această structură „dintr-o direcție modestă la începutul 
anilor 1960, treptat, s-a transformat într-o unitate mamut, cu mii de ofițeri, subofiteri si 
personal civil”'4. De altfel, chiar la înființare, în iulie 1967, D.G.T.O.L. avea un număr 
aproape dublu de angajaţi fata de celelalte direcţii generale!5. Personalul încadrat în 
structurile tehnico-operative trebuia să îndeplinească anumite cerințe suplimentare, 
specifice profilului în care lucra, mai exact să posede cunoştinţe verificate în domeniile 
tehnice de specialitate. 

În vara anului 1967, în momentul creării Direcţiei a XIII-a din D.G.T.O.L, ce 
avea ca atribuţii cercetarea și proiectarea aparaturii de ascultare şi interceptare, la care se 
adăugau și acelea de înzestrare, conducerea direcției generale s-a lovit de probleme 
serioase în ceea ce priveşte încadrarea acestei unități cu personal calificat. Direcţia a 
XIII-a avea nevoie de ingineri, tehnicieni şi economiști, specialități care erau greu de 
găsit în rândul angajaţilor Securităţii din acel moment. Aşa se şi explică faptul că în 1967 


15 ACNSAS, fond Direcţia Generală Juridica a M.A.I., dosar nr. 3.627, vol. 7, ff. 1-2. 

14 Tonel Gal, Ratiune si represiune în Ministerul de Interne. 1965-1989, vol. 1, laşi, Editura Do-Minor, 
2001, p. 84. 

15 Mai exact, 1.257 angajaţi (ACNSAS, fond Documentar, dosar nr. 11.732, f. 206). 

efectivele unităţii se ridicau la numai 38% din necesarul prevăzut în organigramă!6. 
Soluţia găsită pe moment a fost una de avarie, adică menţinerea temporară în posturile 
vacante a cadrelor rămase disponibile ca urmare a reorganizării Securităţii din acel an, 
urmând ca ulterior să fie angajat personal calificat. Tot în 1968, Serviciul „A” 
Contrainformatii Radio din D.G.T.O.1. a cerut suplimentarea organigramei cu 91 de 
cadre, cu mențiunea că „90% din total trebuie să fie pregătiți în radiocomunicatii, 
radiofilaj şi radiogoniometrie”!’. 

Nevoia de personal foarte bine pregătit se resimțea si la alte unități de 
Securitate cu profil tehnic, cum ar fi Serviciul „E” Cifru şi Transmisiuni Cifrate. În 
1968, aici a fost înființată o grupă de cripto-analiza şi decriptare, în cadrul căreia — 
ţinând cont de nivelul ştiinţific ridicat pe care era necesar să-l posede angajații — 
trebuiau încadraţi „specialişti cu o înaltă calificare” (lingviști, matematicieni, fizicieni, 
ingineri electronisti). Întrucât li se cerea şi experienţă practică, aceştia puteau fi recrutaţi 
numai de la diverse întreprinderi si instituţii civile, dar problema era că de multe ori 
aceştia aveau un venit mai mare decât cel pe care urmau să-l primească de la Securitate. 
Pentru a facilita atragerea acestor persoane, conducerea Securităţii a aprobat ca ele să 
primească același salariu ca la vechiul loc de muncă, fără a depăși totuşi nivelul maxim al 
locţiitorului şefului serviciului t8. 

Pentru a reglementa diversele probleme întâmpinate în ceea ce priveşte 
recrutarea cadrelor din domeniul tehnic, la 7 aprilie 1970 Direcţia Personal a emis un 
ordin referitor la selectionarea viitorilor angajaţi din unitățile de tip tehnic-operativ. 
Potrivit acestuia, persoanele în cauză puteau fi alese atât din rândul unor cadre active 
sau în rezervă, cât şi din categoria unor tehnicieni din diferite instituţii sau întreprinderi 
civile. Ofițerii puteau fi recrutați fie din rândul absolvenţilor de facultăți tehnice de 
specialitate (electronica, tadioelectronica, telecomunicații etc.), fie din cel al 
absolvenţilor de liceu ce urmaseră și o şcoală tehnică de profil. De asemenea, era 
necesar ca aceștia să aibă si experienţă practică în aceste domenii. În ceea ce-i privește 
pe maistrii militari, funcție pe care o primeau tehnicienii, aceştia puteau proveni din 
rândul a trei categorii de persoane: absolvenţi de liceu sau ai unei şcoli tehnice 
postliceale de specialitate; absolvenţi ai unei școli civile de maiștri, cu calificări in 
specialităţile adecvate specificului de muncă ce urmau să-l presteze la Securitate; 
absolvenţi ai unei şcoli generale sau ai altor şcoli echivalente, calificaţi în meserii din 
domeniul radiotehnicii, electronicii sau telecomunicatiilor. 

La centru, încadrările erau făcute direct de către D.G.T.O.1., cu acordul 
Direcţiei Personal. În teritoriu, de selecţie se ocupau ofiţerii de cadre din inspectoratele 
judeţene, iar cei aleşi trebuiau să fie avizaţi de către D.G.T.O.., care controla în ce 
măsură persoanele respective posedau cunoştinţele de specialitate necesare. După 


16 ACNSAS, fond Documentar, dosar nr. 12.596, £. 57. 

17 Florica Dobre (coord.), Elis Neagoe-Plesa, Liviu Pleşa (eds.), Securitatea. Structuri — cadre. 
Obiective şi metode, vol. TI, 1967-1989, studiu introductiv de Elis Neagoe-Pleşa şi Liviu Pleşa, 
Bucureşti, Editura Enciclopedică, 2006, p. 290. 

18 ACNSAS, fond Documentar, dosar nr. 12.596, f. 181. 

primirea acestei aprobări, la care se adăuga şi cea a Direcţiei Personal, cadrele în cauză 
erau numite în funcții prin ordinul şefilor de inspectorate’. 

În anii 70, nevoia susţinută de cadre pe profilul tehnic-operativ, determinată de 
suplimentarea continuă a posturilor din aceste domenii, a ridicat anumite greutăți în 
ceea ce priveşte încadrarea unor persoane corespunzătoare, mai ales a tehnicienilor 
(maiştrii militari). Uneori era nevoie ca diverse ministere (cum ar fi Ministerul Poştelor 
si Telecomunicatiilor) să-şi dea acordul pentru transferarea acestora la Securitate, în alte 
cazuri salariul oferit era inferior celui pe care-l aveau la fostul loc de muncă sau 
persoanele selecționate nu posedau cunoştinţele de specialitate necesare. Prin urmare, s- 
a trecut la verificarea tuturor elevilor aflaţi în ultimul an de studiu la şcolile civile de 
telecomunicații, iar cei corespunzători — după absolvirea cursurilor — au fost încadrați 
direct în Securitate. Spre exemplu, în iunie 1970, deoarece 1.5.]. Dolj, Cluj şi Timiş nu 
reușiseră să selectioneze numărul de tehnicieni T.O. necesari pentru acoperirea 
posturilor primite suplimentar, Direcţia a VIII-a T.O. a luat decizia încadrării acestora 
din rândul proaspetilor absolvenți ai Şcolii de telecomunicații de la Timisoara”. 

Pe întreaga perioadă a regimului Ceauşescu a fost menținută practica 
selectionarii viitorilor angajați ai Securităţii din rândul tinerilor ce-și satisfăceau stagiul 
militar. Ne referim aici la persoanele ce făceau armata în termen normal, fiind exceptati 
aşadar absolvenţii de facultate, care o efectuau cu termen redus. De punctarea şi 
verificarea potenţialilor candidați se ocupa ofițerul de contrainformaţii militare ce 
răspundea de unitate militară în cauză, el lucrând în strânsă colaborare cu ofițerul 
responsabil cu cadrele de la structura teritorială de Securitate pe raza căreia se afla 
respectiva unitate militară. Ulterior, propunerea ultimului trebuia avizată de şeful 
Inspectoratului Judetean de Securitate/I.S.M.B. şi aprobată apoi de către Direcţia 
Cadre. Practic, această metodă permitea Direcţiei Cadre să procedeze la o amplă acțiune 
de triere a cvasimajorității tinerilor din tara (stagiul militar fiind obligatoriu), din rândul 
cărora puteau fi alese acele persoane care corespundeau cel mai bine criteriilor de 
încadrare în Securitate. În plus, potenţialii candidați puteau fi verificați cu atenţie, 
analizându-se atât trecutul lor şi al familiei aferente, cât şi comportarea actuală şi modul 
în care se adaptau la un sistem militarizat. De regulă, erau avuti in vedere acei tineri care 
se remarcau în timpul stagiului militar (ajungeau la gradele de caporal ori sergent, urmau 
diverse cursuri etc.), la care se adăugau şi cei recrutaţi ca informatori, ultimii primind 
astfel şi o „binemetitată” răsplată pentru activitatea lor. 

Începând din anii ’70, tinerii astfel selecționați erau rareori încadraţi direct în 
Securitate, ei trebuind în prealabil să deprindă cunoştinţele necesare noii activități. Fiind 
vorba de persoane ce făcuseră stagiul normal de armată, aşadar aveau ca studii cel mult 
liceul, mai întâi era necesar ca ei să fie trecuți printr-un sistem mai avansat de 
şcolarizare. Tocmai de aceea, candidaţii erau trimiși pentru început la Scoala de ofițeri 
de Securitate de trei ani si abia apoi erau repartizaţi in muncă. Prin urmare, tinerii in 
cauză trebuiau să promoveze examenul de admitere la această şcoală. Cei care nu 
reuşeau să treacă de aceste examene nu erau încadraţi în Securitate, dar erau mentinuti 
în continuare în atenţia responsabililor cu cadrele, pentru o posibilă nouă candidatură, 


19 ACNSAS, fond Documentar, dosar nr. 15.642, ff. 45-46. 
20 Thidem, £. 108. 

în cazul în care în viitor nu ar fi reuşit să găsească alte persoane potrivite. Vom oferi şi 
un exemplu în acest sens. Astfel, la 14 aprilie 1971, LSJ. Prahova l-a propus pe 
Gheorghe Dumitrache pentru a urma Scoala de ofițeri de Securitate de trei ani. Acesta 
era militar în termen la o unitate din Ploieşti si urma să fie eliberat în scurt timp. În 
caracterizarea ce i-a fost făcută se preciza faptul că se evidentiase în timpul stagiului 
militar, având deja gradul de sergent si diploma de radiotelegrafist categoria a III-a. In 
plus, era de profesie muncitor (lăcătuș la o uzină din Ploieşti) şi absolvise liceul la seral. 
De asemenea, candidatul se remarcase si in plan ideologic: fusese membru al 
Comitetului U.T.C. pe şcoală şi era secretar al B.O.B. U.T.C. pe secţie la locul de 
muncă. Propunerea a fost aprobată de Direcţia Cadre, astfel încât, în iulie 1971, 
Dumitrache a participat cu succes la concursul de admitere organizat de Scoala de 
ofițeri de Securitate?!. 

După numirea în funcția de şef al Direcţiei Personal-Învăţământ (1 mai 1970)%, 
col. Vlad Iulian a continuat „politica activă” de cadre? iniţiată in prima parte a anilor 
"60 de gen.-lt. Negrea Vasile, prin care fuseseră atraşi în Securitate proaspăt absolvenţi 
de facultăţi, ce urmau să-i înlocuiască treptat pe ofițerii vechi, cu o pregătire culturală 
precară. Au fost preferați îndeosebi absolvenţii facultăților umaniste (istorie, filologie, 
drept), ce prezentau şi avantajul că de multe ori erau cunoscători de limbi străine, un 
capitol la care fostele cadre erau mult deficitare. Salariile mari oferite, siguranța obținerii 
unui post în mediul urban şi posibilitatea de a avansa mult mai rapid în carieră au 
transformat Securitatea într-o atracție pentru aceste categorii de absolvenți. 
Selectionarea viitorilor angajaţi ai Securităţii se făcea de regulă în ultimul an de studiu, 
fiind implicat si ofițerul ce răspundea de respectivul obiectiv. Şi în acest caz, primii avuti 
în vedere au fost studenții recrutați anterior ca informatori. 

Printre calitățile cerute unor proaspeţi absolvenți pentru încadrarea in 
Securitate se număra si ataşamentul fata de regim. Cum în scurta perioadă a maturității 
aceştia nu prea avuseseră cum să-şi demonstreze fidelitatea față de putere, cea mai 
elocventă dovadă era considerată a fi colaborarea conspirată cu organele de represiune 
în timpul studenţiei. Încadrarea foştilor studenti-informatori prezenta mai multe 
avantaje pentru Securitate: biografiile viitorilor ofiţeri erau deja verificate, aceştia erau 
recompensati pentru activitatea lor informativă, şi, mai ales, cunoşteau specificul muncii 
de Securitate, având deja experiența legăturii ofiter-agent. Una dintre cele mai bune 
descrieri referitoare la modul in care viitorii absolvenţi erau racolati de Securitate cu 
puţin timp înainte de încheierea studiilor este oferită de Simion Airinei (pseudonimul 
unui fost ofițer de Securitate): „De la colegi am aflat că în facultate, imediat după 
sărbătoarea de 1 Mai, şi-au făcut simțită prezenţa doi ofițeri din cadrul Ministerului de 
Interne de la Bucuresti, care aveau misiunea de a selecta si racola din rândul tinerilor 
absolvenţi candidați pentru încadrarea în organele de securitate (...) Cei doi ofițeri s-au 
instalat într-un birou pus la dispoziţie de conducerea facultăţii şi, după ce au studiat 
dosarele studenților, au început să cheme la discuţie pe cei considerați corespunzători”. 
Cadriştii nu au acţionat la întâmplare, deoarece „în prealabil se documentaseră la 


21 ACNSAS, fond Cadre, dosar nr. D-125, ff. 2-3. 
2 ACNSAS, fond D.M.R.U. a M.L, dosar nr. 7.393, vol. 3, nenumerotat. 
233 Marius Oprea, Moștenitorii Securității, Bucuresti, Editura Humanitas, 2004, pp. 150-151. 

organul local de Securitate şi colegii selectaţi pentru încadrare «in aparat» făceau parte 
dintre cei mai eficienți colaboratori din rețeaua informativă care activa în anul cinci de 
studiu al facultății”24. 

Aşa cum am arătat anterior, perioada de efectuare a stagiului militar de către 
absolvenţii unor instituţii de învățământ superior era un bun prilej pentru Securitate de 
a identifica anumite persoane care să fie propuse pentru încadrare. În unităţile 
M.F.A./M.Ap.N., de acest aspect se ocupau ofițerii care le deserveau pe linie 
contrainformativa, mai ales că aceştia erau oricum datori să-și creeze agentura în rândul 
celor care isi satisfaceau obligațiile militare. 

Mult mai simplă era procedura în cazul celor repartizați la unităţile aflate în 
subordinea M.A.I./M.I., unde Securitatea putea practic să verifice atent calităţile si 
comportarea tuturor celor incorporati şi să aleagă cadrele de care avea nevoie. Şcoala de 
ofițeri în rezervă a ministerului, unde îşi efectuau stagiul militar diverşi absolvenţi ai 
învățământului superior, se constituia într-o adevărată pepinieră de ofițeri pentru 
Securitate. Recrutarea acestora se făcea în funcție de facultatea pe care cei în cauză o 
urmasera, precum si de nevoile informativ-operative ale momentului. Un alt mare 
avantaj era şi acela că aceste persoane puteau fi încadrate direct în muncă, fără a mai fi 
nevoie să fie trimise la diverse cursuri de specialitate, întrucât la Şcoala de ofițeri de 
rezervă a M.I. se predau și cunoștințele de care avea nevoie un ofițer de Securitate. Spre 
exemplu, la 15 iunie 1972 a fost încadrat în Securitate Gheorghe-loan Stan, care tocmai 
absolvise, cu gradul de sublocotenent, Scoala de ofițeri de rezervă a M.I., unde fusese 
trimis pentru efectuarea stagiului militar. Anterior, acesta urmase Facultatea de Chimie 
Industrială din Bucureşti şi muncise doi ani ca inginer la un institut de cercetare din 
Capitală, publicând diverse studii de specialitate în reviste ştiinţifice. Activitatea sa in 
timpul şcolii de ofițeri era apreciată ca fiind foarte bună: „Cu prilejul executării unor 
exerciții tactice a dovedit curaj, stăpânire de sine si ingeniozitate în luarea unor măsuri. 
Cu ocazia practicii efectuate a rezultat că stăpâneşte principiile şi metodele muncii de 
Securitate şi îl pasionează o asemenea activitate”. Prin urmare, Gheorghe-loan Stan a 
fost avansat la gradul de locotenent, fiind încadrat la Direcţia a I-a Contrainformatii 
economice”, 

Încă de la sfârșitul anilor *60 conducerea Securităţii a început să pună un accent 
tot mai mare pe însuşirea limbilor străine de către angajaţi. Se încerca astfel creşterea 
gradului de pregătire al ofiţerilor în această privinţă, în condiţiile in care situația era de-a 
dreptul dezastruoasă, numărul cunoscătorilor de limbi străine fiind foarte redus. Spre 
stupoarea şefilor Securităţii, procentul acestora era aproape infim chiar şi în 
compartimentele de contraspionaj, care se ocupau de supravegherea străinilor, 
cunoaşterea unei limbi de circulaţie fiind, prin urmare, aproape vitală?%. Măsurile ferme 
luate în acest sens în 1968 (mai ales reînființarea unei şcoli speciale pentru pregătirea 


24 Simion Airinei, Un sfert de veac de securitate, Braşov, Editura Transilvania Expres, 2002, p. 7. 

25 ACNSAS, fond D.M.R.U. a M.L., dosar nr. 7.397, vol. 26, ff. 139-142. 

% La o şedinţă a C.S.S. din aprilie 1968, gen.-mr. Răduică Grigore era foarte alarmat de situația 
găsită: „numai 8% din ofițerii care lucrează în domeniul contraspionajului cunosc limbi străine, 
este foarte putin (...) de fapt acest 8% nu este 8%, pentru că multi dintre ei sunt cunoscători ai 
limbii ruse şi maghiare” (ACNSAS, fond Documentar, dosar nr. 88, vol. 3, partea TI, f. 120). 

ofițerilor în domeniul limbilor străine) au dus la o îmbunătăţire evidentă a situaţiei într- 
un timp destul de scurt. Mai mult, pentru prima dată s-a pus şi problema încadrării sau 
pregătirii unor ofițeri cunoscători ai unor limbi străine cu o arie mai limitată de 
circulație. Pentru început a fost avută în vedere acoperirea necesarului cu astfel de cadre 
la D.L.E. şi la Direcţia Contraspionaj, unde era mare nevoie de ele în activitatea 
informativ-operativa. La 1 noiembrie 1973, şeful Corpului de Control al Ministrului, 
gen.-mr. Kovacs Pius, făcea următoarea propunere: „Direcţia Cadre si Învăţământ să 
sprijine Direcţia a III-a în vederea rezolvării necesarului de cunoscători de limbi străine, 
în special a unor limbi de circulaţie restrânsă (arabă, turcă, greacă, idiş, japoneză etc.)” 7. 

Sinuciderea dr. Schăchter, în martie 1973, a determinat o schimbare radicală a 
politicii de cadre în M.I. şi mai ales în Securitate, transpusă si prin modificările 
substanţiale a modalitatilor şi criteriilor de încadrare a personalului. În urma cercetărilor 
efectuate după incidentul amintit, Nicolae Ceaușescu avea să afle cu stupoare că 
organele de represiune nu doar că supravegheaseră activitatea conducerii P.C.R., dar 
adunaseră informaţii referitoare inclusiv la propria sa persoană. Drept urmare, liderul 
partidului şi-a pierdut încrederea în organele de Securitate, concentrandu-si eforturile 
pentru a-şi subordona pe deplin această instituție. Primele acțiuni ale lui Nicolae 
Ceausescu in această direcţie au vizat destituirea ministrului de Interne, Ion Stănescu, si 
a gen.-mr. Plesita Nicolae, fostul şef al Direcţiei a XI-a Securitate si Gardă (unitate care, 
de altfel, a fost dizolvată, fiind însă reînființată mai târziu). Locul lui Stănescu a fost luat 
de o persoană de încredere, Emil Bobu, consilierul secretarului general al P.C.R., care se 
va dovedi a fi unul dintre miniştrii cei mai fideli conducătorului partidului. 

Măsurile luate de Nicolae Ceauşescu pentru deplina subordonare a Securităţii 
fata de conducerea partidului, mai exact fata de propria persoană, s-au reflectat şi în 
politica de cadre de la mijlocul anilor '70. Ca un corolar firesc al acţiunilor sale, 
conducătorul P.C.R. a cerut M.I. să treacă la schimbarea criteriilor de încadrare a 
personalului Securităţii, punându-se un accent mult mai mare pe pregătirea politico- 
ideologică si pe fidelitatea fata de regim a celor propusi pentru angajare. Sistemul aflat 
în uz prevedea ca 60% din noii angajaţi să fie absolvenţi ai şcolilor de Securitate, 23% 
specialişti din producție și 17% absolvenţi ai învățământului superior civil (ultimele 
două categorii fiind încadrate direct şi pregătite apoi prin cursuri scurte). La rândul lor, 
elevii Şcolii de Securitate de trei ani erau selecționați „din rândul absolvenţilor de liceu, 
membri de partid (31%) sau U.T.C., majoritatea lor provenind din câmpul muncii”, 
mare parte fiind fii de activişti de partid si de stat sau ai cadrelor militare. În opinia 
ministrului Bobu, „actualul sistem de selectionare prezintă ca principal neajuns faptul că 
se asigură în mică măsură încadrarea de ofițeri de Securitate din rândul activiştilor de 
partid si ai U.T.C., al unor cadre din aparatul de stat si al muncitorilor, tehnicienilor si 
specialiştilor din unităţile economice, oameni cu experiență în producție şi cu o bună 
pregătire politico-ideologică, care să ducă la îmbunătăţirea compoziției aparatului de 
Securitate şi din rândul cărora să fie promovate cadre în funcţii de conducere”?8, Prin 
urmare, la 4 februarie 1974 Emil Bobu a înaintat către conducerea P.C.R. un proiect de 


27 ACNSAS, fond Documentar, dosar nr. 3.101, vol. 8, f. 50. 
2% Oana Ionel, Criterii de încadrare a ofiterilor de Securitate (1974 şi 1976), in „Arhivele Securității”, 
București, Editura Nemira, 2004, p. 427. 

modificare a criteriilor de selectionare a cadrelor Securităţii, în care propunea inversarea 
procentelor aferente modalitatilor de angajare (60% încadrări directe si 40% absolvenţi 
ai şcolilor militare ale M.I.), revenindu-se astfel la practica anterioară anului 1968. De 
asemenea, procentul încadrărilor directe urma a fi compus din 50% activişti de partid, 
cadre din aparatul de stat („activişti de stat”), muncitori, tehnicieni şi specialişti din 
producţie, iar restul de 10% absolvenţi ai învățământului superior de stat (dar nu 
oricare, ci cu precădere „medici, fizicieni, chimisti, cunoscători de limbi străine, 
matematicieni etc.”9. 

După cum se poate observa, se constată o reducere semnificativă a procentului 
celor încadrați în Securitate direct de pe băncile şcolilor, fie ele chiar si ale M.I., de la 
77% la 50%. Această modificare devine însă pe deplin explicabilă dacă avem în vedere 
condiţiile pe care trebuia să le îndeplinească cealaltă jumătate a noilor angajaţi. Astfel, 
activiştilor P.C.R. şi U.T.C., cadrelor din aparatul de stat, muncitorilor, tehnicienilor şi 
specialiştilor din producţie li se cerea să aibă o activitate de minim patru ani într-o 
organizație de partid sau de stat, dintre care minim doi „în munca de partid şi de 
tineret”, la care se adăugau o vechime de minim trei ani în producție, precum şi condiţia 
să fie absolvenţi de studii superioare sau liceale. Se accepta doar o minimă derogare de 
la studii, în sensul că puteau fi acceptaţi şi absolvenţii de şcoli profesionale, dar numai în 
cazul activiştilor P.C.R. si U.T.C. „cu experiență în munca politică şi care au urmat o 
şcoală de partid” (deficitul de studii de stat fiind astfel suplinit cu o şcoală ideologică). 
Dintre aceştia, urma să aibă prioritate „fiii de muncitori, de activişti de partid şi de stat 
sau ai cadrelor militare”. Desigur, toți aceştia trebuiau să fi satisfăcut stagiul militar. 
Vârsta nu era restricționată explicit, dar pe cât posibil trebuia să fie sub 35 de ani. Ca o 
noutate apărea propunerea ca în sectoarele tehnic-operative să fie încadrate un număr 
mult mai mare de femei, cu respectarea desigur a criteriilor amintite anterior. 

Conditionari suplimentare au fost incluse şi în ceea ce-i privește pe absolvenții 
de facultăţi încadrați direct în Securitate. Aceştia urmau să fie nu doar membri de partid 
sau U.T.C., ci şi persoane care „s-au remarcat printr-o participare activa la îndeplinirea 
sarcinilor politice şi obşteşti”. Alte criterii: „rezultate bune si foarte bune la învățătură” 
şi „conduită morală ireproşabilă”. Şi în acest caz aveau prioritate fiii de muncitori, de 
activişti de partid si de stat si ai cadrelor militare. Era stipulată şi preeminenta la 
angajare a absolvenţilor ce erau informatori ai Securităţii: „Să aibă aptitudini pentru 
munca de Securitate, acordându-se prioritate celor care au sprijinit activitatea organelor 
MI. 

Toate cadrele angajate direct urmau a fi pregătite profesional (cu specificul 
muncii informativ-operative) prin cursuri de Securitate cu durata între patru si şase luni, 
în funcție de profilul compartimentelor în care erau încadrate. Cursurile pentru 
absolvenţii învățământului superior erau organizate la Scoala de ofițeri de rezervă a M.I. 
În anumite cazuri excepţionale (activişti de partid de un anumit rang, specialişti de 
valoare sau chiar persoane mai înaintate în vârstă) se permiteau derogari de la această 
regulă, specializarea lor fiind asigurată în cadrul învățământului din unități. La absolvire, 


29 Ibidem, p. 428. 
50 Thidem, p. 429. 
31 Ibidem. 

cursantii primeau şi gradul de Securitate, care era acordat în primul rand în funcție de 
pregătirea generală, experiența în muncă si vârstă, si mai putin de rezultatele obținute la 
cursurile respective. 

Au apărut modificări referitoare la condiţiile ce trebuiau îndeplinite şi în ceea ce 
priveşte selectionarea persoanelor ce urmau a fi încadrate în aparat după absolvirea unei 
şcoli de Securitate. Pe lângă faptul că era necesar ca toți să fie membri P.C.R. sau 
U.T.C., să fi absolvit liceul ori o şcoală echivalentă si să aibă maxim 26 de ani (în mod 
exceptional 28 de ani), s-a mai adăugat si obligația ca toți să fie fii de muncitori, țărani 
colectivisti, activişti de partid si de stat, cadre militare ori intelectuali. Chiar si asa, 80% 
din candidaţi trebuiau să fie muncitori sau tehnicieni cu o vechime în producţie de 
minim un an, activişti U.T.C. sau subofiteri M.I., iar restul de 20% trebuiau în mod 
obligatoriu să fi absolvit liceul prin cursuri de zi. Desigur, prioritate aveau informatorii 
Securităţii, precum si aceia ce dovediseră apetenta pentru activități militarizate (în cadrul 
orelor de P.T.A.P.). O altă prevedere ce merită a fi reținută era şi aceea că la 
selectionarea viitorilor ofițeri era necesar „să se asigure în mod corespunzător 
încadrarea şi din rândul naționalităților conlocuitoare” 32. 

Activitatea propriu-zisă de selectionare a tuturor celor vizati pentru încadrarea 
în Securitate se făcea în continuare de către unităţile M.I., dar P.C.R. începea să aibă un 
cuvânt tot mai greu de spus in această direcție. In comisiile constituite pentru a veghea 
la respectarea criteriilor menţionate mai sus, activiştii de partid erau predominanti, mai 
ales la nivel central’. Foarte important era şi faptul că persoanele încadrate direct (ce 
urmau să constituie majoritatea noilor angajați) deveneau cadre ale Securităţii doar cu 
recomandarea organelor locale de partid. Dorinţa de a transfera cât mai mult decizia 
angajării către organizaţiile de partid a dus la includerea unor prevederi ce puteau avea şi 
efecte negative. Astfel, Emil Bobu a propus ca aceste recomandări să fie făcute de către 
partid doar după ce candidaţii erau ,,discutati în organele sau organizaţiile de partid si 
respectiv de U.T.C. din care fac parte, care să-şi spună părerea dacă merită să devină 
ofițeri de Securitate”3%. O astfel de acţiune, cu toate că scădea riscul încadrării unor 
persoane cu o activitate sau comportament necorespunzatoare, creştea însă exponential 
posibilitatea deconspirarii ofițerilor, fiind afectată implicit şi calitatea acţiunilor 
informativ-operative desfăşurate de aceştia. Toate acestea se petreceau în contextul în 
care mai mulți ofițeri din conducerea Securităţii (în special gen.-lt. Doicaru Nicolae) 
considerau că nu doar ofițerii D.LE., dar şi cei de contraspionaj si chiar de informaţii 
interne (îndeosebi cei infiltrati în anumite obiective) nu puteau desfăşura o activitate cât 
de cât eficientă decât dacă nu se cunoştea calitatea lor de angajaţi ai Securităţii, adică 
dacă lucrau pe deplin acoperiți. Pentru această perioadă însă, când Nicolae Ceauşescu 


52 Ibidem, p. 429-430. 

33 Comisiile centrale aveau următoarea componenţă: un prim-adjunct al ministrului M.I., câte un 
activist de la Secţia Organizatorică, Secţia Cadre şi Secţia pentru probleme militare și justiţie ale 
C.C. al P.C.R., secretarul Comitetului de partid din aparatul central M.I., şeful Direcţiei Cadre si 
Învăţământ şi şeful unităţii centrale pe linia căreia urma a fi încadrați cei selecționați. In mod 
similar erau constituite şi comisiile din judeţe: un secretar al Comitetului judeţean P.C.R., prim- 
secretarul Comitetului județean U.T.C., secretarul Comitetului P.C.R. din cadrul I.J., şeful 
inspectoratului, şeful Securităţii judeţene si şeful compartimentului cadre din I.J. (ibidem, p. 431). 
54 Ibidem, p. 430. 

urmărea să-şi subordoneze total Securitatea, a contat în primul rând necesitatea de a fi 
încadrate în aparat persoane cat mai ideologizate si mai loiale din punct de vedere 
politic si social. 

Propunerile lui Emil Bobu au fost adoptate integral de către conducerea 
partidului la sedinta Secretariatului C.C. al P.C.R. din 1 mai 1974, in timpul căreia 
Nicolae Ceausescu a insistat in mod special pe respectarea criteriului studiilor: „Chiar si 
cei care sunt dintre activisti, tot trebuie sa fie absolventi de liceu si cu studii superioare. 
Deci unele condiţii sunt generale. Datorită faptului că este activist sau fiu de activist, 
asta nu înseamnă că facem derogare de la studii. Una este că cer să se dea prioritate 
celui care este activist, dar trebuie să aibă studii corespunzătoare”%. Tot la această 
şedinţă a fost aprobat şi planul propus de M.I. privind numărul ofițerilor ce urmau să 
fie încadraţi în Securitate în perioada 1974-1980, pentru a suplini ieșirile din sistem şi 
deficitul de personal (care atunci era de 3%). Se prevedea acoperirea posturilor vacante 
în primii doi ani (în 1977 procentul de ocupare trebuia să fie de 99%), când se estima că 
şi numărul celor care aveau să părăsească Securitatea avea să fie mai mic, pentru ca in 
perioada următoare să fie practic încadrate tot atâtea persoane câte plecau din M.I.*°. 

Transpunerea în practică a Hotărârii Secretariatului C.C. al P.C.R. din 1 mai 
1974 a scos însă în evidență anumite efecte nedorite, de care nu se tinuse cont în 
momentul luării deciziei politice. Unul dintre acestea s-a manifestat în ceea ce priveşte 
repartizarea la M.I. a absolvenţilor instituţiilor de învățământ superior. 

In anul 1970, guvernul R.S.R. a emis Decretul nr. 158, prin care stabilea 
modalităţile generale de repartizare in muncă a celor care-și finalizau studiile superioare. 
În mod normal, operaţiunea trebuia să se desfăşoare sub coordonarea Direcției 
Învăţământului Superior şi Cercetării Ştiinţifice din cadrul Ministerului Educaţiei şi 
Învăţământului (M.E.Î.), dar la jumătatea deceniului opt situaţia în fapt nu era chiar atât 
de simplă. În procesul de repartizare la scară naţională a absolvenţilor de facultăţi erau 
implicate şi alte instituţii centrale: Comitetul de Stat al Planificării, Ministerul Muncii si 
Direcţia Centrală de Statistică. De asemenea, la nivel central funcționa o Comisie 
guvernamentală de coordonare a repartizării în producţie a absolvenţilor de învățământ 
superior, care avea şi ea atribuţii de a contribui la desfăşurarea acestei acțiuni. Conform 
hotărârii Plenarei comune a C.C. al P.C.R. si a Consiliului Suprem al Dezvoltării 
Economice si Sociale din 21-22 iulie 1975, toate organismele de mai sus urmau să 
elaboreze şi să pună în practică un program de asigurare, pregătire și perfecționare a 
cadrelor până în anul 1985, precum si o schiță program similară până în anul 1990. 
Toate aceste programe multianuale au fost defalcate apoi pe ani, iar instituţiile interesate 
trebuiau să trimită anual, până la data de 15 octombrie, necesarul de absolvenţi de care 
avea nevoie pentru repartizare în anul următor. Totodată, în anul 1975 fiecare instituție 
din tara a fost obligată să întocmească si să trimită Comitetului de Stat al Planificării cate 
un plan de asigurare si pregătire a forței de muncă necesară pentru cincinalul care urma 
(1976-1980). 


35 Ibidem, pp. 434-435. 

36 In 1974 se preconiza pierderea a 260 de ofiţeri si încadrarea a 380 de ofițeri, in 1975 240 si 
320, in 1976 250 si 310, in 1977 280 si 290, in 1978 360 si 350, in 1979 420 si 425, iar in 1980 
numărul era egal 610 si 610 (¢hidem, p. 435). 

Pe baza Instructiunilor M.E.L. nr. 55.888/1972, M.I. a fost exceptat de la 
regulile generale de repartizare stabilite de Decretul nr. 158, absolvenţii fiind repartizați 
doar dacă erau ceruti nominal de către M.I., cu condiţia ca aceştia să aibă medii de la 
nota 8 în sus37. În 1974, în urma hotărârii Secretariatului C.C. al P.C.R., Decretul nr. 
158/1970 a fost modificat, iar Instrucţiunile M.E.Î. nr. 55.888/1972 abrogate, astfel 
încât repartizarea absolvenţilor la M.I. nu s-a mai făcut ținându-se seama de solicitările 
nominale, ci de prevederile generale ce se aplicau la toate instituțiile din România. Prin 
urmare, M.E.Î. a procedat la afişarea unităţilor şi localităţilor unde erau posturi vacante 
în M.I., locurile putând fi solicitate de către oricare dintre absolvenţii tuturor 
promotiilor din tara, cu aplicarea criteriilor generale de prioritate în vigoare. În baza 
noului sistem, în vara anului 1974 la M.I. au fost repartizate 18 persoane nesolicitate de 
minister, care au beneficiat de unele dintre prioritățile de mai sus. Conform şefului 
Direcţiei Cadre şi Învăţământ, col. Moise Vasile, „verificându-se ulterior situația 
acestora, s-a constatat că o parte nu puteau fi încadraţi în M.I.”. Mai exact, ieșise la 
iveală faptul că opt dintre aceştia aveau probleme de cadre sau de comportament ori 
erau inapti medical”. Ca urmare, col. Moise arăta că „a fost necesar să se facă 
demersuri în vederea schimbării repartizării, creându-se astfel o serie de greutăţi şi unele 
nemulțumiri în rândul absolvenţilor în cauză”%. Pentru a preîntâmpina apariţia unei 
situații similare, la 31 martie 1975 col. Moise a solicitat ministrului Emil Bobu să 
propună Secretariatului C.C. al P.C.R. ca M.I. „să fie exceptat de la regulile generale de 
repartizare a absolvenților învățământului superior, cursuri de zi”+1. Propunerea sa nu a 
găsit însă o rezolvare satisfăcătoare la timp, astfel încât în anul 1975 situaţia s-a repetat 
întocmai, iar M.I. a trebuit să refuze angajarea a 33 de absolvenţi — din cei 66 repartizați 
— pentru că nu corespundeau criteriilor de încadrare”. 

În aceste situaţii, pentru a-și completa numărul necesar de cadre cu studii 
superioare, organele de Securitate erau nevoite să treacă la selectionarea altor noi 
absolvenţi, ce corespundeau criteriilor de încadrare în M.I., dar fuseseră repartizaţi de 
M.E.I. la alte instituţii. Trebuia îndeplinită şi condiția suplimentară ca aceștia să fie 
pregătiţi în specialităţile necesare unităţilor de Securitate ce solicitaseră personal (să aibă 


37 ACNSAS, fond D.M.R.U. a M.I., dosar nr. 7.402, vol. 9, f. 9. 

38 Repartiţiile se făceau in următoarea ordine de priorităţi: bursierii unor organizaţii socialiste; 
şefii de promoţie; absolvenţii care aveau sotul/sotia angajat al unei organizaţii socialiste; 
absolvenţii căsătoriți din aceeaşi promoţie; absolvenţii care solicitau angajarea în localitatea unde- 
şi aveau domiciliul, ei sau părinţii lor (astfel încât nu trebuia să li se satisfacă urgent nevoile 
locative); media de absolvire. 

59 Tata care a fost tipul de probleme de cadre descoperite la verificare: „tatăl a fost şef de cuib 
legionar”, „mama ate un frate fugit în S.U.A.”; „veri ai părinților in Israel”; „relații prin 
corespondenţă şi vizite cu cetățeni din R.F.G. si Italia”; „tatăl a fost membru P.N.T., în prezent 
urmărit pe linie informativă”; „mama recăsătorită cu un evreu care lucrează la comunitatea 
evreiască din Bucuresti şi a depus cerere să plece in Israel”; „în anul II a fost discutat în adunarea 
U.A.S.C.R. pentru manifestări negative”; „tatăl a fost chiabur” (ACNSAS, fond D.M.R.U. a M.I., 
dosar nr. 7.402, vol. 9, f. 10). 

40 Ibidem, f. 9. 

+1 Ibidem. 

42 Ibidem, £. 103. 

exact același profil de studii ca şi absolvenții respinşi). După ce erau găsite şi verificate 
persoanele respective, pentru încadrarea lor în Securitate era nevoie şi de acordul 
instituţiei sau organizaţiei la care acestea fuseseră repartizate inițial de către MEL, iar 
apoi de avizul Direcţiei Învăţământului Superior şi Cercetării Ştiinţifice din M.E.L., 
precum şi de cel al Comisiei guvernamentale ce coordona repartizările. Aşadar, o 
procedură destul de birocratică, ce se prelungea în timp, la care se adăugau si 
nemulțumirile celor respinşi de M.I., cărora trebuia să li se explice de ce nu puteau 
ocupa un post obţinut pe cale legală. 

Procentul foarte mare de absolvenţi repartizați la M.I. şi respinşi ulterior, 
precum şi modalitatea greoaie şi pe alocuri chiar ilegală la care se recurgea apoi pentru 
asigurarea necesarului de personal au determinat instituţiile implicate în acest proces să 
ia o decizie care să reglementeze întrucâtva situația. Astfel, la 10 ianuarie 1976 a avut loc 
o şedinţă la Comitetul de Stat al Planificării în cadrul căreia s-a decis ca locurile solicitate 
de M.I. să nu mai fie indicate concret în hotărârea anuală a Consiliului de Miniștri 
privind repartizarea absolvenților de facultăți, cu excepția posturilor pentru medici. 
Restul posturilor cerute de M.I. urmau a fi alocate ministerelor economice si M.E.Î., 
pentru ca încadrarea nominală la Securitate şi Miliție să se facă după selectionarea si 
verificarea absolvenților necesari, prin schimbarea  repartizărilor, cu acordul 
respectivelor ministere. Această decizie, ce scurta si simplifica traseul birocratic, a 
mulțumit şi Securitatea, care putea astfel să-şi asigure singură personalul corespunzător 
de cate avea nevoie. 

Pentru a oferi un indiciu referitor la absolvenţii de învățământ superior de care 
era interesată Securitatea în anii ’70, în vederea încadrării în rândurile sale, vom analiza 
pe scurt repartitiile făcute în anul 1975. În vara acelui an, prin H.C.M. nr. 472/28 mai 
1975, la Securitate au fost repartizaţi 66 de absolvenţi de învățământ superior, promoția 
1975, cursuri de zi. Era vorba de 23 ingineri, doi subingineri, 15 absolvenţi de ştiinţe 
economice, şapte de ştiinţe juridice si 19 de universitate“. În ceea ce priveşte 
specializarea inginerilor, aceasta era diversă: industrializarea lemnului (cinci); T.C.M. 
(patru, propusi pentru încadrare la LJ. Arad si I.J. Buzău); construcţii, automobile si 
tractoare (câte trei); electrotehnică (doi); la care se adăugau cate un absolvent de mine 
(propus la I.J. Bihor); petrol şi gaze (la I.J. Prahova); tehnologia fontei si oţelului (la LJ. 
Galati); electronica (la I.J. Timiş); transporturi, chimie. Absolvenţii de științe economice 
erau specializați în economia industriei, agriculturii sau transporturilor (şase), 
contabilitate, finanţe. Tot în această categorie intrau si cei care absolvisera profilurile de 
statistică (unu) şi de automatizarea calculului electronic (trei), toți fiind încadrați la 
C.LD., unitate care chiar în acea perioadă a trecut la informatizarea cartotecilor si a 
sistemelor de evidenţă. În ceea ce priveşte absolvenţii de universităţi, au fost angajaţi cu 
predilecție aceia ce urmaseră studii de limbi străine (11 — şase limba germană, trei 
engleză şi doi franceză), apoi de psihologie, informatică, fizică, istorie şi filologie clasică 
(ultimii fiind încadraţi la Arhivele Statului). Cei care studiaseră limba germană au fost 
repartizați toţi la C.T.O.T., unde era o lipsă acută de persoane care să traducă 
materialele din această limbă rezultate din interceptarea convorbirilor sau a 


43 Idem, vol. 10, f. 29. 
44 Thidem, f. 29. 

corespondenţei. Absolvenţii de limba franceză au primit posturi la Direcţia a II-a 
Contraspionaj*>. 

Se poate observa uşor faptul că la propunerea pentru încadrarea in unități a 
absolvenţilor s-a ţinut cont într-o mare măsură de corelarea pregătirii ce o aveau cu 
specificul judetelor/compartimentelor unde urmau să-și desfășoare activitatea, astfel 
încât potenţialul lor să poată fi valorificat la maximum. 

După cum am precizat, problema Direcţiei Cadre si Învăţământ din M.I. a 
constituit-o însă faptul că absolvenții repartizați nu fuseseră verificaţi în prealabil, astfel 
încât, în momentul în care le-au fost controlate trecutul, comportarea si familiile 
acestora, iesisera la lumină fapte care conduseseră la respingerea a jumătate dintre cei 
repartizați. Prin urmare, s-a trecut la selectionarea altor absolvenți ai promoției 1975, 
repartizaţi deja în alte locuri de muncă, care aveau să fie încadrați în Securitate abia dupa 
obţinerea acordului instituţiilor respective. Spre exemplu, la 26 septembrie 1975 
Direcţia Cadre şi Învăţământ a trimis către M.E.Î. acordul Inspectoratului Scolar 
Judeţean Botoşani pentru schimbarea repartizării unei absolvente a Facultăţii de 
Filologie, secția română-franceză, de la o şcoala generală din judeţ la U.M. 0828 
Bucureşti. Un document similar a fost trimis la 2 decembrie 1975, cuprinzând acordul 
Ministerului Industriei Usoare pentru schimbarea repartitiei a trei absolvenţi ai Facultăţii 
de Contabilitate, care inițial primiseră un loc de muncă în diverse întreprinderi din 
subordinea ministerului si care acum erau ceruti de Securitate pentru unitățile sale 
teritoriale (Niculae Ciovlică de la Întreprinderea „Intex” Păulești la I.J. Prahova; 
Constantin Stirbulescu de la Întreprinderea de Preindustrializare și Achiziţii Turnu- 
Severin la I.J. Mehedinţi si Ion Haliga de la Întreprinderea de Tricotaje şi Perdele 
Paşcani la I.J. Iasi) *°. 

Politica de selectionare şi angajare a cadrelor în funcție de profilul pregătirii ce 
o aveau s-a aplicat nu doar în ceea ce priveşte proaspetii absolvenţi de facultate, ci şi în 
privinţa încadrării directe a persoanelor cu studii superioare deja angrenate în producție. 
Metoda era foarte avantajoasă mai ales în compartimentele unde era nevoie de angajați 
cu pregătire de o anumită specialitate (industrială, economică sau agricolă pentru cei de 
la contrainformaţii economice, tehnică pentru cei de la unităţile speciale şi serviciile de 
deservire tehnică etc.), întrucât experiența practică şi cunoaşterea foarte bună a 
specificului domeniului aduceau un plus de valoare în activitatea de Securitate. Spre 
exemplu, pentru a răspunde informativ de obiectivul agricol Insula Mare a Brăilei, I.J. 
Brăila a încadrat în anul 1979 în Securitate un inginer-sef de la un C.A.P. din judeţ, 
absolvent al Institutului Agronomic din Bucureşti şi cu o experienţă în domeniu de opt 
ani, căruia i-au oferit direct gradul de It. maj. si funcţia de ofiţer specialist II (lt. maj. 
Irimia Ion). Conform unei aprecieri din 1980 a şefului serviciului în care acesta activa, 
„calitatea de inginer agronom i-a permis să-şi organizeze munca în condiţii bune, cu 
operativitate, reușind la scurt timp (...) să inițieze măsuri preventive de Securitate” 4. 

În 1975 s-a produs o ajustare” a Hotărârii Secretariatului din 1974, la nivelul 
conducerii M.I. şi a Securităţii luându-se decizia ca în compartimentele de informații 


45 Idem, vol. 9, f. 18. 
46 Ibidem, ff. 166-167. 
47 ACNSAS, fond Cadre, dosar nr. I-104, f. 35. 

interne, contrainformaţii economice si contraspionaj să fie încadrați numai membri de 
partid, nu şi membrii U.T.C.%. 

La sfârşitul lunii mai 1976 a avut loc o nouă ședință a Secretariatului C.C., în 
care s-au aprobat condiţiile de recrutare a angajaților M.I. Mai exact, după cum i se 
adresa Teodor Coman lui Nicolae Ceauşescu, criteriile adoptate in 1974 au fost 
analizate şi revizuite „în conformitate cu indicaţiile date de dvs.”. În ceea ce priveşte 
Securitatea însă, nu s-au adus modificări majore fata de sistemul aflat în uz, procedurile 
de selectionare şi încadrare a noilor angajaţi şi a cursanților şcolilor M.I. fiind păstrate 
neschimbate”. Nicolae Ceauşescu şi-a reafirmat dorința ca în aparatul represiv să fie 
încadrate persoane cu o bună pregătire ideologică, dublată de o origine socială 
corespunzătoare: „Ministerul de Interne este primul organ de partid şi de stat, este 
organul direct al partidului şi am greşit un timp că n-am urmărit să-l încadrăm cu cadre 
corespunzătoare (...) Securitatea nu este că luăm omul din sat şi îl băgăm să fluiere pe 
stradă. Aici realmente trebuie activişti de partid”. lar opiniile sale au fost nu doar 
întărite, ci chiar supralicitate de către Janos Fazekas, care a propus ca toți activiştii ce 
partid şi de stat încadraţi în Securitate să fi urmat obligatoriu şi o şcoală de partid, 
pentru a exista siguranța că „aceşti oameni din punct de vedere ideologic sunt 
pregătiți”50. Ideea lui Fazekas nu a întrunit însă adeziunea Secretariatului, probabil 
pentru că ar fi atras după sine o restrângere serioasă a bazei de selecție, fiind destul de 
greu de găsit un număr mare de tineri care să aibă şi studii superioare şi studii politice, 
precum şi o vechime de minim trei ani în muncă. 

S-a luat însă decizia reducerii substanţiale a numărului de ore şi de discipline 
alocate pregătirii juridice în cadrul Şcolii de ofițeri activi a M.I. Mai exact, cursantii nu 
mai studiau toate materiile predate la facultățile civile de drept, ceea ce a atras după sine 
şi anularea echivalării Şcolii de ofițeri cu primii trei ani de studiu de la facultățile juridice 
(de altfel, se solicita explicit abrogarea H.C.M. nr. 305/1962 ce acorda această 
facilitate)5!. Pentru a înțelege mai exact rațiunea ce a stat în spatele adoptării acestei 
decizii, trebuie precizat faptul că, începând din anul 1962, absolvenţii Şcolii de ofițeri nu 
au ezitat să profite de ocazia ce li s-a oferit pentru a-şi finaliza si studiile superioare 
civile, imensa majoritate a celor care au terminat cursurile şcolii de la Băneasa urmând 
apoi şi anul IV la o facultate de drept. O statistică relevă faptul că 94% dintre cei care au 
terminat această scoala profesională a M.I. în perioada 1972-1976 au absolvit apoi si 
facultatea de drept cu examen de diploma*?. Se pare că numărul disproporționat de 
mare de ofițeri ce aveau pregătire juridică a reprezentat şi problema de care s-au lovit 
cadriştii Securităţii, întrucât în aparat era nevoie de angajaţi cu o specializare mult mai 
diversificată. La Scoala de ofițeri activi a M.I., cursantii erau grupați si scolarizati pe 
profiluri de muncă, stabilite în funcție de nevoile informativ-operative ale Securității 


48 ACNSAS, fond D.M.R.U. a M.I., dosar nr. 7.402, vol. 9, f. 3. 

+ A fost înlăturată doar excepţia de la vârsta maximă pentru candidaţii la şcolile de ofițeri activi, 
aceasta trebuind să fie obligatoriu mai mică de 26 de ani. 

50 O. Ionel, op. cit., pp. 425-426. 

51 Ibidem, p. 440. 

52 Mihai Burcea, Marius Stan, Mihail Bumbes, Dictionarul ofiterilor si angajatilor civili ai Direcției 
Generale a Penitenciarelor, vol. 1, Aparatul central (1948-1989), laşi, Editura Polirom, 2009, p. 48. 

(informaţii interne, contrainformaţii economice, contraspionaj, T.O., filaj şi investigati 
etc.). Dar, pe lângă faptul că, din cauza ponderii importante acordate pregătirii juridice, 
numărul de ore alocat specializărilor era destul de redus, prea puţini absolvenţi puteau fi 
folosiți în specificul diverselor profiluri pentru care fuseseră scolarizati, întrucât ei optau 
pentru o pregătire superioară juridică și apoi emiteau pretenţii — indreptatite — la posturi 
si funcții corespunzătoare studiilor ce le aveau. In timp, acest proces a produs o 
distorsiune în tipul de pregătire al cadrelor, generată mai ales de procentul extrem de 
mare de ofiţeri ce absolveau Facultatea de drept. Practic, prin sistemul de învățământ al 
Securităţii erau formaţi jurişti şi nu cadre specializate de informaţii. Or, aparatul avea o 
nevoie mult mai mare de ultimii şi nu de primii. 

Chiar dacă nimeni nu contesta necesitatea ca ofițerii de Securitate să aibă o 
bună pregătire juridică, conducerea M.I. nu mai era însă dispusă să acorde un sprijin 
accentuat în această direcție. Era nevoie în continuare de astfel de cadre, mai ales în 
compartimentele de cercetări penale, precum şi în structurile informative ce recurgeau — 
ca metode represive — la avertizări, atentionari, puneri în dezbatere publica etc. ori în 
cele de contraspionaj, unde era vitală o bună cunoaștere a normelor şi noțiunilor de 
drept pentru ca efectul activităţilor desfăşurate să fie maximizat. Conducerea M.I. era 
foarte conștientă de aceste aspecte şi tocmai de aceea a considerat că puteau fi obținute 
rezultate mult mai bune prin încadrarea directă a unor specialişti în ştiinţe juridice. 
Astfel, Teodor Coman a propus, iar Secretariatul C.C. a aprobat, ca în Securitate să fie 
încadraţi direct absolvenţi de drept, dar numai din rândul acelora care lucraseră minim 
trei ani în cadrul organelor de justiţie și procuratură, având aşadar o experienţă juridică 
concretă in muncă. De asemenea, s-a luat şi decizia ca M.E.Î. să mărească numărul de 
locuri la facultăţile de drept, locurile suplimentare urmând să fie puse la dispoziția 
ofițerilor de Securitate si Miliție ce doreau să-şi desăvârşească pregătirea juridică”. 
Aceste măsuri aveau şi avantajul că făceau posibilă reducerea drastică a numărului de 
ore destinate pregătirii juridice la Şcoala de ofițeri activi a M.I., degrevare ce permitea 
alocarea unui timp suplimentar pentru specializarea în activităţile informativ-operative 
concrete. De altfel, chiar în materialul înaintat conducerii partidului, ministrul de 
Interne arăta că urmau a fi luate măsuri pentru „îmbunătăţirea planurilor și programelor 
de învățământ ale şcolilor, în vederea sporirii ponderii pregătirii de specialitate, a legării 
mai strânse a acesteia cu nevoile activităţii practice a unităților M.I.”>4. 

La 11 august 1977 Secretariatul C.C. a adus noi completări hotărârii luate în 
anul 1974, stipuland ca avizul final pentru încadrarea unei persoane in M.I. să fie dat de 
Comisia centrală de analizare şi avizare a propunerilor de încadrări directe a ofițerilor in 
M.I. şi a candidaţilor selecționați pentru pregătirea în instituții militare de învățământ si 
abia apoi decizia să fie pusă în practică prin ordin al ministrului. Se făcea astfel un pas 
important în direcția mutării centrului decizional, în ceea ce priveşte angajarea în M.L., 
dinspre factorul profesional înspre cel politic. Nu doar că această comisie primea 
dreptul de a decide dacă o persoană putea fi încadrată în Securitate sau nu (până atunci 
veghease doar la respectarea criteriilor de selecție), dar si componenţa acesteia avea să 
fie modificată, activiştilor de partid revenindu-le acum un rol predominant. Astfel, 


5 O. Ionel, op. cit., p. 440. 
54 Thidem. 

Comisia centrală era formată din: adjunctul şefului Secţiei Cadre a C.C., adjunctul 
şefului Secţiei pentru problemele militare si justiție a C.C., un secretar al C.C. al U.T.C., 
secretarul Consiliului Politic al M.L, un membru din conducerea M.I. şi şeful Direcţiei 
Cadre şi Învăţământ. Comisiile similare din judeţe erau compuse din: un secretar al 
Comitetului Judeţean P.C.R. (care era şi preşedintele comisiei), şeful Secţiei 
Organizatorice a Comitetului Judeţean P.C.R., primul-secretar al Comitetului Judeţean 
U.T.C., secretarul Comitetului de partid din LJ. al M.I., şeful I.J. al M.I. şi şeful Biroului 
Cadre al I.J.55. 

În 1976 a fost adoptată Legea nr. 24 privind recrutarea si repartizarea fortei de muncă, 
iar M.I. a trebuit să se supună si prevederilor acesteia. Conform legii, forța de munca 
necesară tuturor instituţiilor şi organizaţiilor era „repartizată conform prevederilor 
cuprinse în Planul Naţional Unic de Dezvoltare Economică şi Socială” (art. 1). Pentru a 
se diminua presiunile locative la care era supus statul, se cerea ca recrutarile de noi 
angajaţi să se facă din zona sau judeţul unde funcționa unitatea angajatoare si, doar „în 
cazuri excepţionale, când forța de muncă nu poate fi obținută în judeţ, poate fi recrutată 
în alte judeţe”5. Din 1978, odată cu înființarea Consiliului Politic al M.I., ca organ 
conducător al tuturor organizațiilor de partid din minister, această structură a primit şi 
dreptul a aproba — prin organele sale din unităţi — selectionarea si încadrarea cadrelor, 
promovarea lor în funcții și înaintarea in grad, acordarea unor distincţii sau luarea unor 
măsuri disciplinare. Inainte de a-şi da avizul pentru angajare, Consiliul Politic al M.I. era 
obligat să se consulte cu comitetele judeţene de partid sau cu Comitetului Municipal 
P.C.R. Bucureşti”, ceea ce constituia o altă pârghie prin care P.C.R. se putea asigura de 
propulsarea unor persoane leale şi docile in M.I. 

Fuga din ţară a gen.-lt. Pacepa Mihai, pe lângă efectele directe (destituirea şi 
trecerea în rezervă a unor ofițeri de rang înalt), a determinat şi schimbări importante în 
politica de personal, care au vizat îndeosebi cadrele de conducere, neinregistrandu-se 
modificări ale modalitatilor de încadrare a personalului. Conducerea M.I. şi a Securității 
au continuat politica de perfecționare a calității cadrelor până la finalul regimului 
comunist, fiind emise periodic noi reglementări menite să îmbunătățească situația 
personalului, referitoare însă doar la angajaţii deja existenţi. Eforturile au fost canalizate 
aproape exclusiv în direcția ridicării nivelului calitativ al ofiţerilor, constientizandu-se 
faptul că aparatul avea nevoie de un tip superior de cadre, în detrimentul subofiterilor si 
al angajaţilor civili. Prin urmare, timp de peste 10 ani, practic până la finalul regimului 
comunist, procedurile şi criteriile de încadrare a personalului în Securitate stabilite in 
1978 au rămas neschimbate, atât pentru încadrările directe, cât şi pentru angajarea 
absolvenţilor şcolilor M.I. 

Pentru a exemplifica cum arăta profilul din anii 80 a unui candidat la Scoala de 
ofiţeri activi de Securitate, vom prezenta două cazuri concrete. 

La 21 aprilie 1980, Serviciul Cadre şi Învăţământ din LJ. Timiș a propus 
admiterea la concursul pentru Scoala de ofițeri de Securitate de trei ani a lui Eugen 


55 ACNSAS, fond D.M.R.U. a M.I., dosar nr. 7.417, vol. 12, f. 3. 

56 Liviu Marius Bejenaru, Re/zfia dintre creşterea demografică si dezvoltarea economică în timpul regimului 
comunist. Între propaganda oficială si realitățile cotidiene, în „Caietele C.N.S.A.S.”, nr. 3, 2009, p. 210. 

57 ACNSAS, fond D.M.R.U. a M.I., dosar nr. 7.408, vol. 5, f. 112. 

Romulus Iancu. Cadriştii de la I.J. Timiş au reliefat şi calitățile de care tinusera cont 
atunci când făcuseră propunerea. Astfel, candidatul avea 21 de ani, absolvise liceul la zi, 
cunoştea în mod satisfăcător limba engleză si muncea ca operator date la C.T.C.E 
Timişoara. De asemenea, el era membru P.C.R. din martie 1980 şi fusese membru în 
Comitetul U.T.C. pe liceu şi secretar adjunct al organizației U.T.C. pe companie în 
armată. In timpul stagiului militar obținuse gradul de sergent si deținuse funcția de 
locţiitor comandant pluton. Nu în ultimul rând, candidatul avea şi o excelentă origine 
socială, tatăl său — Gheorghe Iancu — fiind un activist de vârf în plan local, şeful Secţiei 
Propagandă a Comitetului Judetean P.C.R. Timiş. Viitorul ofițer avea aşadar toate 
motivele să fie loial regimului, din moment ce tatăl său ocupa o funcţie de conducere în 
cadrul aparatului ideologic al acestuia. Propunerea a fost aprobată fără probleme, iar 
Eugen Romulus Iancu a susţinut cu succes examenul de admitere, la finalizarea studiilor 
fiind repartizat ca ofițer la Securitatea din cadrul I.J. Timis*®. 

Mult mai minuţios întocmite erau însă materiale înaintate Comisiei centrale în 
1985 de LJ. Botoşani, referitoare la Vasile Dron, ceea ce denotă si faptul că aplicarea 
strictă în practică a prevederilor reglementare s-a făcut cu o oarecare întârzire. Provenit 
dintr-o familie muncitorească, Vasile Dron absolvise un liceu industrial în 1981, 
cunoştea limba franceză, fusese timp de patru ani membru în Comitetul U.T.C. pe liceu 
si în același timp secretar U.T.C. pe clasă, precum si locţiitor al comandantului centrului 
P.T.A.P. din liceu. În timpul stagiului militar a obţinut gradul de caporal, a urmat şcoala 
de gradati şi a îndeplinit funcţiile de comandant de grupă şi plutonier de companie. Din 
1983 muncea ca lăcătuș la Intreprinderea de Masini si Utilaj Greu cu Deformări Plastice 
din Dorohoi, iar în 1984 a fost primit în P.C.R. Cadristii apreciau si comportarea 
acestuia în relația de colaborare cu organele de Securitate, subliniind calitățile ce-l 
recomandau pentru o carieră de ofiţer în structurile represive: „În contactul cu ofiţerul 
de Securitate, este punctual la întâlnire, iar informaţiile furnizate reflectă aspecte din 
obiectivul în care lucrează, parte din ele prezentând interes operativ. Având un 
dezvoltat spirit de observaţie şi memorie vizuală şi auditivă, reține uşor unele aspecte de 
moment, pe care apoi le poate reproduce cu uşurinţă. Ambitios şi tenace, hotărât în 
deciziile luate, cinstit, corect, calm, cu o ţinută îngrijită, respectuos cu superiorii şi 
colegii”. Referatul de cadre era însoţit de avizul Comisiei judeţene responsabilă cu 
încadrarea în Securitate, de recomandarea adunării generale a organizației de partid din 
întreprindere, precum şi de caracterizarea ofițerului responsabil de obiectivul în care 
lucra (ce cuprindea si o descriere a aportului informativ adus de candidat). Propunerea a 
fost aprobată fără probleme, iar Vasile Dron a absolvit şcoala de la Băneasa în 1988, 
fiind apoi repartizat ofițer operativ II la Direcţia a IV-a Contrainformatii militare. 

In 1989 s-au înregistrat noi modificări semnificative în ceea ce priveşte 
încadrarea personalului, referitoare însă doar la criteriile de selecţie a candidaților pentru 
şcolile de Securitate, toate celelalte reglementări stabilite în perioada 1974-1978 
rămânând în continuare în vigoare. Căderea în foarte scurt timp a regimului comunist şi 
desființarea Securităţii au făcut însă ca acestea să nu mai poată fi niciodată puse în 
practică. 


58 ACNSAS, fond Cadre, dosar nr. I-115, f. 14. 
59 ACNSAS, fond Cadre, dosar nr. 84, f. 13. 

La 15 martie 1989 a fost emis Ordinul M.I. nr. 2.670, prin care se urmărea 
scolarizarea celor mai buni subofiteri activi, în scopul trecerii lor în corpul ofițerilor. 
Conducerea ministerului dorea să profite astfel de experiența acestor cadre, ce 
cunoşteau patticularitatile muncii din M.I. Pregătirea lor urma să se facă tot la Şcoala de 
ofițeri activi a M.I., dar exclusiv prin cursuri fără frecvență — pentru că la zi nu se 
puteau suplimenta locurile — şi într-un număr limitat anual. Pentru accederea la aceste 
locuri, candidaţii trebuiau să susțină un concurs de admitere, în acelaşi timp si după 
aceeaşi programă cu cei care candidau pentru locurile cu frecvenţă. 

Subofițerii activi ce urmau a fi propusi pentru a se prezenta la examenul de 
admitere trebuiau să îndeplinească mai multe condiții: să fie membri de partid, 
absolvenţi de liceu sau ai unei şcoli echivalente (având prioritate cei care urmasera 
cursurile liceale la zi), să aibă o vechime de minim doi ani in M.I. şi doar în mod 
excepţional mai puţin, vârsta maximă de 27-28 ani, să provină „cu prioritate” din rândul 
muncitorilor cu o vechime de cel putin un an în producţie, notati cu „foarte bine” sau 
„bine” în ultimul an, apți medical si „de regula” să fi urmat în ultimii cinci ani cursuri de 
reciclare de minim 45-60 zile. Desigur, acestor cerințe li se adăugau si cele de natura 
politică şi morală: „manifestă spirit revoluţionar, dăruire, pasiune, cinste, corectitudine 
şi disciplină în îndeplinirea sarcinilor profesionale si de partid, prezintă perspective 
pentru muncă şi au o conduită morală ireproşabilă”. Totodată, erau continuate 
demersurile în vederea creşterii ponderii ofițerilor de sex feminin, stipulandu-se că „o 
atenție sporită se va acorda şi îndrumării femeilor din rândul subofiterilor pentru a 
participa la cursul fără frecvenţă”. 

Cursanţii se pregăteau in mod individual în unităţi, venind la scoala doar in 
timpul sesiunilor de examene. Comandanții de unități, organizațiile de partid, şefii 
direcți şi ofiţerii instructori cu învățământul aveau obligația de a controla şi îndruma 
studiul individual al subofiterilor. Cei care în timp ce urmau cursurile primeau la notarea 
anuală calificativul „satisfăcător” sau „nesatisfăcător”, precum şi cei ce comiteau abateri 
grave erau exmatriculati, în vreme ce subofiterii care promovau examenul de absolvire a 
şcolii erau trecuți direct în corpul ofițerilor“. 

Chiar înainte de căderea regimului comunist a avut loc o ultimă modificare a 
criteriilor de selectionare a cursanților pentru şcolile de Securitate stabilite în 1974, fiind 
adăugate noi condiționări, ce vizau atât creșterea calității cadrelor, cât şi accentuarea 
politizării acestora. Ele au fost stipulate in Programul de măsuri privind perfectionarea activității 
de selectionare şi pregătire a candidaților pentru şcolile militare de ofiteri si subofiteri ale M.I., aprobat 
la 18 octombrie 1989, prin Ordinul M.I. nr. 2.711. În preambulul documentului, într-un 
autentic limbaj de lemn, era specificată și motivaţia acestor schimbări: „Complexitatea şi 
amploarea sarcinilor ce revin M.I. (...) impun formarea de ofițeri şi subofiteri cu o 
temeinică pregătire politico-ideologică, de specialitate şi militară, cu un larg orizont de 
cultură, cu aptitudini şi înalte calități moral-politice, profund devotați cauzei partidului, 
animați de spirit revoluţionar şi un fierbinte patriotism” 61. 

În funcţie de nevoia de cadre (de dinamica efectivelor) si de cifrele de 
şcolarizare aprobate anual, organul central abilitat, Serviciul Cadre şi Invatamant, 


60 ACNSAS, fond Direcţia Generală Juridica a M.A.I., dosar nr. 3.647, vol. 1, ff. 33-35 
61 Ibidem, £. 211. 

repartiza pe unități numărul minim pe persoane ce trebuiau selecționate pentru a 
participa la concursurile de admitere în şcolile M.I., având grijă ca totalul acestora să 
asigure o concurență de minim 1,5-2 candidaţi pentru un loc. Unităţile de Securitate 
aveau însă obligația de a constitui, cu minim doi ani înainte, un fond de preselecție 
format din persoane ce îndeplineau criteriile pentru a urma o şcoală a M.I. şi care erau 
recomandate de organizațiile P.C.R. din care făceau parte. Unul dintre scopurile acestei 
măsuri era acela ca în cei doi ani posibilii candidați să poată fi verificați cu atenție „sub 
toate aspectele”. Tinerii din acest fond urmau a fi împărțiți pe loturi, în funcţie de anul 
selectionarii, iar după ce treceau minim doi ani din aceste loturi erau selectate 
persoanele ce primeau permisiunea de a candida la şcolile de cadre active ale M.I. În 
ceea ce-i priveşte pe cei respinși la admitere, aceştia erau mentinuti, de regulă, încă un 
an în fondul de preselecție dar, în cazul în care eşuau si la examenul din anul următor, 
erau excluşi definitiv. 

Si mai important era însă faptul că pregătirea pe linie de Securitate a 
persoanelor din acest fond începea cu mult anterior ajungerii lor la școlile de ofițeri si 
subofiteri activi, chiar înainte de a fi selecționate pentru a putea participa la concursul 
de admitere: „Tinerii cuprinși în fondul de preselecție vor fi angrenati la unele activități 
specifice unităților M.I., cu respectarea regulilor de conspirativitate şi secretizare a 
muncii, prilej cu care li se va verifica motivaţia, aptitudinile şi calitățile necesare pentru a 
deveni cadre active”. Cum însă singurul mod în care Securitatea putea fi sprijinită 
conspirativ şi secretizat era din postura de informator, prevederea urma a se traduce în 
practică prin recrutarea ca agenţi a tuturor acelora din fondul de preselecție, care astfel 
luau contact direct cu modul de lucru al unui ofițer de Securitate încă înainte de a 
ajunge la scoala. Fiecare persoană era dată în legătura unui ofițer, ce întocmea o 
apreciere a întregii activități desfășurate de potenţialul candidat. Accentul pus pe 
verificarea candidaților reiesea si din faptul că responsabilitatea cunoaşterii şi pregătirea 
acestora nu mai era lăsată doar la latitudinea ofiţerilor de la cadre, ea fiind încredințată 
chiar şefilor unităţilor de Securitate, care „vor discuta periodic cu aceştia si îi vor 
îndruma asupra activităţii, pregătirii şi regulilor de comportare”®. 

Fata de trecut, pentru Şcoala de ofiţeri activi, simpla apartenență la structurile 
partidului nu mai garanta selectionarea pentru participarea la concurs. Candidaţii 
trebuiau să facă parte îndeosebi din rândul activiştilor P.C.R. sau U.T.C. ori să fi 
absolvit şcoli sau cursuri de partid sau U.T.C. Spre deosebire de reglementarea din 
1974, au fost introduse noi condiționări şi în ceea ce privea nivelul de cunoştinţe al 
candidaţilor: să fi absolvit liceul prin cursuri de zi (doar prin excepţie la seral) cu media 
generală de minim 7, media la purtare să fie de minim 9 în fiecare an, media la 
bacalaureat de minim 6,50, dar şi să deţină „cunoştinţe în domeniul unei limbi străine de 
circulație internațională”. Cei ce optau pentru cursul de limbi străine trebuiau să fi avut 
minim media 7 la fiecare limbă străină studiată în liceu. De asemenea, în vederea 
selecționării candidaților pentru activitatea de filaj (pentru U.S. „F”) trebuia să se tina 
cont şi de „specificul muncii în acest domeniu”. 

Restul criteriilor erau comune pentru ofițeri şi subofițeri. Chiar dacă vârsta 
maximă a fost menţinută (26 ani bărbaţii şi 24 ani femeile), prioritate aveau bărbații sub 


62 Ibidem. 

23 de ani şi femeile sub 22 de ani. Înălţimea a fost stabilită la minim 1,70 m în cazul 
bărbaţilor, respectiv 1,65 m femeile, iar candidaţii nu trebuiau să aibă semne particulare, 
pentru a nu ieşi în evidenţă şi pentru a nu a fi recunoscuți. Se adăuga şi admiterea la 
testarea psihologică, ce se desfăşura la Centrul de examinari psihologice din Bucuresti. 

Cu acest prilej, conducerea M.I. a încercat să preintampine si anumite probleme 
apărute la repartizarea absolvenților şcolilor de cadre. Astfel, unii ofițeri şi subofiteri 
refuzau să preia posturi în anumite localități, de regulă în oraşele mici şi în cele 
îndepărtate de domiciliu, depunând eforturi pentru a obţine repartiții în oraşele mari ori 
în cele în care domiciliau. Pentru a-şi susține demersurile, de cele mai multe ori 
respectivii absolvenţi pretextau că sotia/sotul refuzau să-i urmeze, ceea ce ar fi dus la 
destrămarea familiei, o situaţie cu totul nedorită de conducerea Securităţii (divorțul fiind 
chiar motiv de sancţiune). De asemenea, era invocată si deținerea unei locuințe in 
localitatea în care solicitau post, un alt argument ce putea fi foarte greu de combătut, 
întrucât s-ar fi încălcat prevederile legale referitoare la spaţiul locativ. Securitatea dorea 
însă ca repartizarea absolvenţilor să se facă în funcție de nevoile informativ-operative, 
întrucât deficitul de personal calificat din unele compartimente afecta în mod direct 
calitatea activităţii desfăşurate, în vreme ce în alte unități exista surplus de angajaţi. 
Tocmai de aceea, în Ordinul M.I. nr. 2.711 a fost introdusă prevederea de a fi 
selecționate în general persoane necăsătorite, care să nu fi deținut vreo locuință în 
proprietate personală. Puteau fi admiși si tineri căsătoriţi, dar numai dacă sotia/sotul isi 
dădeau consimțământul în scris că îşi vor urma partenerul în orice localitate în care 
acesta urma să fie repartizat după absolvirea scolii®. 

În încheiere, ne vom referi în câteva cuvinte şi la stagiul de practică ce trebuia 
efectuat de către cursantii școlilor de ofițeri de Securitate, pentru a oferi o imagine 
asupra activităților pe care se axa pregătirea profesională a celor ce urmau a fi încadrați 
în aparat. Prin Ordinul C.S.S. nr. 31/26 martie 1970 au fost modificate prevederile 
referitoare la stagiul anual de practică pentru elevii anilor II si HI ai Şcolii de ofițeri de 
Securitate, fiind abrogată vechea directivă în domeniu, ce data din 1964 (Ordinul M.A.I. 
nr. 167/15 aprilie 1964). Conform Ordinului nr. 31, practica avea ca scop 
„aprofundarea si aplicarea cunoştinţelor teoretice însuşite de elevi în şcoală, precum şi 
formarea si dezvoltarea deprinderilor necesare exercitării activităţii de ofiţer de 
Securitate” 64, 

Angrenarea elevilor în această activitate se făcea diferențiat, în funcție de 
profilul pentru care se pregăteau şi de anul de studiu. În general, elevii erau puşi să 
efectueze cam toate sarcinile ce reveneau unui ofițer de Securitate. Elevii din anul II de 
la profilurile informaţii interne, contrainformaţii economice si contraspionaj desfăşurau 
următoarele activităţi: identificarea unor persoane ce prezentau interes operativ; 
punctarea, studierea și recrutarea unor colaboratori şi informatori; întâlniri cu rețeaua; 
investigații; urmărirea informativă prin mapă de lucru. Cei din anul III făceau în plus: 
recrutare gazde case de întâlniri; aplicarea sistemului legăturii impersonale; folosirea 
mijloacelor tehnice; acte de urmărire penală (ascultări de învinuiți şi martori etc.). Elevii 
de la filaj şi investigaţii: recunoaştere obiective; organizare posturi şi baze de filaj; 


63 Ibidem, ff. 212-213. 
64 ACNSAS, fond Direcţia Generală Juridică a M.A.I., dosar nr. 3.628, vol. 7, f. 139. 

folosire mijloace T.O.; folosire surse oficiale şi ocazionale pentru investigaţii; recrutare 
si folosire colaboratori; metode de conspirare. În timpul practicii continua si activitatea 
de învățământ, precum şi cea conexă: şofat, trageri, aplicaţii, studiu limbi străine etc. 

Elevii erau repartizaţi în unităţi — pe cât posibil în cele teritoriale — de către 
C.S.S., la propunerea Direcţiei Personal, de regulă în unităţile care îi selectionasera, dar 
si în funcţie de nevoile informativ-operative. Fiecare elev era repartizat pe lângă un 
ofițer cu experiență şi cu o comportare ireproşabilă, care îi întocmea ulterior o 
caracterizare, însoțită de recomandări, pe care le trimitea şcolii65. 

Noi modificări privind stagiul anual de practică în unităţi efectuat de către elevii 
Şcolii de ofiţeri activi M.I. au fost aduse prin Ordinul M.I. nr. 2.695/30 iunie 1989. În 
fiecare vară cursantii erau trimiși în unitățile centrale şi teritoriale, în funcţie de profilul 
pentru care se pregăteau şi urmau să lucreze. Se avea în vedere ca aceste unități să fie 
diferite de cele care îi selectionasera şi să fie situate în alte judeţe decât acelea in care se 
născuseră sau munciseră anterior. Compartimentele de muncă trebuiau să fie situate 
doar în reședințe de judeţ, municipii sau oraşe, elevii fiind repartizaţi „pe lângă cei mai 
buni ofițeri, în măsură să asigure îndeplinirea obiectivelor didactice”. Pentru a evita 
tendința şefilor de unităţi de a le da diverse sarcini colaterale, se preciza în mod expres 
că practicantii „nu vor fi antrenați la activități similare elevilor şcolilor de subofiteri sau 
la activități care nu au legătură directă cu munca pe care o vor desfăşura în calitate de 
viitori ofițeri ai M.1.”66, 

La doar câţiva ani după preluarea puterii, Nicolae Ceauşescu a profitat de 
momentul 1968 (plenara din aprilie) pentru a opera primele schimbări în ceea ce 
priveşte modalitatea de încadrare a personalului Securităţii. Slaba pregătire profesională 
a cadrelor fiind identificată drept una dintre cauzele abuzurilor organelor de Securitate, 
s-a decis, pentru prima si singura dată în timpul regimului comunist, ca ponderea 
majoritară a încadrărilor să fie reprezentată de absolvenţii şcolilor de Securitate, în 
detrimentul angajărilor directe, procedură ce a rămas în vigoare doar până în anul 1974. 
După incidentul din 1973, neîncrederea lui Nicolae Ceauşescu în organele de Securitate 
s-a tradus şi printr-o modificare substanțială a procedurilor şi criteriilor de selecție a 
personalului principalei instituţii represive a regimului. În consecință, procentul 
încadrărilor din rândul proaspetilor absolvenţi de şcoli de Securitate sau de facultăți a 
scăzut drastic, în beneficiul angajării directe a unor persoane cu experiență profesională 
şi politică, a căror capacitate în muncă era deja verificată în practică. 

Merită reținut şi faptul că pe întreaga durată a regimului Ceausescu a fost 
respectat cu strictețe criteriul de clasă în selectionarea personalului, fiind astfel 
obligatoriu ca viitorii angajați să provină din rândul muncitorilor, al tehnicienilor, 
activiştilor de partid şi de stat şi al intelectualilor ori să fie descendenți ai acestora sau fii 
de ţărani. Totodată, iese în evidență si importanța tot mai mare care era acordată 
pregătirii ideologice în ceea ce priveşte încadrarea ofițerilor şi a subofiterilor. Dacă în 
1974 era obligatoriu ca toți cei încadraţi direct să aibă o vechime de minim patru ani 
într-o organizaţie de partid sau într-una de stat afiliată partidului, în 1989 s-a stabilit că 
prioritate aveau activiştii P.C.R. şi U.T.C., precum şi absolvenţii şcolilor şi cursurilor de 


65 Ibidem, ff. 139-144. 
66 ACNSAS, fond Direcția Generală Juridică a M.A.I., dosar nr. 3.647, vol. 1, f. 119, 141. 

partid. În acest mod, Nicolae Ceauşescu a urmărit ca aparatul represiv să fie compus din 
oameni de încredere, loiali regimului, iar o bună pregătire ideologică oferea o garanție 
suplimentară în acest sens (tot din acelaşi motiv erau preferați si fiii activiștilor de 
partid). 

De asemenea, Nicolae Ceauşescu a impus adoptarea unor decizii politice care-i 
vot permite să se folosească şi de alte pârghii pentru a prelua şi deţine un control cât 
mai extins asupra politicii de încadrare a personalului. Treptat, rolul decizional a fost 
mutat dinspre organele de cadre ale Securităţii către organele superioare de partid, 
controlate total de hderul P.C.R., operațiune desăvârşită în perioada 1974-1978. De 
altfel, aceste acțiuni ale lui Nicolae Ceausescu, de a se implica tot mai mult în politica de 
cadre a Securităţii, pot fi observate şi în alte domenii subscrise acesteia, şi anume: 
promovarea cadrelor superioare, avansarea acestora în grad, rotirea pe funcții, trecerea 
în rezervă etc. 

Incălcarea secretului corespondenţei în anii '80. 
Studiu asupra organizării 
şi funcționării Unităţii Speciale „S” 


Violation of the Secrecy of Correspondence in the 1980s 
Study on the Organization and Functioning of Special Unit S 


Secrecy of correspondence was enshrined in all the three Constitutions of 
communist Romania. However, that right was violated systematically even by one 
of the institutions of the communist state: the Securitate. That institution had a 
special unit that dealt with the control of correspondence. 

The present paper underlines the organization, functioning and activity of 
that institution called in the 1970s and 1980s the “Special Unit S”. 


Etichete: Securitate, secretul corespondenţei, cenzura 
corespondenței, Unitatea Specială „S”, stări de spirit 

Keywords: Securitate, secrecy of correspondence, censorship of 
correspondence, Special Unit “S”, moods 


După prăbuşirea comunismului, Erich Mielke, longevivul şef al Stasi, afirma că 
instituţia pe care a condus-o trei decenii a fost o „suprastructură de observare globală a 
societăţii”. Era, evident, o formă elevată de a exprima ambiția tuturor organelor 
represive din Europa de Est, create după model sovietic, de a cunoaște totul în orice 
domeniu, în disprețul oricărui drept elementar al cetateanului!. Pentru a realiza acest 
deziderat utopic, în cazul României, Securitatea a avut, între altele, şi rolul unui institut 
de sondare a opiniei publice, folosind însă metode care nu au nimic de-a face cu ceea ce 
se numeşte astăzi o anchetă sociologică. Acest gen de „cercetare” s-a întreprins totodată 
cu încălcarea sistematică a unui drept fundamental al omului: libertatea şi secretul 
corespondentei?. 

De iure, in cele trei constituţii ale perioadei comuniste, libertatea şi secretul 
corespondenţei era garantat. Astfel, în Constituţia R.P.R. din 1948, la art. 33 se preciza: 
Secretul corespondenței este garantat. Numai în caz de instructie penală, sub stare de asediu, sau in 


1 Florian Banu, ,,Amorsarea” Revoluției. România anilor '80 văzută prin ochii Securității, Târgovişte, 
Editura Cetatea de Scaun, 2012, pp. 19-20. 

? La art. 12 din Declaraţia Drepturilor Omului se specifică: Nimeni nu va fi supus la imixtinni 
arbitrare in viata sa personală, in familia sa, în domiciliul sau în corespondența sa, nici la atingeri aduse onoarei 
și reputației sale. Orice persoană are dreptul la protecția legii împotriva unor asemenea imixtinni sau atingeri. 
vezi http:/ /www.onuinfo.ro/ documente fundamentale / declaratia drepturilor omului 
consultat la 22 ianuarie 2013. 

caz de mobilizare, corespondenta poate fi controlată. În Constituţia R.P.R. din anul 1952, la art. 
88 se nota: Inviolabilitatea domiciliului cetățenilor şi secretul corespondenței sunt ocrotite de lege“. În 
acelaşi sens, la art. 33 din Constituţia R.S.R., din anul 1965, era prevăzut faptul ca 
Secretul corespondenței şi al convorbirilor telefonice este garantat. 

De facto, realitatea era cu mult diferită, dacă nu chiar opusă acestor reglementări 
din legea fundamentală a statului comunist. Toate prevederile constituţionale evocate 
mai sus au fost încălcate sistematic, în numeroase cazuri. În consecinţă, aşa cum bine s- 
a apreciat în alte lucrări, în cazul constituțiilor României democrat-populare ori 
socialiste, avem de-a face doar cu nişte „ficțiuni constituționale” create din raţiuni 
externe pentru a oferi un „decor favorabil” regimului politic în relația cu Occidentul. 
De aceea, credem că nu poate fi prea complicat răspunsul la o întrebare simplă — cât şi 
când a fost respectat acest drept fundamental al cetățeanului în România comunistă? 

În studiul de faţă ne propunem să dăm un răspuns explicit la această întrebare. 
Vom face trimitere îndeosebi la anii '80, din două considerente: în primul rand, pe acest 
subiect al cenzurii (controlului) corespondenţei în perioada de început a comunismului 
românesc s-au publicat deja documente sau articole care dezvăluie atât mecanismele, cât 
şi obiectivele acestei activități. În al doilea rând, anii '80 reprezintă intervalul în care, 
după o perioadă de relativ dezghet intern (anii '60 şi '70), se revine la un control 
informativ mult mai strict al populaţiei, pe fondul înrăutăţirii situaţiei economice si al 
creşterii nemulțumirilor sociale. Această ultimă decadă a comunismului românesc este 
reprezentativă şi pentru că acum apar dezechilibrele majore care vor conduce la 
implozia regimului, în decembrie 1989. 

Perfectionata continuu, ca structură, atribuţii şi personal, Securitatea a atins in 
anii `70 si '80, după cum bine se ştie, maximul rafinamentului în controlul şi reprimarea 
oricărei minime rezistențe sau dizidente. Utilizând metode ale unui serviciu clasic de 
informaţii şi aflată în directă conexiune cu aparatul de partid, Securitatea a primit cele 
mai variate directive. Pentru îndeplinirea lor, metodele utilizate au fost diverse: crearea 
de rețea informativă, filajul, perchezitiile, retinerile, arestările, anchetele informative, 
interceptarea corespondenţei, ascultarea telefoanelor etc. Multe din aceste practici au 
fost însoţite însă de violențe, abuzuri si, evident, încălcări ale drepturilor fundamentale 
prevăzute şi garantate în textele constituționale în vigoare la acel moment. Astfel, 
caracterul de poliție politică al activităţii Securităţii este subliniat tocmai de aceste 
realități dar şi de obsesia cu care erau căutați sau chiar inventati „dușmani ai poporului” 
în orice instituție sau mediu social. 

Pe această linie, încă de la începuturile regimului comunist, controlul şi cenzura 
corespondenței au făcut obiectul muncii unor structuri specializate care au funcționat în 


3 Gheorghe Sbârnă (coord.), Constitutiile României. Studii, Târgovişte, Editura Cetatea de Scaun, 
2012, p. 217. Vezi si loan Muraru, Gheorghe Iancu, Constitutiile române. Texte. Note. Prezentare 
comparativă, Bucureşti, Actami, 2000, p. 127 şi 161. 

+ Ibidem, p. 244. 

5 Ibidem, p. 254. 

6 Florian Banu, Metode de intruziune a Securităţii in viata privată: reteaua informativă, cenzura 
corespondenței, interceptarea convorbirilor (1948-1968) în Cosmin Budeancă, Florentin Olteanu 
(coords), Svat si viață privată in regimurile comuniste, Editura Polirom, Iasi, 2009, p. 180. 

cadrul Securităţii sub diferite denumiri: Serviciul „D” — controlul corespondenței (1948- 
1951), Direcţia Filaj şi Investigaţii (1951-1955), Serviciul „F” controlul corespondenței 
(1956-1967)7, Direcţia a XII-a (1967-1968), Direcţia a IX-a (1968-1973) şi Unitatea 
Specială „S” (1973-1989). 

În timp, structura organizatorică a acestui organism a variat destul de mult. În 
anii '50-'60, Serviciul „F” era un organism autonom în cadrul Securităţii. Avea în frunte 
un şef de serviciu, ajutat de doi loctiitori care coordonau activitatea celor şase birouri si 
două grupe existente în cadrul serviciului. Astfel, Biroul 1 avea în sarcină controlul 
trimiterilor poştale externe, în afară de colete, pentru a intercepta pe cele aparținând 
persoanelor urmărite de direcţiile operative. Acelaşi birou cenzura scrisorile către țările 
capitaliste, redactând, pe baza acestora, note sau referate în care era prezentat 
„materialul duşmănos”. Biroul 2 controla corespondenţa civilă şi militară internă, 
cenzura prin sondaj şi intercepta „manifestele contrarevolutionare”, identificând autorii 
acestora pe baza analizei grafologice. Biroul 3 deţinea laboratorul de deschidere şi 
reconditionare, control fizico-chimic si foto al întregii corespondențe, urmărind 
eventualele mesaje scrise cu cerneală simpatică şi realizând fotocopii după scrisorile 
suspecte. Biroul 4 se ocupa de coletele poştale externe, iar Biroul evidenţă crea listele cu 
cei care în urma cenzurii corespondenţei se dovedeau a fi „duşmani ai poporului”, cu 
persoanele urmărite de către direcțiile operative şi a celor care aveau legături prin 
corespondenţă cu persoane din Occident. Pentru problemele de secretariat era creat un 
birou cu această destinaţie. Cele două grupe — Grupa pentru Controlul Telegramelor şi 
Grupa de Indrumare si Control a Biroului „F” în regiuni — interceptau telegramele 
interne şi externe în problemele care interesau direcţiile operative şi coordonau totodată 
activitatea Biroului „F” din regiuni si raioane”. 

În anii *70 si ’80, Unitatea Specială „S” (succesoarea Direcţiei a IX-a si a 
Serviciului „E”) a fost inclusă în Comandamentul pentru Tehnică Operativa si 
Transmisiuni (C.T.O.T.) unitate condusă în anii '80 de general-locotenent Ovidiu 
Diaconescu. La conducerea Unităţii Speciale „S” s-a aflat, în acelaşi interval, colonel 
Constantin Marinescu. Unitatea era formată din şapte servicii: 

- Serviciul I (interceptare grafotehnie) condus de locotenent-colonel Constantin 
Miu; 

- Serviciul II (control trimiteri poştale interne) condus de maior Aurora Rodica 
Negoiţă si apoi locotenent-colonel Mihai Buliga; 

- Serviciul III si IV (control trimiteri poştale externe) colonel Anghel Iorgu si 
căpitan Ligia Achim; 

- Serviciul V (obiective, evidenţă si punere în interceptare, probleme prioritare) 
locotenent-colonel Mircea Ardelean, colonel Ion Preda; 


7 Florian Banu, „Uz deceniu de împliniri mărete”. Evoluţia instituțională a Securității în perioada 1948- 
1958, laşi, Editura Tipo Moldova, 2010, pp. 79-111. 

8 Virgiliu Tarau (coord.), Învățând istoria prin experiențele trecutului: cetățeni obisnuiti supravegheați de 
Securitate în anii '70-'80, Bucuresti, Editura CNSAS, 2009, p. 93 (vezi capitolul 6 semnat de 
Denisa Bodeanu, Controlul si cenzura secretă a corespondenței, pp. 93-103). 

” Liviu Taranu, Cenzura corespondenței în Romania anilor '50, în „Buletin CNSAS”, nr. 9, noiembrie 
2004 („Dosarele Istoriei”, nr. 11/2004), pp. 52-53. 

- Serviciul VI (laborator) locotenent-colonel Viorica Petrică şi maior Ion Radu; 
- Serviciul VII (înscrisuri) maior Eugen Grigorescu şi maior Gheorghe Nicola. 


Atribuţiile Unităţii Speciale „S”, identice cu cele ale structurilor care o 
precedaseră, au rămas de-a lungul timpului, în esenţă, aceleași: controlul corespondenţei 
externe şi interne; interceptarea, la cererea direcțiilor operative ale Securităţii, a 
trimiterilor poştale ale persoanelor urmărite; cenzura corespondenţei externe cu țările 
capitaliste pentru a evita „posibilitatea folosirii acestui mijloc de legătură de către 
elementele dușmănoase regimului”; depistarea manifestelor ,,contrarevolutionare” 
trimise prin poştă, urmărind, totodată, identificarea autorilor pe baza analizei 
grafologice; cenzura prin sondaj a corespondenţei interne suspecte (civile si militare); 
interceptarea manifestelor, memoriilor şi a scrisorilor de protest; identificarea autorilor. 
Dacă în anii '50, controlul corespondenţei excepta doar trimiterile poştale interne sau 
externe adresate Comitetului Central al P.M.R., guvernului R.P.R., Prezidiului Marii 
Adunări Naţionale, precum şi membrilor acestora, organelor de partid, sfaturilor 
populare raionale şi redactiilor ziarelor centrale şi locale, în anii ’80 nu mai existau 
excepții: „Unitatea specială «S» si unităţile corespondente din teritoriu, în procesul 
muncii specifice, depistează şi retin toate categoriile de trimiteri poştale în al căror 
conţinut sunt vehiculate idei şi concepții potrivnice intereselor statului nostru, acțiunile 
respective fiind semnalate unităţilor centrale şi teritoriale de securitate pe profile de 
muncă iat, de la caz la caz, acestora le vor fi înaintate spre informare şi materiale în 
original” 10, 

Pentru a înlătura orice posibilitate de deconspirare a măsurilor de control şi 
cenzură a trimiterilor poştale, lucrătorii din cadrul Unității Speciale „S” aveau obligația 
de a recruta în calitate de colaboratori pe funcționarii Poştei sau ai Direcției Vămilor 
care aveau atribuții în domeniul predării şi/sau preluării corespondenței de la Poştă. Cei 
care refuzau o astfel de colaborare puteau fi îndepărtați din posturi ca fiind 
„necorespunzători”. 

Informațiile de la aceste surse erau transmise apoi către direcțiile operative ale 
Securităţii, în funcție de importanța şi profilul lor. Totodată, pe baza cenzurii 
corespondenței, erau redactate diverse note, referate ori sinteze pentru conducerea 
Ministerului de Interne şi pentru șefii direcțiilor operative. Era de asemenea ținută o 
strictă evidență a persoanelor care intretineau corespondență cu cetățeni din țările 
vestice. În acest caz erau luate măsuri suplimentare pentru cunoaşterea opiniilor, 
atitudinilor, acțiunilor şi relațiilor persoanelor supravegheate, a celor cărora le aparținea 
corespondența interceptată!!. Trebuie remarcat că orice trimitere poştală care se 
dovedea a fi „dăunătoare şi de propagandă dusmanoasa” era confiscată, ceea ce se putea 
întâmpla si la cererea oricărui şef de direcție. Ultima etapă în mecanismul de acţiune al 
Securităţii era preventia. Se acționa, pe baza materialelor furnizate de Unitatea Specială 
„S”, pentru prevenirea răspândirii nemulțumirilor populaţiei şi neutralizarea persoanelor 
cu atitudine critică fata de puterea politică. 


10 A.C.NS.A.S., fond Documentar, dosar nr. 7929, vol. 402, f. 4. Instructiuni nr. D/00139 / 
20.04.1985 privind regulile de muncă pentru manipularea şi exploatarea materialelor obtinute din sursa ,,S”. 
11 Virgiliu Tarau (coord.), op. cit, p. 94. 

Erau verificate cărți poştale, scrisori, telegrame, colete expediate de români în 
străinătate, dar se acorda o şi mai mare atenție la tot ceea ce venea din afară, mai ales 
din Vest. Mecanismul era simplu: ofițerii sau colaboratorii Unităţii Speciale „S” preluau, 
dimineața, corespondenţa de la şefii oficiilor poştale, si după control (desfăşurat în 
birouri situate în cadrul aceloraşi oficii), aveau obligaţia ca până la ora 17,00 să repună în 
circuitul postal trimiterile care nu prezentau interes. Operaţiile efectuate după preluarea 
corespondenţei erau specifice: control (filajul), cenzură, control fizico-chimic, 
reconditionare şi, la final, reintroducere în circuitul postal. 

La „control filaj” lucrătorii din Unitatea Specială „S” se asigurau că toată 
corespondenţa intră în circuitul unităţii şi că, apoi, aceasta reintră în circuitul poștal. În 
acest interval, se efectua trierea pe categorii a întregului material (plecări, sosiri, 
recomandate, simple etc.) şi totodată cartografierea corespondenței pe judeţe pentru a 
putea fi realizată cenzura şi verificarea în tabelele cu urmăriți. Separat, alti ofițeri sau 
colaboratori „filau” scrisorile pentru a intercepta pe cele aparținând persoanelor 
urmărite din tara sau a celor aflate în străinătate. De exemplu, in 1988, în medie, într-un 
județ, existau cca 4.000 de urmăriţi la cererea direcțiilor operative şi încă aproximativ 
1.000 care se aflau pe listele proprii ale Unităţii Speciale „S”. 

Fiecare angajat, confrunta zilnic adresa de pe plic cu numele si adresa din 
tabelele cu urmăriți, pentru mai bine de 1.500 de scrisori (pentru corespondența din 
tara). In cazul corespondenţei externe, volumul de corespondență filat era mult mai 
mare, în plus, aici fiind nevoie de traducerea unor texte şi de redactarea unor rezumate 
după scrisorile care prezentau interes. Erau apoi întocmite tabele cu scrisorile semnalate 
şi trimise la direcţiile operative. În continuare, lucrătorii Unităţii Speciale „S” urmăreau 
înapoierea acestora si reintroducerea lor, unde era cazul, în circuitul poştal. 

În lunile de vârf (perioada vacantelor si sărbătorilor), numărul de scrisori era 
mult mai mare decât cel obişnuit, asa că de multe ori controlul se făcea prin sondaj, 
textele fiind citite selectiv, când existau suspiciuni din partea lucratorului de la 
Securitate. Acolo unde apăreau comentarii dușmănoase la adresa regimului, îndemnuri 
la emigrare, metode de trecere frauduloasă a frontierei, descrierea laudativă a traiului 
occidental etc., scrisorile erau scoase definitiv din circuitul poştal si trimise la direcțiile 
operative de profil!?. 

Cele două categorii de corespondenţă — internă şi externă — erau parcurse cu un 
interes diferit. Dacă iniţial, la capitolul corespondență internă existau numeroase 
excepţii, iar controlul se făcea „pe cale de selectionare”, corespondenţa externă a fost, 
cu mici întreruperi, controlată în întregime. 

În categoria corespondenţă internă, cea mai importantă era considerată cea care 
pleca şi sosea în Bucureşti, cantitatea zilnică fiind în anii '50 de cca 125. 000 de sctisori, 
pentru a se tripla în anii '80 (cu mențiunea că în timpul vacantelor si sărbătorilor de 
iarnă volumul zilnic depășea cu mult cifra de un milion). Cenzura se realiza partial si 
cuprindea circa o treime din scrisori (corespondenţă civilă şi militară). Lecturate integral 
erau doar acele scrisori care în urma controlului initial prezentau interes, îndeosebi cele 
încadrate la „problema suspecte”. 


> 


12 Carmen Chivu, Mihai Albu, Noi și Securitatea. Viata privată si publică în perioada comunistă, asa cum 
reiese din tehnica operativă, Bucureşti, Editura „Paralela 45”, 2006, p. 30. 

Volumul corespondenţei externe, care se bucura de cea mai mare atenţie, a 
crescut vertiginos de la cca 27-28.000 zilnic, la mijlocul anilor '50, spre cca 200.000 în 
anii *80. Asupra acestei corespondențe, grupată pe zonele de destinație (Europa, 
America si Israel), controlul era diversificat: pe unele zone se citeau doar plecarile, pe 
altele se făcea doar „filaj deschis”, în timp ce corespondența românilor din exil cu cei 
rămași în tara era citită în întregime. 

Pentru a fi controlat un asemenea volum de corespondenţă era nevoie de un 
personal numeros. Această cerință se reflectă şi din evoluţia numărului de posturi din 
schema structurii care se ocupa de această activitate. Serviciul „F” avea 274 de posturi 
în anul 1956, pentru a ajunge la 520 de oameni în 1966. Unitatea Specială „S”, pentru a 
acoperi volumul imens de muncă, şi-a dublat efectivele, ajungând ca numai la nivel de 
judeţ să aibă, în medie între 15 şi 20 de oameni încadrați. Pe lângă aceştia s-a apelat la 
ofițeri şi subofiteri pensionari care lucraseră anterior în același domeniu. Retribuirea 
pensionarilor se făcea din fondul C.LS., diferențiat în funcție de calificare şi depistarea 
unor cazuri deosebite, până la un plafon de 1.200 lei pe luna. 

Instrucţiunile privind regulile de muncă, dar și ordinele generale ale Securităţii 
cereau expres să fie prevenită difuzarea de manifeste, memorii şi scrisori de protest. 
Autorii lor trebuiau identificați în timpul cel mai scurt pentru a evita răspândirea 
materialelor subversive. Forma concretă a acestora era diversă, de la simple fituici scrise 
de mână, până la foi volante sau chiar documente redactate atent şi introduse în plicuri 
cu adrese precise, cu aspect cât mai comun. De obicei, ultimele erau adresate conducerii 
de partid şi de stat, unor ziare centrale sau locale sau nominal unor lideri ai P.C.R., 
miniștrilor, şefilor de redactii din presa scrisă, TV sau radio. 

Securitatea, prin unitatea sa specializată, dezvoltase o întreagă metodologie de 
depistare a „înscrisurilor dușmănoase”: utilizarea aceluiași tip de plicuri (ca mărime şi 
culoare), aceeaşi așezare a timbrelor, modul de aranjare a adresei (în centru sau la 
capetele plicului), lipsa adresei expeditorului, ori prezența uneia prescurtate, de obicei 
fictivă 15. 

Astfel, în corespondența trimisă îndeosebi în Vest, lucrătorii din Unitatea ,,S” 
constataseră că majoritatea materialelor subversive interceptate aveau forma unor 
scrisori obişnuite, fără adresa expeditorului sau cu adresă fictivă. Destinația predilectă 
era postul de radio „Europa Liberă”, dar şi alte posturi, care primeau corespondenţă la 
unele căsuțe poştale sau chiar pe adresa unor persoane particulare. 

O atenţie specială se acorda întregii corespondențe a persoanelor care erau 
urmărite de Securitate sau a celor aflate în rețeaua colaboratori. Verificarea acesteia se 
făcea la cererea ofițerilor din unităţile operative, de către ofițerii din aparatul Unității 
Speciale „S” care trebuia să intercepteze scrisorile, telegramele şi coletele primite sau 
trimise de cei urmăriți. În teorie, aceste materiale erau deosebit de valoroase, putând 
dezvălui eventuale acţiuni avute în vedere de cei vizati, fiind totodată şi o probă 
consistentă a activităţii lor subversive. Se întâmpla adesea, ca, din cauza lanţului 
birocratic, informaţia să nu mai ajungă în timp util la ofiţerul care urmărea un anumit 
„Obiectiv”. Apoi, din cauza neglijentei celor care deschiseseră scrisorile sau coletele, 


15 Cristina Anisescu, Silviu B. Moldovan, Mirela Matiu, ,,Partiturile” Securității. Directive, ordine 
instructiuni (1947-1987), Editura Nemira, Bucureşti, 2007, p. 495. 

întreaga acțiune putea fi deconspirată (în unele plicuri reintroduse în circuit, erau uitate 
traducerea scrisorii, nota de lucru sau chiar borderoul de însoţire semnat de ofițerul care 
studiase scrisoarea). In plus, o durată de timp mai mare între data expedierii si data 
primirii corespondenţei crea mari semne de întrebare atât expeditorului, cât şi 
destinatarului, care, pe baza ştampilei Poştei, puteau vedea unde scrisoarea a „zăbovit” 
mai mult. Nedumeririle de acest fel sunt numeroase si sunt exprimate pe larg chiar in 
unele scrisori ale celor urmăriți !*. 

Pentru a fi evitate astfel de situaţii, au fost elaborate în primăvara anului 1985 o 
serie de instrucțiuni privind regulile de munca pentru manipularea şi exploatarea materialelor 
obtinute din sursă ,,S”. Măsurile preconizate constau în trimiterea către unităţile operative 
doar a unor xerocopii după scrisorile interceptate, nu a originalelor. Trimiterea acestora 
implica scoaterea lor din circuitul poştal pentru un timp mai lung și uneori, chiar, 
pierderea lor. De aceea se cerea ca solicitările privind trimiterea acestor originale să fie 
reduse la minim, doar „în cazurile care în sunt folosite mijloace ale legăturii 
impersonale, căsuțe-poştale, post-restant etc. şi care nu se mai repun în circuitul postal”. 
Formularea unora dintre instrucțiuni sugerează existenţa întârzierilor cât şi a abuzurilor 
în prelucrarea corespondenței interceptate: „Dacă în termen de 24 ore de la trimiterea 
materialului de către organul S, central şi teritorial, nu se va primi răspunsul unității 
beneficiare, acesta va fi repus în circuitul postal”; „Aprobarea pentru reținerea 
materialelor ce interesează organele de securitate se va da de către locţiitorii șefilor 
unităților centrale şi ai Securității Municipiului Bucureşti, iar la nivelul unităților 
teritoriale de către şefii securitatilor judeţene” 15. 

Din punct de vedere tehnic, controlul corespondenţei de către Securitate se 
baza pe ideea că unii dintre cei urmăriți transmiteau informații prin intermediul 
scrisorilor în mod codificat. Tocmai această codare a conţinutului era preocuparea 
principală a ofițerilor din Unitatea Specială „S” care aveau, între altele, sarcina de a 
descoperi variantele de codificare folosite de expeditori: scriere cu cerneală simpatică, 
indigoul alb, textul convenţional, cifrul, hârtia şablon, limbajul textelor etc. 

In cazul textului scris cu cerneală simpatică, între rândurile scrise convențional, 
se insera mesajul invizibil cu ochiul liber. Această scriere putea fi însă depistată cu 
ajutorul piramidonului, apei, salivei, alcoolului etc. Acest control fizico-chimic avea loc 


14 De pildă într-o scrisoare aflată în dosarul unui urmărit în problema legionară, expeditorul, Gh. 
Butoi din Brăila, îşi exprimă suspiciunea asupra violării corespondenţei sale. 

»[...] Astăzi la ora 13,00 [1 aprilie 1982] am găsit în cutie ultima ta scrisoare cu data 
interioară cam neclară 25.03 dar cu data poştei din Bucureşti, 31 martie, Brăila 1 aprilie. Deci o 
concluzie se impune: de la cartarea Bucuresti până la cartarea Brăila si până la mine în cutie, un 
timp exceptional de scurt. Merită elogii P.T’T.R.-ul. Dar cum să se poată explica timpul de la 
25.03 până la 31.03. Unde a putut sta şase zile? Firesc se naşte suspiciunea că ar putea sta pe 
undeva pentru a i se descifra conţinutul. Aceeaşi suspiciune rezidă și în privința scrisorii mele: de 
la 19 până la 29 martie. Vom mai discuta noi despre aceasta, dar nu mă pot abtine de a califica 
drept cel mai veritabil caraghioslâc să se creadă de cineva, pe undeva, că niște fosile ca noi ar 
putea şubrezi temeliile socialismului multilateral dezvoltat care se construieşte la noi prin elan 
muncitoresc...” în A.C.N.S.A.S., fond Documentar, dosar nr. 13 432, vol. 9, ff. 257-260. 

15 Idem, dosar nr. 7 929, vol. 402, ff. 2-4. 

doar în cazul în care scrisoarea devenea suspectă în ochii lucrătorului operativ care o 
„exploata”. 

Indigoul alb era o altă metodă de ascundere a conţinutului real al unei scrisori. 
Aceasta consta în folosirea unei coli albe de hârtie îmbibată cu anumite substanțe chi- 
mice şi care suprapusă peste o altă coală, prin presare imprima scrisul invizibil. Acesta, 
ca şi în cazul „cernelii simpatice” putea fi identificat doar în urma unui control tehnic. 

Dacă cele două metode de mai sus erau utilizate mai puţin în corespondența 
obişnuită, textul convenţional era mult mai frecvent folosit, fiind şi cel mai accesibil. 
Exista şi aici un impediment si anume — texul trebuia convenit în prealabil între 
expeditor şi destinatar, înțelesul fiind mereu altul decât cel aparent. Una din posibilități 
era plasarea a câte unui cuvânt, la începutul, mijlocul sau capătul fiecărui rând al 
scrisorii, citirea făcându-se pe verticală sau diagonala paginii. 

Cifrul însemna înlocuirea literelor cu cifre, semne sau chiar cu alte litere, 
amestecul de simboluri făcând textul de neînțeles fără cunoaşterea codului stabilit între 
cei doi corespondenți!€. 

Hârtia şablon era o metodă ce consta în decuparea unei coli albe de hârtie, în 
anumite locuri astfel că suprapusă peste scrisoarea primită, apăreau în ferestrele formate 
prin decupare doar cuvintele care compuneau informaţia transmisă. 

Timbrele erau frecvent folosite pentru a ascunde sub ele mesaje secrete sau 
chiar microfilme. O semnificație putea avea imaginea de pe timbru, dar si poziţia lor pe 
plic. 

Desigur, întregul univers al metodelor de control al corespondenţei este unul 
foarte vast. Ceea ce am dorit să descriem aici sunt câteva din metodele cele mai 
frecventate atât de Securitate, cât şi de cei urmăriți pentru a-şi conspira sau deconspira 
mesajele poştale. 

Aşa cum am menţionat mai sus, Unitatea Specială „S” avea ca atributie, între 
altele, elaborarea de sinteze, note și rapoarte, pe baza cenzurii corespondenței, 
referitoare la diverse subiecte care interesau atât conducerea Securităţii, cât şi 
conducerea de partid şi de stat. Tematica era variată: pornind de la preocupările 
cotidiene ale marii majorități a populației şi până la starea de spirit generată de 
campaniile politice sau măsurile luate de partid şi guvern. 

În acest sens, în anii '80, interesul regimului pentru reacția populației fata de 
situația dificilă din economie era determinat de efectele în plan social, surprinse foarte 
bine în corespondența privată dintre români şi străini. Fragmente din astfel de scrisori 
au fost preluate de Securitate în propriile rapoarte, pentru a ilustra nemulțumirile po- 
pulatiei legate de alimentaţie, reorganizările întreprinderilor, intreruperile de curent 
electric etc. La conducerea de partid şi de stat ajungeau o bună parte din notele sau 
buletinele redactate de Securitate care semnalau stări de spirit negative, tocmai în 
încercarea de a curma unele situații conflictuale sau chiar explozive din anumite medii. 
Din nefericire, în anii '80, factorul politic judeţean sau central nu mai este receptiv la 
avalansa de semnale pe care Securitatea le transmitea. Amploarea nemulțumirilor a 
devinit din ce în ce mai mare, iar măsurile luate de puterea politică sunt paleative. 


16 Carmen Chivu, Mihai Albu, op. cit., p. 27. 

Cercetarea acestor scrisori, telegrame si cărți poştale (,colectionate” de 
Unitatea Specială „S”) oferă o imagine asupra stării de spirit din epocă, vieţii cotidiene 
sau biografiei unor personalități (aflate cu predilecție în preocuparea Securităţii). Este 
totodată un mod direct de a vedea care au fost sentimentele românilor din diverse 
categorii sociale, profesionale etc. vizavi de schimbările şi evoluţia regimului politic 
intern. Sunt documente care oferă un contact direct cu realitatea acelor ani, fără nici un 
filtru sau corector de percepţie, decât cel al autorilor acestor scrisori. Viaţa şi trăirile 
oamenilor din acei ani sunt redate cu acuratețe tocmai în acest gen de documente. 

O bună parte din această corespondenţă, în copie sau original, este păstrată în 
arhivele Securităţii, de un interes aparte fiind asa numitele „comentarii dușmănoase”. 
Aparent, cele mai multe din comentarii apar în orașele mici şi în mediul rural. Ele 
vizează frecvent măsurile haotice de reorganizare a unor întreprinderi, şomajul mascat, 
nemulțumirile izvorâte din neplata salariilor, imposibilitatea avansării în carieră fără o 
implicare politică etc. Este nelipsită din aceste texte (de regulă, cele trimise în 
străinătate) nota ironică la adresa marilor realizări ale regimului trambitate pe toate 
canalele propagandei oficiale. 

Patru mari teme se regăsesc în corespondenţa controlată de Securitate în anii 
'80: situaţia grea din aprovizionarea populaţiei, reorganizările haotice din administraţie şi 
întreprinderi, condiţiile de viață şi de muncă în România, dar şi a celor plecaţi în 
străinătate şi, în fine, opţiunea emigrării din România. Desigur, pe lângă aceste subiecte 
apar şi altele, cel putin la fel de interesante: calitatea slabă a unor echipamente sau 
mașini exportate de România, situația românilor aflați pe şantierele din Libia, Siria, 
Egipt, Irak, Iran etc., situaţia învățământului, metode de trecere ilegală a frontierei ș.a. 

Cel mai des invocat subiect în corespondența românilor din acei ani este cel al 
condiţiilor grele de viata şi muncă: cozile la alimente, intreruperile de curent electric, 
frigul din locuințe, proasta organizare din întreprinderi şi chiar nesiguranța locului de 
muncă. Drama alimentelor de bază se adânceşte odată cu anul 1980 şi se manifestă prin 
cozile la carne, lapte, ouă, ulei, făină şi pâine. 

Dincolo de aprovizionare, siguranța locului de muncă este un alt aspect 
frecvent abordat dar într-o strânsă legătură cu primul. Asa cum se poate vedea din 
corespondenţa românilor, condiţiile din întreprinderi erau destul de vitrege. Marile 
fabrici ale anilor de dinainte de 1990 se confruntau, între altele, cu o supradimensionare 
puternică a personalului!”, care era o consecință neprevăzută a relației dintre 
aprovizionare şi locurile de muncă. Datorită acestei inflatii de personal, deseori 


17 Erau numeroase cazurile când marile combinate sau fabricile cunoscute funcționau cu un număr de 
muncitori dublu sau chiar triplu fata de necesarul procesului de producţie, aspect subliniat si de Gheorghe 
Ciubotaru, un muncitor dintr-o fabrică din Botosani: „Noi, în Electrocontact Botosani eram 5.700, dar 
fabrica ar fi funcţionat extraordinar de bine cu maxim 2.000 de oameni. Toti se făceau că fac treabă. Era ca 
şi în China, şase oameni pe autobuz: unul dădea bilete, unul controla dacă a dat bilete, ca să aibă motiv să-i 
dea omului o bucată de pâine”. Vezi „Ziarul Financiar”, nr. 10.385 din 13 septembrie 2012 (articolul 
semnat de Adrian Cojocar, Bucovina si Moldova. Dezindustrializarea, principală cauză a depopulării României). 

conducerea de partid initia restructurării ample de personal, reorganizări ale unor 
întreprinderi sau ale administraţiei locale. 

Legat de condiţiile de muncă, o situaţie dificilă au avut-o românii aflați la lucru 
pe santierele din străinătate, în tari din Orientul Mijlociu. De pildă, numai în Irak, lucrau 
mai bine de 4.000 de români, în proiecte care însemnau construcția unor canale de 
irigaţii, a unor linii de înaltă tensiune, şosele sau a unor rafinării. Lucrările la aceste 
obiective fuseseră contractate în anii '70 sau la începutul anilor 80, si după un debut 
fulminant, ele se aflau în mare întârziere. Datorită unor deficiențe de organizare, a 
calității slabe a echipamentelor, mediului natural mult mai vitreg, fata de cel din tara, 
construcţia acestor obiective se dovedea a fi problematică fata de ce isi imaginasera 
proiectantii din ţară. Pe lângă aceste obstacole, apar şi altele: starea de spirit a 
muncitorilor e din ce în ce mai negativă, se plâng în scrisorile trimise acasă că „se 
plăteşte mai slab”, cu mari întârzieri, aceasta şi pentru că „majoritatea nu au venit să 
facă treabă cinstită, s-au apucat de vândut ciment şi alte materiale, să fure, să facă 
bisnita, fiecare pentru buzunarul lui, iar treburile pe șantier au rămas în urmă...”18, 
Toate acestea au avut efecte în relația cu antreprenorii din țările unde românii lucrau: 
„...La staţia de betoane a venit un suprarevizor si a întrerupt betonarea pe întregul 
şantier pentru că românii nu fac treabă bună. În încheiere a spus: «Plecati in România». 
[...] Aici toată lumea este nemulțumită, mormăie, toți sunt abatuti. Singurii care sunt 
mai veseli, sunt cei care urmează să plece acasă” 1°. 

Însă cei care rămân, inventivi fiind, nu se lasă si inițiază activităţi colaterale: 
specula si lucrul la particulari. „Cu coniacul este o lovitură” îi scrie din Irak un 
timişorean soției sale din tara, cerându-i totodată să-i trimită printr-un prieten 20 litri 
din pretioasa băutură. ,,...Am vorbit cu maistrul, un băiat bun din Piteşti şi voi ieşi două 


» 


luni la ciubuc... Cu munca nu mă omor, că sunt şef de echipă...” scrie, tot din Irak, 
soţul către soția sa din Râmnicu-Vâlcea. 

Cei mai multi ştiu însă că ceea ce fac este atent monitorizat de Securitate: 
„„...Nu discuti nimic la telefon. Vezi că telefonul nostru este sub observaţie. Nu lăsa pe 
nimeni să discute la telefon, de la noi din casă. Totul se înregistrează...” îi scrie din 
Egipt un sibian soţiei sale din tara, indicându-i apoi cum să valorifice bunurile pe care i 
le trimisese. 

Greutati mari sunt şi în lumea satului românesc. Lăsaţi fără pământ, navetisti la 
oraş unde muncesc în fabrici, țăranii se opun şi critică noile schimbări din politica 
partidului în domeniul agriculturii: „măsurile ce se iau la tara pentru creşterea vitelor, în 
modul forțat cum se aplică, în loc să ducă la sporirea lor, duc la dispariția lor. Până nu ni 
se dă pământ corespunzător să-l muncim, nu vom reuşi să contractăm vite, porci si 
păsări cu statul, pentru că nu avem cu ce le creşte” scriu țăranii dintr-un C.A.P. din 
judeţul Dolj. Un ţăran pensionar, din judeţul Iasi, vorbește deschis si explică de ce 


18 ACNSAS, fond Documentar, dosar nr. 13 421, vol. 193, ff. 170-240. 
19 Thidem. 
20 [bidem. 

țăranii refuză să mai lucreze pământul: „Dacă până acum țăranul muncea cu tragere de 
inimă pentru că primea 1.000 kg. porumb la o producţie de 5.000 kg la hectar, în 
prezent, indiferent cum muncesti, nu primeşti mai nimic”?!. Tensiunile din mediul rural 
sunt exprimate în mai multe scrisori adresate de săteni conducerii de la Bucureşti (C.C. 
al P.C.R. sau unor ziare din Capitală) în care apar avertismente de genul „Nu e departe 
ceasul să recurgem la procedee ca în 1907” sau, şi mai grav, ca cel al unor cooperatori 
din Cozieni, judeţul Buzău: „Este ruşinos să avem vărsare de sânge într-o tara 
comunistă. Mai bine ar veni sovieticii să ne administreze țara”. 

O altă temă frecvent abordată în corespondenţa acelor ani este cea a emigrării. 
Opţiunea nu este doar a minoritarilor, ci şi a românilor care, in fata greutăților 
cotidiene, optează pentru plecarea din tara. Cel mai des apare acest subiect în 
corespondenţa etnicilor germani. lată si unul din motivele invocate de o familie din 
judeţul Alba, grăbită să părăsească România: ,,...Dorim să primim viza de intrare în 
R.F.G. pentru întreaga familie, ca să putem pleca definitiv de aici. Romania se află într-o 
mare criză economică. De cand ati plecat s-au schimbat multe în rău din viata noastră. 
Este o lipsă totală de produse alimentare. Nici măcar pâine nu mai avem. Nu mai avem 
curent electric, folosim din nou lampa cu petrol. Nu se ştie cât va mai dura această 
economie de energie electrică. Chiar dacă am vrea să mai stăm aici, nu mai 
rezistăm...”2%. 

Evantaiul problemelor cu care se confruntă românii, indiferent că sunt în tara 
sau în afară, este foarte larg, iar în fragmentele ce apar în corespondența privată din 
dosarele Securităţii, greutăţile traiului cotidian sunt concis şi, deseori, pitoresc definite. 
Este evident că majoritatea românilor ca şi minoritarii (unguri, germani, evrei) sunt 
nemulțumiți de starea generală a țării. Cu toţii caută căi proprii de salvare, prin emigrare 
sau prin speculă, prin opoziție civică sau atitudine pasivă la cerințele regimului. 

Corespondenta interceptată de Unitatea Specială „S” în anii '80 se află în 
dosarele din Fondul Informativ, Documentar și Reţea din arhiva CNSAS. Ea nu 
constituie un bloc unitar ci fiecare scrisoare, în parte, a ajuns la dosarul celor urmăriți, în 
copie sau în original. In ultima situație, e limpede că scrisoarea nu a mai fost trimisă 
către destinatar, conţinutul ei fiind de obicei catalogat ca necorespunzător dacă existau 
comentarii dușmănoase la adresa regimului politic, îndemnuri la emigrare sau intenţii de 
constituire a unui grup ostil. 

Prezenţa acestor scrisori, de multe ori în original, demonstrează fără tăgadă 
gradul accentuat de control şi amestec al Securităţii în viata intima a românilor. 
Totodată putem vedea clar şi cât de mult era respectată „legalitatea socialistă”, ținând 
cont, aşa cum arătam la început, că violarea secretului corespondenţei intra în categoria 
infracțiunilor grave conform Constituţiei RSR din 1965. 

Există însă şi un revers al medaliei şi anume că, tocmai, prezența, din belșug, în 
dosarele Securității, a acestor scrisori ne permite astăzi să reconstituim climatul social al 


21 Idem, dosar nr. 13 421, vol. 192, ff. 82-103. 
22 Thidem. 
23 Idem, dosar nr. 16 307, vol. 3, ff. 269-276. 

unei epoci nu demult apuse. Este poate singurul merit al Securității, acela de a lăsa 
moştenire documente de un real folos pentru istorici. 

Pentru a înțelege modul de funcționare al Unităţii Speciale „S” în teritoriu, am 
ales să reproducem, în anexă, un document aflat în fondul Documentar al arhivei 
CNSAS. Datat 24 februarie 1989, documentul dezvăluie modul cum era organizat 
controlul secret al corespondenţei, numărul angajaţilor şi volumul zilnic de muncă în 
cadrul unui serviciu „S” la nivel de judeţ. Sunt interesante detaliile referitoare la relația 
de subordonare între serviciul „S” judeţean şi serviciile operative (care solicitau pe 
parcursul anului 1988 interceptarea corespondenţei unui număr de cca 4.000 persoane). 
Pe lângă verificările la cerere, Serviciul „S” avea o bază proprie de urmăriți (cca 1.000), 
ceea ce denotă şi o oarecare autonomie în funcționarea sa. În plus, elaborarea unor 
sinteze (24 într-un singur an), la cererea Securităţii judeţene sau a Comandamentului 
central, ilustrează poziţia importantă pe care o deţinea controlul corespondenţei în 
întregul angrenaj informativ-operativ. 

În partea a doua, sunt enumerate eșecurile, scăpările de „materiale cu conţinut 
duşmănos”, dar şi fapte grave precum sustragerea unor sume de bani. 

Datorită aspectelor precizate mai sus, considerăm documentul publicat în 
anexă, drept un breviar al activităţii de control al corespondenţei în anul de graţie 1989. 


ANEXA 


1989 februarie 24, Bucureşti. Notă referitoare la activitatea serviciului Unităţii Speciale 
„S”, din cadrul Securităţii Hunedoara, cuprinzând efectivul de lucrători, puncte lucru, 
volumul de muncă, deficienţe si abateri. 


Ministerul de Interne 
Strict Secret 
Departamentul Securităţii Statului Ex. 
Unic 
Unitatea Specială „S” 
Nr. 00415303 din 24 feb. 1989 


Notă 
cu unele probleme pe linia Serviciului ,,S” din cadrul Securităţii Hunedoara 


Activitatea de control secret al corespondenţei interne în cadrul judeţului 
Hunedoara este organizată la nivel de serviciu, acesta fiind încadrat cu 19 cadre, dintre 
care 9 cunosc una sau mai multe limbi străine. Munca specifică este organizată în cadrul 
punctelor de lucru din localităţile: Deva, Simeria, Petroşani, Orăștie şi Haţeg şi cu 
actuala organizare se reuşeşte cuprinderea în control a întregului trafic poştal intern, 
inclusiv cel de pe spațiul Helga [R.F. Germania] nescăpându-se de sub control nici o 
localitate, iar volumul de trimiteri verificat zilnic se ridică la cca 80.000 scrisori — plecări 
şi sositi. 

În anul 1988 organele informativ-operative au solicitat cadrelor ,,S” 
interceptarea corespondenţei unui număr de cca 4.000 persoane, iar 1.000 persoane se 
află în baza proprie a compartimentului „S”. 

Din controlul în conținut s-a reuşit obținerea a 11.200 informaţii, dintre care un 
număr de peste 7.600 sunt date de primă sesizare despre activitatea unor elemente 
necunoscute în evidenţele de Securitate. Tot din controlul în conţinut, cadrele „S” au 
întocmit şi înaintat organelor informativ-operative un număr de 24 sinteze, unele cerute 
prin Programul de măsuri al unității centrale, iar altele ordonate de conducerea 
Securităţii judeţene. 

Pe linia inscrisurilor anonime cu conținut duşmănos s-a reuşit ca în perioada de 
referință să fie clarificate 6 cazuri cu 8 autori. Prin măsuri complexe întreprinse de 
organele de securitate şi miliție s-a reuşit, în 3 cazuri prevenirea difuzării unor înscrisuri. 

Desi rezultatele obţinute in 1988 de compartimentul ,,S” sunt apreciate ca 
preponderent pozitive, în activitatea acestui colectiv au fost înregistrate si unele 
minusuri, astfel: 

- Datorită necunoaşterii corespunzătoare a indicilor grafici şi superficialitati, 
au fost scăpate, în două cazuri, la grupa ,,S” din Simeria, unele difuzări de materiale cu 
conţinut dusmanos. 

- Mai sunt încă neidentificate 6 cazuri de înscrisuri cu conținut duşmănos, ce 
au fost difuzate pe raza judeţului Hunedoara, de care se fac răspunzători atât cadrele 
compartimentului „S”, cât şi ale serviciilor informativ-operative, care nu au sprijinit 
suficient activitatea pe această linie de muncă. 

- Din mediul rural s-a obținut un număr mic de informaţii din controlul secret 
al corespondenţei, deşi acest sector este foarte important pentru munca de securitate. 

- Tot un număr relativ mic de informații au fost obţinute din sectoarele 
economice, ținând cont de ponderea acestor probleme în cadrul judeţului. 

- Nu ne putem declara mulțumiți de modul în care este folosit mijlocul ,,S” de 
către serviciile şi celelalte compartimente informativ-operative din cadrul judeţului. 
Astfel, la unitatea centrală, numărul obiectivelor în cazul cărora se controlează legăturile 
externe pe canalul ,,S” este de numai 25 elemente — la Serviciul I, 26 — la Serviciul II şi 
35 — la Serviciul III, iar Securitatea Haţeg are un singur element în atenție pe linia 
legăturilor externe ,,S”. 

- În privinţa stării şi practicii disciplinare a fost înregistrat cazul deosebit de 
grav al cpt. Moldovan Olga — de sustragere a unor sume de bani, pentru care faptă a 
fost trecută în rezervă şi sanctionata pe linie de partid. 


Pt. comandant, 
Colonel, 


Marinescu Constantin 


ACNSAS, fond Documentar, dosar nr. 13 421, vol. 193, f 378 

Evreii sub teroarea stalinistă. 
Cazul lui Leopold Filderman şi al grupului de 
„intelectuali evrei de nuanţă social-democrată de dreapta 
şi trotkista strecurati în rândurile PMR” 


The Jews under Stalinist Terror 
The Case of Leopold Filderman and the Group of Right-Wing 
Social-Democrat and Trotskyst Jewish Intellectuals in PMR 


After the Second World War, as a result of the society being under Stalinist 
influence and of the geopolitical changes that occurred after the establishment of the 
State of Israel, anti-Semitism was instituted in the Soviet Union. 

Manifested as fight against cosmopolitism, which is a paradoxical term 
because, as Annie Kriegel noticed, it is identified as a matter of fact to the opposite, 
namely loyalty to Jewish culture, the trend set by the Soviet Union was adopted by 
other popular democratic states. That situation also occurred in communist 
Romania, in the case of Leopold Friedman and the right-wing social-democrat and 
trotskyst Jewish intellectuals in PMR in June 1951. 


Etichete: comunism, Securitate, evrei, sionism, social- 
democratie. 
1 
Keywords: communism, Securitate, Jews, Zionism, social- 
democracy 


În practica stalinistă, folosirea terorii în exercitarea puterii a căpătat, în ultimii 
ani de viață ai liderului de la Kremlin, valențe antisemite. Campania antisemită 
postbelică a luat sfârșit în 1953, odată cu moartea lui Stalin, dar începuturile acesteia pot 
fi plasate în ianuarie 1949, motivele declanşării neputând fi explicate în totalitate. 
Istoricul Adam B. Ulam invocă paranoia lui Stalin din ultimii ani ai vieții, care vedea în 
diferite evenimente ai căror protagonişti erau evrei, semne ale atitudinii de frondă la 
adresa politicii sale: denigrarea de către un critic literar de origine evreiască a unui clasic 
al literaturii ruse, primirea triumfală pe care evreii din Uniunea Sovietică au făcut-o în 
1948 ambasadorului israelian Golda Meir la sosirea acesteia la Moscova, atitudinea din 
ce în ce mai intransigentă a Statelor Unite, şi, se subintelegea, a Comitetului Antifascist 

al Evreilor, al cărui lider Mikhoels a fost lichidat de către NKVB în ianuarie 1948, la 
adresa URSS, odată cu declanșarea Războiului Rece!. La acestea se mai puteau adăuga, 
aşa cum afirmă alti istorici, ca Roy Medvedev si Edvard Radzinsky, vechile legende 
despre evreul — Satana, învăţate şi bine asimilate de către tânărul Djugajvili, în seminarul 
din Tiflis, cunoscut pentru atmosfera sa de obscurantism?, precum şi elemente ale unui 
marxism-leninism vulgarizat despre „ascuţirea luptei de clasă pe măsura înaintării spre 
socialism”. 

Dinamica evoluţiei comunităţii evreieşti din România în perioada postbelică a 
stat sub semnul unor elemente determinante. 

În primul rând, amintirea trecutului recent, sau, altfel spus, tragedia poporului 
evreu în Holocaust, care va fi hotărâtoare pentru supraviețuitorii acestei perioade, 
influentandu-le deciziile ulterioare şi schimbându-le radical modul de a gândi. 

Crearea statului Israel, în mai 1948, avea să sensibilizeze conştiinţa tuturor 
evreilor, indiferent de decizia de a pleca sau nu spre statul nou creat. 

Nu în ultimul rând, schimbările sociale şi politice din România, generate de 
instaurarea regimului comunist, vor influența soarta populaţiei evreieşti, ca şi pe cea a 
populaţiei majoritare?. 

În perioada comunistă s-a produs o importantă erodare a comunităţii evreiești, 
cu tot ceea ce implica activitatea instituţiilor acesteia, din cauza faptului că regimul 
comunist a fost în permanență tentat să anuleze viața comunitară, percepută, în mod 
obiectiv, ca purtătoare a unor valori ostile modelului social pe care acesta dorea să-l 
promovezef. 

Imediat după înlăturarea regimului Antonescu, a apărut, ca urmare a revenirii la 
tradiția democratică, un Consiliu General Evreiesc, care reprezenta o concentrare de 
notabilitati strânse in jurul liderului istoric al organizaţiilor evreieşti, dr. Wilhelm 
Fielderman, si al rabinului şef, dr. Alexandru Safran. Din acest consiliu făcea parte si 
avocatul Leopold Fielderman, ca reprezentant al Partidului Social Democrat’. 

Acesta s-a născut la 19 noiembrie 1900, la Bacău. Între anii 1907-1911 a urmat 
cursul primar, după care s-a înscris la liceu, pe care l-a absolvit în 1918. 

În anul următor a plecat la Paris, unde a urmat, concomitent, cursuri de drept şi 
filozofie, pe care le-a absolvit în 19256. În anul 1926 a intrat în Partidul Social 
Democrat”, o caracteristică a populației evreiești fiind aceia de orientare spre toate 
tendințele politice prezente pe scena politică. Din anul 1930 a îndeplinit funcţia de şef al 
Comitetului organizației Bacău a PSD, continuând a avea conducerea organizației şi 
după ce s-a mutat, in 1935, la Bucuresti, fiind delegat la congresul partidului din 19368. 


1 Apud Léon Poliakov, Les totalitarismes du XXe siècle. Un phénomène historique dépassé?, Paris, 
Librairie Artheme Fayard, 1987, p. 130. 

2 Roy Medevedev, Despre Stalin si stalinism. Consemnari istorice, Bucuresti, Humanitas, 1991, p. 8, 
Edvard Radzinsky, Sta/in, Bucuresti, Editura Aquila, , 2003, p. 616. 

3 Liviu Rotman, Evreii din România in perioada comunistă, 1944-1965, laşi, Polirom, 2004, pp. 10-11. 
+ Ibidem, p. 57. 

5 Ibidem, p. 59. 

6 ACNSAS, fond Penal, dosar nr. 1055, vol. 5, f. 217. 

7 Ibidem. 

8 Ibidem, f. 215. 

În 1926, s-a înscris ca avocat stagiar la Baroul Bacău, obținând definitivarea in 1930, 
lucrând în Serviciul contencios al „Băncii Moldove!” şi „Întreprinderilor Fielderman”, 
făcând parte din Consiliul de Administraţie al „Băncii Centrale” şi al „Băncii de Credit 
Mărunt"9. Ca urmare a stabilirii în Bucuresti, s-a înscris în Baroul Ilfov, activând in 
contenciosul Societăţii „lozefsohn Zentler” si la firmele „Criterion” și CER — Film 
până în 1940, când a fost radiat din Barou ca urmare a legilor rasiale din timpul 
guvernării legionare!0. În timpul celui de-al Doilea Război Mondial a deţinut sarcina de 
reprezentant al partidului, alături de dr. Ghelerter, în Consiliul General Evreiesc, care se 
întrunea în ilegalitate. 

După 23 august 1944, s-a reînscris în Barou, pledând în mai multe procese. În 
afara participării sale în Consiliul General Evreiesc, a intervenit pe lângă corespondentul 
în România al ziarului „New-York Times” pentru a se trimite ajutoare evreilor din 
România!!. La 22 octombrie 1944, a luat cuvântul la adunarea evreilor din Capitală, 
ţinută in sala Tomis”, pentru aderarea la platforma END, unde a spus printre altele: 
„Dacă lumea acuză poporul evreiesc că este comunist, într-adevăr lumea să ştie că de 
2000 de ani poporul evreu a fost, este, si va rămâne comunist”!?. Atitudinea poate fi 
taxată drept oportunistă, de înţelegere a „cursului istoriei”, dar şi rezultatul unor 
slăbiciuni omeneşti. Astfel, într-o Nota a Sigurantei din 26 mai 1947 se arăta că „Poldi 
Fielderman este un tip vanitos si este foarte satisfăcut când vreunul din fruntașii 
comunişti îi acordă o atenţie deosebită. Atitudinea sa fata de ceilalți fruntaşi PSD-isti 
privitor la raporturile cu PCR-ul este influențată de această atenţie acordată de 
comunişti. 

Dacă nu este băgat în seamă, sau ironizat de vreun conducător comunist, atunci 
este împotriva colaborării cu PCR-ul şi invers. Astfel, Fielderman s-a plâns că, 
întâlnindu-se într-o zi pe culoarele Camerei!” cu Miron Constantinescu, acesta i-a spus: 
«Ce mai faci d-le Fielderman?», la care el a ripostat: «Pardon, nu sunt dl. Fielderman, ci 
sunt tovarășul Fielderman». Atunci Miron Constantinescu i-a răspuns ironic: «Ah, da, 
uitasem». Actualmente, în dispoziţia în care se găseşte Fielderman, ar putea fi făcut să 
adopte o atitudine permanentă alături de PCR prin diverse atentii ale conducătorilor 
comuniști. În special, un gest de prietenie din partea lui Miron Constantinescu ar fi bine 
venit” 14, 

Faptul că era conştient de așa-zisele binefaceri ale comunismului şi de adevărata 
fata a stalinismului este demonstrat de conferința „Capitalism şi socialism”, pe care a 
tinut-o în decembrie 1931 la Cercul Cultural Imser, unde, printre altele, a afirmat: 
„Dacă se aduce o critica logicii socialiste, atunci este de criticat situația din Rusia, care a 
dus la prăbuşirea acestei tari aşa de mari si unde astăzi este o dictatură mai aprigă decât 
în timpul ţarismului, însă trebuie să facem deosebirea între doctrina socialistă și cea 


9 Ibidem, f. 213. 

10 Thidem, f. 214. 

11 Thidem, f. 203. 

12 Ibidem, ff. 203-204. 

15 Fielderman a fost deputat din partea PSD în legislatura 1946-1948. 
14 ACNSAS, fond Informativ, dosar nr. 310360, ff. 168-169. 

comunistă”15. Întrucât a făcut parte, alături de Theodor Iordăchescu, Misa Levin, 
Lothar Rădăceanu, Barbu Solomon şi Ştefan Voitec, din facțiunea colaborationista cu 
comuniştii îl putem plasa în rândurile „tovarăşilor de drum”, cu toate că, într-un 
document al Sigurantei, din 7 ianuarie 1947, era considerat „un element şovăielnic, mai 
apropiat de ideile socialismului apusean, decât de linia Partidului Unic Muncitoresc” t6. 

Atitudinea unora din fruntașii PSD poate fi considerată ca o cedare in fata 
ofensivei comuniste şi chiar o trădare a idealurilor social-democrate, însă la originea 
acesteia a stat o foarte bună cunoaştere a realitatilor geopolitice postbelice. După cum 
se arăta în nota informatorului „Savin”, din 10 iulie 1947, „fruntașii Partidului Social 
Democrat (Lothar Rădăceanu, H. Moscovici, B. Solomon etc.) se întâlnesc cu 
regularitate la locuinţa lui L. Fielderman, pentru a discuta situaţia politică. Discutand 
asupra conferinței de la Paris, conducătorii social-democrati au ajuns la concluzia că 
Europa va fi împărțită în două blocuri, fapt ce ar face ca în România, URSS și PCR să 
exercite o presiune din ce în ce mai mare asupra partidelor politice din tara. 

În ceea ce priveşte Partidul Social Democrat, PCR va pune, în toamnă, afirmă 
social-democratii, problema Partidului Unic Muncitoresc (...), în care caz cei ce se vor 
opune PUM vor fi distrusi. 

Pentru social-democratii din România, nu există însă decât soluţia de a accepta 
Partidul Unic Muncitoresc, ceea ce va însemna, de fapt, pierderea oricărei independente 
politice şi mai ales distrugerea posibilităţilor lor de existență (...). 

In general, se observă că aceştia sunt în panică şi că singura lor speranță este că 
poate va interveni o schimbare internațională care să le salveze situația” 17. 

Concomitent cu activitatea depusă pentru fuziunea PSD cu PCR, Leopold 
Fielderman a fost actor şi martor al confruntării curentelor din lumea evreiască, de la 
diversele grupuri sioniste până la cele care doreau asimilarea. La 23 noiembrie 1944 a 
fost ales membru în secțiunea din România a Congresului Mondial Evreiesc, iar la 9 
decembrie acelaşi an a fost ales preşedinte în „Comisia de epurare a funcționarilor fostei 
Centrale a Evreilor, precum şi a funcţionarilor societăților evreieşti care au colaborat 
sub orice formă cu Centrala evreilor”. La 3 februarie 1945 a devenit membru în 
Comitetul Asociaţiei Titratilor Evrei „Unirea”, unde, cu acel prilej, a conferentiat despre 
„Marxism şi naţionalitate”. Deşi în ianuarie 1945 a făcut parte din Comisia de epurare 
care a hotărât înlăturarea rabinului dr. Reicher din Sfatul Rabinic si din calitatea de 
profesor la şcolile evreieşti, la 16 ianuarie 1946, după cum se arăta într-o notă 
informativă, „a fost împotrivă cu acțiunea întreprinsă de comuniştii Popov, Abramovici 
şi Iscovici, pentru înlăturarea lui Wilhelm Fielderman de la conducerea Federaţiei 
Evreieşti din România. Nemulțumirea a provenit din faptul că această acțiune a fost 
pornită fără ca în prealabil să fie consultați membrii PSD si sionistii din organizație”. 
Nota mai arăta că, „faţă de această situaţie, Leopold Fielderman a sesizat Biroul Politic 
al PSD, care s-a pronunţat împotriva îndepărtării dr. Fielderman, pe motiv că el este un 
element reprezentativ al populaţiei evreiești din România” 18. 


15 Tdem, fond Penal, dosar nr. 1055, vol. 5, f. 90. 

16 Ibidem, f. 216. 

17 ACNSAS, fond Informativ, dosar nr. 310360, f. 13. 
18 Idem, fond Penal, dosar nr. 1055, vol. 5, f. 209. 

În acea perioadă, mai multe rapoarte ale Sigurantei atrăgeau atenţia asupra unor 
legături speciale între PSD şi evrei. În decembrie 1944, la o consfătuire cu secretarii 
regionali ai PCR, se manifesta îngrijorarea fata de încercarea PSD de a forma un partid 
socialist evreiesc la Timişoara, tendință care era taxată drept „bundistă”!?. 

La 14 iunie 1946, sursa „Savin” informa despre cooptarea în rândurile PSD a 
unor evrei proveniți din Uniunea Sovietică: „În ultimul timp, au fost primiţi în PSD, 
introduşi fiind de către Poldi Fielderman, o serie de evrei veniți din URSS, elemente 
bundiste si trotkiste, foşti membri ai unei organizaţii evreieşti cu caracter trotkist din 
URSS. Grupul inițial este format din circa 30 de persoane, conduse de doctorul 
Diesental, la care s-au mai adăugat ulterior alti noi veniţi. Acestora li se procură, cu 
suma de 150.000 de lei, acte false si cartele”. Scopul acestor primiri era acela, aşa cum se 
arăta în raportul aceleiași surse, „ca, prin încadrarea lor, prin propaganda antisovietică şi 
anticomunistă pe care o fac, cu mari posibilități de priză, dată fiind calitatea lor de 
martori ai stărilor de lucruri din URSS, să menţină linia tradițională a PSD-ului, 
împiedicând transformarea acestuia într-un al doilea partid comunist. Mai sunt apreciați 
pentru pregătirea marxistă pe care o au şi care le uşurează captarea de aderenti în 
campania lor antisovietică şi anticomunistă”2. Planul avea să se dovedească irelevant 
odată cu congresul de unificare ale celor două partide, comunist și social-democrat, la 
care a contribuit, după cum am mai spus, şi Leopold Fielderman. 

Pentru a-şi asigura coeziunea, regimurile comuniste au avut nevoie mereu de a 
proclama existența unui complot dirijat contra lor, atât din interior cât și din exterior. 
Inclinatia stalinistă din perioada postbelică pentru propunerea de priorități ruseşti si 
sovietice in toate sferele de activitate, în scopul inducerii în rândul populaţiei a unui 
sentiment de superioritate adaptat la noua grandoare a sistemului, a determinat 
demararea unei campanii de exacerbare a naționalismului cultural şi xenofobiei 
antioccidentale. „Ploconirea în fata Occidentului” reprezenta păcatul de moarte al 
cosmopolitismului, un termen care era menit să codifice „influența evreiască”. 
Sionismul era catalogat drept „calul troian al Statelor Unite şi al ambițiilor sale 
imperialiste mondiale”. Această campanie de mobilizare culturală a fost integrată luptei 
Uniunii Sovietice împotriva noului său inamic, „imperialismul american”, care a devenit 
succesorul inamicului trotkisto-buharinist-fascist”!, chiar dacă acesta din urmă nu avea 
să dispară în totalitate. Printre temele vehiculate de către propaganda comunistă în 
rândul comunității evreiești s-au numărat, pe lângă cea împotriva emigrării şi cea 
antiisraeliană, şi cele privind „războiul imperialist din Coreea”, glorificarea Uniunii 
Sovietice şi a „genialului său conducător”, un loc aparte fiind rezervat „luptei pentru 
pace”22. 

În faţa acestui delir al socialismului triumfător, populaţia a adoptat atitudinea 
păstrării tăcerii în privința propriilor convingeri, în măsura în care aceasta era posibilă. 
Czeslaw Milosz a numit această atitudine Ketman, un termen preluat de la Gobineau, 


1 Liviu Rotman, op. cit., p. 135. 

20 ACNSAS, fond Penal, dosar nr. 1055, vol. 5, f. 210. 

21 Martin Malia, La tragédie soviétique. Histoire du socialisme en Russie, 1917-1991, Paris, Editions du 
Seuil, 1995, p. 380. 

2 Liviu Rotman, op. cit., p. 39. 

care a petrecut o mare parte din viata în Persia, studiind religiile şi moravurile populației 
locale?5. Existau însă şi situații când tăcerea nu era suficientă, când ea putea fi 
interpretată drept mărturisire. Atunci, recomanda Gobineau, „nu numai că trebuie să 
renuntam public la propriile păreri, dar se recomandă să folosim tot felul de tertipuri, 
pentru a-l înşela pe adversar. Se va exprima orice mărturie de credință care să-i placă 
acestuia, se vor tine tot felul de ritualuri considerate a fi dintre cele mai absurde, se vor 
falsifica propriile cărţi, vor fi folosite orice mijloace de inducere în eroare. În felul 
acesta, se vor dobândi o mare mulţumire si merit că te-ai ocrotit pe tine și pe ai tai, că 
nu ai expus pretioasa credință contactului dizgraţios cu necredinciosul si, în sfârşit, că, 
înşelându-l pe acesta si mentinandu-l în eroare, s-au abătut asupra lui dezonoarea si 
mizeria spirituală pe care le-a meritat’’**. 

O altă trăsătură a acestei atitudini o reprezenta „Ketman-ul naţional”, care, asa 
cum afirmă Milosz, era „răspândit nu numai în masele largi, ci şi în grupurile de partid 
din diferite țări. Pentru că Tito a procedat ca Sadra cel descris de Gobineau şi şi-a 
anunţat erezia lumii întregi, milioane de oameni care practică acest Ketman în țările 
democraţiei populare trebuie să folosească mijloace de mascare deosebit de ingenioase. 
Discuţiile demonstrative cu adepţii «căii naţionale spre socialism», în diferite capitale 
răsăritene, au învățat publicul ce expresii si ce reflexe îl pot expune reprosului de 
cultivare a acestor tendințe nefaste. Cel mai sigur mod de a se apăra in fata reprosului il 
constituie manifestarea cu voce tare, la fiecare pas, a admiratiei pentru realizările Rusiei 
în diferite domenii, purtarea sub brat a unor reviste şi ziare ruseşti, aplaudarea fierbinte 
a muzicienilor si actorilor ruși etc”. 

Atitudinea evreilor în fata politicii de forță a Partidului Comunist a fost fie de a 
se tine departe de viata evreiască, fie de a face tot ce le sta în putinţă pentru a emigra. În 
ceea ce îl priveşte pe Leopold Fielderman, acesta a trăit atât drama celui integrat în 
comunitatea evreiască, cât şi pe cea a „tovarășilor de drum” din PSD. În privința 
atitudinii sale fata de unificare, Filderman aprecia, după cum consemna informatorul 
Hyacint, la 11 octombrie 1948, că „niciodată acest lucru nu se poate întâmpla, fiindcă 
colaborarea cu PCR este de natură conjuncturala, iar că această conjunctură va fi 
depășită în curând de raportul de forte în politica internațională, raport de forte care va 
evolua în favoarea Occidentului şi că abia atunci social-democratia va avea de jucat rolul 
său ca singură forță de stânga acceptată de toate puterile străine. După unificarea 
partidelor muncitoreşti, Fielderman a arătat o dezamăgire profundă şi i-a spus că a fost 
lucrat de comunişti (Ana Pauker), însă că operația de unificare s-a facut prin teroare si 
prin amestecul discret şi violent al ruşilor, fapt la care într-adevăr nu s-a asteptat’’°. 
Congresul de „unificare” mai însemna si faptul că fruntașii care consimtisera la 
inghitirea social-democraţiei de către comunişti nu mai puteau juca vreun rol în noul 
raport de forte la care contribuiseră. Asa cum consemna, la 30 noiembrie 1948, 
informatorul „Grigore”, „Fielderman are impresia că în Biroul Politic, Şt. Voitec si 
Rădăceanu nu scot nici un cuvânt si doar sondează cum se prezintă situaţia, pentru a fi 


233 Czeslaw Milosz, Gândirea captivă, Bucuresti, Humanitas, 1999, p. 67. 
2 Ibidem. 

25 Ibidem, p. 70. 

26 ACNSAS, fond Penal, dosar nr. 1055, vol. 3, f. 150. 

de partea parerii ce va reuşi”. Această izolare politică a fost recunoscută de către Stefan 
Voitec într-o discuţie cu Fielderman, după cum se consemna în aceeaşi notă 
informativă: „Eu şi Lotar nu avem nici o misiune în cadrul PMR şi de la unificare nu 
am reuşit să stau de vorbă cu nimeni între patru ochi. Fielderman mai susține că dl. 
Voitec a trimis vorbă d-lui Gheorghe Gheorghiu-Dej că vrea să-l vadă şi nu a primit 
nici un răspuns. Întâlnindu-se întâmplător în ascensor la Partid, dl. Voitec i-a spus: 
«Parc-ai fi Mesia, nu te pot vedea deloc», la care dl. Gheorghiu-Dej a zambit şi nu a dat 
nici un raspuns”’?’. 

În legătură cu propria sa situaţie, Fielderman a arătat „că este responsabil cu 
redactarea gazetelor de perete pe circumscripție şi că a fost chemat pentru a i se da 
instrucțiuni cum să redacteze o gazetă (această afirmație a făcut-o ironic). Tot pe această 
linie şi-a manifestat nemulțumirea că nu i s-a dat un post în şcolile juridice înființate de 
Ministerul Justiţiei. El susține că a consultat lista celor ce vor preda si că nu s-a văzut 
trecut”?8, 

Inflexibilitatea Moscovei, arivismul celor care ajunseseră în posturi de 
conducere în țările satelit, de aici decurgând animozitatile si meschinăriile imposibil de 
evitat, sentimentul puternic, uneori neonorat, împărtăşit de numeroşi comunişti, că ar 
avea dreptul la o recompensă morală după anii petrecuți în închisoare sau în ilegalitate, 
sau cate, aşa cum a fost cazul lui Fielderman, consimțiseră ca „peştele cel mic să îl 
înghită pe cel mare”, i-au dus pe multi la ceea ce Eduard Goldstiicker numea „frica 
înstrăinării de sine...şi a regăsirii de sine într-un viitor lipsit de orice perspectivă. Totul, 
întreaga ta lume se prăbuşeşte”2. Asa cum se arăta într-o notă informativă din 24 
decembrie 1949, Fielderman s-a arătat complet demoralizat de concepțiile comuniste: 
„Fielderman spunea că nu există nici o diferenţă între ei (comunişti) si legionari si că 
amândoi sunt pentru sugrumarea libertăților”. Mult mai radicale erau opiniile 
consemnate şase zile mai târziu, cand Fielderman s-a referit la Troțki, despre care a 
afirmat că „sub ochii lor a fost destrămată imaginea ideală a sa. Apoi, Fielderman a citit 
un pasaj din Buharin si în legătură cu aceasta a căutat să ia apărarea lui Tito, spunând că 
pe nedrept este învinuit că este în slujba imperialistilor’*!. Opiniile sale erau 
determinate de faptul, asa cum subliniază unii istorici, că „iugoslavii nu erau prosperi şi 
nici liberi, dar nici întemnițați într-un sistem închis ermetic. «Titoismul» era opresiv, nu 
represiv. Pe atunci, diferența conta”, prin aceasta ieşind mult mai pregnant în evidență 
caracterul exclusivist al doctrinei celor două blocuri, formulată de Jdanov. În ceea ce 
priveşte opiniile sale despre campania împotriva cosmopolitismului, Fielderman aprecia 
că s-au ţinut „o serie de şedinţe lipsite de conţinut, in care au vorbit oameni fără 
pregătire, care nici nu înțeleg ceea ce vorbesc şi au afirmat că tot ce este perfect din 
noţiunea aceasta este internationalism şi tot ceea ce este rău este cosmopolitism. Vrând 
să dea un exemplu, Fielderman spunea că un om găseşte la copilul său o calitate că își 


27 Ibidem, £.186. 

28 Thidem, f. 187. 

2 Apud Robert Levy, Gloria si decăderea Anei Pauker, laşi, Polirom, 2002, p. 197. 

30 ACNSAS, fond Penal, dosar nr. 1055, vol. 2, f. 53. 

31 Thidem, £. 55. 

32 Tony Judt, Epoca postbelică. O istorie a Europei de după 1945, Polirom, Iasi, 2008, p. 396. 

mănâncă unghiile, iar la un alt copil acesta este un defect”3%. Alte opinii critice se 
refereau la verificările din partid, ca cele consemnate la 6 ianuarie 1950; „această măsură 
a Partidului poate fi asemănată cu răscolitul într-un gunoi, unde se scoate la suprafață 
toată murdaria, tot ce este mai ordinar în om. El arăta că dacă la confesor te spovedeşti 
între patru ochi, arătând viciile mai mici şi uneori mai mari, la verificare faci aceasta în 
fata unei săli întregi, unde fiecare tremură pentru propria lui piele şi caută a înfunda pe 
celălalt. La propria ta verificare, spune Fielderman, devii mincinos si slugarnic, iar la a 
celorlalți devii pervers, denuntator şi rău” 34, 

Situaţia evreilor din democratiile populare se inscria în coordonatele 
pretențiilor de extremă loialitate faţă de Uniunea Sovietică. În toată această perioadă au 
avut loc masive arestări în fiecare segment al societăţii româneşti, căreia i-a căzut 
victimă şi populaţia evreiască. Ca urmare a logicii „conspiratorial - paranoice” a lui 
Stalin, au avut loc numeroase campanii împotriva „duşmanilor construcției 
socialismului”, a „sabotorilor economiei nationale”, precum şi împotriva sionismului. 
Începând cu anul 1949, au fost organizate numeroase procese, din care nu au lipsit 
acuzaţii evrei, condamnați pentru „trafic de valută” şi tentativă de trecere a frontierei. 
Într-un asemenea proces a fost implicat un frate al lui Fielderman, condamnat, în iunie 
1948, la 10 ani de închisoare pentru tentativă de trecere a frontierei’. După cum avea 
să afle Fielderman de la un cunoscut care i-a transmis vestea condamnării, „de aici 
înainte se va înăspri regimul pentru cei care încearcă să fugă clandestin din tara şi chiar 
doamna ministru Ana Pauker ar fi afirmat că evreii evazionişti vor trebui să fie aspru 
pedepsiţi de aici înainte, deoarece ei, prin banii lor, cumpără conştiinţa oamenilor” 36, 

Distincția specifică regimurilor comuniste era deosebirea dintre prieten şi 
inamic, dintre ,,noi” și „ei”, care se reflecta şi în condiţiile de detenţie pentru cei ce erau 
considerați inamicii regimului comunist. Veştile pe care le-a primit despre starea în care 
se găsea fratele său, după ce încercase zadarnic ca verdictul să fie mai blând, nu erau 
deloc încurajatoare. Așa cum se arăta în nota informativă din 30 noiembrie 1948, a 
informatorului ,,Grigore”, Fielderman s-a arătat deznădăjduit fata de regimul din 
penitenciarul de la Aiud, în care se găsea fratele său, „afirmând că este grav bolnav si in 
curând va muri. În legătură cu acesta, susţinea că, în urma unei discuţii cu directorul 
închisorii, a fost băgat în carceră, luandu-i-se si paltonul. În închisoare, spunea 
Filderman, domneşte un spirit antisemit”. În acelaşi timp, Fielderman se temea ca 
fratele său să nu fie supus unor torturi fizice, iar, la remarca informatorului că astfel de 
practici au ieşit din uzul poliției, Fielderman afirma că se vorbeşte de multe schimbări, 
însă în realitate se merge spre mai rău. El dădea ca exemplu situația membrilor PMR si 
spunea că despre ei se zice că sunt liberi, dar în realitate sunt supuşi la un jug îngrozitor. 
Numai câţiva trăiesc într-adevăr liberi şi bine” 38. 


33 ACNSAS, fond Penal, dosar nr. 1055, vol. 2, f. 60. 
34 Ibidem, f. 58. 

35 Tdem, fond Informativ, dosar nr. 310360, f. 29. 

36 Idem, fond Penal, dosar nr. 1055, vol. 3, f. 88. 

37 Ibidem, f. 187. 

38 Tbidem, f. 75. 

O altă acuzaţie care se întâlnea în cadrul acestor procese era şi acea de spionaj. 
Un exemplu în acest sens îl reprezintă procesul „unui grup de trădători şi spioni de la 
oficiile de informaţii ale Legatiilor engleze şi americane”, din 26 aprilie 1950, în care au 
fost implicate surorile Ana şi Nora Samuelly și al ziaristului Leonard Kirchen, acuzaţi de 
spionaj în favoarea „imperialismului anglo-american” şi despre care Fielderman avea să 
afirme că „cele ce se reproşează surorilor Samuelly este de-a dreptul humoristic”%. 

Situaţia comunităţii evreiești din acei ani l-a făcut pe Fielderman să reflecteze la 
atitudinea pe care trebuia să o adopte față de regimul comunist. Cea mai bună 
caracterizare a atitudinii urmate a făcut-o el însuși, când a declarat unui cunoscut care 
„menţiona că o greșeală a comuniştilor e că nu utilizează şi nu vor să utilizeze pe social- 
democrați, dând chiar exemplu pe Fielderman. La aceasta Leopold Fielderman îi 
răspunde pe un ton violent că nu este interesat, adăugând: «Dacă m-ar chema să accept 
şi să trădez, da, dar să accept şi să servesc, nu»”*0, Deşi se temea să nu fie el însuși 
arestat după condamnarea fratelui său, „deoarece i s-ar fi întins multe curse si era 
urmarit”4!, Fielderman s-a implicat ca apărător exclusiv în procesele privind acuzațiile 
de sabotaj, treceri frauduloase de frontieră, deținere ilegală de aur, crime de război. Prin 
această atitudine, aşa cum se menţiona în documentele Securității, Fielderman se 
dovedea a fi „un inversunat duşman al URSS si RPR” si „un oportunist camuflat intrat 
în rândurile PMR”. De asemenea, Fielderman mai era semnalat si că îndemna „poporul 
să treacă granița”, 

În optica leninistă, termenii de „duşman al poporului”, ca şi „duşmanul de 
clasă” împotriva cărora trebuiau să lupte bolşevicii, îi presupunea atât pe dușmanii 
„obiectivi”, cât şi pe cei „subiectivi”, adică „elemente ostile” şi „periculoase” care, prin 
ceea ce fac şi prin ceea ce intenționează, sunt ostili puterii comuniste şi pregătiți să o 
înfrunte. Pentru Stalin, duşmanii puterii sovietice nu erau numai cei care acționau în 
mod deschis, ci și cei care încercau să se ascundă sub o mască, aceea a carnetului de 
partid: „duşmanii poporului vor duce o politică de fatarnicie şi, ducând o politică de 
fatarnicie, se vor camufla sub masca de bolșevic, de membru de partid, pentru a câştiga 
încrederea şi a-și deschide drum spre organizaţiile noastre”. În urma dizidentei 
iugoslave au început verificările membrilor de partid din toate țările lagărului socialist. 
Printre cei excluşi din rândul partidelor comuniste s-au numărat şi multi evrei, etichetati 
drept „elemente mic-burgheze rătăcite (sau strecurate în partid). 

Atitudinea lui Fielderman din timpul proceselor, faptul că solicita inculpatilor 
ca, „dacă în instanță vor fi întrebaţi dacă au semnat declaraţiile pe care le-au dat la 
Securitate, să răspundă afirmativ, dar să adauge că adevărul este acel pe care îl declară în 


39 Ibidem, vol. 2, f. 72. 

+0 Tdem, fond Documentar, dosar nr. 11178, f. 57. 

41 Idem, fond Penal, dosar nr. 1055, vol. 3, f. 124. 

42 Idem, fond Informativ, dosar nr. 310360, f. 62. 

#8 LV. Stalin, Despre lipsurile muncii de partid si despre măsurile pentru lichidarea trotchistilor si a altor 
fatarnici. Raport şi cuvânt de încheiere la Plenara CC al PCy, al URSS din 3-5 martie 1937, Bucuresti, 
Editura Partidului Muncitoresc Român, 1952, p. 6. 

+ 'Teşu Solomovici, Securitatea și evreii. Despre calai şi despre victime, Bucuresti, Editura Ziua, 2003, p. 
101. 

instanta’’45, îl situa în tabăra avocaţilor care căutau, aşa cum se menţiona în limbajul 
vremii, „să împingă legalitatea populară în a deveni un instrument împotriva statului 
socialist, împotriva construirii socialismului” 46, Însă la Fielderman nu numai respectul 
pe care acesta il nutrea fata de exercitarea profesiei de avocat il făcea suspect în ochii 
regimului, ci şi „afirmaţiile duşmănoase pe care le face fata de intimii săi, care se 
concretizează prin injurii la adresa URSS, RPR şi a conducătorilor clasei muncitoare”. 
La 21 iunie 1951, într-o sinteză întocmită de către Securitate „privind 
activitatea unui grup dusmanos de intelectuali evrei, de nuanță social-democrata de 
dreapta şi trotkista, strecurati în rândurile Partidului Muncitoresc Român”, titulatura de 
„grup” fiind folosită, la fel ca si în cazul celor ,,fractioniste” de mai târziu, din rațiuni 
propagandistice, se afirma că rațiunea pentru care aceștia începeau să se grupeze erau 
„legăturile mai vechi, pe baza comunităţii de interese de clasă, precum şi pe baza 
dușmăniei pe care o au fata de URSS, fata de RPR si fata de PMR”%. De remarcat este 
faptul că URSS era prima menţionată ca subiect al „atitudinii dușmănoase” al 
„grupului”, situaţie întâlnită mai apoi în procesul Slánský din Cehoslovacia”. Cei care 
au intrat în vizorul Securităţii au fost, pe lângă Lepold Fielderman, dr. Simian Iagnov>?, 
Mihaela Manase5!, Gina Ghelerter”? si Nae Ghelerter5, cărora li s-au mai adăugat în 


45 ACNSAS, fond Informativ, dosar nr. 310360, £. 179. 

46 Iuliu Crăcană, Silviu B. Moldovan, art. Avocat, în Octavian Roske (coord.), Romania 1945-1989. 
Enciclopedia regimului comunist. Represiunea. Literele A-E, Bucuresti, INST, 2011, p. 134. 

47 ACNSAS, fond Documentar, dosar nr. 11178, f. 55. 

48 Thidem. 

Eugen Löbl, Procès a Prague. Un survivant du proces Slansky parle..., Paris, Editions Stock, 1969, 
pp. 55-56. 

50 Născut la 13 aprilie 1892, la Craiova, dr. Simian Iagnov era de profesie medic, profesor 
universitar la Facultatea de Medicina din Bucuresti si membru corespondent al Academiei RPR. 
În privinţa trecutului său politic, documentele Securităţii îl prezintă drept un „vechi membru 
PSD. Până la unificarea PCR cu PSD a făcut parte din Biroul politic al CC al PSD, după 
unificare rămânând simplu membru de partid. Este cunoscut ca unul ce se manifestă în spiritul 
social-democratilor de dreapta si este unul din apropiații avocatului Fielderman Leopold. Atunci 
când se află împreună, nu se feresc a-şi manifesta sentimentele lor ostile regimului nostru” 
(ACNSAS, fond Penal, dosar nr. 1055, vol. 5, f. 87). 

5! Mihaela Manase, de profesie avocată, era născută la 25 august 1906, la Vaslui, la acea dată 
îndeplinind funcţia de consilier la Ministerul Justiţiei şi asistentă la Facultatea de Ştiinţe Juridice 
din Bucureşti. După 23 august 1944 a făcut parte din conducerea centrală a Uniunii Femeilor 
Muncitoare, organizaţie a PSD, iar după unificarea celor două partide a fost membră a CC al 
Uniunii Femeilor Democrate din România. În documentele Securităţii era cunoscută ca având 
„convingeri social-democrate de dreapta şi este prietenă cu Fielderman Leopold” (Ibidem, f. 88). 
52 Născută in 1902, la Botoşani, Reghina Ghelerter a fost soția lui Leon Litman Ghelerter, fostul 
conducător al Partidului Socialist Unitar. În perioada când a intrat în atenţia Securităţii era 
functionara la CENTROCOP, fiind considerată „element dusmanos al regimului nostru si este o 
sincera admiratoare a lui Fielderman Leopold, ale cărui idei le susține” (Ibidem, f. 86). 

53 În documentele Securităţii, Nae Iulius Ghelerter era cunoscut ca fiind „de profesie medic, fiul 
decedatului doctor Leon Ghelerter, fostul conducător al Partidului Socialist Unitar. Domiciliază 
împreună cu mama sa vitregă, Ghelerter Reghina-Gina” (Ibidem). 


240 


Evreii sub teroarea stalinistă. Cazul lui Leopold Filderman ... 


cadrul unor întâlniri ocazionale dr. Filip Kreindler, dr. farmacist Reimond Mahler, 
avocatul Şerban Baranga si Henry D. Sterian”. 

Constituirea „grupului” a fost plasată de către Securitate la 24 martie 1948, 
când Fielderman a invitat mai multi cunoscuţi la masă, printre care si pe Simian lagnov 
şi Nae Ghelerter, în scopul „ca ei să se poată întâlni cât mai des şi pe cât posibil mereu 
în alte locuri, pentru a se consfatui în legătură cu evenimentele externe si a-și fixa 
atitudinea cu evenimentele externe, pentru că «situația actuală nu poate să aibă o 
durabilitate prea mare»” 55, 

În continuare, documentul menționa că, „în perioada ce a urmat de la acea 
dată, ura înverşunată a acestor elemente fata de URSS, fata de PMR şi conducătorii sai, 
fata de RPR, fata de guvern şi măsurile guvernului, ca şi atitudinea de ploconire fata de 
imperialiştii anglo-americani şi fata de social-democratii de dreapta s-a putut constata 
din discuţiile intime care au avut loc la locuința unuia sau altuia dintre ei”56, adăugând, 
pentru stabilirea coloraturii politice a „grupului”, că „aceste elemente dușmănoase, 
strecurate în rândurile partidului, au mai purtat şi unele discuţii din care rezultă clar că 
sunt adepţi ai social-democratilor de dreapta şi trotkistilor”>’. 

Faptul că erau catalogati ca având simpatii fata de ,,social-democratii de dreapta 
si trotkisti” constituia o acuzaţie deosebit de gravă, deoarece într-o tara ca RPR, în care 
Cursul scurt de istorie a Partidului Comunist (bolşevic) al Uniunii Sovietice, devenit 
„Biblia comunistă”, îi învățase pe cursantii de toate felurile şi treptele (membrii de 
partid, militari, studenți etc.) că, în URSS, exponentii devierii de dreapta si a trotkistilor 
fuseseră Buharin, Rikov, Tomski, calificați apoi cu epitete precum ,,degenerati politic”, 
„sabotori” sau „canalii” şi având apoi un sfârşit tragic (primii doi executați, iar ultimul s- 
a sinucis)58. Este adevărat că Lepold Fielderman, în discuţiile purtate cu prietenii săi, asa 
cum a fost şi cea din 6 septembrie 1949, s-a exprimat în legătură cu fostul lider bolşevic 
că imaginea sa nu se potrivea cu cele ce sunt scrise în Istoria Partidului Comunist 
(bolşevic)5, dar acuzaţia de trotkism, alături de cea a sionismului şi francmasoneriei ca 
„unelte ale lagărului imperialist împotriva socialismului și a păcii”, era o caracteristică a 
acelei perioade. 

În ceea ce priveşte „atitudinile dușmănoase”, documentul menţiona o discuţie 
din 15 septembrie 1948 dintre Lepold Fielderman si Henry D. Sterian, amândoi 
ajungând la concluzia că, în ceea ce priveşte „comunismul actual, este o subordonare a 
tuturor țărilor slavismului rus, sub pretextul că el a fost primul care a realizat socialismul 
la el in tara. Nu astfel a fost înţeleasă problema națională de Marx. Este o formă a 
expansiunii naționaliste, ca şi a Germaniei, care spunea că va ferici Europa. Tot ce spun 


54 Idem, fond Documentar, dosar nr. 11178, f. 54. Henry D. Sterian era de profesie avocat, fiind 
coleg cu Leopold Fielderman. În acea perioadă era funcționar la Ministerul Metalurgiei şi asistent 
universitar la Institutul de Studii Economice si Politice (Idem, fond Penal, dosar nr. 1055, vol. 5, 
f. 89). 

55 Idem, fond Documentar, dosar nr. 11178, f. 54. 

56 Ibidem, f£. 55. 

57 Ibidem, f. 62. 

55 Diplomatii români si devierea de dreapta, ediţie pregătită de Florin Constantiniu, Bucuresti, Editura 
Tritonic, 2003, p. 6. 

59 ACNSAS, fond Documentar, dosar nr. 11178, f. 55. 

ruşii este o infumurare naționalistă” 60. De asemenea, în octombrie 1949, Fielderman a 
afirmat că „în URSS s-a instaurat un absolutism asemănător sultanilor”6!. 

Faptul că Stalin dorea eliminarea tuturor posibililor destabilizatori i-a dus la 
convingerea, aşa cum se exprima dr. Simian lagnov la 17 aprilie 1949, că „generalisimul 
Stalin pregătește războiul”. În privinţa caracterului regimului politic ce se instaurase în 
1948, Leopold Fielderman aprecia, într-o discuţie cu farmacistul Reimond Mahler 
purtată la 3 mai 1950, că „la noi este dictatura odioasă a unei clici sinistre şi că membrii 
CC al PMR sunt nişte monştri”. O săptămână mai târziu, dr. Simian lagnov „își 
exprima părerea că teroarea va fi mai mare în țările din Sud-Estul Europei şi că regimul 
din RPR face exces de teroare inutilă. El mai spunea că la MAI oamenii sunt bătuți si 
omorâți” 64, 

O altă problemă abordată a fost, cum era şi firesc, poziţia regimului comunist 
fata de emigrarea evreilor. Astfel, într-o discuţie pe care dr. Simian Iagnov a purtat-o cu 
Filip Kreindler în problema raportului dintre sionism și socialism, aceştia au afirmat că 
„totul ar fi bun dacă nu ar exista minciuna bolşevică si jocul dublu al acestora”, 
Kreindler apreciind că „normal este să plece in Palestina şi acolo să facă politica pe care 
o găseşte justă” si că el personal „nu mai poate îndura aici, fiindcă regimul îl 
îmbolnăvește, deoarece este o mârşăvie”65. Atracția şi mai apoi deziluzia evreilor 
români fata de cauza comunismului era comparată de Leopold Fielderman cu situația 
celor care doreau să viziteze miticul continent Atlantida, „iar odată ajunşi la ea, de vor 
să plece nu mai pot’, făcând referiri si la evreii din Birobidjan®’, care „ar voi să 
părăsească această regiune, dar nu pot s-o facă, adică să plece in Palestina”68. 

La finalul documentului, Securitatea aprecia că „acest grup de intelectuali evrei 
este un grup contrarevolutionar, duşman de moarte al construirii socialismului la noi în 
tara, care slujeşte in mod conştient interesele de clasă ale burgheziei, grup care pe 
măsură ce lupta de clasă se ascute, poate lua o altă formă, devenind mai activ şi trecând 
chiar la acţiuni care ar primejdui securitatea republicii noastre”, propunând „reținerea si 
cercetarea grupului”%. 


60 Ibidem, £. 56. 

61 Thidem. 

62 Ibidem, f£. 55. 

6 Ibidem, f. 58. 

64 Ibidem, f. 61. 

5 Ibidem. 

66 Idem, fond Penal, dosar nr. 1055, vol. 4, f. 294. 

67 Regiunea Autonomă Evreiască de la Birobidjan a fost creată de Stalin în 1928, nu ca o favoare 
acordată evreilor, ci în scopul întăririi frontierei sovietice din Orientul Îndepărtat, pornindu-se 
de la premisa că evreii vor fi ostili ruşilor albi şi chinezilor care efectuau raiduri în regiune. 
Statutul Birobidjanului era acela al unei regiuni autonome, ceea ce însemna că nu putea avea 
legislație locală, curte supremă sau post guvernamental de rang ministerial (Pavel şi Anatoli 
Sudoplatov, Jerrord L. şi Leona P. Scheckter, Misiuni speciale. Arhitectura terorii, f.a., Editura Elit 
Comentator, Editura Eleusis, p. 294). 

68 ACNSAS, fond Penal, dosar nr. 1055, vol. 4, f. 277. 

69 Idem, fond Documentar, dosar nr. 11178, f. 66. 

Arestarea lui Lepold Fielderman a survenit la 19 februarie 1951, dupa 
încheierea unui proces in care apărase trei inculpati de crime de război, pentru „a servi 
ca lecţie celorlalți avocaţi şi magistrați” 0, fiind încadrat timp de doi ani într-o unitate de 
muncă. Încadrarea s-a făcut pe baza art. 2 din HCM nr. 1154/26 octombrie 1950, care 
stabilea că „în colonii de muncă vor fi reținuți şi internați toți acei care prin faptele sau 
manifestările lor, direct sau indirect, primejduiesc sau încearcă să primejduiască regimul 
de democrație populară, îngreunează sau încearcă să ingreuneze construirea 
socialismului în Republica Populară Română, precum şi acei care, în acelaşi mod, 
defăimează puterea de stat sau organele sale, dacă aceste fapte nu constituie, sau nu pot 
constitui prin analogie, infracțiuni”, printre cei care urmau să li se fixeze domiciliu 
obligatoriu făcând parte şi cetăţenii care aduceau „injurii Partidului Muncitoresc Român, 
conducătorilor săi, guvernului etc”.7! Întrucât, aşa cum se consemna într-un document 
al Securităţii, Fielderman „este bolnăvicios şi nu poate fi încadrat în muncă”, deținerea 
sa urma să se facă într-un penitenciar, însă, după propria sa declaraţie dată la eliberare, 
când a semnat angajamentul de a se prezenta de două ori pe lună la organele de Miliție, 
a fost deținut la „Gherla, Toporu, Fundulea si penitenciarul Piteşti”77, două din aceste 
locuri de detenţie fiind colonii de muncă. Pe baza deciziei nr. 671/1953, i-a fost 
majorată pedeapsa cu 10 luni, fiind eliberat, la 29 decembrie 1953, conform Ordinului 
nr. 620736/1953 al Comisiei speciale MAI”. În perioada când a fost reţinut, a fost 
îndelung interogat despre „discuţiile duşmănoase” pe care le-a purtat cu prietenii săi, 
aceştia fiind puşi sub supraveghere informativă. De altfel, prelungirea internării sale s-a 
produs ca urmare a cererii Securităţii de a se adânci „cercetarea discuțiilor dușmănoase” 
pe care aceştia le purtaseră. Astfel, într-un document al Securităţii din 29 februarie 1952, 
se făcea referire la „elementele față de care sus-numitul a făcut o serie de afirmații 
dușmănoase regimului, precum şi elementele interventioniste cu care a avut legături in 
timpul activităţii sale de avocat după 23 august 1944, pentru a fi ţinute în supraveghere 
de organele dvs. Alăturat vă înaintăm şi un dosar cuprinzând declaraţiile numitului 
Leopold Fielderman, privitor la fiecare individ in parte”. 

Cei care urmau să fie puşi sub supravegherea Securităţii erau atât tovarăşi de 
idei ai lui Fielderman, cât şi avocaţi care nu se aliniaseră la concepția partidului unic 
despre justiţie, lista cuprinzându-i pe: Gina Ghelerter, dr. Simian Iagnov, Barbu 
Solomon”, Moni Ghelerter, Saul Giroiu'6, Constantin Zlotescu”’, fostul avocat Eugen 


70 Idem, fond Informativ, dosar nr. 310360, f. 185. 

71 Arhivele Militare Române, fond Microfilme, rola AS+-2038, c. 190. 

72 ACNSAS, fond Informativ, dosar nr. 310360, f. 39. 

73 Ibidem, f. 36. 

74 Thidem, f. 177. 

75 Barbu Solomon, pe numele său real Bernard Ițic Solomon, s-a născut la 11 aprilie 1904, în 
Burdujeni, Suceava. A făcut parte din conducerea PSD până la unificarea acestui partid cu PCR. 
În perioada în care a intrat în atenţia Securităţii era avocat, fiind semnalat cu atitudini contrare 
liniei politice a partidului (Idem, fond Penal, dosar nr. 1055, vol. 5, f. 89). 

76 Saul-Savel Giroiu era fostul secretar al lui Leopold Fielderman (Ibidem, f. 87). 

77 „Fost avocat și moșier” — după cum se consemna într-un document al Securității — Constantin 
Zlotescu era originar din Bacău, unde, „impreună cu Filderman Leopold au avut un birou de 
avocatură. A fost membru al PNL Brătianu” (Ibidem, f. 89). 

Răileanu din Bacău'8 şi Micu din Cluj, avocaţii Nicolae Filip” şi Jean Manolovici din 
Baroul Ilfov%, precum şi „numiții Filip Kreindler, Weissmant!, Rosner**, Bia Weiss, 
funcționar la Sovromasigurare Bucureşti? şi Bogocovschi, preşedintele Tribunalului 
Feroviar București8+. 

Campania antisemită din Europa de Est a pregătit terenul pentru procesul 
Slânsky din Cehoslovacia, din 20-27 noiembrie 1952, 11 dintre cei 14 inculpati fiind de 
origine evreiască, originea etnică si cea socială apărând ca circumstanțe agravante la 
faptele incriminate, procesul înscriindu-se, aşa cum se menţiona într-un document al 
ambasadei RPR la Praga, în lupta pentru „demascarea agenturilor de spionaj imperialiste 
americane, engleze şi franceze, precum şi a celor titoiste şi israelite, puse în slujba 
spionajului american, cat şi pentru demascarea trotkismului, sionismului şi 
francmasonetiei ca unelte ale lagărului imperialist împotriva socialismului şi a păcii” 56. 

Punctul culminant al campaniei antisemite l-a reprezentat ancheta medicilor 
evrei de la Moscova, cunoscută ca „afacerea halatelor albe”, ultima înscenare de 
proporții din timpul vieţii lui Stalin, în care, la 11 noiembrie 1952, au fost arestaţi şapte 
medici proeminenți de la Kremlin, toți fiind evrei. După o anchetă destul de lentă, 
deoarece în acea perioadă organele de securitate sovietice pregăteau procesul Slánský, la 
13 ianuarie 1953, Pravda a publicat anunţul oficial al descoperirii „complotului”. Sub 
titlul „Mizerabilii spioni şi asasini sub masca profesorilor de medicină”, medicii erau 
acuzaţi de a fi „atentat la viața conducătorilor URSS printr-un tratament nociv”. Ştirea a 
fost urmată de o campanie propagandistică fara precedent, ce friza isteria atât în URSS, 
cât şi în celelalte democraţii populareS. Astfel, la o zi după publicarea anunţului in 
„Pravda”, la Bucuresti a avut loc şedinţa Biroului Politic al CC al PMR, în care 
Gheorghiu-Dej a declarat că „trebuie să punem la ordinea de zi a Biroului Politic analiza 


78 Motivul pentru care Eugen Răileanu a intrat în atenţia Securității a fost acela că era „bun 
prieten cu Leopold Fielderman şi cu unii consilieri de la Curtea Supremă”, fiind bănuit că a făcut 
„O serie de intervenţii” la această instanță (Ibidem, vol. 2, f. 224). 

79 Pe lângă atitudinea din timpul proceselor, acesta a intrat în atenţia Securităţii din cauza faptului 
că era prieten cu Leopold Fielderman, căruia îi înlesnea „unele intervenţii si «aranjamente» la 
Curtea Supremă, primind în schimb însemnate sume de bani de la acesta” (Ibidem, f. 222). La 
rândul său, Gustav Bogocovschi era semnalat că are legături cu Leopold Fielderman, cu care 
purta discuţii împotriva regimului de democraţie populară (Ibidem, f. 209). 

80 În caracterizarea făcută de către Securitate, Jean Manolovici apare ca „fost moșier” (Ibidem, f. 
163). 

81 Leon Weissman era cunoscut în evidențele Securităţii ca fiind de profesie funcționar, suspectat 
de intenţii de evaziune (Ibidem, vol. 5, f. 162, 193). 

82 Herman Rosner era născut în Focşani, de profesie farmacist, deţinând în trecut şi o farmacie. 
Era la rândul său suspectat de intenţii de evaziune (Ibidem, f. 161, 193). 

83 Bia Weiss era originar din Bacau, unde deținuse şi o reprezentanta a firmei de postav 
„Zinger”. „În timpul regimului antonescian” — după cum se consemna într-un document al 
Securităţii — Weiss „a avut un birou de import pe str. Bursei pe numele unui lonescu” (sic!) 
(Ibidem, £. 162). 

84 Idem, fond Informativ, dosar nr. 310360, f. 178. 

85 Liviu Rotman, op. cit., p. 42. 

86 ACNSAS, fond Documentar, dosar nr. 13029, vol. 5, f. 1. 

87 Liviu Rotman, op. cit., p. 43. 

experienței procesului din Cehoslovacia şi cele ce s-au petrecut în URSS cu banda de 
«medici». În mod special va trebui să discutăm aceste probleme”5. Ca si altă dată, era 
vizat sionismul, „una din principalele agenturi ale imperialismului americano-englez”, 
precum şi „membri de partid noi, care tin paşaportul în buzunar ca să plece în Israel”%. 

In ceea ce îl privea pe Leopold Fielderman, acesta, după ce a fost pus în 
libertate, a fost încadrat informativ de către Securitate, pentru a se stabili care „sunt 
planurile de viitor ale sale, manifestările şi atitudinea fata de regim si, eventual, dacă nu 
va încerca să întreprindă vreo acţiune organizată, dat fiind relaţiile noi ce şi le-a creat în 
CM”, Asa cum se menţiona în nota informatorului „Sandu”, din 13 ianuarie 1953, 
Fielderman i-a relatat acestuia despre condiţiile de detenţie, arătând că „a avut un regim 
foarte greu, nu avea vorbitor, nu putea primi pachete şi nici scrisori, astfel că s-a mirat 
mult când a fost eliberat, căci după socotelile lui trebuia să 1 se dea drumul în februarie 
a.c.”9!. În continuare, fostul avocat i-a relatat sursei faptul că, după ce a fost pus în 
libertate, a aflat „de la Gina Ghelerter, soţia dr. Ghelerter, că tov. Şt. Voitec a intervenit 
în două rânduri la tov. ministru Jianu%, pentru ca el să fie eliberat. Prima oară tov. Jianu 
i-a spus să nu se amestece, a doua oară tov. Voitec s-a dus şi i-a spus tov. Jianu că nu 
intervine, ci îi cere ca el personal (Jianu) să facă cercetări si dacă este vinovat să-și 
primească pedeapsa, dar dacă nu să i se dea drumul”. Tot în cadrul aceleiaşi întâlniri cu 
informatorul Securității, Fielderman a mai arătat că „a fost anchetat foarte sever despre 
câteva persoane, printre care dr. lagnov Saul, Gina Ghelerter, Moni Ghelerter şi chiar 
despre el («Sandu»)”%, oferind si propria versiune asupra cauzelor pentru care el si 
prietenii săi au intrat în vizorul Securităţii: „el susţinea că anchetatorul ştia foarte multe 
lucruri, pe care el le-a vorbit numai în casă cu diferite persoane și chiar discuţii pe care 
le-a purtat numai cu o singură persoană, astfel că presupune că a avut instalat un 
microfon în aparatul telefonic, pentru că nu bănuiește pe nimeni să fi fost informator. 
În acest sens, i-a dat lui «Sandu» câteva exemple de discuţii purtate numai cu logodnica 
sa Angelica sau cu «Sandu», pe care anchetatorii le cunoșteau exact”. 

Într-o altă notă a informatorului „Ion Ionescu” se arăta că Leopold Fielderman 
era contrariat de faptul că „burghezia franceză se teme încă de nemți, dar nu vede 
primejdia pe care o reprezintă pentru dânsa comunismul. Probabil fiindcă nu-ţi poți da 
seama de această primejdie înainte de a cunoaște direct de ce socialiștii de dreapta 
francezi au făcut jocul comuniştilor. Privind de aici, lucrurile par humoristice. Nu m- 
ar mira dacă s-ar înlesni în curând în Franţa un guvern cu participarea ori numai cu 


58 Apud "Leşu Solomovici, Securitatea si evreii. Teroare, crime, turnatori, colaborationisti, Bucuresti, 
Editura Tesu, 2004, p. 90. 

89 Thidem, pp. 89-90. 

90 ACNSAS, fond Informativ, dosar nr. 310360, f. 175. 

91 Thidem, f. 174. 

°? Marin Jianu era ministru adjunct la MAI, având ca sarcină supervizarea activităţii din închisori 
şi lagăre, îndeplinind această funcţie până la 25 iunie 1952. Pentru detalii, a se vedea Florica 
Dobre (coord.), Florian Banu, Theodor Bărbulescu, Camelia Ivan Duică, Liviu Taranu, 
Securitatea. Structuri/ Cadre, Obiective si Metode, vol. I (1948-1967), Bucuresti, Editura Enciclopedică, 
2006, p. 701. 

93 ACNSAS, fond Informativ, dosar nr. 310360, f. 174. 

94 Ibidem, ff. 174-175. 

sprijinul comuniştilor, cum a fost la noi, susținut de ruși în scopuri de diversiune 
internațională”. Cauza principală a succeselor subversiunii comuniste tinea, în opinia lui 
Fielderman, de „sistemul de conducere sovietică în materie de politică externă ce se 
dovedeşte tare, deşi ruşii aparent nu se bucură de încredere. Totusi, ei ştiu să folosească 
toate mijloacele pentru a dezbina, a profita de neînțelegeri și divergențe, a câştiga timp, 
a împinge lucrurile pe alte fagase. Nu pot urmări lucrurile de la distanţă, dar spectacolul 
Occidentului imi pare penibil”. 

Relativa relaxare din cadrul comunităţii evreieşti ca urmare a slăbirii represiunii 
după 1955 a determinat schimbări şi în cadrul situaţiei lui Leopold Fielderman, care a 
fost reprimit in Colegiul avocaţilor, dar nu si în PMR, din care fusese exclus dupa 
arestarea sa. Într-o notă a Securităţii se arăta că, „în materialul informativ scris, trimis de 
spionul Faibis David diplomatului israelian Carmel Yehuda, apare numele lui 
Fielderman Leopold, în sensul că pledează ca apărător în procesele si recursurile 
sionistilor, despre care-l tine la curent pe Faibiş David”%. 

In privinţa concepțiilor sale politice, o notă a Securităţii din 18 octombrie 1957 
aprecia că „dictatura proletariatului îl supără, dar ar fi gata să servească într-un post ce 
ar da satisfacție vanității sale si arivismului”97. 

La 29 octombrie 1957, Securitatea semnala faptul că „numitul Poldy 
Fielderman a fost vizitat de un parlamentar englez, care (...) l-a întrebat de situația 
locuinţelor, a profesorilor, despre muncă, situația politică de la noi, probleme la care el a 
răspuns complet”. Tot în cuprinsul acelui document se menţiona că, „în cursul acestui 
an, Fielderman Leopold a fost vizitat de rudele sale din Franţa”%. Vizita rudelor din 
Franţa era importantă pentru Securitate, deoarece, în luna ianuarie a aceluiaşi an, se 
semnala faptul că „la Viena există un centru organizat de legionari, care se ocupă cu 
organizarea scoaterii clandestine din țară unor elemente care au bani în străinătate. 

Din aceleaşi informaţii rezultă că una din persoanele din RPR în jurul căreia se 
duc discuţii pentru a se organiza scoaterea clandestină din tara este şi Fielderman 
Leopold. Menţionăm că, în cazul în care rudele din străinătate ale lui Fielderman vor 
depune suma de 10.000 dolari, se va organiza scoaterea sa ilegală din RPR”. De 
asemenea, aşa cum reieşea și dintr-un referat al Securităţii, din 5 noiembrie 1958, aceasta 
avea informaţii „că, în anul 1957, spionul american Saramel Gheorghe a venit în RPR 
cu scopul de a scoate clandestin din tara mai multe elemente, printre care şi Leopold 
Fielderman” 100, 

O altă relatare despre intențiile sale de a se stabili în Occident a fost obținută de 
Securitate de la fostul agent „Sandu”, care, la 9 decembrie 1960, semnala că, „spre 
sfârșitul lunii noiembrie a.c., Leopold Fielderman l-a chemat si, în mod confidential, i-a 
transmis că are mari speranţe să obţină viza de plecare din ţară. În legătură cu aceasta, el 
a spus agentului că mai înainte cu câteva zile a primit un telefon din Paris, de la nepotul 


95 Thidem, f. 173. 
% Ibidem, f. 26. 
97 Ibidem, f. 53. 
98 Ibidem, f. 65. 
99 Ibidem, f. 71. 
100 Tbidem, f. 79. 

său care i-ar fi comunicat că ar fi făcut demersuri si ar fi obţinut promisiuni favorabile 
ca el, Fielderman, să plece din tara, iar mai târziu si restul familiei. Pentru a obține 
această aprobare, nepotul său ar fi făcut o deplasare si în Anglia” 191, 

Din aceste informaţii, Securitatea a dedus că Leopold Fielderman nu mai era 
interesat decât de emigrare. În hotărârea de clasare a materialului informativ referitor la 
Leopold Fielderman, din 11 septembrie 1961, se arăta că, „în cursul lunii iulie 1961, a 
plecat din tara şi s-a stabilit definitiv în Franța” 102. 

Emanciparea progresivă a elitei politice româneşti şi a dezvoltării a ceea ce s-a 
numit mai târziu „comunism național” a determinat, pe lângă reluarea discuţiilor cu 
Occidentul, şi o încercare de sensibilizare a exilului românesc la noile realități, 
încercându-se cooptarea acestuia în acțiunea de promovare a noii orientări a regimului. 
Unul din cei asupra cărora s-a încercat sensibilizarea şi cooptarea sa a fost şi Leopold 
Fielderman, comuniştii români aducându-și probabil aminte că, în anul 1947, participase 
la Conferința de Pace de la Paris ca reprezentant PSD, alături de cel al PCR, M.H. 
Maxy, având ca sarcină de a tine legătura între delegaţia guvernamentală din Romania si 
organizaţiile mondiale evreiesti!, ca şi la Berna, făcând parte dintr-o delegație 
economică. La 18 iulie 1964, agentul ,,Valeriu” afirma într-o notă că a luat legătura cu 
Leopold Fielderman la Paris. „Am discutat cu el despre ultimele evenimente din tara si 
el spunea că ceea ce se întâmplă acum a preconizat-o el cu mult timp în urmă. Mi-a mai 
spus că a stat de vorbă cu un om de ştiinţă român, care a venit în delegaţie la Paris si 
care i-a caracterizat astfel situația: «România se desatelizează, dar nu se decomunizează». 
I-am spus că în tara se vorbeşte că el s-ar ocupa cu scoateri de evrei, la care mi-a 
răspuns că s-a ocupat în total de 13 cazuri, din care 5 erau rude şi n-a câştigat nici un 
ban, în alte două cazuri nu numai că i s-a «tras chiulul», dar a şi fost calomniat. Mi-a mai 
spus că pentru plecarea sa din tara s-au plătit 15.000 de dolari. «Probabil că am fost 
considerat ca un obiect scump»” 104, 

Poziţia din vara anului 1967, când conducerea de la Bucureşti refuza ruperea 
relațiilor diplomatice cu Israelul, l-a determinat pe Fielderman să-şi exprime părerea fata 
de emisarii regimului. Astfel, într-o notă informativă din 29 iunie 1967, era relatată 
întâlnirea agentului „Dobre” cu fostul membru al PSD: „L-a întâmpinat pe «Dobre» cu 
următoarele cuvinte: «când am auzit că ești aici, am fost puţin derutat, ştiind că ai avut 
neplăceri în 1958, când ai fost aspru criticat pentru păreri antisovietice în critica teatrală, 
dar am ţinut să te văd pentru a discuta unele probleme, şi anume: 

-care este situația evreilor în România? 

-cum se mai manifestă antisemitismul, a mai slăbit? 105 

-dacă au intervenit în ultimii ani schimbări importante în democratizarea vieţii 
în România si care sunt relațiile cu ruşii?» 


101 Thidem, f. 11. 

102 Thidem, f. 2. 

103 Tdem, fond Penal, dosar nr. 1055, vol. 2, f. 329. 
104 Tdem, fond Informativ, dosar nr. 310360, f. 210. 
105 Thidem, f. 207. 

«Dobre» (...) i-a vorbit în amănunt despre situaţia evreilor din tara, i-a 
demonstrat că nu există antisemitism şi că, în privința democratizarii vieţii, s-au făcut 
schimbări uluitoare, confirmate de însăşi presa străină interesată în cunoaşterea acestora. 

I-a dat ca ultim şi elocvent exemplu, poziția RS România în conflictul arabo- 
israelian. 

Fielderman, după ce l-a ascultat, a afirmat: «Nu cred în nici un fel de schimbări 
reale! Ziarele franceze, filmele şi alte asemenea mijloace nu mă pot convinge de 
adevărul celor susţinute despre România. În privinţa poziţiei României în legătură cu 
războiul din Orient, aceasta este o chestiune legată de politica sa şi de interesele 
României. Nu cred în atitudinea obiectivă a României, că poziția ei ar fi sinceră». 

Văzând că Fielderman se postează pe o poziţie de totală neîncredere în cele 
afirmate de «Dobre», acesta i-a (...) propus să vină în tara să discute si cu alti 
conationali şi cu siguranţă că se va convinge de realitate. Fielderman a spus că el nu vine 
în România, întrucât nu este convins că nu i se va întâmpla ceva şi că sub nici o formă 
nu va crede în tendințele de democratizare ale regimului, în sinceritatea intentiilor 
comuniste ale conducerii statului român” 1%. 

Era opinia unui fost „tovarăş de drum”, care îi cunoştea bine pe comuniști! 


106 Thidem, f. 208. 

Părintele Arsenie Papacioc în documentele Securității 
(1938-1958) 


Father Arsenie Papacioc in the Documents of the Securitate 


The present paper outlines the biography of Arsenie Papacioc, a well- 
known Orthodox confessor, as displayed in the documents of the Securitate 
archives, which is an unprecedented project in Romanian post-December 
historiography. We bring to attention aspects concerning the political fight 
supported by Papacioc before 1945, as well as his joining the monastery, when he 
adopted the spiritual struggle. Trying to find a monastery ruled by incessant prayer, 
Papacioc arrived at Sihastria, where Cleopa Ilie was the abbot. Papacioc became 
Cleopa’s disciple, being permanently beside him between 1951 and 1958, at Slatina, 
where the monastic reform based on Patriarch lustinian's initiative had positive 
results. 

Hieromonk Daniil, the initiator of “Rugul aprins” at Antim, who was abbot 
at Rarau monastery, joined the monastic activity at Slatina. However, a form of 
monasticism popular among believers could not be tolerated by the state authorities 
that launched extensive operations of informative surveillance, putting pressure on 
the authorities of the Church. When the authorities considered that they were 
dealing with a legionary conspiracy against the state, they started to arrest those 
who still took part in the activities of “Rugul aprins” movement. Arsenie Papacioc, 
who had been under surveillance for more than a decade, was also arrested. 


Etichete: Arsenie Papacioc, Securitate, persecutie, Rugul 
Aprins, monahism 
Keywords: Arsenie Papacioc, Securitate, persecution, Rugul 
Aprins, monasticism 


Izvoare şi literatură 

Părintele Arsenie Papacioc a fost unul dintre duhovnicii de seamă pe care 
Biserica Ortodoxă Română i-a avut în secolul al XX-lea. Însă, pentru trecutul său politic 
şi importanța pe care a căpătat-o ca reper de spiritualitate într-o perioadă de mari 
încercări la adresa Bisericii, Arsenie Papacioc a cunoscut persecuția ateistă. 

Incă din tinerețe, Anghel Papacioc duce o activitate politică, de coloratura 
legionară, continuând cu acea convertire totală pentru slujirea Bisericii după Al Doilea 
Război Mondial. Din aceste două motive principale, el a fost urmărit permanent de 
Securitate, astfel încât în arhiva fostelor organe de represiune există un volum 
impresionant de documente, care se prezintă în opt dosare, respectiv 15 volume, toate 
acestea însumând peste 3500 de file. Categoriile de dosare sunt diverse, de la cele penale 

întocmite în perioada 1938-1943, apoi în cea comunistă, 1958-1964, până la cele de 
urmărire informativă, cu limitele cronologice între 1948-1988. 

În materialul de faţă ne propunem să punctăm reperele biografice ale părintelui 
Arsenie Papacioc pentru perioada 1938-1958, aşa cum se găsesc în dosarele din arhiva 
fostei Securitati, în scopul clarificării unor confuzii şi scoaterii la lumină a unor 
informaţii necunoscute până acum. Este vorba de confuziile legate de activitatea politică 
depusă până la intrarea în monahism, apoi de evoluţia slujirii sale ca ieromonah, în 
mănăstirile prin care a vietuit înainte de arestarea în grupul Rugului Aprins, in 1958. 

Demersul nostru este motivat mai ales de faptul că în toate aparițiile editoriale 
de până acum, încercările biografice s-au făcut pe baza mărturiilor părintelui date în 
diferite interviuri!. Astfel de secvenţe biografice au multe lacune, mai ales din cauza 
lipsei documentarii în arhive. De pildă, în primul volum al convorbirilor duhovniceşti 
editate de Ioanichie Bălan, la Arsenie Papacioc se face o introducere scurtă în biografia 
sa, unde se enunţă că „își face anii de ucenicie monahală în mănăstirile Cozia şi Antim şi 
este călugărit în anul 1949 la mănăstirea Sihăstria”?. In volumul al doilea, într-o nota se 
arată că, „după ce termină o şcoală medie de arta şi sculptură, Arsenie Papacioc intra în 
viata monahală la mănăstirea Cozia. În anul 1949 este tuns în monahism la mănăstirea 
Sihăstria”5. În ambele prezentări nu se spune nimic de încercarea lui Papacioc de a se 
călugări la Tismana sau despre intrarea în monahism abia după eliberarea din închisoare. 
De asemenea, o lacuna este cea legată de locul tunderii în monahism a părintelui, care a 
fost la mănăstirea Antim pe seama chinoviei de la Sihăstria. 

După 1990, au fost câteva încercări pentru realizarea unei biografii cât mai 
cuprinzătoare şi bine documentată, mai ales că mărturiile părintelui date în diferite 
interviuri au adus un plus de informatie+. Cu toate acestea, documentele, mai ales cele 
din arhiva fostei Securitati, nu au fost cercetate şi coroborate atât cu mărturiile orale, cât 
şi cu cele din alte surse, precum arhivele confesionale. 


În vâltoarea luptei politice 
Anghel (Arsenie) Papacioc s-a născut la 15 august 19145, ca al şaptelea copil 
din familia agentului sanitar Vasile Papacioc, din satul Misleanu, comuna Perieți, județul 


1 Iniţiatorul acestor demersuri a fost neobositul ieromonah Ioanichie Bălan, la vremea aceea 
vietuitor la mănăstirea Bistriţa moldavă, mai apoi la Sihăstria Neamţului. Facem referire la cele 
două volume din Convorbiri duhovniceşti, editate de Episcopia Romanului şi Husilor, vol. 1, in 
1984, pp. 443-453 şi vol. 2, în 1988, pp. 657-680. De asemenea, după 1990 au fost publicate trei 
volume Ne vorbește Părintele Arsenie, text îngrijit de arhimandritul Ioanichie Bălan, ed. a I-a, vol. 
1-3, Editura Mănăstirea Sihăstria, 2010. 

2 Convorbiri duhovnicesti, vol. 1, p. 443. 

3 Ibidem, vol. 2, p. 657. 

+ Un exemplu în acest sens este compilația, dacă am folosi termenul academic de preluare a unor 
texte fără precizarea surselor, fie ele şi orale, publicată ca introducere biografică realizată de 
ieromonahul Bogdan Stancu la volumul Vesnicia ascunsă într-o chpă, Alba Iulia, Editura 
Reintregirea, 2004, pp. 15-80, reeditată apoi cu titlul Din viata si din Duh, în volumul „Iată 
duhovnicul-Părintele Arsenie Papacioc”, ediție integrală alcătuită de Ieromonah Benedict Stancu, 
Bucureşti, Editura Sofia, [2010], pp. 7-43. 

5 În unele documente din arhiva fostei Securitati figurează cu data de 13 august. 

Ialomița. Familia sa era originară din Macedonia grecească. De mic, Anghel dă dovadă 
de memorie bogată şi inteligenţă vie, de multe ori fiind premiant la şcoală. Activează ca 
membru al cercului literar „Vraja? şi se remarcă în întrecerile interscolare de educație 
fizică. După absolvirea şcolii primare din comuna natală, în 1927 pleacă la București, 
unde timp de cinci ani urmează Scoala de Arte şi Meserii, secția sculptură, din cadrul 
Liceului industrial nr. 16. 

Influențat de militantismul legionar care proclama deviza României creştine, la 
10 mai 1933, Anghel Papacioc se înscrie în Mişcarea legionară, în cuibul „Iancu Jianu” 
din comuna natală. Ulterior, pleacă în Capitală ca să participe ca voluntar în tabăra 
legionară din Bucureştii Noi, unde se ridica Casa verde”. 

În toamna lui 1933 face propagandă electorală în judeţul Făgăraş, într-o echipă 
care purta numele de „Vulturi Albi”. Însă, Garda de Fier este dizolvată, iar foştii 
membri urmăriţi de Siguranţă. În această situaţie, tânărul Papacioc se angajează la 
prăvălia „Săracul”, situată vizavi de Ateneul Român din Bucureşti, până la finalizarea 
procesului legat de uciderea prim-ministrului lon Gh. Duca. Pleacă la ferma Giuleşti, 
unde va munci timp de 77 de zile. La înființarea partidului „Totul pentru ţară”, 
Papacioc este numit şef al organizaţiei legionare Sector 4 Verde Bucureşti. In 1935 este 
numit şeful educaţiei legionare în judeţul Ialomiţa, funcție pe care o va deţine până în 
1936, când se incorporează în armată, în Regimentul 40 Infanterie Bazargic (mutat apoi 
la Medgidia). 

După satisfacerea stagiului militar, în martie 1938 tânărul Anghel Papacioc 
pleacă la Zărnești, pentru a lucra alături de fratele său. În apropierea acestei localităţi, la 
Tohanu, marele industriaș Nicolae Malaxa construise o fabrică de muniţie”, în vederea 
producerii fulminatului de mercur (folosit la capsa de aprindere a proiectilelor), care 
până atunci se importa din Cehoslovacia. În perioada 19 aprilie-15 noiembrie 1938, 
Anghel Papacioc lucrează pe un post de „controlor”, apoi ca şef de atelier!0. Potrivit 
mărturiei sale, Papacioc a fost cel care a fabricat prima mostră de fulminat din 
România!l. 

Din cauza apartenenţei sale politice şi, probabil, a poziţiei strategice care îl avea 
locul de muncă, la 13 iulie 1938 este arestat împreună cu un alt legionar, la care locuia. 


6 ACNSAS, fond Penal, dosar nr. 5690, f. 8; Idem, fond Informativ, dosar nr. 211015, vol. 2, ff. 
188, 190v. 

7 Idem, fond Penal, dosar nr. 5690, f. 8; Idem, fond Informativ, dosar nr. 258106, f. 1. 

8 Idem, fond Penal, dosar nr. 5690, ff. 8-8v. 

° Aceasta a fost construită în urma adoptării Decretului nr. 2233/15 martie 1937 de către regele 
Carol al II-lea, pentru producerea de muniţie de război. Treptat, s-a început producerea de 
armament, prin construirea unor şenilete blindate, din care două au fost furnizate de patronul 
Nicolae Malaxa legionarilor care participau la rebeliunea din 1941. Din acest motiv, guvernarea 
antonesciană i-a confiscat fabricile lui Malaxa, însă producţia de armament s-a dezvoltat, uzinele 
de la 'Tohanu devenind parte a unui concern cu numele de „Rogifer”. După 1945, uzinele au 
revenit patronului Malaxa, în 1948 au fost naţionalizate, din 1953 producând biciclete, iar din 
1958 motociclete. 

10 ACNSAS, fond Informativ, dosar nr. 211015, vol. 2, ff. 189, 197v. La această societate a fost 
angajat cu 17 lei pe oră (Ibidem). 

11 Idem, fond Penal, dosar nr. 5690, f. 8v; lata duhovnicul, p. 10. 

La domiciliul acestuia, jandarmii din Zărneşti au găsit „o cămaşă verde-uniformă 
legionară”, trei cărţi, un calendar „Libertatea”, fotografii şi cărți poştale!?. 

Inaintat în justiţie, pentru delictul de încălcare a Legii pentru apărarea ordinii in 
stat, la 18 iulie Anghel Papacioc a fost eliberat din penitenciarul Braşov la dispoziția 
Parchetului Militar. Ulterior, la 8 ianuarie 1939, dosarul a fost clasat!5. 

Cu toate acestea, începând cu data de 18 decembrie 1938, autorităţile dispun 
internarea lui Papacioc în lagărul de la Miercurea Ciuc, până în aprilie 194014. În timpul 
detenției administrative, la 10 decembrie 1939, pe foaia personală, Papacioc era 
caracterizat „liniştit şi ascultător. Nu s-a dedat la nici un fel de manifestare” 15. 

O lună mai târziu, Papacioc înaintează o cerere de punere în libertate, 
motivându-şi demersul pe faptul că şi-a revizuit trecutul politic, marcat de „naivitate şi 
nestabilitate, caracteristice tinereţii” şi că este „bolnav de plămâni si inimă”, cu 
promisiunea că va „respecta legile țării si pe monarh”!€. Era a doua cerere de eliberare a 
lui Papacioc, după cea din 25 noiembrie 1939, în care isi reitera „desolidarizarea de fosta 
organizaţie legionară”!, ataşamentul fata de monarh şi mai ales „dezaprobarea cu toată 
energia ființei sale a gestului criminal săvârşit împotriva prim-ministrului Armand 
Calinescu’’!8. Cererile sale repetate de eliberare se datorau, probabil, evenimentului trist 
din familia sa, legată de moartea fratelui său!?. 

Totuşi, în februarie 1940, Legiunea de Jandarmi Braşov se pronunţa împotriva 
eliberării sale, pe motiv că, „pe timpul când propaganda era permisă, a fost cel mai 
înfocat propagandist şi instigator legionar din judeţul Braşov. A ţinut conferințe, a 
împărțit manifeste şi broşuri, a facut propagandă de la om la om” şi că, „după 
dizolvarea partidelor politice şi interzicerea oricărei activități cu caracter politic, acest 
individ a continuat şi pe mai departe activitatea lui nefastă şi periculoasă ordinei de stat, 
fapt ce i-a atras internarea în domiciliul obligatoriu”2. De asemenea, într-o altă fişă a 
aceleiași unități de jandarmi, Anghel Papacioc era considerat: „capabil de comiterea 
unor acte de teroare”?!. 


2 ACNSAS, FP/Brasov, dosar nr. 6896, f. 3. 

3 Ibidem, ff. 1, 6-7. 

4 Idem, fond Penal, dosar nr. 40660, vol. 2, f. 23; Idem, fond Informativ, dosar nr. 211015, vol. 
2, f. 52. 

5 Idem, fond Informativ, dosar nr. 211015, vol. 2, f. 42v. 

6 Ibidem, £. 52. 

7 Declaraţii de desolidarizare mai făcuse la 15 ianuarie şi 24 martie 1939 (Ibidem, dosar nr. 
185003, vol. 5, ff. 18-19). 

8 Ibidem, dosar nr. 211015, vol. 2, f. 57. 

° În timpul domiciliului obligatoriu de la Miercurea Ciuc, Anghel Papacioc află de uciderea 
fratelui său, Radu, alături de alți legionari, de către jandarmi ai Legiunii Braşov, la ordinul 
Prefecturii, în urma asasinării prim-ministrului Armand Călinescu. Radu Papacioc fusese 
împuşcat la 22 septembrie, în locul numit „Podul Turcului”, din comuna Tohanu Vechi, 
cadavrul său fiind expus pentru două zile, cu o pancartă pe care avea inscrisul: „De azi înainte 
astfel se pedepsesc trădătorii de tara si neam”. A fost înmormântat într-o groapă comună în 
cimitirul din Râşnov (Idem, fond Penal, dosar nr. 40660, vol. 2, ff. 1-2v, 19-21). 

20 Ibidem, £. 47. 

21 Ibidem, f£. 48. 

După eliberarea din lagăr la 10 aprilie 1940, Papacioc lucrează ca secretar la un 
cabinet de avocatură din Zărneşti. Aici este prins de evenimentele din septembrie 1940, 
care au dus la instalarea guvernului ,,national-legionar” în România. În noile condiții 
politice, la 8 octombrie 1940 este numit şef legionar al plasei Zărneşti si primar al 
comunei cu acelaşi nume, funcţie pe care o va deţine până la 25 ianuarie 194122. 

În această calitate politică si în urma unui ordin dat de Prefectura Brasov, la 21 
ianuarie 1941 Anghel Papacioc a cerut mobilizarea legionarilor din fabrica ,,Malaxa” din 
Tohanu. În zonă se propaga tot mai insistent zvonul că Brașovul s-ar afla sub asediul 
unei lovituri de stat şi că ,,francmasonii si comuniştii ar vrea să ocupe instituțiile”. În 
consecință, personal, Anghel Papacioc s-a deplasat la postul de jandarmi din localitate, 
unde a preluat armamentul din dotarea forțelor de ordine în vederea apărării 
principalelor obiective din urbe, precum posta, centrala telefonică, fabrica de muniții, 
totul „în absolută ordine”, ulterior mergând la Brasov’. Potrivit documentelor de 
arhivă consultate, în Zărnești nu s-a tras nici un foc de armă, nu a fost dezarmat nici un 
cadru militar iar la Braşov, primarul Papacioc nu a fost implicat în nici un incident 
armat. 

Nu este cazul să detaliem acest episod în materialul de faţă. Însă, putem spune 
că acest caz a fost cercetat de organele judiciare la presiunea factorului guvernamental 
antonescian si mai ales în urma unui denunt anonim. Prin Sentința nr. 111 din 15 aprilie 
1941 a Tribunalului Militar al Garnizoanei Braşov, lui Anghel Papacioc i „s-a stins 
acțiunea penală”, deoarece fusese condamnat prin Sentința nr. 41 din 5 aprilie 1941 a 
Curţii Marţiale Braşov, la 6 ani închisoare corecțională şi doi ani interdicție, pentru 
„rebeliune”25. 

De remarcat este faptul că, în timpul cercetărilor penale, la 8 martie 1941 
Papacioc era dat în urmărire de către Poliția Brasov în vederea arestării. Dar patru zile 
mai târziu, Papacioc însuşi s-a prezentat de bunăvoie autorităților de ordine, fiind 
încarcerat în penitenciarul Braşov?. 

La 7 august 1941, în urma cererii de eliberare formulată în conformitate cu 
decretul-lege de trimitere a militarilor activi şi a concentratilor pe Frontul de Est?’, 


22 Idem, fond Penal, dosar nr. 5690, f. 8v; Idem, fond Informativ, dosar nr. 211015, vol. 2, f. 
493v; lata duhovnicul, p. 11. 

23 ACNSAS, fond Penal, dosar nr. 40660, vol. 1, ff. 177-177v, 653-653v. 

24 Ibidem, ff. 222-223v; Idem, fond Informativ, dosar nr. 211015, vol. 2, f. 493v. 

25 Idem, fond Penal, dosar nr. 40660, vol. 1, f. 608; Idem, dosar nr. 5690, f. 8v; Ibidem, fond 
Informativ, dosar nr. 211015, vol. 2, f. 193v. 

26 Ibidem, dosar nr. 258106, ff. 3-4; Idem, fond Penal, dosar nr. 5690, f. 8v; Idem, fond 
Informativ, dosar nr. 211015, vol. 2, f. 105; Ibidem, dosar nr. 185003, vol. 5, f. 7. 

27 Este vorba de Decretul nr. 2054/15 iulie 1941, publicat în „Monitorul oficial”, an CIX, nr. 
166, din 16 iulie 1941, p. 4083. La art. 1 se prevedea suspendarea pedepselor celor care au suferit 
o condamnare pentru delicte pronunțate de „instanțele militare împotriva militarilor activi şi a 
celor concentrați, care fac parte din unităţile combatante mobilizate în armata de operațiuni”. 
Condamnatul eliberat din închisoare avea un termen de 5 zile să se prezinte la „partea sedentara 
a unităţii căreia îi aparținea” (art. 2). Procedura era inițiată de Parchetul civil de la locul unde 
condamnatul executa pedeapsa, pentru ca directorul închisorii să anunţe partea sedentară a 
unităţii militare unde condamnatul urma să se prezinte. După expirarea termenului de 5 zile, în 

Anghel Papacioc este eliberat. În cinci zile se prezintă la Regimentul 40 Infanterie din 
Medgidia, dar Biroul de recrutare îl lasă la vatră, pe motiv că „nu intră în prevederile 
legale”28. 

Revine în Zărneşti, de unde, cu acordul organelor de jandarmerie, pleacă într-o 
excursie în munții Piatra Craiului. Se întoarce în localitate, unde, după o scurtă vizită in 
satul natal, pentru a-şi vedea mama, se hotărăşte să facă negustorie. 

La 20 octombrie 1941, Parchetul Tribunalului Braşov remite ordinul de 
reîncarcerare a lui Anghel Papacioc, pe motiv că nu s-ar fi prezentat la regiment”. 
Papacioc află de acest lucru. Nedorind să mai cunoască regimul de închisoare şi pentru 
„a se îngriji de sănătate”, se sustrage reţinerii, plecând în munţii Piatra Craiului. Este dat 
în urmărire generală. Într-o perioadă în care mergea la Brasov, pentru a-şi procura cele 
necesare traiului de munte, se întâlneşte cu un alt legionar care îi sugerează posibilitatea 
de a pleca din tara. Cu ajutorul unei călăuze, în noaptea de 18 spre 19 iunie 1942, 
încearcă să treacă frontiera în Iugoslavia. Însă, pichetul de grăniceri din partea iugoslavă 
îl predă pe Papacioc autorităţilor romane*!. 

In timpul cercetărilor efectuate de Poliția din Timişoara, lui Anghel Papacioc i 
se depistează o „apendicită cronică”%?. După o perioadă de tranzit în penitenciarul 
central Brasov, la 16 iulie 1942 Papacioc avea să fie transferat la Vaslui*>. 


Încarcerat şi convertit 

Potrivit foii matricole de penitenciar aflăm că, în timpul detenției de la Braşov, 
Papacioc a avut o „purtare bună si a lucrat la făcutul capelei din penitenciar’’*. 
Informaţia se verifică prin mărturia lui Virgil Maxim, care în memoriile sale arată că 
Papacioc „realizase in 1941-1942 uşile împărăteşti pentru capela din Braşov”%5. Probabil 
că lucrarea lui Papacioc a fost executată în cele două perioade de detenţie la Braşov, de 
aproximativ o lună, mai întâi ca reîncarcerat, apoi ca inculpat în procesul privind 
neprezentarea la incorporare. 


caz de neprezentare a respectivilor condamnaţi, aceştia erau consideraţi „nesupuşi”, urmăriţi si 
trimiși înaintea instanțelor militare (art. 9). 

2 ACNSAS, fond Informativ, dosar nr. 185003, vol. 5, f. 4. Abia la 16 octombrie 1941 este 
„Chemat la concentrare”, iar la 22 octombrie şi 4 februarie 1942 figurează ca „neprezentat, dat ca 
nesupus”. Ulterior, printr-un ordin al Marelui Stat Major, Anghel Papacioc a fost mutat de la 
Regimentul 40 Infanterie la Regimentul 92 Infanterie, unde la 11 martie 1942 urma să fie 
incorporat. La 26 iulie 1942, ordinul a fost anulat de emitent, urmând ca Papacioc „să rămână în 
închisoare până la completa executare a pedepsei” (Ibidem, ff. 13, 16; Ibidem, dosar nr. 211015, 
vol. 2, f. 191v). 

2 Ibidem, dosar nt. 185003, vol. 5, f. 4. 

30 Thidem, dosar nr. 258106, f. 7. 

31 Idem, fond Penal, dosar nr. 5690, ff. 8v-11. 

32 Idem, fond Informativ, dosar nr. 234231, ff. 18-18v. 

55 Ibidem, dosar nr. 211015, vol. 2, f£. 355. Într-o adresă din 16 iulie 1942 a conducerii 
penitenciarului Braşov către cea din Vaslui se solicita confirmarea „de primirea lui si a ne restitui 
efectele si fiarele ce se află asupra sa” (Ibidem, f. 510). 

34 Ibidem, f. 451v. 

35 Virgil Maxim, In pentru crucea purtată, ed. a Il-a, [f.1.], Editura Antim, 2002, p. 118. 


254 


Părintele Arsenie Papacioc în documentele Securității... 


Astfel, din 17 septembrie 1942, Papacioc s-a aflat din nou în penitenciarul 
Braşov, deoarece era judecat de Curtea Marţială a Garnizoanei Braşov. Prin Sentința nr. 
2922 din 29 septembrie 1942 a fost condamnat la două luni închisoare corecțională 
pentru „delictul de neanuntarea schimbării domiciliului, doi ani închisoare corecțională 
pentru trecerea frauduloasă a frontierei, şase luni închisoare şi două mii lei amendă 
pentru delictul de fals, la şase luni închisoare corecțională şi două mii lei amendă pentru 
delictul de uz de fals”. Potrivit sentinței, Papacioc urma să execute „pedeapsa cea mai 
gravă” 36, 

În octombrie 1942 era transferat, din nou, la penitenciarul Vaslui, apoi o lună 
mai târziu la Aiud, cu menţiunea „bolnavul fiind f. debil nu suportă fiarele”3. Aici a 
fost deţinut alături de alti legionari, multi cunoscuţi, precum Traian Trifan, fostul 
prefect de Braşov sau Marian Traian, şeful organizaţiei legionare pe judeţul Braşov în 
vremea guvernării legionare, apoi Valeriu Gafencu, loan lanolide, Marin Naidim sau 
preotul Vasile Serghie, care formau „grupul misticilor”. În acest penitenciar a trebuit să 
suporte un tratament extrem de dur, de multe ori cunoscând regimul de separație 
celulară, potrivit foii matricole: „În celular numai de noapte, de la 5 octombrie 1942 
până la 5 octombrie 1945; viata în comun de la 5 octombrie 19455. 

În februarie 1944, Papacioc a făcut o cerere de eliberare din penitenciar, 
motivată de deficienta tratamentului medical şi a alimentaţiei precare. De asemenea, în 
demersul său arăta că este bolnav de tuberculoză, că „nu mai are speranțe să mai 
trăiască” şi că doreşte să fie lăsat „spre a muri lângă familia lui’. Cererea i-a fost 
respinsă, mai ales că avea de executat din pedeapsa de 6 ani, la care fusese condamnat 
inițial. 

Din 1945, atunci când regimul de detenţie a permis, Papacioc a sculptat un 
chivot ce reprezenta biserica mănăstirii Argeşului în miniatură, obiect dăruit mai apoi 
mănăstirii Vladimireşti, din judeţul Tecuci“. 

Potrivit lui Virgil Maxim, aflăm că această inițiativă a avut-o loan Ianolide, 
proiectul fiind executat de Nicu Mazăre, cu dimensiuni stabilite la scară „după fotografii 
din cărți şi manuale şcolare”, cu tâmplărie din lemn de nuc lucrată de Ion Schiau, 
Dumitru Căliman şi lon lordache, în timp ce sculptura a fost realizată de Anghel 
Papacioc. Acelaşi memorialist arată că, în temnita de la Aiud, Papacioc a mai realizat 
candele din lemn de nuc, cu încrustări din os sculptat si alte obiecte de cult la adăpostul 
atelierului de împletituri de nuiele care funcționa cu aprobarea conducerii 
penitenciarului. Unele obiecte au fost confiscate, altele au fost scoase afară, precum 
chivotul, care, după un şir de peripeții, a ajuns pe masa altarului bisericii mănăstirii de la 
Vladimiresti*!. 

Tot in aceasta perioada a existat o anumita toleranta din partea autoritatilor 
pentru manifestarea spirituala atat de intensa in grupul din care Anghel Papacioc facea 


36 ACNSAS, fond Informativ, dosar nr. 211015, vol. 2, ff. 454, 468, 470. 

37 Ibidem, ff. 452-453, 469. 

38 Ibidem, £. 451v. 

39 Ibidem, £. 371. 

40 Ibidem, dosar nr. 185003, vol. 2, f. 391; Ibidem, dosar nr. 211015, vol. 2, f. 84v. 
+! Virgil Maxim, Imn pentru crucea purtată, pp. 118-119. 


255 


Adrian Nicolae Petcu 


parte. Sub îndrumarea preotului Vasile Serghie, viata religioasă presupunea frecventarea, 
în fiecare duminică şi sărbătoare religioasă, a capelei din incinta închisorii, discuţii pe 
teme religioase, lecturarea din Biblie, operele Sfinților Părinți şi alte lucrări 
duhovniceşti“. Astfel de secvențe nu le-am putut surprinde în arhivele Securităţii, 
deocamdată fiind tributari literaturii memorialistice. Din aceleaşi surse aflăm că Anghel 
Papacioc a muncit alături de membrii „grupului misticilor” la ferma agricolă de la Galda 
de jos*. 

Pentru că avea antecedente legionare, la sesizarea Legiunii de jandarmi Braşov, 
Anghel Papacioc a figurat pe lista celor care urmau să fie internați începând cu 20 
ianuarie 1945 în lagărul de la Hălchiu. Însă, decizia a fost anulată, deoarece Papacioc 
era încarcerat la Aiud. 

În ianuarie 1946, Papacioc beneficiază de reducerea pedepsei, după cum 
urmează: „În conformitate cu art. I, lit. a se gratiaza total pedeapsa de 2 luni închisoare 
corecțională; art. I, lit. b se reduce la jumătate pedeapsa de şase luni si art. I, lit. b se 
reduce la două treimi pedeapsa de 2 ani închisoare corecțională” 45. Această reducere era 
rezultatul cererii de recurs înaintată de Papacioc la 11 februarie 194546. 


Intrarea în monahism 

La 8 septembrie 1946, Anghel Papacioc a fost eliberat din închisoarea Aiud”. 
Câteva luni mai târziu, el a încercat să intre în obştea monahală de la mănăstirea 
Frăsinei, fiind însă refuzat. Dar Papacioc era hotărât să intre în monahism. Experienţa 
carcerală îl convinsese să abandoneze lupta politică şi să o adopte pe cea spirituală, după 
cum arăta într-o autobiografie din 1951: „Am avut cea mai nemiloasă renunțare la viata 
de mirean, cu procese sufleteşti care mi-au iluminat viata interioară până la cea mai din 
urmă renunțare, închinându-mi - din o mare necesitate - toate sentimentele inimii mele 
Domnului, plecând la mănăstire” 48, 

Astfel, la 15 ianuarie 1947 intra ca frate pe poarta mănăstirii Cozia, din județul 
Vâlcea. Era unul dintre cei mai învățați membrii ai chinoviei voievodale de pe malul 
Oltului, după cum mărturiseşte într-un interviu”. După 11 luni de trai monahal este 
trimis ca profesor la Şcoala de cântăreți bisericeşti de la mănăstirea Turnu, judeţul Arges 
(astăzi, în Vâlcea), unde funcționează un trimestru. Ulterior, este trimis să administreze 


42 Ibidem, pp. 107-115. 

8 Ibidem, pp. 127-134. 

44 ACNSAS, fond Informativ, dosar nr. 258106, ff. 8, 20-27; Ibidem, dosar nr. 211015, vol. 2, ff. 
62, 203, 206, 208v, 373, 374. 

45 Thidem, ff. 454, 498, 505. 

46 Ibidem, ff. 493-494, 

47 A se vedea fişa matricolă publicată de IICCMER la adresa: 
http://86.125.17.36/Fise%20matricole%20penale%20- 
%20detinuti%e20politici/P/P%2002.%20Panda%20- 
%20Partoc/ Papacioc%20Anghel/index.php 

48 ACNSAS, fond Informativ, dosar nr. 211015, vol. 2, f. 137. 
* Iată duhovnicul, p. 12. 


256 


Părintele Arsenie Papacioc în documentele Securității... 


domeniul mănăstirii Cozia de la Comanca, judeţul Romanați, unde va sta vreme de 
şapte luni”. 

Cu toate acestea, problema antecedentelor politice nu-i dădea pace, Anghel 
Papacioc fiind suspectat în continuare de „activitate subversivă”. Orice deplasare pe 
care o făcea trebuia să o raporteze la poliţie. Din acest motiv, în toată perioada vietuirii 
de la Cozia, a fost verificat aproape lunar de către Siguranţă, de fiecare dată rezultatul 
fiind negativ”!. 

La Comanca este remarcat de părintele Gherasim Iscu, starețul mănăstirii 
Tismana, care îl cheamă în obştea acestei lavre gorjene, cu începere de la 1 septembrie 
194852. Aici stă vreme de cinci luni, până este cunoscut de exarhul mănăstirilor din 
Arhiepiscopia Craiovei, arhimandritul Teofil Niculescu, care îl numeşte profesor la 
Şcoala de cântăreţi bisericești de la Mofleni, de lângă Craiova”. 

Insă, plecarea neanuntata a lui Papacioc la mănăstirea Tismana a pus pe jar 
organele de Securitate. Din acest motiv, în perioada octombrie 1948-martie 1949, 
Anghel Papacioc a fost căutat de Direcţia Generală a Securităţii la toate unitățile 
regionale din sudul Ardealului si din Muntenia, în cazul depistării sale, urmând să fie 
luat „în supraveghere”. Iniţial, autorităţile au crezut că s-ar fi deplasat la domiciliul 
părinţilor sau la cel de la Zărneşti, acolo unde depusese cea mai multă activitate 
politică. 

Dacă a fost o imprudenta a sa sau pur şi simplu a vrut să se sustragă urmăririi 
autorităților nu stim. Pe de altă parte, urmărirea sa se consuma în contextul valului de 
arestări declanşat de autoritățile comuniste, în mai 1948, în rândurile legionarilor. Cert 
este că, de la Tismana, Papacioc se muta pentru a vietui la schitul Cioclovina, care 
aparținea de lavra gorjeană. De altfel, aici dorea să se stabilească pentru vietuirea 
monahiceasca, după cum documentele din arhiva mitropolitană de la Craiova dau 
mărturie, acest episod fiind, practic, inexistent în evidenţele Securității. În cererea către 
arhiepiscopul Firmilian al Craiovei, loctiitorul de stareț al mănăstirii Tismana, 
protosinghelul Vichentie Mănescu, arăta că Anghel Papacioc „este un element deosebit 
si cu totul pregătit pentru primirea acestei sfinte făgăduinţe către Dumnezeu. Totodată 
ducem la cunoştinţa Înalt Prea Sfinţiei Voastre, că susnumitul are vârsta de 34 ani, 
absolvent al Şcoalei de Belle Arte cu diploma de profesor de desen si un bun sculptor, 
iar partea duhovnicească, ca cea principală, se poate vedea în figura sa un ceva mistic şi 
cu totul dat lui Dumnezeu cu toată ființa sa. Bun cunoscător în cele ale stranei si cu 
totul fără preget în exactitatea orelor de rugăciune” 55. 


50 ACNSAS, fond informativ, dosar nr. 211015, vol. 2, ff. 137-137v, 380, 401-406; Ne vorbeste 
Părintele Arsenie, ed. cit., vol. 2, pp. 91-92. 

51 ACNSAS, fond Informativ, dosar nr. 211015, vol. 2, ff. 380-382, 390-392, 397, 408. 

52 Arhiva mănăstirii Tismana, dosar nr. 1/1949, f. 461. 

5 ACNSAS, fond informativ, dosar nr. 211015, vol. 2, f. 137v; Ne vorbește părintele Arsenie, ed. cit., 
vol. 2, pp. 92-94. 

54 ACNSAS, fond informativ, dosar nr. 211015, vol. 2, ff. 108-113, 116-118, 121-122, 152, 147, 
163, 165-171, 394-395, 411-424. 

55 Arhiva Mitropoliei Olteniei, fond Personal monahal plecat din eparhie, pensionati şi decedați, 
pachet 1, inventar 11, dosar nr. 101, f. nenum. 

Însă, liniştea candidatului la monahism a fost tulburată de gestul imprudent al 
exarhului mănăstirilor din Arhiepiscopia Craiovei. La 10 decembrie 1948, Teofil 
Niculescu solicita Poliției Vâlcea „fişa personală a fratelui Anghel Papacioc din care să 
rezulte dacă a făcut sau nu politică subversiva”>°. Solicitarea exarhului era motivată de 
alcătuirea dosarului, împreună cu documentele de la Episcopia Râmnicului ce urmau să 
parvină, pentru ca „fratele Anghel” să poată fi tuns în monahism la mănăstirea Tismana. 

Cu toate insistențele starețului tismănean Vichentie Mănescu şi bunăvoința 
arhiepiscopului Firmilian al Craiovei, Anghel Papacioc se vede nevoit să refuze tunderea 
în monahism, iar la 27 ianuarie 1949 isi depune demisia de la Scoala de cântăreți. În 
rezoluţia arhiepiscopului Firmilian se aproba cererea şi eliberarea unui „bilet de ieşire 
din eparhie”>’. Practic, fratele Anghel Papacioc părăsea Eparhia Craiovei, în căutarea 
unei alte mănăstiri. 

Plecarea precipitată a lui Anghel Papacioc de la Craiova are totuși o explicație. 
Acesta, practic, dispăruse de la mănăstirea Cozia si era căutat de Securitate. Cum 
exarhul mănăstirilor din Arhiepiscopia Craiovei solicitase cazierul lui Papacioc la Poliția 
din Vâlcea, atunci acest demers nu a făcut decât să mobilizeze Securitatea pentru a-l 
căuta pe Papacioc la Schitul Cioclovina, după cum chiar el mărturisește într-un 
interviu”, La 11 ianuarie 1949, Securitatea Tg. Jiu solicita Direcţiei Regionale de 
Securitate Craiova dosarul personal al lui Anghel Papacioc, acum „ascuns atât sub haina 
călugărească, cât şi la schitul Cioclovina”5. Mai mult decât atât, centrala Securității 
cerea unităţii subordonate de la Craiova ca, în cazul prezentării la postul de profesor din 
Scoala de cântăreți, pe lângă Papacioc să fie dirijat un informator“, Însă, ordinul era 
tardiv, deoarece Papacioc plecase deja de la schitul Cioclovina şi, din nou, Securitatea 
nu ştia cu ce destinatie®!. 

Ulterior, pe Anghel Papacioc il găsim la mănăstirea Sihăstria, acolo unde stareț 
era marele duhovnic Cleopa Ilie. Ca si cel precedent, acest episod nu se regăseşte in 
documentele Securității, cu excepția unei declaraţii dată de Papacioc în 1951. Așadar, la 
Sihăstria este primit ca frate, devenind ucenicul cel mai apropiat al starețului ?. 

La puţin timp este chemat de patriarhul Justinian Marina la București, pentru a 
lucra în atelierele de sculptură din cadrul Institutului Biblic şi de Misiune, vietuind la 
mănăstirea Antim. Aici mai surprinde din spiritul grupului Rugul Aprins, care fusese 
interzis de autorităţile comuniste cu un an înainte. Poartă convorbiri duhovnicești cu 
monahul Agathon Sandu Tudor, Benedict Ghius şi alții care mai frecventau Antimul. Se 
manifestă împotriva descoperirii tradiției isihaste pe cale teoretică, susținând o viziune 
pragmatică, prin practicarea neîncetată a rugăciunii inimii. „Punctul meu de vedere pe 
care l-am exprimat la Antim nu era de a teoretiza, ci era de a trai”, avea să spună mai 


56 Thidem 

57 Ibidem. 

58 Tata duhovnicul, p. 17. 

5 ACNSAS, fond Informativ, dosar nr. 211015, vol. 2, f. 425. 

60 Thidem, f. 428. 

61 Ibidem, £. 432, 435. 

62 Ibidem, £. 137; lată duhovnicul, p. 19. 

63 Ne vorbeste părintele Arsenie, ed. cit., vol. 2, pp. 78-80; Iată duhovnicul, pp. 20-21. 

târziu într-un interviu. Cu toate acestea, purta un respect deosebit fata de foştii membri 
ai Rugului Aprins. De altfel, la 26 septembrie 1949, la cererea patriarhului Justinian, 
fratele Anghel este tuns în monahism de către ieromonahul Benedict Ghiuş, pentru 
obştea Sihăstriei, naș fiindu-i ieromonahul Petroniu Tănase. Ca monah a primit numele 
de „Arsenie” 64, 

La Institutul Biblic a lucrat vreme de aproximativ nouă luni, adică până în iunie 
1950, când, din motive de sănătate, a fost nevoit să-şi ia un concediu de odihnă la 
mănăstirea Slatina, unde stareț era părintele Cleopa Ilie. La 17 septembrie 1950, cu 
prilejul sfințirii bisericii din Calanfideşti, județul Suceava, Arsenie Papacioc a fost 
hirotonit în treapta de ierodiacon de către mitropolitul Sebastian Rusan al Moldovei. 
Acelaşi înalt prelat l-a hirotonit ca ieromonah si l-a hirotesit ca duhovnic pe seama 
mănăstirii Slatina, la 25 septembrie, acelaşi an, la mănăstirea Agafton, județul 
Botosani. 

La 22 octombrie 1950, patriarhul Justinian îl numeşte spiritual (îndrumător 
duhovnicesc) la Seminarul monahal superior „Nicodim cel Sfintit” din mănăstirea 
Neamt (stavropighie patriarhală). 

Despre activitatea sa ca spiritual la Seminarul nemtean avem informații din 
arhiva acestei instituţii. Din documente aflăm că părintele Arsenie era închinoviat in 
mănăstirea Neamt, slujitor la paraclisul seminarului și spiritual al elevilor seminaristi. 
Prin dispoziţia patriarhului Justinian, părintele Arsenie era remunerat cu începere de la 
25 octombrie 1950 pe un post de slujitor al Parohiei Otetari din Bucureşti transferat la 
Seminarul teologic de la Neamţ, urmând să primească recunoaşterea de la Ministerul 
Cultelor8. Recunoaşterea nu a fost obținută, situaţie în care, de la 1 martie 1951, din 
dispoziţia patriarhului Justinian, s-a adoptat soluția remunerarii „din fondurile proprii 
ale scolii’’®. 

Gestul patriarhului probabil viza o fortare a Ministerului Cultelor care să ofere 
recunoaşterea prevăzută de legislaţie. Se pare că aceasta nu a mai fost obținută, deoarece 
în ianuarie 1952, părintele Arsenie nu mai era spiritual, postul fiind suplinit de 
ieromonahii Petroniu Tanase, Sofian Boghiu si „fratele Andrei Scrima”"0. 

Însă, plecarea lui Papacioc din postul de spiritual fusese determinată de sicanele 
venite din partea Securităţii. În martie 1951, Securitatea din Braşov se adresa centralei 
Securităţii, solicitând detalii asupra ordinului de căutare a lui Papacioc din noiembrie 
1948, deoarece acesta „apare într-un obiectiv din raza noastra’’”!. Într-un denunt către 


64 Ne vorbeşte părintele Arsenie, ed. cit., vol. 2, p. 73; Iată duhovnicul, p. 19-20. 

65 ACNSAS, fond informativ, dosar nr. 211015, vol. 2, f. 137v; Ne vorbeste părintele Arsenie, ed. cit., 
vol. 2, p. 75. 

66 ACNSAS, fond informativ, dosar nr. 211015, vol. 2, f. 137v; „Mitropolia Moldovei şi 
Sucevei”, an XXVI (1950), nr. 6-12, pp. 54 si 86; Ne vorbeşte părintele Arsenie, ed. cit., vol. 2, p. 73; 
Iată duhovnicul, p. 20. 

67 ACNSAS, fond informativ, dosar nr. 211015, vol. 2, f. 137v. 

68 Arhiva Seminarului teologic Neamţ, dosar nr. 7/1950, f. 68. Mulţumim şi pe această cale lui 
Ionut Constantin Petcu pentru punerea la dispoziție a acestor documente. 

69 Idem, dosar nr. 5/1950, ff. 51 si 63. 

70 Ibidem, dosar nr. 5/1949, ff. 45-46v. 

71 ACNSAS, fond informativ, dosar nr. 211015, vol. 2, f. 155. 

Securitatea Braşov era semnalată o scrisoare cu un caracter eminamente religios a lui 
Mihai Teodorescu (fost şef de garnizoană legionară în comuna Tohanu vechi) adresată 
lui Arsenie Papacioc, spiritual al Seminarului de la Neamt. Denuntatorul arăta 
„organelor competente” că destinatarul este una şi aceeași persoană cu legionarul 
Anghel Papacioc, primarul comunei Zărneşti în timpul guvernării legionare. A fost 
destul pentru cei din Securitatea Brașov ca să declanşeze urmărirea informativă a celui 
căutat încă din 194872. Împotriva acestuia s-a întocmit un dosar în care erau ataşate 
inclusiv documente legate de: activitatea ca primar la Zărneşti, condamnarea din 1941, 
căutarea efectuată de Siguranţă din septembrie 1941, arestarea din 1942 si detentia din 
perioada antonesciana’>. 

În consecință, Papacioc este căutat la Seminar şi i se întocmeşte o fişă 
personală, după cum chiar el afirmă în declaraţia dată la Securitate. Se culeg informații 
despre el prin rețeaua informativă. De pildă, la 24 iunie 1951, informatorul „Stuparuc” 
spunea despre Papacioc că „este un om foarte mistic, toată activitatea lui de duhovnic 
desfăşurând-o numai după regulamentul şcolii, după cărți şi după canoanele Sf. Părinți. 
Când se întâmpla vreun caz de judecată el venea cu cărțile şi spunea că la cărți se spune 
«aşa» 74, 

Doi luni mai târziu, aceeaşi sursă arăta că Papacioc, „în orice ocazie, menţine 
trează dogma mistică si în tot timpul tine sub presiune elevii acestui Seminar””5. 

Astfel de exprimări aveau o explicaţie. Arsenie Papacioc interzicea înființarea 
celulei comuniste de tineret in seminar sau organizarea întrecerilor sportive menite să-i 
distragă pe elevii seminaristii de la pregătirea religioasă. Astfel de informaţii erau 
furnizate de o altă sursă a Securităţii, care mai arăta că acelaşi duhovnic ar strânge o 
parte a elevilor seminaristi pentru a asculta „posturile de radio străine imperialiste”, 
acţiune în care ar fi susținut de Benedict Ghius şi Petroniu Tanase”®. 

După câteva luni de urmărire este reținut, la o dată pe care nu am putut să o 
detectăm în documentele consultate până acum. Dar ştim că, la 10 şi 11 decembrie 1951 
Papacioc scrie două declaraţii la Securitate, în care descrie pe scurt biografia sa si oferă 
amănunte despre activitatea legionară de la Braşov”. Aşa se explică plecarea lui de la 
Seminar. Nu ştim când a fost eliberat din arestul Securităţii, dar după acest moment 
părintele Arsenie nu s-a mai întors la Neamt, ci a mers direct în chinovia de la Slatina. 

Mai mult, la începerea unui nou an şcolar, în septembrie 1952, Seminarul 
monahal de la Neamţ a fost, practic, desființat, în locul său, prin decizia Sinodului BOR, 
înființându-se o Şcoală de cântăreți, cu o secție monahală. Prin urmare, nu este exclus 
ca între reținerea lui Arsenie Papacioc şi presiunea autorităţilor comuniste de desființare 


72 Ibidem, ff. 156-158. 

73 Ibidem, ff. 159-208v. 

74 Ibidem, vol. 3, f. 204. Doi ani mai târziu sursa „loşca”, legionar care în detentia de la Aiud îl 
cunoscuse pe Anghel Papacioc, afirma într-o notă dată Securității că acesta „a organizat în 1951, 
cu legionarii, o scoala din care făceau parte si el şi se tinea la mănăstirea Neamt” (Ibidem, vol. 2, f. 
84v). Această afirmaţie nu era decât rodul denaturarii activităţii lui Arsenie Papacioc la Seminarul 
Neamt propagata de Securitate în mediul legionar si religios. 

75 Ibidem, vol. 3, f. 205. 

76 Ibidem, f£. 206. 

77 Ibidem, vol. 2, ff. 137-140. 

a Seminarului monahal să fi fost vreo legătură. De asemenea, reținerea lui Papacioc 
poate fi pusă în legătură cu încercarea patriarhului Justinian de a-l muta pe duhovnicul 
Cleopa Ilie cu 70 de monahi de la Slatina și Sihăstria la mănăstirea Neamt, ca parte a 
programului de reformare a monahismului din Moldova. Încercarea intaistatatorului 
român a fost refuzată categoric de către autorităţile statului’, iar activitatea 
ieromonahului Arsenie Papacioc la seminarul nemtean a fost interzisă, prin mutarea sa 
la Slatina. 


Vietuitor la Slatina voievodală 

La Slatina Arsenie Papacioc a ocupat funcția de egumen, adică mâna dreaptă a 
starețului Cleopa Ilie. Insă, acest aşezământ devenise un obiectiv al Securității. 
Amploarea pelerinajelor pusese pe jar autorităţile comuniste, pentru care il vedeau 
responsabil pe starețul Cleopa Ilie. Din acest motiv i s-a interzis să mai predice 
pelerinilor, ci numai fraţilor de obşte in trapeză şi să mai încurajeze pe copii să 
frecventeze biserica. O altă problemă a Securităţii era dificultatea de a-și dirija 
informatori în mediile cât mai intime din mănăstirea Slatina, pentru ca astfel să poată 
depista „natura activităţilor” din acest aşezământ”. 

De altfel, presiunile autorităţilor asupra mănăstirii Slatina erau tot mai mari 
pentru limitarea fenomenului pelerinajelor. Chiar părintele Cleopa era atentionat de 
patriarhul Justinian de o eventuală arestare. În consecinţă, ieromonahii Cleopa şi 
Arsenie iau hotărârea de a pleca în munţi, până se liniştesc „tulburările din Slatina”. Mai 
întâi, părintele Cleopa își înaintează demisia din postul de stareţ al Slatinei, pe motive 
„de sănătate”, cum de altfel procedează şi Arsenie Papacioc din funcţia de egumen. 
Apoi, cei doi călugări se ascund în munţii Stănişoarei, în preajma satelor Negrileasa si 
Ostra, adăpostindu-se în stâne părăsite şi în „alte locuri necunoscute”, fiind separați şi 
primind mâncarea o dată pe lună de la cei din mănăstire. Totuşi, întâlnirile cu monahul 
Arsenie erau frecvente, mai mult din motive duhovniceşti. Într-o notă a Securității 
aflăm că, în noiembrie 1953, Arsenie Papacioc „a fost găsit prin pădurile din apropierea 
comunei Pipirig şi venea la mănăstirea Văratec pentru a cumpăra siag, pentru haine, 
având asupra lui o dovadă (bilet de voie) cu ştampila şi semnătura din mănăstirea 
Slatina”3!. 

Pentru găsirea lui Arsenie Papacioc, Securitatea a recurs la dirijarea 
informatorului „loşca”, care fusese deţinut la Aiud, timp de cinci ani împreună cu 
acesta. În perioada septembrie-decembrie 1953, „Loşca” a fost trimis de Securitate să-l 
găsească pe Arsenie în mai multe puncte, precum: mănăstirile Slatina, Sihăstria, 
Mitropolia din laşi sau mănăstirea Vladimireşti. La 21 septembrie, sursa a vizitat 
Vladimireştii, fiind locul pentru care în 1945-1946 Papacioc sculptase la Aiud celebrul 


75 Cosma Giosanu, Rastignirea monahismului românesc la mijlocul sec. al XX-lea. Studiu de caz: mănăstirile 
Sihăstria şi Slatina, laşi, Editura Sf. Mina, 2009, pp. 198-199. 

79 Adrian Nicolae Petcu, Parintele Cleopa Ilie în documentele Securității, în „Biserica Ortodoxă 
Română”, an 2011, nr. 1, pp. 243-246. 

80 Ne vorbeste Părintele Cleopa, vol. 12, ediţie îngrijită de arhimandrit Ioanichie Bălan, Roman, 
Editura Episcopiei Romanului, 2002, pp. 52. 

81 ACNSAS, fond informativ, dosar nr. 211015, vol. 2, f. 73. 

chivot şi unul considerat de autorităţile comuniste ca fief legionar. Aici, ieromonahul 
loan Iovan i-a spus lui ,,losca” că numai călugării de la Slatina cunosc locurile prin care 
se ascunde Arsenie Papacioc si că at fi mai bine să revină pe 8 noiembrie la hram, atunci 
când vor veni vieţuitori din mai multe aşezăminte monahale*. 

La această dată, „loşca” a vizitat din nou Vladimireştii, prilej in care a spus 
duhovnicului Iovan că o parte a legionarilor foşti deținuți la Aiud s-ar fi înregimentat în 
asociaţia antroposofica şi, prin urmare, aceştia trebuie combatuti tot de către unul ca ei, 
precum Arsenie Papacioc. Evident că afirmaţia informatorului făcea parte din 
instructajul pe care îl primise de la Securitate, ca modalitate de a-l convinge pe Iovan sa 
spună ceva despre Papaciocs. În consecinţă, Iovan i-a spus lui „loșca” că despre 
Papacioc are cunoştinţă „părintele Antonie” de la mănăstirea Slatina®+. Era vorba de 
ierodiaconul Antonie Plămădeală, secretarul staretiei de la Slatina. La 11 noiembrie, 
„loşca” a mers la Slatina, însă fără a-l găsi pe Antonie Plămădeală, in timp ce starețul 
Emilian Olaru i-a spus că si „sihastrul Daniil” ar putea sti despre Papacioc&. Pe 23 
noiembrie, „loşca” a revenit la Slatina ocazie în care l-a întâlnit pe Antonie Plămădeală, 
care i-ar fi spus: „Arsenie este undeva în apropierea Slatinei; că la intervale de timp (2-3 
săptămâni) trimite pe câte cineva cu veşti despre sănătatea lui”, prin corespondență 
lăsată unui frate care o aduce în Slatina. De asemenea, i-a promis că îi va face legătura 
cu acesta86. Nu am găsit în documentele consultate cum s-a finalizat această combinație 
informativă a Securităţii. 

Cei doi duhovnici s-au întors în mănăstirea Slatina abia în 1954. Potrivit 
mărturiilor de istorie orală, acest lucru a fost posibil după obţinerea reabilitării lor de la 
autoritățile statului de către patriarhul Justinian. De altfel, cei doi duhovnici au fost duşi 
de ieroschimonahul Daniil Sandu 'Tudor la Patriarhia Română, unde au stat chiar 4-5 
luni şi „s-au sfătuit duhovniceşte” cu patriarhul Justinian”. 

Probabil că fusese un schimb între patriarh şi autorităţile statului, cei doi 
ieromonahi, alături de alti clerici, trebuind să contribuie la campania de combatere a 
stilismului, mai ales în Moldova. De altfel, potrivit unei note furnizată de un informator 
al Securităţii, la 20 august 1954 cei doi, împreună cu monahul Antonie Plămădeală, au 
făcut o vizită la mănăstirea Slătioara, centrul stilistilor din România, unde au încercat sa- 
i convingă pe călugării de aici să accepte calendarul îndreptat, însă fără succes88. 


82 Ibidem, ff. 100-103. 

83 Ibidem, ff. 85-85v. 

84 Ibidem, £. 97. 

85 Ibidem, ff. 98-99. În acest caz s-a petrecut un episod anecdotic. „loşca”, fiind în pelerinaj la 
Voroneţ şi întrebând despre „sihastrul Daniil”, atunci o credincioasă i-a spus că un astfel de 
sihastru a mutit in sec. XVI, fiind vorba, desigur, de sfetnicul duhovnicesc al voievodului Stefan 
cel Mare, care se găseşte pictat în partea dreapta a uşii bisericii mănăstirii menționate. Evident că 
sursa reținuse greşit numele pronunțat de starețul slătinean, în realitate fiind vorba de 
ieroschimonahul Daniil Sandu Tudor de la Schitul Rarău (Ibidem, f. 90). 

56 Ibidem, ff. 90-92. 

87 Ioanichie Bălan, Patericul românesc, ed. a V-a, [£.1.], Editura Mănăstirea Sihăstria, 2005, p. 747- 
unde se susţine că duhovnicii Cleopa și Arsenie au stat în pustie timp de 2 ani şi 4 luni. 

88 ACNSAS, fond informativ, dosar nr. 211015, vol. 3, f. 225, 227. 

Ulterior, cu viză de la Ministerul Afacerilor Interne, cei doi au fost 
imputerniciti de patriarh „să indrume duhovniceste şi să spovedească soboarele” unor 
mănăstiri din împrejurimile Bucureştiului, precum: Tiganesti, Pasărea și Căldăruşani, 
demers din care nu au lipsit incidentele cu autoritățile statului®®. Pe când erau la 
mănăstirea Pasărea, cei doi călugări au fost reţinuţi de Miliție, apoi eliberați imediat la 
intervenţia patriarhului Justinian, episod care nu se regăseşte în documentele Securității, 
ci numai în mărturiile orale ale părintelui Cleopa Ilie%. 

Un aspect semnificativ care nu trebuie eludat este acela că după revenirea din 
pustie, părintele Cleopa Ilie s-a întors în mănăstirea de metanie, Sihăstria, in timp ce 
Arsenie Papacioc a rămas la Slatina ca simplu duhovnic. 

În ianuarie 1955, cei doi încă erau delegați de patriarhul Justinian să cerceteze 
duhovniceşte mănăstiri din jurul Capitalei, după cum aflăm din nota sursei ,,Tatiana”: 
„EI [Arsenie Papacioc] cu părintele Cleopa sunt foarte ocupați cu lucrările patriarhiei, 
părintele Cleopa nemaiajungând să meargă prin toate mănăstirile””9!. 

Cu toate acestea, cei doi încă mai făceau retrageri episodice în munţi, în 
căutarea liniștii pentru rugăciune. În acest sens, informatoarea ,,Tatiana” informa 
Securitatea în ianuarie 1955, cum Arsenie Papacioc „cunoaşte 40 km în jurul mănăstirii, 
copac cu copac”. Ei [Cleopa şi Arsenie, n.n] se duc si mai stau câte o bucată de timp 
prin peşteri şi pe urmă iar se întorc la mănăstire, că la munte este cea mai mare credinţă, 
povestind de anumiţi sfinți, care au locuit în pustiu”%?. 

Tema retragerii în pustie revine în documentele Securităţii, devenind apoi chiar 
obsedantă pentru organele represive, mai ales atunci când Cleopa afirma către 
credincioşi, în decembrie 1954: „Vedeţi să fiți pregătiți că vin mari greutăți; mare val 
vine peste noi” şi că el, Cleopa, potrivit sursei, „şi-a lăsat o candelă şi cărți în pustiu 
unde a fost ascuns”%. 

O reală problemă care se profila tot mai mult în mediul monahal românesc 
apăruse la mănăstirea Vladimireşti. Ridicată în urma unor teofanii şi dezvoltată prin 
amploarea pelerinajelor care se făceau în acest loc, ce odinioară fusese un câmp cultivat 
cu cereale, mănăstirea Vladimiresti începea să constituie o problemă pentru Biserică din 
cauza devierilor liturgice spre care alunecau mai ales duhovnicul Ioan Iovan şi stareta 
Veronica Gurău. Pe scurt, este vorba mai ales de administrarea cuminecăturii, în urma 
spovedaniei în colectiv. La aceasta s-a adăugat predica incisivă a ieromonahului loan la 
adresa regimului comunist, Vladimirestii devenind astfel un reper al manifestării 
anticomuniste în Biserică. La început, Vladimireştiul era foarte apreciat de însuși 
patriarhul Justinian, pe care îl vizita între 1949-1950, în mai multe rânduri, împreună cu 
arhimandritul Cleopa Ilie”. Ulterior, între 1950-1952, ieromonahul Cleopa a vizitat 
acest aşezământ, însoțit de Arsenie Papacioc, de fiecare cei doi oferind sfaturi 


59 Thidem, vol. 3, f. 203; Ioanichie Bălan, Viafa..., p. 105. 

9% Ne vorbeşte Părintele Cleopa. .., vol. 12, pp. 40-46. 

91 ACNSAS, fond Informativ, dosar nr. 211015, vol. 3, f. 230. 
92 Thidem. 

95 Ibidem, f. 231. 

94 Ibidem, vol. 2, f. 213. 

duhovniceşti”. De asemenea, stareta de la Vladimireşti, maica Veronica a vizitat 
mănăstirea Slatina, unde a fost primită de stareţul Cleopa şi egumenul Arsenie 
Papacioc%. 

Totuşi, în 1953, în revista „Studii teologice” a institutelor teologice din 
Patriarhia Română, apărea un material, care era de fapt corespondenţa dintre părintele 
Cleopa şi un cleric, nenominalizat, în persoana episcopului pensionat Nicolae Popovici, 
mentorul duhovnicului Ioan Iovan, în care erau discutate practicile neortodoxe de la 
mănăstirea Vladimiresti?’. 

O poziţie asemănătoare a exprimat profesorul Dumitru Stăniloae într-un articol 
din revista „Ortodoxia”, fata care loan Iovan considera că „a trădat cauza Bisericii şi că 
este agentul Securității” 9%, 

Din astfel de motive, ierodiaconul Antonie Plămădeală a vizitat mănăstirea 
Vladimireşti de mai multe ori, până în vara lui 1954, pentru a determina conducerea 
acestui aşezământ să-și îndrepte erorile liturgice. Mai grav era faptul că duhovnicul Ioan 
Iovan şi maicile Veronica si Mihaela, susținuți de obște, adoptaseră o poziţie de 
nesupunere fata de decizia patriarhului Justinian de a-i chema la Bucuresti, în speranța 
salvării de la o eventuală arestare de către autorităţile statului. 

În acest context, Antonie Plămădeală si duhovnicii de la Slatina şi Sihăstria, 
precum Cleopa Iie, Arsenie Papacioc, Petroniu Tanase, Paisie Olaru, dar şi 
ieroschimonahul Daniil Sandu Tudor de la Rarău au semnat un document de îndreptare 
a erorilor liturgice şi a comportamentului neadecvat fata de ierarhia bisericească. 
Documentul a fost redactat la 14 octombrie 1954, cu titlul „Scrisoare către mănăstirea 
Vladimireşti”, şi răspândit în toate aşezămintele monastice din cuprinsul Patriarhiei 
Române, în vederea prevenirii iradierii greşelilor”. În acest episod interesant este faptul 
că unul dintre instigatori a fost chiar un agent al Securităţii „Popa loan”, o mai veche 
cunoştinţă a lui Antonie Plămădeală. Informatorul a fost cel care l-a determinat pe 
ieromonahul Antonie să solicite opinia duhovnicilor de la Slatina şi Sihăstria in 
problema reprezentată de mănăstirea Vladimirești!W. Cu o astfel de provocare a 
Securităţii, opinia exprimată de mai marii slujitori ai Slatinei a constituit punctul de 
plecare pentru condamnarea a tot ce presupunea mănăstirea Vladimireşti, prin 
manipularea în diferite forme şi medii religioase de către agenţii Securității. 

Evident că problema Securităţii nu era practicarea unor erori liturgice, ci 
amploarea pelerinajelor într-un așezământ în care se considera că se duce „activitate 
legionară camuflată sub masca religiei”, mai ales că secretara de la Vladimireşti, maica 
Mihaela Iordache, era sora fostului comandant legionar Iordache Nicoară. 


°5 Idem, fond Penal, dosar nr. 160, vol. 3, ff. 25v, 129-131v; Idem, fond Informativ, dosar nr. 
1015, vol. 1, f. 221. 

%6 Tbidem, dosar nr. 160128, vol. 4, f. 125. 

9 „Studii teologice”, an V (1953), nr. 5-6, pp. 430-442. 

9% ACNSAS, fond Informativ, dosar nr. 211015, vol. 2, f. 101. 

% Ioanichie Bălan, Vzafa...., p. 143. 

100 ACNSAS, fond Informativ, dosar nr. 1015, vol. 1, f. 199. 

Imediat după lansarea acestei scrisori, la 14 octombrie 1954 Securitatea a trecut 
la arestarea monahului Antonie Plămădeală, suspectat si el de activitate legionară în 
timpul studenției, condamnat în 1948 si care se sustrase de la executarea pedepsei!!. 

La prima vedere, acțiunea Securităţii poate părea ceva izolat. Însă, într-o privire 
de ansamblu asupra a ceea ce se petrecea în mănăstirea Slatina si a celor care aveau 
legături directe cu aceasta, arestarea lui Antonie Plămădeală reprezintă cheia acțiunilor 
pe care Securitatea avea să le întreprindă în următorii ani. Altfel spus, pentru Securitate, 
dincolo de sustragerea de la arestare încă din 1948, ieromonahul Antonie era cel care îl 
adusese pe ieroschimonahul Daniil la mănăstirea Sihăstria, mai apoi la schitul Rarău. 
Tot Antonie era secretarul mănăstirii Slatina, om de încredere al stareţului şi al 
duhovnicilor Cleopa Ilie şi Arsenie Papacioc. De asemenea, el fusese unul dintre trimisii 
duhovnicilor de la Slatina la mănăstirea Vladimireşti, în discutarea problemelor de ordin 
teologic şi un potențial factor de iradiere a misticismului din lavra suceveană. Deci 
exista o suspiciune de activitate legionară la nivelul mai multor mănăstiri ortodoxe cu 
potenţial de iradiere, prin amploarea pelerinajelor care se organizau în acestea. 

După acest moment, Securitatea a mai facut un pas în urmărirea așezămintelor 
Slatina-Rarău. La 30 martie 1955, Securitatea Iasi l-a reţinut pe ieromonahul Roman 
Braga. Acesta fusese coleg de studenţie cu Antonie Plămădeală şi condamnat în același 
lot, deţinut la Jilava (1949), la Piteşti (din martie 1949) şi la Canal, în coloniile de la 
Poarta Albă şi Valea Neagră (din iunie 1951). În iulie 1953 a fost eliberat, câteva luni 
mai târziu devenind călugăr la mănăstirea Cetăţuia (din 21 noiembrie) şi ierodiacon la 
catedrala mitropolitană din Iasi (din 6 ianuarie 1954) 102, 

Într-o fişă a Securităţii Iasi, din decembrie 1955, era semnalat cu „dese 
manifestări ostile, intretinand relații cu preoții călugări Anghel Papacioc, zis Arsenie, si 
Sandu Tudor, zis Daniil, ambii de la mănăstirile Slatina şi Rarău, regiunea Suceava, unde 
face dese deplasări”1%. După reținerea din 1955, Braga a fost trimis în ancheta 
Securităţii din Galati. Motivul era inculparea lui în lotul capilor mănăstirii Vladimireşti, 
însă, „după două luni, a fost pus în libertate din lipsă de probe” 19. 

Din interogatoriile care i s-au luat lui Braga, în aprilie 1955, la Galaţi, putem 
detecta intențiile Securităţii în privința Vladimirestilor, a mănăstirii Slatina şi chiar 
asupra viziunii care se forma despre activitatea monahală in aşezămintele ortodoxe. 
Astfel apare si personajul nostru, ieromonahul Arsenie Papacioc. 

În interogatoriul din 4 aprilie, Braga susţine că, după eliberare (august 1953), a 
cunoscut-o pe maica Mihaela, în timp ce aceasta se afla într-o vizită la Mitropolia din 
Iaşi. În anul următor, de praznicul Bunei Vestiri (25 martie), Braga a mers la 
Vladimireşti, unde a cunoscut amploarea pelerinajului de aici şi a avut ocazia să poarte 


101 A se vedea Mihai Plămădeală, Adrian Nicolae Petcu, Métropolitul Antonie Plămădeală-detalii 
biografice, Sibiu, Editura Andreiană, 2011, pp. 74-78. 

102 ACNSAS, fond Informativ, dosar nr. 211015, vol. 3, f. 193; A se vedea foaia matricolă la 
adresa: http://86.125.17.36/Fise%20matricole%20penale%20- 

%20detinutiYo20politici /B/B%2007.%20Brader%020- 

%20Bucva/ BragaYo20RomanY20C/index.php 

103 ACNSAS, fond Informativ, dosar nr. 211015, vol. 3, f. 194 

104 Tbidem 

discuţii cu maica Mihaela asupra viitorului monahismului românesc în condiţiile date de 
regimul comunist. Însă, anchetatorul a insistat asupra legăturilor avute de Braga cu 
„legionari”, călugări sau laici, care frecventau unele mănăstiri. În replică, Braga explică 
confuzia care exista în această privință, astfel: „Codreanu, în cartea sa, pe care am citit-o 
în anul 1947, vorbeşte despre crearea unui om aşa-zis nou, lucru ce se poate realiza prin 
renunțarea în ce privește unele pasiuni sau porniri, despre care el vorbeşte în 
continuarea cărții sale. Tot Codreanu, in această carte, mai vorbeşte de faptul că linia 
Bisericii creştine este mult deasupra mişcării legionare. 'Toate aceste principii enumerate 
de Codreanu se găsesc în morala creştină de unde Codreanu le-a împrumutat. Faţă de 
cele de mai sus, eu care îmi insusisem aceste principii ale moralei creştine si, în special, 
principiul acela că linia Bisericii creştine este mult deasupra mișcării legionare, mi-am 
pus problema să trăiesc pe această linie. Așa că îmi amintesc că m-am exprimat, fără să 
pot preciza fata de cine, că dacă legionarii ar accepta superioritatea liniei creştine fata de 
mișcarea legionară, ar ieşi din linia politică si ar trăi o viata creștină, de om aşa-zis nou, 
întorcându-se [astfel] la biserică” 105, 

Această părere şi-o exprimase Braga şi în discuţiile purtate cu Ernest Bernea, în 
timp ce era deţinut la Canal, conform declaraţiei consemnată de anchetator la 4 aprilie: 
„Deşi eu eram condamnat pentru activitate legionară, în sinea mea nu mă simţeam 
ataşat acestei organizații politice, deoarece erau contradicții între morala creștină şi 
doctrina acestei organizaţii. Această contradicție a apărut în special datorită faptului că 
eu urmasem teologia si, deci, cunosteam principiile moralei creştine. Bazat pe aceste 
contradicții, cât şi pe structura mea psihică, eu m-am hotărât să mă călugăresc. Am avut 
acele discuţii tocmai cu Ernest Bernea, deoarece citisem o carte a lui, anume «Îndemn la 
simplitate», în care trata o problemă creştină. [În] plus, ştiindu-l şi legionar am fost 
curios să văd cum rezolvă el contradicţiile între morala creştină şi doctrina acestei 
organizaţii politice. Întrucât în ambele parti erau principii din Scriptură, în discuţia cu 
mine, el a căutat să nu se contrazică şi mi-a confirmat că între morala creştină si 
activitatea politică există aceste contradicții de neînlăturat, adică, sau duci o viață 
creştină conformă cu principiile moralei creştine sau desfăşori activitate politica. Cele 
de mai sus nu au fost, de altfel, decât concluziile la care ajunsesem personal” 1%. 

Cat despre Arsenie Papacioc, Braga afirmă că l-a cunoscut pe 14 octombrie 
1954, atunci când venise la Mitropolia din Iasi cu scrisoarea de condamnare a practicilor 
de la mănăstirea Vladimireşti, pentru a fi difuzată tuturor eparhiilor din Patriarhia 
Română. Braga chiar afirmă că, pentru redactarea acestei scrisori, „furnizasem şi eu 
unele elemente sau argumente [împotriva] dogmelor creştine practicate acolo”, la 
Vladimireşti. Tot despre Papacioc, Braga susţine că aflase în închisoarea de la Piteşti, că 
fusese legionar, „iar în timpul când executa o condamnare la Aiud, făcea parte dintr-un 
grup de legionari mistici” 107, fiind vorba desigur de Valeriu Gafencu, Ioan Ianolide si 
alții. „Auzisem, spunea Braga într-un alt interogatoriu, că în penitenciarul Aiud erau mai 
multi legionari printre care unul Valeriu Gafencu si alții, numiţi Trifan şi Marian, care 


105 Ibidem, ff. 246-247. 
106 Thidem, f. 243 
107 Thidem, f. 244. 

duceau o viata de rugăciune în penitenciar, nu mai erau socotiți de ceilalți ca legionari si 
că aceasta ar fi calea pentru toți legionarii” 108, 

Pe 7 aprilie, lui Braga i se consemnează o cu totul altă declaraţie. Din procesul 
verbal de interogatoriu reiese că după 1945 mănăstirile ortodoxe deveniseră adevărate 
fortărețe ale legionarilor care îşi desfăşurau activitatea camuflată sub masca religiei, că 
Vladimireştii era o „cetăţuie legionară”, unde activa si el pe tărâmul legionar; că Bernea, 
atunci când vorbea de „institut cultural legionar”, de fapt se referea la mănăstiri, unde 
acum se duce o „activitate subversivă desfăşurată de elementele legionare sub egida 
mănăstirilor şi a bisericii” 10, 

Evident că un astfel de scenariu nu făcea decât să confirme acuzaţiile care se 
găseau în referatele semnate de ministrul Alexandru Drăghici, atunci când prezenta asa- 
zisa activitate politica din mănăstirile ortodoxe!10. 


. În urmărirea informativă a Securității 

In consecinţă, în mai 1955, Direcţia Regională de Securitate Iasi a trecut la 
verificarea unor legionari ieşeni, eliberaţi din închisori, şi dirijarea altora care mergeau în 
pelerinaje la diferite mănăstiri!!!. Astfel, la 16 august 1955, sursa „Costică Nitescu” 
descria pe larg pelerinajul efectuat împreună cu un alt legionar, Neculaie Constantin, la 
câteva mănăstiri în perioada postului „Adormirii Maicii Domnului”. De multe ori 
ironic, chiar calomniator la adresa monahilor, sursa arăta că la Slatina l-a găsit pe 
călugărul Roman Braga de la care a primit sfatul să se spovedească la părintele Arsenie 
Papacioc. 'Totodată, Braga ar fi făcut o afirmaţie care au pus în alertă organele de 
Securitate: „Comunismul a slăbit, se dărâmă, iar noi |călugării, n.n.] suntem în fruntea 
luptei; au pornit două armate monahale: a) curentul pornit de la Vladimiresti de preotul 
Ioan si b) curentul pe linia Slatina-Sihăstria-Rarău; se va trece la monahism activ 
combativ; pe mine m-au închis şi astă vară două luni la securitate, dar le-a pierit puterea. 
După Biblie vom uni bisericile catolică şi ortodoxă; avem acum si reviste din străinătate 
în acest sens; va trebui să adunăm cadre de oameni intelectuali în rândul călugărilor, 
care să poată lupta eficace. Trăim o perioadă când toți intelectualii încep să se gândească 
la călugărie; chiar acum avem aici trei bucureşteni” 112. Si parcă nu ar fi fost îndeajuns cu 
acest discurs mobilizator şi amenintator la adresa regimului, același Roman Braga ar mai 


108 Thidem, £. 247. 

109 Thidem, ff. 248-252. 

110 Referatele întocmite la ordinul lui Alexandru Drăghici sunt numeroase, in materialul de fata 
menţionăm pe cele din 20 iunie şi 22 octombrie 1955 (Cristina Păiuşan, Radu Ciuceanu, Biserica 
Ortodoxă Română sub regimul comunist, vol. 1 (1945-1958), Bucuresti, INST, 2001, doc. 154 si 155, 
pp. 288-305). 

111 ACNSAS, fond Informativ, dosar nr. 211015, vol. 1, ff. 353-369. 

"12 Ibidem, vol. 3, ff. 181-182. În octombrie 1956, potrivit informatorului „Olteanu”, Braga 
susținea că el nu a făcut niciodată afirmaţia conform căreia legionarii au început să intre în 
mănăstiri, că este o invenţie a unei rude, care în urma arestării ar fi declarat asa ceva. Tocmai din 
acest motiv, Braga susţinea că a fost arestat în martie-aprilie 1954 şi anchetat în încercarea 
Securităţii de a-l implica în cazul mănăstirii Vladimireşti (Ibidem, f. 347). Se pare că această 
imagine fusese indusă de către agenţi ai Securităţii, mai ales că despre Roman Braga se arăta că 
„este cu gândul numai la Dumnezeu si nu la cele pământeşti (Ibidem). 

fi adăugat: „Avem aici pe arhimandritul Cleopa, fost stareţ la Sihăstria, un preot sfânt 
care este duhul munţilor, mare cunoscător bisericesc. Toată ziua este în munţi; are un 
secret cunoscut numai de el; are 5-6 anahoreti pe care nu-i cunoaște nimeni, decât el; 
sunt pustnici care fug de oameni şi cărora Cleopa le duce mâncare în secret la câte o 
cioată, un copac convențional” 113, 

Ulterior, sursa „Costică Nitescu” a fost la schitul Rarău, unde in data de 13 
august 1955 înregistra fragmente dintr-o predică a egumenului Daniil: „Conducătorii de 
azi slujesc diavolului; ei au ajuns să ne aducă unde suntem; dacă nu scăpăm de ei 
ajungem la distrugere totală; în zilele noastre criminalitatea a luat proporții de speriat; s- 
a ajuns la crime îngrozitoare; în puşcărie tineretul țării a fost supus la chinuri din cele 
mai mari. Democratii simt că isi pierd terenul; biserica îi doboară, deoarece armata lui 
Hristos este mai tare şi dacă toți vom fi credincioşi, vom fi de neînfrânt; regimul atacă 
tineretul şi vrea să-l educe în zeci de organizații; pentru prima dată în lume, minciuna si 
inselatoria sunt ridicate la rangul de cinste. In artă, poezia este o teroare. În Rusia 
sovietică poeţii sunt obligați să cânte ciocanul si tractorul; asta e o grozăvie. Au încercat 
să-l înlăture pe Dumnezeu indirect, cântând cosmosul şi infinitul, dar au fost opriți. 
Materialismul neghiob susține că omul se trage din maimuţă; probabil că maimuța 
sovietică o fi o perfecțiune a maimutei din pădure. Dar eu le spun țăranilor: Comuniștii 
spun că vă înrudiți cu maimuța. Eu zic să vă înrudiţi cu cel perfect-cu Dumnezeu. 
Comuniştii vă trag în Jos, iar eu vă trag în sus. Auzi, un oarecare pașoptist, un Marx, se 
ridica contra lui Dumnezeu, contra comorilor spirituale de 2000 de ani, contra bisericii, 
contra tuturor sfinţilor din calendar, contra adevărului - el un biet vierme. Misticismul 
este într-adevăr un spin al popoarelor, dar al celor pseudo-creştine, iar pentru adevărații 
creştini, misticismul are un alt sens-este vorba de mântuire, este raiul”114. 

Într-o adresă a Direcţiei Regionale de Securitate Iasi, din 22 octombrie 1955, 
către Direcţia Regională de Securitate Suceava erau semnalate aceste aspecte, 
adăugându-se că ieromonahul Arsenie Papacioc fusese la 16 octombrie la Mitropolia 
din laşi, „unde a luat legătura cu mai multe elemente ce sunt urmărite de noi prin 
acțiunea noastră de verificare” 115, 

Această sesizare avea să declanșeze verificarea informativă asupra călugărilor 
semnalati: Cleopa Ilie, Arsenie Papacioc şi Daniil Sandu Tudor de la Rarău. La 24 
decembrie 1955, Direcţia Regională de Securitate Suceava întocmea un „plan de măsuri 
privind descifrarea unor sesizări din care rezultă existența unor elemente ce desfăşoară 
activitate organizată legionară”. Pe lângă cele sesizate de Securitatea din Iasi, ofițerii de 
la Suceava adăugau o serie de informații legate de vizitarea cabanei Rarău și de 
frecventarea mănăstirilor nemtene şi sucevene, mai ales cele vizate, de către legionari cu 
antecedente penale; că aceştia ar fi primit ordine în perioada detenţiei de la diferiți lideri 
legionari pentru a se organiza subversiv în munți împotriva regimului, mai ales in jurul 
simbolului reprezentat de crucea căpitanului de pe Rarău, refăcută de un vechi legionar, 


113 Ibidem, f. 182. 
114 Ibidem, ff. 185-186. 
115 Ibidem, ff. 177-178. 

şi că muntele Rarău ar fi considerat de unii legionari fanatici ca „muntele sfânt” şi că de 
aici poate porni lupta împotriva comunismului sub stindardul credinței!!€. 

Informaţiile erau exagerate atâta vreme cât foști legionari, precum Arsenie 
Papacioc, abandonaseră lupta politică adoptând-o pe cea spirituală din momentul 
intrării în monahism. La fel de exagerată era asocierea unor astfel de atitudini politice cu 
personalitatea ieroschimonahului Daniil, care în perioada interbelică militase alături de 
oameni de cultură de stânga, iar din 1945 activa pe tărâmul eminamente religios. Absurd 
era în cazul lui Cleopa Ilie care nu făcuse niciodată politică, fiind un duhovnic 
recunoscut în întreg, spațiul românesc. 

Între cele 17 măsuri preconizate a fi luate de către Securitatea Suceava, in urma 
celor semnalate, precizăm: „infiltrarea la mănăstirea Rarău a informatorului «Paul 
Adrian»? şi „recrutarea şi scoaterea din penitenciar a detinutului Apăvăloaie 
Constantin” 117, În același document se arăta că „planul de combinație și de infiltrare a 
susnumitului în mănăstirea Slatina va fi prezentat până la data de 25 ianuarie 1956”; „se 
va lua în studiu şi se va recruta numitul Istrate Grigore, fost şef al poliției legionare 
Slatina-Pitesti, medic, urmărit pe bază de acțiune informativă individuală pe linia 
Serviciului III, cu domiciliul în prezent în comuna Crucea!!8, în vederea dirijarii lui pe 
lângă Savu Mihai şi Moise Victor, ce urmează să fie mutat în comuna Crucea, prin 
intermediul informatorului «Tacu Ilie», lucru ce i-a solicitat sursei”; „pentru studierea 
unor elemente din mănăstiri se vor face marştutizări a unor informatori, care au mai 
fost la aceste mănăstiri şi au dat rezultate. În acest scop, sursa «Galina», a raionului 
Fălticeni, va fi marsrutizata la mănăstirea Slatina. Informatoarea «Tatiana» a Biroului I 
din Serviciul II, de asemenea, va fi marșrutizată la mănăstirile Slatina si Râșca. 
Informatorul «Moise Vasile», de la Schitul Cămârzani, va fi marşrutizat la mănăstirea 
Slatina si în acelaşi timp instruit de a solicita mutarea la această mănăstire. [...] Toate 
aceste marsrutizari au scopul arătat mai sus. Ele se vor face în cursul lunilor ianuarie si 
februarie 1956 şi apoi de câte ori va fi necesar”; „se va lua legătura cu Regiunea Bacău 
în vederea acoperirii informative a obiectivului mănăstirea Sihăstria, din Tg. Neamt’; 
„anchetarea detinutului Plămădeală Leonida, care a fost arestat în cursul anului 1954, de 
la mănăstirea Slatina. [...] În funcţie de rezultatele ce se vor obţine se vor face noi 
propuneri” 119. 

De asemenea, Securitatea a declanșat o serie de verificări privind persoanele, 
considerate „legionare”, care aveau legături cu Roman Braga şi Arsenie Papacioc, 
precum: Adrian Făgeţeanu, fost călugăr de la mănăstirea Antim, care se afla încarcerat 


116 Thidem, vol. 1, ff. 88-92. 

117 Este vorba de Păvăloaie Constantin, născut la 13 mai 1924, în Dolhasca, judeţul Iasi. În mai 
1948, ca student, a fost arestat, apoi condamnat, în 1949, la 15 ani muncă silnică pentru 
participare la o „organizaţie subversivă”. A cunoscut reeducarea de la Pitesti, fiind apoi 
transferat la Gherla și Aiud. În septembrie 1955 este mutat la Suceava, intrând astfel în atenţia 
organelor de Securitate care cercetau problema mănăstirilor Sihăstria-Slatina-Rarău 
(http://86.125.17.36/Fise%20matricole%20penale%20- 
%20detinuti%e20politici/P/P%2004.%20Pat%20- 
%20Pavel/Pavaloaie%20Constantin/index.php). 

118 Localitate in raza căreia se afla schitul Rarău. 

119 ACNSAS, fond Informativ, dosar nr. 211015, vol. 1, ff. 94-97. 

în penitenciarul Făgăraş, grațiat prin Decretul nr. 421/1955, dar arestat din nou pentru 
infracțiunea de „activitate intensă contra clasei muncitoare”; Nicolae Constantin, zis 
„Sfântu”, care frecventa mănăstirile din Moldova, în special Slatina şi Rarău şi 
Vartolomeu Dolhan, călugăr la Mitropolia din Iași 12. 

La mai putin de o lună, Direcţia Regională de Securitate Suceava strangea 
primele note informative despre activităţile de la Rarău şi Slatina. De pildă, la 6 ianuarie 
1956, sursa „Constantin Nitescu” dădea o notă informativă in care relata despre vizita 
lui, împreună cu Nicolae Constantin, la schitul Rarău. Sursa fusese chiar îndemnată de 
ieroschimonahul Daniil Sandu Tudor să rămână în această chinovie în care intrau 
vieţuitori cu studii superioare pentru a lupta împotriva regimului, prin predică, cateheză, 
meditații teologice, studierea operei Sfinților Părinți şi ghidarea spirituală a turiştilor care 
vizitau acest aşezământ. De asemenea, sursa menţiona aprecierea de care se bucura 
Arsenie Papacioc în ochii duhovnicului Daniil Sandu Tudor, considerându-l un călugăr 
ales pentru îndreptarea sufletească a credincioşilor, mai ales a multor legionari care 
abandonaseră lupta politică 171. 

În aceeaşi notă, „Constantin Nitescu” nu ezita să reproducă afirmația lui 
Nicolae Constantin: „Eu tin la Rarău, pentru că este un leagăn al legionarismului. 
Căpitanul si lon Mota sunt sfinți şi se bucură acolo, în cer, când noi venim la Rarău” 12. 
O astfel de afirmaţie, chiar şi dacă nu fusese rostită de persoana în cauză, era îndeajuns 
pentru Securitate să suspecteze activitatea spirituală de la Rarău ca fiind de nuanță 
politică legionară. 

Câteva zile mai târziu, Securitatea primea de la informatorii „Gustav” şi 
„loşca” o confirmare a suspiciunilor de activitate legionară de la schitul Rarău aflat în 
strânsă legătură cu mănăstirea Slatina. 

Cu aceste informaţii, cei din Securitate ajungeau la concluzia că, la nivelul celor 
două aşezăminte monahale. exista o „activitate subversiva legionară sub mască mistică 
religioasă”. Ca monahi cu activitate suspectă la Slatina erau menţionaţi: Petroniu 
Tanase. Arsenie Papacioc, Antonie Plămădeală si Cleopa Ilie!25. 

Legătura dintre Rarău şi Slatina era evidențiată şi de informația conform căreia 
Daniil Sandu Tudor fusese cel care în 1954 îi dusese pe cei doi duhovnici, Cleopa Ilie si 
Arsenie Papacioc, la patriarhul Justinian Marina în scopul obţinerii reabilitării din partea 
autorităților statului. Acest aspect era amintit de sursa „Paul Adrian”, care în ianuarie 
1956 era dirijat de Securitate să culeagă informaţii din mediul schitului de la Rarău!24. 

Uneori, Arsenie Papacioc este prezentat în documentele Securităţii într-o 
descriere exagerată, ca un veritabil legionar fanatic, care caută oricând să conspire 
împotriva regimului. Astfel, la 30 ianuarie 1956, într-un plan comun de acțiune al 
Direcţiilor regionale de Securitate Iasi şi Suceava se arăta că ieromonahul „Arsenie (sub 
acest nume se ascunde legionarul Anghel Papacioc, fost ajutor şef de organizație 
judeţeană legionară a orașului Stalin) a afirmat printre altele că el a fost duhovnicul 


120 Thidem, vol. 3, ff. 57-58, 187-192. 
121 Ibidem, ff. 169-172. 

122 Thidem, £. 172. 

123 Thidem, ff. 148 şi 168. 

124 Ibidem, vol. 3, f. 165. 

legionarilor arestați la Aiud, unde a stat şi el închis. Apoi l-a îndemnat pe informator să 
se mărturisească la Rarău, la preotul Sandu Tudor Daniel, caracterizându-l ca un om 
inteligent şi care a făcut doi ani de puşcărie” 1%. 

Evident că aceste afirmații erau exagerate. Arsenie Papacioc nu putea fi 
duhovnic al legionarilor în timpul detenţiei de la Aiud, deoarece nu era hirotonit ca 
preot, tot aşa cum nu se ascundea la Slatina, sub numele de Arsenie, atâta vreme cât 
autoritățile ştiau acest lucru. Totuşi, un sâmbure de adevăr există în această declarație, 
după cum loan Ianolide il caracterizează în memoriile sale pe Arsenie Papacioc cu o 
vietuire creştină aleasă: „S-a călugărit din vocaţie. [...] Caracter integru. Energie 
necurmată si imensă putere de iubire. Om de luptă şi sacrificiu. Constiinta şi capacitate 
misionară. A făcut prozeliti înainte şi după ce a depus votul monahal. S-a zbătut să 
impună adevărata conştiinţă creştinilor şi a reuşit. Luptător încercat, el spunea: «Noi 
înfruntăm pe atei la ei acasă». Este un far al lui Hristos” 126, 

În acelaşi plan de acțiune al Securităţii, ofiţerii aminteau despre traiul monahal 
auster din munți al părintelui Cleopa Ilie, cu ale sale întâlniri cu anahoretii, în concluzie 
arătându-se: „Presupunem că anahoretii despre care se vorbeşte in material, alimentati 
de Cleopa Ilie, sunt fugari urmăriți de organele noastre” 177. 

Cu astfel de informații, cei din Securitate ajunseseră la concluzia că există „un 
canal legionar pe linia Slatina-Sihăstria-Rarău”, în frunte cu Daniil Sandu Tudor, în care 
mai erau implicați duhovnicii Cleopa Ilie şi Arsenie Papacioc!%. 

Aceste indicii au condus la inevitabila deschidere a dosarului de verificare de 
grup la 10 februarie 1956, ca o acțiune comună a celor două regionale de Securitate! 
Această activitate informativă presupunea o verificare organizată după un plan de 
acțiune, revizuit periodic, care prevedea recrutarea și dirijarea unor informatori în 
vederea confirmării sau nu a suspiciunilor care planau asupra persoanelor în cauză. 
Periodic, fiecare regională de Securitate intocmea o „notă de stadiu asupra rezultatelor 
obţinute în cadrul acţiunilor”. Din partea regiunii Iasi răspundea locotenentul Nica 
Petru, iar din partea regiunii Suceava era desemnat locotenentul Waxman Samoilă. Se 
preconiza infiltrarea informatorului „Paul Adrian” în obştea schitului de la Rarău, 
pentru a fi tuns monahal, deoarece în acest obiectiv nu exista rețea informativă 1%. 

De asemenea, ofiţerii de la cele două regiuni de Securitate vizau eliberarea unor 
legionari din închisoare prin rejudecarea lor şi recrutarea ca informatori pentru a fi 
dirijati prin legenda intrării în monahism 151. 

Se avea în vedere o combinaţie informativă, prin dirijarea informatorului 
„Zamfirescu Vasile” al Direcţiei Regionale de Securitate Iasi în mediul mănăstirii 


25 Ibidem, vol. 1, f. 82. 

26 Toan Ianolide, Întoarcerea la Hristos-document pentru o lume nouă, ediţie îngrijită la mănăstirea 
Diaconești, Bucuresti, Editura Christiana, 2006, p. 328. 

27 ACNSAS, fond Informativ, dosar nr. 211015, vol. 1, f. 83. 

28 Ibidem, f£. 98. 

29 Ibidem, f. 1. 

30 Tbidem, f. 98. 

31 Ibidem, ff. 85-86. 

Slatina, cunoştinţă a lui Arsenie Papacioc, care era judecat într-un proces de drept 
comun, în stare de libertate, la intervenția Securității !*?. 

Conform planului de măsuri, informatorul „Zamfirescu Vasile” trebuia infiltrat 
de Securitate în mediul mănăstirii Slatina, „pentru cunoaşterea legăturilor si activității 
legionare desfăşurate de numitul Anghel Papacioc”. Infiltrarea era prevăzută pentru o 
perioadă de 20-30 zile, timp în care urma să se clarifice situaţia juridică pe care o avea la 
laşi. Acesta urma să fie primit de Arsenie Papacioc pe care îl cunoştea din timpul 
detenţiei de la Aiud. Informatorul era instruit să stabilească următoarele probleme: 
„Dacă toţi călugării din mănăstire sunt călugări autentici sau sub masca de călugări se 
ascund elemente căutate de organele noastre; care este legătura între mănăstirea Slatina 
şi mănăstirea Rarău, respectiv între Sandu Tudor şi Anghel Papacioc; ce legături există 
între aceştia şi călugării de la mitropolia din Iasi; ce legături are în regiunea Suceava 
Anghel Papacioc şi Sandu Tudor; ce rol are în mănăstire preotul călugăr Cleopa şi ce 
legături are cu munții; ce persoane vizitează mănăstirea şi cu ce scop” 133. 

La capitolul „pregătiri pentru plecarea  informatorului” se prevedea: 
„Îmbrăcămintea- foarte modestă; Alimente-pentru câteva zile (slănină, pâine de oraş, 1 
litru rachiu sau două); bani-suma de 2-300 lei la aprecierea noastră; acte de identitate- 
buletin de la biroul populaţiei şi biletul de eliberare din penitenciar”. 

Însă, cel mai interesant aspect din instruirea sursei este legat de comportarea pe 
care urma să o adopte în mănăstire: „În incinta mănăstirii informatorul va trebui să aibă 
o atitudine cât mai religioasă a mănăstirii [sic!]. Să nu se lase antrenat în discuţii privind 
activitatea sa legionară după eliberarea din penitenciar în anul 1946. In cazul in care 
totuşi va trebui să răspundă la eventualele întrebări ale lui Anghel Papacioc privind 
activitatea sa după această dată, va arăta în mare activitatea dusă în regiunea Timişoara, 
legătura cu mănăstirea Vladimireşti, legătura avută cu comandantul legionar din Iasi în 
anul 1947 şi alte aspecte reale din activitatea care a avut-o după eliberare. Pentru ca 
legenda de intrare în mănăstire să prindă cât mai bine, va trebui ca informatorul să 
adopte atitudinea omului care se află în impas, adică posomorât, gânditor şi cu puţine 
speranţe în viitor, aceasta si pentru ca Anghel Papacioc să caute să-l încurajeze si să-i 
dea speranţe de viitor care vor consta in mod sigur din «speranțe legionare» şi aspecte al 
activităţii legionare prezente pe care o conduce el sau alții. In cazul când Anghel 
Papacioc va căuta să-i facă cunoștință cu alte elemente, fie călugări din alte mănăstiri sau 
persoane din afara mănăstirii Slatina, informatorul va trebui să aibă o oarecare rezervă 
bine manifestată, motivată sub pretextul că în poziţia în care se află e mai bine să fie 
cunoscut de mai puţine persoane” 134, 

Am redat aceste aspecte pentru a ne putea forma o imagine asupra modalității 
în care Securitatea înțelegea să infiltreze informatori în obiectivele vizate, mai ales în 
cele monahale. Au fost mai multi informatori dirijati, în special la schitul Rarău, dar nu 
insistăm asupra acestui aspect, pentru a nu ne îndepărta de subiectul pe care îl studiem. 

În această perioadă, activitatea monahală de la Slatina si Rarău s-a intensificat, 
după cum era semnalat Securităţii de către informatorii dirijati în problema. De pildă, la 


152 Ibidem, £. 77. 
133 Ibidem, f. 78. 
154 Ibidem, ff. 78-80. 

16 iulie 1956, sursa „Sergiu Macarovici”, al MAI Iasi, infiltrat la Rarău, arăta că 
ieroschimonahul Daniil fusese chemat de către ieromonahul Antonie Plămădeală la 
Slatina pentru a participa la tunderea în monahism a lui Andrei Scrima, bibliotecar la 
Patriarhia Română, care urma să plece in India cu o bursa de studii 1%. 

După mai bine de şase luni de la inițierea mapei de verificare, la 27 septembrie 
1956 Securitatea regiunii Suceava deschidea dosarul de urmărire informativă de grup nr. 
311 împotriva lui Daniil Sandu Tudor, Cleopa Ilie si Arsenie Papacioc. Principalul 
suspect din dosar era ieromonahul Daniil suspectat că desfăşoară „activitate legionară 
sub masca religiei”; urmăreşte mărirea schitului Rarău, în special prin „atragerea 
elementelor tinere legionare eliberate din penitenciare, și că duce o acțiune intensă 
împotriva materialismului dialectic, mai ales prin predici. În această acţiune este ajutat 
de Arsenie Papacioc, de la mănăstirea Slatina, care desfăşoară o activitate 
remarcabilă” 156, Din acest motiv, în perioada iulie-septembrie 1956, mai ales Daniil 
Sandu Tudor a fost urmărit prin filaj şi fotografiat în toate legăturile pe care le întreținea 
în regiunea Suceava şi în Bucureşti !%. 

De altfel, cazul devenise extrem de important, până la nivelul Direcției 
Generale de Securitate, mai ales pentru faptul că obiectivul Daniil Sandu Tudor făcea 
vizite periodice la Bucureşti, iar cele două aşezăminte monahale vizate erau cercetate de 
tineri studenți. De pildă, în urma unei scurte şederi la schitul Rarău, agentul „Sergiu 
Macarovici” furniza la 16 iulie 1956, la cabana Rarău, o notă informativă ofițerului de 
legătură, locotenent Mircea Selig, de la Biroul Culte al DRSS Iasi, si în prezența 
locotenentului Ion Botofei, din Direcţia de Informaţii Interne de la Bucureşti. In notă, 
sursa informa despre slujba tunderii în monahism a lui Andrei Scrima, care îl avea ca 
naş pe arhimandritul Benedict Ghiuş, eveniment care urma să se desfăşoare la 
mănăstirea Slatina, la 26 iulie, prin participarea monahilor Cleopa Ilie, Petroniu Tănase, 
Arsenie Papacioc şi a ieroschimonahului Daniil, chemat de ieromonahul Antonie 
Plămădeală. Informatorul nu ezita să remarce graba consumării acestui moment, 
deoarece proaspătul monah urma să plece cu bursa de studii în India. El chiar cerea ca 
Scrima „să fie verificat, filat şi controlat la plecarea din țară”, motivând că toate acestea 
at fi acţiunile „unei agenturi de spionaj”. Din acest motiv, sursa enumera relaţiile strânse 
pe care Sandu Tudor le avea cu diferiți oameni de cultură şi monahi, menționând pe: 
arhitectul Constantin Joja, doctorul Vasile Voiculescu, profesorul Alexandru Mironescu 
si fiul său Serban, arhimandritul Benedict Ghiuş, monahii Sofian Boghiu si Felix 
Dubneac!**. Cât priveşte implicarea lui Arsenie Papacioc în cazul tunderii lui Andrei 
Scrima, se arăta că el fusese cel care il spovedise pe tânărul aspirant la viata monahală şi 
cate urma să primească hirotonia de preot de la Patriarhia din Constantinopol!%. 

Aceleaşi persoane participante la tunderea în monahism a lui Scrima figurau în 
grupul de inițiativă, care la 16 septembrie 1956 înaintau un memoriu către patriarhul 
Justinian pentru reînființarea seminarului monahal, dacă nu la mănăstirea Neamţ, atunci 


155 Thidem, f. 103. 

136 Thidem, f. 1. 

137 Ibidem, ff. 118-145. 

138 Thidem, vol. 3, ff. 110-111. 

139 Tbidem, dosar nr. 185003, vol. 3, ff. 34-35. 


273 


Adrian Nicolae Petcu 


la Curtea de Arges, acolo unde se afla fostul director, arhiereul Pavel Şerpe!%. Iniţiativa 
a fost contracarată atât de către Departamentul Cultelor, cât şi de Securitate, prin 
arestările operate în mediul mănăstirii Neamţ!1!. 

Demersul initiatorilor era pornit din dorința de a asigura formarea intelectuală a 
monahilor români în contextul procesului de reînduhovnicire pornit de Cleopa Ilie la 
Slatina şi continuată de Arsenie Papacioc si egumenul Daniil la Rarău. Evident că un 
astfel de demers nu putea fi acceptat de către autorităţile statului, în urma informațiilor 
primite pe rețeaua informativă, Securitatea considerând că se află în fata unei adevărate 
„conspirații legionare” în mediul monahal cu legături şi sprijin până la vârful Bisericii !%2. 
Legătura dintre cele două aşezăminte era puternică, după cum în august 1956 tinerii 
studenți care urmau să participe la întâlnirea duhovnicească şi culturală de la Rarău erau 
conduşi de către ieromonahii Petroniu Tanase, noul stareț de la Slatina, şi Roman Braga, 
de la Mitropolia din Iasi!*. 

Dar Securitatea culegea informaţii în continuare despre Arsenie Papacioc. De 
pildă, la 11 noiembrie 1956 i se lua o declarație lui Constantin Păvăloaie, aflat în 
penitenciarul Aiud. Afirmațiile acestuia par exagerate, iar unele lipsite chiar de realitate, 
atunci când susține că „în anul 1946 sau 1947 Papacioc a evadat din penitenciarul Aiud” 
şi că ar fi fugit în Banat şi la Bucureşti în vederea continuării luptei legionare; că ar fi 
lucrat „sub nume fals” ca funcționar la Canal, apoi „prin 1951 sau 1952 a fost demascat 
si arestat” 144, 

Totuşi, într-un plan de măsuri din 24 august 1956, DRSS Suceava avea în 
vedere stabilirea mai multor aspecte privind mănăstirile Sihăstria-Slatina-Rarău, precum: 
„adevăratul caracter al activităţii lui Sandu Tudor; dacă duce activitate izolată sau 
primeşte indicaţii de la Mitropolia din Iasi sau mănăstirea Slatina; cu cine ia legătura 
atunci când face deplasări în alte localităţi (ne este semnalat că face dese deplasări şi în 
mod deosebit la București) şi cu ce scop; dacă la schitul Rarău sunt adăpostite elemente 
fugare”. Pentru aplicarea acestor măsuri, sursa „Temistocle? (fost director al 
Seminarului teologic din Galaţi) urma să fie dirijată în mediul mănăstirii Slatina, 
deoarece îi cunoştea pe Cleopa Ilie şi Arsenie Papacioc. Cu ajutorul acestuia se dorea 
clarificarea „contrazicerilor din materiale, natura activităţii, dacă este o activitate mistică 
sau sub această mască se desfăşoară activitate legionară, despre ce anahoreti este vorba 
și i se va da posibilitatea să aprecieze care este situaţia de la schitul Rarău şi mănăstirea 
Slatina” 145, 

De asemenea, se prevedea anchetarea fostei stareţe de la Vladimireşti, Veronica 
Gurău şi dirijarea sursei „Olteanu Aurel”, pe lângă călugărul Roman Braga!%. 

Se mai preconiza culegerea de informaţii în problema reorganizării mănăstirii 
Putna cu monahi de la Slatina îndrumați personal de ieromonahul Cleopa Ilie şi 

verificarea cazului Andrei Scrima, care fusese tuns în monahism înainte de a pleca în 
străinătate +, 

Ca o completare la acest plan de acțiune, la 28 februarie 1957, Securitatea 
Suceava avea în vedere eliberarea detinutului Constantin Păvăloaie, utilizat de Serviciul 
K în calitate de „agent de cameră” cu numele de „Laurenţiu Emil” şi infiltrarea lui in 
mediul mănăstirii Slatina. După ce la 11 noiembrie 1956 dăduse o declarație despre 
Arsenie Papacioc, Păvăloaie trebuia scos din închisoare si dirijat în mediul mănăstirii 
Slatina. În acest sens, Securitatea intenţiona să determine rejudecarea procesului lui 
Păvăloaie, prin intervenţie la Procurorul general, pentru ca astfel să se obțină eliberarea 
din penitenciar. În acest timp, agentul trebuia să primească îngrijiri medicale şi să fie 
instruit în problemă. Eliberat, Păvăloaie trebuia să se îndrepte spre mănăstirea Slatina, 
urmând chiar să accepte tunderea în monahism!%. 

Agentul „Laurențiu Emil” era important pentru Securitate, deoarece 
informaţiile date de el se încadrau perfect în scenariul construit în problema monahală. 
De pildă, acesta informa despre discuţiile purtate de Gheorghe Brahonschi, fost şef al 
corpului studenţesc legionar, care ar fi afirmat că multi legionari eliberaţi din închisori 
intenționează să intre în monahism şi că speră ca acest fenomen să nu se generalizeze, 
deoarece „mişcarea are nevoie de luptători”. În acest dialog a intervenit Niculescu Ilie, 
care ar fi afirmat că a avut legături cu „unii călugări legionari de la o mănăstire din 
apropiere de Sinaia”, aceasta putând fi numai aşezământul monastic de la Predeal, al 
cărui cimitir fusese loc de pelerinaj pentru legionari în anii 1940-1941. Apoi, că „un 
grup de legionari, toți doctori în teologie în frunte cu episcopul Ghius, foşti o parte din 
ei la schitul Antim din Bucureşti, în prezent se află adunaţi undeva la o mănăstire din 
tara si acolo studiază anumite probleme legionare”!%. 

Este clar că informaţiile colportate de către cei din închisoare erau 
distorsionate. Benedict Ghius, pentru că despre el este vorba, nu era episcop, iar 
aşezământul de la Antim nu era schit, ci mănăstire, cum exagerată este şi afirmația 
privind studierea „anumitor probleme legionare”. Toate acestea denotă lipsa elementară 
de cultură religioasă a colportorilor, dar care convenea perfect intereselor Securității. 

În cursul anului 1957, sursele dirijate de Securitate în cele două medii 
monastice au furnizat informaţii numeroase, multe detaliate, legate mai ales de relațiile 
pe care le avea Sandu Tudor şi activitățile depuse fie la Rarău, fie în alte circumstanțe 
cultural-religioase. 

Treptat în informaţiile oferite de surse, Securitatea primeşte o serie de elemente 
incriminatorii la adresa lui Sandu Tudor şi celorlalți doi călugări urmăriți. În iulie 1957, 
„Rareș I.” relata despre retragerea spirituală din 1943 de la Cernăuţi, acțiune culturală 
care ar fi fost continuată după 1945 la mănăstirea Antim, apoi la schitul Rarău, unde 
Sandu Tudor dorea să creeze „un cerc filosofic”, cu intelectuali din Bucureşti, călugări 
imbunatatiti şi studenți şi prin atragerea foştilor legionari eliberați din închisori. Iar la 
această acţiune ar participa inclusiv cei de la mănăstirea Slatina și foştii membri ai 

Rugului Aprins15. De altfel, același, informator îşi exprima opinia despre activitatea lui 
Daniil Sandu Tudor: „Consider că e vorba de o grupare cu caracter mistic, care isi are 
centrul in Bucureşti şi pentru care schitul de pe Rarău si activitatea lui Sandu Tudor 
reprezintă doar o «filială». Scopul lor mărturisit este acela de a atrage cercuri cât mai 
largi de oameni şi îndeosebi intelectuali, spre o viata ruptă de problemele sociale, o viata 
spirituală, cu respectarea întocmai a celor mai severe (şi absurde) dogme crestine- 
ortodoxe; sensul politic al acţiunii a ieşit mai puţin în evidenţă în discuţiile lui Sandu 
Tudor şi mai mult în discuţia cu Mironescu, care contează pe o prăbuşire a actualului 
regim şi accentuează rolul important al Angliei. Cred că în momentul de fata gruparea 
nu are forme organizatorice, în afara bisericii oficiale ortodoxe, dar presupun că a şi 
înmănunchiat peste 10-200 de intelectuali şi tineri, care au conştiinţa unei unități de 
acţiune. Este evident că aceştia şi-au propus să creeze un curent foarte larg, care să pună 
regimul nostru in situaţii grele, discreditând în mase materialismul si poate şi unele 
aspecte practice ale politicii partidului. Ei mizează foarte mult pe superioritatea care ar 
decurge din consecventa şi stabilitatea instituţiilor religioase ortodoxe, în contrast cu 
modificările dese ale politicii partidului şi ale politicii «omeneşti» în general. [...] Este 
evident că Sandu Tudor nu aprobă legionarismul, totuşi preponderența foştilor legionari 
în câteva mănăstiri ar putea prezenta la un moment dat o primejdie” 151, 

Această prezentare succintă a activităţii lui Daniil Sandu Tudor nu făcea decât 
să se potrivească cu scenariul Securităţii, care echivala cu o veritabilă „conspirație 
legionară în Biserică”. 

Nu era scăpată din vedere nici mănăstirea Slatina, la al cărei hram de la 6 august 
1957 erau dirijati mai multi informatori. În acest sens, informatorul ,Gustav” era 
instruit pentru a sta o perioadă de câteva zile la Slatina, după următorul instructaj: „Să 
respecte programul impus în timpul hramului; să participe la slujbele, care vor avea loc; 
să fie în compania elementelor ce conduc mănăstirea, însă în măsura în care este agreat, 
fără a se observa insistenţă din partea agentului. Agentul va trebui să stabilească: cum 
are loc sărbătorirea hramului bisericii; cine participa, ca: preoți, călugări, intelectuali, 
tineri etc.; ce slujbe se tin şi caracterul predicilor; dacă se vor forma grupuri izolate de 
elemente și componenţa lor. În general agentul va trebui să dea dovadă de multă 
perspicacitate si să sesizeze orice eveniment, care va avea loc cu ocazia acestui hram” 152, 

La sărbătoarea Slatinei mai multi informatori arătau că la slujbă participaseră ca 
invitați: ieromonahii Ghervasie Creţu, de la catedrala patriarhală, Valeriu Niculăiasa, de 
la mănăstirea Ciorogârla, de lângă Bucureşti, Cleopa Ilie, de la mănăstirea Sihăstria, 
Dosoftei Moraru, starețul de la Putna, Martinian, stareţul de la Dragomirna, maici de la 
mănăstirea Râşca şi Roman Braga de la Mitropolia din Iasi. Informatorii nu ezitau să 
remarce lipsa stareţului slătinean Petroniu Tanase şi al ieromonahilor Arsenie Papacioc 
şi Antonie Plămădeală. De altfel, cel din urmă îşi motiva lipsa de la slujire pe faptul ca 
nu dorește să se evidentieze, deoarece în rândurile credincioşilor se aflau agenți ai 
Securității!55, Aceeași prudență constatăm din partea lui Arsenie Papacioc la hramul 


150 Ibidem, vol. 3, ff. 307-314. 
151 Ibidem, ff. 319-320. 

152 Thidem, f. 305. 

153 Ibidem, ff. 293-297. 

schitului Rarău, din 15 august 1957, unde urma să se desfăşoare chiar un simpozion 
cultural-teologic, cu participarea unor studenţi de la Bucuresti. În schimb, la invitaţia 
făcută de Daniil Sandu Tudor, răspunseseră călugării Roman Braga, Petroniu Tanase, 
Antonie Plămădeală si Paulin Lecca!54. 

Acesta din urmă fusese adus de Sandu Tudor de la mănăstirea Frăsinei, pentru 
a-l închinovia în obştea sa. Lecca fusese printre tinerii care participaseră la conferințele 
Rugului Aprins de la Antim, apoi la retragerea spirituală de la Govora din 1946. După 
această dată, Lecca fusese suspectat de Securitate de sprijin acordat fugarilor, din acest 
motiv mutându-se la Frăsinei, acolo unde Daniil Sandu Tudor l-a găsit. 

De altfel, Lecca acceptase venirea la Rarău şi pentru admiraţia pe care o purta 
pentru duhovnicul Arsenie Papacioc, despre care afirma că acesta „s-a lepădat total de 
legionarism şi de orice preocupare politică” 155. 

Am văzut că Securitatea monitoriza întâlnirile călugărilor din mănăstirilor 
vizate, aspecte care nu făceau decât să confirme relaţiile strânse pe care aceştia le aveau 
şi suspiciunile care planau asupra lor. 

Cu toate acestea, unele măsuri vizate de Securitate nu fuseseră puse în aplicare. 
Într-un plan de măsuri din 2 noiembrie 1957, printre altele, se prevedea ca până la 15 
decembrie, acelaşi an, Direcţia regională de Securitate Suceava să ducă la îndeplinire 
combinaţia informativă cu agentul „Laurenţiu Emil”, care nici până la această data nu 
fusese dirijat în mediul mănăstirii Slatina, pentru a cunoaşte asupra „activităţii ce o 
desfăşoară Anghel Papacioc şi celelalte elemente din mănăstire”156. Se pare că această 
măsură nu a mai fost dusă la îndeplinire. 

De asemenea, era vizat călugărul Adrian Fageteanu, fost legionar, care după o 
condamnare de 8 ani pentru „crime contra umanității”, apoi amnistiată prin Decretul 
421/1955, fusese recent eliberat. La arestare, el vietuia la Crasna gorjeană, unde stareţ 
fusese Sandu Tudor. Aşa se face că, după eliberare, şi-a căutat mentorul spiritual, 
găsindu-l la Schitul Rarău. 

În acest context, Direcţia Informaţii Interne avea în vedere ca până la 1 
decembrie 1957 să se treacă la reținerea si anchetarea lui Fageteanu pentru infracțiunea 
de „activitate intensă contra clasei muncitoare”. Prin anchetarea sa, cei din Securitate 
doreau să se documenteze „asupra activității ce se desfăşoară la schitul Rarău si 
mănăstirea Slatina” 157, 

În același plan, Direcţia regională de Securitate Iasi era însărcinată să monteze 
instalație de tehnică operativă la domiciliul monahului Roman Braga!%. 


Arestarea părintelui Arsenie Papacioc 
O informatie care a atras atenţia Securităţii a fost cea legată de relaţia lui Sandu 
Tudor şi a celor de la Slatina cu Andrei Scrima. La 20 mai 1957, informatorul „Rareș I.” 
relata o discuţie purtată cu Sandu Tudor la schitul Rarău, în care egumenul povestea 


154 Thidem, vol.1, f. 413. 
155 Ibidem, f. 418. 

156 Thidem, f. 46. 

157 Ibidem, f. 47. 

158 Ibidem, ff. 17-18. 

despre circumstanțele obţinerii de către Scrima a bursei de studii în India, cum a plecat 
în Occident, cum întreține corespondenţă cu el, pentru că „esenţialul este că a trecut în 
lumea liberă” 159, 

O astfel de afirmație concorda cu opinia starețului Petroniu Tănase de la 
Slatina, care spunea că „se pun mari nădejdi în călătoria lui Andrei Scrima de la 
Bucuresti în India” 160, 

De altfel, corespondența lui Scrima cu membri ai fostului grup al Rugului 
Aprins a reprezentat o parte importantă a urmării informative desfăşurată de Securitate 
în problema Sihăstria-Slatina-Rarău. Începând cu mai 1957, între membrii fostului grup 
al Rugului Aprins de la Antim şi Andrei Scrima era interceptată o corespondență, al 
cărei conținut pentru Securitate prefigura o întreagă conspirație în Biserică. Încă din 
scrisoarea datată 22 mai 1957, Andrei Scrima îl încuraja pe profesorul Alexandru 
Mironescu şi ai săi prieteni rămaşi în tara să continue „drumul străduinței voastre”, 
atunci când se referea la vietuirea duhovnicească de la Rarău și întâlnirile culturale de la 
Bucureşti, unde trebuiau formați „admirabilii prieteni tineri”, făcându-se referire la 
studenții care frecventau schitul sucevean condus de Daniil Sandu Tudor. Apoi, Scrima 
nu ezită să transmită părintelui Dumitru Stăniloae „să adâncească înviorarea spiritului 
filocalic”, prin traducerea Filocaliei si răspândirea acestei literaturi în rândul studenților 
de la Teologie. Tot Scrima îl asigura pe Sandu Tudor că textul Acatistului Rugului 
Aprins al Maicii Domnului urmează a fi tradus şi editat în limba franceză !€!. 

Corespondenta cu Scrima este întreţinută pe tot parcursul anului 1957 de către 
Constantin Joja, Dumitru Stăniloae, Sofian Boghiu şi chiar patriarhul Justinian Marina şi 
secretarul său, preotul Niţişor Cazacu. Din conţinutul acestei corespondențe rezulta 
componenţa grupului de activitate duhovnicească şi culturală a fostei asociaţii a Rugului 
Aprins de la Antim, care acum activa între Rarău-Slatina si Bucuresti, cerc spiritual in 
care se aflau inclusiv duhovnicii Cleopa Ilie şi Arsenie Papacioc. Mai mult decât atât, in 
drumul său spre India, Andrei Scrima făcuse o escală la Paris. Aici luase legătura cu 
diferite personalități religioase, dintre care jurnalistul Olivier Clement, de la ziarul „Le 
Monde”. Cu acesta a purtat mai multe discuţii în care Scrima i-a prezentat situația reală 
în care se afla Biserica Ortodoxă din România, restricțiile care i se impun din partea 
regimului comunist, despre monahismul care refuză cu obstinatie să îngenuncheze in 
fata persecutorului ateu şi existența Rugului Aprins. Clement a publicat aceste 
informaţii într-un articol, care a mai fost trimis şi patriarhului Justinian Marina. 
Corespondenta fiind interceptată de Securitatea română, evident că acest articol a pus 
pe jar autoritățile comuniste, care considerau că se află puse în fața unei mari 
„conspirații legionare” până la vârful Bisericii. 

Era destul pentru Securitate ca să treacă la măsuri coercitive, mai ales că se 
prefigura un nou val de arestări determinat de evenimentele de la Budapesta si noua 
persecuție împotriva Bisericii care începuse în Uniunea Sovietică. 

In urma ordinului MAI nr. 107, la 25 februarie 1958, Securitatea a trecut la 
arestarea monahului Adrian Fageteanu, în timp ce se afla la mănăstirea Căldărușani. A 


159 Thidem, vol. 3, f. 330. 
160 Thidem, f. 121. 
161 Ibidem, vol.1, ff. 282-285. 

fost luat în ancheta Direcţiei regionale de Securitate Suceava şi interogat asupra 
„activităţii sale legionare” din timpul studiilor de la facultatea de teologie, continuată la 
mănăstirea Antim, după 1947, în cadrul grupului Rugului Aprins. Tot în urma anchetei 
s-a stabilit că, după ieșirea din închisoare, Fageteanu a dorit să se inchinovieze la 
Slatina 162. 

La 24 aprilie 1958, ministrul Alexandru Drăghici aproba referatul de arestare şi 
anchetare a următorilor: Daniil Sandu Tudor, Roman Braga, Alexandru Mironescu, 
Benedict Ghius, Felix Dubneac, Sofian Boghiu, George Văsâi, Dan Pistol, Serban 
Mironescu, Gabriel Rădulescu si Ioan Stoianovici, un frate închinoviat la Rarău. In 
acelaşi referat se arăta că, „în funcţie de primele rezultate se vor face alte propuneri” 165. 

După cum vedem numele părintelui Arsenie Papacioc nu figura pentru 
arestare, deşi era menţionat de câteva ori în referat. Mai mult, nici cei care erau 
menţionaţi nu au fost arestați imediat, deoarece in mai 1958 la solicitarea anchetatorului 
Gheorghe Enoiu, Adrian Fageteanu era mutat în ancheta Direcţiei de Anchete 
Penale!%, Amploarea conspirației legionare, care se prefigura pentru autoritățile 
comuniste, a determinat preluarea cazului de către Direcţia Generală a Securității. Iar 
pentru că anchetarea lui Adrian Fageteanu nu au dat rezultatele scontate, atunci s-a 
trecut la arestarea foştilor membri ai Rugului Aprins care activau după 1954. 

Arestările s-au consumat în noaptea de 13 spre 14 iunie 1958 simultan la 
mănăstirea Slatina şi la Bucureşti. Practic, mănăstirea Slatina a fost asediată de trupele 
de Securitate, care i-a arestat pe Arsenie Papacioc si fratele Constantin Dumitrescu 
(viitorul monah Marcu) 155. La Bucureşti, arestările s-au făcut la domiciliile lui Alexandru 
Mironescu, la mănăstirea Plumbuita şi Patriarhie. Toţi arestatii au fost trimişi în anchetă 
la Ministerul Afacerilor Interne 166. 


În loc concluzii 

Am parcurs biografia părintelui Arsenie Papacioc pentru două decenii, în 
lumina documentelor fostei Securitati si, pe alocuri, cu ajutorul altor surse istorice. Am 
văzut cum încă din perioada interbelică fusese urmărit de Siguranţă, din cauza activităţii 
sale politice. Chiar dacă adoptase lupta spirituală, Papacioc a fost urmărit în continuare, 
deoarece Securitatea considera că el îşi continuă activitatea politică „sub mască 
religioasă”. Însă, cei din Securitate nu făceau distincţie între manifestarea cultică şi 
activitatea politică. Se considera că tot ceea ce nu se cunoaşte, adică nu se controlează în 
Biserică, este „activitate legionară sub mască religioasă”. Această categorisire avea o 
semnificație aparte. Regimul comunist spera într-o anihilare treptată a reprezentanților 
Bisericii și a manifestărilor cultice, care „ţineau poporul în obscurantism”. 

În contextul unei dezvoltări fără precedent a monahismului ortodox, regimul 
comunist încerca să contracareze acest fenomen, pe care Securitatea il monitoriza 


162 Thidem, ff. 386-387. 

163 Thidem, vol. 3, ff. 2-13. 

164 Thidem, f. 82. 

165 Ibidem, ff. 43-45, 48; Cosma Giosanu, op. cit., pp. 201-203, 252-253 (mărturia ierodiaconului 
Tustinian Stoica de la Schitul romanesc Prodromu-Muntele Athos). 

166 ACNSAS, fond Informativ, dosar nr. 211015, vol. 3, f. 59. 

permanent. Ministrul Alexandru Drăghici informa în mod frecvent conducerea de 
partid şi de stat despre amploarea pe care fenomenul monahal o căpătase după 1948 
prin inițiativele patriarhului Justinian, ajutat de duhovnici recunoscuţi, precum Cleopa 
Ilie sau Arsenie Papacioc. Acestora li s-a adăugat Daniil Sandu Tudor care încerca la 
schitul Rarău să reînvie cercul Rugului Aprins din Antimul de altădată. Centrul de 
greutate al acestui fenomen monahal s-a situat la mănăstirile Sihăstria-Slatina-Rarău, 
indiscutabil în jurul personalităţii duhovniceşti a părintelui Cleopa Ilie. Faţă de acestea, 
Securitatea a acționat, de fiecare dată încercând să diminueze sau chiar să stopeze orice 
inițiativă, La cererea patriarhului Justinian, Arsenie Papacioc a fost numit spiritual la 
seminarul nemtean. În contrapartidă, Ministerul Cultelor nu a aprobat numirea, pentru 
ca Securitatea să determine plecarea lui Papacioc din această şcoală. Mai apoi, când 
Slatina condusă de Cleopa Ilie şi Arsenie Papacioc se bucura de o mare recunoaştere 
duhovnicească din partea numerosilor pelerini, atunci Securitatea avea în vedere 
arestarea acestora. Plecarea duhovnicilor în pustie pentru doi ani, a amânat intenția 
Securităţii, însă reabilitarea lor a fost obţinută de patriarhul Justinian numai prin 
revenirea lui Cleopa Ilie la mănăstirea de metanie şi rămânerea lui Arsenie Papacioc la 
Slatina, ca simplu ieromonah. În această situație, Papacioc a căutat să fie cât mai discret, 
pentru a nu atrage atenţia organelor de represiune. De aceea, numele lui nu a mai fost 
atât de prezent în documentele informative privind obiectivul Sihăstria-Slatina-Rarău, 
atenția Securităţii fiind mai ales pe Daniil Sandu Tudor, care începuse o adevărată 
campanie de contracarare a ateismului. 

Arsenie Papacioc a rămas în acest „cerc mistic”, fiind mereu văzut ca unul 
dintre cei care, din umbră, intretin fenomenul spiritual din cele trei așezăminte. De 
aceea, Arsenie Papacioc nu apare pe lista celor care urmau să fie arestați, dar numele îi 
este menţionat în referatul lui Al. Drăghici din aprilie 1958. Cu toate acestea, în 
încercarea de a anihila întreg fenomenul monahal de amploare din aceasta parte a ţării, 
în iunie 1958, Arsenie Papacioc a fost arestat în lotul Rugului Aprins, după cum si 
Cleopa Ilie era vizat. Cel din urmă avea să aleagă retragerea în pustie, in timp ce 
ucenicul său, ieromonahul Arsenie, a rămas în mănăstire, unde a fost arestat de 
Securitate alături de cei care activau în Rugul Aprins. 

Reacţii ale populaţiei 
la moartea lui Gheorghe Gheorghiu-Dej 


People's Reactions to the Death of Gheorghiu-Dej 


Romania's successful foreign policy, in particular the withdrawal of Soviet 
troops and the adoption of Declaration of April 1964, alongside some domestic 
achievements such as the release of political prisoners and a relaxation of ideological 
pressure, explain why so many people sincerely regretted Gheorghiu-Dej's death. 
At the same time, it is also true that, after twenty years of dictatorship, few people 
had the courage to criticize the communist regime, especially since the 
omnipresence of the Securitate agents was a commonly known fact. 


Etichete: Gheorghiu-Dej, reactii, populatie, informatori, scrisori 
Keywords: Gheorghiu-Dej, reactions, population, informers, 
letters 


După alegerile parlamentare din martie 1965, neparticiparea lui Gheorghiu-Dej 
la deschiderea sesiunii M.A.N. avea să ridice primele semne de întrebare cu privire la 
starea de sănătate a acestuia!. Chiar dacă în cercurile puterii era cunoscut faptul că boala 
ptimului-secretar al C.C. al P.M.R. era din ce in ce mai gravă, primele date oficiale în 
acest sens au apărut în „Scânteia” din 18 martie 1965, când decesul acestuia era iminent. 
Decizia de a informa opinia publică cu privire la stare de sănătate a lui Gheorghiu-Dej i- 
a aparținut lui Nicolae Ceauşescu, după cum reiese din stenograma Plenarei C.C. al 
P.M.R. din 17 martie 1965: „Probabil cunoaşteţi sau ati observat că în ultimul timp tov. 
Gheorghiu-Dej nu a putut participa la muncă, fiind bolnav, şi această boală în ultimul 
timp s-a agravat (...) Cred că este bine să dăm acest comunicat, de ce nu a fost la 
sesiunea M.A.N., şi pentru ca opinia publică să cunoască”2. Drept urmare, in „Scânteia” 
din 19 martie 1965 a fost publicată scrisoarea pe care C.C. al P.M.R. i-a adresat-o lui 
Gheorghiu-Dej, din care reproducem câteva rânduri: „lubite tovarăşe Gheorghe 
Gheorghiu-Dej, ne-a îndurerat ştirea că starea sănătăţii dvs. nu vă permite să luaţi parte 
la lucrările Plenarei Comitetului Central și ale sesiunii Marii Adunări Naţionale (...) Cu 
dragoste tovărăşească, vă urăm însănătoşire, scumpe tovarăşe Gheorghiu-Dej. Aceasta 


1 După moartea lui Gheorghiu-Dej, unele persoane aveau să recunoască faptul că observaseră 
încă din ziua alegerilor parlamentare că acesta era bolnav. Spre exemplu, imediat după ce decesul 
preşedintelui Consiliului de Stat al RPR a fost anunţat la radio, rectorul Institutului teologic 
romano-catolic din Alba Iulia făcea următoarea remarcă: „la alegeri deja a avut o fata palidă” 
(ACNSAS, fond Informativ, dosar nr. 329.925, vol. 2, f. 39). 

2 AMR, fond Microfilme, rola AS1-1843, c. 222. 

este urarea si dorinţa fierbinte a tuturor membrilor partidului, a fiecărui om al muncii, a 
întregului nostru popor”. 

La scurt timp după publicarea anunţului cu privire la înrăutățirea sănătăţii 
conducătorului partidului, prin intermediul unor articole de genul Oamenii muncii din 
întreaga țară urează însănătoşire tovarăşului Gheorghe Gheorghiu-Dej sau Din toate colturile tării: 
Scrisori si Telegrame adresate tovarasului Gheorghe Gheorghiu-Dej, era evidenţiat ataşamentul 
românilor fata de „iubitul lor conducător”. În continuare vom reda câteva citate care se 
regăsesc în cuprinsul unor telegrame sosite pe numele lui Gheorghiu-Dej cu acest prilej: 
„Viaţa şi activitatea dvs. ne sunt o pildă vie, un exemplu de patriotism fierbinte, de 
înaltă răspundere fata de soarta poporului nostru. De numele dvs. iubit sunt strâns 
legate toate maretele realizări obţinute de oamenii muncii, creşterea nemăsurată a 
prestigiului partidului şi țării noastre în întreaga lume” (colectivul Uzinei „Griviţa 
Roşie”); „Mult stimate şi iubite tovarăşe Gheorghe Gheorghiu-Dej, profesorii si 
studenții Universității din Bucuresti au citit astăzi cu profundă emoție buletinul medical 
despre starea sănătății dvs. Gândul lor unanim se îndreaptă către acela care în Comitetul 
Central al P.M.R. a luptat cu atâta abnegatie şi devotament neabătut pentru construirea 
vieţii noi a patriei noastre” (Universitatea din Bucureşti); „Am aflat cu adâncă strângere 
de inimă vestea despre starea sănătății dvs.; animați de dragostea nemărginită şi 
recunoştinţa fierbinte cu care vă înconjurăm, vă dorim, scumpe tovarăşe Gheorghe 
Gheorghiu-Dej, însănătoşire cât mai grabnica, pentru a vă putea consacra si mai departe 
întreaga înţelepciune si putere de muncă spre binele şi fericirea poporului român” 
(Atelierele C.F.R. de reparat material rulant „16 Februarie” din Cluj) *. 

De asemenea, la sediul central al partidului avea să sosească un număr foarte 
mare de scrisori, telegrame, poezii, cântece etc., în care oamenii deplângeau boala 
conducătorului partidului, urandu-i însănătoşire grabnică5. Spre exemplu, Ion Văduva- 
Poenaru, din Bucureşti, a trimis o lungă poezie, care începea astfel: „Mi-e inima de 
soare astăzi plina/Dar soarele de pete s-a-ncărcat/ Când în ziar tovarăşe Gheorghiu/De 
boala dumitale am aflat//Pământul a-nceput să se învârtă /Prin mintea mea cuprins de- 
ngrijorare/Când pe ecran tovarăşe Gheorghiu/Nu v-am văzut la Marea Adunare”. Tot 
în versuri s-a exprimat şi Aneta Manea, din Cernavodă: ,,Tie, suflet bun de frate/Fiu 
iubit de muncitor/Sanatate iti doreste/Tot poporul muncitor” 6. 

Informatorii Securităţii au primit sarcina de a obţine date referitoare la starea de 
spirit a populaţiei vizavi de problemele de sănătate ale lui Gheorghiu-Dej. În consecință, 
la 18 martie 1965, un agent angajat la Arhivele Statului din Cluj a fost instruit „pentru a 
ne informa în legătură cu comentariile referitoare la starea sănătăţii tov. Gheorghe 
Gheorghiu-Dej””. Rezultatul eficienței informatorului s-a văzut imediat, întrucât 
ofiţerul avea să primească în aceeaşi zi o notă informativă: „Colegii mei de birou, în 


3 Scrisoarea Comitetului Central al Partidului Muncitoresc Român adresată tovarasului Gheorghe 
Gheorghiu-Dej, în „Scânteia”, anul XXXIV, nr. 6563, 19 martie 1965, p. 1. 

+ Ibidem, p. 3. 

5 Evidenţa acestor telegrame se găseşte în ANR, Colecţia Gheorghe Gheorghiu-Dej, dosar nr. 
894, vol. 1-6. 

6 Idem, dosar nr. 841, vol. 1, f. 2. 

7 ACNSAS, fond Reţea, dosar nr. 192.516, vol. 2, f. 64. 

momentul când au ascultat emisiunea la postul de radio Bucureşti referitoare la starea 
sănătăţii tov. Gheorghe Gheorghiu-Dej şi după ce au citit şi comunicatul din «Făclia», 
care tocmai atunci au primit-o, au fost foarte miscati si îngrijorați de evoluția bolii. Se 
vedea pe feţele lor întristare şi multă părere de rău, însă niciunul nu a încercat să 
concretizeze sub o formă oarecare”8. Intr-o notă ulterioară, același informator revenea 
cu noi detalii: „Primul buletin medical a fost auzit prin radio în ziua de 18 martie. Ştirea 
a produs o stare de surpriză și îngrijorare, chiar deprimare. Ceea ce s-a discutat a fost 
doar natura bolii, despre care în buletin s-au dat doar termenii medicali necesari. Totuşi, 
în baza buletinului, s-a discutat ca boala să nu fie cumva cancer. Această presupunere a 
produs neliniste, mai ales după următorul buletin medical. Starea sănătăţii a fost 
urmărită cu multă îngrijorare, dar disciplinat. Agitaţii, manifestări negative, nu am 
întâlnit”?. 

Vestea morţii lui Gheorghiu-Dej a fost anunțată la radio şi la televiziune la circa 
o otă de la producerea evenimentului, iar „Scânteia” din 20 martie 1965 a publicat 
articolul Inima tovarasului Gheorghe Gheorghiu-Dej a încetat să bată, pagina fiind încadrată cu 
un chenar negru în semn de doliu. Apărut pe prima pagină a ziarului, articolul era însoțit 
de o fotografie a fostului conducator!, În 1968, scriitorul şi publicistul George Ivascu 
(1911-1988), redactor-şef al revistelor „Contemporanul” şi „Lumea”, a susținut public 
faptul că la moartea lui Gheorghiu-Dej „o ţară întreagă s-a prăbuşit”, motiv pentru care 
atât el (care „l-am respectat şi l-am iubit pe Gheorghiu-Dej”), cât şi alti colegi de-ai sai 
îşi puseseră multă vreme întrebarea de ce conducerea partidului „nu face un port drapel 
din Gheorghiu-Dej, din amintirile lui” 11. De asemenea, într-o notă informativă din 22 
martie 1965 era surprins comentariul istoricului Constantin C. Giurescu: „Nimeni nu se 
aştepta la un deznodământ așa de fulgerător. Gheorghiu-Dej, a spus Giurescu, 
întruchipa acum, în ultimul timp, doleantele tuturor. Lucrul cel mai important il 
constituie faptul că el nu mai era contestat de nimeni. El a reuşit să dea o orientare cu 
adevărat românească şi naţională aspirațiilor noastre (...) În lunga şi frământata noastră 
istorie, in tara românească a fost linişte si țara a fost tare numai când în fruntea ei a fost 
un om iubit, respectat, de care lumea a ştiut să asculte. Asa a fost cazul cu tov. 
Gheorghiu-Dej. Avem nevoie de o coeziune internă mai mult ca oricând”!?. 

Si în mediul intelectual clujean au existat mai multe persoane care şi-au 
exprimat regretul fata de moartea conducătorului partidului. Spre exemplu, 
academicianul Constantin Daicoviciu, rectorul Universităţii Babeş-Bolyai, scria: „ochii 
îmi sunt intunecati de lacrimi. Ne-a fost smuls cel pe care ne obișnuisem să-l vedem 


8 Ibidem, f. 67. 

° Ibidem, f. 68. 

10 Sub fotografia lui Gheorghiu-Dej era publicat următorul comunicat: „Comitetul Central al 
Partidului Muncitoresc Român, Consiliul de Stat şi Consiliul de Miniştri ale Republicii Populare 
Române anunţă cu adâncă durere încetarea din viata, în ziua de 19 martie, orele 17 şi 43 minute, 
după o boală grea, a tovarăşului Gheorghe Gheorghiu-Dej, prim-secretar al Comitetului Central 
al Partidului Muncitoresc Român, preşedinte al Consiliului de Stat al Republicii Populare 
Române, fiu credincios al clasei muncitoare şi al poporului român, conducătorul iubit al 
partidului şi poporului nostru” („„Scânteia”, anul XXXIV, nr. 6564, 20 martie 1965, p. 1). 

11 ANR, fond CC al PCR, Secţia Cancelarie, dosar nr. 68/1968, f. 62. 

12 ACNSAS, fond Informativ, dosar nr. 4.985, vol. 2, f. 21. 

mereu cu noi, mereu în fruntea noastră”15. De asemenea, dintr-o notă informativă 
furnizată de ,,Turdeanu Ovidiu”, „pe baza sarcinilor trasate”, aflăm că Raluca Ripan, 
preşedintele Filialei Cluj a Academiei R.P.R. și fost rector al Universităţii „Victor 
Babeş”, a izbucnit în plâns la aflarea veştii respective, gest repetat şi în cursul cuvântării 
rostite de aceasta la mitingul de doliu din localitate („era atât de emotionata, încât 
plânsul o îneca la fiecare frază, cuvântarea ei abia putându-se înțelege”)!4. În acelaşi 
timp, istoricul Sabin Belu a susținut că „de la Ştefan cel Mare, niciun conducător al 
poporului nostru n-a mai murit astfel, în patul său, liniştit şi în plină glorie”15. Această 
afirmaţie avea să-i producă informatorului anumite dubii, neștiind dacă reprezenta un 
elogiu real sau doar „o nuanţă ascunsă de ironie”, din cauza „caracterului ei putin 
afectat”. Alţi cercetători (losif Kovacs şi Alexandru Neamţu) isi exprimaseră părerea că 
printre cauzele bolii „vor fi jucat vreun rol şi suferințele fizice pe care tov. Dej le-a 
îndurat în anii ilegalităţi, îndeosebi după condamnarea sa, în timpul îndelungatei 
detentii, precum şi încordarea nervoasă pe care i-a solicitat-o opera de conducere a 
partidului si statului în acești aproape 21 de ani”. În finalul notei informative, agentul 
arăta că „atmosfera generală, exprimată de cetăţeni, este cea a unui adânc şi sincer regret 
pentru ilustrul dispărut” şi că „până în clipa de fata, în cercul limitat în care s-au cules 
aceste observaţii, nu s-a înregistrat nicio manifestare suspectă” 16. 

O atitudine mult mai ceremonioasă s-a înregistrat la Arhivele Statului din Cluj: 
„Moartea, anunţată într-o şedinţă sindicală, a provocat durere în rândul celor din sală, s- 
a respectat însă chemarea de a menţine calmul şi disciplina. În zilele până la 
înmormântare s-a păstrat aceeaşi atitudine solemnă, s-au urmărit ziarele, emisiunile; 
agitatii, discuţii nelalocul lor n-au fost”!7. Tot din rândul intelectualilor prezentăm şi 
opinia arheologului loan Berciu, fost deţinut politic si fost lider local al P.N.T.: „Omul 
acesta a pierit mult prea devreme şi pierderea lui o vom simţi cât de curând. După mine, 
a fost un om care a trăit perfect ancorat în realitatea contemporană a poporului nostru. 
Prin bunul simţ propriu poporului si nu prin studii savante s-a impus atât în tara, cât si 
peste hotare. Mă tem serios să nu se ivească neînțelegeri după dispariţia lui Gheorghiu- 
Der. 

Surprinzătoare este, însă, reacția psihologului Nicolae Mărgineanu, care, 
potrivit unor note informative, s-a exprimat foarte elogios la adresa personalității lui 
Gheorghiu-Dej, în pofida faptului că, fiind complet nevinovat, stătuse în detenție 18 
ani, practic aproape întreaga perioadă în care Gheorghiu-Dej se aflase în fruntea țării 
(1947-1964): „Am fost profund îndurerat de moartea tov. Gh. Gheorghiu-Dej. 


15 „Scânteia”, anul XXXIV, nr. 6564, 20 martie 1965, p. 3. 

14 Spre exemplu, sub titlul Nestramutata încredere, ziarul „Scânteia” din 21 martie 1965 descria 
adunarea de doliu organizată la Casa universitarilor din Cluj, la care participaseră 1200 de 
studenţi alături de cadrele didactice ale Universității „Babeş-Bolyai”. Recunoscători pentru 
„minunatele condiţii de viata si de muncă”, aceştia şi-au luat angajamentul „să-şi inzeceasca 
eforturile in muncă, asa cum cerea tovarășul Gheorghiu în scrisoarea sa adresată M.A.N.” (idem, 
nr. 6565, 21 martie 1965, p. 4). 

15 ACNSAS, fond Reţea, dosar nr. 187.897, vol. 1, f. 134. 

16 Tdem, fond Informativ, dosar nr. 203.603, ff. 12-13. 

17 Idem, fond Reţea, dosar nr. 192.516, vol. 2, f. 68. 

18 Idem, fond Informativ, dosar nr. 203.602, vol. 1, f. 31. 

Sentimentele mele de excepţională prețuire fata de ideile sale datează de aproape două 
decenii. Am admirat orizontul vederilor sale şi măsura de care a dat dovadă în toate. A 
asigurat stabilitatea politicii noastre, aşa cum nici O tara si nici noi înainte nu am avut-o. 
De aceea, toată tara e indurerata şi regretă pierderea sa” (scrisoare către Mircea loanid, 
din 26 martie 1965)!°; „Sunt sincer îndurerat de moartea tov. Gheorghiu-Dej, pe care îl 
consider ca o grea pierdere pentru tara noastră. A fost un om exceptional, care a reuşit 
să ducă tara la independenţă si la progres, cu toate că el a fost oprit in munca lui de Ana 
Pauker şi Vasile Luca (...) Până la urmă însă linia tov. Gheorghiu-Dej a învins, ceea ce a 
constituit o mare victorie a țării. Azi, a continuat N. Mărgineanu, dacă s-ar face alegeri 
cu mai multe partide, sunt sigur că tov. Gheorghiu-Dej ar reuşi cu mare majoritate, atât 
de mult e iubit de popor” (notă informativă din 13 aprilie 1965)%. O posibilă explicație 
a atitudinii lui Nicolae Mărgineanu vizavi de moartea lui Gheorghiu-Dej ar putea fi 
aceea că îi era recunoscător acestuia pentru luarea deciziei de eliberare a deţinuţilor 
politici. Reputatul psiholog clujean era de părere că, „dacă Gheorghiu-Dej ar fi murit 
acum doi ani, nu l-ar fi deplâns lumea asa cum s-a întâmplat în anul acesta”?!. 

În mod similar, si Nicolae Penescu, fost secretar general al P.N.T., condamnat 
la 10 ani de muncă silnică pentru „uneltire” împotriva regimului comunist şi grațiat la 28 
iulie 1964, în baza decretului nr. 411, pentru a fi trimis cu domiciliu obligatoriu în 
comuna Rubla (raionul Insuratei, regiunea Galati), avea să-și exprime regretul fata de 
dispariția fostului lider comunist. Potrivit unui raport al Securităţii, întocmit la 9 aprilie 
1965, acesta mersese chiar la Palatul R.P.R., unde se afla depus corpul defunctului, 
pentru a-şi aduce „un ultim omagiu””?. De altfel, gratitudinea fata de Gheorghiu-Dej a 
fost exprimată si de alti foşti deținuți politici, care ispăşiseră ani grei de detenţie, aceştia 
uitând, totuși, faptul că aruncarea lor în închisoare survenise tot în timpul regimului 
celui decedat. De exemplu, Iacob Cirebea, condamnat în 1958 la 18 ani muncă silnică 
pentru sprijinirea grupului de rezistență Leon Susman, afirma fata de o rudă a sa că „e 
păcat de acest om, acesta a fost un om care a ţinut la tara, că poate de era altul nu ştiu 
unde ajungeam, si tot mereu vine în casă şi spune că-i pare rău de tov. Gheorghe 
Gheorghiu-Dej, căci a mutit, căci acesta ne-a scos de la închisoare, căci altfel acolo ne 
rămâneau ciolanele; aceste cuvinte le pronunţă în fiecare zi”. 

Aprecieri pozitive la adresa lui Gheorghiu-Dej au fost înregistrate şi din partea 
altor persoane care făcuseră închisoare din considerente politice. De exemplu, în 


19 Tdem, dosar nr. 163.325, vol. 3, f. 258. 

20 Thidem, £. 209. 

21 Ibidem, f. 203. 

2 Tdem, dosar nr. 3.729, vol. 1, ff. 85-86. 

23 Idem, dosar nr. 4.631, f. 20. Avocatul Dumitru Iliescu (n. 14 iunie 1911, Buzău), arestat in 
1958 şi condamnat la 10 ani de temniţă grea pentru apartenenţă la Mişcarea Legionara, a fost 
eliberat la 10 mai 1964. La scurt timp după moartea lui Gheorghiu-Dej, mai exact în ziua de 26 
martie 1965, întâlnindu-se cu sursa „Jean Ion”, acesta avea să-şi exprime şi el regretul față de 
decesul conducătorului comunist: „mi-a spus cu părere de rău că mai putea să trăiască câțiva ani, 
că ar fi pus multe la punct, că ce folos că ştiinţa se spune că înaintează, dar asupra bolilor astea 
fulgerătoare nu a găsit nimic sau mai bine decât ar cheltui bani cu sateliții, mai bine ar face ca 
lumea să nu mai moară de cancer, că, asa cum a fost el, astăzi multi îi mulţumeşte de binele care 
l-a făcut de a trimite la familiile lor pe cei din închisoare” (idem, dosar nr. 255.211, vol. 3, f. 171). 

toamna anului 1965, Dan Panfil, din com. Mogoş, jud. Alba, care executase doi ani de 
detenție politică, a susținut fata de un informator al Securității faptul că „tov. 
Gheorghiu-Dej a lăsat legi bune si pentru aceasta aşteaptă şi el să-și primească 
pământul”. La 20 martie 1965, potrivit unei note informative, un alt deținut politic s- 
ar fi exprimat astfel: „am pierdut pe cel mai de seamă om al țării noastre, cel mai cinstit 
şi mai bun conducător; în decursul istoriei noastre nu s-a pomenit un conducător mai 
bun, mai devotat si mai cinstit fata de tara ca tov. Gheorghe Gheorghiu-Dej, eu as fi 
dorit să trăiască ani multi si să ne călăuzească tara pe căi bune, cum a călăuzit-o şi pana 
la moarte”?5, In același sens a comentat moartea lui Gheorghiu-Dej o altă victimă a 
condamnărilor politice: „păcat că am pierdut aşa un drag de om cuminte şi foarte bun 
român”, De asemenea, Simion Popa, din com. Cisteiu de Mureş, condamnat pentru 
sprijinirea grupului Leon Susman si urmărit apoi prin D.U.L, a susţinut si el că „este 
păcat de moartea lui, deoarece Gheorghiu-Dej a dat dovadă de o dragoste de poporul 
român, căutând să-l ducă pe căile cele mai bune pentru o bună stare a tuturor oamenilor 
din tara (...) la început nu a crezut ca tov. Gheorghe Gheorghiu-Dej să tina atât de mult 
la oameni”? . 

Atitudini similare au existat si în rândul unor categorii de persoane care, cel 
puțin teoretic, s-au numărat printre adversarii regimului comunist, precum legionarii. La 
20 martie 1965, un agent a furnizat o notă informativă referitoare la Ioan Crişan, din 
com. Războieni, jud. Alba, fost legionar, care — „cu adâncă durere în suflet” — ar fi spus 
următoarele: „am pierdut pe cel mai de seamă om al ţării noastre, cel mai cinstit şi mai 
bun conducător; în decursul istoriei noastre nu s-a pomenit un conducător mai bun, 
mai devotat şi mai cinstit fata de tara ca tov. Gheorghe Gheorghiu-Dej, eu as fi dorit să 
trăiască ani multi si să ne călăuzească tara pe căi bune, cum a călăuzit-o şi până la 
moarte”?8, Un alt fost legionar, Eustațiu Dan, funcţionar la Uzina „Victoria” din Calan, 
„şi-a manifestat o profundă întristare si părere de rău, considerând că asemenea bărbat 
de stat e greu de întâlnit”. Mai mult, opinii favorabile cu privire la Gheorghiu-Dej au 
fost înregistrate chiar şi în rândul emigrației române din Occident. Astfel, o sinteză a 
Securităţii din 8 septembrie 1965 preciza că Mihai Rorne%, urmărit prin D.U.L., ar fi 
făcut la Paris următoarea afirmație: „Admir și mă bucur de realizările mari pe care 
regimul de azi le-a făcut în Republica Socialistă România (...) Numai un guvern 
comunist putea fi acceptat si tolerat de Moscova, însă Gheorghiu-Dej are marele merit 
de a fi dovedit că înainte de toate tinea la popor si la tara sa, pentru care a făcut atât de 
mult”31. În schimb, în revista „Ţara şi exilul”, editată în Spania de foști membri ai 
Mișcării Legionare, se exprima satisfacția fata de moartea lui Gheorghiu-Dej: „In urma 
lui nu rămân decât lacrimi, sânge şi suferințe cumplite. Istoria neamului nostru n-a 


2 Idem, dosar nr. 3.750, vol. 2, f. 10. 

25 Idem, dosar nr. 2.580, f. 9. 

26 Idem, dosar nr. 4.622, vol. 1, f. 6. 

27 Idem, dosar nr. 4.608, vol. 2, f. 33. 

28 Idem, dosar nr. 2.580, f. 9. 

2 Idem, dosar nr. 203.697, vol. 2, ff. 105-106. 

30 Mihai Korne a fost director al revistei ,,Lupta”, publicație apărută la Paris in perioada 
septembrie 1983-decembrie 1997. 

31 ACNSAS, fond Informativ, dosar nr. 5.031, vol. 1, f. 39. 

cunoscut un calvar mai teribil ca perioada de 13 ani de dominație absolută a «omului 
tare» al României. Nici navalirile barbare, nici implantarea suzeranității române, nici 
suferințele iobagilor din Transilvania, nici întunecata epocă fanariotă, nici exploatarea 
ciocoiască a țărănimii din secolul al XIX-lea si nici iresponsabila guvernare a partidelor 
dintre cele două războaie nu se pot compara cu ororile săvârşite sub conducerea 
comunistă a lui Gheorghiu-Dej’’>?. 

Este de reţinut faptul că şi înalții reprezentanţi ai Bisericii Ortodoxe Române au 
dorit să-i aducă un ultim omagiu celui dispărut din viata, chiar dacă acesta fusese ateu. 
Ţinând cont de natura regimului comunist, înhumarea fostului prim-secretar al C.C. al 
P.M.R. s-a organizat fără desfăşurarea vreunei ceremonii religioase. Mai mult decât atât, 
conducerea partidului a încercat să se opună până si vizitării catafalcului de către 
reprezentanţii B.O.R. În acest context, doar atitudinea energică a patriarhului Justinian 
avea să facă posibilă prezența acestuia lângă sicriul lui Gheorghiu-Dej. O nota 
informativă a agentului ,,Valeanu Marius” ne furnizează mai multe amănunte cu privire 
la acest episod: „Patriarhul Justinian 1-a spus sursei cât de mult a trebuit să stăruie ca să 
poată merge la catafalcul tovarăşului Gheorghiu-Dej. Că a dat telefon în toate părțile, 
dar răspuns n-a primit decât de la Dionisie Ionescu, care i-a spus evaziv. Atunci 
patriarhul ar fi spus (n-a spus cui) pe ton amenintator, că ce însemnă aceasta, chiar el, în 
ale cărui mâini a fost însăși viața tovarăşului Gheorghiu-Dej, că el se urcă în maşină şi 
merge la Palatul Republicii, să poftească cineva să-l oprească, dacă vrea scandal 
internațional, şi că datorită acestor presiuni s-a acceptat ca și el să viziteze catafalcul 
tovarăşului Gheorghiu-Dej” 33. 

Agenţii Securității au surprins reacții cu privire la moartea lui Gheorghiu-Dej şi 
din partea preoților romano-catolici. Spre exemplu, într-o sinteză referitoare la stadiul 
acțiunii de urmărire a preotului romano-catolic Bikfalvi Ştefan (secretar la Episcopia 
romano-catolică din Alba-Iulia), întocmită de către Secția Raională M.A.I. Alba, la data 
de 22 februarie 1967, regăsim următorul pasaj: „În cursul anului 1965, cu ocazia 
încetării din viață a tov. Gh. Gheorghiu-Dej, agenții «Ordeanu» şi «Pascu loan» ne-au 
informat că preotul față de acest eveniment a avut o atitudine loială. A afirmat că a fost 
un om mare, care a ridicat mult nivelul cultural al țării”3*4. De asemenea, o nota 
informativă din 30 martie 1965 conținea reacția preotului Bledy Ludovic, profesor la 
Şcoala de cantori romano-catolici din Alba Iulia şi persoană de încredere a episcopului 
Marton Aron: „când a apărut la masă, prima lui expresie a fost: «un fapt foarte grozav şi 
totodată dureros, a anunţat la radio moartea tov. Ghe. Ghe. Dep”. 

În perioada imediat următoare decesului lui Gheorghiu-Dej, Securitatea a fost 
interesată nu doar de reacțiile populaţiei referitoare la acest fapt, ci si de părerile 


32 x Din tara suljugata, în „Ţara şi exilul”, nr. 6, 1 aprilie 1965, pp. 4-5, în ACNSAS, fond 
Bibliotecă, număr inventar 459, vol. 12 (broşură). 

33 Agentul a mai furnizat şi un alt amănunt interesant: „Sursa menţionează că înainte de a se 
pleca de la patriarhie pentru vizitarea catafalcului, între patriarh si mitropoliţii Justin şi Firmilan a 
avut loc o discuţie dacă este sau nu cazul de a se face semnul crucii şi s-a căzut de acord ca toți 
ortodocşii să-şi facă semnul crucii la catafalc, dar numai sursa şi-a făcut” (idem, fond Informativ, 
dosar nr. 5.467, vol. 2, f. 84). 

34 Tdem, dosar nr. 330.049, vol. 1, f. 414. 

35 Tdem, dosar nr. 329.925, vol. 2, f. 39. 

locuitorilor României vizavi de preluarea puterii de către Nicolae Ceauşescu. Spre 
exemplu, la 20 martie 1965, şeful de post din com. Războieni (jud. Alba), plt. Briceag 
Dumitru, i-a încredințat agentului „Groza loan” sarcina de a stabili „cum priveşte 
elementul [pe lângă care era dirijat — n.n.] venirea lui tov. N. Ceausescu ca prim secretar 
al C.C. al P.M.R. şi a tov. Chivu Stoica ca preşedinte al Consiliului de Stat al R.P.R.”, 
indicându-i totodată şi maniera în care să decurgă conversaţia: „Agentul a fost instruit 
să poarte discuţii cu elementul în legătură cu sarcinile de mai sus, spunându-i: «Ce zici 
loane, am auzit că tov. N. Ceauşescu a luat locul tov. Gheorghe Gheorghiu-Dej, eu 
cred că si dânsul o să fie un conducător bun»”%. Informatorul „Vereş Andrei” a relatat 
si el opiniile angajaţilor Arhivelor Statului din Cluj referitoare la acest aspect: „numirea 
urmaşilor tov. Gheorghe Gheorghiu-Dej în funcțiunile pe care le-a avut a fost primită 
cu încredere. În discutarea acestor știri nu au avut loc aspecte negative. Fără nici un 
aspect negativ, fără a comenta propunerea, mai mulți tovarăşi spuneau că nu s-au gândit 
la persoana tov. Chivu Stoica în funcția de preşedinte al Consiliului de Stat”. 

Cum era de aşteptat, şi propaganda s-a implicat în „gestionarea” stării de spirit 
din tara, canalizând reacţiile populației în direcția deplângerii publice a decesului 
conducătorului partidului. Spre exemplu, „din partea pionierilor si scolarilor din oraşul 
Călăraşi” a fost scrisă poezia La moartea tovarasului Gheorghe Gheorghiu-Dej, care începea in 
felul următor: „Durerea ce-o-ncercăm nu are margini! / Ea apartine-ntregului popor/S-a 
stins din viaţă cel mai bun tovaras/Al ţării fiu, şi-al ei conducător”. Poezia se încheia in 
acelaşi ton: „În veci îi vom păstra noi amintirea/El a luptat pentru partid si tara/Si-a 
câştigat în fata noastră nemurirea”, Poezii similare au fost trimise însă din toate 
colțurile ţării, sub semnătura unor persoane provenite din diverse categorii socio- 
profesionale (soldați, muncitori, pensionari, intelectuali, ofițeri etc.), iar conţinutul 
acestora era care mai de care mai elogios la adresa fostului lider. Astfel, Gavrilă 
Pandelică, din Făurei, a scris poezia intitulată Te regretam, părinte drag: „Te-ai stins, 
luceafăr dintre stele/Conducatorule-ntelept al ţării mele/Ne-ai fost adevărat 
părinte /Ne-ai apărat şi ne-ai condus tot înainte//Fiu credincios, al scumpului 
popor/ Înţelegătorul lui si-al tuturor/Te conducem azi pe ultimul drum /Şi te regretăm 
părinte drag, de-acum//Chiar dacă nu mai esti în viata/ Îţi vom urma neabatuti a ta 
povata/Si-n inimile noastre tot traiesti/Te vom păstra tot viu, de-a pururea, pe veci”%. 
Versuri asemănătoare au fost scrise și de către Mariana Enescu, din București: „S-a stins 
pe totdeauna, s-a stins pe vesnicie/In depărtări albastre, o rază purpurie/Cel mai 
frumos luceafăr, din ceruri a pierit/ Conducătorul nostru, acum ne-a parasit//O jale fără 
margini în ochii tuturor/ În doliu se îmbracă frumoasa Românie /Pătruns e de durere, al 
nostru scump popor/lubitul fiu al ţării s-a dus să nu mai vie”%. 

În ziarul „Scânteia” din zilele imediat următoare morții lui Gheorghiu-Dej se 
menţiona faptul că în întreaga tara se organizasera şedinţe şi adunări de doliu, la care 
oamenii făcuseră de gardă la portretul îndoliat, luând cuvântul pentru a-și exprima 


36 Idem, dosar nr. 2.580, f. 9. 

37 Tdem, fond Retea, dosar nr. 192.516, vol. 2, f. 68. 

38 ANR, Colecţia Gheorghe Gheorghiu-Dej, dosar nr. 841, vol. 1, ff. 3-4. 
39 Thidem, f. 9. 

40 Thidem. 

public durerea resimţită ca urmare a încetării din viata a conducătorului lor+!. Se mai 
arăta, de asemenea, că încă de la „primele ore ale dimineții” „şiruri nesfarsite” de 
oameni, „cu fețele impietrite de durere”, s-au îndreptat spre cabinetul de lucru al lui 
Gheorghiu-Dej de la sediul C.C. al P.M.R.?. Aparatul de propagandă al regimului 
evidenția şi „două nesfârşite şuvoaie omeneşti” care mergeau spre Palatul Consiliului de 
Stat, acolo unde se afla catafalcul pe care fusese depus corpul neinsufletit*. În 
respectivul articol erau consemnate, în mod metaforic, următoarele cuvinte: „Inima 
tovarăşului Dej a încetat să bată. Dar aici, lângă corpul său neînsuflețit, auzi parcă 
bătăile a nouăsprezece milioane de inimi”. 

Printre cei care şi-au exprimat public regretul fata de moartea lui Gheorghiu- 
Dej s-a aflat si marele poet Tudor Arghezi, autorul unui articol intitulat simplu Adio... 
din care reproducem câteva rânduri extrem de elocvente: „Condeiule al meu de 
mangaieri (...) Nu m-aş fi gândit odată cu capul, că tu ai să-i bâlbâi la căpătâi un 
necrolog. Un asemenea gând m-ar fi ofensat (...) Stau si plang condeiule al meu, pe un 
mormânt, revoltat, că ziua s-a stins şi că pământul, care a primit în el unul după altul pe 
Domnitorii noştri, a cutezat să primească şi țărâna scumpului general al neamului 
românesc, scufundat în cea mai cumplită jale (...) N-aş cuteza să-mi închipui ce are să 
fie timpul care începe cu ziua de azi, acoperită cu zăbranicul negru pe care îl ducem toți 
Românii, fiecare, ţinut de margini si pe dedesubtul căruia trecem cu toții lăcrămând (...) 
Nu sunt în stare să cred că Gheorghe Gheorghiu-Dej s-a isprăvit...”$P. 

Totodată, la sediul C.C. al P.M.R. a sosit un număr impresionant de telegrame 
şi scrisori de condoleanţe (27.428) din partea unor instituţii, structuri guvernamentale, 
organe si organizaţii de partid, unități economice, organizații profesionale, unități de 
învățământ, periodice, academicieni etc., unele dintre acestea cuprinzând fraze extrem 
de elogioase la adresa defunctului“. De pildă, la 20 martie 1965, Comitetul pentru 
Studii Sud-Est Europene a întocmit un text cu următorul conţinut: „Ca oameni de 
ştiinţă şi ca cercetători (...) opera tov. Gh. Gheorghiu-Dej, promotor al științei şi al 
operei de pace şi prietenie între popoarele lumii, ne-a fost un îndoit imbold. Exemplul 
vieţii sale închinate propăşirii patriei şi poporului roman ne va sta mereu în fata, 


4 Din cuprinsul unei note a Direcţiei Organizatorice a C.C. al P.M.R. aflăm faptul că, până în 
ziua de 23 martie 1965, în întreaga ţară avuseseră loc 16.600 de adunări de doliu, la care 
participaseră 4.700.000 de persoane (Mihnea Berindei, Dorin Dobrincu, Armand Gosu (eds.), 
Istoria comunismului din România: documente. Perioada Gheorghe Gheorghiu-Dej (1945-1965), Comisia 
Prezidenţială pentru Analiza Dictaturii Comuniste din România, Bucureşti, Editura Humanitas, 
2009, p. 788). 

4 Scânteia”, an XXXIV, nr. 6565, 21 martie 1965, p. 1. 

4% Până la 23 martie 1965, orele 18.00, prin fata catafalcului lui Gheorghiu-Dej trecuseră circa 
400.000 de oameni (Mihnea Berindei, Dorin Dobrincu, Armand Gosu (eds.), op. cit., p. 789). 

4 Scânteia”, an XXXIV, nr. 6566, 22 martie 1965, p. 1. 

45 Idem, nr. 6565, 21 martie 1965, f. 3. 

+ Evidenţa acestor telegrame se găseşte in ANR, Colecţia Gheorghe Gheorghiu-Dej, dosar nr. 
894, vol. 1-6. Câteva dintre acestea au fost publicate, sub titlul Stans uniți sub steagul partidului. 
Motiuni şi telegrame sosite din toate colturile tari, in „Scânteia”, anul XXXIV, nr. 6565, 21 martie 1965, 


p. 3. 

luminandu-ne şi insufletindu-ne eforturile în activitatea noastră viitoare”. De 
asemenea, colectivul Teatrului National „I.L. Caragiale” din Bucuresti isi lua 
angajamentul că „va păstra neştirbită amintirea iubitului şi marelui fiu al clasei 
muncitoare (...) exemplul şi învăţătura sa nu vor fi niciodată uitate”4%8. Angajaţii 
Teatrului de Operă şi Balet al R.P.R. nu se lăsau nici ei mai prejos: „Personalitate 
luminoasă, de revoluționar militant, comunist călit în grele lupte de clasă, genial om 
politic, înzestrat cu o neasemuită putere de muncă şi spirit clarvăzător, numele tov. 
Gheorghe Gheorghiu-Dej s-a înscris cu litere de nesters în istoria patriei noastre”*. Un 
text asemănător a fost trimis şi din partea Institutului „Dr. I. Cantacuzino” din 
Bucureşti: „Fiu credincios al poporului, tov. Gheorghe Gheorghiu-Dej a întruchipat 
cele mai alese calităţi ale poporului român, fiind o pildă vie de abnegatie si eroism în 
slujba cauzei clasei muncitoare”. In ceea ce priveşte angajaţii Securităţii, aceştia s-au 
declarat „profund indurerati pentru încetarea din viata a scumpului nostru părinte, 
învăţător şi conducător, tov. Gheorghe Gheorghiu-Dej”5!. Limbajul de lemn cu care au 
fost scrise cvasimajoritatea acestor mesaje denotă fără dubiu implicarea aparatului 
propagandistic al partidului în elaborarea textelor, cele mai reprezentative dintre acestea 
fiind publicate în ziarul „Scânteia”. Spre exemplu, muncitorii de la Uzina de Mecanică 
Fină din Bucureşti au trimis o lungă scrisoare de condoleanţe, din care spicuim câteva 
pasaje: „Încă din anii de adâncă ilegalitate a P.C.dR., tov. Gheorghe Gheorghiu-Dej, 
înfruntând teroarea sălbatică a Sigurantei burghezo-mosieresti, a dus o luptă neinfricata 
pentru organizarea clasei muncitoare. Hotărât să nu-şi crute forțele, să-şi dea în caz de 
nevoie si viata pentru libertatea si viitorul fericit al poporului, tov. Gheorghe 
Gheorghiu-Dej a apărat cu abnegatie interesele celor ce muncesc, dând un înalt 
exemplu de inițiativă revoluționară, de înaltă conştiinţă şi perseverenţă în munca’’>?. 
Măsuri pentru omagierea memoriei lui Gheorghiu-Dej au fost luate şi la sediile 
reprezentantelor diplomatice ale României. Spre exemplu, în telegramele sosite din 
partea ambasadelor R.P.R. de la Havana şi Moscova se arăta cum oamenii se 
perindaseră prin fata portretului îndoliat al celui decedat, păstrând momente de 
reculegere şi semnând în cartea de condoleanţe“. De asemenea, un număr de 121 de 
telegrame de condoleanţe au fost adresate direct familiei lui Gheorghiu-Dej (Licăi, 
Tantei şi ginerelui Gheorghe Rădoi)”. Printre cei care şi-au exprimat regretul pentru 
pierderea suferită s-au aflat: I.B. Tito (care transmitea familiei îndoliate „cele mai adânci 
condoleanțe”)5, Walter Ulbricht (prim-secretar al C.C. al P.S.U.G.) si LK. Jegalin 
(ambasadorul U.R.S.S. in R.P.R.). În timp ce Walter Ulbricht se arăta „profund zguduit” 
de moartea lui Gheorghiu-Dej”, in telegrama reprezentantului sovietic la Bucuresti, 


+ ANR, Colecţia Gheorghe Gheorghiu-Dej, dosar nr. 843, vol. 3, f. 163. 
48 Idem, dosar nr. 842, vol. 3, f. 71. 

49 Ibidem, f. 83. 

50 Thidem, vol. 1, f. 53. 

51 Thidem, vol. 2, f. 179. 

52 Ibidem, vol. 3, f. 69. 

53 Tdem, dosar nr. 891, vol. 5, ff. 1, 6. 

54 Toate aceste telegrame se regăsesc in zbidem, vol. 2. 

55 Thidem, f. 62. 

56 Thidem, f. 64. 

adresată ,,Licai Gheorghievna”, se regaseau pasaje extrem de laudative la memoria celui 
decedat: „fiul iubit al poporului român, eminent conducător al mișcării comuniste şi 
muncitoreşti internaționale, marele prieten al Uniunii Sovietice (...) în inimile noastre se 
va păstra pentru totdeauna amintirea lui Gheorghe Gheorghiu-Dej, luptătorul plin de 
abnegatie pentru fericirea poporului român, pentru cauza noastră comună, a 
socialismului şi a păcii”. 

Timp de câteva luni după decesul fostului lider, multi vorbitori încă îl mai 
evocau pe acesta cu prilejul diverselor luări de cuvânt. Spre exemplu, la 7 mai 1965, la 
întâlnirea conducătorilor de partid şi de stat cu un grup de oameni de ştiinţă, 
academicianul Vasile Mârza se referea şi la fostul conducător al partidului: „cum spunea 
tov. Gheorghe Gheorghiu-Dej, pe care îl regretăm cu toti...”>8. Conform unui 
informator al Securităţii, cu un alt prilej, Tudor Bugnariu, decanul Facultăţii de Filozofie 
a Universităţii Bucureşti, ar fi avut un discurs şi mai laudativ: „In legătură cu situația 
creată după dispariția lui Gheorghiu-Dej, Bugnariu a vorbit extrem de favorabil despre 
maturitatea, tactul şi fermitatea lui Gheorghiu-Dej, despre experienţa şi prestigiul lui, 
despre încrederea de care se bucura”, În ianuarie 1966, fata de un agent al Securităţii, 
actorul Stefan Ciubotarasu, de la Teatrul National din Iasi, a susținut că „regretă din tot 
sufletul moartea lui Gheorghiu-Dej, care a fost un om mare în tara asta” 60, 

In acest context, este foarte important de menţionat că reacţiile 
corespunzătoare ale unor persoane la aflarea faptului că Gheorghiu-Dej decedase aveau 
să conducă la scoaterea lor de sub supravegherea informativă. Spre exemplu, la 12 iulie 
1965, Securitatea din Cluj a luat decizia trecerii în evidență pasivă a cercetătorului 
Alexandru Neamţu, întrucât „dă dovadă de o atitudine justă fata de politica partidului si 
guvernului nostru”, iar drept exemplu era oferită o afirmaţie făcută de acesta la moartea 
lui Gheorghiu-Dej: «Oricât de grea şi dureroasă ar fi pierderea pe care o încercăm, 
partidul şi poporul nostru dispun de forța şi coeziunea necesară pentru a merge mai 
departe pe acelaşi drum»S!. De asemenea, la 20 mai 1965 a fost închis dosarul 
preliminar de urmărire a lui Teodor Botaş (fost deținut politic pentru sprijinirea 
grupului de rezistență Leon Susman), aflat cu domiciliu obligatoriu în com. Lăteşti, 
pentru următorul motiv: „Obiectivul, în special în luna martie 1965, cand a decedat tov. 
Gheorghiu-Dej, a avut o poziţie loială, lucru rezultat din materialul informativ furnizat 
de agentul «Stan Nicolae’. Astfel, un comentariu de-al lui Teodor Botaş, extrem de 


57 Ibidem, f. 229. 

58 Idem, fond CC al PCR, Secţia Cancelarie, dosar nr. 63/1965, ff. 10-11. 

59 ACNSAS, fond Informativ, dosar nr. 124, vol. 1, f. 76. 

60 Idem, dosar nr. 257.091, f. 95 

61 Idem, dosar nr. 203.603, ff. 8-9. 

62 Idem, dosar nr. 4.464, vol. 2, f. 6. De asemenea, într-o notă informativă din 22 martie 1965, 
agentul „Stan Nicolae” a redat o discuţie purtată cu soţia lui Teodor Botas: „în ziua de 21 martie 
1965, trecând pe lângă casa lui Botaş Maria, văzând-o la poartă cam supărată si ingandurata, 
sursa a întrebat-o: «Ce stai pe gânduri si supărată, nana Marier». Ea mi-a răspuns: «Apoi sunt 
supărată şi tristă, că îl jelesc pe mortul ăla». Sursa i-a răspuns: «Pe care mort îl jelesti?». Ea mi-a 
răspuns: «Pe ăla care ne-a adus aici pe Bărăgan si pe care îl jeleşte toată lumea»”. La finalul notei, 
ofiţerul făcea următoarea adnotare: „Răspunsurile date de aceasta au fost nemultumitoare la 
adresa răposatului Conducător”, drept pentru care agentului i s-a trasat sarcina de a relua discuţia 

favorabil la adresa fostului dictator comunist, se regăseşte în cuprinsul unei note 
informative întocmite în ziua imediat următoare decesului acestuia: „cred, după mine şi 
batranetea mea, că din toți conducătorii care au fost până în 1945, niciunul nu a fost in 
stare să realizeze atâtea lucruri frumoase şi să ducă o politică pentru pace cum a dus-o 
săracul Dej, iacătă arătat la întreaga lume că şi un muncitor şi fiu de țăran poate să 
conducă o tata, nu numai oamenii învățați, cu diplome şi doctorate, pot conduce. Aşa 
că e păcat si îmi pare rău de el că a suferit multe necazuri până a ajuns să conducă 
poporul spre bine; din cauza suferinței de 12 ani de închisoare, de acolo i se trag 
toate” 63, 

Trebuie spus, totuși, si faptul că atitudini şi comentarii situate la polul opus fata 
de reacțiile prezentate anterior, se regăsesc în număr considerabil în cuprinsul notelor 
informative întocmite de agenţii Securităţii. De pildă, la 26 martie 1965 un informator a 
redat o discuţie în cursul căreia persoana urmărită isi manifestase satisfacția că „la 
moartea tov. Gheorghe Gheorghiu-Dej n-au participat şefii de state, ci câte o delegaţie 
formată din oameni cu funcții mici in stat”6%. Mai mult, Gheorghiu-Dej era blamat din 
cauză că „a băgat o mulțime de oameni mari în închisori, i-a luat tot ţăranului si l-a 
băgat în colectiv”65. De asemenea, singurul comentariu al lui Mihai Grigor, din Sighet, 
urmărit prin D.U.I. de către Securitate, a fost următorul: „există oameni săraci care nu 
au o asistentă medicală la moarte, iar tov. Gh. Gheorghiu-Dej a avut lângă patul său 9 
medici, care totuşi n-au reuşit să-l salveze”. Având in vedere afirmaţia tendentioasa a 
acestuia, agentului i se trasase sarcina „de a mai discuta despre moartea lui Gheorghiu- 
Dej” cu persoana în cauză. O atitudine similară a avut si Iosif Hehn, din Timisoara 
(„lucrat în dosar de verificare, fiind suspect de activitate, de agitație şi propaganda 
duşmănoasă”), care la 21 martie 1965 fusese abordat de către un informator pentru a-şi 
spune părerea cu privire la decesul lui Gheorghiu-Dej: „După ce sursa a arătat în 
discuții că toată tara este cuprinsă de durere şi este în doliu în urma încetării din viata a 
tovarăşului Gh. Gheorghiu-Dej, acesta a afirmat: «poate să fie doliu national, că pe el 
încetarea din viață a conducătorului de partid şi de stat îl lasă foarte rece și nu-l 
interesează» (...) Apoi Hehn a afirmat că el va purta doliu în cazul când Chivu Stoica sau 
Emil Bodnăraş, unul dintre ei va fi ales ca preşedinte al Consiliului de Stat’’®’. Însă, în 


legată de moartea lui Gheorghiu-Dej, pentru a afla şi „poziţia obiectivului fata de regimul 
Democrat Popular” (bidem, f. 5). 

6 Ibidem, f. 8. 

64 Exceptând Bulgaria, care a fost reprezentată la cel mai înalt nivel de către Todor Jivkov, prim- 
secretar al C.C. al P.C. Bulgar şi preşedinte al Consiliului de Miniştri al R.P. Bulgaria, restul 
delegaţiilor oficiale au fost conduse de membri ai organelor de conducere ale partidelor 
comuniste din țările respective, aflați în imediata succesiune a primului-secretar. Spre exemplu, 
cele mai importante delegaţii au fost reprezentate de A.I. Mikoian, membru al Prezidiului C.C. al 
P.C.U.S. şi preşedinte al Prezidiului Sovietului Suprem al U.R.S.S., si de Ciu En-lai, 
vicepreşedinte al C.C. al P.C. Chinez şi premier al Consiliului de Stat al R.P. Chineze. A se vedea 
delegaţiile oficiale care au participat la funeraliile lui Gheorghiu-Dej în „Scânteia”, anul XXXIV, 
nr. 6569, 25 martie 1965, p. 2. 

65 ACNSAS, fond Informativ, dosar nr. 5.096, vol. 3, ff. 44-45. 

66 Tdem, dosar nr. 3.857, vol. 1, f. 104. 

67 Idem, dosar nr. 4.971, vol. 1, f. 161. 

toamna aceluiaşi an, după aflarea zvonului potrivit căruia Ceauşescu ar fi pregătit o 
reapropiere de Moscova, Hehn avea să afirme că „după părerea lui nu este bine (...) şi 
mult mai rezonabil ar fi continuarea politicii începute de Gheorghiu-Dej»” 68. În ziua de 
20 martie 1965, o altă persoană aflată în vizorul Securităţii a făcut următorul 
comentariu: „Mi-a comunicat că nu crede să fie 10% din cetăţeni cărora să le para rău 
de moartea tov. Gheorghe Gheorghiu-Dej. Că ce a făcut tov. Gheorghe Gheorghiu-Dej 
a nenorocit o tara. Mai departe, a spus că degeaba a adus atâţia doctori, căci dacă n-a 
fost şi Dumnezeu, tot degeaba. Că asa pateste cine nu crede în Dumnezeu şi face numai 
rele”6. 

În pofida faptului că până în momentul de fata nu am identificat niciun caz în 
care Securitatea sa fi luat decizia deschiderii unui dosar de urmărire informativă vreunei 
persoane care comentase în mod negativ moartea lui Gheorghiu-Dej, este posibil să fi 
existat totuşi si astfel de situaţii, întrucât exprimarea satisfactiei fata de dispariția 
liderului partidului comunist echivala cu o „atitudine duşmănoasă” la adresa regimului 
reprezentat de acesta. Totodată, trebuie menţionat că, după douăzeci de ani de 
dictatură, foarte puţine persoane mai aveau curajul să-şi exprime opiniile critice la 
adresa regimului, în cursul discuţiilor purtate la locul de muncă ori cu persoanele în care 
nu aveau încredere. De altfel, omniprezenta informatorilor Securităţii era o realitate 
arhicunoscută, astfel încât locuitorii țării erau foarte rezervaţi în a-și expune acele 
puncte de vedere care nu erau conforme cu cele oficiale. Nu de puţine ori, informatorii 
au scris in delatiunile lor că cei pe care îi supravegheau nu-şi exprimasera nicio părere in 
legătură cu moartea lui Gheorghiu-Dej, nici de tristeţe, nici de satisfacție şi nici măcar 
una neutră, ca şi cum decesul conducătorului țării ar fi fost un fapt banal, care nu merita 
să fie comentat. Adoptarea unui astfel de comportament s-a înregistrat mai ales în cazul 
grupurilor mai mari de persoane (angajați din instituții, persoane prezente la diverse 
adunări, întruniri etc.), fiind evident faptul că lipsa unor comentarii pe marginea acestui 
subiect fusese generată de neîncrederea în anumite persoane sau chiar de certitudinea că 
unii dintre cei prezenţi erau agenți ai Securităţii. Spre exemplu, informatorul „Iancu 
Vladimir” fusese dirijat de cpt. Faur Aurel pentru a afla ce părere avea preotul Ionel 
Serb, din com. Pleşcuţa, jud. Arad (urmărit prin D.U.I. pe linia problemei legionare) 
despre moartea lui Gheorghiu-Dej. In pofida sarcinii trasate, în cuprinsul notei 
informative pe care agentul a furnizat-o la data de 30 martie 1965 nu se regăsea, însă, 
niciun rezultat concret în acest sens: „Sursa vă informează că în ziua de 24 martie a.c., 
orele două, a făcut o vizită preotului Serb Ionel, în scopul de a viziona la televizor 
funeraliile lui Gheorghe Gheorghiu-Dej. În locuința acestuia a întâlnit cu acest prilej, în 
afara preotului şi a soţiei, încă trei persoane, un bărbat şi două femei, colege ale soției 
lui, după câte i s-a spus. La sfârșitul emisiunii, persoanele străine s-au retras, fără să fi 
avut loc nici un fel de comentarii”. 

În ceea ce ne priveşte, considerăm că numărul acelora care nu l-au regretat pe 
Gheorghiu-Dej nu a fost deloc mic. Din motivele prezentate mai sus, starea de spirit 
reală este însă extrem de greu de pus în evidență, în condiţiile în care astfel de 


68 Ibidem, f. 123. 
6 Idem, dosar nr. 5.096, vol. 3, f. 44. 
70 Tdem, dosar nr. 2.880, vol. 1, f. 30. 

comentarii negative apar rareori în rapoartele Securității (aceasta și pentru că oamenii au 
evitat să le exprime cuiva ori au făcut-o doar în fata unor persoane de încredere), iar 
memorialistica perioadei comuniste este extrem de săracă în descrierea reacției 
populaţiei la moartea lui Gheorghiu-Dej. Un alt aspect care trebuie avut în vedere este 
şi acela că, în perioada imediat următoare decesului liderului P.M.R., Securitatea şi-a 
mobilizat la maxim agentura, încercând să capteze informații cât mai fidele referitoare la 
starea de spirit a populaţiei. Pentru a obţine, însă, o cantitate substanțială de date, 
informatorii au fost instruiți nu doar să fie foarte atenţi la discuţiile ce priveau moartea 
lui Gheorghiu-Dej, ci chiar să le inițieze. Spre exemplu, în notele informative întocmite 
de informatorii Securităţii sunt prezente adeseori pasaje de genul: „Interesanta noastră 
discuţie a pornit de la aducerea în discuţie de către mine a prematurei morți a tov. Gh. 
Gheorghiu-Dej. l-am cerut totodată şi părerea lui în legătură cu acest tragic 
eveniment’?! sau „Sursa a spus: «Ce spui despre moartea tov. Gheorghe Gheorghiu- 
Dejp>”72. Drept urmare, este posibil ca tocmai această atitudine provocatoare a 
agenţilor Securităţii, împreună cu întrebările insistente pe această temă să fi ridicat 
numeroase semne de întrebare multor persoane, cu atât mai mult cu cât unii 
informatori erau deconspirati sau banuiti de colaborare cu organele de represiune. În 
consecinţă, credem că nu puţine au fost persoanele care, în prezenţa informatorilor, s- 
au văzut nevoite să-şi „ajusteze” opiniile în legătură cu subiectul în cauză, exprimandu- 
si regretul fata de moartea lui Gheorghiu-Dej, chiar dacă, în realitate, părerile lor se 
situau la polul opus. În acelaşi timp, nu este mai puţin adevărat nici faptul că atitudini 
de regret fata de dispariția fostului conducător al României se regăsesc şi în 
corespondenţa privată, ceea ce crește foarte mult gradul de autenticitate al acestora. 

In opinia noastră, nu poate fi negat faptul că, spre sfârşitul regimului său, 
Gheorghiu-Dej s-a bucurat de o reală popularitate în rândul unor segmente din 
majoritatea categoriilor sociale. Succesele externe ale României, în special retragerea 
trupelor sovietice şi adoptarea Declarației din aprilie 1964, care demonstrau desprinderea 
de fostul ocupant, au fost dublate de multe realizări interne bine primite de populaţie, 
precum sustinuta dezvoltare economică, eliberarea deținuților politici şi relaxarea 
presiunilor ideologice. Toți aceşti factori explică de ce multe persoane l-au regretat în 
mod sincer pe Gheorghiu-Dej în momentul decesului acestuia. 


7! Idem, dosar nr. 3.857, vol. 1, f. 104. 
72 Idem, dosar nr. 4.608, vol. 2, f. 33. 

Lumea sportivă, tentatia Occidentului 
şi răspunderea penală 
în ultimul deceniu comunist 


The World of Sports, the Temptation of the West and the Criminal Liability 
in the Last Decade of Communism 


Sports have been an interesting socio-occupational field because of its 
dynamic and the impact produced on various categories of population. 

Domestic and international reputation acquired through excellent sport 
results attracted the attention of the informative structures. 

The Securitate agents were assigned various tasks regarding, the “Sport” 
problem, and the data collected in the 1980s reflect the reactions, the professional 
field and the temptation to “escape” to the Western world. 

The domino principle was easily noticeable in the field of sports in the final 
decade of communism (it reflected in the ban on going abroad, symbolic 
remuneration for excellent performance, smuggling foreign goods, a growing 
phenomenon of illegal expatriation, criminal liability). 


Etichete: sport, plan de măsuri, dosar penal, regim comunist, 
racolare. 
Keywords: sports, plans, criminal file, communist regime, 
recruitment 


La începutul anilor "80 situaţia socio-economică din România s-a deteriorat şi 
pe fondul deciziei politice de a elimina datoria externă. O hotărâre curajoasă de a nu 
menţine îndatorat statul român, însă resimţită de majoritatea covârșitoare a românilor. 

Măsura a fost însoţită de raționalizarea consumului populaţiei, de la alimente 
până la furnizarea energiei electrice şi a căldurii, și a generat un val de nemulțumiri. 

Sportivii au simțit privatiunile, dar au avut şansa eliminării lipsurilor curente; de 
precizat că, relaţiile acestei categorii ocupaţionale cu sistemul politico-administrativ erau 
privilegiate în comparaţie cu alte profesii. 

Cererile pentru deplasările în străinătate erau mai lesnicios aprobate, iar şefii 
delegatiilor si ofiţerul /ofiţerii de caz nu erau „atenţi” la unele activităţi desfăşurate de 
membrii grupului/ grupurilor. 

Participarea la competiţiile internaționale era o bună oportunitate de a intra în 
contact cu alte mentalități şi moduri de viata, venituri mai mari şi oferte comerciale 
tentante. 


Valentin Vasile 


Activitatea sportivă este una limitată temporal si dictată de forma fizică şi uzura 
psihică a practicantilor fiecărei discipline; in atari condiţii, partea financiară îndeplineşte 
un rol esenţial. Retragerea din activitate echivala cu o restrângere a veniturilor în lipsa 
unor angajamente concrete pe linie sportivă (antrenor sau membru în corpul tehnic) sau 
incapacitatea de a se reprofila profesional. 

Contactul cu Occidentul alimenta comerțul cu diverse mărfuri (produse 
electronice, îmbrăcăminte, parfumuri, bijuterii, cafea, ciocolată, produse de igienă), 
efectuarea de comisioane din/spre România (medicamente, scrisori etc). 

Inclinatia spre un asemenea gen de fapte era justificabilă prin menţionarea a trei 
factori: retributiile financiare acordate diferențiat, în funcţie de încadrarea în unităţile de 
producţie sau structurile militarizate (sportivii şi membrii corpului tehnic nu aveau 
statut de profesionişti), Consiliul National pentru Educaţie Fizică şi Sport (CNEFS) 
refuza constant încheierea de contracte de publicitate şi nu aproba transferurile în 
străinătate; impunerea sau aspirația la un standard de viata crescut, implica şi cheltuieli 
materiale consistente. 

Pe firul evenimentelor, atitudinilor şi comportamentelor actantilor s-a interferat 
Departamentul Securităţii Statului (DSS). Structurile informative furnizau date factorilor 
decizionali (CNEFS) despre persoanele suspicionate de rămânere în străinătate, situația 
celor care au refuzat întoarcerea in tara, acţiunile factorilor externi (propagandă, spionaj, 
dezinformare), precum şi elaborarea şi aplicarea unor măsuri de preintampinare a 
eventualelor „dezertări” ale atletilor sau altor membri ai delegatiilor participante la 
diverse evenimente sportive. 

La finele anilor ’70 a crescut interesul federatiilor şi cluburilor străine vizavi de 
mișcarea sportivă românească. Pe parcursul anului 1980 un număr de circa 6.000 de 
persoane au participat la 598 acțiuni internationale, din care 250 s-au organizat in 
Occident, de reținut că, 19 persoane, din care 8 tehnicieni și 11 sportivi, au refuzat 
revenirea în tara!. 

Deşi numărul celor rămași ilegal în străinătate era scăzut, totuşi conducerea 
Securităţii conştientiza „gravitatea” faptelor: „pe viitor se impune necesitatea acordării 
unei atentii mai deosebite acestei categorii de persoane, având in vedere valoarea celor 
care au refuzat înapoierea în tara şi mai ales efectul negativ pe care il creează în mediu 
acest fenomen”.? 

Analiza cauzelor şi împrejurărilor in care s-au produs respectivele „evadări” a 
evidențiat munca insuficientă şi superficială a majorității ofițerilor din „Problema 
Sport”. Dintre recomandările primite de lucrătorii Securităţii, menționăm: verificări 
complexe asupra tuturor cadrelor tehnice și sportivilor care se deplasau, îndeobşte în 
Occident, intensificarea acțiunilor de pregătire contrainformativă de grup si individuală; 
încadrarea informativă a loturilor de sportivi si tehnicieni, instruirea rețelei informative 
în scopul contracarării influenței exercitate de unele persoane asupra sportivilor români; 
contactarea persoanelor, la întoarcerea în tara, cu scopul de a obţine informaţii despre 
unele propuneri ale străinilor sau semnalarea componenților delegației cu manifestări 


1 ACNSAS, fond Documentar, dosar nr. 13.346, vol. 1, f. 39. 
2 Ibidem. 

suspecte?. 

Valoarea sportivă şi capacitatea de adaptare a românilor au reprezentat 
suficiente argumente pentru demararea unor acţiuni de racolare din partea asociaţiilor şi 
forurilor sportive din străinătate; în plus, serviciile de informații şi mass-media s-au 
arătat la fel de disponibile pentru unele colaborări cu astfel de persoane. 

Direcţia I din cadrul DSS insista în documentele întocmite în problema „Sport” 
pe acţiunile serviciilor de spionaj şi enumera o serie de acţiuni, cum ar fi: încercări de 
racolare si determinare a unor sportivi de a refuza revenirea în tara, plasarea unor 
elemente provocatoare pe lângă delegatiile sportive în scopul compromiterii unor 
membri ai delegaţiei; totodată, se mai adăugau şi acțiunile angajaţilor posturilor de radio 
„Europa Liberă”, „Vocea Americii”, „Deutsche Welle” şi „BBC” (valorificarea 
tendentioasa a datelor) şi pozițiile emigrației româneşti fata de regimul politict. 

Securitatea, cu „ochii şi urechile” atent tintite, a încercat să desfăşoare o muncă 
specifică şi eficientă prin elaborarea unor planuri şi trasarea unor sarcini concrete 
structurilor din subordine. 

Direcţia I monitoriza instituţiile sportive cu caracter republican (CNEFS, 
Centrul de medicină sportivă, Centrul de cercetări pentru educație fizică şi sport şi presa 
centrală de specialitate). Serviciile de informații interne, Direcţia a H-a şi 
compartimentele de profil teritoriale supravegheau munca informativ-operativa in 
cluburile si asociaţiile sportive aparținând unităţilor economice, în timp ce 
Inspectoratele județene organizau şi desfăşurau munca informativ-operativă în cadrul 
Consiliului Judetean de Educaţie Fizică şi Sport (CJEFS), cluburilor şi asociaţiilor 
aparținând instituţiilor de învățământ, bazele de pregătire şi cantonament a loturilor 
naţionale şi olimpice, în instituţiile şcolare şi medicale cu profil sportiv. Cluburile şi 
asociaţiile sportive ale Ministerului de Interne si Ministerului Apărării Nationale erau în 
atenția Direcţiei a IV-a, iar Unitatea Specială pentru Lupta Antiteroristă (USLA) avea în 
răspundere aerocluburile sportive. 

Plecarea la diverse întreceri internaționale atrăgea cu sine şi includerea în 
delegaţie a ofițerului /ofiţerilor de securitate. Prezenţa lucrătorului era conspirată si 
acesta avea obligația să asigure supravegherea delegaţiei, prin intermediul rețelei şi a 
prelucrărilor contrainformative. 

Competiţiile externe majore, jocurile olimpice sau campionatele mondiale, 
aveau o semnificație aparte pentru sportivi şi presupuneau sarcini suplimentare pentru 
aparatul informativ. Acţiunile specifice erau demarate cu câteva luni în devans şi se 
proceda la încadrări informative ale sportivilor şi tehnicienilor selecționați, în scopul 
obţinerii de date privind comportamentul şi modul de pregătire la antrenamente, 
interesul, preocupările şi atitudinea politică”. 

Contactarea conducătorilor cluburilor şi asociațiilor sportive, investigații prin 
tehnică operativă (plasarea de mijloace de ascultare, monitorizarea discuţiilor telefonice, 
filaj), controlul corespondenţei şi influentari pozitive a celor suspicionati de refuzul 
inapoierii în tara se inscriau în ,,retetarul” practicilor securistice. 


3 Ibidem, f. 41. 
4 Ibidem, vol. 20, ff. 267-268. 
5 Ibidem, dosar nr. 5.143, vol. 10, f. 110. 

Prin procesul verificării şi apărării contrainformative se urmărea: identificarea 
persoanelor pretabile la părăsirea definitivă a țării; clarificarea relațiilor cu rude sau 
legături din străinătate; nominalizarea celor aflați în atenţia unor cluburi, organizații, 
persoane particulare din străinătate; semnalarea comportamentelor suspecte pe timpul 
deplasărilor anterioare; descoperirea vulnerabilitatilor unor membri ai delegației (vicii, 
preocupări extra-sportive) in fata diverselor oferte tentante din străinătate; promovarea 
în lot a unor persoane si pe baza altor criterii decât cele sportive®. 

În faza preparativelor, șefii unităţilor centrale şi judeţene analizau săptămânal 
informaţiile de interes operativ referitoare la persoanele din componența delegaţiei si 
erau stabilite măsuri de prevenire particularizate”. 

La Jocurile Olimpice de la Los Angeles (1984), în scopul menținerii si 
dezvoltării unui climat favorabil RSR, Direcţia I cu sprijinul UM 0544 (Centrul 
Informaţii Externe) şi a Serviciului „D” (Dezinformare) au difuzat în SUA unele 
materiale privind realizările social-politice din România și succesele obținute de 
conationali în întrecerile internationale’. 

Măsurile structurilor informative au dat rezultate, iar numărul celor „fugiți? din 
cadrul delegatiilor deplasate la diverse ediții ale Olimpiadei a fost nesemnificativ (la 
Calgary, Canada, s-au înregistrat plecările tehnicianului Ilieşu Horia, secretar adjunct la 
Federaţia de Schi-Biatlon, şi a boberului Olteanu Florin Nicolae în martie 1988). 

Dacă la nivelul competiţiilor cu grad de importanţă sporit s-au obţinut rezultate 
foarte bune, la fel de satisfăcătoare au fost activităţile desfăşurate în cazul supravegherii 
altor concursuri. Activităţile de acoperire informativă a obiectivelor, mediilor şi 
persoanelor din problema „Sport” erau deficitare în multe judeţe ale țării. Unele loturi 
nationale (20-30 sportivi) nu aveau încadrată vreo sursă, iar informaţiile adunate şi 
remise organelor centrale lipseau cu desăvârşire. 

Chiar şi în condiţiile unei rețele restrânse numeric nu s-a urmărit obţinerea unor 
date cu valoare operativă; din cauza activităţii superficiale, în multe cazuri, ofițerii aflau 
cu întârziere despre unele fapte şi evenimente deosebite. Mai mult, pe fondul unei 
conlucrări amicale, „reţeliştii” nu ezitau să furnizeze informaţii anodine ori 
dezincriminatorii. 

Absența surselor s-a resimțit şi în stabilirea comportamentului si relațiilor socio- 
profesionale a corpului tehnic, administrativ si sportiv. Date lacunare au fost transmise 
structurilor centrale si s-au referit la deficiențele în pregătire, stările de indisciplină, 
subiectivismul în aprecierea sportivilor şi tehnicienilor, pregătirile în vederea refuzului 
întoarcerii în țară”. 

Desi deplasările în străinătate erau avizate de structurile MI (Miliție, DSS) în 
urma controalelor specifice, lipsa de continuitate a măsurilor de cunoaştere, verificare si 
protecţie contrainformativă au facilitat plecarea concomitentă a sportivilor si familiilor 
lor". 


6 Ibidem, ff. 10-11. 

7 Ibidem, dosar nr. 13.346, vol. 1, f. 151v. 
8 Ibidem, f£. 152. 

9 Ibidem, vol. 20, f. 7v. 

10 Tbidem, f. 45. 

În unele situaţii conducerea cluburilor si a federatiilor de specialitate si organele 
MI au cedat cu ușurință unor intervenții personale (şefi de federaţii sportive) sau pe linie 
de partid pentru aprobarea deplasării peste hotare a unor sportivi sau cadre tehnice 
(cazurile Călin Creangă — tenis de masă, Traian Ungureanu — revista „Viaţa 
studenţească”), şi astfel au facilitat rămânerea în străinătate. 

Analiza cazurilor a condus la concluzia că situația materială, profesională şi 
familială, călătoriile anterioare în străinătate, activitatea și poziția pe plan politico-social 
si obştesc nu erau criterii certe de apreciere a loialității, în majoritatea situațiilor era 
nevoie de o supraveghere neîntreruptă a sportivilor (în ideea depistării oricăror 
nemulțumiri şi cunoaşterea tuturor relaţiilor, indiferent de natura lor)". 

Tentaţia sportivilor de a se stabili peste hotare a crescut atât în urma 
deplasărilor externe, cât şi a înmulțirii neajunsurilor, in special financiare, in tara. Pe 
aceste considerente şi numărul celor care au refuzat întoarcerea în România a sporit 
continuu până la finele regimului ceaușist. 

Probabilitatea succesului era proporțională cu anvergura competiției; şansele se 
măreau în cazul unor concursuri de verificare sau turnee, şi totodată se diminuau drastic 
la olimpiade, campionate mondiale sau europene. 

Din dosarele Securităţii reiese că pe parcursul anilor 1980-1989 s-au înregistrat 
minimum 185 de cazuri de „refuzul întoarcerii în țară”, dintre care 94 de persoane in 
anii 1987-1989 (ne referim la sportivi consacraţi). Statistica este parțială, având în vedere 
numărul consistent de volume dedicate fenomenului sportiv regăsibile în fondurile 
Documentar, Informativ, Reţea şi SIE din arhiva securității. 

Cazuistica problemei cuprinde mai multe situaţii consumate în ultimul deceniu 
comunist şi redă atât unele particularități, cât şi similitudini ale acţiunilor întreprinse de 
sportivi şi tehnicieni. 

Bela şi Martha Karoly, antrenorii lotului national de gimnastică artistică, si 
coregraful Geza Poszar au rămas în SUA la sfârşitul turneului demonstrativ susținut de 
echipa națională de gimnastică feminină (31 martie 1981). Raționamentul deciziei a avut 
un strat financiar, cât si un substrat politico-sportiv, aşa cum rezultă din documentele 
vremii. Nemultumirile de ordin financiar (remuneratii necorespunzătoare cu valoarea 
profesională a cuplului de antrenori) au fost completate de neînțelegerile cu factorii 
politici şi tensiunile cu forul sportiv, unii membri ai corpului tehnic si sportive. 

Antrenorii au intrat şi în vizorul organelor informative; după Olimpiada de la 
Montreal s-a desfăşurat o amplă muncă de supraveghere. La 12 noiembrie 1976 s-a 
obţinut aprobarea organelor de partid pentru a fi lucrat Bela Karoly în mod organizat 
pe linie de securitate. 

Reţeaua informativă folosită pe lângă obiectivul „Katona? nu a reuşit să 
pătrundă în intimitatea elementului urmărit pentru a-i stabili concepțiile, intențiile, 
cercul de relații şi natura acestora, iar sursa „Nelu”, care a furnizat informaţii de prima 
sesizare, nu a fost dirijată să reia discuţiile pe tema unei eventuale rămâneri în 
străinătate. 

Optimizarea activităților de monitorizare a reclamat folosirea şi altor mijloace 
informative, iar introducerea mijloacelor speciale la domiciliul obiectivului si la locurile 


11 Ibidem, f. 45v. 

de cazare (interceptarea convorbirilor telefonice, interceptarea discuțiilor prin 
microfoane, interceptarea convorbirilor și discuţiilor interioare prin intermediul 
telefonului) s-au dovedit cele mai indicate în acest caz12. 

Putinatatea datelor si irelevanta lor nu au permis emiterea ipotezei ,,ramanerii în 
străinătate”, totuşi, acutizarea contradictiilor în relaţiile cu organele de partid şi factorii 
sportivi decizionali (responsabili federali şi CNEFS) completate de curtoazia unor 
cunoştinţe din afara graniţelor țării erau suficiente motive de suspicionare. 

Dintre nenumăratele deplasări în străinătate, cea din SUA (martie 1981) a 
ocazionat rămânerea definitivă în străinătate. Deşi grupul era în atenția unui ofițer 
conspirat, soții şi coregraful lotului au părăsit locul de cazare si au cerut azil politic. 

Operaţiunea a fost facilitată de contactele cu românii stabiliți în Statele Unite, 
dar şi interesul politic şi sportiv al SUA fata de cuplul de tehnicieni. 

Reacţia României a fost cvasi-inexistentă în condiţiile comiterii infracțiunii 
„refuzului înapoierii în tara”, prevăzută de art. 253 din Codul penal (C. pen.) (refuzul 
înapoierii in ţară era infracțiune şi se sancţiona cu închisoare, de la 1 la 7 ani); pur si 
simplu, nu s-a început urmărirea penală. 

Presiunile din exterior au produs şi actul reîntregirii familiei (trimiterea Andreei 
Karoly la părinți, in septembrie 1981). Activitatea ulterioară a cuplului Karoly a 
însemnat o suită de succese profesionale, înființarea şi dezvoltarea centrului de 
gimnastică american, normalizarea relaţiilor tehnicienilor cu statul român. 

Cu toate acestea, mulți dintre „fugari” nu au avut acelaşi succes aidoma 
antrenorilor menționați, şi, mai mult, unii dintre ei au apelat la o serie de artificii” si 
reorientări profesionale pentru a se integra în țările adoptive. 

Anul 1981 şi-a consumat un nou episod „fierbinte” prin gestul fotbalistului 
Marcel Răducanu, echipierul clubului de fotbal Steaua Bucuresti. 

Mijlocaşul echipei militare a făcut parte din lotul naționalei de fotbal deplasată 
în RFG pentru o serie de jocuri amicale (14 iulie — 3 august 1981). La meciul susținut, la 
31 iulie 1981, pe stadionul din Dortmund a solicitat schimbarea pe motiv de 
accidentare. La scurt timp a părăsit incinta şi nu s-a mai reîntors în cadrul lotului. La 
miezul nopții şi-a telefonat soţia şi a anuntat-o despre decizia adoptată; în plus, i-a cerut 
să ascundă bijuteriile, radiocasetofonul si să înstrăineze autoturismul „Dacia 1300”. 

Hotărârea de a părăsi echipa a fost cauzată de câteva animozitati cu echipa 
tehnică (antrenorul Valentin Stănescu nu-l folosea suficient în meciurile oficiale), 
refuzul aprobării contractului cu FC Nantes (Franţa, 1979), precum şi dorința 
sportivului de a înregistra venituri financiare mai consistente, în raport cu valoarea 
fotbalistică dovedită pe terenul de joc. 

Din declaraţiile ulterioare, precum şi din informările Securităţii, raționamentul 
alegerii a avut în primul rând o încărcătură psiho-profesională (forța psihică de a nu 
reveni în tara şi preconizata complinire profesională la cluburi consacrate din RFG) si în 
al doilea rând câștiguri băneşti substanţiale (averea deţinută în România nu era 
neglijabilă în contextul perioadei socio-economice respective). Primele săptămâni au 
fost descurajante şi pline de frământări pentru fostul jucător al Stelei, în absenţa unui 
angajament. 


12 ACNSAS, fond Informativ, dosar nr. 5.189, vol. 1, f. 4v. 

Contractul semnat cu „Hanovra '96”, liga a doua germană, echivala cu un 
salariu de 4000 mărci/lună, dar la scurt timp, oferta tentantă înaintată de „Borussia” 
Dortmund, Bundesliga l-a facut să semneze pentru a doua oara în decurs de câteva 
săptămâni. Pe lângă încetarea unilaterală a raporturilor de muncă cu Steaua Bucureşti, 
refuzul clubului militar de a începe negocieri pentru un eventual transfer, s-a mai 
adăugat şi dubla semnătură; finalmente, UEFA (Uniunea Europeană de Fotbal Amator) 
a dictat 12 luni suspendare din orice competiţie. 

Clubul din Dortmund a remis autorităților române mai multe cereri prin care-şi 
exprima disponibilitatea achitării unor sume de bani în numerar sau materiale sportive 
în schimbul acordului FRF pentru transferul imediat al acestuia, fără suspendare, 
precum si pentru emigrarea familiei sale!3. Cu toate acestea, clubul vest-german nu a 
renunţat la contract şi i-a achitat salariul jucătorului, inclusiv pe perioada de inactivitate. 

Efectele juridice ale „evadării” în RFG s-a materializat prin începerea urmăririi 
penale. Organele de cercetare penală din cadrul DSS efectuau activitățile specifice 
infracțiunii enunțate si defereau justiţiei pe cei vinovaţi, chiar si în lipsa acestora. 

Dosarul penal era compus din procesul verbal de începere a urmăririi penale, 
adresa Direcţiei de paşapoarte, evidenţa străinilor şi controlul trecerii frontierei, proces 
verbal de perchezitie domiciliară, proces verbal — sechestru asigurator, declaraţii, referat 
de terminarea urmăririi penale, rechizitoriul Direcţiei Procuraturilor Militare, dovadă de 
îndeplinirea procedurii de citare, minuta şi sentința Tribunalului Militar Bucureşti, 
motive de recurs, decizia completului de judecată în cazul recursului, mandate de 
executare a pedepsei, proces verbal de predare-primire a bunurilor confiscate. 

Lucrătorii Securităţii au respectat procedurile şi în privința lui Marcel 
Răducanu: în dimineaţa zilei de 1 august 1981 organele de anchetă au efectuat o 
percheziție la domiciliul fotbalistului si au pus sechestru asupra bunurilor familiei 
(obiectele sau lucrurile nu erau ridicate până la pronunțarea definitivă a sentinței). 

Un alt amănunt notabil l-a reprezentat statutul profesional; încadrarea sportivă 
la clubul Steaua echivala cu înregimentarea în corpul ofițeresc, iar refuzul întoarcerii în 
tara a însemnat si dezertarea din cadrul armatei române. Prin notarea de serviciu erau 
furnizate o serie de date cuprinzând mențiuni referitoare la încadrarea militară, aprecieri 
ale comandantului, calități personale etc. 

Raportul evidenția atributele sportivului (conştiincios, spirit de inițiativă, 
respectarea coechipierilor), însă remarca şi pierderea „stăpânirii de sine în momentele 
grele de joc” (eliminarea jucătorului în finala Cupei României) !*. 

Prin ordinul MC nr. 556 din 1 august 1981 ministrul Apărării Nationale a 
dispus trecerea în rezervă a cpt. Răducanu Marcel. Emiterea respectivului act a fost în 
favoarea jucătorului întrucât absența nejustificata de la unitate a început să curgă de la 
data de 3 august 1981 (reîntoarcerea lotului național) și astfel nu s-a reținut săvârşirea 
infracţiunii de dezertare!5. În acest context urma să fie cercetat doar pentru refuzul 
înapoierii în ţară şi crearea unor prejudicii materiale federației de specialitate (1 trening 


13 ACNSAS, fond SIE, dosar nr. 50.295, vol. 1, f. 16v. 
14 ACNSAS, fond Penal, dosar nr. 13.501, vol. 1, f. 9. 
15 Ibidem, f. 34v. 

supraelastic, 3 tricouri, 3 sorturi, 1 pereche pantofi Adidas, 1 geantă Adidas, 1 minge 
Tango, 3 perechi ghete Adidas, 1 costum fâș) 16. 

Referatul terminării urmăririi penale a fost întocmit la 14 octombrie 1981, iar 
sportivul era învinuit de următoarele fapte: refuzul înapoierii în ţară prevăzută şi 
pedepsită de art. 253 alin. 1 Cod penal şi abuz de încredere în paguba avutului obştesc 
prevăzută şi pedepsită de art. 227 cod penal, raportat la art. 213 cod penal (prejudiciu în 
dauna FRF în valoare de 5.656 lei)”. 

Procesul s-a încheiat încă de la primul termen, iar prin sentinţa nr. 982/7 
noiembrie 1981 Marcel Răducanu era condamnat la 5 ani închisoare, interzicerea 
drepturilor prevăzute de art. 64 lit. a si b c. pen. pe timp de 3 ani, confiscarea parțială a 
averii şi degradarea militară!8. Totodată, prin admiterea acțiunii civile inculpatul era 
obligat să achite suma de 5.656 lei despăgubiri civile şi 600 lei cheltuieli de judecată. 

Confiscarea parțială a averii personale marca trecerea în proprietatea statului a 
următoarelor bunuri: una bibliotecă din lemn natur din patru corpuri (evaluată la 8.000 
lei), una garnitură hol (una canapea si două fotolii cu o valoare de 7.500 lei), una 
garnitură hol (patru fotolii, un coltar, una ladă cu capac, două rafturi apreciate la 5.500 
lei), una veioză din lemn (600 lei), una statuetă din lemn (100 lei), una măsuţă rotundă 
(350 lei), un frigider „Arctic” (4.500 lei), un bar din lemn PAL (6.000 lei), un televizor 
marca „Saturn” (2.300 lei), una garnitură mobilă din lemn PAL (5.000 lei), una masă şi 
patru scaune rabatabile (600 lei), un aspirator marca „Taifun” (600 lei), două lustre din 
metal alb (1.100 let), un şifonier din lemn (3.000 lei), una haină bărbătească — cojoc 
(1.500 lei), trei mochete pluşate (4.300 lei), un autoturism marca „Dacia 1300” an de 
fabricaţie 1978 (60.000 lei), un radiocasetofon Panasonic (10.000 lei), bijuterii din aur!?. 

De precizat că obiectele din metale şi pietre prețioase si certificatul de 
înmatriculare auto fuseseră ridicate la finele perchezitiei domiciliare. 

Organele de cercetare penală au depus bijuteriile la Banca Naţională a RSR, 
sucursala Municipiului Bucureşti. Conform inventarului de predare-primire au trecut în 
custodia instituţiei bancare următoarele produse: cinci brățări (masa: 26,47 g), şase inele 
damă: 19,95 g, două verighete: 1,41 g, una cruciulita: 2,72 g, un lantisor: 2,27 g, trei 
pandantive: 3,12 g, un cercel: 0,98 g. (£. 14 f/v, 15); Total: 56,92 g”. 

Sentința pronunțată de Tribunalul Militar Bucureşti a fost considerată 
nesatisfăcătoare de Direcţia Procuraturilor Militare şi astfel s-a depus recurs; se aprecia 
că pedeapsa era scăzută fata de gravitatea faptei şi s-a cerut mărirea acesteia. Secţia 
recurs a Tribunalului militar teritorial, prin decizia nr. 441/9 decembrie 1981, a admis 
recursul; pedeapsa de executat a fost majorată la 5 ani si 10 luni inchisoare?!. 

Condamnarea judiciară nu a fost sinonimă cu încheierea misiunii Securității, 
dimpotrivă, pe parcursul anilor următori s-au aplicat o serie de măsuri de supraveghere 
si dirijare a reţelei informative pe lângă subiect. Prin planul de măsuri elaborat in 


16 Ibidem, £. 7. 

17 Ibidem, ff. 34v-35. 
18 Ibidem, £. 41. 

19 Ibidem, ff. 14-20. 

2 Ibidem, vol. 2, f. 13. 
21 Ibidem, vol. 1, f. 53. 

dosarul de urmărire informativă „Radu” (Marcel Răducanu) se prevedea desfăşurarea 
mai multor acțiuni preventive şi de influențare pozitivă. 

Prin intermediul grupei operative de la Köln au fost culese date privind 
domiciliul (amplasarea locuinței, căi de acces, sistemul de intrare-ieşire din imobile, 
vecini), locuri şi anturaje frecventate, programul activităţilor zilnice etc. 

Direcţia a IV-a a acționat pentru influențarea lui „Radu” atât prin intermediul 
familiei, cât şi al sportivilor participanţi la diverse concursuri în REG, însă fără rezultat. 

Dragostea fata de fotbal i-a fost răsplătită atât profesional, cât şi financiar la 
Borussia Dortmund (1982-1987) si FC Zürich (1987-1991). 

Desi s-a aflat în atenţia structurilor informative, totuși n-au fost desfăşurate 
acţiuni represive sau de intimidare asupra jucătorului. 

O formă de presiune a fost exercitată prin refuzurile constante în soluționarea 
pozitivă a cererii de reîntregire a familiei. Solicitările au primit aviz negativ din partea 
Direcţiei Paşapoarte, si astfel s-a prelungit starea de surescitare a sportivului??. 

Monitorizarea structurilor informative s-a produs în limitele sarcinilor specifice 
infracțiunii de „refuz de înapoiere in tara” prevăzută în C.pen. şi nu a excedat practicilor 
din anii ’80 (activităţi de cercetare penală, audieri, perchezitii, prelucrări 
contrainformative, recomandări adresate membrilor familiei de a-l influența pozitiv în 
sensul revenirii în România). 

Hocheistul Traian Gheorghe Cazacu (încadrat la CSA Steaua Bucureşti) a 
provocat rumoare la Bucuresti prin dispariţia sa în Peninsula Iberică. 

La finele Campionatului Mondial de hochei, Grupa C, organizat în localitatea 
spaniolă Puig Cerdo (22 martie-2 aprilie 1986), echipierul naționalei a dispărut din 
cadrul lotului. 

Evenimentul s-a produs pe aeroportul din Barcelona în momentele 
premergătoare îmbarcării şi a generat multă agitaţie în rândul oficialilor romani. 

Antrenorul echipei nationale, mr. Kalamar Alexandru, a tememorat în fata 
organelor de Securitate evenimentele petrecute în incinta aeroportului spaniol. 
Comportamentul lui Cazacu a fost firesc, iar momentul „volatilizării” a fost extrem de 
discret. 

Conform declaraţiei tehnicianului, membrii lotului au primit pasapoartele 
înaintea controlului vamal, iar jucătorul „Stelei” s-a făcut nevăzut în câteva zeci de 
secunde (ora 13.00). Disperarea a cuprins echipa organizatorică şi membrii acesteia n-au 
ezitat să alerge la staţia de taxiuri şi să solicite, prin stația de amplificare, hocheistului 
revenirea la ghişeul pașapoarte, însă eforturile s-au dovedit zadarnice. 

Delegaţia s-a prezentat la bordul avionului, în timp ce Traian Cazacu era într-o 
garnitură de tren în direcția Puig Cerdo. 

Părăsirea lotului a generat si efecte secundare; în primul rând sportivul a comis 
infracțiunea refuzului inapoierii în tara şi în al doilea rând era pasibil de a fi judecat 
pentru dezertare (pe toată perioada activităţii sportive la CSA Steaua a fost ofiţer activ, 
cu gradul de locotenent în Ministerul Apărării Naţionale). 


22 ACNSAS, fond SIE, dosar nr. 50.295, vol. 1, f. 15. 
23 ACNSAS, fond Penal, dosar nr. 50.562, ff. 14-17. 

Comandantul clubului l-a trecut în poziţia de dezertor începând cu data de 7 
aprilie 1986 si astfel urma să suporte rigorile legii. Începerea urmăririi penale a fost 
declanșată la 29 mai 1986 de către organele de cercetare penală şi a fost însoţită de 
instituirea sechestrului asigurator, declaraţii ale soţiei și factorilor sportivi decizionali, 
întocmirea rechizitoriului şi depunerea dosarului în instanță. 

Prin procesul-verbal de sechestru erau confiscate mai multe bunuri personale 
aparținând familiei Cazacu, şi enumerăm: una garnitură mobilă de dormitor tip 
„Viorela” din lemn maro (un sifonier cu trei uși şi trei corpuri etajate; un sifonier cu 
două uși şi două corpuri etajate; un pat de mijloc, dublu, încadrat de o vitrină din lemn 
maro compusă din nouă rafturi, patru uşi şi una oglindă) evaluată la 15.000 lei; una 
măsuţă toaletă din lemn lustruit maro, un covor plusat, una carpetă plusata, un 
radiocasetofon „Sanyo” (cca 11.000 lei), un frigider marca ,,Arctic” (240 litri, 
aproximativ 5.000 lei); bunurile au rămas în custodia soţiei până la pronunțarea sentinței 
definitive şi irevocabile’. 

Despre acțiunea hocheistului aflăm atât din declaraţiile de presă, cât şi din 
documentele Securităţii; sportivul a susținut că plecarea din cadrul echipei a fost 
premeditată, însă fără a anunţa familia. Declaraţiile Angelei Cazacu, soția lui Traian 
Cazacu, au confirmat secretul acțiunii şi menționăm: ,,...dupa cca două săptămâni am 
primit un telefon de la acesta prin care m-a anunţat că nu are de gând să mai revină în 
România şi că se va stabili în strainatate”*5. Noi convorbiri telefonice s-au înregistrat pe 
28 mai şi 2 iunie 1986 în urma cărora soţia a fost informată despre stabilirea lui în REG 
si încadrarea la clubul EG Düsseldorf. Traian Cazacu a lucrat trei săptămâni la clubul de 
hochei din Puig Cerdo, mai apoi a ajuns în Germania unde avea „să trăiască cele mai 
frumoase clipe din viata de hocheist profesionist” 26. 

Autorităţile judiciare româneşti au stabilit vinovăția sportivului şi prin sentința 
nr. 610/11 august 1986 l-au condamnat la 4 ani şi 8 luni închisoare pentru refuzul 
inapoierii în țară”, 

Povestea hocheistului s-a regăsit şi în alte cazuri şi a reflectat atât stările 
personale, cât şi mediul socio-economic din anii '80. Ultimii ani de regim comunist au 
coincis cu o creştere notabilă a numărului de transfugi, iar un contingent reprezentativ 
era asigurat de persoane implicate în fenomenul sportiv. 

Sportul de performanţă a atras un număr crescând de tineri (81.400 sportivi 
legitimati la cca 15.000 cluburi), iar rezultatele n-au întârziat: participarea la peste 1.560 
competiţii internationale (1988-1989) a echivalat cu obținerea unui număr de 
aproximativ 500 de locuri I25. Concursurile internationale erau vizate de atleți si 
antrenori atât pentru rezultatele sportive, cât şi pentru diversele forme de câştiguri 
materiale. 

Racolarea membrilor delegatiilor sportive era efectuată de emigranți români, cu 


24 Ibidem, ff. 10-11. 

25 Thidem, f. 12. 

25 Razvan Ionascu, Hocheiul românesc e condus de gropari în „Libertatea”, nr. 5.341/22 martie 2007, 
p. 16. 

27 ACNSAS, fond Penal, dosar nr. 50.562, f. 34. 

28 ACNSAS, fond Documentar, dosar nr 13.346, vol. 20, f. 6. 

aceleaşi preocupări profesionale, si facilitată, indirect, de indulgenta manifestată de 
conducerea grupurilor”. 

Stilul de muncă deficitar al unor secretari de federații (gimnastică, şah, box, tir 
ş.a.) şi promovarea unor relaţii personale în dauna valorilor autentice au amorsat valul 
de nemulțumiri, şi confirmată de cazurile: Maria Cozma, Gheorghe Condovici, 
Gheorghe Gorgoi, Mariana Buruiană — antrenori de gimnastică; Mihai Suba, Iuliu 
Armas — sahisti, Mihai Leu, Ladislau Ratz, Marian Gavrilă, Dănuţ Cugican— boxeuri; 
Mihail Ispasiu— tir. 

Anii 1988-1989 au coincis cu nivelul cel mai ridicat al rămânerilor în străinătate, 
dar nu s-au soldat cu răspunderea penală. Acţiunile organelor de cercetare penală au 
fost anulate în urma abrogării art. 253 din C. Pen. (31 decembrie 1989), iar în cazul 
dezertărilor de prevederile decretului de amnistie nr. 11/1988. 

Gheorghe Condovici, antrenorul lotului național de gimnastică masculin şi 
încadrat la CSA Steaua Bucuresti cu gradul de maior, a refuzat înapoierea în patrie la 
finele Campionatului Mondial desfăşurat în Olanda (octombrie 1987). Prin ordinul de zi 
nr. 255/31 octombrie 1987 semnat de col. Nicolae Gavrilă, comandantul CSA „Steaua” 
Bucureşti, tehnicianul a fost trecut în poziţia de dezertare. 

Pentru cele două infracțiuni (refuzul inapoierii in țară şi dezertare) s-a început 
urmărirea penală (31 octombrie 1987), însă referatul de încheiere a urmării penale s-a 
întocmit la doi ani de la consemnarea faptei (2 decembrie 1989). 

De remarcat că același anchetator a întocmit şi referatul, datat 13 ianuarie 1990, 
prin care fostul antrenor era scos de sub urmărire penală, ca urmare a modificărilor din 
codul penal%. 

Pe întreg deceniul opt s-au înregistrat puţine situatii-limita pentru ofițerii de 
securitate implicați direct în problema „Sport”. Momentele delicate au însemnat 
atribuirea nominală a esecurilor pe linie informativ-operativa şi răspunderea pe linie 
administrativă. 

Cel mai elocvent caz s-a consumat la 20 iulie 1989 după întâlnirea de fotbal 
IFK Goteborg — Rapid Bucuresti, în Cupa „Intertoto-89”. Delegaţia giuleşteană s-a 
deplasat în Suedia, la 19 iulie 1989, şi număra în rândurile sale si pe căpitanul de 
secutitate Cornel Virtosu. 

Ofiterul a fost pus in situatia de a raporta structurilor centrale disparitia din 
cadrul echipei a fotbalistilor Alexandru Aprodu, Gabriel Ciolponea si Lucian Ilie, cu 
vârste cuprinse între 20-22 ani. Cei trei „fugari” au profitat de lipsa supravegherii, 
precum si de aglomeraţia din restaurantul hotelului; în plus, actul ramanerii a implicat si 
renunțarea la bagajele personale si pașapoarte. 

La 26 iulie 1989 căpitanul de securitate a răspuns în fata comisiei de disciplină; 
pe baza declaraţiilor culese de la membrii delegaţiei si ale ofițerului, efectele faptelor 
celor trei sportivi şi acțiunile specifice în respectivul caz s-a hotărât: 

- retrogradarea lucratorului de securitate Cornel Virtosu din funcția de ofițer 


specialist 


29 Thidem, f. 270. 
30 ACNSAS, fond Penal, dosar nr. 66.558, f. 14. 

III în cea de ofiţer specialist, suspendarea din activitate pe o perioadă de trei luni 
întrucât nu a fost exigent în aplicarea măsurilor de control asupra sportivilor la locul de 
cazare; 
- punerea ofițerului în discuţia adunării generale si diminuarea calificativului pe 
anul 
1989, deoarece, deşi răspundea informativ de clubul Rapid Bucureşti, nu a efectuat 
satisfăcător verificarea tuturor componenților lotului”. 


Concluzii 

Pe parcursul articolului am evidenţiat câteva aspecte ale fenomenului denumit 
generic „refuzul înapoierii în țară” înregistrat în rândurile mişcării sportive româneşti 
optzeciste. 

Neintelegerile profesionale şi, îndeosebi, relațiile personale si ademenirile 
materiale din statele capitaliste s-au constituit în factori majori ai deciziei de rămânere în 
străinătate. 

Domeniul de activitate a avut câteva elemente distinctive si a oferit şansa de a 
cunoaşte mirajul Occidentului, într-un mod mai lesnicios. Dintre particularitatile 
observabile redăm următoarele: 

z plecarea din tara era sensibil usurata de participarea la competițiile 
internaționale (paşaportul și viza de plecare erau obținute lejer comparativ cu alte 
grupuri socio-profesionale); 

- creşterea numărului de sportivi deplasati la întrecerile externe a generat o 
ascensiune similară a „fugarilor”; 

- tentatiile financiare şi propaganda occidentală au influențat numeroşi sportivi şi 
tehnicieni; 

= majoritatea covârșitoare a persoanelor implicate în fenomenul sportiv si 
emigrate ilegal au provenit de la cluburile bucureştene (Steaua, Dinamo, Sportul 
Studenţesc, Rapid). 

Contraponderea la valul de plecări s-a materializat prin sporirea acţiunilor 
Securităţii (extinderea rețelei informative, prelucrări contrainformative, includerea 
ofițerilor in delegatiile sportive, recuperarea „fugarilor” de către familii prin metoda 
influentarii pozitive) şi avizul negativ din partea Direcţiei paşapoarte pentru onorarea 
unor concursuri peste hotare. 

În ansamblu, munca informativ-operativă a fost considerată nesatisfăcătoare pe 
fondul mai multor eşecuri ale lucrătorilor Securităţii în prevenirea cazurilor din 
respectiva speţă. 

Actul unilateral de rămânere în străinătate a produs şi efecte penale; refuzul 
înapoierii în tara era infracțiune si se pedepsea cu închisoare de la 1 la 7 ani (art. 253 
C.pen.), si o sancțiune asemănătoare era prevăzută şi pentru dezertare (art. 332 
C.pen.) 


31 ACNSAS, fond Documentar, dosar nr. 13.346, vol. 30, ff. 220-221. 
32 Pe larg despre interpretarea si înțelegerea cât mai facilă a codului penal in George Antoniu, 
Marin Popa, Stefan Danes, Codul penal pe înțelesul tuturor, Bucureşti, Editura Politică, 1972. 

Condamnările cu executare erau frecvente, însă pronunțate în contumacie; 
totuşi, autoritățile nu se rezumau la simple sancțiuni judiciare. O serie de bunuri mobile 
sau imobile au fost trecute în proprietatea statului (obiecte de mobilier, electronice si 
electrocasnice, autoturisme; bijuterii şi alte valori) în primul rând pentru a penaliza 
suplimentar gestul sfidător si în al doilea rând pentru a ilustra bunăstarea obținută 
exclusiv în tara natală. 

Termenul de „bunăstare” era întrebuințat de Securitate pentru a întări discursul 
politic oficial, şi anume: cei care nu se întorceau in țară erau „descompuşi moral”, 
„aventurieri”, „elemente instabile din punct de vedere politic”. În felul acesta organele 
de informații se disculpau în fata partidului pentru eșecurile in Problema „Sport”, ca si 
în cazul celorlalte categorii de cetățeni români rămași în Occident. Ritmul plecarilor a 
fost încetinit la mijlocul anilor 80, însă şi-a reluat cursul ascendent spre finele 
deceniului; deteriorarea nivelului de trai şi disfunctionalitatile sistemului economico- 
politic au accelerat fenomenul expatrierii. 

Structurile informative au strâns o serie de date si chiar au întocmit studii 
referitoare la cluburile de proveniență, vârsta, naționalitatea, nivelul de studii, starea 
civilă, apartenenţa politică, țările de adopţie. De reținut că în cca 40 % din cazuri 
acțiunea a fost premeditată, în 20 % pe baza racolării şi în alte 40 % s-a produs in mod 
spontan. 

„„Microbul” migraţiei clandestine era răspândit cu generozitate de foşti sportivi 
si tehnicieni aflați în Occident, relaţiile neoficiale cu diverşi cetățeni străini care activau 
domeniul sportului (impresari, antrenori, sportivi, crainici sportivi, proprietari de 
cluburi, conducători de federaţii sportive din țări occidentale etc în vederea încheierii 
unor contracte)%, precum şi de așa-zisele „instigări” ale corespondentilor posturilor de 
radio cu transmisii în limba română. 

Dintre cei care au îngroșat numărul „fugarilor” se pot distinge două categorii: 

- sportivi si tehnicieni cu rezultate confirmate, situație financiară bună, familisti, 
absolvenţi de studii medii sau superioare, încadrați la cluburi departamentale (Steaua, 
Dinamo) ori secţii de fotbal prestigioase (Universitatea Craiova), cu rude și relații în 
afara graniţelor; 

- debutanţi (vârstă scăzută si cel mult studii liceale), inregimentati la cluburi 
provinciale, remuneratii mici, nu posedau avere, fără sprijin în exterior. 

Cei consacrați aveau şanse reale de împlinire profesională și materială, în 
schimb cei fără palmares aveau de înfruntat mai multe neajunsuri (căutări asidue pentru 
obţinerea unui contract, asigurarea traiului zilnic, nivelul redus de cunoaştere a limbii 
din statul de adopție). 

Societatea românească a cunoscut transformări semnificative pe durata 
ultimului deceniu comunist prin prisma deciziilor politice; aplicarea măsurilor de 
rationalizare a consumului a alimentat bazinul nemulțumirilor si nemultumitilor, inclusiv 
din domeniul sportului. 

Rezultatele internaționale de excepţie şi rezervorul uman de calitate superioară 
nu au fost suficient apreciate de regimul politic. 


33 ACNSAS, fond Documentar, dosar nr. 13.346, vol. 20, f. 40. 
34 Idem, dosar nr. 9.685, vol. 3, f. 2. 

Reversul medaliei s-a probat prin câteva tipuri de comportamente si practici 
care exploatau vulnerabilitatea sistemului, şi enumerăm: 
- avizarea plecărilor la competițiile externe facilita actul ramanerii în Occident; 
- mărfurile aduse de către membrii delegațiilor contribuiau la amplificarea pieţei 
negre; 
- activităţile ilegale erau desfăşurate cu complicitatea organelor statului. 

Modificările structurale din decembrie 1989 au pus capăt atât deciziilor 
restrictive impuse în ramura sportivă (posibilităţi scăzute de a evolua la cluburi din afara 
țării, câştiguri limitate), cât și obiceiurilor cu iz penal (tranzactionarea de produse ușor 
vandabile). 

Sportul si performerii săi oglindesc, într-o măsură deloc neglijabilă, imaginea 
contrastantă din România anilor '80 (sistemul ratiilor, dar posibilități de procurare a 
unor produse de strictă necesitate; rezultate sportive, însă slab recompensate; 
participarea la diverse competiţii internaționale şi rată de succes sporită pentru cei care 
au intenționat să rămână în Occident), totuşi edulcorată de succesele sportive. 

Grevele de la Atelierele Griviţa (1933) 
în viziunea administraţiei C.F.R. 


The Strike at Grivita Workshops 
as Seen by the Administration of the Romanian Railways 


The Grivita Strike of 1933 was a widely discussed historical event both in 
that age and in the years that followed. During the communist regime, the strike 
was always described from a partisan point of view (that of the strikers of 1933). 
Historical forgeries and exaggeration occurred. That is why we believe that 
presenting those events from a different point of view (that of the Romanian 
Railways administration) is particularly important for displaying a more accurate 
picture of what truly happened at Grivita in 1933. 


Etichete: grevele de la Griviţa, administraţia C.F.R., sindicatele 
C.F.R., revendicări, P.C.dR. 
Keywords: the Grivita strikes, the Romanian Railways 
administration, the trade unions of the Romanian 
Railways, demands, P.C.dR. 


In prima jumătate a anilor 30, în niciunul din atelierele C.F.R. din tara, așadar 
nici în cele de la Griviţa, ceferiştii nu erau constituiți într-o organizație sindicală unică. 
Din a doua parte a anilor ’20, dupa sciziunea mişcării sindicale din Romania!, cel mai 
important partid de stânga din tara, Partidul Social Democrat, din dorința de a atrage 
voturile muncitorilor de partea sa, a trecut la organizarea acestora în sindicate aflate sub 
controlul său, pe care le sprijinea și favoriza politic prin intervenții la nivel 


1 În 1923, mișcarea sindicală din România s-a divizat în două grupări: una de dreapta — afiliată 
P.S.D., care a aderat ulterior la Federaţia Internaţională Sindicală de la Amsterdam (motiv pentru 
care comuniștii numeau sindicatele social-democrate „amsterdamiste”) — si una de stânga, 
organizată de comuniști, care urmărea afilierea la Internaționala Sindicală Rosie de la Moscova, 
controlată de Comintern. În același an, sindicatele comuniste s-au grupat în Sindicatele Unitare, 
alegandu-si un Consiliu General (Alina 'Tudor-Pavelescu — coordonator, Copihiria comunismului 
românesc în arhiva Cominternului, Bucuresti, Arhivele Nationale ale României, 2001, p. 130). 

guvernamental. Desigur, atenţiei acestora nu puteau scăpa ceferistii, care, pe lângă faptul 
că reprezentau una dintre cele mai mari mase de muncitori, prezentau si avantajul că 
erau angajați la stat, astfel încât controlul lor se putea face mult mai uşor prin pârghii 
administrative. La 21 ianuarie 1929, la Iasi, din inițiativa deputatului P.S.D. Ioan 
Mirescu, a fost înființată Uniunea Generală a Sindicatelor C.F.R., care grupa toate 
sindicatele din atelierele C.F.R. din ţară aflate sub controlul social-democratilor. 
Uniunea era condusă de Virgil Ionescu şi era afiliată la Confederaţia Generală a Muncii 
din România, organizație ce reunea toate sindicatele din ţară şi care era la rândul ei 
controlată de P.S.D. Fiind cel care răspundea la vârful P.S.D. de activitatea sindicatelor 
feroviare, loan Mirescu a depus toate eforturile pentru a împiedica preluarea acestora de 
către comunişti, fapt ce explică vehementa acestuia fata de muncitorii grevisti de la 
Atelierele C.F.R. Griviţa. 

P.C.dR., aflat în ilegalitate, avea la dispoziție mult mai puţine pârghii nu doar 
pentru a atrage muncitorii în sindicatele pe care le controla, ci chiar pentru a asigura 
funcționarea legală a acestora. Situaţia s-a agravat și mai mult începând din aprilie 1929, 
când Sindicatele Unitare au fost scoase în afara legii, ceea ce a făcut ca muncitorii să 
migreze către sindicatele social-democrate, care păreau a fi singurele ce aveau 
posibilitatea să le satisfacă cererile. Criza economică, care a afectat în mod deosebit 
nivelul de trai al muncitorilor din unităţile economice de stat, a dus însă rapid la 
inversarea acestui trend. Cum P.S.D., mult prea legat politic de partidele aflate la 
guvernare, a acceptat fără să protesteze toate măsurile de reducere a veniturilor 
muncitorilor, un mare număr de ceferisti au trecut la înlocuirea liderilor de sindicat 
social-democrati cu persoane afiliate P.C.dR. Drept urmare, în anii 1931 şi 1932 
comuniştii au preluat controlul asupra unor importante sindicate C.F.R. din tara (Galati, 
Dej, Paşcani, Cluj etc.), fără a duce însă la înlăturarea sindicatelor social-democrate din 
respectivele centre muncitoreşti. 

În iulie 1932, ca urmare a îndrumărilor primite într-o şedinţă organizată de 
Gheorghiu-Dej si Gheorghe Vasilichi, comuniştii şi-au adjudecat şi conducerea 
sindicatului de la Atelierele C.F.R. Grivita?, în fruntea căruia a fost numit Panait 
Bogatoiu, înlocuit la 22 octombrie 1932 cu Constantin Doncea?. Precum în toată tara, 
nici sindicaliştii comuniști de la Griviţa nu întruneau adeziunile tuturor muncitorilor, o 
parte dintre aceştia rămânând în continuare alături de P.S.D. şi formând un sindicat 
aparte (numit de Constantin Atanasiu „sindicatul profesional legal”). 


2 ACNSAS, fond Documentar, dosar nr. 16.077, vol. 5, f. 161. 

3 Constantin Doncea (26 septembrie 1904-4 noiembrie 1973). A fost membru al P.C.dR. din 
1931, iar în timpul grevelor de la Atelierele C.F.R. Griviţa a lucrat ca turnător la Secţia I 
Locomotive, fiind preşedintele Comitetului Sindical C.F.R. Bucureşti. Condamnat la 20 de ani de 
muncă silnică, a evadat în 1935 cu ajutorul sovieticilor si s-a înrolat în Brigăzile Internationale 
din Spania. După venirea comuniştilor la conducerea țării a deţinut mai multe funcții importante 
în stat până în vara anului 1958, când a fost numit director al G.A.S. Ograda, jud. Ialomiţa, ca 
urmare a criticarii lui Gheorghiu-Dej. După 1965 a fost preşedinte al Comitetului de Stat pentru 
Valorificarea Produselor Agricole (1966-1968) şi consilier la Preşedinţia Consiliului de Miniştri 
(1968-1973). Vezi biografia completă a lui Constantin Doncea în Florica Dobre (coordonator), 
Membrii C.C. al P.C.R. 1945-1989. Dictionar, studiu introductiv de Nicoleta Ionescu-Gura, 
Bucuresti, Editura Enciclopedică, 2004, p. 291. 

Potrivit documentului la care ne referim în continuare, demersurile pentru 
mărirea avansului ce urma să fie plătit în ziua de 30 ianuarie începuseră încă din 23 
ianuarie 1933, când directorul Secţiei II Vagoane a atelierelor, C. Atanasiu, ceruse o 
audienţă la directorul general al C.F.R., insistând pentru găsirea unei soluţii care să evite 
o „tulburare” din partea ceferistilor, deja „foarte agitati” ca urmare a anunţării de către 
guvern a celei de-a treia curbe de sacrificiu+. Ceferistii de la Griviţa, cărora deja le 
fuseseră diminuate salariile ca urmare a precedentelor curbe de sacrificiu, la care se 
adăuga pierderea altor drepturi şi alocatii materiale conexe, ajunseseră la concluzia 
corectă — după ce formele anterioare de protest (negocieri, mitinguri) se dovedisera a fi 
ineficiente — potrivit căreia greva era singura modalitate prin care puteau obține 
satisfacerea revendicarilor lors. 

Înţelegând necesitatea rezolvării cu celeritate a acestei situaţii încordate, 
conducerea C.F.R. avea să dispună modificarea listelor de plată a avansului, prin 
majorarea sumelor de bani plătite muncitorilor până la nivelul existent anterior anuntarii 
ultimei curbe de sacrificiu, fapt ce nu a împiedicat însă organizarea grevei demonstrative 
din ziua de 28 ianuarie 1933. Conform muncitorului feroviar Vasile Bagu®, rolul 
principal în declanşarea acestei prime greve l-a avut Constantin Doncea, liderul 
sindicatului ceferiştilor comunişti de la Atelierele C.F.R. Griviţa”. Pe lângă mărirea 
salariului, muncitorii mai aveau şi alte revendicări materiale. Astfel, se cerea creşterea 
numărului săptămânal de ore de lucru la 40, ceea ce implicit ar fi dus şi la majorarea 
salariului. Până atunci, motivând lipsa de materiale necesare activităţii, administrația 
recurgea deseori la reducerea numărului săptămânal de ore de muncă sau chiar la 
trimiterea muncitorilor în concedii neplătite pentru scurte perioade. Grevistii mai cereau 
reinstituirea indemnizaţiei pentru plata chiriei; restituirea „alocaţiei de scumpete”; 
instituirea unui salariu minim de 3.500 lei; majorarea plăţii pentru munca în acord ş.a. 

Intre 28 şi 31 ianuarie 1933, primele negocieri au avut loc între muncitorii de la 
cele două secţii ale atelierelor (Locomotive și Vagoane) si inginerii-şefi ai acestora, V. 
Nicolau și Constantin Atanasiu. Ultimii au discutat, la rândul lor, cu conducerea C.F.R. 
în prima fază şi ulterior, din 30 ianuarie, cu ministrul Lucrărilor Publice şi 
Comunicaţiilor, Eduard Mirto®, care le va cere să participe la redactarea unui nou 


4 Sub titlul Se reduc din nou salariile functionarilor publici, ziarul ,,Universul” aducea la cunoştinţa 
opiniei publice hotărârea luată de către Consiliul de Miniştri prezidat de Alexandru Vaida- 
Voevod în ziua precedentă (18 ianuarie 1933). Concret, salariile erau reduse pe o perioadă de 3 
luni (ianuarie-martie 1933) cu 10%, respectiv 12,5%. Motivația acestei măsuri dure era justificată 
de „necesităţile bugetare impuse de situaţia financiară din tara” („Universul”, nr. 16, 19 ianuarie 
1933, p. 1). 

5 În cursul unui interogatoriu din 1934, Gheorghiu-Dej afirma tranşant: „greva este singura armă 
de luptă prin care muncitorimea îşi poate câştiga şi apăra drepturile sale. O grevă bine organizată 
duce totdeauna la izbândă” (ANR, Colecţia Gheorghe Gheorghiu-Dej, dosar nr. 127, f. 3). 

6 Vasile Bâgu s-a născut în anul 1893, în com. Vorniceni, jud. Dorohoi. În februarie 1933 lucra 
ca vopsitor la Atelierele C.F.R. Griviţa; era căsătorit si avea doi copii. 

7 Cristina Diac, Greva de la Grivita din februarie 1933, văzută de protagoniști. O declarație a lui Vasile 
Bågu, în „Arhivele Totalitarismului”, anul XX, nr. 76-77, 3-4/2012, pp. 206-207. 

8 Eduard Mirto (n. 1 mai 1881, Brăila), de profesie avocat. A fost membru al P.N.T. şi a condus 
Ministerul Lucrărilor Publice şi Comunicaţiilor în perioada 11 august 1932-9 noiembrie 1933 

regulament/statut al muncitorilor C.F.R.” Pentru că cererile muncitorilor nu fuseseră 
rezolvate integral, pe 31 ianuarie 1933 are loc o nouă grevă demonstrativă, la care au 
participat circa 6.000 de muncitori, tot Constantin Doncea aflându-se în fruntea 
acestora. Aceeaşi delegaţie a muncitorilor din 28 ianuarie a tratat cu conducătorii celor 
două secţii, care la rândul lor l-au informat pe directorul general al C.F.R., urmând ca a 
doua zi să se continue discuţiile cu reprezentanţii muncitorilor pe tema revendicarilor 
acestora. 

Initial, administrația C.F.R. şi ministerul de resort nu au dorit să poarte 
negocieri decât cu sindicatul legal de la atelierele bucureştene, cel afiliat P.S.D., chiar 
dacă acesta întrunea sprijinul unei minorități a muncitorilor. Astfel, la întâlnirea cu 
ministrul Comunicaţiilor, Eduard Mirto, din ziua de 1 februarie 1933, la care au 
participat și directorul general al C.F.R alături de cei doi directori ai atelierelor, a fost 
invitată doar delegația Uniunii Generale a Sindicatelor C.F.R. din România, condusă de 
social-democratul Alexandru Oprescu!0. Hotărârile luate cu acest prilej au fost cuprinse 
în ordinul circular al Direcţiei Generale a C.F.R. nr. 15.194/2 februarie 1933, care 
consfințea acordul conducerii C.F.R. pentru rezolvarea favorabilă a celor mai 
importante revendicări materiale ale muncitorilor: salariul minim era majorat cu o 
compensație de acord de 20%; orele de lucru pe săptămână erau majorate la 40; 
indemnizaţie de chirie creștea cu 15%, majorare aplicată de la 1 ianuarie 1933; plățile 
pentru munca în acord erau majorate!!. 

În dimineaţa zilei de 2 februarie 1933 însă, liderii sindicaliştilor comunişti au 
discutat cu directorul Secţiei II Vagoane, Constantin Atanasiu, căruia i-au spus că 
delegaţia care negociase în seara zilei precedente la minister (condusă de Alexandru 
Oprescu) nu îi reprezenta pe majoritatea ceferistilor. In plus, ei au arătat că muncitorii 
nu fuseseră informaţi de către cei care participaseră la discuţii cu privire la rezultatul 
celor convenite. Manifestandu-si pe fata nemulțumirea fata de aceste practici ale 
administraţiei şi guvernului, de a-i invita la negocieri doar pe reprezentanţii unei 
minorități a muncitorilor, conducătorii de sindicat comuniști şi-au exprimat decizia de a 
declanşa greva. Pentru a-i informa asupra acordului convenit cu ministerul, cei doi 
ingineri-sefi au sintetizat rezultatul discuţiilor sub forma unei circulare-aviz, pe care însă 
Constantin Doncea, Panait Bogatoiu, Hugo Barany si Gheorghe Petre au rupt-o, si, 


xr? 


potrivit lui Atanasiu, îi ,,atatau pe muncitori să n-o citească”. Reiesea clar preocuparea 


(Stelian Neagoe, Istoria guvernelor României de la începuturi — 1839 până în zilele noastre — 2012, ediţia a 
III-a, Bucuresti, Editura Machiavelli, 2013, pp. 120-122). După instaurarea regimului comunist, a 
fost ales deputat în M.A.N. din partea Frontului Plugarilor (1948-1952). 

” Discuţiile pe marginea Statutului personalului C.F.R. erau mai vechi. Spre exemplu, în ziua de 
20 ianuarie 1933, Eduard Mirto, ministrul de resort, convocase o şedinţă extraordinară, la care îi 
invitase pe toți membrii consiliului de administraţie al C.F.R. împreună cu directorii din cadrul 
regiei, dar şi pe avocatul C. Carcali, preşedintele Federaţiei Asociaţiilor şi Sindicatelor 
Profesionale C.F.R. Cu această ocazie s-a redactat proiectul de statut, care urma să fie trimis 
pentru a fi votat în parlament („Universul”, nr. 19, 22 ianuarie 1933). 

10 La finalul acestei importante consfătuiri, Alexandru Oprescu „a mulţumit d-lui ministru Mirto 
pentru satisfacerea celor mai importante din doleantele lucrătorilor ceferisti, care vor readuce 
liniştea în rândul acestora” (idem, nr. 31, 3 februarie 1933, p. 2). 

11 ACNSAS, fond Documentar, dosar nr. 16.077, vol. 2, ff. 94-95. 

liderilor sindicali comuniști pentru escaladarea protestelor, mai ales că avansul încasat în 
ziua de 30 ianuarie 1933 fusese deja „majorat mult fata de ce trebuia sa fie”!?. 

Întrucât acțiunea hotărâtă a unor lideri precum Constantin Doncea şi Panait 
Bogatoiu reuşise să-i atragă pe multi muncitori social-democrati de partea protestatarilor 
comunişti, autorităţile au fost nevoite să accepte sindicatul comunist drept unic partener 
de discuţie. Din acest moment, negocierile au fost purtate de către liderii sindicali 
comunişti, care s-au erijat în conducătorii de facto ai tuturor muncitorilor din ateliere. 
Tocmai de această situaţie a dorit să profite politic P.C.dR., care urmărea să radicalizeze 
protestele în direcția declanşării grevei generale, ce urma să fie extinsă apoi în toate 
atelierele C.F.R. din tara. O eventuală grevă de o asemenea anvergură desfăşurată sub 
coordonarea P.C.dR. şi un potențial succes al protestelor muncitorilor ar fi dus cu 
siguranţă la creșterea considerabilă a prestigiului partidului în tara, ceea ce ar fi atras noi 
aderenti în favoarea mişcării comuniste. In plus, partidul ar fi reuşit să devină o 
alternativă politică reală chiar în rândul muncitorilor, clasa socială în numele căreia 
activa din punct de vedere ideologic. Din acest motiv, liderii sindicali comuniști s-au 
arătat prea putin deschişi dialogului, agitand imperturbabili în direcția declanșării grevei, 
în pofida satisfacerii aproape în totalitate a cererilor muncitorilor. 

Liderul de sindicat Constantin Doncea le-a cerut muncitorilor, adunaţi în 
număr de 4.000-5.000, să sune sirena si să formeze echipe care trebuiau să-i scoată cu 
forța din ateliere pe muncitorii care refuzau să înceteze lucrul, la această operațiune 
participând şi Vasile Bâgu!5. Ceferiştii s-au strâns în fata administraţiei atelierelor, iar o 
delegație formată din Constantin Doncea, Panait Bogăţoiu, Gheorghe Petre, Hugo 
Barany şi hamalul Olaru a discutat cu cei doi şefi ai atelierelor cu privire la rezolvarea 
integrală a revendicarilor. Ulterior, aceeaşi delegaţie, exceptându-l însă pe Doncea (care 
va rămâne în ateliere, ținând discursuri si împărțind pâine grevistilor), va merge la 
Ministerul Lucrărilor Publice şi Comunicaţiilor. La întoarcerea la ateliere, Panait 
Bogatoiu avea să-i informeze pe cei prezenţi că le fusese recunoscut comitetul de 
fabrică. Trebuie menţionat că acest comitet cuprindea un număr de 50 de persoane 
(printre care Panait Bogatoiu, Dumitru Petrescu, Hugo Barany, Ovidiu Şandru, Vasile 
Bâgu ş.a.) şi fusese ales încă din data de 28 ianuarie 1933, la propunerea lui Doncea, 
scopul lui fiind „să conducă acţiunea muncitorilor ceferisti până vor dobândi 
satisfacție” 14. 

După satisfacerea tuturor revendicărilor lucrătorilor de la Atelierele C.F.R. 
Griviţa, lucrurile au căzut în expectativă, fapt recunoscut atât de Vasile Bâgu (în 
declarația de anchetă din 25 februarie 1933), cât si de Constantin Atanasiu (în raportul 
întocmit la 20 februarie 1933), muncitorii așteptând practic încasarea lichidării, pe care 
urmau să o primească în ziua de 18 februarie 193315. La 4 februarie 1933, însă, în fata 
amplificării protestelor muncitorilor din tara, guvernul Vaida-Voevod a instituit starea 
de asediu parțială, pe timp de şase luni, în oraşele Bucuresti, Cernăuţi, Galati, Iasi, 


12 Ibidem, vol. 1, ff. 9-10. 

15 Cristina Diac, Greva de la Grivita..., p. 209. 

14 Ibidem, p. 207. 

15 ACNSAS, fond Documentar, dosar nr. 16.077, vol. 1, f. 11. 

Timişoara şi pe toată Valea Prahovei!6. Prin urmare, Comandamentul Corpului de 
Armată l-a delegat pe generalul Irgulescu să supravegheze Regia C.F.R. Conform unui 
raport al autorităţilor, după decretarea stării de asediu, „toate trupele din garnizoană 
[Bucureşti — n.n.] au fost consemnate în cazarmă pentru preîntâmpinarea eventualelor 
razvratiri din partea muncitorilor”. În plus, au fost chemaţi de la vatră pe timp de 45 de 
zile un număr de 300 de soldaţi din contingentul anului 1930 din zonele Bucureşti, 
Ilfov, Dâmboviţa si Vlasca, toți fiind alocati Corpului de Grăniceri!. 

In tot acest timp, comuniştii isi vor intensifica eforturile în vederea redeclansarii 
mişcărilor de protest, temându-se de faptul că exista riscul ca, după încasarea salariilor 
majorate, interesul ceferistilor de la Griviţa pentru continuarea protestelor deschise să 
se diminueze, date fiind şi promisiunile făcute de către autorități în vederea 
îmbunătăţirii condiţiilor de muncă. Dorind să profite de starea de nemulțumire ce încă 
nu se stinsese, responsabilii P.C.dR. pe linie C.F.R. au organizat o serie de adunări 
conspirative, cea mai importantă dintre acestea fiind aceea din noaptea de 13/14 
februarie 1933, la care au participat: Gheorghe Stoica, Gheorghiu-Dej!5, Chivu Stoica, 
Dumitru Petrescu, Constantin Doncea şi Hugo Barany. Cu această ocazie a fost luată 
hotărârea declanșării grevei la Atelierele C.F.R. Griviţa în ziua de 15 februarie 1933, 
urmând ca şi muncitorii de la celelalte ateliere din tara să intre în grevă, ceea ce ar fi dus 
la amplificarea mișcărilor protestatare!. Aflând despre intențiile acestora, autorităţile le 
vor dejuca însă planul, în noaptea de 14/15 februarie 1933 arestând practic întregul 
comitet de organizare a grevei, inclusiv pe delegaţii care negociaseră pe 2 februarie 
1933 la Ministerul Comunicaţiilor (Panait Bogatoiu şi Petre Gheorghe). Motivele 
arestării au fost reprezentate de legăturile acestora cu un partid aflat în ilegalitate 
(P.C.dR.) precum si de activitatea desfășurată în favoarea acestuia. În plus, ca urmare a 
stării de asediu, fusese închis si sediul sindicatului ceferistilor bucureșteni din Calea 
Griviței nr. 26121, sustinandu-se că era folosit ca loc de întâlnire pentru membrii unui 
partid ilegal (P.C.dR.). Drept urmare, în dimineaţa zilei de 15 februarie 1933, la aflarea 
vestii că liderii lor de sindicat fuseseră arestați, muncitorii de la Griviţa au declanșat 
greva generală. Potrivit lui Constantin Atanasiu si Vasile Bagu, principala revendicare a 


16 Legea — întocmită de Armand Călinescu, subsecretar de stat în cadrul M.A.I. — a fost adoptată, 
în regim de urgenţă, la 3 februarie 1933 si publicată în „Monitorul oficial” din 4 februarie (Mihai 
Burcea, 3 ianuarie 1935: un scenariu cominternist? Fuga din închisoare a trei dintre liderii ceferistilor si 
petrolistilor participanți la grevele de la începutul anului 1933, în Ştefan Bosomitu, Mihai Burcea 
(coordonatori), Spectrele lui Dej. Incursiuni în biografia si regimul unui dictator, laşi, Editura Polirom, 
2012, p. 51). 

17 ACNSAS, fond Documentar, dosar nr. 13.100, f. 19. 

18 Potrivit ordonanţei definitive de trimitere în judecată: „în timpul şedinţei a sosit şi Gheorghiu- 
Dej, care de abia se întorsese dintr-o călătorie prin tara, unde organizase greve la Ateliere pe 
întreaga țară” (ANR, Colecţia Gheorghe Gheorghiu-Dej, dosar nr. 103, ff. 4-5). 

19 Cristina Diac, Liderul nevăzut. Gheorghe Gheorghiu-Dej si grevele de la Grivita, în Stefan Bosomitu, 
Mihai Burcea (coordonatori), op. cit., p. 46. 

% ANR, Colecţia Gheorghe Gheorghiu-Dej, dosar nr. 103, ff. 4-5. 

21 În baza Ordonanţei Corpului 2 Armată din 11 februarie 1933, semnată de generalul Nicolae 
Uică („Universul”, nr. 41, 13 februarie 1933). 

grevistilor a vizat eliberarea colegilor lor arestați şi, potrivit declaraţiei lui Bagu, aceştia 
au cerut și redeschiderea sediului în care funcționa sindicatul. 

Un aspect contradictoriu în privința modului în care s-au desfăşurat lucrurile în 
acea zi îl reprezintă eliberarea lui Panait Bogăţoiu??, care încă de la ora 10 îşi făcuse 
apariţia la atelierele C.F.R. Griviţa, venind direct din arest. În lipsa lui Constantin 
Doncea, care fusese arestat, Bogatoiu a fost cel care i-a instigat pe muncitori la revoltă si 
la „nepactizare” cu autorităţile. Cei interesați de subiectul grevelor de la Griviţa, 
contemporani sau nu cu evenimentele, şi-au pus întrebarea dacă nu cumva Bogatoiu a 
făcut un joc dublu, fiind de fapt agent al Siguranţei?, rolul lui fiind acela de a contribui 
la radicalizarea protestului, pentru a permite intervenţia armatei şi justificarea declanşării 
ulterioare a represiunii împotriva P.C.dR. Această opinie a fost împărtăşită şi de către 
deputatul P.S.D. loan Mirescu, care împreună cu alti 15 parlamentari aveau să solicite 
demararea unei anchete parlamentare care să ajute la elucidarea acelor evenimente, 
susținând faptul că ceferiştii fuseseră provocati, întrucât cererile le fuseseră in mare 
parte satisfăcute? $i Constantin Atanasiu vorbește despre „inspiratorii” care îi atatasera 
pe lucrătorii atelierelor, numindu-i „agitatori”, „oratori”, despre care spune că aveau 
„alte scopuri, în afara celor profesionale”25, mai exact schimbarea ordinii sociale si 
politice din România%. Mai mult, un raport al Sigurantei din 1 februarie 1933 arăta că 
arestarea liderilor ceferiştilor de la Griviţa ar fi dus la escaladarea conflictelor”. După 
cum reiese atât din materialul redactat de C. Atanasiu3%, cât si din declarația lui Vasile 
Bagu, în noaptea de 15/16 februarie 1933 Bogăţoiu se opusese oricărui demers de 


22 Ziarul comunist „Lupta C.F.R.” îl numea pe Bogatoiu ca fiind „social-democrat de stânga”, 
întrucât metodele de acţiune pe care acesta le propunea se apropiau mai mult de cele ale P.S.D. 
decât de ale P.C.dR. (ANR, Colecţia Gheorghe Gheorghiu-Dej, dosar nr. 45, f. 3). 

23 Spre exemplu, în septembrie 1932 organele de Siguranţă refuzaseră să-l aresteze la Galati, unde 
participa la un congres pe tara al ceferiştilor comunişti, ceea ce i-a permis ca în timpul lucrărilor 
să provoace o sciziune în rândul participanţilor, mergând până la alegerea unui alt Comitet 
Central de acţiune, din care Gheorghiu-Dej nu mai făcea parte şi care nu avea girul conducerii 
P.C.dR. (idem, dosar nr. 47, f. 9). 

24 Potrivit lui Mirescu, Panait Bogatoiu era un agent al Sigurantei care poza drept comunist 
(idem, dosar nr. 129, f. 2). 

25 ACNSAS, fond Documentar, dosar nr. 16.077, vol. 1, f. 20. 

2% „Buletinul Informativ” al Sigurantei din 25 februarie 1933, referindu-se la pașii care 
precedaseră izbucnirea grevei de la C.F.R., menţiona că aceasta a fost „opera comuniştilor, care 
au exploatat nemulțumirile şi starea de spirit a lucrătorilor C.F.R.-işti” (ANR, Colecţia Gheorghe 
Gheorghiu-Dej, dosar nr. 86, f. 4). 

27 Stelian Tanase, Clientii lu’ tanti Varvara: istorii clandestine, Bucuresti, Editura Humanitas, 2005, p. 
209. In baza acestui document, autorul acreditează ideea potrivit căreia la Griviţa a fost vorba 
despre o provocare a Sigurantei. 

28 Referindu-se la refuzarea categorică a oricăror discuţii de către Bogăţoiu, care aveau scopul de 
a preveni intervenţia armatei, C. Atanasiu se exprima astfel: „Doream să fac cu colegul Nicolau o 
ultimă încercare de a zgudui sufletul acestui neînduplecat [subl. n.] si de a-l convinge să 
îndemne muncitorii de a pleca de bunăvoie, evitând ciocniri cu armata, care era fatal să provoace 
victime, întrucât eram convins că armata va fi atacată. În acel moment situaţia era numai în 
mâinile lui Bogatoiu. El a refuzat însă convorbirea pe care i-o propuneam (ACNSAS, fond 
Documentar, dosar nr. 16.077, vol. 1, f. 17). 

negociere inițiat de către conducerea atelierelor, fiind totodată cel care îi îndemnase tot 
timpul pe oameni să nu plece acasă, chiar şi atunci când fusese avertizat că armata avea 
să intervină în forță. Mai mult, Panait Bogăţoiu împreună cu Chivu Stoica? au organizat 
gărzi la porţile atelierelor pentru a nu-i lăsa pe muncitori să plece. În plus, potrivit lui 
Bâgu, chiar înainte de ora anunțată pentru evacuare, în contradicție cu toată activitatea 
sa de până atunci, Bogatoiu le spusese muncitorilor să nu opună rezistență şi să se 
predea autorităţilor”. 

Toate aceste date par a induce ideea potrivit căreia greva de la Griviţa a fost o 
provocare a Sigurantei, care a permis guvernului să aplice lovituri dure P.C.dR., de pe 
urma cărora partidul — cu imensa majoritate a liderilor aflați în detenţie — nu și-a mai 
revenit până în anul 1944. Considerăm însă că această opinie este mai mult post- 
factuală, bazată prea mult pe desfășurarea ulterioară a evenimentelor, şi anume 
înăbuşirea rapidă a grevei si arestarea liderilor P.C.dR. În realitate, a existat pericolul ca, 
în cazul în care marea majoritate a muncitorilor şi a familiilor acestora nu ar fi plecat 
acasă în timpul nopții, susținuți fiind de masele mari de oameni adunate în jurul 
atelierelor, rezistența în fata armatei sa fi fost mult mai acerbă, fapt ce s-ar fi putut solda 
cu un număr imens de victime, situaţie ce ar fi putut determina chiar căderea guvernului 
sau cel puţin declanşarea unor proteste în rândul unor categorii mult mai largi ale 
populaţiei, stare de lucruri cu totul nedorită de către guvern. În final, provocarea s-ar fi 
putut transforma foarte uşor într-o „joacă cu focul”, având efecte contrare celor dorite. 

In urma ,,agitatiunilor muncitoreşti”, Regimentul 8 Grăniceri a primit ordin din 
partea Direcţiei a IV-a de a organiza un batalion de alarmă, al cărui efectiv însuma 20 de 
ofițeri, 12 subofiteri şi 326 trupă, care a fost deplasat la sediul Prefecturii Poliţiei 
Capitalei, fiind pus în subordinea Parchetului Militar. Cum în după-amiaza zilei de 15 
februarie 1933 protestele ceferistilor s-au amplificat, extinzându-se practic la nivelul 
tuturor muncitorilor din ateliere, la Griviţa au fost trimise două companii din batalionul 
de alarmă şi alte unități din Regimentul 8 Grăniceri, care între orele 18-19 au dispersat 
mulțimea adunată în jurul atelierelor3!. Potrivit lui Atanasiu, numărul acestora era de 
aproximativ 5.000 de persoane, ce blocau Calea Griviței, fiind vorba in general de 
familiile grevistilor şi de şomeri. În continuare, firul evenimentelor a decurs astfel: în 
jurul orelor 2200-2230, în urma unui foc de armă tras dinspre ceferisti, a fost ucis un 
gardian public (lon Chiriţă), iar în jurul orei 3% grevistii au întrerupt alimentarea cu 
energie electrică a atelierelor, lăsând în întuneric si străzile din apropierea acestora. 


% ANR, Colecţia Gheorghe Gheorghiu-Dej, dosar nr. 82, f. 9. 

30 Conform mărturisirii lui Vasile Bagu, dacă în jurul orei 22.00, „pe când stam la foc cu 
Bogăţoiu, acesta mi-a spus că atunci când va intra armata, muncitorii să fie cât mai împrăștiați, 
pentru ca în caz că armata va trage, să fie împuşcaţi cât mai puţini”, se pare că „la orele 6 a.m., 
când armata se pregătea să intre în ateliere, pe când eram împrejurul unui foc ce facusem pentru 
a ne încălzi”, Bogatoiu îşi schimbase atitudinea, recomandându-le ca „la prima somatiune a 
armatei, să nu ne opunem si să părăsim atelierele” (Cristina Diac, Greva de la Grivita..., p. 216). 

31 În presa vremii se arăta cum: „Cu cât trece timpul cu atât sporeşte numărul celor care se adună 
in fata atelierelor. Toate cartierele de ceferisti din partea locului, precum si acelea populate de 
diverşi muncitori au început să se reverse spre ateliere” („Universul”, nr. 45, 17 februarie 1933, 


p. 1). 

Trupele de evacuare au fost puse sub comanda col. Grigore Cornicioiu, 
comandantul Brigăzii a IV-a Grăniceri, în urma ordinului primit la ora 2% noaptea din 
partea generalului Nicolae Uică, comandantul Corpului II Armată. Acestea însumau: 1 
batalion cu 4 companii din Regimentul 8 Grăniceri; 2 companii din Regimentul 1 
Grăniceri, 6 companii de jandarmi, cu un efectiv total de 800 soldați trupă şi 300 
gardieni publici. Trupele de grăniceri au fost însărcinate efectiv cu evacuarea 
muncitorilor (sub comanda It.-col. Eugen Dumitrescu), în timp ce jandarmii şi gardienii 
publici trebuiau să asigure „protecția aripelor trupelor de grăniceri” și „bararea” celor 14 
străzi adiacente atelierelor. La fata locului aveau să-şi facă apariția şi primul-comisar 
regal It.-col. Romulus Hotineanu”? însoțit de alti doi comisari regali%. La ora 615 
dispozitivul era pregătit: 5 companii dispuse în linie în fata atelierelor, pe şoseaua 
Griviței; în spatele acestora se mai aflau în rezervă o companie din Regimentul 1 şi o 
companie de jandarmi; în spatele atelierelor erau masate 3 companii de jandarmi pentru 
a realiza un cordon de izolare; iar gardienii publici barau străzile adiacente. 

Intervenţia propriu-zisă a început la ora 67% cu somarea lucrătorilor de a părăsi 
locul de muncă în cinci minute, un termen imposibil de respectat de un număr atât de 
mare de oameni, ceea ce denotă faptul că autorităţile erau decise să reprime în forță 
greva. Răspunsul muncitorilor a constat pentru început in huiduirea It. col. Romulus 
Hotineanu, după care au început să arunce cu pietre și buloane de fier înspre soldaţi. În 
aceste condiţii, armata a trecut la evacuarea atelierelor. Muncitorii au ripostat, trăgând 
chiar focuri de armă înspre autorități, ceea ce l-a determinat pe comisarul regal Romulus 
Hotineanu să ordone trupelor să tragă în plin%. În Dara de seamă întocmită de col. 
Grigore Cornicioiu, acesta preciza faptul că: „Focul a fost destul de intens, dar, dacă nu 
a avut efect prea mare, se datorește faptului că era încă prea întuneric şi nu puteau ochi, 
iar greviștii se puteau adăposti printre localurile atelierelor (...) Unităţile au înaintat in 
interiorul atelierelor, urmărind pe grevişti, care se retrăseseră prin diferite ateliere” 35. 

Represiunea violentă a armatei s-a soldat cu uciderea mai multor muncitori şi 
cu arestarea celorlalți, foarte puţini reuşind să scape din ateliere%. Arestările au 
continuat şi în zilele următoare, când au fost prinşi alti lideri ai greviştilor”. Pe 
parcursul nopţii, multi dintre muncitori plecaseră acasă, astfel că, din totalul de 5.000 de 
persoane câte fuseseră iniţial, în momentul arestării acestea mai numărau 1.200. Potrivit 
conducerii atelierelor, victimele erau următoarele: patru morți şi 12 răniți grav, 
transportaţi la Serviciul de Chirurgie al Spitalului Casei Autonome C.F.R. „Witing”38, 
dintre care trei aveau să decedeze la scurt timp, printre aceştia aflându-se şi ucenicul 


32 După preluarea puterii de către comunişti, Romulus Hotineanu va fi condamnat la munca 
silnică pe viata. 

33 ACNSAS, fond Documentar, dosar nr. 13.100, f. 26. 

34 În opinia lui Stelian Tanase, deznodământul sângeros al grevei din 15/16 februarie 1933 
demonstra faptul că „politicienii care alcătuiau guvernul erau depăşiţi de situație” (S. Tanase, op. 
cit., p. 202). 

35 ACNSAS, fond Documentar, dosar nr. 13.100, f. 27. 

36 Ibidem, ff. 26-27. 

37 Vasile Bâgu a fost arestat la 21 februarie 1933, după ce a reuşit să scape din ateliere în timpul 
intervenţiei armatei (Cristina Diac, Greva de la Grivita..., p. 202). 

38 ACNSAS, fond Documentar, dosar nr. 16.077, vol. 1, ff. 1, 18. 

Vasile Roaită%. În total au fost reţinuţi peste 1.500 de muncitori, toţi fiind închişi la 
închisoarea Jilava”, marea majoritate a acestora fiind însă eliberaţi la scurt timp, întrucât 
nu puteau fi acuzaţi de nicio infracțiune concretă. 

În materialele referitoare la istoria grevelor de la Atelierele C.F.R. Griviţa din 
Bucureşti, publicate după adjudecarea puterii de către comunişti, s-au vehiculat 
informaţii potrivit cărora la Griviţa fuseseră omorâţi sute de muncitori, transportați 
noaptea, pe ascuns, cu camioanele la crematoriu, iar toți cei arestaţi fuseseră trimiși în 
primele lagăre de concentrare din Romania*!. Această versiune oficială a comuniştilor a 
fost promovată, de exemplu, si de către poetul Dan Deşliu, care, în poemul dedicat 
protestelor ceferiste din 15/16 februarie 1933, referitor la victimele înregistrate cu acest 
prilej, scria: „În zori, au venit camioanele/să strângă ce s-a cosit în ajun;/claie bogată 
din toate ciolanele,/că doar mântuiseră lucru bun!”’”?. 

La ora 8 atelierele erau complet evacuate, fiind instalate posturi fixe de pază şi 
de patrulare din partea Regimentelor 1 şi 8 Grăniceri (din cadrul Brigăzii a IV-a 
Grăniceri), precum si un batalion, sub ordinul maiorului Mihail Botez, pentru a 
preveni o eventuală reocupare a atelierelor de către ceferisti#. Prin Înaltul Decret regal 
nr. 1.765 din 26 iunie 1933, 137 de persoane aveau să fie răsplătite pentru că isi 
aduseseră contribuţia la restabilirea liniştii în cadrul atelierelor C.F.R.*, fiind decorate 
cu medalia ,,Barbatie şi credință”. Printre acestea s-au aflat şi col. Grigore Cornicioiu, 
avansat totodată la gradul de general de brigadă*, precum si comandanții celor două 
regimente de grăniceri. 

Documentul pe care dorim să-l introducem în circuitul științific reprezintă un 
raport întocmit la data de 20 februarie 1933 de inginerul-sef Constantin Atanasiu, 
director al Secţiei Vagoane a Atelierelor C.F.R. Griviţa Bucuresti. Adresat directorului 


59 Ibidem, f. 129. A se vedea biografia lui Vasile Roaită, publicată mai ales în anii de început ai 
regimului comunist, ca de exemplu: Savin Bratu, Vasile Roaitd, ediţia a II-a, Bucureşti, Editura 
Tineretului, 1950. In realitate, însuşi Gheorghiu-Dej era conştient de exagerarile ce se comisesera 
cu privite la meritele avute de Vasile Roaită în timpul grevelor de la Griviţa. Astfel, în anul 1963, 
în contextul discuţiilor referitoare la redenumirea acelor instituţii care purtau numele unor 
persoane, Gheorghiu-Dej era de părere că „Vasile Roaită, a facut el ce a făcut, dar nu chiar asa, 
la fiecare colț să vezi numele lui. Să-i poarte numele poate un obiectiv mai neînsemnat” (ANR, 
fond CC al PCR, Secţia Cancelarie, dosar nr. 44/1963, f. 83) 

40 ACNSAS, fond Penal, dosar nr. 218, vol. 3, f. 289. 

41 Mihail Roller (coordonator), Istoria R.P.R. Manual pentru invatamantul mediu, Bucuresti, Editura 
de Stat Didactica si Pedagogica, 1956, p. 642. 

% Dan Desliu, Griviza vie, în *** Poeme despre Grivita Rosie, Bucuresti, Editura pentru Literatura si 
Arta a Uniunii Scriitorilor din R.P.R., 1950, p. 22. 

4 Maiorul Mihail Botez (n. 22 noiembrie 1889, in com. Stoesti, jud. Neamt,) a fost arestat la 23 
mai 1950; a decedat la putin timp dupa intemnitarea sa. 

44 ACNSAS, fond Documentar, dosar nr. 13.100, f. 27. 

45 Idem, dosar nr. 17.066, vol. 4, f. 1. 

46 Decorat in 1933, colonelul Grigore Cornicioiu (n. 20 noiembrie 1883, în Targu-Jiu) va fi 
reţinut şi anchetat după 1945 de către autorităţile comuniste pentru implicarea sa în reprimarea 
muncitorilor ceferişti în februarie 1933. 

general al regiei autonome C.F.R., Cezar Mereuţă”!, scopul raportului era acela de a 
susține nevinovăția semnatarului, care fusese acuzat in Camera Deputaţilor că-i instigase 
la grevă pe muncitorii feroviari, motiv pentru care fusese pus imediat sub anchetă”. 
Având un pronunțat caracter expozitiv, după cum recunoaşte însuși autorul, textul oferă 
un scurt istoric al „mişcărilor muncitoreşti” de la Atelierele C.F.R. Griviţa din perioada 
28 ianuarie-1 7 februarie 1933. 

Constantin Atanasiu a condus Secţia de Vagoane a Atelierelor C.F.R. Griviţa in 
perioada 1924-193350, Graţie funcţiei deţinute, acesta a participat în mod direct la toate 
negocierile derulate între cele două tabere „antagonice” (autorităţile statului şi 
protestatari), desfăşurate atât la sediul Direcţiei Generale a C.F.R., cât si la cel al 
Ministerului Lucrărilor Publice şi Comunicaţiilor, fiind aşadar o sursă de informaţii de 
prim rang. 

În opinia noastră, importanţa acestui document constă în aceea că el reprezintă, 
practic, versiunea administrației C.F.R. cu privire la modul în care s-au desfăşurat 
grevele ceferistilor de la Atelierele Griviţa, binevenită în condiţiile in care cele mai multe 
materiale editate de-a lungul timpului pe marginea acestui subiect au cuprins amintirile 
unor persoane situate de partea cealaltă a baricadei, cea a protestatarilor din 193351, 
alături de punctele de vedere ale P.C.R. Dintre acestea, unele au fost publicate chiar în 
timpul regimului comunist, cu predilecție în presă, dar şi în cuprinsul unor culegeri de 


47 Cezar Mereuta se afla la conducerea C.F.R. de putin timp; el îi succedase în funcţie fostului 
director general al C.F.R., generalul de divizie Mihail Ionescu, care se pensionase la sfârşitul 
anului 1932. 

48 După cum reiese chiar din raportul întocmit de Constantin Atanasiu, acesta a avut câteva acte 
de inițiativă, care par să-l situeze de partea muncitorilor sau care, cel putin, nu-i pun la îndoială 
buna intenţie față de cauza muncitorilor (a cerut să fie primit în audienţă de către directorul 
general al C.F.R. pentru a-i vorbi despre necesitatea majorării avansului; i-a sugerat directorului 
general al C.F.R. să-l sune pe ministrul Comunicaţiilor pentru a-l informa cu privire la situaţia de 
la ateliere; îi spune ministrului Comunicaţiilor că problema de la C.F.R. trebuia rezolvată imediat, 
invocând starea de spirit „îngrijorătoare” din mijlocul muncitorilor ceferişti, care risca să 
conducă spre „tulburări grave”; insistă ca intervenţia armatei să aibă loc ziua pentru a se evita pe 
cât posibil un eventual „măcel”. Foarte probabil că atitudinea favorabilă a inginerului-sef fata de 
cauza muncitorilor a constituit şi motivul pentru care acesta a fost anchetat. 

+ Ancheta parlamentară a fost cerută de către deputatul P.S.D. loan Mirescu. 

50 ACNSAS, fond Documentar, dosar nr. 16.077, vol. 1, f. 20. 

51 Ca de exemplu: Dumitru Petrescu, O pagină glorioasă în istoria clasei muncitoare si a poporului roman 
(Grivita — 1933), în „Lupta de clasă”, seria V, anul XXXIII, nr. 1-2, ianuarie-februarie 1953, pp. 
55-75; Chivu Stoica, Eroicele lupte ale muncitorilor ceferisti şi petrolisti, ediţia a Il-a, Bucureşti, Editura 
de Stat pentru Literatură Politică, 1955; Vasile Bagu, Marturii ale participanților la luptele din ianuarie- 
februarie 1933. Flacăra Griviței, in „Scânteia”, anul XXVII, nr. 4140, 15 februarie 1958, pp. 2-3; 
Chivu Stoica, A 30-a aniversare a eroicelor lupte din februarie 1933, in „Studii. Revistă de istorie”, nr. 
1/1963, pp. 5-18; Gheorghe Stoica, Luptele din februarie 1933, o cotitură în miscarea muncitorească din 
Romania, în „Lupta de clasă”, seria V, an XLIII, nr. 1, ianuarie 1963, pp. 3-17; Vasile Bagu, 
Ovidiu Şandru, 35 de ani de la luptele muncitorilor ceferisti din iannarie-februarie 1933. Comuniştii — sufletul 
viguroaselor acțiuni declanșate la Griviţa, in „Scânteia”, anul XXXVII, nr. 7615, 16 februarie 1968, p. 
5. 

documente*?. Recent a fost publicat un alt document important privind acest moment; 
este vorba despre declarația lui Vasile Bâgu din 25 februarie 1933, dată în timpul 
anchetei procuraturii ce a succedat arestării acestuia®. 

Chiar dacă nu lamureste toate aspectele controversate ale grevei de la Atelierele 
C.F.R. Griviţa (ne referim mai ales la rolul jucat de Panait Bogăţoiu), documentul 
publicat este de natură să ofere date suplimentare legate de desfășurarea evenimentului, 
venite din partea unuia dintre actorii implicaţi direct în negocierile cu muncitorii. Din 
cele expuse de Constantin Atanasiu reiese şi faptul că greva a izbucnit spontan, la 
aflarea veştii arestării liderilor de sindicat ai muncitorilor, P.C.dR. neavând un rol direct 
în declanşarea acesteia, chiar dacă după 1944 propaganda comunistă a afirmat 
contrariul. Liderii sindicali comuniști au depus însă toate eforturile pentru a se ajunge la 
grevă, fiind evident faptul că încercau să tragă foloase politice în favoarea partidului în 
care activau. Nu în ultimul rând, se evidențiază şi atitudinea extrem de dură a 
autorităţilor, acestea fiind practic decise să intervină armat, aproape indiferent de 
numărul de victime care ar fi putut rezulta. Drept urmare, represiunea dura care a urmat 
(dacă ţinem cont de faptul că cei în care s-a tras nu făcuseră altceva decât să declare o 
grevă de o zi) a transformat evenimentele de la Griviţa într-un episod negru din istoria 
României, prea puţin cercetat astăzi. 


Domnule Director General, 


În cele ce urmează am onoarea a vă expune, pe larg, cele întâmplate la 
Atel. [fere/] Griviţa, cu ocazia mișcărilor muncitoreşti în intervalul de timp de la 28 
Ianuarie a.c. până la 17 Februarie a.c. 

Acest raport are un dublu scop: pe de o parte, de a vă pune la dispoziție date 
cronologice şi acte, care să fixeze istoricul acestor triste întâmplări, pe care de altfel le 
cunoaşteţi din toate rapoartele noastre verbale şi din acele neîntrerupte consfătuiri care 
au avut loc in acest interval între Domnul Ministru al Comunicaţiilor, Domnia-Voastra, 
Domnul Director Balinschi5, Dl. Ing. Şef V. Nicolau, Şeful Atelierelor Griviţa 
Locomotive, şi subsemnatul. 

Pe de altă parte, de a constitui o expunere „pro-domo”, la care sunt obligat 
acum, deoarece am fost personal învinuit în Camera Deputaţilor că am fost unul din cei 
care am contribuit la instigarea muncitorilor, lansând între ei zvonul că dispoziţiile luate 
de autoritățile superioare pentru ameliorarea salariaților nu vor fi aplicate, învinuire ce 
nu a fost pe loc repudiată, ci, dimpotrivă, fiind reținută de Dl. Ministru al 
Comunicaţiilor, s-a afirmat hotărârea de a fi pus imediat sub anchetă. 

Expunerea ce urmează va putea servi şi Comisiei de anchetă, ca punct de 
plecare, şi, înainte de orice, trebuie să arăt că, întrucât cele petrecute în Camera 
Deputaţilor, prin larga publicitate dată de presă, sunt de natură să zdrobească și sufletul, 


52 *** Documente din istoria Partidului Comunist din România, Editura P.M.R., 1951; *** Documente din 
istoria mișcării revoluționare si democratice de tineret din România, vol. IL, 1922-1933, Bucureşti, Editura 
Politică, 1987. 

53 Cristina Diac, Greva de la Grivifa..., pp. 201-216. 

54 B. Balinschi era şeful Direcţiei Centrale a Atelierelor. 

si condiţiile normale ale carierei mele, trebuie să recunoasteti că este necesar să se facă 
imediat lumină deplină in această dureroasă chestiune si să se afirme, in fata opiniei 
publice şi a personalului ceferist, de către autoritățile superioare, curatul adevăr, nu în 
interesul meu personal, a cărui ființă morală poate fi sacrificată, fără nicio consecinţă, ci 
a instituţiei pe care am servit-o şi a Corpului profesional din care fac parte, pe a cărui 
demnitate tara aceasta desigur va mai fi chemată a se sprijini şi în viitor. 

De la 1 ianuarie 1932, când s-a început reducerea salariilor muncitorilor, s-a 
văzut că o rea stare de spirit pătrunde între ei şi n-a fost ocazie în care şefii de ateliere să 
nu-şi exprime îngrijorarea şi n-a fost lucrare de elaborare a diferitelor bugete în care noi, 
de acord cu Direcţia Atelierelor, să nu arătăm că o reducere a bugetelor, sub anumite 
limite, este periculoasă. 

Nu mă cred îndreptăţit de a expune în detalii această chestiune, întrucât ea este 
perfect cunoscută şi de Domnia-Voastra, şi de autorităţile superioare. 

Trebuie să fac însă rugămintea ca Direcţia Generală, Direcţia Centrală A [ze%ere] 
si Direcţia Economatului să recunoască că, în toate împrejurările în care a fost vorba de 
a se lua hotărâri importante, fie în chestia regimului de muncă, fie a salarizării, fie a 
aprovizionării cu materiale, am fost unul din aceia care am prezentat păreri şi concluzii, 
care toate tindeau de a păstra pentru muncitori un minimum de posibilități de muncă, 
care să asigure şi un minimum indispensabil de salarizare. 

Trebuie să reamintesc ca în toate aceste cazuri am fost chemat la consultare si 
că n-am făcut niciodată figura unui om care vede strâmt şi care n-are nicio grijă de 
„factorul uman”, a cărui utilizare rațională era chemat să o facă. 

Totuşi, necesități bugetare, pentru aprecierea cărora n-am avut elementele 
necesare, au făcut ca de la 1 noiembrie 1932 salarizarea muncitorilor sa fie încă o dată 
comprimata°°. 

În tot acest timp am căutat să tin cel mai strâns contact cu muncitorii, pentru 
îndrumarea si lămutirea lor, iar sindicatul profesional al lor, prin secretarul lui general, a 
făcut remarca acestei atitudini a mea, in prezența mea, chiar in fata Domnului Ministru 
al Comunicatiilor, in consfatuirea de la 1 februarie a.c., desi, spre durerea mea, ulterior, 
acelaşi sindicat a dat in presă un comunicat în care atacă în general pe şefii atelierelor 
din tara, acuzandu-i de atitudini legate de interese politice şi de indiferență fata de 
asociaţia profesională legală a muncitorilor. 

Si aici același spirit de insinuare şi de ponegrire fără temei a inginerilor. 

La 23 ianuarie 1933 m-am prezentat în audiență Domniei Voastre şi v-am 
raportat că muncitorii atelierelor sunt foarte agitati, pe motivul avansului prea redus, 
care urma să fie plătit la 30.1.19335. 


55 Este vorba despre anularea compensării chiriei si tăierea „alocaţiei de scumpete”, după cum 
aflăm chiar din text. 

56 În septembrie 1932, cabinetul prezidat de către liderul national-taranist Alexandru Vaida- 
Voevod a aplicat cea de-a doua „curbă de sacrificiu”, prin care salariile au fost reduse cu 15% 
(Dinu C. Giurescu — coordonator, Istoria României in date, Bucureşti, Editura Enciclopedică, 2003, 
p- 422). Prima „curbă de sacrificiu” fusese aplicată de către guvernul P.N.T. condus de 
Gheorghe Gh. Mironescu, de la 1 ianuarie 1931, ducând la diminuarea salariilor tuturor 
angajaţilor din sistemul public şi ale celor remunerati din bugetele caselor autonome si ale 
regiilor publice comerciale cu aproximativ 10% (cbidem, p. 415). 

Am insistat atunci asupra necesității imediate de a se lua măsuri pentru 
sporirea avansului, prin degrevarea muncitorilor de anumite retineri, în scopul 
de a se evita o tulburare a lor, iar între timp să se ia imediat în cercetare situația 
din ateliere creată de salarizarea impusă până atunci [subl.a.]. 

Domnia Voastră ati aprobat imediat aceste propuneri, iar ordinul de modificare 
a listelor de avans, în scopul majorării acestuia, a fost dat imediat Contabilitatii si de DI. 
Director Financiar si de noi. 

Totuşi, sâmbătă, 28.L.a.c., muncitorii celor două ateliere Griviţa, după intrarea 
în atelier, au încetat lucrul si au făcut o demonstraţie în fata biroului meu, cerând ca 
într-un sfert de oră, uzand de telefon, să obțin de la Direcţia Generală satisfacerea mai 
multor deziderate, printre care cele mai importante au fost: 

1. Sporirea avansului, fără a mai fi diminuat cu reținerea aferentă diverselor lor 
împrumuturi. 

2. Sporirea orelor de lucru. 

3. Instituirea din nou a chiriei şi alocatiei de scumpete desființată la 1.1.1932. 

4. Un minimum de câştig echivalent cu salariul la orele lucrate majorat cu 40%. 

Chiar în cursul zilei de 28.I.a.c., după ce am reuşit a convinge pe lucrători să 
aştepte în linişte rezultatul demersurilor ce voi face, m-am prezentat din nou Domniei 
Voastre şi v-am depus raportul meu nr. 1.715 din 28 ianuarie a.c., aici anexat în copie, în 
care, pe lângă cele de mai sus, făceam o serie de propuneri imediat aplicabile. 

Cu acel prilej am cerut să informați imediat pe Domnul Ministru al 
Comunicaţiilor despre cele întâmplate în Ateliere. 

Luni 30.La.c., fiind chemat la Domnul Ministru al Comunicaţiilor, pentru a mi 
se cere să colaborez la elaborarea regulamentului meseriașilor şi lucrătorilor din 
Atelierele C.F.R., cu care ocazie Domnul Ministru mi-a arătat că mă bucur de toată 
încrederea Domniei Sale, am informat pe Domnul Ministru despre îngrijorătoarea stare 
de spirit a muncitorilor nostri şi am afirmat categoric părerea că această chestiune 
trebuie imediat luată în cercetare, întrucât, altfel, vom avea tulburări grave. 

Am primit de la Domnia Sa ordin ca în după-amiaza acelei zile de 30.L.a.c. să 
viu la Direcţia Generală C.F.R., unde va fi şi Domnia Sa. 

Am fost, s-a discutat chestiunea ridicată de mine şi s-au dat primele dispoziţii, 
care erau de natură să amelioreze în oarecare măsură salariile muncitorilor pe lunile 
următoare. 


Reîntors la ateliere, în ziua de 31.L.a.c., am chemat delegația muncitorilor care 
se prezentase la mine cu 3 zile înainte58 şi am comunicat că Direcţia Generală a dispus 
majorarea avansului de ianuarie prin reducerea retinerilor, asigurarea unui minimum de 
salariu asupra căruia urma să se dea în 2-3 zile o instrucție de aplicare şi utilizare în 


57 Starea de spirit negativă a muncitorilor de la Atelierele C.F.R. Griviţa a fost amplificată de 
anunțarea de către guvernul P.N.T. condus de Alexandru Vaida-Voevod a celei de-a treia „curbe 
de sacrificiu”. 

55 Așadar: Constantin Doncea, Vasile Bâgu, Pavel Bogăţoiu, Gheorghe Petre, Georgescu 
Constantin, zis Ghebosu, hamalul Olaru ş.a. (în total opt persoane). 

februarie a sumelor bugetare necheltuite în ianuarie din cauza lipsei de materiale si a 
viscolului. 

Totuşi, muncitorii, nemulțumiți cu acest rezultat, au încetat din nou lucrul şi în 
ziua de 31 ianuarie a.c., în semn de protest, insistând asupra cererilor lor integrale. 

Si de această dată, lucrând de acord cu colegul meu, Domnul Inginer Sef V. 
Nicolau, am reuşit a determina pe muncitori să părăsească în linişte atelierele, 
asigurându-i că celelalte cereri nesatisfăcute vor fi imediat cercetate de [cd#re] autoritățile 
superioare cu toată bunăvoința. 

Imediat, prezentându-mă Domniei Voastre, v-am informat despre aceste 
agitatii care deveneau tot mai îngrijorătoare. 


În ziua de miercuri 1 februarie a.c., seara, am fost chemat, împreună cu colegul 
meu, dl. inginer șef V. Nicolau, la Ministrul Comunicaţiilor, unde chiar atunci a avut 
loc, sub preşedinţia Domnului Ministru si în prezența Domniei Voastre si a noastră, a 
şefilor Atelierelor, cunoscuta consfătuire cu participarea celor 15 delegaţi ai sindicatului 
profesional C.F.R.%. 

Este ştiută de toți cei prezenţi colaborarea care mi-a fost solicitată de Domnul 
Ministru al Comunicaţiilor în discuţiile care au avut loc cu acea ocazie şi, în situația în 
care, fără voia mea, am fost acum pus, sunt silit să reamintesc că, în bună parte, forma 
concluziilor la care s-a ajuns a fost determinată de punctul de vedere exprimat si 
argumentat de mine, în acord cu Domnia Voastra şi cu Dl. Director Balinschi, ca şi cu 
DL V. Nicolau, colegul meu. 

Mai mult decât atât, textul deciziilor care s-au luat şi după care s-a transmis a 
doua zi, atelierelor, ordinul Directiunii Generale nr. 15.194, apărut in F.Of. 634, a fost 
formulat, la însărcinarea Domnului Ministru, de mine şi dictat D-lui Secretar General al 
Ministerului Comunicaţiilor. 

Relev, cu o deprimare morală care îmi dă o suferință fizică, că a fost posibil să 
se rețină în sarcina mea acuzarea că ulterior eu am lansat printre muncitori zvonul că 
acest ordin nu se va aplica. 


A doua zi, Joi, 2 februarie a.c., imediat după intrarea muncitorilor în ateliere, am 
fost avizat că ei vor înceta lucrul din nou, la ora 9 din acea zi, pe motiv că dorinţele lor, 
prezentate la 28 Ianuarie a.c., nu fuseseră încă satisfăcute. 

Am făcut să ni se prezinte imediat o delegaţie de lucrători, căreia i-am expus 
si i-am lămurit toate hotărârile luate de Domnul Ministru al Comunicaţiilor în seara zilei 
precedente, punându-i în vedere că o nouă încetare de lucru, după ce o bună parte din 
cererile lor fuseseră satisfăcute, nu mai poate fi sub nici un motiv indreptatita si va 
atrage asupra lor grave consecinţe. 

Delegaţia de muncitori mi-a răspuns că nu mai are încredere în nimeni, 
motivând că aceasta lipsă de încredere pleacă de la faptul că delegația cu care s-a 


5 Este vorba despre delegaţia Uniunii Generale a Sindicatelor C.F.R., în fruntea căreia s-a aflat 
Alexandru Oprescu. 
60 Această delegaţie reunea doar muncitori comunişti. 

discutat la minister în seara zilei precedente nu se bucură de încrederea majorității 
muncitorilor din ateliere. 

Atunci, în urma convorbirii avute la telefon cu Domnia Voasttă si, desi în seara 
zilei precedente se hotărâse, la minister, ca deciziunile luate să fie aduse la cunoştinţa 
muncitorilor, in mod oficial, în cursul zilei de 2.Il.a.c., după ce delegaţia de 
cincisprezece le va fi făcut cunoscute în mod verbal, am dat imediat, între orele 8.30- 
9.30, circulara-aviz anexată aici în copie, redactată şi semnată de mine personal, în care 
comunicam muncitorilor toate deciziile luate în conferința din seara zilei precedente. 
După cum se vede, circulara aceasta se termina cu o interzicere categorică a oricărei noi 
demonstraţii, cu o somaţie pentru eventualii recalcitranti si cu un apel pentru oamenii 
cuminti®!. 

Viza în special pe cei din sindicatul profesional C.F.R. afiliat Uniunii 
Asociaţiilor Profesionale C.F.R., pe a căror colaborare la menţinerea ordinii, chiar cu 
sacrificii, am contat, dar care, spre adânca mea nemulțumire, n-au răspuns în toate 
aceste împrejurări aşteptărilor mele. Au ezitat, au păstrat o expectativă de frică, mulți s- 
au retras în colțuri ascunse şi, de acolo, au aşteptat desfăşurarea evenimentelor, pentru 
ca în dimineaţa zilei de 17 februarie a.c. să fie găsiţi şi ridicați de armată, în minoritatea 
celor 1.200 oameni rămași rebeli în incinta atelierelor din totalul de 5.000 muncitori. 

Circulara pe care am dat-o, de acord cu colegul meu Nicolau, în dimineața zilei 
de 2.Il.a.c., copiată în 300 exemplare, a fost afişată în ambele ateliere, la toate tabelele de 
mărci, şi a fost distribuită şi din mână muncitorilor, care între timp încetaseră lucrul și se 
adunaseră în apropierea Căii Griviţa, lângă clădirea de administraţie a atelierelor de 
locomotive. 

Mi s-a raportat de inginerii şi maeştrii care, potrivit ordinului primit de la noi, 
au stat în tot acest timp în mijlocul muncitorilor, căutând să-i liniştească, că această 
circulară a fost distrusă de mulți muncitori, fără să fi fost citită, iar conducătorii 
principali, ca Bogatoiu P., Doncea, Barany, Gheorghe Petre şi alții atatau pe muncitori 
să n-o citească, fiindcă ceea ce se spune în ea este o minciună. 

Atunci, împreună cu Dl. Inginer Nicolau, am luat legătura cu capii 
muncitorilor®, îndemnându-i să reia lucrul. 

Ei ne-au declarat categoric că hotărârea irevocabilă a muncitorilor este de a nu 
mai părăsi atelierele până nu va veni în mijlocul lor Domnul Ministru al Comunicaţiilor, 
ca să discute cu adevărații delegați ai muncitorilor cererile lor. 

Am raportat la telefon Domnului Ministru al Comunicaţiilor, atât eu, cât şi 
colegul Nicolau, părerea că, pentru potolirea spiritelor, ar fi bine să se trimită de 
Domnia Sa un reprezentant al său. 


ól Deşi nu am găsit documentul la care face referire Atanasiu, am identificat totuşi circulara 
similară care a fost răspândită printre angajaţii Secţiei I Locomotive, semnată de ing. St. Cuşuta; 
în cuprinsul acesteia, după ce erau rezumate prevederile ordinului-circular nr. 15.194, li se 
interzicea muncitorilor posibilitatea de a mai organiza întruniri la locul de muncă (ACNSAS, 
fond Documentar, dosar nr. 16.077, vol. 2, f. 95). 

62 Vasile Bâgu îi nominalizează pe: Constantin Doncea, Panait Bogatoiu, Gheorghe Petre, Hugo 
Barani şi hamalul Olaru (Cristina Diac, Greva de la Grivifa..., p. 210). 

Către amiază am primit de la Domnul Ministru ordinul de a convinge pe 
muncitori să trimită la Domnia Sa o delegaţie care va fi primită si, dacă reusim, să 
insotim noi, cei doi şefi ai atelierelor, această delegație. 

Timp de 6 ore, atât eu, cât şi colegul Nicolau, am făcut toate insistenţele 
omeneşti posibile de a-i determina pe muncitori să trimită o delegație Domnului 
Ministru şi, numai după ce am dat personal asigurări formale muncitorilor, pe a noastră 
răspundere, că delegaţii lor nu vor fi arestați, la ora 19 au acceptat să meargă la 
Domnul Ministru al Comunicaţiilor. 

Am plecat imediat împreună cu colegul Nicolau si cu muncitorii Bogăţoiu, 
Gheorghe Petre, Barany si Lucas la Ministerul Comunicaţiilor, unde erati şi Domnia 
Voastră, şi Domnul Balinschi. 

Înainte ca Domnul Ministru al Comunicaţiilor să fi luat contact cu muncitorii, 
am raportat că între timp cererile muncitorilor se inmultisera, devenind în număr de 17, 
şi că a noastră convingere este că inspiratorii muncitorilor urmăresc în special 
recunoaşterea comitetului de fabrică, în scop de a avea asigurată organizarea unei acțiuni 
viitoare, şi că celelalte deziderate sunt pentru acești inspiratori pe al doilea plan. 

Pentru a linişti spiritele şi a reuşi să-i scoatem pe lucrători din ateliere în acea 
noapte, în speranţa că în zilele următoare ei se vor lămuri si se vor calma, am făcut o 
grea propunere Domnului Ministru, si anume de a nu li se spune muncitorilor categoric 
că ideea comitetului de fabrică este imposibil de admis, ci de a li se răspunde că mijlocul 
de legătură între muncitori şi şefii atelierelor urmează să fie rezolvat la fiecare atelier de 
şeful respectiv. 

Împreună cu colegul Nicolau am gândit în acel moment că zilele şi săptămânile 
de relativă linişte in care speram, precum si sfortarile noastre ne vor da prilejul sa 
canalizăm în altă direcție mișcarea muncitorilor. 

Am încercat, deci, să obţinem linistirea muncitorilor, luând asupra noastră un 
sit nesfârşit de frictiuni cu capii muncitorilor. 

Dovadă că am văzut lucrurile exact este faptul că, întorcându-ne de la Minister 
la atelier, împreună cu delegații muncitorilor, aceştia au convocat comitetul lor, au 
deliberat timp de trei sferturi de oră asupra deciziei pe care urma să o propună celor 
5.000 muncitori rămaşi neclintiti în ateliere, inclusiv foarte multi din cei care fac parte 
din sindicatul profesional legal, si apoi Bogăţoiu Petre a prezentat muncitorilor, ca 
revendicări câştigate de delegaţii celor patru, toate îmbunătățirile acordate de Domnul 
Ministru în seara zilei precedente, adăugând că au obţinut şi recunoașterea comitetului 
de fabrică. În urmă, a îndemnat muncitorii să plece, ceea ce au şi făcut la ora 10 seara. 

Imediat am convocat în biroul nostru pe cei patru delegați si împreună cu 
colegul Nicolau le-am atras atenţia că Domnul Ministru n-a admis ideea comitetului de 


6% Şi totuşi, aproape toţi muncitorii din această delegaţie aveau să fie arestaţi în noaptea de 14/15 
februarie 1933. 

64 A nu se citi Vasile Luca, întrucât, după cum observăm din text, Constantin Atanasiu scrie doar 
Luca, nu şi Vasile, în vreme ce, în declaraţia sa, Vasile Bâgu vorbeşte despre hamalul Olaru 
(Cristina Diac, Greva de la Grivita..., p. 210), iar ziarul „Universul” îl nominalizează pe lucratorul 
Luca Constantin („Universul”, nr. 32, 4 februarie 1933, p. 2). 

65 Este vorba despre sindicatul afiliat P.S.D., condus de Alexandru Oprescu. 

fabrică si că această chestiune urmează să fie rezolvată de noi, în sensul că vom da 
posibilitatea, ca si în trecut, oricăror muncitori de a lua contact cu noi pentru a ne 
prezenta cereri şi propuneti juste, interesând colectivitatea muncitorilor. 

La ora 23% din noaptea de 2 Februarie a.c. am fost chemaţi ambii şefi de 
ateliere de [câzre] Domnul Ministru al Comunicaţiilor pentru o nouă consfătuire în 
chestia evenimentelor petrecute în ziua aceea, care din fericire se sfarsise bine, dar ne 
lăsase impresia dureroasă că muncitorii sunt complet sub influența unor inspiratori, care 
umblau pe căi necunoscute şi care se văzuse că vor fi greu de stăpânit. 


Între timp, la 30 Ianuarie a.c. se făcuse plata avansului majorat mult faţă de ce 
trebuia să fie, dacă n-ar fi fost retinerile cu care majoritatea lucrătorilor sunt grevati, 
încât muncitorii avuseseră o primă dovadă că cererile lor căpătau început de satisfacere. 

După ziua rea de 2 Februarie a.c. am luat măsuri de a se da o cât mai largă 
publicitate, printre muncitori, ordinului Direcţiei Generale nr. 15.194, primit de atelier 
la 3.Il.a.c., afişându-l în atelier. 

Cum acest ordin era greu de înțeles de muncitori, fiindcă nu cuprindea 
deciziuni de principiu, am promis delegaţiei muncitorilor, care îmi cereau să dau eu o 
circulară mai pe înțelesul lor, că, îndată ce voi fi dat inginerilor si Contabilitatii norme de 
detaliu pentru executarea ordinului D.G. nr. 15.194, voi face să se afişeze la toate 
tabelele de mărci aceste dispoziții, pentru ca fiecare muncitor să-şi găsească acolo, 
pentru cazul său particular, tratamentul de care va avea dreptul să beneficieze pentru 
luna Ianuarie, ca si pe viitor. 

În adevăr, după conferințe la care au fost chemaţi inginerii şi funcționarii 
Contabilităţii, în care le-am dat normele de recalculare a listelor de plată, care erau deja 
încheiate, am făcut să se emită si să se afişeze, la toate tabelele de mărci si la porţile 
atelierelor, instrucțiunile aici anexate, cu Nr. 2.631, 2.632 si 2.633 din 8 Februarie a.c., în 
care arătam în detaliu normele de executare a ordinului D.G. nr. 15.194, cel care 
cuprindea deciziile luate în conferința din seara de 1.La.c. de la Ministerul 
Comunicaţiilor. 

Prin aceste circulări s-au rezolvat în favoarea muncitorilor și câteva chestiuni 
locale, pe care delegaţii lor nu le-au prezentat între 3.II şi 8.1] a.c. Adaug că, desi ordinul 
circular 15.194 omisese să se pronunțe asupra meseriașilor care fuseseră ţinuţi în 
concediu fără salariu în cursul lunii ianuarie, din lipsă de materiale, am dispus totuși, 
din proprie inițiativă, prin circulara nr. 2.632, ca si acestora să li se dea, pe luna de mai 
sus, minimum de salariu fixat de ordinul D.G. nr. 15.194. 

Trebuie să observăm că circularele de mai sus, date atât de mine, cât şi 
de colegul meu Nicolau, au fost afişate înainte de a ne parveni instructia 


66 Aceasta era o metodă destul de des folosită de către conducerea unor ateliere C.F.R. din tara 
pentru a reduce sumele plătite muncitorilor. Invocându-se lipsa de materiale necesare muncii, 
lucrătorii erau trimiși în concediu pentru scurte perioade de timp, fără a primi însă niciun fel de 
compensație materială. Tocmai de aceea, una dintre revendicările comune ale ceferistilor din 
aproape toată tara era aceea de a se asigura un flux continuu de materiale care să le permită 
desfăşurarea activităţii sau măcar plata unei parti din salariu pe timpul in care nu munceau din 
motive neimputabile lor. 

elaborată de Direcţia Generală A.[/e/ere] [subl.a.], cu privire la aplicarea ordinului 


D.G. nr. 15.194, pe care am primit-o numai la ..” februarie a.c. și la redactarea căreia, de 
altfel, am colaborat, fiind chemați ca unii ce dadusem jos singuri, pentru a câştiga timp, 
o circulară interpretativă. 

Mai mult decât atât, prin ordinul meu nr. 3.018 din 9.Il.a.c., aici anexat, am 
indicat şi Biroului de comenzi modificările ce are de introdus în calculul devizelor, pe 
baza cărora se face angajarea bugetului, modificări impuse de aplicarea noii salarizări a 
muncitorilor. 

lată, deci, Domnule Director General, tot ceea ce am făcut, nu pentru a 
menţine pe muncitori într-o prelungită stare de agitaţie, ceea ce, având în vedere 
trecutul meu, ar fi însemnat că am devenit subit dement, ci, dimpotrivă, pentru a linişti 
cât mai repede sufletele atatate ale acestor muncitori. 

Îndată, prin instaurarea prin lege a stării de asediu, am fost informat de 
auxiliarii mei că spiritele muncitorilor încep a se potoli, că operațiile de cronometrare a 
preţurilor indicate de lucrători ca slabe se execută cu destul de pașnică conlucrare cu 
muncitorii si, desi foştii conducători ai acestora din zilele precedente cutreierau 
atelierele pentru a culege tot felul de dorințe şi cereri individuale, spre a ne fi apoi 
prezentate, lucru absolut inadmisibil, totuşi, aveam speranțe că plata salariilor pe 
ianuarie, care urma să aibă loc la 18.ILa.c., va arăta muncitorilor sensibila ameliorare a 
acestor salarii, ceea ce at fi fost de natură să accentueze fenomenul de pacificare care 
începuse. 

Între timp, Comandamentul Corpului de Armată delegase pe lângă Regia 
C.F.R. pe DI. General Iorgulescu, prin intermediul căruia trebuia să informăm din timp 
Corpul de Armată de orice alte eventuale tulburări si, în acest scop, să organizăm 
serviciul nostru de informaţii. 

Deşi eu cerusem, îndată după aplicarea stării de asediu, introducerea unei gărzi 
militare în atelier, pentru a face imposibilă pe viitor o nouă adunare a muncitorilor în 
masă, ceea ce pentru moment nu se făcuse, aveam încă speranța că situația se va 
normaliza. 

În dimineaţa zilei de 15.IL.a.c., în timpul intrării muncitorilor la lucru, mi se 
raportează că soțiile unor muncitori, foşti capi ai lor în mişcările din zilele precedente, s- 
au prezentat la porţile atelierelor şi în stradă au adus la cunoștință muncitorilor că soții 
lor au fost arestaţi în noaptea de 14 spre 15.Il.a.c., îndemnându-i să se întreprindă pe 
loc o acţiune pentru eliberarea lor. 

Imediat după aceea am auzit sirena atelierelor, iar de pe şantiere mi s-a raportat 
că muncitorii nu încep lucrul si că multi dintre ei bat în tampoane si silesc, sub 
ameninţare, pe toți ceilalți să lase şi ei munca si să vină la adunarea de protestare 
împotriva arestării conducătorilor lor. 

Am dat imediat ordine telefonice inginerilor din secţii să iasă cu maeştrii în 
mijlocul muncitorilor şi să încerce a-i determina să renunţe la o nouă grevă, punându-le 
în vedere că legea stării de asediu pedepseşte aspru aceste fapte. 


. Lipsa in text. 

La câteva minute mi s-a raportat din ateliere că inginerii care au încercat să 
împiedice, în mod mai energic, părăsirea lucrului au fost îndepărtați cu forța de 
muncitorii agitatori şi unii din ei amenințați. 

Citez cazul inginerilor Virgil lonescu şi Alexe. Cel dintâi a fost rănit la mână 
prin deschiderea cu violenţă peste el a unei uşi de pasaj care fusese încuiată. În acel timp 
am primit în birou o delegaţie de câțiva muncitori, care m-au întrebat dacă e adevărat că 
unii din conducătorii lor au fost arestați si, dacă e adevărat, ei nu se pot sustrage de la 
noua mişcare de protestare, care între timp începuse, căci muncitorii se adunaseră iarăşi 
în număr de câteva mii®’, lângă clădirea de administraţie a Atelierelor de locomotive, in 
fata Căii Griviţa. 

Trebuie să afirm că despre această arestare nu fusesem prevenit, nu ştiam 
nimic, n-aveam cu noi nicio gardă militară, situația ne surprinsese, iar agitația 
lucrătorilor atinsese de la început un astfel de grad, încât a fost imposibil să împiedicăm 
această nouă tulburare care începuse cu prevestiri foarte rele. 

De către muncitori ni s-a spus că cei arestaţi ar fi: Bogatoiu, Petre Gheorghe, 
Barany, Doncea, Bucurescu Nicolae, Naum Florea, Ovidiu Şandru, Baltoiu, Ionescu V., 
Ionita I. şi Grigorescu Mișu, din care primii trei fuseseră si în delegația primită la 
Ministerul Comunicaţiilor în ziua de 2.IL.a.c. 

Muncitorii erau agitati de „oratorii” lor tocmai pe chestia arestării unor delegați 
care „trataseră cu Domnul Ministru”. 

Trebuie să accentuez că singurul motiv pe care inspiratorii muncitorilor l-au 
arătat in tot cursul zilei de 15.Il. drept explicație a noii tulburări, atât noua, cât si 
mulțimii adunate, a fost „arestarea”68. 

De celelalte deziderate, chiar şi de chestia comitetului de fabrică, nu pomeneau 
decât incidental. 

De la început, conducătorii muncitorilor ne-au făcut cunoscut, categoric, că de 
data aceasta nu vor mai părăsi atelierele şi se vor baricada înăuntru până nu se vor 
elibera cei arestați. 

Între timp ei au pus stăpânire şi gardă la toate porţile atelierelor, oprind 
pe cei ce vroiau să iasă şi permiţând intrarea numai a celor admişi de ei [subl.a.]. 

După ce v-am raportat Domniei Voastre la telefon cele ce se întâmplau, am 
avut o convorbire telefonică şi cu Domnul Ministru al Comunicaţiilor, care m-a întrebat 
cum de lucrătorii au trecut la o nouă ridicare în masă, dacă nu știam adevărata cauză a 
arestării celor câțiva muncitori. Tot atunci am primit şi eu, şi colegul Nicolau, ordinul de 
a face ca muncitorii să trimită o delegaţie la Domnul Ministru al Comunicaţiilor spre a fi 
lamurita de Domnia Sa. 

Am mers atunci în mijlocul mulțimii celor câteva mii de muncitori împreună cu 
colegul Nicolau, unde, în mijlocul vociferărilor şi al protestărilor generale, am vorbit 


67 Vasile Bâgu vorbeşte despre aproximativ 6.000 de persoane (Cristina Diac, Greva de la Griviţa... 
p. 213). 

68 Spre deosebire de Vasile Bâgu, care face referire şi la cererea muncitorilor de a fi redeschisă 
sala de sindicat (sbidem), Constantin Atanasiu nu menționează acest aspect, întrucât închiderea 
sediului de sindicat era o consecinţă a instituirii stării de asediu, astfel că nu avea ce să negocieze 
cu greviștii in această privință. 

muncitorilor, îndemnându-i să trimită o delegaţie de muncitori, care va fi însoţită de 
noi, la Domnul Ministru al Comunicaţiilor. 

Aceasta era pe la ora 10. Abia pe la ora 13, după multe insistente, au acceptat să 
trimită delegaţia, iarăşi numai cu asigurarea dată de noi că delegaţii nu vor fi arestaţi și că 
se vor reîntoarce cu un răspuns. 

Am plecat imediat noi, cei doi şefi, cu muncitorii: Ghidu, Bâgu, Văleanu si 
Tomasi. 

La Ministerul de Comunicaţii, în prezența Domniei Voastre şi a D-lui Director 
Balinschi, Domnul Ministru le-a vorbit muncitorilor până la ora 15, încercând să-i 
convingă că fapta lor este în afară de lege şi că, după ce vor intra în legalitate, se va 
putea lua în cercetare cererea lor. 

Cu acea ocazie, Domnul Ministru ne-a făcut cunoscut că nici Domnia Sa n-a 
aflat despre „arestare” decât în dimineaţa zilei de 15 II a.c. 

Delegaţia muncitorilor şi noi, şefii atelierelor, ne-am reîntors la ateliere la ora 
16. 

S-a comunicat mulțimii muncitorilor, de către cei din delegaţie, răspunsul 
Domnului Ministru şi promisiunea Domniei Sale de a interveni ca cei arestaţi să fie cât 
mai repede cercetaţi, iat cei găsiți nevinovaţi să fie eliberați. 

Între timp, Bogăţoiu Panait fusese eliberat şi el stăpânea acum complet toată 
mulțimea adunată. 

Tinuse o cuvântare neîntreruptă de două ore, in care atatase mulțimea si [o] 
cucerise pentru hotărârea de a nu părăsi sub niciun cuvânt atelierele și de a se baricada 
în interiorul lor. 

Am convingerea că datorită acestui conducător nu s-a putut ajunge ca 
muncitorii să se lase convinşi de necesitatea de a evacua atelierele de bunăvoie si că lui i 
se datorește acea îndârjită rezistență a muncitorilor din ziua de 15 II a.c. 

Pe la ora 17 s-a văzut că agitația se urcă mereu şi că ea sporea în măsura în care 
muncitorii dinăuntru constatau că în stradă creştea numărul celorlalți manifestanți, 
străini de C.F.R., chemaţi prin curieri şi, desigur, prin neincetatul strigăt al sirenei. 

Numărul celor care se aflau masati în stradă, de-a lungul împrejmuirii 
atelierelor, atinsese cca 5.000, în timp ce forțele miliare (gardieni şi jandarmi) erau cu 
totul insuficiente, încât ele începuse a fi împinse şi despărțite de manifestanți, care se 
aşezaseră chiar lângă gardul de ţevi al atelierelor şi făceau în voie legătura cu cei 
dinăuntru, mai ales că porţile atelierelor erau în mâna muncitorilor. 

Mi-am dat seama că această situaţie era foarte periculoasă, că ea permitea orice 
schimb între cei din afară şi cei din interior, că se puteau astfel introduce celor 
baricadați arme, şi atunci eu personal pe de o parte, iar DI. Comisar Regal Maior Hagi 
Stoica, Maior Chiricuta din Regimentul de Jandarmi şi colegul Nicolau pe de altă parte 
am facut insistente telefonice atât la Prefectura Poliţiei Capitalei, cât și la 
Comandamentul Corpului de Armată, pentru a se trimite trupe noi, care să golească 
Calea Griviței, să împiedice intrarea indivizilor străini din afară înăuntru şi să izoleze 
atelierele de exterior. 

Atât de mari au fost insistențele noastre, încât m-am văzut silit la un 
moment dat să chem la telefon pe Domnul Ministru al Comunicaţiilor, care era 
la Senat, şi să-l rog, în interesul de a salva ce mai era posibil de salvat, ca să 

intervină imediat la Domnul Ministru al Armatei sau la Comandamentul 
Corpului de Armată pentru a se spori, cât mai era vreme, forțele militare [subl.a.]. 

In adevăr, de afară ni se aduceau veşti că elemente străine au intrat în atelier şi 
că este teamă că ei sunt înarmaţi. 

Sunt obligat să fac această dezvoltare a unei acțiuni care s-ar părea că nu era 
deloc în legătură cu rostul nostru, al șefilor de atelier, pentru motivul că Domnul 
Ministru de Interne, în şedinţa Camerei Deputaţilor de la 16 II a.c., ne-a acuzat 
pe noi de slăbiciune în conducere şi de lipsă de supraveghere, care au făcut 
posibilă introducerea pistoalelor în ateliere [subl.a.]. 

Departe de noi intenţia oricărei polemici, dar trebuie să accentuez că, şi din 
acest punct de vedere, ne-am făcut mai mult decât datoria. 

După venirea trupelor noi, s-a putut curăța Calea Griviței printr-o violentă 
ciocnire între gardieni şi jandarmi cu manifestantii din stradă şi s-a tăiat astfel 
comunicarea celor din atelier cu cei din afară. 

Între timp se lăsase noaptea. 

Am ordonat ca inginerii şi maistrii care nu erau în serviciu comandat sa 
părăsească cum vor şti si cum vor putea atelierele. 

Noi, şefii de ateliere, cu ajutoarele noastre, cu inginerii de serviciu din noaptea 
aceea, cu cei care trebuiau să intre de serviciu a doua zi şi cu inginerul însărcinat cu paza 
atelierelor împotriva incendiilor, am rămas mai departe în ateliere. 

Muncitorii se aranjau pentru a rămâne în timpul nopții în atelier, refuzau 
invitația noastră de a mai convorbi, în scopul de a ajunge la o evacuare paşnică. 

De afară, Comandantul trupelor ne aducea vestea că un gardian a fost ucis pe 
loc, în stradă, de un foc tras din atelier, de cineva care era ascuns după un gard de lemn. 

A cerut dărâmarea gardului. 

Evident, am acceptat măsura, întrucât Comandantul ne avizase că va executa 
această operaţie cu trupe, de va fi nevoie, chiar sub protecția mitralierelor, am sfătuit 
imediat muncitorii să trimită pe câţiva la cei aflați de-a lungul acelui gard, spre a-i retrage 
de acolo, ceea ce probabil că au făcut, întrucât trupa a putut dărâma gardul fără 
incidente grave. 

Între timp, pe la orele 8 sau 9 seara a sosit în clădirea unde ne aflam, împreună 
cu ofițerii trupelor şi comisarii regali, Domnul Prefect al Poliţiei Capitalei, aducând 
ordinul ca trupele să intre în ateliere chiar în miezul nopții şi să facă atunci evacuarea. 

De acord cu colegul Nicolau, am atras atenția Domnului Prefect al Poliţiei 
asupra măcelului ce se va produce dacă trupele vor intra noaptea, într-un loc 
necunoscut, ancombrat si în întuneric, căci muncitorii vor întrerupe lumina. 

Am insistat şi pe lângă Dl. Comisar Regal, Maior Hagi Stoica, de a se opune la 
intrarea trupelor noaptea si de a se aștepta până la venirea dimineții. 

Fiindcă tineam cu orice chip ca să restrâng cât mai mult proporţiile nenorocirii, 
am telefonat Domnului Secretar General al Comunicaţiilor, rugându-l să transmită 
Domnului Ministru al Comunicaţiilor, care se afla încă la Senat, această întrebare a mea: 
„Dacă nu s-a făcut evacuarea în timpul zilei, sunt oare suficiente motive de a se face 
această operaţie în timpul nopţii?” . 

Până la o nouă eventuală hotărâre am mers la usa care dădea înspre locul unde 
muncitorii continuau a stationa în număr mare şi, apărând în fata lor, m-am rugat ca 

Bogatoiu Panait să aibă cu mine o convorbire de cinci minute, garantând în fata lor, cu 
viata mea, că nui se va întâmpla nimic şi că îndată se va reîntoarce în mijlocul lor. 

Doream să fac cu colegul Nicolau o ultimă încercare de a zgudui sufletul 
acestui neînduplecat şi de a-l convinge să îndemne muncitorii de a pleca de bunăvoie, 
evitând ciocniri cu armata, care era fatal să provoace victime, întrucât eram convins că 
armata va fi atacată. 

În acel moment situația era numai în mâinile lui Bogatoiu. El a refuzat însă 
convorbirea pe care i-o propuneam. 

În schimb, de afară, au venit în holul clădirii alti patru muncitori“. După ce am 
jurat pe cruce că le spuneam adevărul, i-am obligat să comunice muncitorilor că armata 
va intra, că la cea dintâi provocare va trage si că cel putin în acel moment muncitorii 
trebuiau să plece. 

Comunicarea aceasta s-a făcut, dar Bogăţoiu Panait s-a opus la părăsirea 
atelierelor. Efortul nostru a rămas fără rezultat. 

La miezul nopţii ni se comunică de ofițeri că s-a dat ordin ca evacuarea să se 
facă dimineaţa, când se face ziuă. 

La cerere, s-a predat Comandamentului trupelor planul atelierelor şi el a trecut 
cu ofițerii la o consfătuire intimă. 

Am cerut atunci ca o nouă delegaţie de muncitori” să vină să vorbească cu noi, 
şefii atelierelor. 

Intentionat am introdus această delegație într-o cameră, aşa încât ea să zărească 
consfătuirea ofiţerilor, le-am pus în vedere că armata va intra dimineața, că au timp 4 
ore să reflecteze şi să-și dea seama că ceea ce fac este o nebunie. 

I-am obligat de a convoca imediat comitetul lor, care se zicea că are 50 [del 
membri, pentru ca acest comitet să ajungă la hotărârea cea bună, pe care în urmă să o 
impună mulțimii. Am încercat o presiune, amenințând că, în caz contrar, a doua zi 
dimineața, după ce nenorocirea se va fi întâmplat, vom arunca cea mai teribilă acuzare 
asupra celor din comitet. 

La jumătate [de] oră după ce delegația a plecat în mijlocul lucrătorilor, s-a 
întrerupt lumina în întregul atelier şi la staţia de formare a trenurilor Buc. [resti] Griviţa. 

Pietre şi bucăţi de fier au fost aruncate în geamurile birourilor din clădire. Am 
înţeles că nimic nu mai era de făcut. 

Era ora 3 noaptea. Colegul Nicolau v-a comunicat la telefon situaţia şi v-a cerut 
să ne indicaţi ce facem mai departe, întrucât siguranța noastră, a inginerilor şi 
funcționarilor care eram în clădire, nu mai era întreagă. 

Ne-aţi comunicat că avem libertatea de a ne salva. 

Cu colegul Nicolau am decis să rămânem mai departe, înțelegând că din partea 
Domniei Voastre a fost o ingaduinta de care nu trebuia să facem uz. 


% În declarația sa din 25 februarie 1933, Vasile Bâgu a spus din cine era alcătuită această 
delegaţie: Vasile Bâgu, Alexandru Ghidu, Gheorghe Băleanu, un hamal şi un lucrător de la Secţia 
I, ale căror nume nu le cunoştea (Cristina Diac, Greva de la Grivifa..., p. 215). 

70 Tot Vasile Bagu este cel care aduce lămuriri referitoare la componenţa respectivei delegații de 
muncitori: Vasile Bâgu, Tudor Alexandru, Tănase şi încă unul pe care nu-l cunoştea (ibidem). 

La ora 673 dimineaţa (16.IL.a.c.) armata a intrat în atelier. S-a produs ciocnirea 
cu muncitorii, s-a făcut uz de arme. În timpul acesta s-a tras un foc de armă în interiorul 
clădirii unde ne aflam. Acţiunea armatei a fost extrem de rapidă. La ora 7 cei 1.200 
muncitori găsiți în ateliere erau toți în mâna armatei. 

Din cei 5.000 plecaseră în cursul serii, dar mai ales al nopții, trei sferturi. 

Amânarea intrării trupelor în cursul nopții a fost, şi din acest punct de vedere, 
îndreptățită. 

La evacuare s-au găsit 4 morţi și 12 răniți mai gravi, din care ulterior au decedat 
3. 

Armata a făcut imediat evacuarea răniților la Spitalul Witing şi îndată după 
aceea s-au trimis şi morții la morgă. 


După ridicarea muncitorilor din ateliere şi transportarea lor la Prefectura de 
Poliţie, un batalion de grăniceri a fost introdus în atelier, organizându-se paza militară. 

Impreună cu colegul Nicolau am făcut eliberarea personalului ridicat de armată, 
care rămăsese în atelier în serviciu comandat, apoi am stat la dispoziția Comandantului 
batalionului de garda până la ora 13, pentru a-l orienta în plasarea posturilor patrulelor 
etc. şi organizarea pazei la magazii, depozite inflamabile şi alte puncte sensibile. 

S-a făcut intrarea personalului de zi, indispensabil, ca pompieri, electricieni de 
uzină, cei de la Remiza-Regală etc., eliberându-se legitimatii speciale de acord cu 
comandantul gărzii. 

Se încheiaseră acum 30 [de] ore de când nu mai dormisem şi nu mai mancasem. 

Moralmente eram înfrânți, fiindcă toate sfortarile noastre nu putuseră evita 
evacuarea cu forțele militare. 


Trebuie să relev că în această împrejurare, următorii ingineri din Atelierele de 
vagoane, reținuți de mine peste noapte în serviciu, au stat neclintiti la datoria lor, 


ajutându-mă, cu o solidaritate camaraderească pilduitoare: 


Inginer Ionescu Gheorghe ajutorul meu 


7 Zaharia Nicolae inginer de serviciu in noaptea de 15/16 Februarie 
" Anusca Nicolae inginer de serviciu in ziua de 16 Februarie 
" Mărculescu C. Şeful Secției de pază şi pompieri 

Concluzii: 


1. Sunt convins că majoritatea din cei 1.200 muncitori care s-au retras până la 
urmă au făcut-o fiind convinși de agitatori că armata nu va face uz de arme. Dovadă că 
în timpul nopții ei au luat cu forța pompele de incendiu și le-au cuplat la gurile de apă, 
cu intenția de a împiedica prin stropire ca armata să pătrundă în atelier. 

2. In ceea ce priveşte cauzele care au provocat gravele tulburări din 15/16 
Februarie a.c., sunt desigur multiple, unele mai îndepărtate, altele actuale. 

Din detaliata expunere de mai sus, veţi putea fi [rage] Domnia Voastră însăși 
anumite concluzii. 

3. Ceea ce cred că va fi neîndoielnic pentru oricine care va lua cunoștință de 
relatiunile de fata este că inginerii celor două ateliere, împreună cu noi doi, șefi, ne-am 
făcut cu prisosinta datoria. 

4. În ceea ce mă priveşte, am conștiința că am lucrat dincolo de limitele acestei 
datorii; după nouă ani de când conduc neîntrerupt atelierele, am fost acuzat de o 
„crimă” şi lăsat sub acuzare. Crimă împotriva instituţiei de care mi-am legat, ca om 
sărac, tot viitorul carierei mele, dar mai ales împotriva muncitorilor de care m-am simțit 
sufleteşte legat, chiar atunci când am constatat că, din inconstienta, sunt victimele unor 
agitatori. Şi în cazul de față au urmărit, desigur, si alte scopuri, în afara celor 
profesionale, care, datorită spiritului de largă înţelegere al Domnului Ministru al 
Comunicaţiilor şi al Domniei Voastre, fuseseră în cea mai mare parte satisfăcute înainte 
de 15.Il.a.c. 

5. Aștept, în linişte şi cu încredere, o reparație care trebuie să mi se facă 
neintarziat, categorică şi precisă, şi pentru care sunt sigur că Domnia Voastră veţi face 
intervenţiile necesare. 


20.11.1933 
Inginer şef, C. Atanasiu 


ACNSAS, fond Documentar, dosar. nr. 16.077, vol. 1, ff. 2-20. 


333 


Liviu-Marius BEJENARU 


„Fascinaţia universală a lui Octombrie”. 
Credincioşi, dezamăgiţi şi „tovarăşi de drum” în timpul 
Războiului Rece 


The Universal Fascination of October. 
Believers, Disappointed People and Companions during the Cold War 


Due to the conspiratorial nature of the communist movement, and the 
feeling of devotion that it imprinted on people's minds, the Soviet Union started an 
espionage campaign against the Western countries. “The universal fascination of 
October” produced many ideological “moles” that fought together with the Soviet 
Union against their own country. On the other hand, the obsession of “the enemy 
hidden among the party members” became grounds for the Stalinist trials during 
the Great Terror ant the post-war age. The victims were forced to become 
accomplices to their own destruction and celebrate the victory of the regime. 


Etichete: comunism, Război rece, spionaj, procese politice, 
„mărturisiri”. 
Keywords: communism, the Cold War, espionage, political 
trials, confessions 


„Când nevoia de iluzie este mare, 
comori de inteligenţă pot fi investite 
în slujba ignoranței”. 

Saul Bellow! 


Atracția radicalismului de stânga, a ideologiei marxiste, inclusiv a ceea ce a 
însemnat versiunea sa stalinistă asupra mediilor intelectuale si politice din Occident si 
răsăritul Europei în secolul XX, rămâne un subiect interesant, care încă nu a fost 
analizat în detaliu?. Fascinatia pe care Marea Revoluţie Socialistă din Octombrie a 
degajat-o asupra mediilor intelectuale şi nu numai, a fost dată de faptul că Rusia 
sovietică a început să fie privită nu ca laboratorul unei aventuri politice primejdioase, ci 
ca noua pattie a unei experiențe de schimbare radicală a societății. Prestigiul 
experimentului comunist isi va trage de acum seva din nenorocirile capitalismului 


1 Cit. în François Furet, Trecutul unei iluzii. Eseu despre ideea comunistă în secolul XX, Bucureşti, 
Humanitas, 1996, p. 131. 

2 Vladimir Tismăneanu, Despre antifascism si anticomunism ca pasiuni politice. În amintirea Cristinei Luca- 
Boico, în „Studii şi materiale de istorie contemporană”, serie nouă, vol. VI, 2007, pp. 237-245. 

3 Francois Furet, op. cit., p. 78. 

occidental pe care Revoluţia bolşevică pretindea că le-a înlăturat, iar în anii celui de-al 
Doilea Război Mondial o bună parte din strălucirea rămasă va proveni din cultura 
antifascistă. Astfel, chiar şi în țările in care democraţia s-a născut şi s-a dezvoltat 
independent de Revoluţia franceză, cu care experimentul comunist era adesea comparat, 
cum a fost cazul Marii Britanii şi Statelor Unite, influența Uniunii Sovietice ca dușman 
ideologic al fascismului s-a putut răspândi în numele unui optimism istoric, deoarece 
cine lupta împotriva lui Hitler o făcea pentru drepturi şi libertăţi, în sensul emancipării 
oamenilor. 

Anexarea de către politica sovietică a concepțiilor optimiste asupra istoriei a 
determinat însă si anumite mutații psihologice asupra celor care impartaseau idealurile 
comuniste. Pentru aceşti oameni, „patria”, adică tara de care se simțeau atașați si ale 
cărei interese le reprezentau era Uniunea Sovietică. Scriitorul George Orwell, care inițial 
a fost atras de ideile socialiste, intrând în conflict cu ideologia sovietică tocmai din cauza 
pretențiilor de extremă loialitate fata de aceasta, scria în acest sens, referindu-se la 
comuniştii englezi: „Iată, rege, conducător, mântuitor-într-un cuvânt: Stalin. 
Dumnezeu: Stalin, Satana: Hitler. Paradisul: Moscova, Iadul: Berlin. Toate golurile au 
fost umplute şi iată comunismul intelectualilor englezi poate fi explicat foarte bine. Nu 
este altceva decât patriotismul celor care nu mai au rădăcini”6. Aceeaşi atitudine se 
întâlnea și în cazul comuniştilor francezi, atunci când ei proclamau că „Franţa e ţara în 
care trăim, Uniunea Sovietică e țara pentru care muncim”. 

In Statele Unite, începând cu cea de a doua jumătate a anilor douăzeci, 
comuniştii și socialiștii erau tratați cu o toleranță binevoitoare, iar în anii treizeci, in 
mediile intelectuale de la Washington, era de bon ton ca să-ţi arăţi simpatia fata de 
„toşii”5, mediile predilecte de recrutare a adepților fiind campusurile universitare (zona 
New York), studiourile de la Hollywood, birourile administrației New Deal, precum şi 
sindicatele. În anii celui de-al Doilea Război Mondial, opinia publică a fost aproape în 
totalitatea ei favorabilă în privinţa atitudinii fata de URSS, recunoscându-i- se acesteia 
sacrificiile făcute, precum şi cooperarea cu Statele Unite în obținerea victoriei”. 

Constientizarea pericolului pe care îl reprezenta Uniunea Sovietică a început să 
fie percepută în mediile americane la trei ani de la sfârşitul războiului, când a ieșit tot 
mai mult la iveală faptul că mulți dintre cei care lucrau în cadrul Administraţiei 
preşedintelui Roosevelt de pe Coasta de Est reprezentau interese străine. Primul dintre 
cei care au tras un semnal de alarmă în această direcţie a fost Winston Churchill, care, în 


+ Ibidem, p. 227. 

5 Ibidem, p. 297. 

6 Cit. in Mária Schmidt, Prin culisele serviciilor secrete: credinte, ideologii si spioni în secolul XX, Iasi, 
Institutul European, 2011, pp. 18-19. 

7 Ibidem, p. 19. 

8 Ibidem, p. 51. 

? Dan Cătănuş, America la ora subversiunii comuniste, I, 1945-1948, în „Arhivele 'Totalitarismului”, 
nr. 1/1998, pp. 45-57. Referindu-se la atitudinea pro-sovietică a unei bune părți a intelectualitatii 
americane, istoricul John Lukacs conchide, pornind de la o observație a lui Orwell: „Nu mi se 
pare exagerat să spun că în 1945 întreaga Europă ar fi fost dată pe mâna Uniunii Sovietice de 
către Statele Unite, dacă intelectualitatea ar fi avut atunci o mai mare influență” (Apud Mária 
Schmidt, op. cit., p. 53). 

discursul de la Fulton (Missouri), din 5 martie 1946, afirma că „într-un număr de tari, 
departe de frontierele Rusiei, şi răspândite în întreaga lume, coloane a V-a comuniste 
sunt înființate şi lucrează în deplină unitate şi absolută obedienta la directivele primite 
de la Centru”!0. La 22 martie 1947, preşedintele Truman semna Ordonanţa 9835 prin 
care se întărea protecția împotriva infiltrării subversive a guvernului american, definind 
lipsa de loialitate ca apartenenţa la o organizație subversivă menţionată pe o listă 
alcătuită de Procurorul general. Programul a fost considerat „a domestic Truman 
doctrine”!!, sursa sa de inspiraţie constituind-o un raport al FBI despre infiltrarea 
comuniştilor în instanţele guvernamentale, cu precădere în Departamentul de Stat, 
alcătuit de șeful FBI, Hoover, în martie 1946, pe baza declaraţiilor a doi foşti agenți 
comuniști: Elisabeth Bentley şi Witthacher Chambers??. 

Cei doi făceau de acum parte din rândul dezamagitilor de ideea comunistă. 
Tema apostaziei, a trezirii din ceea ce filozoful german Immanuel Kant numea „somnul 
dogmatic” a generat mărturisiri sfasietoare şi este suficient să amintim numai numele lui 
Panait Istrati, Arthur Koestler, Ignazio Silone! pentru a înțelege drama pe care aceştia 
au trait-o. În cazul lui Bentley si Chambers, abandonarea Cauzei şi conştientizarea că 
aceasta nu era una în care merită să crezi nu a luat forma unor opere literare în care erau 
denuntate ororile şi adevărata fata a regimului comunist, ci s-a concretizat in 
conlucrarea lor cu FBI şi Comisia de Investigare a Activităţii Antiamericane. Depozitiile 
au cuprins numele a peste 80 de agenți sovietici infiltrati în structurile guvernamentale 
americane. Cel mai important dintre aceşti agenți sovietici s-a dovedit a fi Alger Hiss, 
fostul prieten al lui Chambers. 

Născut la 11 noiembrie 1904, la Baltimore, Alger Hiss a reuşit să urce toate 
treptele puterii, primind unul după altul posturi importante. După ce a absolvit in 1926 
Universitatea John Hopkins și în 1929 Facultatea de Drept de la Universitatea Harvard, 
Hiss a practicat avocatura la Boston şi New York, apoi a lucrat la Curtea Supremă de 
Justiţie, ca asistent juridic pe lângă eminentul judecător Oliver Wendell Holmes, iar sub 
administraţia Roosevelt a fost funcționar în Administrația Securității Agricole și 
Ministerul Justiţiei, de unde, in 1936, s-a transferat la Departamentul de Stat. In această 
perioadă a fost recrutat de către Secţia 4 Informaţii a Marelui Stat Major al Armatei 
Roşii, agenţia sovietică de informaţii militare, cunoscută sub prescurtarea de GRU. In 
anii celui de-al Doilea Război Mondial, Hiss a fost folosit ca sursă de informaţii pentru 
celula de spionaj Silvermaster!+ de la Washington. Printre cei care au lucrat pentru 
Silvermaster s-au numărat Lauchlin Currie, consilier la Casa Albă si Hary Dexter White, 
asistent al secretarului trezoreriei. În mărturia pe care a depus-o în 1948 în faţa Comisiei 
de Investigare a Activitatii Antiamericane, Silvermaster a respins acuzaţiile pe care i le-a 


10 Cit. în Dan Catanus, op. cit, p. 54. 

11 Ibidem, p. 59. 

12 Ibidem, p. 52. 

15 Vladimir Tismăneanu, op. cit., p. 237. 

14 Nathan Gregory Silvermaster era în anii celui de-al Doilea Război Mondial funcționar la 
Administrația Securității Agricole, trecând apoi la Consiliul Economic de Război. Evreu 
ucrainean de origine, Silvermaster făcea parte din cei care şi-au păstrat nealterată credința în 
cauza comunistă (Christopher Andrew, Oleg Gordievski, KGB. Istoria secretă a operațiunilor sale 
externe de la Lenin la Gorbaciov, București, Editura All, 1994, p. 199). 


337 


Liviu-Marius Bejenaru 


adus Elisabeth Bentley că ar fi furnizat informaţii pentru sovietici, dar a invocat 
Amendamentul Cinci!5 atunci când a fost întrebat dacă este comunist. La rândul său, la 
13 august 1948, White a recunoscut în fata Comisiei că îl cunoştea pe Silvermaster, dar a 
negat cu putere că ar fi comunist sau că ar fi întâlnit-o vreodată pe Bentley!€. Trei zile 
mai târziu, a murit în urma unui infarct, cercetările fiind apoi sistate. 

Cariera de spion în slujba sovieticilor a lui Hiss nu s-a oprit însă aici. Pentru 
spionajul sovietic, Hiss, al cărui nume conspirativ era Mars, apărea ca o persoană care 
nutrea multă simpatie pentru interesele Uniunii Sovietice, fiind considerat un sprijinitor 
puternic al colaborării postbelice dintre URSS si SUAY. Tot în anii războiului, Hiss l-a 
cunoscut pe Noel Field!5, împreună cu care a furnizat informaţii secrete pentru 
rezidentul sovietic de pe Coasta de Est a Statelor Unite, Péter József”. 

Descoperirea activităţii de spionaj desfăşurată de Alger Hiss s-a datorat, aşa 
cum am amintit, lui Witthacher Chambers. Pe numele său adevărat Jay Vivian 
Chambers, acesta a intrat în Partidul Comunist American în anul 1925. In 1932 şi-a 
părăsit postul de redactor la ziarul de extremă stânga „New Masses” şi a intrat în 
ilegalitate, activând în mişcarea subterană a Partidului Comunist American, fiind omul 
de legătură cu grupul sovietic pentru informaţii militare, de care aparținea și Alger Hiss. 
În 1937 a părăsit munca ilegală, începând să traducă şi să scrie, angajându-se în 1939 ca 
ziarist la revista „Iime”. Socat la aflarea veştii despre încheierea pactului Molotov- 
Ribbentrop, care dealtfel a avut darul de a descuraja mulți oameni de stânga, Chambers 
a decis să-l informeze pe Rudolf A. Berle, locţiitor al Departamentului de Stat, despre 
activitatea de spionaj a comuniştilor şi simpatizantilor comunişti din aparatul 
functionaresc al guvernului american. În vara anului 1948, în fata Comisiei de 
Investigare a Activitatit Anti-americane, Chambers s-a autodenuntat sub jurământ ca 
odinioară a îndeplinit şi el misiuni secrete pentru sovietici, iar in depozitia sa a susţinut 
despre Hiss că a fost membru în organizația comunistă subterană, care activa în SUA 
făcând în continuare referiri la activitatea de spion al lui Hiss, dusă în favoarea Uniunii 
Sovietice? Afirmațiile sale erau cu adevărat explozive deoarece Hiss, ca funcționar 
superior în Divizia Extremul Orient din Departamentul de Stat până în 1944, ca 
specialist în organizații internaționale în delegația SUA la conferința de la Yalta din 


15 Al cincilea amendament al Constituţiei Statelor Unite acordă posibilitatea unei persoane 
supusă unei anchete penale de a refuza să răspundă la o întrebare pusă de un procuror pe 
motivul că respectivul răspuns ar putea fi incriminant pentru aceasta. 

16 Pavel şi Anatoli Sudoplatov, Jerrord L. şi Leona P. Scheckter, Misiuni speciale. Arhitectura terorii, 
Bucuresti, Editura Elit Comentator, Editura Eleusis, f. a., p. 234. 

17 Thidem. 

18 Noel Havilland Field (1904-1970), comunist american, a făcut spionaj în favoarea serviciului 
de informaţii sovietic împotriva Statelor Unite. A lucrat în Departamentul de Stat al SUA, iar din 
1935 la Liga Naţiunilor, de unde, în vara anului 1940, a fost concediat din cauza activităţii sale 
comuniste. Între 1941-1947 a fost director al Comisiei Serviciului Unitarian (USO), organizatie 
creată de Biserica Unită americana in mai 1940 cu scopul de a desfăşura o activitate umanitara in 
SUA şi în străinătate, în special în ajutorarea refugiaților de război din Spania (Maria Schmidt, op. 
cit., pp. 278 si 330). 

19 Ibidem, p. 96. 

20 Ibidem, p. 271. 

februarie 1945, şi mai târziu ca preşedinte al Fundaţiei Carnegie, a fost unul din pilonii 
politicii externe americane. 

Pus în fata acestor acuzaţii, Hiss a negat mai întâi că l-a cunoscut pe Chambers, 
dar unul din membrii Comisiei, senatorul republican Richard Nixon era convins că nu 
spunea adevărul. După o nouă audiere, Hiss a admis că a cunoscut pe vremuri un 
oarecare George Crosley, care aducea cu Chambers, dar a negat că i-a furnizat acestuia 
material de spionaj. Câteva luni mai târziu Chambers a furnizat şi dovada materială, 
constând dintr-o casetă cu microfilme ale unor documente ale Departamentului de Stat 
ascunsă într-o servantă, precum și o altă casetă ascunsă într-un dovleac la locuința de la 
tara a lui Chambers, care cuprindea câteva note cu scrisul de mână al lui Hiss împreună 
cu un material care ulterior s-a dovedit că fusese dactilografiat la o maşină de scris 
veche care aparținuse soției lui Alger Hiss?!. 

În cele din urmă, Hiss a fost condamnat doar pentru sperjur. În opinia lui Pavel 
Sudoplatov, care în anii celui de-al Doilea Război Mondial a condus Departamentul 
pentru Operaţiuni Speciale din cadrul NKVD, sentința blândă pe care a primit-o Hiss, 
precum şi atitudinea neutră a administraţiei americane în acest caz, s-ar datora faptului 
că acesta ştia prea multe lucruri dăunătoare atât pentru prestigiul lui Roosvelt, cât şi a lui 
Truman. Sudoplatov, care şi-a fundamentat afirmaţiile pe discuţia care a purtat-o în 
1993 cu un bătrân veteran din cadrul GRU, crede că FBI a avut mai mult material în 
legătură cu Hiss decât a fost arătat si că probabil a existat o înțelegere între Truman si 
Hoover ca acuzaţiile să se limiteze numai la sperjur??. Totuşi, acuzaţiile formulate de 
Chambers la adresa lui Hiss, i-au făcut pe factorii de decizie din GRU să-l treacă pe 
acesta la capitolul pierderi”. 

La nivelul opiniei publice, timp de peste patruzeci de ani a persistat 
convingerea că Alger Hiss a fost o victimă inocentă a conspirației pusă la cale de 
fanaticul anticomunist de extremă dreapta Witthacher Chambers, în complicitate cu 
Nixon si cu FBI”, În pofida acestui fapt, importanţa procesului a depășit așteptările, 
deoarece confruntarea dintre Chambers şi Hiss nu numai că a alimentat suspiciunile 
care existau în societatea americana în privința subversiunii comuniste, dar a scos in 
evidență primele convulsii în ceea ce avea să fie isteria anticomunistă a unei întregi 
naţiuni, culminând, în cele din urmă, cu excesele senatorului Joseph McCarty”. Aşa 
cum afirmă unul din personajele romanului scriitorului Philip Roth ,,McCarty i-ar avea 
pe cei două sute sau trei sute sau patru sute de comuniști pe listele lui inexistente dar, 
alegoric, o persoană ar trebui să-i reprezinte pe toți. Alger Hiss e cel mai important 
exemplu”26. Şi mai departe: „McCarty n-a avut nici o treabă cu comunismul; el însuși o 
ştia mai bine ca oricine. Aspectul de proces-spectacol al cruciadei patriotice a lui 


21 Ernest Volkman, Spionii. Agenti secreti care au schimbat cursul istoriei. Bucuresti, Editura Albatros, 
Editura Universal Dalsi, 1996, pp. 160-161. 

22 Pavel Sudoplatov, op. cit., p. 236. 

25 Ibidem, p. 235. 

24 Maria Schmidt, op. cit., p. 237. 

25 Ernest Volkman, op. cit., p. 161. 

6 Philip Roth, M-am maritat cu un comunist, Iași, Polirom, 2004, p. 394. 

McCarty era numai forma teatrală. Desfăşurându-se în fața camerelor de luat vederi, 
lăsa falsa impresie de viata autentică”. 

In Uniunea Sovietică, procesul lui Alger Hiss a determinat o contrareactie, si 
anume organizarea unor contraprocese în țările de democraţie populară, prin care să se 
arate opiniei publice internaţionale că acuzațiile împotriva lui Hiss, precum şi influența 
comunistă asupra administraţiei americane, nu erau decât manevre propagandistice 
antisovietice rău intentionate**. De altfel sovieticii mai experimentaseră genul acesta de 
acțiuni atunci când au organizat în februarie 1949 procesul împotriva primatului 
Ungariei, cardinalul Jozsef Mindszerty, ca răspuns la procesul desfăşurat în Statele 
Unite, în care unsprezece membri cu funcţii de conducere ai Partidului Comunist 
American au fost condamnaţi pentru activitate subversiva??. 

Pe lângă răspunsul la acțiunea dusă peste Ocean împotriva subversiunii 
comuniste, Stalin a urmărit alte două obiective: eliminarea din partidele comuniste ale 
democratiilor populare a primei generaţii de comunişti, constituită din idealişti, oameni 
de acțiune şi combatanți în favoarea unei generații de administratori aserviti şi fideli, 
precum şi agitarea spectrului unei acțiuni de subminare din partea serviciilor secrete 
americane pentru legitimarea infernalei presiuni exercitată asupra întregului bloc 
comunist%. În perioada 22-27 septembrie 1947 a avut loc în localitatea poloneză 
Szklarska Poreba o conferință a partidelor comuniste (URSS, cele şase democrații 
populare, Franţa și Italia), care a decis crearea Biroului Informativ al Partidelor 
Comuniste (Cominform). La această conferință s-a hotărât abandonarea căilor specifice 
de construire a socialismului în favoarea internationalismului proletar, „ataşamentul fata 
de URSS” constituind cheia de boltă a noii construcții. În condițiile amplificării 
„bipolarității lumii” (teză pronunțată de Jdanov în cadrul conferinței), Moscova 
proclama din nou experiența sovietică ca unic criteriu al justetei practicii politice pentru 
toate partidele comuniste*!. 

Păstrarea coeziunii în cadrul acestor partide, era cu atât mai importantă în ochii 
liderului de la Kremlin cu cât în martie 1948 a izbucnit conflictul ideologic dintre 
comuniştii sovietici şi cei iugoslavi, din cauza iniţiativelor lui Tito de reorganizare a 
raporturilor interstatale în Balcani, de aici decurgând contestarea Uniunii Sovietice ca 
model absolut în construcția socialismului. Conflictul din 1948 dintre Iugoslavia si 
Uniunea Sovietică a contribuit la o adevărată „vânătoare de vrăjitoare” în rândul 
partidelor comuniste din Europa de Est. Potrivit demonologiei politice staliniste, 
perfidul „duşman de clasă” se infiltrase în partidele comuniste. În felul acesta, epurările 


27 Ibidem, p. 397. 

28 Maria Schmidt, op. cit., p. 83. 

2 William Z. Foster, preşedintele Partidului Comunist American, Eugene Dennis, secretarul 
general al partidului, precum si alti nouă membri au fost acuzaţi că intenționau să organizeze 
răsturnarea prin forță a guvernului federal. Dennis si cei nouă tovarăşi ai săi au primit 
condamnări între trei şi cinci ani închisoare (Ibidem, p. 23). 

30 Christian Duplan, Vincent Giret, Vaza în roşu. Pionierii, Varsovia, Praga, Budapesta, Bucuresti, 
1944-1968, vol. I, Bucureşti, Editura Nemira, 1997, p. 105. 

31 Galina P. Murasko, Represiunile politice în țările Europei de Est la sfârsitul anilor '40: conducerea 
sovietică şi nomenclatura natională de partid si de stat, în Romulus Rusan (ed.), Analele Sighet 6: Anul 
1948-Institutionalizarea comunismului, Bucuresti, Fundaţia Academia Civică, 1998, pp. 339-349. 

în rândul partidelor comuniste au fost lansate pentru a-i stârpi pe „conspiratorii 
ascunși” 32, În iunie 1948, după reuniunea Biroului Informativ, Cominform, a fost 
adoptată o rezoluţie care aproba „acţiunile Comitetului Central al PC(b) al URSS, care a 
luat asupra sa inițiativa de a demasca politica greşită urmată de Comitetul Central al 
Partidului Comunist din Iugoslavia si în primul rand politica greșită a tovarasilor Tito, 
Kardelj, Djilas si Rankovici”, în „virtutea căreia conducătorii Iugoslaviei au început sa 
identifice politica externă a URSS cu politica externă a puterilor imperialiste şi se 
comportă fata de URSS tot aşa cum se comportă fata de statele burgheze” %5. 

Complexul „calului troian” a determinat purificarea partidelor comuniste de 
„agenții și spionii lui Tito”, sarcină considerată de cea mai mare importanță de CC al 
PCUS. De la eşaloanele superioare ale nomenclaturii de partid şi de stat din cadrul 
democratiilor populare ajungeau la Moscova informări secrete despre situația din 
conducerile partidelor, despre slăbiciunile liderilor, însoţite de acuzaţii precum cele de 
, nationalism’, „subaprecierea rolului URSS”, „legături cu Tito”, „spionaj în favoarea lui 
Tito” etc. Astfel, în septembrie 1948, primul secretar al Partidului Comunist Maghiar, 
Mathias Rakosi expedia la Moscova, „personal pentru tovarășul Stalin”, o notă 
informativă despre situația Partidului comunist din Slovacia, o parte din liderii acestuia 
(Husak, Novomenski şi Clementis) fiind învinuiți de naționalism. 

Prin expedierea unor astfel de note, Rakosi urmărea nu numai să-l informeze 
pe liderul de la Kremlin despre situația din propriul partid sau din celelalte partide 
„frăţeşti”, ci îşi atribuia şi rolul de dirijor din culise în lupta diferitelor grupări, cu atât 
mai mult cu cât însăşi poziția sa în cadrul partidului era una instabilă, sovieticii 
considerându-l nesigur din cauza vizitei întreprinse în vara anului 1946 în SUA în 
fruntea unei delegaţii guvernamentale ungare, unde s-a întâlnit personal cu preşedintele 
Truman, a „atitudinii binevoitoare fata de troțkism” şi a veleitatilor sale de 
independenţă. În cadrul convocărilor de la Moscova, Stalin i-a comunicat lui Rákosi 


32 Vladimir Tismăneanu, Stalinism pentru eternitate, laşi, Polirom, 2005, p. 149. 

55 Rezoluția Biroului Informativ asupra situației din Partidul Comunist din Iugoslavia, în Florin 
Constantiniu, Adrian Pop, Schisma rosie. România si declanșarea conflictului sovieto-ingoslav — (1948- 
7950), Bucuresti, Editura Compania, 2007, pp. 78-79. 

34 Galina P. Murasko, op. cit., p. 340. 

35 Maria Schmidt, op. cit, p. 175-176. Matyas Rákosi (1892-1971) a fost la început membru al 
Partidului Socialist Democrat Ungar (MSZDP). A luat parte la Primul Război Mondial, căzând 
în 1915 în prizonierat la ruși. În 1918 a aderat la Partidul Comuniștilor Maghiari (KMP). În 
timpul Republicii bolşevice a fost locţiitorul Comisarului poporului pentru comerț, apoi Comisar 
al poporului pentru producţia socială şi membru al Consiliului Guvernamental Revoluționar. Pe 
17 iulie1919 a fost numit comandant pe tara al Gărzii Roşii. După căderea Republicii roșii a 
plecat la Viena, apoi în 1920 în Rusia sovietică, fiind cooptat în activitatea Comisiei Executive a 
Internaționalei Comuniste. În 1924 s-a întors ilegal în Ungaria, fiind arestat un an mai târziu. A 
fost acuzat de instigare la revoltă şi condamnat în august 1926 la opt ani şi jumătate de detenție. 
Când, în februarie 1935, i-a expirat condamnarea, a fost tras la răspundere pentru activitatea din 
timpul republicii bolşevice, pentru care a fost condamnat la închisoare pe viata. În 1940, în 
schimbul predării drapelelor ungare de la 1848, i s-a permis să plece în Uniunea Sovietică. La 
Moscova a devenit şeful emigrației comuniste maghiare, lucrând la redactarea emisiunilor 
postului de radio Kossuth din Moscova. S-a întors în Ungaria în ianuarie 1945, devenind 
secretarul general al Conducerii Centrale al Partidului Comunist Ungar (MKP KV). După 

că în rolul „trădătorului” din cadrul Partidului Comunist Maghiar a fost desemnat 
László Rajk, ministru de interne si mai apoi de externe“. Alegerea lui Rajk nu a fost una 
întâmplătoare deoarece acesta, cu toate că era un stalinist fidel, era singurul dintre cei 
cinci membri ai conducerii partidului care nu petrecuse anii războiului la Moscova, şi, în 
consecință, nu beneficia de protecţia vreunui lider de la Kremlin. 

In felul acesta, Budapesta a fost aleasă să fie locul de desfăşurare a ceea ce în 
Occident s-au numit „procese vizualizate” sau „procese de vitrină”, adică procesele în 
care, în loc de jurisdicția bazată pe fapte adevărate, se inventau cazuri în care acuzaţiile 
se construiau „prin tratarea creativă a faptelor” şi se căutau pentru ele inculpati 
corespunzători’. 

În cazul lui Rajk nu numai faptul că nu fusese la Moscova în anii războiului l-a 
desemnat ca victimă ideală, ci şi legăturile sale cu Noel Field, cel pe care Stalin îl alesese 
în rolul spionului de elită american şi a cărei misiune consta în a „introduce spionii în 
mijlocul conducerii partidelor comuniste pentru a decapita sistemul socialist şi a-l pune 
în slujba imperialistilor şi a lui Tito”38. Rajk avea şi o datorie de recunoştinţă fata de 
Field, cu care se întâlnise prima oară în timpul războiului din Spania si care 
instrumentase eliberarea sa din lagărul în care fusese internat în Franța in 1941, 
ajutându-l să se întoarcă apoi în patrie. Pentru conducerea de la Kremlin acest fapt 
reprezenta prima parte a dovezilor unui complot ce viza infiltrarea lui Rajk de către 
serviciile de spionaj americane în rândurile Partidului Comunist Maghiar”. 

După ce a părăsit în 1947 Comisia Serviciului Unitarian, ca urmare a înmulţiri 
plângerilor referitor la legăturile sale comuniste si a aventurilor extraconjugale, Noel 


alegerile din 1945 a fost ministru de stat, iar din 1947 locţiitor al primului ministru. În martie 
1948 a fost numit preşedinte al Partidului Comunist Ungar unificat cu Partidului Socialist Ungar 
(MKP-SZDP). Din iunie 1948 a fost secretar general al Partidului Muncitoresc Ungar (Ibidem, p. 
306). 

36 László Rajk (1909-1949), s-a născut la 8 martie 1909 la Odorheiul Secuiesc si a fost initial 
profesor de limba si literatura maghiară şi franceză. În 1911 devine membru în Uniunea 
Tineretului Muncitor din Ungaria (KIMSZ), apoi în Partidul Comunist Ungar (KMP). Pentru 
activitatea comunistă ilegală a fost de mai multe ori arestat. În 1936, la ordinul partidului, a 
plecat la Praga, şi de acolo anul următor în Spania, unde a luat parte la războiul civil. În 1939 s-a 
refugiat în Franţa, unde a fost internat într-un lagăr. În 1941 s-a reîntors în Ungaria , dar a fost 
din nou arestat şi de asemenea internat. A fost eliberat pe 10 septembrie 1944. După această dată 
a devenit unul din secretarii Partidului Comunist Ungar, fiind cooptat şi în conducerea Frontului 
Ungar (Magyar Front). La 7 decembrie 1944, a fost arestat de către Partidul Crucile cu săgeți, 
judecat şi trimis în lagărul de la SopronkGhida, de unde pe 29 martie a fost trimis spre 
Mauthausen, într-un convoi de oameni trimişi într-acolo pe jos. A fost eliberat de către trupele 
americane întorcându-se in vara anului 1945 în Ungaria. Din 1945 până în 1949 a fost membru 
în conducerea centrală a Biroului Politic a Partidului Comunist Ungar (MKPKVPB). Din 1948 a 
fost membru şi în Comisia Organizatorică. Între 1945-1946 a fost secretarul Biroului Politic (PB) 
a organizației orăşeneşti de partid Budapesta, iar mai târziu locţiitor al secretarului general. Din 
martie 1946 până în august 1948 a deţinut funcția de ministru de Interne, apoi a fost numit 
ministru de Externe (Ibidem, p. 305). 

37 Ibidem, p. 20. 

38 Christopher Andrew, Oleg Gordievski, op. cit., p. 286. 

5 Ibidem, p. 288. 

Field a încercat să-şi creeze o carieră jurnalistică sau academică în Europa de Est, ceea 
ce a avut darul de a trezi suspiciuni asupra sa, sovieticii bănuindu-l că lucrează sub 
acoperire pentru serviciile de spionaj occidentale, mai ales că în timpul celui de-al 
Doilea Război Mondial, pe când se afla în Elveţia, reuşise să-l sensibilizeze pe Allen 
Dulles“ în legătură cu situaţia partizanilor lui Tito, contribuind de asemenea în perioada 
1944-1945 la repatrierea comuniştilor maghiari, îmbrăcaţi în uniforme iugoslave“. În 
1948 rezidența de la Viena a MGB a obţinut copia unei scrisori pe care Noel Field i-a 
trimis-o lui Allen Dulles în timpul războiului. Deşi scrisoarea nu conţinea decât 
obişnuitele cereri ale lui Field ca Allen Dulles să-l ajute în repatrierea unor refugiați, în 
acei ani de suspiciune generalizată, sovieticii au interpretat-o ca pe o altă dovadă a 
faptului că Field fusese recrutat de către serviciile de spionaj ale Statelor Unite. O alta 
copie a scrisorii a ajuns la Artur London$, care la rândul său îl cunoscuse pe Field în 
Elveţia. Scrisoarea a avut darul de a-i trezi suspiciuni şi lui London, care a predat-o 
serviciului de securitate cehoslovac“. La acestea s-a mai adăugat şi maniera in care 
începeau să fie privite activitățile umanitare de către sovietici, care nu puteau permite ca 
organizaţiile care se ocupau cu aceste activități să-și creeze o serie de relații în țările care 
intraseră sub controlul Uniunii Sovietice, determinând arestarea, la 16 ianuarie 1945, a 
diplomatului suedez Raul Wallenberg, trimis la Budapesta de către American Joint 
Distribution Committee (Joint) şi la capturarea, in 1949, a lui I. G. Jacobson, directorul 
filialei Joint de la Budapesta”. 

Afacerea Hiss l-a găsit pe Field la Praga, deoarece hotărâse să nu se mai 
întoarcă niciodată în Statele Unite, tocmai pentru a nu fi acuzat si el de activități 
antiamericane, fără să bănuiască nici un moment ce rol i se hărăzise de către sovietici. 
Conform deciziei sovietice „era de dorit ca Field, care, cu toate că le-a rămas credincios, 
în SUA se compromisese, să fie pus în spatele cortinei de fier, rămânând încă 
valorificabil pe continent, unde putea fi distribuit în rolul demonizatului personaj-cheie 
al proceselor regizate în ţările Europei Centrale si de Est”%. Astfel, la 11 mai 1949, 
serviciile de securitate sovietice şi maghiare l-au arestat în localul aeroportului, iar un 
Noel Field perplex, s-a trezit acuzat de a fi spion american si de faptul că recrutase sute, 


4# Allen Welsh Dulles (1893-1969) jurist si diplomat american, unul din cei mai importanți 
specialiști în informaţii ai SUA. Din 1922 a condus secţia responsabilă pentru problemele 
Orientului Apropiat din cadrul Departamentului de Stat. Din 1926 şi-a continuat cariera de 
jurist, practicând avocatura în cadrul unei firme de pe Wall Street. În timpul celui de al doilea 
război mondial a fost rezidentul în Elveţia al Oficiului pentru Servicii Strategice (OSS), iar din 
1953 a fost directorul CIA (Maria Schmidt, op. cit., p. 275, Thomas Parish, Enciclopedia războiului 
rece, Bucuresti, Editura Univers Enciclopedic, 2002, p. 97). 

41 Christopher Andrew, Oleg Gordievski, op. cit., p. 287. 

2 Ibidem. 

4 Artur Gerard London (1915-1986) politician, scriitor şi ziarist comunist ceh. A luat parte la 
războiul civil spaniol, iar în 1940 s-a alăturat mişcării de rezistenţă franceze. În 1942 a fost arestat 
şi deportat în lagărul de la Mauthausen. În perioada 1949-1951 a îndeplinit funcţia de locţiitor al 
ministrului Afacerilor Externe cehoslovac (Maria Schmidt, op. cit., p. 293). 

+ Ibidem, p. 167. 

4 Ibidem, p. 147. 

46 Ibidem, p. 151. 

poate mii de comunişti est-europeni pentru a distruge comunismul“. De la Praga, Field 
a fost transportat în cel mai mare secret la Budapesta, fiind mai întâi interogat de către 
sovietici, aceştia trecându-l apoi în sarcina lui Gabor Peter, șeful securității ungare%, 
MGB păstrând inițiativa în privința acestuia. De altfel Moscova nici nu se îndoia de 
faptul că americanul idealist, comunist convins, îşi va juca bine rolul ce-i fusese hărăzit. 

După desfăşurarea cu succes a operațiunii de la Praga, s-a trecut şi la pregătirea 
scenariului şi ulterior a procesului „tovarăşilor” lui Field. La cinci zile după arestarea lui 
Field, a fost rândul doctorului Tibor Szény* să fie arestat, principala sa „vină” fiind 
aceea că îl întâlnise pe Allen Dulles în Elveţia prin intermediul americanului. Ca urmare 
a funcţiei pe care o îndeplinea la aceea dată, aceea de şef al secției Cadre a Partidului, 
prin SzOny trebuiau să fie inculpati toți acei comunişti care se lăsaseră corupți de 
Occident50. În aceeaşi zi cu SzGny, a fost arestat și colaboratorul acestuia, Andras 
Szalai5!, celelalte „roluri” in acest sinistru spectacol fiind „distribuite” altor comunişti 
maghiari şi unui iugoslav care trebuiau să ateste activitățile de „sabotaj, trotkiste si 
titoiste ale lui Rajk”>?. 

La 30 mai 1949, a fost arestat si cel care urma să devină actorul principal al 
procesului: László Rajk53. În paralel, sovieticii au desfăşurat o altă operaţiune vizând 
capturarea întregii familii Field. La 22 august 1949 a fost arestat fratele lui Noel Field, 
Herman, care se afla la Varşovia, încercând să afle veşti despre acesta, sovieticii 
urmărind să-l folosească într-un viitor proces contra lui Wladyslaw Gomulka, fostul 
lider comunist polonez, desemnat în chip de şef al aşa-zisului centru de spionaj 
polonez, grupat în jurul agenţilor americani Herman și Noel Field să fie un „Rajk 


+ Ernest Volkman, op. cit., p. 413. 

48 Gabor Peter (1906-1993), pe numele său adevărat Beno Eisenberg. A fost croitor; iar prin anii 
“20 s-a integrat în mişcarea muncitorească. Din 1931 a fost membru în partidul comunist, iar în 
1945 a fost numit în fruntea Securităţii ungare (Maria Schmidt, op. cit., p. 300). 

% Dr. Tibor Szöny (1903-1949), pe numele său adevărat Tibor Hoffman. În anii studenţiei 
petrecuţi la Viena a intrat în legătură cu emigrația maghiară, iar în anii '30, întorcându-se în 
Ungaria, a devenit membrul al Partidului Comunist Ungar (MKP). Mai târziu, din ordinul 
partidului a plecat în străinătate, iar o parte însemnată a vieţii şi-a petrecut-o în emigrație in 
Austria, Cehoslovacia, Elveţia, unde a desfășurat o intensă activitate politică şi ştiinţifică. A fost 
colaboratorul clinicii de neurologie a Universităţii din Zürich şi a organizat grupul elveţian al 
Frontului Independent Ungar. In 1943 s-a întors la Budapesta, devenind locţiitor al şefului 
secţiei de organizare a Partidului Comunist Ungar, membru în Conducerea Centrală, apoi şeful 
secţiei Cadre (Ibidem, pp. 316-317). 

50 Christian Duplan, Vincent Giret, op. cit., vol. I, pp. 106-107. 

51 Andras Szalai (1917-1949): a aderat din tinereţe la mișcarea muncitorească. În 1933 a fost 
arestat, apoi în 1942; în urma torturii din timpul interogatoriilor a suferit grave leziuni pe creier. 
Timp de doi ani şi jumătate a fost deţinut în închisoarea din Sâtoraljâtijhegy. In 1944 i s-a 
suspendat pedeapsa pe motive de sănătate şi a trecut în ilegalitate, începând să fabrice la 
domiciliu acte false. Din iulie 1947 a deţinut postul de locţiitor şef al serviciului cadre din cadrul 
Partidului Comunist Ungar (MKP) iar mai apoi în Conducerea Centrală a Partidului Democrat 
Ungar (MDF KV) (Maria Schmidt, of. cit., p. 314). 

52 Christian Duplan, Vincent Giret, op. cit., vol. I, pp. 106-107. 

53 Ibidem, p. 109. 

polonez”54. Patru zile mai târziu, a fost arestată soția lui Noel Field, Herta, care se afla 
la Praga, pentru a da de urma soţului ei, convinsă fiind că acesta fost răpit de agenți 
americani şi dus în Statele Unite. La Praga, Herta a fost căutată, din însărcinarea 
serviciului de securitate cehoslovac, de Artur London, care a sfătuit-o să se adreseze 
autorităților. Sub pretextul că deţine veşti de la soţul ei, serviciul de securitate 
cehoslovac a trimis-o la Bratislava, unde, la 28 august 1949, a fost arestată din ordinul 
Autorităţii Ungare pentru Securitatea Statului și transferată la Budapestas5. În fine, fiica 
adoptivă a soților Field, Erica Glasser, la rândul său o veche comunistă, membră in 
partidul comunist german, a fost arestată la Berlin, la sfârșitul lui august 1950, unde se 
afla pentru a încerca să afle ce s-a întâmplat cu părinţii săi adoptivi. În decembrie 1952, 
în cadrul unui proces desfăşurat cu uşile închise, Erica Glasser a fost condamnată la 
moarte pentru spionaj în favoarea americanilor. De la Berlin a fost transportată în 
Uniunea Sovietică, unde a petrecut şase luni în celula condamnaților la moarte fiind 
interogată îndelung despre soții Field5, după moartea lui Stalin pedeapsa comutandu-i- 
se la 15 ani muncă silnică”. In felul acesta, sovieticii şi aliații săi maghiari i-au anihilat şi 
pe „tovarășii de drum”, sau asa cum îi numea Lenin „tâmpiţii de entuziaști”, Rákosi 
constatând cu o satisfacție plină de dispreţ şi cinism, că unul din „entuziaşti”, Herman 
Field, „îşi cerea primirea in partid’’**. 

Pregătirea procesului de la Budapesta, si implicit a mărtutisirilor din partea 
acuzaților a crimelor înfăptuite, a urmat aceleaşi procedee ca procesele din anii Marii 
Terori din Uniunea Sovietică: tortura, sugestiile şi argumentele dialectice care au dus la 
înfrângerea morală a acuzaților şi la insuflarea sentimentului de „culpabilitate obiectivă” 
prin metoda amplificării unor greşeli minore, dar și a ultimului sacrificiu închinat 
Partidului, la care se referă Koestler în romanul său, Întuneric la amiază“. În legătură cu 
acest ultim aspect, care explică cel mai bine de ce, la fel ca si vechii bolşevici din 
Uniunea Sovietică, Rajk şi „complicii” săi au mărturisit, a apărut expresia „proces 
conceptual” care s-a inspirat din preparativele procesului când, unul dintre acuzaţi, dr. 
Tibor Sz6ny, vlăguit şi epuizat de chinuri, isi implora anchetatorii să-i ofere un pretext 
conceptual pentru a putea să recunoască acuzaţiile care îi erau aduse. În privinţa lui 
Rajk, singura sa dilemă era aceea că „afacerea asta va avea o repercusiune internațională. 
Sentința se va abate asupra unui om nevinovat.. „Într-o bună zi, pe care eu s-ar putea să 
n-o mai apuc, adevărul despre această greşeală tragică va ieşi la iveală şi va fi aflat de 
toată lumea”S!. În consecinţă, pretextul conceptual pe care îl așteptau si pentru care 
până la urmă au acceptat să mărturisească, a fost cel al necesității istorice. La fel ca şi 
Buharin, victima lui Stalin din anii Marii Terori, ei s-au recunoscut vinovați, în mod 


54 Maria Schmidt, op. cit., p. 157. 

55 Thidem, p. 159. 

56 Vladimir Tismăneanu (ed.), Stalinism revisited. The establishment of communist regimes in Eastern 
Europe, Budapest, New-York, CEU PRESS, 2009, p. 37. 

57 Maria Schmidt, op. cit., p. 160. 

55 Thidem, p. 178. 

5 Francois Fejtő, L'affaire Rajk, quarante ans plus tard, in „Vingtième Siècle, Revue dhistoire”, nr. 
25, janviers-mars, 1990, pp. 75-84. 

60 Maria Schmidt, op. cit., p. 20. 

6! Christian Duplan, Vincent Giret, op. cit., vol. I, p. 128. 

obiectiv, deoarece istoria demonstrase că direcția pe care Partidul s-a angajat era cea 
bună; si ca atare, Istoria i-a declarat vinovaţi. 

Această loialitate absolută fata de partidul care se considera un factor al 
progresului, i-a determinat pe membrii de partid, chiar şi după ce aceștia deveniseră 
victimele celor mai odioase calomnii şi când vedeau moartea in fata ochilor să nu-și 
piardă încrederea în Partid, deoarece cine se despartea de partid, se despartea de cea mai 
bună parte a vieţii sale şi ajungea, din torentul Istoriei, in apa stătută a unei existente 
private banale®. În acest sens Robert Conquest citează cuvintele unui vechi bolşevic 
care, deținut fiind în Gulag, i-a spus colegului său de detenţie: „partidul acesta nu mai e 
cel pe care îl ştiam. Nu mai are încredere în noi. Totuşi noi nu putem să nu ne încredem 
în el. A însemnat întreaga noastră viata. El este tot ce ne-a rămas” 63. 

La fel ca si vechii bolşevici, comuniștii maghiari „au crezut pentru că au vrut să 
creadă în acea ficțiune imposibilă, că acceptând versiunea propagandei sovietice serveau 
o cauză bună, că se situau pe poziţii corecte. În imaginea lor despre lume nu încăpeau 
decât două modele: cel bun, adică socialismul, făuritorii societății viitorului şi cel rău, 
dușmanii, reacționarii, capitalistii, din anii treizeci fasciștii, şi, respectiv, după biruința 
asupra naziștilor, tabăra imperialistă. Acceptarea fără rezerve a proceselor de vitrină a 
fost o bună ocazie pentru multi intelectuali de stânga din partid si din afara partidului 
să-şi dovedească credinţa şi fidelitatea şi să transfere pentru totdeauna Partidului dreptul 
la analiză şi la indoiala’®+. Pentru Rajk, „să mărturisească ceea ce îi cerea Partidul, 
însemna să-şi asume tot ce putea fi mai tău si mai abject, si să se renege public până la 
greata de sine si dezonoarea completa, dar însemna, mai cu seamă, să salveze Partidul, 
împreună cu legenda şi măreţia ce-l inconjurau, şi deopotrivă pe conducătorii lui eroici, 
salvând astfel comunismul şi rămânând credincios propriului său trecut”65. Astfel ca 
acestor „soldaţi credincioşi ai Partidului” nu le-a mai rămas decât să asculte cum, la fel 
ca și în procesele de la Moscova, se cerea în tiradele procurorilor acuzatori pedeapsa cu 
moartea pentru „câinii turbati”, deosebirea constând în faptul că aceasta urma să aibă 
loc prin spânzurare si nu prin împușcare. 

Deşi, la fel ca în procesele de la Moscova, o parte a opiniei publice din 
Occident s-a arătat neîncrezătoare față de această nouă punere în scenă, stânga franceză 
a avut o altă viziune asupra lucrurilor, considerând că cea mai simplă explicație a 
faptului că acuzaţii au mărturisit demonstra vinovăția acestora. In fata acestui 
raționament apărea totuşi o nedumerire: admițând că au fost găsiţi vinovaţi, era totuşi 
surprinzător că acuzaţii au mărturisit. Însă această îndoială a fost spulberată repede în 
fata unui alt raționament: ar fi fost cu atât mai surprinzător să li se facă un proces daca 
nu ar fi mărturisit, iar faptul de a mărturisi nu era ceva exceptional, deoarece 95 la sută 
dintre criminali mărturisesc, dacă li se pun in fata dovezi şi mărturii irefutabile 


62 Ernst Nolte, Razboiul civil european, 1917-1945. Național- Socialism si Bolsevism, Bucureşti, Editura 
Runa, Grupul Editorial Corint, 2005, pp. 267-268. 

63 Cit. in Maria Schmidt, op. cit., p. 29. 

64 Thidem, p. 28. 

6% Christian Duplan, Vincent Giret, op. cit., vol. I, p. 128. 

66 Francois Fejtő, op. cit, .p. 80. 

exceptional fiind tocmai refuzul de a marturisi®’. A existat de asemenea şi comparatia cu 
Revoluţia Franceză. Astfel, Julien Benda, care într-un text mai puţin cunoscut, apărut în 
decembrie 1938, afirma că fascismul şi comunismul sunt două tipuri diferite de 
totalitarism, unul rău si altul bun, deoarece spre deosebire de fascism, în comunism 
există şi o perspectivă a transformării sociale®*, a respins argumentele celor care puneau 
la îndoială veridicitatea procesului din Ungaria: „De ce ati vrea, dragă prietene, s-a 
adresat el lui Francois Fejt6%, să va cred mai degrabă pe dumneavoastră, decât pe 
Stalin? În orice revoluţie există inevitabil agenți străini, indivizi infiltrati şi trădători. 
Gândiţi-vă doar la Danton sau la Mirabeau. De ce căutaţi să mă convingeti că Ungaria 
at face excepţie?!0. Nici încercările lui Fejtő de a organiza un contra-proces al lui Rajk la 
Paris nu au dus la nici un rezultat, deoarece cel pe care îl solicitase, preşedintele 
Baroului din Franţa, Moro-Giafferi, nu a acceptat propunerea, considerând că acel 
proces nu era altceva decât „lupta dintre două bande fanatice ce pot trece una în locul 
celeilalte. (...) Nu voi apăra niciodată călăi potențiali, care din întâmplare au ajuns 
victime”- a spus acestal. 

Se pune totuşi întrebarea de ce a fost aleasă Ungaria ca loc de desfăşurare a 
acestui proces, mai ales că rolul lui Rajk putea să fie jucat foarte bine şi de alti lideri 
comunişti est-europeni. Un posibil răspuns l-a formulat legația britanică de la 
Budapesta, care într-un raport din 7 octombrie 1949 constata: „Kremlinul a ales 
Budapesta pentru că Stalin, după ce şi-a trecut in revistă acolitii, a ajuns la concluzia că 
cei mai buni în rolul nebunului de curte vor fi ungurii. Intenţia trebuie să fie cu adevărat 
neplăcută pentru Rákosi. Nu e de mirare că «a avut parte de nopţi albe», după cum 
spunea el însuşi. (...) Că pentru farsa asta s-a ales Budapesta dovedeşte că atât Rákosi, 
cât şi ceilalți conducători de partid sunt total desconsideraţi” 72. 

Procesul din octombrie 1949 împotriva lui László Rajk a servit ca model pentru 
celelalte procese care au urmat în cadrul democratiilor populare, scopul urmărit de 


6&7 Christian Duplan, Vincent Giret, op. cit., vol. I, p. 138. 

68 Francois Furet, op. cit, .p. 321. 

6 Ferenc Fejtö (1909-?): istoric, ziarist. S-a cunoscut cu Rajk ca membru al organizației 
comuniste pentru tineret din Colegiul EOTVOS. În 1932 a fost arestat pentru activitate 
comunistă şi a petrecut un an în închisoare. Din 1938 s-a stabilit în Franţa. Între 1948-1949 a 
condus Biroul de Presă şi Documentare al Ambasadei ungare de la Paris. Sub impresia 
procesului Rajk şi-a părăsit postul şi a trecut din nou în diasporă (Maria Schmidt, op. cit., pp. 277- 
278). 

70 Christian Duplan, Vincent Giret, op. cif, vol. I, p. 175. in privinţa atitudinii pe care stânga 
franceză a adoptat-o asupra proceselor de la Moscova, sugestivă rămâne remarca unuia din 
reprezentanţii acesteia, André Malraux: „Aşa cum Inchiziția nu a distrus demnitatea 
fundamentală a creştinismului, la fel nici demnitatea fundamentală a comunismului nu a fost 
deteriorată de procesele de la Moscova” (Apud Maria Schmidt, op. cit., p. 27). 

| Ibidem, p. 89. De altfel aceasta era şi percepţia unei parti a opiniei publice din Ungaria 
comunistă. Astfel, la reînhumarea lui Rajk în cimitirul Kerepesi din Budapesta, pe 6 octombrie 
1956, Sandor Szalai, un fost deţinut politic, profesor de sociologie şi fost membru al Partidului 
Social- Democrat, a făcut următoarea remarcă: „Săracul Laci, dacă ar trăi ar pune să se tragă în 
noi” (Christian Duplan, Vincent Giret, op. cif, .vol. II, p. 82). 

72 Maria Schmidt, op. cit, p. 162. 

sovietici fiind acela de a crea şi generaliza un climat de spiono-manie, a unei atmosfere 
de „vânătoare de vrăjitoare” moderne pentru desăvârşirea controlului asupra partidelor 
si guvernelor din tarile-satelit şi asigurarea sprijinului necondiționat a partidelor 
comuniste din mișcarea internationala”>. În acest sens se înscria campania de demascare 
a „legăturilor lui Rajk cu partidele comuniste din străinătate”. Astfel, la 3 noiembrie 
1949, Gheorghiu-Dej i-a trimis lui A. A. Gromiko, locţiitor al ministrului de externe, 
următoarea scrisoare: „Studiind materialele legate de procesul bandei lui Rajk, 
conducerea partidului nostru a adoptat hotărârea de a trece la analizarea situației unor 
membri ai partidului cu o activitate neclară şi suspectă. Deoarece nu detinem experienţe 
suficiente în desfăşurarea cu succes a unor asemenea anchete, vă rugăm să ne trimiteţi 
unul sau doi specialişti în problemele respective, pentru acordarea de ajutor partidului 
nostru pentru descoperirea şi nimicirea agenţilor serviciilor de spionaj imperialiste”74. 
La 9 noiembrie, în şedinţa Biroului Politic al PCUS (b) era examinată cererea CC al 
PMR, hotărându-se să se ceară Ministerului Securităţii Statului de a trimite în RPR pe 
consilierii A M Saharovski si V S Patrikeev pentru acordarea de ajutor in munca 
organelor de securitate, prin aceste cereri partea sovietică creând în fiecare tara din 
Estul Europei o nouă instituţie de control, cea a consilierilor sovietici”. 

După procesul Rajk, liderii PMR au fost supuşi unor presiuni progresive din 
partea sovieticilor pentru a epura din rândurile partidului pe veteranii războiului civil din 
Spania şi pe cei din Rezistenţa Franceză, pe care îi viza campania antititoista’®. Deşi în 
alte tari, cum ar fi Polonia şi RDG, veteranii Războiului civil din Spania erau considerați 
ca având legături cu „spionul american Noel Field”, si declarați „spioni fascisti” în RPR 
nu a avut loc o epurare a „spaniolilor” şi a luptătorilor din rezistenţa franceză, singurele 
măsuri în cazul acestora fiind transferarea din posturile-cheie pe care le dețineau in 
posturi mai putin importante”. 

Teroarea declanşată în rândul partidelor comuniste din Europa de Est a 
determinat ca întreaga legitimitate ideocratica a Partidului să fie absorbită în întregime 
în persoana lui Stalin”8. Acuzaţiile de „atitudine dușmănoasă” erau aduse mai întâi în 
raport cu Uniunea Sovietică, ca apărătoare a „lagărului socialist” fata de „uneltirile 
imperialistilor şi atatatorilor de război”, tara de origine fiind plasată pe locul al doilea in 
formularea acelor acuzaţii. La 14 decembrie 1949 s-a pronunţat verdictul în cazul 
liderului bulgar Traicio Kostov, acuzat de deviere naționalistă, acesta fiind condamnat la 
moarte şi spânzurat două zile mai târziu. In Polonia, liderul PMUP Wladislaw Gomulka 
a fost arestat, şi cu toate că îi fusese hărăzit să fie un „Rajk polonez”, el nu a fost 
judecat, rămânând în închisoare până la moartea lui Stalin”. 


73 Francois Fejtő, op. cit, p. 76. 

74 Galina P. Murasko, op. cit., p. 347. 

75 Ibidem, p. 348. 

76 Robert Levy, Gloria şi decăderea Anei Pauker, \asi, Polirom, 2002, p. 125. 

77 Ibidem, p. 126. 

78 Martin Malia, La tragédie soviétique. Histoire du socialisme en Russie, 1917-1991, Patis, Éditions du 
Seuil, 1995, p. 352. 

” Piotr S. Wandycz, Pretul libertății. O istorie a Europei central-răsăritene din Evul Medin până în prezent, 
Bucureşti, Editura All, 1998, p. 252. 

Pregătirea pentru organizarea unui nou proces similar cu cel din Ungaria a 
început în Cehoslovacia încă din momentul arestării lui Rajk, cand Rákosi i-a trimis 
liderului comunist cehoslovac Klement Gottwald o listă cu 60 de cetăţeni cehoslovaci 
suspecți. În ajunul procesului Rajk, la Budapesta a avut loc o consfătuire a celor două 
partide comuniste, maghiar şi cehoslovac, la care s-a hotărât ca „Rajk din Cehoslovacia” 
să fie ministrul de externe slovac Vladimir Clementis, care denuntase pactul 
Ribbentrop-Molotov şi trăise la Londra în timpul războiului, şi care a fost demis din 
funcţie în martie 1950. În decembrie 1949, referindu-se la ,invatamintele procesului 
Rajk”, secretarul general al partidului Rudolf Slansky*! afirma că „nici măcar partidul 
nostru nu va fi scutit de tentativele dușmanului de a-şi plasa agenți în rândurile sale (...). 
În consecință trebuie să ne arătăm cu atât mai vigilenti în demascarea inamicului din 
propriile noastre rânduri, cu cât acesta este cel mai periculos” 82. 

Adoptând noua linie oficială, Slânsky nu bănuia însă că victima principală va fi 
chiar el însuși. Însă si scopul urmărit de sovietici era acum altul: după ce au condamnat 
prin organizarea procesului Rajk şi a acolitilor acestuia pe „stăpânii lor din străinătate, 
instigatorii imperialişti de la Belgrad şi Washington”, accentul se va pune pe sionism, ca 
instrument principal al comploturilor subversive ale serviciilor occidentale de spionaj. 

Încă din timpul dezbaterilor de la Naţiunile Unite, din anul 1947, Uniunea 
Sovietică a susținut planul de împărțire a Palestinei și crearea unui stat evreiesc. 
„Această decizie”, afirma A. Gromiko in fata Adunării Generale, „corespunde nevoii 
legitime a poporului evreu, care nu are o tara şi un pământ”. Naşterea statului Israel era 
percepută de Moscova ca o contrapondere la imperialismul britanic şi o deschidere a 
intereselor sovietice spre Mediterana. În consecinţă, Uniunea Sovietică a oferit atât 
sprijin diplomatic, cât şi militar prin armamentul furnizat din Cehoslovacia în timpul 
războiului sionistilor cu arabii®. 

Nu după mult timp însă, sovieticii au fost nevoiți să contabilizeze un eşec 
usturător în relațiile cu noul stat. Orientarea Israelului spre Washington, precum şi 
reproşurile țărilor arabe fata de sprijinul acordat de Moscova în crearea noului stat, a 


80 Klement Gottwald (1896-1953). În timpul Primului Război Mondial a luptat în armata austro- 
ungară, trecând apoi în 1918 în Armata Roşie. După război a luat parte la crearea Partidului 
Comunist Cehoslovac, al cărui prim secretar a devenit în 1927. Între 1928-1935 a fost 
colaboratorul Cominternului, al cărui secretar general a devenit in 1935. După acordurile de la 
Miinchen s-a retras în Uniunea Sovietică, revenind în Cehoslovacia în 1945. Între 1945-1946 a 
fost locţiitor al primului-ministrului, iar din 1946 până în 1948 prim-ministru. A fost unul din 
artizanii loviturii de forță de la Praga din februarie 1948. Între 1945-1953 a fost preşedintele 
Comitetului Central al Partidului Comunist Cehoslovac. Din 1948 până la moarte a fost 
preşedintele Republicii (Maria Schmidt, of. cit., p. 283; Thomas Parish, op. cit., pp. 124-125). 

81 Rudolf Slânsky (1901-1952) om politic ceh, ziarist. În 1921 a aderat la Partidul Comunist 
Cehoslovac, iar din 1929 a devenit unul din conducătorii acestui partid, şi cel mai apropiat 
confident şi colaborator al lui Klement Gottwald. A fost membru în Biroul Politic şi Comitetul 
Central al partidului. A fost unul din conducătorii răscoalei naționale slovace. Între 1945-1951 a 
deţinut funcţia de secretar general al Partidului Comunist Cehoslovac (Mária Schmidt, op. cit., p. 
312). 

82 Christian Duplan, Vincent Giret, op. cit., vol. I, p. 147. 

83 Christopher Andrew, Oleg Gordievski, op. cit., p. 290. 

determinat o dramatică răsturnare de atitudine în politica sovietică fata de Israel. 
Consilierii sovietici din țările de democraţie populară au primit ca sarcină să strângă 
dovezi care să ateste activitatea sionistilor si legăturile acestora cu „naționalismul 
burghez evreiesc”. Numele lui Slânsky va apare din ce mai des în rapoartele acestora din 
cauza originii sale evreieşti şi a implicării Cehoslovaciei în politica prosionistă a 
Moscovei*. La 24 noiembrie 1951 Slánský a fost arestat, iar la 20 noiembrie 1952 s-a 
deschis la Praga „procesul liderilor centrului de conspirație antistatală, condus de 
Rudolf Slánský”, acuzați de „faptul, căci ca trădători tortkisti-titoisti, sioniști, 
nationalisti-burghezi si duşmani ai poporului cehoslovac, ai orânduirii de democraţie 
populară şi ai socialismului, au creat în slujba imperialistilor americani si conduşi de 
serviciile dușmănoase din apus, un centru conspirator contra statului, au adus pagube 
economiei naționale, au subminat orânduirea de democraţie populară, au împiedicat 
construirea socialismului, au slăbit unitatea poporului cehoslovac si aptitudinea de 
apărare a republicii, pentru a rupe alianța si prietenia fermă cu Uniunea Sovietică, 
pentru a lichida in Cehoslovacia orânduirea de democrație populară a reînoi 
capitalismul, pentru a duce din nou republica noastră în lagărul imperialismului şi a-i 
nimici suveranitatea şi independența”. Din cei 14 acuzați, 11 dintre aceştia erau de 
origine evreiască, iar consilierii sovietici propuseseră ca în actul de acuzare să se 
menţioneze şi naționalitatea acestora, fapt fără precedent în procesele staliniste deoarece 
nici în anii '30 nu se făcuseră referiri la originea evreiască a lui Troțki sau a 
condamnaților Kamenev, Zinoviev sau Radek şi a altor victime ale Marii Terori sau ale 
unor condamnați din procesul Rajk. In cele din urmă s-a renunțat la acest lucru 
datorită obiectiilor lui Klement Gottwald, dar în cadrul interogatoriilor acuzaților, 
originea evreiască a fost menţionată ca o citcumstanta agravanta a acuzației de trădare. 
Un exemplu în acest sens a fost cazul lui Andre Simone, fostul redactor al ziarului 
„Rude Prado”, „infam cosmopolit, aventurier internațional, individ fără patrie, agent al 
serviciilor de spionaj franceze, engleze şi americane cu nume propriu Otto Katz’’®’. Pe 
tot parcursul procesului s-au făcut multe aluzii la originea evreiască a acuzaților aşa cum 
a fost cazul lui Bedrich Geminder, fostul conducător al secțiunii internaţionale al 
secretariatului CC al PCC, care, la întrebarea preşedintelui completului de judecată de ce 
naţionalitate este, a răspuns că este de naționalitate cehă. 

„Președintele: Vorbiti bine limba cehă? 

Acuzatul: Da. 

Preşedintele: Sau vreți un translator? 

Acuzatul: Nu. 

Preşedintele: Intelegeti întrebările şi veţi da în limba cehă răspunsurile? 

Acuzatul: Da. 

Preşedintele: Pricepeti şi intelegeti de ce acte penale sunteţi învinuit în actul de 
acuzare al procurorului de stat? 


84 Christian Duplan, Vincent Gitet, op. cit., vol. I, p. 152. 

85 ACNSAS, fond Documentar, dosar nr. 13029, vol. 1, ff. 1-2. 
86 Christopher Andrew, Oleg Gordievski, op. cit., p. 293. 

87 ACNSAS, fond Documentar, dosar nr. 13029, vol. 2, f. 32. 

Acuzatul: Da. Mă simt vinovat de ce conţine acuzarea” 88. 

La fel ca si în procesul de la Budapesta, numele lui Noel Field a fost din nou 
menţionat, acesta având „legături de spionaj cu Artur London”%. Interogatoriul lui 
London din timpul procesului s-a dorit a fi o dovadă în acest sens: 

„Acuzatul: Cu Noel Field, cunoscutul agent american, am intrat în legătură in 
anul 1947 în Elveţia. Era acolo pe atunci conducătorul organizației de ajutor americană 
Unitarian Service Committee. În mod practic, sub această denumire a funcţionat 
serviciul de spionaj american şi însuși Field era subordonat şefului serviciului de spionaj 
american Allen Dulles, care avea în Elveţia rezidența lui. 

Procurorul: Cum ati aflat aceasta? 

Acuzatul: Direct de la Field, cand m-am dus cu el in anul 1949 in Cancelaria de 
informatii cehoslovaca de la Paris, unde Field mi-a spus ca s-a inapoiat de curand din 
Cehoslovacia, unde a stat mai mult timp si a vorbit cu oamenii săi. 

Preşedintele: Ati vorbit cu cineva despre legăturile personale de spionaj cu 
Field? 

Acuzatul: Da, am vorbit despre ele cu Slânsky de mai multe ori în anul 1949, cu 
Geminder si mai târziu cu Karel Svâb. Mai ales Karel Svâb în aceste convorbiri îmi 
amintea că aceasta rămâne fără urmări pentru mine”. 

Alături de Noel Field, în cadrul procesului a fost menționat şi numele liderului 
laburist K. Zilliacus, învinuit la rândul său de activitate de spionaj pe teritoriul 
Cehoslovaciei, singura sa „vină” fiind aceia că împărtăşise punctul de vedere al lui Tito 
în disputa sovieto-iugoslavă”!. După cum „mărturisea” în cadrul procesului Vladimir 
Clementis, în încercarea de „demascare” a liderului laburist: 

„Ziliacus a venit deseori în Cehoslovacia şi eu l-am primit în audienţă pe baza 
instrucțiunilor lui Slânsky. A fost cunoscut, si el singur de asemenea nu a tăinuit că este 
în serviciul Intelligence Service. În autobiografiile sale scoate singur în evidenţă aceasta 
funcţie a sa. În anul 1946 am citit una din cărţile lui, unde scrie despre trecutul lui politic 
si din nou scoate în evidenţă activitatea sa în Intelligence Service în timpul războiului de 
intervenţie în URSS. 

Procurorul: Un rol asemănător a jucat Zilliacus si în Cehoslovacia? 

Acuzatul: Da, a venit aici şi a intrat în legături. 

Procurorul: Aratati legăturile concrete ale lui Zilliacus. 

Acuzatul: Stiu ca Zilliacus a fost in anul 1947 la Slansky. Apoi Slansky mi-a 
telefonat de a primi pe Zilliacus si de a-i da informatii. Mi-a fost clar ca Slansky stie bine 
că Zilliacus este în legătură cu serviciul de spionaj englez”%?. 

Procesul s-a dorit a fi o lovitură dată „agenturilor de spionaj imperialiste 
americane, engleze şi franceze, precum şi a celor titoiste şi israelite, puse în slujba 
spionajului american, cat şi pentru demascarea trotkismului, sionismului şi 


88 Thidem, vol. 1, ff. 100-101. 

59 Thidem, f. 14. 

% Ibidem, vol. 2, f. 14-16. Karel Šváb, acuzat la rândul său în cadrul procesului, îndeplinise funcția 
de vice-ministru al Securităţii Naţionale. 

9! Galina P. Murasko, op. cit., p. 344. 

92 ACNSAS, fond Documentar, dosar nr. 13029, vol. 1, f. 135. 

francmasoneriei ca unelte ale lagărului imperialist împotriva socialismului si a păcii”%, 
precum si a „războiului psihologic dus de Statele Unite impotriva lagărului socialist”, 
aşa cum a reiesit din interogatoriul inculpatului André Simone: 

„Preşedintele: Acum lamuriti-ne ce este Oficiul american pentru războiul 
psihologic. 

Acuzatul: Oficiul american pentru războiul psihologic este condus de un 
comitet special guvernamental, în fruntea lui fiind fostul şef al Statului Major al lui 
Eisenhower si conducătorul de astăzi al serviciului de spionaj american, generalul Bedell 
Smith”. Membrii lui sunt reprezentanţii ai Departamentului de Stat, Ministerului de 
Război, bisericii catolice şi protestante şi organizațiilor evreieşti. Oficiul american 
pentru războiul psihologic organizează de exemplu în China de democrație populară, 
crime, sabotaje, diversiuni și răspândirea de bancnote false. Acum administrează fondul 
de 100.000.000 de dolari, pe care în anul 1951 Congresul american l-a votat pentru 
organizarea de crime, sabotaje, diversiuni contra Uniunii Sovietice si ţările de 
democrație populară, pentru angajarea de mercenari din rândul emigrației din aceste tari 
pentru armata americană. 

Preşedintele: Dacă ati arătat acestea, care ar trebui să fie denumirea adevărată 
pentru acest oficiu? 

Acuzatul: Oficiul american pentru războiul fierbinte după cum spun ei 
asasinării poporului, pentru agresiunea criminală atomică contra Uniunii Sovietice si 
țările de democraţie populară. 

Preşedintele: Deci ce fel de oficiu este? 

Acuzatul: Este un oficiu barbar”. 

Faptul că în paralel cu procesul Slânsky în Statele Unite avea loc campania de 
protest pentru împiedicarea execuţiei soților Rosenberg, acuzaţi de spionaj nuclear, ne 
oferă o imagine detaliată a mizelor urmărite de sovietici. Întreaga stângă „progresistă” 
şi-a manifestat simpatia fata de soții Rosenberg, „nevinovaţi”, condamnați la moarte de 
„Justiția de clasă” din Statele Unite, fără a exista nici o luare de poziție fata de cele 
unsprezece sentinţe de condamnare la moarte şi trei de închisoare pe viata din procesul 
Slansky”. 


%3 Ibidem, vol. 5, f. 1. 

91 Generalul Walter Bedel Smith a îndeplinit funcţia de director al CIA între anii 1950-1953 
(Thomas Parish, op. cit., pp. 264-265). 

95 ACNSAS, fond Documentar, dosar nr. 13029, vol. 2, f. 37. 

% Maria Schmidt, op. cit, p. 190. Cele unsprezece condamnări la moarte au fost pronunțate 
împotriva lui Rudolf Slânsky, fostul secretar general al CC al PCC, Bedrich Geminder, fostul 
conducător al secţiunii internationale al secretariatului CC al PCC, Ludvik Freika, fostul şef al 
secțiunii naţional economice a Cancelariei preşedintelui Republicii, Josef Frank, fostul 
reprezentant al secretarului general al CC al PCC, Vladimir Clementis, fostul ministru al 
Afacerilor Externe, Bedrich Reicin, fostul vice-ministru al Apărării Naţionale, Karel Šváb, fostul 
vice-ministru al Securităţii Naţionale, Rudolf Margolius, fostul vice-ministru al Comerţului 
Exterior Otto Fischl, fostul vice-ministru de finanțe, Otto Sling, fostul secretar al Comitetului 
regional al PCC la Brno, André Simone, fostul redactor al ziarului „Rude Prado”, în timp ce 
Artur London, Vâvro Hajdu, foşti vice-ministri al Afacerilor Externe şi Eugen L6bl, fostul vice- 
ministru al Comerțului Exterior au fost condamnaţi la închisoare pe viata. La fel ca si în procesul 

Autorităţile comuniste din RPR au urmărit cu atenţie evenimentele de la Praga, 
Biroul Politic decizând trimiterea unei delegaţii care să asiste la proces”. La rândul său, 
ambasada RPR la Praga a trimis un raport cu privire la desfăşurarea procesului, în care 
sublinia pregătirea în cele mai bune condiţii a acestuia%. Se pare, asa cum subliniază unii 
istorici, că interesul liderilor PMR pentru procesul Slánský decurgea din intenția de a 
organiza la rândul lor un proces în care rolul „evreului sionist” Slánský şi a „burghezului 
nationalist” Vladimir (Vlado) Clementis să fie jucat de Ana Pauker si Lucrețiu 
Pătrășcanu”, numai moartea lui Stalin zădărnicind aceste planuri. 

După moartea lui Stalin, în perioada 12-16 iunie 1953, o delegaţie de partid şi 
de stat ungară a efectuat o vizită la Moscova, în timpul căreia a fost puternic criticată 
pentru greşelile comise în perioada stalinistă, cu acest prilej primul secretar al PCUS, 
Gheorghi Malenkov, atrăgându-i atenția lui Mátyás Rákosi că la o populaţie de 9,5 
milioane de locuitori, au fost deschise anchete pentru 1,5 milioane de oameni. Cu acel 
prilej, Rákosi a recunoscut că în acel moment existau 45.000 de deţinuţi şi internați 
administrativ. Ca urmare a acelei discuţii, la 24 iulie 1953 a fost dată o lege de amnistie 
pentru delictele politice, care avea însă în vedere doar pedepsele de până la doi ani!%. 

În acelaşi timp însă, Malenkov i-a cerut lui Râkosi să renunţe la o parte din 
funcţiile sale, iar Imre Nagy să fie numit premier!0!. Odată ajuns în fruntea guvernului, 
Nagy l-a atacat pe Râkosi, denuntand pentru prima dată în Europa de Est încălcările 
„legalității socialiste” şi promițând „repararea gravelor greșeli din trecut şi consolidarea 
dreptăţii” 102, Dar valul de liberalizare a fost întrerupt in 1955, o dată cu debarcarea lui 
Malenkov si intrarea lui Rákosi din nou în grațiile Kremlinului. In 1956, ca urmare a 
Raportului secret de la Congresul al XX-lea al PCUS, Râkosi a fost schimbat din postul de 
prim secretar al partidului şi a fost eliminat şi din Biroul Politic. A plecat în Uniunea 
Sovietică pentru un „tratament medical”, de unde nu s-a mai întors în Ungaria decât 
odată cu repatrierea rămăşițelor sale pământeşti, in 1971, decesul şi înmormântarea fiind 
aduse la cunoştinţa opiniei publice doar prin câteva rânduri publicate în presă!%. După 
plecarea lui Rákosi, lupta pentru putere s-a cristalizat în jurul reabilitării victimelor 
proceselor staliniste. La 6 octombrie 1956, László Rajk a fost înhumat în cimitirul 
Kerepesi, iar înmormântarea, la care au participat peste 300.000 de oameni, a constituit 
o acţiune premergătoare revoluţiei din octombrie 1956104. 


de la Budapesta acuzaţii şi-au recunoscut vinovăția, acceptând să joace în această farsă sinistra 
(Artur London, L’aveu. Dans l'engrenage de proces de Prague, Paris, Gallimard, 1968, pp. 319-320). 

7 Liviu Rotman, Evreii din România în perioada comunistă, 1944-1965, Iasi, Polirom 2004, p. 43. 

98 ACNSAS, fond Documentar, dosar nr. 13029, vol. 5, f. 1. 

% Tesu Solomovici, Securitatea si evreii. Teroare. Crime. Turnatori. Colaborationisti, vol. IL, Bucuresti, 
Editura Tesu, 2004, p. 31. 

1% Dan Catanus, Disciplina de partid si fostii ilegalisti. Cazul Constantin Agiu, 1955, în „Arhivele 
'Totalitarismului”, nr. 3-4/2010, pp. 197-219; Stephane Courtois, 1956: le défi mondiale du 
communisme, în „Vingtième Siècle. Revue dhistoire”, nr. 14, avril-juin, 1987, pp. 109-111. 

101 Thomas Parish, op. cit, p. 207. 

102 Christian Duplan, Vincent Giret, op. ci, vol. II, p. 9. 

103 Maria Schmidt, op. cit., pp. 306-307. 

104 Thidem, pp. 305-306. 

Si în Cehoslovacia, valul de liberalizare adus de Congresul al XX-lea al PCUS a 
dus la declanşarea dezbaterii asupra stalinismului și a urmărilor sale, dar spre deosebire 
de Polonia sau Ungaria aceasta nu va avea un rezultat imediat şi radical, din cauza lipsei 
de mobilizare a populaţiei sau a absenței unei alternative politice clare în cadrul 
partidului!%5. În cele din urmă, în aprilie 1963, noul prim secretar al partidului, şi 
preşedinte al Republicii, Antonin Novotny, a prezentat în fata Comitetului Central al 
partidului Raportul comisiei însărcinate cu revizuirea proceselor staliniste din perioada 1950-1954. 
La 16 mai 1963, Curtea Supremă a anunţat că pentru opt din cei unsprezece 
condamnați la moarte „legea fiind încălcată se impune casarea verdictului original”, 
ceilalți trei condamnaţi la închisoare pe viata, fiind deja achitati!%. Cu toate acestea, 
reabilitarea era una parțială, limitată la planul penal, deoarece postum, Rudolf Slânsky, 
Otto Sling şi Otto Fischl rămâneau excluşi din partid, reabilitarea totală fiind obţinută în 
timpul „Primăverii de la Praga” din 1968107. 

În ceea ce îl priveşte pe Noel Field, „spionul de elită” fabricat de Stalin, acesta a 
fost eliberat din închisoare în noiembrie 1954, în aceeaşi perioadă în care avea loc si 
eliberarea din închisoare a tovarăşului său de idei, Alger Hiss, de către autoritățile 
americane. Spre deosebire de ceilalți membri ai familiei care, după eliberarea din 
închisorile în care fuseseră deținuți, s-au reîntors în Statele Unite, soţii Field au cerut azil 
politic în Ungaria, unde au rămas până la sfârșitul vieţii. În decembrie 1954, Noel Field 
a primit cetățenia ungară, iar din 1955 a lucrat ca redactor și traducător la Editura 
Corvina din Budapesta, locuind într-o vilă pusă la dispoziţie de autoritățile comuniste. 
În pofida anilor de închisoare la care a fost condamnat pe nedrept, Field a rămas un 
comunist devotat, regimul comunist folosindu-l pentru condamnarea revoluţiei din 
1956 şi a activităţii unor dizidenti. A decedat în 1970, la Budapesta 18. 

Cât despre Alger Hiss, acesta a continuat să-şi susțină nevinovăția pe tot 
parcursul Războiului Rece. În 1986, preşedintele Ronald Reagan i-a acordat postum 
Medalia Libertăţii, recompensa civilă cea mai înaltă a națiunii, lui Wittaker Chambers, 
omul căruia, aşa cum a afirmat preşedintele american, „istoria i-a dat dreptate” 109, Într- 
un final, ca urmare a programului VENONA, când au fost descifrate mesajele 
transmise între agenții sovietici din Vest şi centrala de la Moscova în ultimii ani ai 
războiului, a putut să fie demonstrată activitatea de spionaj a lui Alger Hiss dusă în 
slujba Uniunii Sovietice!!”. 

Activitatea acestor credincioşi în mirajul comunismului, dirijată de Moscova, 
„fără economii în costuri, cu utilizarea unor forte uriaşe, s-a repetat timp de decenii in 
partida dusă pentru supremația mondială. Pentru că nu le ajungea să biruiască 
comunismul pe o şesime a Pământului. Multi sperau că era doar începutul. $i luptau mai 
departe pentru ca pe întinderea întregii lumi comunismul să fie biruitor. Aşa se face că 


105 Christian Duplan, Vincent Giret, op. cit, vol. I, p. 32. 
106 Ibidem, p. 275. 

107 Artur London, op. cit, .p. 455. 

108 Maria Schmidt, op. cit., pp. 278-279. 

109 Ernest Volkman, op. cit., p. 162. 

110 Thomas Parish, op. cit, p. 295. 

n-au observat cum pe orizontul luptei necruțătoare pentru realizarea «paradisului 
terestru» se profila sârma ghimpată”!!!. 


111 Maria Schmidt, op. cit., p. 253. 

Metode folosite de F.N.D. 
pentru mobilizarea la manifestații 
împotriva guvernului (ianuarie - februarie 1945) 


Methods Used by F.N.D. in order to Mobilize People 
against the Government (January-February 1945) 


Based on archival documents, memoirs and press records, our work 
displays the methods used by the National Democratic Front (F.N.D., which was an 
alliance under communist control, part of the coalition government at that time) for 
takeover of power in Romania in January-February 1945. 

Due to people’s lack of support towards the program of left-wing groups, 
debates were held during the F.N.D. meetings, on launching street protests, 
obligation of workers and public servants to join the trade unions (which were 
turned into political weapons), propaganda campaigns in villages to support the 
achievement of the agrarian reform before the end of the war, etc. We shall lay stress 
on the decisions made during those meetings and the way in which they were 
applied, being supported by false propaganda. The state of disorder was 
encouraged by the Red Army, which was present on the territory of our country. 

Many F.N.D. ministers took part in protests against the government and 
were among the leaders of the armed troops whose goal was to undermine the state 
authority (prefects, mayors and heads of the police were replaced with trustworthy 
people). Under the circumstances, the memorable speeches delivered by the prime 
minister, General Nicolae Radescu, in order to promote a peaceful attitude and to 
unveil the pressures he was subject to, increased his popularity. 

As a result of the demonstrations organized by F.N.D. in several towns on 
24 February 1945 (among which the most important one took place in Bucharest) in 
order to overthrow the coalition government, and at the pressure put by Andrey I. 
Vyshinschy on King Mihai, the prime minister resigned. A pro-communist 
government was established, ruled by Petru Groza, the prime minister imposed by 
Moscow’s envoy. 


Etichete: propaganda, indicatii de la Moscova, manifestatii de 
stradă, incitare la violență, subminarea autorității 
statului, ultimul guvern de coaliție reală, instaurarea 
comunismului în România 

Keywords: propaganda, orders from Moscow, street protests, 

incitement to violence, undermining state authority, 
the last coalition government, establishment of 
communism in Romania 


Oana lonel 


Motto: „Dar dv. [F.N.D-ul — 
n.n.] sunteți o grupare mai 
mică decât celelalte și 
terorizati tara, pentru ca toată 
tara sa admita punctul dv. de 
vedere. Nu e posibil. Doreste 
toată lumea colaborarea cu 
dv., dar nu doreşte nimeni 
tirania dv.” (Generalul 
Nicolae Rădescu către 
reprezentanții F.N.D. în 
guvern, 21 februarie 1945)!. 


Sfârşitul anului 1944 găsea România într-o situație dificilă. Guvernul de coaliție 
condus de generalul Constantin Sănătescu nu reușise să-şi îndeplinească mandatul 
incredintat?. Tara era în război și obligată să îndeplinească prevederile Armistițiului, 
trebuiau rezolvate probleme sociale deosebite (cea mai importantă era reforma agrară), 
reintroduse ordinea şi autoritatea de stat. Încrederea în autoritatea statului era șubrezită, 
în special din cauza acțiunilor în afara legii ale organizațiilor care formau Frontul 
Naţional Democrat. Acestea, începând cu luna octombrie 1944, au declanșat o 
campanie agresivă pentru a se substitui autorității guvernului si a obține puterea. De 
exemplu, muncitorii sindicalizati schimbau conducerile întreprinderilor în care lucrau 
(de multe ori cu persoane care nu aveau nici o calificare pentru aceste posturi, dar care 
făceau parte din organizaţiile afiliate F.N.D.)>, se instalau primari+ şi prefecti> prin 


1 A.N.I.C., fond Colecţia Gheorghe Gheorghiu-Dej, dosar nr. 680, vol. 15 („Stenograma şedinţei 
Consiliului de Miniștri privind: instalarea noilor prefecti şi înfăptuirea reformei agrare, discuţiile 
din guvern referitoare la demisia lui Rădescu”), f. 32. 

2 Vezi programul celui de-al doilea guvern condus de generalul Constantin Sănătescu la Nicolae 
Pascu, În mijlocul vâltorii. Note si amintiri politice, ediţie îngrijită, stadiu, note, indice şi anexe 
documentare de Oana Ionel, Bucuresti, Editura Enciclopedică, 2010, pp. 182-184. Documentul 
se găseşte la A.C.N.S.A.S., fond Documentar, dosar nr. 6635, ff. 300-301. 

5 Vezi, de exemplu, discuţiile din prima şedinţă a guvernului condus de generalul Nicolae 
Rădescu la A.N.LC., fond Colecţia Gheorghe Gheorghiu-Dej, dosar nr. 680, vol. 11, ff. 41-42. 

+ La 6 octombrie 1944 Inspectoratul General al Jandarmeriei a emis Ordinul Circular nr. 45.205, 
prin care posturile de jandarmi din tara erau somate să se opună instalării autorităţilor locale de 
către anumite persoane (care se prezentau drept delegaţi ai F.N.D.), fără autorizaţia scrisă a 
Ministerului Afacerilor Interne (A.C.N.S.A.S., fond Documentar, dosar nr. 14878, vol. 1, f. 53). 
5 În perioada octombrie-noiembrie 1944, organizațiile din componenţa Frontului Naţional 
Democrat au reuşit să impună prefecti la Constanta si Galati (vezi Nicolae Pascu, op. cit., p. 194). 

manifestații de strada®, iar ziarele de stânga duceau campanii împotriva unor miniștri ai 
partidelor tradiţionale (țărănist şi liberal)” si cereau un guvern al F.N.D. 

Investirea cabinetului condus de generalul Nicolae Rădescu, la 6 decembrie 
1944, a fost rezultatul unui compromis politic. Respins, inițial, de reprezentanții 
F.N.D.8, premierul desemnat purtase discuţii pentru formarea unui guvern neutru, de 
tehnicieni. În ultimul moment, însă, F.N.D-ul a anunţat că doreşte să participe la 
guvernare şi că acceptă condiţiile cerute de generalul Rădescu. S-a format, astfel, noul 
guvern, având aceeaşi componenţă ca cel precedent, cu excepția Ministerului Afacerilor 
Interne, preluat de premier, şi a celui de Război, încredințat generalului lon Negulescu. 

Înțelegerea, care părea că intervenise între F.N.D. şi preşedintele Consiliului de 
Miniștri, a fost pusă la îndoială din chiar debutul guvernării. Deşi ceruse stăruitor un 
angajament scris că se vor respecta câteva condiții minimale, datorită precipitării 
evenimentelor din ziua depunerii jurământului, acest lucru a fost amânat sine die. 
Condiţiile puse de generalul Rădescu au fost următoarele: „încetarea oricăror 
manifestatiuni de stradă, restabilirea ordinii în fabrici, dezarmarea gărzilor așa-zise 


6 Până la organizarea alegerilor locale, la nivel guvernamental se hotărâse ca autorităţile locale să 
fie numite de Ministerul Afacerilor Interne, după consfătuirea şi consensul partidelor care 
formau Cabinetul. 

7 Cele mai multe atacuri s-au îndreptat împotriva ministrului de Interne, Nicolae Penescu, 
reprezentant al Partidului Naţional "Ţărănesc. Acesta era acuzat de mersul greoi al arestărilor 
criminalilor de război sau a celor vinovaţi de dezastrul ţării, dar şi de intervenţii împotriva 
manifestatiilor organizate de F.N.D. (vezi, pe larg, la Nicolae Pascu, op. cit, pp. 185-208). 
Datorită virulentei acestor atacuri, în timpul negocierilor pentru alcătuirea guvernului condus de 
generalul Rădescu, la portofoliul Afacerilor Interne nu a fost nominalizată nici o persoană, deşi 
postul revenea, în urma negocierilor dintre partide, taranistilor. În ziua depunerii jurământului în 
fata Regelui Mihai, portofoliul Internelor a fost ocupat, interimar, de şeful Cabinetului. Din 
cauza refuzului nominalizării unei persoane din partea P.N.T., din 14 decembrie 1944 generalul 
Rădescu şi-a asumat şi funcția de ministru al Afacerilor Interne. 

8 Transcriem câteva pasaje, relevante, din stenograma discuţiei dintre generalul Nicolae Rădescu 
si reprezentanţii F.N.D., la 4 decembrie 1944: „Gen. Rădescu: (...) Când mie mi se cer cantități 
enorme de produse şi trebuie să le dau, pentru că pentru mine este punct de onoare să le satisfac, 
si se plimbă zeci de mii de muncitori pe stradă, asta pentru mine nu este ordine. Eu am fost 
foarte clar, nu se poate mai clar. 

Gheorghiu-Dej: Cum intelegeti Dvs., în practică, aplicarea concepţiei de democraţie ordonată? 
Gen. Rădescu: Ca fiecare om să-şi vadă de treaba lui. Mai clar decât atât nu pot să exprim ideea. 
Gheorghiu-Dej: Adică Dvs. sunteți împotriva manifestatiilor care au fost în ultimul timp? 

Gen. Rădescu: Nu a manifestatiilor, dar să se facă duminica, nu în zi de lucru. 

Gheorghiu-Dej: Dar după orele de lucru? 

Gen. Rădescu: Dar nu se fac după orele de lucru, se fac în orele de lucru. (...) 

Gheorghiu-Dej: Noi nu mai vrem să ne jucăm cu formule. 

Gen. Rădescu: Eu mai putin mă joc cu formule. Dar sunt discuţii inutile. Când într-o guvernare 
în care este colaborare sunt atâtea certuri, când văd presa unui partid insultând pe miniştrii altui 
partid, pentru mine aceasta nu este colaborare. Înseamnă că este un expedient, pe care fiecare îl 
întrebuințează ca să-şi facă treaba lui” (A.N.LC., fond C.C. al P.C.R. — Cancelarie, dosar nr. 
27/1944, ff. 4-5). 

patriotice şi amânarea reformei agrare (...) până la terminarea războiului si încetarea 
luptelor de pe front”. 

În prima sa declarație publică, generalul Nicolae Rădescu a prezentat 
programul de guvernare. Acesta a fost structurat în câteva puncte: strângerea legăturilor 
cu Uniunea Sovietică, îndeplinirea prevederilor Convenţiei de Armistitiu, „munca 
încordată”, restabilirea ordinii in ţară, libertatea presei!0. Peste numai câteva zile, într-un 
discurs radiodifuzat, premierul făcea câteva precizări: „Nu este vorba de vreun gând de 
ameninţare şi nici n-aş vrea să se dea alt înțeles, decât acel pe care eu îl am în minte 
când pronunt cuvintele de «ordine» sau «autoritate de stat». 

Prin «ordine», înțeleg apărarea celor multi şi dornici de muncă împotriva celor 
ce încearcă să-l turbure. 

lar când vorbesc de «autoritate», nu înțeleg abuzul de putere, în sensul de 
folosință personală, ca să mă fac temut, în sensul de stăpânire tiranică. Nu. Departe de 
mine astfel de gânduri, al căror necruţător duşman am fost o viata întreagă. 

Totul, pentru mine, se rezumă într-o frază: împiedicarea de a se aluneca pe 
calea dezmatului, spre a nu se ajunge la o situatiune tot asa de apăsătoare si primejdioasă 
ca şi sub despotism. (...) 

lar dacă, totuşi, s-ar merge mai departe pe drumul actelor de răzvrătire, pe care 
noi nu le-am putea stăvili, se ajunge, fără îndoială, la destrămarea ţării şi la prăbuşirea 
statului. Menirea guvernului în fruntea căruia am cinstea să mă găsesc, este de a înlătura 
această primejdie”!!. 

Ne propunem prezentarea câtorva date esenţiale despre manifestatiile 
organizate de F.N.D. în scopul înlăturării guvernului Rădescu. Pornind de la 


9 Un sfert de veac de urmărire: documente din dosarele secrete ale generalului Nicolae Rădescu, documente 
selectate şi editate de Monica Grigore, Oana Ionel, Dragos Marcu, studiu introductiv de 
Gheorghe Onişoru, Bucuresti, Editura Enciclopedică, 2004, p. 66 (în continuare se va cita Un 
sfert de veac de urmărire. ...). 

10 „Am cerut să se restabilească în tara disciplina şi ordinea, ordinea in toate locurile de muncă, 
ordinea în toată tata. Nu înţeleg să se mai vadă în fabrici ca lucrătorii, atunci când au o 
nemulţumire — pe care eu o înţeleg, căci poate să fie reală, dar care se poate satisface pe căi legale 
— să înlăture, din proprie iniţiativă, ei singuri, conducerea, prin acte ca acelea la care s-au dedat; o 
vom înlătura noi, când cererea lor va fi întemeiată şi când vom dovedi că această conducere este 
vinovată. De asemenea, nu înțeleg să se instaleze prefecti si primari tot prin intervenţia acelora 
care se consideră că au dreptul şi se substituie autorităţii legale, înlocuind pe reprezentanţii 
acesteia cu oameni aduşi de ei” (Un sfert de veac de urmărire. .., p. 234). 

11 A.N.LC., fond Ministerul Propagandei Nationale — Presa Internă, dosar nr. 980/1944, ff. 30- 
34. 

12 Înainte de anul 1990, aceste manifestații erau puse în legătură directă cu procesul de 
„democratizare a aparatului de stat”. În plus, „înlocuirea pe cale revoluţionară, peste capul 
elementelor reacționare din guvernele cu majoritate reacționară, aflate la conducerea țării in 
perioada 23 august 1944 — 6 martie 1945, a primarilor şi prefectilor reactionari cu elemente 
democratice, constituie unul din aspectele esenţiale ale luptei pentru democratizarea aparatului 
de stat, duse de masele populare, în frunte cu clasa muncitoare, sub conducerea permanentă a 
P.C.R.” (Vasile Budrigă, Democratizarea aparatului de stat (primării, prefecturi) în perioada 23 august 
1944 — 6 martie 1945, în „Analele Universității Bucuresti. Istorie”, anul XX, nr. 2, 1971, p. 54). La 
fel, învestirea guvernului Petru Groza, la 6 martie 1945, era privită ca o victorie a „voinței 

documente de arhivă, vom urmări deciziile liderilor F.N.D-ului şi punerea lor în 
practică, motivațiile propagandistice ale agitatilor din ţară, scopurile urmărite şi 
prezentarea lor opiniei publice; în paralel cu aceasta, pe baza documentelor elaborate de 
instituții ale statului (Poliție şi Jandarmerie), vom prezenta o serie de metode de 
constrângere folosite de F.N.D. pentru mobilizarea cetățenilor la demonstrații, 
nemulțumirile populaţiei în legătură cu aceste acțiuni, abuzurile si prezentarea în afara 
realităţii a adeziunii maselor la programul organizațiilor de stânga. 

Metodele adoptate de formațiunile de stânga pentru mobilizare la manifestații 
împotriva guvernului pot fi împărțite în două mari categorii: prin convingere şi prin 
constrângere. Nu trebuie să negăm faptul că numărul celor care inclinau spre stânga in 
primele două luni ale anului 1945 a crescut progresiv (deşi în august 1944 Partidul 
Comunist avea un număr redus de membri!3), datorită unei propagande abile si a 


populare”, întregul context şi metodele folosite pentru înlăturarea premierului Rădescu făcând 
obiectul de studiu al unor lucrări mai ample. De exemplu, într-un volum editat sub egida 
Institutului de Studii Istorice şi Social-Politice de pe lângă C.C. al P.C.R., un capitol întreg, 
intitulat „Răsturnarea ultimului guvern cu majoritate burgheză”, era dedicat problemei (vezi Ion 
Alexandrescu, Mihai Fatu, Stefan Lache, Paraschiva Nichita, Gheorghe Tutui, Gheorghe 
Zaharia, 6 martie 1945. Masele populare — forta hotărâtoare în instaurarea puterii revolutionar-democratice a 
muncitorilor şi țăranilor, Bucuresti, Editura Politică, 1982, pp. 246-247). Abia în ultimii 20 de ani au 
fost publicate articole şi volume in care ,,manifestatiile pașnice ale poporului” au fost prezentate 
în adevăratul lor scop, adică drept modalitate de presiune pentru instalarea unui guvern controlat 
de comunişti. Aceste manifestații au constituit obiectul unor sinteze mai recente: Dinu C. 
Giurescu, Guvernarea Nicolae Rădescu, Bucuresti, Editura All, 1996, pp. 225-246, Dumitru Şandru, 
Comunizarea societății româneşti in anii 1944-1947, Bucuresti, Editura Enciclopedică, 2007 (capitolul 
intitulat „Ofensiva forțelor de stânga pentru acapararea puterii”, pp. 76-87), Ion Bucur, Lupta 
pentru putere. Instaurarea regimului comunist în România (1944-1947), Bucureşti, Editura Universităţii 
din Bucureşti, 2010 (pp. 189-228). S-au editat si o serie de memorii sau notițe zilnice ale unor 
martori ai evenimentelor. Avem în vedere, în primul rand, notițele cu caracter memorialistic pe 
care generalul Nicolae Rădescu le-a scris imediat după retragerea sa de la guvernare, editate 
împreună cu o serie de documente din arhivele poliţiei politice comuniste (Un sfert de veac de 
urmarire...). Însemnările zilnice ale lui Ioan Hudita, fruntaş țărănist si ministru al Agriculturii in 
guvernul Radescu, transmit o serie de informatii inedite, despre confruntarea de forte din 
primele luni ale anului 1945 (loan Hudita, Jurnal politic (7 decembrie 1944 — 6 martie 1945), stadiu 
introductiv, note şi indice de acad. Dan Berindei, Bucureşti, Editura Do-minor, 2008). Un alt 
membru al P.N.T. si apropiat al lui Iuliu Maniu, avocatul Nicolae Pascu, la câţiva ani distanță de 
evenimente, a realizat o lucrare, bazându-se pe nişte notițe zilnice, care tratează și anii 1944-1945 
(Nicolae Pascu, op. cit). Tot genului memorialistic îi aparţine şi volumul Adrianei Georgescu, 
secretara generalului Nicolae Rădescu, apărut la Paris la începutul anilor '50, editat si în tara, cu 
titlul La început a fost sfârsitul. Dictatura rosie la Bucuresti, ediţie îngrijită de Micaela Ghitescu, prefață 
de Monica Lovinescu, Bucuresti, Editura Humanitas, 1992. Vezi si Dinu C. Giurescu, Din 
documentele guvernării generalului Nicolae Rădescu. Evenimentele de la 24 februarie 1945, în „Arhivele 
totalitarismului”, Anul II, nr. 1-2, 1994, pp. 196-205 si Oana Ionel, Lotul „24 februarie 1945”. 
Propagandă și inscenare judiciară, în „Caietele C.N.S.A.S.”, Anul III, nr. 1 (5)/2010, pp. 149-182. 

15 In şedinţa Biroului Politic al C.C. al P.C.R. din 23 aprilie 1945, Iosif Ranghet afirma că la 23 
august 1944 în Bucureşti, „împreună cu cei de la tehnică”, existau 80 de membri de partid, iar 
„inclusiv cu tovii din închisoare, n-am avut pe tara 1000 membri de partid”; după 23 august 1944 
numărul acestora a crescut exponential, de exemplu, în primele două săptămâni din luna aprilie 

lansării unor promisiuni în acord cu nevoile stringente ale țării (reforma agrară imediată, 
condiții de muncă şi salariale mai bune pentru muncitori etc.). Astfel, sub îndrumarea şi 
controlul comuniştilor s-au creat o multitudine de organizaţii, îndeosebi profesionale, 
care militau pentru realizarea programului extremei stângi. Un rol foarte important l-a 
avut manevrarea sindicatelor, acaparate de comunişti, care preluau controlul asupra 
comitetelor de fabrică şi exercitau presiuni pentru înscrierea unui număr cât mai mare 
de salariați. 

Armistițiul politic de la începutul guvernării a fost de scurtă durată, declaraţii 
mai dure fiind exprimate cu ocazia Anului Nou (avem în vedere apelul către tara al 
F.N.D. şi declarațiile făcute presei de către Iuliu Maniu, preşedintele Partidului National 
Ţărănesc) !*. Lucrurile au luat o întorsătură ireversibilă la sfârşitul lunii ianuarie 1945, 
după sosirea lui Gheorghe Gheorghiu-Dej de la Moscova şi publicarea Programului de 
guvernare al F.N.D., în care se aduceau acuze grave reprezentanților ţărănişti şi liberali 
din guvern („elemente reacționare”, care „împiedică democratizarea țării”, „sabotează şi 
tergiversează împlinirea condițiilor armistițiului”, „împiedică reformele economico- 
sociale neapărat necesare”) 15. 

Spre deosebire de platforma F.N.D. din septembrie 1944, în noul document 
programatic!® se renuntase, de exemplu, la ideea nationalizarii băncilor, considerată o 
măsură prea radicală. Era vorba, de fapt, de încercarea de a atrage de partea F.N.D-ului 
un grup din Partidul National Liberal (disidenta Gh. Tătărescu). La fel se proceda si în 
cazul reformei agrare, cu excluderea de la confiscare a pământurilor deținute de biserică 
(datorită influenţei preoților în lumea satelor, care ar fi putut fi folosită împotriva 
P.N.D. în cazul confiscării pământurilor bisericeşti) 17. 

În stabilirea programului de guvernare lansat de F.N.D. un rol hotărâtor l-au 
avut sfaturile primite la Moscova!$, de la Stalin însuşi, asa cum afirma, mai târziu, 
Gheorghe Gheorghiu-Dej: „Pentru a face cotitura politică, după ce ne-am dat seama, 
treziti fiind aici, după ce am avut ocazia să stăm de vorbă la Moscova cu oameni 
obișnuiți să vadă necunoscutele, cu oameni obişnuiţi a vedea ce nu avem noi 


1945 (deci după învestirea guvernului pro-comunist condus de Petru Groza) s-au înscris în 
Partidul Comunist cel puţin 10.000 de persoane — conform estimărilor prezentate în aceeași 
şedinţă (A.M.R., fond Microfilme, rola ASI — 399, c. 68). 

14 Pentru o discuţie asupra ambelor documente vezi Dinu C. Giurescu, Guvernarea Nicolae 
Rădescu, Bucuresti, Editura All, 1996, pp. 134-136. 

15 Romania. Viața politică in documente, 1945, coord. loan Scurtu, Bucureşti, Arhivele Statului din 
România, 1994, pp. 93-94. 

16 Pentru „rezolvarea problemelor vitale ale țării”, programul prevedea zece soluţii imediate, 
printre care: continuarea războiului, îndeplinirea condiţiilor de armistițiu, reintroducerea 
administraţiei statului român în Transilvania de Nord, reforma agrară imediată (prin confiscarea 
pământurilor criminalilor de război şi a moșiilor care depășeau 50 ha), reorganizarea armatei „în 
spirit democratic” etc. (Ibidem, pp. 94-95). 

17 Vezi discutarea rezultatelor vizitei de la Moscova si a programului de guvernare în ședința 
Consiliului F.N.D. din 24 ianuarie 1945 (stenograma publicată in Ibidem, pp. 80-93). 

18 Vezi şi Dan Cătănuş, Vasile Buga (editori), Gh. Gheorghiu-Dej la Stalin: stenograme, note de 
convorbire, memorii, 1944-1952, cuvânt înainte de Florin Constantiniu, Bucureşti, Institutul 
Naţional pentru Studiul 'Totalitarismului, 2012, pp. 27-29. 

posibilitatea să vedem, în sfârşit, un ajutor cum am primit noi la Moscova, când am fost, 
nici nu știu dacă se poate vorbi de recunoştinţă, căci ne priveau ca pe un partid frate, ca 
pe o mişcare tânără, lovită, multi ani în ilegalitate, privind cu atitudine părintească 
greşelile noastre... Îţi aduci aminte cum vorbea şi cum privea tovarășul Stalin greşelile 
noastre? Şi cu ce înțelegere tovarășul Stalin a ocolit această chestiune si ne-a dat 
indicatiuni, ne-a lăsat pe noi să vedem greşeala cu platforma, cu naționalizarea” 19, 


»„Directive” transmise de F.N.D. 

La sfârşitul lunii ianuarie 1945, Ana Pauker a anunțat paşii de urmat pentru 
declanșarea crizei de guvern. Era vorba despre „zgândărirea serioasă a țărănimii” in 
problema agrară, cu ajutorul Frontului Plugarilor, şi organizarea a numeroase 
mitinguri, „pentru ca toată tara să fie pusă în picioare. Să vadă toți că tara, într-adevăr, 
nu mai poate să rabde”?!. Toate acţiunile organizate de F.N.D. urmau să se încheie cu 
redactarea unor motiuni, care trebuia transmise Consiliului F.N.D. — „Să fie o ploaie de 
telegrame şi motiuni, toată tara să fie în miscare |subl. n.|””2. 

Totodată, Ana Pauker sublinia sprijinul pe care agitatorii îl vor primi de la 
detașamentele Armatei Ruse cantonate în tara: „Să solidarizăm populaţia cu Armata 
Roşie, împotriva primarilor reactionari si împotriva autorităţilor care aruncă tot greul 
aprovizionării asupra populaţiei sărace. Atunci când organizăm aceasta în sate, putem 
cere şi ajutorul comandamentului sovietic, care ne va sprijini. Să arătăm că Armata 
Roşie nu loveşte pe cei lipsiți de mijloace, ci, dimpotrivă, e solidară cu ei”. 

Se punea accent pe realizarea reformei agrare din cel putin două motive: 
câștigarea țărănimii (categoria socială cea mai numeroasă în tara) şi compromiterea 
prestigiului Partidului National Țărănesc în mediul rural. 

La sfârşitul lunii ianuarie 1945, în paginile ziarelor editate de F.N.D. erau 
prezentate, pe larg, şedinţele Congresului general al sindicatelor unite şi, implicit, 
propaganda din jurul acestui eveniment. Congresul s-a desfăşurat în București, după 
adoptarea ,,Decretului-lege asupra sindicatelor profesionale”? şi a consfințit acapararea 


19 A.M.R., fond Microfilme, rola AS1-399, c. 54-55. 

20 Ideea a fost lansată în cadrul Conferinţei de propagandă a P.C.R. pe tara, desfăşurată la 
Bucuresti în 28-30 ianuarie 1945 (A.N.LC., fond C.C. al P.C.R. — Cancelarie, dosar nr. 4/1945, f. 
147). 

21 Ideea a fost lansată la şedinţa Consiliului F.N.D. din 31 ianuarie 1945 (România viata politica in 
documente. 1945, coord. loan Scurtu, Bucureşti, Arhivele Statului din Romania, 1994, pp. 110- 
111). 

22 A.N.LC., fond C.C. al P.C.R. — Cancelarie, dosar nr. 4/1945, f. 147. O parte din aceste 
telegrame s-au păstrat in arhiva F.N.D., unde au fost create dosare speciale, ca de exemplu: 
manifeste pentru „demascarea lui Ilie Lazăr” (A.N.LC., fond Frontul National Democrat, dosar 
nr. 13), proteste primite de Consiliul F.N.D. fata de evenimentele de la „„Malaxa” (Idem, dosar 
nr. 22) şi în legătură cu manifestatia din 24 februarie 1945 (Idem, dosar nr. 24), telegrame primite 
de F.N.D. în care se cerea formarea unui guvern condus de Petru Groza (Idem, dosar nr. 27). 

23 A.N.LC., fond C.C. al P.C.R. — Cancelarie, dosar nr. 4/1945, f. 134. 

2 Ton Bucur, op. cit., p. 217. 

25 România. Viața politică în documente. 1945, coord. loan Scurtu, Bucuresti, Arhivele Statului din 
România, 1994, pp. 70-79. 

de facto a conducerii sindicatelor de către comunişti: s-a creat Confederaţia Generală a 
Muncii condusă de Gheorghe Apostol. Conform unui raport informativ al Biroului 
american pentru informaţii strategice de la Bucureşti, Congresul sindicatelor marca 
„începutul unei noi crize politice şi, în câteva zile, vor începe demonstrații pentru un 
nou guvern” 2%, 

Aşa cum fusese stabilit de conducerea F.N.D-ului, duminică, 4 februarie 1945, 
s-au desfășurat o serie de manifestații în mai multe localități din tara. A doua zi, 
Consiliul F.N.D. s-a întrunit pentru a analiza „întrunirile organizate, comitetele 
cetăţeneşti, lărgirea componenţei F.N.D. etc.”?’. Vasile Luca, secretarul Consiliului 
F.N.D., era nemulţumit de modul în care s-au organizat manifestațiile: „Campania de 
pregătire a întrunirilor a fost slabă, oamenii însărcinaţi cu aceasta nu prea și-au dat 
interes. Masele care au venit la întruniri au fost aceleași ca întotdeauna, adică muncitori. 
N-am avut elemente mici burgheze, aşa cum am fi vrut, ingineri, medici, industriasi, 
comercianți. Aceasta ne arată că noi suntem încă izolati de populația Capitalei |subl. n.], n-au 
putut deştepta interesul populaţiei insesi, în afară de muncitori si câțiva intelectuali. (...) 
N-am putut îndeplini sarcina de a deveni un organ viu, popular, care cuprinde tot ce e democratic, in 
asa fel ca F.N.D-ul să devină conducătorul vieții din punct de vedere administrativ, economic şi politic 
[subl. n.]. Pentru aceasta, el trebuie să fie mobilizatorul maselor, să ştie să înlăture 
elementele care-i stau în cale, iar comitetele să fie conducatoarele vieţii sectoarelor”38. 

Aceeaşi aderenta slabă a cetăţenilor la programul F.N.D. se întâlnea şi în lumea 
rurală. Prin urmare, s-a pus accent pe agitația la sate, realizată de Frontul Plugarilor, 
organizație componentă a F.N.D., dar care putea crea iluzia că nu propaga idealurile 
comuniste. În acest sens, Vasile Luca susţinea că ,,Fr[ontul] Plugarilor e o organizaţie a 
tuturor grupărilor, nu un partid, care luptă pentru interesele țăranilor şi realizarea 
reformei agrare. Nu trebuie să facem dezbinări la tard si să vorbim taranilor de socialism şi 
socializare. Dacă acum, când lumea e speriată, dacă se va vorbi astfel la sate, vom avea ca rezultat 10 
socialişti şi 1000 de taranist sau liberali |subl.n.|’?°. 

Pentru data de 11 februarie 1945 şeful guvernului a anunţat susținerea unui 
discurs public, la sala „Scala” din Capitală. Împotriva acţiunii prim-ministrului, 
organizaţiile de stânga au adoptat două metode de contraatac: sala în care urma să se 
susțină discursul a fost ocupată de susţinători ai F.N.D., pentru a produce tulburări“, si, 
în aceeaşi zi, în mai multe localităţi din tara, au fost organizate întruniri (cu participarea 
unor miniştri), care s-au încheiat cu adeziuni zgomotoase la programul de guvernare 
lansat de F.N.D. 

A doua zi, Consiliul F.N.D. s-a întrunit, iarăși, în şedinţă. Stenograma, păstrată 
în arhiva Cancelariei C.C. al P.C.R., se intitulează „Analiza situației provocate de ieşirea 
deschisă a lui Rădescu împotriva noastră; măsurile corespunzătoare” 3t, 


25 23 august 1944. Documente. 1944-1945, vol. ITI, coord. Ion Ardeleanu, Vasile Arimia, Mircea 
Muşat, Bucureşti, Editura Ştiinţifică şi Enciclopedică, 1985, p. 570. 

27 A.N.LC., fond Frontul National Democrat, dosar nr. 19. 

28 Ibidem, £. 1. 

29 Thidem. 

30 Vezi, mai jos, discuţia despre evenimentele din 11 februarie 1945. 

31 A.N.LC., fond C.C. al P.C.R. — Cancelarie, dosar nr. 5/1945. 

Vasile Luca a deschis şedinţa pe un ton dur, făcând un rezumat al 
evenimentelor şi prezentând obiectivele urmărite: „Ceea ce a făcut Rădescu ieri e clar că 
este o încercare a reacţiunii de a contrabalansa în primul rând programul F.N.D., care a 
avut un răsunet foarte mare in tara. (...) Părerea mea este că noi nu trebuie să 
demisionăm din guvern. Să ducem mai departe lupta pentru un guvern F.N.D., fără a 
striga «Jos guvernul. Continuăm acțiunile noastre în acest scop. Pentru mâine e 
pregătită o mare demonstraţie. (...) În acest fel, spargem ordinul lui Rădescu de a nu 
face nici un fel de demonstraţie de stradă. Același fel de acţiuni continuăm si în tara. (...) 
Noi trebuie să ne continuăm munca la tara, pentru împărțirea pământului, lucru pe care 
țăranii au şi început să-l facă. La Teleorman a fost schimbat prefectul de către populație. 
Trecem din nou la astfel de acţiuni. (...) Când vom fi bine pregătiţi din toate punctele de 
vedere, pornim la răsturnarea guvernului, ceea ce trebuie să aibă ca rezultat instaurarea 
unui guvern F.N.D.”32, 

În aceeaşi şedinţă, ministrul Vlădescu-Răcoasa accentua asupra continuării 
agitatiilor în tara: ,,Manifestatiile noastre trebuie să fie în şir şi puternice, căci numai acestea îi vor 
putea frâna pe ei |subl. n.]. Trebuie să arătăm ce vrea poporul. Întrunirile noastre trebuie 
să manifesteze acest lucru şi poate până la urmă să mergem până la o grevă generală”3%5. 

Atacul final împotriva guvernului s-a decis în şedinţa Consiliului Frontului 
Naţional Democrat din 21 februarie 1945. Stenograma şedinţei se intitulează, 
semnificativ, „Metodele prin care să-l determine pe gen. Rădescu să demisioneze (se 
arată provocările organizate de Rădescu)”3%. S-au luat în discuţie incidentele de la 
Malaxa, dar si demiterea subsecretarului de Stat de la Ministerul Afacerilor Interne, 
Teohati Georgescu, reprezentant al F.N.D. Dintru început, Vasile Luca a pus 
următoarea problemă: „Acum trebuie să luăm hotărârea ce atitudine vom lua în 
consiliu[l] de miniştri. Trecem la atac si fortam demisia sau manevrăm mai departe? 
Aceasta e ceea ce trebuie să hotărâm” 35. 

Probabil că temerea cea mai mare a comuniştilor în acel moment era hotărârea 
premierului de a organiza alegeri locale, punct prevăzut pe ordinea de zi a şedinţei de 
guvern*, care urma să se desfășoare în acea zi. Din acest motiv, miniştrii F.N.D. au fost 
instruiți despre atitudinea pe care trebuiau să o aibă pentru a-l determina pe generalul 
Rădescu să-şi prezinte demisia. S-a stabilit, practic, o regie bine pusă la punct, cu roluri 
pentru fiecare în parte“. 


32 Ibidem, ff. 3-4. 

33 Ibidem, f. 9. 

34 Idem, dosar nr. 9/1945. 

35 Ibidem, f. 3. 

36 Despre alegeri, Vasile Luca spunea: „Cum se vede, Rădescu are intenţia să vină cu o lege 
administrativă pentru alegeri. Eu cred că noi nu suntem împotriva alegerilor, dar alegerile trebuie pregătite, 
mai ales într-o țară unde a fost dictatură fascistă, care a dus război împotriva aliaților si în primul rând trebuie 
nimicite rămăşitele fasciste din aparatul de stat şi din viata generală a țării, creat instituții democratice, care sa 
garanteze libertatea alegerilor [subl. n.]. (...) Un asemenea guvern nu poate da nici o garantie pentru 
alegeri libere. Deci, înainte de democratizarea tării, nu se pot face alegeri {[subl. n.]. Aşa, cred, că trebuie 
răspuns la încercarea de alegeri ce o intenționează Rădescu” (Ibidem). 

37 Vlădescu-Răcoasa susţinea: „Punctul central a[l] atacului contra lui Rădescu. Noi trebuie să ne 
pregătim treaba în Consfiliul] de Miniștri, să aranjam cine începe atacul, ce acuzaţii nete aduce si 

Concluzia şedinţei a fost expusă de Petru Groza (vice-premier): „In afară de 
Consiliul de Miniştri, păşim si la acţiuni de masă, prin presă si propagandă, ținând 
opinia publică în permanentă agitaţie. Nu depunem armele până nu pleacă [Rădescu — 
fi] 38, 


Suspendarea ziarelor partidelor țărănesc şi liberal de către sindicate 
şi propaganda prin manifeste 

Ca răspuns la programul de guvernare lansat de F.N.D., la începutul lunii 
februarie 1945, Partidul Naţional "Ţărănesc a emis un comunicat de presă. Acesta nu a 
putut fi difuzat, deoarece muncitorii tipografi, organizați în sindicat, au refuzat 
imprimarea ziarului „Dreptatea”. Acelaşi lucru s-a întâmplat peste câteva zile cu 
oficiosul P.N.L., „Viitorul”. Atitudinea tipografilor a fost exprimată într-un document, 
difuzat la 3 februarie 1945, şi a constituit o acțiune fără precedent”. 

Libertatea presei şi modul în care aceasta era înțeleasă de sindicatul tipografilor 
au făcut obiectul unor îndelungi discuţii în şedinţa de guvern din 6 februarie 19454, 
Aurel Leucutia, ministru țărănist, făcea importanta precizare că articolele propuse spre 
publicare în ziarul partidului său au fost acceptate de cenzura română şi de cea aliată, 
astfel încât tipografii impuneau, ilegal, o supra-cenzură+!. După apariția legii sindicatelor 
profesionale, care reglementa relațiile dintre muncitori şi patronate, atitudinea 
muncitorilor tipografi, de natură politică, era în afara legii. 

Un alt ministru țărănist, Gheorghe Popp, contabiliza ponderea presei partidului 
său in tara, în comparaţie cu cea a Partidului Comunist, după intervențiile sindicatelor. 
În Ardeal, de exemplu, ţărăniștilor li se suspendaseră opt ziare, la începutul lui februarie 
1945 tipărindu-se numai un cotidian şi un săptămânal. Pentru Vechiul Regat, situația era 
asemănătoare: țărăniștii aveau un cotidian şi trei săptămânale, în timp ce comuniștii 
aveau nouă cotidiene si 22 săptămânale“. 

Partidul National Liberal a găsit o soluţie pentru a scoate ziarul ,,Viitorul” 
(oficiosul partidului): „In ziua de 14 februarie a.c., direcția tipografiei a concediat pe 
lucrătorii sindicalizati, iar ziarul a fost imprimat de câţiva lucrători nesindicalizati, 
completaţi cu studenți aparținând tineretului liberal. De asemenea, ziarul a fost 
răspândit pe stradă tot prin studenți”%. Peste câteva zile, echipe de tineri liberali au 
imprimat ,,L’independence Roumaine”, cu un articol de fond semnat de Azra 


cine continuă. Dacă-l luăm în felul acesta, el fiind un om nervos, o să spună că-şi dă demisia. 
Trebuie să procedam aşa, ca el să plece furios direct la Palat să-şi dea demisia” (Ibidem, f. 6). Vezi 
şi stenograma şedinţei Consiliului de Miniştri din 21 februarie 1945 la A.N.LC., fond Consiliul 
de Miniştri — Stenograme, dosar nr. 2/1945. 

38 A.N.I.C., fond C.C. al P.C.R. — Cancelarie, dosar nr. 9/1945, f. 6. 

39 Vezi textul comunicatului la 23 august 1944. Documente. 1944-1945, vol. IV, coord. Ion 
Ardeleanu, Vasile Arimia, Mircea Muşat, Bucuresti, Editura Ştiinţifică şi Enciclopedică, 1985, pp. 
9-10. 

40 A.N.I.C., fond Preşedinţia Consiliului de Miniştri — Stenograme, dosar nr. 2/1945, ff. 45-58. 

41 Ibidem, £. 50. 

42 Ibidem, f. 55. 

8 A.C.N.S.A.S., fond Documentar, dosar nr. 3929, f. 61. 

Berkowitz despre cenzura lucrătorilor tipografi". Pentru a suplini lipsa organului 
central de presă al partidului, liberalii isi propuneau să scoată, în ediții speciale, 
săptămânalele „Democraţia”, „Poşta ţăranului” şi „„Academia”; se preconiza, astfel, ca 
P.N.L. să aibă presă măcar trei zile pe săptămână şi, în completare, să se tipărească 
manifeste“. 

Se pare că interzicerea apariţiei ziarelor partidelor tradiționale a atras atenţia şi 
simpatia unei parti importante a opiniei publice, fata de aceste formațiuni politice. 
Astfel, documentele retin faptul că manifestele răspândite de ţărănişti şi liberali erau 
primite cu insufletire4’. În plus, încercarea tipografilor de la „Cartea Românească” de a-i 
intimida pe cei care imprimau „Dreptatea” în Capitală, într-o tipografie achiziționată de 
national-taranisti, prin impresurarea clădirii, a solidarizat trecătorii cu cei din interior şi 
„a sporit interesul opiniei publice pentru tipăriturile partidelor de centru”. 

Unul dintre miniștrii sociali-democrati, Ştefan Voitec, recunoștea, în cadrul 
restrâns al unei şedinţe a Consiliului F.N.D., faptul că decizia de a nu mai tipări ziarele 
partidelor tradiționale nu a aparținut muncitorilor tipografi, aşa cum se susținea în 
presă, ci a fost o atitudine impusă de sindicate (controlate de comuniști): „Am văzut în 
unele tipografii moţiunea venită de la Sindicate, pe care muncitorii trebuiau să o voteze. 
Deci nu e numai voința muncitorilor, ci a sindicatelor |subl.n.]. Fiind între noi, putem să 
judecăm cum stă situația”4. 

Peste tot în tard, sindicatele reprezentau, de fapt, „curelele de transmisie” ale 
politicii Partidului Comunist”. Lucratorii erau constransi, prin metode diverse, să 
răspundă solicitărilor sindicatelor, care, nu de puţine ori, presupuneau acţiuni politice 
(aşa cum vom vedea mai departe). 

De-a lungul lunii februarie 1945, F.N.D., de o parte, şi partidele National 
Ţărănesc şi Naţional Liberal, de cealaltă parte, au purtat un adevărat război al 
manifestelor50. Cele mai multe au fost răspândite după 11 februarie 1945, adică după 
discursul generalului Nicolae Rădescu la sala ,,Aro”. Ca răspuns la acuzele F.N.D., 
partidele țărănesc si liberal au lansat, la rândul lor, manifeste, încercând să contracareze 
propaganda dezlantuita. 

Limbajul folosit in manifestele F.N.D.-ulsui era unul care incita la violenta 
impotriva unor presupusi dusmani ai democratiei, proaspat dobandite dupa 23 august 
194451, lar aceşti duşmani erau indicaţi fara urmă de îndoială: șeful guvernului, 


+ Idem, dosar nr. 12079, f. 263. 

45 Ibidem. 

46 Ibidem, £. 267. 

47 Ibidem. 

48 A.N.LC., fond C.C. al P.C.R. — Cancelarie, dosar nr. 5/1945, f. 7. 

Dinu C. Giurescu, Guvernarea Nicolae Rădescu, Bucuresti, Editura All, 1996, p. 74. 

50 Vezi multe dintre aceste manifeste la A.N.LC., fond Inspectoratul General al Jandarmeriei, 
dosar nr. 17/1945. 

51 Ton Bucur remarca: „Modul de manifestare [a F.N.D. — n.n.] a reprezentat si el o noutate in 
peisajul politic românesc. Violenţa intra în cotidian, discursul politic capătă si el valențe de 
intoleranta, manifestatiile şi mitingurile îndeamnă la dezorganizare si tensiuni, normalitatea vieţii 
politice era complet răsturnată” (lon Bucur, op. cit., p. 158). 

preşedinţii partidelor țărănesc si liberal si, în general, toți cei care nu erau de acord cu 
programul politic al F.N.D., denumiți, generic, „fascişti”. Redăm câteva exemple: 

- Manifeste lansate după incidentele produse la întreprinderea ,,Malaxa’” si 
rănirea lui Gheorghe Apostol: „bestiile fasciste”; „nici o milă pentru criminalii 
fascişti””52; „Apărarea Patriotică înfierează cu indignare şi revoltă asasinatele miselesti 
încercate împotriva conducătorilor muncitorimii, cheamă la luptă pe toţi patrioții — 
întreg poporul, împotriva bestiei reacționare si uneltelor sale”55. 

- Convocări la manifestatia din 24 februarie 1945: „reacţiunea încearcă să 
stăvilească prin teroare voința poporului”; „provocările reacţiunii, în fruntea căreia stau 
Maniu, Brătianu şi Rădescu”; „să impunem în fruntea țării un guvern F.N.D.”54; 
„Generalul Rădescu, Maniu, Ilie Lazăr, în cârdăşie cu resturile fasciste, împing patria 
noastră într-un nou dezastru. Acești dușmani ai poporului vor să reintroducă un regim 
dictatorial după chipul regimului nefast si sângeros al călăului Antonescu. (...) să 
manifestati voința voastră pentru izgonirea de la cârma ţării a clicii trădătoare în cap cu 
Rădescu, Maniu şi pentru un guvern al Frontului National Democratic” 5. 

- Comunicatul F.N.D. după manifestatia din 24 februarie 1945: „Indepărtarea 
lor [generalul Rădescu şi miniștrii ţărănişti si liberali — n.n] este primul pas care trebuie 
făcut şi prima măsură de luat pentru a da putinţă instaurării unei ordini democratice, 
adică unei adevărate ordini”56. 

De cealaltă parte, partidele țărănesc si liberal încercau să arate metodele 
ilegitime folosite de organizațiile de stânga pentru a câştiga susținători pentru acțiunile 
lor. Câteva exemple: 

- După evenimentele din ziua de 11 februarie 1945 „Tineretul Universitar 
National-Taranesc denunţă opiniei publice metodele de odioasă dictatură, de care se 
foloseşte F.N.D-ul pentru a-şi recruta aderenti de stradă. 

Muncitorii sunt terorizati şi siliți să ia parte — contra convingerilor lor — la toate 
întrunirile si manifestatiile organizate de F.N.D. 

Sindicatele au ajuns simple instrumente în slujba intereselor politice ale F.N.D- 
ului, rătăcindu-se de la scopurile lor profesionale. 

Muncitorii care se opun sunt amenințați cu reducerea salariului sau cu darea 
afară din întreprinderi. 

Tineretul Universitar Naţional "Ţărănesc cere întronarea deplinei libertăți 
muncitoreşti şi încetarea imediată a acestor murdare proceduri”. 

„| Tineretul Universitar Naţional Țărănesc] înfierează metodele murdare pe care 
le foloseşte presa F.N.D-ului (...), doreşte lămurirea opiniei publice şi demască pe acei 
ce tintesc să ajungă la putere in contra voinţei țării, instaurând o nouă odioasă dictatură. 
(...) Întreaga suflare românească este alături de noi, în entuziasmul nostru curat si 
dezinteresat, pus în slujba intereselor superioare ale Neamului, în afara oricărui 


52 ANIC, fond Inspectoratul General al Jandarmeriei, dosar nr. 17/1945, f. 8. 
53 Thidem, f. 14. 

54 Thidem, f. 4. 

55 Ibidem, f. 10. 

56 Thidem, f. 19. 

57 A.C.N.S.A.S., fond Documentar, dosar nr. 12079, f. 228. 

sentiment de ură, infratiti şi solidarizati cu toţii, fără deosebire de confesiune, stare 
socială sau partid politic’”>*. 

- Atitudine fata de propaganda declanșată împotriva lui Ilie Lazăr, considerat 
organizatorul acţiunilor de contracarare a F.N.D. în rândurile muncitorilor: 

„Muncitori români 

Sclavajul conştiinţei voastre nu poate să mai dureze. Rusinea de a fi cete fără 
voinţă, manate de la spate, trebuie spălată. 

Cugetul vostru curat, limpezit în atâtea suferințe ale Neamului, trebuie să va 
îndrepte către idealurile adevărate ale Ţării. 

Toţi cei care simtiti cum se deschide prăpastia in fata, opriti-va şi indreptati-va 
paşii strangandu-va în jurul lui Ilie Lazăr, luptătorul cu inima curată pentru binele Patriei 
Româneşti si fericirea Neamului întreg”. 

Ceea ce surprindea era violența de limbaj adoptată în adunările publice și în 
publicațiile F.N.D-ului®, dar si capacitatea organizațiilor de stânga de a mobiliza 
cetăţenii. La toate acestea, partidele National-Taranesc si National-Liberal au oferit 
răspunsuri palide. 

Între manifestele răspândite în acele săptămâni, foarte interesant este cel de la 
sfârşitul lunii februarie 1945, prin care unul dintre membrii Uniunii Tineretului 
Comunist, lonangelo Pompilian, isi anunţa retragerea din rândurile organizației. Textul 
demisiei a fost tipărit sub forma unui manifest, probabil de unul dintre partidele 
țărănesc sau liberal, fiind folosit, astfel, în războiul declaraţiilor dintre cele două tabere. 
Scrisoarea îi era adresată lui Nicolae Ceauşescu, secretarul C.C. al U.T.C., şi reprezenta 
un fel de rechizitoriu la adresa comuniştilor: „Am crezut în ideile generoase pe care le-a 
aruncat doctrina comunistă în lume. 

Cred, încă, în ele. 

Pentru aceasta — şi te rog să te gândeşti la cele ce-ţi scriu — mă retrag din lupta 
politică, pentru ca în ciocnirea de patimi si în dezlantuirea de ură pe care inevitabil o 
veţi produce, să nu mă condamn mai târziu. 

Cred în ideea care ne-a înfrățit în suferință. Nu cred, însă, în oamenii care astăzi 
o reprezintă. Nu cred în oamenii voştri; nu cred în metodele voastre. 

Desconsiderati omul, ori el e singura realitate în jurul căreia se antrenează lupta 
noastră. 

Sunteţi prinşi de mitul victoriei cu orice pret peste suflete şi cadavre omenești. 

Veţi pierde lupta dacă nu vreți să câștigați încrederea maselor largi ale 
tineretului care nu e contra voastră, ci care vă vrea altfel. 

Invatati să iubiți, nu să urâţi. 

Invatati să fiţi intelegatori şi nu patimasi’*!. 

Este vorba despre o critica a metodelor adoptate în lupta politică, făcută de 
cineva din interiorul organizației comuniste de tineret. 


58 Thidem, f. 229. 

59 Thidem, f. 279. 

60 Vezi colecţiile ziarelor „Scânteia”, „România liberă” si presa organizaţiilor din componenţa 
F.N.D. 

61 A.N.LC., fond Inspectoratul General al Jandarmeriei, dosar nr. 17/1945, f. 5. 

Propaganda „prin convingere” din presa Partidului Comunist şi a organizațiilor 
afiliate, poate fi consultata de oricine este interesat în bibliotecile publice. Noi ne vom 
concentra atenţia asupra metodelor de constrângere pentru mobilizarea la manifestații, 
adoptate de organizațiile de stânga, asa cum acestea apar în documentele din arhive. 

Metode de constrângere folosite de F.N.D. pentru mobilizarea la 
manifestații împotriva guvernului 

Principalele revendicări ale manifestatiilor organizate de F.N.D. erau: realizarea 
imediată a reformei agrare, schimbarea prefectilor şi primarilor cu persoane apropiate 
de organizaţiile de stânga („reprezentanţi ai poporului”), aducerea la conducerea țării a 
unui guvern F.N.D., întărirea legăturilor cu U.R.S.S. De multe ori, documentele atestă 
că la manifestatiile organizate în oraşele mai importante participau cetățeni din afara 
localității sau a regiunii respective, aduşi cu diferite mijloace de transport. Era o 
modalitate de a se raporta participarea unui număr cât mai mare de manifestanți, dar şi 
de a impresiona pe localnici. 

Hotărârile luate în şedinţele Frontului Naţional Democrat au fost aplicate în 
toată tara. Rapoartele primite „la centru”, publicate în presă, exprimau, de cele multe 
ori, O situație în contradicție cu documentele emise de Poliţie si Jandarmerie. Exagerări 
au fost, probabil, şi de o parte, și de alta (unii exagerând spre maximum, ceilalți 
încercând să diminueze amploarea fenomenelor, ca de exemplu, cota de participare a 
populaţiei). Cu toate acestea, o serie de rapoarte ale instituțiilor statului au multe 
elemente comune: metodele de constrângere folosite de organizațiile de stânga pentru 
mobilizare, lipsa de adeziune a populaţiei fata de ideile lansate, încrederea în capacitatea 
generalului Nicolae Rădescu de a pune ordine în tara. Considerăm că, datorită acestor 
puncte comune, documentele emise de Poliţie şi de Jandarmerie sunt credibile. Din 
aceste materiale se desprinde faptul că indicațiile Anei Pauker de la sfârșitul lunii 
ianuarie 1945 au fost urmate întocmai, dar, ca si mai târziu (pentru o perioadă de 45 de 
ani), ceea ce conta era raportarea, chiar fictivă, a planului îndeplinit. 

În tot acest război al declarațiilor, cele câteva discursuri ale generalului Nicolae 
Rădescu reflectă, credem, cu destulă precizie realitatea. Şeful guvernului era bine 
informat şi a încercat, cel puţin de-a lungul lunii februarie, să semnaleze derapajele, 
subliniind că era hotărât să facă fata oricăror împrejurări şi, în conformitate cu legile 
ţării, să impună respectarea ordinii. 

Un moment de referinţă în lupta politică din luna februarie 1945 l-a constituit 
discursul premierului de la sala „Aro” din Capitală. Pentru duminică, 11 februarie 1945, 
generalul Nicolae Rădescu a lansat cetățenilor invitația de a participa la „o consfătuire” 
anunțată că se va desfăşura la sala „Scala”. Cu o zi înainte, sala a fost ocupată de 
susţinători ai organizaţiilor de stânga“: „potrivit instrucţiunilor date de Consiliul 
P.N.D-ului, un grup de cca. 200 lucrători C.F.R-isti, în după-amiaza acestei zile [10 
februarie 1945 — n.n] au cumpărat bilete pentru spectacolul de la cinematograful 
«Scala», iar seara, când s-a terminat reprezentatia, muncitorii au refuzat să părăsească 
sala. În acea zi, pe la orele 23, au mai venit la «Scala», în mai multe autocamioane, câteva 


62 Despre atitudinea adoptată fata de discursul premierului, vezi si Un sfert de veac de urmărire. .., 
pp. 260-261. 

sute de muncitori, care, împreună cu cei de la C.F.R., au rămas peste noapte in sală”65. 
A doua zi dimineaţă, in sală se permitea doar accesul membrilor F.N.D., până la ora 
începerii discursului în clădire fiind prezente circa 4000 de persoane (în sală şi pe 
holuri). Multime se adunase şi în fata cinematografului, manifestând „în ordine pentru 
M.S. Regele, pentru armată şi pentru Dl. General Rădescu” 6t. 

Ocuparea sălii de către reprezentanţi ai F.N.D., cu scopul de a produce 
incidente, a determinat dejucarea planului printr-un gest simplu: generalul Nicolae 
Rădescu s-a adresat populaţiei Capitalei într-o altă sală, la distanță de câteva sute de 
metri fata de locul stabilit initial, iar cuvântarea a fost radiodifuzata. În acest fel, 
mulțimea care nu a putut pătrunde în sala deja ocupată, a putut asculta discursul, aşa 
cum, de altfel, se dorea. Premierul şi-a exprimat opiniile asupra câtorva probleme de 
actualitate: îndeplinirea programului de guvernare, atitudinea hotărâtă împotriva 
discreditării guvernului şi a luptei politice „vătămătoare”, libertatea presei, eforturile 
pentru susţinerea războiului, înfăptuirea reformei agrare după încheierea ostilităților pe 
front. 

Reacţia șefului Cabinetului la ofensiva F.N.D. a fost una inteligentă, pentru că 
și-a îndeplinit scopul: să arate cetăţenilor, indiferent de formațiunea politică din care 
făceau parte, adevărul. La rândul său, auditoriul a interpretat ocuparea sălii „Scala” de 
către F.N.D. ca pe o acţiune ilegitimă. Din această cauză si pe fondul atacurilor 
publicate constant în presa afiliată Partidului Comunist, după discurs, mai multe zeci de 
persoane s-au deplasat spre redacţia ziarului „Scânteia”, unde s-au produs incidente“. 
In plus, pe străzi s-a scandat „Jos teroarea din sindicate!”®’, iar majoritatea cetăţenilor, 
probabil impresionați de mesajul premierului, s-a deplasat spre Palatul Regal (simbolul 
stabilității şi al continuității constituționale), unde a manifestat paşnic. 

Unul dintre miniştrii social-democrati, Theodor Iordăchescu, într-o ședință a 
Consiliului F.N.D., recunoștea eşecul propagandistic al acțiunii organizațiilor de stânga 
din ziua de 11 februarie 1945: „În chestiunea interpretării libertăţilor democratice, nu 
ştiu dacă si gestul nostru de a ocupa «Scala» a fost potrivit, căci el a fost exploatat in 
opinia publică ca o măsură a noastră de a interzice lui Rădescu să tina întrunirea” 9%, 


6 A.C.N.S.A.S., fond Documentar, dosar nr. 8865, vol. 4, f. 29. În dimineaţa zilei de 11 februarie 
1945, Inspectoratul General al Jandarmeriei informa Directiunea Generală a Poliţiei că „la orele 
7,30’, delegaţii şi celulele lor din fabrica Malaxa, I.U.R., Dâmboviţa, Postăvăria Română, Filatura 
Românească de Bumbac si din alte întreprinderi urmează a pleca cu maşinile din uzinele Malaxa, 
în scopul de a ocupa Cinematograful Scala, unde urmează a-și tine cuvântarea anunţată Dl. 
General Rădescu, Preşedintele Consiliului de Miniştri. In dimineaţa acestei zile, la orele 4,30’, s- 
au adunat delegaţii si celulele lor din uzinele Malaxa si au plecat cu patru masini spre oraș, la 
orele 5,30 urmând a mai pleca încă două maşini. Majoritatea delegaților posedă pistoale” (Ibidem, 
vol. 5, f. 81). 

64 Ibidem, vol. 4, f. 29. 

65 Vezi textul declaraţiilor in Un sfert de veac de urmarire..., pp. 253-260. 

66 A.C.N.S.A.S., fond Documentar, dosar nr. 8865, vol. 4, f. 30. 

67 A.N.LC., fond C.C. al P.C.R. — Cancelarie, dosar nr. 16/1945, f. 7. 

68 A.C.N.S.A.S., fond Documentar, dosar nr. 8865, vol. 4, f. 30. 

69 A.N.LC., fond C.C. al P.C.R. — Cancelarie, dosar nr. 5/1945, f. 7. 

Datorită reacției grupărilor de stânga, în ziua următoare, premierul s-a adresat 
ţării, prin intermediul postului national de radio. El a explicat decizia schimbării locului 
întrunirii şi a făcut un apel către muncitori: „să nu vă lăsați amagiti de alții, a căror coadă 
de topor ati ajunge, ci să vă vedeţi cu stăruință de lucru, ceea ce este de covârșitoare 
importanţă în vremea de față”. 

Aparatul de agitație al F.N.D. s-a pus din nou în mişcare, prin convocarea unor 
manifestații în toată tara, ca răspuns la unele afirmații din discursul generalului Rădescu. 
La Bucureşti, întrunirea a avut loc la 13 februarie, în Piaţa Națiunii și apoi în Piaţa 
Palatului, cu participarea unor membri ai guvernului. Propaganda comunistă anunţa 
participarea unui număr impresionant de persoane”!, dar documentele Poliției estimau 
„un număr de 25-30.000 muncitori, cei mai numeroşi fiind muncitorii cfr-işti, stb-isti şi 
cei de la «Malaxa»”7?. Mitingul s-a încheiat cu aclamarea textului unei motiuni, în care se 
exprima „indignarea” fata de atitudinea premierului. 

O sinteză a Poliţiei, care redă evoluția situației pe parcursul acelor zile, 
subliniază un lucru interesant — dezinteresul participanților fata de manifestatia 
organizată de F.N.D. în Capitală: „În general, muncitorimea a fost lipsită de interes şi 
entuziasm fata de această manifestaţie si în rândurile lor (sic!) s-a remarcat multă 
îngrijorare în ce priveşte modul cum se va desfăşura această manifestaţie de stradă. Din 
această cauză, numeroși muncitori au căutat să se strecoare din coloane, iar alții chiar 
din localul întreprinderilor au încercat să plece spre locuințe. La unele fabrici, 
încolonările s-au făcut prin apel nominal, iar cei care refuză să participe erau însemnați 
pe note si amenințați cu sancțiuni. 

Menţionăm faptul că lucrătorii de la ziarul «Universul au refuzat să participe la 
manifestaţie. 

In Piaţa Națiunii au fost câteva incidente, din cauza celor care au strigat 
«Trăiască Generalul Rădescu», fiind consideraţi elemente reacționare şi imediat au fost 
ridicați de către poliția de ordine a F.N.D-ului” 7. 

După ce manifestantii ajungeau la locul stabilit pentru miting, li se transmiteau 
lozincile pe care trebuia să le strige. Acestea erau, de multe ori, în contradicție cu 
opiniile participanţilor, iar unii dintre ei refuzau să le scandeze. De exemplu, după 
manifestatia din Bucureşti, un agent al S.S.I, „I. Vlădescu”, relata: „lucrătoarele, în 
special, se plângeau că nu pot merge la manifestaţie şi nu pot striga ce li se pretindea. 
Lucru constatat personal, chestionând mai multe lucrătoare, care, după plecarea 
coloanei, ieșeau din ascunzisuri (dărâmături) 74. 

Se pare că metoda apelului nominal în întreprinderi a participanţilor la 
manifestații era una generalizată. Pentru că aceasta nu dădea roadele scontate — aproape 
jumătate din numărul celor înscrişi pe liste nu mai ajungeau la locul de desfăşurare a 


70 Un sfert de veac de urmărire. .., pp. 264-266. 

71 Vezi discuţiile despre exagerarile din presa comunistă la Dinu C. Giurescu, Guvernarea Nicolae 
Rădescu, Bucureşti, Editura All, 1996, p. 194. 

72 A.C.N.S.A.S., fond Documentar, dosar nr. 8865, vol. 4, f. 31. 

73 Ibidem, f. 32. 

74 A.N.LC., fond Preşedinţia Consiliului de Miniştri — Serviciul Special de Informaţii, dosar nr. 
97/1945, f. 204. 

manifestatiel —, dupa un timp, reprezentanții F.N.D-ului au aplicat o altă tactică: 
sindicatele dispuneau ca „apelul să nu se mai facă la plecarea de la fabrică, ci la locul de 
întrunire, pentru a se putea verifica prezentele si aplica pedepse”’”>. 

In multe locuri din ţară se manifesta neîncredere în argumentele propagandei 
F.N.D. De exemplu, Inspectoratul Regional de Poliţie Timisoara transmitea un raport 
despre starea de spirit a populației în urma cuvântării premierului: „Se comentează 
intens că actualul Prim Ministru este singurul care poate face fata situației. De 
asemenea, aceste discursuri au contrabalansat, lăsând cu mult în umbră manifestatiile, 
întrunirile si campania dezlantuita pentru răsturnarea guvernului, iar în rândurile 
muncitorilor aceste discursuri au făcut o profundă impresie, începând a-şi da seama de 
purul adevăr””6. 

Chestura Ploieşti făcea un raport amănunțit despre situația din Câmpina: 
„Cuvântarea [premierului — n-n.] a fost primită cu satisfacție de către populația 
conştientă, care, în majoritate, acuză sistemul şi piedicile ce se pun în calea guvernării de 
unele grupări politice, în aceste timpuri destul de grele pentru ţară. (...) Cu ocazia 
manifestației muncitoreşti din ziua de 13 februarie 1945 ce a avut loc la Câmpina, în 
semn de protest fata de cuvântările D-lui Prim Ministru G-ral Rădescu, din zilele de 11 
si 12 februarie a.c., s-a observat că multi muncitori au căutat să nu ia parte la 
manifestaţie, deşi delegaţii comitetelor de fabrică şi ateliere se postaseră din timp la 
ieșirile întreprinderilor, obligând pe muncitori să se încoloneze în rândurile 
manifestantilor. Parte dintre muncitori au rămas ascunși prin ateliere. 

De remarcat este faptul că din numărul de peste 5000 muncitori ce există în 
regiunea Câmpina, nu au luat parte la manifestatiuni decât cca. 1000 muncitori” 7. 

Minerilor din Valea Jiului li se cerea, constant, mărirea producţiei, pentru a se 
satisface nevoile frontului şi a se îndeplini condiţiile Armistițiului. În această zonă a țării 
propaganda organizaţiilor de stânga a fost intensă, pentru că se miza pe adeziunea 
masivă a celor pe care pretindeau că îi reprezintă. Însă şi aici, datorită metodelor 
violente adoptate, adeziunea la programul F.N.D. nu era semnificativă. Între lozincile 
propagandistice si ceea ce li se oferea cu adevărat minerilor era o diferență enormă. De 
exemplu, la magazinele întreprinderilor, alimentele se puteau procura numai dacă pe 
carnetul de consum era pusă viza sindicatului”. Una dintre metodele de constrângere 
pentru participarea la manifestații era amenințarea cu retineri salariale pentru cei care 
refuzau. Astfel, la Lonea, cu o seară înaintea unei adunări programate, membri ai 
F.N.D. „au anunțat muncitorii de la întreprinderile carbonifere, personal cât si prin 
condica de aviz a minelor, ca să participe in mod obligatoriu la această manifestaţie toți 
muncitorii, deoarece cei ce vor lipsi de la manifestații li se va reţine salariul pe februarie, 
cum şi procentele ce urmează a primi în cursul lunii”. În ciuda acestor presiuni, la 
întrunire au participat numai 300-400 persoane, iar discursurile în care se afirma că dacă 
generalul Rădescu nu părăseşte şefia guvernului, atunci vor merge la Bucureşti să-l 


75 Ibidem, £. 108. 
76 Ibidem, £. 110. 
77 Ibidem, £. 150. 
78 Idem, fond Inspectoratul General al Jandarmeriei, dosar nr. 120/1945, f. 326. 

oblige să plece, au stârnit îngrijorarea „dacă nu se va întâmpla o rebeliune, la fel ca cea din 
ianuarie 1941, pusă la cale de către legionari |subl. n.]””?. 

La sate, propaganda agresivă se realiza prin intermediul Frontului Plugarilor, 
aşa cum se stabilise în şedinţe. De exemplu, în judeţul Hunedoara practicile folosite au 
atras nemulțumirea celor care se vedeau tarati cu de-a sila în luptele politice. Astfel, 
reprezentanţii Frontului Naţional Democrat amenințau că dacă țăranii „nu se vor înscrie 
în organizația Frontului Plugarilor, se joacă cu moartea” şi adunau semnături cum că 
cetăţenii cer reforma agrară imediată sau că au participat la adunări fictive. Ca un 
exemplu, Siguranţa transmitea cazul comunei Dobra, „unde câțiva locuitori au fost puşi 
să semneze în nişte tabele că în această localitate a fost o foarte mare demonstrație 
contra guvernului, pe când, în realitate, nu a fost decât adunarea Frontului Plugarilor, la 
care au participat 6 locuitori, toate acestea fiind făcute numai ca să se dea o cât mai 
mare amploare articolelor din ziare”%. În această situaţie, pe drept cuvânt, ţăranii erau 
„îngrijoraţi si se întreabă cum de alte organizatiuni politice nu fac propaganda pe sate, ci 
numai organizaţiile ce compun F.N.D.”*!. 

In legătură cu documentarea manifestațiilor organizate în tara împotriva 
guvernului Rădescu, ne-a atras atenţia un material depozitat în arhiva Cancelariei C.C. al 
P.C.R. intitulat „Note asupra manifestărilor oamenilor muncii, ce au avut loc în lunile 
ian[uarie] şi febr[uarie] 1945 în Capitală si în tara pentru un guvern F.N.D.”®?. 

Documentul, reprezentând o sinteză de presă, prelua informaţii din ziarul 
„Scânteia” din 12 februarie, care, pe prima pagină tipărea ştirea că Peste 100.000 de 
cetățeni au manifestat ieri in tara, cerând un guvern F.N.D. (ediţia cotidianului cuprinde 
reportaje, telegrame si motiuni transmise din Bucuresti si din tara despre manifestatiile 
din acele zile)& si din mai multe numere din „România liberă”. Sunt prezentate, cu 
exagerări vădite, pe localități si pe zile, manifestatiile organizate de F.N.D. Datorită 
documentelor emise de Inspectoratele Regionale de Poliţie şi de Jandarmerie, putem 
face câteva observatii*, 

Spre exemplu, în legătură cu situaţia de la Timişoara, pe prima pagină a ziarului 
„Scânteia”, apărea următoarea ştire: „Azi dimineață s-a ţinut în localitate o mare 
întrunire cetateneasca, la care au participat peste 35.000 de persoane, din toate straturile 
sociale ale orașului nostru. (...) Cetăţenii, prin aplauzele lor puternice, au subliniat 
voinţa lor fermă de a încredința destinele țării singurului guvern capabil, format de 
Frontul Naţional-Democrat”85. Documentele Poliţiei descriau manifestatia din 10 
februarie, la care au participat 2.500 persoane: „La această adunare s-a observat că 
majoritatea participanţilor a fost compusă din muncitori din fabrici, care au fost aduşi 
cu forța; in special reprezentanţii Partidului Comunist au terorizat pe aceştia ca să ia 


79 Ibidem, £. 327. 

80 Thidem, f. 326. 

81 Thidem. 

82 Tdem, fond C.C. al P.C.R. — Cancelarie, dosar nr. 142/1945. 

83 Scânteia”, an II, nr. 137, 12 februarie 1945. 

84 Despre exagerarile propagandei F.N.D. în legătură cu numărul participanţilor la manifestatiile 
organizate în tara vezi şi Dumitru Şandru, op. cit, p. 82. 

85 „Scânteia”, an II, nr. 137 din 12 februarie 1945, p. 1. 

86 A.C.N.S.A.S., fond Documentar, dosar nr. 8865, vol. 4, f. 6. 

parte la această adunare în număr cât mai mare, dându-le la unele fabrici chiar masa 
gratuit în acea zi, pentru a nu se mai duce acasă. O parte dintre muncitori au protestat 
contra acestei obligaţii, declarând că nu de aceea s-au înscris în sindicate, ca să 
manifesteze contra autorităților si Guvernului, unde ei nu sunt chemaţi de a-i judeca si 
de a striga «Jos cu ei» (...). Muncitorii sunt nemulțumiți deoarece nu înțeleg ca prin 
înscrierea lor în sindicate să constituie o obligaţie de a face parte dintr-un anumit partid 
politic, ei considerând că sindicatul reprezintă un organ de revendicări de ordin 
profesional, muncitorii nefiind obligați a milita pentru anumite idei politice. (...) 
Manifestatia nu a avut succesul aşteptat, oratorii erau aplaudati cand nu trebuia, 
populaţia era nepăsătoare şi neatentă la ceea ce se vorbea”5. Muncitorii si funcționarii 
particulari reactionau fata de amenințările sindicatelor „că nu li se vor mai face nici un 
fel de înlesniri şi nu vor mai primi de la Cooperativa «Victoria» din localitate haine, 
încălțăminte şi alte articole de primă necesitate, dacă nu se înscriu în cadrele partidului 
E.N.D. (sic!) si nu vor participa cu toţii la adunările şi manifestatiile făcute de E.N.D.”, 
prin fuga de la locul adunărilor. În plus, „aceștia discută că nu vor ca pentru viitor să fie 
considerați «calul de bătaie» şi ei să fie aceia care să răscumpere păcatele altora, luând ca 
exemplu cele întâmplate şi suferite de muncitori în urma regimului legionar’’®®. 

Pentru localitatea Tintea-Baicoi, documentul din arhiva Cancelariei C.C. al 
P.C.R. consemnează că, la 12 februarie 1945, „24.000 locuitori organizaţi cer guvern 
E.N.D.”%. Numărul participanţilor este în mod clar exagerat. Nu avem date exacte 
despre numărul locuitorilor din Tintea-Baicoi la începutul anului 1945, dar pentru 
oraşul Băicoi, datele recensămintelor accesibile sunt următoarele: în 1930 localitatea 
avea o populație de 10.117 locuitori, iar în 1977 erau 17.440 locuitori. Dacă 
presupunem că în 1945 orașul Băicoi avea în jur de 12.000 locuitori, comuna Țintea nu 
putea avea o populație la fel de mare’. 

Pentru Brăila, ziarul „Scânteia” publica ştirea: 8.000 de cetățeni au cerut la Brăila un 
guvern al F.N.D.°!, Un document al Poliţiei descria evenimentele care au avut loc în oraş, 
la 4 februarie 1945: „la Brăila, 1.500 persoane, [au manifestat — n.n.] pe străzi, apoi la 
cinematograful Comunal, unde s-au ţinut discursuri”; la întrunire au participat şi 
delegați din teritoriul rural, care au cerut învestirea unui guvern F.N.D%. Peste câteva 
zile, rapoartele aduceau noi precizări: „În ziua de 3 februarie 1945, toţi delegaţii de 
fabrică au fost chemaţi să se prezinte la sediul partidului comunist, unde li s-a pus în 
vedere că sunt pasibili de pedepse foarte grave dacă nu vor aduce la îndeplinire ordinele 
primite, pentru ca toți oamenii din subordinele fiecăruia să fie prezenți la întrunire spre 


87 Ibidem, f. 62. 

88 Ibidem, £. 115. 

89 A.N.LC., fond C.C. al P.C.R. — Cancelarie, dosar nr. 142/1945, f. 4. În ziarul „România 
liberă”, telegrama transmisă cu acel prilej avea următorul conţinut: „Locuitorii comunei Tintea- 
Băicoi, în număr de circa 24.000, organizați în sindicate, Frontul Plugarilor, Uniunea Patriotică, 
Partidul Comunist, Partidul Social-Democrat, Tineretul Comunist vă asigurăm de devotamentul 
nostru şi că nu vom înceta lupta până ce nu vom avea un guvern al F.N.D. Delegatul F.N.D. 
Băicoi, Nicolae Alexe” („România liberă”, an III, nr. 168 din 16 februarie 1945, p. 2). 

% Informaţii preluate de la http:/ /primariabaicoi.ro, consultat la 25 februarie 2013. 

9! „Scânteia”, an II, nr. 131, marti, 6 februarie 1945, p. 5. 

92 A.C.N.S.A.S., fond Documentar, dosar nr. 8865, vol. 3, f. 224. 

a cunoaşte toți lozincile împotriva lui Iuliu Maniu si a guvernului si a tuturor acelora 
care s-ar pune în calea lor. Femeile şi copiii care au fost luaţi cu forța la manifestaţie, in 
timp ce parcurgeau străzile oraşului, văzând că sunt insultati de către şefii lor de fabrică 
pentru că nu strigau «Jos Guvernul sau alte lozinci ale acestora, au început să fugă din 
rândurile manifestantilor, astfel că elementele comuniste alergau după ei pe străzi spre 
a-i aduce înapoi la manifestaţie. 

După terminarea manifestaţiei, conducătorii comuniști s-au informat asupra 
celor care au fugit de la manifestaţie — considerând aceasta ca o dezertare de la datorie — 
spre a-i îndepărta pentru totdeauna de la muncă, fiind consideraţi ca elemente fasciste. 
Populaţia locală, fata de această manifestaţie impusă cu astfel de silnicii, o considera ca 
un act de teroare, provocată de un număr de elemente care au tot interesul de a produce 
învrăjbire şi dezorientare în sânul populaţiei, pentru ca în această atmosferă nebuloasă 
să instaureze un regim comunist”%5. 

Manifestatia din Târgoviște a fost prezentată de presa comunistă ca un mare 
succes: 70.000 de cetățeni au manifestat la Târgovişte cerând schimbarea guvernului”, informatie 
preluată de documentul din Cancelaria C.C. al P.C.R. (pentru ziua de 7 februarie este 
trecut: „10.000 cetăţeni manifestează pentru F.N.D.”)°. La fel, în Ploieşti, la 5 
februarie 1945 ar fi avut loc ,,manifestatia a 30.000 cetăţeni pentru un guvern 
E.N.D.”%. Un document al Inspectoratului Regional de Poliţie Piteşti, din 5 februarie 
1945, transmitea informaţii despre manifestatiile organizate de F.N.D. la Târgovişte, la 
care au participat 1.500 de persoane, si la Ploieşti, unde au demonstrat aproximativ 200 
persoane”. 

Aceeaşi situație se remarcă pentru regiunea Dobrogea. Astfel, la Constanţa, 
documentul din arhiva C.C. al P.C.R. consemna pentru ziua de 7 februarie 1945 
„demonstrația a 30.000 cetăţeni [care] cer un guvern F.N.D.”%. La Tulcea, pentru 
aceeași zi, era notată „adunarea a 5.000 cetăţeni [care] cere guvern F.N.D.”®. 

Era vorba, probabil, despre manifestatiile din 4 februarie 1945. Două 
documente emise de Inspectoratul Regional de Poliţie Constanţa transmiteau amănunte 
despre ceea ce s-a petrecut în oraş. Primul, emis chiar în acea zi, relata despre 
manifestatia a aproximativ 3.500 persoane, pe străzile principale ale oraşului şi apoi in 
Piaţa Grand, unde erau instalate mai multe megafoane!%. Al doilea document, datat 5 
februarie 1945, consemna și alte amănunte: ar fi participat aproximativ 2.800 persoane, 
dintre care: „500 ţărani din judeţ, 500 funcționari, 22 gardieni publici, restul muncitori”; 
conducătorii manifestatiei au fost: prefectul judeţului, Victor Dusa, primarul Constanţei, 
Popescu — aşadar, reprezentanții autorității de stat în teritoriu —, şeful organizației 


3 Ibidem, vol. 5, f. 12-13. 

94 Scânteia”, an II, nr. 131, marti, 6 februarie 1945, p. 5. 

95 A.N.I.C., fond C.C. al P.C.R. — Cancelarie, dosar nr. 142/1945, f. 4. 

9 Thidem, f. 3. 

97 A.C.N.S.A.S., fond Documentar, dosar nr. 8865, vol. 3, f. 199. 

9% A.N.I.C., fond C.C. al P.C.R. — Cancelarie, dosar nr. 142/1945, f. 4. Datările din sinteza de 
presă sunt aproximative şi sunt preluate, de multe ori, fără citirea atentă a relatărilor 
corespondentilor în teritoriu. 

99 Thidem. 

100 A.C.N.S.A.S., fond Documentar, dosar nr. 8865, vol. 3, f. 224. 

comuniste, Ion Cioroiu; mulțimea purta pancarte cu: „Vrem guvern F.N.D.”, „Partidul 
Comunist Român din Constanţa”, „Jos reacţiunea în frunte cu Iuliu Maniu”, „Vrem 
pământ pentru țărani”. S-a citit o moţiune, în care se cerea îndepărtarea guvernului si 
înlocuirea lui cu unul al F.N.D-ului, manifestatia încheindu-se în liniste!!. 

Si pentru celălalt oraş important al Dobrogei, Tulcea, documentele Poliției 
estimau că la 4 februarie 1945, a avut loc o manifestaţie cu participarea a 800 persoane, 
cu precizarea că „nu s-a manifestat pe străzi”, ci doar în sala cinematografului 
„Select? 102, 

Procedeul de a se mări artificial numărul participanților la întruniri a fost sesizat 
si de către Jandarmerie. De exemplu, despre manifestatia organizată la Lugoj, la 16 
februarie 1945, ziarul local „Cuvântul National-Democrat” publica articolul intitulat La 
Lugoj, 3.000 cetățeni au cerut un guvern F.N.D. În realitate, se afirma într-un document emis 
de Legiunea de Jandarmi Severin, la manifestaţie nu au participat decât aproximativ 300 
persoane!%. Manifestatia de la Lugoj, prezentată de propaganda partidelor de stânga ca 
o reacţie reușită la discursul generalului Rădescu din ziua de 11 februarie 1945, a făcut 
obiectul unui raport al Sigurantei din Timisoara către Direcţia Generală a Poliţiei. În 
document, întrunirea era prezentată ca fiind un eşec, deoarece discursul premierului a 
produs „o vie şi mare mulțumire”, considerându-se că „atmosfera politică încărcată, 
precum şi atacurile violente contra guvernului si asupra câtorva persoane proeminente 
ale vieţii politice de la noi s-au spulberat, consolidandu-se poziția de guvernare a D-lui 
Prim Ministru şi a guvernului prezidat de D-sa, întărind ordinea internă, Siguranța 
Statului şi încrederea populaţiei în actualul guvern”. Atmosfera favorabilă executivului 
era preponderentă în regiune, „lăsând cu mult în umbră manifestatiile, întrunirile si 
campania dezlantuita pentru răsturnarea guvernului, iar în rândurile muncitorilor aceste 
discursuri au făcut o profundă impresie, începând a-și da seama de purul adevăr”. Ca 
exemplu, era descrisă ,,manifestatia de stradă organizată de F.N.D.” în oraş, care, „cu 
toate straduintele, a comparut într-o formă palidă, cifrându-se numărul manifestantilor 
la circa 500 persoane, care s-au rezumat a striga «Vrem guvern F.N.D., Primar si Prefect 
Democrat” 104. 

Pentru a spori neîncrederea fata de guvernul de coaliție, o parte a miniștrilor 
Frontului National Democrat participau la manifestatiile pe parcursul cărora se cerea 
înlocuirea Consiliului de Miniştri. De cele mai multe ori, aceştia erau secondati de 
persoane care, în mod legal, reprezentau autoritatea statului în teritoriu, adică prefecti si 
primari. Erau situaţii nemaiintalnite până atunci în Romania. Însuşi unul dintre 
participanţii la aceste acțiuni, ministrul Muncii, Lothar Rădăceanu, recunoștea: „Noi 
suntem într-o situație falsă. Tara ştie că suntem în guvern, noi instalăm prefecti şi facem 
reforma agrară, ceea ce e contra guvernului” 105, 

Cele mai edificatoare exemple, în acest sens, sunt acțiunile pentru înlocuirea 
prefectilor din judeţele Teleorman si Dolj, la care au participat ministrul Gheorghe 


101 Thidem, f. 212. 

102 Thidem. 

103 A.N.I.C., fond Inspectoratul General al Jandarmeriei, dosar nr. 120/1945, f. 323. 
104 A.C.N.S.A.S., fond Documentar, dosar nr. 8865, vol. 4, f. 110. 

105 A.N.LC., fond C.C. al P.C.R. — Cancelarie, dosar nr. 9/1945, f. 4. 

Vlădescu-Răcoasa şi subsecretarul de Stat Romulus Zăroni!%, respectiv ministrul 
Gheorghe Nicolau!%. Chiar si în prezența miniștrilor, simpatizantii F.N.D. erau 
înarmaţi şi atacau trupele Ministerului Afacerilor Interne sau ale armatei, care păzeau 
instituțiile de stat. 

Implicarea directă a unui membru important al conducerii Partidului Comunist 
în agitatiile din tara, a fost dezvăluită de generalul Nicolae Rădescu, în cadrul şedinţei de 
guvern din 21 februarie 1945. Acuzat că el este cel care provoacă (prin discursul din 11 
februarie, prin atitudinea fata de incidentele de la uzinele „„Malaxa” şi desființarea 
subsecretariatelor de la Ministerul Afacerilor Interne), prim-ministrul ripostează: „Ca să 
vedeţi unde am ajuns, vă spun că am interceptat următoarea convorbire telefonică din 
partea doamnei Ana Pauker: «Va pleca din Bucureşti un autoturism. Luaţi seamă ca la 
atacul prefecturii să procedati cu toată vigilenta. Să nu se întâmple ceea ce s-a întâmplat 
la Craiova». 

Dacă doamna Ana Pauker trebuie să dea directive, dacă este în drept să facă 
acte criminale, atunci nu eu sunt vinovat că în tara se duc agitatii. Eu fac apel la dv., 
dacă sunteți în adevăr patrioți, dacă în adevăr doriți — asa cum spune domnul 
vicepreşedinte — în tara să fie linişte şi nu dezastru, scoborati în conştiinţa dv. şi dacă, in 
adevăr, sunteți patrioți, reveniti la calea bună, să colaborăm în interesul țării, pentru că 
altminteri, realmente mergem către dezastru, dar nu din vina mea, ci din vina dv. Eu nu 
fac nici un act provocator” 108, 

Un alt moment semnificativ în producerea de agitatii l-a reprezentat situația 
provocată la Uzinele ,,Malaxa” din Bucureşti, cu ocazia organizării alegerilor pentru 
comitetul sindical. În esenţă, lucrurile s-au petrecut astfel: majoritatea muncitorilor a 
cerut ca alegerile să se desfăşoare prin vot secret; la 19 februarie, alegerile, în plină 
desfăşurare, au fost întrerupte de reprezentanţii vechiului comitet, controlat de 
comunişti, producându-se altercatii violente ; la un moment dat, au pătruns în fabrică 


106 Vezi A.C.N.S.A.S., fond Documentar, dosar nr. 8865, vol. 3, ff. 254-257, vol. 4, ff. 160-259. 
107 Vezi ibidem, vol. 4, ff. 118-120, vol. 5, ff. 60-84 si A.N.I.C., Colectia Gheorghe Gheorghiu- 
Dej, dosar nr. 680/15, ff. 18-23. 

108 A.N.I.C., fond Colecţia Gheorghe Gheorghiu-Dej, dosar nr. 680/15, ff. 13-14. În jurnalul 
său, loan Hudita a prezentat o altă variantă a intervenţiei generalului Nicolae Rădescu: în vederea 
organizării unei manifestații în Ploieşti, la marginea orașului au fost oprite mai multe camioane, 
care aduceau muncitori din Capitală; în unul din aceste camioane se afla Ana Pauker — „Spre 
marea lor surprindere, când i-au dat jos din camioane si i-au dezarmat, au dat peste Ana Pauker, 
zice Rădescu, care conducea această trupă de soc. Întrebată de ofițerul de jandarmi ce căuta în 
Ploieşti, a avut nerusinarea să pretindă că plecau într-o plimbare pe Valea Prahovei. Dar bâtele şi 
armele care le-au găsit asupra derbedeilor din aceste camioane, la ce vă serveau, dacă mergeati la 
plimbare? D-na Pauker a pus capul în jos şi n-a mai scos o vorbă. După ce li s-au luat declaraţiile 
de rigoare şi li s-a confiscat armamentul, au fost puşi în libertate şi expediati în Capitală” (loan 
Hudita, op. cit, p. 379). Ne este greu să credem că discuţia din Consiliul de Miniștri s-a purtat in 
aceşti termeni. Nu numai că stenograma şedinţei consemnează alte date, dar nici în dosarul din 
posesia premierului (dacă acesta s-a păstrat complet), despre care aminteşte Hudita, nu am găsit 
un asemenea document (multe documente provenite de la Cabinetul premierului au fost 
confiscate, după demisia lui Nicolae Rădescu, si se găsesc în dosarul său de urmărire informativă, 
vezi A.C.N.S.A.S., fond Informativ, dosar nr. 121, vol. 4 şi 5). 

muncitori înarmați, aduşi din alte întreprinderi bucureştene, conduşi de ministrul 
Gheroghe Gheorghiu-Dej si de Gheorghe Apostol; în altercatie, a fost împuşcat 
Gheorghe Apostol, secretarul general al Confederaţiei Generale a Muncii!%. 

Alegerile comitetului de fabrică la „„Malaxa” s-au soldat cu înfrângerea vechii 
conduceri. Rezultatul votului a fost următorul: „4.500 pentru liberali-taranisti si 700-750 
pentru fenedişti” 110. 

Aşa cum se hotărâse în ședințele F.N.D., s-au convocat, din nou, manifestații, 
pentru ca „poporul” să ia atitudine!!!. Pentru a da o importanță deosebită agitatiilor, s-a 
stabilit ca în toată tara să se desfăşoare întruniri în ziua de 24 februarie 1945. Şi de 
această dată, convocarile au fost lansate pe un ton extrem de violent!!”. 


109 Vezi pe larg desfăşurarea evenimentelor la Dinu C. Giurescu, op. cit., pp. 200-208, Nicolae 
Pascu, op. cit, pp. 231-236; în arhive, vezi, de exemplu, A.N.LC., fond C.C. al P.C.R. — 
Cancelarie, dosarele nr. 12/1945 şi 368/1945, A.C_N.S.A.S., fond Documentar, dosar nr. 12079. 
110 A.C.N.S.A.S., fond Documentar, dosar nr. 12079, f. 270. 

111 Într-un stil alert, în puţine cuvinte, Adriana Georgescu, secretara generalului Nicolae Rădescu 
la Ministerul Afacerilor Interne, redă tensiunea acelor zile si tragismul lor: „Comuniştii fac 
manifestații aproape zilnic. Membrii comitetelor sindicale nu sunt aleşi prin vot secret, ci prin 
ridicarea mâinii. În uzine, muncitorii au protestat, cerând votul secret. Comuniștii au chemat 
atunci, ca să asiste la votul prin ridicarea mâinii, nişte agitatori înarmaţi. Muncitorii nu au arme şi, 
chiar dacă ar avea, ar fi inutil. Pe străzi, trec în sus şi în jos patrule sovietice. Armata Română e 
pe front. Partidul comunist, acoperit de Armata Rosie, poate să acţioneze după bunul plac. După 
ce comitetele sindicale au fost remaniate prin acest procedeu democratic, intră în joc teroarea. 
Muncitorii cu trei absente la manifestații sunt dati afară fără preaviz. Camera muncii amână sine 
die toate reclamatiile si dreptul la grevă a fost abolit, fiindcă «tara este in stare de război şi 
lucrează pentru armată». «Lucrează pentru armată...» Muncitorii sunt tarati de mai multe ori pe 
săptămână la diferite manifestații, ca să ceară alt guvern si moartea reacţiunii. «Reactiune» 
înseamnă tot ce nu este comunist. La şedinţele Consiliului de Miniștri, comuniştii din guvern isi 
neagă responsabilitatea în crearea acestui «stat in stat». lar postul de radio comunist «Romania 
liberă» cere zilnic «democratizarea» armatei, aceeaşi armată citată în ordinele de zi ale mareșalului 
Stalin” (Adriana Georgescu, La început a fost sfârsitul. Dictatura rosie la Bucuresti, ediţie îngrijită de 
Micaela Ghitescu, prefață de Monica Lovinescu, Bucuresti, Editura Humanitas, 1992, p. 35). 

112 Tata, de exemplu, câteva pasaje din „chemarea” lansată de Apărarea Patriotică, Organizaţia 
Capitalei si Judeţului Ilfov: „Cetăţeni, bandiții legionari, slugile lui Hitler, împreună cu bestiile 
reacționare, au făcut din nou să curgă sângele luptătorilor pentru libertate. 

Ei au tras asupra delegaților Confederaţiei Generale a Muncii, în frunte cu preşedintele 
ei, Gheorghe Apostol, a cărui viata este în pericol. 

Răspunzător direct pentru evenimentele sângeroase si de o gravitate excepţională 
petrecute la Malaxa este generalul Rădescu, autorii morali şi materiali ai atacurilor bestiale 
săvârşite împotriva muncitorilor sunt Maniu, Ilie Lazăr si ceilalți atatatori reactionari, care fac 
jocul lui Hitler. 

(...) Afară din guvern cu Rădescu şi miniștrii reactionari! 

Jos fasciştii, moarte lor! 

Faceţi zid în jurul organizaţiilor democratice, în jurul conducătorilor voştri! 

Predati Tribunalului Poporului pe asasini! 

Luptati pentru un Guvern F.N.D.” (A.N.LC., fond Inspectoratul General al 
Jandarmeriei, dosar nr. 17/1945, f. 14). 

Cea mai importantă manifestaţie s-a desfăşurat în Capitală și a constituit 
obiectul de analiză al unor studii, pe baza documentelor de arhivă!15. Pentru a nu relua 
informaţii deja cunoscute, vom face doar câteva precizări. Autorităţile erau informate 
despre ceea ce urma să se petreacă, iar măsurile de pază la o serie de instituţii din 
Capitală au fost sporite!!4. La Ministerul Afacerilor Interne, paza a fost întărită, iar 
pentru ca lucrurile să nu degenereze a fost trimis la fata locului un procuror militar. 

Manifestantii convocați în Piaţa Națiunii, după audierea unor discursuri, au 
străbătut străzile până in fata Palatului Regal şi a Ministerului Afacerilor Interne. Pe 
traseu, în dreptul Prefecturii Poliției Capitalei, din cauza panicii create de explozia unui 
camion, din mulţime s-au tras spre clădire câteva salve de pistol!15. În Piaţa Palatului, în 
timp ce manifestatia decurgea paşnic, s-a tras în plin asupra cetățenilor din unele blocuri 
adiacente pieţei (,,Generala” şi „Boteanu”). Pentru că grupuri de demonstranți au 
încercat să pătrundă în forță în curtea Ministerului Afacerilor Interne, trupele care 
păzeau instituția, la comanda procurorului militar, după somatiile legale, au tras câteva 
salve în aer, neproducând victime!!€. Totuşi, în piață au fost morți şi răniți dintre 
manifestanți. Cercetările din acele zile au dus la concluzia că gloantele extrase din 
corpurile victimelor nu aparțineau armatei şi că ar fi provenit de la rafalele trase din 
clădirile care înconjurau piaţa. 

Un document din arhiva Comandamentului Militar al Capitalei dezvăluie faptul 
că în București, pentru pregătirea acestei manifestații, Partidul Comunist „a împărțit 
arme, 5-6.000 de pistoale la proprii membri, în afara cadrelor înarmate ale Uniunii 
Patrioţilor” 117, În plus, documentul menţiona: „La o fabrică de textile, comuniştii nu au 
putut împărți decât 30 pistoale, întrucât majoritatea lucrătorilor au refuzat să le 
primească. 

Foarte multi lucrători din cei duşi la Piaţa Națiunii au fugit spre casă. 

Toate sindicatele au ordonat ca muncitorii să fie mobilizați şi gata de orice 
acțiune” 118, 

Datorită experienţei acumulate, metodele folosite de reprezentanţii F.N.D. 
pentru mobilizarea la manifestații s-au schimbat. De exemplu, pentru că multi dintre cei 
convocați se pierdeau pe traseu, neajungand la locul mitingului, pentru manifestatia din 
24 februarie organizarea a fost mai drastică: în fabrici muncitorii „au fost strânși cu 
forța şi incolonati”, iar la plecare un delegat al F.N.D. „a luat în primire câte şapte 


113 Dinu C. Giurescu, Din documentele guvernării generalului Nicolae Rădescu. Evenimentele de la 24 
februarie 1945, în „Arhivele totalitarismului”, anul II, nr. 1-2, 1994, pp. 196-205 si Guvernarea 
Nicolae Rădescu, Bucureşti, Editura All, 1996, pp. 225-246. O serie de documente au fost 
publicate in Un sfert de veac de urmarire..., pp. 276-280. Vezi si Nicolae Pascu, op. cit, pp. 239-241, 
Oana Ionel, Lotul „24 februarie 1945”. Propagandă si inscenare judiciară, în „Caietele C.N.S.A.S.”, 
Anul III, nr. 1 (5)/2010, pp. 149-182, Florea Olteanu: un procuror incomod, interviu de Georgeta 
Pop, Bucureşti, Fundaţia Academia Civică, 2011. 

114 A.C.N.S.A.S., fond Penal, dosar nr. 769, vol. 9, ff. 124-126. 

115 A.M.R., fond Microfilme, rola F II-3-234, c. 357. 

116 Thidem. 

117 Idem, fond Comandamentul Militar al Capitalei, dosar nr. 2063, f. 74. 

118 Thidem. 

lucrători”, de care trebuia să aibă grijă pe parcursul demonstraţiei!!?. Conform unei note 
informative, la C.A.M. „funcționarii au fost scoşi cu mare greutate din birouri, iar 
[pentru] cei ce n-au vrut au fost întocmite tabele şi au fost amenințați” 120, 

În seara aceleiași zile, asupra manifestantilor care și-au exprimat adeziunea fata 
de Rege şi premier s-au tras în plin focuri de pistol automat. Acest episod a fost 
consemnat doar in procesele-verbale ale procurorilor militari!?!, fiind uitat dupa 
instaurarea guvernului Groza (nu a făcut obiectul nici unei anchete). 

Propaganda făcută înaintea zilei de 24 februarie 1945 a avut şi efectul invers: 
salariaţii care nu doreau să participe la manifestaţie, dar încercau să evite eventualele 
consecinţe, în ziua respectivă au lipsit nemotivat de la serviciu!” sau şi-au luat concediu. 

In provincie, metodele de presiune ale Frontului National Democrat au fost 
mult mai vizibile. De exemplu, după terminarea programului de lucru, muncitorii erau 
blocaţi în întreprinderi până în momentul în care ajungeau delegații comuniști să-i ducă, 
obligatoriu, la manifestaţie. 

Rezidenta S.S.I. Galati făcea un raport despre manifestatia din 24 februarie din 
oraş, in condiţiile in care însuși comandantul Poliției, impus de F.N.D., contribuia activ 
la mobilizarea muncitorilor: „Chestorul Poliţiei locale, Sandu Teodorescu, muncitor la 
Atelierele C.F.R. din localitate, a pus sub supraveghere toate ieşirile Atelierelor C.F.R. 
cu gardieni publici, pentru a împiedica astfel plecarea lucrătorilor acestor ateliere şi a-i 
forța de a lua parte la manifestaţie. La fel a procedat si cu alte întreprinderi, multi 
muncitori fiind amenințați si tarati cu de-a sila pentru a manifesta împotriva Domnului 
General Rădescu si a Guvernului” 123, 

Si la Râmnicu Sărat fusese convocată o adunare, într-o sală din oraş. Aceasta 
trebuia precedată de o manifestaţie de stradă a muncitorilor, care să ceară instaurarea 
unui guvern E.N.D. Cu o zi înainte, şeful organizaţiei locale a Partidului Comunist, 
Marin Gheorghiu-Călugăru, a anunţat că toți muncitorii sindicalizati erau obligați să 
participe la manifestație!?4. La A.P.A.C.A. şi la Manufactura de Tutun C.A.M. apelul a 
fost respins de către muncitori, pe motiv că ei „lucrează pentru armată, de care sunt 
plătiți, şi că nu au revendicări de natură politică de făcut şi că revendicările de ordin 
profesional le vor ridica înăuntrul instituţiei la care lucrează, nu pe străzile oraşului” 13, 
In această situație, Marin Gheorghiu a proferat amenințări: „îşi dă seama că are de-a 
face cu un cuib legionar, pe care-l va desființa şi că îşi va nota pe cei care vor lipsi de la 
manifestaţie, propunandu-i pentru deportare” 126, 

După toate aceste discuţii, în ziua şi la ora stabilite pentru manifestaţie, lucrul a 
încetat în toate întreprinderile din Râmnicu Sărat, iar peste tot s-au pus santinele, pentru 


19 A.N.LC., fond Preşedinţia Consiliului de Miniştri — Serviciul Special de Informaţii, dosar nr. 
97/1945, f. 205. 

20 Ibidem. 

21 Vezi Un sfert de veac de urmărire. .., pp. 276-283. 

2 A.N.LC., fond Preşedinţia Consiliului de Miniştri — Serviciul Special de Informaţii, dosar nr. 
97/1945, f. 205. 

23 Ibidem, f. 206. 

24 A.C.N.S.A.S., fond Documentar, dosar nr. 8865, vol. 5, f. 66. 

25 Ibidem. 

26 Ibidem. 

ca muncitorii să nu plece până la venirea delegaților care trebuiau să-i ducă la locul 
mitingului. În aceste condiţii, o parte a lucrătorilor din cele două întreprinderi au fugit, 
prin sparturile din gardurile de incintă. 

La Manufactura de Tutun C.A.M., în momentul în care Marin Gheorghiu şi-a 
făcut apariția, pentru a prelua muncitorii, „a fost întâmpinat în apropierea fabricii de un 
grup de circa 30-40 muncitoare de la acea Manufactura, care l-au insultat, spunându-i că 
ele nu vor să meargă la manifestaţie deoarece au bărbaţii sau fiii pe front şi nu înţeleg să 
manifesteze contra armatei. Devenind din ce în ce mai agresive, d-l Marin Gheorghiu- 
Călugăru şi însoțitorii d-sale — între care și d-l Todiraşcu, hamal la Manufactura de 
Tutun Belvedere din Bucureşti — au fost nevoiţi să se retraga”!?7, In consecinţă, 
A.P.A.C.A. şi C.A.M. nu au fost reprezentate de nici un muncitor. 

Manifestatia propriu-zisă s-a desfăşurat cu participarea a circa 100 persoane, in 
sala unui cinematograf din oraş. Şeful comunist a vorbit despre necesitatea instaurării 
unui guvern al F.N.D. si a denunţat autorităţile, care ar fi împiedicat muncitorimea să 
participe la adunare. După discursurile din sală, manifestantii au fost opriți în fata 
cinematografului, unde Marin Gheorghiu a vorbit din nou, ,,infierand pe cei care nu au 
luat parte la manifestaţie şi arătând că numai cetățenii conștienți ai Râmnicului au fost 
prezenți” 128, 

Informat despre modul în care s-au desfăşurat manifestatiile în tara, generalul 
Nicolae Rădescu a reacționat prompt — a pronunţat un discurs deosebit de curajos, 
transmis, seara, la postul național de radio: „Fraţi români! 

Cei fără neam si fără Dumnezeu, aşa cum i-a botezat poporul, au pornit să 
aprindă focul în tara şi s-o înece în sânge. O mână de insi, conduşi de doi venetici, Ana 
Pauker şi ungurul Luca, caută prin teroare să supună neamul. Vor cădea striviti. 

Acest neam, care a știut întotdeauna cum să-şi apere ființa, nu de câţiva 
neispraviti se va lăsa acum îngenuncheat. 

Sub masca democraţiei, democraţie pe care, la fiecare pas, o calcă în picioare, 
aceste fioroase hiene nădăjduiesc să ajungă în stăpânirea țării. Sunt nenumărate 
blestematele lor fapte, pe tot cuprinsul țării (...) 

Sufletul negru al celor fără neam şi Dumnezeu trebuia, însă, să se încarce cu noi 
păcate. 

Acestea sunt faptele, aceştia sunt oamenii! 

Putem, însă, să ne mulţumim numai să constatăm acest lucru, fără ca să ne vină 
atunci pedeapsa de la Dumnezeu? 

Fără îndoială că nu; ca un singur om trebuie să ne ridicăm şi să facem fata 
primejdiei. 

Eu şi cu armata ne vom face datoria până la capăt. 

Fiţi si voi, cu toţii, la posturile voastre” 1%. 

Pentru că a îndrăznit să denunțe încercarea de lovitură de stat a F.N.D., 
discursul generalului Rădescu a fost cenzurat de Comisia Aliată (sovietică) de Control, 


127 Thidem. 

128 Thidem. 

129 Romania. Viata politică în documente, 1945, coord. Loan Scurtu, Bucureşti, Arhivele Statului din 
România, 1994, pp. 149-150. 

nefiind publicat în ziare sau redifuzat de postul de radio!%. Era vorba despre o 
intervenţie flagrantă în politica internă a României, prin telegrama transmisă de la 
Bucureşti punându-se în vedere Comisiilor Aliate din tara să vegheze ca alocutiunea 
premierului să nu apară nicăieri în presă si să nu fie difuzată sub nici o formă. 

Discursul generalului Rădescu a fost multiplicat şi răspândit clandestin în mai 
multe locuri din tara. Această situaţie este reflectată de documentele emise de 
autoritățile statului (Inspectorate de Poliţie), care nu fuseseră informate despre cum să 
procedeze, pentru că ordinul de cenzură era emis de Comisia Aliată (sovietică) de 
Control şi nu de Ministerul Afacerilor Interne. 

De exemplu, la Turnu Severin, discursul a fost tipărit „pe foi volante trase la 
litograf, sub semnătura gazetei «Independenţa Provinciei»” 131, Pentru Poliția locală acest 
lucru nu a reprezentat o ilegalitate, dar, din ordinul împuternicitului Comisiei Aliate de 
Control, a oprit răspândirea tipăriturii şi a informat Inspectoratul Regional de Poliție 
Craiova. La rândul său, această instituţie a transmis la Turnu Severin „că nu se poate 
opri de nimeni difuzarea discursului Primului Ministru al Țării, cu atât mai mult cu cât a 
fost rostit la radio” 132, 

La Craiova, colonelul Voroșilov, din Comandamentul Militar Sovietic, l-a 
convocat pe chestorul Poliţiei la sediul Comisiei Aliate (sovietice) de Control şi a dispus 
închiderea tipografiei „Ramuri”, pentru că „a tipărit manifeste ale Partidului Liberal fără 
a avea în prealabil aprobarea Comisiei Aliate de Control”. Chestorul a explicat că 
„afişele sunt difuzate de conducerea Partidului Liberal şi nu cuprind decât extrasul 
discursului d-lui General Rădescu, Prim Ministru, difuzat la radio, fără nici un fel de 
provocare”, dar nu a avut câştig, de cauză. Colonelul Voroșilov „a cerut d-lui Secretar al 
Chesturii Craiova să dea în judecată pe cei ce au împrăștiat aceste manifeste” 133, 

La 25 februarie, discursul premierului a fost citit în cadrul unei manifestații a 
studenților la Sibiu, organizată pentru a milita pentru „un guvern Maniu-Brătianu- 
General Rădescu” şi contra F.N.D. si terorii 134. 

La Buzău, în ziua de 26 februarie 1945, un ofițer sovietic, reprezentant al 
Comisiei Aliate de Control din localitate, a convocat „toţi redactorii responsabili ai 
ziarelor din acel oraş, cu care ocazie li s-a pus în vedere acestora de a nu da publicității 
nici un articol sau comentariu în legătură cu discursul D-lui Prim Ministru, care a fost 
radio-difuzat în seara zilei de 24 februarie a.c.” 135, 

În ciuda tuturor evidenţelor (şi a documentelor întocmite la fata locului de 
procurorii militari), incidentele din timpul manifestatiilor şi discursul premierului au 
constituit motivele declanșării unor campanii de presă de o violență nemaiîntâlnită. Era 
limpede că guvernul de coaliție nu mai putea lucra, iar propaganda comunistă realizase 
ceea ce urmărea de multă vreme: inducerea ideii că ordinea în tard nu putea fi 
menţinută, cu repercusiuni asupra desfăşurării acțiunilor militare de pe front. În ultima 


150 Un sfert de veac de urmărire... pp. 285-286. 

131 A.C.N.S.A.S., fond Documentar, dosar nr. 8865, vol. 4, f. 270. 
132 Thidem. 

133 Ibidem, vol. 5, f. 88. 

134 Thidem, vol. 4, f. 271. 

135 Tbidem, vol. 5, f. 109. 

şedinţă a guvernului, Constantin Bébé Brătianu, ministru liberal, făcea o paralelă între 
motivele demisiei premierului Sănătescu și dorința forțelor de stânga ca generalul 
Rădescu să facă același lucru: „Este o chestiune foarte simplă: noi cu toții am fost de 
acord ca domnul general Sănătescu să prezinte Regelui demisia guvernului. A fost o 
carenta a autorităţii de stat si noi am fost gata şi am demisionat, dacă primul-ministru a 
înţeles să facă lucrul acesta. 

Astăzi, dv. cereti demisia guvernului, pentru că domnul prim-ministru încearcă 
să restabilească autoritatea de Stat. 

Ei bine, domnilor, tocmai de aceea a plecat domnul general Sănătescu, pentru 
că era o carenţă a autorității de stat. Şi pentru că domnul prim-ministru vrea să facă 
acest lucru, i se răspunde: să demisioneze, tocmai atunci când, cu toţii, trebuie să-l 
ajutăm” 136, 

Cu toate că situația din România era foarte dificilă, Comisia Aliată (sovietică) de 
Control nu a luat nici un fel de atitudine pentru a încerca deblocarea crizei. 
Reprezentanţii englezi si americani în Comisie au insistat în mod repetat pe lângă 
generalul Vinogradov asupra menţinerii unui cabinet de coaliție, atunci când devenise 
clar că divergentele dintre partidele politice duceau, inevitabil, la destrămarea 
guvernului!*7. Generalul Nicolae Rădescu, în notițele sale de la putin timp dupa 
derularea evenimentelor, consemna concluziile discuţiilor cu reprezentanţii U.R.S.S. din 
Comisia Aliată (sovietică) de Control: „Am încercat, în repetate rânduri, să-i conving că 
sistemul acesta de a susține pe comuniști, nesocotind celelalte partide si lăsând să se 
producă acte de adevărată anarhie, nemultumeste adânc masele mari ale populației si 
împiedică apropierea între cele două popoare, pe care noi toți o dorim. Totul a fost 
zadarnic. Pentru membrii comisiei de control ruse, poporul se mărginea la cele câteva 
zeci de mii de muncitori care susțineau pe comunişti. Generalul Vinogradov a avut într- 
o zi sinceritatea să-mi spună: «Dumneavoastră trebuie să intelegeti că noi pentru 
comunişti avem simpatie» 158. 

Evenimentele ulterioare se cunosc: sosirea in tara a trimisului Moscovei, Andrei 
I. Vâşinski, care a impus Regelui schimbarea şefului guvernului şi numirea lui Petru 
Groza în funcția de prim-ministru. Era vorba, de fapt, de o schimbare radicală: noul 
prim-ministru nu mai era o persoană desemnată de Rege, după consultări cu partidele 
politice, iar membrii guvernului nu mai reprezentau voința majorităţii populaţiei, ci doar 
unele formațiuni politice minore. 


Concluzii 
Pe lângă unele rapoarte transmise de unităţile de Poliţie si de Jandarmerie, între 
documentele adunate la biroul premierului Rădescu se află câteva scrisori, primite de la 
personalități politice sau oameni simpli, în care se relata despre situația din tara. Aceste 


136 A.N.I.C., fond Colecţia Gheorghe Gheorghiu-Dej, dosar nr. 680/15, f. 101-102. 

137 Vasile Vesa, Conferinta de la Yalta si instaurarea guvernului condus de Petru Groza, în „6 martie 1945. 
Începuturile comunizării României”, Bucureşti, Editura Enciclopedică, 1995, pp. 41-48. Vezi şi o 
analiză minuțioasă la Dinu C. Giurescu în Guvernarea Nicolae Rădescu, Bucuresti, Editura All, 
1996, pp. 266-286 şi 334-344. 

158 Un sfert de veac de urmărire... p. 75. 

informaţii erau în contradicție flagrantă cu propaganda F.N.D. din presă şi redau 
adevărul: adeziunea slabă a cetăţenilor la programul organizațiilor de stânga, teroarea 
resimţită de populaţie fata de propaganda agresivă, încrederea în capacitatea generalului 
Nicolae Rădescu de a se opune comuniştilor. 

Transcriem o asemenea scrisoare, trimisă preşedintelui Consiliului de Miniştri 
de „un simplu muncitor manual”, la 22 februarie 1945: „Excelenţă, în calitatea mea de 
bun român, deşi simplu muncitor manual, vă aduc la cunoştinţă în câteva rânduri 
dorinţele si necazurile bunilor fii ai acestei naţiuni, adică 95%. 

Sunteţi rugat fierbinte de întreaga națiune conştientă să ne salvaţi cum veţi sti 
Tara căreia i-am jurat odată credinţă, să nu credeți cumva căci toți câți zbiară pe stradă 
sunt blestemati roşii, sunt majoritatea oameni de treabă, care sunt duşi cu forța la 
manifestații, sub ameninţarea că vom fi dati pe mana G.P.U-lui şi exilați în Siberia. Oare 
credeți că aceasta e o democraţie? Suntem amendaţi dacă nu mergem cu şefii, adică cei 
ce au fost în puşcării, vor mâine să ne fie conducători de tara. Suntem abonaţi cu forța 
la ziarul «Scânteia», care nu ne spune altceva decât de ce a fost Stalin si Lenin sau Marx 
C. (sic!) 

Cu toţii suntem alături de Tara şi Tron, oricând vă stăm la îndemână. Nu lăsaţi 
din mână cârma Națiunii. F.N.D-ul vrea să ne transforme tara în republică sovietică, cu 
colhozuri şi nimic pentru noi: să facă asta la ei. De ne veţi vindeca de acest cancer, 
rugăm pe Domnul să vă tie de-a pururi sănătos, iar de ne veți lăsa pe mana sălbaticilor, 
vom blestema si tarana in care vă veţi odihni. «Mai bine să cădem cu toţii decât să fim 
vânduți de laşitate». Pot să am răspuns tot pe această cale” 139, 

În şedinţele Consiliului F.N.D. de la începutul lunii februarie 1945, se dezbătea 
problema numărului mic de aderenti. Pentru a-şi atinge ţinta de a prelua in cel mai scurt 
timp puterea, multe din metodele adoptate de organizațiile de stânga pentru mobilizare 
la manifestații au fost ilegitime, prin forțarea salariaților să li se alăture. 

Cele mai importante pârghii au fost organizațiile sindicale, controlate de 
Partidul Comunist, la care lucrătorii aderau, de multe ori, din cauza presiunilor 
exercitate asupra lor. Acestea erau de ordin material: salariaţii nu puteau să-şi procure 
alimente sau îmbrăcăminte de la magazinele întreprinderilor, dacă nu făceau dovada 
apartenenţei la sindicat. Odată înscriși în sindicate, erau obligaţi să urmeze întocmai 
indicaţiile liderilor impusi de F.N.D., presiunea cea mai însemnată fiind pentru 
implicarea în lupta politică. 

Reprezentanţi ai F.N.D. erau trimişi în întreprinderi cu scopul de a convoca 
salariaţii, iar dacă aceştia șovăiau, îi amenințau cu concedierea sau cu reducerea salariilor 
si a bonusurilor. In plus, pentru că liderii comunişti erau conştienţi de slaba aderenta 
sinceră a cetăţenilor la ideile lansate, cu prilejul demonstrațiilor existau delegaţi, care 
aveau sarcina de a însoți participanții şi a-i supraveghea. Pentru că o parte din salariați 
găseau modalități de a se sustrage participării la manifestații (lipseau nemotivat de la 
serviciu, îşi luau concediu în zilele stabilite pentru demonstraţii, fugeau din întreprinderi 
sau se ascundeau înainte de incolonarea pentru deplasarea spre locul mitingurilor, 
fugeau pe traseu până la locul stabilit etc.), numărul delegaților din partea F.N.D. care se 
ocupau cu supravegherea a crescut, spre sfârşitul guvernării Rădescu ajungând la o 


139 A.C.N.S.A.S., fond Informativ, dosar nr. 121, vol. 4, f. 173. 

proporție de un activist la şapte participanți. Aceşti activişti asigurau desfăşurarea 
mitingurilor conform planurilor organizatorilor, pedepsindu-i pe cei care, de exemplu, 
îndrăzneau să scandeze alte lozinci fata de cele stabilite (erau consideraţi reactionari si 
arestaţi de gărzile înarmate comuniste). In plus, presa afiliată organizaţiilor F.N.D. 
prezenta „exprimarea voinţei poporului” peste tot in tara, adică dorința maselor de a fi 
conduse de un guvern de stânga, mărind exagerat numărul de participanți la 
manifestații. 

Propaganda mincinoasă si agresivă a F.N.D. se desfăşura si în mediul rural. 
Țăranii erau instigati să-şi împartă singuri pământurile mosierilor, in multe locuri acest 
fapt petrecându-se cu sprijinul muncitorilor aduşi din oraşe. Se realiza, astfel, 
,,infratirea” dintre muncitori şi țărani. Precauti, conducătorii F.N.D. făceau propagandă 
în sate prin intermediul organizaţiei Frontul Plugarilor, cu scopul de a masca implicarea 
comuniştilor în rezolvarea chestiunii agrare, pentru că spaima cea mai mate era fata de 
organizarea colhozurilor, după model sovietic. 

Datorită virulentei de limbaj şi a metodelor agresive de propagandă şi acțiune, 
nu în puţine locuri din tara organizaţiile de stânga erau comparate cu Mișcarea 
Legionară. Era exact reversul propagandei: se milita împotriva asa-zisilor fascisti, 
legionari, reactionari, dar metodele adoptate semănau mult tocmai cu ale mişcărilor 
extremiste de dreapta. 

Manifestaţiile organizate de comuniști în scopul producerii de tensiuni si, apoi, 
a înlăturării guvernului Rădescu au fost deosebit de numeroase, mai ales în lunile 
ianuarie si februarie 1945. Ele s-au desfăşurat în majoritatea oraşelor din ţară, au fost 
însoţite de o propagandă deosebită (realizată prin presa organizaţiilor componente ale 
E.N.D.) şi au întâmpinat, in multe locuri, o rezistență slabă din partea autorităților. In 
urma cererilor abuzive ale Comisiei Aliate de Control, forțele de ordine din tara au fost, 
treptat, mult diminuate, prin desființarea unor unități sau trimiterea lor pe front. S-au 
creat, astfel, premisele unei riposte ineficiente, în fata agitatiilor declanşate de agenții 
comunişti. Scopul principal a fost atins: impunerea ideii că în România nu putea fi 
linişte (necesară sporirii producției si continuării efortului de război) decât dacă se 
îndeplinea „voința poporului”, adică instalarea unui guvern al Frontului National 
Democrat. 

Invatamdantul din România în date statistice 


1948-1968 


Education in Romania as Reflected in Statistics (1948-1968) 


At the end of the 1960s, statistical data were drawn up, possibly as a 
response to external requests coming from international organizations, such as the 
World Bank, concerned with the economic and social development of the states that 
intended to become members. The work “Education and Culture in the Socialist 
Republic of Romania”, from which we have extracted statistical data, was written at 
the Directorate of Statistics. We have displayed a critical approach of the data. 

After the Second World War, as a result of a change that had occurred in 
social politics, reaching a high educational and cultural level was a major target for 
all the States, including those that had embraced the communist paradigm and 
those that had implemented policies on social distribution of the national income. 
For that reason, statistical data mirrored an impressive evolution. Illiteracy, school 
abandonment and failure to follow the courses of a high school no longer occurred 
as social phenomena. The number of students increased significantly, as a result of 
social reforms. Among the major changes that occurred in the communist states, one 
could notice the development of technical education, politicising all the forms of 
education as well as social and political punishment for being admitted to higher 
education programs. 

La finalul anilor '60, anumite situatii statistice au fost intocmite, posibil, ca 
urmare a unor solicitări externe venite din partea unor organisme internationale, cum ar 
fi Banca Mondială, preocupate de nivelul de dezvoltare economico-socială al statelor 
care intenționau să devină membre. 

Lucrarea Învătământul si cultura în Republica Socialistă România din care am extras 
datele statistice, aparţine unui colectiv de la Direcţia Centrală de Statistică, elaborarea 
planului tematic, îndrumarea şi coordonarea întregii lucrări fiind asigurate de: lectorul 
universitar Marinache Vasilescu, director general adjunct al Direcţiei Centrale de 
Statistică, şi dr. losif Ferenbac, directorul Direcţiei statisticii populației, sănătăţii, 
învățământului şi culturii. Sunt menționați pentru aportul însemnat la întocmirea 

lucrării, Gheorghe Lungu, director adjunct şi Maria Firică, şef serviciu, Maria Badiu, 
Felicia Ionita, Elena B. Rădulescu si Mihail Uivari. Coordonarea si redactarea generală a 
lucrării a fost efectuată de dr. Constantin Ionescu, Director General al Direcţiei 
Centrale de Statistică. Lucrarea a fost clasificată ca fiind de uz intern, editată în 
Bucureşti în iulie 1969. 

Raportările statistice s-au făcut la nivelul anului şcolar 1968/1969, cu repere de 
referință anii 1950/1951 şi 1938/1939, iar în ceea ce ne priveşte vom încerca să 
abordăm critic aceste date. În privinţa învăţământului de cultură generală s-a estimat 
faptul că: „la începutul anului şcolar 1968/1969 au fost înscrişi în şcolile generale şi 
liceele de cultură generală un număr de 3,3 milioane elevi, de peste 2 ori mai mulți decât 
în anul scolar 1938/1939 si de 1,8 ori mai multi faţă de 1950/1951”!. 

Datele statistice sunt impresionante dacă facem comparaţie cu realizările 
României de până la sfârşitul celui de-al Doilea Război Mondial. După recensământul 
din 1930, „din cei 8 213 592 stiutori de carte, 85% aveau numai instrucție primară 
(indiferent de numărul claselor absolvite). Numărul mare al nestiutorilor de carte în 
totalul populaţiei țării (43%) situa România pe unul din ultimele locuri în Europa, mult 
în urma Franţei, unde numărul stiutorilor de carte era de 94,6%, a Cehoslovaciei 
(92,6%), a Belgiei (92,5%0)”2. 

Până la al Doilea Război Mondial, abandonul şcolar încă din faza educației 
primare obligatorii şi imposibilitatea, din cauza taxelor, de a urma cel putin o educaţie 
secundară (liceul) nu a fost o situaţie particular românească. România avea însă chiar si 
după recensământul din 1948, în condiţiile în care ponderea neştiutorilor de carte 
scăzuse anual fata de 1930, un procent însemnat al acestora, mai precis 23,1% 
însemnând o populaţie de 3 197 2784. Dar, în orice caz, măsurarea realizărilor prin 
cronologie se cuvine a fi nuanțată deoarece extinderea cheltuielilor colective de către 
guvernele din Europa postbelică — fie a celor care au urmat paradigma comunistă, fie, în 
celălalt caz, a celor care au schimbat natura şi funcţia statului, accentuând latura sa 
providentiala „a marcat o ruptură cu epoca în care se gândea că sacrificiul progresului 
social era o necesitate a progresului economic”5. Conform istoricului Tony Judt 
„anticipând nevoile noii generații şi ca parte a unui ciclu mai amplu de reforme sociale, 


1 Coordonator, dr. Constantin Ionescu, Marinache Vasilescu, dr. Iosif Ferenbac, Gheorghe 
Lungu, Maria Firică, Maria Badiu, Felicia Ionita, Elena B. Rădulescu si Mihail Uivari, Învățământul 
si Cultura în Republica Socialistă România, Date Statistice, Uz Intern, Bucureşti, iulie 1969, pp. V-XI, 
inventariata in ACNSAS, fond Bibliotecă, nr. 3749, pp. V-XI. 

2 Ion Alexandru, Recensdmintele României, Bucuresti, Editura Meronia, 2007, pp. 62-63. 

3 În Europa „până în anii '50, majoritatea copiilor mergeau la şcoală până la 12-14 ani. În multe 
locuri, educaţia primară obligatorie introdusă la sfârşitul secolului al XIX-lea era aplicată 
sporadic — copii de țărani din Spania, Italia, Irlanda si Europa de Est precomunista abandonau 
şcoala, aproape întotdeauna, la începutul toamnei, primăvara sau vara. Educaţia secundară 
rămânea un privilegiu rezervat clasei de mijloc şi celei superioare. În Italia postbelică, mai puţin 
de 5% din populaţie avea studii liceale” (Tony Judt, Epoca Postbelică. O istorie a Europei de după 
1945, laşi, Editura Polirom, 2008, p. 362). 

+ Ion Alexandru, op. cit., p. 101. 

5 Francis Dénier, Istoria politicilor sociale. Europa, sec. XIX-XX, laşi, Editura Institutul European, 
1998, p. 86. 

guvernele din Europa postbelică au introdus schimbări majore în învăţământ. În Marea 
Britanie, şcoala a devenit obligatorie până la 15 ani (1947) şi mai târziu până la 16 ani 
(1972). În Italia, unde copii abandonau studiile la 11 ani în primii ani postbelici, şcoala a 
devenit obligatorie până la 14 ani în 1962. Între 1959 şi 1969, numărul elevilor italieni s- 
a dublat. În Franţa, care număra în 1950 doar 32 000 bacheliers [absolvenţi de liceu cu 
examen de bacalaureat 7. 7.], proporţia a crescut de peste cinci ori în numai două 
decenii: în 1970, posesorii unei diplome de bacalaureat reprezentau 20% din segmentul 
lor de varsta’’®. 

În contextul schimbării politicilor sociale, după al Doilea Război Mondial, 
asigurarea unui nivel educativ şi cultural cât mai înalt a fost un obiectiv al tuturor 
forțelor politice, nu în mod singular al Partidului Comunist. Partidele istorice — Naţional 
Ţărănist” si LiberalS aveau foarte bine enunțate in Manifestele Program, direcţii de 


6 Tony Judt, op. cit., p. 362. 

7 În Manifestul-Program al P.N.T. din anul 1945 — Capitolul VI — Cultura Publică prevedea: „O 
imediată si adâncă acţiune de ridicare culturală a maselor va trebui să fie grija cea dintâi a unei 
guvernări democratice. Statul va suporta in cea mai largă măsură cheltuielile de educare a copiilor 
si de buna lor dezvoltare fizică, dandu-li-se haine, cărți, rechizite şi cantină gratuit celor săraci. Se 
vor organiza biblioteci populare şi cămine culturale în toate satele. Învăţământul primar se va 
bucura de cea mai mare atenție, el va fi reformat, imprimându-i-se un caracter practic regional. 
În acest scop şi învățământul normal va fi dezvoltat în vederea pregătirii învăţătorilor pentru 
noua şcoală primară. Învăţământul tehnic, profesional, comercial, gospodăresc, rural, 
muncitoresc, etc. vor fi dezvoltate în acelaşi spirit. Învăţământul secundar teoretic, care este 
cheia de boltă a întregului învățământ, va fi întărit prin pregătirea unui corp de elită. 
Universitățile si şcolile de învățământ superior vor fi reorganizate ca să poată corespunde pe 
deplin misiunii lor în ştiinţă, tehnică, artă, precum si în formarea de profesionişti. Se va face 
reeducarea tineretului universitar, în spiritul generos al marilor idealuri democratice şi în interesul 
statului. Se va revizui corpul profesoral universitar pentru a se stabili autoritatea morală şi 
ştiinţifică a învățământului superior. Se va urmări stabilirea de legături culturale, ştiinţifice si 
artistice strânse cu U.R.S.S. si Naţiunile Unite. (Cercul de Studii al Partidului Naţional- Ţărănesc 
din Banat — Timisoara, Despre programul Partidului National Tardnesc cu explicarea programului de Ion 
Mihalache — vicepreşedinte si Iuliu Maniu — presedintele Partidului National-Taranese si lămuriri suplimentare 
de Octavian Metea, directorul ziarului „Vestul”, Timisoara, Tipografia Românească, 1945 în 
ACNSAS, fond Bibliotecă, Carte nr. 207, pp. 43-44). 

8 În Manifestul-Program al P.N.L., manifest întocmit în jurul datei de 7 iulie 1945 şi care urma să 
fie difuzat în cadrul congresului partidului, la Problema Culturală se prevedea: „Partidul Naţional 
Liberal va lupta pentru răspândirea instrucției şi educaţiei în întreaga masă a poporului românesc, 
tinzând să asigure nivelul cultural şi educativ cât mai ridicat. În acest scop va lupta pentru 
stârpirea analfabetismului şi pentru desăvârşirea personalităţii fiecăruia după propriile sale 
aptitudini. Partidul Naţional Liberal va da libertate învățământului tuturor acelora care se pot 
desăvârși prin propriile lor mijloace şi va pune la dispoziţia celor metitoşi si nevoiaşi mijloacele 
materiale pentru desăvârșirea personalităţii lor, dând gratuitate completă de învățământ, creând 
cămine puse exclusiv la dispoziţia celor lipsiți de mijloace si asigurând burse. În același spirit 
P.N.L. va sprijini înființarea de cămine culturale si biblioteci in orașe si la sate. Ținând seama de 
nevoile locale şi generale, P.N.L. se va strădui să pună scoala la îndemâna elevilor si studenţilor, 
creând şcoli tehnice profesionale şi specializate în fiecare regiune, după structura economică a 
regiunii si înclinării dominate ale localnicilor. Construcţia localurilor de şcoli va fi reluată, 
insistându-se asupra unei dotări complete cu material didactic modern. Învăţământul primar va fi 

acțiune în privința Problemei Culturale, comuniştii au avut însă o mult mai puternică 
forță organizatorică şi de ce nu, determinare. Perioada 1944-1947 a fost una 
intermediară în care interesul special al Partidului Comunist pentru Ministerul Educaţiei 
s-a concretizat prin „preluarea acestuia de către Ştefan Voitec, lider marcant al P.S.D., 
partid ce se va transforma într-o formaţiune dirijată de comunişti iar problema 
transformării corpului profesoral într-o unealtă a noului regim a fost stabilită ca obiectiv 
de primă importanță”. i 

Decretul nr. 175 din 2 august 1948 pentru reforma Invăţământului!0, emis de 
Prezidiul Marii Adunări Naţionale a marcat restructurarea învățământului românesc, 
după preluarea puterii de către comuniști, în sensul: organizării exclusive de către stat, 
politizării excesive, impuse la toate vârstele şcolarității (inclusiv grădiniță), formele si 
specialităţile de învățământ, naţionalizării tuturor şcolilor particulare şi mai ales 
confesionale!!, a unei centralizări a procesului de învățământ la nivelul programelor 
şcolare şi a metodelor de predare. 

În România, promovarea accesului la învățământ a reprezentat nu numai un 
obiectiv de politică socială dar si unul politic în măsura in care afirmarea acestui din 
urmă rol se regăseşte înscris în Decretului nr. 175 din 2 august 1948 pentru reforma 
Învăţământului - „educarea tineretului în spiritul democraţiei populare” !? precum şi în 
discursurile comuniștilor români referitoare la acest subiect. Un obiectiv major al 
politicii educaţionale promovate de comuniști a fost reprezentat de alfabetizare, 
declanșată în 1946 şi declarată ca finalizată în 1956. Aceasta s-a adresat și generațiilor 
anterioare care abandonaseră școala. Parte a eforturilor modernizatoare de ridicare a 
nivelului de educaţie, posibilitatea reluării studiilor după depășirea vârstei de şcolarizare 
a existat încă din 1904 prin intermediul funcționării şcolilor sau cursurilor pentru adulți 
ca instituții de învățământ popular!?. 


obligatoriu şi gratuit. Învățământul complementar — o completare a şcolii primare, va trebui să aibă un 
caracter tehnic si profesional, ținându-se seama de caracteristicile fiecărei regiuni. Se va da o deosebită atenţie 
învățământului agricol şi al mijloacelor tehnice agricole. Învăţământul secundar şi superior va 
căuta să selectioneze elitele intelectuale, evitându-se crearea unui proletariat intelectual, 
îndreptând către îndeletniciri practice pe cei inapti de munca intelectuală. Corpul didactic de 
toate gradele va trebui să fie recrutat exclusiv după criteriul meritului şi pregătirii de specialitate. 
El va fi pus în situația morală si materială de a-şi îndeplini cât mai complet şi efectiv menirea lui. 
Mişcarea culturală cuprinzând dezvoltarea artelor şi studiilor tehnice va trebui sprijinită şi 
răspândită cât mai larg” (ACNSAS, fond Documentar, dosar nr. 4013, ff.176-177). 

” Florian Banu, Câfeva considerații privind restructurarea sistemului de învățământ în primul deceniu de 
existență al R.P.R. în Ilie Popa (coord.), Experimentul Piteşti — Opresiunea culturii traditionale române în 
timpul dictaturii comuniste, Piteşti, Fundația Culturală „Memoria”, 2007, p. 250. 

10 „Monitorul Oficial”, CXVI, nr. 177, Partea a-I-a/3 august 1948, pp. 6321-6355. 

11 Prevederile art. 35 din Decretul nr. 175 din 2 august 1948 pentru reforma Învăţământului erau 
întărite şi de publicarea în aceeaşi zi a Decretului nr. 176 pentru trecerea în proprietatea Statului 
a bunurilor bisericilor, congregatiilor, comunităţilor sau particularilor ce au servit pentru 
funcţionarea şi întreținerea instituțiilor de învățământ general, tehnic sau profesional (vezi pe larg 
Florian Banu, op. cit., p. 251). 

12 „Monitorul Oficial”, CXVI, nr. 177, Partea a-I-a/3 august 1948, pp. 6321-6355. 

15 „Şcolile de copii mici, ca şi cursurile de adulți, sunt întregiri aduse de curând trunchiului școlii 
primare care alcătuieşte preocuparea legiuitorilor ţării si a societăţii românești, încă din vremea 

Conform raportarilor strict statistice, realizările din timpul perioadei comuniste 
destinate segmentului de vârstă!+ (14 — 55 ani) au fost mai mari fata de cele ale 
guvernelor din prima jumătate a secolului XX. Inertia populaţiei care depăşise însă 
vârsta propice şcolarizării, prinsă în preocupările de zi cu zi şi aflată la debutul perioadei 
de creştere industrială pentru a-i simţi imediat binefacerile materiale! va face imposibilă 
o evaluare a modului în care acest proces a ameliorat într-adevăr nivelul de educaţie. În 
orice caz, lichidarea analfabetismului a fost şi o chestiune de schimbare a generațiilor în 
condiţiile încadrării celor de vârstă şcolară în învățământul primar, a creşterii numărului 
de persoane care urmau învățământul gimnazial, liceal si superior, si a scăderii 
progresive a impactului pe care procentul de analfabetism al generatilor mai vârstnice îl 
vot avea asupra statisticii. Astfel, enuntarea ca obiectiv în Decretul nr. 175 din 2 august 
1948 pentru reforma Învăţământului a „lărgirii şi democratizării învățământului de bază 
pentru a cuprinde pe toţi copii de vârstă şcolară, precum şi pe neştiutorii de carte” 16 si 
eforturile informale — organizaţiile de partid şi instituţiile de învățământ trebuiau să 
întreprindă măsuri pentru a-i încadra pe toţi copii de vârstă şcolară în procesul de 
educaţie au făcut ca analfabetismul să nu se mai reproducă ca fenomen social. Deja, în 
anul şcolar 1948/1949, fusese şcolarizat în categoria învățământului elementar un 
procent de circa 92,1%'7, în timp ce, recensământul din 1966 nu mai împarte populația 
între ştiutori și neştiutori de carte, semn că problema, cel puţin oficial, nu mai exista. 
Raportările se fac în funcție de gradul de instrucţie „la 1 000 persoane în vârstă de 12 
ani şi peste această vârstă, existau 22 persoane cu studii superioare, 37 persoane cu 
studii medii de cultură generală şi 78 persoane cu studii medii tehnice, profesionale şi de 
meserii” 18. 

În statele comuniste, eforturile pentru generalizarea învățământului şi a formării 
de tehnicieni au fost notabile. Decretul nr. 175 din 2 august 1948 stabilea următoarea 
structură a învățământului preuniversitar: învățământul preşcolar, pentru moment 
facultativ şi organizat pentru copiii din grupa de vârstă 3-7 ani; învățământul elementar 


Regulamentului Organic. Şi unele şi celelalte apar pentru întâia oară în Legea lui Spiru Haret ca 
aşezăminte sociale facultative. Înfiriparea şcolilor de adulţi s-a produs în urma întocmirii 
regulamentului şi a programei analitice din 1904” (Anton Golopenţia, Opere Complete, vol. I, 
Statistica, Demografie şi Geopolitică, Bucuresti, Editura Enciclopedică si Editura Univers 
Enciclopedic, 2002, p. 53). 

14 Efectele alfabetizării asupra populațiilor mai vârstnice au fost evaluate de recensământul din 
1956 cate a indicat un număr de 1 472 082 neştiutori de carte, adică 10,1% din totalul populaţiei 
de 8 ani şi peste, din care 75 523 persoane ştiau să citească dar nu ştiau să scrie. Erau incluse în 
categoria stiutorilor de carte, persoanele alfabetizate în perioada 1948-1955, aproximativ 1 900 
000 de persoane (Ion Alexandrescu, op. cit., p. 124). 

5 Pentru starea de spirit a locuitorilor satelor fata de cursurile de alfabetizare - vezi pe larg 
Nicoleta Ionescu Gură, Stalinizarea României. Republica Populară Română: 1948-1950. Transformari 
instituționale, Bucureşti, Editura BIC ALL, 2005, pp. 330-331. 

6 „Monitorul Oficial”, CXVI, nr. 177, Partea a-I-a/3 august 1948, pp. 6321-6355. 

7 Dan Constantin Rădulescu, Învățământul Românesc 1948 —1989 — Între derivă si recuperare 
institutional — funcțională în http://www.iccv.to/oldiccv/romana/revista/rcealvit/pdf2/cv 2006. 3- 
4.a06%20 Radulescu-Constantin, consultat la data de 21 mai 2012. 

8 Ion Alexandrescu, op. cit, p. 147. 

de 7 ani, primele 4 clase fiind gratuite si obligatorii iar clasele 5-7 puteau fi urmate 
facultativ şi învățământul mediu — liceele, indiferent de formă, urmând a fi unice in 
toată tara ca organizare, program, metodă de predare. Limba rusă era obligatorie din 
clasa a IV-a. Prin art. VIII-XV din acelaşi decret, învățământul mediu (liceal şi 
profesional) avea o durată de 4 ani si avea următoarea clasificare: licee teoretice, licee 
pedagogice, licee tehnice şi şcoli profesionale. 

Trecerea prin Decretul nr. 175 din 2 august 1948 pentru reforma 
Învăţământului, de la un învățământ primar obligatoriu şi gratuit, cu o durată de 7 ani, la 
un învățământ primar obligatoriu şi gratuit de 4 ani, cu posibilitatea de a urma facultativ 
clasele 5-7 a fost considerată un regres, atât fata de evoluţiile pedagogice europene, cât 
si fata de propriile soluţii progresiste româneşti, în vigoare deja, din 1925! dar 
indiferent de prevederile acestuia, în fapt, cererile de locuri pentru învățământul 
secundar au crescut foarte mult. În anul şcolar 1950/1951, din punct de vedere 
procentual, 22,5% din totalul elevilor înscrişi în şcoli erau cuprinși în clasele V-VIII [V- 
VII x. n| comparativ cu anul 1938/1939 în care acest procent a fost de 7,6% iar în anul 
şcolar 1968-1969, procentul va ajunge la 51,0%. Pe de altă parte, a existat o anumită 
gradare a obiectivelor politicii educaţionale, determinată în principal de imposibilitatea 
alocării imediate de resurse materiale sau cadre didactice, şi reliefată de enuntarea ca 
deziderat a „generalizării învățământului in al treilea plan cincinal’*!. Aceasta se va 
ridica la vârsta de 7 ani în data de 18 iulie 1956, la 8 ani prin Decretului nr. 289 al 
Consiliului de Stat din 7 octombrie 1961? şi la 10 ani prin Legea nr. 11 privind 
Învăţământul în Republica Socialistă România din 13 mai 1968%. La finalul eforturilor 
pentru generalizarea învățământului, sfera de cuprindere a numărului de persoane care 
urmau cursuri liceale era semnificativă: „în anul şcolar 1968/1969 un număr de 390 mii 
de elevi urmau cursuri liceale, de 13,5 ori mai multi decât în anul scolar 1938/1939 si de 
6,5 ori mai multi decât în anul şcolar 1950/1951. Dintre aceştia 129 mii (33%) urmau 
cursuri serale si fără frecvenţă. Cursuri la forma de învățământ fără frecvență erau 
urmate, în scopul completării studiilor cu clasele V-VIII ale şcolii generale si de 37,6 mii 
elevi”24. 

Datele statistice referitoare la cheltuielile ce reveneau pe elev trebuie privite cu 
o anumită precauţie în condiţiile evoluţiei sistemului monetar. În 1968 acestea 
reprezentau 1190 lei, în creștere fata de suma de 746 care se aloca în anul 195925, Certa 
şi de domeniul evidenţei rămâne construirea pentru învățământul de cultură generală a 
unui număr de aproape 35 mii săli de clasă cu o capacitate de peste 1 321 000 locuri în 
perioada 1958-1968. În anul şcolar 1968-1969 învăţământul de cultură generală 
dispunea de o rețea compusă din 14 926 şcoli generale si 568 licee însumând un număr 


19 Dan Constantin Radulescu, op. cit. în 
http://www.iccv.ro/oldiccv/romana/revista/rcalvit/pdf2/cv 2006. 3-4.a06%20, Radulescu- 
Constantin, consultat la data de 21 mai 2012. 

% Constantin Ionescu (coord), op. cit, pp. V-XI. 

21 Nicoleta Ionescu Gură, op. cit., p. 326. 

22 „Buletinul Oficial”, partea I, nr. 24, 1961, pp. 198-203. 

% „Buletinul Oficial”, partea I, nr. 62, 1968, pp. 484-505. 

24 Constantin Ionescu (coord.), op. cit, pp. V-XI. 

25 Ibidem. 

de 76,5 mii săli de clasă. Numărul de elevi ce revenea unui cadru didactic era de 22 elevi. 
Pentru minoritățile nationale funcționau în anul scolar 1968/1969 un număr de 1 716 
şcoli generale şi secții, 227 licee, numărul total de înscriși fiind estimat la 242 000 elevi”. 

Profesionalizarea forței de muncă a fost un obiectiv major al tuturor societăților 
înscrise într-un parcurs modernizator. În perioada antebelică, învățământul era definit 
ca „domeniul fundamental pentru ridicarea nivelului de cultură al poporului, pentru 
formarea de cadre necesare economiei, vieții administrative, activităţii sociale, politice, 
ştiințifice”27, 

Reeditarea studiilor de statistică, demografie şi geopolitică, între care și a celui 
consacrat Datelor statistice asupra situației de fapt [a învățământului în România], 1933-1934 
elaborat de Anton Golopenţia ne îngăduie accesul la un punct de vedere asupra 
evoluției învățământului tehnic. 

Conform studiului întocmit de acesta între 1921-1930, numărul şcolilor tehnice 
secundare a fost ridicat de la 179 la 445, interesul pentru învățământul tehnic fiind 
destul de pronunţat. Criza economică a condus la injumatatirea prevederilor bugetare 
destinate acestui învățământ de la 536 329 730 în 1930 la 248 712 409 in 1933/1934 si 
la reducerea numărului de școli, la 259%. Unele aprecieri nu pot fi rupte de contextul 
crizei economice din perioadă „în deceniul de lărgire rapidă a acestui învățământ 
[tehnic], aproape toţi absolvenții școlilor tehnice secundare erau absorbiți de școlile nou 
înființate, în care-și găseau un loc de maestru. Învățământul nostru tehnic a avut astfel 
între 1921-1930, aproape numai funcțiunea de şcoală normală de maeştri pentru şcolile 
tehnice care erau înființate an de an”. Studiul nu oferă însă date asupra absolvenţilor 
încadraţi în şcoli tehnice. Nu poate fi negat întru totul faptul că absolvenţi ai acestor 
şcoli se întorceau ca maiștri — profesori într-o pondere destul de însemnată în şcoli, 
însă, în măsura în care unui membru al corpului didactic îi reveneau 12-13 elevi o 
generalizare de tipul aproape togi absolvenții scolilor tehnice secundare erau absorbiți de scolile nou 
înființate este mai degrabă determinată de contextul socio-economic în care a fost scris 
studiul şi în care trebuiau motivate reducerile bugetare şi implicit de personal şi şcoli. În 
orice caz, nu lipsa unui interes major sau a politicilor de formare profesională s-a 
manifestat în perioada interbelică cât mai ales slaba posibilitate a economiei de a absorbi 
generațiile care terminau şcoli de meserii. 

Un alt punct de vedere, la care vom face apel, aparține lui Aurelian Bentoiu, 
deci unui membru al guvernului liberal, guvern care, după Marea Criză economică din 
1929-1933, începe să relanseze economia. Retinut la 1 aprilie 1950 şi depus la 
Închisoarea Jilava cu Ordinul 51/75067, transferat la 18 februarie 1952 cu Ordinul nr. 
4976 şi internat în U.M. 123/0 cu Ordinul 0071789 din 10 ianuarie 1954%, Aurelian 


25 Tbidem. 

27 Enciclopedia României, vol. 1, Statul, Bucureşti, 1938, apud Loan Scurtu, Istoria României în anii 
1918-1940 Evoluția Regimului politic de la Democraţie la Dictatură, Bucureşti, Editura Didactică şi 
Pedagogică, 1996, p. 15. 

% Anton Golopenţia, op. cit., p. 183. 

29 Ibidem, p. 184. 

30 ACNSAS, fond Informativ, dosar nr. 2384, vol.1, f. 249. 

Bentoriu?! a lăsat o amplă declaraţie - mărturie, datată 27 noiembrie 1953, referitoare la 
istoricul şi structura organizatorică a P.N.L., legile şi măsurile economice initiate de 
guvernele liberale între 1922-1926 şi 1933-1937 iar în ceea ce ne interesează şi un mic 
subcapitol intitulat Politica culturii — în fapt, referințe la eforturile guvernelor liberale în 
domeniul îmbunătățirii situaţiei învăţământului. După ce face referire la eforturile în 
privința construcției de noi şcoli şi a creşterii numărului învăţătorilor la 40 000, depuse 
de doctorul Constantin Angelescu, ministru al Culturii Naţionale în toate guvernele 
liberale, Aurelian Bentoiu se opreşte asupra naturii învățământului: ,,Creatiunile pe 
tărâm şcolar au fost multe şi nimeni nu le poate contesta. Dar iarăşi în preocuparea de a 
fi obiectiv, o întrebare se poate pune, şi anume aceea de a ști dacă în privința 
programelor şi deci naturii învățământului ce se predă în şcolile înființate, nu trebuia să 
se facă altceva decât ceea ce s-a făcut. Cu alte cuvinte, nu cât s-a făcut pe tărâmul şcolii, 
ci dacă şcoala care s-a făcut era cea care corespundea trebuintelor poporului nostru. 
Suntem un popor de plugari în primul rând. Taranimea alcătuieşte majoritatea 
covârșitoare a populaţiei țării: 78% sunt plugari, cultivatori de pământ. Şcolile secundare 
înființate, gimnaziile si liceele sunt școli teoretice care nu pregătesc pentru nevoile vieții 
practice, nu dau absolvenţilor, meserie — mijloc de câştigare a existenţei, ci-i fac 
candidaţi la o slujbă de stat, fac din ei candidaţi la un loc în buget. În loc de îndrumare 
către viata practică fac din ei solicitatori de slujbe, colocati în bugetul Statului. Or, nu 
birocraţia interesează în primul rând, ci activitatea producătoare pe tărâm economic. 
[De altfel, guvernul Gheorghe Tătărescu (4 ianuarie 1934 — 17 decembrie 1937) a 
adoptat la 16 iulie 1934 Legea pentru utilizarea personalului românesc în întreprinderi şi la 30 
aprilie 1936 Legea pentru pregătirea profesională şi exercitarea meseriilor generate tocmai din 
nevoia de a perfecționa si proteja personalul tehnic din tara 7.7.]. Ca unul ce am prezidat 
aproape 3 ani, comisia pentru simplificarea aparatului de stat si pentru armonizarea 
salariilor, din 1934 până în 1937, îmi dau perfect seama care era racila Statului Român în 
perioada de care ne ocupam. Aveam în 1936 — 440 000 de funcționari publici la o 
populaţie de 18 milioane trăind pe o suprafață de 294 000 Kilometri pătrați. Germania 
avea 72 000 000 populaţie şi 540 mii kilometri pătrați şi cu toate acestea numărul 
funcționarilor publici nu depășea atunci cifra de 250 mii. 

Structura bugetelor statului se resimțea si ea in mod dureros. În bugetele 
statelor străine, cheltuielile pentru personal erau de 23% în Germania, cca. 20% în 
Franţa si vreo 18% în Italia. La noi? Noi aveam 55% pentru personal. Pe cale de 
consecință cheltuielile de material erau comprimate la procentul de 45% din totalitatea 
veniturilor statului. Cu ce să faci atunci şosele moderne, spitale suficiente şi toate 
celelalte nenumărate nevoi ce tin de interesul public. De aceea, am fost totdeauna de 
părere că poporul nostru avea nevoie de şcoli cu alt caracter decât cel al gimnaziilor şi 
liceelor teoretice şi anume de şcoli de meserii, şcoli tehnice, şcoli de agricultură, 


31 Născut la 29 iunie 1892 în comuna Făcăeanu — Ialomiţa, fiul lui Ion si Sora, absolvent al 
Facultăţii de Drept, membru al Partidului Naţional Liberal din anul 1924, ales deputat de 
Ialomiţa în alegerile din 1933. A fost Ministru de Justiţie între 1934-1938 şi 1939-1940, aceasta 
din urmă numire producându-se în urma intervenţiei lui Gheorghe Tătărăscu. Între 1940-1944 a 
practicat avocatura. După 23 august 1944 se încadrează în P.N.L. — Tătărăscu, iar în 1946 revine 
în P.N.L. Brătianu. 

pomicultură şi altele cu caracter practic şi profesional, care să pregătească pe elevi 
pentru viata, pentru câştigarea existenţei prin ei însuşi iar nu pentru o candidatură la 
bugetul Statului”%?. Din această perspectivă susținerea dezvoltării învăţământului 
profesional şi tehnic de către statul comunist nu este lipsită de suport real. 

Pentru debutul perioadei comuniste un accent pus pe dezvoltarea 
învățământului tehnic doar ca fenomen circumscris nevoii de a asigura tehnicieni si 
experți odată cu introducerea planificării de stat ignoră intrarea României în cea de-a 
doua jumătate a secolului XX cu imense decalaje în structura profesională a forței de 
munca, cu toate că a existat un interes constant pentru sprijinirea dezvoltării 
învățământului tehnic dar şi faptul că transferul de forță de muncă din agricultură în 
industrie necesita pregătirea acesteia. Particularitatea negativă a privilegierii dezvoltării 
învățământului tehnic, fie ca încercare de a depăși propria subdezvoltare economică, fie 
ca aliniere la modelul sau mutatiile petrecute in U.R.S.S., intervine în momentul în care 
statul comunist cade, el însuşi, în capcana de a nu asigura un echilibru între disciplinele 
de învățământ din programele şcolare, reforma Învăţământului din 1948 eliminându-le, 
cu precădere, pe cele umaniste si sociale3. 

Inspirată, cel mai posibil, de reforma sistemului educativ sovietic, unde Nichita 
Hrusciov, supărat pe lipsa de interes a unei noi generaţii fata de profesiunile tehnice, 
introduce o scolaritate in care trecerea prin producţie era obligatorie, în România anului 
1956, alături de trecerea la învățământul elementar și obligatoriu de 7 ani se trece la un 
sistem de „po/febnizare”5* care presupunea predarea unor noţiuni elementare de 
producţie industrială, efectuarea de practică în producție şi examen de calificare 
profesională. De abia, Legea nr. 11 privind Învăţământul din Republica Socialistă 
România, votată la 13 mai 1968 a reorientat învățământul reușind o preluare a tradițiilor 
educative antebelice şi a evoluţiilor pedagogice universale şi „a reprezentat, în 
perspectiva timpului, cea mai echilibrată întrunire în cadrul impus de regimul 
comunist” 35, 

În urma recensământului populaţiei şi locuinţelor din 15 martie 1966, „numărul 
persoanelor cu studii medii tehnice si de specialitate era estimat de 453 mii (0,3 din 
totalul populației în vârstă de 12 ani şi peste), iar numărul persoanelor care absolvisera 
şcoli profesionale se situa la 729 mii (4,8% din totalul populaţiei în vârstă de 12 ani şi 
peste). În anul şcolar 1968/1969 în învăţământul profesional erau înscrişi 250 000 elevi, 
ceea ce reprezenta o creștere de 6,4 ori față de anul de referință 1938/1939, când 
fuseseră înscriși în această formă de învățământ 39 000 de elevi. Ucenicia la locul de 
muncă cuprinsese în 1968/1969, 12,7% din totalul elevilor din şcolile profesionale. Pe 
ramuri de activitate in intervalul 1960-1968 şcolile profesionale pregătiseră 113 000 muncitori 
calificați pentru agricultură si silvicultură, 103 000 pentru industria metalurgică si a constructiilor de 


32 ACNSAS, fond Informativ, dosar nr. 2384, vol. 2, ff. 40-41. 

33 vezi pe larg, Florian Banu, op. cit., p. 256. 

34 Ghiţă Ionescu, Comunismul în România, Bucureşti, Editura Litera, 1994, p. 354. 

35 Dinu C. Giurescu, Învățământul în România între anii 1948 si 1989. Disertatie susținută cu ocazia 
ceremoniei de acordare a titlului de Doctor Honoris Causa al Universității din Craiova, 22 noiembrie 2001 in 
www.ucv.ro/pdf/international/informaţii _generale/doctor...68 pdf., consultat la data de 21 
mai 2012. 

masini, 67 000 pentru industria ușoară şi aproape 60 000 pentru industria materialelor de construcții 
şi constructoare de masini. Din anul 1966/1967 încep să funcţioneze licee de specialitate, 
alături de şcolile de specializare postliceală, în anul şcolar 1968/1969 numărul elevilor 
înscrişi în astfel de licee fiind de 88 000 de elevi. Din totalul elevilor cuprinsi în formele 
de învățământ de specialitate, un procent de 60% era reprezentat de elevii din liceele de 
specialitate, 21% de cei care urmau specializări postliceale şi 12% şcoli de maiștri. 

De asemenea, din totalul celor înscriși în liceele de specialitate (licee industriale 
sau economice), 27 000 de elevi (18,5%) erau cuprinsi în forma de învățământ seral sau 
fără frecvenţă în anul 1968/1969. La școlile de maiștri ponderea învățământului seral 
era de 40%, iar în intervalul 1957-1968/1969 această formă de învățământ fusese 
absolvită de 53 000 de elevi. Cu excepţia şcolilor de maiștri, în perioada 1949-1968, 
învățământul tehnic şi postliceal formase profesional 251 000 persoane din care: 52 000 
persoane pentru industrie, 61 000 pentru agricultură și silvicultură, 57 000 pentru 
activităţi economice, 44 000 pentru domeniul sanitar”%. Aceste raportări au fost făcute 
din punctul de vedere al indicatorilor fizici, o estimare în termeni calitativi fiind mai 
dificil de întreprins, într-un sistem al cărui deziderat era ocuparea aproape integrală a 
forței de muncă. Cu toate acestea, semnificativă, pentru dezvoltarea economică din 
primele două decenii postbelice, a rămas „combinaţia între o rată ridicată a investiţiilor 
şi o creştere semnificativă a gradului de ocupare a forței de muncă” in care nivelul de 
educaţie al acesteia a fost asigurat într-un interval neverosimil de scurt. Pe de altă parte, 
însă, creşterea economică a fost strâns legată de cercetarea si inovarea ştiinţifică, 
dezvoltate într-o măsură mai redusă în statele comuniste, din motive asupra cărora nu 
vom stărui în aceste rânduri. În momentul în care tehnologia a devenit tot mai 
complexă, la începutul anilor '70, formarea de tehnicieni sau ridicarea nivelului de 
competenţă tehnologică al celor prinşi în procese formativ-educative nu va mai fi 
suficientă pentru sporirea performanțelor economice. 


Învățământul superior 

Accesul la studii universitare fusese limitat până târziu, de situația materială a 
familiilor din care proveneau studenţii: „în Europa anilor '50, învățământul superior era 
rezervat unei minorități infime: familiile care se puteau lipsi de aportul salarial al 
copiilor, tindndu-i la şcoală până la 18 ani şi plătindu-le taxele liceale si apoi la 
universitate. Existau, desigur, burse pentru copiii săraci şi din clasa de mijloc. Dar cu 
excepţia admirabilelor instituţii şcolare egalitariste şi meritocratice din a Treia si a Patra 
Republică franceză, bursele nu acopereau cheltuielile reale pentru studii suplimentare; 
nicăieri ele nu compensau venitul pierdut. În ciuda generației precedente de 
reformatori, animată de cele mai bune intenții, Oxford, Cambridge, Ecol Normale 
Superieure, Universitățile din Bologna sau Heidelberg și celelalte instituţii vechi şi 
prestigioase din Europa rămâneau, practic, inaccesibile. In 1949, Suedia număra 15 000 
de studenţi, Belgia 20 000. În toată Spania existau doar 50 000 de studenţi şi mai putin 


36 Constantin Ionescu (coord), op. cit, pp. V-XI. 

37 Janos Kornai, The Socialist System. The Political Economy of Communism, Oxford, Clarendon Press, 
1992, p. 181 apud Bogdan Murgescu, Romania si Europa. Acumularea decalajelor economice (1500- 
2010), Iaşi, Editura Polirom, 2010, p. 339. 


396 


Învățământul din România în date statistice... 


de 100 000 in Marea Britanie (la o populaţie de 49 de milioane). În acel an, studenții 
francezi nu depaseau 130.000, dar cum Europa tocmai intra în era învățământului 
secundar de masă, era de aşteptat ca învățământul universitar să fie supus şi el unei 
presiuni irezistibile”58. Creşterea numărului de studenţi se produce peste tot în Europa 
în a doua jumătate a secolului al XX-lea, pe fondul reformelor sociale care alocă mai 
multe resurse învățământului, a creşterii economice si a îmbunătățirii nivelului de viata: 
„la sfârşitul anilor '60, un tânăr italian din şapte era student (fata de unul din douăzeci, 
cu zece ani în urmă). In Belgia, proporţia era de unul din şase. In Germania de Vest, 
unde în 1950 existau 108 000 studenți, iar universitățile tradiționale erau deja 
suprapopulate, numărul a atins 400 000 la sfârşitul anilor '60. Franţa anului 1967 avea 
tot atâția studenţi cât liceeni in 1956”%, 

Pentru România, conform datelor statistice sintetizate de Direcţia Generală de 
Statistică, „în anul 1968/1969 numărul de studenţi era de 147,6 mii, de 5 ori mai mare 
decât în anul universitar 1938/1939 şi de 2,1 ori decât în anul universitar 1960/1961; 
numărul studenţilor în anul universitar 1968/1969, numai în oraşul Bucureşti era de 2,5 
ori superior numărului de studenţi din întreaga tara în anul universitar 1938 /1939. În 
anul universitar 1968/1969 numărul studenţilor înscrişi a fost de 147 637 comparativ cu 
71 989 studenți înscriși în anul 1960/1961 şi cu 26 489 în anul universitar 1938/1939. 
Numărul studenţilor ce reveneau în medie la 10 000 locuitori era în 1968/1969 de 75, în 
anul 1960/1961 de 39 iar în 1938/1939 de 177%. 

În privinţa învățământului superior, a doua jumătate a secolului XX a stat sub 
semnul extinderii și a creşterii numărului de studenți, de aceea situațiile comparative nu 
trebuie privite în sensul valorizării cu preponderență a dinamicii pozitive de dupa 1948. 
Potrivit recensământului din 1930, în ceea ce priveşte numărul de studenți, România se 
situa pe locul 5 în cadrul a 20 de tari europene comparate*!, în timp ce, după două 
decenii de eforturi susținute, circumscrise îmbunătăţirii învățământului superior, potrivit 
unei anchete a UNESCO, invocată de istoricul Bogdan Murgescu, rata de înscriere in 
învățământul universitar era de 5,2% dintre tinerii de 20-24 ani, cu mult în urma Franţei 
care înregistra un procent de 18,6%, a mediei țărilor socialiste estimată la 10-11%, iar 
dintre acestea a R.D.G. sau a Bulgariei care atingeau 14-15%0%. Odată cu schimbarea 
politicilor sociale după cel de-al Doilea Război Mondial, instituțiile de învățământ 
superior cunosc o expansiune extraordinară la nivelul mai multor țări, în această 
evoluţie generală, diferențele specifice datorându-se atât modului de distribuire şi 
alocare a resurselor de către guvernele postbelice (mai reduse în unele state, comparativ 
cu altele), cât şi imposibilității de a comprima într-un interval de timp foarte scurt, mai 
ales de către unele guverne comuniste, creşterea pe acest segment educațional. Pe de 


38 Tony Judt, op. cit., p. 363. 

3 Ibidem, p. 364. 

+ Constantin Ionescu (coord.), op. cit. pp. V-XI. 

1! Potrivit recensământului din 1930, în România existau 26 489 studenţi, locul 5 între 20 de tari 
europene comparate, după Franța (78.973 studenți), Italia (77.429 studenți), Polonia (49.534) şi 
Spania (29 249), numărul studenților din România reprezentând 6,2% din numărul total al 
studenților din cele 20 de tari” (Invatdmdntul românesc între anii 1930 şi 1989 în hhtps://www. 
fundațiadinupatriciu.ro/ro/media_room/ştiri/381., consultat 20 mai 2012). 

42 Bogdan Murgescu, op. cit., p. 388. 

altă parte, ceea ce particularizează statele comuniste a fost un accent pe învățământul 
tehnic şi o rata de promovabilitate mult mai mare decât în statele occidentale, legată de 
gratuitatea învățământului universitar, obligativitatea frecventării de către studenți a 
tuturor cursurilor specifice facultății la care erau înscrişi (Ordinul Ministerului 
Învăţământului nr. 19 din 8 ianuarie 1954) si de acordarea de burse care asigurau un 
minim social în perioada anilor de studii. In România, „numărul studenților înscriși la 
specialități tehnice a crescut rapid în perioada 1949-1969 estimându-se că existau circa 
53 mii de absolvenţi ai învățământului cu profil industrial, 23 de mii de absolvenţi ai 
învățământului agricol, 22 de mii absolvenţi ai învățământului economic, în timp ce, 
învățământul superior universitar şi pedagogic a pregătit circa 87 mii de cadre didactice 
si lucrători ştiinţifici”, 

Comparaţia cu anul universitar 1938/1939 când 30% dintre studenţi (9. 945) 
urmau dreptul, iar ponderea studenţilor înscrişi la facultăţile tehnice era de 19,5% din 
totalul studenţilor nu are în vedere contextul în care evoluează învățământul tehnic. În 
prima jumătate a secolului al-XX-lea, înscrierea studenților la facultăţi cu profil tehnic a 
început să-şi facă loc într-un mod gradual pe măsura dezvoltării si diversificării 
ştiinţelor. Prin Decretul — Lege 2521 pentru înființarea şi organizarea şcolilor 
politehnice din 15 iunie 1920, „prima şcoală politehnică se înființa prin completarea şi 
transformarea şcolii nationale de poduri şi şosele in «Scoala politehnică din Bucuresti» 
(art.2); alte şcoli politehnice se puteau înființa în alte oraşe ale țării şi urmau a fi 
organizate în mod analog cu cea din Bucureşti, ţinând seama de circumstanţele şi 
nevoile locale (art. 3)’. 

Statele comuniste s-au angajat într-o mare ofensivă pentru a creşte numărul de 
specialişti în profesiunile tehnice, ceea ce face ca procentul de creştere să fie evident 
mult mai mare decât în alte state europene: „în anul 1968/1969 în învățământul tehnic 
erau cuprinşi 36,3% din totalul studenților, creşterea procentuală fiind de 10,4 fata de 
anul universitar 1938/1939. Cu toate acestea, circumscrisă extinderii scolarizarii si 
formării de noi cadre, creşterea cea mai semnificativă nu o avea învățământul tehnic, cât 
învățământul superior universitar — pedagogic care în anul 1968/1969 cuprindea 37,7% 
- 55,7 mii din numărul total al studenţilor (în anul universitar 1938/1939 ponderea 
studenților înscrişi în cadrul învățământul superior universitar — pedagogic a fost de 
20,4 % (5,4 mii) din totalul numărului de studenți). În privinţa învățământului 
universitar, în anul scolar 1968/1969 procentul de studenţi de la cursurile serale si fără 
frecvenţă a reprezentat 31% din totalul studenților. Concomitent au fost înființate noi 
instituţii de învăţământ superior şi lărgite cele deja existente, astfel încât, în anul școlar 
1968/1969 funcționau 48 instituţii de învăţământ superior cu 187 facultăţi, fata de 33 de 


43 Constantin Ionescu (coord.), op. cit. pp. V-XI. 

+ Decretul Lege nr. 2 521 din 10 iunie 1920 în Monitoarele Oficiale Nr. 57 şi 61 din 15 şi 19 
iunie 1920. In Monitorul-Oficial nr. 57/15 iunie 1920 s-au strecurat erori astfel încât Decretul — 
Lege a fost publicat din nou în Monitorul Oficial nr. 61/1920 — conform Constantin Hamangiu, 
Codul General al României, vol. IX-X , 1919-1922, Bucureşti, Editura Librariei „Viaţa Românească”, 
1922, p. 360-368. 

facultăţi care funcționau în anul 1938. Numărul de 4 centre universitare existente în 
Bucuresti, Cluj, Iasi şi Timisoara a fost extins la 16 centre universitare”. 

Un fenomen ignorat de statistică l-a reprezentat penalizarea socială. Acesta a 
funcționat mai pronunţat în ceea ce-i priveşte pe candidaţii la studiile universitare cel 
puţin până în anul 1958, în sensul în care un procent de 20% - 30% dintre studenți 
trebuia să provină din fiii de muncitori şi de țărani. În acest caz, situațiile statistice nu 
relevă nimic întrucât deosebirile se făceau în cadrul aceleiași cifre de şcolarizare. 

O măsură care a eliminat într-adevăr de la şcolarizare un anumit segment de 
elevi, dar a cărui pondere nu poate fi estimată, a fost reprezentată de „Directiva Biroului 
Politic al C.C. al P.M.R. cu privire la măsurile necesare pentru îmbunătăţirea 
compoziției de clasă a elevilor si studenţilor” din 1952. Conform acesteia „au fost scoşi 
din învățământul de toate gradele [cu excepţia şcolii elementare obligatorie si gratuita x. 
n.| «fii criminalilor de război, trădătorilor, spionilor, condamnaților politici, sabotorilor, 
celor fugiți peste hotare, fiii foştilor miniştri sau altor elemente conducătoare ale 
regimului burghezo-mosieresc». De asemenea, au fost scoşi din învățământul de toate 
gradele, elevii şi studenţii care avuseseră manifestări dușmănoase sau luaseră parte la 
acțiuni potrivnice regimului de «democraţie populară», indiferent de originea lor socială 
si anul de studii”%. Ioana Boca aprecia că: „în pofida acestei legislații, compoziţia 
socială a studentimii a cunoscut o minimă schimbare, iar majoritari au rămas tot cei din 
clasa de mijloc («mica burghezie») şi din mediul rural, cei de proveniență muncitorească 
continuând să fie reprezentaţi în facultăţi în procent mic. În anul universitar 1956/ 1957, 
doar 9% din studenţii admiși la Politehnica din Bucureşti erau de origine muncitorească, 
la Facultatea de Medicină procentul fiind de 8%. Per total în institutele de învățământ 
superior bucureştene procentul studenţilor cu această origine, înscrişi în toți anii de 
studii nu depășea 25% (in Facultăţile umaniste numărul fiind chiar mai mic). Hotărârea 
C.C. al P.M.R. şi a Consiliului de Miniştri privind îmbunătăţirea compoziţiei sociale a 
studenților prevedea creșterea procentului de fii de muncitori şi de țărani la 70-75%,%. 

Aceste măsuri au fost dublate de valuri de arestări în rândul studenţilor în luna 
mai 1948 şi în intervalele 1956-1957 si 1958-1959. Mai ales ultimele două perioade sunt 
în strânsă legătură cu mișcările studenţeşti din toamna anului 1956 influențate de 
Revoluţia din Ungaria şi de măsurile luate în contextul retragerii trupelor sovietice din 
România. În aceste din urmă situații, numărul studenților arestaţi a fost estimat la câteva 
mii+, Accentul pe proveniența socială şi apartenenţa sau antecedentele politice ale celor 
care urmau cursuri universitare a făcut ca cei arestaţi în perioadele sus-mentionate, fie să 
abandoneze reluarea studiilor după eliberare, fie să le poată continua, însă, mult mai 
târziu, când sistemul se considera deja consolidat. 

Parte a politicilor sociale, ridicarea nivelului cultural prin dezvoltarea 
învățământului a fost un deziderat al tuturor statelor după al Doilea Război Mondial. 


45 Constantin Ionescu (coord), op. cit. pp. V-XI. 

46 Nicoleta Ionescu Gură, op. cit., p. 349. 

+ Ioana Boca, Studenții în anii '50 in Holocaust si comunism, Anuarul Institutului de Istorie Recenta, 
vol. II, Iaşi, Editura Polirom, 2003, p. 210. 

48 Ibidem, 221. 

Statele comuniste au avut însă o forță organizatorică mult mai puternică şi o preocupare 
majoră pentru creşterea procentului absolvenților cu studii tehnice. 

Schimbarea atasatilor militari români din SUA, Bulgaria, 
Franţa şi Italia (1960-1964) 


The changing of Romanian military attaché in the U.S., Bulgaria, Italy and France 
(1960-1964) 


On February 1964, General Leontin Salajan decided to remand Lieutenant- 
Colonel Nicolae Mandache from his position of Romanian military attaché in the 
U.S. because he wasn’t able to get rid of the FBI. Furthermore, the French 
counterintelligence had discovered some secret missions of him during his previous 
position as deputy military attaché in France and he was in danger both in France 
and the U.S. to be sent back in Romania as ,,persona non grata”. 


Etichete: ataşat militar, Bulgaria, Franţa, Italia, România, spion, 
Turcia, SUA. 
Key words: Bulgaria, France, Italy, military attaché, Romania, 
spy, Turkey, USA. 


La 18 decembrie 1963, Dean Rusk, secretarul de Stat al SUA, a trimis o notă 
oficială lui Petre Bălăceanu, şeful Legatiei României de la Washington, în care a precizat 
faptul că locotenent-colonelul Nicolae Mandache, ataşat militar al R.P. Române în 
SUA, nu a respectat o regulă a autorităţilor americane referitoare la prezentarea în mod 
clar a identităţii personalului diplomatic român — în corespondența pe care membrii 
Legatiei o trimiteau către orice instituţie, firmă sau rezidenți din SUA, precum şi în orice 
discuţie pe care membrii Legaţiei o aveau cu rezidenți americani. In mod concret, 
ataşatul militar român nu a precizat identitatea sa completă (faptul că este membru al 
misiunii diplomatice) atunci când a comandat prin poştă abonamente la mai multe ziare 
americane si la revistele unor edituri din Statele Unite. Regula respectivă fusese anunțată 
autorităților române prin nota din 30 august 1954 a secretarului de Stat al SUA, precum 
şi prin alte documente americane trimise ulterior Legatiei României de la Washington! 


1 David Dean Rusk, Secretary of State, to Petre Bălăceanu, Minister of the Rumanian People’s Republic, 
Washington, D.C., December 18, 1963, POL 17 Diplomatic Consular Representation RUM File, 
nepaginat; Box 4028; POL 6 PROMINENT PERSONS, RUM 2/1/63, POL RWANDA (Pol 
Prominent Persons Rum Rwanda); Central Foreign Policy File 1963 (CFP File 1963); General 
Records of the Department of State, Record Group 59 (RG 59); National Archives at College 
Park, College Park MD, USA (NACP); Department of State, Washington, D.C., to the Legation of the 
United States of America (Romania), Washington D.C., December 19, 1963; POL. POLITICAL 
AFFAIRS + REL. RUM-A File, nepaginat; Box 4028; Pol Prominent Persons Rum Rwanda; 
CFP File 1963; RG 59; NACP. 

Două luni mai târziu, în raportul nr. TA 00172 din 24 februarie 1964, ministrul 
Forţelor Armate a solicitat Secretariatului Comitetului Central al P.M.R. să fie aprobată 
eliberarea locotenent-colonelului (de infanterie) Nicolae Mandache din funcţia de ataşat 
militar în SUA şi numirea în locul acestuia a colonelului (de tancuri) Nicolae Pleșa, 
atasatul militar al R.P. Române în R.P. Bulgaria?. 

În acelaşi document, generalul Leontin Sălăjan a menţionat faptul că 
locotenent-colonelul Nicolae Mandache îndeplinea din luna octombrie 1962 funcția de 
ataşat militar in SUA si a precizat motivul schimbării propuse, astfel: „Cu toate că s-a 
străduit să ducă la îndeplinire sarcinile ce-i revin, [lt. col. Nicolae Mandache] xu a reusit 
să îndeplinească planul de activitate deoarece organele contrainformative ale SUA au trecut la 
supravegherea severă a activității ofiterului, organizând o serie de provocări cu scopul de a-l 
compromite. 

Ofiţerul a fost luat în supraveghere deoarece, im perioada când a fost atașat militar 
al R.P.R. în Franta, s-a compromis fată de organele contrainformative franceze. Există pericolul ca 
ofiterul să fie expulzat din SUA, chiar fără a desfasura actiuni operative. 

Pentru a preîntâmpina acțiunile organelor SUA, este necesară schimbarea ofiterului din 
această functie (subl.n.)”5. 

Cazul respectiv nu era singular. În luna martie 1960, un alt ofiţer care activa în 
cadrul Legatiei României de la Washington a fost anunţat că va fi retras de la post (ca 
urmare a solicitării Departamentului de Stat al SUA) deoarece, printre altele, nu a 
respectat restricțiile de călătorie anunțate din timp de autorităţile americane ca măsură 
de retorsiune fata de regulile impuse de autoritățile de la Bucureşti membrilor misiunii 
diplomatice americane din România. Din păcate, nu detinem şi alte date, care sa 
confirme ori să infirme conexiunea dintre retragerea colonelului Tinu Manoliu+ de la 


2 Colonelul Nicolae Pleşa a absolvit în 1970 cursurile Academiei Militare Generale din Bucureşti. 
3 Arhivele Naţionale Istorice Centrale (în continuare: A.N.I.C.), fond C.C. al P.C.R. — Cancelarie, 
dosar nr. 8/1964 (vol. I), f. 65. 

+ Pilotul Tinu Manoliu a absolvit scoala militară de ofițeri de aviaţie in 1944, un curs 
postacademic în perioada 1953-1954 la Academia Militară de la Bucureşti (fiind coleg cu 
generalul-maior Corneliu Mănescu şi viitorul general de parasutisti Grigore Bastan) si un curs de 
pregătire a atasatilor militari. De-a lungul carierei sale, Tinu Manoliu a îndeplinit următoarele 
funcţii: şef al Biroului Operații din Divizia 2 Aviaţie (1951), şef al Biroului Operații din Divizia 
87 Aviaţie Bombardament (1952), lector la Academia Militară din Bucureşti (până în 1955), şef al 
Secţiei Şcoli din Comandamentul Forţelor Aeriene Militare, ofițer cu şcolile în cadrul Secţiei 
Planificare de Luptă a Comandamentului Forţelor Aeriene Militare (1955-1956), şef de stat 
major al Şcolii Militare de Ofiţeri de Aviaţie (1956-1957), ataşat militar aeronautic în cadrul 
misiunii diplomatice a României în SUA (1957 — aprilie 1960), şef al Secţiei 2 din cadrul Direcţiei 
Informaţii a Marelui Stat Major (1960-1965). După trecerea sa în rezervă, Tinu Manoliu a lucrat 
în domeniul relațiilor internationale la compania ,„Tarom”. 

Coloneii Tinu Manoliu şi Costache Ranga, precum si locotenent-colonelul Nicolae Cucu — 
toţi fiind şefi de secții la Direcţia Informaţii a Marelui Stat Major — au luat parte la adunarea 
activului de partid pe armată (Bucureşti, 4-6 mai 1964), împreună cu șefii de direcţii din Marele 
Stat Major, loctiitorii acestora, şefii de secţii, precum si secretarii comitetelor si birourilor 
organizaţiilor de bază partid. În cadrul adunării respective s-au prezentat aspectele negative ale 
cooperării militare româno-sovietice, în același sens cu dezbaterile care au avut loc la Plenara 

Washington şi cazul unui alt ofițer român, Dumitru Diaconescu — reţinut în aceeaşi lună 
la Londra de autorităţile britanice, în momentul în care mergea la întâlnirea pe care o 
stabilise cu un agent?. 

Înainte de plecarea sa forțată din SUA cu pachebotul „Queen Elisabeth” 
(probabil la 13 aprilie 1960), colonelul Tinu Manoliu a oferit o petrecere de adio la 
Legația României de la Washington şi autoritățile americane au remarcat faptul că 
„transferul” ofițerului avea loc ,,éutr-o manieră «normală» şi fără publicitate (subl. ns.)” — o 
informaţie foarte importantă pentru diplomaţii americani acreditați în România, care 
astfel nu trebuiau să se teamă de eventuale măsuri de retorsiune din partea autorităților 
de la Bucureşti. 

O situaţie oarecum asemănătoare cu cea in care s-a aflat colonelul Tinu 
Manoliu la Washington a apărut trei ani mai târziu în Turcia. Astfel, la 15 martie 1963, 
colonelul Cornel Rizu — secretar HI al Ambasadei României de la Ankara si şef al 
rezidentei din Turcia a Direcţiei de Informaţii Externe — a plecat de la Istanbul cu un 
avion de pasageri, împreună cu soția sa si doi copii, după ce autorităţile turce l-au prins 
în flagrant delict, în timp ce copia documente NATO secrete oferite de un curier turc. 
Acesta informase în prealabil serviciul de securitate turc despre preocupările secrete ale 
lui Cornel Rizu, iar autorităţile de la Ankara au avut o serie de informaţii despre 
activitatea de spionaj desfăşurată timp de opt ani în Turcia de către secretarul III al 
Ambasadei României. 

Pentru a evita un conflict diplomatic, autorităţile de la Bucureşti l-au retras de 
la post pe Cornel Rizu, iar consilierul Philip Clock de la Ambasada S.U.A. din Ankara a 
remarcat faptul că funcţionarul român nu ar fi fost declarat „persona non grata” 
deoarece a părăsit de bunăvoie Turcia. Cu toate acestea, cazul a fost prezentat în presa 
turcă din 14 şi 15 martie 1963 (în „ULUS”, „AKSAM” si „ZAFER”), fiind publicate 
inclusiv câteva fotografii compromiţătoare pentru spionul român”. 


C.C. al P.M.R. (Bucuresti, 15-22 aprilie 1964). Serviciul Istoric al Armatei (în continuare: S.L.A.), 
fond Directia Superioară Politică a Armatei, dosar nr. 10976, ff. 461-462. 

5 Pentru detalii privind colonelul Dumitru Diaconescu, aflat în misiune în Japonia (1975) desi 
fusese deconspirat in Marea Britanie (1960), vezi Mihai Pelin, Cz//se/e spionajului românesc: DIE 
1955-1980, Editura Evenimentul Românesc, Bucuresti, 1997, p. 47; Cristian Troncota, Istoria 
Securităţii regimului comunist din România, vol. I, 1948-1964, Institutul Naţional pentru Studiul 
Totalitarismului, Bucuresti, 2003, p. 234; Ion Mihai Pacepa în dosarele Securității: 1978-1980, studiu 
introductiv, selecția documentelor si indice de nume de Liviu Taranu, Editura Enciclopedică, 
Bucureşti, 2009, p. 201; 216; 232; 415; 426. 

6 Thomas F. Hoctor, Department of State — Bureau of European Affairs, to Emory C. Swank, American 
Legation (Romania), March 16, 1960; BUCHAREST LEGATION CORRESPONDENCE II File, 
January 1, 1960 — April 1, 1961, nepaginat; Lot File 67D313, Box 2; Records relating to Bulgaria 
and Romania, 1960-1965 (Bulgaria and Romania, 1960-1965); RG 59; NACP; Thomas F. Hoctor, 
Department of State — Bureau of European Affairs, to Emory C. Swank, American Legation (Romania), 
March 22, 1960, BUCHAREST LEGATION CORRESPONDENCE II File, January 1, 1960 — 
April 1, 1961, nepaginat; Lot File 67D313, Box 2; Bulgaria and Romania, 1960-1965; RG 59; 
NACP. 

7 Philip Clock, Counselor of American Embassy (Ankara, Turkey), to the Department of State, Washington, 
D.C, AIRGRAM A-877, March 25, 1963, POL. POLITICAL AFFAIRS + REL. RUM-A File, 

Revenind la cazul retragerii It. col. Nicolae Mandache din SUA si numirea in 
locul acestuia a colonelului Nicolae Pleşa, menționăm faptul că, la 24 februarie 1964, 
generalul de armată Leontin Sălăjan a solicitat Secretariatului C.C. al P.M.R. să aprobe şi 
o altă schimbare din funcție, It. col. (de infanterie) Dumitru Apostol urmând să-l 
înlocuiască la Sofia pe colonelul Nicolae Pleşa. Lt. col. Dumitru Apostol fusese ajutor 
de şef de birou în Direcţia Informaţii a Marelui Stat Major, apoi îndeplinise funcţiile de 
secretar al atasatului militar de la Moscova (ianuarie 1958 — septembrie 1959) si atașat 
militar al R.P. Române la Varşovia (1961 — ianuarie 1964)8. La rândul său, colonelul 
Nicolae Pleşa a fost ataşat militar adjunct în Turcia (1953-1955), apoi ataşat militar al 
R.P. Romane în R.P. Bulgaria (începând din anul 1961). 

Deoarece unul dintre serviciile franceze de contrainformaţii (cel al armatei, 
probabil) a descoperit faptul că locotenent-colonelul Nicolae Mandache a desfăşurat 
acțiuni incompatibile cu statutul de diplomat în perioada în care a activat în Franţa, ca 
adjunct al atasatului militar Ion Ciulei!0, este posibil ca autorităţile de la Paris să se fi 
opus numirii locotenent-colonelului (de aviaţie) Nicolae Cucu în funcţia de ataşat 
militar al României în Franţa, în vara anului 1962, pentru a avertiza astfel regimul de la 
Bucureşti că spionii militari români nu sunt acceptați pe teritoriul francezii. În 


nepaginat; Box 4028; Pol Prominent Persons Rum Rwanda; CFP File 1963; RG 59; NACP; 
Mihai Pelin, op. cit., p. 47; Cristian Troncota, op. cit., p. 234. 

La mijlocul anilor ’70, colonelul Cornel Rizu a devenit membru al unei grupe speciale (creata 
la U.M. 0920 Bucureşti şi condusă initial de generalul Ion Tănăsescu, apoi de generalul 
Gheorghe Manea) care aduna informaţii privind situaţia cadrelor Securităţii care au trădat 
România în timpul misiunilor executate din străinătate şi, apoi, au rămas în Occident. După 
analizarea detaliată a fiecărui caz în parte, grupa respectivă trebuia să organizeze acţiuni pentru 
anihilarea trădătorilor. Cf. Ion Mihai Pacepa în dosarele Securității: 1978-1980, op. cit., p. 220; 415- 
416. 

8 După încheierea în 1967 a misiunii sale în Bulgaria, Dumitru Apostol a îndeplinit funcţia de 
ataşat militar al României în SUA (1968-1972). 

9? AN.LC.,, fond CC. al P.C.R. — Cancelarie, dosar nr. 8/1964 (vol. I), ff. 65-66. 

10 La Paris, locotenent-colonelul Nicolae Mandache l-a avut ca superior pe colonelul Ion Ciulei — 
atașat militar al României în Franţa, în perioada 1959-1961. Initial, lon Ciulei îndeplinise funcţia 
de şef al Direcţiei Secretariat a Ministerului Forţelor Armate (1954-1955) şi a urmat în paralel 
cursurile de la Universitatea Serală de Marxism-Leninism din Bucuresti (timp de doi ani). În luna 
noiembrie 1955, colonelul Ion Ciulei a fost trimis la Cursul Academic Superior de pe lângă 
Academia Militară „I. V. Stalin” din Bucuresti (1955-1956), apoi a ocupat funcţia de şef al Secţiei 
Politice a Corpului 81 Artilerie Antiaeriană (1957-1959) şi a urmat un nou curs postacademic — 
probabil pentru pregătirea sa în scopul numirii în funcţia de ataşat militar în Franţa 
(nominalizarea pentru acel curs având loc în luna noiembrie 1957). Ibidem, dosar nr. 33/1955, f. 
70; S.LA., fond 3.232, dosar 8.692/1955, f. 328. 

11 Locotenent-colonelul Nicolae Cucu (n. 28 octombrie 1927, Telega, judeţul Prahova — d. 1994) 
a absolvit cursurile Şcolii Militare de Ofiţeri de Aviaţie din URSS (1948-1951), Academiei 
Militare Diplomatice din URSS (1953-1955) şi Facultăţii de Istorie din cadrul Şcolii superioare de 
partid „Ştefan Gheorghiu” din Bucureşti. De asemenea, a luat parte la un curs de formare a 
atasatilor militari (1953) şi la un curs postacademic desfăşurat în URSS (1962-1963). 

Din punct de vedere profesional, ofițerul Nicolae Cucu a comandat o escadrilă a 
Regimentului 158 Aviaţie Vânătoare (amplasat la Craiova), apoi a fost ataşat militar aeronautic al 
României în SUA (1955-1959), ataşat militar în Irak (1960-1961), locţiitor al şefului Direcţiei 

consecință, generalul Leontin Sălăjan a fost nevoit să propună Secretariatului C.C. al 
P.M.R., la 16 august 1962, numirea în funcția respectivă a locotenent-colonelului (de 
artilerie) Gheorghe Nicoară?. Însă acesta nu a ajuns la postul de la Paris în anul 1962 si 
William A. Crawford, şeful Legatiei SUA din România, a trimis o telegramă 
Departamentului de Stat, la 20 februarie 1963, în care a menţionat astfel: „At the 
French Minister’s reception February 14 for the departing and newly arrived Military 
Attaches, only two Rumanian officers were in attendance: Lieutenant Colonel Costache 
RANGA}, Chief of the FLO (sic), and Lieutenant Colonel Gheorghe NICOARE (sic), 
Military Attache disignate to Paris. There were eight general officers invited but none 
attended. 

Comment. The complete absence of Rumanian general officers from this social 
function is unusual. In the past the French have commanded fuller participation than 
have other Western missions” 4. 


Informaţii a Marelui Stat Major (1961-1986) si instructor-sef la Centrul Unic de Control si 
Dirijare a Zborurilor (1986-1987). 

RANLC., fond CC. al P.C.R. — Cancelarie, dosar nt. 34/1962, ff. 65-66. 

15 Sergentul-major (de artilerie) Costache Ranga (n. 13 iunie 1925, Pomârla, judeţul Botoşani) a 
editat la 12 februarie 1948, sub coordonarea căpitanilor Victor Teodosiu (redactor-responsabil) 
şi Teodor Bojan (redactor-adjunct), primul număr al gazetei de educaţie ostăşească „Înfrăţirea”. 
Fiind susţinută financiar de către conducerea Regiunii a 3-a Militare, publicaţia săptămânală 
apărea la Cluj în 4000 de exemplare şi se difuza în mod gratuit colectivelor de militari în termen, 
în timp ce ofițerii și subofițerii o primeau doar contracost. Omzont militar, 
http://www.rft.forter.ro/16_media/02.htm (09.09.2013). 

După editarea a 221 de numere, denumirea gazetei respective a fost schimbată în „Scutul 
patriei” (anul V, nr. 1 din 14 iunie 1952). La acea dată, cariera lui Costache Ranga avea deja o 
evoluţie fulminantă: membru al colectivului de redacţie al publicaţiei Regiunii a 3-a Militare 
(1948-1950), locotenent-major (1949), şef al Secţiei Presă din Direcţia Superioară Politică a 
Armatei (1950-1954), maior (1952). Ghidul Arhivelor Militare Române, coordonator: general-maior 
conf. univ. dr. Mihai Chiriţă, Editura Centrului Tehnic-Editorial al Armatei, Bucuresti, 2010, pp. 
20-21. 

Ulterior, locotenent-colonelul Costache Ranga a participat la un curs de pregătire specială şi a 

fost trimis în Franța, în calitate de atașat militar al României (1957-1959). După întoarcerea de la 
Paris, acesta a îndeplinit funcţia de locţiitor (1959-1963), apoi şef al Secţiei Legături Externe din 
Direcţia Informaţii a Marelui Stat Major (1963-1966), a fost avansat la gradul de colonel (1963) şi 
a urmat cursurile Academiei Militare Generale de la Bucureşti (1966-1969). După absolvire, a 
fost retrimis în străinătate, în calitate de ataşat militar al României în Elveţia (1969-1974). 
A.N.I.C., fond C.C. al P.C.R. — Secția Administrativ-Politied, dosar nt. 7/1962, ff. 10-11. 
14 LE. „La recepţia din 14 februarie [1962] de la Legația franceză, dedicată plecării atasatului 
militar, respectiv sosirii noului atașat militat, au participat doar doi ofițeri români: locotenent- 
colonel Costache RANGA, şeful Sfectiei] L[egături] Externe] (3) şi locotenent-colonel 
Gheorghe NICOARE (svc/), ataşatul militar nominalizat pentru [postul de la] Paris. Au fost 
invitați opt generali [români], însă nici unul nu a participat. 

Comentariu. Absența completă a generalilor romani de la această activitate socială este 
neobişnuită. În trecut, francezii au înregistrat o participare mult mai amplă [a românilor] decât au 
avut alte misiuni [diplomatice] occidentale [in România}. Wiliam A. Crawford, Minister 
Plenipotentiary (Romania), to Department of State, Bucharest, Romania, February 20, 1963; File: POL 2-1 
Joint Weekas RUM, nepaginat; Box 4027; POL 19 GOV. OF DEPENDENCIES, RHOD & 

Participarea la ceremonie a locotenent-colonelului Costache Ranga nu era 
surprinzătoare deoarece acesta îndeplinise funcția de atașat militar al României la Paris 
(1957-1959), iar în februarie 1963 era locţiitor al şefului Secţiei Legături Externe din 
cadrul Direcţiei Informaţii a Marelui Stat Major, având ca atributie de serviciu 
participarea la evenimentele organizate de diplomaţii militari străini acreditați în 
România. 

După retragerea de la posturile din Franţa a colonelului Ion Ciulei (1961)' si 
locotenent-colonelului Nicolae Mandache, activitatea militaro-diplomatică românească 
de la Paris a fost îndeplinită până în 1963 de către locotenent-colonelul Stan Vlădescu, 
adjunct al ataşatului militar al României în Franța (1961-1964). Locotenent-colonelul 
Gheorghe Nicoară a sosit la Paris în acel an şi mandatul său diplomatic nu a suferit 
sincopele predecesorilor săi, locotenent-colonelul Costache Ranga si colonelul Ion 
Ciulei, fiind încheiat complet în 1968. 

O altă schimbare propusă în anul 1962 Secretariatului C.C. al P.M.R., de către 
ministrul Forţelor Armate, a fost eliberarea din funcția de ataşat militar al României în 
Italia a colonelului (de infanterie) Petre Rotaru şi numirea în locul acestuia a locotenent- 
colonelului (de artilerie antiaeriană) Emil Burghelea, absolvent al Academiei Militare 
„Mihail V. Frunze” din URSS (promoţia 1956). În raportul nr. TA 001900 din 5 
octombrie 1962, generalul Leontin Sălăjan şi-a motivat propunerea astfel: „Cu toate că 
lucrează de multi ani în străinătate, |colonelul Rotaru] n-a reuşit să-şi formeze deprinderile 
necesare și să-şi desvolte (sic!) calitățile cerute de activitatea pe care o desfăşoară în 
exterior. Datorită acestui fapt, ofițerul a sdvarsit greşeli serioase in munca, manifestând 
totodată lipsuri grave de la vigilenta im mânuirea si păstrarea documentelor secrete, fapt ce a dus 
la pierderea unui document important în cursul acestui an. 

Cu tot ajutorul şi îndrumările date, ofițerul nu s-a ridicat la nivelul cerințelor 
actuale ale muncii în străinătate (subl.n.)”16. 

La începutul lunii noiembrie 1962, Ghizela Vass şi Vasile Patilinet au fost de 
acord cu propunerile prezentate de Leontin Sălăjan pentru funcțiile de atasati militari ai 
României în Franţa si Italia!’. 

La rândul lor, membrii Biroului Politic al C.C. al P.M.R. au fost de acord si au 
aprobat schimbările respective în cadrul reuniunii din 26 decembrie 196218. 

Din documentele descoperite în arhivele americane rezultă faptul că nu doar 
locotenent-colonelul Nicolae Mandache a săvârșit greşeli la postul de la Washington, ci 
şi asistentul său. Astfel, la 28 aprilie 1963, maiorul Constantin Mărgineanu, împreună cu 


NYAS 7/1/63, POL 2-3 POLITICO-ECONOMIC REPORTS RUM; CFP File 1963; RG 59; 
NACP. (Traducerea si adaptarea textului: Petre Opris). 

15 În iulie 1962, generalul-maior Piotr Gonciaruk (Petre Petrescu) a fost trecut în rezervă si 
colonelul Ion Ciulei i-a luat locul, devenind locţiitor al Direcţiei Informaţii a Marelui Stat Major. 
Patru ani mai târziu, colonelul Ion Ciulei a fost numit în funcția de şef al Secţiei Cercetare din 
comandamentul Armatei a 2-a. 

16 AN.LC., fond CC. al P.C.R. — Cancelarie, dosar nt. 34/1962, f. 67. 

17 Ibidem, f. 65. Ghizela Vass îndeplinea funcţia de şef al Secţiei Relaţii Externe a C.C. al P.M.R., 
iar Vasile Patilinet era adjunctul şefului Direcţiei Organizatorice pentru probleme M.F.A. — 
M.A.. 

18 Thidem, ff. 1-3. 

soția sa şi copilul lor, a utilizat un autovehicul (înmatriculat DPL 1757) pentru a merge 
la un picnic. Deplasarea s-a efectuat pe „Route 1 South” şi este posibil ca locul de 
picnic să fi fost în „Chopawamsic Backcountry Area” sau „Prince William Forest Park” 
— la aproximativ 65 km sud-vest de Washington, D.C. Deoarece s-a rătăcit, asistentul 
atasatului militar român a ajuns din greşeală la şcoala militară de infanterie marina de la 
Quantico (aflată în imediata apropiere a celor două locuri de recreere menţionate şi 
unde nu avea voie să meargă fără acordul autorităților americane, fiind vorba de o zonă 
cu regim special de securitate) si a întrebat la un punct de control cum poate reveni pe 
„Route 1 South” 19. Menţionăm faptul că reguli similare existau şi în țările comuniste — 
de exemplu, în anul 1964, ataşatul militar al României în URSS se putea deplasa pe o 
rază de maxim 40 km în jurul Moscovei fără a solicita aprobarea autorităților sovietice”. 

Ca urmare a incidentului de securitate creat in mod involuntar de maiorul 
Constantin Mărgineanu, Legația României de la Washington a fost nevoită să trimită o 
notă de scuze la Departamentul de Stat (3 mai 1963) şi autorităţile americane au declarat 
închis cazul respectiv (18 iunie 1963)?!. 

Interesant de semnalat este şi faptul că incidentul menţionat a avut loc la doar 
câteva zile după ce Petre Bălăceanu înmânase o notă de protest lui Richard H. Davis 
(adjunctul secretarului pentru Afaceri Europene de la Departamentul de Stat al SUA), 
reclamând faptul că, în noaptea de 15 spre 16 aprilie 1963, persoane neidentificate au 
demontat şi furat placa de metal cu inscripţia „Legația Republicii Populare Romine”, 
care se afla in fata sediului misiunii diplomatice de la Washington. Richard H. Davis și-a 
exprimat regretul pentru acel eveniment si l-a întrebat pe reprezentantul României cand 
anume a descoperit fapta și dacă a fost anunțată poliția metropolitană, iar Petre 
Bălăceanu a afirmat atunci că a informat imediat autorităţile de la Bucureşti, nu însă şi 
poliția americana”. 

La 13 iunie 1963, Departamentul de Stat şi-a cerut din nou scuze pentru acel 
incident si Petre Bălăceanu a fost informat că Departamentul de Poliţie al Districtului 
Columbia a investigat cazul (fără a reuşi identificarea autorilor faptei), iar ofiţerii de 


19 Legation of the Rumanian People’s Republic, Washington D.C., to the Department of State, Washington, 
D.C., May 3, 1963; POL. POLITICAL AFFAIRS + REL. RUM-A File, nepaginat; Box 4028; 
Pol Prominent Persons Rum Rwanda; CFP File 1963; RG 59; NACP. 

2% S.LA., fond Direcția Superioară Politică a Armatei, dosar nr. 10976, f. 37. 

21 Department of State, Washington, D.C., to the Legation of the Rumanian People’s Republic, Washington 
D.C., June 18, 1963, POL. POLITICAL AFFAIRS + REL. RUM-A File, nepaginat; Box 4028; 
Pol Prominent Persons Rum Rwanda; CFP File 1963; RG 59; NACP. 

22 Legation of the Rumanian People’s Republic, Washington D.C., to the Department of State, Washington, 
D.C., April 23, 1963; POL. POLITICAL AFFAIRS + REL. RUM-A File, nepaginat; Box 4028; 
Pol Prominent Persons Rum Rwanda; CFP File 1963; RG 59; NACP; Department of State, 
Washington, D.C., to the Legation of the United States of America (Romania), Washington D.C., April 23, 
1963, POL. POLITICAL AFFAIRS + REL. RUM-A File, nepaginat; Box 4028; Pol Prominent 
Persons Rum Rwanda; CFP File 1963; RG 59; NACP; Memorandum of Conversation between Petre 
Balaceanu, Richard H. Davis and Jack M. Carle, Department of State, Washington D.C., April 23, 1963; 
POL. POLITICAL AFFAIRS + REL. RUM-A File, nepaginat; Box 4028; Pol Prominent 
Persons Rum Rwanda; CFP File 1963; RG 59; NACP. 

poliţie fuseseră instruiți pentru a se evita repetarea unui asemenea eveniment?. În acele 
condiţii, reprezentantul României nu a mai insistat, poate şi pentru că fapta respectivă 
nu avea proporţiile şi importanța celei săvârşite în Elveţia de Oliviu Beldeanu, Ioan 
Chirilă, Stan Codrescu, Dumitru Ochiu şi Teodor Ciochină — care, în noaptea de 14 
spre 15 februarie 1955, au ocupat Legația României de la Berna si, printre altele, au 
înlăturat placa metalică „republicană” de la intrarea în sediul instituţiei pentru a pune în 
locul său emblema regală. Interesant de remarcat este faptul că Petre Bălăceanu 
cunoştea consecinţele atacului respectiv deoarece, la 4 februarie 1956, a predat funcția 
de președinte al Băncii de Stat a Republicii Populare Române şi apoi a plecat în Elveţia 
pentru un an de zile, în calitate de şef al Legatiei de la Berna, după care s-a întors pe 
aceeași funcţie de la Banca de Stat (27 martie 1957)5%. 


°3 Department of State, Washington, D.C., to the Legation Rumanian People’s Republic, Washington D.C., 
June 13, 1963; POL. POLITICAL AFFAIRS + REL. RUM-A File, nepaginat; Box 4028; Pol 
Prominent Persons Rum Rwanda; CFP File 1963; RG 59; NACP. 

4 Liviu Vălenaș, Memorialul stalinismului. România între anii 1949-1965, Editura SAECULUM I.O., 
Bucureşti, 2003, p. 272. 

25 Dan Catanus, Tot mai departe de Moscova ... Politica externă a României în contextul conflictului sovieto- 
chinez (1956-1965), Institutul National pentru Studiul Totalitarismului, Bucuresti, 2012, p. 146; 
http://www.bnro.ro/Petre-Balaceanu-6077.aspx (25.03.2013). 

28 aprilie 1971. 
Reinhumarea osemintelor lui Ion Mihalache 
in cimitirul comunei Dobresti, judetul Arges! 


28 April 1971. The Reburial of Ion Mihalache’s Relics 
in Dobresti cemetery, Arges County 


Ion Mihalache, former minister and president of the National Peasants’ 
Party was sentenced to life imprisonment with requirements of penal labour in 
November 1947. He died in February 1963 in Ramnicu Sarat penitentiary. 

The article offers details on the reburial of Ion Mihalache’s remains on 28 
April 1971 in the cemetery of Dobresti, Arges county. The reburial was possible as a 
result of the fact that Niculina Mihalache, his wife, wrote a letter to Nicolae 
Ceausescu, the president of the State Council, on 30 July 1970. 

The article is accompanied by an annex comprising photos taken by 
Securitate agents, revealing scenes from the exhumation of Ion Mihalache’s remains 
at Ramnicu Sarat prison and the reburial in Dobresti cemetery, Arges county. 


Etichete: Jon Mihalache, Niculina Mihalache, Partidul 
National-Taranesc, deshumare, reinhumare, 
represiune, regim comunist, detenție politică, 
domiciliu obligatoriu, penitenciarul din Râmnicu 
Sărat. 

Keywords: Ion Mihalache, Niculina Mihalache, the national 
Peasants Party, exhumation, reburial, repression, 
communism, political detention, forced residence, 
Ramnicu Sarat penitentiary 


La 30 iulie 1970, soția lui Ion Mihalache?, aflată la acea dată în Căminul 
Institutului de Geriatrie, Str. Căldărușani nr. 9, sectorul 8, a trimis o scrisoare lui 


1 Articolul de față a apărut, pentru prima dată, într-o formă succintă, în revista „Magazin istoric”, 
nr. 5, mai 2013, pp. 20-23. Față de articolul publicat în „Magazin istoric”, materialul pe care îl 
public în „Caietele CNSAS” are explicații la subsol şi arată formele de represiune prin care a 
trecut Niculina Mihalache, soția lui Ion Mihalache, datorate faptului că a fost soția unui 
conducător al Partidului Național Ţărănesc. 

? Ton Mihalache s-a născut la 18 februarie 1882 în Topoloveni, judeţul Muscel. A absolvit Școala 
Normală de Invatatori „Carol P’ din orașul Campulung-Muscel; învăţător în Topoloveni; lider al 
Partidului Țărănesc (decembrie 1918-februarie 1925); preşedintele Partidului Țărănesc (februarie 


Nicoleta lonescu-Gură 


Nicolae Ceauşescu în calitatea de preşedinte al Consiliului de Stat în care solicita 
deshumarea osemintelor soţului ei, mort în penitenciarul din Râmnicu Sărat în februarie 
1963 si reînhumarea acestora în cripta familiei Mihalache de la Topoloveni, judeţul 
Arges. În aceeaşi scrisoare mai solicita, ca după 20 de ani de peregrinare, să i să permită 
să se reîntoarcă într-o încăpere din fosta casă a tatălui ei, din comuna Dobreşti, judeţul 
Argeş, unde funcționa un dispensar, în care să îşi petreacă ultimele zile din viata. 

Prezentăm mai jos scrisoarea Niculinei Mihalache care se găseşte în fondul 
Cancelarie al arhivei CC al PCR de la Arhivele Nationale ale României: 


»lovarase Preşedinte, 


Subsemnata Niculina I. Mihalache cu domiciliul în Bucureşti, la Institutul de 
Geriatrie, vă inaintez prezenta cerere: 


1. Soţul meu, Ion Mihalache, învăţător, fost preşedinte al Partidului Național- 
"Ţărănesc şi ministru, a decedat la 5.11.1963, decesul fiind înregistrat la Consiliul popular 
al oraşului Rm. Sărat sub nr. 35/1963 (comunicarea MAI nr. 84139/20 august 1965). 

Aşadar, s-au împlinit 7 ani de la deces și, la vârsta mea de 80 de ani sunt frământată 
de gândul ca osemintele soțului meu defunct să fie aşezate în cripta din Topoloveni 
unde își dorm somnul de veci părinţii lui, fratele său Dumitru, locotenent-erou la 
Bălării, din primul război mondial, si unde voi fi înmormântată şi eu. 

Vă este cunoscut desigur faptul că soțul meu, fecior de ţăran — din funcția de 
învățător în satul natal Topoloveni, a fost căpitan decorat cu Mihai Viteazul în primul 
război mondial, președinte al Asociaţiei învăţătorilor din România, întemeietorul şi 


1925- octombrie 1926); preşedintele Partidului Naţional Ţărănesc (noiembrie 1933- noiembrie 
1937); ministru al Agriculturii şi Domeniilor în trei guvernări national taraniste (nov. 1928- iunie 
1930; iunie 1930; iunie- oct. 1930); ministru de Interne în guvernele G.G. Mironescu şi Iuliu 
Maniu. În noiembrie 1947 a fost condamnat la temniță grea pe viata. A decedat în 1963 in 
Penitenciarul Râmnicu-Sărat (Stelian Neagoe, Oameni politici români. Enciclopedie, Bucuresti, 
Editura Machiavelli, 2007, pp. 479-482). Ion Mihalache a decedat la o lună după ce pedeapsa 
privativă de libertate pe viata i-a fost comutată într-una pe timp mărginit. Prin Decretu 
Consiliului de Stat nr. 5 din 3 ianuarie 1963 (art. 7), pedepsele celor condamnaţi la muncă silnică 
pe viaţă au fost transformate în 25 de ani muncă silnică (ANR, fond Consiliul de Stat. Decrete, 
dosar nr. 5/1963, f. 2). În Procesul-verbal încheiat la 8 ianuarie 1963, semnat de comandantu 
penitenciarului Rm. Sărat, se arăta: „Noi, Comandantul Penitenciarului Rm. Sărat, asistat de către 
un delegat din partea Regiunii M.A.I. Ploieşti si de către tov. procuror şef al Procuraturii Militare 
Ploieşti, am constatat următoarele: Detinutul lon Mihalache a fost condamnat de Tribunalu 
Militar al R. M. Bucuresti prin sentința nr. 1988 din 11 noiembrie 1947 la TGV (art. 211 CP). 
Deţinutul execută pedeapsa de la data de 15 iulie 1947 în baza mandatului de executare a 
pedepsei nr. 105 513 emis de Tribunalul Militar al Regiunii Militare Bucureşti. Potrivit 
dispoziţiilor Decretului nr. 5/03 ianuarie 1963 şi a Îndrumărilor nr. 208/1963 pentru aplicarea 
acestui decret, detinutul menţionat mai sus i se transformă pedeapsa de muncă silnică pe viata in 
muncă silnică pe 25 de ani” (ACNSAS, fond Penal, dosar nr. 213, vol. 87, f. 20). lon Mihalache a 
decedat la 5 februarie 1963. Din procesul verbal de constatare a decesului aflăm că pe 4 februarie 
1963 a intrat în stare comatoasă. A decedat la 5 februarie 1963, orele 2.10, cauza morţii fiind 
insuficienţă circulatorie cerebrală-edem cerebral” (Ibidem, f. 3). 

conducătorul Partidului Ţărănesc din 1918 şi apoi Naţional Țărănesc după fuziunea cu 
Partidul Naţional din Ardeal, ministru în mai multe guverne, activist neobosit pe tărâm 
cooperatist, initiator a numeroase opera cu caracter social-cultural duse la bun sfârșit. 

Fapte deosebite, ilustrează pe lon Mihalache ca o personalitate care s-a străduit, în 
condiţiile de atunci, să ridice pătura țărănească din sânul căreia a pornit si să înlăture 
obida şi suferința omenească oriunde apăsa, cu nedreptate, pe umerii muncitorului 
român. A acționat cu vorba, si când a fost nevoie, cu fapta, purtând arma alături de 
compatrioți vrednici să apere cu orice jertfe şi după tradiţie, suveranitatea, independența 
si demnitatea țării noastre. A acționat fără odihnă, cu bună credinţă, cu încredere şi cu 
dragoste fata de oameni. 

Cât a rezultat pozitiv din strădaniile lui va fi reținut poate de istorie, nepărtinitor şi 
cu dreptate. 

Ceea ce vă rog pe dumneavoastră este să binevoiti a da dezlegare şi a mă sprijini ca, 
modest şi discret, să pot îndeplini această ultimă a mea îndatorire — de a transporta 
osemintele soțului meu decedat şi a le aseza, după datină, în cimitirul satului natal. 

Datele de stare civilă ale defunctului meu sot sunt: 

Numele: Mihalache 

Prenumele: Ion 

Prenumele tatălui: lancu 

Prenumele mamei: Ana 

Locul naşterii: Comuna Topoloveni, judeţul Arges 

Anul, luna, ziua nașterii: 1882, februarie, 18. 


2. S-au împlinit 20 de ani de când peregrinez şi la vârsta mea socotesc că se cuvine să 
mă reîntorc în satul meu Dobreşti, lângă Topoloveni. Acolo am avut o casă, moştenită 
de la tatăl meu care a fost trecută în patrimoniul statului, aşa cum de altfel era orânduit 
şi prin dorința liber exprimată a mea și a soţului meu. În această casă s-a instalat si 
funcționează dispensarul medical. Ceea ce vă rog este să binevoiti a aproba ca acolo să 
mi se rezerve o încăpere lăturalnică, în care să-mi petrec ultimele zile, pe care 
Dumnezeu mi le va mai hărăzi să le trăiesc, sprijinindu-mă din pensia pe cate o primesc. 
Medicul dispensarului imi va alina, după posibilități, durerile batranetii. 

Nădăjduiesc că cererea mea va fi urmată de un răspuns favorabil şi vă mulțumesc. 


Niculina I. Mihalache 
Căminul Institutului de Geriatrie, Str. Căldărușani nr. 9, Sectorul 8 


Bucureşti, 30. VII. 1970 


Sursa documentului: ANR, fond CC al PCR-Cancelarie, dosar nr. 127/1970, ff. 88- 
89. 


Cererea Niculinei Mihalache a fost aprobată în şedinţa Secretariatului C.C. al P.C.R. 
din 29 decembrie 1970. Tot atunci a fost aprobată şi cererea Clarei Boilă privind 

reînhumarea osemintelor lui Iuliu Maniu în comuna Bădăcin, județul Sălaj’. ,,.Discutiile” 
din cadrul şedinţei au decurs astfel: 


„Tov. Nicolae Ceausescu: 


Punctul 25. „Cererile privind reinhumarea osemintelor lui Ion Mihalache si Iuliu 
Maniu”. 


De acord? 
(toţi tovarăşii sunt de acord)”. 


Tov. Mihai Dalea: 

Numai să nu se facă pelerinaj acolo. 
Tov. Gheorghe Pana: 

Se spune că e discret’’>. 


Despre aceste reînhumări au ştiut puţine persoane la acea dată, şi anume persoanele 
care au participat la şedinţa Secretariatului CC al PCR din 29 decembrie 1970 şi 
persoanele care trebuiau să aplice hotărârea luată atunci. 

Hotărârea Secretariatului CC al PCR, din 29 decembrie 1970 a fost comunicată de 
Cancelaria CC al PCR la 29 decembrie 1970 (cu nr. 3526/3457 si 3526/3458) lui Vasile 
Patilinet, care în calitate de membru al Secretariatului CC al PCR se ocupa de Secţia 
pentru controlul muncii de partid la MFA, MAI şi Justiţie a CC al PCR’, Cornel 
Onescu, ministrul Afacerilor Interne, Alexa Augustin, procuror general al RSR?, Ilie 


3 Vezi pe larg, Nicoleta Ionescu-Gura, 7970. Acord pentru reinhumarea lui Iuliu Maniu si Ion 
Mihalache, în „Magazin istoric”, nr. 4, aprilie 2013, pp. 26-30. 

+ La şedinţă au participat Nicolae Ceuşescu, Paul Niculescu-Mizil, Georghe Pană, Virgil Trofin, 
Manea Mănescu, Dumitru Popescu, Mihai Gere, Vasile Patilinet. Au fost invitați: Florian 
Dănălache, Gheorghe Stoica, Mihai Dalea, Ion Iliescu, Chivu Stoica, Alexandru Ionescu, Iosif 
Banc, Dan Enăchescu, Gheorghe Cioară, Pompiliu Macovei, Ovidiu Maitec, Ghişe Dumitru, 
Mircea Malița, Richard Winter şi şefii secţiilor CC al PCR (ANR, fond CC al PCR-Cancelarie, 
dosar nr. 126/1970, f. 12). 

5 Ibidem, £. 59. 

6 Ibidem, dosar nr. 128/1970, ff. 109-110. 

7 În şedinţa Secretariatului CC al PCR din 26 iulie 1965 s-a hotărât ca Vasile Patilinet, secretar al 
CC al PCR, să se ocupe de Secţia pentru controlul muncii de partid la MFA, MAI si Justiţie si 
Secţia Gospodăriei de Partid ale CC al PCR. De asemenea, Vasile Patilinet tinea legătura din 
partea Secretaritului CC al PCR cu Comisia Centrală de Revizie (ANR, fond CC al PCR- 
Cancelarie, dosar nr. 104/1965, f. 2). 

8 Cornel Onescu a îndeplinit funcția de ministru al Afacerilor Interne în perioada 24 iulie 1965- 
24 aprilie 1972. Pentru alte date privind activitatea acestuia vezi Liviu Marius Bejenaru, Clara 
Cosmineanu- Mareş, Monica Grigore, Alina Ilinca, Oana Ionel, Nicoleta Ionescu-Gura, Elisabeta 
Neagoe-Pleşa, Liviu Pleşa, Florica Dobre (coord.), Membrii CC al PCR. 1945-1989. Dictionar, 
studiu introductiv de Nicoleta lonescu-Gură, Bucureşti, Editura Enciclopedică, 2004, pp. 440- 
441. 

Verdeț, prim-vicepresedinte al Consiliului de Miniştri! şi Ion Stănescu, preşedintele 
Consiliului Securităţii Statului. 

Deshumarea osemintelor lui lon Mihalache a 
avut loc în ziua de 23 aprilie 1971 de către organele 
MAI. Acestea au fost duse la Institutul de 
Antropologie din Bucureşti pentru a se confirma 
oficial identitatea  exhumatului. Reinhumarea 
osemintelor a avut loc în ziua de 28 aprilie 1971 în 
cimitirul comunei Dobreşti, judeţul Arges. 

Modul cum a decurs reînhumarea osemintelor 
lui lon Mihalache îl aflăm din Nota raport nr. 
131 /GE din 30 aprilie 1971 a Direcţiei I a Consiliului Securităţii Statului: 


„CONSILIUL SECURITĂȚII STATULUI 
D.G.LI. — DIRECŢIA I 


131/GE/30.1V.1971 
STRICT SECRET 


ex. unic 


NOTA-RAPORT 
privind felul cum a decurs 
reînhumarea osemintelor lui Ion Mihalache, fost vice-preşedinte al PNT 


La data de 30 dec. 1970, Cancelaria CC al PCR a comunicat Consiliului Securităţii 
Statului că Secretariatul CC al PCR a aprobat deshumarea osemintelor lui Ion 
Mihalache din incinta penitenciarului Rm. Sărat şi reinhumarea acestora in comuna sa 
natală. 

Urmare a acestei aprobări, organele M.A.I. au exhumat în ziua de 23 aprilie a.c. 
osemintele lui Ion Mihalache şi le-a prezentat la Institutul de Antropologie din 
Bucureşti, care a confirmat oficial identitatea exhumatului. 

Apoi, organele MAI, la indicatia noastră, au luat legătura cu Popescu Ion Mehedinți, 
fost secretar al lui Ion Mihalache şi fruntaş PNT, care s-a interesat de reînhumarea 
osemintelor. Reînhumarea a avut loc în ziua de 28 aprilie a.c. în cimitirul comunei 
Dobreşti, judeţul Argeş. 

Popescu lon Mehedinţi, fost secretarul lui lon Mihalache; dr. Busuiocescu 
Gheorghe’, fost membru PNT si condamnat, nepot al defunctului, preot 


” Alexa Augustin a îndeplinit funcţia de procuror general al RSR în perioada 13 martie 1969-29 
martie 1973 (Ibidem, p. 66). 

10 Tlie Verdeț a îndeplinit funcţia de prim-vicepreşedinte al Consiliului de Miniştri în perioada 3 
ianuarie 1967 — 7 martie 1978 (Ibidem, pp. 614-615). 

11 Jon Stănescu a îndeplinit funcţia de preşedinte al Consiliului Securităţii Statului în perioada 7 
mai 1968-24 aprilie 1972 (Ibidem, p. 545). 

Dumitrăchescu Leonida, fost membru PNT, văr cu defunctul; Badea Nestor, fost 
preşedintele tineretului PNT pe Capitală si ziarist la Dreptatea şi Diaconescu Ion!?, fost 
preşedintele tineretului PNT pe tara şi condamnat. 

De asemenea, a participat si soția defunctului Niculina Mihalache care în prezent 
domiciliază în comuna Dobreşti. 

La reînhumare, nici o persoană din cele prezente nu a rostit vreo cuvântare asupra 
æ personalității defunctului, ci totul s-a 
rezumat la oficierea serviciului divin. 

În vederea  preîntâmpinării unor 
eventuale acțiuni nedorite, organele 
Direcţiei a I-a, împreună cu 1.J.S. Arges au 
întreprins măsuri informativ-operative, care 
au asigurat desfăşurarea normală a 
exhumării şi reînhumării. 

Cu această ocazie, organele noastre au 
fotografiat principalele momente ale 
reînhumării (anexăm fotografiile '*). 

A Pentru a cunoaşte starea de spirit si 
comentariile ce se vor face legat de acest eveniment, s-au luat măsurile informativ- 
operative corespunzătoare. 


ŞEFUL SERVICIULUI 
Lt.col. de securitate, 
Popescu Traian” 


12 Busuiocescu Gheorghe era fiul surorii Niculinei Mihalache. S-a născut la 17 noiembrie 1902 în 
comuna Topoloveni, județul Argeş, de profesie medic chirurg. În 1971 era pensionar şi domicilia 
în Bucureşti. A fost membru al PNT. În anul 1956 a fost arestat şi condamnat la 20 de ani 
muncă silnică pentru activitate contrarevolutionara, fiind grațiat în anul 1964 (ACNSAS, fond 
Documentar, dosar nr. 17, f. 254). 

15 Ion Diaconescu, nepot al Niculinei Mihalache, scrie în memoriile sale, intitulate Ternita, 
destinul generației noastre, că Niculinei Mihalache i s-a cerut să delege pe cineva căruia să i se predea 
osemintele lui Ion Mihalache. Ea l-a delegat, in acest scop, pe Popescu Mehedinţi. „Am 
cumpărat împreună cu Popescu Mehedinţi un coşciug special şi acesta a plecat la Râmnic într-o 
maşină a Securităţii. Acolo, la poarta cimitirului era aşteptat de alte organe ale Securităţii care i-au 
predat o cutie cu oseminte, fără ca Popescu Mehedinţi să fi avut posibilitatea să asiste la 
deshumarea lor. Cosciugul cu osemintele a fost adus, tot cu maşina Securităţii, la 
Dobreşti... Din Bucuresti au fost prezenţi, în afară de Popescu Mehedinţi si de mine, Nestor 
Badea, pr. Leon Dumitrăchescu şi dr. Gh. Busuiocescu. După slujbă, noi bucureştenii am luat 
masa cu Niculina în camera ei. Era mulțumită (...) ea a murit, putin timp după aceea, împăcată 
deplin sufletește că şi-a îndeplinit într-adevăr întreaga datorie” (lon Diaconescu, Temnita, destinul 
generaţiei noastre, ediţie revăzută, Bucureşti, Editura Nemira, 2003, p. 326). 

14 Câteva din fotografiile realizate de Securitate le inserăm în prezentul material. Acestea se 
regăsesc în ACNSAS, fond Informativ — Ion Mihalache, dosar nr. 203.757, f. 287, 290, 293, 294. 

Sursa documentului: ACNSAS, fond Informativ (Ion Mihalache), dosar nr. 203 757, 
ff. 282-283. 


Documentul prezentat mai sus arată că osemintele lui Ion Mihalache nu au ajuns în 
cripta familiei Mihalache de la Topoloveni, aşa cum ceruse, în 30 iulie 1970, Niculina 
Mihalache în cererea sa către Nicolae Ceauşescu, ci acestea au fost reînhumate în 
cimitirul comunei Dobreşti, localitate situată la câţiva kilometri de Topoloveni, in 
comuna natală a soției sale, Niculina 
Mihalache. Osemintele lui Ion 
Mihalache au fost reinhumate lângă 
mormântul socrilor săi, preot Ion şi 
Elena Dumitrăchescu. 

Din declaraţia lui Ion Mihalache, 
dată în 1950, la vârsta de 68 de ani, 
aflăm că soţia sa, Niculina Mihalache, 
s-a născut în 1890 în Leordeni- 
Muscel, fiind fiica lui Petre Dobrescu 
decedat în 1895. Aceasta a fost 
adoptată si crescută de preotul Ion 
Dumitrăchescu din Dobreşti, Muscel, 
care nu a mai avut alti copii. Niculina 
Mihalache a avut frați şi surori în familia de naştere, care au rămas cu mama lor. 

În arhiva CNSAS, î în afară de documentul prezentat mai sus, în dosarul informativ al 
lui Ion Mihalache, se găsesc alte documente care arată cum a decurs ceremonia 
reînhumării osemintelor acestuia în comuna Dobrești, judeţul Argeş. De pildă, o nota 
informativă dată, în data de 28 aprilie 1971, de fostul informator „Panaitescu Mircea”, 
maiorului Matei Hie din Inspectoratul județean de securitate Arges. Din nota 
informativă aflăm că: „Osemintele lui lon Mihalache au fost aduse la Dobreşti în ziua 
de 28 aprilie 1971 la ora 10,30 de Popescu Mehedinți, fost secretar al lui Ion Mihalache, 
cu o maşină tip militar. Au fost duse direct în biserica de 
sus, unde se află mormântul zidit al socrilor săi. A fost 
adusă şi soția lui, cu o maşină, arătând a fi foarte slăbită. 
A stat pe scaun fără vorbă si fără o lacrimă. La 11% a 
sosit maşina ing. Nelu Diaconescu, care se ducea la 
Botesti să vadă pe maică-sa si care a fost rugat să aducă 
aci 3 persoane: preotul Leon Dumitrăchescu din 
București, Dr. Gh. Busuiocescu şi Nistor Badea, fost 
deputat, toți rudă cu Niculina Mihalache. 

Au slujit parastasul preoții Leon Dumitrăchescu, 
preot Popescu Ion si pr. Heroiu Mihai. Au asistat la 
slujbă 13 bărbaţi din Dobreşti şi 32 femei. 

Nu s-a rostit nici o cuvântare şi n-am văzut pe nimeni 
plângând, deşi majoritatea celor de fata au fost fini ai lor. 

Făceau impresia că au venit din pură curiozitate. N-am auzit nici un fel de comentarii, 
nici răutăcioase, nici binevoitoare” 15, 

De asemenea, documente din arhiva fostei Securitati arată că Niculinei Mihalache 1 
s-a permis, în anul 1971, reîntoarcerea în comuna natală, Dobreşti din judeţul Argeș. Pe 
24 martie 1971, Niculina Mihalache a fost adusă de la sanatoriul din București „de către 
Marinache!® din Țigănești şi Florica, fiica preotului Tomescu!” din Țigănești şi instalată 
la dispensar în camera pregătită din ordinul forurilor superioare” 18. 

Niculina Mihalache a fost instalată în una din camerele dispensarului din comuna 
Dobresti, care funcționa in casa pe care a avut-o în proprietate, moştenită de la tatăl 
său, preotul lon Dumitrăchescu. La acea dată avea 80 de ani şi „nu se putea deplasa 
singură, decât numai sprijinită” !9. Rudele i-au angajat o femeie, pe nume Petculescu Gh. 
Paraschiva, pe care o plătea cu 600 lei din pensia pe care o primea Niculina Mihalache 
de la stat, ca s-o îngrijească atât ziua cât şi noaptea. 

Pentru că a fost soția unui „vârf conducător al PNT”, a cunoscut diferite forme ale 
represiunii politice. A fost arestată în mai multe rânduri şi a cunoscut şi o perioadă de 
domiciliu obligatoriu în Câmpia Bărăganului. Un referat al Serviciului "C” din cadrul 
Ministerului Afacerilor Interne din 28 martie 1960 (nr. 14/0058974) arată că: „în 
evidenţa Serviciului «C» este cunoscută că în anul 1947 a fost arestată în legătură cu fuga 
de la Tămădău, însă neputându-i-se stabili vinovăția a fost pusă în libertate. În anul 
1949 a fost din nou arestată şi condamnată la trei ani închisoare corecțională deoarece 
avea legături cu elemente dușmănoase care intenționau ca prin intermediul legatiei 
americane să transmită veşti în străinătate? După executarea condamnării, prin Decizia 


15 ACNSAS, fond Informativ-lon Mihalache, dosar nr. 203 757, f. 299 

16 Într-o notă informativă dată, la 26. 04 1971, maiorului Cârstea Nicolae de la Inspectoratul 
judeţean de securitate Arges de către sursa "Simionescu Ion” se arăta că Marinache era „fost 
avocat, fost PNT şi secretar al lui Mihalache” (Ibidem, f. 304). Marinache Ion era născut la 22 
decembrie 1909, în comuna Priboeni-Argeş, de profesie avocat. În 1971 era pensionar şi 
domicilia în Bucuresti. Marinache Ion a fost preşedintele sectorului IV - PNT din Capitală. A 
fost condamnat 20 de ani muncă silnică pentru activitate de reorganizare a PNT, fiind pus in 
libertate în anul 1963 (Ibidem, fond Documentar, dosar nr. 17, ff. 254-255). 

17 Conform dosarului de domiciliu obligatoriu al Niculinei Mihalache, aceasta avea o soră, pe 
nume Tomescu Maria, casnică, domiciliată în Țigănești; o altă soră, Busuiocescu Elisabeta, 
casnică, domiciliată în comuna Leordeni, jud. Argeş. 

18 ACNSAS, fond Informativ — Ion Mihalache, dosar nr. 203 757, f. 300. 

19 Thidem, £. 301. 

20 În anul 1949 a fost arestată si condamnată pentru omisiune de denunt. Niculina Mihalache 
arată într-o declaraţie dată la 19 mai 1954, referitor la arestarea sa din 1949, următoarele: „La 
data de 15 august 1949 am fost arestată de organele MAI şi anchetată cu privire la ceea ce am 
cunoscut despre legăturile cu românii din străinătate ale lui Nicolae Munteanu pe care îl 
cunoşteam mai demult. Nicolae Munteanu îmi spusese odată că vrea să trimită o scrisoare în 
străinătate şi m-a întrebat dacă nu vreau să o semnez si eu. I-am răspuns refuzând net aceasta 
propunere, dar nu m-am gândit că acest lucru trebuia denunţat. Pentru această omitere de 
denunt am fost judecată şi condamnată la trei ani închisoare corecțională, iar după expirarea 
pedepsei mi s-a mai dat trei ani pedeapsă administrativă. Nicolae Munteanu era membru al PNT 
si l-am cunoscut in casa lui Mihai Popovici, unul dintre conducătorii PNT. Nicolae Munteanu a 
fost arestat dar nu ştiu ce acuzaţii i s-au adus şi nici dacă a fost condamnat sau nu. Eu nu am citit 


416 


28 aprilie 1971. Reînhumarea osemintelor lui lon Mihalache... 


MAI nr. 5130 din 18 iunie 19541 s-a fixat DO pe timp de 12 luni. Aceste restricții i s-au 
prelungit de două ori, cu 24 luni şi respectiv 36 luni. În timp ce se afla în comuna Dilga, 
executând cele 36 luni de domiciliu obligatoriu date prin Decizia MAI nr. 6837/1957, in 
luna septembrie 1958 a fost arestată şi prin Hotărârea Penală nr. 882 din 31 august 1959 
a Tribunalului Militar Bucuresti a fost condamnată la 14 ani temniţă grea si 7 ani 
degradare civică si confiscarea totală a averii personale. Prin Decizia nr. 1 din 4.1.1960 a 
Tribunalului militar al regiunii a I-a militară a admis recursul condamnatei şi i s-a redus 
pedeapsa la 10 ani închisoare corecțională și 5 ani interdicție corecțională”?1. 


În perioada 1954-1960, Niculina Mihalache, a avut domiciliu obligatoriu în Câmpia 
Bărăganului. Prin Decizia MAI nr. 5130 din 18.06. 1954 i s-a fixat domiciliu obligatoriu, 
în categoria contrarevolutionar, în comuna Dilga, raionul Lehliu, regiunea Bucuresti, pe 
timp de 12 luni. Domiciliul obligatoriu i-a fost prelungit succesiv pana în 19602. În 13 


scrisoarea pe care voia să o trimită în străinătate, fiindcă la data când m-a întrebat dacă nu vreau 
să o semnez, nu o scrisese încă. Nu ştiu dacă a scris-o sau nu, ştiu numai că mi-a spus că se 
ducea pe la legația americană si că avea intenţia să o trimită, prin aceasta legatie, generalului 
Rădescu. Prin această scrisoare cred că avea intenţia să-i trimită stiri din ţară. Eu personal n-am 
făcut politică activă niciodată si în casa lui Mihai Popovici am mets în calitate de prietenă a soției 
lui, nu ca politiciană. Această declarație o dau şi o semnez propriu. Niculina I. Mihalache” 
(ACNSAS, fond Penal, dosar nr. 51 020, vol. 1, ff. 2 şi 2 verso). 

21 Ibidem, vol. 2, f. 15. 

22 Dosarul de domiciliu obligatoriu al Niculinei Mihalache întocmit de organele de miliție in 
ACNSAS, Condamnati Politici (CP), dosar 1593, ff. 1-24. Prin Decizia MAI nr. 5749 din 
20.06.1955, Niculinei Mihalache i s-a prelungit domiciliul obligatoriu cu 24 luni, iar prin Decizia 
MAI nr. 6837 din 17 iunie 1957 i s-a prelungit domiciliul obligatoriu cu încă 36 de luni. În 13 
aprilie 1960, în conformitate cu adresa MAI nr. 00845170, a fost scoasă din evidenţa celor cu 
domiciliu obligatoriu. In perioada domiciliului obligatoriu, Niculina Mihalache a solicitat 
ridicarea restriciilor domiciliare. La 25 iulie 1956, la vârsta de 66 de ani, a solicitat ridicarea 
restricţiilor domiciliare pe motive medicale: „În susţinerea acestei cereri vă aduc la cunoştinţă că 
în urma îndelungatei mele detineri, starea sănătăţii imi este grav afectată şi menţinerea 
domiciliului obligatoriu mai departe făcând imposibilă orice îngrijire, însăşi viata imi este in 
primejdie. Alatur şi certificatul medical”. In Certificatul medical nr. 642 din 25 iulie 1956, eliberat 
de medicul circumscriptiei sanitare Dilga, raionul Lehliu, se arăta că Niculina Mihalache era 
,suferinda de boală hipertrofică si insuficiență coronatiana, recomandându-i-se tratamentul într- 
o clinică de specialitate” (Ibidem, ff. 14-16 ). Solicitarea de ridicare a restricțiilor domiciliare nu i-a 
fost aprobată. Cum s-a comportat în domiciliul obligatoriu aflăm din raportul MAI, Biroul 
DDO, regiunea Bucuresti, semnat de șeful Comandaturii Dilga, locotenent V. Diaconescu: 
„Menţionăm că de la data venirii ei în comuna Dilga si până în prezent nu s-a încadrat în câmpul 
muncii, fiind ajutată de neamurile ei, trimitandu-i bani si alimente. Din supraveghere reiese că a 
fost vizitată la domiciliul său de către Dumitrescu Elena, nepoata sa Cristea Veronica, cu 
domiciliul în Bucureşti. De asemenea, s-a mai constatat că din elementele care sunt cu DO în 
aceeași comună o vizitează Tetu Aurel, fost fruntaș PNT, Crişan loan şi Iordache Nicolae (...) 
Nu a rezultat până în prezent ca susnumita să ducă vreo activitate dusmanoasa sau manifestări 
ostile întrucât nu am avut reţea informativă pentru a fi supravegheată îndeaproape. Menţionăm 
că susnumita a respectat vizele săptămânale, fără să se sustragă de la această dispoziţie, iar până 
în prezent nu s-a constatat că ar fi părăsit DO” (ACNSAS, fond Penal, dosar nr. 51 020, vol. 1, 
f. 15). 

aprilie 1960 a fost scoasă din evidenţa celor cu DO, deoarece în 1959, prin sentința nr. 
882 a Tribunalului Militar Bucureşti a fost condamnată la 14 ani muncă silnică pentru 
săvârşirea infracțiunii de uneltire contra ordinii sociale. În anul 1964 a fost pusă în 
libertate”, fiind gratiata prin decretul nr. 310. După eliberarea din puşcărie, nu i s-a 
aprobat stabilirea domiciliului în București. În noiembrie 1965 i s-a eliberat un buletin 
de identitate (seria L, nr. 808030) cu domiciliul în comuna Dobrești, raionul Gaiesti. În 
13 noiembrie 1965 se găsea internată la Institutul Parhon. 


În comuna Dobrești se ştia că Niculina Mihalache a revenit, în 1971, cu aprobarea 
dată de Nicolae Ceauşescu. O notă din arhiva fostei Securitati din 27 aprilie 1971 arăta 
că: „După reîntoarcerea în comună, de unde a lipsit câţiva ani, atmosfera între cetățeni 
era de o totală reținere în a o vizita pe dna Mihalache. Se spune că, chiar cei mai 
apropiaţi, rude, fini, nu indrazneau să îi calce casa. Faţă de această stare de lucruri, 
organele de partid s-au deplasat în teren, în frunte cu tov. Năstase - primul secretar al 
judeţului Arges, care i-a adunat pe toţi locuitorii comunei şi le-a făcut o prezentare de 
care mai favorabile pentru doamna Mihalache. Li s-a arătat că o serie de instituții ca 
dispensarul, şcoala, căminul cultural si alte aşezăminte de folos obştesc au fost 
construite la timpul său de dna si dl Mihalache. 

După ce s-a creat această atmosferă, lucrurile s-au schimbat si dna Mihalache a fost 
vizitată de toţi ce îi purtau simpatie. La ora actuală, dna Mihalache are pensie si este 
ajutată de toţi locuitorii, cu tot ce le stă în putință” 2% 

Niculina Mihalache a murit la scurt timp (o lună de zile) după reinhumarea 
osemintelor soțului său. Înmormântarea a avut loc în ziua de 27 mai 1971, tot în 
comuna Dobrești, judeţul Arges. Organele de securitate (Consiliul Securității Statului, 
DGII-Direcţia I) au întocmit la 28 mai 1971 o Notă-raport din care aflăm cum a decurs 
ceremonia înmormântării Niculinei Mihalache: „In ziua de 27.V.1971 a avut loc în 
comuna Dobrești, judeţul Arges, înmormântarea lui Niculina Mihalache, la care au 
participat peste 500 de persoane. Majoritatea participanților au fost localnici din 
comuna Dobresti si satele învecinate. Din Bucureşti au participat: Popescu Ion- 
Mehedinţi, dr. Busuiocescu Gh., Nestor Badea, Patraulea Florin si Marinache Ion — toți 
foşti fruntaşi P.N.T. si rude apropiate ale lui Ion Mihalache. De asemenea, au mai 
participat şi unii foşti fruntaşi P.N.T din judeţele Argeş si Dâmboviţa. 

Au rostit discursuri preotul Popescu Ion din comuna Dobreşti si av. Patraulea Florin 
din Bucureşti în care au evocat figura defunctei şi contribuţia sa la unele activități 


23 În decretul nr. 310/ 1964, referitor la Niculina Mihalache se arătau următoarele: „născută la 18 
noiembrie 1890 în comuna Leordeni, regiunea Arges, fiica lui Ion şi Elena, condamnată prin 
sentința penală nr. 882/1959 a Tribunalului militar Bucuresti la 14 ani muncă silnică pentru 
uneltire contra ordinei sociale în baza art. 209 pct. 2, lit a si b alin penultim Cod penal. Prin 
admiterea recursului, Tribunalul militar al regiunii a I-a militară Bucureşti schimbă încadrarea 
juridică în infracțiunea prevăzută si pedepsită de art. 209 pct. 2, lit. a Cod penal, reducând 
pedeapsa la 10 ani închisoare corecțională menţinând restul dispoziţiilor sentinţei” (ANR, fond 
Consiliul de Stat. Decrete, dosar nr. 310 I b/1964, f. 134). 

24 ACNSAS, Condamnati Politici (CP), dosar nr. 1593, ff. 2, 5, 8 (dosarul de domiciliu 
obligatoriu întocmit de organele de miliţie). 

25 Ibidem, fond Informativ — Ion Mihalache, dosar nr. 203 757, ff. 279-280. 

sociale locale. În discursuri nu s-au abordat probleme politice şi nici nu s-au făcut 
referiri la activitatea soțului său. 

Pentru a cunoaște şi preveni eventuale acţiuni ostile, organele noastre au întreprins 
măsurile informative corespunzătoare. De asemenea, se va urmări în continuare 
discuțiile ce eventual se vor mai face de foştii politicieni cu privire la această 
înhumare” 26 

Ion Diaconescu? , nepot al Niculinei Mihalache, care a participat la 28 aprilie 1971 la 
ceremonia reînhumării osemintelor lui Ion Mihalache în comuna Dobrești, județul 
Argeş scrie, în memoriile sale intitulate, Tesnita, destinul generatiei noastre, că Niculina 
Mihalache a murit împăcată sufleteşte „că, cu toată vitregia vremurilor, reuşise să-și 
îndeplinească ultima datorie fata de soțul sau’. 


°6 Ibidem, ff. 284-285. 

2 Ion Diaconescu s-a născut la 25 august 1917, în comuna Botesti, județul Arges. În 1937 a 
devenit membru al organizației Tineretului Național Țărănesc, iar în perioada 1944-1947 a făcut 
parte din Biroul de Conducere Național al Tineretului PNT. În 1947 a fost arestat şi condamnat 
la 15 ani muncă silnică. După 1989 a fost deputat de Bucureşti în toate legislaturile din anii 1990- 
2000; preşedinte al Adunării Deputaților (noiembrie 1996-noiembrie 2000); preşedinte al 
Partidului Naţional Țărănesc Creştin Democrat (noiembrie 1995-decembrie 2000); preşedinte al 
coaliției politice Convenţia Democratică din România (1996-2000), vezi Stelian Neagoe, Oameni 
politici români. Enciclopedie, Bucureşti, Editura Machiavelli, 2007, pp. 232-233. 

8 Ion Diaconescu, Tenita, destinul generației noastre, ediţie revăzută, Bucureşti, Editura Nemira, 
2003, p. 326. Ion Diaconescu afirmă în memoriile sale că „prietenii mei apropiaţi care cunoşteau 
familia ştiau şi faptul că eu eram nepot al doamnei Mihalache şi mai ales faptul că Mihalache 
tinuse legături foarte apropiate cu întreaga noastră familie. Aceasta îl ajutase mult, atunci când el 
pornise la drum, în 1919, în privinţa organizării Partidului Țărănesc, părinţii mei fiind printre 
fondatorii acestui partid” (Ibidem, p. 155, ediţia din 1998 a memoriilor). 

Anexa documentară: 


Nota — raport a Direcţiei I din Consiliul Securităţii Statului, din 30 aprilie 1971, 
privind felul cum a decurs reinhumarea osemintelor lui Ion Mihalache, fost 
vicepreşedinte al PNT 


CONSILIUL SECURITATII STATULUI 
D.G.I.I. — DIRECTIA I 


131/GB/30.1V.1971 
STRICT SECRET 
ex.unic 


NOTA — RAPORT 


privind felul cum a decurs 
reinhumarea osemintelor lui 
LON WITLAL ACHE » fost 


vice-preşedinte al P.N.T.= 3 


La data de 50 dec.1970, Cancelaria C.C. al P.C.R. 
a comunicat Consiliului Securităţii Statului ck Secretaria-= 
tul C.C., al P.C.R. a aprobat dezhumarea osemintelor lui 
JON STIMALACHE Gin incinta Penitenciarului Rm.Strat 
| şi reînhumarea acestora în comuna sa natală. 


Urmare a acestei aprobări, organele M.A.I». au 
ehsumat în ziua de 23 aprilie a.c. osemintele lui “Oo” /7/- 
HALACHE şi le-a prezentat la Institutul de Antropologie 
din Bucureşti, care a confirmat oficial identitatcaéeheuma— 
tului ,- 


Apoi, organele M.A.I., la indicatia noustră, au 
luat legătura cu Popescu len [IEHEDIMZI = fost secretar 
al lui “W /T7y47 414 CHE şi fruntaş P.N.T., care s-a in= 
teresat de reînhumarea osemintelor. Refnhumarea a avut loc 
în ziua de 28 aprilie a.c. în cimitirul comunei Dobregti, 
judeţul Argeg.- 


La ceremonie au participat cca 7o de persoane din 
comuna Dobregti, în majoritate femei. In afara celor din 
comună,au mai participat următoarele persoane din Bucureşti E 

ARIA 


Popescu fm EWE fost secretarul lui OY /Wracacwe i 
àr, Buswrocescy Gmeoesra, fost membru P.N.T. gi condamnat, 
nepot al defunctului; preot doro 7erc mereu LEONIDA 

fost membru P.N,T., văr cu defunctul; AJEA Mesk , 
fost preşedintele tineretului P.N.T. pe Capitală şi ziarist 
la "Dreptatea" şi O/cowescr lon » fost pregedintele 
tineretului P.N.T. pe ţară gi condamnat. 


De asemenea, a participat gi sotia defunctului 
Acura ATI A LACHE. care în prezent domiciliază în comuna 
Dobreşti.- 


La reînhunare, nici-o persoană din cele prezente 
nu a rostit vreo cuvîntare asupra personalităţii defunctului, 
ci totul s-a rezumat la oficierea serviciului divin.- 


In vederea preîntîmpinării unor eventuale acţiuni 
nedorite, organele Direcţiei a I-a, împreună cu I.J.S. Argeş 
au întreprins măsuri informativ-operative, care au asi itzi 
desfigurarea normală a exhunării şi refnhum§rii.e- 


Cu această ocazie, organele noastre au fotografiat 
principalele momente ale reînhunării (anex%m fotografiile).- 


Pentru a cunoagte sterea de spirit gi comentariile 
ce se vor face legat de acest eveniment, s-au luat măsurile 
informativ-operative corespunzătoare. 


SEFUL SERVICIULUI 
Lt.Col.de securitate, 


Popescu Traian 


Sursa: ACNSAS, fond Informativ, dosar nr. 203 757, ff. 282-283. 

Manualele de istorie 
în ecuaţia relațiilor româno-sovietice din anul 1983 


History Textbooks in the Context of Romanian-Soviet Relations in 1983 


Bilateral relations between Romania and the Soviet Union underwent a 
sinuous course after the Second World War, despite the fact that both countries 
were ruled by a similar political regime and were part of the same political-military 
alliance. The authorities in Bucharest gradually managed to separate from the center 
of power in Moscow, so that Romania's foreign policy acquired a distinct character 
after 1960. 

The Soviet Union reacted promptly and started a real “clandestine war” 
against Romania. “Symbolic battles” were fought within COMECON meetings, 
conferences of the Warsaw Treaty and U.N. sessions. 

In that context all types of “weapons” were used, including the common 
history textbooks. The present text aims to reconstitute the Romanian-Soviet 
confrontation in 1983, whose target was even the national consciousness and the 
vision on history of the future Romanian and Soviet citizens. 


Etichete: politică externă, educație, propagandă, Uniunea 
Sovietică, România 

Keywords: foreign policy, education, propaganda, Soviet 
Union, Romania 


Într-o scrisoare a lui Nicolae Bălcescu trimisă din Buzău către Alecu G. 
Golescu, în 22 iunie 1848, acesta nota: „Ado aminte lui Eliade aceea ce i-am zis d-a 
face: circulare la profesori ca să adune în capitalele judeţelor profesorii satelor si a-i 
pregăti pentru propaganda prin sate”. 

Acest îndemn relevă faptul că importanța corpului didactic şi al educaţiei în 
formarea viitorilor cetățeni a fost conștientizată de către oamenii politici de foarte multă 
vreme?. La rândul lor, comuniștii au înţeles, de foarte devreme, rolul educaţiei în 


1 Cornelia Bodea, 1848 /a români. O istorie in date şi mărturii, vol. II, Bucureşti, Editura Ştiinţifică şi 
Enciclopedică, 1982, pp. 690-691. 

2 O altă confirmare a acestui fapt este înregistrată la 28 iulie 1834, când consulul Rusiei, Minciaki, 
îi comunica domnitorului Mihail Sturdza instrucțiunile primite la Petersburg referitoare la 
supravegherea influențelor occidentale asupra tinerilor din Principatele Romane: ,,...Mi se 
recomandă în fine, cu deosebire, să chem atenţia domnitorilor spre tot ce ar putea indica o 
anumită tendință a spiritelor tinere de a se lăsa antrenate de ideile liberale, să-i invit să 
urmărească evoluția opiniei publice în Principate, să împiedice cea mai mică încurajare a creşterii 

formarea „omului nou” şi în asigurarea unei viziuni asupra lumii în conformitate cu 
ideologia oficială a regimului. Ca atare, atenția acordată de către liderii de partid şcolii, 
programelor educaţionale, manualelor şi mai cu seamă anumitor discipline şcolare 
(precum Istoria*) a fost una deosebită. Întrucât, prin educaţie, viitorii cetăţeni erau 
„înarmați? cu un set de cunoștințe si valori referitoare nu doar la propria tara, ci la 
lume, în general, manualele (în special de istorie, dar şi de geografie!) au fost concepute, 
în numeroase cazuri, în conformitate cu interesele geopolitice ale momentului, suferind, 
prin urmare, modificări succesive, în funcție de evoluţia raporturilor internaţionale. 

Prin prezentul demers ne-am propus un obiectiv precis delimitat şi anume 
prezentarea modului în care conţinutul manualelor de istorie din România şi din 
Uniunea Sovietică a reprezentat o „armă politică” în susţinerea intereselor şi 
obiectivelor de politică externă a celor două state. Desigur, nu intentionam o realizare a 
unei fresce ample a relațiilor bilaterale şi o analiză detaliată a instrumentalizării 
manualelor+, ci ne vom limita la o schitare a traseului de distantare a conducerii de la 
Bucuresti fata de directivele venite de la Moscova si la prezentarea unui document care 
detaliază situația existentă în acest domeniu în anul 1983. 

După o perioadă de obedienta deplină fata de Moscova, căreia îi datora 
susținerea necondiționată în preluarea puterii politice, regimul comunist de la Bucureşti 
a început, imediat după moartea lui I.V. Stalin, în martie 1953, să se înscrie pe o linie de 
distantare fata de puterea politica de la Kremlin5. Demarata mai întâi în plan economic, 


ideilor subversive, (...) să persevereze în grija de a da educaţiei tineretului un impuls moderat cu 
înţelepciune, să înfrâneze din toate puterile spiritul de inovaţie şi de tulburare, care s-ar putea 
manifesta în minţi lipsite de experienţă, avide sa dea ţării lor o existenţă politică diferită de aceea 
pe care i-o asigură instituţiile actuale, întemeiate pe tratate...” - apud Ştefan Cazimir, A}abetul de 
tranziție, Bucureşti, Editura Cartea Românească, 1986, p. 67. 

3 Referindu-se la manualul unic de istorie realizat în 1947 de Dumitru Tudor, Gh. Georgescu si 
Vasile Maciu, sub coordonarea lui Mihail Roller, cunoscut drept Istoria R.P.R., Eugen Denize 
nota: „Istoria R.P.R. a fost, în primul rând, un instrument de luptă politică, un mijloc 
propagandistic menit să legitimeze represiunea comunistă, un procedeu psihologic deformator, 
cate trebuia să contribuie la pervertirea mentalități şi a sufletului românilor” — Eugen Denize, 
Cezar Mata, România comunistă. Statul si propaganda. 1948-1953, Târgovişte, Editura Cetatea de 
Scaun, 2005, p. 148. 

4 Importanţa acordată manualelor este relevată şi de o relatare a lui Gh. Gheorghiu-Dej cu 
privire la discuţiile pe care le purtase, în februarie 1947, cu Stalin: 

„A venit vorba de manualele şcolare. Zice: Dar ce, voi ati pus pe foc toate manualele vechi? 
Dar de ce faceţi aceasta, dar nu puteţi să le imbunatatiti? Asta e o problemă grea. 

Pe urmă despre lucrări de istorie. Se apucase Roller să facă nu ştiu ce chestie. Eu ma 

gândeam să-i cer nişte istorici să ne ajute” — apud Dan Catanus, Vasile Buga (editori), G/. 
Gheorghiu-Dej la Stalin. Stenograme, note de convorbire, memorii. 1944-1952, cuvânt înainte de acad. 
Florin Constantiniu, Bucureşti, I.N.S.T., 2012, p. 100. 
5 Din plan economic, măsurile de distantare s-au făcut simțite si în alte paliere sociale, astfel că 
delimitări si revizuiri fata de dogmele impuse culturii si istoriografiei române de reprezentanţii 
,internationalismului proletar” nu au întârziat să apară — cf. Pavel 'Ţugui, Istoria şi limba română in 
vremea lui Gheorghiu-Dej. Memoriile unui fost sef de sectie a C.C. al P.M.R., Bucuresti, Editura Ion 
Cristoiu, 1999, pp. 10-24. 

timid, prin desființarea societăților mixte de tip sovrom®, politica de desprindere inițiată 
de Gh. Gheorghiu-Dej şi echipa sa” a căpătat accente tot mai ferme după 19588, când 
are loc retragerea trupelor sovietice din România, dar mai cu seamă după 1962, pentru a 
culmina cu „Declaraţia din aprilie 19649. 

Cu prilejul adoptării acestei declarații au ieșit la iveală o serie întreagă de 
tensiuni mocnite în relațiile dintre Bucuresti şi Moscova, tensiuni care se intensificasera 
pe măsură ce orientarea României spre colaborarea economică cu Occidentul se 
intensificase, la fel ca şi opoziţia fata de politica de integrare si specializare economică 
promovată de Uniunea Sovietică în cadrul C.A.E.R.10 

În şedinţele de „prelucrare” a conţinutului declarației adoptată de C.C. al 
P.M.R. au fost rostite de către fruntaşi ai partidului lucruri care până atunci nu puteau fi 
spuse decât în şoaptă şi cu teama permanentă de a fi arestat pentru „atitudine 
antisovietică”. 

Pentru exemplificare, vom reproduce câteva pasaje din stenograma expunerii 
făcută de ministrul de Interne în fața activului Direcţiei Politice a Trupelor şi 
Formatiunilor M.A.I., in 6 mai 1964, referitoare la modul în care România si românii 
erau prezentaţi tinerelor generații din Uniunea Sovietică. Cu această ocazie, Alexandru 
Drăghici, membru al Biroului Politic al C.C. al P.M.R., atrăgea atenţia ca: 

„În U.R.S.S. de exemplu, neîncrederea si lipsa de prietenie față de partidul 
nostru este difuzată pe scară largă nu numai în contactul cu cetățenii români, dar chiar şi 
în rândul poporului sovietic. 

În diversele publicaţii, manuale şcolare, cursuri pentru învățământul superior, în 
programele de televiziune, diferite aspecte din R.P.R. sunt reprezentate tendentios si 
jignitor. 

De pildă, în manualul sovietic de geografie pentru clasa a VII-a, tara noastră 
este prezentată prin câteva date sumare privind populaţia, teritoriul, aşezarea geografică, 
mentionandu-se că se cultivă mult porumb din care se face mămăligă si se descrie cu 
detalii prepararea acestui aliment, fără să se arate eforturile şi realizările obținute de 
poporul nostru pe linia industrializării țării şi progresului economic general. 

Cu ocazia unei emisiuni de televiziune din Leningrad s-a anunțat un dans 
românesc. În realitate, pe ecran au apărut două persoane aproape dezbrăcate, 
prezentând un dans ţigănesc ce nu avea nimic specific jocului şi portului popular de la 
noi. 


6 Florian Banu, Pasi spre autonomia R.P.R. - desfiintarea sovromurilor, în „Analele Ştiinţifice ale 
Universităţii «A.I. Cuza» - Iași”, seria Istorie, tomul XLIV — XLV, 1998-1999, pp. 133-150. 

7 Idem, Rolul lui Gheorghe Gheorghiu-Dej in distantarea României de U.R.S.S., în Constantin Buse, 
Ionel Candea (eds.), „Studii de istorie”, I, Brăila, Muzeul Brăilei, Editura Istros, 2012, pp. 519- 
552. 

8 Dan Cătănuş, Tot mai departe de Moscova. .. Politica externă a României în contextul conflictului sovieto- 
chinez. 1956-1965, Bucureşti, I.N.S.T., 2011, pp. 212-215. 

? Vezi, pe larg, Florian Banu, Liviu Taranu (eds.), Aprile 1964 — „Primăvara de la Bucuresti”. Cum s- 
a adoptat „Declaratia de independentă” a României?, Bucuresti, Editura Enciclopedică, 2004, CV+298 


10 Brânduşa Costache, Activitatea României în Consiliul Economic de Ajutor Economic Reciproc. 1949- 
1974, Bucureşti, ILN.S.T., 2012, passim. 

Într-unul din cursurile folosite pentru uzul studenților de la Universitatea 
«Jdanov» din Leningrad, se găseşte următoarea afirmaţie: 

«Sunt unele tari socialiste care duc o politică naționalistă. Acestea sunt statele 
din Asia în frunte cu China, iar în Europa — România». 

Neincrederea şi suspiciunea au ajuns până acolo încât până şi grupurile de 
turişti sovietici care vin în R.P.R. sunt prelucrate înainte de a pleca, patria noastră 
fiindu-le prezentată ca o tara de ţigani, mămăligari, inculti, cu o situație economică 
dezastruoasă, drept un aliat in care nu poţi avea încredere, îndemnându-i pe solicitanti 
să renunţe la excursia în R.P.R. sau, în orice caz, să nu facă legături printre români 
pentru a nu fi supuşi unor provocări. 

Din materialele ce le detinem, rezultă că grupurile de turişti sunt însoțite de 
ofițeri de securitate, care veghează să nu se «contamineze» de realitățile țării noastre”!!. 

Dar aceste aspecte nu au fost discutate doar în şedinţele ținute cu membrii de 
partid, ci au fost abordate şi în cadrul discuţiilor purtate la Moscova, între 7-14 iulie 
1964, între delegatiile română si sovietică cu privire la problemele sensibile ale relațiilor 
bilaterale. 

Cu acest prilej, Emil Bodnăraș a adus în discuţie următorul aspect: 

„„...Noi am fost oarecum mirati când în manualul de istorie a P.C.U.S. şi în alte 
lucrări, consacrate problemelor celui de-al doilea război mondial, au apărut formulări 
care exprimă puncte de vedere care nu se acoperă cu adevărul istoric în ce privește tara 
noastră. 

Noi am avut plăcerea să schimbăm păreri cu redactorii acestor lucrări sau cu 
oameni de răspundere și am constatat cu satisfacție că părerile exprimate de noi au fost 
acceptate ca realitate istorică, justă, obiectivă. 

În felul acesta în lucrarea despre «Istoria marelui război pentru apărarea patriei» 
au fost aduse o serie de corecturi după verificare la fata locului. Au stat istoricii la noi 
câteva săptămâni, au verificat documente, hârtii, s-au adus corecturi. În felul acesta, 
până la volumul V al Istoriei putem spune că lucrurile sunt prezentate corect din punctul 
nostru de vedere. În hărţile însă care însoțesc aceste volume — în unele din ele — nu se 
exprimă tot aşa de fidel ceea ce textul redă”!2. 

Potrivit lui Bodnăraș, discuţii serioase au fost purtate si cu privire la unele 
inexactitati strecurate în ediția din 1959 a „Manualului de istorie a P.C.U.S.”. Problema 
în discuţie consta în modul în care era reflectată în acest manual participarea României 
la războiul antihitlerist şi, pe baza argumentelor furnizate de partea română, sovieticii au 
concedat introducerea în ediția din anul 1960 a următorului pasaj: 

„Armata Roşie împreună cu trupele române au alungat de pe teritoriul român 
hoardele germano-fasciste. Trupele române au luptat cot la cot cu Armata Roşie până la 
victoria finală asupra Germaniei fasciste. În România a început să se desfăşoare 
construirea unei vieți noi, pe baze democratice”. 

Conform relatării lui Bodnăraș, victoria părții române a fost de scurtă durată: 


11 A.C.N.S.A.S., fond Documentar, dosar nr. 197, ff. 60-62. 
12 Apud Vasile Buga, O vară fierbinte în relațiile româno-sovietice. Convorbirile de la Moscova din iulie 1964, 
Bucureşti, IL.N.S.T., 2012, pp. 89-90. 

„În locul acestor două fraze, în ediția din 1962 se scria în manualul de istorie a 
P.C.U.S.: «România a încetat să mai fie alături de Germania si i-a declarat război». Si cu 
asta gata. Ne-am întrebat, de ce? Ce s-a întâmplat în 1962, n-a avut loc nici o plenară... 
E just că la C.A.E.R. de acum se discuta...”15. 

Desi, la o primă vedere, astfel de fluctuații evaluative pot părea minore, cu o 
valoare simbolică, încadrarea lor în contextul larg al relațiilor bilaterale arată faptul că ele 
fac parte din ceea ce istoricul american Larry Watts desemna drept „măsurile sovietice 
de contraatac” 14, 

Întrucât în perioada următoare politica de independență a României în raport 
cu Uniunea Sovietică nu numai că nu a cunoscut un recul prin moartea iniţiatorului 
acesteia, Gh. Gheorghiu-Dej, ci chiar s-a intensificat odată cu preluarea conducerii 
P.C.R. de către Nicolae Ceauşescu, confruntările în plan simbolic (şi nu numai!) dintre 
cele două state au continuat. Prin diferite articole apărute în publicaţii ştiinţifice, tratate 
academice, dar şi manuale si hărți!5, Uniunea Sovietică a continuat să fluture problema 
apartenenţei Transilvaniei la Romania, în paralel cu negarea romanitatii Basarabiei, a 
rolului jucat de Armata Română în înfrângerea Germaniei naziste sau chiar cu 
promovarea unor teorii „originale” cu privire la formarea poporului român şi a evoluţiei 
Ţărilor Române în Evul Mediu. 

În acelaşi timp, în 1975 au apărut reacţii dure în diverse publicaţii sovietice 
după publicarea romanului De/m/, de Marin Preda, roman perceput drept o reabilitare a 
mareşalului Antonescu!®. De asemenea, volumul publicat în vara anului 1979 de 
istoricul Aurică Simion!”, cu ocazia celei de-a XXXV-a aniversări a actului de la 23 


15 Ibidem, p. 90. 

14 Larry L. Watts, Fereste-md, Doamne, de prieteni... Războiul clandestin al Blocului Sovietic cu România, 
traducere din limba engleză Camelia Diaconescu, București, Editura Rao, 2011, pp. 235-241. 

15 În 1979 fost editată la Sofia, de către Comisia Permanentă pentru Geologie a C.A.E.R., „Harta 
formațiunilor magmatice din zona carpato-balcanică”, sub redacţia geologilor bulgari E. 
Dimitrova, I. Ianev si alții. În această hartă se foloseau denumiri neuzitate de specialişti pe plan 
intern sau international. Astfel, aşa cum reiese din legenda hărții, Podișul Transilvaniei, Munţii 
Apuseni şi partea de vest a Banatului apăreau hasurate împreună cu teritoriul Ungariei sub 
denumirea de „Masivul Central Ungar”, în limba engleză, şi „Masivul Panonic”, în limba rusă. 
De asemenea, Câmpia Munteniei şi Olteniei, cunoscute si redate în toate lucrările de specialitate 
sub acest nume, erau desemnate, împreună cu o parte a teritoriului Moldovei (între Prut si Siret) 
cu denumirea de „Platforma rusă” - Florian Banu, C.A.E.R. — geologie si politică, în „Dosarele 
Istoriei”, nr. 12(88)/2003, („Buletin C.N.S.A.S.”, nr. 6), pp. 62-64. | 

16 Referindu-se la acest episod, Florin Constantiniu nota: „Inceputul fusese făcut prin 
beletristică, odată cu romanul De/irul al lui Marin Preda, care declanşase reacţia furioasă a 
Moscovei (o recenzie în ,,Literaturnaia Gazeta”), în apărarea scriitorului român intervenind 
nimeni altul decât Dumitru Popescu-Dumnezeu (evident, din însărcinarea conducerii partidului). 
Sosise momentul ca Deliru/ să capete un echivalent istoriografic: el a fost lucrarea lui Aurică 
Simion, Preliminarii politico-diplomatice ale insurecției române din august 1944 (Cluj-Napoca, Ed. Dacia, 
1979)” - Florin Constantiniu, De /a Rautu si Roller la Muşat si Ardeleanu, Bucuresti, Editura 
Enciclopedică, 2007, p. 393. Vezi si Serviciul Român de Informaţii, Cartea Albă a Securităţii. Istorii 
literare si artistice. 1969-1989, f.l, t.ed., 1996, pp. 75-77. 

17 A. Simion, Preliminarii politico-diplomatice ale insurecției române din august 1944, Cluj-Napoca, 
Editura Dacia, 1979. 

august 1944, a stârnit reacții vehemente din partea sovieticilor!’, contrariind, totodată, şi 
o parte a aparatului de partid cu atribuții pe linie ideologică, astfel încât, la scurtă vreme 
după punerea în vânzare, a fost retras din librării si dat la topit!?. 

De altfel, in această perioadă, ingerintele factorului politic în scrierea istoriei 
ating cote alarmante, o parte a spaţiului cercetării istorice din epocă fiind descris de 
către Apostol Stan în următorii termeni: „O armată întreagă de pretinsi cercetători 
diseminati în diferite institute vede în tezele ideologice o modalitate comodă de a se 
afirma şi mai ales de a face carieră şi bani, într-un stat în care ştiinţa autentică era 
urgisita. Ca atare, un asemenea gen de producţie istoriografică inundă şi umple diferitele 
reviste de specialitate, precum și librăriile cu numeroase cărți dovedite chiar de la 
apariție simplă maculatura ideologică”. 

Desigur, asaltul ideologiei asupra istoriei (tradus prin „tracomanie”, schimbarea 
numelui unor voievozi — vezi „Mircea cel Mare”, transformarea răscoalei condusă de 
Horea în ,,revolutie” etc.) nu a putut anula scrierea onestă a istoriei de către 
profesioniștii branşei. Chiar si Lucian Boia, îndeobşte foarte critic la adresa „mitologiei 
naţionaliste”, admite că „istoricii nu au recitat o unică litanie. Dimpotrivă, punctele de 
vedere divergente nu au încetat să se înmulțească, separându-i în genere pe cei hotărâți 
să păstreze un anume standard profesional de cei dispuși să aplice prompt (uneori 
punând şi de la ei) orice orientare dictată din considerente politice”?1. 

Documentul pe care îl supunem atenţiei cititorului reprezintă o „informare” 
întocmită de către delegația română ce participase, în perioada 24-28 ianuarie 1983, la 
întâlnirea de la Moscova a oamenilor de ştiinţă din domeniul istoriei din Romania si 


18 Ecourile stârnite de acest volum sunt amintite si de Florin Constantiniu: „Cartea lui Aurică 
Simion a avut un succes imens: se vindea cu suprapret, se cumpăra pe sub tejghea, se făceau — 
cât se putea — copii xerox. Pretutindeni, întrebarea la ordinea zilei era: «L-ai citit pe Aurică 
Simion?». (...) Vor fi existat şi semnale de nemulțumiri din partea sovieticilor? Este foarte 
probabil” — Florin Constantiniu, op. cit., pp. 394-395. De altfel, regretatul academician vorbeşte 
despre un adevărat „duel” între istoriografia română şi cea sovietică: „Formele mai timide sau 
mai fatise de contestare a unor teze ale istoriografiei sovietice — beneficiind bineînţeles de 
binecuvântarea oficialităților — nu puteau rămâne neobservate de ochiul vigilent al Moscovei, 
hotărâtă să nu lase nesanctionate manifestările, în plan istoriografic, ale aliatului rebel. (...) Un 
obuz de mare calibru l-a reprezentat lucrarea istoricului „moldovean” Artiom M. Lazarev. (...) 
Intitulată Mo/davskaia sovetskaia gosudarstvennost i bessarabsku vopros (Chisinau, 1974), cartea se voia 
fundamentarea cea mai amplă a tezelor istoriografiei sovietice privind istoria „poporului 
moldovenesc” şi a statalității sale” — zhidem, pp. 363-364. 

1 Gh. Buzatu, O carte care m-a avut ile, bttp://www.art-emis.to/cronica/cronica-literara/903-0- 
carte-care-n-a-avut-zile.html (consultat în 2 februarie 2013); vezi si 
http://www.historia.ro/exclusiv_web/general /articol/23-august-1944-salvarea-romaniei- 
tradare-nationala (consultat in 2 februarie 2013). 

2 Apostol Stan, Comunismul national si istoriografia. Mit ideologic si adevăr istoric, in „Revista istorică”, 
tom IX, 1998, nr. 5-6, p. 288. O abordare detaliată a problemei realizează Alexandru Zub, 
Orizont închis. Istoriografia română sub dictatură, laşi, Institutul European, 2002. 

21 Lucian Boia, Istorie şi mit in conștiința românească, Bucureşti, Editura Humanitas, 1997, p. 80. 

U.R.S.S. Astfel de întâlniri ale unor comisii mixte?? aveau loc periodic nu doar între 
reprezentanții României si ai Uniunii Sovietice, ci si între delegații ale altor state 
socialiste? şi chiar cu istorici din R.F.G., dar ne-am oprit atenția asupra acestui 
document pentru că, în opinia noastră, reflectă foarte bine liniile de forță pe care s-a 
situat istoriografia sovietică în tratarea unor probleme ale istoriei României, dar şi 
politizarea masivă a studierii și predării istoriei. 

Atitudinea diferențiată a istoricilor români fata de imixtiunile factorului politic 
în istoriografie transpare şi din documentul alăturat: deşi manualele de istorie reflectă 
automat punctul de vedere al istoriografiei oficiale a regimului**, incluzând deci si 
exagerările vremii, membrii delegaţiei române isi fac, totodată, datoria de istorici 
solicitând reflectarea corectă a unor aspecte esenţiale ale istoriei românilor, precum cele 
referitoare la formarea poporului român, la continuitatea sa de existenţă, la obținerea 
independenţei de stat. Desigur, astăzi pot părea rizibile eforturile delegației de a-i 
convinge pe sovietici să folosească în manualele lor de istorie expresii precum „revoluţie 
de eliberare socială si națională, antifascistă şi antiimperialistă” pentru evenimentele de 
la 23 August 1944, dar nu trebuie uitat că delegaţia avea un mandat oficial, iar şeful 
acesteia era chiar membru al C.C. al P.C.R. 

Demnă de remarcat ni se pare a fi atitudinea fermă a delegaţiei române în 
problema prezentării graniţei de răsărit a României, refuzând adoptarea unei prezentări 
„Obiective şi de pe poziții de clasă”, după cum sugeraseră sovieticii. De asemenea, 
respingerea teoriei că elementul slav ar constitui „cea de-a treia componentă în 
formarea poporului român”, a aprecierii rolului progresiv al ţarismului pentru 
Principatele Române, precum şi admiterea aspectelor negative jucate de Internaționala a 
III-a constituie, în opinia noastră, indicii clare că delegația română s-a plasat pe poziția 
apărării adevărului istoric şi a interesului național şi nu a fost doar o simplă purtătoare 
de cuvânt a tezelor ideologice ale P.C.R. 

Totodată, considerăm că documentul ilustrează foarte bine punctele de vedere 
diferite ale conducerilor celor două state, faptul că politica de independenţă a României 
fata de U.R.S.S. era una cât se poate de reală, poziţia de subordonare fata de Moscova 
nefiind admisă nici măcar la nivelul simbolic. În plus, eforturile de monitorizare a 


2 Comisiile mixte erau menite să soluţioneze amiabil o serie de probleme ce in relaţiile bilaterale. 
De exemplu, în 1975 funcționa o Comisie mixtă româno-bulgară pentru studiul monumentelor 
istorice — A.N.LC., fond C.C. al P.C.R. — Cancelarie, dosar nr. 45/1975. 

23 În iunie 1984, la Bratislava s-a întrunit Comisia mixtă româno-cehoslovacă privind manualele 
şcolare de istorie, iar în decembrie 1986, la Braunschweig (R.F.G.) a avut loc o reuniune a 
Comisiei mixte româno-vest-germană privind manualele şcolare de istorie, în organizarea 
Ministerelor Învăţământului din cele două tari - http://www.ioanscurtu.ro/curriculum-vitae 
(consultat în 2 februarie 2013). 

24 Pentru transformările suferite in această perioadă de manualele de istorie, vezi Floarea Balan, 
Cultul personalității în manualele de istorie (1973-1989), în Romulus Rusan (ed.), „Analele Sighet 10. 
Anii 1973-1989: Cronica unui sfârşit de sistem. Comunicări prezentate la Simpozionul de la 
Memorialul Sighet (5-7 iulie 2002), Bucureşti, Fundaţia Academia Civică, 2003, pp. 710-715. 

25 Nu întâmplător, în 1983 Helene Carrère d’Encause scria că „singura ţară din Pactul de la 
Varşovia care a izbutit să iasă din situaţia de satelit sovietic pentru a deveni independentă este 
România” — apud Florin Constantiniu, O istorie sinceră a poporului român, ediţia a IV-a revizuită si 

modului în care este prezentată istoria națională a românilor în şcolile de peste Prut 
arată în mod clar că puterea politică de la Bucuresti era perfect conştientă de puterea 
simbolurilor şi de importanța educaţiei în evoluţiile lumii contemporane. Nu în ultimul 
rand, trebuie evidenţiat faptul că informarea aduce în atenţie numărul mare de ore de 
istorie alocat în programele sovietice, inducând sugestia ca importanța acordată în 
România acestei discipline să fie revizuită. 

Cu alte cuvinte, membrii delegaţiei păreau a fi pe deplin conştienţi de 
perenitatea aprecierilor făcute de Mihail Kogălniceanu, la 24 noiembrie 1843, în 
„Cuvânt introductiv la cursul de istorie națională”: 

„Irebuinţa istoriei patriei ni este neaparata chiar pentru ocrotirea drepturilor 
noastre împotriva natiilor străine. Neavând istorie, fieştecare popor duşman ne-ar putea 
zice cuvintele d-lui Aaron: «Inceputul ce ai este necunoscut, numele ce porți nu este al 
tău, nici pământul pe care lăcuieşti; soarta ta aşa a fost să fii tot după cum esti; leapada- 
te de începutul tău, schimba-ti numele sau primeşte pre acesta ce ţi-l dau eu, rădicăte si 
du-te din pământul pe care lacuiesti, căci nu este al tău, şi nu te mai munci în zadar, căci 
tu nu poți fi mai bine de cum esti». Şi în adevăr, toate aceste cuvinte ni s-au zis de cătră 
străini; începutul nostru ni s-a tăgăduit, numele ni s-a prefăcut, pământul ni s-a sfâşiat, 
drepturile ni s-au călcat în picioare numai pentru că n-am avut pe ce să ne întemeiem şi 
să ne apărăm dreptăţile”26. 

Din nefericire, cuvinte precum cele invocate de Kogălniceanu şi Aaron Florian 
au venit şi vin in ultimele decenii nu de la ,,natii străine”, ci chiar de la respectabili 
istorici români, convinși că „marile decizii pe care trebuie să le ia astăzi societatea 
românească reprezintă o ruptură fata de trecut, fata de oricare trecut” şi temători că 
„blocajul mitologic va continua să afecteze procesul de integrare si de modernizare”? al 
României. În acest context, nu putem decât să subscriem la soluţia propusă de 
academicianul loan-Aurel Pop: 

„Ar fi bine ca viziunea «greşită», recte «naționalistă», a românilor despre trecut să 
împiedice — doar ea — România să acceadă mai repede în structurile europene, deoarece 
istoricii şi ceilalți oameni de cultură nu ar avea decât să scrie monografii despre Europa, 
să înalțe imnuri gloriei europene, să tina discursuri despre forța Europei Occidentale 
etc. şi să oprească orice «laudă» adusă trecutului national. Copii la şcoală ar putea învăța, 
de pildă, numai istoria si geografia Europei si S.U.A. şi numai limba engleză. Ei ar fi, cu 
siguranță, în câţiva ani, «buni europeni» si, după o vreme, nici nu ar mai avea ce să 
«integreze», fiindcă nu ar mai exista România. Deşi nimeni nu a aplicat o asemenea 
soluţie radicală, am putea-o experimenta noi”%, 


adăugită, Bucureşti Editura Univers Enciclopedic Gold, 2010, p. 510. În acelaşi an, secția a XI-a 
a spionajului extern din cadrul KGB considera că Romania se îndrepta spre o prăbuşire 
economică, ceea ce, în opinia lui Florin Constantiniu, reprezenta o „perspectivă îngrijorătoare 
pentru Kremlin, care se temea de o orientare, în aceste condiţii, a acesteia spre Vest” — zbidem, 
pp. 515-516. 

2% Apud Dan Berindei (coord.), Mihail Kogălniceanu. Texte social-politice alese, Bucureşti, Editura 
Politică, 1967, p. 107. 

2 Lucian Boia, op. cit., p. 292. 

28 Toan-Aurel Pop, Istoria, adevărul si miturile (Note de lectură), Bucuresti, Editura Enciclopedică, 
2002, p. 14. 

Deşi a trecut un deceniu de la ,,propunerea” domnului academician Pop, acest 
„ideal” nu a fost încă atins, dar, fără îndoială, s-au făcut şi se fac încă eforturi serioase în 
acest sens, „demitologizarea” istoriei naționale găsindu-se în plin progres. 


INFORMARE 
privind desfăşurarea întâlnirii oamenilor de ştiinţă 
din domeniul istoriei din R.S. România si U.R.S.S. pe 
problemele reflectării istoriei în manualele şcolare 
din cele două tari (Bucuresti, 24-28 ianuarie 1983) 


În conformitate cu planul de relaţii culturale si ştiinţifice dintre R.S. Romania si 
U.R.S.S., în zilele de 24-28 ianuarie a.c. la Bucuresti a avut loc cea de-a treia întâlnire a 
delegatiilor oamenilor de ştiinţă din cele două tari pentru dezbaterea problemelor 
privind reflectarea istoriei României şi Uniunii Sovietice în manualele şcolare. 


Delegatiile au avut următoarea componență: 

a) Delegația R.S. România: 

-prof. univ. dr. Ştefan Ştefănescu”, membru corespondent al Academiei R.S. 
România, decanul Facultăţii de istorie-filozofie, Universitatea București, 
conducătorul delegației; 

-prof. univ. dr. Gheorghe I. Ioniță, Facultatea de istorie-filozofie, 
Universitatea București; 

-conf. univ. dr. Ioan Scurtu%!, Facultatea de istorie-filozofie, Universitatea 
Bucureşti; 


2 Stefan Ştefănescu (n. 24 mai 1929, com. Goicea, jud. Dolj), studii secundare la Colegiul militar 
„N. Filipescu” — Predeal, universitare la Bucuresti (1948-1952), candidat în științe istorice al 
Universităţii „Lomonosov”, Moscova (1957), doctor în istorie (1967). Cercetator la Institutul de 
istorie „Nicolae Iorga” din Bucuresti din 1951, devine director in 1970. Membru corespondent 
al Academiei Române (1974), titular din 1992, decan al Facultăţii de istorie a Universităţii 
Bucureşti (1975-1984). Membru supleant al C.C. al P.C.R. (12 aug.1969-28 nov.1974); membru 
al C.C. al P.C.R. (28 nov.1974-22 dec.1989) - Ştefan Ştefănescu (coord.), Enciclopedia istoriografiei 
româneşti, Bucureşti, Editura Ştiinţifică şi Enciclopedică, 1978, p. 317; C.N.S.A.S., Membrii C.C. 
al P.C.R. 1945-1989. Dicţionar, coord. Florica Dobre, Bucureşti, Editura Enciclopedică, 2004, p. 
560. 

30 Gheorghe I. Ionita (n. 24 aprilie 1937, Bucureşti), studii secundare şi universitare la Bucuresti, 
doctor în istorie (1967); cercetător ştiinţific la Institutul de studii istorice şi social-politice de pe 
lângă C.C. al P.C.R., lector (1967), conferenţiar si apoi profesor universitar la Facultatea de 
Filozofie si la cea de istorie (1969). Membru în colegiul de redacţie al revistelor Anale de istorie şi 
Revistei de istorie - Ştefan Ştefănescu (coord.), Enciclopedia istoriografiei româneşti, Bucuresti, Editura 
Ştiinţifică si Enciclopedică, 1978, p. 182. Potrivit unei relatări a lui Gh. Ionita, „în cadrul 
întâlnirilor Comisiei Mixte de Istorie Româno-Sovietică, partea română a ridicat, în repetate 
rânduri, problema rapturilor teritoriale săvârşite în detrimentul României în vara anului 1940 şi a 
consecinţelor nefaste ale acestora, precum şi ale meritelor dobândite de România — printr-un 
efort uman si material exceptional — în scurtarea războiului în Europa si grăbirea maşinii de 
război hitleriste” - Gh. I. Ionita, Maresalul Antonescu — pro sau contra, în Gh. Buzatu (coord.), 
„Mareșalul Antonescu la judecata istoriei”, Bucureşti, Editura Mica Valahie, 2003, p. 363. 

-lector univ. dr. Maria Totu, Facultatea de istorie-filozofie, Universitatea 
Bucureşti; 

-cercetător ştiinţific principal Constantin Preda%?, directorul Institutului de 
arheologie din Bucureşti; 

-cercetător ştiinţific principal Nicolae Ionel, Institutul de ştiinţe politice şi de 
studiere a problemei naționale; 

-prof. Vasilică Neagu, redactor la Editura didactică şi pedagogică Bucureşti. 

b) Delegația U.R.S.S.: 

-prof. univ. dr. V.P. Matsakovski, membru corespondent al Academiei de 
ştiinţe pedagogice a U.R.S.S., şef de catedră la Institutul pedagogic „V.I. Lenin” 
din Moscova, conducătorul delegației; 

-cercetător științific principal L.E. Semionova, Institutul de slavistică şi 
balcanistică al Academiei de științe a U.R.S.S.; 

-prof. univ. dr. E.E. Certan, șeful Catedrei de istorie universală la Institutul 
pedagogic „Ion Creangă” din Chişinău; 

-doctor A.G. Koloskov, şeful Laboratorului de studiere a istoriei la Institutul de 
cercetări privind conținutul si metodologia învățământului al Academiei de 
ştiinţe pedagogice a U.R.S.S. 


I. Informarea reciprocă asupra predării istoriei în şcoli si asupra manualelor 

de istorie. 

Delegatiile celor două tari s-au informat reciproc asupra modificărilor survenite 
în organizarea învățământului istoriei in cele două tari. S-a constatat că numărul de ore 
afectat istoriei este mai mare în U.R.S.S. decât în România: pentru istoria modernă 
(clasa a IX-a) şi contemporană (clasa a X-a) se prevăd 5 ore săptămânal, în timp ce in 
şcoala noastră istoria se predă la gimnaziu 2 ore săptămânal, iar la clasele a XI-a si a 
XII-a câte o oră săptămânal. Alături de manual, în U.R.S.S. există atlase, caiete de lucru 
şi culegeri de texte pentru fiecare clasă. 

Menţionăm că în Uniunea Sovietică în procesul de elaborare a manualelor 
există trei faze: de probă, experimentale si stabile („de bază”). Manualele de probă si 
experimentale sunt folosite într-un număr redus în şcoli, pentru a se verifica eficiența şi 
utilitatea modificărilor operate. Manualele de probă pot deveni experimentale si apoi, 
dacă dau rezultate bune, devin manuale „de bază”, înlocuindu-le pe cele vechi. 

În continuare, cele două delegaţii s-au informat reciproc asupra modului în care 
au fost soluționate problemele convenite la ultima întâlnire a oamenilor de ştiinţă din 
domeniul istoriei (Moscova, 1977). Partea română a aratat că a ţinut seama de marea 


31 Scurtu Ioan (n. 27 nov. 1940, sat Dochia, com. Girov, jud. Neamt), studii secundare la Piatra 
Neamţ, universitare la Bucureşti (1957-1962). Doctor în istorie (1971). Asistent (1962-1972), 
apoi lector, conferenţiar şi profesor la Facultatea de istorie a Universităţii Bucureşti — Ştefan 
Ştefănescu (coord.), Enciclopedia istoriografiei românesti, Bucureşti, Editura Ştiinţifică şi 
Enciclopedică, 1978, p. 295. 

52 Constantin I. Preda (n. 1 nov. 1925, sat Morunesti, com. Morunglav, jud. Olt), studii 
secundare la Rm. Vâlcea, universitare la Bucuresti (1947-1951); specializare la Munchen şi 
Frankfurt am Main (1968-1970), doctor în istorie (1971). Preparator universitar (1951), 
cercetător la Institutul de Arheologie din anul 1956 — sbidem, p. 274. 

majoritate a observaţiilor şi propunerilor făcute de partea sovietică. Astfel, în manualul 
de istoria evului mediu (clasa a Vl-a ) s-a introdus un paragraf despre slavi (p. 12-13, 
34), s-au extins cele trei lecţii speciale despre statul rus în evul mediu (p. 37-39, 111-113 
şi 191-193). În manualul de istorie modernă şi contemporană (clasa a VII-a) s-au 
introdus o lecţie despre Rusia în timpul lui Petru I si Ecaterina a Il-a (p. 23-24), plus 
unele noi şi mai largi referiri, comentarii și exemplificări la alte lecţii (de ex., despre 
Kutuzov, Suvorov, pacea de la Adrianopol); s-au actualizat lecţiile existente privind 
Marea Revoluţie Socialistă din Octombrie, formarea U.R.S.S., dezvoltarea Uniunii 
Sovietice în anii 1922-1939, rolul Uniunii Sovietice în înfrângerea Germaniei hitletiste, 
dezvoltarea U.R.S.S. după cel de-al doilea război mondial. Aceste probleme se regăsesc 
mai succint tratate si în manuale de „Probleme fundamentale ale istoriei lumii antice si 
medievale” (clasa a XI-a) si de „Probleme fundamentale ale lumii moderne si 
contemporane” (clasa a XII-a). 

Partea sovietică a informat că a făcut, în manualele „de bază”, unele modificări 
în spiritul celor convenite în 1977. Astfel, au fost introduse o hartă care marchează 
desfăşurarea revoluției din 1848 şi în ţările române, un paragraf privind Romania in 
perioada 1919-1939 şi s-a extins lecţia consacrată României socialiste, evocându-se 
Congresul al XII-lea al P.C.R. 


II. Observațiile critice reciproce asupra realizării propunerilor anterioare 

Partea sovietică a precizat că problemele ridicate de partea română în 1975 şi 
1977 îşi găsesc reflectarea în manualele de probă, dând şi numeroase exemple. Cum noi 
nu cunoaştem aceste manuale de probă (deoarece ni s-au trimis numai manuale de bază) 
si oricum ele se aplică la un număr redus de şcoli, delegația română a apreciat că nu ne 
poate mulțumi o atare situaţie, cu atât mai mult cu cât manualele de bază au cunoscut 
reeditări, fără a se fi introdus majoritatea modificărilor cerute privind reflectarea istoriei 
poporului român. La solicitarea insistentă a delegaţiei române de a explica motivele 
pentru care nu s-a ţinut seama de cele convenite în cadrul întâlnirii din 1977, partea 
sovietică nu a putut da un răspuns convingător, promițând că va acţiona cu toată 
hotărârea pentru ca problemele ridicate să-și găsească soluționarea cuvenită în mod 
operativ. 

Partea română, revenind asupra problemelor ridicate în 1975 şi 1977, a arătat 
că, practic, problemele esențiale nu au fost rezolvate de către partea sovietică, poporul 
român neregăsindu-se, prin elemente esenţiale ale istoriei sale, în manualele şcolare din 
U.R.S.S. Astfel, lipsesc: 

-civilizatia geto-dacică si rolul lui Burebista si al lui Decebal; 

-formarea poporului roman si a limbii române; 

-constituirea statelor feudale româneşti; 

-lupta antiotomană a poporului român sub conducerea unor mari domnitori 
precum: Mircea cel Bătrân, Ştefan cel Mare, Mihai Viteazul; 

-statutul de autonomie al țărilor române în evul mediu; 

-revoluțiile din 1821 şi 1848; 

-formarea statului national modern roman (1859); 

-rolul armatei române în cucerirea independenţei de stat in 1877; 

-crearea statului national unitar român în 1918; 

-făurirea Partidului Comunist Român şi contribuția poporului român la lupta 
împotriva fascismului. 

De asemenea, delegația română a apreciat că unele probleme sunt 
necorespunzător tratate în manualele şcolare sovietice de istorie. De exemplu, 
paragraful consacrat României din anii 1919-1939 apreciază că guvernele regale române 
„au promovat o politică antisovietică” si reduce luptele social-politice din tara noastră la 
manifestatia din mai 1936; în tratarea evenimentelor de la 23 August 1944 accentul cade 
pe factorul extern (armata sovietică). 

Delegaţia română a atras atenţia părţii sovietice că deosebit de grav este faptul 
că, în atlasele şcolare şi în hărțile din manualele de istorie, poporul român nu apare 
decât începând cu secolul al XVI-lea; până atunci pe teritoriul actual al României sunt 
menționați: slavii, pecenegii, bulgarii, ungurii, polonezii, rușii (la harta despre cnezatul 
de la Halici si Rusia Kieviana). 

Partea sovietică a insistat ca în manualele din România să se reflecte mai 
consecvent rolul slavilor (pe care l-au apreciat ca al treilea element constitutiv al 
poporului român), rolul „obiectiv-progresist” al Rusiei ţariste în eliberarea popoarelor 
din sud-estul Europei („Mesia pentru popoarele din Balcani”), să se sublinieze mai 
pregnant rolul Rusiei ca mare putere în timpul lui Petru I, sprijinul acordat de Rusia 
românilor după pacea de la Adrianopol (1829), formării statului național român (1859) 
şi cuceririi independenţei (1877), importanța bătăliilor din Galiţia pentru desfăşurarea 
primului război mondial. 

S-a cerut ca Marea Revoluţie Socialistă din octombrie să fie mai larg prezentată, 
ca „cel mai însemnat eveniment al secolului al XX-lea”. 

Delegaţia sovietică a cerut ca Internaționala a II-a să fie prezentată pozitiv, ca 
un mare sprijin pentru partidele comuniste, apreciind ca „simple declaraţii” amestecul în 
treburile interne ale partidelor membre. Când delegaţia română a dat exemple concrete, 
partea sovietică a afirmat că acestea sunt cazuri izolate, particulare. Delegaţia U.R.S.S. a 
insistat ca în prezentarea evenimentelor de la 23 August 1944 să se reliefeze rolul 
armatelor sovietice în eliberarea României și a altor state de sub dominaţia fascistă. De 
asemenea, s-a cerut ca în manualele româneşti să fie evocate Congresul al XXV-lea al 
P.C.U.S., noua Constituţie a U.R.S.S., mentionandu-se în mod deosebit „existenţa unei 
noi forme de comunitate umană — poporul sovietic”. 

Partea sovietică a cerut ca în manualele din România să se trateze mai pregnant, 
de pe poziţiile internationalismului socialist şi în spiritul documentelor P.C.U.S., 
problemele contemporane, întrucât în lume nu există decât două linii fundamentale în 
fruntea cărora se află U.R.S.S. şi S.U.A., alte linii politice — în afara acestora — 
nemaifiind posibile. Şeful delegaţiei sovietice a apreciat că liderul recunoscut al liniei 
progresiste, care luptă pentru pace şi securitate, pentru înţelegere între popoare, este 
Uniunea Sovietică. 

În cadrul discuţiilor, membrii delegaţiei sovietice au manifestat tendința de a 
minimaliza evenimentele fundamentale din istoria poporului român (statul lui Burebista 
a fost o „uniune de triburi”, revoluția lui Tudor a fost o ,,rascoala”, luptele de la 
Mărăşti-Mărăşeşti-Oituz au avut o „importanţă locală” ş.a.). Ei au pus accentul pe rolul 
factorilor externi, in special pe „ajutorul” obiectiv sau direct al Rusiei si apoi al Uniunii 
Sovietice. 

Membrii delegației române au acționat potrivit mandatului şi au intervenit de 
fiecare dată, arătând argumentat inconsistenta unor asemenea aprecieri, apelând la o 
informaţie documentară largă, la documentele Partidului Comunist Român. 

Problemele teritoriale privind Basarabia si Bucovina nu s-au ridicat direct, in 
cadrul discuţiilor. După ce fiecare parte şi-a exprimat punctele de vedere ce urmau a fi 
înscrise în anexa protocolului, a doua zi, delegaţia sovietică a cerut includerea pe lista sa 
de propuneri a prezentării graniţei de răsărit a României pe baze „obiective şi de pe 
poziţii de clasă”. Delegaţia română n-a acceptat acest punct de vedere, deoarece el nu 
făcuse obiectul discuţiilor, apreciind că pentru elucidarea lui ar trebui să continuăm 
dezbaterile. După noi consultări cu Ambasada, partea sovietică a propus ca acest punct 
să aibă o nouă redactare, şi anume ca „manualele româneşti să trateze în spiritul 
istoriografiei sovietice problemele graniței de est a României”. Delegaţia română n-a 
acceptat formularea, arătând că în acest caz vom introduce şi noi un punct care să ceară 
manualelor sovietice să trateze problemele graniței de est a României în spiritul 
istoriografiei noastre. În final, partea sovietică a renunțat la acest punct. 

Până în ultimul moment, partea sovietică n-a acceptat cererea română ca în 
manualele din U.R.S.S. să se folosească terminologia de „revoluţie de eliberare socială şi 
naţională, antifascistă și antiimperialistă” pentru evenimentele de la 23 August 1944. 
După foarte multe insistente, această formulare a fost înscrisă în anexa protocolului. Cu 
foarte multă greutate s-a acceptat şi faptul că delegaţia română a introdus, înainte de 
propunerile propriu-zise de îmbunătăţire a manualelor sovietice, un preambul, din care 
rezultă că partea sovietică nu a rezolvat o serie de sugestii şi observaţii avansate de 
partea română în 1975 şi 1977. De asemenea, delegaţia noastră a insistat ca în protocol 
să se înscrie ideea că următoarele întâlniri trebuie să se desfășoare numai după ce vor fi 
apărut noi manuale sau ediţii, în care să se fi operat modificările solicitate. 


II. Propunerile avansate de cele două parti. 

In lista de propuneri române figurează toate problemele prevăzute în mandatul 
delegației, precum si unele teme şi precizări rezultate din discuţii si considerate de 
delegația noastră ca necesare, menite să asigure o mai extinsă şi mai corectă prezentare a 
trecutului poporului roman, a locului si rolului poporului român în istoria universală, a 
istoriei relaţiilor româno-ruse şi romano-sovietice. lată aceste propuneri: 

1. Istoria şi civilizația geto-dacică, statul geto-dac condus de Burebista şi 
Decebal. Etnogeneza şi originea daco-romană a românilor. 

2. Formarea statelor feudale româneşti şi lupta lor pentru păstrarea ființei 
proprii, împotriva dominației străine. Semnificaţia europeană a marilor lupte duse de 
Mircea cel Bătrân, Ştefan cel Mare şi Mihai Viteazul. Statutul de autonomie al Ţărilor 
Române. 

3. Revoluția de la 1821 condusă de Tudor Vladimirescu — început al epocii 
moderne în istoria românilor — și cea din 1848 — parte a revoluţiei europene. 

4. Unirea Moldovei cu Muntenia in 1859 şi formarea statului national modern 
român. Cucerirea independenţei de stat a României (1877), contribuţia poporului român 
la războiul antiotoman din 1877-1878. 

5.  Făurirea statului national unitar român; importanţa unirii Transilvaniei cu 
România la 1 decembrie 1918. 

6. Să fie corect prezentată istoria României din perioada interbelică, avându- 
se în vedere semnificația creării statului national unitar român, făurirea P.C.R., 
contribuția României la apărarea păcii şi securităţii pe continentul european, 
solidaritatea militantă a poporului român cu popoarele sovietice, contribuția românilor 
la lupta antifascistă şi antirăzboinică. 

7. Sa se prezinte insurecția din august 1944 nu numai in Bucuresti, ci si în 
Valea Prahovei şi în alte zone ale României. Partea română propune să se tina seama de 
terminologia folosită în manualele din R.S. România: „revoluţia de eliberare socială şi 
naţională, antifascistă și antiimperialistă”, pentru evenimentele din august 1944. 

8. Să se acorde o mai mare atenţie politicii externe a R.S. România consacrate 
păcii, destinderii şi cooperării, realizării noii orânduiri economice şi politice 
internaționale. 

9. Sa se sublinieze legăturile stabilite de-a lungul veacurilor între popoarele 
noastre (în timpul lui Ştefan cel Mare, Petru Rareş, Vasile Lupu, Dimitrie Cantemir, 
Şerban Cantacuzino, Constantin Brâncoveanu ş.a.), dezvoltarea acestor legături de către 
mișcarea muncitorească şi socialistă, situarea acestor tradiţii pe trepte calitativ superioare 
în anii socialismului. 

10. Să fie reflectată contribuţia poporului român la dezvoltarea ştiinţei, culturii 
si artei universale, mentionandu-se unele personalități precum: Dimitrie Cantemir, M. 
Eminescu, C. Brancusi, Nicolae Iorga. 

11. Hărțile să reflecte realitățile istorice, evoluţia organizării politico-statale pe 
teritoriul României de-a lungul veacurilor, eliminându-se erorile existente în prezent, 
mai ales pentru perioada istoriei vechi şi medievale. 

In cazul propunerilor părții sovietice, fata de forma lor inițială, s-au operat, la 
cererea părții române, unele modificări. Au fost scoase unele teme (ca de pildă cea 
referitoare la granița de est a României), iar altele au fost atenuate; nu s-a introdus ideea 
că elementul slav ar constitui cea de-a treia componentă în formarea poporului roman, 
ci că este vorba doar de o influenţă slavă reflectată în lexic, iar limba de cancelarie din 
țările române era slava veche; s-a renunţat la aprecierea faptului că tarismul ar fi avut un 
rol progresist, mentinandu-se ideea că Internaționala a II-a a avut mari merite, 
admitandu-se că —cel putin în ceea ce privește P.C.R. — acesta a avut și aspecte negative 
(de altfel, în formularea propunerii sale privind rolul Internaționalei Comuniste, partea 
sovietică a menționat că are in vedere mișcarea comunistă si muncitorească 
internațională, iar nu exemplul concret al României). 

Propunerile sovietice — pe care le prezentăm în continuare — vor fi luate în 
atenţie de partea română în măsura în care ele pot răspunde adevărului, fără a abdica de 
la cuceririle istoriografiei noastre, de la aprecierile cuprinse în documentele de partid, în 
limitele cerințelor manualelor noastre şcolare. 

Propunerile părții sovietice sunt următoarele: 

1. În prezentarea istoriei formării poporului român să se reflecte cu mai multă 
consecvență influența elementului etnic slav. 

2. In prezentarea capitolelor corespunzătoare din manuale să fie evidențiate 
mai amplu legăturile istorice de-a lungul veacurilor dintre popoarele U.R.S.S. si R.S. 
România. 

3. Sa fie prezentate urmările negative ale dependenţei vasale a principatelor 
Moldova şi Valahia de Imperiul Otoman în ceea ce priveşte dezvoltarea lor social- 
economică, politică şi socială. 

4. Sa fie prezentată participarea statelor dunărene la lupta popoarelor Europei 
de Sud-Est împotriva Imperiului Otoman în contextul politicii internaționale europene. 

5. Sa fie prezentată în mod dialectic politica Rusiei în Balcani, diferentiind 
strict scopurile ţarismului și rolul obiectiv-progresiv al Rusiei în eliberarea popoarelor 
Europei de Sud-Est de sub jugul Otoman. 

6. Sa fie prezentată mai amplu situația internațională şi rolul Rusiei în tratarea 
problemei privind formarea statului român unitar şi independent. 

7. Sa se dea o apreciere mai obiectivă participării armatei ruse la acțiunile 
militare din perioada primului război mondial. 

8. In reliefarea istoriei contemporane a României să se dea o interpretare 
ştiinţifică a liniei strategice si tactice a Cominternului pe problemele dezvoltării mișcării 
comuniste şi muncitoreşti internaţionale. 

9. Sa fie evidențiat mai amplu si mai exact rolul eliberator al armatei sovietice 
în etapa finală a celui de-al doilea război mondial, precum si rolul ei hotărâtor în crearea 
condițiilor pentru înfăptuirea revoluţiei democrat-populare in România şi în alte tari din 
Europa de Sud-Est. 

10. Să se dea o apreciere mai obiectivă raportului forțelor politice în lumea 
contemporană şi să se evidentieze mai profund rolul Uniunii Sovietice in politica şi 
economia mondială, în relațiile politice, economice, culturale si ideologice ale țărilor 
membre C.A.E.R. 

Delegaţia română a avansat propunerea — cuprinsă în mandatul său — ca la 
viitoarea întâlnire să se prezinte referatele: „Poziţia României și Rusiei fata de lupta 
popoarelor din sud-estul Europei pentru unitate statală, libertate şi independență 
naţională în a doua jumătate a secolului al XIX-lea” şi „Politica externă a României si 
U.R.S.S. între cele două războaie mondiale”. Partea sovietică a arătat că, întrucât 
specialiștii în domeniul istoriei se întâlnesc frecvent în cadrul Comisiei mixte de istorie 
pe linia academiilor şi dezbat asemenea referate, este oportun ca lucrările Comisiei 
noastre să se limiteze numai la analiza concretă a manualelor. 

Partea sovietică a propus ca, în viitor, în cadrul Comisiei să se analizeze şi 
manualele de geografie. (S-a propus ca si la această întâlnire să se discute despre 
manualele de geografie, însuşi șeful delegației U.R.S.S. fiind autor de manuale de 
geografie). Conducerea Ministerului Educaţiei şi Învăţământului şi-a dat acordul - 
comunicat de tovarășul Furo Iuliu la primirea delegaților — ca în viitor să se discute şi 
modul de reflectare a României în manualele de geografie din U.R.S.S. şi a Uniunii 
Sovietice în manualele de geografie din tara noastră. 

IV. Aspecte organizatorice 

În legătură cu asemenea reuniuni internaționale, ar fi de dorit ca Ministerul 
Educaţiei şi Învăţământului să prevadă în viitor mijloacele materiale necesare 
desfăşurării normale a lucrărilor, pentru a se evita situații în care membrii delegației 
române să fie nevoiți să suporte — ca în cazul de fata — importante cheltuieli 
organizatorice. 


/ss/ indescifrabil 

01.11.1983 
3 ex. NI.NP.CV 


A.C.N.S.A.S., fond Documentar, dosar nr. 8.833, vol. 39, ff 369-381 

IV. Recenzii. Note de lectură 


Călin Hentea, Enciclopedia propagandei româneşti. 1848-2009. 
Istorie, persuasiune şi manipulare politică, Bucureşti, Editura 
„Adevărul”, 2012, 742 p. 


„Orice lucru de importanță socială care este de făcut astăzi, fie că este în 
politică, finanţe, industrie, agricultură, caritate, educaţie sau alte domenii, trebuie să fie 
făcut cu ajutorul propagandei. Propaganda este brațul executiv al guvernului invizibi”!. 
Aceste cuvinte nu-i aparțin, asa cum s-ar putea crede, lui Leonte Răutu? sau lui Dumitru 
Popescu, adevăraţi „zei? ai propagandei comuniste în România, ci lui Edward Louis 


1 Edward L. Bernays, Propaganda, New York, Horace Liveright, 1928, pp. 19-20. 

? Răutu Leonte (Oighenstein Lev) (n. 28 febr.1910, Fălticeni, jud. Suceava; d. 1993, Bucuresti). 
Membru al C.C. al P.M.R./P.C.R. (24 febr.1948-13 iun.1958 si 25 iun.1960-22 nov.1984); 
membru supleant al C.C. al P.M.R. (13 iun.1958-25 iun.1960); membru al Biroului Organizatoric 
al C.C. al P.M.R. (24 ian.1950-19 apr.1954); membru supleant al Biroul Politic al C.C. al P.M.R. 
(28 dec.1955-23 iul.1965); membru al Secretariatului C.C. al P.M.R./P.C.R. (22 mart.1965-12 
aug.1969); membru al Comitetului Executiv al C.C. al P.C.R. (23 iul.1965-28 nov.1974); membru 
al Comitetului Politic Executiv al C.C. al P.C.R. (28 nov.1974-26 nov.1981). Nazionalitatea: 
evreiască. Studi: Facultatea de Matematică. Profesia de bază: profesor. Activitate si functii membru al 
U.T.C.dR. (dec. 1929); membru de partid din 1931; membru al Comitetului de redacție al ziarului 
„Scânteia” (1945-1948); adjunct al şefului (nov. 1945-1948) şi şef (1948-1956) la Secția 
Propagandă şi Agitaţie a C.C. al P.M.R.; membru al Consiliului General de Conducere al 
A.R.L.U.S. (din 2 nov. 1948); membru (din 12 mai 1949) şi membru al Biroului executiv (din 8 
iun.1949) al Comitetului pentru Apărarea Păcii din R.P.R.; profesor universitar în București (în 
mart.1949-în mai 1952); membru al Societăţii pentru Răspândirea Ştiinţei şi Culturii (în iun. 
1949); şef al Direcţiei de Propagandă şi Cultură a C.C. al P.M.R. (17 ian. 1956-1965); 
responsabil în cadrul Secretariatului C.C. al P.C.R. cu: Secţia de Propagandă şi Agitatie, 
Secția de Presă şi Edituri, Secția Relatiilor Externe, Institutul de Istorie a Partidului, 
ziarul „Scânteia” şi revista „Lupta de clasă”, Şcoala Superioară de Partid „Ştefan 
Gheorghiu” (din 29 mart. 1965); responsabil în cadrul Secretariatului C.C. al P.C.R. cu: 
Secția Învățământ, Institutul de Studii Istorice şi Social-Politice de pe lângă C.C. al 
P.C.R., Consiliul Naţional pentru Educaţie Fizică şi Sport, Consiliul Naţional al 
Organizaţiei Pionierilor (din 1969); vicepreşedinte al Consiliului de Miniştri (13 mart. 
1969-24 apr. 1972); preşedinte al Consiliului de Conducere şi rector al Academiei de 
Ştiinţe Social-Politice „Ştefan Gheorghiu” (24 apr. 1972-26 nov. 1981) - C.N.S.A.S., Membrii 
C.C. al P.C.R. 1945-1989. Dictionar, coord. Florica Dobre, autori: Liviu Marius Bejenaru, Clara 
Cosmineanu-Mareş, Monica Grigore, Alina Ilinca, Oana Ionel, Nicoleta Ionescu-Gura, Elisabeta 
Neagoe-Pleşa, Liviu Pleşa, studiu introductiv: Nicoleta lonescu-Gură, Bucureşti, Editura 
Enciclopedică, 2004, pp. 508-509. 

3 Popescu Dumitru (n. 18 apr.1928, Turnu-Magurele, jud. Teleorman); Membru al C.C. al 
P.C.R. (24 iul.1965-22 dec.1989); membru al Secretariatului C.C. al P.C.R. (12 aug.1969-28 
nov.1974); membru al Comitetului Executiv al C.C. al P.C.R. (12 aug.1969-28 nov.1974); 
membru al Comitetului Politic Executiv al CC al P.C.R. (28 nov.1974-22 dec.1989). Studii 
Institutul de științe economice şi planificare din Bucuresti (1951); curs de specializare de şase 
luni pentru presă la Scoala Superioară de Ştiinţe Sociale „A. A. Jdanov” (1956). Profesia de bază: 

Bernard, personalitate pe care „New York Times” o considera în 1994, la momentul 
trecerii în lumea drepţilor, la vârsta de 103 ani, drept „«Father of Public Relations» And 
Leader in Opinion Making”4. 

Afirmația lui Bernard, deşi făcută în 1928, şi-a păstrat pe deplin actualitatea, ba 
Chiar şi-a amplificat semnificaţiile, în contextul în care cea de-a doua jumătate a 
secolului al XX-lea a cunoscut o explozie fără precedent a propagandei. Ca urmare, 
interesul specialiştilor, dar şi a publicului larg, fata de tehnicile şi mijloacele folosite de 
propagandă, fata de efectele acesteia, fata de căile prin care oamenii pot încerca să i se 
sustragă a crescut exponential. Rezultatul firesc a fost publicarea unui număr însemnat 
de articole, studii si volume consacrate propagandei, manipulării, dezinformarii şi altor 
mijloace folosite din plin de strategii si tacticienii Puterii de pe toate meridianele 
globului. 

În aceste condiţii, orice nouă apariţie în domeniu atrage atenția, cu atât mai 
mult cu cât autorul este, deja, o autoritate în domeniu. Acesta a fost si cazul lucrării 
domnului Călin Hentea, Enciclopedia propagandei româneşti. 1848-1989. Istorie, persuasiune şi 
manipulare politică, pe care intentiondm să o prezentăm în paginile de fata. Apreciind 
autorul5, atât pentru emisiunile realizate în perioada 1995-1999, cand era redactor al 
emisiunii Pro Patria, cât şi pentru volumele de specialitate publicate de-a lungul anilor, 
am fost, în egală măsură, încântați de faptul că lucrarea propusă era o enciclopedie, lucrare 
cu caracter de premiera, după ştiinţa noastră, în literatură de limbă română consacrată 
propagandei”. 


ziarist şi economist. Activitate si funcții. membru U.T.C. din 1948; membru de partid din 
nov.1955; redactor la revista „Contemporanul” (1950-1956); redactor-şef la „Scânteia 
Tineretului” (iul.1956-1960); director general AGERPRES (1960-29 iun.1962); membru şi 
vicepreşedinte al Biroului Executiv al Comitetului de Stat pentru Cultură şi Artă (29 
iun.1962-6 febr.1965); redactor-şef la „Scânteia” (1965-1968); secretar al C.C. al P.C.R. (1968- 
1971); preşedinte al Consiliului Naţional al Radioteleviziunii Române (8 mart.-15 sept.1971 şi 8 
nov.1976-25 aug.1978); preşedinte al Consiliului Culturii şi Educaţiei Socialiste (15 
sept.1971-8 nov.1976); preşedinte al Comitetului de Stat pentru Cultură şi Artă (din 24 
sept.1971); membru al Consiliului Naţional al Frontului Unităţii Socialiste (din 1971); secretar al 
C.C. al P.C.R., şef al Secţiei presă şi radioteleviziune, a coordonat Comitetul pentru presă 
şi tipărituri (până la 26 dec.1977), ziarele „Scânteia”, revista „Era Socialistă”, 
AGERPRES şi a asigurat legătura în probleme de presă cu organizaţiile de masă şi 
obşteşti (la 3 febr.1977); rector al Academiei de Ştiinţe Social-Politice „Ştefan 
Gheorghiu” (1981-22 dec.1989) - Membrii C.C..., pp. 480-481. 

+ http:/ /www.aytimes.com/books/98/08/16/specials/bernays-obit.html. 

5 Pentru mai multe informaţii despre autor, vezi Călin Hentea, Memorii în bocanci, Bucureşti, 
Editura Cartea Românească, 2013. 

6 Călin Hentea, 150 de ani de război mediatic, Bucureşti, Editura Nemira, 2000; idem, Propagandă 
fără frontiere, Bucureşti, Editura Nemira, 2002; idem, Arze care nu ucid, Bucureşti, Editura Nemira, 
2004; idem, Imaginile miscate ale propagandei, Bucureşti, Editura Militară, 2006; idem, Balcan 
Propaganda Wars, Scarecrow Press, 2006; idem, Noile haine ale propagandei, Piteşti, Editura Paralela 
45, 2008 (fragmente din aceasta lucrare au fost publicate in luna februarie 2008 in revista 
„Observatorul militar”). 

7 Din literatura de specialitate apărută peste hotare, ne mulțumim să amintim impozantul volum 
editat de Robert Cole, International Encyclopedia of Propaganda, foreword by Philip M. Taylor, 

Abordând problematica mai mult decât complexă a propagandei, domnul 
Hentea a abandonat maniera tradițională de structurare a unei lucrări cu specific 
enciclopedic (ordonarea alfabetică a „vocilor”), în favoarea structurarii volumului pe 
cinci capitole, precedate de un „Cuvânt înainte” si succedate de o foarte utilă 
„cronologie a propagandei si cenzurii româneşti”, o listă a acronimelor folosite şi o 
bibliografie. 

Cele cinci mari parti ale lucrării sunt următoarele: Concepte (33 la număr, 
ordonate alfabetic), Evenimente (autorul identifică 23 de evenimente majore), Instituții 
(15 instituţii”, fără o ordonare alfabetică sau cronologică), Personalități (13 la număr, 
prezentate în ordine alfabetică!) şi Arte si media (30 de articole, de asemenea organizate 
alfabetic). 


Chicago and London, Fitzroy Dearborn Publishers, 1998, 985 p.; Nicolas John Cull, David 
Holbrook Culbert, David Welch, Propaganda and mass persuasion: a historical encyclopedia, 1500 to the 
present, Santa Barbara, ABC-CLIO, California, 2003, XXI+479 p. si Martin J. Manning and 
Clarence R. Wyatt, (eds.), Encyclopedia of media and propaganda in wartime America, Santa Barbara, 
California, ABC-CLIO, Greenwood Publishing Group, 2011, 2 vol., XL, 860 p. Această din 
urmă lucrare am oferit-o ca exemplu pentru că desi, aparent, se referă doar la istoria S.U.A., 
prezentarea rolului propagandei începând cu Revoluţia Americană (1775-1783), trecând prin 
războaiele cu Mexicul şi Spania, apoi prin Primul si cel de-al Doilea Război Mondial, dar si prin 
războaiele din Coreea si Vietnam, Războiul Rece si conflictele recente din Orientul Mijlociu, 
caracterul internațional al articolelor inserate este evident. 

8 Nu am înţeles de ce autorul a optat pentru definirea drept „eveniment” a unor „voci” precum 
„Propaganda militară, 1916-1989”, „Perioada comunistă, 1944-1989”, „Propaganda politică, 
1990-2007”, „Propaganda în Republica Moldova, 1989-2009” sau ,,Mediatizarea participărilor 
armatei române la misiuni internaţionale”. Evenimentul, prin definiție, presupune un fenomen, 
un fapt, o stare cu un caracter local şi instantaneu, deci nu vedem cum o „perioadă” poate fi 
transformată în „eveniment”. 

? Ca şi în cazul „evenimentelor”, autorul nu a simţit nevoia să precizeze care au fost criteriile care 
l-au făcut să includă aici „cultul eroilor” (şi nu Societatea „Cultul Eroilor”), „Festivalul Naţional 
«Cântarea României» sau „Cenaclul «Flacăra»”. Un festival sau un cenaclu pot fi considerate 
„instituţii”, în același sens în care sunt definite drept instituţii Ministerul Propagandei Nationale 
sau Securitatea? 

10 Ne-a surprins faptul că, desi autorul abordează o perioadă de 161 de ani, personalităţile 
selectate sunt patru din perioada interbelică şi nouă din perioada regimului comunist. De ce nici 
un articol de sine stătător despre unul sau altul dintre pionierii propagandei româneşti din secolul 
al XIX-lea? Aceasta în ciuda faptului că, potrivit istoricului Ivan Ilcev, citat la p. 150, „primul 
dintre popoarele regiunii Balcanilor care a început să facă eforturi continue, de lungă durată, 
conştiente şi într-o oarecare măsură planificate, pentru a influenţa opinia publică europeană prin 
propaganda lor de politică externă a fost cel român”. Datele oferite de autor despre Nicolae 
Bălcescu (p. 153) sau Mihail Kogălniceanu (p. 154) ne fac să credem că aceştia și-ar fi putut găsi 
mai lesne locul în galeria personalităților propagandei românești, mai mult, poate, decât căpitanul 
Constantin Pantu (pp. 503-505), chiar dacă lista personajelor istorice cărora li s-a detaliat 
contribuţia în domeniul propagandei este „doar simbolică” (p. 12). De altfel, semnificația 
activităţii propagandistice a lui Bălcescu este larg recunoscută, academicianul Alexandru Zub, de 
exemplu, considerând că Bălcescu a fost cel care „a voit să pună istoria în serviciul revoluţiei și al 
progresului” - Al. Zub, De /a istoria critica la criticism (Istoriografia română sub semnul modernității), 
Bucureşti, Editura Enciclopedică, 2000, p. 47. De altfel, tot lui Nicolae Bălcescu se pare că îi 

Conceptele sunt prezentate în cadrul unui algoritm logic, începând prin furnizarea 
uneia sau mai multor definiții, urmate de un scurt istoric, pentru ca, în final să fie 
analizate conexiunile propagandistice ale acestora. Citatele folosite sunt identificate prin 
ghilimele, iar sursa este redată în text într-o formulă concentrată, de tipul Parish, 2002, p. 
92, indicaţiile bibliografice regăsindu-se cu uşurinţă în bibliografia inserată în finalul 
volumului. Conceptele beneficiază şi de o bogată iconografie, constând, după caz, în 
cărți poştale, afişe de propagandă, fotografii de epocă, fapt care consolidează forța 
argumentativă a textului. 

În cazul evenimentelor, fără a se mai putea vorbi de o modalitate unitară de 
abordare, se regăsesc totuşi în cele mai multe „voci”, ca elemente comune, prezentarea 
contextului istoric în care s-a produs, a caracteristicilor evenimentului, a actiunilor de propagandă 
şi a rolului propagandei. Şi de această dată, ilustrațiile alb-negru si color imbogatesc 
valoarea textului. 

Pentru prezentarea institufiilor autorul a optat pentru o schitare a cadrului 
institutional, urmată de o trecere in revistă a acțiunilor specifice, pentru a încheia fiecare 
„voce” printr-o evaluare a ¢ficacitdfii respectivei instituții, din punctul de vedere al 
impactului propagandistic. 

Personalităţile selectate de către autor, ca fiind reprezentative pentru activitățile 
de propagandă din România, au fost prezentate pe baza algoritmului repere biografice, 
contribuții, evaluări, dimensiunea articolelor variind, în mod firesc, în funcție de 
importanța deţinută de una sau alta dintre personalitățile respective. Iconografia acestei 
secțiuni este, şi de această dată, bogată, autorul optând, ori de câte ori a fost posibil, 
pentru folosirea nu a unor banale fotografii, ci a unor materiale de propagandă cu 
chipul personalităților prezentate (lon Antonescu, Carol al II-lea, Nicolae Ceausescu). 
În mod surprinzător, pentru unele dintre articole, autorul nu a mai inserat nici o 
imagine, desi fotografii ale respectivelor personalități se pot regăsi cu destulă ușurință: 
Mihai Antonescu, Paul Niculescu-Mizil. 

Capitolul 5, Arte si media, fiind cel mai eterogen din punct de vedere al 
conţinutului, nu beneficiază de o abordare unitară a articolelor, acestea având o 
structură diferită. De exemplu, pentru afis se adoptă un mod de abordare oarecum 
similar celui al conceptelor, autorul prezentând definitia, urmată de istoric şi de conexiuni 
propagandistice. În schimb, pentru arhitectură structura articolului urmăreşte intentionalitatea, 
accesibilitatea şi exploatarea propagandistică. În cazul cinematografiei militare sau a filmului istoric 
abordarea diferă încă si mai mult de la „tiparele” folosite în cazul altor articole, fiind 
introduse elemente specifice cum ar fi profil şi producti, audiență, evoluție. 

Luând ca repere cronologice extreme Revoluţia de la 1848 şi intrarea României 
în Uniunea Europeană la 1 ianuarie 2007 (cu unele extensii până în 2009), Călin Hentea 
a reuşit să integreze în enciclopedia sa atât „acele aspecte bune si cunoscute, cât si pe 
cele rele şi mai ocultate din trecut” (p. 13), integrând în analiza realizată asupra 
componentelor propagandei informații din lucrări româneşti şi de peste hotare, din 


datorăm chiar introducerea cuvântului „propagandă” în limba română, el folosindu-l, cel dintâi, 
în lucrarea sa Istoria românilor sub Mihai Vodă Viteazul — ct. Academia Română, Institutul de 
Lingvistică „Iorgu Iordan — Al. Rosetti”, Mic dictionar academic, vol. 2, Bucureşti, Editura Univers 
Enciclopedic Gold, 2010, p. 568. 

domenii variate. Scriitura este una modernă, captivantă, stilul alert făcând cititorul să 
abandoneze cu greu lectura. Din acest motiv, desi e putin obişnuit să citeşti un dicționar 
sau o enciclopedie din scoarță în scoarță, lucrarea domnului Hentea e o adevărată 
provocare la o lectură integrală. 

Din păcate, tocmai o astfel de lectură scoate la iveală, pe lângă meritele 
incontestabile ale volumului, şi o serie de aspecte care, din punctul nostru de vedere, 
impietează asupra valorii de ansamblu a travaliului depus în realizarea lucrării. 

În cuvântul înainte, subintitulat Bund sau rea, e propaganda mea, domnul Hentea, 
ca orice autor riguros si reverentios in fata disciplinei ştiinţifice, isi enunţă principiile de 
lucru și intențiile într-o manieră extrem de promițătoare, pregătind cititorul pentru 
lectura unui text redactat cu obiectivitate şi rigoare, obiectivele sale fiind subsumate ideii 
străvechi de historia magistra vitae. 

Dintru început, autorul, pe urmele unor predecesori iluştri!!, îşi enunţă credința 
că „propaganda nu este neapărat un lucru rău, demonic, nefast sau ticălos”, punând 
reticenta românilor în fata unei astfel de idei pe seama exceselor „unei jumătăți de secol 
de regimuri dictatoriale, urmată de încă două decenii de acută demagogie 
democratică” 12. 

În continuare, este realizată o foarte necesară precizare conceptuală, propunând 
o definiție „de lucru” a propagandei!>, urmată de o serie de precizări metodologice si de 
precizarea obiectivelor urmărite. Astfel, după ce la p. 12 avertizează că „identificarea 


11 Edward L. Bernays considera că „In itself, the word «propaganda» has certain technical 
meanings which, like most things in this world, are «neither good nor bad but custom makes 
them so»” - Edward L. Bernays, op. cit., pp. 20-21. 

12 Autorul nu ne explică, însă, de unde provine proasta reputaţie a noțiunii de „propagandă” in 
randul cetăţenilor din state cu regimuri democratice recunoscute. Reticentele în fata propagandei 
nu sunt nici noi, nici specifice românilor sau altor cetăţeni care au cunoscut nemijlocit regimurile 
totalitare. Într-un număr din anul 1928 al reputatei reviste Scientific American se făcea o adevărată 
pledoarie pentru „reabilitarea” termenului: „There is no word in the English language whose 
meaning has been so sadly distorted as the word «propaganda». The change took place mainly 
during the late war when the term took on a decidedly sinister complexion”. Făcând trimitere la 
rădăcinile istorice ale termenului, apărut încă in secolul al XVII-lea, în timpul papei Urban al 
VIII-lea, autorul articolului considera propaganda drept „o activitate umană perfect legitimă”, 
subliniind: „Any society, whether it be social, religious or political, which is possessed of certain 
beliefs, and sets out to make them known, either by the spoken or written words, is practicing 
propaganda” — apud Edward L. Bernays, op. cit, p. 22. La rândul său, scriind in 1926, Lordul 
Ponsonby se făcea ecoul glasului multor persoane atunci cand susținea că propaganda implica 
„the defilement of the human soul [which] is worse than the destruction of the human body” — 
apud Philip M. Taylor, Munitions of the Mind. A history of propaganda from the ancient world to the present 
era, Third Edition, Manchester and New York, Manchester University Press, 2003, p. 1. De unde 
această percepţie a „întinării sufletului uman” prin propagandă, înainte ca regimurile totalitare 
să-şi dea măsura? 

15 „Acţiuni de comunicare persuasivă planificate, susţinute de un sponsor, având drept scop final 
influențarea si chiar modificarea atitudinilor şi comportamentelor unei audiente-tinta selectate, 
pentru satisfacerea unor interese politice ale sponsorului, folosind informaţii şi argumente false, 
partial adevărate, denaturate si exclusive, alături de cele adevărate si însoțite de diverse forme de 
constrângere si cenzură” (p. 12). 

anumitor evenimente, creaţii artistice sau nominalizarea unor personaje istorice în 
această enciclopedie a propagandei româneşti nu trebuie privite ca o anatemizare a 
acestora”, îşi reiterează bunele intenţii în pagina următoare arătând că, prin această 
lucrare, „nu am dorit să operez o demistificare sau, mai grav, o negare distructivă a 
credințelor şi trecutului României moderne”. Scopul enunțat este acela de a pune în 
evidență „atât acele aspecte bune şi cunoscute, cât şi pe cele rele şi mai ocultate din 
trecut, astfel încât pe cele rele să ni le asumăm şi să le ocolim, iar pe cele bune să le 
urmăm”. O profesiune de credință vrednica de toată lauda, dar care, în opinia noastră, a 
fost în mare măsură abandonată pe parcursul lucrării !*. 

Mai precis, autorul pare să fi uitat, destul de rapid, de principiile generoase 
enunțate şi s-a lăsat purtat de valul unor adevărate diatribe împotriva acelor personalități 
istorice, politice, militare sau artistice care, dintr-un motiv sau altul, nu-i sunt pe plac. 
Respectarea principiilor „corectitudinii politice” pare să fi reprezentat un imperativ mai 
presus de bunele intenţii enunțate în cuvântul nainte. 

Hotărât să facă dovada unui anticomunism de cea mai solidă factură, domnul 
Hentea se războieşte de-a lungul celor peste 700 de pagini ale lucrării domniei sale nu 
doar cu personalități, instituţii sau concepte ale propagandei comuniste, ceea ce, până la 
un punct, nu ne-ar fi surprins, ci şi cu acele personalități istorice care au făcut subiectul 
unor acțiuni propagandistice în cele patru decenii de regim comunist din România. 

Astfel, înscriindu-se pe linia „demolării miturilor”, atât de intens mediatizată, 
autorul nu ezită să demonteze „mitul lui Cuza”, afirmând, pe urmele lui Lucian Boia, că 
plasarea domnitorului pe primul loc în galeria „celor mai importante personalități 
istorice care au influențat soarta românilor” se datorează... propagandei istorice 
comuniste! In focul demitizării, autorul nu bagă de seamă nici măcar faptul că se auto- 
contrazice. Astfel, în opinia sa, în manualele de istorie „au fost supralicitate trăsăturile 
lui de «domn autoritar, justitiar, nu prea iubitor de boieri si apărător al celor mulți», 
faptul că era roman, si nu un străin” (p. 158). După numai câteva rânduri, însă, domnul 
Hentea atrage atenția cititorilor că, în aceleaşi manuale, „au fost complet ocultate nu 
numai viața sa privată foarte dezordonată, influența «camarilei de femei», stilul 
autotitarist-cezarist de conducere”. Dincolo de faptul că nu vedem ce rost ar fi avut 
detaliile picante din viata intima a domnitorului în manualele şcolare, mărturisim că nu 
înțelegem nici cum „propaganda ceausista” a reuşit performanța de a „oculta” stilul 
autoritarist-cezarist, simultan cu „supralicitarea” trăsăturilor de domn autoritar, justitiar! 

În contrapartidă cu această viziune deformantă a istoriografiei comuniste, 
autorul identifică „o percepţie mult mai echilibrată asupra lui Cuza şi a locului său în 
conştiinţa românilor” în fresca de 70 de metri lungime pictată în 1888 de Costin 


14 Ne-a frapat similitudinea dintre domnul Călin Hentea şi istoricul Lucian Boia în ce priveşte 
distantarea vădită dintre obiectivele enunțate initial si cuprinsul propriu-zis al lucrărilor. 
Reamintim că şi domnul Boia sublinia în introducerea la unul din volumele domniei sale că „nu 
demolarea mitologiei istorice este scopul nostru”, arătând ca „fiecare naţiune îşi are propria 
mitologie istorică” — Lucian Boia, Istorie si mit în constiinta românească, Bucureşti, Editura 
Humanitas, 1997, p. 9. Ceea ce nu l-a împiedicat pe autorul citat ca tocmai asta să facă pe întreg 
parcursul volumului amintit: demolarea sistematică a „miturilor”, cu accent deosebit pe cele 
„naţionaliste”, „purtătoare ale unui mesaj autoritar şi xenofob”! 

Petrescu pe pereţii Ateneului Roman, unde „Cuza isi dă mâna cu Carol I, iar regii si 
Brătienii reuşesc să nu se umbrească unii pe alţii” (p. 158). Iată, aşadar, că adevărul 
istoric poate fi uşor reconstituit, în viziunea domnului Hentea, apelând nu la producțiile 
unor istorici asetviti regimului comunist!5, ci printr-o hermeneutică atentă a unei fresce 
realizată la comanda proaspătului rege Carol I, ca decor al uneia dintre principalele sale 
ctitorii culturale! Întâmplător, în anul în care „regii si Brătienii” nu se umbreau unii pe 
alții în fresca lui Costin Petrescu, tara era zguduită de o puternică răscoală țărănească, 
semn clar al stării de spirit a imensei majorităţi a țărănimii! 

Autorul trece sub tăcere faptul că imaginea pozitivă a lui Alexandru loan Cuza 
în rândul românilor se datorează nu atât „propagandei ceauşiste”, cât faptului că Cuza a 
fost domnul Unirii, vechi deziderat al românilor (desigur, un alt „mit”)), şi, mai cu 
seamă, faptului că a fost cel care a realizat prima reformă agrară (14/26 august 1864), 
eliberând pe ţărani de sarcinile de tip feudal (claca, dijma, podvezile, zilele de 
meremet)!6. Legea prin care nu mai putin de 511.896 de familii ţărăneşti au primit 
pământ a reprezentat în epocă „un adevărat şoc psihologic” şi a făcut ca în memoria 
colectivă a satelor Cuza să rămână ca „marele binefăcător”!7. Acest act, de-a dreptul 
incredibil pentru țăranul de rând, alături de vizitele incognito efectuate de domn în 
târgurile şi oraşele țării i-au dat acestuia o dimensiune de erou de legendă!5, poveştile 
despre „ocaua lui Cuza” şi despre moş Ion Roată fiind transmise de la o generație la alta 
si contribuind din plin la imaginea sa de domn al celor multi şi amarati!9! 

Manat de aceeași fervoare anticomunistă şi antinationalista, autorul nu se 
mulţumeşte cu o prezentare rece, obiectivă şi cu o critică de factură academică a 
metodelor şi mijloacelor pe care le-a utilizat propaganda comunistă pentru a consolida 
regimul politic pe care îl slujea, regim care se confrunta, cel puţin în primele două 
decenii de existenţă, cu un puternic deficit de legitimitate. 

Transformându-se într-un adevărat cavaler sans peur et sans reproche al istoriei 
moderne, care „a fost nemilos violată propagandistic de regimul comunist” (p. 13), 
autorul nu ezită să identifice „linii de persuasiune comuniste” în imnul national „Trei 
culori”, chiar şi acolo unde acestea, în opinia noastră, nu există. Astfel, deşi la articolul 


15 Domnul Hentea plasează printre actele de propagandă ale „istoriografiei comuniste” şi faptul 
că aceasta „a demonizat din plin «monstruoasa coaliție» a boierilor conservatori și radical-liberali 
căreia 1-a căzut victimă Cuza” (p. 158). Autorul pare să uite faptul că „monstruoasa coaliție” nu 
isi datorează numele istoriografiei comuniste şi că primele acuzaţii la adresa acesteia au venit din 
partea contemporanilor. 

* La Ruginoasa, in 9/21 septembrie 1864, ţăranii i-au spus domnitorului că „le rupsese «zapisul 
sclavie” — Acad. Dan Berindei (coord.), Istoria românilor. Vol. VIL, Tom I Constituirea României 
moderne (1821-1878), Bucureşti, Editura Enciclopedică, 2003, p. 529. 

7 Florin Constantiniu, O istorie sinceră a poporului român, ediţia a IV-a revăzută şi adăugită, 
Bucureşti, Editura Univers Enciclopedic Gold, 2010, p. 232. 

8 Leon Mrejeru, Simion Kirileanu Teodorescu, Gh. Popescu, Cuza-Voda: istorisiri pentru popor, 
Piatra Neamt, Librăria L. Steinberg, 1909; Cuza-Voda in tradiția populară. Antologie de literatura 
folclorică alcătuită, cu note si postfață de Vasile Adascalitei, Bucuresti, Editura Eminescu, 1970. 

? Vezi Alexandru Zub, Domnul Unirii — prezență postumă, în „Academia Română. Memoriile 
Secţiei de Ştiinţe Istorice şi Arheologie”, Bucureşti, tom 24, 1999, pp. 27-39; Dumitru Ivănescu, 
Alexandru loan Cuza în constiinta posterității, laşi, Editura Junimea, 2001. 

„Imnul naţional sau de stat” se arată, în mod firesc, de acord cu faptul că „intonarea 
imnului național în cadrul ceremoniilor oficiale civile sau militare induce publicului o 
atmosferă solemnă, stimulând reflexele patriotice şi sugerând puterea statului respectiv, 
deoarece, alături de sigiliu sau drapel, imnul este o componentă indispensabilă a 
identității naţionale contemporane” (p. 47), autorul schimbă radical registrul când, în 
cadrul articolului „Educaţia”, vorbeşte de imnul „Trei culori” (p. 43). 

El se arată de-a dreptul şocat de prezența imnului „în primele pagini ale 
Abecedarelor şi ale altor manuale” si de faptul că acesta „trebuia învăţat pe dinafară si 
însuşit de toți elevii”%, dar adevărata răfuială o are cu textul imnului. Astfel, nu se 
mulţumeşte cu reliefarea acelor versuri care făceau referire la partidul comunist şi la 
edificarea comunismului, ci incriminează, de-a valma, chiar şi referirile, comune în 
textele multor imnuri naționale, la vitejia, patriotismul şi hărnicia strămoşilor, la 
momentele de glorie ale istoriei nationale?!. 

De exemplu, în opinia autorului, ce altceva pot fi, dacă nu „persuasiune 
comunistă”, referirile la „cât de etern curajos este poporul român («brav popor», «viteaz 
cu vechi renume», «in luptă triumfător»), „cât de patriot a fost mereu românul («Multe 
secole luptară/Străbunii nostri eroi»” (...), „cât de des şi de perfid era ameninţată patria 
(«Pentru-a patriei onoare,/Vrasmasii-n luptă-i zdrobim»)” (p. 43)? Dacă îndemnurile 
belicoase nu-i sunt pe plac autorului?’, nici cele pacifiste nu scapă de ironii: „cât de 


20 Mărtutisim că nu înţelegem uimirea autorului in fata necesității de a învăţa copiii imnul 
national, în condiţiile in care această acțiune este una absolut firească, asa cum observa 
cercetătorii problemei: „Love of country and patriotic fervor are often reinforced through ritual 
and ceremony such as the performance of national anthems. In many societies children are 
trained and socialized from an early age to associate an anthem’s melody and lyrics with their 
national identity” — Scot M. Guenter, Anthems, in Robert Cole (ed.), International Encyclopedia of 
Propaganda, foreword by Philip M. Taylor, Chicago and London, Fitzroy Dearborn Publishers, 
1998, p. 28. 

21 Ridicolul unor astfel de atacuri „la baionetă”, în locul unei analize ştiinţifice, devine si mai 
evident dacă ţinem seama de faptul că apelul la istorie şi la momentele de glorie din trecut nu 
este specific nici comunismului, nici românilor, ci răspunde unor necesități intrinseci ale 
psihologiei omului de oriunde şi de oricând. In acest sens, Emile Durkheim nota: „In fiecare 
dintre noi există ceva din omul de ieri, în proporţii variate, desigur. Chiar acest om de ieri este 
predominant în noi, prin forța lucrurilor, întrucât prezentul înseamnă prea putin față de 
îndelungatul trecut în cursul căruia ne-am format şi din care provenim”, în vreme ce Gustave Le 
Bon considera că „infinit mai numeroşi decât cei vii, morţii sunt şi infinit mai puternici. Ei 
stăpânesc imensa împărăție a inconştientului, acest regat invizibil care controlează manifestările 
inteligenţei si ale caracterului” — Serge Moscovici, Epoca maselor. Tratat istoric asupra psihologiei 
maselor, traducere de Diana Morăraşu si Maria Mariana Mardare, prefață de Adrian Neculau, Iasi, 
Institutul European, 2001, pp. 103-104. De altfel, Serge Moscovici, referindu-se la modalităţile 
de conducere a oamenilor, nu ezita să scrie: „Conducătorul va trebui să se adreseze străbunului 
din fiece om, să inventeze un limbaj pe înţelesul lui ca să ridice mulțimile şi să le antreneze 
fascinate, incapabile să reflecteze, către scopul dinainte fixat. Dacă vrea să-şi păstreze controlul 
psihic asupra lor, trebuie să-și lărgească permanent registrul discursului, temeiurile lui 
inconştiente, vizând mereu noi credinţe, noi sectoare ale imaginarului colectiv, atingând chiar 
limitele extreme ale legendei” — sbidem, p. 104. 

22 Cum ar fi, oare, catalogată celebra chemare a Marseillaise-ei: „Aux armes, citoyens!”’? 

insetati de pace sunt românii si în primul rând conducătorul lor, Ceauşescu («Cu alte 
neamuri sub soare,/ Demn, in pace, să trăim»)” (p. 43). 

Nu ne putem reprima întrebarea ce-ar rămâne din actualul imn național, dacă 
domnul Călin Hentea şi-ar dezlantuia critica domniei sale, atât de spumoasă, asupra 
textului lui Andrei Mureşanu? Pe de altă parte, ce ar putea oare să conţină versurile unui 
imn național? Invective la adresa strămoşilor, reprosuri fata de greșelile săvârşite in 
trecut, o enumerare a bătăliilor pierdute sau a trădărilor săvârşite de unii români în 
favoarea altor state? Sau poate o trecere în revistă a defectelor şi slăbiciunilor respectivei 
națiuni? 

O adevărată luptă este purtată si împotriva regizorului Sergiu Nicolaescu, de 
această dată declarația de principii a autorului („nominalizarea unor personaje istorice în 
această enciclopedie a propagandei româneşti nu trebuie privite ca o anatemizare a 
acestora”) fiind complet uitată. La prima vedere, se pare că mânia autorului a fost 
stârnită mai ales de faptul că filmele lui Sergiu Nicolaescu isi fac simţite efectele nocive 
chiar şi azi: „clişeele mistificatoare ale istoriei naționale, flatante pentru orgoliul național, 
efectele naționalismului gratuit, indus de acele filme resimtindu-se şi în prezent” (p. 
499). Deşi admite că regizorul „nu a fost un propagandist comunist în sensul clasic al 
termenului”, personalitatea acestuia si viziunea sa despre patriotism? îl irită atât de tare 
pe autor încât pierde pana şi controlul asupra stilului de redactare, producând repetitii”*, 
inventând chiar cuvinte noi%, cu presupusă încărcătură peiorativă?%, şi neezitand să 


% La p. 496 informaţia conform căreia „viziunea despre patriotism şi nationalism a lui Sergiu 
Nicolaescu s-a întâlnit cu cea a lui Nicolae Ceausescu si a curentului protocronist” apare, într-o 
formă aproape identică, de două ori! 

24 ...„apropiat al fostului preşedinte Ion Iliescu, pronuntandu-se adesea pe tema evenimentelor 
din decembrie 1989 si influențând adesea în favoarea sa problemele şi resursele cinematografiei 
româneşti” (p. 495). Autorul pare să ignore faptul că prima Comisie senatorială pentru cercetarea 
evenimentelor din decembrie 1989, care a funcționat în legislatura 1990-1992, a fost înființată la 
inițiativa şi condusă de Sergiu Nicolaescu, ceea ce, poate, îl indreptatea să se ,,pronunte” asupra 
Revoluţiei Române! Repetiţiile supărătoare pentru cititor sunt prezente si in ultima parte a 
articolului: „așa-zisă independenţă creatoare”, „așa-zisul proiect”, „aşa-zisele dispute de orgolii 
sau de principii” (p. 500). 

% Printre filmele incriminate se numără și „filmul militist Accden?” (p. 498). De altfel, eforturile 
autorului de a îmbogăţi limba română sunt evidente, întrucât la p. 436 vorbeşte despre 
„genocidul psiho-social” produs de către Securitate, iar la p. 470 am remarcat lărgirea lexicului 
specific ştiinţelor sociale prin introducerea unui nou concept: „socialism unic, de tip sclavagist, 
numit emfatic «Epoca de aur’, reluat şi sub forma „sclavagism socialist” (p. 525). 

26 Ne întrebăm şi cât temei are ideea că a fi făcut parte din Miliție ar fi, neapărat, un lucru 
blamabil? Oare Militia s-a ocupat numai de impunerea colectivizării si de înscenarea unor mici 
infracţiuni de drept comun pentru a putea fi arestate persoane incomode din punct de vedere 
politic? Dar integritatea persoanei şi a proprietăţii private (atâta câtă mai era!) de cine a fost 
apărată în perioada regimului comunist? Talharii, hoţii, violatorii, criminalii, escrocii de toate 
tipurile nu erau oare urmăriți si, în măsura posibilităţilor, prinşi de Miliție? Activitatea 
politieneasca a Miliției in cei 40 de ani de existenţă a instituţiei reprezintă chiar un capitol ruşinos 
al istoriei recente? Dacă unii dintre poliţiştii zilelor noastre savarsesc abuzuri îngrozitoare, 
suntem, oare, indreptatiti să blamam Poliţia în ansamblul său? 

folosească adjective dure pentru a cataloga procesul de creaţie şi producţiile 
cinematografice?’, dar si pe omul Sergiu Nicolaescu?8. 

Afirmația „nu am dorit să operez o demistificare” şi nici „o rescriere 
subiectivă” a anumitor evenimente sau personaje istorice a rămas si ea o simplă 
promisiune, autorul lansându-se în adevărate lecţii de istorie. Astfel, făcând confuzie 
între filmul documentar şi filmul artistic, Călin Hentea nu şovăie să restabilească 
adevărul: „Mihai Viteazul a fost un domnitor profund credincios religiei ortodoxe, şi 
nicidecum ateu sau total lipsit de sentimente umane, aproape asexuat, aşa cum era 
prezentat in film; scena atitudinii de mândrie sfidătoare a viitorului domnitor in fata 
sultanului în momentul numirii sale la Istanbul este total inventată, la fel ca şi pretinsa 
dominare la Praga a împăratului Rudolf de către Mihai aflat în poziția umilitoare de a 
cere ajutor militar si financiar, adevărata înfrângere a armatei lui Sinan Pasa a avut loc la 
Giurgiu, şi nu la Călugăreni, Mihai beneficiind de sprijin militar transilvănean, 
habsburgic, moldovenesc şi toscan; Mihai a comandat în realitate armate de mercenari 
plătiți cu bani grei, şi nu oști populare...” (p. 497)”. 

După acest adevărat „tur de forță” istoriografic, autorul nu ezită să-i nege cu 
desăvârşire regizorului dreptul la o viziune proprie asupra operei cinematografice: 
„Ţinând seama se minutiozitatea reconstituirii detaliilor de scenografie si costume din 
filmele sale istorice, (...) este greu de acceptat că Sergiu Nicolaescu (...) nu a întâlnit 
adevărul istoric pe parcursul documentării, dar el a ales să nu ţină seama de aspectele 
neconvenabile viziunii sale” (p. 498). 


27 „reiterând senilele sale invenţii privind o așa-zisă independenţă creatoare” (p. 500). Nu 
înțelegem de unde duritatea de limbaj si nici de ce autorul nu acordă, nici măcar o clipă, 
prezumția de buna-credinta regizorului. Poate că acesta chiar credea in cele ce susținea, atât dupa 
1989, cât şi înainte. O dovadă în acest sens ar putea fi un raport al Inspectoratului Judeţean de 
Securitate Constanta, din august 1986, în care, pe fondul discuţiilor suscitate de „Gala filmului cu 
tematică pentru tineret”, desfăşurată la Costineşti, se menţiona: „În data de 02.08. a.c. regizorul 
Francisc Munteanu, într-o discuţie purtată cu tinerii, pe marginea filmului său «Vară 
sentimentală», prezentat publicului în seara precedentă, a afirmat că, în tara noastră, regizorii nu 
se bucură de libertate de expresie, fiindu-le de multe ori impuse scenarii fără valoare, dar care să 
satisfacă «comanda socială». Acesta este motivul pentru care creaţia cinematografică prezentă nu 
răspunde exigenţelor publicului, acesta căutând satisfacţii în producţiile altor tari. In replică, la 
data de 03.08 a.c., regizorul Sergiu Nicolaescu, într-o întâlnire similară, a reluat subiectul 
afirmând că în statul nostru regizorii au posibilități multiple de exprimare, totul depinzând de 
valoarea creaţiei lor şi a mesajului acestuia. Nu cunoaşte nici un scenariu bun de film care să fi 
fost respins, indiferent de tematica sa” — Florian Banu (editor), ,,Amorsarea” Revoluției. România 
anilor '80 văzută prin ochii Securităţii, Târgovişte, Editura Cetatea de Scaun, 2012, pp. 215-216. 

2% „Evidente sunt doar narcisismul si megalomania lui Sergiu Nicolaescu, care, începând, de la 
Mihai Viteazul (pentru cate initial şi-a dorit rolul titular), a făcut tot ce a fost posibil pentru a-şi 
atribui rolurile principale în filmele sale, fapt ce după 1990 l-a adus în poziţii ridicole” (p. 500). 

29 De altfel, Mihai Viteazul a fost ales, alături de Ştefan cel Mare, pentru a fi un „studiu de caz” 
menit să ilustreze articolul ,,Mitul” (pp. 69-70). În acest „studiu de caz” autorul nu a făcut decât 
să preia consideratiile făcute de profesorul Boia în lucrarea sa Istorie şi mit în conştiinţa românească, 
Bucuresti, Editura Humanitas, 1997, pp. 22-26. Pentru „demitizarea” „demitizări”” lui Mihai 
Viteazul de către Lucian Boia, vezi loan-Aurel Pop, Istoria, adevărul si miturile (Note de lectură), 
Bucureşti, Editura Enciclopedică, 2002, pp. 49-52. 

Această din urmă afirmație ne-a bulversat total, neintelegand cum ar fi putut 
avea loc „întâlnirea” regizorului cu adevărul istoric, de vreme ce însuşi Călin Hentea, 
sprijinindu-se pe afirmaţiile lui Lucian Boia%, susține că acesta nu există: „spre 
deosebire de literatură sau arte vizuale, unde creaţiile pot fi exploatate ulterior 
propagandistic, chiar dacă nu aceasta a fost intenția autorului lor, în cazul istoriei, 
demersul subiectiv şi scopul propagandistic al istoricului/cronicarului nu pot fi nici 
ascunse şi nici contestate” (p. 591). 

Altfel spus, istoricul nu este decât un „propagandist” cu jumătate de normă, pe 
deplin conștient de servitutea sa în favoarea „intereselor politice ale sponsorului”, 
pentru a folosi terminologia propusă de autor, căci, aşa cum ne asigură domnul Hentea, 
„falsificarea, eludarea, interpretarea tendentioasa a izvoarelor si faptelor istorice nu se 
pot face decât conștient şi în urma unei comenzi politice bine precizate” (p. 591). Oare 
cu aşa ceva se ocupă istoricul? Falsificările, eludările si interpretările tendentioase fac 
parte din instrumentarul de cercetare profesionistă a trecutului? 

Întrucât domnul Hentea preia cu atât entuziasm teoriile lui Lucian Boia, 
credem că cel mai bun răspuns este acela de a reaminti aici ce scria academicianul Ioan- 
Aurel Pop cu privire la acest aspect: 

„Chiar dacă şi istoricii deformează uneori copios trecutul, aceasta nu este regula, 
cum pretinde dl. Boia. Iar istoricii români cei mai valoroşi nu au falsificat trecutul cu bună 
sfință, ci au căutat mereu să descopere şi să pună în evidență adevaru?>!. 

Pentru a încheia observațiile pe marginea „răfuielii” domnului Hentea cu 
„senatorul PSD, cu certificat de revoluționar, Sergiu Nicolaescu” (p. 499), vom apela tot 
la aprecierile academicianului Pop: 

„În plus, marii creatori din domeniile artei, care au luat ca pretext trecutul 
pentru lucrările lor, nu pot fi criticati pentru nici o deformare, falsificare sau «mitizare», 
fiindcă scopul lor nu are nici o legătură cu scopul istoricilor. Artiştii pot spune orice şi 
oricum despre trecut. lar dacă românii îl văd pe Mircea ca pe «un bătrân atât de simplu, 
după vorbă, după port», care i-a răspuns în termeni patriotici lui Baiazid, si nu ştiu cand 
a domnit, nici că a fost relativ tânăr şi nici că a fost scos din scaun de Vlad Uzurpatorul 
sprijinit de otomani, istoricii nu au nici o vină. Oamenii obişnuiţi nici nu pot şi nici 
nu trebuie să perceapă trecutul ca şi istoricii (subl. ns. — F.B.). La nivelul conştiinţei 
publice, trecutul are un cu totul alt profil, în orice tara, decât la nivelul istoriografiei” *?. 

Cu alte cuvinte, în opinia noastră, domnul Hentea, conştient el însuşi de natura 
, subiectiv-fictionala” a producţiilor cinematografice (p. 591), ar fi trebuit să se limiteze 
la prezentarea şi analizarea mecanismelor propagandistice folosite de regizorul Sergiu 
Nicolaescu în creaţiile sale, fără a se mai lansa în diatribe de tabloid la adresa omului 
Nicolaescu, a Istoriei și a românilor care „au citit mai puţină istorie în cărți sau 
manuale” (p. 499). 

O adevărată „răfuială” pare să aibă domnul Hentea şi cu un istoric american, 
Larry Watts, neratând nici o ocazie pentru a sublinia caracterul propagandistic al uneia 


30 „Trebuie înțeles că nu există istorie obiectivă, şi nu numai că nu există, dar nici nu poate exista” — 
Lucian Boia, op. cit, p. 6, citat reprodus de Călin Hentea la p. 591. 

31 Toan-Aurel Pop, op. cit, p. 13. 

32 Ibidem, pp. 13-14. 

dintre lucrările acestuia*>, folosind aproximativ aceeaşi termeni si subliniind de fiecare 
dată beneficiile de imagine pe care le-ar fi obținut de pe urma publicării volumului „Ion 
Iliescu, loan Talpeş şi ceilalți membri ai grupării «Un viitor pentru România», apropiate 
PSD” (p. 61, 477-478, p. 490-491, p. 597). Surprind neplăcut într-o lucrare de tip 
academic repetatele referințe la faptul că istoricul american a fost „românizat prin 
căsătorie” (de ce nu putem considera că respectiva doamnă s-a ,,americanizat” şi cate 
este relevanta acestui fapt pentru opera in discutie?), iar naşul de cununie este nimeni 
altul decât cel care, potrivit domnului Hentea, „a obţinut, din carte un beneficiu de 
imagine personală”, generalul loan Talpes*. 

Detaşarea necesară specialistului în abordarea ştiinţifică a unei probleme se 
dovedeşte a fi rămas la stadiul de deziderat și în cazul articolului consacrat Cenaclului 
„Flacăra”. Antipatia manifestă fata de poetul Adrian Păunescu îl împinge pe autor pana 
la afirmaţii mai mult decât hazardate. Astfel, domnul Hentea nu şovăie să susțină că 
Păunescu, „prin acţiunile lui, prin personalitatea lui care fascina si descumpănea, a 
prelungit existența comunismului  naţionalist-ceauşist,  precizându-i, 
cristalizându-i şi întrupându-i doctrina” (p. 429). Desigur, ca orice opinie, şi cea a 
domnului Hentea se cuvine respectată, dar mărturisim că nu vedem cum, fără Păunescu, 
regimul comunist s-ar fi prăbuşit mai rapid! Poate i-ar fi pus capăt greva minerilor din 
august 1977 sau protestele lui Paul Goma, din acelaşi an? Să înțelegem că, fără 
Păunescu, am fi avut sansa de a fi fost prima tara din Estul Europei care înlătura 
comunismul? Celelalte state cu regimuri comuniste s-au menţinut si ele prin „păuneşti” 
locali? După cum nu vedem cum a reuşit Adrian Păunescu să „precizeze? si să 
„cristalizeze” doctrina regimului! Acesta a putut, cel mult, să acționeze în conformitate 
cu preceptele ideologice impuse la congresele partidului, dar să fi contribuit cu ceva la 
elaborarea acestora, avem dubii serioase! 

Construirea unei argumentatii forțate, pe baza unor elemente lipsite de 
soliditate, dar si îndepărtarea de la obiectivele unei enciclopedii dedicate propagandei si 
nu analizei istorice se regăseşte și în articolul în care este analizat lon Antonescu. Astfel, 
deşi te-ai aştepta la concentrarea autorului pe implicarea lui lon Antonescu în 
conceperea şi derularea marilor campanii propagandistice din perioada celui De-al 
Doilea Război Mondial, prezentarea mareşalului începe prin sublinierea participării 
acestuia, ca sublocotenent, la „reprimarea sângeroasă a țăranilor răsculați în zona 
Galatiului în 1907” (p. 445). Fapt perfect adevărat, dar de natură a bulversa cititorul, 
căci cum rămâne cu afirmaţiile de la p. 169, unde Călin Hentea e de părere că „focarele 
răscoalei au fost initiate si întreținute prin: violente campanii propagandistice 


33 Larry L. Watts, Fereste-ma, Doamne, de prieteni... Războiul clandestin al Blocului Sovietic cu România, 
traducere din limba engleză Camelia Diaconescu, Bucureşti, Editura Rao, 2011. 

34 Probabil ca, în viziunea domnului Hentea, incriminatul „beneficiu de imagine personală” 
reiese din faptul că Ioan Talpes a semnat „Cuvântul înainte” al volumului si din menţionarea 
acestuia între persoanele cărora autorul a simţit nevoia să le mulțumească pentru sprijinul 
acordat pe parcursul realizării lucrării. Altminteri, domnul Talpeş nu este menţionat, nici elogios, 
nici altcumva, în textul lucrării. De altfel, si Ion Iliescu, un alt prezumtiv „beneficiar” al 
volumului, este menționat doar o singură dată: „Mănescu însuşi nu a emis nici un fel de pretenții 
pentru conducerea Frontului Salvării Nationale, a cărui înfiinţare a fost anunţată de Ion Iliescu 
pe 22 decembrie 1989” — Larry L. Watts, op. cit, p. 240. 

instigatoare derulate la sate şi oraşe de agenţi agitatori socialişti sau taristi”, iar imaginea 
„exagerat şi catastrofic sângeroasă a dramaticelor evenimente din primăvara lui 1907” a 
fost creată de „presa germană (...) la unison cu presa socialistă din România” „prin 
amplificarea fantezista a numărului de victime ale represiunii”%> A avut loc o 
represiune sângeroasă a țăranilor sau nu? Sau, poate, a avut loc doar în judeţul Galaţi, 
singurul responsabil fiind sublocotenentul Antonescu Ion? 

Alianţa încheiată de Antonescu cu Germania este criticată, printre altele, pentru 
faptul că era „neconsemnată pe hârtie, ci doar printr-un cuvânt de onoare” (de parca un 
tratat în regulă ar fi schimbat cu ceva natura aliantei!), apoi sunt enumerate deciziile 
(continuarea ofensivei dincolo de Nistru, „aprobarea sângeroaselor evenimente şi 
represalii de la Iasi din 1940 şi de la Odessa din 1941”, nedesprinderea din Axă) pentru 
care mareşalul „a primit judecata istoriei. El a fost condamnat de către un asa-numit 
Tribunal al Poporului într-un propagandistic «Proces al Marii Trădări Naţionale»” (p. 
446). Din nou, cititorul este în derută: Tribunalul Poporului din anul 1946 era 
întruchiparea Istoriei? Sau „disputa referitoare la perspectiva istorică a generalului Ion 
Antonescu nu s-a tranşat”, aşa cum ne informează autorul la p. 450? 

Nefericit ales ni s-a părut şi fragmentul din discursul ținut de Ion Antonescu la 
9 septembrie 1940: „În aceste vremi de zbucium si frământare, inimile noastre se 
liniştesc unite în nădejdea pe care un neam o pune în noua Domnie” (p. 446). Aceste 
cuvinte ilustrează, în opinia autorului, accentuatul „profil megalomanic” al lui 
Antonescu, însă generalul, prin cuvintele „noua Domnie”, nu se referă la sine, ci la 
recenta urcare pe tron a regelui Mihai I! Tendintele megalomanice (reale!) transpar din 
numeroase alte discursuri şi rezoluţii ale lui Antonescu, însă autorul a preferat să se 
refere, în continuarea argumentatiei sale, la „tonul autoritar, profetic al ordinului de 
angajare în luptă alături de Germania nazistă” (p. 447). Or, după câte ştim, ordinul e 
sinonim cu o poruncă si, mai ales în cazul unei armate, e absolut firesc să sune autoritar, 
iar pentru angajarea într-un război includerea unei componente emoționale ni se pare la 
fel de firească. Poate autorul presupune că în loc de celebrul ,,Ostasi, vă ordon, treceţi 
Prutul”, un comandant mai putin megalomanic ar fi spus ,,Ostasi, vă rog frumos, 
treceţi Prutul’?! 

Un alt reproş gratuit este si cel referitor la faptul că uriașul pret de sânge plătit 
pentru cucerirea Odessei de către trupele române a fost ascuns populaţiei. Nu ne 
îndoim că domnul Hentea, care a fost, ca jurnalist militar, în teatrele de luptă din 
Kosovo si Afganistan, ştie foarte bine*® că această practică, a diminuării pierderilor 


35 Optica autorului este cel putin ciudată! Deşi consemnează „fondul realitatilor dure ale 
chestiunii țărănești” (p. 167), precum şi starea acută de „analfabetism şi mizerie, dominante în 
lumea rurală din acea perioadă”, stăruie în atribuirea izbucnirii răscoalei „campaniilor 
propagandistice instigatoare” şi critică „culpabilizarea acțiunilor militare de autoapărare ale 
statului” (p. 169). In opinia noastră, e similar cu a susţine că Revoluţia Română a fost doar 
rezultatul „campaniei propagandistice a posturilor de radio occidentale”, eventual si al 
„agenturilor străine”, iar reprimarea populației în decembrie 1989 ar fi doar „o acţiune militară 
de autoapărare a statului”! 

35 De altfel, într-o lucrare din anul 2002, domnul Hentea nota: „practica a dovedit că, în situaţii 
limită, oficialii aflați la putere nu ezită să folosească datele şi faptele din teren doar în sensul 
favorabil intereselor lor, chiar dacă pentru aceasta trebuie să omită părți semnificative ale 


451 


Recenzii. Note de lectură 


proprii si a exagerarii celor survenite în rândul adversarilor, este o practică curentă şi 
firească în rândul tuturor armatelor, indiferent de epocă sau de sistemul politico- 
ideologic pe care îl apară”. 

Interesant de remarcat este faptul că autorul concede, într-un final, că „în linia 
dictatorilor români ai secolului al XX-lea care şi-au bazat autoritatea pe un cult 
ascendent al personalităţii, (...) lon Antonescu a fost poate cel mai altruist, mai puţin 
interesat de satisfacerea intereselor proprii” (p. 451). 

Articolul „Istoria sau «discursul despre trecuby”” ne-a creat, la rându-i, impresia 
că autorul s-a îndepărtat mult de la rigoarea ştiinţifică necesară analizei unui subiect atât 
de susceptibil de interpretări propagandistice. Urmând îndeaproape tezele domnului 
Lucian Boia, din care, de altfel, citează copios, autorul susține senin că „istoria nu 
interesează pe majoritatea oamenilor şi nu este accesibilă decât celor cu o educaţie peste 
medie”, preferând, prin urmare, nu o analiză a utilizării propagandistice a unor falsuri 
istorice, de exemplu, (cum ar fi celebrele „capitulații”) sau a unor lucrări istorice 
elaborate în scopuri vădit politice, ci o concentrare pe producțiile mediatice, în special 
pe „filmul de lung metraj”, căruia îi consacră chiar un scurt subcapitol (deşi la p. 577- 
588 există un articol consacrat exact filmului istoric). În opinia autorului, cinematograful 
at fi „sursă de istorie”, alături de televiziune, radio, literatura, ba chiar aceste „surse” (2) 
ar fi mai importante decât „tratatele sau monografiile istorice” si, ca atare, induce cu 
bună ştiinţă confuzia între Istorie, ca produs al istoricului care încearcă să reconstituie, 
după indiciile pe care le are, trecutul, şi Fécfivne, mai mult sau mai putin artistică, mai 
mult sau mai putin propagandistică. Dacă din punct de vedere al impactului 
propagandistic o monografie istorică este net surclasata de un film istoric, amestecarea 
celor două planuri în cadrul articolului consacrat Istoriei ni se pare o greşeală 
metodologică. 

Tot în cadrul acestui articol, autorul se ocupă de falsificarea istoriei şi activității 
P.C.R., desigur nu prin lucrări de factură istoriografică (exemplele sunt mai mult decât 
abundente), ci prin „film de ficțiune”, „inventându-i-se o dimensiune, idealuri şi o aura 
de luptă ilegalistă, uneori cu accente romantice” (p. 597). Din nou ne-a frapat 
inconsecventa grilei de evaluare: fără îndoială că filmele şi literatura istorică scrisă la 
comanda factorului politic au exagerat foarte mult dimensiunea si rolul jucat de partidul 
comunist în perioada interbelică, dar oare idealurile si lupta ilegalistă sau chiar 
romantismul au lipsit ele cu desăvârşire, fiind nevoie să fie „inventate”? Se pare că nu, 
de vreme ce chiar domnul Hentea, citându-l pe Vladimir Tismăneanu, susține că Leonte 
Răutu şi Iosif Chisinevschi „au fost nişte fanatici, nişte “rue belivers, ei chiar credeau ceea 


realităţii” — Călin Hentea, Propagandă fără frontiere, Bucureşti, Editura Nemira, 2002, p. 29. În 
aceeaşi lucrare, referindu-se la scopul propagandistic al Columnei lui Traian, autorul sublinia 
faptul că „chiar din perspectiva actuală pot fi uşor recunoscute clişeele mediatice contemporane 
uzuale referitoare la demonizarea adversarului (femei dace torturând prizonieri romani, 
împungându-i cu pumnalul sau arzându-i cu torte), minimalizarea pierderilor romane (subl. 
ns. — F.B.), accentuarea înţelepciunii liderului suprem...”, zbidem, p. 41. 

37 În acest sens, Henri-Pierre Cathala remarca „tendința naturală a oricărei puteri (în special când 
ea se simte în dificultate) de a-şi ascunde greşelile, de a-şi masca intențiile si posibilităţile reale” - 
Henri-Pierre Cathala, Epoca dexinformari, traducere de Nicolae Bărbulescu, Bucureşti, Editura 
Militară, 1991, p. 25. 

ce predicau” (p. 510). Să fi fost cei doi singurii depozitari ai idealismului si ai credinței 
într-o lume „mai bună şi mai dreaptă”, restul membrilor partidului comunist fiind 
simpli agenți plătiți în slujba Uniunii Sovietice? Să nu fi existat si alti oameni atasati 
sincer idealurilor comuniste, într-o vreme când o astfel de opţiune politică era departe 
de a fi susceptibilă de beneficii materiale? 

Dacă opiniile şi punctele de vedere ale autorului pot fi sau nu împărtăşite, 
subiectivismul şi specializarea impietând asupra evaluărilor, trebuie spus că lucrarea 
analizată conţine și o serie de erori, cauzate de o insuficientă documentare. 

De exemplu, la p. 432, Călin Hentea afirmă că „Securitatea română nu a avut 
misiuni specifice de propagandă, dar a contribuit substanțial, direct şi indirect, la 
propaganda comunistă a regimului de la Bucureşti (dar şi al celui de la Moscova), prin 
acţiuni premeditate de natură coercitivă, pentru a intimida si induce teroarea”. În fapt, 
Securitatea a avut şi misiuni specifice de propagandă, deţinând chiar o structură 
specializată. Prin Hotărârea Consiliului de Miniştri nr. 2.306 din 13 septembrie 1967 se 
stabilea structura organizatorică a Departamentului Securităţii Statului. Unul dintre cele 
cinci servicii independente, înființate prin acest act legislativ, era Serviciul „D” - 
„Dezinformare” care, în colaborare cu organele informativ-operative şi cu alte instituții 
centrale, planifica şi executa operaţiuni de dezinformare a serviciilor de spionaj 
străine38. Denumirea serviciului nu trebuie să ne inducă în eroare căci, alături de 
activități de dezinformare, acest serviciu a executat suficiente acțiuni tipice de 
propagandă externă, cum ar fi publicarea peste hotare a unor volume semnate de 
Nicolae Ceauşescu“ sau a unor lucrări de istorie care să reliefeze adevărul asupra Marii 
Uniri din 1918, a vechimii şi continuității românilor în spaţiul pe care îl locuiesc etc.. 

De altfel, autorul menţionează existența Serviciului ,,.D”, însă îl plasează in mod 
eronat în subordinea „Serviciului de informații externe” sau a „DIE”. De fapt, pentru 
perioada 1978-1989, denumirea corectă a structurii la care se referă autorul era aceea de 
„Centrul de Informaţii Externe” (C.L.E.). 

Tot referitor la Securitate, am remarcat în articolul care i-a fost consacrat o 
serie de erori care, fără a fi de natură să schimbe sensul general de evaluare, sunt 
supărătoare şi scad nivelul ştiinţific al enciclopediei. Astfel, Decretul nr. 221 din 30 
august 1948, prin care a fost înființată Direcţia Generală a Securităţii Poporului, nu a 
fost emis de „Preşedintele Marii Adunări Naţionale” (p. 430), ci de Prezidiul Marii 
Adunări Naţionale. De altfel, spre deosebire de fosta Adunare a Deputaţilor, Marea 
Adunare Naţională nu avea un preşedinte, existând doar un preşedinte al Prezidiului şi, 


38 Potrivit altor surse, înființarea Serviciului „D” s-a făcut prin H.C.M. nr. 715 din 6 aprilie 1968, 
activitatea de dezinformare făcându-se „în scopul apărării şi promovării intereselor ţării în 
legătură cu acţiunile de ordin politic, militar, economic, tehnico-stiintific şi cultural ce urmau a fi 
întreprinse atât pe plan intern, cât si extern” — cf. Serviciul Român de Informaţii, Cartea Alba a 
Securității, vol. IV, f.ed., Bucuresti, 1997, p. 61. Aceeaşi hotărâre a Consiliului de miniştri este 
indicată si de Cristian Troncota, Dezinformarea, in Octavian Roske (coord.), „România 1945-1989. 
Enciclopedia regimului comunist. Represiunea. A-E”, Bucureşti, Institutul National pentru 
Studiul 'Totalitarismului, 2011, p. 509. Anul de înființare a acestui serviciu este 1967. 

% Luminiţa Banu, Actiunea „Lumina” — Centrul de Informaţii Externe între lobby şi cultul personalităţii, în 
„Caietele C.N.S.A.S.”, anul III, nr. 2 (6)/2010, pp. 131-160. 

ulterior, un preşedinte al Biroului Marii Adunări Naţionale care „îndeplinea doar o 
funcţie tehnică, fiind ales pentru fiecare sesiune a M.Ad.N.”%. 

Eronată este si afirmaţia conform căreia „pentru scurt timp (1952-1956), 
Securitatea a funcţionat ca minister independent” (p. 431). Ministerul Securității Statului 
a funcţionat doar în perioada 20 septembrie 1952 — 7 septembrie 1953, după care a 
fuzionat cu Ministerul Afacerilor Interne“. 

„Ultima mare restructurare a Securităţii” a avut loc, într-adevăr, în anul 1978, 
dar nu „după fuga în Occident a generalului loan Mihai Pacepa” (p. 431), ci înainte, 
decizia de înfiinţare, în cadrul Ministerului de Interne, a Departamentului Securității 
Statului fiind luată la începutul lunii martie 1978. Astfel, Ministerul de Interne a fost 
reorganizat prin Decretul Consiliului de Stat nr. 121 „privind organizarea şi 
funcționarea Ministerului de Interne”, ocazie cu care a fost reînființat Departamentul 
Securităţii Statului+. Generalul Ion (şi nu Ioan!) Mihai Pacepa a părăsit România la 23 
iulie 197844, deci la trei luni după reorganizarea Securităţii. 

Generalul Serghei Nikonov (Sergiu Nicolau) nu a condus Direcţia de 
Informaţii Externe în perioada 1951-1954 (p. 431), el fiind înlocuit din funcţia de 
director al Direcţiei „A” Informaţii Externe, printr-o hotărâre a Biroului Politic din 6 
ianuarie 1953, de colonelul Vasile Vilcu*>. De asemenea, generalul Nicolae Doicaru nu a 
condus structura de informații externe a Securităţii în perioada 1963-1978, ci între anii 
1959-197846, 

În acest context, poate se cuvine amintit si faptul că în iulie 1965 nu exista 
Comitetul Politic Executiv al P.C.R. (p. 501), acesta fiind înființat abia în anul 1974. 

Dincolo de astfel de erori punctuale, textul enciclopediei mai conține şi o serie 
de afirmaţii ambigui care pot suscita, cel puţin, interpretări diverse. De exemplu, la p. 89 
autorul susține că „în tari precum India sau Israel, patriotismul are şi o accentuată 
conotație religioasă, aceeași credință fiind împărtăşită de locuitorii aceluiași stat”. În 
cazul Indiei, poate ar trebui să reamintim faptul că este vorba de o federaţie alcătuită din 
28 de state şi şapte teritorii federale, iar din punct de vedere al religiei, aici convietuiesc, 
mai mult sau mai putin paşnic, brahmanismul, hinduismul, budismul, jainismul, 
sikhismul, islamismul şi creştinismul, fără a mai vorbi de o serie de secte minore! La ce 


40 Dan Catanus (coord.), Románia. 1945-1989. Enciclopedia regimului comunist. Instituții de partid, de 
stat, obşteşti şi cooperatiste, Bucuresti, Institutul Naţional pentru Studiul Totalitarismului, 2012, p. 
336. 

“| Florica Dobre (coord.), Florian Banu, Theodor Bărbulescu, Camelia Ivan Duică, Liviu Taranu 
(eds.), Securitatea. Structuri/ cadre, obiective şi metode, vol. I (1948-1967), Bucuresti, Editura 
Enciclopedică, 2006, pp. XII-XV. 

#2 „Buletinul Oficial al Republicii Socialiste România”, anul XIV, nr. 29, 8 aprilie 1978. 

8 Florian Banu, Addenda et corrigenda: Cand a fost înfiintat Departamentul Securității Statului?, in 
„Magazin istoric”, nr. 5/2012, pp. 47-52. 

+4 Pe larg, C.N.S.A.S., Ion Mihai Pacepa in dosarele Securităţii. 1978-1980, stadiu introductiv, selecția 
documentelor si indice de nume de Liviu Taranu, Bucuresti, Editura Enciclopedică, 2009. 

4 Florian Banu, „Uz deceniu de împliniri marete”. Evoluția instituțională a Securității în perioada 1948- 
1956, laşi, Editura Tipo Moldova, 2010, p. 104. 

46 Vezi fişa de cadre a generalului Doicaru in Nicolae Ionita, Fise biografice ale sefilor direcțiilor 
centrale din Securitate, în anii '60, în „Caietele C.N.S.A.S.”, anul II, nr. 1(3)/2009, pp. 105-106. 

„credință? se referă oare autorul, când vorbeşte de componenta religioasă a 
patriotismului manifestat de cetăţenii Indiei? 

În cazul Israclului, populaţia era estimată în iunie 2011 la 7.751.000 de 
persoane, dintre care 5.818.200 sunt evrei. Cetăţenii de origine arabă reprezintă al doilea 
grup etnic ca mărime si sunt atât musulmani, cât şi creștini. În afară de evrei si arabi, 
mai există şi alte minorităţi, mai puţin numeroase. Deci, din nou, nu se poate vorbi în 
mod special de o „conotație religioasă” a patriotismului sau, dacă acceptăm acest punct 
de vedere, această conotaţie nu mai e un caz special. Pornind de la faptul că cea mai 
mare parte a populației României, respectiv 86,7%, s-a declarat ca fiind de confesiune 
creştin ortodoxă, de ce nu ar intra şi tara noastră în matricea propusă de Călin Hentea? 

Desi in mod incontestabil selectarea termenilor şi modul de tratare a acestora 
este un apanaj exclusiv al autorului, pe parcursul lecturii nu ne-am putut reprima 
senzaţia că lucrarea ar fi avut de câştigat prin includerea unor articole. Astfel, am 
remarcat lipsa unor concepte care au avut un impact deosebit asupra propagandei din 
România, precum agitatie, Agitprop, coltul rosu, dezarmarea. De asemenea, nu am putut să 
nu observăm faptul că desi socialismul figurează între conceptele semnificative, fascismul 
sau /egionarismul nu au intrat în atenţia autorului. Nici sportul, ca vector al propagandei, 
nu pare sa fi reprezentat o preocupare pentru autor. Statistica, de asemenea. 

Aceeaşi selecție profund personalizată pare să fi funcționat şi în cazul 
capitolului dedicat evenimentelor. Astfel, dacă za națională, 23 August, 1 decembrie, ziua 
Republicii Populare Române, 30 decembrie sau chiar ziua internațională a femeii si 8 martie sunt 
identificate drept „evenimente” cu un ridicat impact propagandistic, ziua de 10 mai 
„scapă” atenţiei autorului. 

Dincolo de erori sau aspecte neclare, impietează asupra calității volumului şi 
câteva mici deficiențe de natură stilistică şi gramaticală pe care le-am sesizat pe 
parcursul lecturii. Astfel, credem că unele formulări nefericite, precum „le-a fost 
impusă obligatoriu” (p. 108), „îmbinarea simultană a terorii opresive cu agitația” (p. 
108), „sediul poliţiei a fost atacat de o bombă” (p. 264) ar fi putut fi eliminate la o 
lectură mai atentă. Aceeaşi operaţiune ar fi prevenit şi strecurarea unor dezacorduri 
gramaticale: „Propaganda regimului antonescian, continuată de propaganda 
comunistă, ce a depăşit limitele bunului simţ si a ajuns la cote paroxistice în timpul 
regimului Ceauşescu, au avut efecte dezastruoase” (p. 11), „O formă de «dictatură 
soft», sub forma autoritarismului combinat cu cezarismul, l-a reprezentat regimul lui 
Carol al II-lea” (p. 29), „Ipocrizia, perfidia şi lipsa de scrupule a Securității din 
timpul regimului Ceauşescu a fost fără margini...” (p. 434). 

În pofida minusurilor pe care le-am semnalat, lucrarea domnului Călin Hentea 
rămâne o lucrare de pionierat în literatura românească de specialitate, cu un conţinut 
bogat, cu o informatie adusă în general la zi si uşor de consultat. Totuşi, la finalul 
lecturii, considerăm că principalul merit al enciclopediei constă într-o strălucită îmbinare 
a teoriei cu practica, autorul dovedindu-se nu doar un subtil analist al mijloacelor si 
metodelor de propagandă, ci si un abil mânuitor al acestora. Rezultatul este, în opinia 
noastră, atât un util instrument de lucru, cât şi, mai ales, un excelent produs de 
propagandă. În favoarea ci sau/și a ce rămâne să stabilească fiecare dintre cititori. 


Florian Banu 

Ion Craiovan, Filosofia dreptului sau dreptul ca filozofie, Bucureşti, 
Ed. Universul Juridic, 2010, 550 p. 


Nu înţelegem de ce dreptul comunist este neglijat în mod sistematic. La istorici, 
interesul pentru trecutul recent este debalansat astfel că despre dreptul comunist s-a 
scris infinit mai puţin decât despre orice cult bisericesc în aceeaşi perioadă sau despre 
Securitate, domenii de cercetare care nu sunt nici pe departe epuizate. Şi asta în 
conjunctura în care există destule reviste de specialitate, un institut al Academiei 
Române care se ocupă de cercetări juridice, iar istoria statului şi dreptului românesc este 
materie de studiu în cadrul facultăţilor de Ştiinţe Juridice. 

Încercăm să justificăm ignorarea subiectului punând-o pe seama dreptului ca 
ştiinţă a actualitatii deşi, în multe spete judecate astăzi, este nevoie de cunoaşterea si 
înţelegerea legislaţiei din trecut. 

Dar, dacă juristii şi istoricii neglijează fenomenul totalitar comunist în domeniul 
dreptului, ne-am fi aşteptat ca în voluminoasa carte intitulată F'?/osofia dreptului sau dreptul 
ca filozofie, apărută sub semnătura lui lon Craiovan, să întâlnim câte ceva despre vasta şi 
ofertanta filozofie a dreptului comunist. 

Aceasta cu atât mai mult cu cât nu avem de-a face cu o lucrare teoretică, în care 
autorul să filosofeze, să se joace cu conceptele, ci cu o combinaţie între o crestomatie si 
o trecere in revista nu doar a teoriilor, ci a tuturor provocărilor cu care se confruntă 
domeniul. 

Cartea începe cu numeroase consideraţii metodologice, după care autorul trece 
în revistă raportul marilor religii apoi al civilizaţiilor antice și medievale cu dreptul. 

Apropiindu-ne de subiectul interesului nostru, nu putem să nu remarcăm 
structurarea deficitară a capitolelor. 

De pildă, în Secţiunea a III-a a capitolului II intitulată „Marile sisteme de drept 
în epoca modernă şi contemporană” (pp. 79-166), autorul consideră că există cinci mari 
sisteme de drept pe care le denumeşte ca subtitluri ale secțiunii: „Marele sistem de drept 
romano-germanic”, „Marele sistem de common-law”, „Dreptul comunitar european”, 
„Marele sistem de drept <<socialist>>”, şi „Sistemele juridice religioase şi 
tradiționale”. 

În mod curios, marele sistem de drept romano-germanic (pp. 80-151) este compus 
din trei subtitluri, intitulate 

- Dreptul românesc, 

- Dreptul cutumiar si ideea de justiţie la romani, 

-  R. Vulcănescu, Etnologie juridică. 

Trecem peste încadrarea dreptului românesc în marele sistem de drept romano- 
germanic, peste faptul că este introdus la perioada contemporană si nu în cea medievală, 
cu toate că în cadrul aceluiaşi capitol există o secțiune distinctă intitulată „Evul Mediu”, 
trecem şi peste importanța pe care autorul o acordă dreptului românesc în cadrul 
marilor sisteme de drept moderne şi contemporane (71 de pagini din 87 câte are 
întreaga secțiune). 

Am fi trecut peste acest aspect dacă parte din opera muncită a unui savant de 
renume al culturii româneşti nu ar fi fost insusita de autor printr-o metodă care, desi 

este folosită destul de frecvent, trebuie să fie denuntata ca incorectă: se ia o jumătate din 
cartea altcuiva, iar trimiterea se trece printre celelalte note de subsol ale cărții din care s- 
a copiat. 

Astfel, după o pagină intitulată „Dreptul românesc” în care afirmă influența 
franceză asupra dreptului românesc modern, autorul trece la „Dreptul cutumiar şi ideea 
de justiție la români” care are la capătul subtitlului o notă de subsol, notă care indică 
volumul Lui R. Vulcănescu, Evnologie juridică, Editura Academiei Republicii Socialiste 
România, Bucureşti, 1970, pp. 48-49. Nu titlul ci conţinutul are de-a face cu nota de 
subsol, acest subcapitol fiind copiat, practic, din capitolul „Coordonatele juridice ale 
civilizației şi culturii tradiționale române” de unde Ion Craioveanu copiază pagina nr. 48 
şi aproape toată pagina 49 cu tot cu note de subsol fără să pună ghilimelele necesare. 
Aceeaşi metodă este folosită şi în subcapitolul următor, denumit „Etnologie juridică”, 
unde este copiat integral capitolul nr. VIII al cărții lui Romulus Vulcănescu, intitulat 
„Tipurile de judecată sătească” (pp. 183-269), precum si o parte din ,,Postfata” (pp. 
269-265) şi din anexe (pp. 265-298), acestea din urmă fiind redate într-o formă 
neglijentă. De pildă, prima anexă, „Manualul juridic al lui Mihail Fotino din Hios”, i se 
redă doar titlul, iar din anexa nr. 2 reproduce doar un scurt fragment, ca apoi să sară 
direct la anexa nr. 5. 

Reţeta mai are un ingredient: textul se personalizează prin introducerea unor 
paragrafe cu caractere italice (pp. 146-148). 

Precizăm încă o dată că, deşi textul copiat de la Romulus Vulcănescu este introdus 
în secțiunea dreptului modern şi contemporan, el se referă la o perioadă precedentă, iar 
încadrarea în sistemul de drept romano-germanic ni se pare, la rândul ei, forțată. 

Întorcându-ne la reţeta folosită de autor, considerăm că, pe lângă copierea unui alt 
autor fără un minim aport de interpretare, condamnabilă este lipsa de respect fata de 
opera copiată care ar fi trebuit evidenţiată prin precizarea sa şi a autorului cu numele 
complet şi chiar câteva date despre personalitatea sa şi despre operă. O să o facem noi 
spunând că Romulus Vulcănescu (23 februarie 1912-10 noiembrie 1999) a fost un 
etnolog de talie mondială şi scriitor, membru de onoare al Academiei Române. Volumul 
Etnologie juridică, de o mare valoare științifică, se evidenţiază prin interpretarea originală a 
baladelor populare printre care si Mioriţa, văzută ca o judecată unde ,,resemnarea 
ciobanului in fata osândei stabilite de ceata de pastori-judecatori” (p. 241) este explicată 
prin ,,neputinta de a se sustrage de la /egea păstorească’ (p. 245). 

Revenind la opera lui Ion Craiovan, ajungem la subiectul care ne interesează. În 
cadrul secțiunii „Marile sisteme de drept în epoca modernă şi contemporană” îşi are 
locul cu adevărat subcapitolul Marele sistem de drept ,,socialist” (pp. 162-163). Pesemne că 
autorul nu a mai găsit de unde să copieze, astfel că acest „mare sistem” este analizat pe 
o pagină şi câteva rânduri. Dincolo de minimizarea importanţei acestui „mare” (cum il 
numeşte autorul însuşi) sistem de drept, de neconceput ni se pare maniera absolut 
superficială cu care se tratează subiectul. Deşi autorul consideră că este vorba despre o 
„experienţă istorică crucială încă în devenire, cu semnificații complexe pentru doctrina 
politică, filosofică dar şi juridică contemporană (dar care) este departe de a fi pe deplin 
analizată şi elucidată”, nu face nimic pentru elucidarea fenomenului. Mai mult chiar, 
prin folosirea unor clişee, nu face altceva decât să denatureze orice posibil demers de 
înţelegere a dreptului socialist. 

Pe lângă câteva aprecieri şi informații utile, dar fără explicaţii filosofice aşa cum ne- 
am fi aşteptat, remarcând că „dreptului familiei i se recunoaşte statutul de ramură de 
drept de sine stătătoare”, că „dreptul comercial este practic inexistent” şi că a fost 
înființată instituția Arbitrajului de Stat, autorul emite doar critici de pe poziţii ideologice. 
Spre deosebire de teoreticienii dreptului socialist care, atunci când fac această afirmaţie 
despre dreptul burghez, o si argumentează, autorul ne vorbeşte despre „înstrăinarea si 
denaturarea sa în raport cu finalitatile sale fireşti”, dar nu spune cum s-au întâmplat 
acesta fenomene si nici care sunt finalitatile fireşti ale dreptului. 

Textul abundă de afirmaţii destul de comune printre autorii de astăzi, dar care sunt 
inexacte cel putin pentru că acuză regimul de „păcate? comune oricărui tip de regim 
politic, fie el şi democratic. Nu ne oferă nici un exemplu când afirmă că, în timpul 
regimului comunist, „factorul politic conducător apela frecvent la lege si legiferare, mai 
ales în situații critice ale functionalitatii sistemului social, forțând dreptul să fie ceea ce 
nu poate fi — un panaceu”. Încercând să înţelegem afirmaţia, ajungem în mod inevitabil 
la concluzia că acesta este rolul legiferării. Există nenumărate exemple din state 
democratice de folosire a legiferării pentru îmbunătățirea funcționalități sistemului 
social (abolirea sclaviei în Statele Unite ale Americii, legea învâțământului Spiru Haret în 
Romania modernă, legea salarizării unice din România contemporană s.a.). 

O altă formulă exagerat de critică şi nefondată la adresa dreptului socialist: 
„fetişizarea dreptului avea şi rațiuni propagandistice, acesta fiind pus să acopere situații 
sociale precare, să joace rolul de fațadă, ori chiar de substitut al realității sociale”. 
Despre ce fel de fel de situaţii sociale precare (Dex: instabile, nesigure, şubrede, fragile, 
lipsite de rezistență) era vorba într-un sistem politic totalitar care promova egalitatea 
socială, şi cum substituia dreptul realitatea, nu se comunică şi putem la fel de uşor sa 
afirmăm contrariul. 

Dealtfel, autorul continuă în aceeaşi notă, de pe poziție vădit contrară: „se dorea ca 
dreptul să concure la iluzia socială a dreptăţii, a promovării unor valori sociale care, în 
fapt, nu puteau fi obiectivate într-un regim totalitar”. 

În locul acestor fraze propagandistice, având în vedere titlul generos al cărţii, 
Filosofia dreptului sau dreptul ca filozofie, ne-am fi aşteptat să întâlnim consideraţii despre 
filosofia dreptului socialist, despre originile sale în scrierile lui Marx şi Engels, despre 
scrierile lui Lenin şi Stalin, ideologi ai dreptului socialist. Autorul nu vorbeşte despre 
esența dreptului civil socialist, despre schimbarea fundamentală de optică în privinţa 
proprietăţii individului, trecerea de la proprietatea privată la proprietatea socialistă şi 
personală, şi nici despre dreptul muncii sau despre dreptul penal şi procedural penal. 
Din acest punct de vedere, criticând dreptul socialist, autorul omite să amintească măcar 
despre contribuţia fundamentală a dreptului în prima fază a instaurării comunismului, la 
eliminarea duşmanilor de clasă şi a structurilor de clasă în toate statele comuniste, la 
naţionalizarea mijloacelor de producţie etc. 

Cum o astfel de carte stufoasă se citeşte în funcție de interesele cititorului, ne-a 
interesat opinia autorului despre filosofia dreptului la Hegel. În subcapitolul dedicat 
marelui filosof, la pagina 204, la nota nr. 2, autorul dă un citat din Principiile filosofiei 
dreptului, Ed. Academiei, 1969, p. 324. Citatul nu se găseşte acolo. Apoi copiază în mod 
discretionar, fără nici o analiză sau explicaţie din lucrarea amintită. 


458 


Recenzii. Note de lectură 


Îndrăznim să afirmăm că avem de-a face cu o lucrare de nivel ştiinţific scăzut, cu 
toate că am întâlnit F'?/osofia dreptului sau dreptul ca filozofie la raft, în Biblioteca Centrală 
Universitară, ceea ce atestă importanța care i se acordă şi cererea mare din partea 
cititorilor. Acestea se datorează, probabil, funcțiilor importante pe care autorul, prof. 
univ. dr. lon Craiovan, le ocupă în sistemul cercetării ştiinţifice şi în învățământul 
universitar: Cercetător ştiinţific onorific în cadrul Institutul de Cercetări Juridice “Acad. 
Andrei Rădulescu” al Academiei Române”, rector onorific al Universităţii „George 
Barițiu” din Braşov“ şi Profesor în cadrul Facultăţii de Drept si Ştiinţe Administrative 
din cadrul Universităţii Ecologice din Bucureşti“. 

Convinşi de adevărul spuselor lui Honore de Balzac, care afirma că „un articol nu 
poate ucide o carte când cartea este bună”, îl parafrazăm pe marele romancier opinând 
că, astăzi, o recenzie nu poate atinge o carte, fie ea bună sau rea. Tragem însă un 
semnal de alarmă asupra formelor moderne de însușire a muncii altor autori si a 
superficialitatii cu care, în goana după „mult”, personalități cu un C.V. profesional de 
invidiat, tratează temele abordate în cărțile lor. 


luliu Crăcană 


+ http://cexa.org/wp-content/uploads/Invitatie_conferinta.pdf (consultat la data de 
7.08.2013). 

48 http://www.emag.ro/filosofia-dreptului-sau-dreptul-ca-filosofie-ion-craiovan-uju973-127- 
400-3/pd/EVDL50BBM/ (consultat la data de 7.08.2013). 

49 http: //www.ueb.ro/concurs/Decizie-comisii_concurs.pdf (consultat la data de 7.08.2013). 

Gabriel Moisa, Frontul Plugarilor din Regionala Crişana-Maramureş 
(1945-1953), Oradea, Editura Universităţii din Oradea, Editura 
Muzeului Ţării Crişurilor, 2012, 355 p.* 


Arhivele sunt de obicei sărace în fonduri documentare privind activitatea partidelor 
politice. Frontul Plugarilor beneficiază însă de o bogată bază documentară care permite 
cercetătorilor reconstituirea şi interpretarea activităţii acestei organizaţii politice între 
anii 1944-1953. Astfel, pe lângă fondurile de arhivă din cadrul Arhivelor Naţionale 
Istorice Centrale din Bucureşti”, există fonduri de arhivă consistente la nivelul judeţelor 
care reflectă procesul de formare şi dezvoltare a organizaţiei politice plugăreşti conduse 
de către dr. Petru Groza. Punerea în circuitul științific a unor astfel de documente 
reprezintă o acțiune obligatorie pentru înțelegerea procesului de comunizare a 
României. Volumul editat de Gabriel Moisa se circumscrie unui asemenea demers. 

In general, organizaţia plugărească condusă de dr. Petru Groza a fost catalogată 
drept „tovarăș de drum” al comuniştilor, „organizație de masă condusă de către 
comunişti”, „anexă a comuniştilor” sau „organizație cripto-comunistă”. În anii 1944- 
1947, în mod oficial Partidul Comunist a încercat să sublinieze independenţa de acțiune 
a Frontului Plugarilor şi aceasta datorită lipsei de aderenta a ideilor comuniste in 
rândurile țăranilor, deconspirarea legăturii dintre comunişti si Frontul Plugarilor fiind 
apreciată drept „o greşeală de tact”. Activitatea acestei organizaţii de la 23 august 1944 
şi până la „autodizolvarea” din februarie 1953 au fost strict supravegheate de Partidul 
Comunist din România. Oficial, sarcina Frontului Plugarilor era de a organiza si 
mobiliza întreaga plugărime pentru îmbunătăţirea stării sale materiale şi culturale, dar în 
realitate trebuia să abată atenția țăranilor de la intențiile reale ale comuniștilor de 
implementare a modelului sovietic în agricultură. Ponderea politică a Frontului 
Plugarilor va creşte simţitor odată cu formarea guvernului de către dr. Petru Groza (6 
martie 1945), atunci când, bucurându-se de întregul sprijin logistic al statului, a devenit 
un adevărat pol de atracţie pentru țărani. Surse documentare credibile apreciază că în 
anii 1948-1949 Frontul Plugarilor avea aproximativ 1,5 milioane de membri. Extinderea 
organizatorică a Frontului Plugarilor după cel de-al doilea război mondial s-a desfăşurat 
cu implicarea si sprijinul direct al Partidului Comunist din România”!. 

Gabriel Moisa, conferenţiar universitar dr. la Universitatea din Oradea, este un 
specialist cunoscut al regimului comunist din România, dovadă în acest sens fiind 


* „This work was supported by CNCS -UEFISCDI, project number PN-II-RU-TE-2012-3- 
0334“. 

50 Avem în vedere cel mai important fond arhivistic referitor la Frontul Plugarilor: Arhiva 
Comitetului Central al Partidului Comunist din România, fond Frontul Plugarilor — valorificat în 
parte prin publicarea până în prezent a două volume de documente (Frontul Plugarilor. Documente, 
vol I (1944-1947), editori Vasile Ciobanu, Sorin Radu, Nicolae Georgescu, Institutul Național 
pentru Studiul Totalitarismului, Bucureşti, 2011, 428 p.; Frontul Plugarilor. Documente, vol TI (1948- 
1951), editori Vasile Ciobanu, Sorin Radu, Nicolae Georgescu, Institutul National pentru Studiul 
Totalitarismului, Bucuresti, 2012, 435 p.). 

5! Vezi pe larg Sorin Radu, ,,Tovardsi de drum”: Frontul Plugarilor si Partidul Comunist în anii 1944- 
1947, în „Revista istorică”, tom XXIII, 2012, nr. 1-2, pp. 107-138. 

lucrări publicate până în prezent si apreciate în rândul cercetătorilor: Colectivizare, 
rezistență şi represiune în vestul României, Editura Muzeului "Ţării Crisurilor, Oradea, 1999; 
Istorie si propagandă istorică în Romania 1948-1989, Editura Muzeului "Ţării Crișurilor, 
Oradea, 2002; Rezistență anticomunistă în Arad si Bihor: Grupul Adrian Mihutiu în mărturia lui 
Gheorghe Poenaru, Editura Muzeului Ţării Crisurilor, Oradea, 2008; Structuri anticomuniste 
din vestul României. Grupul Adrian Mihut, Editura MEGA, Cluj-napoca, 2012 ş.a. 

Arhitectura volumului Frontul Plugarilor din Regionala Crisana-Maramures (1945-1953) 
cuprinde o introducere (p. 7-11), în care editorul pune la dispoziţia cititorului o scurtă 
istoriografie a temei, urmată de un studiu consistent dedicat organizaţiei regionale 
Crisana-Maramures a organizației plugăreşt în anii 1945-1953 (p. 13-44). Pentru 
creşterea vizibilitatii volumului în rândul specialiştilor din străinătate, editorul a publicat 
acest studiu şi în limba engleză (p. 45-62). De asemenea, volumul mai conţine şi o notă 
asupra ediţiei (p. 63-64) în care editorul aduce precizări importante relative la modul de 
editare a documentelor, bibliografia temei (p. 65-66), documentele selectate (p. 67-351), 
precum şi un foarte util indice de nume (p. 353-355). Editorul a ales să nu alcătuiască o 
listă a documentelor, care din punctul nostru de vedere ar fi fost foarte utilă cititorului. 

Volumul cuprinde 88 de documente provenite din fondul Comitetului Judeţean 
Bihor al Frontului Plugarilor din cadrul Serviciului Judeţean Bihor al Arhivelor 
Naţionale ale României. Documentele selectate reflectă activitatea politică a Frontului 
Plugarilor din judeţele Bihor, Sălaj, Satu Mare şi Maramures ce vor constitui în anul 
1950 Regionala Crişana-Maramureş. Documentele asupra cărora Gabriel Moisa s-a 
oprit pentru publicare, inedite, sunt din categorii diferite, ilustrând însă principalele 
aspecte ale activităţii organizaţiei plugaresti, de la organizarea internă, la propagandă, 
recrutarea şi instruirea cadrelor, de la realizarea reformei agrare la relațiile cu celelalte 
partide aflate la putere şi îndeosebi cu Partidul Comunist, de la creşterea numărului de 
membri şi adunarea cotizatiilor, la programul organizației. Au fost incluse în volum 
rapoarte şi note informative ale organizațiilor locale, manifeste, procese-verbale şi 
stenograme ale unor şedinţe ale comitetelor judeţene, rapoarte ale unor activiști şi 
instructori ai Frontului Plugarilor, reclamtii, scrisori, circulare. 

Editarea documentelor a respectat, în general, caracteristicile lingvistice ale textelor, 
deoarece editorul pe bună dreptate le-a socotit elocvente pentru epocă şi mai ales 
pentru gradul de cultură al celor care le-au redactat (activişti, instructori, secretari şi 
preşedinţi ai organizațiilor Frontului Plugarilor). Corectarea lor potrivit normelor 
ortografice şi ortoepice actuale ar fi însemnat de cele mai multe ori rescrierea textelor 
respective. Greşelile de ortografie foarte numeroase se datorează autorilor țărani, 
membri ai Frontului Plugarilor, cu o instrucție primară, dar şi funcționarilor săi 
(secretari, instructori, activişti), uneori de rang înalt. Deseori exprimarea este confuză. 

Aceste mărturii scrise confirmă, în general, informaţiile existente despre Frontul 
Plugarilor, dar aduc în circuitul ştiinţific o serie de date noi, care impun corijarea şi 
nuantarea unor aprecieri, mai ales în privința relațiilor cu comuniştii. 

Din punctul nostru de vedere, instutionalizarea regimului comunist în România, 
impunerea modelului de societate de tip sovietic nu pot fi înțelese fără analiza detaliată a 
modului în care ideile despre „noua lume”, despre „noul om” au pătruns în lumea 
rurală românească, în rândul țăranilor, în ceea mai mare parte reticenti la schimbare. 
Este fundamental să înțelegem cum țăranii au privit comunismul, care au fost metodele 


461 


Recenzii. Note de lectură 


de convingere, reacția in fata clişeelor propagandistice, percepția fata de diferitele 
„schimbări” impuse de noii stăpâni ai României. Volumul de documente editat de 
Gabriel Moisa reprezintă o contribuţie importantă în acest sens. 


Sorin Radu:? 


52 Universitatea “Lucian Blaga” din Sibiu. 

V. Cercetarea științifică şi valorificarea fondurilor 
arhivistice 


prin manifestări ştiinţifice şi expoziții 


Beatificarea Monseniorului Vladimir Ghika 
şi dosarele din Arhiva CNSAS 


La 31 august 2013, în pavilionul central de la ROMEXPO din Bucureşti a avut 
loc ceremonia beatificării (a declarării ca Fericit), a mărturisitorului catolic roman 
Vladimir Ghika. Fiind implicat în alcătuirea capitolului privitor la martiriu din dosarul 
„Positio Super Martyrio”, ce urma să fie predat Congregaţiei pentru Cauzele Sfinților de 
la Vatican, am studiat la CNSAS, încă din anul 2006, în calitate de cercetător acreditat, 
dosarele legate de cauza Ghika. În toată această perioadă am primit un sprijin deosebit 
din partea Serviciului Cercetare, Editare, din cadrul Direcţiei Cercetare, Expoziţii, 
Publicaţii. 

Graţie acestui demers, care a fost integrat în lucrul unei întregi echipe a 
postulaturii cauzei Ghika, la 27 martie a. c., Papa Francisc a recunoscut prin decret 
pontifical „martiriul Slujitorului lui Dumnezeu Vladimir Ghika”. 

Dar cine este Fericitul Vladimir Ghika? În Scrisoarea apostolică! citită la slujba 
din 31 august de către cardinalul Angelo Amato, prefectul Congregaţiei pentru Cauza 
Sfinţilor, în calitate de delegat al Papei, se arăta: „Nos, [...] auctoritate Nostra Apostolica 
facultatem facimus ut Venerabilis Servus Dei Vladimirus Ghika, presbyter dioecesanus 
et martyr, pastor studiosus et assiduus divinae caritatis testis, impavidus catholicae fidei 
necnon communionis cum Ecclesia Romana defensor, Beati nomine in posterum 
appelletur’’?. 

O descriere cuprinzătoare a celui care este Fericitul Vladimir Ghika a fost 
făcută de Arhiepiscopul romano-catolic de Bucureşti, Înalt Preasfinţitul loan Robu: 
„Zelul lui Vladimir Ghika pentru unitatea Bisericilor şi pentru mântuirea sufletelor, 
caritatea fără margini, prețuirea şi practicarea virtuţilor, capacitatea de jertfire de sine, 
căutarea continuă a voinţei lui Dumnezeu, gândul la prezența lui Dumnezeu, dragostea 
de Biserică şi de neam, entuziasmul credinţei, seninătatea, chiar în mijlocul suferințelor 
— toate acestea ne spun ceva, ne dau ceva nouă, celor de astăzi, oferindu-ne şansa unei 
creşteri spirituale, după exemplul lui Vladimir Ghika, martir si mijlocitor al nostru pe 
lângă Dumnezeu, cel mult milostiv. 


1 Atât textul în latină, cât si cel în română al Scrisorii Apostolice pot fi găsite in brosura „Sfânta 
Liturghie a beatificării”, publicată de Arhiepiscopia Romano-Catolică de Bucureşti pentru 
ceremonia de la 31 august 2013. 

2 „Noi, cu autoritatea Noastră Apostolică, îngăduim ca Venerabilul Slujitor al lui Dumnezeu 
Vladimir Ghika, preot diecezan si martir, păstor plin de râvnă si martor stăruitor al iubirii 
dumnezeiesti, apărător neînfricat al credinței catolice, precum si al comuniunii cu Biserica 
Romană, să fie chemat de acum înainte cu numele de Fericit”. 

[...] lata, într-un cuvânt, ce înseamnă pentru Biserica noastră locală de ambele 
rituri Beatificarea Monseniorului Ghika: ocazie de a privi altfel trecutul şi prezentul 
Bisericii noastre; reînnoire sufletească prin forța exemplului acestui apostol şi martir; 
exemplu care ne atrage si ne zideşte sufletește; speranță mai mare pentru viitorul 
Bisericii şi al poporului nostru, căci avem un mare mijlocitor în ceruri, care ne va sta 
alături, inspirându-ne şi ajutându-ne să mergem pe calea mereu luminată de cuvântul lui 
Dumnezeu”5. 

Prin urmare, Vladimir Ghika este un model pentru întreaga Românie. 
Enumerăm în continuare câteva din acţiunile sale publice. Cu ajutorul „Fiicelor Carității 
Sfântului Vincențiu de Paul”, a fondat la Bucureşti primul dispensar catolic gratuit, la 
cate avea acces orice persoană, de orice religie. În acest context, a participat direct la 
acţiunea de îndiguire a epidemiei de holeră izbucnita în urma războiului din 1913. 

A publicat o serie de articole istorice și a cercetat diverse arhive de interes 
pentru istoria ţării. A fost reprezentant al Consiliului National al Unităţii Române pe 
lângă Sfântul Scaun. Din această poziție, Vladimir Ghika l-a anunţat pe Cardinalul 
Gasparri că în România, la Alba Iulia, a avut loc Marea Adunarea Naţională a 
Românilor, că s-a votat unirea Transilvaniei si a altor teritorii româneşti cu Regatul 
României şi că s-a format un guvern provizoriu, în care vicepreşedintele Consiliului 
Naţional, părintele dr. Vasile Lucaciu, este ministru de stat. De asemenea, a lansat 
negocierile pentru încheierea Concordatului dintre România şi Sfântul Scaun, precum şi 
pentru deschiderea reciprocă de reprezentanţe diplomatice. 

In timpul războiului de Reintregire a inițiat formarea regimentelor de români 
din Italia alcătuite din prizonieri ai armatei austro-ungare. 

În numeroasele sale călătorii misionare, legate mai ales de congresele 
euharistice internationale (Sidney, Carthagina, Dublin, Buenos Aires, Manila, 
Budapesta) a facut cunoscut numele tarii sale. Între 1905-1914, a activat in România, 
apoi a facut vizite anuale in tara pana la 5 august 1939, data de la care a trait exclusiv in 
România. 

A păstrat numeroase contacte cu sute de personalități ale vieții politice şi 
culturale din ţară. Menţionăm nenumăratele întâlniri cu sculptorul Gheorghe Anghel, 
admiraţia pe care i-o purta Tudor Arghezi, prietenia care l-a legat de scriitorul Panait 
Istrati. Agendele sale zilnice, care s-au păstrat în mare parte, din 1905 până în 1952, dau 
mărturie despre rolul sufletesc pe care l-a jucat pentru persoanele pe care le-a întâlnit şi 
le-a sfătuit. 

Personalitatea remarcabilă şi activitatea sa religioasă neobosită m-au pus în fata 
unui demers aparent dificil, si anume identificarea cauzei şi a desfăşurării martiriului pe 
care l-a trăit monseniorul Vladimir Ghika. Mă refer aici la ceea ce Sf. Toma de Aquino 
(1225-1274) spune despre „cauza martiriului” în comentariul său la Epistola Sf. Apostol 
Pavel către Efeseni: „Nu pedeapsa il face pe martir, ci cauza, de aceea [Pavel] adaugă 
cauza chinurilor sale. [Or, ] cauza este dublă [...] Una — dacă suferă pentru credința în 
Cristos sau pentru altă virtute [creştină] [...] Şi spune la aceasta că e tntemnitatul lui 
Cristos Isus, altă [cauză], dacă suferă pentru folosul Bisericii, şi cu privire la aceasta zice: 


3 „Actualitatea Creştină”, anul XXIV, Nr. 9/2013, Bucuresti, p. 1. 


464 


Viaţa ştiinţifică 


pentru voi, neamurile, adică: atât de mult ard de dorința convertirii voastre şi atât de mult 
[vreau să] vă propovăduiesc cuvântul mântuirii, încât am fost aruncat în temniță.” 4 

Detalii importante legate de un proces de beatificare şi chiar de canonizare sunt 
date, printre altele, în scrisoarea adresată la 26 aprilie 2006 de Papa Benedict al XVI-lea 
membrilor Adunării plenare a Congregaţiei pentru Cauzele Sfinţilor, cu ocazia emiterii 
ultimei ,,Instructiuni pentru desfăşurarea cercetării diecezane în cauzele Sfinților”. Papa 
arată că, „de la început, Biserica a ţinut la mare cinste amintirea şi cultul sfinţilor, 
consacrand de-a lungul secolelor o atenţie tot mai vigilentă procedurilor care îi conduc 
pe servitorii lui Dumnezeu la cinstea altarelor. Într-adevăr, Cauzele Sfinţilor sunt 
considerate «cauze majore», atât pentru noblețea subiectului tratat, cât şi pentru 
rasunetul lor în mijlocul Poporului lui Dumnezeu.” 

Amintind de reformele instituite de predecesorii săi, Sixt al V-lea în 1588, 
Urban al VIII-lea (suveran pontif între 1623-1644), Pius al XI-lea, Paul al VI-lea, Papa 
Benedict al XVI-lea își manifestă gratitudinea mai ales pentru predecesorul său Benedict 
al XIV-lea (suveran pontif între 1740-1758), considerat drept „magistrul” Cauzelor 
Sfinţilor, făcând apoi referire la recenta Constituţie apostolică „Divinus perfectionis 
Magister”, a lui loan Paul al II-lea. Benedict al XVI-lea tratează martiriul ca „dar al 
Duhului Sfânt şi patrimoniu al Bisericii în fiecare epocă”. El menţionează observaţia lui 
loan Paul al II-lea din scrisoarea sa apostolică „Tertio millennio adveniente”, conform 
căreia Biserica a devenit din nou o Biserică a martirilor şi „în măsura posibilului nu 
trebuie să pierdem mărturia acestora” . 

Papa Benedict al XVI-lea subliniază: „Martirii de ieri si cei din epoca noastră isi 
dau viata («effusio sanguinis») în mod liber şi conştient, într-un act suprem de iubire, 
pentru a da mărturie despre fidelitatea lor fata de Hristos, fata de Evanghelie sau fata de 
Biserică. Dacă motivele care duc la martiriu rămân aceleași, având în Hristos izvorul şi 
modelul lor, contextele culturale ale martiriului s-au modificat însă, precum si strategiile 
«ex parte persecutoris», care încearcă să sublinieze tot mai putin explicit aversiunea fata 
de credința creştină sau fata de un comportament legat de virtuțile creştine, dar care 
simulează felurite rațiuni, de exemplu de natură politică sau socială. Este bineînţeles 
necesar să se găsească dovezi de necontestat asupra disponibilitati pentru martiriu, cum 
este vărsarea sângelui, si asupra acceptării din partea victimei, dar este tot atât de 
necesar să apară, direct sau indirect, întotdeauna într-un mod moralmente sigur, «odium 
Fidei» («ura împotriva credinţei») din partea persecutorului. În absenţa acestui element, 
nu va fi un martiriu veritabil, conform doctrinei teologice şi juridice dintotdeauna a 
Bisericii. Conceptul de «martiriu» cu referire la sfinții si la fericitii martiri trebuie să fie 
înțeles conform cu învățătura lui Benedict al XIV-lea, ca fiind: «voluntaria mortis 
perpessio sive tolerantia propter Fidem Christi, vel alium virtutis actum in Deum 


+ Sancti Thomae de Aquino, Super Epistolam B. Pauli ad Ephesios lectura - Caput 3, Lectio 1 
(trad. Francisca Baltaceanu). 

5 Textul scrisorii la adresa: 

http: //www.vatican.va/holy_father/benedict_xvi/letters/2006/documents/hf_ben- 

xvi let 20060424 cause-santi_fr.html (trad. noastră). 

relatum»® (De Servorum Dei beatificatione et Beatorum canonizatione, Prato 1839-1841, Lib HI, 
cap. 11, 1). Aceasta este învățătura constantă a Bisericii.” 

Metodologia actuală a Congregaţiei pentru Cauzele Sfinţilor cere ca analiza 
martiriului să fie făcută din trei unghiuri de vedere: 

1) „Martiriul material: se va prezenta succesiunea cronologică precisă a fazelor 
martiriului şi a împrejurărilor lui, până la moartea provocată şi suferită ¿n odium fidei, cu 
posibila descriere a fazelor următoare, adică a eventualei înmormântări şi a exhumării 
rămășițelor pământeşti ale martirului”; 

2) „Martiriul formal ex parte persecutoris, provocat in odium fidei: se vor schița situația 
istorică specifică şi desfăşurarea precisă a evenimentelor, evidențiind odium fidei ex parte 
persecutoris, cu referire precisă şi continuă la probele testimoniale şi documentare, cu 
identificarea precisă a diferitelor personaje şi a rolului exercitat de ele în evenimentul 
martiriului”; 

3) „Martiriul formal ex parte servi Dei. se va specifica purtarea servitorului lui 
Dumnezeu in diferitele faze precedente si concomitente martiriului si mai ales se vor 
identifica motivațiile precise, tot cu referire la probele testimoniale si documentare; se 
va descrie atitudinea exterioară şi interioară asumată de-a lungul fazelor martiriului, 
subliniind odium fidei [din partea persecutorului] şi acceptarea de bunăvoie din partea 
servitorului lui Dumnezeu a morţii pentru credința în Cristos sau pentru altă virtute 
creștină”. 

Pentru „Martiriul material”, în cele 26 de dosare ale lotului Menges, aflate în 
custodia CNSAS (Fond Penal, dosar nr. 1109), s-au găsit documente legate de „traseul” 
care a dus la moartea Monseniorului Ghika. Astfel, s-au putut introduce în dosarul 
cauzei de beatificare: ordinul de arestare a lotului, perchezitiile, anchetele, sintezele 
Securităţii din timpul anchetelor, toate actele procesului de la Tribunalul Militar 
Bucureşti, notele de transfer în diverse celule din penitenciarul Jilava, actul de deces din 
infirmeria Jilavei, autorizaţia de inhumare, chemarea familiei pentru preluarea obiectelor 
decedatului ş.a. 

Dar, aşa cum sublinia fostul deţinut politic Nicolae Itul, din Calan, în dosarele 
Securităţii nu se vede suferința. Suferinta a fost dezvăluită, atât cât se poate, prin 
mărturiile colegilor din anchetă, de la proces si din celulele Jilavei. Pentru aceste etape 
au depus mărturie 14 foşti deținuți politici. 

Pentru cele două ,,Martirii formale” problema cea mai grea a fost descoperirea 
planului de luptă împotriva Bisericii Romano-Catolice şi a desfăşurării acestuia. Pentru a 
identifica motivațiile acţiunilor ce au dus la arestarea si la moartea Monseniorului Ghika 
a trebuit să intru în cele mai mici detalii ale acestui plan. 

O problemă pe care am întâmpinat-o de la bun început a fost lipsa unei exprimări 
clare în dosarele Securităţii care să probeze cauza religioasă a condamnarilor la care au 
fost supuşi mărturisitorii catolici în perioada comunistă. 

Cauzele religioase se pot identifica în sintezele Securităţii, dar nici acolo foarte 
explicit. Una din cele mai clare formulări privind persecuția împotriva religiei pe care le- 
am întâlnit în timpul cercetărilor mele se găseşte într-un document din 23 noiembrie 


6 Martiriul este ,,suferitea sau acceptarea de bună voie a morţii pentru credința în Cristos sau 
pentru alt act de virtute referitor la Dumnezeu” (trad. Francisca Băltăceanu). 


466 


Viaţa ştiinţifică 


1949 emis de Directiunea Generală a Securităţii Poporului, care transmitea următoarele 
instrucțiuni Directiunii Regionale Constanta a Securităţii: „Ideologia omenească 
evoluând mai încet decât tehnica şi relațiile de clasă, religia va continua să preocupe 
cercuri largi de cetățeni, chiar după desăvârşirea victoriei socialiste si desființarea 
antagonismelor de clasă. În consecință, această problemă are un viitor destul de 
îndelungat in fata ei, şi munca noastră trebuie să tind seamă de acest fapt. Doctrina 
marxist-leninistă arătând că nu se poate lupta împotriva prejudecatilor religioase numai 
prin măsuri administrative, care nu fac altceva decât să îndârjească fanatismul (dacă nu 
sunt judicios aplicate), sarcina noastră imediată si de viitor constă în a demasca 
elementele care se folosesc de masca religiei pentru a instiga împotriva regimului”. 

Cu alte cuvinte, instrucțiunile indicau modul în care va fi atacată Biserica, şi anume 
folosindu-se pretextul că nu se admit instigări împotriva regimului „democrat-popular” 
sub masca religiei. Iar legile au fost astfel făcute, precum si diversiunile cu care au fost 
coplesiti preoţii şi episcopii, încât aceştia nu puteau scăpa de acuzația de „instigare”. 

Informaţiile din dosarele de la CNSAS au fost completate cu mărturii de istorie 
orală, precum şi cu informaţii paralele din alte arhive. Mentionez in mod deosebit 
Arhiva diplomatică a Ministerului Afacerilor Externe al Franţei, fond EU-EUROPE, 
Roumanie, Eglise Catholique en Roumanie et relations avec le Saint-Siége (perioada 
1945-1955) şi Arhiva diplomatică din Ministerul Afacerilor Externe al României. 

Pentru documentare am putut folosi două lucrări fundamentale scrise de 
profesorul Ovidiu Bozgan®, respectiv de dr. Imre Tempfli®, precum şi mai multe 
articole publicate de cercetătorul Adrian Nicolae Petcu. 

De mare folos mi-a fost dosarul penal al vicarului general de Alba Iulia, 
Monseniorul Alois Boga, pe cate mi l-a semnalat istoricul Robert Firtâs, de la 
Memorialul Sighet. În acest dosar se aflau elemente lămuritoare pentru o serie de 
diversiuni din cadrul planului comunist de luptă împotriva Bisericii Romano-Catolice: 
diversiunea salariilor”, diversiunea „Lupta pentru pace”, diversiunea „Acţiunea 
Catolică” care trebuia să ducă la aşa-numitul „Status Catolic”, reinventat de regimul 
„democrat-popular”. 

Pentru a evidenția planul de luptă împotriva Bisericii Romano-Catolice am folosit, 
ca metodologie, așezarea în ordine cronologică a tuturor acțiunilor din teren ale 
Securităţii şi, respectiv, a răspunsurilor Bisericii. 

Pe parcursul cercetării am înțeles că se pot găsi date semnificative privitoare la 
persecuție în dosarele din fondul Documentar de la CNSAS. Această informatie mi-a 
fost dată de cercetătorul acreditat ing. Cornel Pop, căruia îi sunt recunoscător. Dosarele 
documentare sunt de un nepreţuit ajutor şi în celelalte cauze de beatificare aflate in 


7 ACNSAS, fond Documentar, dosar nr. 12.577, vol. 2, f. 459, citat din Silviu B. Moldovan, 
Mirela Matiu, Cristina Anisescu, Partiturile Securității — Directive, Ondine, Instructiuni, Nemira, 2007, 
p. 100. 

8 Ovidiu Bozgan, Cronica unui esec previzibil. Romania si Sfântul Scaun în epoca pontificatului lui Paul al 
VI-lea (1963-1978), Bucuresti, Curtea Veche, 2004, 381 pag. 

” Imre Tempfli, Sarbd/ és napsugarbol: Pakocs Karoly püspöki helynok élete és kora 1892-1966 („Din noroi 
și raze de soare: Pakocs Karoly, vicar episcopal, viata si epoca, 1892-1966”), Budapest, 2002, 1170 pag. 

lucru. Ele constituie deseori chiar dosarele diverselor „acțiuni” sau „probleme” ale 
Securităţii. 

De asemenea, de la istoricul dr. Sergiu Soica am primit informaţia privitoare la 
existența la Arhivele Naţionale ale României a fondului CC al PCR, Secţia 
Administrativ-Politică. În dosarele acestui fond se văd în mod explicit ordinele de luptă 
împotriva Bisericii Catolice. Spre deosebire de acestea, ordinele Securităţii (din dosarele 
de la CNSAS) sunt mai putin explicite în ceea ce priveşte planul general al persecuției. 

Pentru perioada de formare necesară interpretării corecte a dosarelor din Arhiva 
CNSAS, mi-au fost de mare ajutor cercetătorii Florica Dobre, Adrian Nicolae Petcu, 
Liviu Pleşa, şi Cristina Anisescu, care se aflau în aceeași sală cu cercetătorii acreditați. 
Am primit în mod constant un sprijin esenţial de la cercetătorii Claudiu Secasiu si 
Valeriu Median. 

Aş aminti un moment „anecdotic” decisiv pentru mine: cercetătorul Adrian 
Nicolae Petcu a văzut pe masa unde parcurgeam în anul 2006 dosarele lotului Menges 
(pe care tocmai mi le arătase istoricul Dănuţ Doboş) mărturia de 11 pagini a părintelui 
Hieronymus Menges despre Monseniorul Vladimir Ghika. $i mi-a cerut atunci să 
pregătesc publicarea acestei mărturii într-o colecție de la Editura Nemira. Ideea mi-a 
plăcut şi m-a introdus într-o complexă cercetare a evenimentelor. Publicarea nu s-a mai 
făcut, dar acest articol m-a „propulsat” în postulatura Ghika. Pentru mine, încrederea si 
încurajarea de la Adrian Nicolae Petcu au fost providentiale. 

Sunt recunoscător tuturor membrilor Colegiului CNSAS, care au acceptat toate 
cererile de studiere a unor noi dosare necesare cauzei. 

Sunt recunoscător echipei actuale a arhivistilor din sala de cercetare de la parter, 
cum at fi: George Vişan şi Mirela Jianu, care vin mereu în întâmpinarea cercetătorilor 
acreditaţi şi care fac tot ce pot pentru a crea o atmosferă plăcută în sală. 

Pe parcurs, am fost implicat şi în alte cauze, pentru care beneficiez în mod 
constant de bunăvoința şi sprijinul de înaltă competență al cercetătorului Silviu 
Moldovan, şef serviciu în cadrul Direcţiei Cercetare Expoziţii, Publicaţii din CNSAS. 

Mulţumesc colegelor din postulatura Ghika, Francisca Băltăceanu si Monica 
Broşteanu, precum şi părintelui Valeriu Median pentru lectura atentă pe care au făcut-o 
acestui articol. 


Emanuel Cosmovici 

Geografia exilului românesc 
Conservarea şi promovarea Patrimoniului Arhivistic al 
Exilului Românesc 


În perioada 10 august — 15 noiembrie 2012, Institutul de Investigare a Crimelor 
Comunismului şi Memoria Exilului Românesc, cu sprijinul financiar al Administrației 
Fondului Cultural National, în parteneriat cu Facultatea de Ştiinţe Politice — 
Universitatea Bucureşti şi Consiliul Naţional pentru Studierea Arhivelor Securităţii a 
desfăşurat proiectul „Geografia exilului românesc — conservarea şi promovarea 
Patrimoniului Arhivistic al Exilului Românesc”, aria Patrimoniu Cultural National. În 
paleta instituţiilor publice create în vederea cercetării trecutului recent, I.1.C.C.M.E.R. 
prin Departamentul Exil şi Minorităţi are o misiune singulară, întrucât, dacă majoritatea 
cercetătorilor acestor instituţii încearcă prin participarea la conferințe internaționale 
dedicate memoriei şi victimelor represiunii regimurilor dictatoriale să înscrie rezultatele 
cercetării lor dincolo de graniţele naţionale, reconstituirea istoriei exilului românesc 
postbelic presupune, dimpotrivă, aducerea în tara, conservarea şi asigurarea accesului 
cercetătorilor la numeroase colecţii de ziare şi reviste ale exilului românesc, precum si la 
fonduri de documente care provin de la personalități ale exilului românesc. 

Proiectul a avut trei obiective principale si anume: 1. realizarea unui fond 
patrimonial digitizat al exilului românesc; 2. realizarea expoziţiei „Radio Europa 
Liberă”: o istorie in date, fotografii şi Arhivele Securităţii, 3. organizarea seminarului — 
„Intelectuali români în exilul parizian”. 

În privinţa primului obiectiv, putem preciza că I.I.C.C.M.E.R., în parteneriat cu 
Facultatea de Ştiinţe Politice — Universitatea Bucureşti, a transpus în format electronic o 
selecție formată din 30 000 pagini de documente şi manuscrise, completate cu o galerie 
foto-video devenită accesibilă tuturor celor interesați prin intermediul paginii web — 
www .arhivaexilului.ro. 

Al doilea obiectiv al proiectului a fost consacrat realizării expoziţiei „Radio 
Europa Liberă”: o istorie în date, fotografii si Arhivele Securităţii. Acest post de radio a 
constituit unul dintre cele mai influente mijloace de informare şi de opoziție împotriva 
regimurilor comuniste. Potrivit documentelor care au stat la baza constituirii sale în 
1950, postul de radio „Europa Liberă” s-a declarat a fi o organizație neguvernamentala 
având ca scop „eliberarea popoarelor din Europa răsăriteană de sub dominaţia 
comunismului”. 

Radio „Europa Libera” şi Radio ,,Libertatea” (post care transmitea pentru 
spaţiul sovietic) au funcționat sub egida Comitetului National pentru Europa Liberă, cu 
sediul la New York, şi au avut sprijinul financiar al C.I.A. În anul 1971, „Europa 
Liberă” a trecut în responsabilitatea nemijlocită a Congresului S.U.A., care stabilea 
bugetul şi direcțiile de activitate ale acestui post de radio. Un comitet special al Senatului 
american, denumit Comitetul pentru transmisiunile internaționale de radio (Board for 
international broadcasting) — înființat prin decret, verifica calitatea şi eficacitatea 
programelor posturilor de radio „Europa Liberă” şi „Libertatea”, pentru a fi în 
concordanță cu obiectivele politicii externe americane, dar cu menținerea independenței 
editoriale. Activitatea postului de radio „Europa Liberă” a fost reglementată de Legea 

emisiunilor radio internaționale aprobată de Congresul S.U.A. în 1973. Unificarea 
posturilor de radio „Europa Liberă” şi ,,Libertatea” a intervenit în 1976, întregul 
personal concentrându-se la sediul central din München. 

Secţia pentru România a postului de radio „Europa Libera” a fost înființată in 
1951. Emisiunile în limba română însumau 80 de ore săptămânal, iar orarul de difuzare 
era între orele 6.00 — 10.00 şi 17.00-1.00 pe lungimile de unde scurte 16, 19, 25, 31, 41 si 
49. 

Transmisiile efective în limba română au început la 29 octombrie 1951. 
Programul secției pentru România s-a axat pe două grupe de probleme: internaţionale şi 
românești. 

Expoziţia „Radio Europa Liberă: o istorie în date, fotografii şi Arhivele Securității” a 
prezentat cronologic şi tematic momente esențiale din activitatea și organizarea 
Departamentului Românesc din cadrul Centralei de la München: 

înființarea postului de radio „Europa Liberă” sub egida Comitetului Naţional 
pentru Europa Liberă şi cu ajutorul exilatilor est-europeni din cadrul Comitetelor 
Naţionale; 

lansarea campaniei „Cruciada pentru Libertate”, destinată extinderii 
programului postului de radio „Europa Liberă” în Europa Centrală şi de Est; 

difuzarea textelor de protest ale dizidentilor români; 

‘ susținerea campaniei „Operation Villlages Roumains”; 

- reflectarea în cadrul emisiunilor postului de radio „Europa Liberă” a Revoltei 
muncitorilor braşoveni din 15 noiembrie 1987; 

" rememorarea momentelor desfășurării Revoluţiei din decembrie 1989. 

Supravegherea de către Securitate a Departamentului Românesc din cadrul Centralei 
de la München a postului de radio „Europa Libera” a fost ilustrată în cadrul expoziției 
prin: planuri de măsuri referitoare la dezbinarea şi compromiterea angajaților acestui 
post de radio, dar şi planuri de măsuri privind reducerea numărului de corespondenți 
din România care se adresau „Europei Libere”. Imaginile surprinse imediat după 
atentatul terorist cu bombă de la sediul din Munchen, comis la 21 februarie 1981 
întregesc acest tablou. Fostul director al Serviciului de Securitate al posturilor „Europa 
Liberă” si „Libertatea”, Richard H. Cummings a caracterizat acest atentat drept una 
dintre cele mai bizare operațiuni ale grupării teroriste coordonate de Charlos „Şacalul” — 
singura comisă de către acesta împotriva unei ţinte americane şi singura pentru care nu 
şi-a asumat niciodată răspunderea. Cert rămâne faptul că deflagratia a provocat 
distrugeri importante şi a reuşit să semene panică în rândul angajaților „Europei 
Libere”. 

La realizarea expoziţiei, CNSAS a pus la dispoziție un bogat material documentar şi 
ilustrativ. S-a alăturat eforturilor noastre domnul Liviu Tofan, şeful departamentului de 
ştiri al postului de radio „Europa Liberă”, care ne-a sprijinit prin expertiza sa în privința 
activității redactionale a postului de radio „Europa Liberă”, prin a ne pune la dispoziție 
fotografii şi înregistrări semnificative din existența acestuia. De asemenea, au fost 
preluate şi unele imagini reprezentative din arhivele Institutului Naţional pentru Studiul 
Totalitarismului, Fundaţiei Academia Civică şi arhivele personale prof. univ. Adrian 
Niculescu şi a cunoscutei ziariste, Mariana Petrașcu, din Brasov. 

Seminarul intitulat Intekctuah români din exilul parizian a constituit ultima parte a 
proiectului dedicat exilului românesc. A fost evocată activitatea diferitelor organizații 
românești, precum „Asociaţia Fostilor Detinuti Politici Români de la Paris”, „Liga 
pentru Apărarea Drepturilor Omului din România” şi a unor personalități din exil 
grupate în jurul Monicăi Lovinescu, Sandei Stolojan şi a lui Virgil Ierunca în susţinerea 
manifestărilor de protest fata de încălcările drepturilor omului de către regimul 
comunist din România. 

Realizarea proiectului s-a bucurat de participarea unor reprezentanţi ai exilului 
românesc care au evocat momente esențiale dintr-o istorie — cea a exilului care trebuie 
integrată într-o istorie a românilor din timpul perioadei comuniste: domnul Mircea Carp 
— analist politic, şef al Departamentului românesc al postului de radio „Vocea 
Americii”, realizatorul emisiunii „Program politic” al postului de radio „Europa 
Liberă”; domnul Liviu Tofan - şeful departamentului de stiri al postului de radio 
„Europa Liberă” şi realizatorul emisiunii „Ştiri cenzurate în România”; domnul Mihai 
D. Sturdza — redactor la compartimentul de analiză şi cercetare al postului de radio 
„Europa Libera”; domnul Matei Cazacu — istoric, cercetător ştiinţific, colaborator al 
postului de radio „Europa Liberă” la emisiuni pe teme istorice si domnul Dinu 
Zamfirescu — profesor de drept la Universitatea din Créteil, personalitate activă a 
exilului românesc, colaborator al posturilor de radio B.B.C., „Vocea Americii”, „Radio 
France International” şi „Europa Liberă”, în prezent membru al Colegiului C.N.S.A.S. 

Echipa de proiect a fost constituită din: Delia Roxana Cornea, expert IICCMER, 
manager proiect, Alina Iancu, expert IICCMER, asistent manager, Mihaela Toader, 
expert IICCMER, responsabil P.R., Dan Drăghia, expert IICCMER, consultant 
institutional, Laurenţiu Vlad, decan Facultatea de Ştiinţe Politice — Universitatea 
Bucureşti, colaborator instituţie parteneră, şi cea care a semnat aceste rânduri, consilier 
principal CNSAS, colaborator instituție parteneră. 

„Geografia exilului românesc — conservarea şi promovarea Patrimoniului Exilului 
Românesc” a reprezentat un proiect complex prin care s-a reuşit crearea unei arhive 
electronice privind exilul românesc postbelic, reliefarea activității Departamentului 
românesc din Centrala Radio de la Miinchen a Postului de Radio „Europa Liberă” şi a 
intelectualilor români din exilul parizian. 


Raluca Nicoleta Spiridon 

Workshop-ul „Învățământul de partid şi şcolile de cadre în 
România comunistă. Context național şi regional” 
Sibiu, 25-27 octombrie 2012 


În zilele de 26 şi 27 octombrie 2012 s-au desfășurat la Sibiu lucrările workshop- 
ului intitulat Învățământul de partid şi scolile de cadre în România comunistă. Context national si 
regional. Conferința a fost organizată de către Consiliul National al Cercetării Ştiinţifice şi 
Departamentul de Istorie, Patrimoniu şi Teologie Protestantă al Facultăţii de Ştiinţe 
Socio-Umane, Universitatea „Lucian Blaga” din Sibiu. În comitetul de Organizare s-au 
aflat prof. univ. dr. Mihai Dinu Gheorghiu (Universitatea „Al. I. Cuza”, Iasi), dr. Lucian 
Nastasă (Institutul de Istorie „George Barițiu”, Cluj-Napoca) si dr. Flavius Solomon 
(Institutul de Istorie „A.D. Xenopol” din Iasi). 

În deschiderea lucrărilor, conf. univ. dr. Sorin Radu, prodecan al Facultăţii de 
Ştiinţe Socio-Umane (Universitatea „Lucian Blaga”, Sibiu), inițiatorul şi sufletul acestei 
manifestări ştiinţifice, a clarificat motivul organizării unei asemenea dezbateri: lipsa unor 
contribuţii ştiinţifice solide pe această temă esenţială pentru înțelegerea istoriei regimului 
comunist din România. 

Pentru a limpezi un asemenea subiect generos, participanţii, în general nume 
sonore ale „noului val” din istoriografia noastră, dar şi câţiva invitați din străinătate, au 
prezentat rezultatul propriilor investigații. 

DI. Mihai Dinu Gheorghiu a vorbit, din perspectivă sociologică, despre 
Pregătirea „elitelor comuniste” între oximoron si stigmat. O privire retrospectivă. Florin Abraham a 
conferentiat pe marginea Rolului învățământului politic în formarea elitelor regimului comunist: 
elemente metodologice, iat Mioara Anton a expus câteva elemente de Ideologie si mobilizare. 
Exigentele aparatului de cadre. 1948-1952. 

Gabriel Asandului a evocat şcolile de cadre ale PCR din zona Moldovei în 
comunicarea cu titlul Scolle de cadre ale PCR din teritoriu în primii ani postbelici. La aceeași 
secvenţă cronologică s-a referit şi Bogdan Ivascu, Tipuri de şcoli de cadre în învățământul de 
partid din anii '50. 

Exemple concrete privind politica si pregătirea cadrelor de partid au oferit 
Sorin Radu, Scoala de cadre a Frontului Plugarilor (1945-1953), Lucian Nastasa-Kovacs, 
Functia ideologică a scolilor de partid si evreii din România comunistă şi Corneliu Pintilescu, 
Pregatind cadrele noii „justitii populare” în România comunistă: modificări in structura şi pregătirea 
corpului de magistrați (1945-1952. 

Pe domeniul învățământului ideologic şi al politicii de cadre în Germania 
răsăriteană si China au vorbit în comunicarile lor Krista Zach, Succesele sportive — un 
element al politicii secrete de stat în RDG, Bernd Florath, How Marx Was Turned into the Drill 
Sergeant in His Own Country. An Outline of Political Indoctrination within and the Edge of East 
German Communist Party (Socialist Unity Party) şi Song Shaofeng, Consideraţii cu privire la 
învățământul ideologic in China 1950-1970. 

Pe marginea literaturii de propaganda, învățământului de partid si a şcolilor de 
cadre din URSS au conferentiat: Flavius Solomon, Cristian Racovski, România si începuturile 
literaturii de propagandă sovietice, Daniela Siscanu, „ABC-ul comunismului” — primul manual in 
invatamantul de partid din URSS; Ion Siscanu, Învățământul de partid în URSS. De la „ABC- 

ul comunismului” la „Cursul scurt al istoriei PC(b)R”. Pe acelaşi subiect, dar cu privire directa 
asupra spaţiului dintre Prut si Nistru, au prezentat comunicări Lilia Crudu, Invataméantul 
de partid si scolile de cadre din RSS Moldovenească, Marius 'Tărâţă, Învățământul de partid în 
R.S.S. Mo/dovenească: conținut şi practici metodice (1944-1953); Gheorghe Cojocaru, 
Învățământul de partid si propaganda marxism-leninismului în R.S.S. Moldovenească după congresul 
al XX-lea al PCUS în contextul raporturilor sovieto-române, Igor Satov, Decembristii — istorici ai 
Basarabiei: între realitate si mit al propagandei comuniste. 

Comunicări interesante pe marginea politicii de cadre şi a ideologiei comuniste 
au avut si Nagy Mihaly Zoltan, ,,Reeducarea” maghiarilor din România. Scolile de cadre ale 
Uniunii Populare Maghiare (1946-1953), Mihaela Grancea, Scurt ,,dezghet” politico-ideologic şi 
recanonizare a realismului socialist in dezbaterile si analizele revistei „Film ” (1956-1957); Ludmila 
Tihonov, Educația ateistă — parte componentă a propagandei comuniste şi Mihăiţă Lupu, Efectele 
învățământului de partid din România (1965-1989) asupra dinamicii institutionale a sistemului 
politic şi public de după 1989 — studii de caz. 

Pe problematica legată de politica de cadre în Ministerul Afacerilor Interne si, 
îndeosebi, în Securitatea statului comunist, au prezentat comunicări Silviu Moldovan 
(Acfivisti cu epoleti: Securitatea şi învățământul ideologic în România comunistă), Florian Banu 
(pactul învățământului  politico-ideologic asupra activității Securității) şi Liviu "Taranu 
(Nationalizarea politicii de cadre şi schimbările de personal din M.A.I. la începutul anilor '60). 

Concluzia principală a dezbaterilor, subliniată la fiecare secțiune, dar si la 
discuţiile finale, a fost că politica de cadre a partidului comunist poate fi privită din 
multiple unghiuri: sociologic, istoric, psihologic, statistic, juridic etc. În consecinţă orice 
abordare serioasă a temei implică un efort interdisciplinar şi o cunoaştere în profunzime 
a resorturilor politico-ideologice ale regimului comunist. Un ajutor, în acest sens, este 
oferit de intenția gazdelor de a publica într-un volum toate comunicările prezentate pe 
parcursul celor două zile de workshop, la Sibiu. 


Liviu Taranu 

Simpozion şi expoziție dedicate fenomenului „Rugul Aprins” 
de la Mănăstirea Antim 
(17-18 noiembrie 2012) 


În zilele de 17-18 noiembrie 2012, la palatul Bibliotecii Sfântului Sinod al 
Bisericii Ortodoxe Române din incinta mănăstirii Antim din Bucureşti s-au desfășurat 
lucrările simpozionului „Rugul Aprins-mărturisire şi rugăciune în duhul Ortodoxiei”, 
manifestare organizată la împlinirea a 100 de ani de la naşterea şi 10 de la trecerea la cele 
veşnice a arhimandritului Sofian Boghiu şi 50 de ani de la trecerea la cele veşnice a 
ieroschimonahului Daniil Sandu Tudor, inițiatorul si mentorul grupului „Rugul Aprins”. 
Organizatori au fost Patriarhia Română, Arhiepiscopia Bucureştilor, Consiliul Naţional 
pentru Studierea Arhivelor Securităţii, Biblioteca Sf. Sinod şi Mănăstirea Antim. În 
prezența mitropolitului Serafim al Europei de Nord şi Centrale, s-a desfăşurat prima 
secțiune a manifestării, comunicantii şi comunicările fiind: Episcopul-vicar Varlaam 
Ploieşteanul, ca delegat al Patriarhului României, care a vorbit despre contextul istoric 
în care grupul Rugului Aprins şi-a desfăşurat activitatea, urmat de protosinghelul 
Vincențiu Oboroceanu, care a descris obştea mănăstirii Antim în vremea conferințelor 
Rugului Aprins. O mărturie prețioasă a fost adusă de ieromonahul Elefterie Păduraru, 
care a rememorat ultima perioadă de vietuire alături de Daniil Sandu Tudor la Schitul 
Rarău, urmat de preotul Nicolae Bordasiu, fost participant la conferințele Rugului 
Aprins. Responsabilul Arhivei Sf. Sinod, Gheorghe Vasilescu, a făcut o prezentare 
documentară asupra constituirii grupului Rugului Aprins, urmată de comunicarea 
subsemnatului in care am prezentat acest fenomen isihast in lumina documentelor 
fostei Securitati. 

La sfârşitul secțiunii, în holul central al Bibliotecii Sf. Sinod, preotul Policarp 
Chitulescu şi subsemnatul am vernisat expoziția „Rugul Aprins sub persecuția 
comunistă”, organizată sub egida CNSAS-Mănăstirea Antim. Expoziţia a fost 
prezentată tematic şi cronologic, astfel: „Rugul Aprins” la mănăstirea Antim (1946- 
1948); urmărirea  ieroschimonahului Sandu Tudor (1956-1958); anchetarea 
ieroschimonahului Benedict Ghiuş; anchetarea ieroschimonahului Arsenie Papacioc; 
anchetarea profesorului Alexandru Mironescu; anchetarea medicului Vasile Voiculescu; 
procesul lotului „Rugului Aprins” şi supraviețuitorii temnitelor comuniste. Demersul s-a 
bucurat de succes mai ales pentru prezentarea fotografiilor şi documentelor din arhiva 
penală a CNSAS, ca dovezi ale mărturisirii de credință manifestate de membrii grupului 
„Rugul Aprins”. 

Simpozionul a continuat cu secțiunea a doua, care a constat din comunicări 
despre activitatea grupului „Rugul Aprins” din perspectivă teologică, susținute de: preot 
Policarp Chitulescu, despre manuscrisele lui Sandu Tudor; arhimandrit Mihail Stanciu, 
despre mărturisirea de credinţă a lui Sandu Tudor; preot David Pestroiu, cu o analiză 
epistemologică asupra textului Imnului Acatist, compus de Sandu Tudor, toate acestea 
urmate de intervenţii relative la opera literară şi teologică a lui Sandu Tudor. 

A doua zi a manifestării, duminică, 18 noiembrie, a fost dedicată 
arhimandritului Sofian Boghiu şi s-a desfăşurat în prezența Episcopului-vicar Ciprian 
Câmpineanul, ca delegat al Patriarhului României. Dintre comunicările susținute 

amintim: arhimandrit Timotei Aioanei, cu o relatare despre părintele Sofian 
mărturisitorul; arhimandrit Veniamin Goreanu, despre părintele Sofian-slujitorul; 
protosinghelul Teofan Popescu de la mănăstirea Putna, despre vietuirea în duhul 
Ortodoxiei a părintelui Sofian; părintele Constantin Coman, aşa cum l-a cunoscut pe 
părintele Sofian, precum si alte mărturii prețioase ale unor ucenici monahi şi pictori. 

Cele două zile ale simpozionului s-au desfăşurat în prezența unui public 
numeros, fapt ce demonstrează succesul de care s-a bucurat, mai ales că este pentru 
prima dată când se desfăşoară un astfel de eveniment cultural, cu o asemenea tematică 
şi documentare în arhivele CNSAS. 


Adrian Nicolae Petcu 


Expoziţie şi simpozion dedicate ieromonahului Arsenie Boca la 
Paris 
(8 decembrie 2012) 


La inițiativa Departamentului Cultural al Mitropoliei Ortodoxe Române a 
Europei Occidentale şi Meridionale si cu sprijinul Consiliului Naţional pentru Studierea 
Arhivelor fostei Securitati, la 8 decembrie 2012, in Cripta Putului a bisericii „Saint 
Sulpice”, 33-35 rue Saint Sulpice, din Paris, s-a desfăşurat simpozionul „Mari duhovnici 
2-Arsenie Boca”. Manifestarea s-a desfăşurat prin vernisarea unei expoziţii foto- 
documentare şi prin susținerea unor conferințe despre marele duhovnic român Arsenie 
Boca. Expoziţia a avut ca temă „Părintele Arsenie Boca sub persecuția comunistă” si a 
fost constituită din 30 materiale de arhivă provenite din dosarele întocmite de Securitate 
împotriva marelui duhovnic român, aflate în custodia CNSAS. 

A doua parte a manifestării s-a consumat prin ţinerea unor alocutiuni despre 
viata, opera si personalitatea părintelui Arsenie Boca. Arhiereul-vicar Ignatie 
Mureşeanul, delegatul mitropolitului Iosif al Europei Occidentale şi Meridionale, a 
evocat opera duhovnicească a părintelui Arsenie, iar Episcopul Daniil Stoenescu al 
Daciei Felix şi maica Maria Suciu au vorbit despre personalitatea celui care este 
considerat „Sfântul Ardealului”. Din partea CNSAS-ului, am susţinut o comunicare cu 
titlul „Părintele Arsenie Boca în documentele Securităţii comuniste”. Lucrările acestui 
simpozion au fost traduse simultan în limba franceză. Manifestarea s-a bucurat de 
succes în rândul românilor din capitala franceză, atât pentru tema inedită, cât mai ales 
pentru conţinutul şi proveniența materialelor expuse. 


Adrian Nicolae Petcu 

Expoziţie şi simpozion dedicate mărturisitorului Ioan Ianolide la 
Paris 
(9 februarie 2013) 


La inițiativa Departamentului Cultural al Mitropoliei Ortodoxe Române a 
Europei Occidentale şi Meridionale şi Consiliul Naţional pentru Studierea Arhivelor 
fostei Securitati, la 9 februarie 2013 în Cripta Putului a bisericii „Saint Sulpice”, 33-35 
rue Saint Sulpice, din Paris, şi în prezenţa mitropolitului Iosif al Europei Occidentale şi 
a arhiereului-vicar Ignatie Mureseanul, s-a desfăşurat simpozionul „Martor 4-loan 
Ianolide”. Evenimentul a debutat prin vernisarea unei expoziţii cu tema „Mărturisitorul 
Ioan lanolide în documentele Securităţii”, organizată de Consiliul National pentru 
Studierea Arhivelor fostei Securitati în parteneriat cu Departamentul Cultural al 
Mitropoliei. Au fost prezentate 62 de materiale provenite din arhiva CNSAS, despre 
arestarea, procesele, detentia, suferințele, urmărirea informativă, dar mai ales 
mărturisirea de credință a lui Ioan lanolide. Au urmat o serie de alocutiuni susținute de 
foşti deţinuţi politici, precum Jacques Iamandi, preotul Nicolae Bordasiu sau Marcel 
Petrişor, despre suferințele şi spiritualitatea creştină din închisorile comuniste. Din 
partea CNSAS-ului am susținut o comunicare cu titlul „Aspecte inedite privind procesul 
lui Ioan Ianolide de la sfârşitul anilor “50”. Lucrările acestui simpozion au fost traduse 
simultan în limba franceză. Manifestarea s-a bucurat de succes în rândul românilor din 
capitala franceză, atât pentru tema inedită, cât mai ales pentru conţinutul si proveniența 
materialelor expuse. 


Adrian Nicolae Petcu 


Dezbaterile CSIC: „Biserica Ortodoxă Română sub comunism” 
(11 iunie 2013, Biblioteca Naţională a României) 


Centrul de Studii în Istorie Contemporană din Bucureşti a organizat în data 11 
iunie 2013, in sala „Mircea Eliade” a Bibliotecii Nationale, a doua ediţie a dezbaterilor 
dedicate unor capitole importante din trecutul recent al României. Această ediţie a avut 
ca temă „Biserica Ortodoxă Română sub comunism” şi a avut ca invitați pe: preotul 
profesor Adrian Gabor de la Facultatea de Teologie „Justinian Patriarhul” din 
Bucureşti, profesorul Radu Carp, de la Facultatea de Ştiinţe Politice, preotul Nicolae 
Bordaşiu, fost deţinut politic şi slujitor la biserica „Sf. Silvestru” din Capitală si 
subsemnatul. Moderator a fost filosoful Sorin Lavric. Manifestarea a debutat cu 
prezentarea proiectului „În spatele cortinei de fier”, care se realizează în cadrul 
Centrului de Studii în Istorie Contemporană, sub coordonarea lui Alin Mureşan. 
Lucrările au continuat prin enuntarea şi dezbaterea a patru mari teme, după cum 
urmează: 1. „Care au fost formele sub care clericii /unii clerici ortodocşi au colaborat cu 
autorităţile comuniste după 1948? Care sunt explicațiile care au stat în spatele variatelor 
forme de colaborare?”; 2. „Ce forme a luat rezistența Bisericii Ortodoxe Romane 

împotriva regimului comunist între 1945-1989”; 3. „Care erau opţiunile ierarhiei 
Bisericii Ortodoxe Române în gestionarea relației cu statul după 19482”; 4. „Cum 
apreciați retrospectiv atitudinea Bisericii în perioada comunistă din punctul de vedere al 
efectelor pe cate ea a avut-o asupra vieții spirituale a credincioşilor, pe de o parte, şi 
asupra imaginii BOR, pe de alta?” Fiecare invitat a răspuns la aceste teme din 
perspective diferite, în funcție de domeniul ocupational, teologic, politologic şi istoric. 
În final, preotul Nicolae Bordasiu a vorbit despre experienţa carcerală si de slujitor al 
Bisericii în perioada comunistă. Manifestarea s-a bucurat de un real succes atât prin 
prezenţa unui auditoriu numeros, cât şi prin vizualizarea pe internet. 


Adrian Nicolae Petcu 


Zilele Andrei Şaguna, Ediţia a XXI-a, Sf. Gheorghe, 24-30 iunie 2013 


În zilele de 27-28 iunie, la Sf. Gheorghe, s-a desfăşurat a XII-a ediţie a „Zilelor 
Andrei Şaguna”, manifestare ştiinţifică şi culturală de tradiţie care a cuprins expoziţii, 
lansări de carte, mese rotunde şi dezbateri pe teme legate de istoria si cultura 
românească. 

Evenimentul a fost organizat de Episcopia ortodoxă a Covasnei şi Harghitei, 
Liga Cultural-Creştină „Andrei Şaguna” şi Centrul Ecleziastic de Documentare 
„Mitropolit Nicolae Colan”, în parteneriat cu Muzeul Naţional al Carpaţilor Răsăriteni 
şi Centrul European de Studii Covasna-Harghita, şi cu sprijinul mai multor instituții 
locale şi centrale. 

În cadrul acestuia, în zilele de 27 si 28 iunie, a avut loc dezbaterea ştiinţifică 
intitulată „Cronologia organizării administrativ-teritoriale a judeţelor Covasna şi 
Harghita” care s-a desfăşurat în spaţiul Centrului Ecleziastic de Documentare 
„Mitropolit Nicolae Colan”. 

Comunicările prezentate au avut ca obiectiv abordarea științifică a organizării 
ținutului cu populație majoritară vorbitoare de limbă maghiară în decursul istoriei, de la 
Organizarea si funcționarea scaunelor secuiesti în Evul Mediu (comunicare susținută de Vasile 
Lechitan de la Arhivele Nationale Cluj) şi Organizarea administrativ-teritoriala a scaunelor 
secuiești in secolului al XIX-lea (comunicare susținută de dr. Liviu Boar de la Arhivele 
Nationale Mureş) până la perioada contemporană tratată de prof. univ. dr. Petre Turlea 
în comunicarea Înființarea Regiunii Autonome Maghiare şi Talia Crăcană în comunicarea 
Reorganizarea administrativă a României din anul 1968. Înființarea judetelor Covasna si Harghita. 
Dintre numeroasele comunicări care au tratat acest interval istoric amintim selectiv 
comunicările domnilor dr. loan Lăcătușu de la Centrul European de Studii Covasna- 
Harghita din Sf. Gheorghe - Organizarea administrativ — teritoriala a sud-estului Transilvaniei, 
în perioada interbelică (1919 -1940), dr. Tulian Botoghina, Arhivele Militare Piteşti - Fi% din 
istoria sud-estului transilvan documentat în fondul de arhivă creat de instantele Corpului 3 Armată, 
dr. Alin Spânu de la Centrul de Studii Euroatlantice din București - Propaganda 
revizionistă ungară: volumul Erdéhi Képek (Imagini ardelene) de Cholnoky Jenö (1941) si dr. 

Costel Cristian Lazăr din cadrul Centrului Cultural Topliţa - Sifafia Bisericii Ortodoxe 
Române în cadrul Regiunii Autonome Maghiare. 

Dezbaterea a atins şi probleme actuale privind viitoarea organizare 
administrativ-teritorială a României, prilejuite de comunicările Provocarea europeand a 
regionalizării susţinută de prof. univ. dr. Radu Baltasiu de la Centrul European de Studii 
în Probleme Etnice al Academiei Romane din Bucuresti, si Degbateri si concluzii privind 
regionalizarea României în forumul academic de la Tg. Mureş susţinută de prof. univ. dr. Ioan 
Sabău-Pop de la Universiatea „Petru Maior” din Tg. Mureş. 

Trebuie să remarcăm că, prin tematica abordată şi prin structurarea 
informaţiilor, tematica propusă de organizatori a fost abordată aproape exhaustiv. 

O altă secțiune a manifestărilor ştiinţifice prilejuite de „Zilele Andrei Şaguna” s- 
a desfăşurat sub titlul „Noi cercetări privind istoria românilor din sud-estul 
Transilvaniei” în cadrul Colocviului national al Grupului de cercetare „I.I. Russu” 
pentru studiul sud-estului Transilvaniei, ediția a V-a, şi a cuprins cercetări 
interdisciplinare doctorale şi postdoctorale, cercetări monografice ale localităților şi 
personalităţilor din sud-estul Transilvaniei. 

În cadrul dezbaterilor au fost abordate şi alte teme, un interes deosebit 
suscitându-l problema digitizării arhivelor si bibliotecilor, abordată de comunicări 
precum Proiectul cultural ,,Digitizarea cărților vechi şi bibliofile de la Parohia Ortodoxă din Sf 
Gheorghe”, susţinută de Adela Kovacs, Cristina Felea, Ana Dobreanu si Sebastian Pârvu 
si Bib//oteca virtuală — biblioteca viitorul, susţinută de Marian Nencescu şi Mihai Nicolae. 

La final, nu putem să nu semnalăm si implicarea totală a Bisericii Ortodoxe 
Române, prin personalitatea Î.P.S. Ioan Selejean, episcop al Covasnei şi Harghitei, 
precum şi organizarea de excepţie asigurată de domnul loan Lăcătușu, directorul 
Centrului European de Studii Covasna-Harghita. 


luliu Crăcană 


Simpozionul Internaţional „Stalinizare şi Destalinizare. 
Evoluţii instituționale şi impact social”, 
Făgăraş - Academia „Brâncoveanu”, 
Sâmbăta de Sus, 4-7 iulie 2013 


Ajunsă deja la a VIII-a ediție, manifestarea ştiinţifică de anul acesta s-a 
desfăşurat sub titlul „Stalinizare și Destalinizare. Evoluţii instituționale şi impact social”, 
şi a beneficiat de înaltul patronaj al Arhiepiscopiei Sibiului si Mitropoliei Ardealului, a 
Primăriei Municipiului Făgăraş si a Consiliului Local al Municipiului Făgăraş. 

Organizarea evenimentului, rezultat al colaborării deja tradiționale dintre 
Memorialul Rezistenței Anticomuniste Tara Făgăraşului şi Institutul de Investigare a Crimelor 
Comunismului si Memoria Exilului Românesc, a fost de o înaltă ținută ştiinţifică. 

După cuvintele de salut ale organizatorilor, Cercet. dr. Cosmin Budeancă (Institutul de 
Investigare a Crimelor Comunismului si Memoria Exilului Românesc) şi Prof. Florentin Olteanu 
(Memorialul Rezistenței Anticomuniste Tara Făgăraşului) şi ale lui Octav Bjoza (Preşedintele 

Asociaţiei Foștilor Deținuți Politici din Romania) au demarat lucrările propriu-zise ale simpozionului care 
au cuptins 49 de comunicări. 

Lucrările s-au ţinut în aula Academiei „Brâncoveanu” din Sâmbăta de Sus. 
Publicul numeros a fost reprezentat, alături de participanţii la simpozion, de elevii şcolii de vară cu tema 
„Ce înseamnă comunismul pentru mine?”, organizată de Institutul de Investigare a 
Crimelor Comunismului, Fundaţia Konrad Adenauer, Fundaţia Culturală „Negru 
Vodă” Făgăraş şi Memorialul Rezistenței Anticomuniste „Țara Făgăraşului”. 

In cadrul simpozionului, cadre universitare ale facultăţilor de istorie şi ştiinţe 
politice, cercetători ai istoriei contemporane, ai regimului si represiunii comuniste, din tara si străinătate, 
au prezentat rezultatele studiilor lor . 

Ne-au atras atenţia comunicările cercetătorilor tineri, Asist. univ. dr. Cornel Micu - 
Facultatea de Comunicare si Relaţii Internationale din cadrul Universităţii „Danubius” 
din Galaţi) - Redefinirea strategiei regimului comunist din România fata de colectivizarea agriculturii 
(1953-1956), Asist. drd. arh. Vlad Mitric-Ciupe (Facultatea de Arhitectură, Universitatea 
„Spiru Haret”, Bucureşti) - Arhitectii români si detentia politică 1944-1964. Prezentare generală 
și studiu de caz; Arh. Mucichescu Nicolae, Asist. univ. dr. Cezar Stanciu (Facultatea de ştiinţe 
Umaniste, Universitatea ,,Valahia”, Târgovişte) - Reconstructia diplomației româneşti în 
contextul destalinizdri, Cercet. Constantin Vasilescu (Institutul de Investigare a Crimelor 
Comunismului şi Memoria Exilului Românesc). Alături de aceştia, au susținut comunicări 
interesante, cercetărtorii consacraţi: Cercet. Robert Fürtös (Memorialul Victimelor 
Comunismului şi al Rezistenței, Sighetu Marmaţiei) - loan Hudita în documentele Securității, 
Cercet. dr. Miodrag Milin (Institutul de Studii Banatene, Academia Română - Filiala 
Timişoara) - Stalinism, post-stalinism si evoluții mai recente în democratia minoritarilor sârbi din 
Romania, Prof. univ. dr. Ion Zainea (Facultatea de Istorie Geografie şi Relaţii 
Internationale, Universitatea din Oradea) - Directia Generală pentru Presă si Tiparituri / 
Comitetul pentru Presă si Tipărituri - instituția de cenzura/pazd a regimului comunist (1949-1977). 

Simpozionul a beneficiat si de o numeroasă prezenţă internațională din care am 
reţinut lucrările magistratului Renato Podbersic (Centrul de Studii pentru Reconciliere 
Natională, Ljubljana, Slovenia) - Huda Jama - How to museally present the mass killing site in 
St Barbara pit, Cercet. avocat Bostjan Kolaric (Centrul de Studii pentru Reconciliere 
Nationala, Ljubljana, Slovenia) - An Example of a Modern Approach. The Spomenik 
(Monument) Project in Slovenia. 

In ceea ce ne priveşte, am susținut comunicarea Stalinizarea si destalinizarea justitiei 
in România comunistă. 

Interesul suscitat de comunicări a făcut ca majoritatea lor să fie urmate de 
întrebări şi dezbateri polemice, fundamentate ştiinţific. Concluziile formulate la finalul 
simpozionului au evidenţiat rezultatul eforturilor de cercetare a istoriei comunismului şi 
a represiunii politice din statele intrate după „cortina de fier”, precum şi necesitatea ca 
eforturile viitoare să se concentreze asupra conceptualizării şi teoretizării unor 
fenomene istorice. 

Comunicarile vor fi publicate în scurt timp la editura Polirom. 


luliu Crăcană 

Şcoala de vară - „Fenomenul Piteşti” 
22-26 iulie 2013 


Între 22-26 iulie a.c., Centrul de Studii în Istorie Contemporană din București, 
cu sprijinul Consiliului Judetean Arges si Editurii Filos, a organizat a doua ediție a Şcolii 
de vară, de această dată găzduită la Centrul de Cultură „Brătianu” din Piteşti, cunoscut 
sub numele de „Vila Florica”. La această şcoală au participat 15 studenţi interesaţi de 
trecutul recent al României. Manifestările au debutat cu o vizită la fosta închisoare din 
Piteşti, o slujbă de pomenire a victimelor gulagului comunist si lansarea cărții: Mihai 
Buracu, „Eu sunt scribul... Amintiri şi poezii din închisoare”, publicată de Editura 
Filos. Seria seminariilor si prelegerilor a fost începută de Mariana-Alina Urs, continuată 
de Alin Mureşan, despre fenomenul Piteşti; Gheorghe Gheorghiu şi subsemnatul, care 
am făcut o expunere asupra situației Bisericii Ortodoxe Române în perioada 1945-1964, 
pe mai multe componente: relațiile cu statul, monahism, învățământ teologic, 
organizarea şi funcționarea Bisericii în noul cadru politic, raporturile interortodoxe şi 
evoluţia exilului bisericesc. Alte prelegeri au fost susținute de Constantin Vasilescu, 
George Ardeleanu si Vadim Guzun. Lucrările celei de-a doua ediție a şcolii de vară- 
fenomenul Piteşti s-au încheiat cu o vizită la Fortul 13 Jilava, una dintre închisorile 
gulagului comunist din România. 


Adrian Nicolae Petcu 

ACN], Arhiva Comandamentului Naţional al Jandarmeriei 
ACNSAS, Arhiva Consiliului Naţional pentru Studierea Arhivelor Securității 
AMAE, Arhiva Ministerului Afacerilor Externe 

art., articol 

Com., comuna 

DRSS, Direcţia Regională a Securităţii Statului 

DSS, Departamentul Securităţii Statului 

DV, dosar de verificare 

EIBMBOR, Editura Institutului Biblic şi de Misiune al Bisericii Ortodoxe Române 
FMI, Fondul Monetar Internaţional 

GAS, Gospodărie Agricolă de Stat 

GB, Glasul Bisericii 

g-ral mr., general maior 

i.e. — informaţii externe 

IJ, Inspectoratul Judetean 

deutsche Kultur und Geschichte Siidosteuropas), München 
IMB, Inspectoratul Municipiului Bucuresti 

INST, Institutul National pentru Studierea Totalitarismului 
IPS, Inaltpreasfintitul 

ISDR, Istoria Statului si Dreptului Romanesc 

ISJ, Inspectoratul de Securitate Judetean 

Jud., judetul 

KAS, Konrad Adenauer Stiftung 

It. col., locotenent colonel 

It. maj., locotenent major 

lt., locotenent 

MADOSZ, Uniunea Oamenilor Muncii Maghiari din Romania (Romaniai Magyar 
Dolgozók Szövetsége), 

MAE, Ministerul Afacerilor Externe 

MAI, Ministerul Afacerilor Interne 

MAN, Marea Adunare Națională 

MCE, Ministerul Comerțului Exterior 

MI, Ministerul de Interne 

Mr., maior 

Interne) 

PCM, Preşedinţia Consiliului de Miniștri 

PCR, Partidul Comunist Român 

PCUS, Partidul Comunist al Uniunii Sovietice 

PMR, Partidul Muncitoresc Român 

PNL, Partidul Naţional Liberal 

PNP, Partidul Naţional Popular 

PNT, Partidul National Ţărănesc 

pp, prevăzută şi pedepsită 

PSD, Partidul Social Democrat 

RPR, Republica Populară Română 

RSR, Republica Socialistă Română 

SDDO, Serviciul Dislocări şi Domicilii Obligatorii 
SIG, Supravegherea informativă generală 

Slt., sublocotenent 

SMT, Staţiunea de Maşini şi Tractoare 

SRI, Serviciul Român de Informaţii 

SSI, Serviciul Special de Informaţii 

TO, tehnică operativă 

Tov. tovarăș 

UAP, Uniunea Artiştilor Plastici 

UM, unitate militară 

USLA., Unitatea Specială de Luptă Antiteroristă 
UTC, Uniunea Tineretului Comunist 

